
] | Da'e gangolifa mbõrõta Yesu Keriso, 

nga'õtõ Dawido, nga'õtõ Gaberahamo. 
l'otarai Gaberahamo irugi Dawido, ba tõi 
wurugõ Yesu ya'ia da: 

2 Aberahamo, Iza'aki, Yakobo, Yehuda ba 
ira talifusõnia, Feresi ba Sera (inara sotõi 
Tamara), Hezerono, Rama, Aminadabi, 
Nahaso, Salomono, Boasi (inania Rakhaba), 
Obedi (inania Ruti), Iza'i, ba Razo Dawido. 

3 (1:2) 

4 (1:2) 

> (1:2) 

6 l'otarai Dawido irugi me inõtö tetibo 
soi Gizera'eli ba Mbabeli, tesura dõitõi, 
ya'ia da'õ: Salomo (inania fo'omo Guria), 
Rehabeamo, Abia, Asa, Yosafati, Yoramo, 
Uzia, Yotamo, Ahasi, Hisikia, Manase, 
Amoni, Yosia, Yekhonia ba ira talifusõnia. 

7 (1:6) 

8(1:6) 

2(1:6) 

10(1:6) 

11(1:6) 

12 l'otarai me tetibo soi Gizera'eli ba 
Mbabeli irugi me tumbu Yesu, tesura 
dõitõi, ya'ia da'õ: Yekhonia, Selatieli, 
Zerubabeli, Abiudi, Eliaki, Azuri, Zadoki, 
Akhimi, Eliudi, Eleazari, Matana, Yakobo, 
Yosefo, fo'omo Maria. Ba moroi khõ Maria 
andrõ tumbu Yesu nifotõi Keriso. 

13(1:12) 

14 (1:12) 

15 (1:12) 

16(1:12) 

17 Tobali i'otarai Gaberahamo irugi khõ 
Dawido fele'õfa nga'õtõ. Ba moroi khõ 
Dawido irugi ba ginõtõ wanibo'õ soi 
Gizera'eli ba Mbabeli so fele'õfa nga'õtõ 
gõi. Aefa da'õ i'otarai ginõtõ wanibo'õ soi 
Gizera'eli irugi wa'atumbu Keriso andro, 
so fele'õfa nga'õtõ zui. 

18Si mane waõwaõ wa'atumbu Yesu 
Keriso. Ina-Nia Maria, sinandra nasa 
khõ Yosefo. Fatua lõ mangowalu ira, ba 
terongo no manabina Maria. (LO aboto ba 
dodo Yosefo wa bõrõ wa'abõlõ Geheha 
Lowalangi wa manabina Maria.) 

19Yosefo sangoniha Maria andro, no si 
lõ mamalõmalõ mamalua satulõ. Omasi 
ia i'etu'õ wangonihagõnia Maria andro ba 

zi lõ larongo niha, bõrõ me lõ omasi ia 
i'ailasi Maria andro ba gotalua niha sato. 

20Me ifahelahela tõdõnia da'õ Yosefo, 
mangifi ia. Ba wangifinia i'ila samõsa 
mala'ika Zo'aya sanguma'õ khõnia, "He 
Yosefo, ma'uwu Dawido, bõi ata'ufi 
wanga'i fo'omou Maria andro, bõrõ me 
ono andro ba dabinania no ni'a'asogõ 
wa'abõlõ Geheha Lowalangi. 

21 Madono dania Maria samõsa nono 
matua. Ba be'e tõi nono andro Yesu, bõrõ 
me Ya'ia zangefa'õ banua-Nia moroi ba 
horõra." 

22 Alua fefu zi manõ ena'õ itõrõ niWa'õ 
Zo'aya nifa'ema zama'ele'õ, wanguma'õ, 

23"Manabina dania nono alawe andrõ 
ba mo'ono ia ono matua. Ono andrõ 
nifotõi Imanueli." (Ba li Heberai'o Imanueli 
eluahania "Awõda Lowalangi".) 

24Me no maoso Yosefo, ifalua niWa'õ 
mala'ika Zo'aya andro khõnia. Mangowalu 
ia khõ Maria. 

25 Fatua lõ tumbu nono andro lõ orudu 
Yosefo khõ Maria. Ba me no tumbu nono 
andrõ, ibe'e Yosefo dõi-Nia Yesu. 

l Ba Mbetilekhema tumbu Yesu ba 
danõ Yudea; razo ba dané Yudea 
ba ginõtõ da'õ ya'ia Herode. Ba ginõtõ 

da'õ, tohare zonekhenekhe ba ndrõfi dalu 
mbanua si otarai gatumbukha luo mõi ba 
Yeruzalema. 

2Lasofu, "Heza so Nono andrõ, si tumbu 
si tobali Razo niha Yahudi? No ma'ila 
ndrõfi-Nia si tumbu ba gatumbukha luo. 
Ba moi ndra'aga mangalulu khõ-Nia." 

3 Me irongo da'õ Razo Herode, tobali 
sibai dõdõnia, awo zi sambua banua 
Yerusalema. 

+[fakaoni'õ fefu ndra ere sebua ba ira 
sangila amakhoita ba niha Yahudi. Isofu 
khõra, "Heza tumbu Razo andro si no 
Ifabu'u Lowalangi?" 

> Latema linia, "Ba mbanua Mbetilekhema 
ba danõ Yudea. Si mane nisura zama'ele'õ. 

6"Ya'ugõ Betilekhema, ba dané Yehuda, 
tenga side'ide ndra'ugõ ba gotalua 
mbanua sebua ba danõ Yehuda. Bõrõ me 
moroi khou tohare samõsa zondrõnia'õ, 
sokubaloi banua-Gu niha Gizera'eli.”" 

7 Me no aefa irongo wangombakhara 
andrõ, awena ifakaoni'o Herode ndra 
sonekhenekhe ba ndrõfi dalu mbanua 
andro si otarai gatumbukha luo, ena'õ 
falukha ira khõnia ba zi ha ya'ira. Ihaogõ 
sibai wanekhegõ ya'ira hamega oroma 
khõra ndrõfi andrõ. 

8 Aefa da'õ ifatenge ira we'amõi ba 
Mbetilekhema, ba i'oroi'õ khõra, "Mi'ae'e 
mihaogõ wangalui Ono andro. Na no 
misõndra la, mi'ombakha'õ khõgu, ena'õ 
mõido gõi mangalulu khõ-Nia."” 

Me no aefa larongo goroisa Herode 
andro ba mofanõ ndra sonekhenekhe 
andro. Ba dalu lala, la'ila zui ndrõfi 
andro, dõfi ni'ilara mege ba gatumbukha. 
Mowaõwaõ ndrõfi fõnara, ba tebato 
gamaudu nahia Nono andrõ. 

10 Ha wa'omuso dõdõra me la'ila ndrõfi 
andro! 

11 Ba mõi ira yomo ba nomo andro. Ba 
da'õ la'ila Nono awõ nina-Nia, Maria. 
Labalõduhini danõ wangalulu khõ Nono 
andro. Aefa da'õ labokai nahia gokhõtara, 
ba mamuala ira: ana'a, kumõyõ ba emuri. 

12 Me mangavuli ira ba danõra, lõ lafuli 
latõrõ lala nitõrõra mege, boro me no 
Ifangelama ira Lowalangi ba wangifi ena'õ 
boi lafuli ira khõ Herode. 

13 Me no mofanõ ndra sonekhenekhe 
andrõ, oroma samõsa mala'ika Zo'aya khõ 
Yosefo ba wangifi. Imane mala'ika andro, 
"Faoso, ohe Nono andro awo nina-Nia, 
mi'oloi ba danõ Miserai. Ba da'õ mi'iagõ 
irugi muhede Ndra'odo zui khõu bõrõ me 

omasi Herode wangalui Ono andro ba 
wamunu Ya'ia." 

14 Maoso Yosefo, i'ohe Nono awo 
nina-Nia woloi ba danõ Miserai, ba zi 
bongi da'o. 

15 Torõi ira ba da'õ irugi inõtõ wa'amate 
Herode. Alua zi manõ ena'õ itõrõ niWa'õ 
Zo'aya, nifa'ema zama'ele'õ andro, "Ukaoni 
nono-Gu moroi ba danõ Miserai.” 

16 Me i'ila Herode no lalimo ia 
ira sonekhenekhe andrõ si otarai 
gatumbukha luo, mofõnu sibai ia. Ibe'e 
wareta ba wamunu fefu iraono ono matua 
ba Mbetilekhema awo zi fasui banua 
andro i'otarai zi mendrua fakhe numalõ 
ba ndraono side'ide moroi andro. Faudu 
da'õ ba zi no ihaogõ fanofu khõ ndra 
sonekhenekhe sanandrõsa ba ginõtõ 
oroma ndrõfi Nono andro. 

17 Alua zi mane si no iWa'õ Yeremia 
sama'ele'õ, wanguma'õ, 

18"Ba Rama terongo wege'ege, ba 
fangarõngarõ. |'e'esi ndraonia Rakhela, lõ 
omasi ia larara dõdõnia, me no oi mate 
nononia andro." 

19 Me no mate Herode, oroma zui khõ 
Yosefo ba wangifi samõsa mala'ika Zo'aya 
ba dané Miserai. 

20 (mane mala'ika andro, "Faoso! Halo 
Nono andro ba ina-Nia ohe ira wangawuli 
ba dané niha Gizera'eli, bõrõ me niha 
somasi mamunu Ono andrõ no mate 
sa'ae.” 

21 Maoso Yosefo, i'ohe Nono andrõ awo 
Maria mangawuli ba danõ niha Gizera'eli. 

22 Aefa da'ö irongo Yosefo wa Arikhela'o, 
ono Herode no tobali Razo ba danõ Yudea 
fangali namania. Andrõ ata'u ia we'amõi 
ba da'o. Ba bõrõ me no Ifangelama ia zui 
So'aya ba wangifi, andrõ wa ba Galilea mõi 
ja. 

23 Torõi ia ba da'õ ba mbanua sotõi 
Nazareta. Ba zi manõ alua zi no laWa'õ ira 
sama'ele'õ wa: "Lafotõi la Niha Nazareta." 

1 Me inõtõ da'õ so Yohane Samayagõ 
Idanõ, ba dané si mate ba Yudea, ba 
ibõrõtaigõ fahuhuo ia ba da'ê. 

“Imane, "Mifalalini gera'erami ba bõi 
milau horõ sa'ae, bõrõ me lõ ara tõ 
ibõrõtaigõ wamatõrõ-Nia Lowalangi!" 

3Yohane andre niWa'õ Yesaya sama'ele'õ 
ba wehedenia me imane: "So niha si'ao ba 
danõ si mate, 'Mihaogõ lala khõ Zo'aya, 
mifadaya lala khõ-Nia.'" 

#Baru Yohane andro nifazõkhi moroi ba 
guli gondra. Uli gurifõ mbõbõ talun ia. 
Tamo ba We Wani gatua gõnia. 

> Ato niha Yerusalema, ba moroi ba 
Yudea, awo niha sato si otarai mbanua si 
fasui Yoridano, mõi mangondrasi Yohane. 

6La'ombakha'õ horöra, ba ibayagõ idanõ 
ira Yohane ba Nungo Nidanõ Yoridano. 

7 Ato ndra Farizai'o ba Sadukai'o si mõi 
khõ Yohane ba wamayagõ'õ ya'ira idanõ. 
Me i'ila tohare ira, imane khõra, "He 
ya'ami niha si lõ sõkhi! Haniha zanguma'õ 
khõmi wa tola aheta ami moroi ba wõnu 
Lowalangi andrõ dania? 

SMifalua mbuabua sangoroma wa no 
mifalalini gera'erami, wa lõ mifalua horõ 
sa'ae. 

?Bõi miwalinga tola te'atulõ'õ ami 
na miWa'õ, Tuama Gaberahamo.' Ya 
faduhu dõdõmi wa tola Ifazõkhi nga'õtõ 
Gaberahamo Lowalangi, moroi ba gara 
andre! 

10 No so wato ba wolobö eu fabaya 
Wa'ania. Tõla geu si lõ mowua bua si sõkhi 
ba mu'obõ ba mutibo'õ bakha ba galitö. 

11 Ubayagõ ami idanõ ba wangoroma'õ 
wa notefalalini gera'erami, lõ mifalua horõ 
sa'ae; ba Va'ia, si tohare aefa ndra'odo 

dania zamayagõ ya'ami faoma Eheha 
Ni'amoni'õ ba alitõ. Abõlõ ebua la moroi 
khõgu. Ambõ solohe badagahe-Nia 
ndra'odo. 

12 So ba danga-Nia niru ba wanõri. Itafi'é 
gulitõ-Nia irege sõkhi. Ifa'anõ ba halasa 
gulitõ, ba fefu gadaya Itunu dania ba 
galitõ si lõ matemate." 

13 Me inõtõ da'õ mofanõ Yesu i'otarai 
Galilea IsaWa Nungo Nidanõ Yoridano. Ba 
da'õ moi la khõ Yohane ba l'andrõ khõ 
Yohane ena'õ ibayagõ idanõ la. 

14 Ba lõ fao dodo Yohane ba niWwa'õ-Nia 
andro. Imane Yohane, "Ya'odo na'i 
zindruhunia nibayagõ-U idanõ. lada'e 
hana wa Ya'ugõ zi moi khõgu." 

15 Itema li Yesu, "lada'e, hana na si mano. 
Börõ me si mano zinangea khõda ba 
wamalua fefu somasi Lowalangi." Awena 
ibayagõ idanõ Yesu Yohane. 

16 Me no aefa mubayagõ idanõ Yesu, 
mofanõ la moroi ba nidanõ andro. 
l'anema'ð teboka mbanua si yawa ba l'ila 
Yesu Geheha Lowalangi, mõi mitou hulõ 
marafadi, manuge ia khõ Yesu. 

17 Aefa da'õ terongo li soroi zorugo, 
sanguma'õ, "Ya'e Nono-Gu omasiõ, 
wa'omasi-Gu la." 

4 l Aefa da'ö l'ohe Yesu Eheha Lowalangi 
ba dané si mate ena'õ itandraigõ la 
Afõkha. 

2Öfa wulu ngaluo Ofa wulu wongi wa'ara 
lõ manga Yesu. Ba olofo la. 

3 Tohare Gafõkha ba imane khõ Yesu, 
"Na Ono Lowalangi Ndra'ugõ, ba bali'õ roti 
gara andre." 

4 Itema linia Yesu, "No tesura ba Mbuku 
Ni'amoni'õ: Tenga ha ba roti manõ auri 
niha, ba ngawalõ daroma li si otarai 
mbawa Lowalangi.” 

> Me aefa da'õ, i'ohe Yesu Afõkha ba 
Yeruzalema ba ifa'aso la yawa ba mbumbu 
Nomo Zo'aya. 

Imane khõ-Nia Afõkha, "Na ono 
Lowalangi Ndra'ugõ, ba fazaumba'Ö si 
tou; bõrõ me no so ba Mbuku Ni'amoni'õ 
sangumaõ, 'Ifatenge mala'ika-Nia 
Lowalangi ba wozago Ya'ugõ, latema'õ 
Ndra'ugõ faoma tangara, ena'õ lõ 
manendre gahe-U ba gara." 

7 Itema linia Yesu, "Ba Mbuku Ni'amoni'õ 
no gõi tesura, 'Bõi tandraigõ Zo'aya 
Lowalangiu."" 

8 Aefa da'ð, i'ohe zui Afõkha Yesu ba hili 
salawa sibai. "oroma'o khõ Yesu ba da'õ 

fefu gamatõrõWa-Nia ba gulidanõ awo 
lakhõminia. 

Imane Afõkha khõ Yesu, "Fefu da'e 
ube'e khõ-U, na Õtuhi dané wangalulu 
khõgu." 

10 Itema linia Yesu, "Ofanõ Sanandraigõ! 
No musura ba Mbuku Ni'amoni'õ: Khõ 
Zo'aya Lowalangiu mangalulu ndra'ugõ ba 
ha Ya'ia mano ni'o'õu li!" 

11 Ba gafuriatania irõi Yesu Afõkha 
andro, ba tohare gõi mala'ika sato mol ira 
ngoningoni-Nia. 

12 Me Irongo Yesu no labe'e ba gurunga 
Yohane, numalõ Yesu ba Galilea. 

13 ]|rõi mbanua Nazareta, mõi la ba 
Gafana'uma. Ba da'õ torõi la. Afana'uma, 
va'ia mbanua ba zinga Mbawa Galilea ba 
danõ Zebuloni ba Nafetali. 

14 Ba nilau Yesu andrõ, alua zi mane 
niWa'õ Yesaya sama'ele'õ, imane: 

15"Tanõ Zebuloni ba tanö Nafetali, lala 
numalõ ba mbawa, ba zi tambai Nungo 
Nidanõ Yoridano Galilea no tano niha si 
tenga niha Yahudi! 

16 Niha si so ba zogõmigõmi, no la'ila 
haga sebua! No tumbu luo baniha si so ba 
nõri nilumõ'õ wa'amate!" 


MATIUS 4. 17-24 12 


17 l'otarai da'ê Ibõrõtaigõ mangombakha 
Yesu, "Mifalalini gera'erami ba mirõi 
horõmi, bõrõ me lõ aratõ Ibõrõtaigõ 
wamatõrõ-Nia Lowalangi!" 

18 Me mowaõwaõ Yesu ba zinga mbawa 
Galilea, l'ila darua zi fagai, si fatalifusõ, 
va'ia Zimoni (nifotõi Fetero) ba akhinia, 
Andrea. Lalau fadiala, me tuka zangalui i'a 
ira. 

19 Imane khõra Yesu, "Mi'o'õ Ndra'o. 
Ufahaõ ami ba wama'u'u niha tobali solo'õ 
Ya'o." 

20 |'anema'o larõi ndrialara si fatalifusõ 
andro ba la'o'õ Yesu. 

21 Aefa da'õ me mowaõwaõ nasa Yesu, 
l'ila darua tõ zi fatalifusõ tano bõ'ð, 
va'ia Yakobo ba Yohane, ono Zebedai'o. 
Lafazõkhizõkhi ndrialara si fao amara 
yawa ba dundraha. Ikaoni gõi ira Yesu, 

22 j'janema'ö larõi dundraha ba amara 
andro, la'o'ð Yesu. 

23 |fasui wanõrõ fefu õri Galilea Yesu. 
Mamahaõ la ba gosali ba manuriaigõ Turia 
Somuso Dodo sanandrõsa ba wamatõrõ 
Lowalangi. Ifadõhõ gõi niha sofõkhõ ba si 
tebai. 

24 Ba humõngõ duria Yesu ba zi sagõrõ 
Ori Siria, irege ato niha sangondrasi Ya'ia. 

La'ohe khõ-Nia fefu niha sofõkhõ soya 
ngawalõ, awo fefu ngawalõ wangarõngarõö: 
niha nifakao mbekhu si lõ sõkhi, saniri, 
sombuyumbuyu, ba oi Ifadõhõ ira. 

25 Ato sibai niha solo'õlo'õ Yesu me inõtõ 
da'õ, so zi otarai Galilea, si otarai Zi Fulu 
Banua, so zi otarai Yeruzalema, si otarai 
Yudea, ba so gõi niha si otarai nõri ba zi 
tambai Yoridano. 

1 Me l'ila Yesu niha sato andro, mõi 

5 la yawa ba hili. Me no dumadao la, 
la'ondrasi la ira nifahaõ-Nia. 

2 Aefa da'õ lbõrõtaigõ wamahaõ ya'ira: 
3"Ya'ahowu niha saboto ba dõdõ wa lõ 
fa'abõlõnia fõna Zo'aya; me ya'ira dania zi 
tobali ono mbanua amatõrõWa Lowalangi! 
4Ya'ahowu niha sabu tõdõ; me Lowalangi 

dania zondrara tõdõra! 

> Ya'ahowu niha sangidengide'õ ya'ia; 
me ya'ira dania zanema si no lfabu'u 
Lowalangi! 

6 Ya'ahowu niha somasi sibai mamalua 
somasi Lowalangi; me Lowalangi dania 
zame'e fa'atobõnõ khõra! 

”Ya'ahowu niha sangahakhõsi todo niha 
bo'o; me Lowalangi dania zangahakhõsi 
todo yva'ira! 

8 Ya'ahowu niha satulõ todo; me ya'ira 
dania zangila Lowalangi! 

Ya'ahowu niha samalua fangatulõ ba 
gotalua niha; me ya'ira dania nifotõi Ono 
Lowalangi! 

10va'ahowu niha nifakao bõrõ wamalua 
somasi Lowalangi; me ya'ira dania zi tobali 
ono mbanua amatõrõwa Lowalangi! 

11 Ya'ahowu ami na la'o'aya, ba na 
lafakao, ba na labõbõgõ zi lõ duhu khõmi, 
boro me nifahaõ-Gu ami. 

12 [ra sama'ele'õ fõnami gõi no lafakao si 
mane da'8. Mi'omusoi'õ ba mi'owuawua'õ 
dõdõmi; boro so mbuala sebua nihõnagõ 
Zo'aya khõmi." 

13 "Asio gulidanõ ami. Na taya wa'asi'asi 
nasio, hadia labe'e fangasingasininia 
mangawuli? Lõ gunania sa'ae. Ha tõ 
nitibo'õ ia ba nihundrahundra niha sato. 

14 Haga gulidanõ ami. Banua si so ba 
zuzu hili tebai tobini. 

1516 niha somasi manunu fandrunia, ba 
ibalugõ wandru andro faoma karawWa. Hiza 
i, itou'õ wandru andro ba naha wandru 
ena'õ ihagaini niha si so yomo ba nomo. 

16Ya simanõ gõi hagami ena'õ humaga 
fõna niha, ena'õ la'ila nilaumi si sõkhi, ba 
lasuno Namami si so ba zorugo." 

17 "Bõi miWwa'õ tõdõmi ba wangeheta huku 
agama niha Yehuda si mane nifahaõ Moze 
ba ira sama'ele'õ mõi Ndra'o. Tenga ba 
wangeheta mõi Ndra'o, no ba wamazõkhi 
va'ia tobali mo'ahonoa. 

18 Mitõngõni! Fatua so mbanua si yawa 
awo dané, sambua niti ba ma hurufo 
side'ide sibai gõi moroi ba huku andro lõ 
teheta, na lõ a'oi itõrõ fefu! 

19 Bõrð da'õ, na so zi lõ molo'õ huku 
andro, heWa'ae ha fondrege zide'ide, 
ba ma samahaõ niha bd'o wamalua fa 
lõ molo'õ andro, ya'ia andro wondrege 
zide'ide ba gamatõrõwa Lowalangi. Ba 
niha solo'õ huku andro ba samahaõ niha 
bõ'õ ba wamalua si mano gõi, ya'ia zi 
tobali sebua ba gamatõrõWa Lowalangi. 

20 Mihaogo wanõngõni: Tebai tobali ami 
ono mbanua ba gamatõrõWwa Lowalangi, na 
lõ tohude ami moroi ba zangila amakhoita 
awo Warizai'o andro ba wamalua ohitõ 
dodo Lowalangi!" 

21 "No aboto ba dõdõmi wa so wamahaõ 
moroi khõ ndra tuada si mane da'e: Bõi 
amunu niha, haniha zamunu niha, lõ tola 
lõ lafatõrõ khõnia huku. 

22 Jada'e UWa'õ khõmi, haniha zofõnu 
ba niha, lafatõrõ ia ba huku; ba haniha 

zi falele, ba la'ohe fõna zamatõrõ huku 
ba agama. Haniha zanguma'õ ba niha, 
'Owõhõ mowa' ba sinangea nitibo'õ bakha 
ba galitõ narako. 

23 Bõrð da'õ, na samuza ma'õkhõ mibe'e 
game'elami khõ Lowalangi, ba ba ginõtõ 
da'õ gõi itõrõ tõdõmi niha safõkhõ todo 
khõmi, 

24 abõlõ sõkhi, rõi ua game'ela andro, ba 
milau mangatulõ khõnia. Aefa da'õ, awena 
angawuli ba wame'e ame'ela andro khõ 
Lowalangi. 

25 Na so niha sangadugõ ya'ugõ ba 
zanguhuku, atulõ'õgõ ua khõnia fatua so 
ginõtõ, ba fatua lõ ofeta'õ fõna zangahuku. 
Na lõ õtandraigõ wangatul5'õ, ba ibe'e 
ndra'ugõ niha andro fõna zangahuku 
ba sanguhuku andro ibe'e ndra'ugõ ba 
danga wolisi. Aefa da'õ ibe'e ndra'ugõ ba 
gurunga folisi andro. 

26Törö tõdõu da'e: Tebai mõi'õ baero 
moroi ba gurunga, na lõ õbu'a fefu gõmõu 
andro." 

27 "No mi'ila wa so wamahaõ si mane 
da'e: Bõi ohorõ. 

28 lada'e UWa'ö khõmi: niha samaigi ira 
alawe si fao fangisõ, no ihorõni ndra alawe 
andrõ ba dõdõnia. 

29 Na hõrõu kambõlõ mboro wa êlau 
horõ, ko'e ia ba tibo'õ! Abõlõ sõkhi na 
aheta sambua ndrotondrotou, moroi na 
tetibo'õ zi sambua botou ba narako. 

30 Na tangau kambõlõ mboro wa õlau 
horõ, taba ba tibo'õ dangau andro! Abõlõ 
sõkhi na aheta zi tambai dangau andro 
moroi na fefu mbotou mõi ba narako." 

31 "So gõi wamahaõ si mane da'e: niha 
samabali fo'omonia, lõ tola 18'õ ibe'e zura 
wabalisa khõnia. 

32 Jada'e UWa'õ khõmi: haniha zamabali 
fo'omonia hewa'ae tenga boro horõ, 
niha da'õ zamoboro horõ wo'omonia, na 
ifuli mangowalu wo'omonia andro. Niha 
sangowalu zui khõ ndra alawe si manõ, no 
fao gõi wohorõ." 

33 "No mi'ila wa so wamahaõ khõ ndra 
tuada si mane da'e: boi mifalimo ba 
wawu'usa li. Hadia zi no õfabu'u fõna 
Lowalangi si fao fahõlusa wamalua, lõ tola 
lo'o õfalua. 

34 Jada'e UWa'õö khõmi: bodi mi'ae ba 
hõlu. Boi fahõlu ami ba doi mbanua si 
yawa, boro me banua si yawa no nahia 
Lowalangi. 

35 Boi gõi fahõlu ami ba dõi dané, bõrö 
me ulidanõ no danedane gahe Lowalangi; 

bõi gõi fahõlu ami ba dõi Yeruzalema, 
boro me Veruzalema no banua razo sebua. 

36 Boi gõi fahõlu ami ba dõi hõgõmi, 
boro me sara bu lõ mi'ila mi'aitõni ma zui 
mi'afusi'õ. 

37 8Wa'õ, 'Ya'ia na ya'ia' ma zui 'Tenga na 
tenga' -- boro me si tõra moroi ba da'õ ba 
moroi khõ Gafõkha." 

38"No mi'ila wa so gõi wamahaõ si mane 
da'e: hõrõ wangali hõrõ, ifõ wangali nifõ. 

39Ba hiza UWa'õ iada'e khõmi: bõi milau 
mbalo ba niha solau si lõ sõkhi khõmi. 
Na so zamalisi bo'õmi kambõlõ, akha gõi 
ifalisi mbo'õmi kabera. 

40 Ba na so zangadugõ ya'ami khõ 
zanguhuku ba wangokhõgõ barumi, 
mibe'e khõnia gõi mbarumi sebua. 

41 Na so zamaso ya'ami we'amõi awõnia 
irugi sakilo wa'arõu, mi'ae'e awõnia dua 
kilo fa'arõu. 

42 Na so zangandrõ hadia ia khõmi, 
mibe'e khõnia. Bõi mitimba na so niha 
samalali khõmi hadia ia.” 

43 "No mi'ila wamahaõ si mane: 
mi'omasi'õ nawõmi ba mifa'udusi nudumi. 

44 Ba iada'e UWa'õ khõmi: mi'omasi'õ 
zi fa'udu khõmi, ba mi'angandrõ salahi 
zamakao ya'ami, 

45 ena'õ tobali ami Ono Namami andro 
si so ba zorugo. Bõrõ me Ifa'aso haga 
luo-Nia Lowalangi ba niha si sõkhi todo ba 
he gõi ba niha si lo sõkhi todo. Ifa'aso deu 
ba niha satulõ ba he gõi ba niha samalua 
si lõ sõkhi. 

46 Börõ na ha sangomasi'õ ya'ami 
mi"omasi'õ, hadia guna wa lsulõni 
Lowalangi zi mano? Hadia tenga si mano 
gõi zanema beo wamalua si mano? 

47 Na ha awõmi manõ mi'owai, hadia 
hudemi? Lalau zi mano gõi ya'ira niha si lõ 
aboto ba dodo Lowalangi! 

48 Ya mo'ahonoa ami si mane Amami 
andro si so ba zorugo so'ahonoa." 

!"Mitõngõni, boi milau hadia ia 
6 zinangea ba huku agama fõna niha 
sato ena'õ la'ila ami. Na milau zi mano ba 
lõ mitema luomi moroi khõ Namami andro 
si so ba zorugo. 

“Na mibe'e mbuala ba niha si numana, 
boi mifehõngõhõngõ ba niha, si mane 
nilau niha sangosatulõ ya'ia. Lalau zi mano 
ba gosali ba ba lala sebua, ena'õ lasuno 
ira niha. Mitõngõni, wa no latema luora ba 
wamalua si mano. 

3Ya'ami, na mibe'e game'ela ba zi 
numana, ya mibe'e ia ba zi lõ la'ila niha. 

4 Ena'ð lõ la'ila hadia zi no mifalua andro. 
Ba Amami andro si so ba zorugo zangila 
hadia zi no mifalua hewa'ae lõ la'ila niha. 
Ya'ia dania zanulõni khõmi da'o fefu." 

>"Na mangandrõ ami, boi hulõ niha 
sangosatulõ. Omasi ira mangandrõ 
muzizio ba gosali ma zui ba waerua lala 
ena'o la'ila ira niha. Mitõngõni, wa no 
latema luora ba wamalua si mano. 

6Ya'ami, na milau mangandrõ, mi'ae'e 
si bakha ba mbate'e ba miduhõ mbawa 
ndruhõ, aefa da'õ mi'angandrõ khõ 
Namami andro si lõ oroma. l'ila hadia 
nifaluami si lo i'ila niha bo'o. Ya'ia dania 
zame'e luomi ba wolau si manõ. 

/ Na mangandrõ ami, ba boi mi'oya'õ li 
si mane nilau niha si lõ aboto ba dodo 
Lowalangi. Lawalinga Ifondrondrongo 
Lowalangi wangandrõ sanau andro. 

8 Bõi ya si mane ya'ira ami. No l'ila hadia 
zoguna khõmi amami andrõ, fatua lõ 
ni'andrõmi nasa. 

Si mane zi sõkhinia na mangandrõö ami, 
'Ama khõma si so ba zorugo: Lowalangi 
si ha samõsa. Nisuno ba nifosumange 
Ndra'ugõ. 

10va'ugõ Razoma. Ya'ugõ zamatõrõ ba 
gulidanõ, ba somasi Ndra'ugõ nifalua si 
mane ba zorugo. 

11 Be'e khõma ma'õkhõö andre go 
ni'oguna'õma. 

12 Efa'õga ba huku hõrõ bõrõ zi fasala 
ya'aga, si mane fangefa'õma sala zi no 
fasala khõma. 

13 Bõi lulu ndra'aga ba wangiwa dodo 
ba ginõtõ wanandraigõ, efa'õga moroi ba 
wa'abõlõ zi lõ sõkhi. [Ya'ugõ Razo sabõlõ 
ba solakhõmi irugi zi lõ aetu. Yaduhu.]' 

14 Na mi'efa'õ zala niha si fasala khõmi, 
l'efa'ð gõi zalami Amami andro si so ba 
Zorugo. 

15 Ba na lõ mi'efa'õ zala nawõmi, ba lõ 
gõi |'efa'õ zalami Amami andro si so ba 
ZOrugo." 

16"Na fuasõ ami, boi mifangerau 
mbawami hulõ niha sangosatulõ ya'ia. 
Lafabõ'õni nidanõ mbawara ena'õ oroma 
ba niha wa fuasõ ira. Mitõngõni wa no 
latema fefu luora. 

17Ya'ami, na milau fuasõ, misasai 
mbawami, misukhu mbumi, 

18 ena'õ lõ la'ila niha wa fuasõ ami. Akha 
ha Amami andrõ si so ba zorugo zangila. 

l'ila hadia nilaumi hewa'ae lõ la'ila niha. 
Ya'ia zame'e luo khõmi.” 

19"Bõi mihõna khõmi harato soguna 
khõmi samõsa ba gulidanõ. Bõrõ me 
ifakiko hama ba howu harato andro awo 
wa tola ihalõ sanagõ. 

20Mi'owuloi khõmi harato ba zorugo. 
Börõ me tebai i'a hama ba howu harato 
andro, ba tebai ihalõ sanagõ. 

21Bõrõ me heza so haratomi ba da'õ gõi 
so dõdõmi!" 

22"Fandru ba mboto hõrõ andro. Na 
sõkhi hõrõmi, ba mohaga fefu mboto. 

23Ba na mofõkhö hõrõmi ba ogõmi 
fefu mbotomi. Tobali na ogõmi wandru 
andro si so ba mbotomi, ha wa'abõlõ 
wa'ogõmigõmi andro!" 

24"[5 tola mõi enoni zi darua sokhõ gofu 
haniha. Na ilau zi manõ, i'omasi'õ dania 
zi samõsa ba i'afõkhõi todo zi samõsa. 
Ma zui molo'8lo'õ ia ba zi samõsa ba 
"ositengagõ zi samõsa. Si manõ gõi ami. 
Tebai mõi ami enoni khõ Lowalangi ba 
enoni gana'a gõi. 

25 Bõrõ da'õ mitõngõni; boi mi'abusi todo 
sibai wa'aurimi, hadia ni'a ba nibadumi, 
ba hadia ni"onukhami; tõra moroi ba go 

wa'auri andrõ, tõra moroi ba nukha mboto 
andro. 

26Mifaigi wofo andrõ si hombohombo ba 
dalu mbanua. LO manaru tanõmõ ira, lõ 
mamasi, lõ mangõhõna ba halasa. HeWa'ae 
si manõ irorogõ ira Amami andro si so ba 
zorugo! Hadia lõ abõlõ molakhõmi ami 
moroi khõra? 

27 Haniha ba gotaluami zi tola 
manganau'õ dõfinia bõrõ me no i'abusi 
todo? 

28 Hana wa mi'abusi todo nukhami? 
Mifaigi mbunga ladari mboho andro si 
tumbu ba mbenua. LO mohalõwõ ira ba lo 
managu, 

23 ba hiza, Razo Salomo andro fondrege 
zi kayo, lõ mamake nukha si mane 
fa'asõkhi mbunga andro! 

30 Ifonukha si sõkhi ndru'u ba mbenua 
Lowalangi, heWa'ae du'u andrõ tumbu 
ma'õkhõ ba mahemolu latibo'õ ia ba 
latunu. Na si manõ wamonukha Lowalangi 
du'u andro, mendrua mano ami! Ba ya'ami, 
no ambõ sibai famatimi! 

31 Bõi mangiwa dödõmi wanguma'õ, 
'Hadia ni'ada dania', ma 'hadia nibaduda 
dania', ba 'ma zui hadia ni'onukhada 
dania'! 

32 Niha si lõ aboto ba dõdõ Lowalangi 
zangeregesi tõdõ wanõndra si manõ. 
Amami andro si so ba zorugo no l'ila wa 
moguna khõmi da'o fefu. 

33 Tobali, si fõfõna sibai mi'alui hewisa 
ena'õ Lowalangi zamatõrõ fa'aurimi 
awo wamalua somasi Lowalangi. Na no 
mi'ofõnai'õ da'õ, ba fefu dania danõ bd'o 
andrõ ba tebe'e khõmi. 

34 Börö da'õ, bõi mibusi tõdõ zanandrõsa 
ba ngaluo mahemolu, boro me mahemolu 
so zui gabula dodo. No abõnõ abula 
dõdõda zi falukha ma'õkhõ, boi tanõnõ 
sa'ae." 

1"Bõi mihuku niha bõ'ð, fa bõi Ihuku 
ami Lowalangi. 

2 BOrd me si mane fanguhukumi niha, si 
manõ gõi wanguhuku Lowalangi ami. Fefu 
zu'asu'a ni'anu'agõmi ba niha, si mano gõi 
'anu'a'õ khõmi dania Lowalangi. 

3 Hana wa mi'osisi'õ wahawaha geu 
olowingõ niha bõ'ð, ba lõ mirasoi mboto 
geu sesolo ba hõrõmi? 

4 Hana wa miWa'õ ba niha, 'Ohe, da 
utolo'õ wangeheta wahawaha geu andro 
ba hõrõu,' ba hiza sa bakha ba hõrõmi 
mboto geu sesolo? 

> He samini todo! Ofõnai'õ ua heta mboto 
geu andro ba hõrõu, awena Õ'ila ba tola 
õheta wahawaha geu andro ba hõrõ 
nawou. 

6 Boi mibe'e ba nasu hadia ia ni'amoni'õ, 
boro me ifuli furi mbaginia asu andro 
ba ira'u ami. Ba boi mibe'e manimani 
ba mbawi, bõrõ me ihundrahundra bawi 
manimani andro." 

7"Mi'angandrõ ba mitema dania. Mi'alui 
ba misõndra dania. Mibökõ ba tebokai 
khõmi mbawa ndruhõ andro. 

8Manema niha si lõ aetu mangandrõ; ba 
tebokai mbawa ndruhõ ba niha si lõ aetu 
manoko. 

? Hadia, so ba gotaluami nama same'e 
kara khõ nononia na i'andrõ roti ono 
andrõ? 

10 Ma zui ibe'e gulõ, na i'andrõ gi'a? 

11 Gofu hewisa wa'alõsõkhimi, ba mi'ila 
sa'atõ mibe'e zi sõkhi khõ nonomi. 
Mendrua mano Namami andro si so ba 
zorugo. Tatu lbe'e fefu zi sõkhi, ba niha 
sangandrõ khõ-Nia! 

12 Milau khõ nawõmi hadia zomasi ami 
lalau khõmi. Da'õ nõsi goroisa andro ba 
õsi wamahaõ ndra sama'ele'õ." 

13"Mitõrõ mbawa ndruhõ sise'ise andrõ, 
boro me saekhu ba narako sa lala ba 
mbawa ndruhõ sebolo, ba ato niha sanõrõ 
da'õ. 

14 Bawa ndruhõ sise'ise i'ohe niha saekhu 
ba wa'auri. LO ato niha sanõrõ ya'ia." 

15"Mi'angelamaisi zama'ele'õ sofaya. 
Moi ira khõmi, la'onukha mbu mbiribiri, 
ba sindruhunia asu gatua samu'i bakha 
dõdõra. 

16 Mi'ila ira ba gamuatara. LO i'owua 
mbua nagu du'u sodoi, ba lõ i'owua mbua 
ara sa'asa'a mao. 

17 Tõla geu satabõ mowua bua si sõkhi, 
ba tõla geu safuo i'owua mbua si lõ sõkhi. 
18 Tõla geu satabö lõ i'owua mbua si lõ 
sõkhi, ba tõla geu safuo lõ tola i'owua 

mbua si sõkhi. 

19 Tõla geu si lõ sõkhi fowua, la'obõ ba 
latunu. 

20Sj manö gõi zanandrõsa ba zama'ele'õ 
sofaya andro. Mi'ila ira ba gamuatara." 

21"[ö fefu niha sanguma'õ, 'He So'aya, he 
So'aya,' tola tobali ono mbanua amatõrõwa 
Lowalangi dania. Ha ya'ira samalua somasi 
nama-Gu si so ba zorugo zi tobali dania 
ono mbanua amatõrõwa Lowalangi. 

22 Ba Luo Safuria ato niha sanguma'õ 
khõ-Gu, 'He So'aya, he So'aya, hadia 
tenga ba dõi-Mõ mafa'ema duria soroi 
Lowalangi? Hadia tenga gõi tõi-Mõ 
ni'oguna'õma wamofanõ bekhu awo 
wamazõkhi tandra sahõlihõli dodo?' 

23 Ba Utema lira, 'Lõ U'ila ami! Mi'ofanõ 
va'ami solau si lõ atulõ!" 

24"Samondrondrongo fehede andre, ba 
solo'õ ya'ia, hulõ niha sonekhe samazõkhi 
omonia yawa ba dete gara nifa'anõ. 

25 [lau teu sabõlõbõlõ, ba mold, awo 
nangi sabõlõbõlõ samõzi omo andro, ba 
lõ aso'a, me musindro ia yaWa ba dete 
gara nifa'anõ. 

26 Niha samondrondrongo fehede-Gu 
andre ba lõ i'o'ð, hulõ niha si lõ todo 
samazõkhi omonia yawa ba dete gawu. 

27 Na ilau teu, ilau molõ awõ nangi 
sabõlõbõlõ, ibõzi nomo andro ba aso'a. 
Abõlõbõlõ sibai wa'atekikonia!" 

28Ba gafuriata me no aefa mamahaõ 
Yesu, ba oi ahõlihõli dodo niha si so ba 
da'õ wamondrondrongo famahaõ-Nia. 

29 Mamahað Yesu si fao lakhõmi, tenga si 
mane sangila amakhoita andrõ khõra. 

l Mõi mitou Yesu moroi ba hili, ba ato 
8 niha solo'õ Ya'ia. 

2 Me inõtõ da'ð tohare samõsa zofõkhõ 
bou auri. lbalõduhini danõ niha andro 
wangalulu khõ Yesu, imane, "He ama, na 
omasi Ndra'ugõ, tola Õfadõhõ ndra'o." 

3 l'oro'ð danga-Nia Yesu ba wombambaya 
va'ia. Imane Yesu, "Omasi Ndra'o. Ya dõhõ 
ndra'ugõ!" 'anema'õ aheta mbou auri 
andro ba dõhõ ia. 

4 Aefa da'õ Imane khõ-Nia Yesu, 
"Tongoni, he! Boi ombakha'õ zalua andre 
gofu ha'õkhõ. Ae'e khõ gere, ena'õ i'a'aro'õ 
dõdõu wa no dõhõ ndra'ugõ. Na no aefa 
da'õ, be'e zumange si mane niWa'õ Moze, 
ena'õ tobali famaduhu'õ ba niha wa no 
dõhõ ndra'ugõ!" 

> Me numalõ Yesu ba Gafana'uma, 
i'ondrasi la samõsa gomandra zaradadu 
Roma, ba wangandrõ tolo khõ-Nia. 

6"He Ama," imané komandra zaradadu 
andro, "mofõkhõ genonigu ba nomo. No 
moro mano bõrõ wa'ombuyumbuyu ba 
nahia wemõrõ ba no fondrege wa'afõkhõ 
nitaõgõnia." 

7 "Lau," Imanõ Yesu, "mõi Ndra'o dania 
wamadõhõ ya'ia." 

8 Itema li komandra zaradadu andro, 
"Bõi sa'ae, Ama, tenga sinangea Ofakao 
Ndra'ugõ we'amõi ba nomogu. 8Wa'õ 

mano wehede ba dõhõ dania genonigu 
andro. 

916 zi lõ tola lõ u'o'ð li zebua moroi 
khõgu. Si mano gõi zaradadu si so winaeta 
tougu, lõ tola lõ i'o'ð ligu. Na ukaoni ia, 
'Aine ba da'e!' ba mõi ia; ba na uWa'õ 
ba genonigu, 'Fazõkhi da'e!' maoso ia 
ifazõkhi.” 

10 Ahõli dodo Yesu me irongo niWa'ö 
zaradadu andro. Andrõ Iwa'o ba niha 
solo'õ Ya'ia, "Mifondrondrongo! Lo 
ni'ila-Gu wamati si mane da'e ba gotalua 
niha Gizera'eli. 

11 Mitõngõni da'e! Ato dania niha soroi 
ba gaekhula ba ba gatumbukha si fao 
fa'omuso dodo khõ Gaberahamo, lza'aki 
ba Yakobo bakha ba Mbanua si Bohou khõ 
Lowalangi. 

12 Ba ya'ira sindruhu ono mbanua 
Lowalangi andro i nitibo'õ baero ba 
zogõmigõmi dania. Ba da'õ alua wege'ege 
awo wa'afõkhõ." 

13 Aefa da'ö Imane Yesu khõ gomandra 
zaradadu andro, "Fuli'õ, hadia nifatimõ 
andro tefalua khou dania." Ba da'o sibai 
i'anema'ð dõhõ wõkhõ genoni andro. 

14Mõi Yesu ba nomo Wetero. Ba da'ö l'ila 
mofõkhõ fogikhi matua Wetero ira alawe, 
no so ia ba naha wemõrõ. 

1> Ibabaya dangania Yesu ba dõhõ 
wõkhõnia andro. Maoso ia we'amõi enoni 
Yesu. 

16 Me ahatõ tand owi, ato niha sobekhu 
ni'ohe khõ Yesu. Faoma fehede-Nia manõ 
Ifoloi mbekhu awo wal'lfadoho zofõkhõ 
andrõ Yesu. 

17 Me Ifalua da'õ fefu Yesu, ba alua zi 
mane niWa'õ Yesaya sama'ele'õ, imane, 
"Itaõgõ wamakaoda ba ifadõhõ fefu 
wõkhõda." 

18 Ato sibai niha samasui Yesu. Me l'ila 
ira fefu Yesu, Iwa'o khõ ndra nifahaõ-Nia 
ena'õ mõi ira yefo nidanõ. 

19Samõsa zangila amakhoita 
zangondrasi Ya'ia sanguma'õ, "He 
Guru, omasi ndra'o u'o'ê Ndra'ugõ gofu 
heza!" 

20 Itema linia Yesu, "So dõgi ba nasu 
gatua, ba so gazuni ba wofo, ba Ono Niha 
nifatenge Lowalangi, lõ khõ-Nia nahia 
wemõrõ ba wolombase.” 

21Samõsa ba gotalua zolo'ö Ya'ia 
zanguma'õ, "He Tuha, tehegõ khõgu 
wangawvuli ba wogo'o amagu." 

22 Itema linia Yesu, "O'õ ndra'o, akha 
lako'o zi mate khõra niha si mate." 

23 Mõi ba dundraha Yesu ba fao khõ-Nia 
ndra nifahaõ-Nia. 

24 l'anema'õ so nangi sabölõbõlõ sibai 
ba mbawa irege ebua ndrulu samõzi 
tundraha. Me inoto da'ð no llau moro 
Yesu. 

25 Mõi khõ-Nia ndra nifahað-Nia 
wanusugi Ya'ia. "He So'aya! Tolo, orifiga! 
Tekiko ndra'aga!" lamanõ we'ao. 

26 Imane Yesu, "Hana wa'ata'u ami? Ambõ 
famatimi!" Aefa da'õ muzizio Yesu ba 
Ifahono nangi awo ndrulu. Awena ahono 
sibai nidanõ. 

27 Fefu niha si so ba da'õ oi ahõlihõli 
dõdõra. Lamane, "Haniha niha andre, angi 
ba dulu la'o'ö li-Nia!" 

28 Irugi Yesu yefo mbawa ba mbanua 
Gadara. Ba da'o laba'a la darua niha 
sobekhu samu'i sibai. La'otarai lewatõ ba 
oi ata'u niha wanõrõ lala andro. 

29 Mu'ao ira, "He Ono Lowalangi, hadia 
nilau-Mõ khõma? Hadia omasi'Ö Õhuku 
ndra'aga? Hiza, tenga inõtõ nasa?" 

3016 arõu moroi ba da'õ, so ngawawa 
mbawi sangalui gõra. 

31 La'andrõ bekhu andro khõ Yesu, "Na 
omasi Ofofand ndra'aga, fatengega ba 
mbawi andro." 

32 Imane Yesu, "Mi'ofanõ!" Larõi bekhu 
niha andrõ lasawa ngawawa mbawi. 
Lafazaumba si tou ira bawi andrõ moroi 
ba ngofi mbaho, adolo ba mbawa, alõmõ 
ba mate. 

33 Moloi zanaro bawi andro lasawa 
mbanua, ba latutunõ fefu hadia zi no alua 
ba niha si darua andrõ sobekhu. 

34 Ba fefu niha ba mbanua da'ö gõi mõi 
lafaondragõ Yesu. Ba me la'ila Yesu, 
la'andrõ sibai khõ-Nia ena'õ Irõi mbanuara 
andro. 

I Mõi yawa ba dundraha Yesu, l'õtõ 
mbawa mangawuli la ba mbanua-Nia. 

2 Ba da'õ la'ohe khõ-Nia samõsa niha 
sombuyumbuyu si no tolea yawa ba naha 
wemoro. |'ila wamati niha andro Yesu. 
Andro wa lWa'õ ba niha sombuyumbuyu 
andrõ, "Bõi ata'ufi, ono-Gu! No te'efa'õ 
horõu!" 

3 Ira sangila amakhoita si so ba da'õ 
lamane khõ nawõra, "I'o'aya Lowalangi 
Niha andro!" 

+]'ila gera'erara andro Yesu, andro wa 
IWa'õ, "Hana wa lõ sõkhi gera'erami? 

>Heza zabõlõ aoha wanguma'o, 

'No te'efa'õ horõu', ma zui '"Faoso ba 
owaõwa0?' 

6 Ba iada'e U'oroma'õ khõmi wa Ono 
Niha, mofa'abõlõ ba gulidanõ andre ba 
wangefa'õ horo." Aefa da'õ Imane Yesu 
ba niha sombuyumbuyu andro, "Faoso, 
fezaWa dufou ba fuli'õ!" 

7 Maoso niha sombuyumbuyu andro 
mangawuli ia ba nomonia. 

8 Me la'ila niha sato zalua andro, ba ata'u 
ira ba lasuno Lowalangi same'e fa'abolo 
sebua andro ba niha. 

9 Aefa da'õ Irõi Yesu nahia andro. Fatua 
mowaõwaõ la nasa, l'ila samõsa niha 
sanema beo, sotõi Matai'o, si dadao ba 
godonia. Imane Yesu khonia, "Aine o'o 
Ndra'o!" Ba muzizio Matai'o andro i'o'ð 
Yesu. 

10Ba me manga Yesu ba nomo Matai'o, 
tohare zanema beo sato ba niha si so horo 
fao manga khõ Yesu ba ira nifahaõ-Nia. 

11 So ndra Farizai'o sangila da'õ. Andrõ 
lasofu khõ ndra nifahað Yesu, "Hana wa 
manga gurumi ba gotalua niha si so horõ 
awo zanema beo?" 


MATIUS 9. 12-17 34 


12 Irongo Yesu wanofu da'õ, ba Imane 
wanema li, "LO moguna zame'e daludalu 
ba niha si lõ fõkhõ, ha ba niha sofõkhõ. 

13 Mifareso hadia geluaha ayati Mbuku 
Ni'amoni'õ andre: 'Fa'ahakhõ dodo 
zomasi-Do, tenga sumange.' Bõrõ me mõi 
Ndra'o tenga ba wogaoni niha sanguma'õ 
no sõkhi ia, no ba wogaoni niha ni'o'aya." 

14 Aefa da'õ tohare ndra nifahaõ Yohane 
Samayagõ Idanõ khõ Yesu. Lasofu 
khõ-Nia, "Hana ndra'aga awõ ndra 
Farizai'o andro malau wuasõ, ba hana 
ndra nifahaõ-Mõ lő'ő?" 

1> Itema li Yesu, "Hewisa gera'erami? 
Hadia tola abu dodo zi mõi ba walowa na 
fatua so awora marafule? Tatu lõ'ð! Hiza 
so ginõtõ dania wa tehalõ marafule andro 
moroi khõra. Awena dania fuasõ ira ba 
ginõtõ da'o. 

16106 hadõi niha sombalo nukha si bohou 
ba mbaru satua. Bõrð me asika dania 
mbaru andro bõrõ mbalobalo da'õ irege 
itugu ebua zasikania. 

17 Si mano gõi lõ hadõi niha samaduwa 
agu si bohou ba naha nagu satua nifazõkhi 
moroi ba guli gurifõ si no atua. Na ilau zi 
mano ba asika nahia nagu andro. Aduwa 
nagu ba tebai gõi nifake sa'ae nahia andro. 

Agu si bohou ena'õ labe'e ba naha nagu si 
bohou gõi, ena'õ sõkhi ma'afefu.” 

18 Me fahuhuo na Yesu khö ndra nifahað 
Yohane Samayagõ Idanõ, ba tohare 
zondrõnia'õ ba gosali andrõ mangalulu 
fõna Yesu, imane, "No mate nonogu alawe. 
Tolodo, aee ba nomo wombambaya ya'ia 
ena'õ ifuli auri." 

19Mofanõ Yesu fao la ba zondrõnia'õ 
naha wangandrõ andro. Fao gõi ndra 
nifahaõ-Nia. 

20Gasagasa da'õ so ndra alawe si no 
felendrua fakhe mofõkhõ sendro talu. 
Ihatö'õ ia ba ibabaya gahe mbaru Yesu. 

21 Imane dõdõnia, "He ha ubabaya gahe 
mbaru-Nia, ba tatu dõhõ ndra'o." 

2? Ifaigi furi Yesu. Ba me l'ila ndra alawe 
andrõ, Imane Yesu khõnia, "Bõi busi dõdõu 
ono-Gu! Me faduhu dõdõu khõ-Gu, ba 
dõhõ ndra'ugõ!" Ba i'anema'õ dõhõ ndra 
alawe andro. 

23 [rugi Yesu nomo zondrönia'õ ba gosali 
andro. Bada'õ l'ila so zolau sinunõ ba zi 
mate awo niha sato si faguagua. 

24 "Mi'ae'e baero fefu!" Imanö khõra Yesu, 
"Ono alawe andre tenga si mate; si moro 
ia." Ba la'igi'õ Yesu ba niWa'õ-Nia andro. 

25 Me momõi ira baero, mõi si bakha 
Yesu ba Igogohe danga nono alawe andrõ. 
'anema'õ maoso nono alawe andro ba ilau 
muzizio. 

26 Tehõngõ duria andro ba zi fasui banua 
da'o. 

27 Me mofand Yesu, ba so darua niha 
sau'a solo'olo'o Ya'ia. Mu'ao ira lamane, 
"He ma'uwu Dawido, hakhosi todo 
ndra'aga!" 

28 Me mõi Yesu ba nomo, ba la'ondrasi la 
niha sau'a andro. Isofu khora Yesu, "Hadia 
faduhu dodomi wa tola Ufadoho ami?" 
"Faduhu dodoma, Ama!" lamanõ wanema 
li. 

29 Ibabaya hõrõra Yesu ba Imane, "Bõrð 
me mamati ami, ba ya alua nidõnadõnami 
andro." 

30 |'anema'õ la'ila niha. Aefa da'õ Itenawa 
sibai ira Yesu ena'õ lõ la'ombakha'õ zalua 
andro gofu ha'õkhõ. 

31 Ba mofanõ ira, la'ombakha'õ duria 
Yesu ba danõ andro ma'asagõrõ. 

32 Me mofanõ ndra nifahaõ andro, so 
zolohe khõ Yesu samõsa niha si lõ hede, 
nifa'u'u wa'abõlõ zi lo sõkhi. 

33 Me Ifofanõ wa'abõlõ zi lõ sõkhi andro 
Yesu, i'anema'õ tola muhede niha andro. 

Oi ahõli dodo niha sangila da'õ. Lamane 
wanguma'õ, "LO irai ma'ila zi mane da'e ba 
niha Gizera'eli!" 

34 Ba hiza, lamane ira Farizai'o, "SalaWa 
wa'abõlõ zi lõ sõkhi zame'e khõnia 
fa'abõlõ ba wamofanõ fa'abõlõ zi lõ sõkhi 
andro." 

35 Ifasui Yesu wanõrõ i'otarai nina 
mbanua si sambua numalo ba mbanua 
tano bõ'ð, ba moroi ba zi sambua banua 
numalo ba mbanua tano bd'o. Mamahao la 
ba gosali, ba wangombakha Turia Somuso 
Dodo sanandrosa ba wamatoro Lowalangi. 
Ifadõhõ gõi zofokho ba fefu ngawalo 
wa-atebai. 

36 Me l'ila niha sato andrõ, ahakhõ 
dõdõ-Nia ira, bõrõ me sabu todo ba si 
tebai. Hulõ mbiribiri si lõ kubalo ira. 

37 [mane Yesu khõ ndra nifahaõ-Nia, 
"Ebolo sibai mbasitõ, ba lõ ato zohalowo. 

38 Boro da'õ mi'andrõ khõ zokhõ kabu 
andro ena'õ ifatenge niha samasi ba 
mbolo nowinia.” 

l Samuza ma'õkhõ lIkaoni nifahaõ- 
| 0 Nia andro si felendrua Yesu ena'õ 
owulo. Ibe'e khõra wa'abõlõ ba wamofanõ 
fa'abõlõ zi lõ sõkhi awo wamadõhõ fefu 
ngawalõ wõkhõ ba fa'atebai. 

2 Tõitõi zi felendrua andro: si fõfõna, 
Simoni (nifotõi gõi Fetero), awo dalifusõnia 
Andrea, aefa da'õ Yakobo ba talifusõnia 
Yohane, ono Zebedai'o ira. 

3 Filifo ba Batolomai'o, Toma ba Matai'o 
sanema beo, awõ Yakobo ono Galifai'o ba 
Tadai'o, 

*Simoni niha si barani andro ba Yuda 
banua Gariota si manga mbõli Yesu. 

>Ifatenge Yesu ndra nifahaõ si felendrua 
andro, ba latema moroi khõ-Nia 
menemene, "Bõi mi'ae'e ba mbanua niha si 
tenga Yahudi. Bõi gõi mi'ae'e ba mbanua 
niha Zamaria. 

6 Mi'ae'e ba niha Gizera'eli, mendrua 
mano ba zi no elungu. 

7Mi'ombakha'ö khõra wa no lbõrõtaigõ 
iada'e wamatõrõ Lowalangi. 

8Mifadõhõ zofõkhõ; mi'orifi niha si mate; 
mifadõhõ niha sobou auri; ba mifofanõ 
wa'abõlõ zi lõ sõkhi. No mitema da'õ fefu 
tenga ni'õli. Boro da'õ, mibe'e gõi ba niha. 

9 Bõi mi'ohe gana'a, ma firõ, ma zui kefe 
loga. 

10 Bõi gõi mi'ohe mbolabola naha gefe 
buala. Bõi mi'ohe dua nga'õrõ mbarumi 
ba wofanõ, he badagahe ma si'o boi 

mi'ohe. Börõ me sohalõWõ, no sinangeania 
tebõnõkhi mbalazonia. 

11 Na mirugi nina mbanua ba ma banua, 
mi'alui ba da'õ niha sanema ya'ami. 
Mi'iagõ khõnia irugi mofanõ zui ami moroi 
ba da'õ. 

12 Na mirugi nomo andrö ba mimane, 'Ya 
Itolo ami So'aya.' 

13 Na latema'õ ami niha so'omo andro, ba 
akha torõi wangowaimi andro khõra. Ba 
na lõ omasi ira latema ami, akha mihalõ 
mangawuli howuhowu andro. 

14 Na so nomo ma zui banua si lõ 
manema yva'ami ma lõ latema duria 
andro nifa'emami, mirõi nahia andro ba 
mi'anotogõ gawugawu ba gahemi. 

15 Mitõngõni! Ba Luo Safuria, aoha I'efa'õ 
horõ mbanua Zodoma awõ Gomora 
Lowalangi moroi ba niha mbanua andro!" 

16"Mitõngõni da'e: Ufatenge ami hulõ 
mbiribiri si lõ fa'abõlõ ba gotalua nasu 
gatua samu'i. Mi'angelama hulõ gulo ba ya 
atulõ dõdõmi hulõ marafadi. 

17 Mi'angelama, so niha sondra'u ya'ami 
ba la'ohe ami fõna zanguhuku ba agama. 
Lafakao ami ba nahia wangandrõ. 

18 La'ohe ami fõna zamatõrõ ba razo 
boro Ndra'o. Da'õ ginõtõ khõmi ba 

wamaduhu'o Ya'o ba niha si lõ aboto ba 
dodo Lowalangi. 

19Na la'ohe ami ba wanguhuku, bõi ata'u 
ami hadia niWa'õmi, ma hemiwisa wehede. 
Hadia zinangea miwa'õ, la'ombakha'õ 
khõmi dania faudu ba ginõtõnia. 

20Bõrõ me si hede dania ba ginõtö da'õ 
tenga ya'ami, no Eheha Nama si so ba 
Zorugo. 

21 Alua dania wa si fatalifusõ samõsa 
zame'e talifusõnia nibunu. Si mano gõi 
zalua ba gotaluara nama faoma ononia. 
IlaWa nama awo ninania iraono, ba ibe'e 
nibunu zatuania andrõ. 

22 |a'afokhoi todo ami fefu niha bõrõ 
me mi'o'ö Ndra'o. Ba hiza, si lõ farði irugi 
gamozua, da'õ ni'orifi. 

23 Na lafakao ami ba zi sambua banua, 
mi'oloi ba mbanua bd'o. U'ombakha'õ 
khõmi: LO nasa dania sawai mi'ohalõWõgõi 
halõWõmi ba mbanua niha Gizera'eli fefu, 
fanema'õ tohare Nono Niha. 

2416 ebua nifaha'õ moroi ba zamaha'õ, 
ba enoni lõ ebua moroi khõ zangoni ya'ia. 

25 Na samõsa nifahaõ tobali samahaõ 
ba samõsa enoni tobali sangoni, no 
tobõnõ khõra da'õ. Na no labe'e tõi zatua 
baomo Mbelesebu, lõ mendrua mano nõsi 

nomonia. Labe'e khõra dõi sabõlõ lo sõkhi 
gõi!" 

26"Bõi mi'ata'ufi niha. Hadia zi tobini, lõ 
tola l0'0 oroma, ba hadia nibini'õ lõ tola 
lo'o tefa'ele'õ dania. 

27 Hadia niWa'õ-Gu khõmi ba 
zogõmigõmi, miWa'õ ba zohaga. 

Hadia ningõngõgõ-Gu ba dalingami, 
mituriaigõ ena'8 oi larongo niha! 

28Bõi mi'ata'ufi niha samunu boto, bõrõ 
me lõ fa'abõlõra wamunu noso. Mi'ata'ufi 
Lowalangi si tola mamunu boto ba he gõi 
noso bakha ba narako. 

29 Tola mu'õli dombua ziliWi, ha sambua 
se mbõli. Ba hewa'ae si mano tebai atoru 
tou ba danõ zambua wofo na lõ ofõna 
Itehegõ Amami andro. 

30 No mu'erai wa'oya rozi mbu ba 
hõgõmi. 

31 Böröõ da'õ boi mi'ata'ufi! Abölõ ebua 
mbõlimi khõ Lowalangi moroi ba mbõli 
ziliWi andro!" 

32"Haniha zamaduhu'õ fõna niha sato, 
wa nifahaõ-Gu ia, si mano gõi Ufaduhu'õ 
ia fõna nama-Gu andro si so ba zorugo. 

33 Ba haniha zangosilõ'õgõ fõna niha wa 
nifahaõ-Gu ia, U'osilõ'õgõ gõi ia dania 
fõna Nama-Gu andro si so ba zorugo." 

fa'atulõ moi Ndra'o ba gulidanõ. Tenga 
fa'atulõ ni'ohe-Gu no fa'udusa. 

35 Tohare Ndra'o irege fa'udu nono matua 
khõ namania, ba ono alawe fa'udu ia 
khõ ninania, umõnõ ira alawe fa'udu ira 
ninania matuania. 

36 Si tobali udu sebua no õsi nomo 
samõsa. 

37 Niha sangomasi'õ amania ba inania 
tõra moroi wangomasi'õnia Ya'o, tenga 
sinangea nifahaõ-Gu. Si mano gõi 
zangomasi'õ ononia matua ma ononia 
alawe tõra moroi wangomasi'õnia Ya'O, 
tenga sinangea nifahaõ-Gu ia. 

38 Niha si lõ omasi molu'i rõfania 
ba wolo'õ Ya'o tenga sinangea tobali 
nifahaõ-Gu. 

39 Haniha zobelegõ nosonia, da'õ zaetu 
noso, ba haniha zaetu noso boro Ndra'o, 
no ibelegõ nosonia dania niha andro." 

40 "Haniha zanema ya'ami, no latema 
Ndra'odo. Ba haniha zanema Ya'o, no gõi 
itema zamatenge Ya'o. 

41 Niha sanema'õ tengetenge Lowalangi 
bõrõ me no tengetenge Lowalangi ia, 
itema luonia si mane luo niha tengetenge 
Lowalangi. Niha sanema'õ samalua somasi 

Lowalangi, bõrõ me samalua somasi 
Lowalangi ia, itema luonia si mane nibe'e 
ba niha samalua somasi Lowalangi. 

42 Gofu haniha zamabadugõ he ha 
sambawa idanõ ba gotalua niha side'ide 
andre, bõrõ me no nifahaõ-Gu ia, itema 
luonia -- mi'amati ba wehede andre!" 

1 Me no aefa Ibe'e menemene andro 
| | Yesu khõ ndra nifahaõ-Nia, lrõi 
nahia andro. Numalõ la wanuriaigõ turia 
wangorifi khõ Lowalangi, moroi ba zi 
sambua banua numalõ ba mbanua sahatõ 
ba da'õ. 

2 Irongo Yohane duria Yesu andrõ me so 
ia nasa bakha ba gurunga. Andrõ ifatenge 
ndra nifahaõnia khõ Yesu ba wanofu da'e, 

3"Hadia Ya'ugõ zi tohare andrõ, ma zui 
so nasa niha bõ'ð nibaloima?" 

#Itema li Yesu, "Mi'ae'e mi'ombakha'õ 
khõ Yohane hadia nirongo awo ni'ilami: 

>Ifuli i'ila niha sau'a, niha sombuyumbuyu 
tola ifuli mowaõwaõ, dõhõ mbou auri, 
safiso ifuli irongo li niha, si no mate 
ifuli auri, ba Turia Somuso Dodo soroi 
Lowalangi laturiaigõ ba niha si numana. 

6Ya'ahowu niha si lõ fatuwu khõ-Gu!" 

7 Me no mofanõ nifahaõ Yohane andro, 
Iborotaigo fahuhuo Yesu ba niha sato si 

so ba da'õ sanandrõsa khõ Yohane. Imane 
Yesu, "Hadia ni'ilami ba dané si mate na 
mõi ami khõ Yohane? Hadia du'u nifaheu 
nangi? 

8 Hadia sindruhunia nifaigimi? Hadia niha 
sonukha si sõkhi? Niha si mane da'õ so ba 
nomo Razo! 

9 Hadia sindruhunia zomasi ami mi'ila, na 
moi ami khõ Yohane? Hadia sama'ele'õ ia? 
Sindruhu niWa'õ-Gu khõmi, tõra moroi ba 
zama'ele'õ Yohane andro! 

10ya'ia niWa'õ andrõ ba Mbuku 
Ni'amoni'õ, "Tengetenge-Gu da, iWa'õ 
Lowalangi, Ofõna Ufatenge ia ba wamokai 
lala khõu.' 

11 Mitõngõni! Ba gulidanõ andre lõ si 
mane fa'ebua Yohane Samayagõ Idanõ. 
Ba heWa'ae si manõ, fondrege zide'ide ba 
gamatõrõWa Lowalangi, abõlõ ebua moroi 
khõ Yohane. 

12 l'otarai mbörõta wanuriaigõ Yohane 
irugi da'e, latimbagõ wamatoro Lowalangi 
andrõ niha somasi mangokhõgõ ya'ia 
faoma fa'abõlõra. 

13 Huku agama Yehuda nibe'e Moze ba 
ira sama'ele'8 fõna irugi we'aso Yohane, 
no lafa'ele'õ zanandrõsa ba wamatõrõ 
Lowalangi. 

14 Na faduhu dodomi ba duria nifa'emara 
andro, si fõfõna lõ tola lð'ð mi'ila wa 
Yohane andro no Elia si no lafa'ele'õ fõna. 

15 Na so dalingami ba wamondrongo, ya 
mifondrondrongo! 

16 Faoma hadia Ufaedogõ niha ba ginõtõ 
iada'e? Hulõ ndraono ira si so ba fasa; si 
samõsa mu'ao ia khõ nawõnia, 

17'Malau zinunõ ba walêwa khõmi, ba 
hiza lõ omasi ami manari! Ma'anunõisi 
zinunõ ba zi mate, ba lõ omasi ami me'e!' 

18 Tohare Yohane -- ba fuasõ ia ba lõ 
mamadu agu; ba hiza lamane niha, 'Niha 
sobekhu!' 

19 lada'e tohare Nono Niha andro -- 
manga ba mamadu la, ba lamane niha, 
'Mifaigi ato niha da'õ! Niha solu'alu'a, 
si mabumabu, awõ-Nia zanema beo ba 
awo niha si so horõ.' Ba heWa'ae si mano 
fa'atuatua Lowalangi andrõ oroma ba 
halõWõ-Nia." 

20 Aefa da'õö Ibõrõgõ Yesu wangeherai 
banua ba zi no llau tandra sahõlihõli dõdõ 
soya. Bõrõ me niha ba mbanua andro lõ 
omasi ira lafalalini gera erara ba wondrõi 
horõ. 

21 "Alai ndra'ugõ Khorazi! Ba alai ndra'ugö 
Betisa'ida! Na tandra sahõlihõli dodo 

andrõ nifalua khõmi, tefalua ba Diro ba 
ba Zidona, no ara lafake nukha satua ba 
lahawui awu hõgõra awõ mbotora, ba 
wangoroma wa no lafalalini gera'erara! 

22 Mitõngõni, ba Luo Safuria abõlõ 
ihakhõsi todo Lowalangi niha Diro awo 
Zidona andro moroi khõmi! 

23Ya'ugõ, Kafana'uma! Hadia, la'alawa'õ 
ndra'ugõ irugi zorugo? Lõ'ð! Hiza, latibo'õ 
ndra'ugõ na'i ba narako! Na tandra 
sahõlihõli dodo andro nifalua khõmi no 
alua ba Zodoma, so nasa Zodoma andrõ 
irugi ma'õkhõ! 

24 Mitõngõni, ba Luo Safuria, abõlõ 
ihakhõsi todo Zodoma andro moroi 
khõmi!" 

25 Me inõtõ da'õ mangandro Yesu, "He 
Ama, So'aya sokhõ tano ba banua! U'andrõ 
saohagõlõ khõ-U me lõ Ö'oroma'ö fefu 
da'õ ba niha sonekhe awo zatuatua. No 
Õforoma'ð ia ba niha si lõ fa'atuatua. 

26 Da'ð sa zangomusoi'õ todo Nama." 
27"Fefu hadia ia no Ibe'e ba danga-Gu 
Ama-Gu. Ba lõ sangila Ono andro, baero 
Nama. Ba lõ sangila Ama andro, baero 
Nono, ba ba niha ni'ombakha'õ Nono 

andro, Ama-Nia. 

28Mi'aine khõ-Gu, ya'ami fefu si no erege 
todo ba wolohe noro sabua; Ufolombase 
ami. 

29 Mi'o'ð niWa'õ-Gu awo wamahaõ-Gu. 
No sebolo todo ba si sõkhi todo Ndra'o. 
Da'õ mboro wa misõndra wolombase. 

30 No sangomusoi'ö todo wehede-Gu 
khõmi, ba noro saoha nifalu'i'õ-Gu 
khõmi." 

1 Me samuza luo Sabato, Itõrõ Yesu 
| 2 zinga kabu nagu. Me inoto da'o, no 
olofo sibai ndra nifahaõ-Nia. Andro wa 
maoso ira lahalõ ngalai gandru ba la'a. 

2Me la'ila ira Farizai'o da'õ, lasofu khõ 
Yesu, "Faigi! No lasawõ huku agama ira 
nifahaõ-Mõ. Lalau zi tebai mulau ba luo 
Sabato." 

3 Itema li Yesu, "Hadia lõ irai mibaso 
hadia nilau Dawido me olofo ia? 

4#MBi ia bakha ba Nomo Lowalangi, ba i'a 
roti si no mube'e sumange khõ Lowalangi. 
Ba molo'o huku agama niha Yehuda tebai 
la'a roti andro niha sato -- baero gere. 

>Hadia, lõ irai gõi mibaso ba huku agama 
nibe'e Moze, wa ero'ero luo Sabato ira 
Ere sohalõWõ ba Nomo Zo'aya, lasawõ 
gamakhoita luo Sabato, ba lõ sa'atõ 
mube'e salara? 

6 Mitõngõni hadia niWa'õ andre: no so ba 
da'e zi tõra moroi ba Nomo Zo'aya. 

7 No musura ba Mbuku Ni'amoni'õ: 
fa'ahakhõ dodo zomasi Ndra'o, tenga 
sumange urifõ. Na aboto ba dõdõmi 
niWa'õ andro, tatu lõ mibe'e mosala zi lõ 
sala. 

8Bõrõ me Ono Niha andrõ ba no So'aya 
sokhõ luo Sabato." 

ə Irõi niha andro Yesu mõi la ba gosali. 

10 Ba da'õ so niha si mate dambai 
tanga. So zomasi mangalani Yesu, lasofu 
khõ-Nia, "Hadia tola mamadõhõ fõkhõ ba 
luo Sabato?" 

11 Itema li Yesu, "Na so ba gotaluami 
zokhõ biribiri, ba na aekhu mbiribiri andro 
ba dõgi ba luo Sabato, hadia lõ idõni yawa 
mbiribiri andrõ moroi ba dõgi? 

12 Tatu abõlõ ebua mbõli niha moroi ba 
mbiribiri! Eluahania, tola mutolo niha ba 
luo Sabato." 

13 Aefa da'õ Imane Yesu ba niha si mate 
dambai tanga andro, "Oro'õ dangau." 
'oro'õ dangania niha andro. 

14Ba hiza, larõi gosali ira Farizai'o, 
mamagõlõ ira ba wamunu Yesu. 

15 Aboto ba dodo Yesu wa omasi ndra 
Farizai'o andro wolau khõ-Nia si lõ sõkhi. 

Boro da'õ mofanõ Yesu ba ato niha solo'õ 
Ya'ia. Ba Ifadõhõ fefu zofõkhõ. 

16 Awõ wa |Wa'õ khõra boi la'ombakha'õ 
da'õ ba niha bõ'ð. 

I7 Ba zi manõ alua niWa'õ Lowalangi 
nifa'ema Yesaya sama'ele'õ, 

18"Da'e dengetenge-Gu si no Utuyu, 
ni'omasi'õ-Gu ba si faudu ba dõdõ-Gu. 
Ube'e khõ-Nia Geheha-Gu, ba Ya'ia dania 
zanuriaigõ fa'atulõ-Gu ba soi fefu. 

1915 mu'ao la ba lõ gõi fasoso, lõ I'ebua'õ 
li-Nia ba lala sebua. 

2016 Ifatõ lewuõ si no aleu, lõ Ibunu 
wandru sanimbonimbo. Fasõndra la irugi 
alua wa'atulõ, 

21 ba fefu soi manõtõna khõ-Nia." 

22 Aefa da'õ so zolohe khõ Yesu niha 
sau'a ba si lõ hede. No f'u'uni ia fa'abõlõ 
zi lõ sõkhi. Ifadõhõ ia Yesu irege tola 
fahuhuo ba tola i'ila niha. 

23 Oi ahõli dodo niha sato ba lamane, "Te 
Ya'ia Nono Dawido andro si no mufabu'u?" 

24 Me larongo da'õ ira Farizai'o, ba latema 
li wanguma'õ, "Ifofanõ wa'abõlõ zi lõ 
sõkhi niha da'e, bõrõ me no ibe'e khõ-Nia 
wa'abõlõ Belesebu." 

2> |'ila Yesu gera'era dodo ndra Farizai'o 
andro. Andro wa Imane khõra, "Na no 


MATIUS 12.26 -31 50 


mango'ongo'oto niha ba zi sambua soi, ba 
lo fa'anau gõlõ soi da'õ. Sambua mbanua 

ba ma fongambatõ sadudu si fa'emali khõ 
nawõra, lõ ara tekiko. 

26Sj manõ gõi ba gamatorowa Gafõkha 
na ifofanõ zi sambawa awõnia si sambawa, 
ba no fabali ira, ba lõ ara tõ adudu. 

27 Mimane, tola Ufofanõ wa'abõlõ zi lõ 
sõkhi bõrõ me no ibe'e khõ-Gu wa'abõlõ 
Belesebu. Na si manõ, heza moroi latema 
wa'abõlõ solo'õ khõmi ba wamofanõ 
fa'abõlõ zi lõ sõkhi? Solo'õ ya'ami andro 
zangoroma wa lõ duhu niWwa'õmi! 

28Eheha Lowalangi andro zame'e khõ-Gu 
fa'abõlõ ba wamofano fa'abõlõ zi lõ sõkhi. 
Eluahania, no lbõrõtaigõ wamatõrõ-Nia 
Lowalangi ba gotaluami. 

29 Hewisa wa tola mõi niha ba nomo 
zabõlõ ba wo'anagõi ya'ia, na lõ ua 
mubõbõ zabõlõ andro? Awena dania tola 
irabu fefu harato andro. 

30 Niha si lõ fao khõ-Gu, ba no si fa'udu 
khõ-Gu. Ba niha si lõ mangozara awõ-Gu, 
ba no samazaewe! 

31 Börõ da'õ, ya aboto ba dõdõmi, 
na ifalua horõ niha ba iWa'õ wehede 
fango'aya, tola te'efa'õ khõnia! 

32Ba na i'o'aya Geheha Lowalangi, 
ba tebai te'efa'õ khõnia! Na so niha 
sanguma'õ hadia ia ba wolaWa Ono Niha, 
ba tola te'efa'õ khõnia, ba na i'o'aya 
Geheha Lowalangi, ba tebai te'efa'õ 
khõnia, he iada'e ba he gõi dania ba luo 
safuria!" 

33"Ba wanõndra bua si sõkhi, lõ tola lõ 
atabõ zinanõnia. Na lõ atabõö zinanõ ba lõ 
gõi sõkhi mbuania. Bõrõ me ba mbuania 
oroma na atabõ ba na Id'0 zinanõ. 

34 Ya'ami niha si lõ sõkhi! Hewisa wa 
mi'ila miWa'õ zi sõkhi, me no si lõ sõkhi 
ami? Bõrõ me hadia zi so ba dodo da'õ 
zalua ba mbawa! 

35 Alua zi sõkhi ba dõdõ niha si sõkhi, 
boro me no niha si sõkhi ia. Ba alua zi lõ 
sõkhi ba niha si lõ sõkhi, boro me lõ sõkhi 
dõdõnia. 

36 Andrõ, mitõngõni da'e, ba Luo Safuria, 
ilu'i fefu wehede si lõ sõkhi niWa'õnia 
zamõsana. 

37 Börõ me fehedemi zamõsana 
ni'oguna'õ ba wangetu'õ hadia fasala ami 
ba ma l8'8." 

38 Aefa da'õ lamane ira sangila amakhoita 
awo ndra Farizai'o, "He Guru, omasi 


MATIUS 12.39 -44 52 


ndra'aga ma'ila Ofazokhi dandra sahõlihõli 
dodo." 

39 Itema li Yesu, "Ha wa'alõsõkhi ba ha 
wa'afaito niha ba ginõtõ andre!" "Mi'andro 
ena'õ Ufazõkhi dandra sahõlihõli dodo. 
Tebai! Lõ Ube'e khõmi dandra sahõlihõli 
dodo baero dandra andro salua khõ Yona. 

40 Tõlu ngaluo, têlu mbongi so Yona ba 
dalu gi'a. Si mano gõi Nono Niha, |'iagõ 
narõ danõ tolu ngaluo tolu mbongi. 

41 Ba Luo Safuria dania, maoso mbanua 
Niniwe fao niha ba gõtõ da'e moi ba 
wanguhuku. No lafalalini gera'erara niha 
Niniwe me larongo huhuo Yona. Ba hiza, 
ba da'e no so zabõlõ ebua moroi khõ 
Yona! 

42 Dania ba Luo Safuria, maoso dania 
Ratu moroi Raya, sangadugõ ya'ami. Bõrõ 
me no irongo wamahaõ Zalomo satuatua 
andro, ba no mowaõwaõ ia moroi ba 
mbalo dané. Ba hiza ba da'e no so zabõlõ 
ebua moroi khõ Razo Salomo!" 

43 "Na irði niha eheha si lõ sõkhi, ba 
idõrõdõrõi nahia sotufotufo ba wangalui 
nahia wolombase. Ba hiza lõ isõndra. 

44 Bõrð da'õ imane eheha si lõ sõkhi 
andrõ, 'Mangawuli ndra'o ba nahiagu si no 

urõi.' Ba me irugi nomo andro, i'ila lõ 6si, 
no muhaogõ ba mufa'anõ. 

4> Tobali mõi geheha si lõ sõkhi andro 
awo wa i'ohe dafitu geheha tano bõ'ð, 
sabõlõ lõ sõkhi moroi khõnia. Aefa da'õ 
mõi ira ba niha andro, torõi ira ba da'8. 
Ba itugu abõlõ wa'alõsõkhi niha andro. 
Da'õ gõi dania zalua ba niha si lõ sõkhi ba 
ginõtõ da'e.” 

46 Me fahuhuo na Yesu ba niha sato, 
tohare nina-Nia awo ndra talifusõ-Nia. 
No muzizio ira baero, omasi ira fahuhuo 
khõ-Nia. 

47 Samõsa ba gotalua niha sato andro 
zanguma'õ khõ Yesu, "He Ama! So baero 
nina-U awo ndra talifusõ-U. Omasi ira 
fahuhuo khõ-U." 

48 Itema li Yesu, "Haniha nina-Gu? Ba 
haniha dalifusõ-Gu?" 

49 Ituturu ndra nifahaõ-Nia ba Imane, 
"Mifaigi, da'e nina-Gu ba ira talifusõ-Gu. 

>0 Niha samalua somasi nama-Gu si so 
ba zorugo, da'õ dalifusõ-Gu matua ba 
talifusõ-Gu alawe awo nina-Gu." 

1 Me luo da'õ, mofanö Yesu moroi 
| 3 ba nomo mõi la ba zinga mbawa ba 
dumadao la ba da'o. 

2 Ato niha sowulo samasui Yesu. Andrõ 
mõi la yaWa ba dundraha; dumadao la, ba 
niha sato andro muzizio ba zinga mbawa. 

3 Oya Ifahað ira faoma amaedola. "So 
samõsa zohalowo ba danõ samazaewe 
tanõmõ," si mano wamoboro nidunõdunõ 
Yesu. 

4"Me ifazaewe danõmõ andro, so zaekhu 
ba lala, ba tohare wofo, i'a danõmõ andro 
irege ahori. 

> So gõi zaekhu ba zokarakara, si lõ 
awe'ewe'e tanõ. l'anema'ð motalinga 
danõmõ, bõrõ me lo abakha dané. 

6Ba me itugu alaWa luo, ibõrõtaigõ aleu 
dalinga danõmõ andro, okõli ba mate, 
boro me 18 arõu bakha ikhamõ wa'ania. 

7 So gõi danõmõ saekhu ba gotalua 
za'asa'a mao. Tumbu za'asa'a mao ba 
ilazi'õ danõmõ andro irege mate. 

8Ba so gõi zaekhu ba dané satabõ. 
Mowua danõmõ andro, ba so zi otu kali 
fabali mbuania, ba so zi Ono ngafulu, ba 
so gõi zi tõlu ngafulu." 

9 l'etu'ð nidunõdunõ-Nia andro Yesu 
wanguma'õ, "Na so dalingami, ba 
mifondrondrongo!" 

10 Aefa da'õ tohare ndra nifahaõ Yesu 
ba lasofu khõ-Nia, "Hana wa oya Ofake 

gamaedola na fahuhuo Ndra'ugõ ba niha 
sato andro?" 

11 Itema li Yesu, "Börõ me no tebe'e khõmi 
mbuala ba wangi'ila si tobini sanandrõsa 
khõ Lowalangi ba amatõrõWa-Nia, ba ba 
khõra ba 18'8. 

12 Ba niha si no so, ba tebe'e nasa khõnia, 
ena'õ fahõna. Ba ba niha si lõ'ð, ba laheta 
na'i khõnia zi so khõnia andro. 

13 Da'õ mboro wa U'oguna'õ gamaedola 
na fahuhuo Ndra'o ba niha sato andro. 
Hewa'ae lafaigi, ba hulõ niha si lõ 
mamaigi; larongorongo ba hulõ niha si lõ 
mamondrongo, ba lõ aboto ba dõdõra. 

14 Ba zi manõö alua nifa'ele'õ Yesaya andro 
sanandrõsa khõra, 'Mirongo dania faoma 
tõgi dalingami, ba lõ aboto ba dõdõmi; 
mifaigi dania faoma hõrõmi, ba lõ mtila. 

15 Bõrõ me no afuru gera'era dodo niha 
da'e, no afiso dõgi dalingara, ba hõrõra 
no lakifu'õ. Na tenga si manõ, tatu la'ila 
hõrõra, ba larongo tõgi dalingara, ba 
aboto ba dõdõra. Imane Lowalangi, mõi 
ira dania khõ-Gu, ba Ufadõhõ ira." 

16 1tohugõ wanguma'ö Yesu khõ ndra 
nifahaõ-Nia, "Ba ha wa'amoharazaki ami! 
Börõ me mi'ila hõrõmi, ba mirongo tõgi 
dalingami. 

17 Mitõngõni da'e! No ato zama'ele'ð fõna 
samosumange Lowalangi, somasi mangila 
ni'ilami andre. Ba hiza lõ lakhamõ wangila. 
Omasi sibai ira larongo nirongomi andre, 
ba hiza lõ fakhamõ lafondrondrongo." 

18"Mihaogõ wamondrondrongo eluaha 
gamaedola zamazaewe tanõmõ andro. 

19 Tanõmõ saekhu ba lala, no amaedola 
niha samondrondrongo turia Lowalangi 
ba famatõrõ-Nia, ba lõ aboto ba dõdõnia. 
Tohare Gafõkha ba irabu zi no mufazaewe 
andrõ bakha ba dõdõra. 

20 Tanõmõ saekhu ba zokarakara, 
amaedola niha samondrongo turia andro 
ba itema tõdõnia si fao fa'omuso dodo. 

2116 abakha ba dõdõra duria andro, 
irege lõ anau gõlõ. Na gõna ira famakao 
ba fa'afõkhõ bõrð duria andro, i'anema'õ 
mangawuli furi. 

22 Tanõmõ saekhu ba gotalua za'asa'a 
mao, hulõ niha samondrondrongo turia 
andro, ba hiza la'abusi todo wa'aurira boro 
me omasi ira fahõna khõra. Bõrð da'õ turia 
si otarai Lowalangi andro tolazi bakha ba 
dõdõra irege tebai mowua. 

23Ba tanõmõ saekhu yawa ba dané 
satabõ, amaedola niha samondrongo turia 
andro ba aboto ba dõdõnia. Ba oya mowua 

ira, so zi otu kali fabali, so zi õnõ ngafulu 
kali, ba so gõi zi tõlu ngafulu kali fabali 
mbuania." 

24 [dunõdunõ zui gamaedola Yesu ba 
niha sato. Imane Yesu, "Na mamatõrõ 
Lowalangi andrõ, no amaedola zohalõWõ 
ba danõ samazaewe tanõmõ si sõkhi ba 
nowinia. 

25 Samuza bongi, me no moro fefu niha, 
ba so zi fa'udu khõ zohalõWõ ba dané 
andro moi mutanõgõ g0'o ba gotalua 
gandru andro, aefa da'õ ba mofanõ ia. 

26 Me ibõrõtaigõ tumbu gandru andro, 
oroma dalingania, ba oroma gõi tumbu 
g0'0. 

27 Mõi zohalõWõ khõ zokhõ nowi andro 
wanguma'õ khõnia, 'He Tuha, hadia tenga 
no Õtanõ danõmöõ si sõkhi ba nowiu? 
Hewisa wa so g0'o bakha?' 

28 Itema li sonowi andro, 'Si fa'udu zolau 
si manõ.' Latohugõ wanofu sohalõWõ 
khõnia, 'He Tuha, da mõi ndra'aga 
wondrõni o'o andrõ?' 

29 Imane, 'Lõ'ð! Börõ na midõni 
go'o andrõ, ma fao dania gandru ba 
wondrõnimi. 

30 Akha auri go'o andrõ si fao ba gandru 
irugi wamasi. Ba awena dania uWa'õ 

ba zamasi: Mi'owuloi g0'o, mibõbõ, 
ba mitunu. Aefa da'õ awena mi'owuloi 
gandru, ba mi'irõ'ð bakha ba halasa.™ 

31 /tutunõ nasa gamaedola Yesu ba niha 
sato. Na mamatõrõ Lowalangi andro, Iwa'o 
Yesu, "Hulõ danõmõ geu sawi nihalõ niha, 
ba itanõ ba nowinia. 

32 No tanõmõ side'ide sibai danõmõ geu 
sawi andro. Ba na tumbu ia, tobali sinanõ 
sebua ba gotalua zinanõ sombuyu tõla. 
Tobali ia hulõ geu, irege manuge wofo 
wangazuni ba ndrahania.” 

33 Sambua tõ gamaedola nitutunõ Yesu 
ba niha sato andro. Imane Yesu, "Na 
mamatõrõ Lowalangi andro, hulõ laru 
nihalõ ndra alawe, nifaruka ba zi õfa wulu 
lite darigu, irege oi kamba ma'afefu!" 

34 Fefu wamahaõö Yesu ba niha sato oi 
nifo'amaedola. 

35 Ba zi manõ alua niWa'õ zama'ele'õ, 
"U'oguna'õ gamaedola na fahuhuo 
Ndra'odo khõra; U'ombakha'õ dania zi lo 
mu'ila f'otarai mbõrõta gulidanõ andre." 

36 Mofanõ Yesu, lrõi niha sato andro. Aefa 
da'õ la'ondrasi la ira nifahaõ-Nia lamane 
khõ-Nia, "Tandraigõ ombakha'õ khõma 
geluaha gamaedola go'o ba gotalua 
gandru andro.” 

37 [mane Yesu, "Samazaewe tanõmõ si 
sõkhi andrõ ya'ia Nono Niha. 

38Bolo nowi ya'ia gulidanõ andre. 
Tanõmõ si sõkhi ya'ia niha si no tobali ono 
mbanua Lowalangi. O'o ya'ia niha si fao 
khõ Gafõkha. 

39 Ba si fatiu todo samazaewe tanömõ 
go'o andro ya'ia Gafõkha. Inõtõ wamasi 
va'ia Ngaluo Safuria, ba samasi andro ya'ia 
ndra mala'ika. 

40 Si mane fangowuloi o'o andrö nitunu 
ba galitõ, si manõ gõi dania ba Ngaluo 
Safuria. 

41 Ono Niha zamatenge mala'ika-Nia ba 
wangowvuuloi fefu samazõkhi horõ, ba fefu 
danõ bõ'ð samalua si lõ sõkhi. 

42 | atibo'õ ira dania fefu ba mbaho galitö 
si holahola; ba da'õ mege'ege ira ba 
tefakao. 

43 Ba samalua somasi Lowalangi, muhaga 
ira hulõ haga luo bakha ba Mbanua si 
Bohou khõ Lowalangi. Andrõ, mihaogõ 
wamondrondrongo, na so dalingami ba 
mifondrondrongo!" 

44"Na mamatõrõ Lowalangi andro, hulõ 
gana'a sebua boli si no teko'o ba dané, 
nisõndra niha, ba ifuli zui iko'o ba dané. 
Ba bõrõ wa'omuso dõdõnia, andrõ maoso 

ia i'amawa fefu zi so khõnia, ba ifuli ia 
wowõli tano andro." 

45 "Na mamatõrõ Lowalangi andro, hulo 
niha saniaga, sangalungalui manimani 
sebua boli. 

46 Me isõndra sambua manimani si sõkhi 
sibai, maoso ia mõi mu'amawa manimani 
si so khõnia, ba T'oli manimani andro si 
sõkhi sibai.” 

47 "Na mamatõrõ Lowalangi andro, hulõ 
ndriala nilau ba mbawa, ba musõndra oya 
ngawalõ gi'a. 

48 Me no afõnu ndriala, ladõni yawa 
ndriala ira si fandriala. Mudadao zi 
fandriala andro ba wamõfõ'õ i'a; si sõkhi 
la'irõ'õ ba garaWa, ba si lõ sõkhi latibo'õ. 

49 Si manõ gõi ba Ngaluo Safuria, mõi 
baero mala'ika ba wamofd'o niha si lõ 
sõkhi ba niha samalua somasi Lowalangi. 

>0 Niha si lõ sõkhi latibo'õ ba mbaho 
galitõ. Ba da'õ dania mege'ege ira ba 
lataõgõ wa'afõkhõ." 

*1"Hadia, aboto ba dõdõmi fefu da'e?" 
Imanõ wanofu Yesu. "Aboto ba dodoma, 
Ama!" latema li. 

52 Aefa da'õ Imane Yesu, "Da'õ mboro wa 
dozi sangila amakhoita si no tobali ono 
mbanua amatõrõwa Lowalangi, hulõ zatua 

baomo sanao'õ baero gamagama si bohou 
ba sara moroi ba nahia wangirõ'ð." 

33 Me no aefa Itutunõ gamaedola andro 
Yesu, maoso la irõi nahia da'o, 

>4 mangawuli ba mbanua-Nia. Ba da'õ 
mamahaõ la ba gosali, ba samondrongo 
huhuo-Nia oi ahõli dõdõra. Lamane, "Heza 
moroi niha andre sokho fa'atuatua si 
mane? Heza moroi Isõndra wa'abõlõ ba 
wamalua tandra sahõlihõli dodo? 

>> Hadia tenga ono duka geu la andro? 
Hadia, tenga ina-Nia Maria, ba ira 
talifusõ-Nia ndra Yakobo, Yosefo, Simoni 
ba Yuda? 

>6Ba hiza, hadia tenga talifusõ-Nia ndra 
alawe si torõi ba da'e khõda? Heza moroi 
Isõndra da'õ fefu?" 

>/ Ba lõ latema Yesu niha andro. Imane 
khõra Yesu, "Lafosumange zama'ele'õ 
gofu heza, baero ba mbanuania ba ba 
nomonia." 

>8 Andrõ wa lõ oya Ifalua dandra 
sahõlihõli dodo ba da'õ Yesu bõrõ me lo 
faduhu dõdõra. 

l Me inõtõ da'ð irongo Herode, 

| 4 samatõrõ ba Galilea, duria Yesu. 

2 Imane Herode khõ ndra enoninia, 
"Yohane Samayagõ Idanõ da'e, si no auri 

mangawuli! Da'õ mboro wa so khõ-Nia 
wa'abolo." 

3 Fatua lõ da'õ, no ifatenge niha Herode 
ba wondra'u Yohane, labobo ba labe'e ba 
gurunga. llau da'õ Herode boro Herodia, 
fo'omo dalifusonia Filifo. 

4 No iwa'ê Yohane khõ Herode, "Tebai 
mangowalu'o khõ Herodia! No fanawõ 
huku agama zi mano!" 

> Sindruhunia omasi Herode ba wamunu 
Yohane, ba ata'u ia niha sato, bõrõ me 
lawa'o sama'ele'õ Yohane andro. 

6 Me ilau gowasa Herode ba wanêré todo 
luo wa'atumbunia, manari nono Herodia 
alawe fona niha sato. Wa'omasi Herode ba 
wamaigi fanarinia, 

7irege ifabu'u khõ nono alawe andro 
wame'e hadia ni'andronia! 

#B6r6 me ifawe'e ia inania, andro i'andro 
ono Herodia imane, “Be'e khõgu hogo 
Yohane iada'e yawa ba tala!" 

9? Me irongo gangandrowa andro Herode, 
abu dodonia. Ba hiza, bõrõ me no ifabu'u 
fõna niha sato, ba ibe'e wareta ena'o la'o'o 
niWa'õ nono alawe andro. 

10 Ifatenge niha we'amõi ba gurunga 
wanaba bagi Yohane. 

11 Aefa da'õ la'ohe hogo Yohane yawa ba 
tala, ba labe'e ba danga nono alawe andrõ. 
Ba maoso nono alawe i'ohe khõ ninania. 

12 Maoso ndra nifahaõ Yohane lahalõ 
mboto Yohane ba mbi ira lako'o. Aefa da'õ 
moi ira mu'ombakha'õ zalua andro khõ 
Yesu. 

13 Me Irongo duria andro Yesu, maoso la, 
mofanõ ha Va'ia faoma tundraha, numalõ 
ba zi sambua nahia si lõ nihaniha. Ba 
la'ila niha sato heza numalõ Yesu. Larõi 
mbanuara, la'o'ð Yesu, lala tano latõrõ. 

14Ba me mõi tou Yesu moroi ba 
dundraha, l'ila niha sato andro, ba ahakhõ 
dodo-Nia. Awena Ifadoho fefu zofokho ba 
gotaluara. 

15 Me tand owi, tohare ndra nifahaõ Yesu, 
muhede ira khõ-Nia, "No arõu sibai nahia 
da'e moroi ba naha waniaga ba no gõi 
bongi. Abölõ sõkhi na Õfatenge niha sato 
andre ba wowõli gõra ba mbanua ena'õ 
manga ira." 

16 "Bõi mofanõ ira, mibe'e gõra," Imanö 
wanema li Yesu. 

17 Latema li-Nia ira nifahaõ andro, "Ha 
lima ngawua zi so khõma roti ba ha dua 
rozi gi'a!" 

18 Imane Yesu, "Mi'ohe ba da'e." 

19 Aefa da'õ IfaWwa'õgõ ena'õ mudadao 
niha sato andro yawa ba dete ndru'u. 
Ihalo zi lima ngawua roti ba si dua rozi 
gi'a, Ifaõga hõrõ-Nia miyawa, ba |'aohasi 
golo Lowalangi. Aefa da'õ Ifahowu'õ roti 
awo gi'a. Iboboto roti ba Ibe'e khõ ndra 
nifahaõ-Nia ena'õ lafaosafaosa ba niha 
sato. 

20Manga ira fefu irege abuso. Ba me 
la'owuloi zi torõi roti awõ gi'a ira nifahaõ, 
so nasa felendrua daga tõ afõnufõnu. 

21 So mato lima ribu niha si manga, baero 
ndra alawe awõ ndraono. 

22 Aefa da'õ Iwa'o Yesu khõ ndra 
nifahaõ-Nia ena'õ mõi ira ba dundraha ba 
we'amõi ba zi tambai mbawa, fatua da'õ 
gõi Ifofanõ niha sato andro. 

23 Me no mofanõ niha sato, mõi Yesu ha 
Ya'iya'ia yawa ba hili, mangandrõ. Ba me 
ibõrõtaigõ bongi, so nasa Yesu ba da'o. 

24 Tundraha ndra nifahaõ no arõu ba dalu 
mbawa. Ibozi dulu dundraha andro boro 
me fazuzu nangi gametahõ dundraha. 

2> Ba gotaluara bõzi têlu irugi bõzi õnõ 
sahulõ wongi, mõi khõra Yesu mowaõwaõ 
la yaWa ba dete nidanõ. 

26 Me la'ila ira nifahaõ la, mowaõwaõ 
yawa ba dete nidanõ, ba tokea sibai ira. 
Mu'ao ira bõrõ wa'ata'u, lamane, "Bekhu!" 

27 |'anema'õ Imane Yesu, "Mihonogõ ami! 
Ya'odo da'e. Bõi mi'ata'ufi!" 

28 Aefa da'õ imane Fetero, "He So'aya, na 
sindruhundruhu Ya'ugõ da'õ, Wa'õ khõgu 
ena'õ mõido khõ-U mowaõwaõ yawa ba 
dete nidanõ." 

29 Itema li Yesu, "Aine." Mõi tou Wetero 
moroi ba dundraha, mowaõwaõ ia yawa 
ba dete nidanõ, i'ondrasi Yesu. 

30 Ba me i'ila Fetero nangi sabölõbölõ 
ba mbawa andro, ba atau sibai ia, ba 
ibõrõtaigõ ahõndrõ ia. Mu'ao ia, "He 
So'aya, tolo ndra'odo!" 

31 |'anema'õ l'oro'ð danga-Nia Yesu ba 
wondra'u ya'ia aefa da'õ. Imane khõnia 
Yesu, "Ambõ famatiu, Fetero. Hana wa 
mangiwa dõdõu?" 

32 Mõi ira yawa ba dundraha darua ira, ba 
ahono nangi. 

33 Nifahaõ Yesu tanõ bõ'ð si so yawa 
ba dundraha lafaõndrõ ira wangalulu 
khõ Yesu. Lamane, "Sindruhundruhu ono 
Lowalangi Ndra'ugõ!" 

34 Me larugi yefo mbawa, manao ira ba 
Genesare. 

35 Ba me la'ila niha sato wa no tohare 
Yesu, laturiaigõ ba zi fasui banuara. La'ohe 
fefu niha sofõkhõ khõ Yesu. 

36 | a'andrd khõ-Nia na tola he ha 
lababaya gahe mbaru-Nia. Ba fefu 
zombambaya ahe mbarua-Nia ba oi dõhõ. 
| 5 I Momõi ndra Farizai'o awo ndra 

Sangila Amakhoita moroi ba 
Yeruzalema wangondrasi Yesu. Manofu ira 
khõ Yesu, 

2 "Hana wa lasawõ huku ndra tuada ira 
nifaha'õ-U? Na manga ira ba lõ lasasai 
dangara ua molo'õ huku!" 

3 Imane wanema li Yesu, "Ba hana gõi wa 
misawõ goroisa Lowalangi, ha boro huku 
ndra tuami? 

#No Iwa'é Lowalangi, 'Mifosumange 
zatuami,' ba 'Dozi sanguma'õ fehede si 
lõ atulõ khõ zatuania, ba huku famunu 
hukumania.' 

> Ba ya'ami mifahaõ niha: na so 
zanguma'õ khõ zatuania, 'Hadia zinangea 
nitema nama ba ina, no ube'e khõ 
Lowalangi,' 

6 andro niha da'ö lõ sa'ae ifosumange 
zatuania. Tobali bõrõ hada ndra tuami, wa 
lõ ba dõdõmi Lowalangi. 

7 Samini tõdõ ami! Faudu sibai ba 
nifa'ele'õ Yesaya sanandrõsa khõmi, me 
imane, 

8'Si mane niWa'õ Lowalangi: Lafosumange 
Ndra'o niha andre ha ba mbevwe, ba tõdõra 
ba no arõu khõ-Gu, si mano wehede 
Lowalangi. 

?Lõ guna lafosumange Ndra'o, bõrõ me 
amakhoita niha nifahaõra, ba hulõ na 
amakhoita-Gu!'" 

10 Aefa da'õ Ikaoni niha Yesu ena'õ 
lahatö'õ ira khõ-Nia, ba Imane 
khõra, "Mifondrondrongo ba mihaogõ 
wanõngõni! 

11 Si mõi bakha ba mbawa tenga da'é 
zana'unõi niha; no si mõi baero soroi 
mbawania, da'õ zana'unõi ya'ia." 

12 La'ondrasi la ira nifahaõ-Nia ba lamane 
khõ-Nia, "He Ama, hadia O'ila wa abao 
dõdõ ndra Farizai'o andrõ me Õmanõ 
wehede khõra?" 

13 Itema li Yesu, "Fefu zinanõ si tenga 
nitanõ nama-Gu andro si so ba zorugo, ba 
lasõbi dania. 

14 Bõi mihalõ fõkhõ hõgõmi ndra Farizai'o 
andro. No sau'a ira. Ba na sau'a ifasao 
nawõnia sau'a, lualua aekhu ira bakha ba 
gohokoho.” 

13 Imane Fetero, "Tandraigöõ ombakha'õ 
khõma gamaedola andro!" 

16 Itema li Yesu, "He Fetero, hadia lõ nasa 
saboto ba dõdõu? 

17 Hadia, lõ õ'ila wa si mõi ba mbawa niha 
andro numalõ ba mbetu'ania, aefa da'õ 
aheta moroi ba mbotonia? 

18 Ba salua baero moroi ba mbawania, no 
moroi ba dodo; da'õ zana'unõi ya'ia. 

19Bõrõ me moroi ba dõdõ andrõ i'otarai 
wangerangera si lõ sõkhi, irege mamunu 
niha, mohorõ, molau si lõ atulõ ba ndra 
alawe, managõ, falimo ba manandraWa. 

20 Da'ð zana'unõi niha. Tobali, lõ ta'unõ 
niha na manga ia lõ mombanõ!" 

21 Moroi ba nahia da'õ numalõ Yesu ba 
mbanua ba zahato ba Zidona ba ba Diro. 

22 Samõsa ndra alawe moroi ba mbanua 
Gana'ana, i'ondrasi Yesu ba mu'ao ia, 
"Ma'uwu Dawido, hakhõsi todo ndra'o! No 
ira'u fa'abõlõ zi lõ sõkhi nonogu alawe. 
Abõlõbõlõ sibai wõkhõnia." 

2316 Itema li ndra alawe andro Yesu. 
Aefa da'õ la'ondrasi Yesu ira nifahaõ-Nia 
ba lamane khõ-Nia, "He Ama, fofanõ ndra 
alawe andro. LO manõ ahono ia moroi 
furida!" 

24 (tema li ndra alawe andro Yesu, 
"Mufatenge Ndra'o ba niha Gizera'eli si lõ 
mamalua somasi Lowalangi.” 

25 Ba heWa'ae Imanõ Yesu, ba i'ondrasi 
sa'atõ la ira alawe andro, ifaõndrõ ia 
wangalulu ba imane, "He Tuha, tolodo." 

26 Imane Yesu, "LO sõkhi na lahalõ go 
ndraono ba latibo'õ 0 nasu." 

27 Itema li ira alawe andro, "Duhu da'õ 
Tuha, ba i'a sa'atõ asu gakhõkhõla satoru 
moroi ba meza zokhõ ya'ia.” 

28 (mane khõnia Yesu, "He Ina, ebua 
si'ai wamatimõ! Ya'alua khou zomasi 
ndra'ugõ!" Ba da'õ sibai gõi i'anema'o 
dõhõ wõkhõ nono ndra alawe andro. 

23[rõi nahia andrõ Yesu, l'osisi zinga 
Mbawa Galilea. Aefa da'õ numalo la yawa 
ba hilihili ba mudadao la ba da'ð. 

30 Ato niha sangondrasi Ya'ia solohe niha 
sakelakela, niha sau'a, sombuyumbuyu, 
si lõ hede, ba ato na zofõkhõ tano bõ'ð. 
Latou'õ tou fefu zofõkhõ andro ba gahe 
Yesu, ba Ifadõhõ ira. 

31 Oi ahõli dodo niha si so ba da'õ me 
la'ila iffuli muhedehede zi lõ hede, dõhõ 
zakelakela, niha sombuyumbuyu tola 
mowaõwaõ mangawuli ba niha sau'a tola 

la'ila mangawuli niha. Ba lasunosuno 
Lowalangi niha Gizera'eli andrõ. 

32 Aefa da'ö Ikaoni Yesu ndra nifahaõ-Nia 
ba Imane khõra, "Ahakhõ dõdõ-Gu 
wamaigi niha sato andre. No tõlu ngaluo 
faofao ira khõ-Gu, lõ si manga. LO 
omasi-Do na mangavuli ira ba wa'olofo, 
ma dania awuwu dõdõra ba dalu lala." 

33 Lasofu ira nifahaõ khö Yesu, "Heza 
tasõndra go soya ba danõ si mate andre?" 

34 Isofu khõra Yesu, "Hawa'oya zi so 
khõmi roti?" Latema li-Nia, "Ha fitu 
ngawua roti ba so mato ma'ifu gi'a si 
gide'ide.” 

35 Ba IfaWa'õgõ ena'õ mudadao niha sato 
andro yawa ba dete dan. 

36 Awena lhalö roti si fitu ngawua awo 
gi'a, l'aohasi gõlõ Lowalangi. Iboboto 
roti awo gi'a andro, ba Ibe'e kho ndra 
nifahaõ-Nia. Ba lafaosafaosa ba niha sato 
gõ andrõ. 

37 Manga ira fefu irege abuso. Ba me 
la'owuloi zi torõi ira nifahaõ, so nasa fitu 
daga afõnu. 

38Fa'ato ndra matua si manga me luo 
da'õ Ofa ribu, baero ndra alawe awo 
ndraono. 

39 Aefa da'õ Ifofanõ niha sato andro Yesu. 
Si manõ la gõi, mõi la yaWa ba dundraha 
numalõ ba danõ Magada. 

TLa'ondrasi Yesu ira Farizai'o ba 

| 6 Sadukai'o. Omasi ira latandraWaisi 
la. La'andrõ khõ-Nia ena'õ lfazõkhi dandra 
sahõlihõli dõdõ ba wangoroma wa si otarai 
Lowalangi la. 

2 Itema lira Yesu, ("Na tanõ owi, ba 
mimane, 'Molõkhõ, boro me oyo mbanua.'] 

3 [Ba zahulõ wongi mimane, 'Moteu 
ma'õkhõ andre, bõrõ me oyo mbanua 
ba alu.' Tola mifa'ele'õ hadia moteu ba 
ma molõkhõ, na mifaigi lawuo, ba tandra 
ginõtõ andre ba tebai mifa'ele'õ!"] 

4"Ha wa'alõsõkhi ami ba ha wa'afaito 
niha ba ginõtõ andre. Mi'andrõ khõ-Gu 
ena'õ Ulau zahõlihõli dodo. LO hadõi tola 
mube'e khõmi, baero dandra andrõ salua 
khõ Yona." Me no aefa Iwa'o da'õ Yesu, 
Irõi ira, mofanõ la. 

> Me no larugi yefo mbawa ira nifahaõ 
Yesu, awena la'ila wa no olifu ira wolohe 
roti. 

6 (mane khõra Yesu, "Mi'angelama ba laru 
Warizai'o ba Sadukai'o andro." 

7 Me no larongo wehede Yesu andro 
ira nifahaõ-Nia, ba faoma lamane khõ 
nawõra, "IWa'õ da'õ me lõ ni'oheda roti." 

8 l'ila Yesu hadia nifahuhuosira. Imane 
khõra, "Hana wa miwa'o lõ hadõi roti? No 
ambõ famatimi! 

9 Hadia lõ aboto ba dõdõmi nasa? Hadia 
lõ mitõrõ tõdõmi zi lima ngawua roti 
andro niboboto-Gu, nibe'e 0 ba zi lima 
ribu niha? 

10Ba hewisa gõi zi fitu ngawua roti ba 
niha si õfa ribu andro? Hadia lõ mitõrõ 
tõdõmi? Ha'uga daga ni'owuloimi? 

11 Hana wa lõ aboto ba dõdõmi wa tenga 
roti niWa'õ-Gu? M'angelama ba laru ndra 
Farizai'o ba Sadukai'o!” 

12 Awena aboto ba dodo ndra nifahaõ 
andro niWa'õ-Nia. Ifangelama ira Yesu, 
wa tenga ba laru soguna ba wamangamõi 
roti. Hiza sa famahaõ ndra Farizai'o ba 
Sadukai'o niWa'õ-Nia khõra. 

13Mõi Yesu ba dané ahatõ ba mbanua 
Kaizarea-Filifi. Ba da'õ Isofu khõ ndra 
nifahaõ-Nia, "Molo'õ fanguma'õ niha, 
haniha Nono Niha andro?" 

14 atema li ira nifahaõ Yesu, "So 
zanguma'õ Yohane Samayagõ Idanð. So 
gõi zanguma' Elia. Ba tano bõ'ð laWa'õ 

Yeremia, ma zui samõsa ba gotalua 
zama'ele'õ." 

15 Isofu khõra Yesu, "Molo'õ ya'ami 
haniha Ndra'odo andre?" 

16 Itema li Simoni Fetero, "Razo Sangorifi 
Ndra'ugõ, Ono Lowalangi sauri." 

17 IWa'õ Yesu, "Ya'ahowu sibai ndra'ugõ, 
Simoni ono Yona! Bõrõ me tenga niha 
zangombakha khõu da'õ, no Ama-Gu 
andro si so ba zorugo. 

18 Bõrð da'õ haogõ wanõngõni, Fetero! 
No gowe saro ndra'ugõ. Ba yawa ba dete 
gowe andre Ufasindro mbanua-Gu dania, 
si tebai ni'alani, he fa'amate! 

19 Ube'e dania khou nono kusi ba Mbanua 
si Bohou khõ Lowalangi. Hadia nitenaWau 
ba gulidanõ andre, ba no nitenaWa gõi ba 
zorugo. Ba hadia ni'atulõ'õu ba gulidanõ 
andre, ba no gõi te'atulõ'õ ba zorugo." 

20 Aefa da'õ Ifangelama ndra nifahaõ-Nia 
ena'õ boi la'ombakha'õ gofu ha'õkhõ wa 
Ya'ia Razo Sangorifi andrõ. 

21 l'otarai da'õ, I'ombakha'õ zi so ba 
dõdõ-Nia Yesu khõ ndra nifahaõ-Nia. LO 
tola l0'0 moi la ba Yeruzalema, ba lafakao 
la ira sondrõnia'õ ba Ere Sebua ba Sangila 
Amakhoita. Nibunu dania la. Ba ba ngaluo 
si tolu maoso dania la mangavuli! 

22 Maoso Wetero idõni danga Yesu ba 
zinga ba ifangelama la. Imane Fetero, 
"He So'aya, ya'l'arou'õ Lowalangi da'8. Bõi 
va'alua zi mano!" 

23 |bali'õ la Yesu ba Imane khõ Wetero, 
"He sanandraigõ, ofanõ ba da'e! Hana 
wa õtahataha Ndra'odo. Fangerangera 
niha wangerangerau, tenga fangerangera 
Lowalangi!" 

24 [mane Yesu khõ ndra nifahaõ-Nia, "Na 
so zomasi molo'õ Ya'o, ya mu'ositengagõ 
wa'aurinia, ya mulu'i rõfania, ya mu'o'õ 
Ndra'o. 

25 Bõrõ me niha sobelegõ fa'aurinia, da'õ 
dania zi taya fa'auri. Ba niha sanehegõ 
fa'aurinia khõ-Gu, da'õ dania zanõndra 
fa'aurinia. 

26Hadia hare niha na i'okhõgõ fefu 
gulidanõ andre ba te'ala ia fa'aurinia? 
Tatu lõ harenia. Fa'auri niha tebai mufalali 
faoma hadia ia! 

2716 ara tõ mangawuli Nono Niha andro 
si fao kuaso Nama-Nia, awo ndra mala'ika. 
Ba luo da'õ Isuloni ba zamõsana molo'õ 
amuatania. 

28Mitõngõni! So ba gotaluami ba da'e 
zi lõ mate fatua lõ i'ila wa'atohare Nono 
Niha, tobali Razo." 

] 7 I Õnõ ngaluo aefa da'õ l'ohe Wetero, 

Yakobo ba Yohane si fatalifusõ 
andro Yesu numalõ yawa ba hili salawa. 
Ha ya'ira zi so ba da'ð. 

? l'anema'ð tobali nga'eu Yesu fõnara, 
muhaga mbawa-Nia hulõ haga luo, ba 
nukha-Nia no takile. 

3 Aefa da'õ ba la'ila ira nifahað si datõlu 
andrõ Moze ba Elia, fahuohuo ira khõ 
Yesu. 

4 imane Fetero khõ Yesu, "He So'aya, 
wa'asõkhi nahia da'e. Na omasi Ndra'ugõ, 
da ufasindro tõlu nose ba da'e; sambua 
khõ-U, sambua khõ Moze ba sambua kho 
Gelia." 

> Me fahuhuo na Wetero, ifasui ira 
lawuo si haga sibai. Ba moroi ba lawuo 
andro terongo li sanguma'õ, "Ya'e 
nono-Gu ni'omasi'õ-Gu. Wa'omasi-Gu la. 
Mifondrondrongo li-Nia!" 

6 Me larongo li andro ira nifahaõ Yesu, 
ata'u sibai ira irege tegaolo tou ba dan. 

7Mõi Yesu wanufa ya'ira, "Mifaoso, boi 
mi'ata'ufi!" 

8 Me lafakhõilõ ira, ba lõ hadia ni'ilara 
niha, baero Yesu. 

?Me mbi ira tou moroi ba hili, Ifangelama 
ira Yesu, "Boi la'ombakha'õ gofu ha'õkhõ 

hadia ia zi no la'ila andrõ, fatua lõ te'orifi 
mangawuli Nono Niha moroi ba wa'amate.” 

10Ba lasofu khõ Yesu ira nifahaõ-Nia, 
"Hana wa laWa'õ ira sangila amakhoita wa 
ofõna tohare Gelia?" 

11 Itema lira Yesu, "Ofõna tohare Gelia ba 
wama'anõ fefu hadia ia. 

12 U%a'õ khõmi, no tohare Gelia, ba lõ 
niha sangila ya'ia; lalau khõnia zomasi 
dõdõra. Ba si mano gõi nilaura ba Nono 
Niha andro." 

13 Ba gafuriata awena aboto ba dõdõ 
ndra nifahaõ Yesu wa huhuo Yesu andrõ 
manandrõsa khõ Yohane Samayagõ Idanõ. 

14 Me mangavuli ira awo niha sato andro, 
ba tohare samõsa ndra matua, mangalulu 
fõna Yesu. 

15 Imane, "He Ama, hakhõsi tõdõ nonogu. 
Mofõkhõ faniri ia. Wa'abõlõbõlõ wanirinia 
irege asese aekhu ia ba galitõ ba ba 
nidanõ. 

16 No u'ohe ia khõ ndra nifaha'õ-U ba 
tebai lafadõhõ ia." 

17 Itema li Yesu, "Fondrege ami andre! 
Duhuduhu wa niha si fahole ami ba lõ 
famati. Hawa'ara tõ nasa torõi Ndra'o 
khõmi? Hawa'ara tõ nasa Ubologõ 

dõdõ-Gu khõmi? Mi'ohe nono andro ba 
da'e!" 

18 Awena Ifofanõ wa'abõlõ zi lõ sõkhi 
andro Yesu moroi khõ nono andro. Ba me 
aheta wa'abõlõ zi lõ sõkhi da'õ, i'anema'õ 
dõhõ wõkhõ nono andro. 

19 Aefa da'õ la'ondrasi Yesu ira nifahaõ- 
Nia, ba zi lõ nihaniha lasofu khõ-Nia, "He 
Ama, hadia mboro wa tebai mafofanõ 
wa'abõlõ zi lõ sõkhi andro?" 

20 Itema li Yesu, "Bõrõ wa'ambõ famatimi. 
Mitõngõni! Na so khõmi wamati si mane 
fa'ebua danõmõ geu sawi, tola miWa'õ ba 
hili andre, 'Fawu'a'õ moroi ba da'e ba ae'e 
ba da'õ!' Lê tola lõ'ð ifawu'a ia hili andro. 
Lõ hadõi si tebai milau! 

21 [Ba fa'abõlõ zi lõ sõkhi si mane da'e, 
awai tola mufofanõ ia ha faoma fangandrõ 
ba fuasõ.]" 

22 Me owulo nifahaõ Yesu ba Galilea. 
Imane khõra Yesu, "LO ara tõ ba labe'e ba 
danga niha Nono Niha andro. 

23[abunu la, ba hiza ba ngaluo si têlu 
tefuli tesusugi la." Tobali abu sibai dodo 
ndra nifahaõ-Nia. 

24Me larugi Gafana'uma ira Yesu awõ 
ndra nifahaõ-Nia, ba la'ondrasi Wetero ira 
sangozara be'elõ ba Nomo Zo'aya, lasofu 

khõnia, "Hadia ibu'a gõi mbe'elõ ba Nomo 
Zo'aya Gurumi andro ma 15'8?" 

25 Itema li Fetero, "Ibu'a!" Me mangawvuli 
Wetero fatua lõ iWa'õ hadia ia, Isofu khõnia 
Yesu, "He Simoni, hewisa wangerangerau? 
Haniha zombu'a be'elõ khõ Razo ba 
gulidanõ andre? Hadia, ono mbanua ba 
ma niha si fatewu?" 

26 Itema li Fetero, "Niha si fatewu." Imane 
Yesu, "Na si manõ5, lõ moguna labu'a ono 
mbanua. 

27 Ba hiza, bõi tabaosi dõdõ niha andro. 
Ae'e ba mbawa ba wogaini i'a. Ba halo 
gi'a si fõfõna õgaini. Bakha ba mbawa 
gi'a andro õsõndra gefe, sobõnõ famu'a 
mbe'elõda darua ita. Halo gefe andro 
ba bu'a mbe'elõda sanandrõsa ba Nomo 
Zo'aya.” 

l Me inõtõ da'õ ba la'ondrasi 

| 8 Yesu ira nifahaõ-Nia, lasofu 
khõ-Nia, "Haniha zabolo ebua ba mbanua 
Lowalangi?" 

2Ikaoni samõsa ndraono side'ide Yesu, 
Ifezizio fõnara. 

3 Imane khõra Yesu, "Ya faduhu dõdõmi! 
Ha na tobali ami si mane iraono andre, 
awena tobali ami ndrotondroto mbanua 
Lowalangi andro. 

4 Niha sangidengide'õ ya'ia ba si tobali si 
mane iraono andre, ya'ia zabõlõ ebua ba 
gotalua mbanua Lowalangi. 

> Ba haniha zanema iraono andre börö 
Ndra'o, no gõi itema Ndra'o niha andro." 

6"Haniha zamobõrö wa lõ faduhu dodo 
fa zamõsa niha side'ide andre khõ-Gu, ba 
abõlõ sõkhi na lataWi ba mbaginia gara 
wondrekha, ba latibo'õ ia ba nasi sabakha. 

7 Alai gulidanõ andre samobõrö niha ba 
wolau horõ. Duhu wa lõ aetu'aetu so zi 
mane da'o, ba alai niha samobõrõ ya'ia! 

8 Na tangau ma aheu mboro wa õlau 
horõ, ba tema taba ba tibo'õ ia. Abõlõ 
sõkhi auri ndra'ugõ khõ Lowalangi ha 
tambai danga ma ha tambai gahe, moroi 
na so duadua dangau ba aheu, ba nitibo'õ 
ndra'ugõ ba narako. 

9 Na hõrõu mboro wa õfalua horõ, ba 
tema ko'e ba tibo'õ ia. Abõlõ sõkhi auri 
ndra'ugõ khõ Lowalangi ha tambai hõrð, 
moroi na dombua hõrõu ba nitibo'õ 
ndra'ugõ ba galitõ narako." 

10"Mitõngõni! Bõi mi'o'aya fa zamõsa 
niha side'ide andre. UWa'õ khõmi, lõ 
mamalõmalõ so so mala'ikara fõna 
Nama-Gu si so ba zZorugo. 


MATIUS 18. 11-17 80 


11 [Hiza, tohare Nono Niha ba wangorifi 
niha selungu!] 

12 Hewisa wangerangerami? Na so niha 
sokhõ otu nga'eu mbiribiri. Ba na elungu 
sageu Mbiribiri andro, hadia nilau niha 
andrõ? Tatu irõi mbiribiri si siWa wulu a 
siwa nga'eu, mõi ia ba hili wangalui biribiri 
si sageu si no elungu andro. 

13Faduhu dõdõ-Gu, na no isõndra 
mangawuli mbiribiri andro, ba abõlõ 
wa'omuso dõdõnia ba zi sageu andrõ 
moroi ba zi siWa wulu a siWa tõ si lõ 
elungu. 

14 Si manõ gõi Namami andro si so ba 
zorugo, lõ omasi la na elungu zamõsa 
niha side'ide andro." 

15 "Na mosala dalifusõu khou, ae'e khõnia 
ba ombakha'õ khõnia zalania andro. 
Mifahuhuosi da'õ ba zi darua ami. Na 
'0'õ niWa'õu, ba no õsõndra mangavuuli 
dalifusõu andro. 

16 Ba na lõ'ð, ohe zamõsa tõ ma darua 
tõ nawõu. Bõrõ me no tesura ba Mbuku 
Ni'amoni'o, 'Dozi sangadu, lõ tola l0'0 
darua ma datõlu zamaduhu'õ sanga'aro'õ 
va'ia.' 

17 Ba na lõ itema menemene niha andro, 
ba ombakha'o da'õ ba gotalua mbanua. Ba 

na lõ nasa itema menemene mbanua, akha 
hulõ niha si lõ aboto ba dodo Lowalangi ia 
ba ma hulõ zanema beo." 

18"Tõngõni da'e: Hadia nitegumi ba 
gulidanõ, ba tetegu gõi da'õ ba zorugo. Ba 
hadia nitehegõmi ba gulidanõ andre, ba 
da'õ gõi nitehegõ ba zorugo. 

19 Mitõngõni da'e: Na darua ba gotaluami 
zi fao todo ba wangandrõ hadia ia 
ba gulidanõ andre, Ifondrondrongo 
wangandrõmi andro Ama-Gu si so ba 
Zorugo. 

20Bõrõ me gofu heza so darua datölu 
zowulo bõrõ Ndra'o, so Ndra'odo ba 
gotaluara.” 

21 Aefa da'õ, mõi Wetero i'ondrasi Yesu 
ba isofu khõ-Nia, "He So'aya, hame'uga 
kali tola u'efa'õ zala dalifusõgu si fasala 
khõgu? Hadia fitu kali?" 

22 Itema li Yesu, "Lõ'ð, tenga ha fitu kali, 
hiza sa irugi fitu ngafulu kali fitu! 

23Bõrõ na mamatõrõ Lowalangi, ba hulõ 
gamaedola da'e: Samõsa razo somasi 
mangerai fo'õmõ zawuyunia. 

24Me ibõrõtaigõ wamareso, ba samõsa 
ba gotalua zawuyu andro ni'ohe khõnia si 
so Omo jutajuta wa'ebua, 

25 ba tebai ibu'a gõmõnia andro. Andrõ 
wa ibe'e li razo ena'õ la'amawa zawuyu 
andro fabaya fo'omonia ba iraononia, 
awo fefu zi so khõnia, ba wamu'a õmõnia 
andro. 

26Bõrõ da'õ maoso zawuyu andro, 
mangalulu ia ba gahe razo, ifaogo 
wangandro, 'He Tuha, bologo dõdõu kho 
zawuyumõ andre. Ubu'a fefu wo'õmõgu 
andrõ khõu dania.' 

27 Ahakhõ dodo Razo ia, iheta fefu 
wo'õmõ zZawuyu andro. 

28Me mõi baero zawuyu andrõ, ba 
falukha ia nawõnia sawuyu. So gõmõ 
nawõnia andro khõnia mato ha'uga ribu. 
Ira'u nawõnia da'õ, itõgi mbagi ba imane, 
'Bu'a fefu gõmõu khõgu!' 

29 Ba mangalulu khõnia nawõnia andro 
si fao angandrõWa, 'Bologõ dõdõu khõgu, 
ubu'a fefu gõmõgu andro dania!' 

3016 ba dodo zawuyu andro 
gangandrowa nawõnia. Ibe'e ba 
gurunga nawonia andro irege ibu'a fefu 
gõmõnia. 

31 Me i'ila sawuyu bõ'ö zalua andro, abu 
dõdõra ba la'ombakha'õ da'õ khõ Razo. 

32 Maoso Razo ikaoni zawuyu si lõ sõkhi 
andro, imane khõnia, 'He sawuyu si lõ 


MATIUS 18.33 -19.5 83 


sõkhi! No uheta gõmõu andro me O0'andro 
khõgu. 

33 Hadia, lõ õ'oroma'õ wa'ahakhõö dõdõu 
ba nawõu sawuyu andro me no u'oroma'õ 
wa'ahakhõ dõdõgu ndra'ugõ?' 

34 Ba mofõnu Razo, ifakuru'õ zawuyu si 
lõ sõkhi andro. Ba so ia ba gurunga irege 
ahori ibu'a fefu gõmõnia." 

35 Ba gafuriata nidunõdunõ Yesu andro 
Imane, "Si mano gõi nilau Nama-Gu andro 
si so ba zorugo khõmi, na lõ mi'efa'õ zala 
dalifusõmi soroi dodo." 

1 Me no aefa |Wa'õ da'õ fefu Yesu, 

| 9 Iroi Galilea numalo ba Yudea yefo 
Nungo Nidano Yoridano. 

2 Ato niha solo'õ Ya'ia, ba Ifadõhõ ira fefu 
ba da'õ. 

3La'ondrasi la ira Farizai'o ba 
wanandraigõ Ya'ia. Lasofu khõ-Nia, 
"Molo'õ huku agama ba khõda, hadia 
tetehegõ ifabali ndrongania niha ba nilau 
dõdõnia mano?" 

4 itema li Yesu, "Hadia, lõ nibasomi ba 
Mbuku Ni'amoni'õ wa Lowalangi zombõi 
niha, ira alawe ba ira matua. 

> Aefa da'õ Imane, 'Andrõ wa irõi namania 
ba inania ira matua ba tobali ha sambua 
boto ira wo'omonia!' 

6Tobali tenga sa'ae darua ira, ha tõ 
samõsa. Da'õ mboro wa tebai ifabali niha 
zi no I'osambua'õ Lowalangi.” 

”Lasofu khõ-Nia ira Farizai'o, "Hana 
wa iWa'õ Moze, ena'õ na ibe'e zura khõ 
ndrongania na omasi ia ifabali ndrongania 
andro?" 

8 Itema li Yesu imane, "Itehego khomi 
Moze mifabali ndrongami bõrõ me no si 
tebai nifahaõ ami. Ba wamõbõrõ tenga si 
manõ zindruhunia. 

?Mifondrondrongo da'e: Haniha 
zamabali dongania -- he Wa'ae lõ sohorõ 
ndrongania andro — ba ilau mangowalu 
ba ndra alawe bõ'8, ba sohorõ niha da'õ." 

10 Lamane ira nifahaõ khõ Yesu, "Na si 
manõ waõwaõ warongasa andro, abõlõ 
sõkhi na lõ mangowalu.” 

11 Itema li Yesu, "LO dozi niha fao dodo 
ba wanguma'o si manõ, ha ya'ira si no 
Ihonogõi Lowalangi. 

12 Na so zi lõ mangowalu, ba no 
mu'adonogõ ira si mano da'o. So gõi 
niha si lõ mangowalu bõrõ wolau niha 
bo'o khõnia. So gõi zangahonogjõi lõ 
mangowalu, ena'õ abõlõ i'oigõ dõdõnia 
wanga'i halõWõ Lowalangi. Niha si tola 

manema famahaõ da'õ, ba akha itema zi 
mano." 

13So niha solohe iraono khõ Yesu ena'õ 
na Itufa hogora ba wangandro salahi 
ndraono andro. Ba latenawa ira nifahao 
Yesu niha solohe iraono andro. 

14 Imane Yesu khõ ndra nifahaõ-Nia, 
"Akha moi khõ-Gu ndraono andro! Bõi 
mitenaWa ira, bõrõ me niha si mane da'e 
zi tobali ono mbanua Lowalangi." 

15 itufa hõgõ ndraono andro Yesu, 
Ifahowu'õ ira. Aefa da'õ ba mofanõ la. 

16 Samuza ma'õkhõ so niha sangondrasi 
Yesu, Imane, "He Guru, hadia zi sõkhi ulau 
ena'õ usõndra wa'auri si lõ aetu?" 

17 Itema linia Yesu Imane, "Hana wa 
khõ-Gu õsofu hadia ia zi sõkhi? Ha 
sambua zi sõkhi. Na omasi ndra'ugõ 
õsõndra wa'auri, ba lõ tola lõ õ'o'ð goroisa 
Lowalangi." 

18 Itohugõð wanofu niha andro, "Hadia 
zomasi Lowalangi?" Itema li Yesu, "Boi 
ange'e; boi ohorõ; boi anagõ; boi falimo; 

19 fosumange namau awo ninau; omasi'õ 
nawõu si mane fa'omasiu ndra'ugõ." 

20 [Imane niha andro, "No u'o'ö fefu da'õ, 
hadia na danõ bõö'8?" 

2l|mane khõnia Yesu, "Na omasi'õ 
mo'ahonoa, ae'e amawa fefu zi so khõu. Ba 
be'e mbõlinia ba zi numana, ba õsõndra 
harato ba zorugo. Aefa da'õ ae'e ba da'e 
ba 0'6 Ndra'o!" 

22 Me irongo wehede da'õ ono matua 
andro, ba mofanõ ia si fao fa'abu dodo, 
me niha si kayo sibai ia. 

23 Aefa da'ð Imane Yesu khö ndra 
nifahaõ-Nia, "UWa'õ khõmi, fondrege 
wa'afõkhõ sibai ba niha si kayo tobali 
ndrotondroto mbanua Lowalangi. 

24 Da'e nasa niWa'õ-Gu khõmi: abõlõ 
aoha na itõrõ dõgi naha go — nifotõi tõgi 
walõlõWa -- gondra moroi na mõi bakha 
ba Mbanua si Bohou khõ Lowalangi niha si 
kayo." 

2> Me larongo ira nifahaõ-Nia niWa'õ 
Yesu andro, ba ahõlihõli dõdõra. Lamane, 
"Na si manõ haniha ni'orifi?" 

26 ifaigi ira Yesu ba Imane khõra, "Na ba 
niha ba tebai! Ba na khõ Lowalangi ba lõ si 
tebai!" 

27 Aefa da'õ imane Fetero, "Faigi, no 
marõi fefu hadia ia ba wolo'õ Ya'ugõ. Ba 
hadia dania nitemama?" 

28 Imane khõra Yesu, "Ya faduhu dõdõmi: 
Ba mbanua si bohou andrõ, dumadao 

dania Nono Niha yawa ba dadaoma-Nia 
solakhõmi. Ba ginõtõ da'õ gõi dania 
dumadao ami ya'ami ira nifahaõ-Gu 
yawa ba dadaoma zi felendrua andro, 
ba wanguhuku si felendrua mado soi 
Gizera'eli! 

29 Dozi niha sondrõi omonia, talifusõnia 
matua, matalifusõnia alawe, ma zui ama 
ba inania, ma iraononia, ma nowinia bõrõ 
Ndra'o, itema dania niha andro otu kali 
fabali. Awõ wa itema gõi dania wa'auri si 
lõ aetu. 

30 Hiza, ato niha si fõfõna iada'e tobali 
dania safuria, ba ato zafuria iada'e tobali 
dania si fõfõna." 

"Na mamatõrõ Lowalangi andro, 
2 0 ba hulõ gamaedola da'e: So samõsa 
niha sokhõ kabu nagu, sofanõ sahulõ 
wongi ba wangalui niha sohalõWõ ba kabu 
nagu khõnia. 

“Me no fao dödõra wanema gazi sambua 
rufia firõ ma'õkhõ samõsa, ifatenge ira 
wohalowo ba kabu nagu khõnia. 

3 Mato bõzi siwa sahulõ wongi, mofanö 
zui zokho kabu andro, i'ila niha si lõ 
halõhalõWõ ba fasa. 

*Imane khõra, 'Mi'ae'e mohalõWõ ba 
kabu nagu khõgu. Ba ube'e zinangea 
gazimi.' 

> Ba mõi gõi ira. Bõzi felendrua laluo ba 
bõzi tõlu tano owi, mõi baero zui zokhõ 
kabu andro ba wangalui sohalõWõ ba kabu 
nagunia. 

6 Mato bõzi lima tanõ owi, i'ila zui 
niha si lõ halowo. Isofu khõra, 'Hana wa 
muziozio manõ ami ma'õma'õkhõ ba da'e 
lõ halõhalõWwõ?' 

7 Latema linia niha andro, 'Lõ hadõi 
same'e halowo khõma.' Imane sokhõ kabu 
andro, 'Na si manõ, mi'ae'e mohalõWõ ba 
kabu nagu khõgu.' 

8 Me arakha bongi, muhede zokhö kabu 
khõ mandru sohalõWwõ khõnia imane, 
'Kaoni ndra sohalõWõ ba be'e gazira 
zamõsana, i'otarai zafuria so numalõ ba zi 
fõfõna so." 

9? Tohare zohalõWõ si so me bõzi lima 
tano owi, latema gazira sambua rufia firõ. 

10 Ba tohare gõi zohalõWö i'otarai zahulõ 
wongi. Lamane tõdõra, manema ita tõra 
moroi andro. Ba hiza sa tebe'e khõra 
sambua rufia firõ gõi. 

11 Me latema gefe andrõ, mukõkökõkõ 
ira khõ zokho kabu. 

12 Lamane, 'Ha sambua za wohalêwé 
ndra niha safuria so, ba ma'õma'õkhõ 
hiza fagõlõ zinemama.' 

13 Itema lira sokhõ kabu, 'He talifusõ, lõ 
nilaugu si lõ sõkhi khõmi. Hadia, lõ si fao 
dõdõmi ba wanema gazi sambua rufia firõ 
ma'õkhõ? 

14 Mihalõ gazimi andre ba mi'ofanõ. Nilau 
dõdõgu wame'e gazi zafuria so andro 
fagõlõ ba gazimi. 

1> Hadia, tebai ufalua zomasi dõdõgu ba 
zi so khõgu? Ma zui lõ fao dõdõmi, na 
uhakhõsi todo niha b6'6?" 

16 /tohugõ wanguma'õ zui Yesu, "Si manö 
gõi: safuria tobali si fõfõna, ba si fõfõna 
tobali safuria dania." 

17 Me mõi Yesu ba Yeruzalema, ba 
dalu lala Ikaoni ndra nifahaõ-Nia ena'õ 
la'owuloi ira. Imane khõra, 

18"Mifondrondrongo! Numalõ ita iada'e 
ba Yeruzalema. Ba da'õ dania tebe'e Nono 
Niha ba danga ndra ere sebua, ba ba 
danga zangila amakhoita ba niha Yehuda. 
Ba la'etu'õ huku famunu khõ-Nia. 

19 Aefa da'õ ba labe'e la ba danga niha 
si tenga niha Yahudi. La'o'aya dania la, 

lafakao ba laforêfa. Ba hiza, ba ngaluo si 
tõlu ifuli auri la." 

20 Aefa da'õ la'ondrasi Yesu wo'omo 
Zebedai'o awo ndraononia. Mangalulu ia 
fõna Yesu, so ni'andrõnia. 

21isofu khõnia Yesu, "He Ina, hadia 
zomasi'6?" Itema li-Nia ira alawe andro, 
"Omasido na iraonogu andre si darua 
dumadao ba gabera-U samõsa ba ba 
gambõlõ-U samõsa na tobali dania 
Ndra'ugõ Razo." 

22 imane khõra Yesu, "LO mi'ila hadia ia 
ni'andrõmi. Hadia, tola fao ami wamadu 
õsi mako andro nibadu-Gu?" Latema li, 
"Tola!" 

23 Imane Yesu, "Mibadu sa dania nõsi 
mako andro khõ-Gu. Ba hiza, sanandrõsa 
ba wangiagõ ba gambõlõ ba ma ba 
gabera-Gu, tenga Ya'o zangahonogjõi 
da'o. Naha andro tebe'e ba niha si no 
Ihonogõi Ama-Gu." 

24 Me larongo ira nifahaõ si dafulu da'õ 
ba mofõnu sibai ira ba zi fatalifusõ si 
darua andro. 

25 Bõrð da'õ Ikaoni ira fefu Yesu, Imane, 
"No mi'ila wa dozi samatõrõ soi si lõ 
fa'aboto ba dõdõ Lowalangi ba lafakao 

nono mbanuara. Ba dozi salaWa khõra 
lafakiko nono mbanua. 

26Ba tenga si manõ khõmi. Na so ba 
gotaluami zomasi ebua, ba akha tobali ia 
ngoningonimi. 

27Ba na so ba gotaluami zomasi mõi 
fõna, akha tobali ia sawuyumi. 

28 Si manõö gõi Nono Niha, tenga si mõi 
mangoni, no si mõi enoni, ba Itehegõ 
mate la ba wangefa'õ niha sato." 

29 Me larõi Yerikho, ato niha solo'õ Yesu. 

30Ba zinga lala so darua niha sau'a si 
dadao. Me larongo Itõrõ Yesu, mu'ao 
ira lamane, "Ono Dawido, hakhõsi tõdõ 
ndra'aga!" 

31 Mofõnu niha sato andro khõra ba 
lawa'o khõra ena'õ lahonogõ ira. Ba lafuli 
mu'ao ebua lira, "He Tuha, Ono Dawido, 
hakhõsi todo ndra'aga!" 

32 Ibatogõ la Yesu ba Ikaoni ira. Isofu 
khõra, "Hadia zomasi ami Ufalua khõmi?”" 
33[amane wanema li, "He Tuha, omasi 

ndra'aga ma'ila niha!" 

34 Ahakhõ dodo Yesu ira, andrõ wa 
Ibabaya hõrõra. |'anema'õ la'ila niha. Ba 
la'o'õ Yesu. 

2 | l Me ahatö ira ba Yeruzalema, 
ba larugi Mbetifage ba Hili Zaitu. 
Ifadaridari'õ darua ndra nifahaõ-Nia. 
2"Mitaritari ba mbanua andro fõnami," 
da'õ goroisa Yesu khõra. "I'anema'õ mi'ila 
galide, no mufesu si fao ononia. Mitoto'õ 
wesunia ba mi'ohe ba da'e. 

3Na so zanofu, ba mimane khõnia, 
'Moguna khõ Z0'aya', ba i'anema'õ itehegõ 
mi'ohe dania galide andro.” 

4 Alua zi manõ ena'ö faudu ba niWa'õ 
zama'ele'õ, 

>"8Wa'õ ba Ziona, iada'e tohare Razomõ. 
Sebolo tõdõ la, si so ba hulu galide, ono 
galide sawuyuwuyu." 

6 Mofanõ nifahaõ Yesu, la'o'õ niWa'õ-Nia 
khõra. 

”La'ohe galide fabaya ononia. Labologõ 
mbarura sebua yawa ba hulu galide andro. 
Aefa da'õ mõi Yesu yawa. 

8 Niha sato si so ba da'ö labologõ 
mbarura ba lala, ba tano bõ'ð lahalõ 
duturu geu labe'e ba dalu lala nitõrõ Yesu. 

9Niha sato si so fõna ba furi Yesu 
ibõrõtaigõ lalau mu'ao, "Hozana khõ 
ma'uwu Dawido! Ya mufahowu'õ la 
Lowalangi zi tohare ba dõi Zo'aya! Nisuno 
Lowalangi Fondrege ZalaWa!" 

10 Me irugi Yeruzalema Yesu, oi humufa 
nõsi mbanua andro. Oi lasofu niha, 
"Haniha da'e?" 

1l Latema li niha sato si fao khõ Yesu, 
"Ya'ia Yesu Sama'ele'õ, moroi ba Nazareta, 
banua Galilea." 

12 Aefa da'õ mõi Yesu ba golayama Nomo 
Zo'aya, Ifofanõ fefu zamawa ba da'o. Meza 
ndra sanukari kefe ba bakubaku zamawa 
marafadi, oi lbali'õ Yesu. 

13 Imane ba niha andro, "No tesura ba 
Mbuku Ni'amoni'õ wa no lWa'õ Lowalangi, 
'Omo wangandrõ dõi nomo-Gu.' Ba no 
mibali'õ nahia zanagõ!" 

14Ba la'ondrasi Yesu niha sau'a awõ 
zombuyumbuyu ba Nomo Z0'aya andrõ, 
ba Ifadõhõ Yesu wõkhõra fefu. 

15 Ba abao dodo ndra ere sebua awo ndra 
sangila amakhoita niha Yehuda me la'ila 
nilau Yesu andro. Monõnõ wa'abao dõdõra 
me larongo ndraono si'ao'ao ba Nomo 
Zo'aya sanguma'õ, "Hozana khõ ma'uwu 
Dawido!" 

16 Lamane khõ Yesu, "Hadia no Orongo 
niWa'õra andro?" Imane Yesu, "No Urongo! 
Hadia lõ nibasomi ayati Mbuku Ni'amoni'õ 
sanguma'õ, "No Ufahaõ ndraono awo zi 

lõ mangila muhede na ba wolau fanunõ 
so'ahono'a?" 

17 Irõi ira Yesu, mõi la baero mbanua, 
numalõ ba Mbetania. Ba da'õ moro la. 

18 Mahemolu 6 sahulõ wongi sibai, me 
mangawuli Yesu ba Yeruzalema, ba olofo 
la. 

19 f'ila dola ara ba zinga lala. Mõi la barð 
zinanõ andro, ba lõ niila-Nia yawa bua, 
ha bulu zi so. Imane Yesu ba dola ara 
andro, "Ya lõ mowua ndra'ugõ sa'ae!" Ba 
"anema'õ aleu dola ara andro. 

20Me la'ila nifahaõ Yesu zalua andro, 
ba ahõlihõli dõdõra. Lasofu ba dõdõra, 
"Hewisa wa tola i'anema'õ aleu dola ara 
andro." 

21 Imane Yesu, "Mitõngõni. Na mamati 
ami, lõ fangiwa dodo, ba tola milau zi 
mane nilau-Gu ba ara andre. Ba tenga 
ha da'o, tola miwa'o ba hili andre, 'Ya 
muzawa ndra'ugõ, ba tibo'õgõ ba nasi'; ba 
lõ tola 18'8 alua zi mano. 

22 Hadia manö ni'andrõmi ba wangandrõ, 
ba lõ zi lõ mitema asala mamati ami." 

23Mangawuli zui Yesu ba Nomo Z0'aya, 
moi la mamahaõ ba da'8. Me mamahaõ 
la nasa ba la'ondrasi la ira ere sebua 
ba salaWa niha Yahudi, lasofu khõ-Nia, 

lamane, "Hadia danedane wa Õlau da'e 
fefu? Haniha zanehegõ khõ-U?" 

24 Itema li Yesu, "So nisofu-Gu gõi 
khõmi. Na no mitema li-Gu dania, awena 
U'ombakha'õ khõmi haniha zanehegõ 
khõ-Gu wolau da'8. 

25Haniha zanehegõ khõ Yohane 
wamayagõ idanõ? Hadia Lowalangi ma zui 
niha?" Ba mamagõlõ ndra ere sebua awo 
zalaWa niha Yahudi andro. Lamane, "Na 
taWa'õ moroi ba Lowalangi, ba Iwa'o dania 
khõda, 'Na si manõ ba hana wa lõ faduhu 
dõdõmi khõ Yohane andrõ?' 

26 Ba na taWa'õ, 'Moroi ba niha,' ba ata'u 
ita niha sato andro, boro me no la'ila wa 
sama'ele'õ Yohane andro." 

27 Andrõ latema li lamane, "LO ma'ila." Ba 
Imane khõra Yesu, "Na si mano ba 15'8 gõi 
U'ombakha'õ haniha zanehegõ khõ-Gu 
wamalua fefu da'e fefu." 

28"Hewisa wangerangerami?" Imanö Yesu 
wanohugõ fehede-Nia. "So niha si so 
darua ono matua. |Wa'õ niha andro khõ 
nononia sia'a, 'He onogu, ae'e ohalõWõ ba 
kabu nagu khõda ma'õkhõ andre.' 

29 Itema linia ono andrõ imane, 'Lõ 
mõido,' ba hiza ifuli tebulõ dodo nono 
andro ba numalo ia ba kabu nagu. 

30 Aefa da'ê mbi niha andro khõ nononia 
si sambua, ifuli iWa'õ si mane niWa'õnia 
mege khõ nononia sia'a. Imane ononia 
andro siakhi, 'Lau, Ama," ba hiza lõ sa mõi 
ja. 

31 Ba gotalua ndraono andrõ, haniha 
zamalua somasi namara?" Lamane ira ere 
sebua awo zalaWa niha Yahudi, "Sia'a!" 
Imane khõra Yesu, "Mitõngõni da'e: 
Sanema beo awo ndra alawe samawa ya'ira 
andro ofõna dania tobali ira õsi mbanua 
Lowalangi moroi khõmi. 

32 Me no mõi Yohane Samayagõ Idanõ 
khõmi, ba wangombakha lala wa'auri 
somasi Zo'aya, ba lõ sa'atõ faduhu dõdõmi 
ba wamahaõ-Nia; ba sanema beo awo 
ndra alawe samawa ya'ira andrõ, ba no 
faduhu dodo khõnia. Ba hewa'ae no mi'ila 
da'õ fefu, ba lõ zui mibulõ'õ gera'erami 
awo wa lõ faduhu dõdõmi khõ Zo'aya." 

š3Imane Yesu, "Mifondrondrongo 
gamaedola si sambua andre. So samõsa 
niha sokhõ tano sebolo, so gõi khõnia 
sagõrõ kabu nagu. Ifasui õli kabu andro, 
ikhao danõ nahia wamera'õ agu, ba 
iffazõkhi nose zanaro. Me no aefa da'õ, 
ibe'e niwawalõ kabu andro khõnia ba niha 

sangahalõ ba kabu nagu, ba ilau mofano 
ba mbanua bõ'ð. 

34 Me no irugi inõtõ wangai bua nagu, 
ifatenge ngoningoninia ba wanema tana 
khõnia moroi ba danga niha sangahalõ ba 
kabu nagu andrõ. 

35 Maoso ira lara'u ngoningoni zokhõ 
kabu andro: si samõsa labõzi, si samõsa 
labunu, ba si samõsa tõ latebu kara. 

36 Ifatenge ngoningoninia tanö bõ'õ 
sokhõ kabu andro. Ba si man zui sa'atõ 
wolaura. 

37 Ba gafuriata, ifatenge khõra nononia. 
Imane tõdõnia, "Tatu lafosumange nonogu 
andre.' 

38 Ba hiza, me la'ila nononia sangahalõ ba 
kabu nagu andrõ, ba faoma lamane khõ 
nawõra, "Ya'e nono sanema ondrõitania 
andro. Da tabunu ia ena'8 moi khõda 
gondrõitania!' 

39 Lara'u nono andro la'ohe ia baero ba 
kabu ba labunu." 

40 Isofu Yesu, "Na mangawuli dania zokhö 
kabu andrõ, hadia nilaunia ba zangahalõ 
ba kabu nagunia andro?" 

41 [| atema li lamane, "Tatu, ibunu dania 
niha si lõ sõkhi andro. Aefa da'õ ibe'e ba 
danga niha bõ'ð kabu nagu andro khõnia 

ena'õ tola itema dana khõnia na no irugi 
inoto.” 

42 Imane Yesu khõra, "Hadia, lõ irai 
mibaso zi no musura bakha ba Mbuku 
Ni'amoni'õ? 'Gowe andro nitibo'o 
zotomo, no tobali gowe sabõlõ moguna. 
HalõWõ Lowalangi da'õ; sahõli dõdõda 
wa'asõkhinia!"™ 

43 Imane Yesu, "Mitõngõni, fefu zi so 
khõmi ba wa'a'ono mbanua Lowalangi, ba 
laheta dania moroi khõmi ba labe'e ba 
niha molo'õ somasi Lowalangi. 

44 [Haniha zanendre ba gowe andro, ba 
tekiko dania ia; ba haniha nilangõgõ gowe 
andro, tobali hulõ nawu ia.]" 

4> Me larongo gamaedola Yesu andro ira 
ere sebua awo ndra Farizai'o, ba la'ila wa 
khõra Itandrõsaigõ da'o. 

46 | a'alui lala wondra'u Ya'ia. Ba hiza ata'u 
ira niha sato, me laWa'õ tõdõra sama'ele'õ 
Yesu. 

Tifuli fahuhuo Yesu ba niha sato 
2 2 faoma amaedola. 

“Imane Yesu, "Na mamatõrõ Lowalangi 
andrõ ba hulõ gamaedola andre: Samõsa 
Razo samalua falowa khõ nononia. 

3 Ifatenge zawuyunia ba wamaondragõ 
niha nikaoni ba walõWa. 

#Ba hiza, lõ omasi mõi ira ba walowa 
andro. Ifuli ifatenge Razo zawuyunia tano 
bö'õ. Imane Razo khõra: Ombakha'õ ba 
niha nikaoni andrõ, 'No ufa'anõ zoguna 
ba walõWa andro. Sawi si matua ba sawi 
sagatabõ no utaba. No awai fefu, mitabu 
ba walõwa!' 

> Ba lõ ba dõdõ nikaoni andro, numalõ ira 
ba halõWõra zamõsana, si samõsa mõi ba 
nowinia, si samõsa mõi ba waniaga. 

6 Ba tanõ bõ'ð lara'u zawuyu Razo andro, 
labõbõzi ba labunu. 

7 Me irongo Razo zi manõ, ba mofõnu 
sibai ia. Ifatenge zaradadunia ba wamunu 
niha si lõ sõkhi andro awo ba wamunu 
banuara. 

8 ifuli ikaoni ndra ngoningoninia, imane 
khõra, "No tefa'anõ walõwa, ba tenga 
sinangea ya'ira nikaoni andro. 

°Mi'ae'e iada'e ba lala. Ba gofu ha wa'ato 
zi falukha khõmi ba da'õ, mikaoni ira ba 
walõwWa andre.' 

10Mofanõ ndra enoninia. Mõi ira ba lala, 
la'owuloi niha, si falukha ira ba da'õ, he 
niha si sõkhi ba he gõi niha si lõ sõkhi. Ba 
afõnu walowa andro tome, si tohare. 

11 Mõi Razo wamaigi si mõi ba walêwa. 
ila samõsa ba gotalua zi mõi andro zi lo 
monukha nukha ba walõwWa. 

12 Isofu ba niha da'õ, 'He talifusõ, hewisa 
wa mõi'õ ba da'e lõ õfake nukha ba 
walõWa?' Tebai itema linia niha andro. 

13 Imane Razo khõ ndra ngoningoninia, 
'Mibõbõ danga awo gahe, ba mitibõ'ð ia 
ba nahia sogõmigõmi. Ba ba da'õ dania 
fege'ege ba fa'afõkhõ.”" 

14 l'etu'ð gamaedola andre Yesu Imane, 
"Ato nikaoni, ba lõ ato nituyu.” 

13 Ba mamagõlõ ndra Farizai'o, helawisa 
wamesu li-Nia ba ganofula nibe'era. 

16 Lafatenge niha solo'ölo'õ khõra 
khõ Yesu, awo wa fao gõi zolo'õlo'õ 
khõ Herode. Lafatenge ndra niha da'ð 
wanguma'o khõ Yesu, "He Guru, ma'ila wa 
niha satulõ todo Ndra'ugõ. Õfahað niha 
ba zomasi Lowalangi, ba lõ ata'u Ndra'ugõ 
niha. Bõrõð me lð Õfaigi mbawa niha. 

17 Bõrð da'ð, ombakha'ð khõma, hewisa 
gera'era-U sanandrõsa ba da'e: Molo'ð 
amakhoita agama khõda, hadia faudu 
wamu'a be'elõ ba zamatõrõ Roma ma zui 
lo'o?" 

18 l'ila gera'era si lõ sõkhi andro Yesu, 
andro wa Imane, "He niha samini todo! 

Hana wa omasi ami mitandrawaisi 
Ndra'odo? 

19 Miforoma'õ khõ-Gu gefe ni'oguna'õmi 
wamu'a be'elõ andro!" Ba labe'e khõ-Nia 
sambua gefe firõ. 

20]sofu khõra Yesu, "Haniha ba ha tõi 
da'e?" 

21 Latema li, "Kaizaro!" Imane khõra Yesu, 
"Na si manõ, mibe'e khõ Kaizaro hadia khõ 
Kaizaro ba mibe'e khõ Lowalangi hadia 
khõ Lowalangi!" 

22 Me larongo wanema-Nia li andrõ, ba oi 
ahõli dõdõra. Lalau mofanõ larõi Yesu. 

23 Me luo da'õ gõi la'ondrasi Yesu ira 
Sadukai'o. Ya'ira andro zanguma'õ wa lõ 
ifuli auri zi no mate. 

24 | amane khõ Yesu, "He Guru," "no iWa'õ 
Moze: Na mate zi samõsa ira matua, lõ 
ono, ba mangowalu ndrongania ira alawe 
khõ dalifusõ ndra matua andrõ, ena'õ ibe'e 
nga'õtõ khõ ga'ania andro si no mate. 

25 So dafitu zi fatalifusõ si torõi ba da'e. 
Mangowalu zia'a ba aefa da'o mate ia lõ 
ono. Torõi ndrongania khõ dalifusõnia. 

26Sj manö gõi dalifusõnia andrõ, mate lõ 
ono. Ba simanõmanõ irugi dafitu ira. 

27 Aefa da'õ mate ndra alawe andro. 

28 Ba zi mane da'e, haniha dania wo'omo 
ndra alawe andrõ? Bõrõ me dafitu manõ 
ira no irai tobali fo'omonia." 

29 [tema li Yesu, "Fasala sibai ami, bõrõ 
me lõ mi'ila Mbuku Ni'amoni'õ, ba lõ gõi 
aboto ba dõdõmi wa'abõlõ Lowalangi. 

30Bõrõ na ifuli tesusugi zi mate, ba lõ 
mangowalu ira sa'ae, auri ira si mane 
mala'ika ba zorugo. 

31 Hadia lõ irai mibaso niWa'õ Lowalangi 
sanandrõsa ba wanusugi si no mate? 
Imane Lowalangi, 

32'Lowalangi Gaberahamo ndra'o, 
Lowalangi Giza'aki ba Lowalangi Yakobo.' 
Tenga Lowalangi zi mate Lowalangi andro. 
No Lowalangi zauri!" 

33 Me larongo wamahaõ Yesu andro, oi 
so wa'ahõlihõli dõdõra. 

34 Me larongo ira Farizai'o no lbe'e lõ 
hede ndra Sadukai'o Yesu, ba owulo ira. 

35 Samõsa ba gotaluara guru agama, 
ifesu li Yesu faoma fanofu. 

36 Imane, "He Guru, heza goroisa sabõlõ 
ebua bakha ba huku agama?" 

37 Itema linia Yesu, "Omasi'õ Zo'aya 
Lowalangiu, moroi si'aikõ ba dõdõu, awo 
nosou ba era'erau ma'afefu. 


MATIUS 22.38-23.1 103 


38Da'õ goroisa sabölõ ebua ba sabölõ 
moguna! 

39 Oroisa si dua si fagõlõ ba da'õ: Omasi'õ 
nawõu si mane fangomasi'õu ya'ugõ. 

+0 Fefu huku agama nibe'e Moze awõ 
wamahaõ ndra sama'ele'õ modanedane ba 
goroisa si dombua andro." 

41 Me owulo na ndra Farizai'o ba da'õ, 
Isofu khõra Yesu, 

42 "Hami'Wa'õ era'erami Razo Sangorifi 
andro? Nga'õtõ haniha la?" Lamane, 
"Nga'õtõ Dawido!" 

43 Iohugõ wanofu Yesu, "Na si manõ, 
hana wa ifarou Dawido Eheha Lowalangi 
ba wamotõi Razo Sangorifi andro, 'So'aya'? 
Börõ me imane Dawido, 

44'No Iŵa'ð Lowalangi khõ Zo'aya ya'o: 
Dadao ba gambõlõ-Gu, Irege Ube'e baro 
gahe-U zi fa'udu khõ-U.' 

45 Na ikaoni Dawido khõ Razo Sangorifi 
andro 'So'aya', hewisa wa tola nga'õtõ 
Dawido la?" 

46 Samõsa lõ si tola manema li Yesu, 
'otarai luo da'õ, lõ si barani manofu hadia 
ia khõ-Nia. 

l Aefa da'õ muhede Yesu ba niha 
2 3 sato awõ ba ndra nifahaõ-Nia, 

2"Latema kuaso ira Sangila Amakhoita 
awo ndra Farizai'o, ba wamo'eluaha huku 
Moze. 

3Bõrõ da'õ mi'0'õ fefu hadia niWa'õra 
khõmi. Ba boi milau hadia nilaura, boro 
me lõ la'o'ð hadia wamahaäõra. 

401 safõkhõ ni'andrõra ba labe'e 
gamakhoita sabua, ba hiza ma'ifu lõ latolo 
niha wamalua ya'ia. 

>Fefu hadia ia nilaura, ha ena'õ la'ila ira 
niha. Lafake lembe sebolo, ba baru sebua 
si so huruhuru ba gahe! 

6 Omasi ira nahia si sõkhi ba gowuloa, ba 
gurusi soadu ba nahia wangandrõ. 

7 Omasi ira nifozumazumange ba fasa. 
Ba ena'õ lakaoni khõra niha, 'Guru'. 

8 Ba ya'ami, bõi lakaoni khõmi niha, 'He 
Guru', bõrõ me ha samõsa Gurumi ba 
va'ami fefu si fatalifusõ. 

9 Bõi gõi mikaoni 'Ama,' ba niha gulidanõ 
andre, boro me ha samõsa namami, va'ia 
Nama si so ba zZorugo. 

10 Ba boi gõi lakaoni khõmi 'Sondrõnia'õ', 
boro me ha samõsa zondrõnia'õ ya'ami, 
ya'ia Razo Sangorifi nifabu'u Lowalangi. 

11 Sabõlõ ebua ba gotaluami, ya tobali 
enonimi. 

12 Niha sangebua'o ya'ia, da'õ ni'ide'ide'õ, 
ba sangidengide'õ ya'ia da'õ ni'ebua'õ." 

13"Alai ami Sangila Amakhoita ba 
Farizai'o! Niha samini todo ami! Miba'agõ 
niha tobali ono mbanua amatõrõwWa 
Lowalangi. Ba lõ sa omasi ami tobali 
ono mbanua wamatõrõ andro, ba hiza 
miba'agõ niha bõ'ð. 

14 [Alai ami Sangila Amakhoita ba 
Farizai'o! No samini tõdõ ami! Milimo 
lakha mbanua ba worabu omora. Ba milau 
wangandrõ sanau ba wamini'o da'o fefu. 
Da'o mboro wa nihuku sabõlõbõlõ ami 
dania!] 

15 Alai ami Sangila Amakhoita ba 
Farizai'o! No samini todo ami! Mi'oto nasi 
ba mitõrõ danõ ba wolohe samõsa niha 
fao ba agamami. Ba na no fao ia, mibali'õ 
ia õsi narako, si mendrua fa'alõsõkhi 
moroi khõmi! 

16 Alai ami niha sau'a sondrõnia'õ niha! 
Mifahaõ da'e, 'Na so zi moi ba hõlu ba dõi 
Nomo Zo'aya, ba lõ aro hõlu andrõ; ba 
na mõi ja ba hõlu ba dõi gana'a si so ba 
Nomo Zo'aya, ba aro hõlunia andrõ.' 

17 No niha si bodo ami ba sau'a! Hezo 
zabõlõ moguna: ana'a, ma zui Omo Zo'aya 
sombali'õ ni'amoni'õ gana'a andro? 

18 Si mane nasa wamahaõmi, 'Na mõi ba 
hõlu niha ba dõi naha wame'e sumange, 
lõ aro hõlunia andrõ; ba na mõi ba hõlu 
ba dõi zumange yaWa ba naha zumange 
andro, aro wahõlusania.' 

19 Alai wa'au'ami! Hezo zabõlõ moguna? 
Sumange andrõ ba ma nahia zumange 
sombali'õ ni'amoni'õ zgumange andro? 

20 Boro da'õ, na so zi mõi ba hõlu ba dõi 
naha wame'e sumange, eluahania fahõlu 
ia ba dõi naha wame'e sumange awo 
zumange si so yawa ba da'o. 

21 Ba na fahõlu niha ba dõi Nomo Zo'aya, 
eluahania, fahõlu ia ba dõi Nomo Zo'aya 
awo ba dõi Zo'aya si so ba da'o. 

22 Na fahõlu niha ba dõi mbanua si 
yawa, eluahania fahõlu ia ba dõi dadaoma 
Lowalangi, ba ba dõi Lowalangi si dadao 
ba da'õ. 

23 Alai ami Sangila Amakhoita ba 
Farizai'o! Niha samini todo ami! Mibe'e 
sambua ni'ofulu selasi, adasi sami ba jita 
khõ Lowalangi. Ba lõ ba dõdõmi zebua 
goroisa: Fa'atulõ, fa'ahakhõö dodo ba fa 
lõ farõi. Si lõ tola I0'0 mibe'e ba dõdõmi 
ena'o da'õ awo dané bõ'ð nasa. 

24 No sau'a sondrõnia'õ niha ami! Mitafi 
ngalõngalõ ba gõmi idanõ, ba ondra sa ba 
mitõlõ! 

25 Alai ami, Sangila Amakhoita ba 
Farizai'o! Niha samini tõdõ ami! Misasai 
gero mako awõ gero wiga khõmi irege 
sõkhi, ba tanõ bakhania no ta'unõ sibai, 
safõnu forabu ba folu'alu'a. 

26 He Farizai'o sau'a! Misasai ua tanõ 
bakha wiga andro awo makomi, ena'õ 
ehao gõi geronia! 

27 Alai ami Sangila Amakhoita ba 
Farizai'o! Niha samini todo ami! Hulõ 
lewatõ nilau betua safusi ami; wa'asõkhi 
moroi baero ba bakha ba afõnu tõla ba 
fefu oi obou. 

28Sj manõ gõi ami, no sõkhi ba wamaigi 
moroi baero, ba sindruhunia afõnu 
falimosa ba fanawõ oroisa bakha ba 
dõdõmi." 

23"Alai ami Sangila Amakhoita ba 
Farizai'o! Niha samini tõdõ ami! Mifazõkhi 
lewatõ zama'ele'õ ba mihaogõ gowe ba 
wanõrõö todo niha satulõ todo. 

30 Ba mimane, "Na auri ndra'aga ba ginõtõ 
ndra tuama mbõrõta, tenga si mane ya'ira 
ndra'aga wamunu sama'ele'õ.' 

31 Tobali, mangaku ami wa nga'õtõ 
zamunu sama'ele'õ ami! 

32 Na si manõ ba mifatohu ba mi'o'ozui 
horõ ndra tuami andro! 

33 Niha si lõ sõkhi ami ba nga'õtö niha si 
lõsõkhi gõi! Hewisa wa tola mi'efa'õ ami 
ba huku ba narako? 

34 Bõrð da'õ, mihaogõ wamondrongo: 
Ufatenge khõmi zama'ele'õ, ba niha 
satuatua, ba guru; ato ba gotaluara 
nibunumi, ba tano bõ'ö õsa ha miforõfa. 
So nifakaomi ba nahia wangandrõ, ba 
migohi moroi ba mbanua si sambua 
numalõ ba mbanua bõ'ð. 

35 Börõ da'õ, nihuku ami bõrõ me no 
mibunu zi lõ sala andro — i'otarai wamunu 
Habeli si lõ sala, irugi wamunu Zakharia 
ono Mberekhia, nibunu ba gotalua Nomo 
Zo'aya faoma nahia wame'e sumange. 

36 Ya faduhu dõdõmi: Fefu hord andro 
tefalu'igõ ba niha si sagõtõ iada'e!" 

37 "He Yeruzalema, he Yeruzalema! 
Samunu sama'ele'õ, ba sanebu kara 
dengetenge Lowalangi irugi mate! 
Hame'uga kali Utandraigõ wangowuloi 
ono mbanua, si mane si fagelo sangowuloi 
ononia barõ gafinia, ba hiza lõ omasi ami! 

38 Bõrð da'õ' lõ sa'ae fa'awõ khõmi 
Lowalangi. 

39 Uwa'o khõmi: I'otarai da'e lõ mi'ila 
Ndra'odo sa'ae irege muhede Ndra'o 
khõmi: "Ya'ahowu zi so andro ba dõi 
Zo'aya.'" 

2 4 Tlrõi Nomo Zo'aya Yesu, ba 

la'ondrasi la ira nifahaõ-Nia, 
latuturu khõ-Nia domosa Nomo Zo'aya 
andro. 

2 Imane khõra Yesu, "Hadia, no mi'ila fefu 
da'õ? Mitõngõni! Sambua lõ sa'ae dania 
kara andrõ si te'anõ ba nahiania. Fefu no 
oi adudu." 

3 Aefa da'õ numalõ Yesu ba Hili Zaitu, 
mudadao la ba da'8. Me mudadao la nasa, 
tohare ndra nifahaõ-Nia, fahuhuo ira 
khõ-Nia ba zi ha ya'ira. Lasofu khõ-Nia, 
"Tandraigõ Ama, ombakha'õ khõma 
hawa'ara alua da'õ fefu? Ba hadia dandra 
we'aso-Mõ awo wa'atua danõ andro?" 

+ Itema li Yesu, "Mi'angenanõi. Bõi lalimo 
ami niha. 

> Bõrõð me ato zi so dania sangoguna'õ 
tõi-Gu, 'Ya'o Razo Sangorifi!' Ato niha 
nifaelungura dania. 

6 Mirongorongo dania duria wasuwõta 
ba mokamoka wana ba wanuwõ, ba boi 

ata'u ami. Bõrõ me lõ tola Id'0 alua da'o. 
Ba tenga nasa Ngaluo Safuria da'õ. 

7 Fasuwõ ira soi si sambua soi si sambua, 
banua si sambua isuwõ mbanua tano bõ'ð. 
Alua lofo misa awo ndruru dané. 

8Ba awena famobõrõ da'õ, hulõ 
wa'afõkhõ nitaõgõ ndra alawe na tumbu 
ndraono. 

9Lara'u ami dania, la'ohe ba wamakao ba 
famunu. Fefu soi ba fatiu dõdõra khõmi 
dania bõrõ Ndra'o. 

10 Ba ginõtö da'õ dania ato zi farði 
khõ-Gu. La'a mbõli nawõra ba faoma 
afõkhõ dõdõra khõ nawõra. 

11 Ato maoso zama'ele'õ sofaya, ato niha 
lalimo. 

12 Tesao wa lõ sõkhi sabölõbõlõ irege ato 
niha si taya fa'omasi. 

13 Ba sanau 016 irugi gamozua da'ö 
ni'orifi. 

14 Turia Somuso Dödõ sanandrõsa 
khõ Lowalangi awo wamatõrõ-Nia, ba 
teturiaigõ dania ba gulidanõ ma'asagõrõ, 
ena'ö oi larongo niha. Aefa da'õ awena 
tohare Luo Safuria." 

15 "Mf'ila dania 'Wa'alõsõkhi samakiko 
andrõ', si hokha mbuda, si mane niWa'õ 
Danieli, sama'ele'õ si zizio ba naha 

wame'e sumange andro. (Angombakhata 
ba zombaso: Haogõ wanõngõni hadia 
geluahania!) 

16 Na alua da'õ dania, akha moloi niha si 
so ba Yudea, ya lasawa hili. 

17 Niha si so yawa ba dete zago 
nomo bõi ya mõi tou ba nomo wanga'i 
gamagamania. 

18 Niha si so ba nowi bõi ya mangawuli 
miyomo wangai barunia sebua. 

19 Alai ndra alawe sanabina ba si so ono 
sawuyu ba ginõtõ da'ð! 

20 Mi'angandrõ khõ Lowalangi ena'õ 
bõi moloi ami ba mbawa deu ma ba luo 
Sabato! 

21 Ba ginõtõ da'ð so wamakao sabõlõbõlõ 
si lõ irai alua i'otarai mbõrõta danõ irugi 
iada'e; ba lõ gõi irai alua sa'ae. 

22 Na lõ I'adogo'õ ginõtö da'ð Lowalangi, 
ba samõsa lõ sauri niha. Bõörõ mbanua-Nia 
andro si no Ituyu Lowalangi, wa l|'adogo'õ 
ginõtõ da'o. 

23 Na ba ginõtö da'õ so zanguma'õ 
khõmi, 'Mifaigi, ya'e Razo Sangorifi andrõö!' 
Ma zui laWa'õ, 'Hiza la ba da'õ!' -- boi 
faduhu dõdõmi ba niha andro. 

24Ba maoso dania zangorifi ba sama'ele'õ 
sofaya andro. Lafazõkhi dandra sebua awo 

gila'ila ba wamaelungu niha, na tola ba 
lafaelungu gõi mbanua nituyu Lowalangi 
andro. 

25 Mitõrõ tõdõmi! No Uhonago 
U'ombakha'õ khõmi fatua lõ salua nasa. 

26Na so zanguma'õ khõmi niha, 'Faigi, so 
la ba da'õ ba dané si mate!' -- Boi mi'ae'e 
ba da'õ. Ma zui lamane, 'Aine faigi, no 
ibini'õ la ba da'e!' -- boi faduhu dõdõmi. 

27 Börõ me fa'atohare Nono Niha andro 
ba hulõ gari mbanua si otarai gatumbukha 
si haga numalõ ba gaekhula. 

28 Gofu heza so gamatela, ba da'õ owulo 
moyo.” 

29"16 ara me no aefa gindto wamakao 
andro, ba ogomi haga luo, taya haga 
mbawa. Atoru ndrofi moroi ba mbanua si 
yawa, ba muheuheu zangokhogo banua si 
yawa. 

30 Na no aefa da'õ awena oroma dandra 
Nono Niha ba mbanua si yawa. Ba ginõtõ 
andro oi mege'ege fefu soi bõrõ wa'abu 
dodo. La'ila dania Nono Niha andro, tohare 
la ba dete lawuo si fao fa'abõlõ ba lakhõmi 
sebua. 

31 Lalau dorofe sebua li, Ifatenge 
dania mala'ika-Nia Ono Niha andrõ ba 
wangowuloi banua-Nia i'otarai zi ofa 

watalinga dané, i'otarai mbalo mbanua si 
sambua irugi wondrege mbalo mbanua 
tano bõ'ð." 

32"Mihalõ wamahaõ moroi ba ara. Na 
awuyuwuyu duturu ara ba na tumbu 
lehelehe, ba mfila wa no ahatõ mbawa 
lõkhõ. 

33 Si manõ gõi na mi'ila alua da'õ fefu, ba 
mi'ila wa no ahatõ sibai ginõtõnia. 

34 Mitõngõni! Alua dania fefu da'õ fatua 
lõ mate fefu niha sauri iada'e. 

35 Taya dania mbanua awo dané, ba lõ 
taya wehede-Gu irugi zi lõ aetu." 

36"Samõsa lõ sangila bawa awo ginõtõ, 
he ira mala'ika ba zorugo ba he gõi Ono lõ 
la'ila; ha Ama zangila. 

37 Si mane salua ba ginõtõ Noakhi fõna, 
si manõ gõi dania zalua na tohare Nono 
Niha. 

38 Fatua lõ inõtö molõ sebua andro, 
mangamanga, mamadumadu, ba 
mangowalu niha. Daõ manõ nifaluara, 
irugi mõi Noakhi bakha ba nowo. 

39 Me inõtõ inõnõi ira molõ, awena la'ila 
hadia zalua. Si mano gõi dania zalua na 
tohare Nono Niha. 

40 Ba ginõtõ da'õ darua zohalõWö ba 
danõ; la'ohe zi samõsa ba si samõsa larõi. 

41 Darua ndra alawe sogili gandru: si 
samõsa lahalõ ba si samõsa larõi. 

42 Andrõ mi'angenanõi me lõ mi'ila 
mbawa wa'atohare Zo'aya ya'ami andro. 

43 Mitõngõni da'e! Na i'ila sokhõ omo 
ginõtõ wa'atohare zanagõ, ba lõ moro ia 
ba lõ ifa'amõi ba nomonia zanagõ. 

44 Boro da'õ, mifa'anõ ami. Börõ me 
Ono Niha andro tohare la dania ba zi lõ 
mudõnadõna." 

45 Imane Yesu nasa, "Na si manõ, haniha 
zawuyu satuatua ba si lð farõi? Ya'ia nituyu 
zokhõ ya'ia tobali hõgõ zawuyu bd'o; ena'õ 
ibe'e gora ba ginõtõ si no muhonogjõi. 

46 Ya'ahowu zawuyu andro, na mangavuli 
zokhõ ya'ia, i'ila ibayabaya halõWõnia. 

47 Ya faduhu dõdõmi, ibe'e barð 
mbawania fefu zi so khõnia sokhõ ya'ia 
andro. 

48 Ba na lõ sõkhi zawuyu andré, na imane 
todonia, 

49'Ara nasa mangawuli zokhõ ya'o,' 
ibõrõtaigõ ibõbõzi zawuyu bõ'ð, 
mangamanga ia ba mamadumadu awo zi 
mabumabu andrõ. 

>0 Tohare dania zokhõ ya'ia ba zi lõ 
mudõnadõna, ba ginõtö si lõ i'ila sawuyu 
andrõ. 

>l huku sindruhundruhu dania zawuyu 
andro, ibali'õ hulõ zamini todo ia. 
Mege'ege dania zawuyu andro ba 
fa'afokho ba da'ð." 

l "Na tohare Nono Niha andro tobali 
2 5 So'aya, ba hulõ gamaedola da'e: 
Dafulu nono alawe si mõi awõ zangowalu 
sangai fandrura. Mõi ira wamaondragõ 
sangowalu. 

2Dalima ba gotaluara zambõ todo ba 
dalima dané bõ'ð zatuatua. 

3 Ono alawe sambo tõdõ andro la'ohe 
wandru, ba lõ la'ohe wanikha ngonangona. 

+Ono alawe si dalima tanõ bõ'õ satuatua, 
la'ohe wandru awo wanikha ngõnangõna. 

> Me ara tohare zangowalu ba ibõrõtaigõ 
manukõu ndra alawe andro ba alau hõrõra. 
6Ba zi talu mbongi, awena terongo 
li zi'ao, Tohare zangowalu! Mi'ae'e 
mifaondragõ ia! 

7 Maoso ndra alawe si dafulu, latunu 
wandrura. 

SLamane ira alawe sambo todo ba ndra 
alawe satuatua, 'Mibe'e khõma ma'ifu 
wanikhami andrõ, no ibõrõtaigõ mate 
wandruma.' 

9Latema li ira alawe satuatua, 'Tebai 
sa! Bõrõ ma dania faoma ambõ khõda 
wanikha. Mi'ae'e mi'õli ba lafo!' 

10 Mo mbi ndra alawe sambõ tõdõ andro 
ba wowõli fanikha. Gasagasa we'amõira, 
no tohare zangowalu. Ira alawe si no 
mombaloi andro fao ira khõ zangowalu ba 
nahia walõwWa, ba aefa da'õ laduhõ mbawa 
ndruhõ! 

1116 ara aefa da'õ tohare ndra alawe 
sambo todo no mege. Mu'ao ira lamane, 
'He Tuha, he Tuha, bokai khõma mbawa 
ndruhõ!' 

12 Ba itema lira sangowalu andrõ imane, 
'Lõ u'ila haniha ami!" 

13 l'etu'ð gamaedolania Yesu andro 
Imane, "Boro da'õ, mi'anaro, me lõ mtfila 
mbawa awo ginõtõ." 

14"Na tohare Nono Niha andro tobali 
So'aya, ba hulõ gõi gamaedola da'e. 
Samõsa niha sofanõ ba dané sarõu, ikaoni 
ndra enoninia, ifaduhusi tõdõ khõra 
haratonia. 

15 Ero samõsa enoni ibe'e molo'õ fa'abölõ 
zamõsana. Ba zi samõsa ibe'e lima ribu 
rufia ana'a. Khõ zi samõsa ibe'e dua ribu 
rufia ana'a, ba khõ zi samõsa tõ ibe'e 
saribu rufia ana'a. Aefa da'õ mofanõ ia. 

16 l'anema'ð gõi mõi maniaga genoni 
sanema lima ribu rufia ana'a andro. Ba 
isõndra hare lima ribu rufia ana'a gõi. 

17 Si manõ genoni sanema dua ribu rufia 
ana'a andrõ, isõndra gõi hare dua ribu 
rufia ana'a. 

18 Ba hiza, enoni sanema saribu rufia 
ana'a andro mõi ia mukhao dané, ibini'ð 
ba da'õ gana'a zokhõ ya'ia. 

19Me no ara sibai aefa da'õ, mangawuli 
niha sokhõ enoni andro, ba ilau mangerai 
khõra fefu. 

20]'ondrasi ia enoni sanema lima ribu 
rufia ana'a, ibe'e ba danga zokhõ ya'ia fulu 
ribu rufia ana'a. Imane, 'He Tuha, no õbe'e 
khõgu lima ribu rufia ana'a. Faigi, ia da'e 
no usõndra hare lima ribu rufia ana'a.' 

21 Imane sokhõ ya'ia, '"Sõkhi da'õ, enoni si 
sõkhi ba si lõ farði ndra'ugõ. Bõrõ me tola 
mufaduhusi todo ndra'ugõ ba zi ma'ifu, ba 
ube'e dania rorogõfõu zZabõlõ oya. Aine! 
Tafao ba wa'omuso dõdõ!' 

2? l'ondrasi gõi enoni sanema dua ribu 
rufia ana'a ba imane, 'He Tuha, no õbe'e 
khõgu dua ribu rufia ana'a. Faigi! lada'e no 
usõndra hare dua ribu rufia ana'a.' 

23 Imane sokhö ya'ia, '"Sõkhi da'õ! Enoni si 
sõkhi ba si lõ farði ndra'ugõ. Bõrõ me tola 

mufaduhusi todo ndra'ugõ ba zi ma'ifu, 
ube'e khou dania zabõlõ oya. Aine, tafao 
ba wa'omuso dõdõ!' 

24] ondrasi gõi ia enoni sanema saribu 
rufia ana'a, imane, 'He Tuha, u'ila wa 
niha sabe'e huku ndra'ugõ. Mangozara 
ndra'ugõ ba nahia si lõ nifazaewemõ ba 
mamasi'o ba nahia si lõ nitanõu. 

25 Ata'u ndra'odo, andrõ mõido mubini'õ 
gefe andro khou ba narõ danõ. lada'e, ya'e 
gana'a andrõ!' 

26 Imane sokhõ ya'ia, 'Enoni sareu 
ba si lõ sõkhi ndra'ugõ. No nasa õ'ila 
wa mangozara ndra'o ba nahia si lõ 
nifazaewegu ba mamasi ndra'o ba nahia si 
lõ nitarugu. 

27 Bõrõ da'ö mena'ö ba sinangea õbe'e 
gana'agu andrõ ba niha samalali ana'a, 
ena'õ na mangavulido utema gana'agu 
andro fabaya hare. 

28Bõrõ da'õ, mihalõ gana'a andro khõnia, 
ba mibe'e ba genoni si so fulu ribu rufia 
ana'a. 

29 Ba niha si so tebe'e na khõra, irege 
fahõna. Ba ba niha si 18'8, ba tehogõ 
khõnia zi so khõnia. 

30 Ba enoni si lõ guna andrõ, mitibo'õ 
ia baero ba zogõmigõmi. Ba da'o dania 
fege'ege ba fa'afokho!"" 

31 "Na tohare Nono Niha andrõ tobali 
Razo si fao mala'ika-Nia fefu, dumadao 
dania la yaWa ba dadaoma-Nia. 

32Ba fefu niha gulidanõ andre te'owuloi 
dania fõna-Nia. Ifofo'o dania ira ba zi 
dombua nahia, si mane kubalo na ifõfõ'ð 
ira mbiribiri si alawe mbiribiri si matua. 

33 Ifa'aso mbiribiri si alawe tanõ ba 
gambõlõnia ba biribiri si matua tanõ 
ba gabera-Nia. (Niha samalua somasi 
Lowalangi i'owuloi tanõ ba gambõlõ-Nia, 
ba tano bd'o i'owuloi tanõ ba gabera-Nia.) 

34 Aefa da'õ imane Razo ba niha si so ba 
gambõlõ-Nia, 'Mi'aine, ya'ami nifahowu'õ 
nama-Gu. Mi'iaigõ mbanua andro si no 
muhõnagõ khõmi fotarai mbõrõta dané 
andre. 

35 Me olofo Ndra'o, no mibe'e gõ-Gu, 
ba me owõkhi dõdõ-Gu, no mibe'e 
nibadu-Gu nidanõ. Me si fatewu Ndra'o 
ba zi sambua nahia, no mitema Ndra'o ba 
nomomi. 

36 Me lõ nukha-Gu no mifonukha 
Ndra'odo. Me mofõkhõ-Do no mirorogõ 

Ndra'o. Me so-Do ba gurunga, ba no mõi 
ami mifaigi-Do.' 

37 Ba laWa'õ dania niha andro si no 
mamalua somasi Lowalangi, 'He So'aya, 
hamega ma'ila olofo Ndra'ugõ ba mabe'e 
gõ-U, ma zui me owõkhi dõdõ-U, mabe'e 
õ-U nidanõ? 

38 Hamega mat'ila si fatewu Ndra'ugö ba 
zi sambua nahia, ba matema'-Ö Ndra'ugõ 
ba nomoma? Hamega si lõ nukha Ndra'ugõ 
ba mafonukha'-Ö? 

39 Hamega ma'ila mofõkhõ'-Ö, ba 
labe'e'-Ö ba gurunga, ba mõi ndra'aga 
mutolo'-Õ?' 

40 Itema li Razo andro, 'Ya'aboto ba 
dõdõmi: me milau da'e ba dalifusõ-Gu 
andro fondrege zi numana, ba no khõ-Gu 
milau da'õ!' 

41 Imane Razo andrõ ba niha si so ba 
gabera-Nia, 'Mi'ofanõ ba da'e, ya'ami 
ni'elifi! Mi'ae'e ba narako alitõ andro si lõ 
matemate, si no i'asiwai khõmi Afõkha ba 
mala'ikania! 

42 Börõ me olofo-Do, lõ mibe'e gõ-Gu; 
me owõkhi dõdõ-Gu, lõ mifabadugõ 
khõ-Gu nidanõ. 

43 Me si fatewu na Ndra'o ba zi sambua 
nahia, lõ mitema Ndra'o ba nomomi. Me 

lõ nukha-Gu, lõ mifonukha Ndra'o. Me 
mofõkhõ-Do ba me so-Do ba gurunga, lõ 
mirorogõ Ndra'o.' 

44 Ba lamane dania khõ-Nia, 'He So'aya, 
hamega ma'ila olofo Ndra'ugõ, ma owõkhi 
dõdõ-U, ma si fatewu Ndra'ugõ, ma lõ 
nukha-U, ma mofõkhõ''-ÕÖ, ma zui me 
labe'e'-O ba gurunga, lõ nitoloma Ya'ugõ?' 

45 Imane wanema li Razo andro, 'Mihaogõ 
wamondrongo: me lõ omasi ami wanolo 
si numana andro, no faoma geluahania lõ 
mitolo Ndra'o.' 

46 Ba gõna huku niha andro, fanguhuku 
si Ið aetu; ba samalua somasi Lowalangi 
fao ira ba wa'auri safõnu fa'owuawua dõdõ 
khõ Lowalangi." 

l Me no aefa Ibe'e wamahaõ andro 
2 6 Yesu, Imane khõ ndra nifahaõ-Nia, 
2"No mi'ila wa dua wongi tõ Gowasa 
Fasa, ba Ono Niha tebe'e ba danga niha ba 
wamorofa!" 

3 Me luo da'õ owulo ndra ere ba satua 
mbanua niha Yahudi ba nomo gere sebua 
sotoi Kayafa. 

*Mamagõlõ ira ba wondra'u Yesu ba zi lõ 
nininini, ba wamunu Ya'ia. 

> Ba lamane, "Hiza boi talau da'õ ba 
ginõtõ Gowasa andro, bõrõ ma dania alua 
wehufa ba gotalua niha sato." 

6 Me so Yesu ba Mbetania, ba nomo 
Zimoni sobou auri andro fõna, 

7 samõsa ndra alawe sangondrasi Yesu. 
No i'ohe mbulibuli, so'õsi fanikha samohua 
sebua boli. Me mangamanga na Yesu, 
ibayoini hõgõ Yesu ira alawe andro faoma 
fanikha samohua. 

8Mofõnu ndra nifahaõ Yesu me la'ila 
da'õ. Lamane, "Hadia wa la'alimagõsi 
da'e?" 

9"Tola mu'amawa wanikha samohua 
andro ba bõlinia labe'e ba niha si numana!" 

10 l'ila Yesu gera'erara andro ba Imane, 
"Hadia wa mibusi dodo ndra alawe andre? 
No ilau zi sõkhi khõ-Gu. 

11 Faofao nasa khõmi niha si numana ba 
Ya'o tenga si'ogõtõ'ð wefao khõmi. 

12 Ba wombayoini fanikha samohua andré 
Osi-Gu, no ihaogõ Ndra'o ba wogo'o Ya'o. 

13 Ya faduhu dõdõmi! Gofu heza 
teturiaigõ Duria Somuso Dõdõ soroi 
Lowalangi ba gulidanõ ma'asagõrõ, ba 
tedunõdunõ gõi nilau ndra alawe andre si 
tobali fanõrõ todo khõnia." 

14Samõsa ba gotalua nifahaõ Yesu si 
felendrua, sotõi Yuda banua Gariota, mõi 
khõ ndra ere sebua. 

15 (mane khõra, "Hadia nibe'emi khõgu 
na ube'e ba dangami Yesu?" La'erai tolu 
ngafulu rufia gefe firõ, ba labe'e khõnia. 

16 l'otarai da'õ i'alui ginõtõ si sõkhi Yuda 
ba wame'e Yesu ba danga ndra ere sebua. 

17 Ba ngaluo si fõfõna ba Gowasa Roti 
Si Lõ Mu'aisõni, la'ondrasi Yesu ira 
nifahaõ-Nia. Lasofu khõ-Nia, "Heza 
zomasi Zo'aya mafa'anõ wemanga Wasa 
khõ-U?" 

18 Itema li Yesu, "Mi'ae'e ba fasa, ba 
mimane ba zi samõsa niha, "No lWa'õ 
Guru, no irugi inõtõ khõ-Gu; Omasi Ndra'o 
molau Gowasa Fasa ba nomou si fao ira 
nifahaõ-Gu.'" 

19 La'o'ð niWa'õ Yesu andrõ ira nifahaõ- 
Nia. Mõi ira wama'anõ 6 Fasa. 

20Me no bongi, manga Yesu awo ndra 
nifahaõ-Nia. 

21 Me mangamanga ira nasa Imane khõra 
Yesu, "Mifondrondrongo: Samõsa ba 
gotaluami dania zi manga mbõli-Gu." 

22 Me larongo da'ö ira nifahaõ Yesu, abu 
sibai dõdõra. Dozi ira lasofu khõ Yesu, 


MATIUS 26.23 -29 124 


"Tatu, tenga ya'odo niWa'õ-Mõ andro, 
Guru?" 

23 Itema li Yesu, "Si fao khõ-Gu 
wo'ungugõ roti ba mako andro, ya'ia dania 
zi manga mbõli-Gu. 

24 Mate dania Nono Niha andrõ, itõrõ zi 
mane nisura bakha ba Mbuku Ni'amoni'õ. 
Ba hiza, alai niha si manga mbõli Nono 
Niha andro! Abõlõ sõkhi ba niha andro na 
lõ irai tumbu ia!" 

25Imane Yuda si manga mbêli andro, 
"Tatu, tenga ya'odo niWa'õu Guru?" Itema 
linia Yesu, "Si mano wangumaõu!" 

26 Me manga ira, Ihalð roti Yesu, I'aohasi 
gõlõ Lowalangi. Ibe'e roti andro khõ ndra 
nifahaõ-Nia ba Imane, "Mitema, ba mi'a; 
boto-Gu da'e." 

27 Aefa da'õ Ihalõ mako nagu sebua, 
l'aohasi gõlõ Lowalangi. Aefa da'õ lbe'e 
mako andro khõ ndra nifahaõ-Nia, ba 
Imane, "Mibadu dozi ami. 

28Do-Gu da'e si tobali fangaro 
gamabu'ula li Lowalangi. Do-Gu nifaduwa 
salahi zato ba wangefa'õ horõra. 

29 Ya faduhu dõdõmi: LO sa'ae ubadu 
na-Gu andre irugi ginõtõ wamadu-Gu 
agu si bohou si fao ya'ami, ba Mbanua si 
Bohou khõ Nama-Gu." 

30 Me aefa da'õ manunõ ira, ba numalõ 
ira we'amõi ba Hili Zaitu. 

31 [mane Yesu khõ ndra nifahaõ-Nia, 
"Bongi andre moloi ami mirõi Ndra'o; 
boro me notesura ba Mbuku Ni'amoni'õ: 
'Ubunu dania gubalo andro, ba oi muzawili 
ngawawa mbiribiri.' 

32 Ba me notesusugi Ndra'o mangawuli, 
ba ofõna mõi Ndra'o ba Galilea moroi 
khõmi." 

33 Ba imane Fetero khõ Yesu, "He larõi 
Ndra'ugõ sato andro, ba ma'ifu lõ urõi 
Ndra'ugõ!" 

34 [mane khõnia Yesu, "Fondrondrongo: 
Bongi andre, fatua lõ miwo manu, ba no 
tõlu kali õfaduhu'õ wa lõ õ'ila Ndra'o." 

35 [mane Fetero, "He mate ndra'o awõ-U, 
ma'ifu wa lõ uWa'õ wa lõ u'ila Ndra'ugõ!" 
Ba fefu nifahaõ bõ'ð oi zara lamanõ 
wanguma'õ. 

36 Me no aefa da'õ numalõ Yesu awo 
ndra nifahaõ-Nia ba nahia sotõi Kabu 
Gezemane. Ba da'õ Imane khõra, "Midadao 
ba da'e, gasagasa we'amõi-Gu mangandrõ 
ba da'ð." 

37 Ikaoni we'amõi awõ-Nia Wetero ba 
darua nono Zebedai'o. Ibõrõtaigõ alangu 
dõdõ-Nia ba abu dodo. 


MATIUS 26.38 -45 126 


38]mane khõ ndra nifahaõ-Nia, "Abu 
sibai dõdõ-Gu, hulõ na mate Ndra'odo. 
Mi'iagõ da'e ba boi mifõrõ awõ-Gu." 

39 |'arõu'õ la Yesu ma'ifu, ba alau la tou 
ba danõ ba wangandrõ. Imane, "He Ama, 
na tola akha italu'i Ndra'odo famakao si 
lõ tola l0'6 Utaõgõ andro. Ba boi ya'itõrõ 
zomasi Ndra'o, ya'alua zomasi Ndra'ugõ." 

40 Me mangawuli la khõ ndra nifahaõ-Nia 
andro, l'ila no mõrõ ira. Imane khõ Wetero, 
"Hadia, tebai lõ moro ami awõ-Gu he ha 
sambua za wa'ara? 

41 Mi'anaro ba mi'angandrõ fabõi gõna 
ami fanandraigõ. Omasi dõdõmi wamalua 
si sõkhi, ba hiza lõ fa'abõlõmi, me no 
sambo fa'abõlõ nêsi." 

42 Ba Ifuli mõi samuza tõ Yesu 
mangandrõ. Imane, "He Ama, na lõ tola 
lo'o Utaõgõ wamakao andre ba tebai italu'i 
Ndra'o, ya itõrõ zomasi Ndra'ugõ." 

43 Aefa da'õ mangawuli zui Yesu, ba l'ila 
no moro ndra nifahaõ-Nia. Abua sibai guli 
hõrõra ba wanukõu. 

44 Ba Irõi zui ira Yesu, mõi la wangandrõ, 
no medõlu kali. Fagõlõ gangandrõwa-Nia 
andrõ si mane si numalõ. 

4> Aefa da'ö mangawuli la zui khõ ndra 
nifahaõ-Nia ba Imane, "Hadia, mõrõ nasa 

ami ba molombase ami? Mifaigi, no irugi 
inõtõnia, labe'e ba danga niha si so horõ 
Nono Niha andrõ. 

46 Mifaoso, mofanõ ita. Hiza! No tohare 
niha si manga mbõli-Gu andro!" 

47 Me fahuhuo na Yesu, ba tohare Yuda, 
samõsa moroi ba gotalua nifahaõ-Nia. 
Ato niha si fao khõnia solohe fõda awõ 
wagado. Niha nifatenge ndra ere sebua 
awõ ndra satua mbanua niha Yahudi. 

48 No i'ombakha'õ khõra dandra si manga 
mbõli andro wanguma'õ, "Niha ni'agogu 
bawa dania, da'õ la. Mira'u la!" 

49 Ba me larugi naha andro, idõlö ia Yuda 
khõ Yesu ba imane, "Ya'ahowu, Guru!" Ba 
ago mbawa Yesu. 

>0 Imane Yesu, "He talifusõ, hana wa so'õ 
ba da'e!" La'ondrasi Yesu niha sato andro 
ba wondra'u Ya'ia. 

>! Samêsa ba gotalua nifahað Yesu andro 
zodobi foda, ba ifalisi zawuyu gere sebua 
andro faoma fodania irege aetu dalinga. 

>2 Imane khõnia Yesu, "Saembugo 
wõdamõ andro, boro me dozi niha 
sangoguna'o fõda mate ia dania ba wõda. 

33 Hadia miwalinga tebai U'andrõ khõ 
nama-Gu ba wa'alio zi felendrua ngawawa 
mala'ika? 

>4 Na si manõ, hewisa tola alua zi mane 
si so ba Mbuku Ni'amoni'õ, ya'ia wa lõ tola 
Iõ'ð alua zi mane da'e?" 

>> Imane Yesu ba niha sato andro, "Mõi 
ami ba wondra'u Ya'o, andro wa mi'ohe 
wõda awo wagado, hulõ na samarukhu 
Ndra'odo andre? Ero ma'õkhõ mamahaõ 
Ndra'o ba Nomo Lowalangi, ba hana wa lõ 
mira'u-Do? 

>6Fefu zalua andre, ba lõ tola lõ'ð alua, 
ena'õ alua nisura ndra sama'ele'õ bakha 
ba Mbuku Ni'amoni'õ." Me no aefa da'õ oi 
zara moloi ndra nifahaõ-Nia larõi Yesu. 

>/ Me no lara'u Yesu, la'ohe la ba nomo 
Gayafa, ere sebua. Ba da'õ no owulo ndra 
sangila amakhoita awo ndra satua mbanua 
niha Yahudi. 

58 Me inõtõ da'õ i'o'õ Yesu moroi ba 
zarõu Fetero irugi golayama gere sebua 
andro. Moi bakha Wetero ba golayama, 
dumadao ia ba gotalua zanaro. Omasi ia 
i'ila hewisa lualua dania da'o fefu. 

59 [ra ere sebua awo zangetu'õ huku 
andro la'alui sasi sofaya ena'õ tola la'etu'õ 
huku famunu khõ Yesu. 

60Ba sambua lõ lasõndra zi tobali 
lohelohe, heWa'ae no ato niha si tobali 

sasi sofaya. Ba gafuriata, darua niha si mõi 
fõna. 

61 Lamane wanguma'é, "No iWa'õ niha 
andre, "Tola Ududugõ Nomo Lowalangi, ba 
Ufuli Ufazõkhi ba zi têlu ngaluo!'" 

6216 mand hedehede Yesu, "Hadia lõ 
Õtema li wangadura andrõ nitandrõsaigõ 
khõ-U?" 

63 Ba lõ manö hedehede Yesu. Samuza tõ 
muhede gere sebua andro imane khõ-Nia, 
"Ba dõi Lowalangi sauri, Wa'õ khõma hadia 
Ya'ugõ Razo Sangorifi, Ono Lowalangi?" 

64 Imane Yesu, "Si manõ wanguma'õu. 
Ba mitõngõni: 'otarai da'e ba mi'ila dania 
Nono Niha andro dumadao ba gambõlõ 
Lowalangi si lõ ambo fa'abõlõ, ba tohare 
la dania ba dete lawuo!" 

65 Isika nukhania Ere sebua andrõ, imane, 
"No i'o'aya Lowalangi! LO moguna sa'ae 
sasi. No mirongo wango'aya-Nia andrõ. 

66 Jada'e, hewisa gera'erami?" Latema li, 
"No fasala la, lõ tola lõ nibunu la." 

67 Ladiloi mbawa Yesu, ba labõzi la. So 
gõi zamalisi bawa-Nia, 

68 Jamane, "Tandraigõ ombakha'õ khõma, 
he Razo Sangorifi! Haniha zamalisi 
bawa-Mõ?" 

69 No mudadao baero ba golayama 
Wetero. Samõsa ba gotalua zawuyu ira 
alawe khõ gere sebua zangondrasi Fetero. 
Imane khõnia ira alawe andrõ, "Hadia, 
tenga gõi ya'ugõ samõsa zi faofao awõ 
Yesu andrõ banua Galilea?" 

70 itimbago wehede andro Fetero fõnara 
imane, "Hadia niWa'õu, lõ aboto ba 
dõdõgu?" 

71 Aefa da'ö mõi ia ba mbawa ndruhõ 
golayama. So ndra alawe bõ'ð sangila 
Fetero, ba imane ba niha si so ba da'õ, 
"Niha andre gõi zi faofao khõ Yesu banua 
Nazareta andrõ." 

72 [fuli itimbagõ Fetero, fahõlu ia imane, 
"Sindruhundruhu lõ u'ila niha andro!" 

73106 ara aefa da'õ la'ondrasi Wetero niha 
si so ba da'o, lamane khõnia, "Sindruhu, 
samõsa ndra'ugõ ba gotaluara. Oroma 
da'õ ba wehedeu." 

74 fuli mõi ba hõlu Wetero imane, 
"Sindruhundruhu, lõ u'ila niha andro!" Ba 
ginõtõ da'õ miwo manu. 

75 Itõrõ todo Wetero niWa'õ Yesu khõnia, 
me Imane, "Fatua lõ miwo manu, tõlu kali 
õfaduhu'õ wa lõ õ'ila Ndra'odo." Aefa da'õ 
numalõ baero Wetero, mege'ege sibai ia 
ba wa'abu dodo. 

2 7 I Ba zahulõ wongi sibai lahalõ 

gangetula ira ere sebua awo zatua 
mbanua niha Yahudi fefu ba wamunu 
Yesu. 

2Labõbõ la ba la'ohe khõ Wilato, hogo 
zamatõrõ ba gamatõrõwa Roma. 

3 Me i'ila Yuda si manga mbõli andrõ no 
la'etu'õ huku Yesu, ifuli maniasa dõdõnia. 
Mõi ia mufuli gefe firõ si tõlu ngafulu 
andro khõ ndra ere sebua ba khõ ndra 
salaWa niha Yahudi. 

4 Imane, "No ufazõkhi hord ba wemanga 
bõli niha si lõ sala, irege lahuku la huku 
famunu!" Lamane wanema linia, "Hadia 
ndra'aga ba da'õ? Balibaliu sa'ae!" 

>Ifazaumba gefe andro Yuda ba Nomo 
Zo'aya, aefa da'õ mõi ia mutaWi mbaginia. 

6Lahalõ gefe andrõ ira ere sebua lamane, 
"Bõli ndro da'e. Molo'õ huku agama, tebai 
labe'e gefe andre ba naha game'ela ba 
Nomo Zo'aya.” 

7 Me no ha sara dõdõra, lafake gefe andro 
ba wowõli tanõ sotõi Tano Zamõzi Bowoa. 
La'oguna'õ danõ andro nahia lewatõ niha 
sikoli. 

8Da'õ mboro wa irugi ma'õkhõ lafotõi 
danõ andro, "Tano Do". 

2Ba zi mané alua niWwa'õ Yeremia 
sama'ele'õ, imane, "Latema tolu ngafulu 
gefe firð, bõli-Nia nifatõni soi Gizera'eli. 

10 Ba la'oguna'õ gefe andrõ ba wowõli 
tano Zamõzi Bowoa, si mane niWa'õ 
Lowalangi khõgu."” 

11 Me mõi Yesu fõna Filato, hõgõ 
zamatõrõ ba dané andrõ, isofu khõ- 

Nia Filato, "Hadia razo niha Yahudi 
Ndra'ugõ?" Imane wanema li Yesu, "Si 
manõ wanguma'õu." 

12 Ba oya labe'e wangadu ira ere sebua 
awo zatua niha Yahudi sanandrõsa khõ 
Yesu, ba ma'ifu lõ Itema lira Yesu. 

13Boro da'ð isofu khõ-Nia Filato, "Hadia 
lõ Õrongo wangadugõra Ya'ugõ?" 

14Ma'ifu lõ itema li Yesu, irege ahõlihõli 
dõdõ Filato. 

15 Ero'ero Owasa Fasa, si to'õlõnia i'efa'õ 
hõgõ zamatõrõ samõsa nikuru somasi 
niha sato. 

16 Ba ginõtõ andrõ so samõsa nikuru, 
safaito sibai, sotõi Yesu Baraba. 

17 Ba me no owulo niha sato, isofu khõra 
Filato, "Haniha zomasi ami u'efa'õ khõmi? 
Yesu Baraba ma zui Yesu andro nifotõi 
Keriso?" 

T8lmanõ wehede Filato bõrõ me i'ila wa 
boro wa'afõkhõ dõdõra wa labe'e Yesu ba 
dangania ira salaWa mbanua niha Yahudi. 

19Me mudadao Wilato ba dadaoma 
wanguhuku, ifa'ohe'õ khõnia goroisa 
fo'omonia wanguma'õ, "Bõi babaya niha si 
lõ sala andro. No mangifi ndra'o fangifi si 
hokha mbuda bõrõ la andro." 

20Ba lõ labato ira ere sebua awõ zalaWa 
niha Yahudi ba wamawe'e niha sato ena'õ 
la'andrõ aefa Mbaraba ba labunu Yesu. 

21 ifuli isofu zui khõra hõgõ zamatörõ 
andrõ, "Ba gotalua zi darua andre haniha 
zomasi ami u'efa'5?" Lamane, "Baraba!" 

22Itohugõ wanofu Filato, "Ba hadia 
nilaugu khõ Yesu andro nifotõi Keriso?" 
Lamane niha sato, "Forõfa la!" 

23 Imane Filato, "Hadia nilau-Nia si 
lõ sõkhi?" La'ebua'õ lira we'ao lamane, 
"Forofa la!" 

24 [ila Filato wa tebai ilau hadia ia sa'ae, 
boro me tola manõ kaliru niha sato andro. 
Boro da'õ, ihalõ nidanõ fõna niha sato, 
isasai dangania ba imane, "Aefa ba hulugu 
wa'amate niha andre! Dali ami hemiwisa!" 

25 | atema linia niha sato andro lamane, 
"Akha malu'i awo ndraonoma huku ba 
wa'amate-Nia!" 

26 Ba i'efa'õ Filato khõra Mbaraba, awo 
wa ifabõzi'õ Yesu, ba ibe'e niforõfa! 

27 Aefa da'õ la'ohe Yesu ira saradadu 
Filato we'amõi ba gõdo zamatõrõ, owulo 
ndra saradadu, lafasui Yesu. 

28[ aheta nukha Yesu, labe'e khõ-Nia 
mbaru sobowo doru. 

23[afazõkhi dakula moroi ba ndroi, 
labe'e ba hõgõ Yesu. Aefa da'õ labe'e zi'o 
ba danga-Nia, latuhi dano fõna-Nia ba 
la'o'aya la lamane, "Ya'ahowu Razo Niha 
Yahudi!" 

30 Ba ladidiloi la, lahalõ zi'o ba lahare'õ 
ba hõgõ-Nia. 

31 Me no aefa la'o'aya la, laheta khõ-Nia 
mbaru sobowo doru andro ba lafuli 
lafobaru la nukha-Nia. Aefa da'õ la'ohe la 
baero ba wamorõfa. 

32 Me larugi dalu lala falukha ira Zimoni 
banua Girene. Lafaso Zimoni wolohe rõfa 
Yesu. 

33 arugi nahia sotõi Gologota, eluahania, 
"Nahia zole hõgõ." 

34 Ba da'õ lafabadugõ khö Yesu nagu 
nifaruka awõkhu. Ba me no isifi nagu 
andro Yesu, lõ edõna la Ibadu. 

35 Aefa da'õ laforõfa la, ba lalau 
fadahõdahõ ba wamaosa nukha-Nia. 

36 Ba dumadao ira ba wanaro Ya'ia ba 
da'õ. 

37 Tanõ yaWa ba hõgõ-Nia no lasura 
wangadura khõ-Nia. Si mane nisura andro, 
"Yesu da'e, Razo Niha Yahudi!" 

38 Si fao khõ Yesu gõi, darua zorabu 
niforõfa, samõsa ba gambõlõ-Nia ba 
samõsa ba gabera-Nia. 

39 Ba lafalikhõlikhõ ira niha sanõrõ lala 
da'õ ba la'o'aya Yesu. 

40 Lamane khõ-Nia, "He, Ya'ugo 
somasi manudugõ Omo Lowalangi, ba 
sangotomosi ya'ia ba zi tolu ngaluo! Na 
Ono Lowalangi Ndra'ugõ, orifi'O! Ae'e tou 
moroi ba rofa andro!" 

41 La'o'aya gõi Yesu ira ere sebua awo 
zalawa niha Yahudi. Lamane kho-Nia. 

42 "|orifi niha bõ'ð, ba tebai l'orifi la! 
Hadia, tenga Razo niha Gizera'eli la? Na si 
mano, sõkhi na mõi la tou moroi ba rõfa 
andro, awena faduhu dodoma khõ-Nia. 

43 Faduhu dõdõ-Nia khõ Lowalangi, awo 
wa Imane Ono Lowalangi la. Da tafaigi, 
hadia moi Lowalangi, ba wangefa'õ Ya'ia." 

44 La'o'aya gõi la ira sorabu niforõfa 
awõ-Nia andro. 

4> Me laluo, mato têlu za wa'ara, ba 
ogõmigõmi danõ ma'asagõrõ. 

46 Ba me bõzi têlu tanõ owi, mu'ao 
Yesu ebua li-Nia imane, "Eli, Eli, Lama 
Sabakhtani?" eluahania, "He Lowalangi-Gu, 
he Lowalangi-Gu, hana wa Õrõi Ndra'o?" 

47 Ba lamane êsa niha si so ba da'õ me 
larongo we'ao da'õ, "Ikaoni Gelia!" 

48 Fagohi samõsa ba gotaluara, ihalõ 
rabo, ifo'õsi agu saisõ. Ituwu ba mbalo 
geu, ifabadugõ khõ Yesu. 

49  amane niha bõ'õ, "Böi ua! Da tafaigi 
hadia moi Gelia ba wangorifi Ya'ia!" 

>0 Ifuli mu'ao Yesu ebua li-Nia, ba aefa 
da'õ aetu noso-Nia. 

>l Ba hiza, asika mba'aba'a si so ba Nomo 
Zo'aya, fabali i'otarai si yawa irugi si tou. 
Moduru danõ ba oi fabali gara ba hili. 

52 Teboka lewatõ, ba ato mbanua 
Lowalangi si no mate, ifuli auri. 

>3 Ba me no maoso Yesu moroi ba 
wa'amate, mõi ira baero moroi ba lewatõ, 
numalõ ba Yerusalema. Ba ato niha ba 
da'õ sangila ya'ira. 

>4 Ata'u sibai ndra samatõrõ andro awo 
zaradadu sanaro Yesu me la'ila ndruru 
danõ awo zalua fefu. Lamane, "Sindruhu 
Ono Lowalangi la!" 

>> Ato ndra alawe sangila da'õ moroi ba 
zarõu. Ya'ira andro ira alawe solo'õ Yesu 
"otarai Galilea ba wanolo Ya'ia. 

>6 Ba gotaluara so Maria Magadala, Maria 
ina Yakobo ba Yosefo awõ nina ndraono 
Zebedai'o. 

>” Bongi da'õ, tohare samõsa niha si 
kayo moroi ba mbanua Garimatea. Yosefo 
dõinia. Solo'õ khõ Yesu ia gõi. 

*8Mõi ia khõ Wilato, ba wangandrõ boto 
Yesu. Iwa'o Filato ena'õ labe'e khõnia 
mboto Yesu. 

59 Ihalõ mboto Yesu Yosefo, i'olohuni 
nukha si sõkhi. 

60 Ibe'e mboto Yesu andro ba lewatõ si 
bohou khõnia nifakhao'õ ba gara. Aefa 
da'õ ifagaõlõ gowe sebua ba wondruhõ 
bawa lewatõ, ba mofanõ ia. 

61 Ba so ba da'ö Maria Magadala ba Maria 
si samõsa andrõ, no dumadao ira ba 
gamaudu lewatõ. 

62 Mahemolu 6, me no aefa luo Zumaha, 
moi khõ Wilato ndra ere sebua awo ndra 
Farizai'o. 

63 amane, "He Tuha, awena itõrõ tõdõma 
wa me auri nasa zamaelungu andrõ, no 
irai |Wa'õ, 'Maoso Ndra'o dania ba ngaluo 
si tõlu.' 

64 Börõö da'õ, fatenge zanaro ba lewatõ 
andro irugi zi têlu ngaluo. Na lõ si mano, 
mõi ndra nifahaõ-Nia dania wanagõ 
boto-Nia, ba laWaõ ba niha wa no ifuli 
maoso la. Ba abõlõ lõ sõkhi wamaelungu 
safuria andre moroi ba zi fõfõna." 

65 Imane khõra Filato, "Mihalõ zaradadu 
sanaro, ba mi'ae'e mihaogõ wanaro lewatõ 
andro." 

66 Ba mõi ira ba lewaté, lafotandro gowe 
lewatõ andro, labe'e zanaro fõnania, ena'õ 
lõ sombambavya lewatõ andro. 

I Me sahulõ wongi sibai luo Migu, 
2 8 me no aefa luo Sabato, mõi ba 
lewatõ ndra Maria Magadala ba Maria si 
samõsa andro. 

2? l'anema'ð so ndruru dané sabõlõbõlõ. 
Mõi tou samõsa mala'ika moroi ba zorugo 
ba wangeheta gowe lagõlagõ lewatõ 
andro, aefa da'õ mudadao ia yawa. 

3Hulõ gari mbanua mbawa mala'ika 
andrõ, nukhania afusi sibai, hulõ mbetua. 

4 Ba ata'u sibai zanaro, oi manizinizi ira, 
no oi afusi mbawara hulõ zi mate. 

>Imane mala'ika khõ ndra alawe andro, 
"Boi mi'ata'ufi! U'ila wa moi ami mangalui 
Yesu si no muforõfa. 

616 Ya'ia ba da'e. No maoso la si mane 
si no irai Iwa'o fõna. Mi'aine, mifaigi 
naha-Nia ba nifafõrõ Ya'ia. 

” lada'e mi'alio'õ we'amõi ba 
wangombakha khõ nifahaõ-Nia, 'No 
maoso la, ba hiza no Itaritari ba Galilea. Ba 
da'õ mi'ila la dania!' Mitõrõ tõdõmi hadia 
ia zi no uWa'õ khõmi." 

8La'alio'õ ira larõi lewatõ. Si fao 
fa'ata'u ba fa'omuso dodo, fagohi ira 
wangombakha da'õ khõ ndra nifahaõ 
Yesu. 

9Ba hiza, I'ondrasi ndra alawe andro 
Yesu, Imane khora, "Ya'ahowu!" La'ondrasi 
la, latalagui gahe-Nia, ba mangalulu ira 
kho-Nia! 

10 Imane khõra Yesu, "Bõi mi'ata'ufi, 
mi'ae'e mi'ombakha'o khõ ndra nifahaõ- 
Gu ena'o mõi ira ba Galilea; ba ba da'o 
dania la'ila Ndra'odo." 

11 Me no aefa mofanõ ndra alawe andro, 
ba moi gõi Osa zaradadu sanaro andro 
numalõ ba mbanua ba wangombakha 
hadia ia zalua khõ ndra ere sebua. 

12 Mamagõlö ndra ere sebua awo ndra 
salaWa niha Yahudi. Lahalõ gangetula ba 
wame'e kefe khõ ndra saradadu sanaro, 

13 lamane, "Mimane wanguma'é, no mõi 
ndra nifahaõ-Nia ba zi bongi wanagõ boto 
Yesu me alau hõrõma. 

14Ba na irongo da'e hõgõ zamatõrõ ba 
mafahono ia ena'õ lõ hadia ia si gõna 
va'ami.” 

15Lahalõ gefe sõlõsõlõ andro ira 
saradadu sanaro, lalau si mane niWa'õ 
ndra ere sebua awõ ndra salaWa niha 
Yahudi andro. Si mano duria andro 
nifa'emara ba niha Yehuda irugi ma'okho. 

16 Mõi nifahaõ Yesu andro si felendrua ba 
Galilea molo'õ niwa'o Yesu khora. 

17 Ba me la'ila Yesu ba da'õ, latuhi dané 
wangalulu khõ-Nia. Ba so gõi ba gotaluara 
zangiwa todo. 

18 Andrõ i'ondrasi ira Yesu ba Imane 
khõra, "Fefu wa'abõlõ ba famatõrõ, he 
ba zorugo ba he ba gulidanõ no mube'e 
khõ-Gu. 

19 Bõrð da'õ, mi'ae'e midozigõ soi fefu ba 
zi sagõrõ ulidanõ, mibali'õ nifahaõ-Gu ira. 
Mibayagõ ira idanõ ba dõi Nama, ba dõi 
Nono ba ba dõi Geheha Lowalangi. 

20 Mifahad ira ba wolo'õ fefu hadia ia zi 
no UWa'õ khõmi. Ba mitõngõni! Faofao 
khõmi Ndra'o irugi gamozua gõtõ danõ 
andre." 


Markus 


I Turia Somuso Dõdõ sanandrõsa khé 
| Yesu Keriso, Ono Lowalangi da'e. 
2Tebõrõtaigõ Duria Somuso Dodo 

andre si mane nisura Yesaya sama'ele'õ: 

Imane Lowalangi, ""Ya'e dengetenge-Gu, 

Ufadaridari'o ia fõna-U, ena'õ ihaogõ lala 

khõ-U.' 
3So niha si'ao ba dané si mate, 'Mihaogõ 

lala Zo'aya, mifadaya lala nitõrõ-Nia.'" 
4Si mane nisura andrõ, si manõ we'aso 

Yohane ba dané si mate. lbayagõ 

idanõ niha awõ wa ituriagõ duria soroi 

Lowalangi. Imane Yohane, "Si lõ tola 1õ'õ 

mifalalini gera'erami ba wondrõi horõmi 

ba mifabayagõ'õ ami idanõ, ena'õ |'efa'õ 
khõmi horõmi andro Lowalangi." 
>Fefu niha ba nõri Yudea awõ niha 

ba mbanua Yerusalema la'ondrasi 

ba wamondrongo huhuo Yohane. 

La'ombakha'õ horõra ba ibayagõ ira idano 

Yohane ba Nungo Nidanõ Yoridano. 

6 Nukha Yohane moroi ba guli gondra; 
uli gurifõ mbõbõ talunia ba tamo awo We 

Wani gatua gõnia. 

7|ombakha'o duria andre, "Aefa 
ndra'o dania, tohare niha sabõlõ sebua 
moroi khõgu. Tenga sinangea ndra'o 
we'amõi enoni-Nia ba wamokai bobo 
mbadagahe-Nia. 

SIldanõ ubayagõ khõmi, ba Eheha 
Lowalangi Ibayagõ khõmi dania." 

9Me inõtõ da'õ, l'otarai Nazareta ba dané 
Galilea Yesu, ba Ifabayagõ'õ la idanõ khõ 
Yohane ba Nungo Nidanõ Yoridano. 

10Me mõi yawa Yesu moroi ba nidanõ, 
teboka mbanua si yaWa ba mõi mitou 
Geheha Lowalangi khõ Yesu hulõ marafadi. 

11 Terongo li Lowalangi sanguma'õ, 
"Onogu Ndra'ugõ ni'omasi'õ-Gu. 
Sangomusoi'õ tõdõ-Gu Ndra'ugõ." 

12 l'anema'ð i'ohe Yesu numalõ ba dané 
si mate Eheha Lowalangi andro. 

13 fa wulu wongi so la ba da'õ, 
itandraigõ la Afõkha. Fao gõi khõ-Nia 
gutu ndru'u safaito ba da'õ, ba tohare 
mala'ika we'amõi enoni-Nia. 

14 Me no labe'e ba gurunga Yohane, ba 
mõi Yesu ba Galilea, wanuriaigõ Turia 
Somuso Dodo soroi Lowalangi ba da'o. 

15 Imane, "No irugi inõtõ Ibõrõtaigõ 
wamatõrõ-Nia Lowalangi. Mifalalini 

gera'erami, ba mi'amati ba Duria Somuso 
Dodo soroi Lowalangi!" 

15 Me mowaõwaõ Yesu ba zinga Mbawa 
Galilea, l'ila darua zangalui i'a, ya'ia Simoni 
ba Andrea talifusõnia, lalau fadiala ba 
wangalui i'a. 

17 Imane khõra Yesu, "O'ð Ndra'o. Ufahaõ 
ami ba wama'u'u niha." 

18 l'anemai'ð larõi ndrialara, mõi ira ba 
wolo'õ Yesu. 

19 Ba me Itohugõ wofanõ Yesu l'ila darua 
zi fatalifuso bõ'õ, Yakobo ba Yohane ono 
Zebedai'o. Lafazõkhizõkhi ndrialara yawa 
ba dundraha. 

20 Me l'ila ira Yesu, Ikaoni ira. Ba larõi 
namara Sebedai'o si so ba dundraha awõ 
zangai haloWõ khõra. Mõi ira ba wolo'õ 
Yesu. 

21 Aefa da'õ larugi mbanua Gafana'uma 
Yesu awo zolo'ð Ya'ia. Me luo Sabato aefa 
da'õ, mõi Yesu ba gosali ba mamahaõ la 
ba da'o. 

22 Oi ahõlihõli dodo niha si so ba 
da'õ wamondrondrongo famahaõ-Nia. 
Mamahaõ ia si fao fa'abõlõ, tenga si mane 
sangila amakhoita andrõ. 

23 Me inõtõ da'õ gõi mõi bakha ba gosali 
samõsa niha ni'u'uni geheha si lõ sõkhi. 
Mu'ao niha andrõ imane, 

24"Hadia nilau-Mõ khõma, he Yesu, 
banua Nazareta? Hadia, mõi'-Ö ba 
wamunu ya'aga? U'ila haniha Ndra'ugõ: 
Tengetenge ni'amoni'o Ndra'ugõ si otarai 
Lowalangi!" 

25 Mofõnu Yesu khõ geheha da'õ. Imane, 
"Honogõ'õ! Ofanõ moroi ba niha andre!" 

26 Abõlõbõlõ ifadõgõ niha da'õ eheha si 
ra'iõ andro, mu'ao'ao ia. 

27 Oi ahõlihõli dodo niha fefu, faoma 
lamane khõ nawõra, "Hadia da'e? Sambua 
famahaõ si bohou! Ba wa'abõlõ-Nia 
Ifofanõ mbekhu si lo sõkhi, ba la'o'õ 
li--Nia!" 

28 Alio sibai tehõngõ duria Yesu andrõ ba 
zi sagõrõ tano Galilea. 

293 Larði gosali andrõ Yesu awo ndra 
nifahaõ-Nia, numalõ ira ba nomo Zimoni 
ba Andrea. Fao khõra gõi Yakobo ba 
Yohane. 

30Ba mofõkhõ fa'aukhu nina matua 
Wetero, no so ia ba nahia wemõrõ. 
La'ombakha'õ khõ Yesu da'õ me larugi 
nomo. 

31 Ba mõi Yesu khõ nina matua Wetero, 
Igogohe dangania ena'õ maoso. Ba dõhõ 
wa'aukhunia, ba mõi ia ngoningonira. 

32 Me tanõ owi, me aekhu luo, ba la'ohe 
khõ Yesu niha sofõkhõ ba niha nira'u 
wa'abõlõ zi lõ sõkhi. 

33 Fefu nõsi mbanua da'õ, owulo ira ba 
golayama fõna nomo andro. 

34 Ba ato niha nifadõhõ Yesu sofõkhõ 
soya ngawalõ, awo wa Ifofanõ geheha si lõ 
sõkhi. Lõ Itehe muhedehede geheha si lõ 
sõkhi andrõ, me la'ila haniha la. 

35 Mahemolu 6, me arakhagõ moluo, 
maoso Yesu mõi la ba nahia si lõ nihaniha. 
Mangandrõ la ba da'o. 

36 La'alui la ira Simoni ba awõnia bõ'ð. 

37 Me lasõndra la ba lamane khõ-Nia, 
"Fefu niha oi la'alui Ndra'ugõ, Ama." 

38 Itema li Yesu, "Da tatohugõ wofanöda 
ba mbanua bõ'õ misa ba zi fasui da'e. LO 
tola lõ mangombakha Ndra'o ba da'o gõi, 
boro me da'o dani-Gu we'amõi ba da'e." 

39 Bõrõ da'õ mõi Yesu gofu heza ba 
Galilea ma'asagõrõ, ba mangombakha la 
ba nomo'omo wangandrõ awo wa Ifofanõ 
mbekhu si lo sõkhi. 

40 So samõsa zofõkhõ bou auri 
sangondrasi Yesu. Ibaloduhini dano ba 

wangandrõ tolo khõ Yesu imane, "Na 
omasi'O, Ama, ba tola Õfadõhõ ndra'odo." 

41 Ahakhõ dodo Yesu niha andro. I'oro'õ 
danga-Nia ba wombambaya ya'ia. Imane, 
"O'masi-Do, ya dõhõ ndra'ugo!" 

42 |'anema'õ' aheta mbou auri andro 
khõnia ba dõhõ ia. 

43 Ifofand ia Yesu Ifaogõ goroisa-Nia, 

44"Tõngõni, bõi ombakha'õ zalua andre 
gofu ha'õkhõ. Doldo'o we'amõi khõ gere, 
akha ifareso ndra'ugõ. Aefa da'8, be'e 
zumange kho Lowalangi molo'õ amakhoita 
niWa'õ Moze, si tobali fangoroma ba niha 
wa no dõhõ ndra'ugõ." 

45 Mofanõ niha andrõ, ba lõ mamalõmalõ 
idunõdunõ zalua andro gofu heza, irege 
tebai I'oroma'õ la Yesu we'amõi ba 
mbanua. Torõi mano la baero mbanua 
ba zi lõ nihaniha. Ba hewa'ae si mano 
la'ondrasi sa'atõ la niha sato moroi ba zi 
fasui banua fefu. 

1 Lõ ara aefa da'ö mangawuli Yesu ba 
Gafana'uma. 

2 Ato niha sangondrasi Ya'ia. Owulo ira 
ba da'õ irege lõ hadõi sa'ae nahia. Fasõsõ 
niha irugi ba mbawa ndruhõ. |'ombakha'õ 
duria soroi Lowalangi khõra Yesu. 

3 Me mangombakha nasa Yesu, ba la'ohe 
khõ-Nia samosa niha sombuyumbuyu, 
daofa zamabea. 

+Börö wa'ato niha ba tebai la'ohe niha 
sombuyumbuyu andro ba zinga Yesu. Bõrõ 
da'o labokai zagõ gamaudu nahia Yesu. 
Aefa da'o ladada niha sombuyumbuyu 
andro si fao tufonia. 

> Me l'ila Yesu wa no faduhu sibai dõdõra, 
muhede la ba niha sombuyumbuyu andro, 
"He ono-Gu, no te'efa'ð khou horðu." 

6 Ba so õsa ndra sangila amakhoita si 
dadao ba da'õ, manofunofu bakha dõdõra, 
lamane, 

7 "Ha lõ barani niha andre wango'aya 
Lowalangi! Haniha zi tola mangefa'õ horõ, 
baero Lowalangi samõsa!" 

8 Me l'ila gera'erara andro Yesu, Imane 
khora, "Hana wa si mano wangerangerami? 
9 Heza zabõlõ aoha wanguma'õ ba niha 
sombuyumbuyu andre, 'No te'efa'õ horõu', 
ma zui 'Faoso, fezaWa dufou ba owaõwaõ'? 
10 lada'e Uforoma'õ khõmi wa Ono Niha, 
mofa'abõlõ ba wangefa'õ horõ ba gulidanõ 
andre." Aefa da'õ Imane Yesu ba niha 

sombuyumbuyu andrõ, 

11 "Uwa'é khou, faoso, fazaWa dufomõ ba 
angawuli!" 

12Fõna niha sato muzizio niha 
sombuyumbuyu andro, ifazaWa dufonia 
ba ilau mofanõ. Fefu niha oi ahõlihõli 
dõdõra ba lasuno Lowalangi. Lamane, "LO 
irai ma'ila zalua si mane da'e!" 

13 Mangawuli Yesu ba zinga Mbawa 
Galilea. Ato niha sangondrasi Ya'ia ba 
Ifahaõ ira. 

14 Me mowaõwaõ Yesu ba da'5, l'ila 
samõsa zangozara beo sotõi Lewi, ono 
Galifai'o. Me inõtõ da'õ no mudadao 
Matai'o ba gõdonia. Imane khõnia Yesu, 
"O'õ Ndra'o!" Maoso Lewi, i'o'ð Yesu. 

15 Me manga Yesu ba nomo Lewi, ato 
zangozara beo awo niha niwa'o lõ sõkhi 
molo'õ niha sato, si fao manga khõ Yesu 
ba ira nifahaõ-Nia. 

16S0 õsa ndra sangila amakhoita moroi 
ba ngasi Warizai'o zangila me manga Yesu 
awõ ndra sangozara beo ba niha si lõ 
sõkhi molo'õ fanguma'õra andro. Lasofu 
ba nifahaõ Yesu, "Hana wa manga Yesu si 
fao ira sangozara beo awo ndra niha si lõ 
sõkhi andro?" 

17 Irongo Yesu wanofura andro ba Imane 
wanema li, "Tenga ba niha si lo fõkhõ 
moguna zame'e daludalu, ha ba niha 
sofõkhõ. Tenga ba wogaoni niha satulõ 

mõi Ndra'o, no ba wogaoni niha si so 
horõ.” 

18Samuza inõtö lafalua wuasõ ira nifahaõ 
Yohane ba nifahaõ Warizai'o. Ba so niha 
sangondrasi Yesu ba wanofu, lamane, 
"Hana wa fuasõ ndra nifahaõ Yohane 
Samayagõ Idanõ awo nifahaõ Warizai'o, ba 
hana wa lõ fuasõ ndra nifahaõ-Mõ?" 

19 Itema li Yesu, "Hadia, lõ manga dome 
ba walowa? Na so nasa zangowalu ba 
gotaluara, tatu manga ira. 

20 Ba hiza so ginõtõnia dania lahalõ 
zangowalu andro moroi khõra. Ba ginõtõ 
da'õ dania lõ manga ira. 

21 Samõsa lõ niha samake nukha si bohou 
ba wombalo nukha satua. Na ilau zi mano, 
ba balobalo si bohou andrõ zanika nukha 
satua, irege itugu ebua zasikania. 

22 Si manõ gõi, lõ samaduwa agu si bohou 
ba nahia nagu satua. Na ilau zi mano, ba 
asika nahia nagu andro ba aduwa nagu. Ba 
tekiko nagu fabaya nahania. Agu si bohou 
lõ tola 15'õ ba nahia nagu si bohou labe'e 
gõi!" 

23Me luo Sabato, Itõrõ zinga nowi 
gandru Yesu. Fatua mowaõwaõ ira, ba 
labõrõtaigõ ladõdõni ngalai gandru andro 
ira nifahaõ-Nia. 

24 Ba lamane ira Farizai'o khõ Yesu, 
"Hana wa lasawõ huku agama khõda ira 
nifahaõ-Mõ, ba wolau nitenaWa ba luo 
Sabato?" 

25 Itema li Yesu, "Hadia lõ irai mibaso 
hadia nilau Dawido, me luo ere sebua 
Gabiataro. Me olofo Dawido awo zi fao 
khõnia, ba lõ hadõi 8 khora, moi Dawido 
ba Nomo Zo'aya, i'a roti si no mube'e 
sumange khõ Lowalangi. Ba ibe'e gõi roti 
andro khõ ndra si fao khõnia. Ba molo'o 
huku agama khõda, ha ira ere zi tola 
manga roti andro." 

26 (2:25) 

27 Ifuli zui Imane Yesu, "Te'a'asogõ luo 
Sabato soguna ba niha; ba tenga niha 
zoguna ba luo Sabato. 

28 Tobali, si so fa'abõlõ Nono Niha andro, 
he gõi ba luo Sabato." 

I Mangawuli zui Yesu ba gosali. So ba 
da'õ niha si mate dambai tanga. 

2Ba so niha ba da'õ somasi mangalui 
sala Yesu, ena'õ tola la'angadugõ la. Bõrõ 
da'õ lahõrõhõrõgõ na Ifadõhõ niha ba luo 
Sabato. 

3Muhede Yesu ba niha si mate dambai 
tanga andro, Imane, "Aine, ozizio ba da'e!" 


MARKUS 3.4-9 11 


#Isofu ba niha si so ba da'õ, "Molo'õ 
agama, hadia zi tola talau ba luo Sabato? 
Folau si sõkhi ma folau si lõ sõkhi? Manolo 
niha ma zui mamunu niha?" LO hedehedera 
manõ. 

> Abu dodo Yesu, me sabe'e hõgõ ira. Ilau 
mofõnu Yesu, Ifaigi fasui ba Iwa'o ba niha 
andro, "Oro'õ dangau.” |'oro'õ dangania 
niha andro ba dõhõ dangania. 

6Ba larõi gosali andro ira Farizai'o, 
mamagõlõ ira ba niha si faofao khõ 
Herode, ba wamunu Yesu. 

7 Iheta la Yesu awõ ndra nifahaõ-Nia 
moroi ba nahia andro numalõ ba mbanua 
Galilea. Ato sibai niha si otarai Galilea zi 
moi molo'õ Yesu. Ato gõi zi so moroi ba 
Yudea, 

8 moroi ba Yerusalema, moroi ba mbanua 
Gidumea, ba tano yefo Yoridano awo zi 
fasui banua ba Diro awo Zidona. Mõi ira 
khõ Yesu, bõrõ me no larongo fefu zi no 
Ifalua. 

9Bõrõ me ato sibai niha, andro lWa'õ khõ 
ndra nifahaõ-Nia ena'õ lahalõ khõ-Nia 
dundraha, fabõi ladegeni la niha sato 
andro. 

10 Ato Ifadõhõ niha, ba ato nasa zi so 
fõkhõ sodegeni Ya'ia bõrõ me omasi ira 
lababaya la. 

11 Ba niha nifa'u'u geheha si lõ sõkhi, na 
la'ila la ba la'andrõ mangalulu ira fõna-Nia 
ba lalau mu'ao lamane, "Ono Lowalangi 
Ndra'ugõ!" 

12 /tenaWa sibai geheha si ra'iõ andro 
Yesu enaõ boi la'ombakha'õ haniha la. 

13 Aefa da'õ numalõ Yesu yawa ba hili, 
ba Ikaoni niha somasi la mõi awõ-Nia. 
Tohare ira, 

14 ba 'obini moroi ba gotaluara felendrua 
niha, nifotõi-Nia Sinenge. Imane Yesu 
khõra, "UFfili ami ena'õ fao ami khõ-Gu, 
Ufatenge ami ba wangombakha Turia 
Somuso Dodo soroi Lowalangi. 

15Ba misõndra wa'abõlõ ba wamofanõ 
fa'abõlõ zi lõ sõkhi.” 

16Da'õ dõitõi zi felendrua niha andro 
nifili Yesu: Simoni (nifotõi Yesu, Fetero), 

17 Yakobo ba talifusõnia Yohane iraono 
Zebedaio (si fatalifusõ nibe'e Yesu tõi 
Boanegeresi; eluahania "ono we'ugu'ugu 
mbanua"). 

18 Andrea, Filifo, Batolomai'o, Matai'o, 
Toma, Yakobo ono Alifai'o, Tadai'o, Simoni 
Fatirioti, 

19 ba Yuda banua Gariota si manga mbõli 
Yesu. 

20 Aefa da'õ mangawuli Yesu. Ifuli owulo 
niha sato, irege lõ inõtõ wemanga khõ 
Yesu ba ira nifahaõ-Nia. 

21 Me larongo õsi nomo-Nia da'õ, ba mõi 
ira wangai Ya'ia, bõrõ me lawa'o niha, "No 
owõhõ la!" 

22? Lamane ira sangila amakhoita soroi 
Yeruzalema, "No moi khõ-Nia Mbelesebu! 
SalaWa wa'abõlõ zi lõ sõkhi da'õ zame'e 
khõ-Nia fa'abõlõ ba wamofanõ fa'abõlõ zi 
lõ sõkhi." 

23 Andrõ Ikaoni niha sato Yesu, Itutunõ 
khõra gamaedola. Imane Yesu, "Hewisa wa 
tola ifofanõ wa'abõlõ zi lõ sõkhi awõnia 
fa'abõlõ zi lõ sõkhi?" 

24 "Na fabali dõdõ zi sambua soi ba 
mowa'udu'udu, adudu dania soi andro. 

25Na ba zi sambua omo lõ hadõi fahasara 
dodo, ba fa'udu'udu nõsi nomo, adudu 
dania wa'asoroiyomota andrõ. 

26Sj manõ gõi na bakha ba wamatêré 
geheha si lõ sõkhi so wa'afabali dodo awo 
wa'emalisa, ba lõ aro gamatõrõWa andrõ 
ba taya dania. 

27 Tebai mõi niha ba nomo zabõlõ ba 
worabu okhõtania fatua lõ ua labõbõ 

zabõlõ andro. Aefa da'õ, awena tola larabu 
gokhõtania. 

28 Ya'aboto ba dõdõmi! Na ifazõkhi horõ 
niha awo wa iWa'õ wehede fango'aya ba 
tola mu'efa'õ ia. 

23 Ba na i'o'aya Geheha Lowalangi, ba 
tebai mu'efa'ö ia! Bõrõ me fango'aya andro 
no horõ si lõ aetu!" 

30 (Imanõ wanguma'õ Yesu bõrõ me so 
niha sanguma'õ wa so geheha si lõ sõkhi 
khõ-Nia.) 

31 Aefa da'õ tohare nina Yesu awõ ndra 
talifusõ-Nia. Labaloi baero ba lafatenge 
niha ba wogaoni Yesu. 

32 Me inõtõ da'õ ato niha si dadao 
samasui Yesu. Lamane khõ-Nia, "He Ama, 
no so baero nina-U awo ndra talifusõ-U, 
la'alui Ndra'ugõ!" 

33 Itema li Yesu, "Haniha nina-Gu? Haniha 
dalifusõ-Gu?”" 

34 [fakhõlõ la wamaigi niha si dadao ba zi 
fasui Ya'ia ba Imane, "Ya'e nina-Gu ba ira 
talifusõ-Gu! 

35 Niha samalua somasi Lowalangi, da'õ 
dalifusõ-Gu alawe, ba talifusõ-Gu matua, 
awo nina-Gu!" 

4 Tfuli mamahað Yesu ba zinga Mbawa 
Galilea. Ato sibai niha sangahurufai 

Ya'ia. Boro da'õ, moi la mudadao yawa 
ba dundraha ba dete nidanõ, ba ato niha 
sozizio ba zinga mbawa. 

2 Oya wamahaõ Yesu khõra faoma 
amaedola. Si mane wamahaõ-Nia. 

3"Mifondrondrongo! So samõsa niha 
samazaewe tanõmõ. 

4 Me ifazaewe danõmõ andro, so zaekhu 
ba zinga lala. Tohare wofo ba la'a danõmõ 
andro. 

> So gõi zaekhu ba nahia sokara si so 
tano ma'ifu. Alio sibai motalinga danõmõ 
andro. 

6 Ba meno humaga luo, ba ibõrõgõ 
aleu dalinga danõmõ boro me lõ abakha 
ikhamõ Wa'ania ba lõ oya dané. 

7 So gõi danõmõ saekhu ba gotalua 
za'asa'a mao. Tumbu za'asa'a mao andrõ 
ba ilazi'õ danõmõ si no tumbu, irege tebai 
mowua. 

8So gõi danõmöõ saekhu ba dané satabõ. 
Tumbu danõmöõ andro, ebua ba mowvua ia, 
wa'oya mbuania: so zi tõlu ngafulu fabali 
mbuania, so zi õnõ ngafulu ba so zi otu 
kali fabali.” 

9 Me no aefa Itutunõ gamaedola andro, 
Imane Yesu, "Na so dalingami, ba 
mifondrondrongo!" 

10 Me hato samõsa Yesu, ba la'ondrasi 
la samondrongo famahaõ-Nia awo ndra 
nifahaõ-Nia si felendrua. La'andrõ khõ-Nia 
ena'o I'ombakha'õ geluaha gamaedola 
andro. 

1l Imane khõra Yesu, "No mube'e khõmi 
wa'aboto ba dodo ba wangi'ila si tobini 
sanandrõsa khõ Lowalangi ba famatoro- 
Nia. Ba ba niha baero te'ombakha'o faoma 
amaedola, 

12 ena'õ 'Lanehegõ sindruhundruhu, ba lõ 
sa la'ila hadia zalua. LO aetu larongorongo 
tõgi dalingara, ba lõ aboto ba dõdõra, 
ena'o boi la'ila ba boi aboto ba dõdõra, 
ena'õ lõ mõi ira khõ Lowalangi ba l'efa'õ 
horõra Lowalangi.”" 

13 Aefa da'õ Imane khõra Yesu, "Na lõ 
aboto ba dõdõmi gamaedola andro, ba 
hewisa wa aboto ba dõdõmi gamaedola 
tano bõ'ð? 

14 Samazaewe tanõmõ andro ba ya'ia 
zamazaewe turia soroi Lowalangi. 

15 So ginõtõnia aekhu danõmõ andro ba 
lala, ba hulõ zamondrongo turia andrõ, 
me no aefa larongo ba lõ aboto ba dõdõra, 
ba tohare Gafõkha, ihalõ danõmõ andro si 
no mufazaewe ba dõdõra. 

16 Tanõmõ saekhu ba nahia sokarakara 
ba hulõ niha samondrongo turia andrõ, 
fanema'õ itema si fao fa'omuso dodo. 

17 Ba hiza lõ mangabakha ba dõdõra duria 
andro, ba lõ mo'arota. Alua wa'afõkhõ 
awo wolohi boro duria andro, ba i'anema'õ 
farõi ira. 

18 Tanõmõ saekhu ba gotalua za'asa'a 
mao ba hulõ niha samondrongo turia 
andro. 

19[fakiko duria andro fa'aombo dodo 
sanandrõsa ba wa'aurira, ba fa'omasi 
kayo, ba oya na gisõ'isõ bõ'ð si fatewu 
bakha ba dõdõra. Boro da'õ ibunu duria 
soroi Lowalangi andrõ, irege lõ mowua ba 
dõdõra. 

20 Tanõmõ nifazaewe ba dané satabõ, 
hulõ niha samondrongo ba sanema turia 
andro, aefa da'õ ba mowua; so zi tõlu 
ngafulu, so gõi zi Ono ngafulu ba so gõi 
zi'otu kali fabali mbuania." 

21 ]ltohugõ wanguma'ö Yesu, "Hadia, 
no irai itunu wandru niha ba ibalugõ 
faoma karaWa, ma zui ibe'e tou baro naha 
wemõrõ? Hadia, lõ ibe'e wandru andro ba 
nahia wandru? 

2216 hadõi si tobini si lõ oroma dania; ba 
lõ si lê mu'oroma'o si lõ tefa'ele'õ dania. 

23Bõrõ da'õ, na so dalingami ba 
mifondrondrongo.” 

24 [fuli zui muhede Yesu, "Mihaogö 
wanõngõni nirongomi andre! Su'asu'a 
ni'anu'a'õmi ba niha bõ'ð, fanu'a'õ gõi 
dania Lowalangi khõmi ba ma ladou'õ na'i 
khõmi. 

25 BOrd me ba niha si no so ba lanõnõ 
wame'e khõnia nasa dania, ba ba niha 
si l0'6, ba laheta zi no so khõnia andro 
dania." 

26]1tohugõ huhuo-Nia Yesu, "Na 
mamatõrõ Lowalangi ba tola 
ni'amaedolagõ hulõ zamazaewe 
tanõmõ ba nowinia. 

27 Na bongi mõrõ ia, ba maoso ia na 
ma'õkhõ. Ba gasagasa da'õ tumbu danõmõ 
andrõ ba tobali ebua. Hewisa wa tola alua 
da'õ, lõ i'ila niha andro. 

28 Tand andro zanga'asogõ bua, si'ofõna 
tolania, aefa da'o ba awena buania. 

29 Ba na no asoso gandru andro, 
ibõrõtaigõ ibasi me no irugi inõtõ 
wamasi." 

30]sofu gõi Yesu, "Na mamatõörö 
Lowalangi andrõ, faoma hadia tabe'e 
famaedonia? Hadia dumaduma nifakeda 
ba wamotokhi ya'ia? 

31 Na mamatõrõ Lowalangi andro ba hulo 
danõmõ geu sawi, ya'ia danõmõ sabõlõ 
ide'ide ba zi sagõrõ ulidanõ. 

32 Me no aefa mutanõ danõmõ andrõ ba 
dané, ba tumbu ia tobali ebua moroi ba 
zinanõ tano bõ'ð. No arawarawa ndraha 
irege tola manuge wofo, ba lafazõkhi 
gazunira ba ndrahania.” 

33 Si manõ wama'ema Yesu turia soroi 
Lowalangi andrõ ba niha faoma amaedola, 
si tola aboto ba dõdõra. 

3416 mamalõ llau gamaedola Yesu na 
Ifahaõ niha sato andro. Ba na ha Va'ia 
awo ndra nifahaõ-Nia, Ihaogõ wamotokhi 
khõra fefu. 

35 Me tanõ owi da'õ, muhede Yesu khõ 
ndra nifahaõ-Nia, "Mitabu woloyo si yefo 
mbawa." 

36 Ba mõi yawa ba dundraha ndra nifahaõ 
Yesu -- no ofõna so Yesu yawa ba 
dundraha andro —- ba larõi niha sato ba 
zinga mbawa. Mofanõ Yesu awo ndra 
nifahaõ-Nia. So gõi dundraha bõ'ð ba 
da'o. 

3716 ara aefa da'õ tohare nangi 
sabolobolo. Ibõrõtaigõ ibozi dundraha 
dulu ba mõi nidano yawa ba dundraha, 
arakha afonu. 

38 Ba gi'o dundraha andro no llau 
moro Yesu, no lleagõ hõgõ-Nia yawa ba 
dandraya. Lasusugi la ira nifahaõ-Nia. 
Lamane, "He Guru, hadia lõ ba dõdõ-U, 
tekiko ita?" 

39 Maoso Yesu, ItenaWa nangi andro ba 
Imane ba mbawa andro, "Bato, honogõ'õ!" 
Tebato nangi, ba tobali ahono sibai 
mbawa. 

40 Aefa da'õ, Imane Yesu khõ ndra 
nifahaõ-Nia, "Hana wa ata'u ami? Hana wa 
lõ faduhu dõdõmi khõ-Gu?" 

41 Oi ata'u ndra nifahaõ Yesu ba faoma 
lamane khõ nawõra, "Haniha sindruhinia 
niha andre, irege la'o'o li-Nia angi ba 
dulu!" 

1 Aefa da'ö larugi yefo Mbawa Galilea 
Yesu awo ndra nifahaõ-Nia, ba mbanua 
Gerasa. 

2Ha mõi sibai tou Yesu moroi ba 
dundraha, i'ondrasi la samõsa niha soroi 
lewatõ. 

3No ifa'u'u eheha si ra'iõ niha andro ba 
ba lewatõ torõi ia. No tebai mubõbõ ia 
sa'ae, he faoma rate si'õli. 

+No asese labe'e mbilagu ba dangania 
awo gahenia, ba i'etu'õ fefu rate andro, ba 
ifatõ zi'õli andrõ si so ba gahenia. Abõlõ 

sibai ia irege lõ hadõi niha si tola manaha 
va'ia. 

> Bongi ma'õkhõ ifanõrõnõrö ia ba lewatõ 
awo ba hilihili, mu'ao'ao, ba ibõzibõzi 
mbotonia faoma kara. 

6Me i'ila moroi ba zarõu tohare Yesu, 
fagohi ia wangondrasi Yesu ba mangalulu 
ja fõna Yesu. 

7 Ebua linia we'ao, "He Yesu, Ono 
Lowalangi Fondrege ZalaWa! Hadia 
nilau-Mõ khõgu? Ba doi Lowalangi u'andrõ 
boi fakao ndra'odo!" 

8(Imanõ wehede khõ Yesu bõrð me 
Imane khõnia Yesu, "He bekhu si ra'iõ, 
ofanõ moroi ba niha andre!”) 

9 Aefa da'õ Isofu khõnia Yesu, "Haniha 
dõimõ?" Itema li niha andro imane, ""Legiu' 
dõigu boro me ato sibai ndra'aga." 

10 Aefa da'ð i'andrõ khõ Yesu ena'õ boi 
Ifofanõ geheha si ra'iõ andro moroi ba 
mbanua andrõ. 

11 Ba so ngawawa mbawi ba zahatö ba 
nahia andro sangalui go ba gahe hili. 

T2[a'andrõ khõ Yesu eheha si ra'iõ andro 
ena'8, "Itehegõ khõra momõi ba ngawawa 
mbawi andro." 

13 Ba Itehegõ khõra Yesu, ba mofanõ 
ira larõi niha andrõ mõi ira ba ngawawa 

mbawi. Ba lalau ira si tou ba mbaho bawi 
andro, numalõ ba mbawa, oi alõmõ, so 
mato dua ribu rozi. 

140j moloi zanaro bawi andro, ba 
la'ombakha'o duria da'õ ba fasa ba ba 
mbanua misa. Numalo baero fefu niha ba 
wamaigi hadia zalua andro. 

15 La'ondrasi Yesu ba la'ila niha nira'u 
geheha si ra'ið andrõ no dumadao ia ba 
da'o. No ilau monukha ba no ohahau 
gera'erania gõi. Bõrð da'õ oi so wa'ata'ura 
fefu. 

16 Niha si no mangila samõsa zalua 
andrõ, da'õ zanutunutunõ hadia zi no alua 
ba niha nira'u wa'abõlõ si ra'iõ andro awo 
ba mbawi andro. 

17 Börõ da'õ, la'andrõ khö Yesu ena'õ irõi 
mbanuara. 

18 Me mõi yawa ba dundraha Yesu, 
i'andrõ niha nira'u geheha si ra'iõ no mege 
ena'õ Itehegõ fao ia kho Yesu. 

19Ba hiza lõ Itehe Yesu. Imane 
khõnia Yesu, "Fuli'õ khõ ndra talifusõu. 
Ombakha'õ khõra fefu hadia nilau Zo'aya 
ba hawa'asõkhi mbõwõ-Nia khou!" 

20Mofanõ niha andro, ba i'ombakha'õ ba 
zi fulu banua hadia nilau Yesu khõnia. Oi 
ahõli dodo niha wamondrongo da'õ. 

21 ifuli la yefo mbawa Yesu. Ba ato niha 
sowulo no lafasui la. 

22 Tohare samõsa niha sotõi Ya'iro, ya'ia 
zondrõnia'õ ba gosali ba mbanua andrõ. 
Me i'ila Yesu, mangalulu ia fõna Yesu. 

23 ['andrõ sibai khõ Yesu, "He Ama, 
mofõkhõ sabõlõbõlõ nonogu alawe, 
u'andrõ ena'õ mõi Ndra'ugõ ba Õtufa 
tanga-UÜ ia, ena'o dõhõ ia ba auri!" 

24 Mõi Yesu fao ira Ya'iro. Ato sibai zolo'õ 
Ya'ia irege ladegeni la niha sato. 

2> Ba da'õ gõi so ndra alawe sofõkhö talu 
si no felendrua fakhe wa'ara. 

26 No oi ahori zi so khõnia fefu i'oguna'õ 
ba wame'e bõli daludalunia, ba lõ hadõi si 
tola mamadõhõ ya'ia, itugu mano monõnõ 
wõkhõnia. 

27 No oya irongo duria Yesu ira alawe 
andro. Andro ba gotalua niha sato, ihatö'õ 
ia khõ Yesu moroi furi. 

28 Imane tõdõnia, "He ha ubabaya 
nukha-Nia andro, ba lõ tola lð'ð dõhõ 
ndra'odo!" 

29 Ibabaya gahe mbaru Yesu, ba i'anema'õ 
dõhõ wõkhõ dalunia. Irasoi ba mbotonia 
wa lõ hadõi fõkhõnia sa'ae. 

30 Ba ginõtõ da'ö sibai gõi Irasoi Yesu wa 
so wa'abõlõ saheta moroi ba mboto-Nia. 

Ifakhõlõ la ba niha sato andro ba lsofu, 
"Haniha zombambaya ahe mbaru-Gu?" 

31 | amane ira nifahaõ-Nia, "Õ'ila samõsa 
wa'ato niha andre si fadegedege khõ-U, 
Ama, ba Õsofu nasa, haniha zombambaya 
Ya'ugõ?" 

32 Ba lõ Ibato wamakhõlõ Ya'ia Yesu, 
wangalui niha si no mombambaya Va'ia. 

33 Aboto ba dõdõ ndra alawe andrõ 
hadia zalua khõnia. Tobali si fao fanizinizi 
ba fa'ata'u mangalulu ia fõna Yesu ba 
wangombakha sindruhu. 

34 Imane Yesu khõ ndra alawe andro, 
"He ono-Gu, boro me mamati ndra'ugõ 
khõ-Gu, dõhõ ndra'ugõ! Fuli'õ ya'ohahau 
dõdõu. No dõhõ ndra'ugõ sa'ae!" 

35 Me humedehede nasa Yesu, ba tohare 
zawuyu moroi ba nomo VYa'iro. Lamane 
khõ Ya'iro, "No mate nonou alawe, hadia 
nasa wa õbusi dodo namada, Guru?" 

3616 Ibe'e dõdõ-Nia hadia niWa'õ ndra 
niha da'õ Yesu. Imane khõ Ya'iro, "Bõi 
ata'ufi, amati mano!" 

37 Itohugõ wofanõ Yesu ba lõ Itehe la'o'õ 
la niha, baero Wetero, Yakobo ba Yohane 
andro talifusõ Yakobo. 

38 arugi nomo Ya'iro, satua ba nomo 
wangandrõ andro. Ba l'ila ba da'o 

waguaguasa niha, Irongo niha sege'ege 
boro wa'abu dodo. 

39 Tohare Yesu ba Imane khõra, "Hana wa 
kaliru ami ba wa me'e ami si mane da'e? 
LO si mate nono andro, no si moro ia!" 

40 | a'igi'ö Yesu. Andrõ wa Ifofand ira 
baero Yesu. Iwa'o ba zatua nono andro 
ena'o mõi ira bakha ba mbate'e awo ndra 
nifahaõ-Nia si datõlu. 

41 |gogohe danga nono alawe andro Yesu 
ba Imane khõnia ba li Heberai'o, "Talita 
kumi," eluahania, "He ono alawe, UWa'õ 
khou: faoso!" 

42 Ba maoso nono alawe andrõ, 
mowaõwaõ ia ba da'ê. (No felendrua fakhe 
ndrõfinia.) Fefu zangila salua andro ba oi 
ahõlihõli dõdõra! 

43 [|tenaWa sibai ira Yesu ena'õ bõi 
la'ombakha'õ zalua andro gofu ha'õkhõ. 
Aefa da'õ IWa'õ ena'õ labe'e go nono 
andro. 

I Moroi ba nahia andrõ mangawuli Yesu 
6 awo ndra nifahaõ-Nia ba mbanuara. 

“Me luo Sabato Ibõrõtaigð mamahaõ 
la ba gosali. Ato niha ba da'o. Ba me 
lafondrondrongo wamahaõ Yesu, oi 
ahõlihõli dõdõra. Lamane, "He moroi 

Isõndra da'õ fefu niha andre? Hewisa wa 
tola Ifazõkhi dandra sahõlihõli dodo? 

3 Hadia, tenga ono duka geu la andro, 
ono Maria, ba talifusõ-Nia Yakobo, Yose, 
Yuda ba Simoni? Ba talifusõ-Nia alawe gõi 
so ba da'e." Andro wa lõ latema la. 

*Imane Yesu khõra, "Oi lafosumange 
zama'ele'õ gofu heza, baero ba 
mbanuania, ba gotalua dalifusõnia ba ba 
nomonia." 

>Lõ mamazõkhi tandra sahõlihõli dodo 
Yesu ba da'8. Ha ma'ifu Ifadõhõ zofõkhõ 
fao wa Itufa tanga-Nia ira. 

6 Ahõlihõli dõdõ-Nia wa lõ faduhu 
dõdõra. Aefa da'õ moi Yesu ba mbanua si 
fasui da'õ ba wamahaõ niha. 

7 Ikaoni nifahaõ-Nia si felendrua, Ifatenge 
ira darudarua ba lbe'e khõra wa'abõlõ ba 
wamofanõ fa'abõlõ zi lõ sõkhi. 

8 Ibe'e goroisa-Nia khõra Imane, "Bõi 
mi'ohe hadia ia ba wofanõ, baero sara 
zi'o. Bõi mi'ohe roti ma zui bolabola 
ba wangandrõngandrõ, ma zui kefe ba 
mbõbõ talumi. 

°Mifake mbadagahe, ba boi mifodua 
goro mbarumi." 

10 Aefa da'o Ifuli Ibe'e goroisa Yesu 
nasa, "Na latema ami ba zi sambua omo, 

mi'iagõ ba da'õ irugi mofanõ ami moroi ba 
mbanua andrõ. 

11 Ba na mirugi zi sambua nahia, ba na 
lõ latema ami niha ba da'õ awo wa lõ 
lafondrondrongo wangombakhami, ba 
mirõi nahia andro. Ba mi'anotogõ 
gawugawu ba gahemi si tobali 
famangelamara." 

12Mofanõ nifahaõ Yesu andro si 
felendrua. Mõi ira wangombakha turia 
ena'o lafalalini gera'erara niha ba larõi 
sa'ae wolau horo. 

13 Lafofanð wa'abõlõ mbekhu si lõ 
sõkhi. Ato zofõkhõ nigule'õra fanikha ba 
wamadõhõ ya'ira. 

14 Ofeta khõ Herode fefu duria andro, 
bõrõ me no tehõngõ duria Yesu gofu 
heza. So zanguma'õ, "No ifuli auri Yohane 
Samayagõ Idanõ! Da'õ mboro wa tola 
ifazõkhi dandra sahõlihõli dodo andro." 

15 Ba lamane tanõ bõ'ð, "Ya'ia andro 
Elia.” So gõi õsa zanguma'õ, "Ya'ia andro 
sama'ele'õ, samõsa ba gotalua zama'ele'õ 
no.” 

16 Me irongo da'õ Herode, imane, "Ya'ia 
andre Yohane no si no ufa'eWa'õ bagi. No 
ifuli auri ia!" 

17 Bõrõ fõnafõna da'õ no'ifatenge niha 
Herode ba wondra'u Yohane, ba ibe'e ia 
bakha ba gurunga. llau da'õ Herode boro 
Herodia andrõ, fo'omo dalifusõnia Filifo si 
no ihalõ tobali fo'omonia. 

18Sanandrõsa ba da'õ no auli kali itegu 
Herode Yohane imane, "LO tola õhalõ 
fo'omou wo'omo dalifusõu andro!" 

19Da'õ mboro wa afõkhõö dodo Herodia 
khõ Yohane, afu'afunia labunu Yohane. 
Ba hiza tebai ilau da'õ boro me itaha ia 
Herode. 

20 No iWa'õ Herode ena'ö lahaogõhaogõ 
khõ Yohane ba gurunga bõrõ me i'ata'ufi 
Yohane andro. Aboto ba dodo Herode 
wa niha si sokhi Yohane andro nifatenge 
Lowalangi. Ba si manõ na fahuhuo Yohane, 
wa'omasinia wamondrondrongo hewa'ae 
alangu dõdõnia bõrõ huhuo andro. 

21 Ba gafuriata, so ginõtõ khõ Herodia 
me inõtõ wanoro todo fa'atumbu Herode. 
Ilau fatome Herode ba ikaoni fefu ndra 
komandra, awo ndra salaWa ba Galilea. 

22 Ba watomesa andrõ manari nono 
Herodia, ba wa'omasi Herode awo 
domenia wamaigi fanarinia. Andro imane 
khonia Herode, "Andro hadia zomasi'o. LO 
tola l0'0 ube'e khou!" 

23Fahõlu Herode khõ nono alawe 
andrõ imane, "Ufabu'u wa ube'e khõu 
hadia ni'andrõu. Na õ'andrõ zi matonga 
gamatõrõWagu andre ba ube'e khou!" 

24Mõi baero nono alawe andrõ isofu 
khõ ninania, "He ina, hadia zi sõkhinia 
ni'andrõgu?" Imane inania, “Andro hõgõ 
Yohane Samayagõ Idanõ." 

25 [fuli ia khõ Herode ono alawe ba imane, 
"U'andrõ khõ Razo na õbe'e khõgu iada'e 
hõgõ Yohane Samayagõ Idanõ yawa ba 
tala!" 

26Me irongo da'õ Herode tobali dõdõnia. 
Ba hiza tebai itimba gangandrõwa andro 
boro me no fahõlu ia fõna domenia. 

27 faWa'õgõ ba zanaro khõnia ba wangai 
hõgõ Yohane Samayagõ Idanö. Mõi 
zaradadu ba gurunga ba wolewa bagi 
Yohane. 

28 Aefa da'õ i'ohe hõgõ andro yawa ba 
tala ba ibe'e ba danga nono alawe andrõ. 
Ba maoso nono alawe andro ibe'e gõi khõ 
ninania. 

29 Me larongo ira nifahaõ Yohane zalua 
andro, mõi ira ba wanga'i boto Yohane, ba 
wogo'o ya'ia. 

30 Ira nifahaö si no Ifatenge Yesu andro, 
mangawuli ira, ba owulo ira awo Yesu. 

La'ombakha'õ khõ Yesu fefu zi no lafalua 
awo zi no lafahaõ. 

31 Ato sibai niha si so ba da'õ 
sangõrõngõrõ manõ irege lõ inõtõ 
wemanga kho Yesu awo ndra nifahaõ-Nia. 
Andrõ Imane Yesu khõ ndra nifahaõ-Nia, 
"Mitabu ba nahia si lõ nihaniha, ba zi ha 
va'ita ba da'õ tola milau molombase." 

32 Mofanõ ira latõrõ dundraha ba nahia si 
lõ nihaniha. 

33 Ato niha sangila me mofanõ ira awo wa 
la'ila haniha ira andro. Ato niha si otarai 
mbanua si fasui da'õ fagohigohi latõrõ 
danõ wanguhulõ Yesu awo nifahaõ-Nia. 

34 Me mbi tou Yesu moroi ba dundraha, 
ila no so ba da'õ niha sato. Ahakhõ 
dõdõ-Nia ira me hulõ mbiribiri si lõ 
kubalo. Andro lbõrõtaigõ Ifahaõ ira ba 
zoya ngawalõ. 

35 Me tanõ owi, lamane ira nifahaõ khõ 
Yesu, "No arakhagõ bongi sa'ae ba no 
arõu nahia andre. 

36 Abõlõ sõkhi na Õfofanõ niha sato 
andre we'amõi ba mbanua si fasui da'e ba 
wowõli gora." 

37 Itema li Yesu, "Mibe'e gõra!" Lamane 
ira nifahaõ andrõ, "Hadia, mõiga mowõli 

roti si dua ngaotu rufia firõ mobõli ba 
wame'e go niha sato andre?" 

38 Imane khõra Yesu, "Ha'uga roti si so 
khõmi. Mi'ae'e mifaigi!" Me no mõi ira 
mufaigi lamane, "So lima ngawua roti ba 
dua rozi gi'a." 

39 Aefa da'ö IfaWa'õgõ ba niha sato andro 
ena'õ mudadao ira nifongenoli yaWa ba 
dete ndru'u. 

40 Mudadao ira lafêfê'ê, molo'õ ngenoli. 
So zi daotu sambua ngenoli, so gõi zi lima 
wulu. 

41 Aefa da'ö lhalê roti si lima ngawua awo 
gi'a si dua rozi andro, Ifaðga hõrõ-Nia si 
yawa ba mbanua ba l'andrõ saohagõlõö khõ 
Lowalangi. Aefa da'õ, Iboboto roti ba Ibe'e 
khõ ndra nifahaõ-Nia ena'o labagibagi ba 
niha sato andrõ. Ba labagibagi khõra fefu 
gi'a si dua rozi andro. 

42 Manga ira fefu irege abuso. 

43 Lafuli la'owuloi zi tõrõi roti awõ gi'a 
andro ira nifahað Yesu — fefu zi torõi 
fa'oya felendrua ragaraga tõ. 

44 [Ira matua si manga roti andrõ so mato 
lima ribu niha wa'ato. 

4> Lõ ara aefa da'õ muhede Yesu khõ 
ndra nifahaõ-Nia ena'õ mofanõ ira faoma 
tundraha ladaridari ba Mbetisa'ida yefo 

mbawa, ba fatua da'õ gõi Ifofanõ ba 
nomora zamõsana niha sato andro. 

46 Me no Ifofand niha sato andro, mõi 
Yesu ba hili ba wangandrõ. 

47 Me no irugi bongi, no so ba dalu 
mbawa dundraha ndra nifahaõ, no so nasa 
Yesu yawa ba dan. 

48 |'ila Yesu marase ira wanola tundraha 
bõrõ me fazuzu nangi gametahõ 
dundraha. Bõrõ da'õ, ba gotalua zi bõzi 
tolu ba bõzi Ono sahulõ wongi, moi Yesu 
khõra mowaõwaõ la yawa ba dete nidanõ. 
Mowaõwaõ mano la hulõ na llalõi ira. 

49 Me la'ila mowaõwaõ la yawa ba dete 
nidanõ, ba lawalinga bekhu la, 

>0 jrege mo'ira'ira ira ba wa'ata'u. Ba me 
no la'ila wa Ya'ia, oi so wa'ata'ura fefu. 
'anema'õ muhede Yesu khõra, "Mihonogõ 
ami! Ya'odo da'e. Bõi mi'ata'ufi!" 

>! Ba mõi la yawa ba dundraha, ba ahono 
sa'ae nangi. Oi so wa'ahõli dõdõ ndra 
nifahaõ-Nia. 

52 Tandra sahõlihõli dodo sanandrõsa 
ba roti si lima ngawua andrõ lõ na'i 
nasa saboto ba dõdõra. LO ikhamõ 
fangerangerara zalua andro. 

33 Me larugi si yefo mbawa, manao ira ba 
zinga Genezare. 

>4 Ba me mbi ira ba dané moroi ba 
dundraha, i'anemai'ð la'ila niha sato wa 
Yesu zi so andro. 

>> | alau fagohigohi gofu heza ba mbanua 
misa, ba ibõrõtaigõ la'ohe niha sofõkhõ 
kho Yesu. Gofu heza so la'ila Yesu, ba da'o 
la'ohe niha sofokho. 

>6 Ba gofu heza mõi Yesu — he ba 
mbanua side'ide, he ba fasa ba ma zui 
ba mbanua —- ba da'o mõi niha sato ba 
wolohe sofokho, ba latou'o tou ba newali 
niha sofokho andro khora. La'andro sibai 
ena'o latehego zofokho andro lababaya 
mbaru Yesu, he ha ahe mbaru-Nia. Ba fefu 
zombambaya Ya'ia, ba oi doho. 

1 Owulo ndra Farizai'o awo ndra sangila 
amakhoita moroi ba Yeruzalema, 
la'ondrasi Yesu. 

2La'ila ba gotalua ndra nifahaõ Yesu so 
zi manga lõ mombanõ molo'õ agama, 
boro me lõ tola lõ lahaogõ wanasa tangara 
molo'õ amakhoita agama. 

3 Ira Farizai'o, si manö gõi niha Yahudi, 
lahaogõ sibai wolo'õ hada andro moroi 
khõ ndra tuara. LO manga ira na lõ lasasai 
dangara ua molo'õ amakhoita si no 
tehonogõi. 

416 la'a gð si otarai fasa, na lõ ofõna ua 
lasasai. Ba oya na gamakhoita tanõ bo'o 
si otarai ndra tuara, nihaogõra folo'õ; si 
mane fanasai galasi, mako, awõ wakake 
moroi ba zi'oli. 

> Börõ da'õ lamane khõ Yesu ira Farizai'o 
awõ zangila amakhoita, "Hadia mbõrõ 
wa lo la'o'ð ira nifahaõ-Mõ hada ndra 
tuada nibe'era khõda? Hana wa manga 
ndra nifahaõ-Mõ andro hewa'ae ta'unõ 
dangara?" 

6 Itema li Yesu, "Niha samini tõdõ ami! 
Siduhu sibai nifa'ele'õ Yesaya sanandrõsa 
ba khõmi, ya'ia da'õ, 'Imane Lowalangi, 
lafosumange Ndra'o niha andre ha ba 
mbewe, ba tõdõra no arõu khõ-Gu. 

7 Lõ guna latuhi dané fõna-Gu, bõrõ me 
lafahaõ niha ba wolo'õ amakhoita niha, 
hulõ na amakhoita-Gu!' 

SMi'erogõ goroisa Lowalangi, ba mi'o'õ 
gamakhoita niha." 

[mane nasa Yesu, "Onekhe sibai ami 
wanimbagõ oroisa Lowalangi ena'õ tola 
milau wamahaõmi samõsa. 

IONo ibe'e goroisa andre Moze, 
'Fosumange namau awo ninau,' ba 'haniha 
zango'aya amania awo ninania, ba lõ tola 
lo'o fa'amate hukumania.' 

11 Ba ya'ami mifahaõ: Na so niha 
sanguma'o khõ zatuania, 'Hadia 
zinangeania ube'e khõ nama ba khõ nina, 
no ube'e sumange khõ Lowalangi!' 

12 Ba no mitenawa niha ba wanolo amania 
awo ninania. 

13 Tobali amakhoita nibe'emi ba niha 
zombali'õ lõ guna sa'ae goroisa Lowalangi. 
Ba oya nasa danõ bõ'ð si mane da'e 
nilaumi." 

14 [fuli Ikaoni niha sato andro Yesu ba 
Imane khõra, "Mifondrondrongo fefu, ba 
va'aboto ba dõdõmi! 

15 Tebai ita'unõi niha hadia zoroi baero si 
moi bakha. Si mõi baero soroi bakha, da'o 
zana'unõi niha. 

16 [Bõrő da'õ mihaogõ wanõngõni, na so 
dalingami ba mifondrondrongo!]" 

17 Me mõi ira ba nomo, me no aefa 
larõi niha sato andrõ, lasofu khõ-Nia ira 
nifahaõ-Nia hadia geluaha gamaedola 
andro. 

18 Imane khõra Yesu, "Hadia lõ nasa gõi 
saboto ba dõdõmi? Hadia lõ mi'ila wa tebai 
ita'unõi niha si otarai moroi baero si mõi 
bakha ba dalu niha? 

19 Bõrð me si mõi bakha andrõ lõ itõrõ 
bakha dõdõnia, ha ba mbetu'ania ba aefa 


MARKUS 7.20-26 36 


da'o mõi zui baero moroi ba mbotonia." 
Faoma fehede da'e I'ombakha'õ Yesu wa 
fefu ngawalõ go tola ni'a. 

20 ifuli Imane zui Yesu, "Si mõi baero 
soroi bakha, da'õ zana'unõi niha. 

21 Bõrð me moroi bakha, moroi ba 
dõdõnia, so wangerangera si lõ sõkhi 
irege ilau zi lõ atulõ ba ndra alawe, 
managõ, mamunu niha, 

22 mohorõ, olu'alu'a, ba fefu ngawalö zi lõ 
sõkhi; falimo, folau si lõ enahõi, fa'afõkhõ 
dodo, famõbõgõ si lõ duhu, fa'osilõyaWwa 
ba fa'atebai nifahaõ. 

23 Fefu zi lõ sõkhi andrõ mo'atumbukha 
moroi bakha, da'õ zana'unõi niha." 

24 Me aefa da'õ Irõi nahia andrõ Yesu, 
numalõ la ba mbanua sahatõ ba Diro. Mõi 
la bakha ba nomo bõrõ me lõ omasi la 
la'ila niha wa so la ba da'o. Ba hiza tebai 
sa'ato lbini'õ la moroi ba niha sato. 

25 So samõsa ndra alawe samondrongo 
sanandrõsa kho Yesu. No ira'u fa'abõlõ zi 
lõ sõkhi nononia alawe. Mõi ia kho Yesu 
mangalulu ia fõna-Nia, 

26j'andrõ khõ Yesu ena'õ Ifofanõ 
wa'abõlõ zi lõ sõkhi andro moroi khõ 
nononia. Ba tenga niha Yahudi ndra alawe 

andrõ, tumbu ia ba mbanua Wenisia ba 
Ziria. 

27 Itema li Yesu, "Lê tola lõ'ð mu'ofõnai'õ 
wame'e go ndraono. Bõrõ me lð sõkhi na 
lahalõ go ndraono andro lafazaumba ba 
nasu." 

28 Itema li ira alawe andrõ, "Duhu, Tuha, 
ba la'a sa'atõ asu zatoru go ndraono andro 
ba narõ meza!" 

29 Imane khõnia Yesu, "Bõrð wanemau li 
andro, angawuli; no aheta wa'abõlõ zi lõ 
sõkhi andro khõ nonou!" 

30 Mangawuli ndra alawe andro, ba 
sindruhundruhu no aheta wa'abõlõ zi lo 
sõkhi andro khõ nononia. 

31 |fuli Irõi mbanua Diro andrõ Yesu, 
Itohugõ wofanõ numalõ ba Zidona ba 
Mbawa Galilea. Itõrõ lala sanõrõ Si Fulu 
Banua. 

32 Ba da'õ la'ohe khõ-Nia samõsa zafiso 
ba si tebai humede. La'andrõ khõ Yesu 
ena'õ IfazaWa danga-Nia yawa niha andro. 

33 ['ohe niha andro Yesu, Ifasafi moroi 
ba niha sato, Ibe'e duturu-Nia ba dalinga 
niha andro. Ilau mangendrilo, ba Ibabaya 
gõi lela niha andro. 

34 Aefa da'õ Ifaõga hõörö-Nia miyawa 
ba zorugo, Ihasugo la ba Imane ba niha 
andro, "Efata," eluahania, "Ya teboka!" 

35 Teboka dalinga niha andrö ba ombuyu 
lelania irege tola fahuhuo ia. 

36 ItenaWa ira Yesu ena'õ boi la'ombakha'õ 
gofu ha'õkhõ. Itegu ira Yesu ba itugu 
la'ombakha'õ. 

37 Ba fefu niha samondrongo da'ö oi 
ahõlihõli dodo. Lamane, "Oi nihaogõ fefu 
wolau-Nia! Safiso lbali'õ samondrongo li 
niha, ba si lõ hede lbali'õ si hede!" 

l Lõ ara aefa da'õ, ba so zui niha sato 
8 sowulo. Boro me lõ 6 khõra, Ikaoni 
ndra nifahaõ-Nia Yesu ba Imane, 
2"Ahakhõ dõdõ-Gu wamaigi niha andre. 
No tõlu ngaluo ira ba da'e fao ira awõ-Gu, 
ba iada'e lõ 0 khõra sa'ae. 

3 Na mofanõ ira mangawuli lõ si manga, 
alai na awuwu dõdõra ba dalu lala. 
Mendrua manõ me so ba gotaluara zoroi 
ba zarõu." 

+ amane ira nifahaõ-Nia, "Ba nahia si no 
arõu andre, heza musõndra go soguna ba 
niha sato?" 

>Isofu khõra Yesu, "Ha wa'oya roti si so 
khõmi?" Lamane, "Ha fitu ngawua!" 

6 IfaWa'õgõ Yesu ena'õ mudadao niha 
sato andro ba dané, ba lhalõ zi fitu 
ngawua roti, andro saohagõlõ khõ 
Lowalangi. Iboboto roti andro ba lbe'e khõ 
ndra nifahaõ-Nia ena'õ lafaosa ba niha 
sato. Ba lalau zi manõ ira nifahaõ-Nia. 

7Ba so khõra gi'a si gide'ide ma'ifu. 
andro saohagõlõ khõ Lowalangi Yesu ba 
gi'a andro ba lbe'e khõ ndra nifahaõ-Nia 
ena'o lafaosa ba niha sato. 

8Ba manga fefu niha irege abuso, so 
mato Ofa ribu niha. 

9 Ba la'owuloi zi torõi go andro ira nifahaõö 
Yesu ba fitu ragaraga afõnu. Ba Ifofano 
niha sato andrõ Yesu, 

10 ba Ya'ia awõ ira nifahaõ-Nia numalõ 
yawa ba dundraha mõi ba dané 
Dalamanuta. 

11 Tohare ndra Farizai'o khõ Yesu, 
labõrõtaigõ fada'aWa khõ-Nia ba 
wanandraWaisi Ya'ia. La'andrõ khõ Yesu 
wamazõkhi tandra sahõlihõli dõdõ si 
tobali tandra wa khõ Lowalangi |'otarai. 

T2Ihasugõ la Yesu ba Itema li, "Hadia 
mboro wa la'andrõ Ufazõkhi dandra 
sahõlihõli dodo niha ba gõtõ andre? Lõ'ð! 
Lo Ube'e khõra dandra!" 

13 Irõi ira Yesu, ba mõi la yawa ba 
dundraha; mofanõ la l|'õtõ mbawa. 

14 No olifu ndra nifahaõ Yesu wolohe roti 
sabõnõ khõra. Ha sambua ngawua roti 
khõra si so ba dundraha. 

15 (mane khöra Yesu, "Mi'angelama ba 
laru ndra Farizai'o, awo ba laru Herode." 

16 Ba ibõrõtaigõ lafahuhuosi da'ö ira 
nifahaõ Yesu. Lamane, "IWa'õ zi mano 
boro me lo khõda roti.” 

17 "ila Yesu hadia nifatunõra. Börõ da'õ 
Isofu khõra, "Hana wa mi'amatunõisi wa 
lõ ni'ohemi roti? Hadia lõ nasa aboto ba 
dõdõmi? Hadia no afuru gera'erami? 

18 So hõrõmi -- ba hana wa lõ mi'ila? 
So dalingami -- ba hana wa lõ mirongo? 
Hadia lõ itõrõ tõdõmi, 

193 zi lima ngawua roti andrö niboboto- 
Gu 6 zi lima ribu niha? Ba ha wa'oya 
ragaraga tõ zi torõi ni'owuloimi?" Lamane, 
"Felendrua ragaraga.” 

20 Itohugð wanguma'ö Yesu, "Ba me 
Uboboto roti 6 zi Ofa ribu niha, ha wa'oya 
zi torõi ni owuloimi?" Lamane, "Fitu 
ragaraga tõ." 

21 Imane Yesu, "Na si manõ, hadia lõ nasa 
saboto ba dõdõmi?”" 

22 Me larugi Mbetisa'ida, ba la'ohe khõ 
Yesu niha sau'a. La'andrõ khõ-Nia ena'õ 
na lIbabaya niha sau'a andro. 

23[gogohe danga niha sau'a andro Yesu 
ba |'ohe ia baero mbanua. Aefa da'o Idiloi 
hõrõ niha da'õ ba IfazaWa danga-Nia ba 
hõgõ. Isofu khõnia Imane, "Hadia, õ'ila 
hadia ia iada'e?" 

24 [faigi si yawa niha da'õ imane, "Ya'ia. 
U'ila niha hulo dola geu sofanõfanõ." 

25 [fuli Ibabaya hõrõ niha andro Yesu. 
Awena tola i'ila niha. Dõhõ hõrõnia ba tola 
tara wangilania sa'ae. 

26[fofanõ ia Yesu ba Imane khõnia, "Bõi 
angawuli sa'ae ba mbanua." 

27 Ba mofanõ Yesu awõ ndra nifahaõ-Nia 
ba mbanua misa ba zi fasui Kaizarea-Filifi. 
Me so ira ba dalu lala Isofu Yesu khõ ndra 
nifahaõ-Nia, "Molo'õ fanguma'õ niha, 
haniha Ndra'odo andre?" 

28 Latema li lamane, "So zanguma'õ 
Yohane Samayagõ Idanõ Ndra'ugõ; so 
gõi zanguma'õ Elia, ba tano bõ'ð laWa'õ: 
samõsa moroi ba gotalua ndra sama'ele'õ!" 

29 Isofu khõra Yesu, "Ba molo'õ ya'ami, 
haniha Ndra'odo andre?" Itema li Fetero, 
imane: "Keriso andro Ndra'ugõ!" 

30 Ba ItenaWa ira Yesu gõi sanandrõsa 
ba khõ-Nia, ena'õ boi la'ombakha'õ gofu 
ha'õkhõ. 

31 Aefa da'õ, Ibörõtaigõ mamahaõ Yesu 
khõ ndra nifahaõ-Nia wa Ono Niha 
andro, lõ tola 15'8 oya Itaõgõ wamakao. 
Lafa'uduni la ira salaWa ba ere sebua awõ 
ndra sangila amakhoita. Labunu la, ba na 
no irugi têlu ngaluo aefa da'o, ifuli auri la. 

32 [haogõ sibai wangombakha da'õ Yesu 
khõ ndra nifahaõ-Nia. Ba isõbi Yesu ba 
zingania Fetero, itenaWa la. 

33 Ba Ibali'õ la Yesu Ifaigi ndra nifahaõ- 
Nia, ba mofõnu la khõ Wetero. Imane 
Yesu, "Ofanõ ba da'e, Sanandraigõ! 
Fangerangeramõ andro no fangerangera 
niha; tenga fangerangera Lowalangi!" 

34 Aefa da'õ Ikaoni niha sato si so ba da'õ 
awõ ndra nifahaõ-Nia. Imane khõra, "Na so 
zomasi molo'õ Ya'o, ba ya mu'ositengagõ 
gomasiõ dõdõnia, ya mulu'i rõfania, ba ya 
mu'o'o Ndra'o. 

35 Bõrõ me niha sedõna manganau'õ 
nosonia, da'õ dania zZaetu noso. Ba niha 
solulu fa'aurinia khõ-Gu soguna ba Duria 
Somuso Dodo andro soroi Lowalangi, da'õ 
zanõndra fangorifi nosonia. 

36 Hadia hare ba niha, na i'okhõgõ zi 
sagõrõ ulidanõ andre, ba na te'ala ia 
nosonia? Tatu lõ hare khõnia. 

37 Hadia ia zi tola ibe'e niha hõli nosonia? 

38 Na so zaila wamaduhu'õ Ya'o awo 
wamahaõ-Gu ba ginoto si lõ sõkhi andre, 
ba aila gõi Nono Niha wamaduhu'õ niha 
andro, na inõtõ so la dania si fao fa'abõlõ 
Nama-Nia, fao awõ-Nia ndra mala'ika 
Ni'amoni'õ." 

1 "Mitõngõni da'e!", Imanõ Yesu. "So 
9 õsa niha si so ba da'e zi lõ mate, fatua 
lõ i'ila wamatoro Lowalangi andro si fao 
fa'abolo!" 

20n6 bongi aefa da'õ Ikaoni Wetero awo 
Yakobo ba Yohane si fatalifuso andro 
Yesu, l'ohe ira awõ-Nia ba hili salawa. Ba 
da'õ la'ila wa fabd'o nga'eu Yesu tobali 
mohaga. 

3 Nukha-Nia afusi ba takile. LO hadõi ba 
gulidano andre zanasai nukha si mano 
fa'atakile. 

4 Aefa da'ê la'ila ira nifahaõ Yesu datêlu, 
fahuhuo Yesu kho Gelia ba Moze. 

> |Imane Fetero khõ Yesu, "He Guru, 
wa'asõkhi nahia andre. Akha mafazõkhi 
tolu ngawua nose: sambua khõ-U, sambua 
khõ Gelia ba sambua khõ Moze." 

andrõ Fetero bõrõ me ya'ia ba awõnia si 
darua andro no sata'u ira. 

7 Aefa da'õ ilumõ'õ ira lawuo, ba 
moroi ba lawuo andro so li si hede 
sanguma'õ, "Ono-Gu ni'omasi'õ-Gu da'e. 
Mifondrondrongo li-Nia!" 

8 Ba la'alio'ö lafaigi zi fasui ya'ira, ba 
lõ hadõi sa'ae niha bõ'ð ni'ilara ba da'õ, 
baero Yesu. 

9 Aefa da'õ mõi ira mitou moroi ba hili. 
Me mowaõwaõ ira na, Imane Yesu khõra, 
"Fatua lõ auri mangawuli Nono Niha moroi 
ba wa'amate, bõi mi'ombakha'õ gofu 
ha'õkhõ hadia zi no mfila andro mege." 

10 La'o'ð goroisa andrõ, hewa'ae ba 
gotaluara samõsa alua wahuohuosa hadia 
gohitõ dodo Yesu wanguma'õ, "auri 
mangawuli moroi ba wa'amate”. 

11 Andrõ lasofu khõ Yesu, "Hana wa 
laWa'õ ira sangila amakhoita wa lõ tola 1ö'õ 
ofõna tohare Gelia?" 

12 Itema li Yesu, "Tohare sa Gelia ba 
wama'anõ fefu hadia ia. Ba hewisa gõi 
Nono Niha? Hadia mboro wa lasura ba 
Mbuku Ni'amoni'õ wa lõ tola lõ oya dania 
Itaha wamakao awo wa la'o'aya la niha? 

13 Mihaogõ wanõngõni: No tohare Gelia 
ba lalau khõnia zomasi dõdõra niha. 
Faudu da'õ ba zi no tesura ba Mbuku 
Ni'amoni'õ sanandrõsa khõnia." 

14 Me no owulo ira mangawuli faoma 
nifahaõ tano bõ'ð, la'ila niha sato ba da'õ. 
So Osa ndra sangila amakhoita si fada'aWwa 
khõ ndra nifahaõ Yesu. 

15 Me la'ila Yesu, omuso dõdõra, fagohi 
ira ba wanema'õ Va'ia. 

16 Isofu Yesu khõ ndra nifahaõ-Nia, 
"Hadia nifadõnidõnimi ira sangila 
amakhoita andro?" 

17 Samõsa ba gotaluara zanema li, "He 
Amagu Guru, u'ohe nonogu khõ-U. No 
ira'u fa'abõlõ zi lõ sõkhi ia ba tebai 
humede. 

18 Na ira'u ia fa'abõlõ zi lõ sõkhi si ra'iõ 
andro, i'olobigõ ia tou ba dané, fawukhõ 
gilo, ba ifatangitangi mbohania ba oi 
agakandro nõsinia. U'andrõ khõ ndra 
nifahaõ-Mõ ena'õ lafofanõ wa'abõlõ zi lõ 
sõkhi andro, ba tebai lafofanõ." 

19/mane khõra Yesu, "Fondrege ami 
andre! Duhuduhu wa niha si lõ famati 
ami! Hawa'ara tõ nasa so Ndra'odo khõmi? 
Hawa'ara tola Ubologõ dõdõ-Gu khõmi? 
Mi'ohe nono andro ba da'e!" 

20 La'ohe nono andro khõ Yesu. Me ['ila 
Yesu wa'abolo zi lõ sõkhi si ra'iõ andro, 
ba ifadogo mboto nono andro irege 
tegaologaolo tou ba dano. Fawukhõwukhõ 
gilonia. 

21 Isofu Yesu khõ nama nono andrõ, "No 
hawa'ara zi mane?" Itema linia ama nono 
andro, "l'otarai wa'a'iraononia!" 

22 "No asese edõna ibunu ia fa'abõlõ zi lõ 
sõkhi andro, ilaugõ bakha ba galitõ ba ba 
nidanõ. Na omasi'õ ama, hakhõsi todo ba 
tolo ndra'aga!" 

23 Itema li Yesu, "Hadia niWa'õu? Na tola 
Ndra'odo? Fefu hadia ia oi tola, asala so 
wamati!" 

24 'anema'õ mu'ao nama nono andro, "He 
So'aya, faduhu dõdõgu, ba hiza no ambo 
famatigu. Tolodo ena'o abõlõ wamatigu!" 

25 Me l'ila Yesu ibõrõgõ lahurufai zui la 
niha sato andro, ba Ifofanõ wa'abõlõ zi 
lõ sõkhi si ra'iõ andro. Imane, "He Eheha 
wa'afiso ba si lõ hede, Ufaretakõ ndra'ugõ, 
heta'õgõ khõ nono andre, ba boi fuli'õ 
sa'ae khõnia!" 

26 Mu'ao wa'abõlõ zi lõ sõkhi si ra'iõ 
andro, ifadõgõ mboto nono, aefa da'õ irõi. 
Hulõ zi no mate nono andro irege fefu 
niha lamane, "No mate ia!" 

27 Igogohe dangania Yesu ba Itolo ia 
wemaoso. Maoso nono andro. 

28 Me no Irugi nomo Yesu, lasofu khõ-Nia 
ira nifahaõ-Nia lamane, "Hana wa tebai 
mafofanõ wa'abõlõ zi lõ sõkhi andro?" 

29 [tema lira Yesu, Imane, "Fa'abõlõ zi lõ 
sõkhi si mane da'o lõ mofanõö gofu hewisa, 
na tenga fangandrõ." 

30[ arõi nahia andro Yesu awo ndra 
nifahaõ-Nia, latohugõ wofanõ sanõrõ 
Galilea. Lõ omasi Yesu la'ila heza so la, 

31 hõrõ me mamahaõ ira nifahaõ-Nia la. 
Imane Yesu, "Ono Niha andro labe'e la ba 
danga niha, labunu la, ba ba ngaluo si tõlu 
ifuli auri la!" 

32Ba lõ aboto ba dõdõ ndra nifahaõ 
andro wamahaõ Yesu, ba hiza atau ira 
wanofu khõ-Nia. 

33 Larugi Gafana'uma. Ba me larugi nomo, 
Isofu Yesu khõ ndra nifahaõ-Nia, "Hadia 
nifadõnimi ba dalu lala mege?" 

3416 latema li, bõrõ me ba dalu lala mege 
fa'udu ira ba wamadõni haniha zabõlõ 
ebua ba gotaluara. 

35 Mudadao Yesu Ikaoni ndra nifahaõ-Nia 
si felendrua, Imane khõra, "Niha somasi 
tobali si fõfõna lõ tola lð'ðő tobali safuria ia 
ba tobali sawuyu niha sato." 

36 Ihalð samõsa ndraono side'ide Yesu, 
Ifezizio fõnara fefu. Italagui nono andrõ 
Yesu ba Imane khõ ndra nifahaõ-Nia, 

37 "Haniha zanema iraono andre bõrõ 
Ndra'o, no itema Ndra'o. Ba haniha 
zanema Ya'o, tenga ha Ya'o nitemania, 
noa gõi itema Lowalangi samatenge Ya'o." 

38 Imane Yohane khõ Yesu, "He Amagu 
Guru, no ma'ila niha samofanõ fa'abõlõ zi 
lõ sõkhi ba dõi-Mõ. Ba no matenawWa ia 
wolau si mano me tenga awõda ia." 

39 [mane Yesu, "Bõi mitenawWa ia, bõrõ 
me samõsa lõ niha samazõkhi tandra 
sahõlihõli dodo ba dõi-Gu, ba i'anemai'õ 
gõi i'o'aya Ndra'o. 

40 Niha si lõ fa'udu khõda, ba no si fao 
awõda. 

41 Mitõngõni! Haniha zame'e nibadu 
khõmi idanõ bõrõ me solo'õ Razo Sangorifi 
ami, lõ tola lõ itema luonia." 

42 "Na niha zamobõrõ wa lõ mamati sa'ae 
khõ-Gu fa samõsa moroi ba niha side'ide 
andre, abõlõ sõkhi na lataWigõ gara wogili 
ba mbaginia ba latibo'õ ia ba nasi. 

43 Na tangau mboro wa õlau horõ, tema 
taba ia! Abõlõ sõkhi auri ndra'ugõ khõ 
Lowalangi ha tambai danga moroi na dua 

dangau ba mõiõ ba narako, ya'ia galitõ si 
lõ matemate. 

44 [Ba da'õ galitõ si lõ matemate, ba lõ 
gõi i'ila mate gukuõ.] 

45 Ba na aheu mboro wa Õlau horõ, ba 
tema taba ia. Abõlõ sõkhi auri ndra'ugõ 
khõ Lowalangi ha tambai gaheu moroi na 
dua gaheu ba latibo'õ ndra'ugõ bakha ba 
narako. 

46 [Ba da'õ galitõ si lõ matemate, ba lõ 
gõi i'ila mate gukuõ.] 

47 Na hõrõu mboro wa õlau horõö, ba 
tema ko'e ia! Abõlõ sõkhi mõi ndra'ugõ ba 
Mbanua si Bohou khõ Lowalangi ha tambai 
hõrõu, moroi na dombua hõrõu ba latibo'õ 
ndra'ugõ bakha ba narako. 

48 Ba da'õ galitõ si lõ matemate, ba lõ i'ila 
mate gukuõ. 

49 Dozi niha ba tehaogõ dania ba galitõ, 
hulõ zumange ni'amoni'õ faoma asio. 

>0 Si sõkhi nasio andro. Ba hiza na taya 
wa'asi'asinia, ba hewisa tola mubali'õ 
asi'asi mangawuli? Bõrõ da'õ, ya tobali ami 
si mane asio -- ya'auri ami lõ fa'udu'udu." 
] 0 l Aefa da'õ Irõi nahia andro Yesu, 

numalõ la ba dané Yudea, tano yefo 
Nungo Nidano Yoridano. Ato niha sowulo 

samasui Yesu. Ba Ifahao ira si mane si 
to'olo. 

2La'ondrasi gõi Yesu ira Farizai'o ba 
wanandrawWaisi Ya'ia. Lasofu khõ-Nia, 
"Tandraigõ ombakha'õ khõma, hadia tola 
ifabali ndrongania niha?" 

3 Itema li Yesu faoma fanofu gõi. Imane, 
"Hadia ni'oroi'õ Moze khõmi?" 

+  atema li, "Itehegõ Moze lafabali 
ndrongara niha asala ibe'e zura wabalisa 
khõnia." 

>Imane Yesu khõra, "Ibe'e goroisa andro 
Moze bõrõ me tebai nifahaõ ami." 

6"Ba mbõrõta, me |wõwõi niha Lowalangi, 
ba laWa'õ wa, 'Iwõwõi ira Lowalangi, ira 
matua ba ira alawe. 

7 Da'õ mboro wa irõi namania awo 
ninania ira matua ba te'osambua'õ ira 
wo'omonia, 

8ba ha sambua zi darua andrõ.' Tobali 
tenga sa'ae darua, ha sambua. 

°Da'õ mboro, wa hadia zi no |'orudugõ 
Lowalangi tebai ifabali niha!" 

10 Me no mangavuli ira ba nomo ba 
lasofu kho Yesu da'õ ira nifahaõ-Nia. 

1l Imane khõra Yesu, "Haniha zamabali 
dongania ba mangowalu ia ba ndra 

alawe bõ'8, ba sohorõ niha andro khõ 
ndrongania si fõfõna. 

12 Si mand gõi ndra alawe samabali 
fo'omonia aefa da'õ mangowalu ia ba ndra 
matua bõ'ð, no sohorõ gõi ia." 

13 So niha solohe iraono khõ Yesu ena'õ 
Ifahowu'o ira. Ba mofõnu ndra nifahaõ 
Yesu ba niha andrõ. 

14 Me l'ila da'õ Yesu, ba mofõnu la, ba 
Imane khõ ndra nifahaõ-Nia, "Mifa'amõi 
khõ-Gu ndraono andro! Bõi mitenaWa 
ira, bõrõ me ya'ira zi tobali ono Mbanua 
Lowalangi. 

15 Mitõngõni! Haniha zi lõ mangondrasi 
Lowalangi andro si mane iraono andre, 
lõ tobali ia dania ndrotondroto mbanua 
Lowalangi." 

16 Me no aefa lWa'õ zi manõ, Italagui 
ndraono andro Yesu, Itufa tanga-Nia 
hõgõra ba Ifahowu'õ ira. 

17 Me Itohugõ wofanõ Yesu, so samõsa 
ndra matua si fagohigohi wangondrasi 
Ya'ia. Mangalulu niha andro fõna Yesu, 
ba isofu, "He Guru si sõkhi, hadia ia zi lõ 
tola lõ ulau ena'õ utema wa'auri si lõ aetu 
andro?" 

18 Isofu Yesu, "Hana wa õWa'õ si sõkhi 
Ndra'o? LO hadõi si sõkhi baero Lowalangi. 

19 No aboto ba dõdõu goroisa Lowalangi, 
'Boi amunu niha; boi ohorõ; boi anagõ; boi 
bõbõgõ khõ nawõu zi lõ duhu; boi falimo; 
fosumange namau awo ninau." 

20 Imane niha andro, "He Amagu Guru, 
no u'o'o fefu goroisa andro i'otarai iraono 
ndra'o." 

21 faigi niha andro si fao fa'ahakhõö dodo 
Yesu ba Imane, "Ha tõ sambua tõ zoguna 
õfalua. Ae'e, amawa fefu zi so khõu, 
bõlinia be'e ba niha si numana, ba awena 
õsõndra harato ba zorugo. Aefa da'õ tabu, 
o'ð Ndra'o." 

22 Me irongo niWa'ö Yesu andro ba 
maniasa ia, irði nahia da'õ si fao fa'abu 
dodo bõrõ me no fondrege wa'akayonia. 

23[faigi ndra nifahaõ-Nia Yesu ba Imane 
khõra, "Wa'afõkhõ ba niha si kayo tobali 
ono mbanua Lowalangi!" 

24 Oi ahõli dodo ndra nifahaõ ba 
wamondrongo niWa'õ Yesu andro. Ba ifuli 
Iwa'o Yesu, "He Ya'ami iraono-Gu, duhu 
wa'afõkhõ tobali ono mbanua Lowalangi! 

25 Abõlõ aoha ba gondra wanõrõö têgi lala 
go nifotõi tõgi walõlõWa moroi na mõi ba 
Mbanua si Bohou khõ Lowalangi niha si 
kayo andro." 

26 Oj tokea ndra nifahaõ ba niWwa'õ Yesu 
andrõ. Faoma lasofu khõ nawõra, lamane 
"Na simanõ, haniha zi tola te'orifi?" 

27 Ifaigi ira Yesu ba Imane, "Ba niha ba 
tebai, ba lõ si tebai khõ Lowalangi; fefu 
hadia ia ba oi molala khõ Lowalangi.” 

28 Imane Fetero, "Faigi atõ, no marði fefu 
hadia ia ba wolo'õ Ya'ugõ." 

23 Imane Yesu, "Sindruhu da'õ, ba tõngõni 
da'e: niha sondrõi soroiyomonia, ma 
talifusõnia ira matua, matalifusõnia ira 
alawe, ma inania ba ma amania, ba ma 
iraononia, ma zui bolo nowinia boro 
Ndra'o, ba ma boro Duria Somuso Dodo 
andrõ soroi Lowalangi, 

30 itema dania zabõlõ oya niha andrõ ba 
gõtõ andre. Isõndra otu kali wa'oya nomo, 
talifusõ ira matua, talifusõ ira alawe, ina, 
iraono ba bolo nowi -- ba famakao gõi. 
Ba dania ba luo safuria, itema niha andro 
wa'auri si lõ aetu. 

31 Ba ato niha ba gõtõ andre, si fõfõna 
tobali safuria dania ba iada'e safuria tobali 
si fofona." 

32 Ba lala we'amõi ba Yeruzalema so Yesu 
awõ ndra nifahaõ-Nia. Fõna ndra nifahað 
"ago Yesu, ba oi araguragu dodo ndra 
nifahað-Nia. Niha sato solo'ð ya'ira moroi 

furi gõi oi ihawui fa'ata'u. Ifuli Ikaoni ndra 
nifahaõ-Nia Yesu ba zi lõ niha sato, ba 
'ombakha'õ khõra hadia zalua khõ-Nia 
dania. 

33 Imane, "Mifondrondrongo! Hiza, 
sadõlõ ba Yeruzalema ita iada'e. Ba da'õ, 
tebe'e ba danga ndra ere sebua awõ 
zangila amakhoita Nono Niha. La'etu'õ 
huku famunu khõ-Nia, ba labe'e la ba 
danga niha si tenga niha Yahudi. 

34 La'o'aya la, ladidiloi, lafakao ba 
laforõfa. Ba na no aefa tõlu ngaluo, ifuli 
auri la." 

35 Mõi Yakobo ba Yohane, ono Zebedai'o 
khõ Yesu, lamane: "He Ama Samahað, so 
zomasi ndra'aga Õlau khõma ena'ð." 

36 Isofu khõra Yesu, "Hadia zomasi ami 
Ufalua khõmi?" 

37 Latema li lamane, "Na no dania 
dumadao Ndra'ugo ba dadaoma wa'arazo 
solakhõmi andrõ, omasiga na Õtehegõ 
khõma mudadaoga awõ-U, samõsa ba 
gambõlõ ba samõsa ba gabera." 

38 (mane khõra Yesu, "LO mi'ila hadia 
ni'andrõmi. Hadia tola mibadu nõsi mako 
wamakao andro nibadu-Gu dania ba mõi 
bakha ba mbaho wamakao si moi Ndra'o?" 

39 [amane, "Tola". Ba ifuli I|Wa'õ khõra 
Yesu, "Mibadu sa dania nõsi mako 
wamakao andro nibadu-Gu, ba mõi ami 
gõi ba mbaho wamakao si mõi Ndra'o. 

40 Ba sangahonogõi haniha zi dadao ba 
gambõlõ ba ba gabera-Gu, ba tenga Ya'o. 
Lowalangi sa dania zangahonogõi haniha 
zi dadao ba da'8." 

+1 Me larongo da'ð ira nifahaõ Yesu tanö 
bõ'ð si dafulu ba mofõnu ira kho Yakobo 
awo kho Yohane. 

42 |kaoni ira Yesu, Imane khõra, "Mi'ila 
wa samatoro soi si lo fa'aboto ba dodo 
Lowalangi, lafakao nono mbanuara. Ba 
salawa khora zangosawuyu ya'ira. 

43 Ba hiza tebai si mand ami! Niha somasi 
ebua ba gotaluami, lõ tola Id'0 tobali ia 
ngoningonimi. 

44 Ba niha somasi ni'ofõnai'õ ba 
gotaluami, lõ tola I6'ê tobali ia sawuyumi 
fefu. 

45 Börõ me Ono Niha gõi tenga si mõi 
mangoni. No si mbi enoni ba wanehegõ 
noso-Nia hõli zato." 

46 | arugi Yerikho Yesu awo ndra nifahaõ- 
Nia. Ba me larõi mbanua andro, awo niha 
sato, so samõsa niha sau'a si dadao ba 

wangandrõngandrõ buala ba zinga lala. 
Tõinia Batimai'o, ono Dimai'o. 

47 Me irongo Itord lala andro Yesu, banua 
Nazareta, ba mu'ao ia imane, "He Yesu, 
ma'uwu Dawido! Hakhosi todo ndra'o!" 

48 Lategu ia niha, laWa'õ ena'õ boi 
muhedehede ia. Ba i'abologo we'ao, "He 
ma'uwu Dawido, hakhõsi todo ndra'o!" 

49 Tebato Yesu ba Imane, "Mikaoni ia." 
Lakaoni niha sau'a andro. Lamane khonia, 
"Honogõ'õ! No Ikaoni ndra'ugõ Yesu, 
faoso!" 

>0 |fazaumba mbarunia sebua niha sau'a 
andro, i'alio'õ wezizio ba mõi ia khõ Yesu. 

>l Isofu khõnia Yesu, "Hadia zomasi'õ 
Ulau khou?" Imane niha sau'a andro, "He 
Ama. Omasido u'ila niha." 

52 Imane khõnia Yesu, "Ofanõ, no ifadõhõ 
ndra'ugõ famatimõ andro." Ba i'anemaõ 
"ila niha. Ba i'o'ð Yesu ba lala. 

I Me ahatõ larugi Yeruzalema, mõi 
| | ira ba Mbetifage, ba ba Mbetania, ba 
gahe Hili Zaitu. Ba da'õ so darua nifahaõ 
Yesu si no lfadaridari'õ. 

2 Imane khõra, "Mi'ae'e ba mbanua andro 
fõnada. Na mirugi mbanua andrõ, mi'ila 
nono galide no te'amõhõgõ, si lõ irai 

mu'oguna'õ ba wonoro niha. Mitoto'õ 
wesunia ba mi'ohe ia ba da'e. 

3Ba na so zanofu khõmi hana wa 
mi'efa'õ mbõbõ galide andro, ba 
mimane, 'l'oguna'ð sokhõ, ba wa'ali'o sa 
Ifangawuli."" 

+Ba mõi ndra nifahaõ Yesu andro si 
darua, la'ila nono galide no te'amõhõgõ 
ba mbawandruhõ ba zinga lala. Latoto'õ 
wesu galide andro. 

>Lasofu khõra niha sozizio ba da'õ, "He, 
hadia khõmi da'õ? Hana wamitoto'õ wesu 
galide andro?" 

6Latema li si mane si no I'ombakha'õ 
khõra Yesu. Latehegõ khõra la'ohe galide 
andro. 

7 Me larugi ba zi so Yesu, ba lahalo 
nukhara labe'e danedane ba hulu galide, 
aefa da'o moi yawa Yesu. 

8 Ato niha samologõ barura sebua ba lala, 
ba so gõi zamazawili tuturu geu nihalõra 
moroi ba mbenua. 

9Ba dozi sowaõwaõ, he si so fõna awõ 
zolo'õlo'õ moroi furi, mu'ao ira, lamane, 
"Nisuno Lowalangi! Nifahowu'õ zi so andro 
ba dõi Zo'aya! 

10 Nifahowu'õ wamatêrê-Nia si so dania 
-- famatõrõ Duada Dawido! Misuno 
Lowalangi Fondrege ZalaWa!" 

11 rugi Yeruzalema Yesu, ba mõi la ba 
Nomo Zo'aya. Ifaigi fasui, aefa da'õ numalõ 
la ba Mbetania fao ndra nifahaõ-Nia si 
felendrua, bõrõ me no bongi. 

12 Mahemolu 8, me no larõi Mbetania, ba 
olofo Yesu. 

13 Moroi ba zarõu l'ila dõla ara sabõlõ 
bulu. Mõi la mufaigi na so mbua geu 
andro. Me Irugi narõ geu, l'ila ha bulu 
mano zi so, bõrõ me tenga inõtõ wowua 
ara me luo da'õ. 

14 imane Yesu ba ara andro, "I'otarai 
da'e ya samõsa lõ niha si manga buau 
sa'ae!" Larongo niWa'õ Yesu andro ira 
nifahaõ-Nia. 

15 Aefa da'õ ba larugi Yeruzalema. Mõi 
Yesu ba Nomo Zo'aya. Ba da'õ lbõrõtaigõ 
Ifofanõ niha sogale fefu. Ibali'õ fefu meza 
zanukari kefe, awõ dadaoma zamawa 
marafadi. 

16Samõsa lõ Itehe so zolohe hadia ia 
sanõrõ olayama Nomo Z0'aya andro. 

17 Aefa da'õ Ifahað niha, Imane, "Tenga 
no musura ba Mbuku Ni'amoni'õ si mane 
da'e: Imane Lowalangi, 'Omo wangandro 

doi nomo-Gu ba niha fefu soi!' Ba ya'ami 
no mibali'õ nahia zorabu!" 

18 Ba larongo ira ere sebua awo zangila 
amakhoita wehede-Nia andro. Labõrõtaigõ 
la'alui lala ba wamunu Yesu. Ata'u ira la, 
boro me oi ahõlihõli dodo niha sato ba 
wamahaõ-Nia. 

19 Me ahatõ wa'abongi, larõi mbanua 
andro Yesu awo ndra nifahaõ-Nia. 

20 Mahemolunia sahulõ wongi, me latõrõ 
zinga ara, la'ila wa no mate ara andro irugi 
si tou wa'ania. 

21 Itõrõ todo Wetero hadia zalua menewi. 
Andrõ isofu Fetero khõ Yesu, "He Guru, 
faigi ato! Tõla ara si no Õ'elifi andrõ no 
mate!" 

22 Itema linia Yesu, "Mi'amati khõ 
Lowalangi, 

23 Tola miWa'õ ba hili andre, 'FazaWa'õ 
ba tibo'õgõ ba nasi!" ba itõrõ zi mano 
khõmi; asala lõ aombõ dõdõmi, ba faduhu 
dõdõmi wa duhu alua niWa'õmi andro. 

24 Bõrð da'õ mitõngõni: Na mangandrõ 
ami ba na mi'andrõ hadia ia, mifati wa no 
Ibe'e khõmi Lowalangi ni'andrõmi, ba lõ zi 
lõ mitema. 

25 Na mangandrö ami, ba na fatua lõ 
da'õ lõ sõkhi dõdõmi ba zi samõsa niha, 

mi'efa'õ ua zala niha andro, ena'õ |'efa'õ 
horõmi andrõ Amami si so ba zorugo. 

26 [Na lõ mi'efa'õ zala niha bõ'ð, ba lõ 
gõi |'efa'õ horõmi andro Amami si so ba 
zorugo.]|" 

27 Mangawuli zui ira ba Yeruzalema. Ba 
me mowaõwaõ Yesu ba kha ba Nomo 
Zo'aya, la'ondrasi la ira ere sebua, sangila 
amakhoita awo ndra satua mbanua niha 
Yahudi. 

28 Lasofu khõ-Nia, "Hadia kuaso-U wa 
Õlau da'e fefu? Haniha zame'e kuaso 
andro khõ-U?" 

29 Itema li Yesu, "Omasi-Do gõi Usofu 
ua khõmi. Mitema li awena U'ombakha'õ 
dania khõmi bõrõ kuaso haniha wa Ufalua 
da'e fefu. 

30 Mi'ombakha'õ khõ-Gu heza moroi 
kuaso khõ Yohane Samayagõ Idanõ andro 
ba wamayagõ idanõö niha; hadia moroi ba 
Lowalangi ma zui moroi ba niha?" 

31 Faoma mamagõlõ ira. Lamane, 
"Hadia niWa'õda? Na taWa'õ, 'Moroi khõ 
Lowalangi,' Iwa'o dania khõda, 'Hana wa lõ 
faduhu dõdõmi khõ Yohane?' 

32 Ba afõkhõ gõi wanguma'õ, 'Moroi ba 
niha."" Bõrõ me ata'u ira niha sato, me fefu 

niha oi faduhu dodo wa sama'ele'õ Yohane 
andro. 

33 Andrõ lamane, "LO ma'ila." Imane khõra 
Yesu, "Na si mano, 18'8 gõi U'ombakha'õ 
khõmi heza moroi kuaso khõ-Gu wolau 
da'e fefu.” 

I Fahuhuo Yesu faoma amaedola 

| 2 khõ ndra ere sebua, sangila 
amakhoita, ba ira salaWa niha Yahudi 
andro. Imane, "So samõsa niha sokhõ kabu 
nagu, i'õlini kabu andro. Aefa da'õ ikhao 
danõ nahia wamera'õ agu ba ifazõkhi 
sambua nose zanaro. Aefa daõ ibe'e 
niseWa kabu nagu andro ba zangahalõ ba 
dané, ba aefa da'õ mofanõ ia ba mbanua 
bõ'ð. 

2Me no irugi inõtõ waneteu bua nagu, 
ifatenge zawuyunia khõ ndra sangahalõ 
ba kabu nagunia ba wamareso ha wa'ebua 
dana khõnia moroi ba mbua kabu nagu 
andro. 

3 Ba lara'u zawuyunia andro ira sangahalõ 
ba kabu nagu. Labobozi zawuyu andro, 
lafofanõ ia lõ noro dangania. 

4 Ba ifuli ifatenge zawuyunia bö'õ sokhõ 
kabu nagu. |'anema'8 labõbõzi zawuyu 
da'õ zui, lafofanõ ba laduhugõ wolele 
va'ia. 

> Ifuli ifatenge zawuyu bõ'ð, ba labunu 
zawuyu andro. Simanõmanõ lalau ba 
zawuyu tano bõ'ð nasa: so nibõbõzi ba so 
gõi nibunu. 

6Haniha tõ nasa nifatenge zokhõ kabu 
andro? Ha tõ samõsa, ya'ia nononia 
omasiõ dõdõnia. Ifatenge nono andro khõ 
ndra sangahalõ ba kabu nagunia. Imane 
dõdõnia, "Tatu lafosumange nonogu 
andre.' 

7 Ba hiza, faoma lamane khõ nawõra 
sangahalõ ba kabu nagu andro, 'Ya'e 
zanema ondrõitania. Da tabunu ia, ena'õ 
moi khõda gondrõita andrõ!' 

8 Lara'u nono andrõ, labunu. Latibo'õ 
baero kabu mbotonia."” 

9Isofu Yesu, "Hadia nilau zokhõ kabu 
nagu andro? Lõ tola 16'8 tohare ia ba 
wamunu sangahalõ ba kabunia andro, ba 
ibe'e kabunia ba zangahalõ bõ'ð. 

10 Tatu no mibaso ayati da'e ba Mbuku 
Ni'amoni'õ, "Kara si lõ lafake sotomo no 
tobali kara sabõlõ moguna. 

11 Nilau Zo'aya da'õ; no fondrege zi 
sõkhi!”" 

12 Me larongo ira salaWa niha Yahudi 
gamaedola Yesu andrõ, la'alui lala ba 
wondra'u Ya'ia, bõrõ me aboto ba dõdõra 

wa khõra Itandrõsaigõ da'o. Ba hiza, ata'u 
ira niha sato. Andrõ lalau mofanõ, larõi 
Yesu. 

13Ba lafatenge ndra Farizai'o awo zi fao 
kho Herode osa ba wanandrawaisi Yesu 
faoma fanofu. 

14 Mõi ira khõ-Nia ba lamane, "He Guru, 
ma'ila wa niha satulõ todo Ndra'ugõ 
ba lõ ba dõdõ-U mbua gera'era niha 
gofu haniha ia. Ofahad zindruhu somasi 
Lowalangi ba niha, bõrõ me lõ Ofaigi 
mbawa niha. Tandraigõ Wa'õ khõma, 'Na 
tabu'a mbeo kho Razo ba Roma, hadia lõ 
itegu amakhoita agamada? Hadia si lõ tola 
lo'o tabu'a mbeo andro, ma zui l0'6?" 

IS jila Yesu gera'erara. Itema lira Imane, 
"Hana wa omasi ami mitandrawWaisi-Do? 
Miforoma'õ khõ-Gu sambua gefe firð." 

16 Labe'e khõ-Nia sambua gefe firö. Aefa 
da'õ Isofu Yesu, "Gambara ba tõi haniha 
da'e?" Lamane, "Kaizaro!" 

17 Imane Yesu, "Na si manõ, be'e khõ 
Kaizaro hadia dana khõö Kaizaro, ba be'e 
khõ Lowalangi hadia dana khõ Lowalangi.' 
Ahõli dõdõra wamondrongo fehede-Nia. 

18 Ba so õsa ndra Sadukai'o sangondrasi 
Yesu. (Ya'ira zanguma'õ wa lõ femaoso 
niha na no aefa mate.) 

19 amane khõ Yesu, "He Guru, no ibe'e 
goroisa khõda Moze: 'Na mate samõsa 
ndra matua irõi ndrongania, ba lõ ono 
khõra, ba lõ tola lõ ihalõ ndrongania andro 
talifusõnia; ena'õ ifonga'õtõ dalifusõnia 
andrõ si no mate.' 

20 So dafitu zi fatalifusõ. Mangowalu 
zia'a, ba mate ia lõ ono. 

21 Mangowalu ganete da'õ ba ndra'alawe 
andrõ, ba mate gõi lõ ono. Si manõ gõi 
zalua ba ganete da'õ, 

22 ba simanõmanõ zalua irugi zi dafitu. 
Ba gafuriatania mate gõi ndra alawe andro. 

23Na ifuli auri ira dania ba ngaluo 
wemaoso zi mate, ha donga ndra'alawe 
andro? Bõrð me dafitu manõ ira no oi 
mangowalu khõnia!" 

24 Imane Yesu, "No elungu sibai 
wangerangerami. Bõrõ me lõ aboto ba 
dõdõmi Mbuku Ni'amoni'õ: ba lõ gõi aboto 
ba dõdõmi wa'abõlõ Lowalangi. 

25 Bõrð, naifuli auri niha si mate dania, lõ 
mangowalu ira sa'ae, auri ira hulõ mala'ika 
ba zZorugo. 

26Ba sanandrõsa ba zi mate sauri 
mangawuli, hadia lõ irai mibaso ba Mbuku 
Moze sanandrõsa ba za'asa'a mao si hola 
andro? Bakha ba ayati andro muhede 

Lowalangi khõ Moze Imane, 'Lowalangi 
Gaberahamo Ndra'o, Lowalangi Giza'aki 
ba Lowalangi Yakobo.' 

27Lowalangi andro tenga Lowalangi zi 
mate. No Lowalangi niha sauri la. No 
elungu sibai wangerangerami andro!" 

28Tohare samõsa zangila amakhoita 
ba wamondrongo fahuhuosa Yesu khõ 
ndra Sadukai'o andro. |'ila wa no enahõi 
wanema Yesu lira. Andrõ isofu khõ Yesu, 
"Hadia goroisa sabõlõ moguna moroi ba 
goroisa fefu?" 

29 Itema li Yesu, "Oroisa sabõlõ moguna, 
va'ia da'õ: 'Mifondrondrongo ya'ami niha 
Gizera'eli! Ha samõsa Zo'aya Lowalangida, 
ha Ya'ia Zo'aya. 

30 Omasi'õ Zo'aya Lowalangiu moroi 
si'aikõ ba dõdõu, nosou ma'asambua, ba 
horigõ fefu wa'abõlõu awo gera'erau.' 

31 Ba oroisa sabölõ moguna fanete 
da'õ: 'Omasi'õ nawõu, si mane fa'omasiu 
ndra'ugõ.' Lo sabõlõ moguna ba goroisa 
baero zi dua mbalo andro." 

32 Imane sangila amakhoita andro khõ 
Yesu, "Faudu sibai wanema li andrõ, 
Ama! Duhu niWwa'õ-U: Ha So'aya andro 
Lowalangi. LO Lowalangi tano bõ'ð. 

33 Ba lõ tola lö'ö i'omasi'ð Lowalangi 
andro niha moroi si'aikõ ba dõdõnia, awo 
wa ihorigõ wa'abõlõ fefu wangerangerania. 
Lo tola 15'õ gõi i'omasi'õ niha bõ'ð si mane 
fa'omasinia ia samõsa. Abõlõ sõkhi da'õ 
moroi ba wame'e sumange urifõ awo 
zumange tanõö bõ'ð khõ Lowalangi.” 

34 [ila Yesu wa sõkhi sibai wanema li 
zangila amakhoita da'õ. Andro Imane 
khõnia Yesu, "No arakhagõ tobali ono 
mbanua Lowalangi ndra'ugõ." Aefa da'õ 
samõsa lõ si barani sa'ae mame'e fanofu 
khõ Yesu. 

35 Me mamahaõ Yesu ba Nomo Zo'aya, 
Isofu Imane, "Hewisa wa laWa'õ ira sangila 
amakhoita wa Razo Sangorifi andrõ 
ma'uwu Dawido? 

36Ba Dawido samõsa ni'o'ou Geheha 
Lowalangi wanguma'õ, "No lWa'õ So'aya 
khõ Zo'aya ya'o: dadao ba gambõlõ-Gu 
irege Ube'e baro gaheu zi fa'udu khõu.' 

37 Na ikaoni Razo Sangorifi andrõ Dawido, 
'So'aya', hewisa wa tola ma'uwu Dawido 
la?" Niha sato si so ba Nomo Z0'aya, omasi 
sibai ira wamahaõ Yesu. 

38|Wa'õ khõra Yesu, "Mi'angelama 
khõ ndra sangila amakhoita. Omasi 

mowaõwaõ ira ba lafake mbaru sanau 
ena'õ nifozumazumange ira ba mbanua. 

39 Omasi ira nahia soadu ba gosali ba he 
ba gowuloa. 

40 Lalimo ndra lakha mbanua ba larabu 
nomora. Ba wamini'õ fa'alõsõkhira andro, 
la'anau'õ wangandrõra. Abõlõ abua huku 
si gõna ya'ira dania!" 

41 Me dumadao Yesu fõna naha game'ela 
ba Nomo Zo'aya, Ifaigifaigi niha samae'e 
kefe ba naha andro. Ato niha si kayo 
same'e kefe sebua; 

42 ba so gõi lakha mbanua si numana. 
Ibe'e dombua gefe loga, kefe sabõlõ 
ide'ide. 

43 |kaoni ndra nifahaõ-Nia Yesu ba Imane 
khõra, "Mitõngõni da'e: no abõlõ ebua 
gefe nibe'e lakha mbanua andro moroi ba 
nibe'e danõ bõ'ð. 

44 Börõ me tanõ bõ'ð andro labe'e gefe 
ba naha game'ela, si tõra zi so khõra. Ba 
lakha mbanua andro si numana sibai no 
ibe'e fefu hadia ia zi so khõnia.” 

] 3 l Aefa da'õ mofanõ Yesu, Irdi Nomo 

Zo'aya. Muhede samõsa moroi ba 
gotalua ndra nifahað-Nia imane, "He 
Amagu Guru, faigi ato gosali andro. Faigi 
garania. Fondrege wa'asõkhi!" 

2 Itema li Yesu, "Õ'ila gosali sebua andro? 
Sambua l5'8 dania kara gosali andro si 
te'anõ ba nahiania. Oi ladudugõ fefu." 

3Me larugi Hili Zaitu, dumadao Yesu 
gametahõ Nomo Zo'aya. La'ondrasi la ira 
Fetero, Yakobo, Yohane ba Andrea edõna 
fahuhuo ira khõ-Nia ba zi lõ nihaniha. 

+ amane khõ-Nia, "Tandraigõ ombakha'õ 
khõma, hawa'ara alua da'e fefu? Ba hadia 
dandratandra wa lõ ara tõ alua ia?" 

>Imane Yesu, "Mi'angenanõ, fa boi lalimo 
ami niha. 

6 Ato dania zi so niha sangoguna'õ tõi-Gu 
ba lamane, 'Ya'odo la!' Ba ato zamaelungu 
niha. 

7 Na mirongo hõngõhöõngõ wasuwõta 
awo duria wanuWõ, boi mi'ata'ufi. LO tola 
lo'o alua zi mane da'õ, ba tenga nasa inõtõ 
luo safuria da'õ. 

8 Soi si sambua isuwõ soi tanõ bõ'ð. Ori 
si sambua isuwõ nõri tano bõ'ð. Gofu 
heza misa alua ndruru dané awo lofo 
sabõlõbõlõ. Awena bõrõtania fefu da'o, 
hulõ wa'afõkhõ nirasoi ndra'alawe ba 
wo'ono. 

?Ba mi'angenanõ, bêré lara'u ami dania 
ba la'ohe fona zanguhuku ba agama. 
Labozibozi ami ba nomo wangandro. 

La'ohe ami fõna ndra samatõrõ ba razo 
boro Ndra'o. Ba da'õ ginötö si sõkhi khõmi 
ba wamaduhu'õ Ya'o khõra. 

10Börõ me turia Somuso Dödõ andro 
soroi Lowalangi lõ tola lõ la'ombakha'õ ba 
niha fefu soi. 

11 Ba na lara'u ami awo wa la'ohe ami 
fõna zanguhuku, boi mibusi dõdõmi hadia 
ia zinangea miWa'8. Na no irugi inõtõ 
wehede, miWa'õ manõ hadia ni'ombakha'õ 
Zo'aya khõmi ba ginõtõ andro. Börõ me 
fehede niWa'õmi andro tenga fehedemi. 
No moroi ba Geheha Lowalangi. 

12/'afõkhõi todo dalifusõnia niha ba 
wamunu. Da'õ gõi dania zalua ba gotaluara 
nama nononia. La'uduni dania namara 
awo ninara iraono ba labe'e ira ba zamunu 
niha. 

13 La'afõkhõi todo dania ami niha bêré 
Ndra'o. Ba sanau 010 irugi gamozua da'o 
ni'orifi dania." 

14"Mi'ila dania 'Wa'alosokhi Zamakiko 
andro,' musindro ba zi tenga sinangea 
nahiania. (Angombakhata ba zombaso: 
Ya'aboto ba dõdõmi geluaha da'e!) Ba 
ginõtõ da'õ akha moloi ba hili niha 
sowanua ba Yudea. 

15 Niha si so yawa ba dete zagõ nomo bõi 
vamõi tou wanga'i hadia ia ba nomo. 

16 Niha si so ba nowi boi yamangawuli ba 
wanga'i barura sebua. 

17 Alai wa'afõkhõ ngaluo andro ba ndra 
alawe sanabina ba ina si so ono sawuyu! 

18 Mi'angandrõ khõ Lowalangi, ena'õ boi 
alua da'õ ba ginõtõ mbawa deu. 

19 Ba ginõtõ safõkhõ andro so dania 
wa'abu dodo, si lõ irai alua ba gulidanõ 
andre, i'otarai me |wõwõi gulidanõ 
Lowalangi irugi da'e, ba lõ gõi dania alua 
sa'ae. 

20 Na lõl'adogo'õ gindto andro Lowalangi, 
ba samõsa lõ sauri niha. Ba boro mbanua 
nituyu-Nia andro wa l'adogo'õ ginõtõ 
andrõ Lowalangi. 

21 Ba ginõtõ da'õ, na so niha sanguma'õ 
khõmi, 'Hiza, razo sangorifi andro so la ba 
da'e!' ma zui 'Hiza, so la ba da'o!' — boi 
faduhu dõdõmi ba niha andro. 

22 Bõrõ me tohare dania razo sangorifi 
sofaya ba sama'ele'õ sofaya. Lafazõkhi 
halõWwõ sahõlihõli dodo awo dandra 
sahõlihõli dõdõ ba wamaelungu banua 
Lowalangi. Ba tola lalimo mbanua 
Lowalangi nituyu andro gõi. 


MARKUS 13.23 -32 71 


23 Andrõ mi'angelama! No Uhõnagõ 
U'ombakha'õ khõmi fefu da'o fatua lõ 
alua." 

24 "Na no aefa ginõtõ wamakao andro, 
ogõmigõmi luo, ba lõ mohaga sa'ae 
mbawa. 

25 Atoru ndrofi moroi ba mbanua, ba 
humeuheu wangaro mbanua si yawa. 

26 Ba gindto da'ö oroma dania wa'atohare 
Nono Niha andro ba lawuo, si fao fa'abolo 
ba lakhomi sebua. 

27 Ba Ifatenge dania mala'ikania andro ba 
wangowuloi banua-Nia ba zi ofa watalinga 
dané i'otarai mbalo dané si fõfõ irugi gahe 
mbanua." 

28"Sõkhi mihalõ wamahað moroi ba dela 
ara. Na owuge'e duturunia ba ombuyu, ba 
iborogo molehelehe, ya'aboto ba dodomi 
no ahato mbawa lokho. 

29 Si mano gõi na mi'ila agalua zi manõ, 
ya aboto ba dodomi wa no ahato sibai 
ginotonia. 

30Ya'aboto ba dõdõmi! Alua dania fefu 
da'õ fatua lõ mate fefu niha sauri iada'e. 

31 Taya mbanua si yawa awo dané, ba lõ 
awu'a li-Gu." 

32"HeWa'ae si manõ, samõsa gõi lõ 
sangila hadia mbawa awo ginõtõnia. 


MARKUS 13.33 -14.3 72 


Mala'ika ba zorugo lõ la'ila, Ono gõi 16'6, 
ha Ama zangila. 

33 Andrö boi mifõörõ ba mi'angenanõ, 
boro me lõ mi'ila hawa'ara ginõtõnia. 

34 Salua andro hulõ niha sondrõi omonia 
ba sofanõ ba dané sorõu. IfaWa'õgõ khõ 
ndra sawuyunia ba wondrorogõ omonia, 
ba ibe'e halõWõ zamõsana. Ba zanaro ba 
mbawa ndruhõ mangoroi ia ena'8 lahaogõ 
wanaro. 

35 Börõ da'õ, boi mifõrõ, me lõ mi'ila 
hawa'ara mangawuli zokhõ omo andro, 
ma ba zi tanõ owi, ma ba zi talu mbongi, 
ma ba wa lõ aratõ moluo, ma zui na no 
moluo. 

36 Na tohare ia lõ mudõnadõna, bodi 
va'i'ila ami no moro. 

37 Ba hadia niWa'õ-Gu andre khõmi, ba 
UWa'õ gõi ba niha fefu: boi mifõrõ." 

I Dua wongi tõ luo Fasa ba luo 

| 4 Gowasa Roti si LO Mu'aisõni. La'alui 
lala ira ere sebua ba sangila amakhoita 
ba wondra'u Yesu ba zi lõ oroma, ba ba 
wamunu Ya'ia. 

2 Ba lamane, "Bõi talau da'ð ba ginõtõ 
Gowasa, bõrõ ma dania humufa niha." 

3 Me so Yesu ba Mbetania, ba nomo 
Zimoni si no irai mofokho bou auri, 

so ndra alawe sangondrasi Ya'ia. |'ohe 
sambua mbulibuli so'êsi fanikha samohua. 
Sebua boli wanikha andro, nifazõkhi moroi 
ba Wa'a geu samohua. Iboto mbulibuli ba 
iffaduwa ba hõgõ Yesu wanikha andro, me 
mangamanga la. 

#Ba so Õsa zi so ba nomo andrõ zofõnu, 
faoma lamane khõ nawõra, "Hadia guna 
wa f'alimagõsi wanikha samohua andro? 

> Tola mu'amawa ia mena'õ ba tatema 
mbõli tolu ngaotu firð; ba kefe andro tola 
mube'e ba niha si numana!" Mofõnu ira ba 
ndra alawe andrõ. 

6Ba hiza Imane Yesu, "Bõi mitegu ia! 
Hana wa mibusi dõdõnia? No ilau zi sõkhi 
ba soadu khõ-Gu. 

7Lõ mamalõ so ba gotaluami zi numana. 
Ba hiza tenga si'ogõtö'õ so Ndra'o khõmi. 

8No ilau zi tola ia ira alawe andre. Fatua 
lõ irugi inõtõnia, no ihõnagõ ibayoini 
Ndra'o fanikha samohua ba wogo'o Ya'o. 

?Ya faduhu dõdõmi ba zi sagõrõ ulidanõ, 
gofu heza la'ombakha'õ Duria Somuso 
Dodo soroi Lowalangi, ba tedunõdunõ gõi 
nilau ndra alawe andre ba wanõrõ todo 
va'ia.” 

10yYuda banua Gariota, samõsa moroi ba 
gotalua nifahaõ Yesu si felendrua. Mõi ia 

khõ ndra ere sebua ba wemanga mbõli 
Yesu khõra. 

11 Ba omuso sibai dõdõra me larongo zi 
mano, ba lafabu'u wame'e kefe khõ Yuda. 
Andro ibõrõtaigõ i'alui lala senahõi Yuda 
ba wemanga boli Yesu. 

12 Ba ngaluo si fofona ba Gowasa Roti 
si LO Mu'aisõni, la'ondrasi Yesu ira 
nifahaõ-Nia. Sito'õlõnia ba luo da'õ lataba 
mbiribiri Fasa. Bõrõ da'õ lasofu khõ Yesu 
ira nifahaõ-Nia, "Heza zomasi'Ö mafa'anõ 
go Wasa khõ-U, Ama?" 

13 fatenge darua ba gotaluara Yesu. 
Imane, "Mi'ae miyomo ba mbanua, ba da'õ 
dania falukha ami samõsa ndra matua 
solohe rumbi so'õsi idano. Mi'o'õ ia, 

14 ba nomo si mõi ia yomo, ba khõ zokhõ 
omo andrõ, mimane, 'Isofu khõu Guru, 
heza nahia l'a Wasa si fao ira nifahaõ-Nia?' 

15 Ituturu dania khõmi niha andro 
sambua mbate'e sebua ba zi sagõtõ, ba 
nomo andro. No mufa'anõ mbate'e andro, 
awo gamagama fefu. Mifa'anõ ba da'õ 
khõda.” 

16 Ba mõi nifahaõ Yesu si darua andro 
ba fasa. Ba da'õ alua fefu zi mane 
ni'ombakha'õ Yesu. Lafa'anõ Wasa ba da'õ. 

17 Bonginia, tohare Yesu awõ ndra 
nifahaõ-Nia si felendrua. 

18 Me no dumadao ira ba meza, Imane 
khõra Yesu, "Mifondrondrongo da'e: 
samõsa ba gotaluami zi manga mbõli-Gu, 
si manga awõ-Gu iada'e.” 

19 Abu dodo ndra nifahaõ Yesu. Ba oi 
zara lasofu khõ Yesu, "Hadia yva'odo Ama?" 

20Imane Yesu, "Samõsa ia moroi ba 
gotaluami si felendrua andre. Ya'ia zi 
falulu manga khõ-Gu. 

21 Mate dania Nono Niha andrõ si mane 
si no musura bakha ba Mbuku Ni'amoni'õ. 
Ba alai niha si manga mbõli Nono Niha 
andro! Abõlõ sõkhi ba niha andro na lõ 
irai tumbu ia mege!" 

22 Me manga na ira, lhalö roti Yesu 
l'aohasi golo Lowalangi. Iboboto 
roti andro, aefa da'õ lbe'e khõ ndra 
nifahaõ-Nia Imane, "Mi'a, boto-Gu da'e!" 

23 Aefa da'õ Ihalõ sambua mako nagu. 
'aohasi gõlõ Lowalangi, ba Ibe'e mako 
andro khõ ndra nifahaõ-Nia. Aefa da'õ 
labadu nagu andro dozi ira. 

24 imane Yesu, "Do-Gu da'e sanga'aro'ö 
fawu'usa li Lowalangi, ba do nifaduwa 
salahi zato. 

25 Ya faduhu dõdõmi: LO Ubadu nagu 
andre sa'ae irugi ginõtõ wamadu-Gu agu 
si bohou si fao ya'ami ba Gulidanõ si 
Bohou khõ Nama-Gu." 

26 Aefa da'õ la'anunõisi sambua zinunõ. 
Ba aefa manunõ ira, mõi ira ba Hili Zaitu. 

27 imane khõra Yesu, "Moloi ami fefu 
dania mirõi Ndra'o. Bõrð me no musura 
ba Mbuku Ni'amoni'é, 'Ibunu dania gubalo 
andro Lowalangi, ba muzawili mbiribiri 
andrõ.' 

28Bananoaefa maoso Ndra'o mangavuli, 
ba Ufowaõwa5 fõnami we'amõi ba Galilea." 

23 Imane Fetero, "LÕ'õ, he larõi Ndra'ugõ 
fefu Ama, ba ya'o ba lõ urõi Ndra'ugõ." 

30 Imane khõnia Yesu, "Tongoni, bongi 
andre gõi, lõ fakhamõ mendrua kali miwo 
manu silatao, ba no medõlu d'osilo'ogo 
Ndra'o." 

31 [fuli 'abe'e'õ wanguma'õ Fetero, "Ba he 
matedo awõ-U Ama, ba ma'ifu lõ uWa'õ 
wa lõ u'ila Ndra'ugõ!" Ba fefu nifahaõ bõö'õ 
oi laWa'õ zi mano gõi. 

32 Ba larugi sambua nahia nifotõi 
Gezemane. Imane Yesu khõ ndra nifahaõ- 
Nia, "Midadao ba da'e fatua moi Ndra'o 
mangandrõ." 

33 ['ohe awõ-Nia ndra Fetero, Yakobo ba 
Yohane. Ibõrõtaigõ ihawui la fa'ata'u ba 
fa'abu dodo. 

34 [mane ba nifahaõ-Nia si datõlu andro, 
"Wa'abu dõdõ-Gu, hulõ zi mate Ndra'o. 
Mi'iagõ da'e ba boi mifõrõ!" 

35 |'arõu'õ la Yesu ma'ifu ba Ibalõduhini 
tou danõ wangandrõ. Ba wangandrõ-Nia 
"andro ena'õ italu'i la famakao andro. 

36 Imane, "He Ama, Amagu, lõ hadia ia 
si tebai Ndra'ugõ. Heta khõ-Gu wamakao 
andro. Ba boi ya'alua ba zomasi Ndra'o, 
va'alua ba zomasi Ndra'ugõ." 

37 Aefa da'õ mangawuli Yesu ba l'ila no 
momõrõ ndra nifahaõ andro. Imane Yesu 
khõ Wetero, "He Simoni, hadia si mõrõ 
ndra'ugõ? Ha ba zi sambua za mano, tebai 
zi lõ moro ndra'ugõ?" 

38 Aefa da'õ Imane khõra Yesu, "BOi 
mifõrõ, mi'angandrõ fabõi itõrõ ami 
fanandraigõ. Omasi dõdõmi wamalua si 
sõkhi, ba hiza lõ fa'abõlõmi me no ambo 
fa'abõlõ nõsi." 

32[fuli mõi mangandrõ Yesu, fagõlõ 
mano wangandrõ-Nia si mane mege. 

40 Aefa da'ö Ifuli la khõ ndra nifahaõ-Nia, 
ba l'ila no moro gõi ira, me no abõlõ 

wanukõura. Ba lõ la'ila hadia niWa'õra khõ 
Yesu. 

41 Me mangawuli Yesu khõra ba zi 
medõlu kali, Iwa'o khora Yesu, "Hadia 
moro ami nasa ba molombase? No abono! 
Hiza, no irugi inoto labe'e ba danga niha 
si so horo Nono Niha. 

42 Mifaoso, mofanõ ita. Hiza! No tohare 
niha si manga mbõli-Gu andro!" 

43 Fatua na muhedehede Yesu, i'anemai'õ 
tohare Yuda, samõsa moroi ba gotalua 
ndra nifahaõ-Nia. Fao khõnia niha sato 
solohe fõda ba fagado. No nifatenge ndra 
ere sebua, ba sangila amakhoita awo ndra 
salaWa niha Yahudi andro ira. 

44 No ibe'e dandra si manga mbõli andro. 
Imane khõra, "Niha si fa'ago bawa khõgu, 
da'õ nihania. Mira'u la ba mi'ohe la ba 
mi'a'aro'õ wanaro Ya'ia." 

45 Me tohare Yuda, idõlð ia khõ Yesu ba 
imane, "He Amagu Guru!" Aefa da'õ fa'ago 
bawa ia khõ Yesu. 

46 Niha si fao khõ Yuda andro lara'u Yesu 
ba labõbõ danga-Nia. 

47 Samõsa zi so ba da'õ zanõbi fõda ba 
igukhui dalinga zawuyu gere sebua irege 
aetu. 

48 Imane khõra Yesu, "Hadia, sorabu 
Ndra'odo andre, wa tohare ami molohe 
fõda awõ wagado ba wondra'u Ya'o? 

49 Ero ma'õkhõ Ndra'o ba Nomo Zo'aya, 
ba lõ mira'u Ndra'odo. Ba hiza no si manõ 
ena'õ alua hadia ia zi no musura ba Mbuku 
Ni'amoni'õ." 

>0 Oi moloi ndra nifahaõ Yesu, larõi la. 

>I So samõsa nono matua solo'õ Ya'ia 
samake baru muko. Ba lara'u ia mena'õ 
niha sato. 

52 Ba iheta mbarunia andrõ moloi ia lõ 
nukhanukha. 

*3La'ohe Yesu ba nomo gere sebua. 

Ba da'õ owulo ira, awõ ndra salaWa niha 
Yahudi ba sangila amakhoita. 

>+]['0'6 Yesu Fetero, irugi golayama nomo 
gere sebua, ba da'õ mudadao ia, ilau 
moleu awõ ndra sanaro ba da'o. 

>> Ba la'alui zi tobali lohelohe ira ere 
sebua awõ Zanguhuku ba Agama ba 
wamõbõgõ horo khõ Yesu, ena'o la'etu'õ 
huku famunu khõ-Nia. Ba hiza ma'ifu lõ 
lasõndra. 

26 Ato sasi nikaoni ba wame'e famaduhu'õ 
faya khõ Yesu. Ba fefu wamaduhu'õ 
nibe'era oi lõ faoma. 

>/ Ba so Osa sasi muzizio ira ba labe'e 
wamaduhu'o faya sanandrõsa kho Yesu. 

>8 | amane, "No marongo wehede niha 
andre sanguma'õ, 'Ududugõ dania nomo 
Lowalangi andre nifazõkhi danga niha, ba 
ha tõlu ngaluo Ufuli U'otomosi si tenga 
nifazõkhi danga niha." 

59 Ba hiza oi lõ faoma wamaduhu'ö niha 
andro. 

60 Ba muzizio gere sebua fõnara fefu, 
isofu khõ Yesu, "Hadia lõ Otema li 
wangadura Ya'ugõ andro fefu?" 

61 Ba lõ hedehede Yesu. Ma'ifu lõ Itema li. 
Ifuli isofu khõnia ere sebua andro imane, 
"Hadia Ya'ugõ Razo Sangorifi andro, Ono 
Lowalangi fondrege Ni'amoni'õ?" 

62 Imane Yesu, "Ya'odo da'õ! Ba mi'ila 
dania Nono Niha andrõ dumadao ba 
gambõlõ Lowalangi Fondrege Zabõlõ, so 
la ba lawuo moroi mbanua si yawa!" 

63 l'anema'ð isika nukhania ere sebua ba 
imane, "LO moguna sa'ae sasi! 

64 No mirongo samõsa wehede-Nia 
fango'aya Lowalangi. lada'e hadia 
gangetulami?" Ba la'etu'õ fefu wa no 
mosala Yesu, ba sinangea nihuku famunu. 

65 Ba ibõrõtaigö ladidiloi Yesu. La 
balugõ hõrõ-Nia ba labõbõzi la, lamane, 

"Tandraigõ tahõ, haniha zamõzi Ya'ugõ?" 
Fao gõi ndra sanaro andrõ wamõzi Yesu. 

66 Fatua so ba golayama Wetero, ba 
tohare samõsa ndra alawe sawuyu gere 
sebua. 

67 Me i'ila moleu Wetero ba zinga galitõ, 
ihaogõ wamaigi mbawa Wetero ba imane, 
"Ya'ugõ gõi nifahaõ Yesu banua Nazareta 
andro?" 

68 Ba i'osilõ'õgõ Fetero, imane ba zawuyu 
andro, "Hadia niwa'ou, lo aboto ba 
dõdõgu." Aefa da'õ numalo Wetero ba 
mbawa goli nomo gere sebua andro. [Ba 
ginoto da'o sibai, miwo manu.) 

69 |fuli i'ila Wetero sawuyu ira alawe andro 
ba da'o. Imane ba niha si so andro, "Niha 
andro samosa moroi ba gotalua nifahao 
Yesu!" 

70 Ba ifuli i'osilõ'õgõ Fetero. LO ara aefa 
da'o, lamane zui niha si so ba da'o khõ 
Wetero, "Tebai 15'õ, ya'ugõ samõsa ba 
gotaluara, bõrõ me moroi ba Galilea 
ndra'ugõ!" 

71 Iborotaigo mõi ba hõlu Wetero. Imane, 
"He mate, lõ u'ila haniha niWa'õmi andro!" 
72 Ba ginõtõ da'õ sibai gõi miwo manu 
si mendrua. Itõrõ todo Wetero niWa'õ 
Yesu khõnia wanguma'õ, "Lo fakhamõ 

miwo manu si mendrua, ba no tõlu kali 
õfaduhu'õ wa lõ õ'ila Ndra'odo." Ba ilau 
mege'ege Fetero, irege adõ'udõ'u ia. 

I Sahulõ wongi sibai, ba mamagõlõ 
| 5 fefu ndra sanguhuku ba agama si 
fao ira ere sebua ba salawa niha Yahudi 
awo ndra sangila amakhoita. Labobo Yesu, 
ba la'ohe kho Wilato. 

2 Isofu Filato khõ Yesu, "Hadia sindruhu 
Razo niha Yahudi Ndra'ugõ?" Itema linia 
Yesu Imane, "Si manõ wanguma'õu." 

3La'oya'õ wangadu ira ere sebua 
sanandrõsa kho Yesu. 

41fuli isofu zui Filato, "Hadia lõ omasi'O 
Õtema li? Wa'oya wangadura sanandrõsa 
khõ-U!" 

> Ba ma'ifu lõ Itema li Yesu, irege ahõlihõli 
dodo Wilato. 

6 Ero'ero Owasa Fasa, si to'õlõnia i'efa'õ 
samõsa nikuru Filato molo'õ somasi niha 
sato. 

7 Bakha ba gurunga, ba gotalua zamara'u 
si no mamunu niha me alua wa'udusa, so 
samõsa zotõi Baraba. 

8Owulo niha sato khõ Wilato, ba la'andrö 
ena'õ i'efa'õ samõsa niha nikuru si mane 
si to'0lÕ. 

9Isofu khõra Filato, "Hadia omasi ami na 
u'efa'õ Razo niha Yahudi andro khomi?" 

10 l'ila Filato wa labe'e ba dangania Yesu 
ira ere sebua boro wa'afõkhõ dõdõra 
khõ-Nia. 

TTL afawe'e niha sato ira ere sebua ena'õ 
la'andrõ khõ Wilato wangefa'õ Baraba. 

T2[fuli muhede Wilato ba niha sato andro, 
"Na si mano, hadia nilaugu ba niha nifotõi 
Razo niha Yahudi andro?" 

13 Mu'ao ira lamane, "Forõfa la!" 

14 Isofu Filato imane, "Ba hadia horõ-Nia?" 
Ba la'abõlõgõ we'ao, "Forõfa la!" 

15 Ba omasi Wilato itõrõ zomasi dodo 
niha sato andro, i'efa'õ khõra Mbaraba. 
Aefa da'õ ifaWa'õgõ ba niha ena'o labõbõzi 
Yesu ba awena ibe'e niforõfa. 

16 La'ohe Yesu ira saradadu ba naha 
wanguhuku ba nomo gubernur. La'owuloi 
fefu zaradadu. 

17 Aefa da'õ labe'e mbaru sobowo doru 
khõ Yesu, awo dakula nifazõkhi moroi ba 
ndroi labe'e ba hõgõ-Nia. 

18 Aefa da'õ ba la'owai la, lamane, 
"Va'ahowu Razo niha Yahudi!" 

19Ba labözi hõgö Yesu faoma si'o, 
ladidiloi la ba lalau mangalulu fõna-Nia. 

20Me no aefa la'o'aya Yesu, ba labokai 
mbaru sobowo doru andro lafuli labe'e 
khõ-Nia nukha-Nia. Ba la'ohe la baero ba 
wamorõfa Ya'ia. 

21 Me larugi dalu lala ba lafaso samõsa 
niha ba wolohe rõfa Yesu. Awena so niha 
andro moroi ba mbanua numalõ ba fasa. 
(Tõinia Simoni moroi ba mbanua Girene 
ama ndra Alesandro ba Rufu.) 

22 Ba la'ohe Yesu ba zi sambua nahia 
sotõi Gologota, eluahania "Nahia Zole 
Hõgõ". 

23Ba da'e lafabadugõ khõ-Nia nagu 
nifaruka emuri, ba hiza lõ omasi Yesu 
Ibadu. 

24 Aefa da'd laforõfa la. Ba lafaosa nukha- 
Nia, lalau fadahõdahõ ba wangahonogjõi 
dana ba zamõsana. 

25 Alua wamorõfa andrõ bõzi siWa sahulõ 
wongi. 

26 Yawa rõfa-Nia no labe'e zinura 
wangadura khõ-Nia, ya'ia da'õ: "Razo Niha 
Yehuda". 

27 Fao ba wamorêfa Yesu andrõ darua 
niha sorabu; samõsa ba gambolo ba 
samosa tano ba gabera-Nia. 

28[Ba zi manõ alua nisura ba Mbuku 
Ni'amoni'õ; ya'ia: "No tebe'e ia awõ zebua 
horõ."] 

29 Dozi niha sanõrõ ba nahia da'õ oi 
lafalikhõlikhõ ira ba la'o'aya Yesu. Lamane, 
"He Ya'ugõ somasi manudugõ Omo 
Lowalangi ba sangotomosi ya'ia ba zi tõlu 
ngaluo! 

30 Tandraigõ ae'e tou moroi ba rõfa andro 
ba orifi'Ö!" 

31 Si manõ gõi ndra ere sebua ba sangila 
amakhoita, la'o'aya Yesu. Faoma lamane 
khõ nawõra, "I'orifi niha bõ'ð, ba tebai 
'orifi la samõsa! 

32 Na Razo niha Gizera'eli la, Razo 
Sangorifi andrõ, akha mõi la tou moroi 
ba rõfa andro, ena'õ ma'ila ba mamati 
ndra'aga khõ-Nia!" La'o'aya gõi Yesu 
niforõfa andro si fao awo Yesu. 

33 Me laluo mato têlu za wa'ara, ba 
ogomigomi dano ma'asagoro. 

34 Ba me bõzi têlu tanõ owi, mu'ao 
Yesu ebua li-Nia Imane, "Eloi, Eloi, lama 
sabakhtani?" eluahania, "He Lowalangi-Gu, 
he Lowalangi-Gu, hana wa Õrõi Ndra'o?" 

35 So õsa ba da'ö zamondrongo fe'ao 
andro lamane, "Mifondrondrongo, Ikaoni 
Gelia!" 

36 Samõsa ba gotaluara i'alio'ð wanga'i 
rabo, ibe'e ba nagu saiso. Aefa da'õ ibe'e 
rabo andro ba mbalõ geu, ifabadugõ khõ 
Yesu, imane, "Bõi ua! Da tafaigi hadia mõi 
Gelia ba wame'e Va'ia tou moroi ba rõfa." 

37 Ba hiza mu'ao Yesu ebua li-Nia ba aetu 
noso. 

38 Ba asika mba'aba'a andrõ ba Nomo 
Zo'aya fabali dua i'otarai si yawa irugi si 
tou. 

394096 zaradadu si zizio fõna rõfa 
andro, i'ila hewisa wa'amate-Nia. Imane 
hogo zaradadu andro, "Sindruhu Ono 
Lowalangi Niha andro!" 

40 Ba da'õ so õsa ndra alawe samaigimaigi 
fefu salua andro moroi ba zarõu. Ba 
gotaluara so Zalome, Maria banua 
Magadala, ba Maria ina ndra Yakobo 
sawuyuwuyu awo Yose andro. 

41 Ya'ira ndra alawe solo'õlo'õ ba sanolo 
Yesu me so la ba Galilea. Ba ato ndra 
alawe bd'o ba da'o si moi ba Yeruzalema 
si no fao kho Yesu. 

42 No ibõrõtaigõ bongi me tohare 
Yosefo banua Garimatea. Ya'ia samõsa 
ndrotondroto Zanguhuku ba Agama 
nifosumange, ibalobaloi gõi hawa'ara 
ibõrõtaigõ wamatõrõ-Nia Lowalangi si 

mane Razo. Inõtõ wama'anõ luo da'o (luo 
fatua lõ luo Sabato). Boro da'ö lõ ata'u 
Yosefo we'amõi khõ Wilato ba wangandrõ 
boto Yesu. 

43 (15:42) 

44 Ba ahõlihõli dodo Wilato me irongo wa 
no mate Yesu. lfatenge samõsa niha ba 
wogaoni hõgõ zaradadu ba isofu khõnia 
hadia no ara me mate Yesu. 

4> Me irongo ni'ombakha'õ hõgõ 
zaradadu andrõ, itehegõ Filato khõ Yosefo 
ba wanga'i boto Yesu. 

46 Ba i'öli muko si sõkhi Yosefo. Ba me 
no labe'e tou mboto Yesu moroi ba rõfa, 
i'olohuni faoma nukha andro. Aefa da'õ 
ibe'e mboto Yesu bakha ba lewato si 
bohou nikhao ba gara. Aefa da'o ifagaõlõ 
gowe sebua ba wolagõ'õ bawa ndruhõ 
lewatõ andro. 

47 Gasagasa da'õö ba lafaigifaigi ira Maria 
banua Magadala ba Maria ina Yose heza 
lako'o Yesu. 

] 6 1 Me no aefa luo Sabato, mõi ndra 

Maria banua Magadala, Maria ina 
Yakobo ba Salome ba wowõli daludalu 
nibe'era ba wombayoini boto Yesu. 

2Sahulõ wongi sibai, ba ngaluo migu, 
mõi ira ba lewatõ, me tumbu luo. 

3 Ba dalu lala faoma lamane khõ nawõra, 
"Haniha zanolo ya'ita ba wamagadlõ 
lagõlagõ lewatõ?" Börõ me wa'ebua gowe 
andro. Ba hiza, me larugi da'o, la'ila no 
tegaõlõ lagõlagõ lewatõ. 

4(16:3) 

> Ba mõi ira bakha ba lewatõ andro. 
La'ila samõsa nono matua sobaru sanau 
safusi si dadao tano ba gambõlõ bakha ba 
lewatõ, ba tokea ira. 

6Imane ono matua andro, "Bõi mi'ata'ufi! 
U'ila wa si mõi wangalui Yesu banua 
Nazareta andro ami, si no muforõfa. LO 
Ya'ia ba da'e. No ifuli auri la! Mifaigi nahia 
ba nibe'e Ya'ia. 

7 Jada'e mi'ae'e, mi'ombakha'õ duria 
andre ba nifahaõ-Nia, khõ Wetero gõi. 
Mimane, 'No Ifowaõwa8 fõnami ba Galilea. 
Ba da'õ mi'ila la dania si mane si no lWa'õ 
khõmi!"" 

8Ba mõi ira baero moroi ba lewatõ andro 
fagohi ira bõrõ wa'atokeara ba fa'ata'ura. 
Ba lõ la'ombakha'õ hadia ia ba niha, boro 
wa'ata'ura. 

9[Mõi ndra alawe andro khõ Wetero ba 
awõnia, latutunõ fefu zi no i'ombakha'õ 
khõra ono matua andrõ.] 

10[Ba me no aefa da'õ, Yesu samêsa 
zamatenge ira nifahaõ-Nia ba wanuriaigõ 
"otarai gaekhula numalõ ba gatumbukha 
duria-Nia ni'amoni'õ ba si lõ tebulõ andro, 
va'ia duria wangorifi si lõ aetu.] 

11 [Ba me larongo wa no auri Yesu, ba wa 
no i'ila la Maria, lõ faduhu dõdõra.] 

12 [Ba aefa da'õ Iforoma'õ la Yesu 
ba nifahaõ-Nia si darua andrõ, me 
mowaõwaõ ira ba lala numalõ ba mbanua 
si sambua. Fabõ'õ lala wangoroma'õ-Nia 
Ya'ia ba khõra.] 

13 [Me mangawuli ira ba la'ombakha'õ 
hadia zalua andro ba nifahaõ bõ'ð. Ba 
hiza, 1õ'õ gõi faduhu dõdõra.] 

14 [Ba gafuriata, I'oroma'ö la Yesu 
khõ ndra nifahaõ-Nia si felezara, me 
mangamanga ira. Itegu ira bõrõ wa'ambõ 
famati ba wa lõ faduhu dõdõra ba 
wamaduhu'õ niha sangila wa no auri 
Yesu.] 

15 [Ba Imane khõra Yesu, "Mi'ae mitõrõi 
gulidanõ ma'afefu ba mituriaigõ Duria 
Somuso Dodo andro soroi Lowalangi.] 

16 [Niha samati nibayagö idanõ da'õ 
ni'orifi, ba nihuku niha si lõ mamati.) 

17 [Ba da'õ dandra wa mamati ira: Niha 
andro lafofanõ wa'abõlõ zi lõ sõkhi ba 
dõi-Gu; fahuhuo ira ba li si lõ la'ila eluaha.] 

18 [Na latuyu gulõ ba na labadu langu 
famunu ba lõ tekiko ira. Na latufa tangara 
niha sofõkhõ ba dõhõ wõkhõ niha andro.” 

19[Me no aefa fahuhuo khõra Yesu, ba 
tefazaWa la ba zorugo. Ba da'õ mudadao 
la ba gambõlõ Lowalangi.] 

20[Ba mofanõ ndra nifahaõ-Nia ba 
wangombakha turia soroi Lowalangi andrõ 
gofu heza. Ba fao gõi awõra Zo'aya ba 
wamaduhu'õ si fao tandra sahõlihõli dodo 
wa fangombakhara andro no sindruhu.] 


Lukas 


l Teofilo ni'omasi'õ, No ato niha 

| sanandraigõ manura ba mamõfõ'õ 
waõwaõ si no alua ba khõda. 

2Lasura molo'õ fanutunõ niha si no 
mangila samõsa waõwaõ salua andro 
"otarai mbõrõta, ba aefa da'õ lafazaewe 
duria andrõ. 

3 Ba iada'e, ya'ugõ talifusõ nifosumange, 
boro me no uhaogõ wamareso ba 
uzofuzofu i'otarai mbõrõta, andro uWa'õ 
tõdõgu, sõkhi na usura sambua wamoturia 
si tofofo khou. 

#Ulau zi manõ, ena'õ aboto ba dõdõu 
fefu zindruhu si no mufahaõ ya'ugõ. 

> Me no tobali Razo Herode ba dané 
Yudea, so samõsa gere sotõi Zakharia. Si 
fao ba ngenoli gere Abia ia. Fo'omonia 
sotõi Elisabe, nga'õtõ gere gõi. 

6Fa'auri zi darua andrõ no sangomusoi'õ 
todo Lowalangi. La'o'õ fefu goroisa awo 
huku Lowalangi. 

7Lõ hadõi khõra ono bõrð me lõ tola 
motanõmõ niha kho Gelizabe, mendrua 
manõ me no atua ira. 

8Samuza ma'õkhõ, me tefaudu ginõtõ 
wohalõWõ ba ngenoli gere ma'uwu Gabia, 
ihalõ halõWõ fa'a'ere Zakharia fõna 
Lowalangi. 

9Si mane si to'õlõ nilau ndra ere, lalau 
fadahõdahõ ba wangahonogõi da'õ. Ba 
aekhu khõ Zakharia wanga'i halõWõ 
fe'amõi ba Nomo Zo'aya, awo wanunu 
kumõyõ ba da'õ. 

10Mangandrõ niha sato, lalau muzizio 
gasagasa ginõtõ wanunu kumõyõ andro. 

11 Ba ginõtõ da'õ so samõsa mala'ika 
sangoroma'õ ya'ia khõ Zakharia. No 
muzizio mala'ika andrõ ba gambõlõ meza 
nahia wanunu kumõyõ. 

12 Me i'ila mala'ika andro Zakharia, tokea 
ia ba ata'u. 

13Imane mala'ika andrõ khõnia, "Bõi 
ata'ufi, Zakharia! No Itema wangandrõu 
Lowalangi. Mo'ono wo'omou Elizabe, 
samõsa nono matua. LO tola l0'0 Yohane 
be'e tõinia. 

14 Somuso tõdõ ndra'ugõ, ba ato niha 
somuso todo na no tumbu nono andro 
dania! 

15 Tobali sebua ia wamaigi Lowalangi. 
Tebai ibadu nagu awo duo. No nifatõrõ 
Geheha Lowalangi ia i'otarai wa'atumbunia. 

16 Ato niha Gizera'eli ni'ohenia mangawuli 
khõ Lowalangi, So'aya ya'ira. 

17 Tobali ia nifatenge Zo'aya sabölõ ba 
si so kuaso si mane Elia. l'atulõ'ð nama 
khõ nononia, ba niha si lõ molo'õ idõnia'õ 
mangawuli ba lala satulõ. Ba zi manö no 
ihõnagõ sambua mbanua si no muhaogõ 
khõ Zo'aya.” 

18 Isofu Zakharia khõ mala'ika andro, 
"Hewisa u'ila wa alua zi mano? No atua 
ndra'o awo wo'omogu." 

19 Itema li mala'ika andro, "Gaberieli 
ndra'odo. Enoni Lowalangi ndra'o ba Va'ia 
zamatenge ya'o ba wangombakha turia 
somuso dodo andro khou. 

20Fefu niWa'õgu lõ tola 1õ'õ alua ba 
ginõtõ si no Ihonogõi Lowalangi. Ba 
hiza, bõrõ me lõ faduhu dõdõu, tebai 
humedehede dania ndra'ugõ; tobali 
ndra'ugõ si lõ hede irugi ginõtõö alua fefu 
zi no uWa'õ andre." 

21 Gasagasa da'ö, labazebaze'õ Zakharia 
niha sato. Ahõlihõli dõdõra hana wa'ara 
sibai ia ba Nomo Z0'aya. 

22 Me mbi ia baero, tebai fahuhuo 
ia khõra. LO aetu ibe'e dandra faoma 
tangania, boro me tobali si lõ hede ia. 

Ba aboto ba dodo niha sato wa no i'ila 
gangilata bakha ba Nomo Zo'aya. 

23 Me no awai halowonia ba Nomo Zo'aya, 
mangawuli Zakharia ba nomo. 

2416 ara aefa da'õ, manabina Gelizabe 
fo'omonia, i'iagõ nomo lima wawa wa'ara. 

25 Imane, "Ba gafuriata Itolo ndra'o So'aya 
ba Iheta wa'ailagu.” 

26 Me no 0nd wawa dabina Gelizabe, 
Ifatenge Lowalangi mala'ika Gaberieli ba 
mbanua Nazareta, ba dané Galilea. 

27 Tefatenge Gaberieli ba da'õ, ba wolohe 
turia khõ nono alawe, sotõi Maria. No 
fatunanga nono alawe andro khõ nono 
matua, sotõi Yosefo, nga'õtõ Razo Dawido. 

28Ba mõi mala'ika andrõ khõ Maria 
imane, "Ya'ahowu ndra'ugõ nifahowu'õ 
Zo'aya! Ya mutolo'õ So'aya!" 

23 Tokea Maria wamondrongo niWa'õ 
mala'ika andrõ, ba manofunofu dõdõnia, 
hadia geluaha wangowai andro. 

30 Imane mala'ika andro khõnia, "Bõi 
ata'ufi Maria, bõrõ me no ni'omasi'õ 
Lowalangi ndra'ugõ. 

31 Manabina dania ndra'ugõ, ba mo'ono 
ono matua, ba lõ tola lõ'ð õbe'e tõi-Nia 
Yesu. 

32 Tobali dania SalaWa la ba lafotõi la Ono 
Lowalangi Fondrege ZalaWa. Ba So'aya 
Lowalangi dania zame'e khõ-Nia dadaoma 
si mane tua-Nia Razo Dawido. 

33 Samatõrõ ma'uwu Yakobo dania la 
ba wa'arazo-Nia irugi zi lõ aetu. Ba si lõ 
tebulõbulõ wa'arazo-Nia." 

34 Imane Maria khõ mala'ika, "Hewisa wa 
tola alua zi mano? Ono alawe na ndra'odo." 
35 Itema linia mala'ika andrõ, "So dania 

Geheha Lowalangi khõu, ba Ilumõ'ð 
ndra'ugo fa'abõlõ Lowalangi. Da'õ mboro 
wa labe'e tõi nono andro Ni'amoni'õ, Ono 
Lowalangi. 

36 Ba tõngõni da'e: No õnõ wawa 
manabina gõi Gelizabe andro si tenga 
bõ'õmi, heWwa'ae lamane niha si lõ ono ia 
awo wa no atua ia. 

3716 si tebai khõ Lowalangi." 

38 Aefa da'ö imane Maria, "Enoni Zo'aya 
ndra'odo andre; ya'alua khõgu fefu zi 
mane niWa'õu." Aefa da'õ irõi Maria 
mala'ika andrõ. 

3916 ara aefa da'õ numalö Maria ba zi 
sambua banua ba Yudea tano ba hili. 

40Mõi ia ba nomo Zakharia. Me mõi ia ba 
nomo andro i'owai Gelizabe. 

4l Ba me irongo Elizabe wangowai Maria, 
maliWa nono si so ba dabina Gelizabe. Ba 
Ihawui Gelizabe andrõ Eheha Lowalangi. 

42 Mu'ao ia imane, "Nifahowu'õ ndra'ugõ 
moroi ba gotalua ndra alawe bõ'ð fefu! 
Nifahowu'õ nono ni'adonogõu dania! 

43 No nifahowu'õ Zo'aya ndra'o me mõi 
khõgu nina Z0'aya ya'o. 

44 Me urongo wangowaimõ, ba maliWa 
nono andre ba dabinagu bõrõ wa'omuso 
dõdõ. 

45 Ya'ahowu ndra'ugõ, me faduhu dõdõu 
wa alua niWa'õ Zo'aya andro khou!" 

46 Imane Maria, "Isuno Zo'aya tõdõgu, 

47 ba owuawua dõdõgu me Lowalangi 
Zangorifi ya'o. 

48 Bõrð me Itõrõ tõdõ-Nia ndra'o, 
sawuyu-Nia si numana! |'otarai da'e, fefu 
niha laWa'õ somuso todo ndra'o. 

49 Börõ me Lowalangi Fondrege 
Zabõlõ zamalua sahõlihõli dodo khõgu. 
Ni'amoni'õ dõi-Nia. 

>0 |hakhosi todo dozi niha sangata'ufi 
Ya'ia, gotogoto wa'ara. 

>l Faoma tanga-Nia Sabõlõ Ifazaewe 
niha si fayawa, Ibali'O zayazaya gõlõ fefu 
ni'era'era dodora. 

52 Iheta razo moroi ba dadaomara ba 
'alaWa'õ niha side'ide. 

>3 l'abusoi'ð zolofo faoma si sõkhi fefu 
ba Ifofanð niha si kayo lõ zaozao. 

>4 Ibe'e watolosa ba niha Gizera'eli, 
enoni-Nia, molo'ð fawu'usa li-Nia khõ 
ndra tuada. 

>> Lõ olifu Zo'aya wawu'usa li-Nia fa'akhé 
dodo kho Gaberahamo awo ma'uwunia 
irugi zi lõ aetu." 

26 Tordi Maria khõ Gelizabe mato têlu 
wawa wa'ara, awena mangawuli ia ba 
nomonia. 

7 Irugi bawa Gelizabe wo'ono. Madono ia 
ono matua. 

>8 Me larongo ira si falazi omo awo 
ndra talifusõnia wa'ebua dodo Zo'aya 
khõ Gelizabe, fao ira gõi wa'omuso dodo 
awõnia. 

>9 Me irugi walu bongi wa'ebua nono, mõi 
ira ba wamoto ya'ia. Omasi ira labe'e tõi 
nono andro Zakharia si mane tõi namania, 

60 ha imane ina nono andro, "Lõ'ð! LO tola 
lo'o Yohane labe'e tõinia." 

61 Lamane khõnia, "LO hadõi ba gotalua 
ndra talifusõu zotõi si mano." 

62 Faoma kode, lasofu khõ Zakharia hadia 
dõi somasi ia ibe'e khõ nononia andro. 

63 andro gara wanura Zakharia ba isura, 
"Yohane dõinia." Oi ahõlihõli dõdõra fefu. 

64 Ba i'anema'õ tola muhede Zakharia ba 
isuno Lowalangi. 

65 Oi ata'u zi falazi omo khõnia, ba 
tehõngõ duria andro fefu ba dané hili 
Yudea. 

66 Fefu niha samondrongo da'õ ba oi 
manofunofu bakha dõdõra, "Hadia tobali 
nono andro dania?" Noa sa Itolo ia So'aya. 

67 No Ifatõrõ Eheha Lowalangi Zakharia, 
ama nono andro, andro wa ifa'ema goroisa 
Lowalangi. Imane, 

68"Tasuno Zo'aya Lowalangi soi 
Gizera'eli. No tohare la ba wangorifi 
banua-Nia ba ba wangefa'õ ya'ira. 

69 Ibe'e khõda zangorifi si fahona 
fa'abõlõ, nga'õtõ Dawido enoni-Nia. 

70 Me fõna ba zama'ele'õ nifili-Nia, no 
Ibe'e wawu'usa li-Nia So'aya. 

71 Wa |'efa'õ ita moroi ba nemalida, ba 
moroi ba wa'abõlõ niha si fatiu todo 
khõda. 

72 Ba zi manõ |'oroma'õ wa'ahakhõ dõdõ- 
Nia ndra tuada, ba Ifatõrõ gamabu'ula 
li-Nia ni'amoni'õ. 

73 No fahõlu la khõ duada Aberahamo, 
ba Ifabu'u wangefa'õ ya'ita moroi ba 

danga nemalida, ena'õ lõ ata'u ita we'amõi 
enoni-Nia. 

/4(1:73) 

7> Itehe khõda wolulu fa'aurida fõna-Nia 
awo wangomusoi'õ tõdõ-Nia ba zi 
sandrohu fa'aurida. 

76 Ya'ugõ, onogu, nifotõi dania Sama'ele'õ 
khõ Lowalangi Fondrege ZalaWa. Ofõna 
Ifatenge ndra'ugõ So'aya ba wamokai lala 
khõ-Nia. 

77 Awõ wangoroma'õ ba mbanua-Nia 
wa te'orifi ira dania, na no |'efa'õ horõra 
Lowalangi. 

78 Sahakhõ todo Zo'aya ya'ita ba solomasi; 
moi la ba wangorifi ya'ita. Hulõ haga luo si 
tumbu ba zahulõ wongi, 

79 si manõ la, Ibe'e haga-Nia ba niha 
fefu si so ba zogõmigõmi awo zi so ba 
wa'ata'u. Ifasao ita ba lala saekhu ba 
wa'ohahau dodo." 

80 tugu ebua ba itugu abõlð Geheha 
nono Zakharia. Torõi ia ba danõ si mate, 
irege irugi inõtõ iforoma'õ ia ba soi 
Gizera'eli. 

| Me inõtõ da'õ ibe'e wareta Kaisaro 
2 Auguso ena lafasura'o dõira fefu ono 
mbanua ba Gamatorowa Roma. 

2Fanura tõi andré si fõfõna tefalua me 
luo gubernur ba danõ Ziria Gerenio. 

3 Numalõö fefu niha ba wamanura'ö tõira 
ba mbanuara zamõsana. 

4 Mofand gõi Yosefo moroi ba Nazareta ba 
danõ Galilea, numalõ ia ba Mbetilekhema 
tanõ Yudea, nahia wa'atumbu Razo 
Dawido; boro me nga'õtõ Dawido ia. 

> |fatanõ'ð dõinia Yosefo si fao Maria 
andrõ sinandrania, sanabina. 

6 Me larugi Mbetilekhema, irugi inõtö khö 
Maria wo'ono. 

7 Madono ia ono matua, ono sia'a. Ilõlð 
nono andro faoma nukha, ba ifagaya yawa 
ba naha go gurifõ; me lõ lasõndra nomo 
nahia wemõrõ. 

8Ba dané andrõ so ndra kubalo sanaro 
biribirira ba mbolo mbenua ba zi bongi. 

ə Ba i'ondrasi ira mala'ika Zo'aya, ihagaini 
ira lakhõmi Zo'aya, irege ata'u sibai ira. 

10Ba hiza, imane khõra mala'ika andrõ, 
"Boi mi'ata'ufi! Hiza, mõi ndra'o khõmi 
ba wolohe turia somuso dodo — turia 
sangomusoi'õ todo niha fefu. 

1TMa'õkhõ andre no tumbu ba mbanua 
Dawido, Razo Sangorifi, ya'ia Keriso 
So'aya. 

12 Da'e dandrania: Mi'ila dania Nono si no 
mulõlõ nukha, no tefagaya yawa ba naha 
go gurifõ." 

13 l'anema'ð tohare mala'ika sato awo 
mala'ika no mege, lasuno Lowalangi. 
Lamane, 

14"[ akhõmi khõ Lowalangi si yawa ba 
nahia fondrege zalaWa! Ba fa'ohahau dodo 
ba gulidanõ, ba niha sangomusoi'õ todo 
Zo'aya!" 

15 Me no mofanõ mala'ika andro ba 
zorugo, me no larõi ndra kubalo, ba faoma 
lamane khõ nawõra kubalo andro, "Mitabu 
mõi ita ba Mbetilekhema wamaigi hadia 
zi no alua andro, ni'ombakha'õ Zo'aya 
khõda!" 

16Mofanõ ira, ba falukha ira Maria ba 
Yosefo awo Nono andro si no tefagaya ba 
naha go gurifõ. 

17 Me la'ila ira kubalo, latutunõ hadia 
niWa'õ mala'ika sanandrõsa ba nono 
andro. 

18 Ba oi ahõlihõli dodo niha wamondrongo 
nidunoduno ndra kubalo andro. 

19 Ba itand mand ba dõdõnia fefu da'õ 
Maria awõ wa ifatoutou tõdõnia. 

20Ba lafuli ira kubalo, lasuno Lowalangi 
boro me fefu ni'ilara ba nirongora faudu si 
mane niWa'õ mala'ika khõra. 

21 Me no irugi walu bongi wa'ebua Nono, 
ba laboto la. Labe'e tõi-Nia Yesu, tõi nibe'e 
mala'ika khõ-Nia fatua lõ na tabina la. 

22 Ba me irugi indto khõ Yosefo ba Maria 
wamalua hada fangamoni'õ molo'õ huku 
agama nibe'e Moze, ba la'ohe Nono andrõ 
ba Yeruzalema ba wanou'õ khõ Zo'aya. 

23 No musura ba zura Goroisa Zo'aya si 
mane da'e, "Fefu nono matua sia'a, lõ tola 
lõ latou'õ khõ Zo'aya." 

24Fe'amõi Yosefo awõ Maria ba 
Yeruzalema ya'ia ba wame'e sumange, 
va'ia da'õ safasa wune ba dombua nono 
marafadi, si mane nihonogõi bakha ba 
zura goroisa ZO'aya. 

25 Me inõtõ da'õ so ba Yeruzalema zotöi 
Simeoni. Niha satulõ todo ia, sangata'ufi 
Lowalangi ba sombalombaloi inõtõ 
wangorifi Lowalangi niha Gizera'eli. Fao 
khõnia Geheha Lowalangi, 

26 ba no |'ombakha'õ khõnia Eheha 
Lowalangi wa lõ mate ia fatua lõ ni'ilania 
Razo Sangorifi nifabu'u Lowalangi. 

27 Börõ wamarou Geheha Lowalangi, mõi 
Zimeoni ba Nomo Zo'aya. Me inoto da'õ 

la'ohe ira Yosefo ba Maria Yesu si no 
ide'ide andro nasa ba wamalua khõ-Nia si 
mane ni'oroi'õ ba wamahaõ agama. 

28 |hald Nono andrõ Simeoni ba ihahae, 
isuno Lowalangi, Imane, 

29 "He So'aya, iada'e no Õfatõrõ wawu'usa 
li-Mõ andro. Akha mate zawuyu-Mõ andre 
ba wa'ahono dodo. 

30 Bõrð me no u'ila hõrõgu samõsa 
Zangorifi andro soroi Ndra'ugõ. 

31 No Ihenagõ Zangorifi ba niha fefu soi: 

32 Hulõ haga sohagaini lala ba soi 
bo'o, ena'õ la'ondrasi Ndra'ugõ; ya'ia 
haga solohe lakhõmi ba mbanua-U niha 
Gizera'eli.” 

33 Ba ahõlihõli dõdõ nama awõ nina Nono 
andrõ, me larongo niWa'õ Zimeoni andrõ 
sanandrõsa kho Nonora. 

34 fahowu'õ ira Simeoni ba imane khõ 
Maria, ina Nono andro, "No Ifili Nono andre 
Lowalangi ba wamakiko ba ba wangorifi 
niha Gizera'eli sato. Tobali la tandra soroi 
Lowalangi, nifa'udusi niha sato, 

35 ba börö zi manõ tefaehagö ni'era'era 
dõdõra. Ifahõ dõdõu fa'abu dodo hulo 
wõda satarõ." 

36 So gõi zama'ele'õ ira alawe si no atua 
sibai, Ana dõinia, ono Wanueli, moroi ba 

mado Gaseri. Me no fitu fakhe mangowalu 
ja, 

37 pa tobali lakha mbanua ia, no walu 
ngafulu a Ofa fakhe wa'atuania. LO irõi 
Nomo Zo'aya. Bongi ma'õkhõ ilulu ia khõ 
Lowalangi ba wangandrõ ba ba wamoni. 

38 Faudu ba ginõtõ andro tohare ia, isuno 
Lowalangi ba fahuhuo ia sanandrõsa ba 
Nono andro ba niha fefu sombalombaloi 
inõtõ wangefa'õ Lowalangi Yeruzalema. 

33Me no aefa lafalua fefu goroisa 
Lowalangi, ba mangawvuli ira ba nomora 
ba Nazareta ba dané Galilea. 

“Oltugu ebua ba abõlõ Nono andro. 
Fondrege wa'atuatua-Nia ba lfahowu'õ la 
Lowalangi. 

41 Ero rõfi mõi zatua Yesu ba Yeruzalema 
ba Gowasa Fasa. 

42 Me no felendrua fakhe wa'ebua Yesu, 
mõi ira ba Wasa andro, molo'õ si to'õlõ ira. 

43 Me no aefa Wasa, mangawuli ira, ba 
hiza no torõi nasa Yesu ba Yeruzalema, ba 
zi lõ la'ila ira satua-Nia. 

+4[ awalinga no fao la ba nawõra fao ba 
wangawuli ba Yeruzalema. Me no ma'õkhõ 
fowaõwaõ awena la'alui la ba gotalua ndra 
talifusõ awo zi fa'ila khõra. 

45 Ba hiza lõ lasõndra, andrõ wa 
mangawuli ira ba Yeruzalema ba lõ labato 
wangalui. 

46 Me no têlu ngaluo la'alui, lasõndra 
la no mudadao ba Nomo Zo'aya ba 
wamondrongo awõ wame'e fanofu khõ 
ndra sangila amakhoita. 

47 Dozi samondrondrongo huhuo-Nia 
ba oi ahõlihõli dõdõra ba wa'atuatua-Nia 
wanema li. 

48 Ba tobali dõdõ ndra satua-Nia ba 
wangila Ya'ia. Imane khõ-Nia ina-Nia, "He 
Onogu, hana wa Õlau khõma zi mane? 
Ya'o ba Ama-U no sabu todo ba wangalui 
Ya'ugõ!" 

49 [tema li Yesu, "Hana wa mi'alui Ndra'o? 
Hadia lõ aboto ba dõdõmi wa lõ tola 15'8 
so Ndra'o ba nomo nama-Gu?" 

>0 Ba hiza, lõ aboto ba dodo Yosefo ba 
Maria niWa'õ-Nia andro. 

>! Aefa da'õ fao Yesu wangawuli ba 
Nazareta, 1'0'õ niWa'õra. Fefu zalua andro 
itano ba dõdõnia ina-Nia. 

5? tugu ara ba itugu ebua Yesu, ba 
itugu tedoudou wa atuatua-Nia awõ wa 
I'omasi'õ la Lowalangi ba he gõi niha. 

1 Me no felelima fakhe wamatõrõ 
Kaizaro Tiberio andrõ, ba gubernur ba 

Yudea ya'ia Wondrio Filato, ba samatõrõ 
ba Galilea ya'ia Herode. Mamatõrõ gõi 
Wilifo talifusõ Herode ba Gituraia ba ba 
Darakhoniti, ba mamatõrõ gõi Lisania ba 
Gabilene. 

2Si tobali ere sebua ya'ia Hanasi ba 
Kayafa. Me inõtõ da'õ humede Lowalangi 
khõ Yohane, ono Zakharia andrõ ba danõ 
si Mate. 

3 Andrõ mõi Yohane ba wanõrõi fefu 
banua ba zinga Nungo Nidanõ Yoridano 
ba wama'ema Turia Lowalangi. Imane 
Yohane, "Mifalalini gera'erami ba mirõi 
horõ, awo wa mifabayagõ'8 ami idanõ, 
ena'õ |'efa'õ horõmi Lowalangi.” 

+ No musura ba zura Yesaya sama'ele'õ 
si mane, "So niha si'ao ba dané si mate, 
'Mihaogõ lala Zo'aya, mifadaya lala-Nia. 

> Mitimbu fefu mbawa danõ mifadaya 
fefu hilihili. Mi'adolo'o lala sabila, ba 
mi'alõsõi'õ lala si redeõ. 

6Ba la'ila dania fefu niha ba gulidanõ 
'orifi niha Lowalangi!'" 

7Ba ato niha si mõi khõ Yohane ba 
wamayagõ'õ idanõ ya'ira. Imane khõra 
Yohane, "He ya'ami niha si lõ sõkhi! Haniha 
zanguma'õ khõmi wa aefa ami ba wõnu 
Lowalangi andrõ dania? 

8 Miforoma'ð ba gamuatami wa no 
mirõi horõmi ba wamalalini era'era! Bõi 
miWa'õ tõdõmi, Tuama Gaberahamo.' 
Mitõngõni: Tola Ifazõkhi Lowalangi 
nga'õtõ Gaberahamo moroi ba gara andre! 

Ba no tehõnagõ wato ba wolobõö eu 
fabaya Wa'ania. Me fefu dõla geu si lõ 
sõkhi fowua, la'obõ ba latibo'õ ba galitõ.” 

10 Lasofu ira niha andro khõ Yohane, 
"Tobali, hadia nilauma?" 

11 Itema li Yohane, "Niha si so baru dua 
nga'õrõ akha ibe'e sagõrõ ba niha si lõ 
baru; ba si so balazo, akha ibagi ba niha 
si Ið balazo." 

12 Tohare gõi zanema beo ba wamayagõ'ð 
va'ira idanõ khõ Yohane. Lasofu khõ 
Yohane, Lamane, "He Guru, hadia 
nilauma?" 

13 Imane Yohane khõra, "Bõi misugi zi 
tõra moroi ba zi no muhonogjõi." 

14Ba lasofu gõi khõnia ira saradadu, 
lamane, "Hewisa gõi ndra'aga? Hadia 
nilauma?" Imane Yohane khõra, "Bõi 
mifaso niha wame'e kefe khõmi gofu 
haniha ia, ba bõi mihalõ gefe ba wangadu 
si Ið duhu, ya'abõnõ khõmi gazimi!" 

15Ba me luo da'õ ibörõtaigõ manofunofu 
dodo niha sato, wanguma'õ, hadia Yohane 
Razo Sangorifi andro nibalobaloira. 

16Da'õ mboro wa imane khõra fefu 
Yohane, "Ubayagõ ami faoma idanõ, ba 
abõlõ ebua moroi khõgu dania la zi tohare 
andro, tenga na'i sinangea ndra'o ba 
wamokai bobo mbadagahe-Nia. Ibayago 
ami dania faoma Eheha Lowalangi ba alitö. 

17 So ba danga-Nia niru ba wanafi'ö fefu 
fakhe-Nia irege sõkhi. Fakhe |'owuloi ba 
halasa, ba fefu gadaya Itunu ba galitõ si lõ 
matemate!" 

18 Si manõ menemene Yohane ba niha, na 
i'ombakha'o khõra duria soroi Lowalangi. 

13 Itegu Yohane gomandra Galilea, ya'ia 
Herode, boro wangowalunia khõ Herodia, 
fo'omo dalifusõnia, awõ fefu zi lõ sõkhi 
tano bõ'ð nilau Herode. 

20Ba itugu tedou wa lõ sõkhi Herode awõ 
wa ibe'e ba gurunga Yohane. 

21 Me no tebayagõ idanö fefu niha sato, 
mubayagõ gõi idanõ Yesu. Me mangandrõ 
la, ba teboka mbanua si yawa. 

22Ba mõi mitou Geheha Lowalangi 
khõ-Nia hulõ marafadi. Terongo li moroi 
ba zorugo sanguma'õ, "Ono-Gu omasiõ 
Ndra'ugõ. Wa'omasi-Gu." 

23 Me lbõrõtaigõ wamahaõ-Nia Yesu, no 
tolu ngafulu fakhe wa'ebua-Nia. LaWa'õ 
niha, ono Yosefo la, Yosefo ono Eli, 

24 Fli ono Mata, Mata ono Lewi, Lewi ono 
Melekhi, Melekhi ono Yana'i, Yana'i ono 
Yosefo, 

25Yosefo ono Matatia, Matatia ono 
Gamosi, Amosi ono Na'uma, Na'uma ono 
Heseli, Heseli ono Naga'i, 

26 Naga'i ono Ma'ata, Ma'ata ono Matatia, 
Matatia ono Zema'i, Sema'i ono Yosekho, 
Yosekho ono Yoda, 

27 Yoda ono Yohanano, Yohanano ono 
Resa, Resa ono Zerubabeli, Serubabeli ono 
Zelatieli, Selatieli ono Neri, 

28Neri ono Malekhi, Malekhi ono Nadi, 
Nadi ono Gosa, Gosa ono Gelimada, 
Elimada ono Gero, 

29 Ero ono Yesua, Yesua ono Geliezeri, 
Eliezeri ono Yori, Yori ono Mata, Mata ono 
Lewi, 

30 Lewi ono Zimeoni, Simeoni ono Yuda, 
Yuda ono Yosefo, Yosefo ono Yona, Yona 
ono Geliaki, 

31 Eliaki ono Melea, Melea ono Mena, 
Mena ono Matata, Matata ono Natano, 
Natano ono Dawido, 

32 Dawido ono Giza'i, Iza'i ono Gobedi, 
Obedi ono Mboasi, Boasi ono Zalomono, 
Salomono ono Nahaso, 

33 Nahaso ono Gaminadabi, Aminadabi 
ono Gadami, Gadami ono Gareni, Areni 
ono Heserono, Heserono ono Weresi, 
Feresi ono Yuda, 

34 Yuda ono Yakobo, Yakobo ono Giza'i, 
Iza'i ono Gaberahamo, Aberahamo ono 
Dera, Tera ono Nakhori, 

35 Nakhori ono Zerukhi, Serukhi ono 
Rehu, Rehu ono Waleki, Faleki ono Geberi, 
Eberi ono Zalomono, 

36 Salomono ono Genana, Kenana ono 
Garafasa, Arafasa ono Zemi, Semi ono 
Noakhi, Noakhi ono Lameki, 

37 Lameki ono Metusala, Metusala ono 
Henokhi, Henokhi ono Yaredi, Yaredi ono 
Mahalaleli, Mahalaleli ono Genana, 

38 Kenana ono Genosi, Enosi ono Seti, Seti 
ono Gadamo, Adamo ono kho Lowalangi. 

1 Eheha Lowalangi zi so khõ Yesu me 
4 Iroi Nungo Nidano Yoridano. l'ohe la 
Eheha andro numalo ba dané si mate. 

2 Ba da'õ itandraigo la Afõkha ofa wulu 
wongi wa'ara. Ba zi sandrohu inõtõ andro 
lõ manga la. Irege ba gafuriata taraso 
khõ-Nia wa'olofo. 

3 Imane khõ-Nia Afõkha, "Na ono 
Lowalangi Ndra'ugõ, Wa'õ ba gara andre 
ena'õ tobali roti.” 

*Itema li Yesu, "No musura ba Mbuku 
Ni'amoni'õ, 'Lõ auri niha ha ba gõnia 
man." 

> Aefa da'ê i'ohe Yesu ba nahia 
salaWa Afõkha, ba zi ha mamõ'i hõrõ 
wa'ara iforoma'õ Afõkha khõ Yesu fefu 
gamatõrõwa ba gulidanõ. 

6 Imane Afõkha khõ Yesu, "Fefu wa'abõlõ 
awõ wa'akayo andre ube'e khõ-U dania, 
bõrõ me no mube'e khõgu da'ð fefu, andro 
wa tola ube'e ba niha somasi ndra'o. 

7 Khõ-U dania fefu da'õ, na Õtuhi dané 
wangalulu khõgu.” 

8 Imane Yesu, "No musura ba Mbuku 
Ni'amoni'õ, 'Ha khõ Zo'aya Lowalangiu 
mangalulu ndra'ugõ, ba ha Va'ia 
õfasumange!”" 

9 Aefa da'õ i'ohe Yesu Afõkha ba 
Yeruzalema ba ifa'aso la yawa ba mbumbu 
Nomo Zo'aya. Imane afõkha khõ Yesu, "Na 
ono Lowalangi Ndra'ugõ, ba fazaumba'õ 
moroi ba da'e. 

10 Bõrð me no musura ba Mbuku 
Ni'amoni'õ, 'Ifatenge dania mala'ika-Nia 
Lowalangi, ba lahaogõ wanaro Ya'ugõ.' 

11 Ba latema'ð, 'Ndra'ugo dania mala'ika 
faoma tangara, ena'o lõ manendre gahe-U 
ba gara!" 

12 Itema linia Yesu, "No musura ba 
Mbuku Ni'amoni'ð, 'Bõi tandraigõ, Zo'aya, 
Lowalangiu.'" 

13 Ba me no awai ifalala Afõkha 
wanandraigõ Yesu, maoso Gafõkha irõi 
Yesu, ba ibaloi ginõtõ si sõkhi. 

14 Aefa da'ê mangawuli ba Galilea Yesu. 
Eheha Lowalangi zamatõrõ Ya'ia, irege 
tehõngõ duria-Nia ba zi sagõrõ tano 
andrõ. 

15 Mamahaõ la ba nomo wangandrõ, ba 
oi dozi niha lasuno la. 

16 Me no aefa da'õ mõi Yesu ba Nazareta, 
ba mbanua te'ebua'õ la mbõrõta. Me luo 
Sabato, si mane si to'õlõ, moi la ba gosali. 
Musindro la ba wombaso Buku Ni'amoni'õ, 

17 labe'e khõö-Nia mbuku Yesaya 
sama'ele'õ. Ibokai buku si no mufagaõlõ 
andro, ba Isõndra ayati andre, 

18"So khõ-Gu geheha Lowalangi, börö 
me no lbayoini Ndra'o, ba wanuriaigõ 
Turia Somuso Dodo soroi Lowalangi 
ba niha si numana. Ifatenge Ndra'o ba 
wangombakha fangefa'õ ba niha nikuru 
ba fangila niha ba niha sagau'a; 

19 ba famolala tõdõ ba niha nifakao, ba 
wanuriaigõ inõtõ si sõkhi khõ Zo'aya ba 
wangorifi banua-Nia." 

20|fuli Ifagaõlõ zura andro Yesu, ba 
Ifangawuli ba zohalõWõ, ba aefa da'õ llau 
dumadao. Fefu niha si so ba gosali oi 
lafaigi la. 

21 Imane khõra Yesu, "Ma'õkhõ andre, me 
mirongo nõsi Mbuku Ni'amoni'õ andre, 
fefu nisura andro ba no alua." 

22 Ba oi adõni ba ahõlihõli dõdõra khõ 
Yesu, bõrõ me wa'asõkhi fefu niWa'õ-Nia. 
Ba lamane, "Hadia tenga ono Yosefo la 
andre?" 

23 (mane khõra Yesu, "Tatu miWa'õ 
khõ-Gu gamaedola andre, 'He doto, 
fadõhõ ua Ndra'ugõ. Hadia nilau-Mõ 
ba Gafana'uma, ba lau gõi ba da'e ba 
mbanua-U samõsa."" 

24 Inõnõ wanguma'ö Yesu, "Ya faduhu 
dõdõmi, lõ hadõi sama'ele'õ nifosumange 
ba mbanuania samõsa. 

25 Ba mifondrondrongo: Me inõtõ Gelia, 
me lõ teu têlu fakhe amatonga wa'ara, alua 
lofo sabõlõbõlõ ba dané. Ba ginõtõ da'õ 
ato sibai lakha mbanua ba niha Gizera'eli. 

26 Hewa'ae si manõ, lõ Ifatenge Gelia 
ba lakha mbanua sato andro Lowalangi. 

Ifatenge Gelia ha khõ lakha mbanua ba 
Zarafa ba dané Zidona. 

27 Si mano gõi me inõtö Gelisa sama'ele'õ, 
ato niha sofõkhõ bou auri sata'u ita ba 
niha Gizera'eli, ba samõsa lõ ba gotaluara 
nifadõhõ, baero Na'ema banua Ziria 
andro." 

28 Ba mofõnu sibai niha fefu si so ba 
gosali me Imanõ wehede Yesu. 

29 Muzizio ira ba lafofanõ Yesu baero 
mbanua. La'ohe la ba ngõfi hili, heza 
lataru'õ mbanuara. Omasi ira latuli'õ la ba 
mbaho. 

30 Ba hiza, Itõrõ manö gotalua niha sato 
andrõ Yesu, mofanõ la. 

31 Aefa da'õ numalõ Yesu ba mbanua 
Gafana'uma ba Galilea. Ba da'õ Ifahaõ niha 
me luo Sabato. 

32Ba oi ahõlihõli dodo niha me 
mamahaõ Yesu, bõrõ me mofa'abõlõ 
wahuhuosa-Nia. 

33 Ba gosali andrö so niha nira'u wa'abõlõ 
zi lo sõkhi si ra'iõ. Mu'ira'ira niha andro, 

34 "He Yesu, banua Nazareta, hadia nilau- 
MO khõma? Hadia mêi'O ba wamakiko 
ya'aga? U'ila haniha Ndra'ugõ: Tengetenge 
Ni'amoni'õ Ndra'ugõ soroi Lowalangi!" 

35 lhang6i wa'abõlõ zi lõ sõkhi andro 
Yesu. Imane Yesu, "Honogõ'õ! Ofanõ 
moroi ba niha andre!" Maoso wa'abolo zi 
lõ sõkhi si ra'iõ andro f'olobigõ niha andro 
fõnara fefu, aefa da'õ iheta ia moroi ba 
niha andro lõ ifakao. 

36 Ahõlihõli dodo niha sato. Faoma 
lamane khõ nawõra, "Tenga mai wa'abõlõ 
wehede-Nia. Si fao lakhõmi ba fa'abõlõ, 
Ifofanõ wa'abõlõ zi lõ sõkhi, ba mofanõ!" 

37 Ba tehõngö duria Yesu ba zi sagõrõ 
tanõ andrõ. 

38 Irõi gosali Yesu, numalõ la ba nomo 
Zimoni. Mofõkhõ fogikhi nina matua 
Zimoni, ba la'ombakha'õ da'o khõ Yesu. 

39 Mõi Yesu ba naha wemõrõ ndra alawe 
andro, ba Ifofanõ wogikhi andro. Dõhõ 
wogikhi andro ba f'anema'õ maoso nina 
matua Wetero mõi ngoningonira. 

40 Me aekhu luo, la'ohe khõ Yesu fefu 
niha sofõkhõ, awo ngawalõ wõkhõ. Ba 
Idozigõ Itufa ira Yesu tanga-Nia ba 
wamadõhõ ya'ira. 

41 Aheta wa'abõlõ zi lõ sõkhi andro si 
fao fe'a0'ao, lamane, "Ono Lowalangi 
Ndra'ugõ!" Ba Ihangõi ira Yesu, me lõ Itehe 
muhedehede ira, bõrõ me la'ila wa Ya'ia 
Razo Sangorifi. 

42 Me ibõrõgõ tumbu luo, Irdi mbanua 
andro Yesu numalõ ba nahia si lõ nihaniha. 
lbõrõtaigõ la'alui la niha. Ba me lasõndra 
la, lataha la ena'õ boi lrõi ira. 

43 Ba Imane khõra Yesu, "LO tola lõ'õ 
Uturiaigõ Duria Somuso Dodo andro ba 
mbanua bõ'õð sanandrõsa khõ Lowalangi 
ba famatõrõ-Nia, da'õ mboro wa Ifatenge 
Ndra'o Lowalangi ba gulidanõ." 

44 Börõ da'õ mangombakha Yesu ba 
nomo'omo wangandrõ ba zi sagõrõ tano 
Yudea. 

I Samuza ma'õkhõ, me muzizio Yesu 

5 ba zinga mbawa Genesare, ato niha si 
fadegedege ba wamondrongo turia soroi 
Lowalangi. 

2 i'ila Yesu dua rozi dundraha ba zinga 
mbawa andro; no mõi tou zi fadiala moroi 
ba dundraha ba wangehao dialara. 

3Mõi yawa Yesu ba dundraha si sara, 
tundraha Zimoni, ba Iwa'o khõ ZŽimoni 
ena'õ ilulugõ dundraha andro ba mbawa, 
arõu ma'ifu moroi ba zinga mbawa. Ba 
mudadao Yesu yaWa ba dundraha da'õ 
mamahaõ niha sato. 

*Me no aefa fahuhuo la, Imane khõ 
Zimoni, "Misola ba zabakha ba milau 
ndriala ba wama'u'u i'a." 

> Itema li-Nia Simoni, "He Guru, sara 
wongi mano no maeregesi todo, ba lõ 
nisõndrama hadia ia! Ba me no ÕWa'õ, ba 
ulau ndriala.” 

6 Me no lalau zi mane niWa'õ-Nia, ba oya 
sibai lasõndra gi'a, irege arakhagõ asika 
ndrialara. 

7 Andrõ la'andrõ tolo ba nawõra ba 
dundraha bõ'ð. Ba tohare nawõra 
moroi ba dundraha bõ'ð, ba lafo'õsi 
ma'adua dundraha andro i'a afõnu, irege 
ahõndrõhõndrõ dundrahara. 

8 Me i'ila da'ö Simoni, mangalulu ia fõna 
Yesu, imane, "Heta'õgõ khõgu, So'aya! No 
niha sebua horõ ndra'odo!" 

9Ba ahõlihõli dodo Zimoni awo niha si 
fao khõnia me la'ila wa'oya gi'a nisõndrara. 

10 Si manõ gõi nawo Zimoni, ya'ia Yakobo 
ba Yohane, ono Zebedai'o. Imane Yesu 
khõ Zimoni, "Boi ata'ufi! 'otarai da'e ba 
tobali sama'u'u niha ndra'ugõ." 

VI Ba ladõni baene dundraha andro, aefa 
da'õ ba larõi fefu hadia ia, la'o'õ Yesu. 

12 Samuza ma'õkhõ, so Yesu ba zi 
sambua banua. Ba daõ gõi so samõsa 
ndra matua si no afõnu bou auri, sageu 
va'ia manõ, sata'u ita. Me i'ila Yesu, ituhi 
danõ wangalulu fõna-Nia fao wa ibe'e 

gangandrowa khõ Yesu, Imane, "He Ama, 
na'omasi'O ba tola Õfadõhõ ndra'odo!" 

13 Ba l'oro'ð danga-Nia Yesu ba 
wombambaya niha andrõ Imane, "Omasi- 
Do ya dõhõ ndra'ugõ!" Ba'i'a nema'õ dõhõ 
niha andro, taya mbou auri ba mbotonia. 

14 Ba ItenaWa ia Yesu ena'õ boi 
i'ombakha'õ da'õ gofu ha'õkhõ, Imane, "Ae 
foroma'õ ndra'ugõ khõ gere, andro khõnia 
ena'ö ifareso ndra'ugõ, ba be'e zumange 
si mane ni'oroi'õ Moze, ba wangoroma'õ 
ba niha fefu wa no dõhõ ndra'ugõ." 

15Ba tedou wa'atehõngõ duria Yesu 
gofu heza, ato niha sangondrasi ba 
wamondrongo fangombakha-Nia awõ 
wamadõhõ fõkhõra. 

16 Aefa da'õ Isawa nahia si lõ nihaniha, 
mangandrõ la. 

17 Samuza ma'õkhõ me mamahaõ Yesu, 
so ndra Farizai'o awõ zangila amakhoita 
si dadao ba da'8. La'otarai Yeruzalema, 
ba moroi ba mbanua ba Galilea ba ba 
Yudea. So wa'abõlõ Zo'aya khõ Yesu ba 
wamadõhõ sofõkhõ. 

18 Me inõtõ da'õ so zolohe niha 
sombuyumbuyu si tolea yawa ba naha 
wemõrõ. La'oigõ dõdõra wolohe sofõkhõ 

andro yomo ba nomo ena'é latou'õ ia fõna 
Yesu. 

19 Ba hiza, bõrõ wa'ato niha, tebai la'ohe 
yomo. Andrõ wa la'ohe ia yawa ba dete 
zagõ nomo. Latõla'õ zagõ nomo andro, ba 
ladada zofõkhõ fabaya naha wemõrõnia 
fõna Yesu ba gotalua niha sato. 

20 Me l'ila Yesu hawa'ebua wamatira, 
Iwa'o ba niha sofõkhõ andro, "He talifusõ, 
no te'efa'õ khou horõu." 

21 Ba faoma lamane khõ nawõra ira 
Farizai'o awõ ndra sangila amakhoita, 
"Haniha da'e zi lõ aiWõ wango'aya 
Lowalangi? Haniha zi tola mangefa'õ horõ 
baero Lowalangi samõsa?" 

22 Ba [ila gera'erara Yesu. Andrõ Imane 
khõra, "Hana wa manofunofu si mano da'õ 
ami bakha ba dõdõmi? 

23Hezo zabõlõ aoha fanguma'õ, 'No 
te'efa'õ khou horõu,' ba ma fanguma'õ, 
'Faoso ba owaõwaõ!' 

24 Jada'e Uforoma'ö khõmi wa mofa'abõlõ 
Nono Niha ba gulidanõ andre ba wangefa'õ 
horõ." Imane Yesu ba niha sombuyumbuyu 
andrõ, "UWa'õ khõu; Faoso, fazaWa 
gasomõ, ba angawuli ba khõmi!" 

25 Ba i'anema'õ maoso niha andro fõnara 
fefu, ifazawa gasonia, ba ifuli ia ba khora 
fao fanuno Lowalangi. 

26 Oi ahõlihõli dõdõra fefu, irege lasuno 
Lowalangi. Ba oi so wa'ata'ura, lamane, 
"Fondrege zZahõlihõli dodo zalua ni'ilada 
ma'õkhõ andre!" 

27 Aefa da'õ mõi baero Yesu, l'ila samõsa 
niha sangozara beo, Lewi dõinia, no 
mudadao ba gõdonia. Imane khõnia Yesu, 
"O'õ Ndra'o." 

28Muzizio Lewi ba irõi fefu hadia ia, i'o'ð 
Yesu. 

29 Aefa da'õ ilau gowuloa Lewi ba 
nomonia bõrõ Yesu. Ato zanema beo awo 
niha bõ'ð si fao ba wemanga khõra. 

30 So 6sa ndra Farizai'o awo ndra sangila 
amakhoita si lõ fao todo, ba lamane ba 
nifahaõ Yesu, "Hana wa orudu manga ami 
fefu si fao ira sangozara beo awo niha si 
lõ sõkhi andro?" 

31 Itema lira Yesu, "Tenga ba zi 16 fokho 
moguna zame'e daludalu. 

32 Tenga ba wogaoni niha satulõ todo 
moi Ndra'o, no ba wogaoni niha si so horõ, 
ena'o lafalalini gera'erara ba larõi horõra.” 

33 [ amane niha sato khõ Yesu, "Ira nifahaõ 
Yohane awo ndra nifahaõ Warizai'o andro 

asese fuasõ ba mangandrõ. Ba hiza, 
ira nifaha'õ-U andro mangamanga ba 
mamadumadu hadia ira." 

34 Imane khõra Yesu, "Hadia fuasõ 
dome ba gowuloa walõWa, fatua awõra 
zangowalu? Tatu 16'6! 

35 Ba hiza, so ginõtõnia laheta zangowalu 
andro moroi khõra. Ba luo da'õ dania 
fuasõ ira." 

36 Aefa da'õ Itutunõ khõra gamaedola 
Yesu, "Lõ hadõi niha so mbalo nukha 
satua faoma nukha si bohou. Na ilau zi 
manõ, isika nukha si bohou andro. Ba lõ 
gõi fabõbõ mbalobalo si bohou andro ba 
nukha satua. 

37 Si manõ gõi, lõ samaduwa agu si 
bohou ba nahia nagu satua, bõrõ me agu 
si bohou andro dania zamobõrõ fa'are'a 
nahia nagu satua andrõ. Aduwa nagu, ba 
tekiko gõi nahiania. 

3816 tola lõ'ö la'irö'õ nagu si bohou ba 
nahia si bohou! 

39 Si manõ gõi lõ somasi mamadu agu si 
bohou na no aefa ibadu nagu sara. IWa'é, 
'Abõlõ sõkhi nagu si tohõna andro." 

l Samuza ma'õkhõ me luo Sabato, 
me Itõrõ zinga nowi Yesu, ba lateteu 

ngalai wakhe ira nifahaõ-Nia. Lafarekha 
ba dangara wakhe andro ba la'a. 

2Ba so ndra Farizai'o êsa, lamane, 
"Hana wa milau ba luo Sabato nitegu ba 
gamakhoita agama khõda?" 

3 Itema lira Yesu, "Hadia lõ irai mibaso 
nilau Dawido, me olofo ia awo niha si fao 
khõnia? 

4 Mõi ia bakha ba Nomo Zo'aya ba ihalõ 
roti nibe'e sumange khõ Lowalangi, ba i'a. 
Ba ibe'e gõi roti andrõ ba niha solo'õ ya'ia. 
Molo'õ amakhoita agama khõda, ha ira ere 
zi tola manga roti andro." 

> Aefa da'õ Imane Yesu, "Ono Niha andro 
no So'aya luo Sabato." 

6 Me luo Sabato tanõ bõ'õ, mõi Yesu 
mamahaõ ba gosali. Ba da'õ so samõsa zi 
mate dambai tanga. 

7Basobada'öõsandra sangila amakhoita 
awo ndra Farizai'o, somasi mangalui sala 
Yesu, ena'õ tola la'angadugõ la. Andro 
lõ mamalõ lahaogõ wamaigimaigi, hadia 
Ifadõhõ niha sofõkhõ andro ba luo Sabato. 

8 |'ila gera'erara Yesu. Andrõ Imane ba 
niha si mate dambai tanga andro, "Aine, 
ozizio ba da'e fõna!" Maoso niha andro, ba 
muzizio ia ba da'ð. 

9 Aefa da'õ Isofu Yesu ba niha si so ba 
da'õ, "Molo'õ huku agama khõda, hadia zi 
tola tafalua ba luo Sabato? Folau si sõkhi 
ma folau si lõ sõkhi? Mangorifi niha ma 
zui mamakiko?”" 

10 fakhõlõ la Yesu wamaigi ya'ira ba 
Imane ba zofõkhõ andro, "Oro'õ dangau." 
'oro'õ dangania niha andro, ba dõhõ 
dangania. 

11 Mofõnu sibai ndra sangila amakhoita 
awo ndra Farizai'o, ba ibõrõtaigõ 
mamagõlõ ira ba wolau hadia ia khõ Yesu. 

12 Me luo da'õ mõi Yesu ba hili, 
mangandrõ. Ba da'õ mangandrõ la khõ 
Lowalangi sara wongi mano. 

13 Ba me moluo, Ikaoni ndra nifahaõ-Nia, 
ba Ifili felendrua niha moroi ba gotaluara. 
Ifotõi zi felendrua andro Sinenge. Da'e 
fefu dõira: 

14 Simoni (nifotõi Fetero gõi), Andrea 
talifusõ Zimoni; Yakobo ba Yohane, Filifo 
ba Batolomai'o, 

15 Matai'o ba Toma, Yakobo ono Galifai'o, 
ba Simoni (nifotõi niha sibarani), 

16 Yuda ono Yakobo ba Yuda banua 
Gariota si tobali si manga mbõli dania. 

17 Aefa da'õ mõi mitou Yesu moroi ba hili 
awõ nifahaõ-Nia, molombase ira ba nahia 

salo'o tano. Ba da'õ so niha sato sibai 
solo'õ Ya'ia, ba ato niha si otarai gofu heza 
ba danõ ma'asagõrõ Yeruzalema, banua 
ba Diro awo Zidona si so ba zinga nasi. 

18 Tohare ira wamondrongo famahaõ 
Yesu, ba ena'o Ifadõhõ wõkhõra gõi. Ya'ira 
nira'u fa'abõlõ zi lõ sõkhi moi gõi ba 
wamadõhõ fõkhõra. 

19 Omasi ira fefu lababaya Yesu, me so 
wa'abõlõ si otarai khõ-Nia ba wamadõhõ 
fõkhõra fefu. 

20 ifaigi nifahaõ-Nia Yesu ba Imane, 
"Ya'ahowu ami niha si numana, me ya'ami 
Nono mbanua Lowalangi! 

21 Ya'ahowu ami solofo iada'e: me 
ni'abusoi'õ ami dania! Ya'ahowu ami 
sege'ege iada'e; me sa'iki ami dania! 

22Ya'ahowu ami na la'afõkhõi tõdõ ami, 
na latibo'õ ami, na la'o'aya ami, ba na 
laWa'õ lõ sõkhi ami, bõrõ Nono Niha! 

23 Na alua zi manõ akha somuso todo 
ami ba mi'amarõga si fao fa'omuso dodo, 
boro me ebua luomi ba zorugo. No lalau 
zi mano gõi khõ ndra sama'ele'õ luo no ira 
tuara. 

24 Alai ami niha si kayo iada'e; me no 
mirasoi zi sõkhi. 

25 Alai ami sabuso iada'e: me solofo ami 
dania! Alai ami sa'iki iada'e; me sabu todo 
ba sege'ege ami dania! 

26 Alai ami, na lasuno ami niha fefu; bõrõ 
me si mano ndra tuara ba wanunonuno 
sama'ele'õ sofaya luo no." 

27"Ya'ami samondrongo khõ-Gu iada'e, 
da'e goroisa-Gu khõmi: mi'omasi'õ zi 
fa'udu khõmi, ba milau zi sõkhi ba niha si 
fatiu todo khõmi. 

28Mifahowu'õ niha sangelifi ya'ami. Ba 
mi'angandrõ salahi niha solau si lõ sõkhi 
khõmi. 

29 Na latafari mbo'õmi si tambai, ba akha 
itafari mbo'õmi si tambai gõi. Na larabu 
nukhami, ba mibe'e gõi khõnia mbarumi. 

30 Na so zangandrõ hadia ia khou, ba 
be'e khõnia; ba na larabu zi so khõmi, ba 
boi mi'andrõ mangavuli. 

31 Hadia zomasi ami lalau khõmi niha, 
da'õ gõi milau khõra. 

32 Na ha sangomasi'õ ya'ami mi'omasi'õ, 
hadia haremi? Niha sebua horõ gõi 
la'omasi'õ niha sangomasi'õ ya'ira! 

33Ba na ha milau zi sõkhi ba niha solau 
si sõkhi khõmi, hadia haremi? Niha sebua 
horõ gõi la'ila lalau zi manol 

34 Na mibe'e nifalali gefemi ha ba niha 
si tola mamuli khõmi, hadia haremi? Niha 
sebua horõ gõi labe'e nifalali gefe ba niha 
si so horõ, ba lafuli la'andrõ mangavuli! 

35 Tenga si manõ ami ena'ö! Mi'omasi'õ 
zi fa'udu khõmi ba milau zi sõkhi 
khõra. Mibe'e nifalali hadia ia, ba bõi 
mitõtõna mangavuli. Na si manõ, mitema 
dania mbuala sebua, ba tobali ami 
Ono Lowalangi Fondrege ZalaWa. No si 
sõkhi Lowalangi ba niha si lõ mangila 
mangandrõ saohagõlõ, ba sõkhi gõi la ba 
niha si lo sõkhi. 

36 Ya sahakhõ tõdõ ami si mane Amami 
andro sahakhõ todo!" 

37 "Bõi mihuku niha bõ'ð, ena'ð bõi 
lhuku ami Lowalangi. Bõi mi'etu'õ huku 
ba niha, fabõi l'etu'ð hukumi Lowalangi. 
Mi'efa'ð zala niha bõ'ð, ena'õ |'efa'õ zalami 
Lowalangi. 

38 Mibe'e ba niha, ena'ê Ibe'e khõmi 
Lowalangi; ba mitema dania mbuala 
nifozuzu awo nisõsõ fanu'a. Su'asu'a 
ni'oguna'õmi ba niha bõ'ð, 'oguna'õ gõi 
Lowalangi dania ba wanu'a'õ khõmi."” 

39 Aefa da'õ Itutunõ khõra Yesu 
gamaedola andre, "Na i'ohe danga niha 

sau'a awõnia sau'a, lõ tola lõ alau ira 
bakha ba mbandra. 

4016 hadõi nifahaõ sabõlõ ebua moroi 
ba zamahaõ ya'ia. Ba nifahaõ si no awai 
manõrõ sekola, ba fagõlõgõlõ ia khõ 
gurunia. 

41 Ba hana wa mi'ila rozi geu ba hõrõ 
dalifusõmi, ba boto geu ba hõrõmi samõsa 
lõ mifila? 

42 Hewisa wa tola mimane khõ dalifusõmi, 
'He talifusõ, aine, da uheta rozi geu andro 
ba hõrõu,' ba hiza sa, boto geu ba hõrõmi 
lõ mi'ila? He samini todo! Miheta ua mboto 
geu andrõ ba hõrõmi, awena tola tara 
wangilami ba wangeheta rozi geu andro 
ba hõrõ dalifusõmi." 

43"Tõla geu si sõkhi lõ i'owua mbua si lõ 
sõkhi, si mano gõi dola geu si lõ sõkhi lõ 
"owua mbua si sõkhi. 

44 Fefu ngawalõ dola geu ba mu'ila moroi 
ba mbuania. Manaze sodoi lõ i'owua mbua 
ara, ba sa'asa'a mao lõ i'owua mbua nagu. 

45 Niha si sõkhi i'owua mbua si sõkhi 
ni'irö'õnia bakha ba dõdõnia si sõkhi. Ba 
niha si lõ sõkhi i'owua mbua si lõ sõkhi 
ni'irö'õnia bakha ba dõdõnia si lõ sõkhi. 
BOro me hadia ia niWa'õ mbawa da'õ zi no 
fahõna bakha ba dodo." 

46 "Hana wa mikaoni khõ-Gu, 'He So'aya, 
he So'aya,' ba lõ sa milau hadia ia zi no 
UWa'õ khõmi? 

47 Faoma hadia tebe'e dumaduma niha 
si moi khõ-Gu, samondrongo fehede-Gu, 
ba samalua ya'ia? -- Sõkhi na Uforoma'õ 
khõmi --. 

48 Hulõ zamazõkhi omo ia, sogao tanõ 
abakha, ba ifazõkhi danedanenia gowe. 
Na so molo sanõrõ omo, lõ aso'a nomo, 
boro me ba dete danedane saro so ia. 

49 Ba niha samondrongo fehede-Gu ba lõ 
ifalua, hulõ niha samazõkhi omo ba dete 
dané si lõ danedane. Na itõrõ molo nomo 
andro, ba alio sibai aso'a; ba abõlõbõlõ 
sibai wa'atekikonia!” 

1 Me no aefa fahuhuo Yesu ba niha 
sato, mõi la ba Gafana'uma. 

2Ba da'õ so hõgõ zaradadu Roma sokhõ 
sawuyu ni'omasi'õnia. Mofõkhõ sibai 
zawuyu andro ba arakhagõ mate. 

3 Me irongo duria Yesu hõgõ zaradadu 
andro, ifatenge khõ Yesu ndra salaWa niha 
Yahudi wangandrõö ena'õ mõi la wamadõhõ 
fõkhõ zawuyunia andrõ. 

4 Me larugi Yesu, ba la'andrõ sibai 
khõ-Nia ena'õ Itolo hõgõ zaradadu andro. 

Lamane khõ Yesu, "Sõkhi na mutolo niha 
andrõ, Ama, 

> bõrõ me i'omasi'õ soida ba no ifasindro 
gosali khõma.” 

6 Fao Yesu khõra we'amõi. Me arakha 
irugi nomo andro Yesu, ifatenge ndra 
awõnia hõgõ zaradadu andro wanguma'õ, 
"He Ama, bõi fakao'Ö we'amõi ba nomogu. 
Tenga sinangea Ö'ondrasi nomogu 
we'amõi khõgu. 

7 Ya'odo samõsa lõ barani mamalukhaisi 
Ya'ugõ. Abõlõ sõkhi na ÕWa'õ manõ 
wehede ba dõhõ dania zawuyugu andro. 

8Ya'odo manõ u'o'ð wareta zi so yaWagu, 
ba saradadu si so tougu gõi ba si lõ tola lõ 
la'o'õ ligu. Na ufatenge samõsa zaradadu 
tougu andro wanguma'õ, 'Ae'e!' ba mofanõ 
ia; ba na uwa'o ba zaradadu bõ'ð, 'Aine ba 
da'e!' ba mõi ia. Ba na uWa'õ ba zawuyugu, 
'Fazõkhi da'e!' ba maoso ia ifazõkhi." 

9 Ahõlihõli dodo Yesu wamondrongo 
da'õ. Ifakhõlõ la ba Imane ba niha sato 
solo'õ Ya'ia, "Fondrege niha andre. LO 
nisõndra-Gu ba gotalua niha Gizera'eli 
sokhõ famati si mane famati niha andre!" 

10 Me mangavuli niha nifatenge andro ba 
nomo hõgõ zaradadu, ba no dõhõ wõkhõ 
zawuyu andro. 

11 Lõ ara aefa da'õ, mõi Yesu ba mbanua 
Na'i. Fao khõ-Nia ndra nifahaõ-Nia awõ 
niha sato. 

12 Me ahatõ Yesu ba zinga mbawa goli 
mbanua, so niha samasao si mate baero 
mbanua. Si mate andro ono matua, ono 
lakha mbanua, ha ya'ia nono ninania. Ato 
zowanua si fao khõ lakha mbanua andro. 

13 Me l'ila ndra alawe andro Yesu, ahakhõ 
dõdõ-Nia ba Imane, "Boi e'e, Ina!" 

14 Aefa da'õ Ihatõ'ð la Yesu ba Ibabaya 
hasi zi mate andro. Ba labatogõ ira 
samahea hasi. Imane Yesu, "He ono 
matua, Uwa'o khou faoso!" 

15 Ba maoso nono matua si mate andro 
ilau mudadao, ba iborotaigo muhede. Aefa 
da'o ibe'e khõ ninania nono andro Yesu. 

16 Ba fefu niha oi ihawui fa'ata'u ba 
ibõrõtaigõ lasuno Lowalangi. Lamane, "No 
tohare ba gotaluada Zama'ele'õ sebua! No 
moi Lowalangi ba wangorifi banua-Nia!" 

17 Ba tehõngõ duria Yesu ba zi sagõrõ 
Yudea awõ ba mbanua si fasui. 

18 La'ombakha'ð khõ Yohane fefu zalua 
andro ira nifahaõnia. Ba ikaoni Yohane 
darua ndra nifahaõnia. 

19 [/fatenge ira khõ Zo'aya Yesu ba 
wanofu, "Hadia Ya'ugõ Ama, zi tohare 

andro molo'õ amabu'ula li Lowalangi, ma 
zui mabaloi niha bõ'ð?" 

20 Ba mõi khõ Yesu nifahað Yohane si 
darua andro lamane khõ-Nia, "Nifatenge 
Yohane Samayagõ Idanõ ndra'aga ba 
wanofu khõ-U Ama, hadia Ya'ugõ niha 
si tohare andro molo'õ amabutula li 
Lowalangi, ma zui mabaloi niha bõ'8?" 

21 Faudu ba ginõtõ da'õ ato niha sofõkhõ 
nifadõhõ Yesu moroi ba wõkhõra. Ifofanõ 
wa'abõlõ zi lo sõkhi, ba ato niha sau'a 
zangila niha. 

22 Itema lira Yesu, Imane, "Mifuli ami khõ 
Yohane ba mi'ombakha'õ khõnia hadia 
ni'ila awõ nirongomi: ifuli la'ila niha sau'a, 
tola mowaõwaõ zombuyumbuyu, dõhõ 
zobou auri, larongo li niha safiso, te'orifi 
mangawuli zi no mate ba te'ombakha'õ 
Duria Somuso Dodo ba niha si numana. 

23 Ya'ahowu niha si lõ fatuwu Ndra'o." 

24Me no mofanõ dengetenge Yohane 
andro, lIbõrõtaigõ fahuhuo Yesu ba niha 
sato sanandrõsa khõ Yohane, Imane, "Na 
moi ami khõ Yohane ba dané si mate, 
hadia nifaigimi ba da'õ? Hadia du'u nifaheu 
nangi? 

2> Hadia nifaigimi na mõi ami ba da'õ? 
Hadia niha samake nukha si sõkhi? Hiza, 

niha sonukha si manõ awo niha si sõkhi 
fa'auri so ba nomo razo! 

26Tobali, hadia nifaigimi na mõi ami 
baero? Hadia ba wamaigi sama'ele'õ? 
Atulõ, tõra na'i moroi ba zama'ele'õ. 

27 Yohane andrõ niWa'õ ba ayati Mbuku 
Ni'amoni'õ, me imane, "Ya'e dengetenge- 
Gu,' IWa'õ Lowalangi, 'Ufatenge ia ofõna 
moroi khõ-U ba wamokai lala khõ-U!"" 

28Inõnõ wanguma'õ Yesu, "Mitõngõni 
da'e, samõsa lõ sabõlõ ebua moroi 
khõ Yohane Samayagõ Idanõ andro. Ba 
hiza niha fondrege zide'ide ba mbanua 
Lowalangi, ba no abõlõ ebua moroi khõ 
Yohane Samayagõ Idanð." 

23Fefu niha -- fao ndra sanema beo -- 
no oi larongo niWa'õ Yesu andro; ya'ira zi 
no molo'õ oroisa Lowalangi ba somasi na 
ibayagõ idanõ ira Yohane. 

30 Ba hiza ndra Farizai'o awo ndra sangila 
amakhoita, lõ omasi latema nifakhoi dõdõ 
Lowalangi andrõ ba wa'aurira. Lõ omasi 
ira na ibayagõ idanõ ira Yohane. 

31 ifuli fahuhuo Yesu. Imane, "Hadia Ube'e 
famaedo niha ba gõtõ andre? Si mane 
hadia ira? 

32 Hulõ ndraono si dadao ba fasa; so õsa 


Jar 


ba gotaluara zi'ao ba nawõra tano bõ'ð, 

'Malau zinuné fa'omuso dodo khõni, ba lõ 
manari ami! Malau zinunõ ba zi mate ba 
lõ omasi ami me'e!' 

33 Tohare Yohane Samayagö Idanõ -- 
fuasõ ia ba lõ ibadu nagu — ba mimane, 
'Niha nira'u fa'abõlõ zi lõ sõkhi ia! 

34 Ba tohare Nono Niha — manga ba 
mamadu —- hadia ia ba mimane, 'Faigi ato 
Niha andro! Solu'alu'a, simabu, awõ-Nia 
zanema beo ba niha sebua horõö!' 

35 Ba heWa'ae si manõ oroma wa'atuatua 
Lowalangi ba niha fefu sanema Ya'ia." 

36 So samõsa Warizai'o, Simoni dõinia. 
Ikaoni manga Yesu ba nomonia. Mõi Yesu 
ba nomonia ba manga la ba da'o. 

37 Ba mbanua da'õ so samõsa ndra alawe 
sebua horõ. Me irongo manga Yesu ba 
nomo Warizai'o andro ba tohare ia, i'ohe 
sambua mbulibuli so'õsi fanikha samohua. 

38 Muzizio ia furi Yesu ba gahe-Nia ba 
me'e ia fao wa ibasõi gahe Yesu taWa 
hõrõnia. Aefa da'õ i'osi gahe Yesu faoma 
bunia, i'ago gahe ba ibayoini fanikha 
samohua. 

39 Me i'ila da'ð Farizai'o sogaoni Yesu 
wemanga, imane tõdõnia, "Na sindruhu 
sama'ele'õ niha andre, tatu |'ila haniha 

ndra alawe andrõ sombambaya Ya'ia, wa 
ira alawe sebua horo!" 

40 Imane Yesu khõ Zimoni, "He Simoni, so 
sambalõ zomasi-Do UWa'õ khou." Itema 
li-Nia Simoni, "Hadia Guru, Wa'õ mano." 

41 Imane Yesu, "So darua zo'õmõ ba niha 
same'e nifalali kefe. Mo'õmõ zi samõsa 
lima ngaotu rufia firõ, ba si samõsa lima 
wulu rufia firõ. 

42 Darua manõ ira tebai labu'a gõmõra 
andro. Bõrõ da'õ maoso niha same'e 
nifalali kefe andro, ibe'e saohagõlõnia 
gõmõra. Boro da'õ, haniha ba gotalua zi 
darua andro zabõlõ mangomasi'õ niha 
same'e nifalali kefe?" 

43 Itema linia Simoni, "UWa'õ tõdõgu, niha 
sebua fo'õmõ andro!" Imane Yesu, "Atulõ 
zinõndrau.” 

44 [faigi ndra alawe andro Yesu ba Imane 
khõ Zimoni, "Hadia, no õ'ila ndra alawe 
andro? Me tohare Ndra'o ba nomou, ba 
lõ idanõ nihõnagõu wanasai ahe-Gu; ba 
ira alawe andre no isasai gahe-Gu tawa 
hõrõnia, ba i'osi faoma bunia. 

4515 õtema'ö Ndra'o faoma fa'agosa 
bawa, ba ira alawe andre lõ aetu'aetu i'ago 
gahe-Gu, i'otarai me so Ndra'o ba da'e. 

4616 nibayoiniu fanikha hõgõ-Gu, ba ira 
alawe andre no ibayoini fanikha samohua 
gahe-Gu. 

47 Sindruhundruhu niwa'ê-Gu khou: 
fa'omasinia sebua andro no tobali 
fangoroma wa no te'efa'o khõnia horõ 
soya andro! Na mu'efa'õ horõ niha ha 
ma'ifu, ba ha gõi ma'ifu iforoma'õ dania 
wa'omasinia." 

48 Ba Imane Yesu khõ ndra alawe andro, 
"No te'efa'õ horõu." 

49 Faoma lamane khõ nawõra niha sowulo 
ba wemanga andro awo Yesu, "Haniha 
niha andre wa tola gõi l'efa'ð horõ?" 

>0 Ba Imane Yesu ba ndra alawe andro, 
"Famatimõ zangorifi ya'ugõ. Fuli'õ 
va'ohahau dõdõu!" 

IL6 ara aefa da'õ, mõi Yesu misa ba 

mbanua sebua awo ba mbanua side'ide 
ba wanuriaigõ Turia Somuso Dõdõ wa 
lbõrõtaigõ wamatõrõ-Nia Lowalangi ba 
wa'arazo-Nia. 

“Si manõ gõi ndra alawe si no dõhõ 
moroi ba wa'abõlõ zi lõ sõkhi si ra'ið. 
Da'e ndra alawe andro: ya'ia Maria nifotõi 
gõi Magadala (dafitu wa'abõlõ zi lõ sõkhi 
nifofanõ moroi khõnia); 

3si manõ gõi Yohana, fo'omo Khuza, 
sohalõWõ ba nomo Herode; Susana, ba ato 
na ndra alawe tano bõ'ð. Latolo Yesu awo 
ira nifahaõ-Nia faoma okhõtara samõsa. 

*La'ondrasi manõ Yesu niha sato moroi 
sa ba mbanua. Ba me no ato zowulo, 
Itutunõ gamaedola da'e khõra. Imane, 

> "So samõsa zamazaewe tanõmõ. Me 
iffazaewe danõmõ andro, so zaekhu ba 
lala, ba lahundragõ niha sanõrõ ba i'a fofo 
Osa. 

6So gõi zaekhu ba nahia sokarakara. Me 
motalinga ia i'anema'õ aleu, boro me no 
Ookõlikõli dané si so ya'ia. 

7 So gõi danõmõ saekhu ba gotalua 
za'asa'a mao. Tumbu za'asa'a mao andrõ 
fabaya tanõmõ, irege ilazi'õ danõmõ si 
tumbu andro. 

8Ba so gõi danõmõ saekhu ba dané 
satabõ, tumbu ba mowua irege otu kali 
fabali.” Aefa da'õ |'etu'õ gamaedola andro 
Yesu Imane, "Ya'ami samondrongo da'e, 
ba mihaogõ wanõngõni!" 

?Lasofu ira nifahaõ-Nia geluaha 
gamaedola andro. 

10 Itema li Yesu, "Khõmi no mube'e 
wa'aboto ba dodo si tobini andro khõ 
Lowalangi awo wamatõrõ-Nia. Ba ba 

niha tano bõ'ð te'ombakha'õ da'õ faoma 
amaedola, ena'õ lafaigi ba lõ la'ila; heWa'ae 
larongo ba lõ aboto ba dõdõra.” 

11 "Da'e geluaha gamaedola andro: 
Tanõmõ andro no taroma li Lowalangi. 

12 Tanõmõ saekhu ba lala no amaedola 
niha samondrongo taroma li. Tohare 
Gafõkha ba irabu duria andrõ moroi bakha 
ba dõdõra ena'o lõ faduhu dõdõra ba 
ena'o lõte'orifi ira. 

13 Tanõmõ saekhu ba nahia sokarakara, 
no amaedola niha samondrongo taroma 
li ba sanema'õ faoma fa'omuso dodo. Ba 
lõ mangabakha duria andro bakha ba 
dõdõra. Lõ anau gõlõ wamatira, na so 
wanandraigõ, ba alio farði ira. 

14 Tanõmõ saekhu ba gotalua za'asa'a 
mao no amaedola niha samondrongo turia 
andro ba la'abusi todo, omasi ira kayo awo 
wa'asana ba wa'auri ba gulidanõ andre. 
Da'e fefu zolazi'õ ya'ira irege lõ tesõndra 
mbua si sõkhi moroi khõra. 

15 Tanõmõ saekhu ba dané satabõ, no 
amaedola niha samondrongo turia andrõ, 
ba la'irö'õ ia bakha ba dõdõra si sõkhi ba 
satulõ. So wa'anau gõlõ ba fanaha todo 
irege mowua." 

l6"L6 hadõi sanunu fandru, sombalugo 
va'ia faoma karaWa, ba ma same'e barõ 
naha wemõrõ. Ibe'e wandru andro ba 
nahia wandru, ena'õ la'ila hagania niha si 
moi yomo ba nomo. 

17106 hadõi nibini'õ si lõ oroma dania; 
ba lõ hadõi nibalugõ si lõ la'ila niha ba 
tebokai dania. 

18 Bõrð da'õ, mihaogõ wanõngõni hadia 
ia nirongomi. Ba niha si no so ba tenõnõ 
nasa khõnia. Ba ba niha si 15'8 ba tehalõ 
moroi khõnia na'i zi no so." 

19Mõi khõ Yesu nina-Nia awõ ndra 
talifusõ-Nia, ba tebai lafalukhaisi la boro 
wa'ato niha. 

20 So samõsa zanguma'ö khõ Yesu, 
"He Ama, no so baero nina-U awo ndra 
talifusõ-U. Omasi ira falukha khõ-U." 

21Ba Imane khõra fefu Yesu, "Ina-Gu ba 
ira talifusõ-Gu, ya'ia niha samondrongo 
taroma li Lowalangi ba samalua ya'ia.” 

22Samuza ma'õkhõ mõi Yesu ba 
dundraha awo nifahaõ-Nia. Imane khõra 
Yesu, "Mitabu, mõi ita yefo mbawa.” Ba 
mofanõ ira. 

23 Me moloyo ira, ba no mõrõ Yesu. Ba 
so nangi sabõlõbõlõ ba mbawa andro. 

Iborotaigo moi bakha ba dundraha nidanõ, 
samakiko ya'ira ena'6. 

24 Ba mõi khõ Yesu ndra nifahaõ-Nia ba 
wanusugi Ya'ia. Lamane, "He Guru, he 
Guru, tekiko ita!" Ba maoso Yesu, ItenaWa 
nangi awo mbade sebua andro. Ba tebato 
nangi awõ mbade, ba tobali ahono sibai 
mbawa. 

25 (mane Yesu khõ ndra nifahaõ-Nia, 
"Hana wa lõ mamati ami kho-Gu?" Ba 
ata'u ira fao wa ahõlihõli dõdõ. Faoma 
lamane khõ nawõra, "Haniha sindruhunia 
Niha andre, irege lbe'e li ba nangi awo ba 
mbade, ba la'o'õ gõi niWa'õ-Nia!" 

26 Latohugõ woloyo ira Yesu awo ndra 
nifahaõ-Nia irugi mbanua Gerasa yefo 
Mbawa Galilea tano ba gatumbukha. 

27 Me mõi tou Yesu ba dané, i'ondrasi la 
samõsa niha nira'u wa'abõlõö zi lõ sõkhi. 
'otarai mbanua niha andro. No ara lõ 
omasi monukha ia ba lõ omasi torõi ba 
nomo. Ba dõgi danõ nahia lewatõ torõi ia. 

28Me i'ila Yesu, mu'ao ia ba mangalulu 
fõna Yesu, imane, "He Yesu, Ono Lowalangi 
Fondrege ZalaWa! Hadia nilau-Mõ khõgu? 
U'andrõ khõ-U boi fakao ndra'odo!" 

29 Imanð wanguma'ö niha andrõ börõ 
me no l|fofanõ wa'abõlõ zi lõ sõkhi moroi 

khõnia Yesu. No auli kali ifatõrõ ia fa'abõlõ 
zi lo sõkhi andro, irege hewa'ae no larate 
danga awo gahenia ba lahaogõ wanaro 
va'ia, ba tola nasa i'etu'ð rate, ba i'ohe ia 
fa'abõlõ zi lõ sõkhi ba dané si mate. 

30 Isofu Yesu ba niha andrõ, "Haniha 
dõimõ?" Itema li niha andro, "Legiu' 
dõigu," bõrõ me ato wa'abõlõö zi lõ sõkhi 
sanaWa ya'ia. 

31 [a'andrõ sibai fa'abõlõ zi lõ sõkhi 
andro ena'o boi Ifofanõ ira numalõ ba 
mbaho. 

32 Ahatõ ba da'õ gõi so ngawawa mbawi 
sangalui gõra ba naerenaere hili. La'andrõ 
sibai khõ Yesu fa'abõlõ zi lõ sõkhi andro 
ena'õ Itehe khõra momõi ba ngawawa 
mbawi andro. Ba Itehegõ khõra Yesu. 

33 [arõi niha andro fa'abõlõ zi lõ sõkhi, 
lasaWa mbawi. Ba moloi mbawi, lafazibo 
ira moroi ba ngõfi mbaho adolo ba mbawa, 
ba oi alõmõ. 

34 La'ila fefu zalua sanaro bawi andro. 
Moloi ira ba latutunöõ duria andro ba 
mbanua awo ba halama misa si fasui ba 
da'o. 

35 Ba momõi baero niha wamaigi si no 
alua andro. La'ondrasi Yesu, ba la'ila ba 
da'o niha nira'u wa'abolo zi lo sokhi, 

no dumadao ahatõ ba gahe Yesu. No 
monukha ia ba no adõlõ wangerangerania. 
Oi ata'u ira fefu. 

36 Ya'ira si no mangila salua andro oi 
ladunõdunõ ba niha, hewisa wamadõhõ 
niha si so fa'abõlõ zi lõ sõkhi andro. 

37 Fefu zowanua ba Gerasa la'andrõ khõ 
Yesu ena lrõi nahia andro, boro me oi 
so wa-ata'ura. Ba moi Yesu ba dundraha, 
mangawuli la. 

38 Niha sawena aheta fa'abõlõ zi lõ sõkhi 
andro, i'andrõ sibai ena'õ tola fao ia awo 
Yesu. Ba Ifofanõ ia Yesu. Imane, 

33 "Angawuli ba khõmi, ba ombakha'õ 
hadia zi no llau Lowalangi khou." Ba mbi 
niha andro wanuriaigõ ba zi sagõrõ banua 
andro, hadia ia zi no llau Yesu khõnia. 

40 Me mangawuli Yesu yefo mbawa, 
lafaondragõ la faoma fa'omuso dodo bõrõ 
me no labalobaloi wa'atohare-Nia. 

41 Ba tohare samõsa zondrõnia'õ ba 
gosali, sotõi Ya'iro. Mangalulu ia fõna 
Yesu ba i'andrõ sibai khõ Yesu ena'õ mõi 
la ba nomonia, 

42 hõrõ me ononia alawe si ha 
sambusambua arakhagõ mate. Felendrua 
fakhe wa'ebua nono andrõ. Me mowaõwaõ 


LUKAS 8.43 -49 52 


Yesu numalõ ba nomo Ya'iro, ba oi zara 
lafadegedege ira niha khõ-Nia lõ lalalala. 

43 Ba da'õ so ndra alawe si no felendrua 
fakhe wa'ara, mofõkhõ sendro talu. Fefu 
haratonia no ahori ba wangalui daludalu, 
ba samõsa lõ si tola mamadõhõ. 

44 Moroi ba gotalua niha sato andro, 
ihato'o ia moroi furi Yesu, ba ibabaya gahe 
mbaru Yesu. Ba i'anema'õ dõhõ wendro 
dalu ndra alawe andro. 

45 [sofu Yesu, "Haniha zi no mombambaya 
Ya'o?" Ba fefu niha lamane tenga ya'aga. 
Imane Fetero, "He Ama, wa'ato niha 
samasui Ya'ugõ ba ladegeni sibai 
Ndra'ugõ!" 

46 Imane Yesu, "LO tola lõ'õ so 
zombambaya Ya'o. U'ila bõrõ me so 
wa'abolo saheta moroi khõ-Gu." 

47 [ila ira alawe andrê wa no oroma 
nilaunia. Mõi ia si fao fanizinizi mangalulu 
ia fõna Yesu. Fõna niha sato, itutunõ hana 
wa ibabaya mbaru Yesu, awo wa i'anemai'o 
doho ia. 

48 Imane khõnia Yesu, "He ono-Gu, 
famatimõ zamadoho ya'ugo. Fuli'õ 
ya'ohahau dodou." 

49 Me fahuhuo na Yesu, tohare samêsa 
dengetenge moroi ba nomo Ya'iro, “No 

mate nonou alawe andro. Bõi sa'ae busi 
dodo Guru andro." 

>0 Me Irongo niŵa'ð niha andro Yesu, 
Imane kho Ya'iro, "Bõi ata'ufi. Amati mano, 
dõhõ dania nonou." 

>l Me no larugi nomo Ya'iro, lõ Itehe 
moi si bakha niha awõ-Nia Yesu, baero 
Wetero, Yohane, Yakobo ba satua nono 
andro. 

>2 Ba oi zara me'e fefu niha, la'e'esi 
wa'amate nono andro. Imane Yesu, "Bõi 
mi'e'e. Tenga si mate nono andro, si 
moro." 

>3 La'igi'õ Yesu, bêrê me la'ila wa no mate 
nono alawe andro. 

>4 Aefa da'õ Ibabaya danga nono andro 
Yesu ba Imane, "He ono-Gu faoso!" 

>> Ba mangawuli noso nono andro, 
i'anema'ð maoso ia. Aefa da'õ Iwa'o khõra 
Yesu ena'o labe'e go nono andro. 

>6 Ba ahõlihõli sibai dõdõ zatua nono 
andro. Ba ItenaWa ira Yesu ena'õ boi 
la'ombakha'õ zalua andro gofu ha'õkhõ. 

l lkaoni ndra nifahaõ-Nia si felendrua 
Yesu, Ibe'e khõra wa'abõlõ ba 

wamofanõ fa'abõlõ zi lõ sõkhi awo 
wamadõhõ fõkhõ. 


LUKAS 9.2-9 54 


2 Aefa da'ö Ifatenge ira ba wanuriaigö 
turia wa no lbõrõtaigõ wamatõrõ-Nia 
Lowalangi ba wa'arazo-Nia, awõ ba 
wamadõhõ fõkhõ. 

3 Imane khõra Yesu, "Bõi mi'ohe hadia 
ia ba wofanõmi, boi mi'ohe zi'o, ma 
kandrekandre naha gefe, ba ma 0, ba ma 
kefe ba ma zui dua gõrõ nukha. 

4 Gofu heza latema ami, mi'iagõ ba da'õ 
irege mirõi mbanua andro. 

> Ba heza lõ la tema ami, ba mi'anotogõ 
gawugawu ba gahemi na mirõi mbanua 
andrõ, si tobali tandra wamangelama 
va'ira.” 

6Ba mofanõ ndra nifahaõ Yesu, mõi ira 
ba mbanua misa ba wanuriaigõ Turia 
Somuso Dodo andro awo ba wamadõhõ 
niha sofõkhõ gofu heza. 

7 Me irongo Herode, samatõrõ ba Galilea, 
fefu duria andrõ ba tobali abu dõdõnia. 
Bõrð me so zanguma'ð, no ifuli auri 
Yohane Samayagõ Idanð! 

8 So gõi zanguma'ö õsa no ifuli oroma 
Gelia. Ba so gõi niha bõ'ð zanguma'o no 
ifuli auri zamõsa moroi ba gotalua ndra 
sama'ele'õ luo no. 

Imane Herode, "No ufa'eWa'õ hõgõ 
Yohane. Ba haniha zindruhunia Niha 

andre? No oya ngawalõ nirongogu 
sanandrõsa khõ-Nia." Andro omasi sibai 
Herode i'ila Yesu. 

10 Mangawuli ndra nifahaõ Yesu ba 
latutunõ khõ Yesu fefu zi no lafalua. 
'ohe ira Yesu we'amõi ba mbanua sotõi 
Betisa'ida, ha ya'iya'ira. 

11 Ba me la'ila niha sato da'õ, ba la'o'õ 
Yesu. Itema ira Yesu, fahuhuo la khõra 
sanandrõsa ba mbanua Lowalangi. Ba 
Ifadõhõ gõi niha sofõkhõ ba gotaluara. 

12 Me no arakha bongi, ba mõi khõ Yesu 
ndra nifahaõ-Nia si felendrua lamane, 
"He Ama, no arõu naha andre moroi ba 
mbanua. Abõlõ sõkhi Ofofand ndra niha 
andre, ena'õ tola la'alui gora awo nahia 
wemõrõ ba mbanua ba ma ba halama si 
fasui ba da'e." 

13 Imane khõra Yesu, "Mibe'e manö gõra." 
Lamane ira nifahaõ-Nia, "Ha lima ngawua 
roti ba ha dua rozi gi'a si so khõma. Hadia 
lõ tola lõ moi ndra'aga mowõli go niha 
sato andro fefu?" 

14(So mato lima ribu ndra matua ba 
da'o.) Imane Yesu khõ ndra nifahaõ-Nia, 
"MiWa'õ ba niha sato ena'õ mudadao ba 
lafa'oli'oli ira, mato lima wulu niha wa'ato 
zi sangenoli." 

15Ba la'o'ð niWwa'õ Yesu ira nifahaõ-Nia. 
La'andrõ dumadao fefu niha sato. 

16 Ba lhalõ zi lima ngawua roti awo zi 
dua rozi gi'a andro, lfaõga hõrõ-Nia 
ba mbanua si yawa ba l'aohasi gõlõ 
Lowalangi. Iboboto roti awo gi'a andro 
faoma tanga-Nia ba lbe'e khõ ndra 
nifahaõ-Nia ena'õ labagibagi ba niha sato 
andro. 

17 Manga ira fefu irege abuso. Ba 
la'owuloi zi torõi gê niha sato ira nifahao 
Yesu, ba felendrua daga tõ tosai. 

18Samuza ma'õkhõ, me mangandro Yesu 
ba zi ha Ya'ia, la'ondrasi la ira nifahaõ-Nia. 
Isofu khõra Yesu, "Haniha Ndra'odo andre 
wanguma'õ niha?" 

19 atema li-Nia, lamane, "So zanguma'ö 
Yohane Samayagõ Idanõ Ndra'ugõ. So 
gõi zanguma' Elia, ba lamane gõi tano 
bo'o Osa samõsa moroi ba gotalua ndra 
Sama'ele'õ luo no si no ifuli auri." 

20]sofu Yesu, "Ba molo'õ ya'ami, haniha 
Ndra'odo andre?" Itema li Fetero, imane, 
"Keriso Ndra'ugõ, Razo Sangorifi nifabu'u 
Lowalangi." 

21 Aefa da'õ Imane Yesu khõ ndra 
nifahaõ-Nia, "Ma'ifu bõi mi'ombakha'õ 
da'e gofu ha'õkhõ." 

2216 tola Iõð'ð oya Itaõgõ wamakao 
Ono Niha, ba la'uduni la ira salaWa niha 
Yehuda, awo ndra ere sebua, ba sangila 
amakhoita. Labunu dania la, ba na no irugi 
tolu ngaluo ba tesusugi mangawuli la. 

23 Aefa da'õ Imane Yesu ba niha sato, 
"Dozi niha somasi molo'o Ya'o, ba 
ya mu'ositengagõ ia; ilu'i rõfania ero 
ma'õkhõ, ba ya mu'o'õ Ndra'odo. 

24 Bõrð me niha somasi manganau'õ 
nosonia, da'õ zi taya fa'auri dania. Ba niha 
sanehegõ fa'aurinia bõrð Ndra'o, da'õ 
zanõndra fa'auri dania. 

25Hadia hare ba niha na i'okhõgõ zi 
sagõrõ ulidanõ andre, na tekiko ia ba taya 
wa'aurinia samõsa? 

26 Na aila niha wamaduhu'ö Ya'o awo 
wamahaõ-Gu, ba aila gõi dania Nono 
wamaduhu'õ niha andro na tohare la 
dania si fao lakhõmi-Nia, awõ lakhõmi 
Nama-Nia, ba lakhõmi mala'ika ni'amoni'õ! 

27 Mitõngõni hadia niWa'õ-Gu andre: So 
niha si so ba da'e zi lõ mate fatua lõ ni'ilara 
wamasindro Lowalangi famatõrõ-Nia 
andro." 

28 Mato samigu wa'ara, me no aefa 
Ifahao fefu da'o Yesu, l'ohe ndra Fetero, 

Yohane, ba Yakobo yawa ba zuzu hili ba 
wangandrõ. 

29 Me fatua mangandrõ Yesu, ba tobali 
mbawa-Nia awo nukhania, tobali afusi no 
takile. 

30Ba i'anemai'õ tohare darua niha, ya'ia 
Moze ba Elia si no molakhõmi haga si 
otarai zorugo. Fahuhuo ira khõ Yesu 
sanandrõsa ba wa'amate-Nia si lõ ara tõ 
Itõrõ dania ba Yeruzalema. 

31 (9:30) 

32 Me inõtõ da'õ ba no alau hõrõ ndra 
Fetero awo nawõnia. Ba hiza, me tokea ira, 
la'ila Yesu solakhõmi, ba darua niha si so 
ba da'õ awõ-Nia. 

33 Ba me larõi Yesu niha si darua 
andro, imane Fetero khõ Yesu, "He Guru, 
wa'asõkhi nahiada da'e. Da mafazõkhi têlu 
nose; sambua khõ-U, sambua kho Moze, 
ba sambua khõ Gelia.” (Imanõ wehede 
Fetero me lõ i'ila hadia ia niWa'õnia.) 

34 Me fahuohuo nasa Yesu, ba tohare 
lawuo solumõ'õ ya'ira, irege ata'u sibai ira. 

35 Aefa da'ö terongo li soroi lawuo 
wanguma'õ, "Da'e nono-Gu nituyu-Gu. 
Mifondrondrongo khõ-Nia!" 

36 Me no aefa tebato li andrõ, ba la'ila 
ha tõ Yesu zi so ba da'o. Ba lõ mano 

hedehede ndra nifahaõ Yesu sanandrõsa 
ba da'o fefu, ba lõ la'ombakha'õ ba niha 
gofu ha'õkhõ, hadia ia zi no la'ila andro. 

37 Mahemolunia mõi mitou moroi ba hili 
Yesu awo nifahaõ-Nia si datõlu, ba ato 
niha sangondrasi Ya'ia. 

38 Ba so samõsa ndra matua moroi ba 
gotalua niha sato andro si'ao, wanguma'õ, 
"He Guru, tolo faigi nonogu andre -- ha 
sambusambua ia nonogu! 

39 No ira'u ia fa'abõlõ zi lð sõkhi, 
ba izumaigõ mu'ao ia ba agakandro 
mbotonia, ba fawukho gilo ba mbawania. 
LO mamalo ifakao ia fa'abolo zi lõ sõkhi 
andrõ ba lõ omasi aheta moroi khõnia! 

40 No u'andrõ khõ ndra nifaha'õ-U ba 
wamofanõ fa'abõlõ zi lõ sõkhi andro, ba 
tebai lafofanõ." 

41 Itema li Yesu, "Sindruhundruhu ami 
andre! Duhuduhu wa niha si no tefuyu 
todo ami ba si lõ mamati! Ha wa'ara tõ 
nasa lõ tola lõ so Ndra'o khõmi ba Ubologõ 
dõdõ-Gu khõmi? Ohe ba da'e nonomõ 
andro!" 

42 Fatua mowaõwaõ nono andro 
wangondrasi Yesu, i'olobigo ia fa'abolo zi 
lo sõkhi andro ba ikakandro'õ mbotonia. 
Ba ItenaWa wa'abõlõ zi lõ sõkhi andro 

Yesu, Ifadõhõ wõkhõ nono andro. Awena 
Ifuli nono andro khõ namania. 

43 Ba oi ahõlihõli dodo niha fefu wamaigi 
fa'abõlõ Lowalangi fondrege zebua andro. 
Ba wa'ahõlihõli dõdõ nasa so niha sato 
wamaigi nilau Yesu andro fefu me humede 
Yesu khõ ndra nifahaõ-Nia, Imane, 

44"Mihaogõ wanõngõni ba bõi 
mi'olifugõ'õ ami wehede-Gu andre: Tebe'e 
sa dania Nono Niha ba danga niha." 

45 Ba lõ aboto ba dõdõ ndra nifahað 
niWa'õ Yesu andro. Ba Ibini'o da'o khõ 
ndra nifahaõ, ena'o lõ aboto ba dodora. Ba 
ata'u gõi ira wanofu khõ Yesu. 

46 Alua wasosota ba gotalua ndra nifahaõ 
Yesu sanandrõsa haniha zabõlõ ebua ba 
gotaluara. 

47 "ila Yesu gera'erara, andro lhalö 
ndraono ba lfezizio ba zinga-Nia. 

48 Imane khõra, "Haniha zanema ono 
andre bõrõ Ndra'o, ba no itema gõi Ndra'o. 
Ba haniha zanema Ya'o, ba no gõi itema 
zamatenge Ya'o. Boro me sabõlõ ide'ide 
ba gotaluami, da'õ zabõlõ ebua!" 

49 Imane Yohane, "He Amagu Guru, no 
ma'ila niha samofanõ fa'abõlõ zi lõ sõkhi 
ba dõi-Mõ, ba no matenawWa ia wamalua 
da'õ, bõrõ me tenga awõda ia." 

>0 Imane Yesu khõ Yohane awo nifahaõ 
bo'o, "Boi mitenaWa niha andro, boro me 
si lo fa'udu khõmi, ba no awõmi." 

>! Me no ahatõ ginõtõö tefazaWa Yesu 
ba zorugo, Ihalo gangetula we'amõi ba 
Yeruzalema. 

52 Ifowaõwaõ niha fõna-Nia, mõi ba zi 
sambua mbanua ba Zamaria. Ba da'õ 
la'asiwai fefu hadia ia khõ Yesu. 

>3 Ba lõ latema Yesu niha mbanua andrõ, 
hewa'ae numalõ ba Yeruzalema Yesu. 

>4 Me la'ila ira nifahaõ Yesu da'õ, lamane 
ira Yakobo ba Yohane khõ Yesu, "He 
So'aya, hadia omasi Ndra'ugõ na ma'andrõ 
galitõ moroi ba mbanua wanunu niha 
andre fefu?" 

>> faigi furi Yesu ba mofõnu la khõra. 

26 Aefa da'õ mõi ira ba mbanua tanõ bõ'ð. 

>/ Fatua mowaõwaõ Yesu awo ndra 
nifahaõ-Nia, so samõsa zanguma'õ khõ 
Yesu, "He Ama, omasido u'o'o Ndra'ugõ 
gofu heza mõi'Ö!" 

>8 Imane Yesu, "So dõgi narõ hili ba nasu 
gatua, ba so gazuni ba wofo, ba hiza khõ 
Nono Niha lõ nahia wemoro." 

>9 Ba Imane ba niha si samõsa tand bõ'ð 
Yesu, "Tabu o'ð Ndra'o." Ba imane niha 

andrõ, "He Ama, tehe khõgu ua wogo'o 
amagu." 

60 Imane Yesu, "Akha lako'o zi mate 
khõra si mate. Ba ya'ugõ, ofanð, turiaigõ 
duria wa no lbõrõtaigõ wamatõrõ-Nia 
Lowalangi." 

61 So gõi dané bö'õ sanguma'õ, "He 
Ama, omasido u'o'o Ndra'ugõ, ba tehegõ 
ua khõgu wangawvuli ba wo'angonaisi 
soroiyomogUu." 

62 Imane Yesu ba niha andro, "Niha si no 
mamõrõgõ famaku ba laza, ba na ifaigi 
furi, ba tenga sinangea tobali ono mbanua 
Lowalangi da'8." 
| 0 l Me no aefa da'ö [fili zui fitu 

ngafulu nifahaõ-Nia Yesu. Ifatenge 
ira darudarua sowaðwað fõna-Nia ba 
mbanua awo nahia si moi la dania. 

2 imane khõra Yesu, "Ebolo sa mbasitõ, 
ba lõ ato zohalõW8. Andro boro da'o 
mi'andrõ khõ Zokhõ nowi ena'o Ifatenge 
niha sangowuloi bua nowi-Nia. 

3Mi'ae'e! Ufatenge ami hulõ nono 
mbiribiri ba hunõ nasu gatua. 

*Bõi mi'ohe gofekofe ba ma 
kandrekandre nahia gefe, ma zui 
badagahe. Bõi mi'olombase ba dalu lala ba 
wangowai niha. 

> Na mõi ami yomo ba zi sambua omo, 
ba da'õ zi fõfõna miwa'o, 'Ya falukha 
wa'ohahau dodo zi sambua omo andre.' 

6Ba na so ba da'õ niha somasi fa'ohahau 
dodo andrõ, ba ahono khõnia wangowaimi 
andro. Ba na lõ omasi ia wa'ohahau dodo 
ba mifuli mihalõ wangowai fa'ohahau 
dodo andro khõmi. 

7Mi'iagõ mané zi sambua omo. Mitema 
mbalazo nibe'era khõmi, bõrõ me 
sinangea latema mbua wa'erege dõdõra 
sohalowo. Boi mifalalilali nomo moroi ba 
zi sambua numalõ ba dané bõ'ð. 

8Na mõi ami ba zi sambua banua ba na 
latema ami ba da'õ, ba mi'a hadia mbalazo 
nibe'era khõmi ba da'õ. 

9 Mifadoho zofõkhõ ba mbanua, ba 
mi'ombakha'õ ba niha si so ba da'õ, 'Lõ 
ara tõ Ibõrõtaigõ wamatõrõ-Nia Lowalangi 
ba wa'arazo-Nia ba gotaluami.' 

10 Ba na mõi ami ba zi sambua banua, ba 
na lõ latema ami ba da'õ, mi'ae'e ba lala 
ba mimane, 

11'Gawugawu si falemba ba gahema na'i 
ma'anotogõ si tobali famangelama khõmi. 
Mihaogõ wanõngõni, lõ ara tõ Ibõrõtaigõ 
wamatõrõ-Nia Lowalangi ba wa'arazo-Nia 
ba gotaluami!" 

12 Mitõngõni, ba luo safuria andro abõlõ 
Ihakhõsi todo dania Lowalangi mbanua 
Zodoma moroi ba mbanua da'õ!" 

13"Alai ndra'ugõ, Khorazi! Ba alai 
ndra'ugõ, Betisa'ida! Na tefalua zahõlihõli 
dodo nifalua khõmi andro ba mbanua Diro 
ba ba Zidona, ba no ara mangesa dõdõra 
moroi ba horõra, ba la'onukha mbaru 
wa'abu dodo ba lalau nawu ba hõgõra. 

14 Ba luo safuria, abõlõ Ihakhõsi todo 
Lowalangi niha Diro ba niha Zidona moroi 
khõmi. 

15 Ba ya'ugõ Kafana'uma! Hadia õWa'õ 
dõdõu, la'alaWa'õ ndra'ugõ ba zorugo? 
Lo'o. No nitibo'õ ndra'ugõ ba narako!" 

16 Aefa da'õ Imane Yesu khõ ndra 
nifahaõ-Nia, "Niha samondrongo khõmi, 
no gõi ifondrondrongo khõ-Gu. Niha 
si lõ manema ya'ami, ba 15'õ gõi itema 
Ndra'odo. Ba si lõ manema Ya'o, no lõ gõi 
itema zamatenge Ya'o." 

17 Mangawuli nifahað Yesu si fitu ngafulu 
andro si fao fa'omuso dodo. Lamane, "He 
So'aya, fa'abolo zi lõ sõkhi gõi no la'o'o 
lima na mafofanõ ira ba dõi-Mõ!" 

18 Itema li Yesu, "No U'ila wa'abõlõ zi lõ 
sõkhi saekhu tou moroi ba mbanua si 
yawa, hulõ gari mbanua. 

19 Mitõngõni! No mitema wa'abõlõ moroi 
khõ-Gu ba wanguhundragõ ulo ba tongo 
awo wa'abõlõ ba wo'alani udu. Ba ma'ifu lõ 
hadia ia samakiko ya'ami. 

20 Ba hewa'ae si manõ, bõi mi'omusoi'õ 
dõdõmi bõrõ me la'o'ð limi fa'abõlõ zi lõ 
sõkhi si ra'iõ. Abõlõ sõkhi na mi'omusoi'õ 
dõdõmi bêra me no mutanõö dõimi ba 
zorugo." 

21 Me inõtõ da'õ gõi, omuso dodo Yesu 
boro me Ifatõrõ la Eheha Lowalangi. Imane 
Yesu, "He Ama, So'aya zorugo ba ulidanõ! 
U'andrö saohagölõ khõ-U me no Õbini'õ 
da'õ ma'afefu ba niha sonekhe ba ba 
zatuatua, ba no Ö'oroma'õ ba niha si lõ 
fa'atuatua. No da'õ zomasi dõdõ-U, Ama. 

22 Fefu hadia ia ba no lbe'e khõ-Gu 
ama-Gu. Ba samõsa lõ sangila Ono, baero 
Nama andro. Ba si mano gõi, samõsa 
lõ sangila Ama, baero Nono; awo niha 
somasi |'ombakha'õ Ono, haniha Nama 
andro." 

23 ifakholo la Yesu khõ ndra nifahaõ- 
Nia, ba Imane khõra ba zi ha ya'ira, 
"Moharazaki sibai ami, bõrõ me no mi'ila 
fefu zi no mi'ila andro. 

24 Bõrð da'õ mitongoni: Ato razo ba 
sama'ele'ð somasi mangila hadia ia 

ni'ilami iada'e, ba hiza lõ ni'ilara. Omasi 
sibai ira larongo nirongomi andre, ba lõ 
nirongora." 

25 Aefa da'õ maoso samõsa zangila 
amakhoita ba wamesu li Yesu. Isofu 
imane, "He Amagu Guru, hadia nilaugu 
ena'õ usõndra wa'auri si lõ aetu?" 

26 Itema linia Yesu, "Hadia nisura ba 
Mbuku Ni'amoni'õ? Hewisa gera'erau 
sanandrõsa ba da'o?" 

27 Itema li niha andro, "Omasi'õ Zo'aya 
Lowalangiu moroi si'aikõ ba dõdõu, nosou 
ma'asambua awo fefu wa'abõlõu, ba fefu 
wangerangerau,' ba 'Omasi'õ nawõu niha 
si mane fangomasi'õu ya'ugõ samõsa.”" 

28 Imane khõnia Yesu, "Atulõ wanemau li 
andro. Lau zi mano, ba auri ndra'ugõ." 

29 Ba omasi zangila amakhoita andro 
na ha ya'ia zatulõ. Isofu imane, "Haniha 
nawõgu niha andro?" 

30 [tema linia Yesu, "So samõsa zi mõi 
mitou ba Yeruzalema moroi ba Yerikho. 
Ba dalu lala falukha ia zorabu. Larabu ia 
ba labõbõzi irege arakhagõ mate, ba larõi 
mano ia ba da'õ. 

31 Tefaudu itõrõ ba da'õ ere. Me i'ila niha 
andro ere, i'arõu'õ ia ba zinga lala, ba 
idolo fofanõ. 

32 Si mané gõi samõsa mado Lewi. Itõrõ 
da'õ ba i'ila niha nirabu andro. Ba itõrõ 
mano, italu'i niha andro ba zi tambai lala. 

33 Ba so gõi niha Zamaria sanõrõö da'õ. Me 
i'ila niha andro, ahakhõ dõdõnia. 

34 'ondrasi niha andrõ ba isasai fefu 
zokhonia agu, ba idaludaluni fanikha, ba 
ibõbõ zokho andro. Aefa da'o ifazaWa 
yawa ba hulu galidenia ba i'ohe ba nahia 
wemõrõ zikoli ba irorogõ ba da'o. 

35 Ba mahemolu õ ihalõ dombua ngawua 
gefe firõ ba ibe'e ba zokhõ omo zikoli 
andro, imane, 'Rorogõ ia. Ba na so nasa 
zoguna tano bõ'ð, ba ubu'a dania khou, 
na ufulido ba da'e."" 

36 |'etu'õ nidunõdunõ-Nia andro Yesu, 
Imane, "Moroi ba zi datõlu andrõ, haniha 
molo'õ ya'ugõ nawo niha nirabu andro?" 

37 Itema li sangila amakhoita andro, 
imane, "Niha si hakhõsi todo ya'ia." Imane 
khõnia Yesu, "Ba ae'e, lau zi mano gõi!" 

38 Aefa da'õ Itohugõ wofanõ Yesu awo 
ndra nifahaõ-Nia, larugi sambua mbanua 
side'ide. So ba da'õ samõsa ndra alawe 
sotõi Marata, ikaoni Yesu ba nomonia. 

3950 gõi dalifusõnia alawe, sotõi 
Maria. Dumadao Maria fõna Yesu ba 
wamondrongo famahaõ-Nia. 

40 Ba hiza arõðrõ Marata ba wombambaya 
halõWõ ba nomo. Mõi Marata khõ Yesu ba 
imane, "He So'aya, hadia aboto ba dodo-U 
wa ibe'e mano sangai halõWõ ndra'o Maria 
ha ya'oya'o? 8:Wa'o khõnia akha itolodo!" 

41 Itema linia So'aya, "Marata, Marata! Oya 
mano Obusi tõdõu ba lõ mano fa'ahonou, 

42 ba ha sambalõ zoguna. No ituyu 
khõnia zi sõkhi Maria, ba lõ teheta khõnia 
da'õ." 

I Samuza ma'õökhõ, Ilau mangandrõ 
| | Yesu ba zi sambua nahia. Me no 
aefa mangandro la, samõsa moroi ba 
gotalua ndra nifahaõ-Nia sanguma'õ, "He 
So'aya, fahaõ ndra'aga ba wangandrõ 
si mane Yohane Samayagõ Idanõ andro 
samahaõ ira nifahaõnia." 

“Imane khõra Yesu, "Na mangandrõö ami, 
ba mimane, 'He Ama, ya tefosumange 
dõi-Mõ andro ni'amoni'õ; Ya'ugõ zamatõrõ 
va'aga. 

3 Be'e khõma gö soguna ero ma'õkhõ. 

4 Be'e aefa khõma horõma, si manõ 
gõi ndra'aga ma'efa'õ zala niha si so 
sala khõma. Ba bõi lulu ndra'aga ba 
wanandraigõ.'" 

>Imane khõ ndra nifahaõ-Nia Yesu, "Na 
so ba gotaluami zi mõi ba nomo nawõnia 

ba zi talu mbongi, ba imane, 'He talifusõ, 
be'e nifalaligu tõlu ngawua roti, 

6bhõrõ me so nawõgu sikoli si mõi ba 
nomogu, ba lõ khõgu õnia!' 

7 Na imane awõu ni'ondrasimõ andro 
wanema li, moroi si bakha ba nomonia, 
'Bõi busi dõdõgu! No mukusi mbawa 
ndruhõ ba ya'o awo ndraonogu no moro. 
Tebai maosodo wame'e khõu hadia ia." 

S"Hewisa?" Imand wanohugõ fehede-Nia 
Yesu. "UWa'õ khõmi, lau! Ba heWa'ae si 
fahuwu khõnia ndra'ugõ, ba lõ maoso ia 
ba ibe'e khõu hadia ia. Ba hiza, bõrõ me 
lõ aila ndra'ugõ ba lõ aetu'aetu õ'andrõ 
khõnia, ba maoso ia sa'atõ, ibe'e khou 
hadia ia zoguna khõmõ andrõ. 

2Ba UWa'õ khõmi: Mi'angandrõ ba 
tebe'e khõmi, mi'angalui ba misõndra, 
mibokoboko ba tebokai khõmi mbawa 
ndruhõ. 

10 Dozi sangandrõö ba itema; sangalui ba 
isõndra ba samõkõmõkõ bawa ndruhõ, ba 
tebokai khõnia. 

11 Ba haniha ba gotaluami zatua same'e 
ulo khõ nononia, na i'andrõ gi'a? 

12 Ba ma zui same'e tongo, na i'andrõ 
gadulo? 

13 Gofu hewisa wa'alõsõkhimi, ba mi'ila 
sa'atõ mibe'e zi sõkhi ba ndraonomi. 

Ba lõ mendrua mano Namami andro si 
so ba zorugo. lbe'e Geheha-Nia ba niha 
sangandrõ khõ-Nia!" 

14 Samuza ma'õkhõ Ifofanõ wa'abõlõ 
zi lo sõkhi moroi ba niha si lõ hede 
Yesu. Me mõi baero wa'abõlõ zi lo sõkhi, 
ba ibõrõtaigõ muhede niha andro. Oi 
ahõlihõli dodo niha sato, 

13 ha so 6sa zanguma'õ, "Tola Ifofanõ 
wa'abõlõ zi lo sõkhi me no ibe'e khõnia 
wa'abõlõ Belesebu, bohalima wa'abolo zi 
lõ sõkhi andro." 

16 So gõi niha bê'ê sanandraigö Yesu. 
La'andrõ khõ Yesu ena'ð llau dandra 
sahõlihõli dodo si tobali tandra wa no 
soroi khõ Lowalangi la. 

17 Ba l'ila Yesu gohitõ dödõra. Andrõ 
Imane khõra, "Na aboto zi sambua soi 
tobali mongawangawawa ba fa'udu'udu, 
ba ha ba zadudu soi da'ð. Ba na arasa zi 
sambua ngambatõ ba mowa'udu'udu, ba 
ha ba zadudu gõi wongambatõ da'8. 

18 Si manõ gõi ba gamatõrõWa Zatana; na 
so wa'udusa ba gotaluara, ba adudu dania 
gamatõrõWa andro. Ba miWa'õ, Ufofanõ 

ba Mbelesebu. 

19 Na si manõ, heza moroi wa'abõlõ 
na lafofanõ wa'abolo zi lõ sõkhi ira 
nifahaõmi? Nifahaõmi andrõ zangoroma 
wa lõ atulõ niWa'õmi! 

20 Ufofand wa'abõlõ zi lõ sõkhi börõ 
wa'abõlõ Lowalangi. Eluahania da'õ no 
lbõrõtaigõ wamatõrõ-Nia Lowalangi ba 
gotaluami. 

21 Na so samõsa zabõlõ, si no mamake 
fangõna ba wanaro omonia, ba lõte'ala zi 
so khõnia. 

22Ba na so zi tõra abõlõ moroi khõnia 
sangalani ya'ia, ba da'õ zorabu fefu 
fangõna si no we'ewe'e dodo zokhõ omo 
andro, awo wa ifaosafaosa fefu gamagama 
nirabunia. 

23 Niha si lõ fao awõ-Gu, ba no si fa'udu 
khõ-Gu, ba niha si lõ mangozara awõ-Gu, 
ba no niha samakiko halõWõ-Gu!" 

24"Na no aheta wa'abõlõ zi lõ sõkhi 
moroi ba zi samõsa niha, ba mowaõwaõ 
wa'abõlõ zi lõ sõkhi andro ba dané si no 
Ookõlikõli, wangalui nahia wolombase, ba 
lõ isõndra nahiania. Bõrõ da'õ, imane, 'Da 
mangawulido ba nomo si no urõi!' 

25 Ba me ifuli ia, ba i'ila nomo andro no 
muhaogõ ba tof5fõ. 

26 Ba mõi ia mukaoni dafitu tõ wa'abõlõ 
zi lõ sõkhi tano bõ'ð sabõlõ afaito moroi 
khõnia. Mõi ira bakha ba niha andrõ, 
ba torõi ira ba da'õ. Ba tobali tedou 
wa'alõsõkhi niha andro." 

27 Me no aefa |Wa'õ zi manõ Yesu, ba 
muhede samõsa ndra alawe khõ-Nia 
moroi ba gotalua niha sato, imane, 
"Sindruhundruhu ohahau dodo ndra alawe 
sangadonogõ ba samaenu Ya'ugõ!" 

28 Itema linia Yesu, "Ya'ia, ba abõlõ 
ohahau dõdõ nasa niha samondrongo 
Taroma li Lowalangi ba samalua ya'ia!" 

29 Me lahurufai Yesu niha sato, Itohugõ 
huhuo-Nia, Imane, "No fondrege wa lõ 
sõkhi niha ba ginoto da'ð. La'andrõ ena'õ 
lafaigi dandra sahõlihõli dodo. Ba ma'ifu lõ 
tandra sahõlihõli dodo nibe'e khõra, baero 
dandra andro khõ Yona sama'ele'õ. 

30 Si mane fa'atobali Yona andrõ tandra 
sahõli dodo ba mbanua Niniwe, si mano 
gõi Nono Niha andro tobali tandra 
sahõlihõli dodo ba niha ba goto da'e. 

31 Ba luo safuria, maoso dania Ratu 
moroi Raya fao awo niha ba goto da'e, 
ba la'angadugõ ira. Börõ me ha ba 

wamondrongo famahaõ Zalomo satuatua 
andrõ, itõrõ danõ sarõu moroi ba 
wondrege danõ Ratu andro. Ba no so ba 
da'e zabõlõ ebua moroi khõ Razo Salomo! 

32 Ba luo safuria, maoso dania zowanua 
ba Niniwe fao awo niha ba goto da'õ, 
ba la'angadugõ ira bõrõ me no lafalalini 
gera'erara banua Niniwe andro moroi ba 
horõra, me fahuhuo Yona khõra. Ba hiza 
so ba da'e zabõlõ ebua moroi khõ Yona!" 

33"16 sanunu fandru ba samini'õ fandru 
andro awo zamalugõ ya'ia faoma karaWa. 
Tatu ibe'e wandru andro ba nahania, ena'õ 
la'ila hagania niha si mõi yomo. 

34 Fandru mboto hõrõ. Na ohahau 
hõrõmi, ba mohaga fefu zi sageu botomi. 
Ba na hawuõ hõrõmi, ba ogõmigõmi zi 
sageu botomi. 

35 Bõrõ da'õ, mi'angenanõi, fabõi 
ogõmigõmi haga andro si so khõmi. 

36 Na mohaga mbotou ma'asambua, 
ba ma'ifu lõ sogõmigõmi, ba muhaga 
mbotou ma'asambua si mane nihagaini 
haga wandru." 

37 Me no aefa fahuhuo Yesu, ikaoni la 
samõsa Farizai'o, wemanga ba nomonia. 
Ba moi Yesu wemanga ba da'o. 

38 Ba ahõlihõli dodo Warizai'o andro me 
i'ila Ið mombanõ Yesu me manga la molo'o 
amakhoita agama. 

39 Bõrð da'd Imane So'aya khõnia, "Si 
to'õlõnia ya'ami ira Farizai'o, misasai mako 
awo wiga ha tanõ baero, ba bakha ba 
dõdõmi afõnu fa'abe'e dodo ba fa lõ sõkhi. 

40 Niha si lõ tõdõ ami! Hadia tenga 
Lowalangi zamazõkhi he tanõ baero ba he 
tano bakha andro? 

41 Si so yawa ba mako awo ba wigami 
andro, da'o zi lõ tola lõ mibe'e ba niha 
si numana. Na milau zi manõ awena tola 
ehao fefu. 

42 Alai ami, Farizai'o! Bua wangahalõmi, 
nila ba fangoyo, awo zinanõ faramasa 
bõ'õ, mibe'e zi sambua ni'ofulu khõ 
Lowalangi, ba fa'atulõ awo wa'omasi khõ 
Lowalangi lõ ba dõdõmi. Sindruhunia da'õ 
zinangea milau, awo wa lõ miolifugõ'õ 
ami dané bõ'ð gõi. 

43 Alai ami, Farizai'o! Omasi ami nahia 
wedadao soadu ba gosali, ba omasi ami 
nifosumasumange misa ba fasa. 

44 Alai ami! Hulõ lewatõ si lõ tandratandra 
ami, nihundrahundra niha bõrõ me lõ 
la'ila!" 

45 Samõsa moroi ba gotalua ndra sangila 
amakhoita zanguma'õ khõ Yesu, "He 
Guru, ba wanguma'õ si mano, no 5'0'aya 
ndra'aga." 

46 Itema linia Yesu, "Alai ami gõi ira 
sangila amakhoita! Mi'andrõ ngawalõ 
zabua famalua ba mibe'e gamakhoita 
sabua, ba ya'ami samõsa ma'ifu lõ omasi 
mitolo niha ba wamalua ya'ia. 

47 Alai ami! Mifazõkhi lewatõ si sõkhi khö 
ndra sama'ele'õ, si no labunu ira tuami. 

48 Ba da'ð oroma wa fao dõdõmi ba nilau 
ndra tuami andrõ; duhu, ya'ira zamunu 
ira sama'ele'õ mege ba ya'ami zamazõkhi 
lewatõ nifogowe khõ ndra sama'ele'õ 
andro. 

49 Andrõ wa Imane fa'atuatua Lowalangi, 
'Ufatenge ndra sama'ele'õ awo 
dengetenge-Gu khõra; labunu Osa 
ba lafakao!' 

>0 llau zi manõ Lowalangi ena'õ nihuku 
niha ba zi sagõtõ andre, bõrõ me no 
lafalua wamunu ira sama'ele'õ andro fefu 
i'otarai mbõrõta danð, 

>l j'otarai wamunu Habeli irugi wamunu 
Zakharia, salua ba gotaluara naha wame'e 
sumange Nomo Zo'aya. Ya faduhu dõdõmi: 

Fefu niha ba gõtõ da'e lõ tola lõ nihuku 
dania boro da'o fefu. 

2 Alai ami, sangila amakhoita! Na la'irõ'õ 
khõmi nono kusi famokai mbawa ndruhõ 
wa'atuatua, ba lõ omasi ami we'amõi 
bakha wangalui fa'atuatua andro. Miba'agõ 
i niha somasi moi bakha!" 

33 Me irõi nahia andro Yesu, ba abao sibai 
dodo ndra sangila amakhoita awo ndra 
Farizai'o khõ-Nia. Iborotaigo ladõni li-Nia 
ena'õ oya I'ombakha'õ khõra hadia ia. 

>4 Ba gotalua da'õ gõi lahaogõ 
wangosisi'õ Ya'ia ba wangalui hadi ia zi 
sala ba wehede-Nia. 

] 2 l Bariburibu niha sato sowulo 

fadegedege, oi lahundrahundra 
gahe nawõra. Me owulo niha sato andro, 
Imane Yesu khõ ndra solo'ð Ya'ia, 
"Mi'angelama ba laru ndra Farizai'o andrõ, 
ya'ia waminisa todo andro khõra. 

216 hadõi nibalugö si lõ oroma dania, ba 
lõ hadõi nibini'õ si lõ teboka dania. 

3 NiWa'õmi ba zi bongi, ba terongo 
dania ba zi ma'õkhõ; ningõngõgõmi ba 
dalinga niha ba mbate'e si no mukusi, ba 
lafarongogõ dania irege teboloso." 

+"Mitõngõni, ya'ami ira si fahuwu 
khõ-Gu! Boi mi'ata'ufi zamunu boto, me 
tebai lalau hadia ia zi tõra moroi ba da'õ. 

> Ba da Uforoma'ö khõmi haniha zi lõ tola 
lõ mi'ata'ufi. Mi'ata'ufi Lowalangi! Bõrõ na 
no aefa lIbunu, ba so wa'abõlõ khõ-Nia 
wanibo'õ niha ba narako! Sindruhu 
niWa'õ-Gu khõmi, Ya'ia zi lõ tola lõ 
mi'ata'ufi. 

6La'amawa lima ngawua ziliWi mobõli 
dua se. HeWa'ae si mano sambua lõ solifu 
Lowalangi. 

7 Ba no mu'erai fefu rozi mbu ba hõgõmi, 
bõrõ da'õ boi mi'ata'ufi; no abõlõ ebua 
mbõlimi moroi ba ziliWi andro!" 

8"Mihaogõ wanõngõni: Niha samaduhu'ö 
fõna zato wa nifahaõ-Gu ia, Ifaduhu'õ 
gõi dania ia Ono Niha andro fõna ndra 
mala'ika Lowalangi. 

?Niha sangosilõ'õgõ wa nifahaõ-Gu ia 
fõna zato ba lõ Ifaduhu'õ dania niha andrõ 
Ono Niha fõna ndra mala'ika Lowalangi. 

10 Na so niha sanguma'õ hadia ia ba 
wolaWa Ono Niha, tola mu'efa'õ ia; ba niha 
sango'aya Eheha Lowalangi, tebai te'efa'õ 
niha andro. 

11 Na la'ohe ami ba nomo wangandrö 
wangetu'õ hukumi fõna zamatõrõ awo 

zi so kuaso, bõi abu dõdõmi hewisa ami 
wobelegõ ya'ami ma zui hadia zinangea 
miwa'o. 

12 Ifahað dania ami Eheha Lowalangi 
hadia zinangea miwa'o ba ginõtõnia." 

13Samosa ba gotalua zato sanguma'õ 
khõ Yesu, "He Samahaõ, tandraigõ wa'o 
kho dalifusõgu ena'o ibe'e khõgu Osa 
harato nirõi zatuama khoma." 

14 Itema linia Yesu, "He talifusõ, haniha 
zombali'o Ya'o sanguhuku ba wombagi 
harato khomi ya'ami si darua?" 

15 Aefa da'õ Imane Yesu ba niha sato si so 
ba da'õ, "Mi'angenandi ba mi'angelamaisi 
wa'omasi gana'a andro. Börõ me fa'auri 
niha tenga moroi ba haratonia, heWa'ae no 
fahõna khõnia." 

16 /tutunõ khõra Yesu gamaedola andre, 
"So samõsa niha si kayo sokhõ tanõ si 
sõkhi, si tola mame'e bua soya sibai. 

17 Mangerangera niha si kayo andro 
imane tõdõnia, 'Hadia nasa nilaugu iada'e? 
LO hadõi khõgu nahia sa'ae wangirõ'õ bua 
nowigu?' 

18Ba mangerangera ia zui imane bakha 
ba dõdõnia samõsa, 'Aha, so akagu! 
Ufadudugõ'õ halasagu andro, ba sebua 
moroi ba da'õ ufazõkhi. Ba da'õ u'irõ'õ 

dania mbua nowigu ba fefu haratogu tano 
bõ'ð. 

19 Aefa da'õö ba uWa'õ khõgu samõsa: Ha 
wa'amoharazaki ndra'ugõ! Fefu zi sõkhi ba 
no oi õ'okhõgõ, ba lõ ahori baro zi ha'uga 
fakhe. Honogõ'ð iada'e! Lau mangamanga 
ba mamadumadu hadia ia ba omusoi'õ 
dõdõu!' 

20Ba hiza, Imane khõnia Lowalangi, 'He 
niha sambõ era'era! Bongi andre mate 
ndra'ugõ! Ba ha'õkhõ mõi fefu wa'akayo si 
no õ'owuloi andrõ?' 

21 Si manõ lala niha sangowuloi khõnia 
harato gulidanõ, ba si lõ mangowvuloi 
khõnia harato ba khõ Lowalangi." 

22Ba Imane Yesu khõ ndra solo'õ Ya'ia, 
"Da'õ wa'uWa'õ khõmi, 'Bõi mibusi todo 
hadia ia ba wa'aurimi, hadia ni'ami, ba ma 
hadia ni'onukhami.' 

23 Abõlõ ebua wa'auri moroi ba god, ba 
abõlõ ebua mboto moroi ba nukha. 

24 Mifaigi ato gaga andrõ! LO mananõ, lõ 
mamasi, ba lõ'ð gõi khõra halasa ba ma 
nahia wangird'o. Ba Irorogo ira Lowalangi! 
Ba no abolo ebua mbõlimi moroi ba wofo 
andro! 

25Haniha ba gotaluami zi tola 
manganau'õ dõfinia he ha ma'ifu, bõrõ me 
i'abusi todo? 

26Na ba wondrege zide'ide andrõ tebai 
milau hadia ia, ba hana wa mi'abusi tõdõ 
nasa dané bõ'ð? 

27 Mifaigi mbunga ladari mbõhõ ba 
mbenua; lõ mohalõWõ ira, ba l0'0 gõi 
managu. Ba mifaigi: HeWa'ae fondrege 
zi kayo Razo Salomo, ba tenga si mane 
fa'asõkhi mbunga andro nukhania! 

28 Tumbu ndru'u andrõ ba mbenua, ba 
mahemolu ba ahori latunu. Ba wa'asõkhi 
wamogamagama Lowalangi du'u andrõ. 
Mendrua manõ ami! Ba hiza, lõ mamati 
ami! 

29 Bõrð da'õ, boi mi'abusi todo ba boi 
fawuka gera'erami ba zanandrõsa ba ni'a 
ba ba nibadumi. 

30 Niha si lõ mangila Lowalangi zolohilohi 
si mano. |'ila Amami wa moguna khõmi 
da'õ. 

31 Si lõ tola lõ mi'alui, ya'ia ena'õ 
Lowalangi zamatõrõ fa'aurimi, ba fefu 
dané bõ'ð andro lbe'e gõi khõmi.” 

32"Bõi mi'ata'ufi, ya'ami rorogõfõ si lõ 
atoto! No fa'omasi Nama zame'e khõmi 

howuhowu moroi ba gamatorowa-Nia 
andrõ. 

33 Mifamawa fefu zi so khõmi ba mibe'e 
mbõlinia ba niha si numana. Mifazõkhi 
khõmi kofekofe si tebai obou, ya'ia harato 
ni'irõ'õ ba zorugo si tebai ihalõ sanagõ ba 
si tebai ia hama. 

34 Bõrð me gofu heza so haratomi, ba 
da'õ gõi so dõdõmi!" 

35"Mi'angenanõi ba ngawalõ hadia ia. 
Ena'õ si lõ mo'aetufa mama'anõ ami 
wonukha ba fandrumi lõ mamalõ muhola, 

36 hulõ genoni sombalombaloi sokhõ 
va'ia, sangawuli moroi ba walõwa. Na 
mangawuli zokhõ ya'ira andrõ ba itoko 
mbawa ndruhõ, ba i'anema'ö ibokai. 

37 Ha wa'amoharazaki genoni nisõndra 
zokhõ ya'ira si no mama'anõ wombaloi 
ya'ia. Ya faduhu dõdõmi: Mama'anõ gõi 
zokhõ ya'ira andrõ, ba ifedadao ndra 
sohalõWö khõnia andre, ba mõi ia enonira. 

38 Ha wa'amoharazaki ndra enoni na i'ila 
ira sokhõ ya'ira labaloi wa'atoharenia, 
hewa'ae talu mbongi ma zui tõra moroi ba 
da'õ so ia! 

39 Mitõngõni da'e! Na i'ila sokhd omo 
we'aso zanagõ, ba izago nomonia ena'ð lõ 
moi zanagõ andro. 

40 Ya si lõ mo'aetufa mama'ané gõi ami, 
me tohare dania Nono Niha andrõ ba 
ginoto si lõ midõnadõna." 

41 Isofu Fetero, "He So'aya, hadia khõma 
Õtandrõsaigõ wamahaõ andrõ ma ba niha 
fefu?" 

42 Itema linia, Yesu, "Haniha genoni si 
lõ farõi ba satuatua, da'õ genoni nibali'õ 
zokhõ ya'ira hõgõ ba genoni bõ'ð fefu 
same'e gora ba ginõtõ si no muhonogõi? 

43 Ha wa'amoharazaki genoni andro, na 
mangawuli zokhõ ya'ia ba i'ila ia ibayabaya 
halõWõnia! 

44 Ya faduhu dõdõmi: ibe'e rorogöfõnia 
fefu haratonia sokhõ ya'ia khõ genoni si 
mano. 

45 Ba na imane tõdõnia enoni andro: 
'Ara nasa mangawuli zokho ya'o,' ba 
iborotaigo ibobozi genoni bõ'ð fefu, ba 
ilau mangamanga ba mamadumadu irege 
mabu, 

46 ba samuza ma'êkhé, ba zi lõ 
idonadona, mangawuli zokho ya'ia. 
Ibobozi genoni andro sokho ya'ia, ibali'õ 
si mane niha si lõ mamati kho Lowalangi. 

47 Nibõbõzi sabõlõbõlõ genoni sangila 
somasi zokhõ ya'ia ba lõ'ð sa ifa'anõ ia 

awo wa lõ gõi ilau zomasi zokhõ ya'ia 
andro. 

48 Ba enoni si lõ mangila somasi zokhõ 
ya'ia, ba boro da'o ifalua zi lõ faudu irege 
labozi ia, ba nikaohasi wamobozi ya'ia. 
BOro me nibe'e soya, oya gõi te'andro 
moroi khonia. Ba si no mufaduhusi todo 
soya ngawalo, ba oya gõi te'andrõ moroi 
khonia." 

49 "So Ndra'o ena'õ so wa'akhozi ba 
gulidanõ andre. Ha wa'asõkhi na no 
humola galito! 

>0 So nasa wamakao sabõlõbõlõ si lõ tola 
lõ Utoro. Ba lõ ahono dõdõ-Gu fatua lo 
salua da'8. 

>! Miwalinga solohe fa'atulõ mõi Ndra'o 
ba gulidanõ andre? UWa'õ khõmi, 15'6, 
tenga fa'atulõ, no fa'udusa. 

s2|'otarai iada'e, fa'udu zi dalima si 
sambua omo: datõlu lalaWa zi darua, ma 
zui darua lalaWa zi datõlu. 

53 lawa nononia matua ama ba ilaWa 
namania ono matua. llaWa nononia alawe 
ina ba ilaWa ninania ono alawe. Ilawa 
nina matuania umõnõ alawe ba ilaWa 
numõnõnia inania matuania." 

>4|mane Yesu ba niha sato, "Na mi'ila 
manõi lawuo ba gaekhula ba i'anema'õ 


LUKAS 12.55 -13.2 84 


mimane, 'Moteu dania.' Ba sindruhundruhu 
moteu. 

>> Ba na so nangi moroi raya, mimane, 
'Molõkhõ dania.' Ba sindruhu molõkhõ. 

6 Niha samini todo ami! Mi'ila sa 
mifaigi dandratandra ba mbanua awõ 
dandratandra ba gulidanõ. Ba hana wa 
tebai mi'ila dandratandra ginõtõ andre?" 

>/ "Hana wa tebai mi'etu'õ samõsa hadia 
ia zindruhu? 

58 Na so zangadugõ ya'ami ba la'ohe ami 
ba zanguhuku, abõlõ sõkhi na mf'alui si'ai 
lala wangatulõ ba gotaluami fatua ba dalu 
lala na so ami. Na tenga si mano, i'ohe ami 
dania fõna zanguhuku ba ibe'e ba danga 
folisi ami sanguhuku andro, ba ibe'e ami 
ba gurunga folisi. 

>9 Ya faduhu dõdõmi! Lê tola aheta ami 
moroi ba gurunga andro fatua lõ mibu'a 
fefu hadia ia." 
| 3 1 Me luo da'õ so zanutuné khö Yesu 

niha nibubunu Wilato ba Galilea, me 
labe'e zumange khõ Lowalangi. 

2 Itema lira Yesu ba nidunõdunõ khõ-Nia 
andro, Imane, "Ba niha nibubunu si mano, 
hadia miWa'õ tõdõmi wa da'õ dandra 
wa'abõlõ ebua horõra moroi ba niha 
Galilea tano bõ'ð? 

3 Tenga! Mitõngõni, na lõ mifalalini 
gera'erami, ba si mate gõi ami dania, si 
mane ya'ira. 

4 Hewisa gõi niha si feleWalu si mate ba 
Ziloa, me ilangõ ira malige? Miwalinga 
da'õ dandra wa abõlõ ebua horõra moroi 
ba niha sato si so ba Yeruzalema? 

> Tenga! Ba mitõngõni, na lõ mifalalini 
gera'erami, ba si mate gõi dania ami si 
mane ya'ira." 

6 Aefa da'ö Itutunö khõra Yesu gamaedola 
andre, "So samõsa zokhõ ara ba kabunia. 
Moi ia wangalui bua ara andro ba ma'ifu lõ 
isõndra. 

7 Andrõ imane ba zohalõWõö ba kabunia, 
'Faigi, no tõlu fakhe mõimõido ba da'e 
wangalui bua ara andrõ, ba sambua 
ngawua lõ nisõndragu. Obõ dola geu 
andro. Hadia guna so ia ba da'õ, alimagõ 
danõ khõnia!' 

8 Imane sohalõWö ba kabu andro, 'He 
Tuha, akha auri dõfi tõ geu andro. Da 
ufasui wogao tano ba ulõlõ mbõrõnia. 

9 Ma ato dania mowua ia ba ndrõfia. Ba 
na lõ'ð sa'ae ba hana na õfa'obõ'ð ia." 

10 Samuza luo Sabato, mamahaõ Yesu ba 
gosali. 

11 So ba da'ê ndra alawe si no felewalu 
fakhe mofõkhõ, meno ira'u ia fa'abõlõ zi 
lõ sõkhi si ra'iõ. No akõi mbotonia, tebai 
adõlõ. 

12 Ikaoni ndra alawe andro Yesu, me l'ila 
ia, Imane, "He Ina, dõhõ ndra'ugõ iada'e!" 

13 Itufa tanga-Nia ndra alawe andro, 
ba i'anema'o adõlõ mbotonia, isuno 
Lowalangi. 

14 Mofõnu zatua gosali andrõ, me 
mamadõhõ fõkhõ Yesu ba luo Sabato. 
Imane ba niha si so ba da'õ, "Õnõ ngaluo 
mohalõwWõ ita; mi'ae'e ba ngaluo da'õ 
ena'õ tefadõhõ ami, boi ba luo Sabato!" 

15 Itema li zatua nomo wangandrõ andro 
Yesu, Imane, "Niha samini tõdõ ami! Ba luo 
Sabato sa ba mi'efa'õ zaWimi ba kalidemi 
moroi ba kandra, ba mi'ohe ira baero ba 
wamadu idanõ. 

l6Ba da'e so ndra alawe nga'õtõ 
Gaberahamo, si no feleWalu fakhe wa'ara 
nibõbõ Gafõkha. Hadia tebai te'efa'õ 
mbõbõnia andro ba luo Sabato?" 

17 Te'ailasi fefu nudu Yesu ba wanema'õ- 
Nia li andro, ba niha sato tano bõ'ð sa 
oi omuso dõdõra ba wamaigi tandra 
sahõlihõli dodo nilau Yesu. 

18 Isofu Yesu, "Na mamatõrõ Lowalangi 
andrõ, hewisa wo'amaedolagõ ya'ia? 

19Fo'amaedolagõ ya'ia hulõ danõmöõ zawi 
nihalõ zi samõsa niha itanõ ba nowinia. 
Tumbu danõmõ andro tobali tõla geu ba 
lafazõkhi gazunira fofo ba ndrahania." 

20Samuza tõ Isofu Yesu, "Na mamatõrõ 
Lowalangi andrõ, hadia Ube'e famaedonia? 

21 Famatêré Lowalangi andro hulé laru 
nihalõ ndra alawe, nifarukania ba zi tõlu 
lite hamo, irege kamba ma'afefu." 

22 Ba wofanõ Yesu numalõ ba Yeruzalema, 
Itoro mbanua sebua awo mbanua side'ide, 
mamahaõ la ba da'ð. 

23 So niha sanofu khõ-Nia, "He Ama, 
hadia ha ma'ifu dania ni'orifi ba mbanua 
furi?" Itema li Yesu, 

24"Miforege wangalui lala wanõrõ 
bawa ndruhõ side'ide andro. Boro da'õ 
mitõngõni! Ato niha somasi manõrõ da'õ 
ba tebai ira. 

25 Samuza inõtõ dania maoso zokhõ omo 
andro ba iduhõ mbawa ndruhõnia. Ba 
so ami baero ba mibõrõgõ mibõkõbõkõ 
mbawa ndruhõ, mimane, 'He Tuha, bokai 
khõma mbawa ndruhõ!' Itema li sokhõ 
omo andro, 'Lõ u'ila he moroi ami! 

26Mitema li dania, 'No manga ba 
mamadu ndra'ugõ awõma. Ba no 
mamahaõ ndra'ugõ ba mbanuama!' 

27Ba ifuli imane sokhõ omo andrõ, 'L6 
u'ila he moroi ami, mi'ofanõ moroi ba 
da'e, solau si lõ atulõ ami fefu!' 

28 Na mi'ila dania ndra Aberahamo, 
Iza'aki ba Yakobo awo ndra sama'ele'o 
fefu no somuso todo ba Mbanua si Bohou 
khõ Lowalangi andro, ba me'e dania ami 
ba wanaogo fa'afõkhõ me nifofanõ ami 
baero! 

29 Ba tohare dania niha moroi ba 
gatumbukha ba moroi ba gaekhula, moroi 
you ba moroi raya, oi owuawua dodo ba 
Mbanua si Bohou kho Lowalangi andro. 

30 Niha safuria iada'e tobali si fõfõna 
dania. Ba si fõfõna iada'e tobali safuria 
dania." 

31 Me inõtö da'o gõi, ba tohare ndra 
Farizai'o khõ Yesu lamane, "Bõi lagõ da'e! 
Ae'e ba nahia tano bõ'ð, me omasi ibunu 
Ndra'ugõ Herode." 

32 [tema lira Yesu, "Ae'e ombakha'õ khõ 
niha si lõ guna andro, 'Ufofanõ wa'abõlõ zi 
lõ sõkhi ba Ufadõhõ zofõkhõ mahemolu, 
ba ba ngaluo si tõlu, U'asiwaisi fefu 
halõWõ-Gu.' 

33 Ba heWa'ae si manõ lõ tola lõ Utohugo 
wofanõ-Gu ma'õkhõ, mahemolu ba ba zi 
dua wongi, bõrõ me lõ sõkhi na labunu 
zama'ele'õ baero Yeruzalema. 

34 He Yeruzalema, he Yeruzalema! 
Samunu ira sama'ele'õ ndra'ugõ! Ba 
sanebu kara dengetenge Lowalangi 
ndra'ugõ irege mate! No hame'uga kali 
omasi Ndra'o U'owuloi fefu zowanua khõu 
hulõ zifagelo sangowuloi ononia baro 
gafinia, ba lõ omasi ami! 

35Börö da'õ lõ sa'ae |'o'awõgõ ami 
Lowalangi. Ya'aboto ba dõdõmi, i'otarai 
iada'e lõ õ'ila Ndra'o sa'ae, irugi inõtõ 
õWa'8, Ya'ahowu zi so andro ba dõi 
Zo'aya.'" 

| Samuza me luo Sabato, mõi manga 
| 4 Yesu ba nomo Warizai'o. Lahaogõ 
sibai wangosisi'õ Yesu ba da'o niha sato. 

? Ba tohare samõsa zofõkhõ sabao talu, 
ahe awo dangania oi agabao. 

3 Isofu Yesu khõ ndra sangila amakhoita 
awo ndra Farizai'o si so ba da'o, "Molo'o 
huku agama khoda, hadia tola ba ma zui 
l0'0 mamadoho fokho ba luo Sabato?" 

4 Ba lõ latema li-Nia ira sangila amakhoita 
awo ndra Farizai'o. LO mano hedehedera. 

Aefa da'õ Ikaoni niha andro Yesu Ifadõhõ, 
aefa da'õ mofanõ ia. 

> Aefa da'õ Imane Yesu khõra, "Na so 
samõsa ba gotaluami zi so iraono ma 
zui si so sageu saWi, na aekhu ba mba'a 
ba luo Sabato, hadia lõ mi'aliokõ wanõbi 
yawa ono andro ma zui sawi andro ba zi 
ma'okho da'õ gõi?" 

6Tebai latema li Yesu ira sangila 
amakhoita awo ndra Farizai'o ba niWa'õnia 
andro. 

“Tila Yesu wa so dome samili nahia 
sabolo sõkhi. Boro da'õ Ibe'e khõra fefu 
wamahao da'e. 

8 "Na lakaoni ami ba walowa, ba boi 
midadao ba dadaoma nifosumange. 
Boro, ma so nikaoni niha andro sabolo 
nifosumange moroi khomi. 

9BOro da'õ i'ondrasi ndra'ugõ sogaoni 
va'ugõ andro ba iWa'õ khou, 'Bologõ 
dõdõu, so dome sangiagõ naha andre.' 
Boro da'õ si fao fa'aila mõi ami mudadao 
furi. 

10 Tobali, na lakaoni ami, abõlõ sõkhi na 
mudadao ami ba nahia tanõ furi; ena'õ na 
i'ila ndra'ugõ sokhõ omo andro ba imane, 
'He talifusõ, aine, dadao ba nahia sabõlõ 

sõkhi andre.' Ba tefosumange ami fõna 
dome bõ'õ andro fefu. 

11 Bõrð me fefu niha sangebua'õ 
va'ia, da'õ ni'ide'ide'õ dania, ba niha 
sangidengide'õ ya'ia, da'õ ni'ebua'õ dania." 

12 Aefa da'õ Imane Yesu khõ zokhõ omo, 
"Na õkaoni niha wemanga ba zi laluo 
ba ma ba zi bongi, ba boi kaoni ndra si 
fahuwu khou ma ira talifusõu, ma si fahatõ 
omo khou niha si kayo. Bõrõ me lakaoni 
gõi dania ndra'ugõ, ba no õtema zulõ. 

13 Na õlau gowuloa, ba kaoni niha si 
numana, niha sombuyumbuyu, niha 
sakelakela, niha sau'a, 

14 ba si gõna howuhowu dania ndra'ugõ. 
Börõ me tebai lasulõni dania khou 
wa'asõkhi dõdõmõ andro. Lowalangi sa 
dania zanulõni khõu fa'asõkhi dõdõmõ 
andro ba ginõtõ tesusugi mangavuli 
moroi ba ngai zi mate niha si sõkhi andro." 

15 Me irongo wehede Yesu andro si 
samõsa awora ba wemanga si so ba da'6, 
imane khõ Yesu, "Moharazaki sibai niha si 
manga awo Lowalangi dania na tohare la 
ba wa'arazo-Nia!" 

16 Imane Yesu ba niha andrõ, "Samuza 
ma'õkhõ so niha samalua owasa sebua, ba 
ato nikaoninia niha. 

17 Me no irugi inõtõ labõrõtaigõ gowasa, 
ifatenge ndra enoninia khõ ndra tome si 
no ikaoni ba wanguma'õ, 'M''aine, no awai 
fefu.' 

18 Ba ya'ira fefu, oi lazarazara wangandrõ 
fa'ebolo dodo. Imane si samõsa ba genoni 
andro, 'Awena u'õli khõgu kabu, ba omasi 
ndra'o mufaigi kabu andro. U'andro khou 
bologõ dõdõu.' 

19/mane gõi tand bõ'ð, 'Awena u'õli lima 
fasa zaWi, ba omasido utandraigõ ua zaWi 
andro. Bologõ dõdõu.' 

20Imane zui tanõ bõ'õ, 'Awena 
mangowaludo, bõrõ da'õ tebai mõi 
ndra'o.' 

21 ifuli ia enoni wangombakha fefu 
da'õ khõ zokhõ ya'ia. Mofõnu sibai 
zokhõ ya'ia andro. Imane khõ genoninia, 
'M''alio'õ, mi'ae'e ba waerua lala awo ba 
newali mbanua misa. Mi'ohe ba da'e zi 
numana, sombuyumbuyu, ba sagau'a awõ 
zakelakela.' 

22 [mane enoni andro, 'He Tuha, no 
ma'o'õ niWa'õu, ba oya nasa nahia si lõ 
so'õsi.' 

23 Imane khõ zawuyunia, 'Mi'ae'e ba lala 
sebua awo ba gotalua mbanua misa ba ba 
fasa, mikaoni niha ena'õ afõnu nomogu. 

24 Mitõngõni! Samõsa lõ ba gotalua dome 
andro nikaonigu zorasoi fa'ami go ba 
gowasagu andre!'" 

25Ba ato niha si faofao khö Yesu. Ifaigi 
ira Yesu ba Imane khõra, 

26"Na so niha si mõi khõ-Gu, ba na lõ 
irõi namania awõ ninania, fo'omonia, 
awo ndraononia, talifusõnia ira matua, 
ba talifusõnia ira alawe, ba tebai tobali 
nifahaõ-Gu ia. 

27 Niha si lõ omasi molu'i rõfania ba 
wolo'õ Ya'o, tebai tobali nifahaõ-Gu. 

28Na so ba gotaluami zomasi mamazõkhi 
malige, tatu ilau ua dumadao wangerai 
ha'uga zoguna, ena'õ aboto ba dõdõnia 
hadia tobõnõ gefenia wangasiwai malige 
andro ba ma 185'6. 

29 Bõrð natebai i'asiwai, heWa'ae no 
iffazõkhi danedane, ba na la'ila dania niha 
fefu halõWõ andro ba la'iki'õ ia. 

30 Lamane dania, 'E, faigi ato, ilau 
wotomo niha andre, ba hiza tebai i'asiwai!!' 

31 Na so samõsa razo sokhõ fulu ribu 
zaradadu ba wanuwõ razo bõ'ð sokhõ 
dua wulu ribu zaradadu, ba tatu ihaogõ 
ua wangerangera hadia abõlõ ia wolaWa 
udunia andro. 

32 Na aboto ba dödõnia wa no ambo 
fa'abõlõnia, tatu fatua so ba zarõu nudunia 
andro, ifatenge zinengenia wangandrõ 
ena'õ te'atulõ'õ ira.” 

33 Ba gafuriata Imane Yesu, "Si mano gõi 
ami. Samõsa lõ solo'õ Ya'o na lõ Itehegõ 
fefu hadia ia." 

34 "Si sõkhi nasio andro. Ba na taya 
wa'asi'asinia, ba hadia so lala wangasini 
ya'ia mangawuli? 

3516 hadõi gunania sa'ae, he ba nowi ba 
he ba wangatabõ sinanõ. Nitibo'õ sa'ae 
nasio andro. Na so dalingami, ba mihaogõ 
wamondrondrongo!" 

I Samuza ma'õkhõ, ato zangozara 
| 5 beo awo niha si lõ sõkhi molo'o 
fanguma'õ niha sato, si tohare ba 
wamondrondrongo famahaõ Yesu. 

2lbõrõtaigõ mukokokoko ndra Farizai'o 
awõ ndra sangila amakhoita. Lamane, 
"E, Itema niha si lõ sõkhi niha andre, ba 
manga la awora!” 

3 Bõrð da'õ Itutunõ khõra gamaedola 
andre Yesu, 

4"Na so ba gotaluami zokhõ otu nga'eu 
mbiribiri ba taya sageu -- hadia nilaunia? 
Tatu irõi mbiribiri si siwa wulu a siwa 

nga'eu andrõ ba mbenua, ba mõi ia 
wangalui selungu andrõ irege isõndra. 

>Ba na isõndra mangawuli mbiribiri 
andro, ba f'angalisigõ si fao fa'omuso 
dodo, 

6 i'ohe mangawuli ba nomo. Aefa da'õ 
ikaoni nawõ'awõnia awo zi fahatõ omo 
khõnia, imane khõra, 'Mif'aine, ta'omusoi'ö 
dõdõda. No usõndra mangawuli 
mbiribirigu si taya andrõ!' 

7 Si manõ gõi, so wa'omuso dodo 
sabõlõbõlõ ba zorugo bõrõ niha samalalini 
era'era he ha samõsa, moroi ba niha 
si siwa wulu a siwa niha si sõkhi si lõ 
moguna mamalalini era'era.” 

8"Ma zui na samõsa ndra alawe sokhõ 
fulu ngawua gefe firõ, atoru sambua, 
hadia nilaunia? Tatu itunu wandru ba 
ibõzini nomonia, ihaogõ wangalui kefe 
andro irege isõndra. 

9Na no isõndra, ikaoni nawõnia awo zi 
faola omo khõnia ba imane khõra, 'Omuso 
sibai dõdõgu me no usõndra gefegu 
satoru. Mf'aine, ta'omusoi'õ dõdõda!' 

10Si mano gõi mala'ika ba zorugo na 
mangesa dodo zi samõsa niha moroi ba 
horõnia." 

11 Fahuhuo zui Yesu, Imane, "So niha si 
so darua nono matua. 

12 Imane siakhi khõ namania, 'He Ama, 
be'e iada'e dana khõgu moroi ba haratoda. 
Ba ibagibagi harato andrõ ba ndraononia 
si darua. 

1316 ara aefa da'õ, ifamawa fefu harato 
nitemania siakhi ba ilau mofanõ ba dané 
sarõu. Ba da'õ ihorigõ gefenia andro ba zi 
lõ boto. 

14Me no ahori gefenia fefu, alua lofo 
sebua ba dané andro, irege ibõrõtaigõ 
numana ia. 

15 Mõi ia mohalõWõ ba zowanua ba 
da'õ, ba lafatenge ia wokubaloi bawi ba 
mbenua. 

16 Olofo sibai ia, irege omasi ia ifo'õsi 
dalunia lõlõ mbanio 0 mbawi andro. Ba he 
si mano, samõsa lõ same khõnia ð. 

17 Ba gafuriata awena maniasa ia ba 
imane, 'Lasõndra go ira sohalõWõ khõ 
namagu, ba hiza arakhagõ mate ndra'o 
wa'olofo ba da'e! 

18 Mofanõdo ba mõido khõ namagu ba 
umane khõnia: He Ama, no ufazõkhi horõ 
fõna Lowalangi ba fõnau. 

19 Tenga sinangea sa'ae latõtõi onou 
ndra'odo. Akha hulõ zohalõWõ khou 
ndra'o, Ama!' 

20 Ba mofanö ia mangawuli khõ namania. 
Me arõu ia nasa moroi ba nomo, ba no i'ila 
ja amania. Ba ahakhõ sibai dodo namania 
ia, fagohi namania ba wamaondragõ ya'ia, 
italagui ba i'ago mbawa. 

21 Imane ono siakhi khõ namania, 'He 
Ama, no ufazõkhi horð fõna Lowalangi ba 
fõnau. Tenga sinangea sa'ae latõtõi onou 
ndra'odo.' 

22 [kaoni zohalõWõ khõnia amania imane, 
'Mi'alio'õ mihalõ nukha sabõlõ sõkhi ba 
mibe'e khõnia. Mibe'e laeduru ba durunia 
ba badagahe ba gahenia. 

23 Aefa da'õ mihalõ nono zawi satabõ 
ba mitaba, talau manga ba ta'omusoi'õ 
dõdõda. 

24 No mate nonogu andre ba no ifuli 
auri iada'e; no elungu, ba no musõndra 
mangawuli.' Ba labõrõtaigõ la'omusoi'õ 
dõdõra. 

25 Gasagasa da'õ ba nowi so nono sia'a. 
Ba mangavuuli ia. Me no ahatõ ba nomo, 
irongo li sanunõ awo wolaya. 

26 Isofu ba zohalõWõ khõra, imane, 'Hadia 
da'õ ba nomo? 

27 imane sohalõWõ andro, 'No mangavuli 
nakhiu! Ba no itaba zaWi sabõlõ atabõ 
amau boro me no ifuli isõndra mangawuli 
nononia!' 

28 Mofonu sibai nono sia'a andro, irege lõ 
omasi ia mõi bakha ba nomo. Mõi namania 
baero wondrara tõdõnia. 

23 Imane khõ namania, 'Hiza, no ha'uga 
fakhe mohalõWõ ndra'o khou, Ama. Lõirai 
ufadaõ niWa'õu. Ba hadia nibe'eu khõgu? 
LO irai na'i õbe'e khõgu nambi ena'õ ulau 
gowuloa si fao ira awõ'awõgu! 

30 Onou andrõ si no mangohori haratomõ 
ba ndra alawe sohorõhorõ, no mangavuuli 
ia, ba õtaba nono zawi satabõ khõnia!' 

31 Itema linia amania, 'He onogu, ba da'e 
so ndra'ugõ awõgu. Fefu zi so khõgu ba 
no khõu. 

32 Ba iada'e talau manga ba ta'owuawua'õ 
dõdõda, me akhiu si no mate andrõ 
no ifuli auri iada'e; no elungu ia, ba no 
musõndra mangawuli.”" 

TlWa'õ Yesu khõ ndra nifahaõ-Nia, 
| 6 "So samosa niha si kayo. So samosa 
fagawenia sondrorogo haratonia andro. 
Itema wangadu niha si kayo andro, wa no 
ihorigo gefenia fagawe da'o. 

2Ikaoni fagaWe sololohe kefenia andro 
ba imane, 'Hadia nirongogu andro 
sanandrõsa khõu? lada'e, be'e khõgu 
wamoturia waõwaõ gefegu. |'otarai iada'e 
tenga sa'ae ya'ugõ zololohe kefe.' 

3 Andrõ mangerangera fagawe sololohe 
kefe andro, 'Hadia nilaugu iada'e? Bõrõ 
me i'efa'õ ndra'o sokhõ ya'o. Tebai 
ndra'o wamaku tanõ, ba aila ndra'o gõi 
wangandrõngandrõ boli gõgu. 

+U'ila iada'e hadia nilaugu. Na no la'efa'õ 
ndra'o, sõkhi na oya nawõgu si tola 
manema ya'o ba nomora!' 

> Andrö izarazara fagaWe sololohe kefe 
andro wogaoni niha so'õmõ khõ zokhõ 
va'ia. Ba niha si fõfõna imane, 'Ha'uga 
gõmõu khõ zokhõ ya'o?' 

6 Itema linia niha andrõ, "Otu bele 
wanikha zaitu!' Imane khõnia fagawe 
sololohe kefe andro, 'Ya'e zura gõmõu. 
Dadao ba da'õ: ba sura lima wulu tõ.' 

7 Aefa da'ö imane ba ganete da'õ, 'Ha'uga 
gomou gõi, talifusõ?' Itema li niha andro, 
'Saribu karu gandru!' Ba imane fagaWe 
andro khõnia, 'Ya'e zura gõmõu. Sura: 
walu ngaotu!' 

8 Ba isuno fagaWe da'õ sokhõö ya'ia ba 
wa'onekhenia andro, abõlõ sa onekhe niha 

gulidanõ da'e ba gombayasõra moroi ba 
ndraono haga." 

?Ifuli zui fahuhuo Yesu. Imane, 
"Mifondrondrongo da'e: mi'oguna'õ gana'a 
gulidanõ andro ba wangoya'õ awõmi, 
ena'õ na irugi inõtõ lõ boli gana'a gulidanõ 
andre dania, latema'õ dania ami ba nahia 
si lo tebulõ. 

10 Niha nifaduhusi tõdõ ba ngawalo 
zide'ide, tola mufaduhusi todo gõi ba 
zebua. Ba hiza niha si tebai mufaduhusi 
todo ba ngawalõ zide'ide, tebai gõi 
tefaduhusi todo ba ngawalõ zebua. 

11 Na tebai nifaduhusi tõdõ ami ba gana'a 
gulidanõ andre, haniha zomasi faduhu 
todo khõmi ba gana'a soroi zorugo? 

12 Ba na ba gamagama niha bõ'ð oroma 
wa tebai nifaduhusi tõdõ ami, haniha 
zomasi mame'e khõmi sinangea khõmi? 

13 Samõsa lõ si tola mõi enoni khõ zi 
darua sangoni; bõrõ me i'afõkhõi todo 
zi samõsa dania, ba i'omasi'õ zi samõsa, 
ma zui i'o'ð li zi samõsa ba i'osilõ'õgõ zi 
samõsa. Tebai mõi enoni Lowalangi niha 
ba enoni gana'a gõi." 

14 Larongo fefu ira Farizai'o wehede Yesu. 
La'igi'õ la bõrõ me somasi kefe ira. 

15 Ba Imane khõra Yesu, "Ya'ami 
zanguma'õ fõna niha wa ya'ami zindruhu. 
Ba hiza, Lowalangi zangila õsi dõdõmi. 
Boro me ni'alaWa'õ niha, da'õ ni'ide'ide'õ 
Lowalangi. 

16 Oroisa nibe'e Moze awõ wamahaõ ba 
mbuku ndra sama'ele'õ, ba te'oguna'õ 
manõ irugi ginõtõ Yohane Samayagõ 
Idanõ. ['otarai da'õ teturiaigõ mano Duria 
Somuso Dodo sanandrõsa ba wamatõrõ 
Lowalangi. Ba laforege niha we'amõi Ono 
mbanua amatõrõWa Lowalangi. 

17 Ba hiza, abõlõ aoha taya mbanua 
si yawa awo dané, moroi na lõ alua zi 
sambua hurufo bakha ba Huku nibe'e 
Lowalangi. 

18 Solau horõ niha samabali fo'omonia 
ba aefa da'õ ilau mangowalu ba ndra 
alawe bõ'ð. Ba solau horõ gõi ndra matua 
sangowalu ba ndra alawe si no mufabali 
andro moroi khõ wo'omonia." 

19"So samõsa niha si kayo, sonukha si 
sõkhi, somuso todo bõrõ wa lõ fa'ambo 
ero ma'õkhõ. 

20Ba so samõsa zi numana sotõi Lazaro, 
safõnu gimõgimõ sageu botonia. Si 
to'õlõnia i'iagõ gahe nora nomo niha si 
kayo andrõ, 

21 ena'ð tola ifo'õsi dalunia faoma 
akhõkhõla gõ satoru moroi ba meza niha 
si kayo andro. Ba tohare nasu wamelamelai 
gimõgimõnia. 

2216 ara aefa da'õ mate zi numana andro 
ba la'ohe ia ira mala'ika ba nahia sabõlõ 
sõkhi ba zinga Gaberahamo ba zorugo. Ba 
mate gõi niha si kayo, ba lako'o. 

23 Tefakao sibai ia ba nahia zi mate 
andro. Ba me ifakhõlõ ia wamaigi si yawa, 
i'ila ba zarõu Gaberahamo awo Lazaro ba 
zingania. 

24 Mu'ao niha si kayo andro, 'He Amagu 
Aberahamo! Hakhõsi tõdõ ndra'o. Fatenge 
Lazaro andrõ akha itutugõ durunia ba 
nidanõ ba wangokafui lelagu. Marase sibai 
ndra'o ba galitõ andre!" 

25 Ba imane Aberahamo, 'Tõrõ tõdõu 
onogu: me auri'õ, no õtema fefu zi sõkhi, 
ba no itema zi lo sõkhi Lazaro. lada'e sana 
ia ba da'e, ba ya'ugõ si marase. 

26Baero da'õ, no so mbaho sabakha ba 
gotaluada, ena'õ bõi mõi niha moroi ba 
da'e numalõ ba da'õ ba niha moroi ba da'õ 
bõi mõi ba da'e!' 

27 imane niha si kayo andro, 'Na si manõ 
Ama, u'andrõ sibai khou ena'o õfatenge 
Lazaro andro we'amõi ba nomogu, 

28 ena'ö ifangelama ndra talifusõgu, bõrõ 
me so dalima tõ ira. Akha boi mõi ira ba 
nahia wa'amarase andre!!' 

29 Ba imane Aberahamo, 'No so khõra 
mbuku Moze awõ mbukubuku ndra 
sama'ele'õ! Akha la'o'õ hadia niWa'õ Moze 
awo ndra sama'ele'õ ba mbuku andrõ!' 

30 Ba itema li niha si kayo andro, 'Ambõ 
da'o Amagu Aberahamo. Na auri zi mate 
mangawuli ba we'amoi khõra, awena 
lafalalini gera'erara larõi horõra.' 

31 Ba hiza, imane Aberahamo khõnia, 'Na 
lõ ba dõdõra Moze awo ndra sama'ele'õ, 
lõ gõi faduhu dõdõra he na auri zi mate 
mangawuli.™ 

l Imane Yesu khõ ndra nifahað-Nia, 
| / "So dania zanandrawaisi niha 
wamazõkhi horõ. Ba alai niha samobõrõ 
da'õ! 

2 Abõlõ sõkhi na lataWi ba mbaginia gara 
wondrekha, ba latibo'õ ia bakha ba nasi. 
Abõlõ sõkhi zi mano moroi na lalau horõ 
niha side'ide andre boro ia. 

3Mi'angelama! Na ilau horö talifusõu, 
tegu ia. Na mangesa dõdõnia, efa'õ 
horõnia. 

“Na ilau khou horð fitu kali ba zi 
ma'õkhõ, ba ero'ero ilau da'õ, ba mõi ia 


LUKAS 17.5- 11 104 


khou imane, 'U'andrõ wa'ebolo dõdõ,' ba 
efa'õ khõnia." 

>Lamane ira sinenge khõ Zo'aya Yesu, 
"He So'aya, a'aro'õ wamatima." 

6 Itema li So'aya, "Na so wamatimi si zai 
tanõmõ zaWi, tola miWa'õ ba dola geu 
andre, "Ya'adõni ndra'ugõ ba tetanõ'õ ba 
nasi!" ba lõ tola lõ i'o'õ wehedemi tõla geu 
andro." 

7"Na so zawuyumi samaku ba laza ma 
zui sokubaloi biribiri, ba na mangawuli ia 
moroi ba nowi, hadia õWa'õ khõnia, 'Aine 
lau manga?" 

8 Tatu tenga! Õmane na'i khõnia, 'Fa'anõ 
gõgu. Onukha si sõkhi ba base'õ fatua 
manga ba mamadudo; awena dania Õlau 
manga.' 

Lê moguna tesuno zawuyu andro na no 
1'0'õ niWa'õ zokhõ ya'ia, 18? 

10Si manõ gõi ami. Na no mi'o'ð fefu zi 
no lawa'o khõmi, mimane wangumaõ, 
'Sawuyu si lõ guna ndra'aga, hadia 
zinangea halõWõma da'õ nihalõma."" 

11 Me Itohugõ wofanõ-Nia Yesu numalõ 
ba Yeruzalema, Itõrõ nola danõ Zamaria 
awo danõ Galilea. 

12 Me Itõrõ zi sambua banua, la'ondrasi 
la dafulu zofõkhõ bou auri. Lalau muzizio 
ba zarõu, 

13 ba mu'ao ira lamane, "He Yesu! He 
Ama, Guru! Hakhõsi todo ndra'aga!" 

14 Me Ifaigi ira Yesu, Imane khõra, "Mi'ae'e 
khõ gere, ena'8 lafareso mbotomi." Ba 
dalu lala, dõhõ zobou auri andro fefu. 

15 Me i'ila si samõsa ba gotaluara no 
dõhõ ia, mangawuli ia isuno Lowalangi ba 
wa'omuso dodo. 

16Mangalulu ia fõna Yesu ba i'andrõ 
saohagõlõ khõ-Nia. Niha Zamaria niha 
andro. 

17 Imane Yesu khõnia, "Hadia tenga 
dafulu ami zi dõhõ? Heza zi dasiWa niha 
tõ? 

18 Hana wa ha niha baero andre zangawuli 
ba wangandrõ saohagõlõ khõ Lowalangi?" 
19 Aefa da'õ Imane Yesu ba niha andro, 
"Faoso, ba ofanõ. Famatimõ zamadõhõ 

va'ugõ." 

2050 6sa ndra Farizai'o sanofu khõ 
Yesu ha wa'ara dania tohare wamatõrõ 
Lowalangi. Itema li Yesu, "Famatõrõ 
Lowalangi ba lõ Iborogo faoma 
tandratandra ni'ila hõrõ niha, 

21 irege lawa'é niha, 'Aine faigi, ya'e ia! 
ma zui, 'Hiza ia ba da'õ!' Boro me no 
lbõrõtaigõ wamatõrõ-Nia khõmi." 

22 Aefa da'õ Imane Yesu khõ ndra 
nifahaõ-Nia, "So ginõtõ dania omasi sibai 
ami wamaigi ngaluo Nono Niha andro ba 
hiza tebai mi'ila. 

23 Lamane dania khõmi niha, 'Faigi ato 
ba da'ð!' ma zui, 'Faigi ato ba da'e!' Boi 
mi'ae'e baero wangalui ya'ia. 

24 Si mane gari mbanua si haga i'otarai 
zi fõfõ numalõ ba mbalo si f0f6, si mano 
wa'atohare Nono Niha ba ginõtõnia. 

25Ba si fõfõna sibai, tefakao la ba lõ 
latema la niha ba goto andre. 

26 Şi mane me inõtõ Noakhi luo no, si 
mano gõi dania ginõtõ na lafaduhu'õ Nono 
Niha. 

27 Lalau manga ba mamadu niha, ba 
mangowalu; si manõmanõ zalua irege mõi 
Noakhi bakha ba nowo ba tohare molõ 
samunu niha andro fefu. 

28Sj manõ gõi me inõtö Loti. Manga 
ba mamadu niha, mamawa ba mowõli, 
mananõ sinanõ ba mamazõkhi omo. 

29Ba hiza, me irõi Zodoma Loti, tohare 
galitõ ba balera moroi ba mbanua samunu 
va'ira fefu. 

30Sj manõ gõi dania zalua na luo 
te'oroma'õ Nono Niha. 

31 Ba ngaluo andro, bõi mõi tou niha si no 
so ba dete zagõ ba wanga'i gamagamania. 
Si mano gõi niha si so ba nowi, boi ya 
mangawuli ba nomo. 

32 Mitõrõ tõdõmi hadia zi no alua khõ 
wo'omo Loti! 

33 Niha sobelegõ fa'aurinia, da'õ zi lõ 
manõndra fa'auri sindruhundruhu. Ba hiza 
niha si taya fa'auri da'õ zanõndra fangorifi. 

34 Ya faduhu dõdõmi: ba mbongi andro, 
ba gotalua zi darua si moro ba naha 
wemõrõ, samõsa ni'ohe ba samõsa nirõi. 

35 Moroi ba gotalua zi darua ira alawe 
sanutu fakhe, samõsa ni'ohe ba samõsa tõ 
nirõi. 

36 [Moroi ba gotalua ndra matua si so ba 
nowi, samõsa ni'ohe dania, ba samõsa tõ 
nirõi.]" 

37 [asofu ira nifahaõ Yesu, "Heza alua 
da'õ So'aya?" Itema li Yesu, "Ba nahia si 
so amatela, ba da'õ owulo wofo si manga 
amatela.” 

l Aefa da'õ Itutunõ sambua 

| 8 gamaedola Yesu, ba wamahao ira 
nifahaõ-Nia, ena'o lalau mangandro fa lõ 
aetu wanotonara. 

2 Imane Yesu, "Ba zi sambua mbanua 
so samõsa zanguhuku si lõ mangata'ufi 
Lowalangi, ba lõ gõi ba dõdõnia niha. 

3 Ba da'õ so gõi ndra alawe si lõ aetu 
mangondrasi sanguhuku andro ena'ð 
i'o'awõgõ ia ba farakaronia. Imane lakha 
mbanua andro, "Tolo ndra'odo wolaWa 
udugu.' 

4 Ba zi ha wa'ara, lõ omasi zanguhuku 
wanolo lakha mbanua andro. Ba gafuriata 
muhede dodo zanguhuku andro, 'HeWa'ae 
lõ u'ata'ufi Lowalangi ba lõ gõi ba dõdõgu 
niha, 

> ba börö me lõ aetu ibusi dõdõgu lakha 
mbanua andre, abõlõ sõkhi na utolo ia 
ba warakaronia, ena'õ boi i'ondrasi sa'ae 
ndra'o ba ibusi mano dodogu.'" 

6 Aefa da'ð Imane Yesu, "Mitõngõni hadia 
niWa'õ zanguhuku si lõ sõkhi andro! 

7 Na mu'ao mbanua-Nia khõ Lowalangi 
bongi ma'õkhõ, hadia lõ gõi Itolo mbanua- 
Nia andro Lowalangi? Hadia Ibalobaloi ua 
awena itolo ira? 

8 Ya faduhu dõdõmi: l'anema'ð Itolo ira 
ba farakarora! Ba hiza, hadia so nasa niha 
samati ba gulidanõ na inõtõ tohare Nono 
Niha?" 

?Itutunõ gõi gamaedola andre Yesu 
ba niha sanguma'õ tõdõra wa ha ya'ira 
ni'omasi'õ Lowalangi ba la'ositengagõ niha 
bõ'ð. 

10 Imane Yesu, "Darua niha si mõi 
mangandro ba Nomo Zo'aya. Farizai'o zi 
samõsa ba sangozara beo zi samõsa. 

1l llau muzizio Farizai'o andro, 
wangandrõ imane, 'He Lowalangi u'andrõ 
saohagõlõ khõ-U, bõrõ me tenga serõhõ 
ndra'o ba gana'a si mane niha bõ'ð, si lõ 
fa'atulõ dodo awo wohorõhorõ. U'andrõö 
saohagõlõ khõ-U me tenga si mane 
sangozara beo ndra'o. 

12 Ulau fuasõ dua kali ero migu, ba ube'e 
sambua ni'ofulu moroi ba zinõndragu.' 

13 llau muzizio gõi ba zarõu sanema 
beo andro ba lõ barani ia wamaigi si 
yawa. Ibõzibõzi dõtõ'ania ba imane, 'He 
Lowalangi, hakhõsi tõdõ ndra'o niha si so 
horõ andre!" 

14 Imane Yesu, "Ya faduhu dõdõmi, me 
mangawuli ba nomo, sanema beo andrõ 
nitema Lowalangi, tenga Farizai'o. Bõrõ 
me dozi sangebua'õ ya'ia da'õ ni'ide'ide'õ 
dania; ba dozi sangidengide'õ ya'ia da'õ 
dania ni'ebua'8." 

15 So niha solohe iraonora khõ Yesu 
ena'õ Itufa tanga-Nia ndraono andro ba 
Ifahowu'õ. Me la'ila ira nifahaõ Yesu da'õ, 
lategu niha andro. 

16 Ba hiza, Ikaoni Yesu niha andrõ Imane, 
"Akha moi khõ-Gu ndraono andro! Bõi 
mitegu ira, bõrõ me iraono si mane 
dania zi tobali ono mbanua amatõrõWa 
Lowalangi. 

17 Mitõngõni! Si lõ mangondrasi 
Lowalangi si mane iraono, tebai tobali ono 
Mbanua wamatõrõ Lowalangi ia." 

18 Samõsa zatua niha Yahudi sanofu 
khõ Yesu, "He Amagu Guru si sõkhi, 
hadia nilaugu ena'õ tola usõndra wa'auri 
sindruhundruhu?" 

19 Isofu Yesu khõnia, "Hana wa õWa'õ si 
sõkhi Ndra'odo? Samõsa lõ si sõkhi baero 
Lowalangi. 

20 Tatu õ'ila goroisa ba agama, 'Bõi 
ohorõ, boi amunu niha, boi anagõ, boi 
falimo, fosumange namau awo ninau." 

21 Itema li niha andrõ, "l'otarai wa'a'ono 
matuagu no u'o'o goroisa andro." 

22 Me irongo da'd Yesu, Imane khõnia, 
"So sambua tõ zi lõ tola 15'ö 0'ohalowogoi: 
Famawa fefu zi so khou, ba be'e mbõlinia 

ba niha si numana; õsõndra dania harato 
ba zorugo. Aefa da'o o'ð Ndra'o." 

23Ba me irongo da'õ niha andrõ, abu 
dõdõnia me niha si kayo sibai ia. 

24 [ila Yesu wa abu dõdõ niha andro, bõrõ 
da'õ Imane Yesu, "Fondrege wa'afõkhõ ba 
niha si kayo wolo'õ famatõrõ Lowalangi. 

25 Abõlõ aoha ba gondra wanõrõö tõgi 
walõlõWa, moroi na i'O'O Mbanua si Bohou 
khõ Lowalangi niha si kayo." 

26Samõsa ba gotalua zamondrongo 
fehede Yesu sanofu, "Na si mano haniha 
zi tola ni'orifi?" 

27 Itema li Yesu, "Si tebai ba niha, no tola 
ba Lowalangi!" 

28 Aefa da'õ imane Fetero, "lada'e no 
marõi nomoma ba wolo'õ Ya'ugõ, Ama." 

29 [mane Yesu, "Sindruhu! Ya faduhu 
dõdõmi: Dozi niha sondrõi omonia, ma 
fo'omonia, ma zui talifusõnia ma ira 
satuania ma zui iraononia we'amõi enoni 
wolo'õ oroisa Lowalangi, 

3016 tola 1õ'õ tebe'e wa'auri si lõ aetu 
dania ba gin8tõ si so fõna." 

31 l'ohe Yesu ndra nifahaõ-Nia andro si 
felendrua ba zi lõ niha, aefa da'õ Imane 
khõra, "Mihaogõ wanõngõni! Numalõ ita 
iada'e ba Yeruzalema, ba alua fefu nisura 

ndra sama'ele'õ sanandrõsa khõ Nono 
Niha. 

32 Tebe'e la ba danga niha si tenga niha 
Yahudi, la'o'aya la ba ladidiloi. 

33 Lafakao ba labunu la; ba hiza, ba 
ngaluo si tõlu, ifuli auri la.” 

34 Fefu da'ð lõ aboto ba dõdõ ndra 
nifahaõ Yesu. Lõ mangatõla ba dõdõra 
wehedehede Yesu. LO la'ila hadia 
niWa'õ-Nia. 

35 Me arakha irugi Yerikho Yesu, ba 
zinga lala so niha sau'a si dadao ba 
wangandrõngandrõ. 

36 Me irongo sau'a so niha sato ba da'õ, 
isofu imane, "Hadia da'õ?" 

37 Lamane khõnia, "Itõrõ Yesu banua 
Nazareta." 

38 Mu'ao ia imane, "He Yesu, nga'õtö 
Dawido! Hakhõsi todo ndra'o." 

39 Ba lategu ia niha si so tané fõna ena'õ 
ihonogõ ia. Ba hiza i'abõlõgõ we'ao imane, 
"He ono Dawido, hakhõsi todo ndra'o!" 

40 |lau molombase Yesu ba Ifawa'ogo 
ena'o la'ohe khõ-Nia niha sau'a andro. Me 
irugi fona Yesu, Imane khonia, 

41 "Hadia zomasi'õ Ulau khou?" Itema li 
niha sau'a andro imane, "He Ama, omasido 
u'ila niha mangawuli." 

42 imane khõnia Yesu, "Faigi iada'e! No 
ifadõhõ ndra'ugõ famatimõ." 

43 |'anema'õ i'ila niha, ba i'o'ð Yesu, si fao 
fanunonuno Lowalangi. Fefu niha sangila 
da'õ, lasunosuno Lowalangi gõi. 

l Me irugi fasa Yerikho Yesu, 

| 9 Itohugõ mano wofano. 

2 So ba mbanua andrõ samêsa zangozara 
beo sotoi Sakai'o. 

3 Omasi ia i'ila Yesu. Ba hiza no 
adogodogo ia, lõ ikhamõ hõrõnia Yesu 
boro me ato sibai niha. 

+ Andrõ ilau fagohi wohulõ niha sato, 
fanõisi dola geu, ena'õ tola i'ila Yesu 
sanoro da'õ. 

> Me irugi nahia andro Yesu, lfaigi si yawa 
ba Imane kho Zakai'o, "He Sakai'o, alio'õ 
ae'e tou! Omasi Ndra'o molombase ba 
nomou ma'okho andre." 

6 Numalõ tou Zakai'o ba itema Yesu si fao 
fa'omuso dodo. 

70i mukokokoko fefu niha sangila da'õ. 
Lamane, "E, mõi la fatome ba niha si lõ 
sõkhi!" 

8Muzizio Zakai'o ba imane khõ Z0'aya, 
"He So'aya, ube'e zi matonga haratogu ba 
niha si numana; ba ubu'a õfa kali fabali ba 
niha si no irai ulimo!" 

Imane khõnia Yesu, "Ma'õkhõ andre 
no Itema Lowalangi ndra'ugõ awo fefu 
zoroiyomou. No nga'oto Gaberahamo gõi 
ndra'ugõ. 

10Fe'aso Nono Niha ba gulidanõ, ya'ia ba 
wangalui awo ba wangorifi niha selungu.” 

11 Fatua lafondrondrongo huhuo 
Yesu niha sato, Itutunõ Yesu sambua 
gamaedola. Me inoto da'õ no arakha Irugi 
Yeruzalema, ba lawalinga Ifatõrõ gulidanõ 
Lowalangi. 

12 Andrõ wa Imane Yesu khõra, "So 
samõsa mbalugu si mõi ba mbanua sarõu 
boro me labali'õ ia Razo ba da'õ. Na no 
aefa da'õ awena mangawuli ia. 

13 Fatua lõ mofanõ ia, ikaoni zi dafulu 
sawuyunia, ba wame'e khõra sambua rigi 
ana'a. Imane khõra, 'Milau ba waniaga 
gana'a andre fatua lõ ya'o ba da'e.' 

14Fatiu dõdõ mbanuania khõnia. 
Andrõ me no mofanõ ia lafatenge niha 
sanguma'õ, 'Lõ omasiga Razoma niha 
andre.' 

15Me no aefa labali'ê Razo ia ba mbanua 
sarõu andrõ, mangawuli ia ba mbanuania. 
Ikaoni ndra sawuyu si no manema ana'a 
moroi ba dangania, ena'õ la'ondrasi ia. 

Omasi ia i'ila ha wa'oya hare si no lasõndra 
ero samõsa. 

16 Tohare zawuyu si föfõna imane, 'He 
Tuha, no usõndra hare fulu rigi ana'a ba 
gefe andro nibe'eu.' 

17 Imane sokhõ ya'ia, '"Sõkhi da'õ, sawuyu 
si sõkhi ndra'ugõ! Börõ me tola nifaduhusi 
todo ndra'ugõ ba zide'ide, akha tobali 
amatõrõWau zi fulu ngawua banua.' 

18 Tohare zawuyu ganete da'õ imane, 
'He Tuha. Ba zi sambua rigi ana'a andro 
nibe'eu, no usõndra hare lima rigi ana'a.' 

19 Imane ba zawuyu andro, 'Tobali 
ndra'ugõ samatõrõ ba zi lima banua.' 

20 Tohare samõsa tõ zawuyu sanguma'õ, 
'He Tuha, rigi ana'a andro khou no ubukusi 
ba zaembutanga. 

21 Ata'u sibai ndra'odo khou, bõrõ me 
u'ila sabe'e huku ndra'ugõ. Õhalõö zi tenga 
khõu ba õbasi zi tenga nitarumõ.' 

22 Imane Razo khönia, '"Sawuyu si lõ sõkhi 
ndra'ugõ! Faudu ba wehedeu, ufatõrõ 
huku. Õ'ila wa sabe'e huku ndra'odo: 
Uhalõ zi tenga khõgu ba ubasi nowi si 
tenga nitanõgu. 

23 Na si manõ hana wa lõ õbe'e mohare 
gefegu andro, ena'õ utema mangavuuli si 
fao hare!" 


LUKAS 19.24-31 116 


24 Aefa da'õ imane Razo ba niha si so ba 
da'õ, 'Mihalõ gana'a andro khõnia, mibe'e 
ba zawuyu sokhõ fulu rigi ana'a.' 

25 Lamane ira niha andrõ khõ Razo, 'He 
Tuha, no so khõnia fulu rigi ana'a.' 

26]tema li Razo andro, 'Mitõngõni: Niha 
sangoigõ dõdõnia wangalui hadia ia, 
tebe'e nasa khõnia zoya. Ba ba niha si lõ 
ba dodo wangalui hadia ia tehalõ zi so 
khõnia he ha ma'ifu. 

27 Jada'e mi'ohe ba da'e nudugu andro si 
lõ omasi na tobali ndra'o Razora. Mibunu 
ira fõna hõrõgu!"" 

28 Me no aefa lWa'õ da'õ fefu Yesu, 
Idaridari fõnara numalõ ba Yeruzalema. 

23Me no arakha Irugi Mbetifage ba ba 
Mbetania ba Hili Zaitu, Ifadaridari'õ darua 
nifahaõ-Nia. 

30 Imane khõra, "Mi'ae'e ba mbanua 
andro fõnami. Na mirugi da'õ misõndra 
sara nono galide ni'amohõgõ si lõ irai 
la'okudo niha. Mi'efasi mbõbõ galide 
andro ba mi'ohe ba da'e. 

31 Na lasofu khõmi niha, 'Hana wa 
mi'efasi galide andrõ?' Mimane ba niha 
andro, 'Moguna khõ Zokhõ."" 

32 Mofanõ ndra nifatenge Yesu andro. Ba 
lasõndra faudu sibai si mane si no lWa'õ 
Yesu. 

33 Fatua la'efa'õ zinali galide andro, isofu 
sokhõ kalide khõra, "Hana wa mi'efasi 
galide andro?" 

34 Latema li lamane, "Moguna khõ 
Zo'aya?" 

35 Ba la'ohe nono galide andro khö Yesu. 
Aefa da'õ labe'e nukhara yawa ba hulu 
galide ba latolo Yesu we'amõi yawa. 

36 Me Itõrö Yesu galide andrõ, labologõ 
nukhara niha sato ba lala nitõrõ Yesu. 

37 Me arakha irugi Yeruzalema Yesu, ba 
lala numalõ ba Hili Zaitu, ibõrõgõ lalau 
mu'ao ndra solo'õ Yesu fefu wanuno 
Lowalangi awo wangandrõ saohagõlõ 
khõ-Nia boro fefu zahõlihõli dodo si no 
la'ila hõrõra samõsa. 

38 Mu'ao ira lamane, "Ya'ahowu Razo si so 
ba dõi Zo'aya! Fa'ohahau dodo ba zorugo, 
ba lakhõmi khõ Lowalangi!" 

39So õsa ndra Farizai'o ba gotalua niha 
sato andro sanguma'õ khõ Yesu, "He 
amagu Guru, fahono ndra solo'õ Ya'ugõ 
andro." 

40 Itema li Yesu, "Ya faduhu dõdõmi, na 
lahonogõ ira, oi zara mu'ao dania gara." 

+1 Me itugu ahatõ Yesu ba Yeruzalema, 
ifaigi mbanua sebua andro ba me'e la. 

42 Imane, "Alimagõ, ha wa'asõkhi na 
ma'õkhõ andre mfila hadia zinangea 
moguna ba wanga'asogõ fa'ohahau dodo! 
Ba hiza tebai mi'ila iada'e. 

43 So ginõtõ dania labe'e zomba'agõ ba 
zi fasuimõ; lakõlini ndra'ugõ udumõ ba 
laforege wodegeni ya'ugõ gofu heza. 

44 afakiko ndra'ugõ awo niha fefu si 
so bakha ba gõli mbanuau; ba sambua 
lõ kara si te'anõ ba nahiania, bõrõ me lõ 
ba dõdõu ha wa'ara tohare Lowalangi ba 
wangorifi ya'ugõ!" 

45 Mõi Yesu ba Nomo Zo'aya ba lbõrõtaigõ 
wamofanõ ira sogale ba da'õ. 

46 Imane khõra, "No tesura ba Mbuku 
Ni'amoni'õ wa no Imane Lowalangi, 'Lõ tola 
lo'o tobali nahia wangandrõ Nomo-Gu.' Ba 
no mibali'õ nahia zanagõnagõ!" 

47 Ero ma'õkhõ mamahað Yesu ba Nomo 
Zo'aya. La'alui lala ira ere sebua ba 
guruguru agama niha Yahudi awo zalaWa 
niha Yahudi ba wamunu Yesu. 

48 Ba hiza lõ la'ila lafalua da'õ, bõrõ 
me lõ aetu'aetu niha sato wamondrongo 
famahaõ-Nia ba adoni dõdõra khõ-Nia. 

1 Samuza ma'õkhõ, mamahaõ Yesu 
2 0 ba wanuriaigõ Turia Somuso Dodo 
soroi Lowalangi ba niha sato si so ba 
Nomo Zo'aya. Tohare ndra ere sebua awõ 
ndra guruguru agama niha Yahudi, si fao 
ira salaWa niha Yahudi. 

?Lamane khõ Yesu, "Tandraigõ 
ombakha'õ khõma, he moroi Õsõndra 
kuaso wamalua da'e. Haniha zame'e 
khõ-U?" 

3 Itema li Yesu, "Omasido g6i Ube'e 
wanofu khõmi. Ombakha'õ khõ-Gu, 

*haniha zame'e kuaso khõ Yohane 
wamayagõ idanõ niha. Hadia Lowalangi 
ma zui niha?" 

>Mamagõlõ ira. Faoma lamane khõ 
nawõra, "Hewisa wanemada li-Nia? Na 
tamane, 'Moroi ba Lowalangi,' Imane 
khõda dania, 'Ba hana wa lõ faduhu 
dõdõmi khõ Yohane?" 

6Ba hiza, na tamane, 'Moroi ba niha.' 
Latebu ita fefu niha sato andre, bõrõ me 
faduhu sibai dõdõra wa sama'ele'õ Yohane 
Samayagõ Idanõ andro." 

7 Andrõ lamane wanema li, "LO ma'ila." 

8 Imane khõra Yesu, "Na si manõ Id'6 gõi 
U'ombakha'õ khõmi heza moroi kuaso 
wolau-Gu fefu da'e." 


LUKAS 20.9-15 120 


?Itutunõ Yesu ba niha sato gamaedola 
andre, "Samõsa niha sokhõ kabu nagu. 
IfaseWa'õ kabu andro ba zangahalõ, aefa 
da'õ numalõ ia ba nahia tand bõ'ð ba ara 
sibai ia ba da'õ. 

10 Me no irugi inõtõ waneteu bua nagu, 
ifatenge zawuyunia khõ zangahalõ ba 
kabu nagu andrõ, ba wanema tana khõnia 
ba kabu andro. Ba labõbõzi zawuyu 
sangahalõ ba kabu andro ba lafofanõ ia lõ 
zaozao. 

11 Fuli ifatenge zawuyu bõ'ð; ba labobozi 
zui zawuyu andro, la'o'aya ba la'ailasi, ba 
lafofanõ lõ zaozao. 

12 Aefa da'õ ifatenge zawuyunia ganete zi 
darua andro. Labõbõzi zawuyu andro ba 
latibo'õ baero kabu. 

13 Ba gafuriata imane sokhõ kabu andro, 
'Hadia nasa nilaugu? Ufatenge nono andre 
ni'omasi'õgu. Tatu mano wa lafosumange 
ja!" 

14Ba hiza me la'ila ira sangahalõ ba kabu 
nononia, faoma lamane khõ nawõra, 'Ya'e 
ia nono zZokhõ kabu andre. Da tabunu ia, 
ena'õ moi khõda haratonia.' 

15Lasõbi ia baero kabu ba labunu 
ia." Isofu Yesu ba niha samondrongo 
amaedola andrõ, "lada'e, hadia nilau 

zokhõ kabu andro khõ zangahalõ ba 
kabunia? 

15 Tatu tohare ia ba ibunu fefu zangahalõ 
ba kabu andro, ba ibe'e kabu andro ba 
zangahalõ tanõ bõ'ð." Me larongo niha 
sato zi manõ, lamane khõ Yesu, "Tebai zi 
mano!" 

17 faigi ira Yesu imane, "Na si manõ, 
hadia geluaha Mbuku Ni'amoni'õ andre? 
'Kara nitibo'õ tuka, da'õ zi tobali kara 
sabõlõ moguna.' 

18 Salau ba gara andro afufu; ba 
nilangõnia, akhõkhõ tobali awu.” 

19 Aboto ba dõdõ ndra guruguru agama 
niha Yehuda awo gere sebua wa khõra 
Itandrõsaigõ gamaedola andro. Omasi ira 
wondra'u Yesu ba da'õ, ba hiza ata'u ira 
niha sato. 

20 Andrõ la'alui ginõtõ si sõkhi. Lasõlõ 
niha ba wama'ala Yesu, ba lafawe'e niha 
andro ena'o la'osatulõ ira ba wamesu li 
Yesu ba zinofura, ena'õ tola labe'e Yesu 
ba danga gubernur. 

21 Lamane khõ Yesu ira niha nifatenge 
ndra guruguru agama awo ndra ere 
sebua andrõ, "He Amagu Guru, ma'ila gõi 
wa lõ ebua dõdõ-U ba zi samõsa niha; 

Ofahao zindruhu sanandrõsa ba zomasi 
Lowalangi. 

22 Tandraigõ ombakha'ð khõma, molo'õ 
agamada, hadia tola tabu'a beo khõ 
Kaizaro Roma ma zui lo'o?" 

23 |'ila Yesu gera'era dõdõra. Andrö wa 
Imane, 

24"Mitandraigõ miforoma'õ khõ-Gu 
sambua gefe firõ. Haniha ba ha'õkhõ dõi 
si so ba gefe andro?" Lamane, "Kaizaro!" 

25 Imane khõra Yesu, "Na si manõ, fuli 
khõ Kaizaro dana khõ Kaizaro ba fuli khõ 
Lowalangi dana khõ Lowalangi.” 

2616 hadõi nisõndrara sala Yesu fõna 
niha sato andro. LO hedehedera ba 
ahõlihõli dõdõra ba wanema-Nia lira. 

27 So ndra Sadukai'o sangondrasi Yesu. 
(Ya'ira andro, lo faduhu dõdõra wemaoso 
moroi ba wa'amate.) Lasofu khõ Yesu, 

28 "He Amagu Guru, no isura huku andre 
khõda Moze. Na mate zi samõsa ira matua, 
ba irõi ndrongania lõ ono, mangowalu 
ndra alawe andro ba dalifusõ wo'omonia, 
ena'õ tola lasõndra ndraono ba niha si no 
mate andro. 

293 So dafitu zi fatalifusõ. Mangowalu 
zia'a, ba mate ia lõ ono. 

30 Aefa da'õ mangowalu dalifusõ ndra 
matua andro khõ ndra alawe lakha 
mbanua da'o, ba lõ gõi onora. 

31 Aefa da'õ mangowalu zui dalifusõnia 
ganete da'õ, ba irege dafitu: ba dafitu 
manõ ira no lahalõ fo'omora ndra alawe 
andrõ, ba mate ira lõ ono. 

32 Afuriatania mate gõi ndra alawe andro. 

33 Na luo wangorifi zi no mate, ha fo'omo 
ndra alawe andro dania? Bõrõ me dafitu 
manõ ira no irai lahalõ ia tobali fo'omora." 

34 Imane wanema li Yesu, "Mangowalu 
niha sauri iada'e, 

35 pa lõ fangowalu ba niha ni'orifi dania 
moroi ba wa'amate ba sauri ba gin8tõ si 
so fõna. 

36 Hulõ mala'ika ira, bõrõ me lõ mate ira 
sa'ae. Tobali ira ono Lowalangi, bõrõ me 
no te'orifi ira moroi ba wa'amate. 

37 No iWa'ö sibai gõi Moze wa lõ tola lõ'õ 
te'orifi mangawuli zi no mate. Ba nisurania 
sanandrõsa ba za'asa'a mao si hola andro 
itõtõi Zo'aya 'Lowalangi Gaberahamo, 
Lowalangi Giza'aki ba Lowalangi Yakobo.' 

38 Tenga Lowalangi zi mate Lowalangi 
andro, no Lowalangi zauri! Boro me khõ 
Zo'aya auri fefu niha." 

39 Lamane 6sa guruguru agama niha 
Yehuda, "Wa'asõkhi wanema-U li Ama." 

4016 barani ira sa'ae wanofu hadia ia khõ 
Yesu. 

41 Isofu Yesu khõra, "Hewisa wa laWa'õ 
Razo Sangorifi nifabu'u Lowalangi andrõ 
nga'õtõ Dawido? 

42 Dawido samõsa zanguma'õ ba mbuku 
Zinunõ, 'Imane So'aya khõ Zo'aya ya'o: 
Dadao ba gambõlõ-Gu, 

43 Irege Ube'e barð mbawau-U nudu-Mõ!' 

44 Na ikaoni 'So'aya', khõnia Dawido, 
hewisa wa tola nga'õtõ Dawido Razo 
Sangorifi andro?" 

45 Fatua lafondrondrongo huhuo Yesu, 
Imane khõ ndra solo'õ Ya'ia, 

+6"Mi'angelama khõ ndra guruguru 
agama niha Yehuda. Omasi ira mowaõwaõ 
ba lafake mbaru gere sanau, ba omasi 
ira nifosumasumange ba fasa. Omasi ira 
lafili nahia soadu ba gosali awõ gurusi 
solakhõmi ba gowuloa. 

47 alimo ndra lakha mbanua ba larabu 
nomora, ba la'anau'õ wangandrõra ena'õ 
la'ila niha! Lo tola 15'8 nihuku sabõlõbõlõ 
ira!" 

1 Ba Nomo Lowalangi, l'ila Yesu niha 
2 | si kayo same'e kefe bakha ba naha 
game'ela ba Nomo Lowalangi. 

2? i'ila gõi samõsa lakha mbanua same'e 
dombua ngawua gefe side'ide. 

3 Imane Yesu, "Mitõngõni da'e: abõlõ 
ebua nibe'e lakha mbanua andrõ moroi ba 
niha bõ'ð. 

4 Bõrð me fefu ira labe'e, ba lõ tobali 
ambõ ira boro da'ð. Ba ira alawe andrõ, 
numana sibai ia. Ba heWa'ae si manõ, 
ibe'e fefu zi so khõnia ni'oguna'õnia ba 
wa'aurinia.” 

> So zanutunö hewisa wa'asõkhi Nomo 
Zo'aya nifa'anõ faoma kara si sõkhi awo 
gamagama nibe'e khõ Lowalangi. Imane 
khõra Yesu, 

6"So ginõtõnia dania, tedudugö fefu 
ni'ilami andre ba lõ hadõi dania kara si 
torõi ba nahiania!" 

7 Lasofu khõ Yesu, "He Guru, hawa'ara 
dania alua da'õ? Hadia dandra wa no irugi 
inõtõ wa'alua zi mano?" 

8 Imane Yesu, "Mi'angelama, boi lalimo 
ami. Bõrõ me ato niha si tohare dania 
sangoguna'õ tõi-Gu. Lamane dania, 
"Ya'odo andre ia! ba 'No irugi inõtõ.' Bõi 
mi'o'õ ira. 

9BOi ata'u ami na mirongo duria 
wasuwõta ba folaWa. Bõrõ me alua da'õ 
fefu ua. Ba hiza tenga wa no ahatõ luo 
safuria.” 

10 Itohugõð huhuo-Nia Yesu. Imane, 
"Faoma la'uduni nawõra dozi soi ba faoma 
fasuwo ira. 

11 Gofu heza alua ndruru dané 
sabõlõbõlõ. So mbawa lofo awo mbawa 
wokho sabolobolo. Alua gõi zihokha 
mbu niha awo zahõlihõli dodo moroi ba 
mbanua si yawa. 

12 Ba fatua lõ alua da'o fefu, lara'u dania 
ami ba lafakao. La'etu'õ huku khõmi 
ba nomo wangandrõö ba labe'e ami ba 
gurunga. Ba la'ohe ami fõna Razo awõ 
zamatõrõ boro Ndra'o. 

13 Da'õ ginõtö si sõkhi khõmi wanuriaigõ 
Turia Somuso Dodo soroi Lowalangi. 

14 Mihalõ gangetula samõsa ba dõdõmi, 
wa lõ abu dõdõmi ba ngawalõ hadia 
niWa'õmi ba wobelegõ ya'ami. 

1> Ya'odo samõsa zame'e khõmi fehede 
ba angetula andrõ, irege samõsa lõ ba 
gotalua nudumi si tola molaWa awõ 
wangosilõ'õgõ niWa'õmi. 

16 La'a mbõlimi ira satuami, awo ndra 
soroiyomomi, ira talifusõmi ba awõmi. So 
Osa ba gotaluami nibunura. 

17 La'afõkhõi tõdõ ami niha fefu börõ 
Ndra'o. 

18 Ba sara rozi mbu lõ taya khõmi. 

19 Ba wa'anau gölõ awo wa'ebolo dõdõmi, 
tola te'orifi ami dania." 

20"Na mi'ila lafasui saradadu Yeruzalema, 
ba ginõtõ da'õ dania mtila wa lõ ara tõ 
tekiko mbanua andro. 

21 Ba ginõtõö da'õ lalau moloi ba hili 
sowanua ba Yudea. Larõi fasa niha si so 
ba fasa, ba si so baero fasa bõi ya momõi 
bakha ba fasa. 

22 Da'õ ginõtõ 'Ngaluo Wamalua 
Fanguhuku', andro ena'õ alua zi no tesura 
bakha ba Mbuku Ni'amoni'õ. 

23 Alai ngaluo andro ba ndra alawe 
sanabina, awõ ndra alawe si so ono 
sawuyu! Alua wamakao sebua ba mbanua 
andre ba ihuku soi da'e Lowalangi. 

24 So nibunu faoma fõda, ba so gõi ni'ohe 
tobali sawuyu misa ba mbanua niha; ba 
soi niha baero lahundrahundra dania 
Yeruzalema andro soi niha baero, irege 
ahori ginõtõ si no Ihonogõi So'aya khõra.” 

25"So dania dandratandra ba luo, ba 
mbawa awo ba ndrõfi. Ba gulidanõ andre, 
dõrõhõwa soi ba wa'ata'u boro we'ugu'ugu 
nasi awõ ndrulu. 

260i so wa'ata'u niha wombaloi salua 
ba zi sagõrõ ulidanö. Börõ fawuka dania 
mbanua si yaWa. 

27Ba ginõtö andro dania tohare Nono 
Niha ba lawuo si fao lakhõmi awo kuaso 
sebua. 

28 Na alua da'e, mifaoso ba mifazawa 
hõgõmi, bõrõ me ba zi lõ ara tõ te'orifi 
ndra'ugõ." 

29 Aefa da'õ itutunõ khõra Yesu 
gamaedola andre. Imane Yesu, "Mifaigi 
dola geu ara andro awo dola geu tano 
bõ'ð. 

30 Na mi'ila alua lewiõ, aboto ba dõdõmi 
wa lõ ara tõ mbawa lõkhõ. 

31 Si manõ gõi na mi'ila alua fefu 
niWa'õ-Gu no mege, aboto ba dõdõmi 
wa lõ ara tõ Ifasindro wamatõrõ-Nia 
Lowalangi. 

32 Ya faduhu dõdõmi! Lê mate nasa niha 
sauri iada'e, fatua lõ alua da'õ fefu. 

33 Taya mbanua awõ gulidanõ, ba lõ taya 
dania wehede-Gu." 

34"Mifa'anõ ami, bodi mirõrõ ami ba 
wolau owuloa awõ wemabumabu, ma zui 
fangerangera fa'aurimi, irege lõ si te'anõ 
ami na i'anema'õ irugi inõtõ andro. 

35 Bõrõ me hulõ gu'ö wa'atohare ginõtö 
andro ba niha gulidanõ andre. 

36 Mi'ama'anõ ba boi mibõhõi wangandrö 
ena'õ abõlõ ami wolawa fefu salua andro 
ba tola moi ami fõna Nono Niha." 

37 Mamahaõ Yesu ba Nomo Zo'aya ba zi 
ma'õkhõ, ba ba zi bongi numalõ la ba Hili 
Zaitu ba torõi la ba da'õ. 

38 Ero sahulõ wongi tohare fefu niha 
ba Nomo Zo'aya ba wamondrondrongo 
famahaõ-Nia. 

l| No ahatõ ginõtõ Gowasa Roti si LO 
2 2 Mu'aisõni laru nifotõi Fasa. 

2La'alui lala ira ere sebua awõ guruguru 
agama niha Yehuda ba wamunu Yesu; ba 
hiza ata'u ira niha sato. 

3Mõi Gafõkha khö Yuda nifotõi banua 
Gariota, samõsa moroi ba gotalua nifahaõ 
Yesu si felendrua. 

*Mõi Yuda ba mamagõiõ ia khõ ndra 
ere sebua awo hõgõ zanaro Nomo Z0'aya 
hewisa lala wame'e Yesu ba dangara. 

> Omuso sibai dõdõra ba lafabu'u wame'e 
kefe khõnia. 

6Fao gõi dodo Yuda ba ibõrõtaigõ i'alui 
ginõtõ si sõkhi wame'e Yesu ba dangara, 
ba zi lõ la'ila niha. 

7 Irugi ngaluo Gowasa Roti si LO Mu'aisõni 

8 Andrõ Ifatenge Wetero ba Yohane Yesu. 
Imane khõra, "Mi'ae'e mifa'anõ go ba Wasa 
khõda." 

9 Lasofu lamane, "Heza omasi'õ mafa'anõ, 
Ama?" 

10 Imane Yesu, "Mitõngõni, na mirugi 
fasa, falukha ami ba da'õ samõsa zolohe 
rumbi so'õsi idanõ. Mi'o'õ ia numalõ ba 
nomo si mõi ia, 

1l ba mimane ba zokhõ omo andro: 
Imane Guru, 'Heza nahia U'a Wasa si fao 
ira nifahaõ-Gu?' 

12 ituturu khõmi dania sokhõ omo 
andrõ sambua lote sebua, si no so fefu 
gamagama. Mifa'anõ fefu hadia ia ba 
da'ð." 

13 Mõi Wetero ba Yohane ba lasõndra fefu 
faudu si mane ni'ombakha'o Yesu. Aefa 
da'õ lafa'anõ go ba Wasa. 

14 Me irugi inõtõ wemanga go ba Wasa, 
mõi mudadao Yesu awõ nifahaõ-Nia. 


LUKAS 22.15 -22 131 


15 Imane khõra, "Omasi sibai Ndra'odo 
U'a Wasa andre si fao ya'ami fatua lõ 
tefakao Ndra'o! 

16 Börõ, ya faduhu dõdõmi: Lö'õ sa'ae 
dania U'a go andre irege Ifalua geluaha 
walulusa manga andre Lowalangi na inõtõ 
Ifasindro wamatõrõ-Nia." 

17 Aefa da'o IfazaWwa mako nagu Yesu, 
'aohasi gõlõ Lowalangi, ba Imane, "Mitema 
ba mibagibagi; 

18 Uŵwa'ð khõmi, i'otarai da'e lö'õ 
sa'ae Ubadu nagu irege lbõrõtaigõ 
wamatõrõ-Nia Lowalangi.” 

19 Aefa da'õ Ihalõ roti Yesu. Ba me aefa 
'aohasi gõlõ Lowalangi, Iboboto roti 
andro; ba lbe'e khõra, Imane: "Boto-Gu 
da'e [nibe'e khõmi. Milau zi mane ba 
wanoro todo Ya'odo."] 

20[Si manõ gõi me no aefa manga, Ibe'e 
mako nagu andrõ khõra, Imane, "Mako 
nagu andre amabut'ula li Lowalangi si 
bohou, ni'a'aro'õ faoma do-Gu — do 
saduwa soguna khõmi.”] 

21"Ba hiza, mifaigi! So zi manga mbõligu 
ba meza andre! 

22 Mate dania Nono Niha si mane si no 
Ihonogõi Lowalangi; ba alai niha si manga 
mbõli-Nia!" 


LUKAS 22.23 -31 132 


23 |bõrõtaigõ faoma lasofu khõ nawõra, 
haniha ba gotaluara zamalua da'õ. 

24Ba gotalua ndra nifahaõ Yesu alua 
wasosota sangalui haniha zabõlõ ebua ba 
gotaluara. 

25 Imane khõra Yesu, "Lafatõrõ nono 
mbanuara razo si lõ aboto ba dodo 
Lowalangi ba gulidanõ andre si fao 
famakao, ba samatõrõ andro lafotõi 
'Sobelegõ Ono Mbanua'. 

26Ba ya'ami tebai si manõ. Haniha zabolo 
ebua ba gotaluami akha tobali sabõlõ 
ide'ide, ba si tobali sondrõnia'õ, akha 
tobali sawuyu. 

27 Haniha zabõlõ ebua: Niha si dadao 
wemanga ba meza, ma zui si mõi 
enoninia? Tatu si dadao andro. Ba hiza 
tobali Ndra'o sawuyu ba gotaluami. 

28Bakha ba wamakao-Gu, lõ aetu so ami 
awo-Gu. 

29Si mane fame'e nama khõ-Gu 
famatoro, si mano gõi wame'e-Gu khomi. 

30 Fao ami awõ-Gu ba wa'omuso dödõ na 
no tobali Razo Ndra'odo. Ba tebe'e khõmi 
dadaoma ba wamatõrõ fanguhuku ba zi 
felendrua mado soi Gizera'eli." 

31 "He Simoni, he Simoni, fondrondrongo! 
No tetehõgõ khõ Gafõkha wanandraigõ 

ya'ami fefu, hulõ zohalõWõ ba dané 
sangeheta bõra moroi ba guliho. 

32 Ba hiza no mangandrö-Do salahiu, 
Simoni, ena'õ lõ taya wamatiu. Ba na no 
mangawuli ndra'ugõ khõ-Gu, õfofa'abõlõ 
ndra talilfusõu." 

33 Itema li Fetero, "He So'aya, utehegõ 
mõido ba gurunga ba matedo awo Zo'aya!" 

34 [mane Yesu, "Ya faduhu dõdõu, Fetero, 
fatua lõ miwo manu bongi andre, no 
medõlu Ö'osilõ'õgõ Ndra'o." 

35 Aefa da'õ Imane Yesu, "Luo no me 
Ufatenge ami me lõ Utehegõ mi'ohe 
kofekofe, kandrekandre ba badagahe, 
hadia no ambõ ami hadia ia?" Lamane, 
"Ma'ifu lo'o." 

36 Imane Yesu, "Ba iada'e sokhõ kofekofe 
awo kandrekandre akha i'ohe; ba si lõ 
fõda, akha ifamawa mbarunia sebua ba 
wowõli fõda. 

37 Börõ, ya faduhu dõdõmi! LO tola lõ 
alua khõ-Gu zi no musura ba ayati Mbuku 
Ni'amoni'õ, 'LaWa'õ niha si lõ sõkhi la.' 
BOro me hadia nisura ba Mbuku Ni'amoni'õ 
sanandrõsa khõ-Gu alua iada'e." 

38 Lamane ira nifahaõ Yesu, "He So'aya, 
faigi so ba da'e dua rozi woda." Imane 
Yesu, "No tobõnõ!" 

39 Irõi mbanua sebua andro Yesu ba 
numalõ la ba Hili Zaitu si mane si to'6l6, 
ba fao gõi khõ-Nia nifahaõ-Nia. 

40 Me larugi da'õ, Imane khõra, 
"Mi'angandrõ ena'õ boi gõna ami 
fanandraigõ." 

41 Aefa da'õ |'arõu'õ la ma'ifu moroi 
khõra, mato dua wulu mete, 

42 Ibalõduhini dané ba mangandrõ la, 
Imane, "He Ama, na tola, Ö'arõu'õ moroi 
khõ-Gu wamakao andre. Ba boi ya'itõrõ 
zomasi-Do, ya'alua ba zomasi'Ö, Ama!" 

43 [Tohare samõsa mala'ika sangabõlõ'õ 
Va'ia.] 

44 [Ata'u sibai Yesu, andro |'osindruhugõ 
wangandrõ. Abõbõi la hulõ ndro, sangele 
tou ba danõ.] 

45 Me no awai mangandrõ, mangawuli 
Yesu khõ ndra nifahaõ-Nia. Isõndra no 
momõrõ, bõrõ wa'abu dodo. 

46 Andrõ Imane khõra, "Hana wa mõrõ 
ami? Mifaoso ba mi'angandrõ fa boi gõna 
ami fanandraigõ." 

47 Me fahuhuo na Yesu, tohare ngawawa 
niha nidõnia'õ Yuda, nifahaõ Yesu. Mõi 
Yuda kho Yesu ba aefa da'õ i'uma Yesu. 

48 Ba Imane khõnia Yesu, "He Yuda, hadia 
faoma fa'umasa õ'a mbõli Nono Niha?" 

49 Me la'ila zalua andro ira nifahaõ Yesu 
si so ba da'õ, lamane, "He So'aya, hadia 
malau khõra wõda andre?" 

>0 Samõsa ba gotaluara zamõzi sawuyu 
gere sebua faoma fõda irege aetu dalinga 
kambõlõ zawuyu andro. 

>l |mane Yesu, "Noa da'õ!" Aefa da'õ 
Ibabaya dalinga zawuyu andro ba 
wamadõhõ ya'ia. 

2 Imane Yesu khõ ndra ere sebua ba 
ba zaradadu sanaro ba Nomo Zo'aya, 
awo ndra salaWa niha Yahudi si tohare ba 
da'õ wondra'u Ya'ia, "Hana wa tohare ami 
faoma fõda awõ wagado wondra'u Ya'o, 
hulõ na samarukhu Ndra'odo andre? 

33 Ero ma'õkhõ so Ndra'odo ba Nomo 
Zo'aya, ba lõ mira'u Ndra'o. Ba da'e ginõtõ 
khõmi mihalõ halõWõmi, inõtõ ifatõrõ ami 
fa'abõlõ zogõmigõmi." 

>4 Lara'u Yesu ba la'ohe ba nomo gere 
sebua. l'o'ð Fetero moroi ba zZarõu. 

>> Ba dalu golayama so galitõ nibahogõ 
si holahola ba moi Wetero ba zinga galitõ 
andro awo niha sato si dadao ba da'o. 

>6Samõsa ba gotalua zawuyu ira alawe 
sangila me dumadao Wetero ba zinga 
galitõ; ihaogõ wamaigi Fetero ira alawe 

andrõ, aefa da'õ imane, "Fao gõi khõ Yesu 
niha andre!" 

>” Itimbagõ Fetero. Imane, "Ma'ifu lõ u'ila 
Niha andro!" 

28106 ara aefa da'õ, samõsa tõ zangila 
Fetero sanguma'õ, "Samõsa gõi ndra'ugõ 
ba gotaluara!" Ba itema li Fetero, imane, 
"Tenga, tenga ya'o!" 

59 Mato sambua za aefa da'õ, samêsa 
zanguma'õ, ebua linia, "Sindruhu nifahaõ 
Yesu niha andre, bõrõ me niha Galilea ia 
gõi!" 

60 Itema li Fetero, "Hadia niWa'õmõ, lõ 
aboto ba dõdõgu!" Faudu ba ginõtõ andro, 
fatua muhedehede Wetero, miwo manu. 

61 fakhõlõ la Yesu ba l'ila Wetero. Itõrõ 
todo Wetero niWa'õ Zo'aya khõnia, "Fatua 
lõ miwo manu bongi andre, no tõlu kali 
ö'osilõ'õgõ Ndra'o." 

62 Numalõ baero Wetero ba me'e ia 
adõ'udõ'u. 

63 | a'omai'õ ba labõbõzi Yesu ira niha 
sanaro Ya'ia. 

64  aduhõ hõrõ-Nia ba lasofu khõ-Nia, 
"Tandraigõ tahõ haniha zamõzi Ya'ugõ?" 

65 Ba oya nasa wehede fango'aya niWa'õra 
khõ-Nia. 

66 Me ahulõ wongi, la'ohe Yesu ba naha 
wanguhuku agama, me no aefa mamagõlõ 
ira. 

67 |, amane khõ-Nia, "Ombakha'õ khõma, 
hadia Razo Sangorifi Ndra'ugõ andre 
nifabu'u Lowalangi?" Itema li Yesu, "Na 
U'ombakha'õ khõmi, lo'o sa'atõ faduhu 
dõdõmi. 

68 Ba na manofu Ndra'odo khõmi, ba lõ 
sa'atõ mitema li. 

69 Ba hiza i'otarai da'e, dumadao Nono 
Niha ba gambõlõ Lowalangi Ama si lõ 
ambo fa'abõlð." 

701 amane fefu, "Na si manõ, hadia 
Ya'ugõ andre Nono Lowalangi?" Itema li 
Yesu, "Si manõ wanguma'õmi." 

71 Lamane, "LO moguna sa'ae sasi! No 
tarongo samosa moroi ba mbawa-Nia." 

| Muzizio fefu zanguhuku andro, 
2 3 la'ohe la fona Wilato. 

? Ba da'ö labõrõtaigõ la'angadugo la. 
Lamane, "No masondra wa Ifaelungu niha 
sato. Ifawe'e niha ena'o lõ labu'a beo 
khõ Kaizaro, bõrõ me Imane Ya'ia Razo 
Sangorifi si no Ifabu'u Lowalangi.” 

3 Isofu Filato khõ Yesu, "Hadia sindruhu 
Razo niha Yahudi Ndra'ugõ?" Itema li Yesu, 
"Si mano wanguma'õu." 

*Imane Filato khõ ndra ere sebua awo 
niha sato andro, "Ma'ifu lõ nisõndragu sala 
niha andre." 

> Ba hiza lafaso lamane, "Ifawe'e niha 
ba zi sagõrõ Yudea faoma famahaõ-Nia; 
i'otarai Galilea, ba iada'e no irugi da'e.” 

6Me irongo Filato da'õ, isofu imane, 
"Hadia moroi ba Galilea Niha andre?" 

7 Ba me irongo wa moroi ba danõ nifatõrõ 
Herode moroi Yesu, ifatenge Yesu khõ 
Herode, si no so ba Yeruzalema me inõtõ 
da'8. 

8Omuso sibai dodo Herode me i'ila Yesu, 
bõrõ me no ara irongorongo duria Yesu ba 
omasi ia falukha khõ-Nia. Ba itõtõna wa 
l'ila Ifalua dandra sahõlihõli dodo Yesu. 

9 Andrõ wa oya ibe'e wanofu khõ Yesu, 
ba ma'ifu lõ Itema linia Yesu. 

10So gõi ba da'õ ndra ere sebua awo 
guruguru agama niha Yehuda ba labe'e 
wangadu sagabua sibai khõ Yesu. 

11 La'o'aya ba la'omai'õ Yesu ira saradadu 
Herode. Ibe'e khõ-Nia mbaru solakhõmi 
Herode ba aefa da'õ ifatenge la mangawuli 
khõ Wilato. 

12 Me luo da'õ ifuli fahuwu Herode khõ 
Wilato heWa'ae fa'udu sibai ira mbõrõta. 


LUKAS 23.13 -22 139 


13 l'owuloi ndra ere sebua, awo ndra 
salawa, ba niha sato Filato. 

14 Aefa da'õ imane khõra, "No mi'ohe Niha 
andre khõgu awo wa miwaõ Ifaelungu 
niha. lada'e no ufareso la fõnami, ba lõ 
nisõndragu sala ni'angadugõmi khõ-Nia. 

15 Si mano gõi wangerangera Herode, 
andro wa ifatenge mangawuli khõma. LO 
hadõi amuata Niha andre, si tola tobali 
boro wa la'etu'õ huku famunu khõ-Nia. 

16Bõrõ da'õ omasido ufalisi la ya'i, ba 
aefa da'õ u'efa'õ la." 

17 [Ero Owasa Fasa, i'efa'ö Filato samõsa 
niha nitaha, somasi niha sato.] 

18 Mu'ao fefu niha si so ba da'õ, "Bunu la! 
Efa'õ khõma Mbaraba!" 

19 (Labe'e ba gurunga Mbaraba börö 
wamarukhu ba zi sambua fasa awõ 
wamununia niha.) 

20 Bõrð me omasi Wilato i'efa'õ Yesu, ifuli 
mu'ao ia ba niha sato andrõ. 

21 Mu'ao ira lamane, "Forõfa la! Forõfa la!" 

22Ba zi medõlu kali mu'ao Wilato khõra. 
Imane Filato, "Ba hadia zala-Nia? LO 
nisõndragu hadia zala-Nia si tobali boro 
ba wanguhuku ba ba wamunu Ya'ia! Akha 
ufalisi la, aefa da'õ u'efa'õ la." 

23 Mu'ao ira sa'oi dõdõra wa lõ tola lõ'õ 
ni'osõ Yesu ba rõfa. Ba ba gafuriata mõna 
ira. 

24 |'etu'õ Filato huku famunu khõ Yesu 
faudu ba zomasi niha sato andro. 

25 |['efa'õ Filato khõra ni'andrõra, nikuru 
bõrõ wamarukhu awõ wamunu niha. 
Maoso Wilato ibe'e Yesu ba dangara ena'õ 
lalau zomasi ira. 

26 La'ohe baero Yesu. Ba dalu lala, falukha 
ira zotõi Simoni, si otarai mbanua Girene, 
si numalõ ba fasa. Lara'u ba lafaso ia 
wolohe rõfa furi Yesu. 

27 Ato zi fao mowaõwaõ awõ Yesu -- so 
ba gotaluara ndra alawe. La'e'esi Yesu ira 
alawe andrõ. 

28 Ifaigi ira Yesu ba Imane, "He ira alawe, 
Yeruzalema! Boi mi'e'e khõ-Gu. Mi'e'e 
khõmi ba ba ndraonomi. 

23Bõrõ me so ginõtõnia lamane, 
'Moharazaki ndra alawe si lõ ono, si lõ irai 
mo'ono ba si lõ irai mamaenu iraono!' 

30 Ba ginõtö andro dania lamane niha 
ba hili, 'Langõgõ ndra'aga!' Ba lamane ba 
hilihili, 'Balugõ ndra'aga!' 

31 Börõ na lalau zi mane ba dola geu 
sauri, hadia dania nilaura ba dõla geu si 
no okõli!" 

32 So gõi darua niha bê'ê — darua manõ 
samarukhu -- ni'ohe awo Yesu. 

33 Me larugi nahia nifotõi "Sole Hõgõ", 
laforofa Yesu ba da'o. Laforofa goi 
zamarukhu si darua andro — samõsa 
tano ba gambolo Yesu ba si samosa to ba 
gabera-Nia. 

34 [lau mangandrõö Yesu, "He Ama, efa'õ 
khõra horõra! LO la'ila hadia nilaura.” 
Labagibagi nukha Yesu khõra faoma 
dahõdahõ. 

35 Lalau muzizio niha sato ba da'õ, ba 
la'o'aya Yesu ira salaWa niha Yahudi. 
Lamane, "No |'orifi niha bõ'õ; akha I'orifi 
la samõsa iada'e, na duhu Razo Sangorifi 
nifabu'u Lowalangi andro!" 

36 | a'o'aya gõi Yesu ira saradadu. Mõi ira 
khõ-Nia wame'e agu saisõ. 

37 Lamane, "Na razo niha Yahudi 
Ndra'ugõ, orifi Ndra'ugõ!" 

38 Yawa ba rõfa Yesu, lasura wehede, 
"Razo Niha Yahudi." 

39 Samõsa ba gotalua zamarukhu niforõfa 
andro zango'aya Yesu. Imane, "Razo 
Sangorifi nifabu'u Lowalangi Ndra'ugõ! 
Andrõ, orifi Ndra'ugõ ba ya'aga gõi!" 

40 Itegu ia si samõsa. Imane, "Hadia, lõ 
ata'u ndra'ugõ khõ Lowalangi? Nihuku 
famunu ita fefu. 

41 Faudu ba gamuatada huku andro 
nibe'e khõda. Ba Ya'ia andre lõ sala!" 

42 Aefa da'õ imane khõ Yesu, "He Yesu, 
toro tõdõu ndra'o, na tohare Ndra'ugõ 
dania ba wa'arazo-Mõ!" 

43 Imane khõnia Yesu, "Ya faduhu dõdõu. 
Ma'õkhõ andre awõ-Gu ndra'ugõ ba 
Waradaiso.” 

44 Mato bõzi felendrua ba zi talu 
ma'õkhõ, tebato haga luo. Ogõmi fefu zi 
sagõrõ tanõ irugi bõzi tolu tano owi. 

45 Asika ba fabali nukha ba'aba'a ba 
Nomo Zo'aya. 

46 Mu'ao Yesu ebua li-Nia Imane, "He 
Ama! Ba danga-U Utou'õ noso-Gu!" Me no 
aefa IWa'õ da'õ, aetu noso-Nia. 

47 Me i'ila hõgõ zaradadu zi no alua, 
isuno Lowalangi! Imane, "Sindruhu, niha si 
sõkhi Niha andre!" 

48 Niha sato si so ba da'ð, la'ila fefu zalua 
andro. Lafuli ira ba nomora zamõsana si 
fao fa'alangu dodo. 

49 Fefu niha sangila Yesu, so gõi ba 
gotaluara ndra alawe solo'o Ya'ia i'otarai 

Galilea, la'ila fefu zalua andrõ moroi ba 
zarou. 

>0 So samõsa zotõi Yosefo, soroi mbanua 
Garimatea ba danõ Yudea. Niha si 
sõkhi ba nifosumange niha ia, sombaloi 
inõtõ wamatõrõ Lowalangi. Hewa'ae 
ndrotondroto Zanguhuku ba Agama ia, 
lõ fao dõdõnia ba gangetula zanguhuku 
andro. 

>1 (23:50) 

52 Mõi Yosefo khõ Wilato wangandrõ 
ena'õ ibe'e khõnia mboto Yesu. 

>3 Ibe'e tou mboto Yesu moroi ba rõfa, 
ibukusi muko. Aefa da'õ itou'õ mboto 
Yesu andro ba lewato nikhao ba naro gara, 
ba hilihili -- lõ irai mu'oguna'õ lewatõ 
andro. 

>4 Luo zumaha me luo da'õ: ba lõ ara tõ 
luo Sabato. 

>> La'o'ð Yosefo ira alawe si faofao khõ 
Yesu moroi ba Galilea wamaigi lewatõ 
andro. La'ila wa no tetou'õ mboto Yesu ba 
lewatõ. 

26 Aefa da'õ mangavuli ira ba wama'anõö 
samohua awõ wanikha nibe'era dania ba 
mboto Yesu. Mahemolu 6, meluo Sabato, 
lõ mohalõWõ ira molo'õ amakhoita ba 
agama niha Yehuda. 

I Me sahulõ wongi sibai, luo Migu, 
2 4 mõi ndra alawe andrõ wolohe 
fanikha samohua si no lafa'anõ. 
2Lasõndra wa no tegaõlõ gowe lagõlagõ 
lewatõ andro. 

3Mõiira bakha ba lewatõ, ba lõ lasõndra 
mboto Yesu ba da'õ. 

4 Fatua muzizio ira ba da'õ abu dõdõra 
wo'angeragõ salua andro. |'anema'õ 
muzizio ba ngaira darua niha sonukha si 
takile. 

> Ata'u sibai ira, ba latuhi dané fõna ndra 
niha andro. Lamane khõra si darua andro, 
"Hana wa mi'alui zauri ba gotalua zi mate? 

6Lõ Ya'ia ba da'e; no ifuli auri la! Mitõrõ 
tõdõmi hadia zi no Iwa'o khõmi me so la 
nasa ba Galilea, 

”wa 'Tebe'e ba danga niha si so horõ 
Nono Niha, teforõfa la, ba ifuli auri la ba 
ngaluo si tolu." 

8Itõrõ todo ndra alawe andro wehede 
Yesu. 

?Me no mangawuli ira moroi ba lewatõ, 
latutuno fefu zalua andro kho ndra nifahao 
si felendrua awo nifahao tano bõ'ð. 

10 Tõitõi ndra alawe sangombakha fefu 
da'õ khõ nifahaõ Yesu: Maria Magadala, 

Yohana ba Maria ina Yakobo awõ ndra 
alawe tano bd'o si fao khõra. 

11 Lawalinga teatea mbewe ni'ombakha'õ 
ndra alawe andro ira nifahaõ. LO faduhu 
dõdõra nidunõdunõra. 

12 Maoso Wetero ba fagohi ia numalõ ba 
lewatõ. Ifaõndrõ ia wamaigi bakha lewatõ, 
ba i'ila ha muko lohulohu mboto Yesu zi 
so ba da'o. Ahõli dodo Wetero, mofanõ ia 
ba oya ngawalõ zinofu bakha ba dõdõnia 
ba zi no alua andro. 

13Me luo da'õ gõi, darua nifahaõ Yesu 
si numalõ ba zi sambua banua sotõi 
Ema'usa, mato felendrua kilomete wa'arõu 
moroi ba Yeruzalema. 

14 Fatua mowaõwaõ ira lafatunõ ngawalõ 
zi no alua andrõ. 

15 Fatua fahuohuo ba mangerangera ira, 
tohare Yesu ba mowaõwaõ la awõra. 

16 La'ila Yesu ba hiza lõ aboto ba dõdõra 
wa Yesu la. 

17 Imane Yesu khõra, "Hadia 
nifatunõtunõmi ba dalu lala andre?" 

Si fao sikhala wa'abu dodo labatogõ ira. 
18Samõsa ba gotaluara sotõi Kelofasi 
sanofu khõ Yesu, "Hadia ha Ya'ugõ dome 
si so ba Yeruzalema si lõ mangila hadia 

zalua ba zi ha'uga ngaluo andre?" 

19Isofu Yesu Imane, "Hadia zalua?" 
Latema li lamane, "Salua khõ Yesu andrõ, 
banua Nazareta. Sama'ele'õ la; mofa'abõlõ 
sibai huhuo-Nia awo nilau-Nia -- he fõna 
Lowalangi ma zui fõna niha. 

20 No labe'e khõ-Nia ira ere sebua awo 
ndra salaWa huku famunu, ba no la'osõ la 
ba rõfa! 

21 Ba hiza no manõtöna ndra'aga wa Ya'ia 
andro zangefa'õ soi Gizera'eli! Ba no têlu 
ngaluo sa'ae i'otarai me luo da'õ. 

22Ba no lakea'õ ndra'aga ira alawe si fao 
khõma. Sahulõ wongi sibai no mõi ira ba 
lewatõ, 

23 pa hiza lõ lasõndra mboto Yesu ba 
da'õ. Aefa da'õ mangavuli ira ba lamane 
no la'ila mala'ika sangombakha wa no auri 
Yesu. 

2450 õsa ba gotaluama zi mõi ba lewatõ 
ba lasõndra sindruhu niwa'o ndra alawe 
andro, lõ ni'ilara Yesu." 

25 Aefa da'õ Imane khõra Yesu, "Niha si 
bodo ami! Afõkhõö sibai khõmi wa'afaduhu 
dodo niWa'õ ndra sama'ele'õ! 

2616 tola lö'õ Itaõgõ fefu wamakao andro 
Razo Sangorifi nifabu'u Lowalangi, awena 
dania irugi lakhõmi-Nia!" 

27 Aefa da'õ Ihaogõ wangombakha Yesu 
khõra niWa'õ sanandrõsa khõ-Nia bakha 
ba Mbuku Ni'amoni'õ, i'otarai Mbuku Moze 
numalõ ba mbuku ndra sama'ele'ð. 

28 Arakha larugi mbanua andro si mõi ira. 
Hulõ na Idolo fofanõ Yesu, 

29 pa hiza lataha la. Lamane khõ-Nia, 
"Fao awõma, no arakha bongi ba no 
ibõrõgõ ogõmi." Ba fao awõra Yesu. 

30 Me fao ira wemanga, lhalõ roti Yesu ba 
l'aohasi gõlõ Lowalangi, aefa da'õ Iboboto 
roti andro faoma tanga-Nia, aefa da'õ 
Ibe'e khõra. 

31 Awena teboka geragerara ba la'ila la. 
Ba hiza taya manõ Yesu fõnara. 

32 Faoma lamane khõ nawõra, "Isõsõ 
dõdõda mege me fahuhuo la khõda ba 
dalu lala, wamoboto õsi Mbuku Ni'amoni'õ 
khõda!" 

33 l'anema'ð maoso ira mangawuli ba 
Yeruzalema. Ba da'õ lasõndra no owulo 
ndra nifahaõ Yesu si felezara andrõ awõ 
dané bõ'ð nasa. 

34[ amane ira nifahaõ andro, "Sindruhu 
no auri mangawuli Zo'aya! No I'oroma'õ la 
khõ Zimoni!" 

35 Latutunõ gõi ira nifahaõ si darua andro 
hadia zalua ba dalu lala, ba hewisa me 
la'ila Zo'aya samoboto roti. 

36 Fatua latutunõ fefu da'õ, i'anema'õ 
muzizio Yesu ba gotaluara ba Imane, 
"VYa'ohahau dõdõmi!" 

37 Tokea ba ata'u ira, lawalinga bekhu 
ni'ilara. 

38Ba Imane khõra Yesu, "Hana wa'ata'u 
ami, ba hana wa manofu dõdõmi? 

39 Mifaigi danga-Gu awo gahe-Gu. 
Ya'odo da'e! Mibabaya ba mihaogõ 
wamaigi, lõ monagole ba motõla mbekhu, 
si mane ni'ilami khõ-Gu." 

40 I|manõ Yesu ba Iforoma'õ khõra danga 
awõ gahe-Nia. 

41 Fatua lõ faduhu dõdõra bõrõ wa'omuso 
dodo awo wa'ahõli dodo, Isofu khõra Yesu, 
"Hadia so go khomi ba da'e?" 

42 | abe'e khõ-Nia sambua fanaba gi'a 
nisala. 

43 Ihalõ gi'a andro Yesu, ba l'a fOnara. 

44 Aefa da'õ Imane khõra, "Da'e ngawalõö 
zi no U"'ombakha'õ khõmi me so Ndra'o 
ba gotaluami: lõ tola 1ö'ö alua fefu nisura 
sanandrõsa khõ-Gu bakha ba Mbuku 
Moze, awo ba Mbuku ndra Sama'ele'õ, awo 
Mbuku Zinunõ." 

45 Aefa da'õ Ibokai wangerangerara Yesu 
ena'õ aboto ba dõdõra gohitõ dodo Mbuku 
Ni'amoni'õ. 

46 Imane khõra Yesu, "No tesura bakha 
ba Mbuku Ni'amoni'õ wa tefakao Razo 
Sangorifi nifabu'u Lowalangi andro, ba 
ifuli auri moroi ba wa'amate ba ngaluo si 
tõlu. 

47 No gõi tesura wa teturiaigõ ba soi 
fefu wangefa'õ Lowalangi horõ, na 
lafalalini gera'erara niha ba larõi horð. 

Ba mubõrõtaigõ duria andrõ moroi ba 
Yeruzalema. 

48 Ya'ami sasi ba da'e fefu. 

49 Ufatenge dania khõmi zi no Ifabu'u 
Ama. Ba lõ tola 1ö'8 mibaloi ba mbanua 
andre, irege tebe'e khõmi wa'abõlõ si 
otarai Lowalangi.” 

>0 Aefa da'ö l'ohe ira Yesu baero mbanua 
irugi Mbetania. IfazaWa danga-Nia ba 
wamahowu'õ ya'ira. 

>l Fatua Ifahowu'õ ira, fabali la khõra 
tefazaWa numalõ ba zorugo. 

*?Labalõduhini dané wangalulu khõ-Nia, 
ba mangavuli ira ba Yeruzalema si fao 
fa'omuso dodo. 

>3 Ba Nomo Zo'aya manõ so ira ba 
wanunonuno Lowalangi ba da'8. 


Yohanes 


| TNo so Daroma Li fatua lõ muwõwõi 
gulidanõ. Fao khõ Lowalangi Daroma 
Li andrõ, ba Taroma Li no Lowalangi. 

2Fatua lõ hadõi ulidanõ no so Daroma Li 
andro si fao khõ Lowalangi. 

3 lwõwõi hadia ia fefu Lowalangi faoma 
Taroma Li andro. Ma'ifu lõ hadõi ba 
gulidanõ andre niwõwõi baero-Nia. 

*Taroma Li andrõ zame'e fa'auri, ba 
fa'auri andrõ zame'e haga ba niha. 

>Lõ mamalõ muhaga zi haga andro 
bakha ba zogõmigõmi, ba tebai itayaigõ 
haga andro sogõmigõmi. 

6So niha nifatenge Lowalangi ba 
wangombakha haga andrõ ba niha. 
Yohane dõinia. 

7So ja ba wangombakha turia andro ba 
niha fefu, ena'õ mamati ira ba haga andro. 

STohare ia ba wangombakha haga andro; 
ba tenga haga ia. 

9 Haga sindruhundruhu haga andro -- 
haga si moi ba gulidanõ ba wohagaini fefu 
niha. 

10 No so ba gulidanõ Daroma Li andro. 
Ba hewa'ae Ifazõkhi gulidanõ Lowalangi 
andre si fao Taroma Li, ba lõ sa'atõ aboto 
ba dõdõ niha gulidanõ la. 

11Mõi la ba mbanua-Nia, ba hiza lõ 
latema la. 

12 Ba so 6sa zanema Va'ia ba mamati 
ira khõ-Nia. Ya'ira andro zi tobali ono 
Lowalangi. 

13 Tobali ira ono Lowalangi tenga 
boro wa'atumbura ma zui bõrõ nga'õtõ 
wa'aniha, ha bõrõ me Lowalangi samõsa 
zombali'õ ya'ira ono-Nia. 

14 No tobali niha Daroma Li andro, ba no 
jago gotaluada. No ta'ila lakhõmi-Nia, 
lakhõmi nitema-Nia fa'a'ono Lowalangi 
si ha sambua. Bõrõ ba khõ-Nia |'oroma'õ 
samõsa la Lowalangi, awõ wa'omasi-Nia 
khõda. 

15 Yohane zamaduhu'õ Ya'ia. Mu'ao 
Yohane imane, "Da'e la zi no uWa'õ tohare 
dania la furigu; ba hiza, abõlõ ebua la 
moroi khõgu, bõrõ me no so la fatua lõ si 
tumbu ndra'o." 

16 No fondrege wa'omasi-Nia ita, ba lõ 
mo'aetufa Ifahowu'õ ita. 

17 Ba khõ Moze lbe'e khõda goroisa-Nia 
Lowalangi, ba hiza, khõ Yesu Keriso 

'oroma'õ samõsa la Lowalangi awo 
wa'omasi-Nia ita. 

18Samõsa lõ sangila Lowalangi, ba ono 
Lowalangi si ha sambua andro zi fao khõ 
Lowalangi, sahatõ sibai khõ Nama, Ya'ia 
zangoroma'õ Lowalangi khõda. 

19[ra samatõrð moroi ba niha Yahudi, 
va'ia ndra ere awo moroi ba mado Lewi, 
lafatenge khõ Yohane ba wanofu khõnia, 
"Haniha ndra'ugõ?" 

2016 ibini'õ da'ö Yohane. Ifaduhu'ö 
imane, "Tenga ya'o Razo Sangorifi andro 
nifabu'u Lowalangi.” 

21 Lamane wanofu, "Na si manõ, haniha 
ndra'ugõ andre? Hadia Elia ndra'ugõ?" 
Imane Yohane, "Tenga." Lamane zui 
wanofu, "Hadia Sama'ele'õ andro 
ndra'ugõ?" Itema li imane, "Tenga gõi." 

22[amane, "Na si manõ ombakha'õ 
khõma haniha ndra'ugõ andre, bõrõ me 
ma'ombakha'õ wanema li niha samatenge 
va'aga ba da'e. Hadia niWa'õu sanandrõsa 
ba khõmõ andre?" 

23 lhalê moroi ba mbuku Yesaya 
sama'ele'õ wanemania li imane, "Ya'odo 
andre, 'Li niha si'ao ba dané si mate: 
Mifadaya lala khõ Zo'aya!'" 

24 Niha sanofu andre tengetenge ndra 
Farizai'o. 

25Lamane wanofu khõ Yohane, "Na 
tenga Razo Sangorifi nifabu'u Lowalangi 
ndra'ugõ, tenga Elia, tenga gõi Sama'ele'õ 
andro, hana wa õbayagõ idanõ niha?" 

26 Itema li Yohane imane, "Ubayagõ niha 
faoma idanõ. Ba hiza ba gotaluami so niha 
si lõ mi'ila. 

27 Furigu tohare la, ba tenga sinangea 
na'i ndra'o we'amõi enoni samokai bobo 
mbadagahe-Nia." 

28 Alua fefu da'ð ba Mbetania, tand ba 
gatumbukha Nungo Nidanõ Yoridano 
nahia Yohane wamayagõ idanõ niha. 

293 Mahemolu da'õ i'ila Yohane l'ondrasi 
ia Yesu. Imane Yohane, "Mifaigi! Da'õ 
nono mbiribiri kho Lowalangi nibe'e ba 
wangeheta horõ nõsi gulidano! 

30Ya'ia andro niWa'õgu si tohare dania 
furigu ba hiza abõlõ ebua la moroi khõgu; 
boro me no ofõna so la fatua lõ si tumbu 
ndra'odo. 

31[õ u'ila la andrõ ba mbõrõta, ba hiza 
so ndra'o ba wamayagõ idanõ ena'õ aboto 
ba dodo niha Gizera'eli la.” 

32 Da'e wamaduhu'õ Yohane sanandrõsa 
khõ-Nia, "U'ila Geheha Lowalangi si so 

moroi yaWa ba mbanua hulõ marafadi, si 
mõi khõ-Nia. 

33 Me inõtõ da'õ lõ u'ila haniha la; ba 
hiza Ifarou ndra'o Lowalangi wombayagõ 
Ya'ia idanõ, awo wa Imane khõgu, "Na õ'ila 
Geheha Lowalangi si mõi ba niha ba torõi 
khõ-Nia Geheha andro, Ya'ia andro dania 
zombayagõ faoma Eheha Lowalangi.' 

34 Imane Yohane, '"Sindruhundruhu no 
u'ila da'o ba sindruhu Ono Lowalangi la; 
ya faduhu dodomi!'" 

35 Mahemolu da'õ, so zui Yohane ba 
nahia andro awo nifahaonia darua. 

36 Me i'ila Itõrö Yesu, imane, "Mifaigi! 
Da'õ Nono Mbiribiri Lowalangi." 

37 Me larongo nifahad Yohane andro si 
darua niWa'õnia, maoso ira la'o'ð Yesu. 

38 ifaigi furi Yesu, ba l'ila wa la'o'õ la. 
Imane Yesu, "Hadia ni'aluimi?" Lamane 
wanema li, "Hezo nahia-U omo, Rabi?" 
('Rabi' eluahania guru.) 

39 Imane Yesu, "Mi'aine mifaigi samõsa." 
Fao ira khõ-Nia ba la'ila hezo nahia-Nia 
omo. Torõi ira khõ-Nia ba zi ma'õkhõ 
andro. Mato bõzi ofa tanõ owi me inõtõ 
da'8. 

40 Samosa ba gotalua zi darua andro, zi 
no mamondrongo niWa'õ Yohane si no fao 

khõ Yesu ya'ia Gandrea, talifusõ Zimoni 
Fetero. 

41 ['alio'õ Andrea wangalui Simoni, 
talifusõnia, ba imane khõnia, "No falukha 
ndra'aga Mesia, Razo Sangorifi andrõ 
nifabu'u Lowalangi!" (Mesia, eluahania 
Keriso ba li Yunani.) 

42 Aefa da'õ ifasao Andrea Zimoni khõ 
Yesu. Itõngõ Zimoni andro Yesu, ba Imane, 
"Simoni ndra'ugõ, ono Yohane. Tebe'e tõiu 
dania Kefa." (Kefa ba li Heberai'o, ba ba li 
Yunani tetõtõi Simoni, eluahania gowe.) 

43 Mahemolu da'õ numalõ ba Galilea 
Yesu. Falukha la khõ Wilifo, ba Imane 
khõnia, "Tabu o'ð Ndra'o!" 

44 Moroi ba mbanua Mbetisa'ida Wilifo, 
banua ndra Andrea ba Fetero gõi. 

45 Falukha Wilifo khõ Natanaeli ba imane 
khõnia, "No falukha ndra'aga ba nahia 
nitõtõi Moze bakha ba mbuku Huku 
Lowalangi, awo nitõtõi ndra sama'ele'õ. 
Ya'ia Yesu ono Yosefo moroi ba Nazareta." 

46 Imane wanema li Natanaeli, "Hadia 
tesõndra zi sõkhi moroi ba Nazareta?" 
Itema li Filifo, "Aine ae'e faigi.” 

47 ila Yesu i'ondrasi la Natanaeli, Imane 
Yesu sanandrõsa khõnia, "Da'e zindruhu 
niha Gizera'eli, lõ falimosa khõnia!" 

48 Isofu Natanaeli khõ Yesu, "He moroi wa 
O'ila zanandrêsa khogu?" Imane wanema 
li, Yesu, "Fatua lõ ikaoni ndra'ugõ Filifo, 
me so ndra'ugo baro ara andro, no U'ila 
ndra'ugõ." 

49 Imane Natanaeli, "He Amagu Guru, Ono 
Lowalangi Ndra'ugõ! Razo niha Gizera'eli 
Ndra'ugõ!" 

>0 Aefa da'õ Imane khõnia Yesu, "Hadia 
faduhu dõdõu me UWa'õ no U'ila ndra'ugõ 
ba narõ geu ara andro? O'ila dania ngawalõ 
zabõlõ ebua moroi ba da'õ!" 

>l Ba Imane khõnia Yesu, "Ya faduhu 
dõdõmi, mi'ila dania teboka mbanua si 
yawa, manõrõnõrõ mala'ika khõ Nono 
Niha nifatenge Lowalangi." 

I Dua ngaluo aefa da'õ so walõWa ba 
Kana ba mbanua Galilea. So nina Yesu 
ba da'o. 

? Ba no lakaoni gõi Yesu awo ndra 
nifahaõ-Nia ba da'õ. 

3Me no ahori fefu nagu, imane ina-Nia 
khõ Yesu, "No ahori khõra nagu." 

4 Itema li Yesu, "He Ina, bõi o'ou Ndra'odo. 
Lo inõtõ khõ-Gu nasa wamalua hadia ia." 

“Imane ina Yesu khõ ndra sohalêwé ba 


da'õ, "Na Iwa'o khõmi hadia ia, mi'o'ð. 

6So ba da'ö õnõ rumbi nahia nidané si 
no muhenagõ, soguna ba wanasai botora 
molo'õ amakhoita agama niha Yahudi. 
Dozi rumbi andro tola mufo'õsi idano walu 
ngafulu irugi otu lite. 

/ imane Yesu khõ ndra sohalõWõ andro, 
"Mifo'õsi rumbi andro faoma idanõ." Ba 
lafo'õsi rumbi fefu faoma idanõ. 

8 Imane khõra Yesu, "Mihalõ nidanõ da'õ 
iada'e ba mi'ohe khõ zatua sombambaya 
hal6wo.” Ba la'ohe nidanõ andro khõ zatua 
sombambaya halowo, 

Sitandra nidanõ da'õ satua sangai 
halowo, si no tobali agu. (LO aboto ba 
dõdõnia heza moroi nagu andrõ, bõrõ me 
ha samo'õsi idanõ rumbi zangila.) Ikaoni 
zatua sangai halõWõ marafule, 

10 imane khõnia, "Si to'õlõnia agu si sõkhi 
mube'e si fõfõna, ba na no oya nibadu 
dome, awena mube'e nagu si to'õlõ. No 
õ'irõ'õ nagu sabõlõ sõkhi ba awena õbe'e 
iada'e!" 

11 Da'ð zahõlihõli dodo si fêfêna nifalua 
Yesu. Ba Ifalua da'õ ba mbanua Kana ba 
danõ Galilea. Ba zahõlihõli dodo andro 
Iforoma'õ lakhõmi-Nia Yesu. Ba mamati 
ndra nifahaõ-Nia khõ-Nia. 

12 Aefa da'õ numalõ Yesu, ina-Nia, 
talifusõ-Nia awõ ndra nifahaõ-Nia 
we'amõi ba Gafana'uma ba torõi ira ba 
da'õ mato ha'uga ngaluo. 

13 Numalõ Yesu ba Yeruzalema, me no 
ahatõ Gowasa Fasa niha Yahudi. 

14 Ba Nomo Zo'aya ba Yeruzalema Isõndra 
Yesu zamawa sawi, biribiri awõ marafadi; 
awo zanukari kefe no dumadao ba da'o. 

15 ifazokhi mbõzibõzi moroi ba zinali, 
ba Ifofanõ gurifõ andro moroi ba Nomo 
Zo'aya, biribiri awo zaWi. Ibalia'õ meza 
zanukari kefe irege oi muzawili gefe 
khõra. 

16 Imane ba zamawa marafadi andro, 
"FazaWa fefu wofo andre. Bõi mibali'õ 
nahia waniaga Nomo Nama-Gu!" 

17 1t6r6 todo ndra nifahaõ-Nia ayati 
Mbuku Ni'amoni'õ andre, "Fa'omasigu 
Nomo-Mõ, he Lowalangi, hulõ holahola 
galitõ si manga hadia ia." 

18 Lalaŵa Yesu ira salaWwa niha Yahudi 
faoma fehede safõkhõ. Lamane, 
"Tandraigõ fazõkhi dandra sahõlihõli dodo 
sangoroma wa sinangea Õlau zi mane 
da'e!" 


YOHANES 2.19 -3.2 10 


19 Itema li Yesu, "Midudugõ Nomo 
Lowalangi andre, ba Ufuli Ufasindro ba zi 
tolu ngaluo." 

20] amane, "Ofa wulu fakhe wa'ara 
lafazõkhi Nomo Zo'aya andre, ba Õfazõkhi 
ba zi tolu ngaluo?" 

21 Nomo Zo'aya niWa'õ Yesu ya'ia 
mboto-Nia samõsa. 

22Ba me ifuli auri Yesu moroi ba 
wa'amate, itõrõ tõdõ ndra nifahaõ-Nia wa 
no |Wa'õ zi mano. Ba faduhu dõdõra ba zi 
no musura ba Mbuku Ni'amoni'õ, awo ba 
zi no Iwa'o Yesu. 

23 Me so Yesu ba Yeruzalema me inõtõ 
Gowasa Fasa, ato niha si faduhu tõdõ 
khõ-Nia boro zagahõlihõli dodo nilau-Nia. 

24 Ba lõ faduhu dodo Yesu khõra me l'ila 
zi so ba dodo niha. 

2516 moguna mu'ombakha khõ-Nia 
zanandrõsa ba zi samõsamõsa niha, me 
oi ila samõsa hadia zi so bakha ba dodo 
niha. 

1 So samõsa Warizai'o sotõi Nikodemo. 
SalaWa ba niha Yehuda ia. 

2Ba zi bongi mõi ia i'ondrasi Yesu ba 
imane, "He Amagu Guru, aboto ba dõdõma 
wa guru Ndra'ugõ nifatenge Lowalangi. 
Boro, samõsa lõ si tola mamazõkhi 

sagahõlihõli dodo si mane nilau-Mõ, na lõ 
fao khõnia Lowalangi.” 

3 Itema li Yesu, "Tõngõni: samõsa lõ 
si tola tobali ono mbanua amatõrõwa 
Lowalangi, na lõ tumbu mangawuli niha 
andro." 

*Imane Nikodemo khõ Yesu, "Hewisa wa 
tola tumbu mangawuli niha si no atua, 
hadia tola ifuli ia ba dalu ninania ena'o 
tumbu mangawuli?" 

> Itema li Yesu, "Sindruhundruhu 
niWa'õ-Gu khõu: Na lõ tumbu mangawuli 
niha moroi ba nidanõ ba moroi ba Geheha 
Lowalangi, tebai tobali ono mbanua 
amatõrõWa Lowalangi niha andro. 

6Ba mboto wa'aniha tumbu ita moroi khõ 
ndra satuada, ba hiza na dali wa'a'eheha, 
tumbu ita moroi khõ Geheha Lowalangi 
moroi ba Zorugo. 

7 Böi ahõli dödõu na UWa'ö: fefu ita lõ 
tola 1õ'õ tumbu mangavuli. 

8 (sawa zomasi ia angi andro; tarongo 
hõngõhõngõnia, ba hiza lõ ta'ila he moroi 
ba he numalõ ia. Si mano gõi niha si 
tumbu moroi ba Geheha Lowalangi.” 

?Isofu Nikodemo imane, "Hewisa wa tola 
alua da'o?" 

10 Itema li Yesu, "Guru ndra'ugõ ba 
gotalua niha Gizera'eli, hewisa wa lo õ'ila 
da'õ? 

11 Ya faduhu dõdõu: hadia zaboto ba 
dodoma da'ð ni'ombakha'õma, ba hadia 
ni'ilama da'õ nifaduhu'õma, ba lõ sa'atõ 
mitema wangombakhama. 

1216 faduhu dödõmi khõ-Gu, na 
U'ombakha'õ zanandrõsa ba gulidanõö 
andre; hewisa wa tola faduhu dõdõmi khõ- 
Gu, na U'ombakha'õ khõmi zanandrõsa ba 
zZorugo? 

13 Samõsa lõ si no mõi ba zorugo, ba hiza 
so Zoroi zorugo si no mõi ba gulidanõ, 
ya'ia Nono Niha nifatenge Lowalangi. 

14 Hulõ gulõ nituwu Moze yawa ba dola 
geu ba danõ si mate, si manõ gõi wanuwu 
yawa Ono Niha nifatenge Lowalangi, 

15 ena'õ lasõndra wa'auri sindruhundruhu 
dozi samati khõ-Nia.” 

16Si manõ wa'omasi Lowalangi nõsi 
gulidanõ andre, irege Ifatenge nono-Nia 
si ha sambua, ena'õ lõ tekiko dozi samati 
khõ-Nia, lasõndra wa'auri sindruhu ba si 
lõ aetu. 

17 Tobali sangorifi ulidanõ nifatenge-Nia 
andrõ ba tenga sanguhuku ulidanõ. 

1816 Ihuku Lowalangi zamati khõ 
nono-Nia andro. Ba no Ihuku Lowalangi 
niha si lõ mamati khõ Nono-Nia andro si 
ha sambua. 

19 Da'a danedane wanguhuku andro: 

No moi ba gulidanõ haga andro, ba hiza 
abõlõ la'omasi'õ zogõmigõmi niha moroi 
ba haga, bõrõ me si lõ sõkhi nilaura. 

2016 la'omasi'õ haga dozi niha solau si 
lõ sõkhi; lõ omasi i'ondrasi haga, boro 
me ata'u ia na oroma nilaunia si lõ sõkhi 
andro. 

21 Niha solau somasi Lowalangi, 
zangondrasi haga; ena'õ oroma wa si 
faudu ba zomasi Lowalangi nilaunia. 

22 Aefa da'õ numalo ba dané Yudea Yesu 
awo ndra nifahaõ-Nia. Mato ha'uga ngaluo 
torõi ira ba da'õ ba labayagõ idanõ niha. 

2316 nasa mube'e ba gurunga Yohane 
me inõtõ da'o. Ibayago idanõ niha ba 
Gaino, lõ arõu i'otarai Zalima, bõrõ me 
oya nidanõ ba da'ê. La'ondrasi ia niha, ba 
ibayagõ idanõ ira. 

24 (3:23) 

25 Faguagua õsa nifahað Yohane ba 
niha Yahudi sanandrõsa ba gamakhoita 
wangehao andro molo'õ agama niha 
Yahudi. 

26[ a'ondrasi Yohane, lamane khõnia, 
"He Guru, hadia lõ olifu'õ niha andrõ si 
fao khou yefo Nungo Nidanõ Yoridano, 
nituturumõ khõma? Mamayagõ idanõ gõi 
la, ba fefu niha la'ondrasi la!" 

27 Itema li Yohane, imane, "LO hadia ia 
ba niha, na tenga nibe'e Lowalangi da'õ 
khõnia. 

28 No mirongo niWa'õgu, '"Tenga 
Razo Sangorifi nifabu'u Lowalangi 
andrõ ndra'odo. Samokai lala ndra'o 
nifadaridari'õ fõna-Nia.' 

29 Marafule zokhõ ni'owalu andro. Ha 
si mõi awõ samondrongo zi fahuwu khõ 
marafule andrõ, ba no somuso tõdõ ia na 
irongo wehede marafule andro. Si mano 
gõi ndra'odo. Sindruhundruhu no somuso 
todo ndra'o. 

30 Mandi wa'ebua-Nia ba lõ tola l6'6 
awuwu ndra'o." 

31 Tora moroi ba niha bõ'ð fefu zoroi 
moroi yawa. Niha gulidanõ zi otarai 
gulidanõ andre, ba lahuhuo'õ zanandrõsa 
ba gulidanõ. Ba tõra moroi ba niha fefu zi 
otarai moroi yawa andro! 

32 [Wa'õ fefu zi no Irongo ba si no l'ila, 
ba hiza samõsa lõ si faduhu todo ba duria 
niWa'õ-Nia. 

33 Si faduhu todo ba niwa'o-Nia andro 
zamaduhu'õ wa sindruhu Lowalangi 
andro. 

34 Niha nifatenge Lowalangi zolohe Turia 
soroi Lowalangi, boro khõ-Nia no Ibe'e 
fefu Eheha Lowalangi. 

35 [omasi'õ Nono-Nia Ama, ba no lbe'e 
fefu hadia ia ba danga-Nia. 

36 Samati khõ Nono andro, zi falukha 
fa'auri sindruhu ba si lõ aetu. Lõ falukha 
wa'auri sindruhu ba si lõ aetu niha si lõ 
mamati khõ Nono andro, ba lõ mamalõ 
wõnu Lowalangi khõnia. 

4 l Ba larongo ira Farizai'o wa abõlõ 
ato nibayagõ Yesu idanõ moroi khõ 
Yohane. 

2 (Sindruhunia samalua famayagõ idanõ 
tenga Yesu, hiza i ira nifahaõ-Nia.) 

3 Me l'ila Yesu wa no larongo da'õ 
ira Farizai'o, numalõ la ba Yudea, ba 
mangawuli ba Galilea. 

4 Ba wofanõ-Nia andro Itõrð Zamaria. 

> Irugi zi sambua banua sotõi Sikhara 
Yesu ba danõ Zamaria, lõ arõu i'otarai 
dané andro nibe'e Yakobo khõ nononia 
Yosefo. 

6 So mba'a Yakobo ba da'ð. Bõrõ wa'erege 
dõdõ Yesu wofané, mõi la dumadao ba 

zinga mba'a andro. Mato laluo me inõtõ 
da'õ, 

7 no numalõ ndra nifahað Yesu ba fasa 
moi mowõli go. Tohare samõsa ndra alawe 
Zamaria wana'u idanõ. Imane khõnia Yesu, 
"He Ina, hadia tola U'andrõ be'e õ-Gu 
nidanõ?" 

8 (4:7) 

9 Itema li ira alawe Zamaria andrõ, imane, 
"Niha Yahudi Ndra'ugõ Ama; ba niha 
Zamaria ndra'odo; hana wa Õ'andrõ khõgu 
nidanõ?" (Bõrð me lõ amakhaita ba lõ 
fariawõ niha Yahudi faoma niha Zamaria.) 

10 Imane Yesu, "Na aboto ba dõdõu 
mbuala Lowalangi ba na õ'ila haniha 
zangandrõ khou idanõ, ba ya'ugõ na'i 
zangandrõ khõ-Nia idanõ, ba Ibe'e khou 
nidanõ aurifa." 

1l Imane ira alawe andro, "He Ama, lõ 
khõ-U timba, ba wa'abakha mba'a andre. 
Hezo moroi Õhalõ nidanõ aurifa andro? 

12 Tuama Yakobo zame'e khõma ba'a 
andre. Moroi ba mba'a andre ihalõ gõnia 
idanõ; awõ ndraononia awõ gurifõnia. 
Hadia, abõlõ ebua ndra'ugõ moroi khõ 
duama Yakobo andro?" 

13 Imane Yesu, "Ifuli owõkhi dõdõ niha 
fefu samadu idanõ andre, 

14 ba samadu idané nibe'e-Gu khõnia lõ 
isõndra wa'owõkhi dodo irugi zi lõ aetu. 
Börõ me idanõ andro nibe'e-Gu khõnia 
tobali umbu nidanõ sangele ba same'e 
fa'auri sindruhu ba si lõ aetu!" 

15 Imane ira alawe andro, "He Ama, be'e 
khõgu nidanõ andro ena'õ lõ owõkhi sa'ae 
dõdõgu; ba lõ moguna mõi ndra'o ba da'e 
ba wangai idanõ.” 

16 Imane khõnia Yesu, "Ae'e kaoni 
wo'omou, ba fuli'õ ba da'e." 

17 Itema li ira alawe andrõ imane, "LO 
hadõi fo'omogu." Imane Yesu, "Sindruhu 
niWa'õu, wa lõ fo'omou, 

18 bõrð me no dalima ndra matua 
sangowalu khõu, ba ira matua si fao khõu 
iada'e tenga fo'omou sindruhunia. Tobali, 
sindruhu hadia niWa'õmõ andro." 

19 Imane ira alawe andro, "Awena aboto 
ba dõdõgu wa sama'ele'ð ndra'ugõ. 

20 Lafosumange Lowalangi ira satuama 
ba hili andre, ba ya'ami niha Yehuda 
zanguma'o wa ha ba Yeruzalema nahia 
wamosumange Lowalangi." 

21 Imane Yesu khõnia, "Ya faduhu dõdõu 
talifusõ, so ginõtõ dania tenga ba hili 
andre lafosumange Lowalangi ba tenga 
gõi ba Yeruzalema. 

22 Mifosumange Lowalangi si lõ 
mi'ila ya'ami niha Zamaria, ba ma'ila 
nifosumangema ya'aga niha Yahudi, boro 
me so wangorifi moroi ba niha Yahudi. 

23 So dania ginõtõnia, ba no irugi inõtõ 
andro, wa moroi ba wa'abõlõ Geheha 
Lowalangi, dozi niha lafosumange Nama, 
Lowalangi satulõ, si mane nidõnadõna 
Nama. 

24, owalangi andrõ ba no Eheha, ba ha 
moroi ba wa'abõlõ Geheha Lowalangi tola 
lafosumange Nama molo'õ fetaro-Nia.” 

25 Imane ira alawe andro khõ Yesu, 
"Aboto ba dõdõgu wa tohare dania Razo 
Sangorifi (nifabu'u Lowalangi, nifotõi 
Keriso). Na tohare la, 'ombakha'õ khõda 
fefu hadia ia." 

26 (mane Yesu, "Ya'odo andre la si 
fahuhuo khou." 

27 Me inõtõ da'õ mangawuli ndra nifahaõ 
Yesu. Ahõli dõdõra me fahuhuo Yesu ba 
ndra alawe andro. Samõsa lõ hadõi ba 
gotaluara sanofu khõ ndra alawe, "Hadia 
zomasi'õ talifusõ?" ma zui lasofu khõ 
Yesu, "Hana wa fahuhuo Ndra'ugõ ba ndra 
alawe andre, Ama?" 

28 Aefa da'ö irõi zirege nidanõ khõnia 
ira alawe ba da'õ ba fagohi ia numalõ ba 

mbanua ba wangombakha ba niha si so ba 
fasa, 

22"Mitabu, mifaigi niha sangombakha 
khõgu fefu hadia gamuatagu. Ba dõdõgu, 
te Ya'ia andro Razo Sangorifi si no Ifabu'u 
Lowalangi!" 

30[ arõi mbanua niha andro numalõö ira 
khõ Yesu. 

31 Gasagasa da'õ lakaoni manga Yesu 
ira nifahaõ-Nia. Lamane, "He Guru, lau 
manga!" 

32 Itema li Yesu, "So gê khõ-Gu ba lõ 
mi'ila hadia go andro." 

33 Faoma lasofu khõ nawõra ira nifahaõ 
andro, "Hadia so zolohe õ-Nia?" 

34 Imane Yesu, "Folo'õ somasi zamatenge 
Ya'o da'õ gõ-Gu, awõ wangasiwai halõWõ 
nibe'e-Nia khõ-Gu. 

35 Mimane wanguma'ö, 'õfa wawa tõ, 
awena bawa wamasi.' Ba hiza UWa'õ 
khõmi: Mihaogõ wamaigi nowi. No asoso 
ba no tola nibasi! 

36 Latema mbua gõlõra samasi andro; 
i'owuloi mbua wangahalõ soguna ba 
wa'auri sindruhundruhu. Omuso dodo 
zanaru ba he samasi. 

37 Sindruhu gamaedola andre, "Samõsa 
zananõ ba samõsa zamasi.' 

38 Ufatenge ami wamasi ba nowi si tenga 
ni'ohalõWõgõimi; no mohalõwWõ niha bõ'ð 
ba da'õ, ba mitema mbua wohalõWõra." 

39 Ato zowanua ba Zamaria si faduhu 
todo khõ Yesu, me imane ira alawe andro, 
"Tombakha'õ khõgu hadia ia fefu zi no 
ufalua." 

40Ba me falukha niha Zamaria andrõ 
khõ Yesu la'andrõ khõ-Nia ena'õ torõi 
la khõra. Torõi Yesu ba da'õ dua ngaluo 
wa-ara. 

41 Ba ato nasa niha si faduhu todo khõ 
Yesu ba ngawalõ nifahaõ-Nia khõra. 

42[ amane ba ndra alawe andro, 
"Faduhu dodoma iada'e tenga ha boro 
ni'ombakha'õu khõma, hiza bõrõ me no 
marongo samõsa, ba aboto ba dõdõma wa 
sindruhu sangorifi õsi gulidanõ andre la." 

43 Me no torõi Yesu ba mbanua Zikhara 
dua ngaluo, numalõ la ba Galilea. 

44 No |Wa'õ samõsa Yesu, "LO 
lafosumange zama'ele'õ ba mbanuania 
samõsa." 

45 Me Irugi Galilea, latema'ö la niha sato 
si fao fa'omuso dodo. Bõrõ, me so la ba 
Gowasa Fasa ba Yeruzalema, ba no la'ila 
hadia nilau-Nia me inoto da'õ. 

46 Mangawuli Yesu ba Kana ba dané 
Galilea, ba nahia si no irai Ibali'õ agu 
nidanõ. So samõsa zohalõWõ ba nomo 
Razo. Mofõkhõ nononia ba Gafana'uma. 

47 Me irongo no mangawuli Yesu moroi 
ba Yudea numalõ ba Galilea, moi ia khõ 
Yesu. |'andrõ khõ Yesu ena'õ lfadõhõ 
nononia andrõ sarakhagõ mate. 

48]sofu Yesu ba zohalõWõ ba nomo Razo 
andro, Imane, "Na lõ ni'ilau zahõlihõli 
dodo, lõ faduhu dõdõu." 

49 [mane sohalõWõ ba nomo Razo andrõ, 
"He So'aya alio'õ we'amõi fatua lõ mate 
nonogu andro." 

>0 Imane Yesu, "Ofanõ manõ, no auri 
nonomõ andro." Mamati niha andro ba 
niWa'õ Yesu, andrõ ilau mofanõ. 

>l Ba dalu lala wangawuli ba nomo, 
falukha ia zohalõWõ khonia ba lamane, 
"No auri nonomõ!" 

>2 |sofu ha'uga bõzi me ibõrõtaigõ dõhõ 
nononia andro. Lamane, "Menewi, aefa 
laluo (mato bõzi satu) alo wa'aukhunia." 

53 Itõrõ todo nama nono andro wa me 
inõtõ da'õ Imane Yesu khõnia, "No auri 
nonou." Ba mamati ia khõ Yesu awo zi 
sambua omo ya'ira. 

>4 Da'õ zahõli dodo si mendrua nilau 
Yesu ba Galilea me no tohare la moroi ba 
Yudea. 

1 Börõ me so Gowasa ba niha Yahudi, 

5 numalo Yesu ba Yeruzalema. 

“Ba so mbawa Yeruzalema ba zinga 
"Mbawa Goli Mbiribiri". Lafotoi mbawa 
andro Betesa ba li Heberai'o. So lima 
ngawua nose'ose ba zi fasui mbawa andro. 

3 Ato zofõkhõ ba nose'ose andro: sau'a, 
sakelakela, sombuyumbuyu. [Labalobaloi 
na mukiba nidanõ ba mbawa.] 

4 [Bõrð me itaria mõi mala'ika ba mbawa 
andro ba wamakiba idanõ. Haniha zofõkhõ 
si fofona moi ba mbawa, dõhõ wõkhõnia, 
gofu hadia ia wõkhõ andrõ.] 

> Ba da'õ so zofokho si no têlu ngafulu a 
Walu fakhe wa'ara. 

6l'ila Yesu no tolea niha andro ba da'õ, 
ba aboto ba dõdõ-Nia wa no ara sibai 
wõkhõnia; andro Imane khõnia Yesu, 
"Hadia omasi'õ dõhõ wõkhõu?" 

7 itema li sofõkhõ andrõ imane, "He Ama, 
lõ khõgu niha solohe ya'o ba mbawa na 
inõtõ mukiba, no lahulõ ndra'o niha bõ'ð 
we'amõi bakha ba mbawa." 

8 Imane Yesu khõnia, "Faoso, fazaWa 
gasomõ ba owaõwa6." 

9 l'anema'ð dõhõ niha andro. Ifazawa 
gasonia ba mowaõwaõ ia. Alua da'õ me 
luo Sabato. 

10] amane ira salaWa niha Yahudi ba niha 
andro sawena dõhõ, "Luo Sabato ma'õkhõ. 
Tebai õfazaWa gasou bõrõ me lo faudu ba 
gamakhoita agama." 

11 Itema li niha andrõ imane, "Samadõhõ 
ya'odo andrõ mege zango'ou ya'o imane, 
'Fazawa gasomõ ba owaðwað."" 

12 Lamane wanofu, "Haniha zango'ou 
ya'ugo wamazaWa kasomõ awo 
wowaõwaõ?" 

13 Ba hiza lõ i'ila haniha da'õ niha sawena 
dõhõ andro. Bõrõ me ato niha ba da'õ ba 
no Ifasoli la Yesu ba gotalua niha sondrõi 
nahia andro. 

14Falukha Yesu ba niha andro bakha 
ba Nomo Z0'aya. Imane khõnia Yesu, 
"lada'e no dõhõ ndra'ugõ; angenanõ fa 
boi õfazõkhi horõ sa'ae. Bõrð na Õlau 
horõ gõna ndra'ugõ sabõlõ afõkhõ moroi 
andre." 

15 Mangawuli niha andro ba i'ombakha'o 
khõ ndra salawa niha Yahudi wa Yesu 
zamadõhõ ya'ia. 

16 Bõrð da'õ ibõrõtaigõ la'alui lala ira 
salaWa niha Yehuda ba wamunu Yesu, me 
no Ifadõhõ niha ba luo Sabato. 

17 Ba hiza Imane khõra Yesu, "LO 
mo'aetufa mohalõWõ nama-Gu;: ba Ya'o ba 
mohalõWõ gõi." 

18Börõ wehede Yesu andro wa la'alui lala 
nasa ira salaWa niha Yahudi ba wamunu 
Ya'ia. Lalau zi manõ tenga ha boro me 
Ifadõhõ niha ba luo Sabato; no boro gõi 
me Imane Ama-Nia Lowalangi; hulõ na 
Ifagõlõgõlõ la khõ Lowalangi. 

19 Imane wanguma'ö Yesu ba niha andro, 
"Mihaogõ wanõngõni: Tebai llau zomasi 
la Ono andro. Ilau hadia ni'ila-Nia Ilau 
Ama-Nia. Boro me hadia nilau Nama da'o 
gõi nilau Nono andro. 

20 l'omasi'ð sibai Nono-Nia Ama 
andro. l'ombakha'ð khõ Nono-Nia fefu 
halõWõ-Nia. Mendrua mano |'oroma'õ 
khõ Nono-Nia halowo sabõlõ ebua ena'õ 
ahõlihõli fefu dõdõmi. 

21 Isusugi zi no mate Ama, ba lbe'e khõra 
wa'auri sindruhu ba si lõ aetu; si mano 
gõi Nono, |'amualagõ wa'auri si lõ aetu ba 
zomasi fa'auri. 

2216 lhuku niha Ama. Bõrõ me no lbe'e 
kuaso ba danga Nono-Nia ba wangetu'õ 
huku. 

23 [lau fefu da'õ Ama ena'ð lafosumange 
Nono si mane famosumange Ama. 

24 Sindruhu niWa'õ-Gu khõmi: Isõndra 
wa'auri sindruhu niha sanõngõni fehede- 
Gu ba mamati la ba zamatenge Ya'o. LO 
tehuku ia; aefa ia moroi ba wa'amate ba 
isõndra wa'auri. 

25 Ya faduhu dõdõmi: So ginõtö dania 
-- ba no irugi inõtõ andrõ — larongo 
li Nono Lowalangi niha si no mate. Ba 
samondrongo fehede Nono andro zauri. 

26 Ibe'e wa'auri ba niha fefu Ama andro; 
si manõ gõi wa no lbali'õ umbu wa'auri 
Nononia andrõ Ama same'e fa'auri ba niha 
fefu ba gulidanõ! 

27 No lbe'e kuaso khõ Nono andro ba 
wangetu'õ huku, boro me Ono Niha la. 

28Bõi tokea ami wamondrongo da'e 
bõrõ me so ginõtõnia dania larongo 
wehede-Nia niha si no mate bakha ba 
lewatõ. 

29 Larõði lewatõ andro. Ba fefu niha solau 
si sõkhi tefaoso ira ena'õ auri. Ba fefu 
zolau si lõ sõkhi tefaoso ena'õ tehuku.” 

30"Lő U'ila Ufalua hadia ia na ha moroi 
ba zomasi Ndra'o. U'etu'õ huku molo'õ 
ni'oroi'õ Lowalangi khõ-Gu. Bõrõ da'õ 
atulõ gangetula-Gu, boro me lõ U'odaligõ 
zomasi dõdõ-Gu. U'o'ð zomasi Nama 
samatenge Ya'o. 

31 Na Ya'odo samõsa zame'e 
famaduhu'õ sanandrõsa khõ-Gu, lõ 
latema wamaduhu'õ-Gu andro. 

32 Ba so niha bõ'õ samaduhu'õ Ya'o, ba 
U'ila wa sindruhu wamaduhu'õnia andro. 

33 No mifatenge niha khõ Yohane ba 
no ibe'e Yohane wamaduhu'õ sindruhu 
sanandrõsa khõ-Gu. 

34 U'ombakha'o da'ð fefu, tenga bõrõ wa 
moguna khõ-Gu wamaduhu'õ niha, ha 
ena'õ te'orifi ami. 

35 Hulõ wandru si holahola ba sohaga 
Yohane. Ba zi lõ ara sibai isului ami ba 
omasi ami da'õ. 

36 Ba so khõ-Gu wamaduhu'õ sabõlõ 
ebua moroi ba wamaduhu'õ Yohane. 
U'ohalõwõgõi halowo nibe'e Nama khõ-Gu 
-- va'ia halõWõ nihalõ-Gu iada'e — da'õ 
zamaduhu'õ wa nifatenge Nama ndra'o. 

37 Ba Ama si no mamatenge Ya'o andro 
zamaduhu'õ Ya'o. LO irai mirongo wehede 
Nama andro, ba lõ irai mi'ila zikhala-Nia. 

3816 ba dõdõmi wehede-Nia, bêrê me lõ 
faduhu dõdõmi ba Niha nifatenge-Nia. 

39 Mi'alu'alui ba Mbuku Ni'amoni'õ, bõrõ 
me miwalinga so khõmi ba da'õ wa'auri 
si lo aetu ba wangalui ba zura andro. No 
Ifaduhu'õ Ndra'o Buku Ni'amoni'õ andro! 

40Ba hiza, lõ mi'ondrasi Ndra'o ba 
wanõndra fa'auri sindruhu ba si lõ aetu. 

+115 U'alui zumange nibe'e niha. 

42 Aboto ba dõdõ-Gu ami. Lõ ba dõdõmi 
fangomasi'õ Lowalangi. 

43 So Ndra'o awõ wa'abõlõ moroi khõ 
Namagu, ba lõ mitema Ndra'o. Ba na niha 
bõ'ð zi so ba wa'abõlõnia samõsa, mitema 
ja. 

44 Tebai faduhu dõdõmi, bõrõ me 
sangalui sumange niha ami, ba lõ mi'alui 
zumange nibe'e Lowalangi andro si ha 
sambua. 

45 Böi miwalinga U'angadugõ ami khõ 
Nama-Gu. Moze zangadugõ ya'ami dania 
-- bõrõ me Moze nitõtõnami ba da'8. 

46 Na sindruhundruhu faduhu dõdõmi 
khõ Moze, tatu faduhu dõdõmi khõ-Gu 
gõi, bõrõ me no ifaduhu'õ ndra'o Moze ba 
zurania. 

47 Ba hiza, na lõ faduhu dõdõmi ba 
nisura Moze, hewisa wa faduhu dõdõmi 
ba niWa'õ-Gu?" 

1 Me no aefa da'ö mangawuli Yesu 
6 yefo Mbawa Galilea (nifotõi gõi Bawa 
Diberia). 

2 Ato niha solo'õ Ya'ia bõrõ me no la'ila 
nilau-Nia ba wamadõhõ niha sofõkhõ. 

3 Numalõ yawa ba hili Yesu, dumadao la 
ba da'õ awo ndra nifahaõ-Nia. 

4Me inõtõ da'ð no ahatõ Gowasa Fasa ba 
niha Yahudi. 

> Me Ifakhõlõ ia Yesu l'ila ato niha 
sangondrasi Ya'ia. Andrõ Imane kho Wilifo, 
"Hezo tola ta'õli go ena'o tola manga ndra 
niha andre fefu?" 

6 (Imand wehede Yesu bõrõ me omasi la 
itandraigõ Wilifo; bano l'ila samõsa hadia 
nifalua-Nia.) 

7 imane Filifo, "Ambõ zi dua ngaotu ribu 
rufia fowõli õ niha sato andre, hewa'ae ha 
ma'ifu ero samõsa." 

8 Imane Andrea, talifusõ Zimoni Fetero, 
samõsa ba gotalua ndra nifahað Yesu, 

9"So ndraono ba da'e si so lima ngawua 
roti ba dua gi'a. Ba hadia gunania da'õ ba 
niha sato andre?" 

10 Imane Yesu khõ ndra nifahaõ-Nia, 
"Mifedadao niha sato andro." Ba nahia 
andrõ oya ndru'u, ba dumadao ira yaWa 
ba dete ndru'u fa'ato fefu mato lima ribu 
ndra matua. 

11 Aefa da'ö Ihalõ roti Yesu, l'aohasi gõlõ 
Lowalangi. Aefa da'õ Ibagibagi roti andro 
ba niha sato si so ba da'ð. Si mano gõi llau 
ba gi'a andrõ. Manga niha sato fefu irege 
abuso. 

12 Me no abuso ira wemanga, Imane Yesu 
khõ ndra nifahaõ-Nia, "Mi'owuloi zi torõi 
go andro, boi so zi tetibo.” 

13 So felendrua ragaraga afõnu tõ zi tõra 
gõ niha sato soroi roti si lima ngawua 
andrõ, me no la'owuloi ira nifahaõ-Nia. 

14 Me la'ila niha sato zahõli dodo andro 
nilau Yesu, lamane, "Sindruhundruhu, 
Sama'ele'o niha andro, si tohare dania ba 
gulidanõ!" 

15 Aefa da'õ lafaso Yesu we'amõi Razora. 
l'ila Yesu gera'era dõdõra andro, boro da'õ 
numalõ la ba hili ba zi lõ nihaniha. 

16 Me no ibõrõtaigõ bongi, numalõ ba 
mbawa ndra nifahaõ Yesu. 

17 Mõi ira yawa ba dundraha ba wangõtõ 
bawa numalõ ba Gafana'uma. Me no irugi 
bongi, lõ si mõi nasa khõra Yesu. 

18 Gasagasa da'õ, so nangi sabõlõbõlõ ba 
mobade mbawa. 

19 No moloyo ndra nifahaõ Yesu mato Ofa 
irugi lima kilomete; i'anema'õ la'ila Yesu 
mowaõwaõ ba dete nidanõ wangondrasi 
tundraha. Ata'u sibai ira. 

20 (mane khõra Yesu, "Bõi mi'ata'ufi, 
Ya'odo da'e!" 

21 atema'õ la yawa ba dundraha, ba hiza, 
ba ginõtõ da'õ gõi larugi zaWatõra. 

22 Mahemolu ð, la'ila niha sato si so 
yefo mbawa wa ha sara dundraha mege 
ba da'õ. La'ila wa no ofõna ladaridari ira 
nifahaõ Yesu, ba lõ si fao Yesu khõ ndra 
nifahaõ-Nia andro. 

23 Tohare dundraha tanõ bõ'ð moroi ba 
Diberia ba manao ira ba nahia wemanga 
niha sato roti me no aefa l'aohasi gõlõ 
Lowalangi Yesu. 

24Me la'ila niha sato lõ Yesu awõ 
nifahaõ-Nia ba da'õ, ba mõi ira yawa ba 
dundraha, numalõ ira ba Gafana'uma ba 
wangalui Yesu. 

25 Me falukha niha sato andro khõ Yesu 
yefo mbawa, lasofu khõ-Nia lamane, "He 
Guru, hamega Orugi da'e?" 

26 Itema li Yesu Imane, "Sindruhundruhu 
niWa'õ-Gu khõmi: Mi'alui ndra'o tenga 

bõrõ wa no aboto ba dõdõmi zahõlihõli 
dodo nilau-Gu, ha bõrõ me no abuso ami 
roti. 

27 Böi mi'eregesi todo wangalui õ si tola 
ahori ba obou. Mi'ohalõWõ wangalui 8 si 
lõ obou ba same'e fa'auri si ndruhu. Ibe'e 
khõmi dania go andro Ono Niha nifatenge 
Lowalangi; bõrõ me no lbe'e khõ-Nia 
wa'abõlõ Ama Lowalangi andro." 

28 Aefa da'õ lasofu khõ-Nia, "Hadia 
nilauma ena'õ tola mababaya halõWõ 
Lowalangi?" 

29 tema li Yesu, "Da'e zomasi Lowalangi 
milau khõ-Nia: Mi'amati khõ-Nia nifatenge 
Lowalangi andro." 

30[ amane, "Na si manõ, hadia so 
zahõlihõli dõdõ nilau Guru khõma 
ena'õ ma'ila ba faduhu dodoma khõ-U? 
Tandraigõ foroma'õ hadia zi tola Õfalua! 

31 La'a mana ira tuama ba dané si mate. 
No tesura ba Mbuku Ni'amoni'õ, 'Ibe'e Ora 
roti moroi si yawa ba zorugo."™ 

32 [mane khõra Yesu, "Sindruhu niWa'õ- 
Gu khõmi: Tenga roti soroi zorugo nibe'e 
Moze andrõ; roti nibe'e Namagu khõmi 
da'õ zindruhunia roti soroi zorugo. 

33 Bõrð me roti nibe'e Lowalangi, Ya'ia zi 
mõi tou moroi ba zorugo ba same'e fa'auri 
sindruhu ba si lõ aetu ba gulidanõ andre." 

34 amane, "He Ama, boi bulõ'õ wame'e 
õma roti andro." 

35 Imane khõra Yesu, "Ya'odo roti 
fangorifi andro. Si moi khõ-Gu lõ isõndra 
olofo. Ba si faduhu todo khõ-Gu lõ sa'ae 
dania owõkhi dodo. 

36 No UWa'õ khõmi wa no mi'ila Ndra'o, 
ba lõ mano faduhu dõdõmi. 

37 Fefu niha nibe'e Nama khõ-Gu 
la'ondrasi Ndra'o. Lõ Utimba niha si mõi 
khõ-Gu. 

38Mõi Ndra'o tou moroi ba zorug0, 
wamalua somasi la samatenge Ya'o, tenga 
somasi Ndra'o samõsa. 

39 Da'e zomasi zamatenge Ya'odo andro: 
ena'õ samõsa boi taya niha nibe'e-Nia 
khõ-Gu; ena'õ U'orifi ira mangawuli ba luo 
safuria. 

40 Börõ me da'e zomasi Namagu: Fefu 
niha si no mangila Ono andro ba si faduhu 
todo khõ-Nia, lasõndra wa'auri sindruhu 
ba si lõ aetu, ba U'orifi ira mangawuli ba 
Ngaluo Safuria.” 

41 |bõrõtaigõ mukõkõkõökõ niha Yahudi 
khõ Yesu boro me Imane: "Roti soroi 
zorugo Ndra'odo andre." 

42 amane, "Hadia tenga Yesu niha andre, 
ono Yosefo? Ma'ila nama awo nina-Nia! 
Hewisa wa Imane moroi ba zorugo tohare 
la?" 

43 Imane khõra Yesu, "Bõi mi'okõkõkõkõ. 

44 Samõsa lõ si mõi khõ-Gu niha na tenga 
Ama, samatenge Ya'odo andro zamatenge 
ya'ira khõ-Gu; ba U'orifi ira dania ba Luo 
Safuria. 

45 No tesura ba zura ndra Sama'ele'ð si 
mane: 'Ifahao fefu niha Lowalangi.' Tobali 
fefu niha samondrondrongo fehede Nama 
andrõ ba si mõi nifahaõ-Nia, da'õ zi mõi 
mangondrasi Ya'odo. 

46 Ba tenga da'õ geluaha wa so niha si 
no mangila Ama. Ha Ya'ia andro si otarai 
Lowalangi zangila Ama andrõ. 

47 Mitõngõni: Si faduhu todo khõ-Gu 
zanõndra fa'auri sindruhu ba si lõ aetu 
dania. 

48 Ya'odo roti same'e fa'auri. 

49 La'a mana ira tuami, ba dané si mate, 
ba hiza mate ira sa'at. 

>0 Fabö'õ sibai roti soroi zorugo andro; si 
manga roti andro lõ mate dania. 

>! Ya'odo roti soroi zorugo -- roti same'e 
fa'auri. Si manga roti andro auri irugi zi lõ 
aetu. Botogu roti andro nibe'e-Gu. Ululu 
mboto-Gu, ena'õ te'orifi gulidanõ."” 

>? Fehede Yesu andro zamobõrö 
faguaguasa ba gotalua ndra niha Yahudi. 
Lamane, "Hewisa lbe'e ni'ada mboto-Nia 
niha andre?" 

53 (mane khõra Yesu, "Mihaogo 
wanõngõni: LO misõndra wa'auri ba 
khõmi na lõ mi'a mboto Nono Niha 
nifatenge Lowalangi andro ba na lõ 
mibadu ndro-Nia. 

>*Si manga boto-Gu ba samadu do-Gu, 
zanõndra fa'auri sindruhu ba si lõ aetu. 
Da'õ ni'orifi-Gu na Luo Safuria. 

>> Bõrõ me boto-Gu andre go sindruhu 
ba do-Gu zindruhu nibadu. 

>6 Niha si manga boto-Gu ba samadu 
do-Gu, ahatõ ia khõ-Gu ba ahatõ Ndra'o 
khõnia. 

>7 Ama sauri andrõ zamatenge Ya'o ba 
auri Ndra'o khõ-Nia. Si mano gõi niha si 
manga boto-Gu, auri ia moroi khõ-Gu. 

>8 Da'e roti andre soroi zorugo: lõ 
fagõlõ roti andre si mane ni'a ndra tuami. 
Hewa'ae no la'a roti andro, mate sa'atõ 

ira. Ba si manga roti andre auri irugi zi lõ 
aetu." 

59 Iwa'é da'ê fefu Yesu, me mamahaõ la 
ba gosali ba Gafana'uma. 

60 Ato ndra nifahaõ Yesu samondrongo 
fehede Yesu andro. Lamane, "Abe'e sibai 
wamahaõ andre. Hezo wa tola latema 
niha!" 

61 HeWa'ae samõsa lõ sangombakha, l'ila 
Yesu wa mukokokoko ndra nifahaõ boro 
da'õ. Andro wa Imane khõra, "Hadia, lõ 
omasi ami wamahaõ andre? 

62 Hewisa dania na mi'ila mangawuli ba 
nahia-Nia mbõrõta Nono Niha nifatenge 
Lowalangi andro? 

63 Eheha Lowalangi zombali'ö auri niha. 
LO guna wa'abõlõ niha. Fehede andro 
niWa'õ-Gu no fehede Geheha Lowalangi 
ba fehede same'e fa'auri. 

64 Ba hiza, so gõi ba gotaluami zi lõ 
faduhu todo." (No |'ila ba wamõbõrõ Yesu 
haniha zi lõ omasi faduhu todo ba haniha 
zi manga mbõli-Nia.) 

65 Imane nasa Yesu, "Da'õ mbõrõ wa 
U'ombakha'õ khõmi wa samõsa lõ si 
mõi khõ-Gu natenga Ama andrõ zame'e 
fa'abõlõ khõnia we'amõi khõ-Gu." 

66 l'otarai da'õ ato zondrõi Ya'ia si faofao 
khõ-Nia mege, lõ omasi ira sa'ae wolo'õ 
Va'ia. 

67 Isofu Yesu khõ ndra nifahaõ-Nia si 
felendrua, "Hadia 1ö'õ gõi omasi ami mirõi 
Ndra'o?" 

68 Imane Simoni Fetero khõ-Nia, "He 
So'aya, ha'õkhõ mõi ndra'aga? Ha fehede 
Zo'aya zame'e fa'auri sindruhu ba si lõ 
aetu. 

69 Na faduhu dõdõma ba mamatiga wa 
Ya'ugõ Zo'aya dengetenge ni'amoni'õ 
andro soroi Lowalangi." 

70 Itema lira Yesu Imane, "Hadia tenga 
Ya'odo zangobini ya'ami si felendrua 
andre? Ba hiza, samõsa ba gotaluami 
gafokha!" 

71 NiWa'õ Yesu andro ya'ia Yuda ono 
Zimoni banua Gariota. Börõ me hewa'ae 
samosa moroi ba gotalua ndra nifahao 
Yesu Yuda, ba hiza omasi ia tobali si 
manga mboli Yesu. 

l Me no aefa da'õ Idõrõdõrõi Galilea 
Yesu. LO omasi la numalõ ba danõ 
Yudea boro me edõna labunu la ira salaWa 

niha Yahudi. 

2Me luo da'õ no ahatõ Gowasa Nose 
Mbulu Geu ba niha Yehuda. 

3Lamane khõ Yesu ira talifusõ-Nia, "Rõi 
nahia andre ae'e ba Yudea, enaõ la'ila 
halõWõ-U ira nifahaõ-Mõ. 

416 samini'õ nilaunia, na omasi ia teturia. 
Na Õlau halõWõ si mane da'õ, ba lõ tola 
lo'o la'ila ba zi sagõrõ ulidanõ!" 

>(Börõ me lõ faduhu gõi dodo ndra 
talifusõ-Nia khõ-Nia.) 

EImane khõra Yesu, "LO inõtõ khõ-Gu, 
ba hiza, ba khõmi ba tola mano gofu 
hawa'ara. 

7Lõ la'afõkhõi tõdõ ami niha gulidanö 
andre. Ba hiza lafõkhõi tõdõ Ndra'o me 
lõ aetu UWa'õ ba gulidanõ andre wa si lõ 
sõkhi nilaunia. 

8Mi'ae'e manõ ba Gowasa andro. LO mõi 
Ndra'o bõrõ tenga inõtõ khõ-Gu." 

ISi manõ niWwa'õ Yesu khõ ndra 
talifusõ-Nia, ba torõi la ba Galilea. 

10 Me no numalõ ndra talifusõ-Nia ba 
Gowasa andro, moi Yesu ha Ya'ia samõsa 
lõ sangila. 

11 La'alui Yesu ira salaWa niha Yahudi ba 
Gowasa andro ba lasofu lamane, "Heza so 
la?" 

12 Faoma fangõngõngõngõ niha sato 
sanandrõsa khõ-Nia. So zanguma'õ Niha 

si sõkhi la andro: "So gõi zanguma'o. Lõ'ð! 
Samaelungu la!" 

13Samõsa lõ si lõ ata'u wamatunõ 
sanandrõsa khõ-Nia fõna niha bõrõ me 
ata'u ira ndra salaWa niha Yahudi. 

14 Ba dalu Gowasa, mõi Yesu bakha ba 
Nomo Zo'aya, Ibõrõtaigõ mamahaõ. 

15 Ahõli dodo ndra salaWa niha Yahudi. 
Lamane, "Hewisa wa l'ila zoya ngawalõ 
niha andre, hewa'ae lõ irai sekola la?" 

16 Itema li Yesu Imane, "Tenga moroi 
khõ-Gu hadia ia nifahaõ-Gu, no famahaõ 
Lowalangi samatenge Ya'o. 

17 Niha samalua somasi Lowalangi, da'õ 
zangila wa famahaõ-Gu andre moroi khõ 
Lowalangi, tenga somasi dõdõ-Gu mano. 

18 Niha sanguma'õ somasi dõdõnia, 
omasi nifosumange niha andro. Ba hiza 
sangalui sumange khõ zamatenge ya'ia, 
da'õ niha satulo todo: lõ falimosa ba niha 
si mano. 

19 Hadia, tenga Moze zame'e oroisa 
Lowalangi khõmi? Samõsa lõ ba gotaluami 
solo'õ. Hana wa omasi ami mibunu 
Ndra'odo?" 

20] atema li-Nia niha sato, lamane, 

"Te owõhõ'õ! Haniha zomasi mamunu 
Ya'ugõ?" 

21 Itema li Yesu imane, "Ha sambalõ 
halowo nihalõ-Gu, ba ahõli dõdõmi. 

22 No ibe'e goroisa khõmi Moze ba 
miboto ndraonomi. Bõrõ da'õ miboto niha, 
hewa'ae ba luo Sabato. Sindruhunia tenga 
Moze zi fõfõna mamoto niha, no ira tuada 
sauri fatua lõ Moze. 

23 Na miboto niha ba luo Sabato ena'õ lõ 
misawõ goroisa Moze, hana wa mofõnu 
ami khõ-Gu na Ufadõhõ niha ba luo 
Sabato? 

24 Boi mihuku niha ha ba zoroma ba hõrõ, 
mihuku niha ba wa'atulõ ba ba wa'aduhu.” 

25 So êsa niha Yeruzalema sanguma'õ, 
"Hadia, tenga da'e niha ni'alu'alui andro 
ena'8 labunu? 

26Mifaigi! Fahuhuo la fõna niha sato ba 
samõsa lõ sanegu Ya'ia! Hadia, no aboto 
ba dodo ndra salaWada wa Ya'ia Razo 
Sangorifi andro nifabu'u Lowalangi? 

27 Na tohare Razo Sangorifi andro 
nifabu'u Lowalangi, samõsa lõ sangila 
hezo moroi la! Ba hiza, ta'ila hezo moroi 
niha andre." 

28 Me mamahað Yesu bakha ba Nomo 
Zo'aya, Isofu Yesu ebua li-Nia, "Hadia 
sindruhundruhu mi'ila haniha Ndra'odo 
andre ba hezo moroi Ndra'o? Tenga ba 

zomasi dõdõ-Gu so Ndra'o. Sindruhu 
zamatenge Ya'odo andro, ba lõ mi'ila la. 

29 U'ila la, bõrõ me moroi khõ-Nia 
Ndra'odo ba Ya'ia zamatenge Ya'o." 

30 Omasi sibai niha sato andrõ wondra'u 
Yesu, ba hiza samõsa lõ sombambaya 
Ya'ia bõrõ me tenga nasa inõtõ-Nia. 

31 Baero da'õ, ato gõi ba gotalua niha 
sato si faduhu todo khõ-Nia, lamane, "Na 
tohare Razo Sangorifi nifabu'u Lowalangi 
andro, hadia abõlõ oya ilau zahõli dodo 
moroi ba nilau niha andre?" 

32 Larongo ira Farizai'o wangõngõsa niha 
sato sanandrõsa kho Yesu. Bõrð da'ð, 
si fao ira ere sebua lafatenge zanaro ba 
Nomo Zo'aya ba wondra'u Yesu. 

33 Imane Yesu, "Ba zi lõ arara fao Ndra'o 
khõmi. Aefa da'õ mangawuli Ndra'o khõ 
zamatenge Ya'o. 

34 Mi'alui dania Ndra'odo, ba lõ misõndra; 
boro me tebai mõi ami ba zi so Ya'o." 

35 Faoma lamane khõ nawõra ira salaWwa 
niha Yahudi andro, "Heza numalõ niha 
andre, irege tebai tasõndra la? Hadia 
numalõ la ba niha Yahudi si so ba 
danõ sarõu ba gotalua niha Yunani, ba 
mamahaõ la khõ ndra niha Yunani andro? 

36 Hadia geluaha wa Imane, 'Mi'alui dania 
Ndra'o ba lõ misõndra, ba tebai mõi ami 
ba nahia si so Ya'o."" 

37 Ngaluo sebua, ngaluo ba gafuriata ba 
gowasa andro. Me luo da'õ muzizio Yesu 
ba mu'ao la ebua li-Nia Imane, "Ya mõi 
khõ-Gu zowõkhi todo ba wamadu idanõ. 

38 No tesura bakha ba Mbuku Ni'amoni'õ 
si mane da'e: 'Moroi ba dodo niha samati 
khõ-Gu, mangumbu nidanõ aurifa.”" 

39 (Eheha Lowalangi niWa'õ Yesu, 
nibe'e-Nia dania ba zamati khõ-Nia. Bõrõ 
me inõtõ da'õ lõ nasa mube'e; boro me lõ 
nasa mufolakhõmi Yesu.) 

+0 Ato niha samondrongo niWa'õ Yesu. Ba 
so ba gotaluara zanguma'õ, "LO tola l0'0 
sama'ele'õ niha andre!" 

41 So dané bõ'ð zanguma'ð, "Razo 
Sangorifi nifabu'u Lowalangi la andre!" Ba 
so zanguma'õ, "Ae, hewisa wa moroi ba 
Galilea tohare Razo Sangorifi? 

42 Bakha ba Mbuku Ni'amoni'õ no 
tesura wa Razo Sangorifi andro tohare 
dania ba nga'oto Dawido ba tumbu ba 
Mbetilekhema, banua Dawido." 

43 |bõrõtaigõ fakara niha sato andro 
sanandrõsa khõ Yesu. 

44 So zomasi mondra'u Va'ia, ba hiza 
samõsa lõ sombambaya Ya'ia. 

4> Mangawuli ndra sanaro ba Nomo 
Zo'aya nifatenge ndra ere sebua awo ndra 
Farizai'o ba wondra'u Yesu. Lamane ira ere 
sebua awo ndra Farizai'o khõ ndra sanaro 
andro, "Hana wa lõ mi'ohe la ba da'e?" 

46 | amane ira sanaro andrõ, "LO irai so 
niha si fahuhuo si mane da'õ!" 

47 Lamane ira Farizai'o, "E, hadia no gõna 
ami famaelungu-Nia gõi?" 

48 "Hadia so ba gotalua ndra salaWa niha 
Yehuda awo ndra Farizai'o zi faduhu todo 
khõ-Nia? 

49Ba hiza niha sato andre, lõ aboto ba 
dõdõra huku Moze, ba hewa'ae si mano ba 
si falukha fangelifi ira." 

>0 Ba gotalua ndra Farizai'o so zi no irai 
mõi khõ Yesu me bongi; Nikodemo dõi 
niha andro. Imane Nikodemo khõ ndra 
Farizai'o tano bõ'ð andro, 

>1"Molo'õ huku agama khõda, tebai 
tehuku zi samõsa niha fatua lõ tarongo 
golalõWania, ba fatua lõ tafareso hadia zi 
no ifalua.” 

52 | atema li lamane, "E, hadia moroi 
ba Galilea ndra'ugõ?" Fareso Mbuku 

Ni'amoni'õ: "LO hadõi sama'ele'õ moroi ba 
Galilea!” 

>3 [Aefa da'õ, mangawuli fefu niha ba 
nomora.] 

l [Ba hiza numalö Yesu ba Hili Zaitu.] 

8 2[Mahemolu da'õ ba zahulõ wongi 
moi la ba Nomo Zo'aya, ba ato niha 
sangondrasi Ya'ia. Mudadao niha sato 
andro, ba mamahaõ Yesu khõra.] 

3[Gasagasa da'õ, tohare ndra Samahaõ 
ba Agama awo ndra Farizai'o, la'ohe 
khõ-Nia samõsa ndra alawe sohor. 
Lafezizio ndra alawe andro ba gotalua,] 

+[aefa da'õ lamane khõ Yesu, "He Ama 
guru, no masõndra wohorõö ndra alawe 
andre.] 

> [Ba Huku Moze sanandrõsa ba goroisa 
Lowalangi, no ibe'e gamakhoita Moze 
ena'õ ira alawe si mane da'õ nitebu kara 
irege mate. Hewisa gera'era-U ba zi mane 
Ama?"] 

6[Lamanõ wanofu ba wamesu li-Nia, 
ena'õ lasõndra golalõWa-Nia. Ba hiza, no 
Ifatugu mano la Yesu, ba Isura faoma 
turu-Nia tou dané.) 

7 [Ba me lahõtõi wanofu, lfaõga hõgõ-Nia 
ba Imane khõra, "Haniha ba gotaluami zi 

lõ olalõWa, akha i'ofõnai'õ ia wanebu ira 
alawe faoma kara."] 

S[Ifuli Ifatugu la Yesu ba Isura tou danõ.] 

?[Me larongo niWa'õ Yesu andro, 
lbõrõtaigõ lazarazara wondrõi nahia 
andrõ, i'otarai zatua. Ba gafuriata ha tõ 
Yesu zi so ba da'õ awo ndra alawe andro 
si zizio ba da'ð.] 

10[Muzizio Yesu ba Imane ba ndra 
alawe andrõ, "Heza so fefu ira? Hadia lõ 
sanguhuku ya'ugõ?"] 

11 [Imane, "Lõ'õ Ama." Imane Yesu, "Lau, 
Ya'odo gõi ba lõ Uhuku ndra'ugõ. Ofanõ 
iada'e, ba boi lau horõ sa'ae."] 

12 Fahuhuo zui khõra Yesu. Imane Yesu, 
"Ya'odo haga gulidanõ. Dozi solo'õ Ya'o 
ba lõ mowaõwaõ ba zogõmigõmi, me 
la'okhõgõ haga wa'auri.” 

13 Lamane khõ-Nia ira Farizai'o, 
"Õfaduhu'õ samõsa Ndra'ugõ iada'e, Ama. 
LO atulõ wamaduhu'ö-Mõ andro!" 

14 Itema li Yesu Imane, "Hewa'ae Ube'e 
wamaduhu'õ sanandrõsa khõ-Gu samõsa, 
ba hiza sindruhu wamaduhu'õ-Gu andro; 
boro me Ü'ila heza moroi Ndra'o ba heza 
numalõ-Do LO mi'ila hezo moroi Ndra'o 
ba heza numalõ Ndra'o. 

15 Mihuku niha molo'õ fa'aniha, ba hiza 
samõsa lõ nihuku-Gu niha. 

16 Ba na Uhuku niha, atulõ wanguhuku- 
Gu andro, bõrð me tenga ha Ya'odo; fao 
khõ-Gu Nama andrõ samatenge Ya'o. 

17 No tesura bakha ba huku agama 
khõmi; famaduhu'õ zi darua niha 
zindruhu. 

18 Darua zamaduhu'õ Ya'o -- Ya'o 
samõsa ba Ama andro samatenge Ya'o." 

19 amane, "Hezo Nama-Mõ andro?" 
Itema li Yesu, "LO mi'ila Ndra'odo. Ba l8'õ 
gõi mi'ila Nama-Gu. Na mi'ila Ndra'o, 
mi'ila gõi Nama-Gu.” 

20 |wa'o fefu da'õ Yesu me mamahaõ la ba 
Nomo Z0'aya ahatõ ba nahia weti game'ela 
khõ Lowalangi. Ba samõsa lõ sondra'u 
Ya'ia, bõrõ me lõ irugi na inõtõ-Nia. 

21 Ifuli Imane Yesu khõra, "Mofanõ 
Ndra'o, ba mi'alui Ndra'o dania, ba hiza 
mate ami dania ba horõmi. Tebai mõi ami 
ba zi moi Ndra'o." 

22 Lamane ira salaWa niha Yahudi, "Te 
Ibunu la, bõrõ me imane, 'Ba zi mõi ndra'o, 
tebai mõi ami." 

23 (mane khõra Yesu, "Moroi tou so 
ami; ba moroi yaWa so Ndra'o. Moroi ba 

gulidanõ ami; ba hiza Ya'o tenga moroi ba 
gulidanõ. 

24 Da'õ mboro wa Umane khõmi mate 
dania ami ba horõmi. Ba sindruhu dania 
mate ami ba horõmi, na lõ faduhu dõdõmi 
wa 'Ya'odo andre la nifotõi YA'ODO SI SO'." 

25 | asofu lamane, "Haniha zindruhunia 
Ndra'ugõ andre?" Itema li Yesu Imane, 
"Hadia guna fahuhuo Ndra'o khõmi! 

26 Oya zomasi Ndra'o UWa'õ khõmi 
ba wangotu'õ. Ba hiza U'ombakha'õ 
ba gulidanõ hadia nirongo-Gu khõ 
zamatenge Ya'o — bõrõ me satulõ la.” 

2716 aboto ba dõdõra wa fahuhuo la 
sanandrõsa khõ Nama. 

28Bõrõ da'õ Imane Yesu khõra, "Dania na 
no miforõfa Nono Niha andro nifatenge 
Lowalangi, awena aboto ba dõdõmi wa 
'Ya'odo, nifotõi YA'O SI SO andrõ', ba 
ginõtõ da'õ mi'ila wa lõ hadõi nilau-Gu ba 
zomasi Ndra'o mano. Nifahaõ Nama andro 
khõ-Gu niWa'õ-Gu. 

29 Ba samatenge Ya'odo andro ba faofao 
la khõ-Gu. Lo irai Irõi Ndra'o boro me 
somasi la nilau-Gu." 

30 Me no aefa Iwa'o da'õ Yesu, ato niha si 
faduhu todo khõ-Nia. 

31 Aefa da'õ Imane Yesu ba niha Yahudi 
si faduhu todo khõ-Nia, "Na lõ farõi ami 
ba wamahaõ-Gu, ba sindruhundruhu 
nifahaõ-Gu ami, 

32 ba awena aboto ba dõdõmi Lowalangi 
sindruhu andrõ, ba wa falukha ami 
wangefa." 

33 amane, "Nga'õtõ Gaberahamo 
ndra'aga. LO irai mõi ndra'aga sawuyu 
niha! Hadia gohitõ dõdõ-U wa Õmane, 
"Te'efa'õ dania ami?" 

34 Imane khõra Yesu, "Mitõngõni, fefu 
niha samazõkhi horõ no sawuyu horõ. 

35 Tenga si ogõtõ'õ yomo ba nomo 
zawuyu; ha sindruhu nono zangahono 
yomo ba nomo. 

36 Na lefa'ê ami Ono andro awena 
sindruhundruhu aefa. 

37 Aboto ba dõdõ-Gu wa nga'õtö 
Gaberahamo ami. Ba hiza, omasi ami 
mibunu Ndra'o bõrõ me lõ omasi mitema 
wamahaõ-Gu. 

38 UWa'õ hadia ni'oroma'õ Nama khõ-Gu: 
ba milau hadia ni'o'ou namami khõmi." 

39 Lamane wanema li, "Aberahamo 
namama." Imane Yesu, "Na sindruhu ono 
Gaberahamo ami, ba mifalua hadia nilau 
Gaberahamo. 

40 Sindruhu andro nirongo-Gu khö 
Lowalangi U'ombakha'o khomi, ba hiza 
mibunu na'i Ndra'o. Lo ilau zi mano 
Aberahamo! 

41 Milau hadia ia nilau namami andro." 
Latema li ira niha Yahudi, "Tenga ono 
horõ ndra'aga. Ha samõsa namama ya'ia 
Lowalangi." 

42 Aefa da'õ Imane khõra Yesu, "Na 
sindruhu Amami Lowalangi andro, 
mi'omasi'õ Ndra'o, bõrõ me sindruhu 
moroi khõ Lowalangi Ndra'odo. Tenga 
ba zomasi dõdõ-Gu so Ndra'o. Ya'ia 
zamatenge Ya'o. 

43 Hana wa lõ aboto ba dõdõmi 
niWa'õ-Gu? Boro me lõ omasi ami 
mifondrondrongo wamahaõ-Gu. 

44 Ono namami ami, ya'ia Gafõkha andro. 
Andro wa mi'0'õ zomasi namami. No 
"otarai mbõrõta, samunu niha Gafõkha 
andro. Tenga si fao khõ Lowalangi ia, 
bõrõ me lõ si sõkhi ba dõdõnia. Si falimo 
Gafõkha bõrõ me da'õ zomasi ia. LO 
siduhu ba dõdõnia ba fefu waya no moroi 
khõnia. 

45 Börõ me sanandrõsa khõ Lowalangi 
ni'ombakha'õ-Gu khõmi, da'õ mboro wa 
lõ faduhu dõdõmi khõ-Gu. 

46 Haniha ba gotaluami zi tola 
mamaduhu'õ wa so zambalõ horõ khõ- 
Gu? Ba na U'ombakha'õ sanandrõsa khõ 
Lowalangi, hana wa lõ faduhu dõdõmi? 

47 Niha soroi Lowalangi, da'õ 
zamondrondrongo li Lowalangi. Ba 
hiza, tenga moroi khõ Lowalangi 
ami, da'õ mboro wa lõ omasi ami 
wamondrondrongo." 

48] atema li Yesu ira niha Yahudi, "Hadia 
tenga ya'ia niWa'õma? Ya'ugõ andre niha 
Zamaria nira'u mbekhu.” 

49 Itema li Yesu, "Tenga nira'u mbekhu 
Ndra'odo. Ufosumange Nama-Gu, ba 
va'ami ba mi'o'aya Ndra'odo. 

>0 Tenga sangalui sumange khõ-Gu 
samõsa Ndra'odo. So zangalui ena'õ 
lafosumange Ndra'o, Ya'ia andro 
zanguhuku. 

>! Mihaogõ wanõngõni: niha solo'õ li-Gu, 
ba lõ mano i'ila wa'amate irugi zi lõ aetu." 

>2 Aefa da'ö lamane khö Yesu ira 
niha Yahudi andro, "Ma'ila iada'e wa 
sindruhu nira'u mbekhu Ndra'ugõ! No 
mate Gaberahamo, ba si mano gõi ndra 
sama'ele'õ. Ba hiza Õmane, 'Niha solo'õ 
li-Gu, lõ mate dania irugi zi lõ aetu.' 

>3 Na no mate Gaberahamo, awé ndra 
sama'ele'õ, haniha Ndra'ugõ andre? 
Hewisa wa abõlõ ebua Ndra'ugõ moroi 
khõ namama Aberahamo!" 

54 Itema li Yesu Imane, "Na Usuno 
Ndra'o samõsa, lõ eluaha wanuno-Gu 
andro. Ama-Gu zZanuno Ya'o niWa'õmi 
Lowalangimi, 

>> ba hiza 16'8 sa mi'ila la. U'ila la. Na 
Umane lõ U'ila la ba falimo Ndra'o, si mane 
va'ami. U'ila la ba U'o'o li-Nia. 

6 Wa'omuso dõdõ namami Aberahamo 
andro na i'ila luo khõ-Gu. Omuso dõdõnia, 
me no Fila!" 

>/ [mane ira niha Yahudi andro khõ Yesu, 
"Lo irugi lima wulu fakhe ndrõfi-U, ba 
hadia no õ'ila Gaberahamo?”" 

28 Itema li Yesu, "Sindruhu niWa'õ-Gu 
khõmi: no so Ndra'odo, fatua lõ si tumbu 
Gaberahamo.” 

>9 Maoso niha Yahudi lahalõ gara ba 
wanebu Yesu; ba hiza, lbini'õ la Yesu, ba 
Irõi Nomo Z0'aya andro. 

l Me mowaõwaõ Yesu l'ila niha sau'a 

9 i'otarai wa'atumbunia. 

2Lasofu khõ Yesu ira nifahaõ-Nia, "He 
Samahaõ, hana wa au'a niha andro i'oroi 

ba wa'atumbu? Hadia, boro horõnia ma 
zui boro horõ zatuania?" 

3 Itema li Yesu, "Tenga bõrõ horõnia 
wa au'a ia ba tenga gõi boro horõ ndra 
satuania. Au'a ia ena'o la'ila niha wa'abolo 
Lowalangi khonia. 

+ Andrõ fatua moluo, da tahalõ halowo 
zamatenge Ya'o. Börõ me lõ ara tõ bongi, 
ba samõsa lõ si tola mohalõWõ sa'ae. 

> Ya'odo haga gulidanõ fatua so Ndra'o 
ba gulidanõ andre." 

6 Me no aefa Iwa'o da'õ Yesu, mangendrilo 
la tou ba dané Ifaruka dambu ba gilo 
andro. Aefa da'o Igule'o dané sabasõ ilo 
ba hõrõ niha andro, 

/ imane khõnia, "Ae'e, sasai mbawau 
ba mbawa Ziloa.” (Siloa eluahania 
"Tefatenge'.) Numalõ niha andro ba 
wanasai bawania. Me mangavuli ia, 
izumagõ tola i'ila niha. 

8Si fahatõ omo khõnia awõ niha si no 
mangila ya'ia wangandrõngandrõ buala, 
lamane, "Hadia tenga niha si dadao 
wangandrõngandrõ buala ia andre?" 

ISo zanguma'o, "Ya'ia." Ba so gõi 
zanguma'o, "Tenga, si fakhilikhili khõnia 
da'o." Ba hiza imane niha andro, "Ya'odo 
da'ð." 

10 Lasofu khõnia, "Hewisa wa tola õfuli 
õ'ila niha." 

11 (mane wanema li, "Niha sotõi Yesu 
zame'e ma'ifu tambu, ba lgule'õ ba hõrõgu 
ba Imane, 'Ae'e sasai mbawau ba mbawa 
Ziloa.' Andro wa mõi ndra'o. Ba me usasai 
mbawagu, tola u'ila niha." 

12 Lasofu lamane, "Hezo niha da'õ?" 
Imane, "Lo u'ila.” 

13 La'ohe niha andro khõ ndra Farizai'o. 

14 Luo Sabato me luo lbasõi dané andro 
faoma ilo-Nia Yesu ba wamadõhõ hõrõ 
niha andrõ. 

IS Lafuli lasofu ba niha da'õ hewisa wa 
tola dõhõ hõrõnia. Itema li niha da'õ, "Ilau 
dambu sombuyu ba hõrõgu, aefa da'õ 
usasai hõrõgu, ba ufuli u'ila niha." 

16 Lamane õsa ira Farizai'o andrõ, "LO 
duhu wa moroi ba Lowalangi niha samalua 
da'e, bõrõ me Isawo gamakhoita agama ba 
luo Sabato." Lamane tanõ bd'o, "Hezo wa 
tola Ifalua zahõlihõli dodo andre, niha si 
so horõ?" No fabõ'õ zinõndra niha andro. 

17 Lafuli lasofu ba niha andro, lamane, 
"Fanguma'õu, Ya'ia zamadõhõ wa tola 
õ'ila niha? Na si mano hewisa gera'erau 
khõ-Nia?" Imane niha andro, "Sama'ele'õ 
la.” 

18 Ba hiza lõ faduhu dodo niha Yahudi wa 
sau'a mbõrõta niha andro ba iada'e no i'ila 
niha. Lõ faduhu dõdõra fatua lõ lakaoni 
zatua niha andrõ, 

19 ba wanofu, "Hadia sindruhu no sau'a 
i'otarai ba wa'atumbu nonomõ andre? 
Hewisa wa tola i'ila niha mangawuli 
iada'e?" 

20] atema li satua niha andrõ, "Sindruhu 
onoma da'e; ba no sau'a ia i'otarai 
wa'atumbu. 

21 Ba hewisa wa tola i'ila niha iada'e, lõ 
aboto ba dõdõma. Ba haniha zamadõhõ 
hõrõnia lõ ma'ila. Misofu mano khõnia. No 
satua sa'ae ia, ba no tola itema li samõsa." 

22 | aman6d ira satua niha andrõ bõrõ me 
ata'u ira ndra salaWa niha Yahudi; bõrõ me 
no mamagõlõ ndra salaWa niha Yehuda, 
wa laheta moroi ba gosali niha so'akui wa 
Razo Sangorifi nifabu'u Lowalangi Yesu 
andro. 

23 Da'õ mbõrõ wa lamane ira satua niha 
andro, "No satua ia; misofu khõnia." 

24[ akaoni zui niha sau'a ba mbêrêta 
andro, ba lamane khonia, "Ae ba hõlu wa 
õWa'õ zindruhu. Ma'ila wa niha andro no 
niha si so horõ." 

25 |mane niha andro, "Hadia si so horõ 
ia ma lõ'ð, lõ aboto ba dõdõgu. Sambua 
ni'ilagu; wa sau'a ndra'o mbõrõta, ba 
iada'e ba no U'ila niha." 

26[ afuli lamane zui khõnia, "Hadia 
nilau-Nia khou? Hewisa wamadõhõ-Nia 
hõrõu?" 

27 imane niha andro, "No u'ombakha'õ 
khõmi, ba hiza lõ omasi ami 
mifondrondrongo. Hana nasa wa 
manofu ami? Hadia omasi ami gõi tobali 
nifahaõ-Nia?" 

28 Mofonu ira khõnia ba lamane, "Ya'ugö 
nifahaõ-Nia, tenga ya'aga! Nifahaõ Moze 
ndra'aga. 

23Sanandrõsa khõ Moze aboto ba 
dodoma wa no fahuhuo khõnia Lowalangi. 
Ba niha andro, lõ na'i ma'ila heza moroi 
la.” 

30 Itema li niha andrõ imane, "Ae, ahõli 
dõdõda wa lõ mi'ila heza moroi niha 
andro, heWa'ae no Ifadoho hõrõgu. 

31 Aboto ba dõdõda wa lõ 
ifondrondrongo Lowalangi ba niha 
si so horõ. Ha samosumange Lowalangi 
nifondrondrongonia li, ba samalua somasi 
Lowalangi. 

32 l'otarai mbõrõta gulidanõ, lõ 
irai terongo so niha sau'a i'otarai 
wa'atumbunia, si tola mangila niha 
mangawuli. 

33 Na tenga moroi khõ Lowalangi niha 
andro, tebai llau zi mano." 

34 Latema linia ira salaWa niha Yehuda, 
lamane, "Niha si so horõ ndra'ugõ i'otarai 
narõ gaheu numalõ ba galizuzumõ, 
"otarai wa'atumbumõ, hewisa wa'õfahaõ 
ndra'aga?" Lafofanõ ia ba i'otarai da'õ 
latenaWa ia we'amõi ba gosali andro. 

35 Irongo Yesu wa no lafofanõ niha andro 
moroi ba gosali. Me falukha Yesu ba 
niha andro, Imane khõnia Yesu, "Hadia, 
faduhu dõdõu khõ Nono Niha nifatenge 
Lowalangi?" 

36 Itema li niha andrõ, imane, "Ha niha la, 
Ama? Ombakha'õ khõgu ena'õ tola faduhu 
dõdõgu khõ-Nia!" 

37 Itema li Yesu, "No õ'ila la. Ya'ia zi 
fahuhuo khou iada'e." 

38 Imane niha andro, "Faduhu dõdõgu, 
So'aya.” Mangalulu ia fõna Yesu. 

39 Imane Yesu, "Mõi Ndra'o ba gulidanö 
andre ba wamatõrõ fanguhuku; ena'o la'ila 
niha sau'a, ba tobali au'a zangila niha." 

40 So 6sa ndra Farizai'o samondrongo 
niWa'õ Yesu andrõ, lamane wanofu 
khõ-Nia, "Hadia ÕWa'õ tõdõu sau'a 
ndra'aga gõi?" 

41 Itema li Yesu, Imane, "Na sau'a ami, 
ba tenga si so horõ ami. Ba hiza bõrõ me 
mimane, 'Ma'ila niha,' eluahania si so horõ 
ami nasa." 

1"Sindruhu niWa'õ-Gu khõmi: Niha 
| 0 si mõi bakha ba kandra mbiribiri, 
sanawõ ba'aba'a, si lõ manõrõ bawa 
ndruhõ, no sanagõ ba samara'u. 

2 Niha sanõrõ bawa ndruhõ, da'õ gubalo 
mbiribiri. 

3 Ibokai mbawa ndruhõ sanaro khõ 
gubalo andrõ, ba larongo li gubalo na 
ikaoni mbiribirinia molo'õ tõira; aefa da'õ 
i'ohe ira baero. 

*Me no aefa i'ohe baero mbiribiri andro, 
mowaõwaõ ia fõna, ba la'o'õ ia biribiri 
moroi furi, bõrõ me latõngõni linia. 

>Lõ omasi ira la'o'ê niha bõ'ð, lalau na'i 
moloi bêra me no la'ila linia." 

616 aboto ba dõdõ niha samondrongo 
dumaduma nidunõdunõ Yesu andro. 

7 Ifuli Imane Yesu, "Sindruhu NiWa'õ-Gu 
andre: Ya'odo mbawa ndruhõ ba mbiribiri 
andrõ. 

8Si tohare fõna-Gu ba sanagõ ba 
samara'u, ba lõ lafondrondrongo lira 
biribiri. 

9Ya'odo mbawa ndruhõ. Auri zanõrõ 
Ya'o; isõndra go na mõiia bakha, ba he na 
mõi ia baero. 

10So zanagõ, ha ba wamunu awo 
wamakiko. Andro wa so Ndra'o ena'õ 
lasõndra wa'auri solo'õ li-Gu ba fahõna 
khõra. 

11 Ya'odo gubalo si sõkhi. Itehegõ mate 
ia fõna mbiribiri kubalo si sõkhi. 

12 Enoni nibu'a gazi, tenga kubalo ia, ba 
tenga gõi sokhõ biribiri. Na i'ila tohare 
nasu gatua, ilau moloi ba irõi mbiribiri 
andro, ba ira'u mbiribiri andro asu gatua 
ba ifazawili. 

13 Moloi genoni nigazi andrõ bêr me 
mohalõwWõ ia bõrõ gazi; lõ ba dõdõnia 
mbiribiri andrõ. 

14Ya'odo gubalo si sõkhi. Si mane fangila 
nama Ya'o awo wangila-Gu Ama, si mano 
gõi wangila-Gu biribiri-Gu ba la'ila gõi 
Ndra'o. Utehegõ noso-Gu khõra. 

15 (10:14) 

16So nasa mbiribiri khõ-Gu tanõ bõ'ð, 
tenga si fao ba ngawawa andre. U'ohe 
ira gõi ba lafondrondrongo li-Gu. Tobali 

ha sambua ngawawa ira ba ha samõsa 
gubalo. 

17 l'omasi'ð Ndra'o Ama bõrõ me Utehegõ 
noso-Gu ena'õ tola Utema ia mangavuli. 

18 Samõsa lõ si tola morabu noso andro 
moroi khõ-Gu. Ba hiza ba wa'aohagõlõ 
Utehegõ noso-Gu. Tola Ube'e ba tola 
Utema mangawuli. Da'õ halõWõ niWa'õ 
Nama khõ-Gu." 

19 lbõrõtaigõ fasoso niha Yahudi, me 
Imanõ wehede Yesu. 

20 Ato zanguma'õ, "No ira'u la bekhu! No 
owõhõ la! Hadia guna mifondrondrongo 
khõ-Nia?" 

21 So gõi niha tanõ bõ'ð sanguma'õ, 
"Tenga si mano huhuo niha nira'u mbekhu! 
Heza tola ibali'õ sangila niha zau'a bekhu?" 

2? So niha sato ba Yeruzalema ba 
wangamoni'õ Omo Zo'aya. Bawa deu me 
inõtõ da'o. 

23 Mowaðwað Yesu ba golayama Zalomo 
ba Nomo Zo'aya, 

24 me lafasui Yesu ira salaWa niha Yahudi, 
lamane, "Hawa'ara nasa Õbe'e aombõ 
dodoma? Ombakha'o khõma, na sindruhu 
Razo Sangorifi andro nifabu'u Lowalangi 
Ndra'ugõ." 

25 Itema li Yesu, "No UWa'õ khõmi, ba 
hiza lõ faduhu dõdõmi. HalõWõ andro 
nihalõ-Gu ba dõi nama-Gu, zamaduhu'õ 
sanandrõsa khõ-Gu. 

2616 faduhu dõdõmi bõrõ me tenga 
biribiri-Gu ami. 

27 Larongo li-Gu biribiri-Gu. U'ila ira, ba 
la'o'õ Ndra'o. 

28 Ube'e khõra wa'auri sindruhu ba si 
lõ tebulõ. Lõ matemate ira, ba samõsa 
lõ si tola manõbi ya'ira moroi ba 
wondrorogõ-Gu. 

29 Abõlõ ebua moroi ba hadia ia fefu 
nama-Gu, same'e ya'ira khõ-Gu. Ba 
samõsa lõ si tola morabu ya'ira moroi ba 
wondrorogõ Nama. 

30 Ha sambua Ndra'aga Nama." 

31 Aefa da'õ lahalõ gara ira salaWa niha 
Yahudi ba wanebu Yesu. 

32 Ba hiza Imane khõra Yesu, "No mi'ila 
Ulau halowo si sõkhi, ni'o'ou Nama Ya'o 
famalua; heza moroi ba halõWõ andro zi 
tobali bõrõ wa mitebu Ndra'o?" 

33 [ atema li ira salaWa niha Yahudi, 
"Matebu Ndra'ugõ kara tenga boro 
halõwWõ si sõkhi andro, hiza bõrõ Õ'o'aya 
Lowalangi! Niha Ndra'ugõ andre ba 
Õfaduhu'õ wa Lowalangi Ndra'ugõ!" 

34 Imane wanema li Yesu, "Hadia, tenga 
no so ba zura huku agama khõmi: Imane 
Lowalangi, 'lowalangi ndra'ugõ'? 

35 Ba fefu ita tafaduhu'o wa lõ tewu'ai 
nisura ba Mbuku Ni'amoni'õ andro. Na 
ba zanema Taroma Li Lowalangi andrõ, 
ikaoni Lowalangi khõra 'lowalangi', 

36 hana wa miWa'õ sango'aya Lowalangi 
Ndra'o me UWa'õ ono Lowalangi Ndra'odo? 
No nifili Nama Ndra'o nifatenge ba 
gulidanõ. 

37 Na lõ Ufalua halõWõ Nama, tatu lõ 
faduhu dõdõmi khõ-Gu. 

38 Ba hiza, no Uhalõ halõWõ Nama, 
hewa'ae lõ faduhu dõdõmi khõ-Gu, si 
lo'o lõ'õnia faduhu dõdõmi ba nilau-Gu, 
ena'8 aboto ba dõdõmi wa ha sambua 
Ndra'aga Nama, Ya'ia ba khõ-Gu, ba Ya'o 
ba khõ-Nia." 

39 Latandraigõ zui wondra'u Yesu, ba 
hiza aefa la ba dangara. 

40 Numalõ yefo Nungo Nidanõ Yoridano 
Yesu, ba nahia Yohane wamayagõ idanõ 
no, ba torõi la ba da'õ. 

41 Ato niha sangondrasi Ya'ia. Lamane, 
"Lo ilau zahõli dodo Yohane, ba hiza fefu 
niWa'õnia sanandrõsa ba Niha andre, no 
sindruhu." 


YOHANES 10.42-11.8 61 


42 Ato niha si faduhu todo khõ Yesu ba 
da'õ. 
| | 1So niha sofõkhõ, sotõi Lazaro. Ba 

Mbetania torõi ia, ba mbanua ndra 
Maria ba Marata, si fatalifusõ. 

2Maria andrõ zamaduwa fanikha 
samohua ba gahe Yesu, ba solosi 
faoma bunia. Lazaro sofõkhõ andro no 
talifusõnia. 

3Lafa'ohe'õ duria khõ Yesu si fatalifusõ 
andro, lamane, "He So'aya, mofõkhõ nawo 
Zo'aya ni'omasi'õ andro." 

4 Me Irongo duria andro Yesu, Imane, 
"Tenga solohe ba wa'amate wokhonia 
andro. Mofokho Lazaro ena'o tefolakhomi 
Lowalangi; ba ena'o bõrõ da'o tola 
tefosumange Nono Lowalangi." 

*I'omasi'õ Yesu ndra Marata ba ira 
talifusõnia. 

6Ba hiza me Irongo duria wa mofõkhõ 
Lazaro, I'odõdõgõ torõi nasa Yesu dua 
ngaluo tõ ba da'õ, 

7 Aefa da'õ awena muhede la khõ ndra 
nifahaõ-Nia Imane, "Mitabu tafuli ita ba 
Yudea." 

#Lamane ira nifahaõ-Nia, "He Guru, 
awena na'i latebu kara Ndra'ugõ ena'õ ira 

niha Yahudi, ba iada'e omasi mangawuli'"Ö 
ba da'õ?" 

9 Imane wanema li Yesu, "Hadia tenga 
felendrua za zi ma'õkhõ?" Na mowaõwaõ 
niha ba zi ma'õkhõ lõ manendre gahenia, 
boro me i'ila haga gulidanõ andre. 

10 Ba na mowaõwaõ niha ba zi bongi, 
manukõu ia bõrõ me lõ haga khõnia. 

11 Si mand wehede Yesu. Aefa da'ö ifuli 
Imane, "No moro nawõda Lazaro, ba hiza 
moi Ndra'o wanusugi ya'ia.” 

12 Lamane ira nifahaõ Yesu, "He So'aya, 
na si moro Lazaro, dõhõ ia dania." 

13Edõna Iwa'ð Yesu sindruhunia wa 
no mate Lazaro. Ba hiza, lawalinga da'õ 
gohitõ dodo Yesu wa sindruhundruhu no 
moro Lazaro. 

14 Andrõ T'osindruhugd wangombakha 
khõra Yesu Imane, "No mate Lazaro. 

15 Ba hiza moguna khõmi fefu da'õ, andro 
wa omuso dõdõ-Gu wa lõ Ya'o ba da'õ, 
ena'õ faduhu dõdõmi. Mitabu we'amõi khõ 
Lazaro." 

16 Toma andro nifotõi "Si Faero" imane ba 
nawõnia nifahao, "Mitabu we'amõi, ena'õ 
mate dania ita awõ-Nia!" 

17 Me irugi nahia andro Yesu, no Ofa 
ngaluo me no lako'o Lazaro. 

18 Fa'ardu gotaluara Mbetania ba 
Yeruzalema lõ tõra moroi ba zi tõlu 
kilomete. 

19 Ato niha Yahudi sangondrasi Maria ba 
Marata ba wondrara tõdõra boro wa'amate 
Lazaro talifusõra matua andro. 

20Me irongo Marata tohare Yesu, numalõ 
ia baero wamaondragõ Ya'ia, ba torõi 
bakha ba nomo Maria. 

21 Aefa da'õ imane Marata khõ Yesu, "He 
So'aya, na so Zo'aya ba da'e, ba lõ mate 
dalifusõgu! 

22 Ba hewa'ae si mané, aboto ba dõdõgu 
na so ni'andrõ Zo'aya khõ Lowalangi 
iada'e, Ibe'e khõ Zo'aya Lowalangi." 

23 [mane Yesu khõ Marata, "Auri dania 
mangawuli dalifusõmõ." 

24 [mane wanema li Marata, "Aboto ba 
dõdõgu wa ifuli auri dania Lazaro na inõtõ 
tesusugi niha si no mate ba Luo Safuria." 

25 |mane Yesu khõ Marata, "Ya'odo 
zanusugi niha, ba Ya'odo zame'e fa'auri ba 
niha. Auri dania zamati khõ-Gu hewa'ae 
mate ia. 

26 Niha sauri ba samati khõ-Gu, lõ mate 
irugi zi lõ aetu. Hadia faduhu dõdõu ba 
da'o?" 

27 Itema li Marata, "He So'aya, faduhu 
dõdõgu wa Ya'ugõ Zo'aya Nono Lowalangi, 
Razo Sangorifi nifatenge tou ba gulidanõ 
andre." 

28 Me no aefa iWa'õ da'ð Marata, mõi ia 
mukaoni Maria talifusõnia ba ingõngõgõ 
khõnia imane, "No so ba da'e Guru; isofu 
ndra'ugõ." 

29 Me irongo da'õ Maria i'alio'õ maoso ia 
wamalukhaisi Yesu. 

30 Me inõtõ da'õ, lõ si mõi ba mbanua 
nasa Yesu. Ba nahia si falukha la khõ 
Marata so la. 

31 La'ila, maoso Maria ira niha Yahudi 
sondrara tõdõnia, ba nomo, numalõ ia 
baero; mõi ira la'o'ð ia bõrõ me lawalinga 
numalõ ia ba lewatõ ba ilau me'e ba da'õ. 

32 Me irugi Maria nahia si so Yesu ba 
me i'ila Yesu, mangalulu ia fõna Yesu ba 
imane, "He So'aya, na so ndra'ugõ ena'õ 
ba da'e, ba lõ mate dalifusõgu!" 

33 Ahakhõ sibai dodo Yesu me I'ila me'e 
Maria awo niha Yahudi si fao khõ Maria. 

34 Isofu khõra Imane, "Hezo miko'o ia?" 
Lamane wanema li, "He So'aya, tabu ae'e 
faigi.” 

35 llau me'e Yesu. 

36 Lamane ira niha Yahudi, "Faigi, 
fondrege wa'omasi-Nia Lazaro!" 

37 Ba so õsa ba gotaluara zanguma'õ, 
"Tola i'ila niha sau'a Ibe'e, hana wa tebai 
Itaha ena'õ boi mate Lazaro?" 

38 Si fao fa'alangu dodo numalõ Yesu ba 
lewato. Hulo dogi nari hili lewato andro, 
nibalugõ faoma kara sebua. 

39 |mane Yesu, "Miheta gara andro." 
Itema li Yesu Marata talifusõ zi mate andro 
imane, "Hiza So'aya, no Ofa ngaluo no 
lako'o ia. Te no abõu sa'ae!" 

40 Imane Yesu khõ Marata, "Tenga no 
UWa'õ khou: Na mamati ndra'ugõ tola õ'ila 
lakhõmi Lowalangi!" 

41 Ba laheta gara andro. Ifaõga hörõ-Nia 
Yesu miyawa ba mbanua ba Imane, 
"U'andrõ saohagõlõ khõ-U, Ama, bõrõ me 
no Õfondrondrongo gangandröWa-Gu. 

42 U'ila wa lõ mamalõ Öfondrondrongo 
gangandrõWa-Gu, ba hiza UWa'õ da'e bõrõ 
niha sato andre; ena'õ faduhu dõdõra wa 
no Ya'ugõ zamatenge Ya'o." 

43 Me no aefa |Wa'õ da'õ Yesu, mu'ao la 
ebua li-Nia Imane, "He Lazaro, ae baero!" 
44 Mõi baero niha si no mate andro. No 

te'olohuni muko gahe awo dangania, ba 
bawania no mubalugõ faoma muko. Imane 

Yesu baniha si so ba da'o, "Mibokai muko 
andro khõnia, ba mi'efa'õ ia." 

45 Ato niha Yahudi sangondrasi Maria, 
faduhu dõdõra khõ Yesu me la'ila zalua 
andro. 

46 Ba hiza so gõi ba gotaluara zangawuli 
khõ ndra Farizai'o ba wangombakha hadia 
ia zi no Ifalua Yesu andro. 

47 Boro da'ö lalau rafe ira Farizai'o awo 
ndra ere sebua si fao sanguhuku ba 
Agama. Lamane, "Hadia nilauda? Oya llau 
zahõli dodo niha andre! 

48 Na tatehegõ manõ khõ-Nia zi manõ, 
faduhu dodo niha fefu khõ-Nia. Ba 
gafuriata tohare zalaWa Romawi ba 
lafakiko Nomo Zo'aya awo fefu soida!" 

49 Samõsa ba gotaluara Gayafa, si tobali 
Ere Sebua ba ndrõfi andro, sanguma'õ, "LO 
mi'ila hadia ia. 

>0 Hadia lõ aboto ba dõdõmi wa bõrõ 
niha sato, abõlõ sõkhi mate zi samõsa 
moroi na fefu soi tekiko?" 

>I]Wa'õ wehede andro Kayafa, 
sindruhunia tenga moroi ba gera'erania 
samõsa. Ba hiza ba wa'a'erenia ba ndrõfi 
andrõ no ifa'ele'õ wa mate dania Yesu 
soguna ba niha Yahudi. 

>? Ba tenga ha ba niha Yahudi, ba 
ndraono Lowalangi si zawili gofu heza 
ni'osambua'o dania gõi. 

53 |otarai ngaluo andrö mamagõlö ndra 
salaWa niha Yahudi ba wamunu Yesu. 

>4 Börõ da'õ lõ sa'ae I'oroma'ö la Yesu ba 
Yudea. lrõi Yudea, numalõ la ba mbanua 
sotõi Eferai ahatõ ba dané si mate. Torõi 
la ba da'õ awo ndra nifahaõ-Nia. 

>> Me inõtõ da'õ no ahatõ Gowasa Fasa ba 
niha Yahudi. Ato niha mbanua si numalõ 
ba Yeruzalema ba wamalua amakhoita 
fangehao fatua lõ Owasa. 

26 Me so ira ba Nomo Zo'aya, la'alu'alui 
Yesu. Faoma lasofu khõ nawõra, "Hewisa 
dõdõu? Tatu lõ moi la ba gowasa andre!" 

>/ No labe'e wareta ira ere sebua awo 
ndra Farizai'o, ena'õ la'ombakha'õ hezo so 
Yesu na so zangila, ena'õ tola lara'u Yesu. 

1 Õnõö ngaluo fatua lõ irugi Gowasa 
| 2 Fasa, numalo Yesu ba Mbetania. 
Ba nahia andro mate Lazaro ba ifuli Torifi 
mangawuli Yesu. 

2Labe'e gõ-Nia ba da'õ, Marata zama'ané 
go, ba fao Lazaro awõ-Nia wemanga. 

3 Aefa da'õ tohare Maria. So khõ-Nia 
mato matonga kilo wanikha samohua 
sebua sibai bõli. Ifaduwa wanikha andrõ 

ba gahe Yesu. Aefa da'õ i'osi gahe Yesu 
faoma bunia. Anõnõ zi sambua omo andro 
hua wanikha samohua. 

“Yuda banua Gariota, samõsa ba gotalua 
nifahaõ Yesu -- ba si manga mbõlinia 
dania — imane, 

> "Hana wa lõ la'amawa wanikha samohua 
andro, ba tola moboli tolu ngaotu 
rufia firõ, ba labe'e mbõlinia ba niha si 
numana?" 

6Imanõ wanguma'o Yuda tenga börõ 
wa'ahakho dõdõnia zi numana, no bõrõ 
me sanagõnagõ ia. Asese ihalõ gefera fefu 
ni'irõ'õra khõnia. 

7 Ba hiza Imane Yesu, "Böi mitegu ndra 
alawe andro ba wanikha samohua andro 
khõnia! Ilau da'e ba wama'anõ fogo'o Ya'o. 

816 mamalõmalõ ba gotaluami zi 
numana, ba tenga si'ogõtö'õ Ndra'o ba 
gotaluami." 

9 Ato niha Yahudi si numalõ ba Mbetania 
me larongo so Yesu ba da'ð. Tenga ha 
boro Yesu wa numalõ ira ba da, hiza 
omasi ira gõi wamaigi Lazaro si no Torifi 
mangawuli Yesu. 

10Da'õ mboro wa omasi labunu gõi 
Lazaro ira ere sebua; 

11l ha bõrõ ia wa ato niha Yahudi sondrõi 
samatõrõ ya'ira ba faduhu dõdõra khõ 
Yesu. 

12 Mahemolu da'õ larongo niha sato si 
tohare ba Gowasa Fasa wa so ba dalu lala 
Yesu numalõ ba Yeruzalema. 

13 Oi zara lahalõ mbulu nohi 
wamaondragõ Ya'ia. Mu'ao ira lamane, 
"Nisuno Lowalangi! Ya'ahowu la si so ba 
doi Zo'aya! Ya'ahowu Razo niha Gizera'eli!" 

14 Me inõtõ da'õ I'okudo sara nono galide 
nisõndra-Nia. Faudu da'õ ba zi no tesura 
ba Mbuku Ni'amoni'õ: 

15"Bõi ata'ufi ya'ugõ banua Ziona! Faigi, 
tohare Razou, l'okudo sara nono galide!" 

16 Me inõtõ da'õ lõ aboto ba dõdõ ndra 
nifahaõ Yesu geluaha fefu da'õ. Ba me 
no aefa tefolakhõmi Yesu, me no aefa 
teforõfa ba te'orifi la mangawuli, awena 
itõrõ tõdõra wa no tesura ba Mbuku 
Ni'amoni'õ sanandrõsa khõ-Nia, awo wa 
no lalau khõ-Nia da'õ fefu. 

17 Niha si so me Ikaoni baero Lazaro 
moroi ba lewatõ awo wa |'orifi mangavuli, 
lõ aetu latutunõ ba niha bõ'ð da'õ. 

18Da'õ mboro wa ato niha sangondrasi 
Yesu bõrõ me no larongo Ifalua zahõli 
dodo andro. 

19 Faoma lamane khõ nawõra ira Farizai'o, 
"Hadia nisõndrada! Faigi ato, moi khõ-Nia 
fefu zi sagõrõ ulidanõ!" 

20 Ba gotalua niha sato si mõi mangalulu 
ba ginõtõ gowasa, so Osa niha Yunani. 

21[a'ondrasi Wilifo ba lamane, "He 
talifusõ, na tola omasiga falukha khõ 
Yesu." (Banua Mbetisa'ida Wilifo ba 
Galilea.) 

22 Mõi Wilifo wangombakha da'õ khõ 
Gandrea, aefa da'õ mõi ira darua ira 
wangombakha khõ Yesu. 

23 Imane khõra Yesu, "No irugi inõtõ 
tefolakhõmi Nono Niha nifatenge 
Lowalangi. 

24 Mihaogõ wanõngõni. Na lõ mutaru zi 
sambua ulitõ ba dané, ba na lõ obou, lõ 
tebulõ ha sambua tanõmõ ia. Ba na obou 
danõmõ andro, awena tesõndra mbua 
soya. 

25 Sangomasi'õ fa'aurinia ba gulidané 
andre, da'õ zi lõ manõndra fa'auri 
sindruhu ba si lõ aetu. Ba niha si lõ ba 
dodo fa'aurinia ba gulidanõ andre, da'õ 
dania zanõndra fa'auri sindruhu ba si lõ 
aetu. 

26Sj mõi enoni-Gu, lõ tola Id'6 i'o'õ 
Ndra'o; ena'õ ba zi so Ndra'o so 

genoni-Gu. Ifosumange Amagu zi mõi 
enoni-Gu." 

27 "Abu dõdõ-Gu: hadia niWa'õ-Gu 
iada'e? Hadia Umane, 'He Ama, boi tehegõ 
Utoro wamakao andre’? Ba hiza ba wanõrõ 
famakao andrõ so Ndra'o. 

28 He, Ama folakhõmi dõi-Mõ!" Ba 
terongo li moroi ba mbanua sanguma'õ, 
"No Ufolakhõmi la, ba Ufuli Ufolakhõmi 
dania." 

23 Larongo li andro niha sato si so ba 
da'õ. Lamane, "Ugu'ugu mbanua da'o!" 
Ba so gõi zanguma'õ, "Tenga! Muhede 
khõ-Nia mala'ika!" 

30 Imane khõra Yesu, "Tenga soguna 
khõ-Gu wa terongo li andro, no soguna 
khõmi. 

31 lada'e no irugi inõtõ tehuku gulidanõ; 
te'alani zalaWa gulidanõ andrõ iada'e. 

32 Na no dania te'alaWa'õ Ndra'o yawa ba 
dané, Udõnisi khõ-Gu fefu niha." 

33 |(mand wanguma'õ hewisa dania 
waõwaõ wamorõfa Ya'ia. 

34[ amane khõ-Nia niha sato, "Molo'õ 
huku agama, auri Razo Sangorifi nifabu'u 
andro irugi zi lõ aetu. Hana wa Owa'é 
te'alaWai'õ ba dete danõ Nono Niha 

nifatenge Lowalangi andrõ? Haniha Nono 
Niha nifatenge Lowalangi andro?" 

35 (mane wanema li Yesu, "Ha ba zi lõ 
arara so haga andrõ ba gotaluami. Tobali 
mitohugõ wofanõmi fatua so haga, ena'õ 
lõ gõna ami fa'ogõmi. Lo i'ila heza numalõ 
ia niha sowaõwaõ ba dalu zogõmigõmi. 

36 Mi'amati ba haga andro fatua so la 
khõmi, ena'õ tobali iraono haga ami." Me 
no aefa Iwa'o da'õ Yesu, mofanõ la moroi 
ba da'õ ba lõ Iforoma'õ la khõra. 

37 Oya zahõli dõdõ nilau Yesu fõnara. Ba 
hewa'ae si mano lõ sa'atõ faduhu dõdõra 
khõ-Nia. 

38Ba zi manõ alua niWa'õ Yesaya 
sama'ele'õ. Da'e niWa'õnia, "He So'aya, 
haniha zi faduhu todo ba duria khõma? 
Ha'õkhõ teforoma'õ wa'abõlõ Lowalangi?" 

39 Da'õ mboro wa tebai faduhu dõdõra, 
boro me no imane gõi Yesaya, "Imane 
Lowalangi, 

40 'Ufobalund hõrõra, ba U"ogõmigõmisi 
gera'erara; irege lõ mangila hõrõra, ba lõ 
teboka gera'erara. Ena'õ lõ mangawuli ira 
khõ-Gu, fa boi Ufadõhõ ira." 

41 I|manõ wehede Yesaya sanandrõsa khõ 
Yesu bõrõ me no i'ila lakhõmi Yesu. 

42 Ba heWa'ae si mané, ato gõi ndra 
salaWa niha Yahudi zi faduhu todo khõ 
Yesu. Ba hiza aiWõ ira wangombakha da'o, 
boro me ata'u ira na laheta moroi ba gosali 
ira, ira Farizai'o. 

43 Abõlõ omasi ira zumange nibe'e niha 
moroi ba zumange soroi Lowalangi. 

44 Mu'ao Yesu Imane, "Si faduhu todo 
khõ-Gu, tenga ha khõ-Gu faduhu dõdõnia, 
no khõ zamatenge Ya'odo andro gõi. 

45 Ba sangila Ya'o, no i'ila Nama 
samatenge Ya'o. 

46 Hulõ haga we'amõi-Gu ba gulidanõ, 
ena'8 lõ torõi ba zogõmigõmi niha si 
faduhu todo khõ-Gu. 

47 Samondrondrongo famahaõ-Gu, ba si 
lõ molo'õ -- tenga Ya'o zanguhuku ya'ia. 
Börõ me tenga ba wanguhuku ulidanõ 
andre so Ndra'o, no ba wangorifi ya'ia. 

48 So dania zanguhuku niha si lõ omasi 
manema Ya'o ba si lõ molo'õ taroma li-Gu. 
Turia nifa'ema-Gu andro, da'õ zi tobali 
sanguhuku ya'ia ba Luo Safuria! 

49 Sindruhu da'ö! Börõ me lõ irai 
muhede Ndra'o ba zomasi dõdõ-Gu; 
Ama samatenge Ya'o, zangombakha 
khõ-Gu hadia niWa'õ-Gu ba hadia 
ni'ombakha'õ-Gu. 

>0 Ba aboto ba dõdõ-Gu wa oroisa-Nia 
andrõ zame'e fa'auri sindruhu ba si lõ 
aetu. Hadia niWa'õ-Gu no ni'o'ou Nama 
Ndra'o wanguma'õ." 
| 3 I Ma'õkhõ tõ lõ Owasa Fasa, aboto 

ba dodo Yesu wa no irugi inõtõ 
Irõi gulidanõ andre mangawuli la khõ 
Nama-Nia. No |'omasi'õ niha gulidanõ 
andre, ba irugi ba gafuriata |'omasi'õ ira 
nasa. 

“Manga ba zi bongi Yesu awõ ndra 
nifahaõ-Nia. No ifatumbu'õ Afõkha ba 
dodo Yuda, banua Gariota wemanga mbõli 
Yesu. 

3 Aboto ba dodo Yesu wa no lbe'e 
khõ-Nia fefu kuaso Ama-Nia. Aboto gõi 
ba dõdõ-Nia wa moroi khõ Lowalangi la 
ba mangawuli la khõ Lowalangi dania. 

+Bõrõ da'ö Ilau muzizio ba zinga meza, 
Ibokai mbaru-Nia sebua, Ibobo lembe 
lõwilõwi-Nia. 

>Ifaduwa yawa ba garaWa nidanõ, 
ibõrõtaigõ Isasai gahe ndra nifahaõ-Nia ba 
I'otufoi faoma lembe si so ba lõwilõwi-Nia. 

6 Me Irugi Zimoni, imane khõ-Nia Simoni, 
"He So'aya, hadia lõ tola l6'0 Ya'ugõ 
zanasai ahegu?" 

7 itema li Yesu, "LO aboto ba dõdõu iada'e 
hadia nilau-Gu andre, ba aboto ba dõdõu 
dania." 

8 Imane Fetero khõ Yesu, "Bõi, So'aya. 
Boi Ya'ugõ zanasai ahegu!" Imane Yesu 
khõ-Nia, "Na lõ Usasai gaheu, ba tebai 
moi ndra'ugõ nifahaõ-Gu sa'ae." 

9 Imane wanema li Fetero, "Na si manõ 
So'aya, bõi ha ahegu sasai, fao gõi danga 
awo hõgõgu!" 

10 Imane Yesu khõ Wetero, "No tehaogö 
mboto niha si no mondri. Lõ moguna 
tesasai ia sa'ae; ha ahenia zoguna nisasai. 
No muhaogõ ami andre, ba hiza lõ fefu 
mano." 

11 (Aboto ba dodo Yesu haniha zi manga 
mboli-Nia. Da'o mboro wa Imane, "No 
muhaogo ami andre, ba hiza lõ fefu 
mano.” 

12 Me no aefa Isasai gahera Yesu, ifuli 
Ifake mangawuli mbaru-Nia sebua, ba 
mudadao la. Aefa da'õ Imane khõra, 
"Hadia aboto ba dõdõmi hadia nilau-Gu 
khõmi andro mege? 

13 Mikaoni khõ-Gu Guru ba So'aya. 
Sindruhu da'õ: bõrõ me Guru Ndra'o ba 
So'aya. 

14 Na Ya'odo Guru ba So'aya, no usasai 
gahemi, lõ tola 1õ'õ faoma misasai gahe 
nawõmi. 

15 Ube'e dumaduma andre khõmi fefu, 
ena'õ gõi milau si mane nilau-Gu khõmi. 

16 Mihaogõ wanöngõni: LO ebua zawuyu 
moroi khõ zokhõ ya'ia; ba lõ ebua 
nifatenge moroi ba zamatenge. 

17 No aboto ba dõdõmi da'õ iada'e: 
na milau da'õ, ba sohahau todo ami 
sindruhundruhu. 

18 Tenga ha khõmi fefu niWa'õ-Gu andre. 
Aboto ba dõdõ-Gu hanihaniha zi no 
Utuyu. Ba hiza hadia zi no tesura ba 
Mbuku Ni'amoni'8 lõ tola 15'8 alua; da'e 
nisura andro, 'Si fao wemanga awõ-Gu 
da'õ zolaWa Ya'o dania.' 

194'ombakha'ö iada'e khõmi fatua lõ 
salua, ena'õ na no alua dania, faduhu 
dania dõdõmi wa Ya'odo andre la nifotõi 
YA'ODO SI SO. 

20Mihaogõ wanõngõni: Sanema niha 
nifatenge-Gu ba no itema Ndra'o. Ba 
haniha zanema Ya'o, no itema Lowalangi 
samatenge Ya'o." 

21 Aefa IWa'õ da'õ Yesu, ba alangu 
dõdõ-Nia. Imane wanguma'õ, "Sindruhu 


YOHANES 13.22-29 77 


niWa'õ-Gu khõmi: Samõsa ba gotaluami zi 
manga mbõli-Gu dania." 

22 Faoma lafaigi nawêra ira nifahað Yesu 
ba oi zara manimba dõdõra. LO aboto ba 
dõdõra haniha niWa'õ-Nia andro. 

23Samõsa ba gotalua nifahaõ ni'omasi'õ 
Yesu no dumadao ba zinga-Nia. 

24 [be'e dandra khõnia Fetero, ena'õ isofu 
khõ Yesu haniha niWa'õ-Nia andro. 

25 [fahatõ ia khõ Yesu nifahaõ andro, 
isofu imane, "Haniha ia andro, So'aya?" 

26]tema li Yesu Imane, "U'ungugõ roti 
andro bakha ba mako, ba Ube'e ba niha. 
Niha nibe'e-Gu roti andro da'õ ia." Ihalõ 
roti Yesu, 'ungugõ bakha ba mako; aefa 
da'õ Ibe'e khõ Yuda banua Gariota. 

27 Me itema sibai roti andrõ Yuda, mõi 
khõnia Gafõkha. Imane khõnia Yesu, 
"Alio'õ falua hadia zomasi'õ õlau!" 

28Samõsa lõ ba gotaluara si dadao 
manga ba da'õ zangila hana wa lWa'8 da'õ 
Yesu kho Yuda. 

23So zanguma'ð, Ifatenge Yuda Yesu 
wowoli hadia ia zoguna ba gowasa andro, 
ma zui l'o'ou Yuda Yesu wame'e kefe ba 
niha si numana -- boro me Yuda zololohe 
kefe khora. 

30 l'anema'ð mõi baero Yuda me no aefa 
itema roti andro. No bongi sa'ae me inõtõ 
da'o. 

31 Me no aefa mofand Yuda moroi ba 
da'o, Imane Yesu, "Tefolakhomi Nono 
Niha nifatenge Lowalangi iada'e. Ba moroi 
khõ-Nia tefolakhomi gõi Lowalangi. 

32 Na tefolakhõmi Lowalangi ba khõ-Nia, 
tefolakhomi gõi la ba khõ Lowalangi. 
Ifalua da'o Lowalangi ba zi lõ ara tõ. 

33 He iraono-Gu, lõ ara tõ so Ndra'odo 
khõmi. M!alui dania Ndra'o, ba hiza si 
mane niWa'õ-Gu ba niha Yahudi, si mano 
gõi UWa'õ khõmi: ba zi moi Ndra'o, tebai 
moi ami ba da'o dania. 

34 Mitema goroisa si bohou moroi 
khõ-Gu: mifaoma mi'omasi'õ nawõmi. Si 
mane fa'omasi-Gu ami, si mano gõi ami 
mifaoma mi'omasi'õ nawõmi. 

35 Na faoma mi'omasi'õ nawõmi, la'ila 
fefu niha wa nifahaõ-Gu ami." 

36 [sofu Simoni Fetero khõ Yesu, imane, 
"He So'aya heza numalõ'8?" Itema li Yesu, 
"Moi Ndra'o ba zi sambua nahia, ba tebai 
mi'o'õ Ndra'o ba nahia andro. Ba hiza 0'0'0 
sa'atõ dania Ndra'o." 

37 Isofu zui Fetero, "He So'aya, hana wa 
tebai u'o'õ Ndra'ugõ iada'e. Utehegõ mate 
ndra'o khõ Zo'aya!" 

38 Itema li Yesu, "Hadia, sindruhundruhu 
õtehegõ mate ndra'ugõ khõ-Gu? Haogõ 
fondrondrongo; fatua lõ miwo manu 
dania, no medõlu kali õfaduhu'õ lõ õ'ila 
Ndra'odo!" 

] 4 l Imane khõra Yesu, "Bõi mibusi 

dõdõmi. Mi'amati khõ Lowalangi, ba 
mi'amati gõi khõ-Gu. 

2 Oya nahia ba nomo Nama-Gu. Udaridari 
ba da'õ wangõhõnagõ nahia khõmi. Lo 
UWa'õ khõmi natenga si manõ ena'o. 

3Na no aefa Uhenagõ nahia khõmi, 
mangawuli Ndra'o wamaondragõ ya'ami; 
ena'õ gofu heza so Ndra'o ba da'õ gõi so 
ami. 

4 Mi'ila lala ba nahia andro si mõi Ndra'o." 

>Imane Toma khö Yesu, "He So'aya, lõ 
ma'ila heza moi Ndra'ugõ, hewisa wa 
ma'ila lala we'amõi ba da'o?" 

6 Itema li Yesu Imane, "Ya'odo lala ba 
wangi'ila Lowalangi, ba ba wanõndra 
fa'auri. Lõ hadõi si tola mõi khõ Nama na 
lõ itõrõ Ndra'odo. 

/ Na aboto ba dõdõmi Ndra'o, ba aboto 
gõi ba dõdõmi Nama-Gu. l'otarai iada'e no 
aboto ba dõdõmi la, ba no mf'ila la.” 

8 Imane Filifo khõ Yesu, "He So'aya, 
oroma'õ khõma Nama andro, ena'õ ahono 
dodoma." 

9Ba itema li Yesu Imane, "No hawa'ara 
faofao Ndra'o khomi fefu, ba hadia lo 
saboto ba dodou Ndra'o, he Filifo? Si no 
mangila Ya'odo, da'õ gõi zangila Ama. 
Hewisa nasa wa õWa'õ, 'Foroma'õ khõma 
Nama andrõ?' 

10 He Filifo! Hadia lõ faduhu dõdõu, 
wa ha sambua Ndra'o khõ Nama, ba 
wa ha sambua Nama ba khõ-Gu? Fefu 
niWa'õ-Gu andre khõmi, tenga nilau 
dõdõ-Gu. Ama andro, sangiangõ Ya'o, 
da'õ zangohalõwõgõigõ fefu da'e. 

11 Ya faduhu dõdõmi wa no sambua 
Ndra'o khõ Nama, ba sambua Nama ba 
dõdõmi ba zi no Ufalua. 

12 Sindruhundruhu U'ombakha'õ khõmi: 
Niha sindruhundruhu mamati khõ-Gu, 
tola ilau fefu zi no Ulau andrõ, -- ma na'i 
tola ilau zabõlõ ebua moroi ba da'õ -- 
boro me moi Ndra'o khõ Nama. 

13 Ba gofu hadia ni'andrõmi ba dõi-Gu, 
Ufalua khõmi, ena'o tefolakhõmi Nama 
andro bõrð Nono. 

14 Mi'andrõ hadia ia ba dõi-Gu: ba Ube'e 
khõmi fefu da'õ." 

15 "Na mi'omasi'õ Ndra'o, ba mi'o'õ fefu 
goroisa-Gu. 

16 U'andrõ dania khõ Nama samõsa 
Zanolo tando bõ'ð, ya'ia Geheha Lowalangi. 
Torõi la ba gotaluami. 

17 Ya'ia andrõ ba no Eheha Lowalangi, 
sangombakha fa'atulõ Lowalangi. LO itema 
ulidanõ Geheha Lowalangi andrõ, bõrõ me 
lõ la'ila la ba lõ aboto ba dõdõra. Ba hiza, 
aboto ba dõdõmi la, bõrõ me lõ mamalõ 
auri ba so la ba gotaluami. 

1816 Urõi manõ ami ha ya'ami. Mangawuli 
Ndra'o dania khõmi. 

19 Ba zi lõ ara tõ lõ la'ila Ndra'o niha 
gulidanõ, ba hiza ya'ami dania zangila 
Ya'o; ba bõrõ me auri Ndra'o, auri gõi 
dania ami. 

20 Na no irugi ginõtõ andro dania mi'ila 
wa ha sambua Ndra'aga Nama-Gu, ba ha 
sambua ami khõ-Gu, ba Ya'odo gõi ha 
sambua khõmi. 

21 No sangomasi'õ Ya'o zanema ba solo'õ 
oroisa-Gu. |'omasi'õ Amagu zZangomasi'õ 

U'ombakha'õ khõnia haniha Ndra'odo 
andre." 

2? Yuda (si tenga banua Gariota) zanofu 
khõ Yesu imane, "He So'aya, hana wa 
khõma Õforoma'ð Ndra'ugo ba tenga ba 
niha gulidano?" 

23 Itema li Yesu Imane, "l'o'ð goroisa-Gu 
niha sangomasi'õ Ya'o. Ba l'omasi'õ 
Ama-Gu niha si mano. Mõi Nama-Gu 
ba moi Ndra'o ba niha andro ba torõi 
Ndra'aga khõnia. 

2416 i'o'ð goroisa-Gu niha si lõ 
mangomasi'õ Ya'o. Oroisa andro 
nirongomi tenga moroi khõ-Gu, no oroisa 
Nama-Gu, samatenge Ya'o. 

25 Fefu da'õ U'ombakha'õö khõmi fatua so 
Ndra'o ba gotaluami. 

26 Ba samahaõ fefu hadia ia khõmi ya'ia 
Geheha Lowalangi. Ya'ia andro Zanolo 
nifatenge Nama ba dõi-Gu. Sanolo andro 
zamasugi ba dõdõmi fefu hadia ia zi no 
U'ombakha'õ khõmi. 

27 Urõi khõmi wa'ohahau dodo. Fa'ohahau 
dodo soroi Ndra'o Ube'e khõmi. Tenga 
si mane fa'ohahau dodo nibe'e gulidanõ 
wa'ohahau dodo nibe'e-Gu khõmi. Boi 
mibusi dõdõmi; bõi ata'u ami. 

28 No mirongo me Umane, 'Mofané 
Ndra'o ba hiza mangawuli-Do dania 
khomi.' Na mi'omasi'õ Ndra'o, ba omuso 
dõdõmi na numalõ Ndra'o khõ Nama, boro 
abõlõ ebua Nama moroi khõ-Gu. 

29 U'ombakha'õ da'õ khõmi iada'e, fatua 
lõ salua, ena'õ faduhu dõdõmi dania na no 
alua. 

3016 U'anau'õ wehede khõmi, bêrê me 
no tohare zalaWa gulidanõ andre. Ba hiza 
tenga barõ mbawania Ndra'o. 

31 Ba ena'õ aboto ba dõdõ niha gulidanõ, 
wa U'omasi'o Nama, da'õ mboro wa Ulau 
hadia niWa'õ Nama khõ-Gu famalua. Lau, 
mitabu, taheta ita ba da'e." 
| 5 l Imane Yesu, "Ya'odo dola nagu 

sindruhu, ba Ama-Gu zohalõWõ ba 
kabu. 

2 l'eŵa dozi ndraha si so khõ-Gu si lõ 
mowua; ba dozi daha sowua, l|haogõ ena'õ 
itugu oya mbuania. 

3Si no muhaogõ ami bõrõ daroma li 
andro nibe'e-Gu khõmi. 

4 Ena'ð si lõ tebulõ wa ha sambua ami 
ba khõ-Gu ba si mano gõi Ndra'odo ba 
khõmi. Tebai mowua ndraha andro ha 
va'ia. Awena tola mowua ndraha, na auri 

ia ba dola. Si mano gõi ami. Awena tola 
mowua ami na aro ami ba khõ-Gu. 

> Ya'odo dõla nagu ba daha ami. Saro 
ba wahasambua khõ-Gu ba si mano gõi 
Ndra'o khõnia, da'õ zoya bua; boro tebai 
milau hadia ia na lõ Ya'o. 

6 Niha si lõ aro wahasambuania ba 
khõ-Gu, tetibo'õ si mane daha, ba tobali 
dania okõli. La'owuloi ndraha si mano ba 
lafazaumba bakha ba galitõ, aefa da'õ 
latunu. 

7 Na lõ mamalõ ami khõ-Gu ba mofa'auri 
wamahaõ-Gu bakha ba dõdõmi, tola 
mi'andrõ hadia zomasi ami; ba tebe'e 
khõmi ni'andrõmi andrõ. 

8Tefolakhõmi Nama-Gu na oya 
mbuami; ba da'õ mi'oroma'õ wa sindruhu 
nifahaõ-Gu ami. 

?U'omasi'ö ami si mane fangomasi'õ 
Nama Ya'o. Ya lõ mamalõ ami ba 
wa'omasi-Gu andrõ. 

10 Na mi'o'õ goroisa-Gu, ba lõ farõi ba 
wa'omasi-Gu, si mane fa lõ faroi-Gu ba 
wa'omasi Nama-Gu, me U'0'õ goroisa-Nia. 

1TU'ombakha'õ da'e khõmi fefu ena'õ 
fao ami ba wa'omuso dõdõ-Gu; ba ena'õ 
mo'ahonoa wa'omuso dõdõmi. 

12 Da'e goroisa-Gu: mifaoma mi'omasi'o 
nawõmi, si mane fangomasi'õ-Gu ami. 

13 Niha sabõlõ mangomasi'õ awõ, ya'ia 
zanehegõ fa'aurinia khõ nawõnia andrõ. 

14 Awõgu ami, na mi'o'õ hadia ni'oroi'õ- 
Gu khõmi. 

1516 Ukaoni khõmi sawuyu sa'ae, bõrõ 
me lõ fila sawuyu hadia nilau zokhõ ya'ia. 
Ukaoni ami, bõrõ me fefu nirongogu moroi 
khõ Nama-Gu no U'ombakha'õ khõmi. 

16 Tenga ya'ami zanuyu Ya'o. Ya'odo 
zanutuyu ya'ami, ba Ufatenge ami ena'õ 
oya mbuami —- ya'ia mbua si lõ obou. 

Ba Ibe'e khõmi Ama hadia ni'andrõmi ba 
dõi-Gu. 

17 Da'e goroisa-Gu khõmi: mifaoma 
mi"omasi'õ nawõmi." 

18"Na fatiu dodo niha gulidanõ khõmi, 
mitõrõ tõdõmi, wa no ofõna fatiu dõdõ 
niha gulidanõ khõ-Gu. 

19 Na niha gulidanõ ami, ba i'omasi'õ ami 
ulidanõ hulõ dana khõnia ami. Ba hiza no 
Utuyu ami moroi ba gulidanõ andre, tobali 
tenga sa'ae niha gulidanõ ami. Da'õ mbõrõ 
wa fatiu dodo niha gulidanõ khõmi. 

20Mitõrõ tõdõmi hadia niWa'õ-Gu khõmi, 
'Lõ abõlõ ebua zawuyu moroi khõ zokhõ 
va'ia.' Na no lafakao Ndra'o, lafakao ami 

gõi dania. Na la'o'õ wamahaõ-Gu, la'o'õ 
gõi wamahaõmi dania. 

21 Lalau fefu hadia ia khõmi bõrõ me tana 
khõ-Gu ami; ba boro me la'ila zamatenge 
Ya'o. 

22 Na lõ ena'õ irai mõi Ndra'o ba na lõ 
irai U'ombakha'õ fefu da'õ khõra, lõ tebe'e 
salara ena'8. Ba hiza lõ tahi khõra ba 
horõra andrõ. 

23 Si fatiu todo khõ-Gu, fatiu gõi dödõnia 
khõ Nama-Gu. 

24 No Ufalua khõra zi tebai ifalua niha 
bo'o. Na lõ Ufalua ena'o fefu da'õ khõra, 
aheta gesuanõ khõra. Ba hiza iada'e no 
la'ila fefu da'õ, ba fatiu dõdõra khõ-Gu ba 
he khõ Nama-Gu. 

25 Alua zi manõ ena'õ itõrõ nisura ba 
mbuku Ni'amoni'õ, 'Fatiu dõdõra khõ-Gu 
lõ bõrõbõrõ.' 

26Eheha Lowalangi zangombakha somasi 
Lowalangi, ya'ia Zanolo nifatenge-Gu 
dania moroi khõ Nama samaduhu'õ Ya'odo 
khõmi. 

27 Ba hiza lõ tola 1õ'õ mifaduhu'õ Ndra'o, 
bõrõ me no fao ami khõ-Gu i'otarai 
wamõbõrõ. 

] 6 l1 U'ombakha'ð khõmi fefu da'ð fabõi 

farõi ami. 

2 Labe'e baero ami moroi ba nomo 
wangandro. Ba so ginõtõ dania wa niha 
samunu ya'ami andro laWa'õ tõdõra enoni 
Lowalangi ira, boro me no labunu ami. 

3 Lalau da'ð bõrð me lõ saboto ba dõdõra 
Nama-Gu ba lõ saboto ba dõdõra Ndra'o. 

4 Ba hiza U'ombakha'õ khõmi da'õ iada'e, 
ena'õ na lalau khõmi da'õ, itõrõ tõdõmi 
dania wa no U'ombakha'õ ia khõmi.” 
"Tenga i'otarai wamõbõrõ U'ombakha'õ 
da'o khõmi, bõrõ me faofao ami nasa 
khõ-Gu. 

> Ba hiza iada'e numalõ-Do khõ 
zamatenge Ya'o; ba hewa'ae si mano 
samõsa lõ ba gotaluami zanofu heza 
numalõ'õ Ama? 

6 Tobali abu dõdõmi iada'e, bõrõ me no 
U'ombakha'õ khõmi. 

7 Sindruhu niWa'õ-Gu khõmi: abõlõ sõkhi 
ba khõmi, na mofanõ Ndra'odo; bõrõ na 
lõ mofanõ Ndra'o, lõ moi khõmi Zanolo 
andro. Ba na mofanõ-Do, Ufatenge la 
khõmi. 

8Ba na tohare la, I'otu'õ niha gulidanõ 
dania wa no fasala wangerangerara 
sanandrõsa ba horõ; awõ wangerangerara 
sanandrõsa ba zomasi Lowalangi, awo 
huku soroi Lowalangi. 

2 Fangerangerara sanandrõsa ba horö no 
fasala bõrõ me lõ faduhu dõdõra khõ-Gu. 

10Fasala gõi wangerangerara sanandrõsa 
ba zomasi Lowalangi, bõrõ me numalõ 
Ndra'o khõ Nama ba lõ mfFila-Do sa'ae. 

11 No fasala gõi wangerangerara 
sanandrõsa ba huku soroi Lowalangi boro 
me no te'etu'ð huku khõ ndra salawa ba 
gulidano andre! 

12 Oya nasa zomasi-Do UWa'õ khõmi, ba 
hiza ambo nasa fa'abõlõmi wanema iada'e. 
13 Ba hiza, na tohare Geheha Lowalangi 

sangombakha haniha Lowalangi andro, 
l'ohe ami ba wa'aboto ba dodo Lowalangi 
fefu. LO IWa'õ zomasi dõdõ-Nia; 

hadia nirongo-Nia da'õ niWa'õ-Nia. Ba 
'ombakha'õ khõmi fefu hadia zalua dania. 

14 folakhõmi Ndra'o, bõrõ me lhalõ hadia 
ia zomasi Ndra'o UWa'õ, ba aefa da'õ 
'ombakha'õ khõmi. 

15 No khõ-Gu fefu hadia ia zi so khõ 
Nama. Da'õ wa Umane, Ihalo moroi 
khõ-Gu hadia nibe'e-Gu khõnia Eheha 
andro, ba aefa da'õ I'ombakha'õ khõmi." 

16"Ma'ifu tõ ba lõ mi'ila Ndra'o sa'ae, ba 
lõ ara aefa da'õ zui ifuli mi'ila Ndra'o.” 

17 So õsa ndra nifahaõ Yesu si faoma 
manofu khõ nawõra, "Hadia geluaha fefu 

da'e? Imane: 'Ma'ifu tõ ba lõ mi'ila Ndra'o, 
ba lõ ara aefa da'õ ifuli mi'ila Ndra'o dania.' 
Imane zui: 'Bõörõ me numalõ Ndra'o khõ 
Nama." 

18 Hadia gohitõ dõdõ-Nia wanguma'o, 
"Ma'ifu tõ? Lõ aboto ba dõdõma hadia 
niWa'õ-Nia!" 

19l'ila Yesu wa omasi ira manofu 
khõ-Nia. Boro da'õ Imane khõra, "Umane, 
ma'ifu tõ ba lõ mfila Ndra'odo, 'Ba lõ ara 
aefa da'õ zui ifuli mi'ila Ndra'odo.' Hadia 
da'õ zi tobali si nofumi khõ nawõmi? 

20Sindruhu niWa'õ-Gu khõmi: me'e ami 
dania ba mange'esi; ba omuso dodo niha 
gulidanõ. Abu dõdõmi dania, ba hiza 
fa'abu dõdõmi andro tobali fa'omuso dodo 
dania. 

21 Na lõ ara tõ madono ndra alawe, ba 
abu dõdõnia, bõrõ me no inõtõnia wa'abu 
dodo. Ba na no tumbu nononia, olifu 
ndra alawe andro wa'abu dõdõnia; tobali 
somuso todo ia, bõrõ samõsa ndraono 
sawuyu no tumbu ba gulidanõ. 

22 Si manõ gõi ami: abu dõdõmi iada'e, ba 
na falukha zui Ndra'o khõmi dania, omuso 
dõdõmi; ba samõsa lõ si tola mangeheta 
fa'omuso dõdõmi andro. 

23Na no irugi ngaluo andré, lõ sa'ae 
misofu hadia ia khõ-Gu. Ya faduhu 
dõdõmi: Hadia mano ni'andrõmi khõ 
Nama ba dõi-Gu, ibe'e khõmi Ama dania. 

24 Irugi da'e lõ hadõi ni'andrõmi ba zi 
fao dõdõ-Gu. Boi mifamalõ wangandrõ, 
ba mitema dania, ena'õ sindruhundruhu 
somuso todo ami." 

25 "Uwa'o khõmi da'e faoma amaedola. 
Ba hiza so ginõtõnia dania, lõ U'oguna'õ 
gamaedola na fahuhuo Ndra'o khõmi. Lo 
Ubini'õ wangombakha sanandrõsa khõ 
Nama. 

26Ba ginõtö da'õ mi'andrö dania khö 
Nama ba dõi-Gu; ba lõ UWa'õ wa Ya'o 
zangandrõ khõ Nama soguna khõmi, 

27 hõrõ me |'omasi'õ ami Ama. |'omasi'õ 
ami bõrõ me mi'omasi'õ Ndra'o, awo 
wa faduhu dõdõmi wa moroi khõ Nama 
Ndra'odo. 

28Sindruhu moroi khõ Nama Ndra'o, ba 
no moi Ndra'o ba gulidanõ. Ba hiza iada'e 
Urõi gulidanõ ba mangawvuli Ndra'o khõ 
Nama." 

29 Aefa da'õ lamane khõ Yesu ira 
nifahaõ-Nia, "LO tobini wahuhuosa-U 
iada'e, Ama; lõ Ö'oguna'õ gamaedola. 

30 Aboto ba dodoma iada'e wa oi Õ'ila 
fefu hadia ia; ba lõ moguna lasofu khõ-U 
hadia ia Ama. Boro da'o faduhu dodoma 
wa moroi khõ Lowalangi Ndra'ugõ." 

31 Imane khõra Yesu, "Tenga awena 
faduhu dõdõmi iada'e? 

32 Mitõrõ tõdõmi da'e: so ginõtõnia dania, 
ba no irugi inõtõ andro, tefazawili ami. 
Mangawuli ami ba nonomi zamõsana, ba 
mirõi Ndra'o ha tõ Ya'oya'o. Ba hiza, tenga 
ha Ya'o, bõrõ me fao khõ-Gu Nama. 

33 UWa'õ fefu khõmi da'e ena'õ misõndra 
wa'ohahau dodo boro me ha sambua ami 
khõ-Gu. Lafakao ami dania niha gulidanõ. 
Ba mitaha dõdõmi! No Ulawa niha gulidanõ 
andre!" 

] 7 1 Me no aefa fahuhuo Yesu, lfaõga 

hõrõ-Nia miyawa ba mbanua ba 
Imane, "He Ama, no irugi inõtõnia iada'e. 
Folakhõmi Nono-U, ena'o Ifolakhõmi 
Ndra'ugõ Ono-U gõi. 

“No Õbe'e ba danga Nono wa'abõlõ ba 
zi sagõrõ ulidanõ, ena'õ lbe'e wa'auri 
sindruhundruhu Ono andro ba niha nitou'õ 
ba danga-Nia. 

3 Da'e wa'auri sindruhundruhu; ena'õ 
aboto ba dõdõra Nama, Lowalangi 

sindruhu, ba aboto ba dõdõra Yesu, Razo 
Sangorifi nifatenge Nama. 

4No Ufolakhõmi Nama ba gulidanõö 
andre; ba no U'asiwai halõWõ nibe'e 
khõ-Gu. 

> He Ama! Folakhõmi Ndra'o iada'e faoma 
lakhõmi andro nirasoi-Gu ba zi fao Ama, 
fatua lõ muwõwõi gulidanõ andre. 

6 No Ufa'ele'õ Nama ba niha gulidanõ 
andre si no Õtou'õ ba danga-Gu Ama. No 
okhõta Nama ira, ba no lbe'e ira khõ-Gu 
Ama. No la'o'ê wamahaõ Nama. Ba no 
aboto ba dõdõra iada'e wa fefu nibe'e 
Nama khõ-Gu no moroi khõ Nama da'õ. 

7Ba no aboto ba dõdõra iada'e wa fefu 
nibe'e-Mõ khõ-Gu no moroi khõ-U da'õ. 

8No Ufa'ema khõra duria nibe'e Nama 
khõ-Gu; ba no latema. Aboto sibai ba 
dõdõra wa moroi khõ-U Ndra'odo awõ wa 
Ama zamatenge Ya'o. 

?Mangandrõ Ndra'o salahira. LO 
mangandrõ-Do salahi niha gulidanõ 
andre; mangandrõ Ndra'o ha ba niha 
nitou'õ ba danga-Gu, bõrõ tana khõ-Gu 
ira. 

10 Fefu zi so khõ-Gu no khõ Nama gõi; 
ba fefu zi so khõ Nama no khõ-Gu. 
Tefolakhõmi Ndra'o ba khõra. 

11 Mõido khõ Nama iada'e. LO torõi Ndra'o 
sa'ae ba gulidanõ; ba hiza so ira nasa ba 
gulidanõ. He Ama ni'amoni'ð! Rorogõ ira 
faoma fa'abõlõ-U, ya'ia wa'abõlõ si no 
Ibe'e Ama khõ-Gu, ena'õ ha sambua ira, si 
mane Ama si ha sambua ba khõ-Gu. 

12 Me so Ndra'o khõra, no Urorogõ ira 
faoma fa'abõlõ dõi Nama, — tõi nibe'e 
Nama khõ-Gu. No Urorogõ ira nitou'õ ba 
danga-Gu, ba samõsa lõ si taya ya'ira, 
baero ndra si no lõ tola lõ elungu; ena'õ 
alua zi no tesura ba Mbuku Ni'amoni'õ. 

13 lada'e numalõ Ndra'o khõ nama. 
U'ombakha'õ da'õ fatua so Ndra'o ba 
gulidanõ; ena'õ sindruhundruhu larasoi 
wa'omuso dõdõ-Gu. 

14 No Ufa'ema khõra wamahaõ Nama, ba 
fatiu dodo niha gulidanõ khõra, bõrõ me 
tenga tana khõ gulidanõ ira, si mane Ya'o 
gõi si tenga tana khõ gulidanõ. 

1516 U'andrõ ena'õ Õheta ira moroi ba 
gulidanõ andre, hiza angandrõWa-Gu 
ena'ö Õrorogö ira moroi ba danga Gafõkha 
andro. 

16 Tenga tana khõ gulidanö Ndra'o, si 
mane ya'ira gõi tenga khõ gulidanõ. 

17 Faoma fa'aduhu-Mõ Ama, oniagõ ira 
tana khõ-U; Taroma Li-Mõ zindruhu. 

18Si mane famatenge Nama Ya'o ba 
gulidanõ; si mano gõi Ufatenge ira ba 
gulidanõ. 

19Soguna khõra wa ha khõ Nama Utou'õ 
Ndra'o, ena'õ sindruhundruhu tobali ira 
niha nituyu tana khõ Nama. 

20 Tenga ha khõra andre mangandrö 
Ndra'o. Mangandrö-Do gõi salahi niha 
sedõna faduhu dodo moroi ba halõWõ 
famaduhu'õ turia somuso dodo andro. 

21U'andrõ khõ Nama, ena'õ ha sambua 
ira, si mane fa ha sambua Nama khõ-Gu 
ba ha sambua Ndra'o khõ Nama. Ena'õ 
ha sambua ira fa tola faduhu dõdõ niha 
gulidanõ wa Ama zamatenge Ya'o. 

22 No Ufolakhõmi ira faoma lakhõmi 
andro nibe'e Nama khõ-Gu, ena'õ ha 
sambua ira ba da'õ, si mane Ama si ha 
sambua khõ-Gu; 

23 si manõ gõi Ndra'odo khõra, ba ha 
gõi sambua Nama ba khõ-Gu. Bõrõ da'õ 
aboto ba dodo niha gulidanõ andre wa 
Ama zamatenge Ya'o, awo wa O'omasi'd 
ira Ama, si mane fa'omasi-U Ndra'o. 

24 He Ama! No Õbe'e ba danga-Gu ira. 
Omasido na fao ira ba nahia si so Ya'o, 
ena'8 la'ila lakhõmi-Gu; ya'ia lakhõmi 
nibe'e Nama khõ-Gu, boro me |'omasi'õ 


YOHANES 17.25-18.5 95 


Ndra'o Ama fatua lõ muwõwõi gulidanõ 
andre. 

25 He Ama satulõ! Lê aboto ba dodo niha 
gulidanõ Nama; ba hiza aboto ba dõdõ-Gu 
Nama; ba aboto ba dodo niha andre wa 
Ama zamatenge Ya'o. 

26 No U'ombakha'õ Nama khõra; ba 
lõ aetu Ulau zi mano, ena'o la'ila gõi 
wa'omasi Nama ndra'o ba tobali ha 
sambua Ndra'o khõra.” 

] g 1 Me no aefa mangandrõ Yesu khõ 

Lowalangi, mofanõ la awo ndra 
nifahaõ-Nia, la'õtõ mbombo Kidorona. Ba 
so kabu ba da'ð. Numalõ Yesu awo ndra 
nifahaõ-Nia ba kabu andro. 

? i'ila Yuda si manga mbõli nahia andro, 
boro me asese so Yesu ba da'õ awo 
nifahaõ-Nia. 

3 Numalõ gõi Yuda ba da'õ. |'ohe 
zaradadu awo zanaro ba Nomo Zo'aya 
nifatenge ndra ere sebua awo ndra 
Farizai'o. La'ohe wandru ba sulu awo 
wangõna. 

41'jla Yesu hadia zedõna alua khõ-Nia. 
'ondrasi ndra niha andro ba Imane khõra, 
"Haniha ni'aluimi?" 

>Lamane, "Yesu andrõ, banua Nazareta." 


Ia H 


Imane khõra Yesu, "Ya'odo da'õ." No 

muzizio gõi Yuda si manga mbõli andro 
awora ba da'8. 

6 Me Imane Yesu, "Ya'odo da'õ," awuwu 
ira furi ba oi alau tou ba danõ. 

”Ifuli zui Isofu khõra Yesu Imane, 
"Haniha ni'aluimi?" Lamane wanema li, 
"Yesu andro, banua Nazareta." 

8 Imane Yesu, "No nasa UWa'õ Ya'odo 
da'o. Ba na sindruhu Ya'o ni'aluimi, akha 
mofanõ zato andre." 

9 (Ba zi manð, alua zi no tohõna muwa'o, 
imane: "He Ama, samõsa lõ si taya niha 
nibe'eu ba danga-Gu.") 

10So sara wõda khõ Zimoni Fetero me 
luo da'õ. Isõbi wõda andro ba ihare'õ khõ 
zawuyu gere sebua irege aetu dalinga 
kambõlõ. Malikho doi zawuyu andro. 

ll Imane khõ Wetero Yesu, "Fuli 
saembugõ wõda andro! Hadia, ba dõdõu 
lõ omasi-Do Utaõgõ wamakao andro 
nibe'e Nama khõ-Gu?" 

12 Lara'u Yesu ira saradadu awo 
gomandra ba ira sanaro andrõ niha 
Yahudi. 

13Si fõfõna la'ohe Yesu khõ Hanasi, ama 
matua Gayafa. Ere sebua Gayafa ba ginõtõ 
andro. 

14 Ya'ia zo'amenesi niha Yahudi wa abõlõ 
sõkhi ha samosa zi mate salahi zato moroi 
na tekiko zi sambua soi. 

15 La'o'õ Yesu ira Simoni awo nifahaõ 
bo'o si samõsa. Ba i'ila ere sebua nifahaõ 
si samõsa andro; andro lõ fao ia we'amõi 
ba golayama nomo gere sebua, 

16 ibaloi Fetero baero ba mbawa ndruhõ. 
Numalõ baero nifahaõ ni'ila gere sebua, 
fahuhuo ia ba ndra alawe sanaro bawa 
ndruhõ, ba aefa da'õ i'ohe Wetero si 
bakha. 

17 Muhede ndra alawe sanaro bawa 
ndruhõ andrõ khõ Wetero imane, "He, 
hadia tenga ya'ugõ samõsa ba gotalua 
nifahaõ-Nia gõi?" Imane Fetero, "Tenga." 

18 No lahaogõ galitõ ira sawuyu awo 
ndra sanaro, ba lalau moleu ba zi fasui 
alitõ andro, bõrõ me okafu hao danõ me 
inoto da'õ. So Wetero ba da'õ woleu ba 
gotaluara. 

19 Ibe'e wanofu ere sebua khõ Yesu 
sanandrõsa ba nifahaõ-Nia awo 
wamahaõ-Nia. 

20 Itema li Yesu Imane, "LO aetu fahuhuo 
Ndra'o fõna niha sato. Mamahaõ Ndra'o ba 
nomo wangandrõ awo ba nahia gowuloa 

niha Yahudi. Lõ irai Ubini'õ wanguma'o 
hadia ia. 

21 Hana wa õsofu khõ-Gu? Sofu khõra 
si no mamondrongo famahaõ-Gu. Sofu 
khõra hadia zi no UWa'õ khõra lo tola 18'8 
la'ila.” 

22 Me Imanõ wehede Yesu, samõsa 
zanaro ba da'õ zamalisi Ya'ia, sanguma'õ, 
"Ha lõ barani Ndra'ugõ wehede si mano 
khõ gere sebua!" 

23 Itema li Yesu, "Na no UWa'õ hadia ia 
zi fatimba, ombakha'õ hadia zi fatimba 
andro! Ba hiza sindruhu niWa'õ-Gu andro, 
ba hana wa õfalisi Ndra'o?" 

24 Aefa da'õ ifatenge niha Hanasi wolohe 
Yesu khõ Gere Sebua Kayafa, no la bobo 
danga-Nia. 

25 No muzizio ba da'õ nasa Wetero woleu 
va'ia. Lasofu khõnia niha lamane, "Hadia, 
tenga ya'ugõ gõi samõsa ba gotalua 
nifahaõ niha andro?" Itimbagõ Fetero. 
Imane, "Tenga!" 

26Samõsa ba gotalua zawuyu gere sebua 
andro, si fahatõ khõ zawuyu andro ni'ewa 
Wetero talinga, imane, "Hadia, tenga 
ya'ugo ni'ilagu zi fao khõ-Nia ba kabu 
andro?" 

27 imane zui Fetero, "Tenga," -- ba faudu 
sibai ba ginõtõ da'õ miwo manu. 

28 Meno aefa da'õ la'ohe Yesu ba nomo 
gubernur. Ahulõ sibai wongi me inõtõ 
da'õ. LO mõi bakha ba nomo gubernur 
ndra niha Yahudi. Ena'õ lõ ta'unõ ira 
molo'õ agama, bõrõ me fao ira wemanga 
Go Fasa. 

29 Bõrð da'õ mõi baero Wilato wanofu 
khõra imane, "Hadia wangadumi ba niha 
da'e?" 

30 | amane, "Lê ma'ohe la khõ Gubernur 
na lõ olalõWa-Nia."” 

31 Imane Filato khõra, "Mihalõ la, mifareso 
ba mi'etu'õ huku khõ-Nia molo'õ huku 
agama ba khõmi!" Ba hiza lamane niha 
Yahudi, "No tetenaWa ndra'aga wame'e 
huku famunu ba niha." 

32 (Alua zi mane faudu ba zi no lWa'õ 
Yesu, sanandrõsa ba wa'amate-Nia.) 

33 [fuli mõi bakha ba nomo Wilato ba 
ikaoni Yesu. Aefa da'õ isofu khõ Yesu 
imane, "Hadia Ya'ugõ andre Razo niha 
Yahudi?" 

34 Imane wanema li Yesu, "Hadia 
fanofumõ samõsa da'e Tuha, ma so 
niha bõ'ð zi no mangombakha khou 
sanandrõsa khõ-Gu?" 

35 Itema li Filato imane, "Hadia niha 
Yahudi ndra'odo? Soi-Mõ samõsa awo ndra 
ere sebua zame'e Ya'ugõ ba danga-Gu. 
Hadia zi no Õlau?" 

36 Imane Yesu, "Tenga famatörö ba 
gulidanõ andre wamatõrõ-Gu. Na 
famatõrõ gulidanõ wamatõrõ-Gu, ba 
molaWa niha si fao khõ-Gu ena'o fabõi 
tebe'e Ndra'o ba danga niha Yahudi. 

Ba hiza sindruhu tenga soroi gulidanõö 
wamatõrõWa-Gu!" 

37 Isofu khõnia Filato imane, "Na si manõ 
hadia sindruhu razo Ndra'ugõ?" Itema 
li Yesu imane, "Ya'ugõ zangumaõ wa 
razo Ndra'odo. Ha sambalõ gohitõ dodo 
wa tumbu ba moi Ndra'o ba gulidanõ 
andre, ya'ia, ba wamaduhu'õ sindruhu 
andro. Niha soroi zindruhu andro, 
zamondrondrongo khõ-Gu." 

38 Isofu khõnia Filato imane, "Hadia 
zindruhu andro?" Ba moi baero zui Wilato, 
imane ba niha Yahudi, "Lõ nisõndragu 
olalõWa-Nia. 

39 Ba hiza molo'õ si to'õlõ u'efa'õ samõsa 
niha nikuru ba Ngaluo Gowasa Fasa. 
Hadia, omasi ami u'efa'õ razo niha Yahudi 
andro khõmi?" 

40 atema linia mu'ao ira lamane, "Bõi! 
Boi efa'õ la! Efa'õ Mbaraba!" (Baraba no 
samõsa sorabu.) 

l Aefa da'õ ifahalö'õ Yesu Filato ba 
| 9 ifabõzi'8. 

2Lafazõkhi dakula wa'arazo moroi ba 
ndroi ira saradadu si so ba da'õ, aefa da'õ 
labe'e ba hõgõ Yesu. Aefa da'õ lafonukha 
Yesu faoma baru sobowo doru, 

3 [a'ondrasi la ba lamane, "Ya'ahowu razo 
niha Yahudi!" Aefa da'õ latafari la. 

4 Numalõ baero zui Wilato ba imane ba 
niha sato andrõ, "Ya'e, mifaigi! U'ohe 
baero la iada'e, ena'õ aboto ba dõdõmi wa 
lõ nisõndra-Gu olalõWa-Nia." 

>Numalõ baero Yesu, no Ifake dakula 
wa'arazo moroi ba ndroi awõ mbaru 
sobowo doru andro. Imane khõra Filato, 
"Mifaigi! Ya'e nihania!" 

6 Mu'ao ndra ere sebua awõ ndra sanaro 
me la'ila Yesu, lamane, "Forõfa la! Forõfa 
la!” Imane khõra Filato, "Mihalõ la ba 
miforõfa mano. Ma'ifu lõ nisõndra-Gu 
olalõWa-Nia.” 

7 Latema li ira niha Yahudi, "Molo'õ huku 
si so khõma, nihuku famunu la bõrõ me 
Iwa'o Ono Lowalangi la.” 

8 Me irongo da'õ Filato abölõbõlõ nasa 
wa:ata'unia. 

JAndrõ mõi ia bakha ba nomo ba isofu 
khõ Yesu imane, "Hezo moroi Ndra'ugõ?" 
Ba lõ Itema li Yesu. 

10 Imane khõnia Filato, "Hadia lõ omasi 
Ndra'ugõ fahuhuo khõgu? Tongoni, he! So 
kuaso khõgu wangefa'õ Ya'ugõ, ba so gõi 
kuaso khõgu wamorõfa Ya'ugõ!" 

11 Itema li Yesu Imane, "Na tenga nibe'e 
Lowalangi khou kuaso andro, ba ma'ifu 
lõ kuasou khõ-Gu. Boro da'õ niha same'e 
Ya'o ba dangau abõlõ ebua horõra moroi 
khou." 

12 Me irongo da'õ Filato, i'alui lala 
wangefa'õ Yesu. Ba hiza mu'ao'ao niha 
Yahudi lamane, "Na õ'efa'ð la, tenga awõ 
Kaizaro ndra'ugõ! Niha sanguma'o razo ia, 
no si fa'udu khõ Kaizaro!" 

13 Me irongo da'ö Filato, i'ohe baero 
Yesu, aefa da'õ ilau mudadao ba gurusi 
wanguhuku sotõi Nibale kara. (Ba li 
Heberai'o lafotõi Gabata.) 

14 Me inõtõ da'õ no arakha laluo; ba 
tebõrõtaigõ Gowasa Fasa ba zi tanõ 
owi. Imane Filato ba niha Yehuda, "Ya'e 
razomi!" 

15 Mu'ao ira lamane, "Nibunu la! Nibunu 
la! Forõfa la!" Imane Filato, "Hadia omasi 
ami miforêfa Razomi?" Latema li ira ere 
sebua lamane, "Ha Kaizaro Razo khõma!" 

16 Ba ibe'e Yesu ba dangara Filato ena'õ 
laforõfa. Lahalõ Yesu ba mofanõ ira. 

17 La'ohe baero Yesu, l'osa'ð samõsa 
rõfa-Nia numalõ ba nahia sotõi "Sole 
Hõgõ". (Lafotõi Gologota ba li Heberai'o.) 

18 Ba da'õ laforõfa la. So darua dané bõ'ð 
awõ-Nia; samõsa ba gambera, samõsa ba 
gambõlõ ba Yesu ba gotalua. 

19 Ba rõfa Yesu, ifaWa'õgõ Filato ena'õ 
lasura, lamane: "Yesu moroi ba Nazareta, 
Razo Niha Yahudi”. 

20 Ato niha Yahudi sombaso nisura 
andrõ, bõrõ me lõ arõu nahia wamorõfa 
Yesu moroi ba mbanua. Tesura wehede 
andro ba rõfa Yesu ba li Heberai'o, ba li 
Latina, awo ba li Yunani. 

21 [amane khõ Wilato ira ere sebua awo 
niha Yahudi, "Boi sura 'Razo niha Yahudi, 
õmane wanura, 'Imane niha andre, Razo 
niha Yahudi Ndra'o." 

22 Itema li Filato imane, "Tebai tebulõ 
hadia zi no usura!" 

23 Me no aefa laforõfa Yesu ira saradadu, 
lahalõ nukha-Nia. Labagi ofa nukha andro: 

dozi ira manema zamõsana. Lahalõ gõi 
mbaru-Nia sebua. Lõ tagutagu mbaru 
sebua andro — nisoso i'otarai moroi yawa 
numalõ mitou. 

24 Faoma lamane khõ nawõra ira saradadu 
andrõ, "Bõi tataba mbaru sebua andre. Da 
talau fadahõdahõ wangahonogõi haniha 
zanõndra baru sebua andre." Alua zi 
mano ena'ö itõrõ nisura bakha ba Mbuku 
Ni'amoni'õ, sanguma'õ: "Labagibagi 
khõra nukhagu, ba lalau fadahõdahõ ba 
mbarugu sebua." No lafalua ira saradadu 
zi mano. 

25Ba zinga rõfa Yesu no muzizio nina 
Yesu, talifusõ nina-Nia ira alawe Maria 
fo'omo Kelofasi, awõ Maria Magadala. 

26 |faigi nina-Nia Yesu ba no gõi muzizio 
nifahaõ-Nia ni'omasi'õ ba da'õ. Imane 
Yesu khõ nina-Nia, "He Ina, faigi, hiza 
NONOU." 

27 Aefa da'õ imane Yesu khõ nifahaõ 
andro, "Faigi, hiza ninau." ['otarai da'õ, 
torõi nina Yesu ba nomo nifahaõ andrõ. 

28 Aefa da'õ aboto ba dodo Yesu wa no 
awai fefu hadia ia; faudu ba nisura bakha 
ba Mbuku Ni'amoni'õ, si lõ tola 18'õ alua, 
imane, "Owõkhi dõdõ-Gu." 


YOHANES 19.29-36 105 


29 So ba da'ö mako safõnu agu saisõ. 
La'ungugõ mbunga kara ba nagu andro, 
ba latuwu ba mbalõ geu. La'oro'õ mbunga 
kara andrõ ba mbewe Yesu. 

30 Itandra nagu andro ba Imane, "No 
awai!" Ileagõ hõgõ-Nia ba aetu noso. 

31 Luo zumaha me luo da'õ, inõtõ 
wangõhõna ba Gowasa Fasa. LO omasi 
niha Yahudi na torõi mboto niha niforõfa 
andro irugi luo Sabato. Boro me ngaluo 
sebua luo Sabato. La'andrõ niha Yahudi 
khõ Wilato ena'õ itehegõ khõra lafatõ gahe 
niforõfa andro ba labe'e tou moroi ba rõfa. 

32 Maoso ndra saradadu lafatõ gahe si 
fõfõna, aefa da'õ ganete da'õ, darua mano 
nawo Yesu niforõfa. 

33 Ba me larugi nahia Yesu, la'ila wa no 
mate la. Andro lõ lafato gahe-Nia. 

34 ahandro ngai Yesu faoma toho 
saradadu andro; mõi baero ndro si faruka 
idanõ moroi ba ngai-Nia. 

35 Niha sangila ngawalõ zalua andro 
zangombakha fefu da'e, ena'õ faduhu 
dõdõmi. Ba sindruhu niWa'õnia; i'ila wa 
sindruhu da'o. 

36 Alua zi manõ ena'ö itõrõ niWa'õ ba 
Mbuku Ni'amoni'õ, ya'ia wa, "Ma'ifu lõ 
tõla-Nia nifatõ". 

37 No tesura gõi bakha ba Mbuku 
Ni'amoni'õ, si mane: "Lafaigi la niha 
samahõ Ya'ia.” 

38 Aefa da'õ i'andrõ Yosefo soroi mbanua 
Garimatea andro khõ Wilato ena'õ itehegõ 
khõnia wanga'i boto Yesu. (Solo'õ khõ 
Yesu Yosefo andrõ ba zi lõ oroma, bõrõ 
me ata'u ia ndra salaWa niha Yahudi.) 
Itehegõ khõnia Filato, moi Yosefo wanga'i 
boto Yesu. 

39 Mõi gõi Nikodemo fao khö Yosefo. 
Ya'ia andro zi no irai moi khõ Yesu 
ba zi bongi. I'ohe gemuri awo gaharu 
Nikodemo. Fa'oya fefu mato tõlu ngafulu 
kilo wa'oya. 

40 Darua ira lahalõ mboto Yesu ba 
la'olohuni faoma muko ba lalau zamohua 
molo'õ hada wogo'o niha ba niha Yahudi. 

41 So sambua kabu ba nahia wamorõfa 
Yesu andro. Ba kabu andro so lewatö si 
bohou, si lõ irai mu'oguna'õ wogo'o niha. 

42 Me ahatõ lewatõ andrõ awõ wa no 
ahatõ luo Sabato, andro wa labe'e mboto 
Yesu ba lewatõ andro. 

I Sahulõ sibai wongi hari Migu, me 

2 0 ogõmi na, numalõ ba lewato Maria 
Magadala. l'ila ba da'õ lagõlagõ lewatõ no 
tefagaõlõ moroi ba mbawa lewat. 

2Fagohi ia wangalui Simoni Fetero awo 
nifahaõ tano bõ'ð ni'omasi'õ Yesu, imane 
khõra, "No lahalõ niha mboto Yesu; lõ 
ma'ila heza labe'e iada'e!" 

3|'anema'õ numalõ Wetero awo nifahaõ 
bö'õ andro ba lewatõ. 

+[ alau fagohi darua ira, ba hiza abölõ 
alio nifahaõ bõ'õ andro moroi khõ Wetero; 
ofõna ia irugi lewatõ moroi khõ Wetero. 

> Me ifaigi bakha lewatõ, i'ila muko si so 
ba da'õ, ba hiza lõ mõi sa ia bakha. 

6 Aefa da'õ tohare Zimoni Fetero moroi 
furi, idõlõ bakha ba lewatõ andro. Ba i'ila 
nukha muko si so ba da'õ, 

7 ba muko bêbé hõgö Yesu lõ hadõi ba 
da'õ. No tefazaumba muko andro. 

8 Aefa da'õ mõi gõi bakha ba lewatö 
nifahaõ si'ofõna mondrugi no mege. l'ila 
gõi fefu da'õ ba faduhu dõdõnia. 

ə (Irugi ginõtõ andro lõ nasa saboto ba 
dõdõra nisura ba Mbuku Ni'amoni'õ wa 
ifuli auri la moroi ba wa'amate.) 

10 Aefa da'õ mangawuli ndra nifahaõ 
Yesu andro. 

11 lau me'e Maria ba zinga lewato andro. 
Ba fatua ilau me'e, ifaondro ia ba ifaigi 
bakha ba lewato, 

12 ba i'ila darua mala'ika sobaru safusi. 
No dumadao mala'ika andrõ ba nahia 
mboto Yesu mege. Si samõsa dumadao ba 
gamaudu hõgõ, ba si samõsa tõ dumadao 
ba gamaudu gahe. 

13 Lasofu ira mala'ika andro khõ Maria, 
"He Ina, hana wa me'e ndra'ugõ?" Itema li 
Maria imane, "No lahalõ niha Zo'aya ya'o, 
ba lõ u'ila heza labe'e la!" 

14 Me no aefa iWa'õ da'ö Maria ifaigi furi 
ba i'ila Yesu no muzizio ba da'o. Ba hiza lõ 
aboto ba dõdõnia wa Yesu da'o. 

15 Isofu khõnia Yesu Imane, "He Ina, 
hana wa me'e ndra'ugõ? Haniha ni'aluimõ 
Ina?" Iwalinga tuka kabu niha andro 
Maria. Andrõ imane Maria, "He Ama, na 
no õfawu'a la moroi ba da'e, ombakha'õ 
khõgu heza õbe'e la. Mõi ndra'o dania 
wanga'i Ya'ia." 

16 Imane Yesu khõö Maria, "He Maria!" 
Ifaigi Yesu Maria ba imane ba li Heberai'o, 
"Rabuni!" (Eluahania "Guru".) 

17 Imane Yesu khõ Maria, "Böi babaya 
Ndra'o. Boro me lõ si moi Ndra'o khõ 
nama. Ae'e khõ ndra talifusõ-Gu ba 
ombakha'õ khõra, õmane. Mõi Ndra'o 
khõ Nama-Gu ba amami gõi; khõ 
Lowalangi—Gu ba Lowalangimi gõi." 

18 Numalõ Maria wangombakha khõ ndra 
nifahaõ Yesu wa no i'ila Zo'aya awo wa no 
Iwa'o fefu da'õ khõnia So'aya. 

19Me luo Migu andrõ gõi, me bongi, no 
so ndra nifahaõ Yesu ba zi sambua omo 
si no mukusi fefu mbawa ndruhõ: bõrõ 
me ata'u ira ndra salaWa niha Yahudi. 
'anema'õ tohare Yesu ba muzizio la ba 
gotaluara, ba Imane, "Ya'ohahau dõdõmi!" 

20 Me no aefa Iwa'é da'õ, Iforoma'õ khõra 
danga awo dola nosu-Nia. Ba omuso sibai 
dõdõra me la'ila Zo'aya. 

21 [fuli Imane khõra Yesu, "Ya'ohahau 
dõdõmi! Si mane famatenge Nama Yao, si 
mano gõi dania wamatenge-Gu ami." 

22 Me no aefa lWa'õ da'õ lhehaini ira 
hanuhanu-Nia ba Imane khõra, "Mitema 
Geheha Lowalangi. 

23 Na so ni'efa'õmi horõ, ba |'efa'õ da'õ 
Lowalangi. Ba na so zi lõ mi'efa'õ horõ, ba 
lõ gõi l'efa'ð da'õ Lowalangi." 

24 Toma (nifotõi si "Faero") samõsa ba 
gotalua nifahaõ Yesu. LO hadõi Toma me 
moi Yesu khõ ndra nifahaõ-Nia. 

25[La'ombakha'õ khõ Toma ira nifahaõ 
tano bö'8 lamane, "No ma'ila Zo'aya!" 
Itema li Toma imane, "Na lõ ni'ilagu lahe 

gosõ'osõ ba danga-Nia ba na lõ ubabaya 
ngai-Nia, ba lõ faduhu dõdõgu." 

26Ba fitu bongi aefa da'õ, so ndra nifahaö 
Yesu ba nomo andro, ba so gõi Doma ba 
da'õ. No muduhõ fefu mbawa ndruhõ. Ba 
fanema'õ tohare Yesu ba muzizio la ba 
gotaluara, Imane, "Ya'ohahau dõdõmi!" 

27 Aefa da'õ Imane Yesu khõ Doma, "Be'e 
dangau ba da'e, ba faigi danga-Gu. Oro'õ 
dangau ba babaya ngai-Gu. Bõi mangiwa 
sa'ae dõdõu. Ya faduhu dõdõu sa'ae!" 

28Imane Toma khõö Yesu, "So'aya ya'o! Ba 
Lowalangigu!" 

29 Imane Yesu khõnia, "Hadia faduhu 
dõdõu boro me no õ'ila Ndra'o? Ya'ahowu 
niha si faduhu todo khõ-Gu, hewa'ae lõ 
i'ila Ndra'o!" 

30 Wa oya nasa zahõlihõli dodo nilau Yesu 
fõna ndra nifahaõ-Nia, ba hiza lõ musura 
fefu zahõlihõli dodo andro bakha ba zura 
andre. 

31 Musura fefu da'e ena'o faduhu dõdõmi 
wa Yesu andro no Razo Sangorifi nifabu'u 
Lowalangi, Ya'ia andro Nono Lowalangi. 
Ba wa'afaduhu dodo khõ-Nia misõndra 
wa'auri ba wa'abõlõ-Nia. 

2 | l Aefa da'õ ifuli Iforoma'õ la Yesu 
samuza tõ khõ ndra nifahaõ-Nia ba 


YOHANES 21.2-7 111 


mbawa Diberia. Si mane wangoroma'õ-Nia 
Ya'ia: 

2Samuza ma'okho owulo ndra Simoni 
Fetero ba Toma nifotoi si Faero, ba 
Natanaeli moroi ba Kana ba dané Galilea, 
iraono Zebedai'o, awõ darua tõ nifahaõ 
Yesu tano bõ'ð. 

3 Imane Simoni Fetero ba dané bõ'õ 
andro, "Mõi ndra'o manga'i i'a." Lamane 
tano bo'o khõnia, "Fao gõi ndra'aga.” 
Mofanõ ira, momõi yawa ba dundraha. Ba 
hiza sara wongi lõ ahulu ira, sara i'a lõ 
lasõndra. 

4 Me ibõrõtaigõ tumbu luo, tohare Yesu, 
no llau muzizio ba gawu; ba hiza lð la'ila 
wa Yesu da'o. 

> Imane khõra Yesu, "He iraono, hadia so 
khõmi gi'a?" Latema li, lamane, "Lõ'ð." 

EImane khora Yesu, "Milau ndrialami 
tanõ ba gambõlõ dundraha, ba misõndra 
dania gi'a." Lalau ndrialara ba nidanõ, ba 
hiza tebai ira wondrõni mangawuli boro 
wa'oya gi'a bakha ba ndriala. 

/ imane nifahaõ ni'omasi'õ Yesu 
andro khõ Wetero, "Hiza Zo'aya!" Me 
irongo Fetero wanguma'õ, "Hiza Zo'aya!", 
i'anema'ð ifake mbarunia sebua mangavuli 


YOHANES 21.8-15 112 


(bõrõ me no iheta mbaru sebua andrõ 
khõnia) ifazaumba ia bakha ba nidanõ. 

8 La'o'ð ia ira nifahaõ bõ'ð faoma 
tundraha numalõ ba dané, awo wa ladõni 
ndriala andro safõnu i'a. LO arõu i'otarai 
danõ so ira, ha mato otu mete. 

9Me mõi ira tou moroi ba dundraha, la'ila 
galitõ awo gi'a yawa; ba so gõi roti ba da'õ. 

10 Imane khõra Yesu, "Mi'ohe ba da'e 
mato ha'uga rozi gi'a nisõndrami." 

11 Numalõ ba dundraha Zimoni, ba idèni 
ndriala yawa ba dané. Afõnu ndriala andro 
i'a segesolo; otu a lima wulu a tolu rozi 
wa'oya fefu. Ba heWa'ae oya gi'a andro, ba 
lõ asika ndriala. 

12 Imane khõra Yesu, "Mi'aine manga 
ita.” Ba samõsa lõ si barani ba gotalua 
ndra nifahaõ wanofu khõ-Nia, "Haniha 
Ndra'ugõ andre, Ama?" Boro me no la'iila la 
wa So'aya. 

13 Ihatõ'ð la khõra Yesu ba lhalõ roti 
andro, ba lbe'e khõra. Si mano gõi 
wolau-Nia ba gi'a andro. 

14 Da'e zi medõlu kali 'oroma'õ la Yesu 
khõ ndra nifahaõ-Nia me no auri la 
mangawuli moroi ba wa'amate. 

15 Me no aefa manga ira, Imane Yesu khõ 
Zimoni Fetero, "He Simoni ono Yohane, 

hadia abõlõ omasi ndra'ugõ Ndra'o 
moroi ba niha andre?" Itema li Fetero 
imane, "Ya'ia, So'aya. Õ'ila wa u'omasi'õ 
Ndra'ugõ." Imane khõnia Yesu, "Kubaloi 
mbiribiri-Gu.” 

16 1fuli Isofu khõnia Yesu no mendrua kali, 
"He Simoni ono Yohane, hadia ö'omasi'õ 
Ndra'o?" Imane Fetero, "Ya'ia So'aya. O'ila 
wa u'omasi'õ Ndra'ugõ." Imane khõnia 
Yesu, "Kubaloi mbiribiri-Gu.” 

17 Ba zi medõlu kali Isofu khõnia Yesu, 
"He Simoni ono Yohane, hadia omasi'õ 
Ndra'o?" Ifuli zui itema li Fetero, "He 
So'aya, no O'ila fefu hadia ia. Õ'ila wa 
u'omasi'õ Ndra'ugõ!" Imane Yesu khõ 
Wetero, "Kubaloi mbiribiri-Gu. 

18Sindruhundruhu niWa'õ-Gu khou: 

Me ono matua na ndra'ugõ, ba ya'ugõ 
zama'anõ ya'ugõ ba numalõ ndra'ugõ ba 
zomasi'o. Ba hiza na no atua ndra'ugõ 
dania, ba õ'oro'ð dangau wangandrö tolo 
ba niha bõ'ð wama'anõ ya'ugõ ba ba 
wolohe ya'ugõ ba nahia si lõ omasi'õ." 

19 (Faoma fehede andro |'oroma'õ 
Yesu hewisa wa'amate Wetero dania ba 
wamolakhõmi Lowalangi.) Aefa da'õ Imane 
Yesu khõ Wetero, "Tabu o'o Ndra'o!" 

20 Me ifakhõlõ ia Fetero, i'ila moroi furi 
nifahaõ ni'omasi'o Yesu. (Ya'ia andro 
zi dadao ba zinga Yesu me manga ira, 
sanofu kho Yesu, "He So'aya, haniha zi 
manga mbõli Zo'aya?") 

21 Me i'ila nifahaõ andro Fetero, isofu 
Fetero khõ Yesu, "He So'aya, hewisa dania 
niha andre?" 

22 Itema li Yesu Imane, "Na omasido auri 
ia irugi mangawuli Ndra'o, hana õhalõ 
fõkhõ hõgõu da'ð. O'ð mano Ndra'odo!" 

23 Tobali tehõngõ duria ba gotalua ndra 
nifahaõ Yesu wa lõ mate dania nifahaõ 
andro. Ba hiza sindruhunia tenga da'õ 
niWa'õ Yesu wa lõ mate dania nifahaõ 
andrõ; Da'e niWa'õ Yesu: "Na omasido auri 
ia irugi mangawuli Ndra'o, hana wa õhalõ 
fõkhõ hõgõu!" 

24 Nifahaõ andrõ zamaduhu'ö fefu salua 
andro. Ya'ia gõi zanura. Ba aboto ba 
dõdõda wa sindruhu niWa'õnia andro. 

25 Oya nasa ngawalõ nilau Yesu. Ba na 
muzarazara fanura, uWa'õ tõdõgu ambo zi 
sagõrõ ulidanõ andre nahia mbukubuku 
nisura andrõ. 


Kisah Para Rasul 


I Teofilo ni'omasi'õ, Ba mbukugu si 

fõfõna no u'ombakha'ö fefu zi no lfalua 
awo zi no |Ifahaõ Yesu i'otarai wamõbõrõ 
halõWõ-Nia, 

2 irege tefazaWa la numalõ ba zorugo. 
Fatua lõ numalõ la ba zorugo, Ibe'e 
goroisa khõ ndra sinenge-Nia nifili si fao 
Eheha Lowalangi. 

3Me no mate la, Ofa wulu ngaluo 
Iforoma'õ la ba ni'ila hõrõ khõ ndra 
sinenge-Nia wa sindruhundruhu no 
auri la. La'ila la, ba fahuhuo la khõra 
sanandrõsa ba wamatõrõ Lowalangi. 

+Ba me orudu la khõra, Ibe'e goroisa 
andre, "Bõi mirõi Yeruzalema. Mibaloi ba 
da'õ irege Ibe'e Ama hadia zi no Ifabu'u, 
va'ia zi no U'ombakha'õ khõmi luo no. 

> Börõ me tebayagõ ami dania faoma 
Eheha Lowalangi.” 

6 Me owulo ndra sinenge andro awo Yesu, 
lasofu khõ-Nia lamane, "He So'aya, hadia 
iada'e Ofasindro mangawuli wamatõrõ ba 
soi niha Gizera'eli?" 

7 Itema li Yesu, Imane, "Amagu samõsa 
zangahonogõi ngaluo ba inõtõnia. LO 
moguna mi'ila, bõrõ me somasi Nama 
da'õ. 

8Ba hiza mitema dania kuaso, na tohare 
khõmi Geheha Lowalangi. Ba tobali ami 
samaduhu'õ khõ-Gu ba Yeruzalema, ba 
zi sagõrõ Yudea, ba Zamaria, ba irugi 
wondrege danõ." 

9Me no aefa IWa'õ da'õ Yesu, ba zanehe 
ira tefazaWa la numalõ ba zorugo, ba 
ibalugõ la lawuo, ba i'ohe la irege lõ oroma 
sa'ae khõra. 

10 Fatua lafaigifaigi si yawa mbanua, 
wamaigi fofanõ Yesu, i'anema'õ tohare 
darua niha sobaru safusi si zizio ba ngaira. 

II amane niha si darua andrõ, "He banua 
Galilea, hana wa muzizio manõö ami ba 
da'õ wamaigi si yaWa talu mbanua? Yesu, 
ni'ilami si zawa fõnami numalõ ba zorugo, 
mangawuli la dania si mane ni'ilami andro 
mege." 

12 Aefa da'õ mangawuli ndra sinenge 
moroi ba Hili Zaitu numalõ ba Yeruzalema. 
Arakhago sakilo wa'arõu Hili andrõ moroi 
ba Yeruzalema. 

13 Me larugi Yeruzalema, mõi ira ba 
nomo si torõi ya'ira, ba ladõlõ ira numalõ 

ba mbate'e tanõ yawa. Tõi ndra sinenge 
andro, ya'ia Fetero ba Yohane, Yakobo 
ba Andrea, Filifo ba Toma, Batolomai'o 
ba Matai'o, Yakobo ono Galifai'o, Simoni 
bohalima ba Yuda ono Yakobo; 

14 fefu ira ha sara dodo ba lõ mamalõ 
owulo ira wangandrõ. Mangandrõ ira si 
fao ira alawe awo Maria ina Yesu ba ira 
talifusõ Yesu. 

15 Samuza ma'õkhõ, me owulo ira -- so 
mato otu a dua wulu niha zowulo — ilau 
muzizio Fetero wahuhuosa. Imane, 

16"Yya'ami ira talifusõ! LO tola lõ'ð alua 
zi no musura ba Mbuku Ni'amoni'õ. 

Ba khõ Dawido mbõrõta, no lfa'ele'õ 
Eheha Lowalangi sanandrõsa khõ Yuda, 
sondrõnia'õ niha wondra'u Yesu andro. 

17 Samõsa moroi ba gotaluada Yuda, ba 
no tefili ia gõi si fao ba halõWõ awõda.” 

18 (No isõndra dané lewatõnia Yuda andre 
si tobali bõli gõlõnia we'amõi si manga 
mbõli si lõ atulõ andro. Atoru ia ba aboto 
dalu, irege mõi baero fefu nõsi mbetu'ania 
ba mate ia. 

19 La'ila zalua andro fefu niha ba 
Yeruzalema. Da'õ mboro labe'e tõi danõ 
andro ba lira Akhelidama, eluahania "Tanõ 
Ndro'.) 

20 "Bõrð me no musura bakha ba Mbuku 
Zinunõ, si mane, 'Akha tobali atua 
nahiania; boi 'onahia niha.' So gõi nisura 
bo'o si mane, 'Akha itema niha bõ'ð 
dadaomania.' 

21 Bõrõ da'õ, lõ tola 1õ'õ so samõsa zi fao 
khõda samaduhu'õ wa no auri mangawuli 
Yesu So'aya moroi ba wa'amate. Niha 
andrõ ba samõsa moroi ba gotalua zi 
lõ aetu faofao khõda me so na Yesu 
ba gotaluada, i'otarai me ibõrõtaigõ 
mamayagõ idanõ Yohane irugi ginõtõ 
tefazaWa Yesu numalõ ba zorugo." 

22 (1:21) 

23 Latuturu darua niha ya'ira si so ba da'õ, 
va'ia Yosefo nifotõi Barasaba (nifotõi Yuso 
gõi), ba Matia. 

24 Lalau mangandrõ. Lamane, "He So'aya, 
Õ'ila dõdõ niha fefu. No aheta Yuda moroi 
ba dadaomania fa'asinenge ba no mate ia. 
Tuturu khõma, haniha ba gotalua zi darua 
niha andre nifili Zo'aya wame'e halõWõ ba 
wogati Yuda." 

25 (1:24) 

26 Me no aefa da'õ, lalau fadahõdahõ ba 
zi darua tõi andro, ba aekhu khõ Matia. 
Ba labali'õ ia sinenge si fao ba zinenge si 
felezara tanõ bõ'ð andro. 

I Me irugi inõtõ Wendrakose, owulo ba 
2 zi sambua nahia fefu zamati. 

2? l'anema'ð terongo li moroi ba mbanua 
hulõ na itõrõ angi sabõlõbõlõ. Terongo li 
andrõ ba zi sambua omo si dadao ya'ira. 

3La'ila dalinga wandru si hulõ galitõ 
so'anõnõi fefu awo wa mõi khõra dozi ira. 

4 Ifatõrð ira Eheha Lowalangi, ba 
ibõrõtaigõ fahuhuo ira ba li bõ'ð. Fahuhuo 
ira molo'õ nibe'e Geheha khõra fanguma'õ. 

> Me inõtõ da'õ ato niha Yahudi si 
otarai soi fefu ba gulidanõ, si torõi ba 
Yeruzalema. No sangata'ufi Lowalangi ira. 

6Me larongo li andrõ, ato sibai 
zangondrasi. Tokea sibai ira me fahuhuo 
ndra nifahaõ andro ba lira zamõsana. 

7 Si fao fa'atobali dõdõ ba fa'ahõli dodo 
lasofu lamane, "Hadia tenga niha Galilea 
fefu niha si hedehede andre? 

8 Hewisa wa tola tarongo fahuhuo ira ba 
li n'oguna'õ ba soida dozi ita? 

9Ya'ita niha Waretia, niha Media, niha 
Gelama; moroi ba Mesofotamia, moroi ba 
Yudea ba Gafadokia; moroi ba Wondro ba 
Asia, 

10 moroi ba Werigia ba Wamefilia, moroi 
ba danõ Miserai ba moroi ba danõ Libia, 

ahatõ ba Girene; ba so moroi ba gotaluada 
zi otarai Roma, 

11 so gõi niha Yahudi awo soi bõ'ð si no 
tobali fao ba agama niha Yahudi; so gõi zi 
otarai Gareta ba Arabi. Tarongo fahuhuo 
ira ba lida, sanandrõsa ba zahõlihõli dõdõ 
andro nilau Lowalangi!" 

12 Fao fa'atobali dõdõ ba fa'ahõli dodo 
lasofu lamane khõ nawõra, "Hadia geluaha 
da'e?" 

13Ba so gõi zango'aya. Lamane, "Ae, si 
mabu wo ira andro!" 

14 Muzizio Wetero awo ndra sinenge 
tano bdo'o, fahuhuo ia fõna niha sato 
andro. Ebua linia imane, "He ira talifusõ 
niha Yahudi awo fefu niha si torõi ba 
Yeruzalema! Mihaogõ wamondrondrong0, 
boro me moguna u'ombakha'õ khõ ndra 
talifusõ. 

15 Tenga si mabu niha andre, si mane 
niWa'õmi; bõrõ me awena bõzi siwa sahulõ 
wongi. 

16 Ba hiza no i'ombakha'õ Lowalangi da'e 
kho Yo'eli sama'ele'ð. 

17 Imane Lowalangi, 'Ba luo safuria 
Ufaduwa Geheha-Gu ba niha fefu. 
La'ombakha'o fefu ngawalõ ni'ombakha'õ- 
Gu khõ ndraonomi ono matua ba iraonomi 

ono alawe. La'ila ngawalõ ni'oroma'õ-Gu 
khõra iraono matua khõmi. Mangifi ndra 
satuami, fangifi nibe'e-Gu khõra. 

18 yfaduwa gõi Geheha-Gu ba luo da'õ 
khõ ndra enoni-Gu ira matua ba enoni-Gu 
ira alawe. La'ombakha'õ fefu hadia ia 
ngawalõ ni'ombakha'õ-Gu khõra. 

'SUfalua zagahõlihõli dodo ba mbanua si 
yawa, awo ngawalõ zi lõ ya'ia ba gulidanõ 
andre tou; so dania ndro ba alitõ, sau ba 
simbo. 

20 Tobali ogõmi dania luo, tobali oyo 
hulõ ndro mbawa fatua lõ irugi nasa Luo 
Zo'aya, ngaluo sebua ba solakhõmi. 

21Me inõtõ da'õ, te'orifi dania zi'ao khõ 
Zo'aya.' 

22Ya'ami talifusõ niha Gizera'eli! 
Mifondrondrongo niWa'õgu andre: No 
Ibe'e Lowalangi khõ Yesu banua Nazareta 
andrõ halõWõ soguna khõmi. Oroma 
da'õ ba dandratandra si lõ harumani awo 
zagahõlihõli dodo nilau Lowalangi ba 
gotaluami. Yesu zama'ema da'o. Ba no 
aboto ba dõdõmi fefu. 

23Ba gangetula awo nifakhoi dodo 
Lowalangi samõsa, no te'a mbõli Yesu. No 
te'a mbõli-Nia, no mibunu la ba mifatenge 
niha si lõ sõkhi wamorõfa Ya'ia. 

24Ba hiza l'orifi mangawuli la Lowalangi 
moroi ba gotalua niha si no mate. No 
igogohe la fa'amate, ba hiza |'efa'õ la 
Lowalangi, bõrõ me tebai manõ ikuasoi la 
fa'amate. 

25Sanandrõsa khö Yesu andre no imane 
Dawido, 'U'ila lõ mamalõ fõnagu Zo'aya; 
'iagõ zingagu, ena'õ tebai ifangiwa ndra'o 
gofu hadia ia. 

26Da'õ mbõrõ wa omuso dõdõgu, ilau 
manunõ bawagu; ba ibaloi dania botogu 
andre ba nahia wolombase si fao fa'ahono 
dodo. 

27 Bõrð me lõ Otehe tordi nosogu ba 
nahia si mate. LO Otehe tekiko ndra'o 
andre si lõ farõi khõ-U. 

28No Õtuturu lala khõgu saekhu ba 
wa'auri sindruhu. No fondrege wa'omuso 
dõdõgu boro we'aso-Mõ awõgu.' 

29 Ya'ami ira talifusõ, mitehegõ khõgu 
wanguma'õ sindruhu sanandrõsa khõ 
Dawido, tuada andro. No mate ia ba no 
teko'o. So ba gotaluada lewatõnia irugi 
da'e. 

30 No Ifabu'u Lowalangi khõ Dawido 
faoma fahõlusa, wa lbali'õ Razo samõsa ba 
gotalua nga'õtõnia dania. No i'ila Dawido 

wawu'usa li Lowalangi awo wa sama'ele'õ 
gõi ia, 

31 andro wa i'ila gõi nifalua Lowalangi. No 
ifa'ele'õ Dawido wa ifuli auri mangawuli 
moroi ba wa'amate dania Razo Sangorifi 
nifabu'u Lowalangi andro. Imane Dawido, 
'LO torõi la ba nahia niha si no mate; lõ 
tekiko ba lõ obou dania mboto-Nia.' 

32 Yesu andre ni'orifi Lowalangi 
mangawuli moroi ba wa'amate. No 
samaduhu'õ ndra'aga ba da'o. 

33 Tefataro la ba nahia salawa ba Ibe'e 
kuaso khõ-Nia Lowalangi, ba Itema 
Geheha Lowalangi si no Ifabu'u Ama. Ba 
nirongomi awo ni'ilami iada'e no Eheha 
andro nifaduwa khõma. 

3416 si mõi ba zorugo Dawido, ba hiza 
no imane, 'Imane So'aya khõ Zo'aya ya'o: 

35 Dadao ba gambõlõ-Gu, irege la'agoi 
gaheu udumõ Ube'e.' 

36 Da'õ wa lõ tola l6'6 la'ila fefu niha 
Gizera'eli wa Yesu niforõfami andrõ no 
Yesu nifabu'u Lowalangi si tobali So'aya ba 
Razo Sangorifi!" 

37 Oi awakhõwakhõö dodo niha 
samondrongo da'õ. Lasofu khõ Wetero 
awo khõ ndra sinenge bõ'ð, lamane, 
"Hadia nilauma, talifusõ?" 

38 Imane Fetero, "Mifalalini gera'erami 
ba mirõi horõmi. Mifabayagõ'õ ami idanõ 
ba dõi Yesu Keriso, ena'õ te'efa'õ khõmi 
horõmi. Ba mitema dania mbuala Geheha 
Lowalangi si otarai Lowalangi. 

39 Börõ me khõmi zi no ifabu'u Lowalangi 
andro ba ba khõ nga'õtõmi awo ba niha 
si so ba nahia sarõu — ya'ia fefu nikaoni 
Lowalangi So'aya ya'ita we'amõi khõ-Nia." 

40 Si manõ wamoboto Wetero ba dödõra. 
Ba faoma fehede tano bõ'ð nasa ifarou ira 
ena'õ la'efa'õ ira moroi ba soi si lõ sõkhi 
andre nihuku Lowalangi dania. 

41 Ato zi faduhu todo ba niWa'õ Wetero 
ba tebayagõ ira idanõ. Monõnõ zi faduhu 
todo ba zi ma'õkhõ andro mato tõlu ribu 
niha. 

4216 mamalõ ira nifahaõ ndra Sinenge 
Yesu ba owulowulo ira. Faofao ira 
wemanga awo ba wangandrõ. 

43 Oya ngawalõ zahõlihõli dodo nilau 
ndra sinenge Yesu, irege oi ahõli dõdõ ba 
ata'u niha fefu. 

44 Ha sambua dodo zamati andro ba 
faoma la'oguna'õ zi so khõra ba wahasara 
dodo. 

+5 | afamawa gamagama si so khõra, ba 
labagibagi mbõlinia ba gotaluara molo'õ 
soguna khõ zamõsana. 

46 Owulo ira ba Nomo Zo'aya ero 
ma'õkhõ; faofao ira wemanga, si fao 
fa'omuso dodo ba fangidengide'õ fõna 
Lowalangi ba nomora misa, 

4716 mamalõmalõ lasuno Lowalangi 
ba la'omasi'õ ira fefu niha. Itugu tedou 
wa'atora ero ma'õkhõ boro me lbe'e khõra 
Lowalangi niha ni'orifi. 

l Samuza ma'õkhõ, me bõzi têlu tanõ 

3 owi inõtõ wangandrõ, numalo ba 
Nomo Zo'aya Wetero awõ Yohane. 

? Ba mbawa gõli nifotõi "Bawa ndruhõ 
si Sokhi", so samõsa ndra matua 
sombuyumbuyu i'otarai ba wa'atumbu. 
Ero ma'okho so niha andro ba nahia da'o 
wangandrongandro buala ba niha si moi 
ba Nomo Zo'aya. 

3 Me i'ila niha andro ndra Fetero ba 
Yohane mõi bakha ba Nomo Zo'aya, 
i'andrõ ena'o labe'e khõnia mbualara. 

4 Lafaigi ia, aefa da'õ imane Fetero, "Faigi 
ndra'aga!" 

> Ifaigi ira niha andro fao fanõtõna wa 
labe'e khõnia mbuala hadia ia. 

6 Ba hiza imane khõnia Fetero, "Ma'ifu 
lõ hadõi kefe khõgu. Hadia zi so khõgu 
da'õ ube'e khou: Ba doi Yesu Keriso banua 
Nazareta andro owaõwa8!" 

7Maoso Wetero igogohe danga niha 
andro ba itolo ia wemaoso. |'anema'õ 
abõlõ gahe awo mbu'u kawono niha da'õ. 

8 Muzizio ia, ilau mowaõwaõ. Ifanõrõnõrõ 
ia. Numalõ ia ba Nomo Zo'aya awo Wetero 
ba Yohane, ba ifanaokanaoka ia, isuno 
Lowalangi. 

9 Fefu niha ba da'õ la'ila mowaõwaõ ia, ba 
lasunosuno Lowalangi. 

10 Ba awena aboto ba dõdõra wa 
sangandrõngandrõ buala andro ia si 
daodao ba "Mbawa ndruhõ si Sokhi" ba 
Nomo Zo'aya. Tobali sibai dõdõra ba 
ahõlihõli dõdõra wangila salua andro 
khõnia. 

11 l'o'ð manõ ndra Fetero ba Yohane 
niha andro. Ba me larugi ya'ira si datõlu 
andro golayama nifotõi "Olayama Zalomo", 
lahurufai ira niha fefu. Ahõlihõli dõdõra. 

12 Me i'ila niha sato andro Fetero, imane 
khõra, "He ya'ami niha Gizera'eli, hana wa 
ahõli dõdõmi ba zalua andre? Hana wa lõ 
aetu mifaigi ndra'aga? Hadia miwalinga 
mowaõwaõ niha andre boro kuaso si 


KISAH PARA RASUL 3.13 - 16 13 


so khõma, ma zui bõrõ me sangata'ufi 
Lowalangi ndra'aga? 

13 Lowalangi nifosumange ndra tuada 
Aberahamo, Iza'aki ba Yakobo, zi no 
mamolakhõmi Enoni-Nia Yesu. Yesu 
andro nibe'emi ba danga ndra samatõrõ, 
nilaWami fõna Wilato, me edõna i'efa'ð la 
Filato. 

14 No si sõkhi ba ni'amoni'õ la. Ba hiza 
milaWa la awo wa mi'andro khõ Wilato ba 
wangefa'õ khõmi niha samunu niha. 

15 Mibunu la. Ba hiza Ya'ia andro gumbu 
wa'auri ba niha fefu. Ba no ifuli Torifi la 
Lowalangi moroi ba wa'amate. No ma'ila 
samõsa da'o. 

16 Kuaso ba dõi Yesu andrõ zombali'õ 
abõlõ niha sombuyumbuyu andre. Hadia 
zi no mi'ila andre, alua bõrõ wa'afaduhu 
dodo ba dõi-Nia andro. Bõrõ wa'afaduhu 
dodo niha andre kho Yesu wa no abõlõ ia 
mangawuli fõnami. 

17 va'ami ira talifusõ! Aboto ba dõdõgu 
iada'e wa hadia nilaumi awõ nilau 
zalaWami khõ Yesu andro, tenga milau ia 
boro wa'aboto ba dõdõmi ngawalõ nilaumi 
andro. 

18 Ba zi mané alua zi no |'ombakha'õ 
Lowalangi me fõna khõ ndra sama'ele'o 

fefu, wa lõ tola 18'8 tefakao Razo Sangorifi 
nifabu'u andro. 

19 Bõrð da'õ mirõi horõmi, ba mifuli ami 
khõ Lowalangi, ena'õ |'efa'õ horõmi andro. 

20 l'ondrasi dania ami Lowalangi, ba 
misõndra dania wa'ohahau dodo ba 
wamati si bohou. lfatenge So'aya khõmi 
Yesu, bõrõ me no lhonogõi Lowalangi 
tobali Razo Sangorifi la khõmi. 

2116 tola lõ'ö torõi la ba zorugo 
irege Ibohouni fefu Lowalangi si mane 
niWa'õ-Nia khõ ndra sama'ele'õ me 
mbõrõta. 

22 No imane Moze, 'Ifatenge khõmi 
Lowalangi So'aya ya'ami samõsa 
zama'ele'õ moroi ba soimi, si mane 
famatenge-Nia ya'odo. LO tola lõ5'õ 
mifondrondrongo niWa'õ zama'ele'õ andrõ 
khõmi. 

23 Si Ið mame'e ba dõdõ niWa'õ 
zama'ele'õ andro, nitibo'õ moroi ba 
mbanua Lowalangi ba nifakiko.' 

24 Ira sama'ele'õ si no mame'e Turia 
soroi Lowalangi, i'otarai Zamueli ba ira 
sama'ele'õ tanõ bõ'õ si tohare furi Zamueli, 
fefu ira laturiaigõ ginõtõ andre. 

25Fawu'usa li soroi Lowalangi nifa'ema 
ndra sama'ele'õ no soguna khõmi. Ba 

wawu'usa li Lowalangi nifa'ema ndra 
sama'ele'õ khõ ndra tuami, imane 
Lowalangi khõ Gaberahamo, 'Moroi ba 
nga'õtõu Ufahowu'õ fefu soi ba gulidanõ.' 
No khõmi wawu'usa li andrõ. 

26Da'õ mboro wa Ifili Genoni-Nia 
Lowalangi, ba Ifatenge we'amõi khõmi 
si fõfõna, ena'õ Ifahowu'õ ami. Ba 
wamahowu'õ-Nia andrõ wa mifalalini 
gera'erami ba mirõi lala wa'aurimi si lõ 
sõkhi.” 

I Fatua fahuhuo Wetero ba Yohane 

ba niha sato andrõ, la'ondrasi ira ere 
sebua ba komandra sanaro ba Nomo 
Zo'aya awo ndra Sadukai'o. 

2Mofõnu ira bõrõ me lawa'ö ira Fetero ba 
Yohane wa no auri mangawuli Yesu moroi 
ba wa'amate. 

3Lara'u ndra sinenge si darua andro 
ba labe'e ba gurunga. Ba me no bongi, 
lataha Wetero ba Yohane ba daõ irugi 
mahemolu. 

#Ba ato zamondrongo famahaõ ndra 
sinenge andro zi faduhu todo. Itugu ato 
ira so mato lima ribu niha. 

> Mahemolu da'ö owulo ba Yeruzalema 
ndra satua sanguhuku ba agama, ba 

ira salawa niha Yahudi ba ira guruguru 
agama. 

6 Falukha ira khõ Gere Sebua Hanasi, awo 
Gayafa, Yohane ba Alesandro awo fefu 
zo'amakhaita ba gere sebua andro. 

7 La'ohe fõnara Wetero ba Yohane. Lasofu 
khora lamane, "Hewisa wamadohomi niha 
sombuyumbuyu andro? Moroi ha'okho 
kuaso awo wa'abolo wolaumi da'o?" 

8 Itema li Fetero, nifatõrõ Geheha 
Lowalangi, imane, "Ya'ami sondronia'o 
soi awo ndrotondroto zanguhuku 
nifosumange! 

?Lahuku ndra'aga ma'õkhõ bõrõ me 
no malau zi sõkhi wamadõhõ niha 
sombuyumbuvyu. Ba hiza, omasi ami mi'ila 
hewisa lala wamadõhõ niha andro. 

10 Bõrð da'õ, ya'aboto ba dõdõmi awo 
fefu soi Gizera'eli, wa si zizio fõnami iada'e 
no si lo fõkhõ, bõrõ wa'abõlõ ba kuaso 
moroi khõ Yesu Keriso banua Nazareta 
andro. No miforõfa Yesu andro, ba hiza 
no l'orifi la mangawuli Lowalangi. 

11 Da'o Yesu andre niwa'o ba ayati 
Mbuku Ni'amoni'õ, 'Kara nitibo'õmi ya'ami 
sotomo, tobali kara sabõlõ moguna.' 

12 Ha khõ Yesu tola te'orifi niha. B6ré 
ba zi sagõrõ ulidanõ lõ niha bõ'ð si no 

manema kuaso moroi kho Lowalangi ba 
wangorifi ya'ita." 

13 Ahõli dodo ndrotondroto rafe andro 
wangila fa'abarani Wetero ba Yohane, 
mendrua manõ me aboto ba dõdõra wa 
sinenge si darua andro no niha si to'õlõ 
manõ si lõ sekola. Ba awena aboto ba 
dõdõra wa solo'õ Yesu ira andro. 

14 Ba lõ hadia ia zi tola lawa'õ, bõrð me 
so fõnara niha si no mufadõhõ andro si 
fao khõ Wetero ba Yohane. 

15 Lafofanõ baero moroi ba nahia 
rafe zinenge andro si darua, aefa da'õ 
mamagolo ira. 

16 Lamane, "Hadia nilauda ba niha 
andro? No aboto ba dodo niha si so ba 
Yeruzalema wa niha si darua andre zolau 
sahõlihõli dodo andro. Tebai ta'osilõ'õgõ 
da'o. 

17 Ba hiza fabõi tehõngõ ba niha sato, da 
tafeta'u ira fabõi sa'ae fahuhuo ira gofu 
ha'õkhõ ba dõi Yesu." 

I8Lakaoni mangawuli ndra sinenge 
andro. La'ombakha'õ khõra wa tebai sa'ae 
latõtõi ma zui lafahaõ niha ba dõi Yesu. 

19 Ba hiza lamane wanema li Fetero ba 
Yohane, "Mi'angeragõ hadia zatulõ fõna 

Lowalangi: folo'õ niWa'õmi ma folo'õ 
niWa'õ Lowalangi. 

20Bõrõ me tebai mabato wangombakha 
si no ma'iila ba Mmarongo samõsa." 

21 Ma'ifu lõ lasõndra ndrotondroto rafe 
andro danedane wanguhuku Fetero ba 
Yohane. Lafeta'u ndra sinenge andrõ si 
darua ba aefa da'õ la'efa'õ ira, me lasuno 
Lowalangi fefu niha bõrõ zalua andro. 

22 Niha nifadõhõ da'õ, no tõra õfa wulu 
fakhe ndrõfinia. 

23Me no aefa Wetero ba Yohane, 
mangawuli ira khõ nawõra. Latutunõ fefu 
niWa'õ ndra ere sebua ba ira salaWa niha 
Yahudi andro khõra. 

24 Me larongo da'ð awõra, lalau 
mangandro ba ha sara dõdõra khõ 
Lowalangi. Lamane, "He So'aya, no sombõi 
banua si yawa, ulidanõ ba asi awo nõsinia 
Ndra'ugõ. 

25 No fahuhuo Ndra'ugö khõ duama 
Dawido, sawuyu-Mõ andrõ ba Geheha- 
MO; no Õmane, 'Hana mofõnu niha si lõ 
mangila So'aya; Hana wa lafakhoi zi lõ 
guna soi andro fefu? 

26 Mama'anõ razo ba gulidanõ wanuwõ, 
ba ha sara dodo zalaWa wolawWa So'aya 
Razo Sangorifi andrõ.' 

27 No lafalua walukhata ira Herode ba 
Fondrio Filato awõ niha si lõ aboto ba 
dodo So'aya ba ira niha Gizera'eli si so 
ba mbanua andre. Lalau walukhata ba 
wolaWa Yesu, Enoni-U si lõ farõi andrõ, si 
no tobali Razo Sangorifi. 

28 Ha sara dõdõra wolau hadia ia fefu, 
si no Õhonogõi mbõrõta wa alua dania. 
Ba Õhonogõigõ da'ê ba kuaso awo ba 
zomasi'Ö samõsa. 

29Faigi iada'e So'aya no fahö'õ ira khõma. 
Ba tehegõ khõma ira enoni-Mõ andre, 
fa bõi ata'u ndra'aga wangombakha 
turia-Mõ. 

30 Be'e wanolo ena'ö tola tefadõhö 
zofõkhõ ba tefalua zagahõlihõli dodo awo 
zi lõ harumani ba kuaso ba fa'abõlõ ba dõi 
Yesu, Enoni-Mõ andro ni'amoni'õ." 

31 Me no awai lalau mangandrõ, ba 
mudogo nahia sowulo ira andro. Ifatõrõ 
ira fefu Eheha Lowalangi, ba ibõrõtaigõ 
barani sibai ira wangombakha turia soroi 
Lowalangi. 

32 Fefu niha si faduhu tõdõ andro ha 
sara dodo ba ha sambua gera'era. LO ba 
gotaluara sanguma'õ wa ha khõnia mano 
hadia ia zi so khõnia. Fefu zi so khõra 
faoma la'oguna'õ. 

33 Si fao kuaso sebua, lafaduhu'õ ira 
sinenge andrõ wa no ifuli auri Yesu. Ba 
iffahowu'õ sibai ira Lowalangi. 

3416 ba gotaluara zambõ hadia ia. Börõ 
me lafamawa mbenua ba omora si so omo 
awo mbenua; ba la'ohe gefe bõlinia 

35 Jabe'e ba danga ndra sinenge. Aefa 
da'õ labagibagi gefe andro ba niha 
sangoguna'õ ya'ia. 

36 Si manõ gõi Yosefo. No ifamawa 
mbenuania, i'ohe gefe boli mbenua andro 
ba ibe'e ba danga ndra sinenge. Yosefo no 
nga'õtõ Lewi; lafotõi gõi ia Baranaba ira 
sinenge (eluahania Fondrara Dodo). 

37 (4:36) 

l Ba hiza, so samõsa zotõi Anania. 
Darua ira fo'omonia sotõi Safira 
lafamawa mbenuara. 

2 Bõlinia lataha khõra õsa ba si tõrania 
labe'e ba danga ndra sinenge. Ilau Anania 
da'õ ba zaboto ba dodo wo'omonia. 

3 Imane khõnia Fetero, "He Anania, hana 
wa õtehe ifatoro dõdõu Afõkha, irege 
falimo'õ ba Geheha Lowalangi, õtaha khõu 
õsa mbõli mbenua andro? 

4 Hadia, tenga khou mbenua andro fatua 
lo õ'amawa? Ba si manõ gõi me no aefa 
0'amawa no khou mbõlinia. Ba hana wa 

tumbu ba dõdõu wolau si mano? Tenga 
niha nilimou, no Lowalangi!" 

>Ba me irongo wehede andrõ Anania, 
alau tou ia ba aetu noso. Tobali ata'u fefu 
niha samondrongo da'õ. 

6Lahalõ mboto Ganania ira ono matua, 
la'ohe baero ba wogo'o ya'ia. 

7 Mato têlu za aefa da'õ tohare 
wo'omonia. Lõ i'ila hadia zi no alua. 

SImane khõnia Fetero, "Tandraigõ 
ombakha'õ khõgu: Hadia benua andrõ 
nifamawami fo'omou ha si mane 
mbõlinia?" Imane fo'omo Ganania, "Va'ia, 
si mano." 

Imane khõnia Fetero, "Hana wa 
mamagõlõ ami wo'omou wanandraigõ 
Eheha Lowalangi? Fondrondrongo! No 
mangawuli zogo'o fo'omou. La'ohe gõi 
dania ndra'ugõ baero." 

10 Mate gõi wo'omo Ganania me inõtõ 
da'õ fõna Wetero. Ba me tohare ndraono 
matua andrõ, lasõndra no mate ia. La'ohe 
mbotonia baero ba lako'o ba zinga mboto 
wo'omonia. 

11 Tobali ata'u zamati tanõ bõ'õ, me 
larongo zalua andro. 

12 Ba halöWõ ndra sinenge andro alua 
zagahõlihõli dodo ba gotalua niha sato. Ba 

wa ha sambua dodo owulo fefu zamati ba 
Golayama Zalomo ba Nomo Z0'aya. 

13Ba lõ niha baero si barani owulo si fao 
niha samati andro. Lafosumange zamati 
andro niha sato. 

14 itugu ara itugu ato zamati khõ Zo'aya 
-- he ira matua, si mano gõi ndra alawe. 

1> Alua gõi zi mane da'e: la'ohe zofökhõ 
ba heahea ma ba dufo, la'ohe ba lala, 
ena'õ he ha gõna ira lumo Wetero, na itõrõ 
da'õ. 

1616 aetu la'ondrasi niha moroi ba 
mbanua si fasui Yeruzalema. La'ohe 
zofõkhõ awo nira'u wa'abõlõö zi lõ sõkhi. 
Ba tefadõhõ niha andro fefu. 

17 Lalau hadia ia ira ere sebua awo ndra 
nifahaõnia, ya'ia ndra Sadukai'o boro 
wa'afõkhõ dõdõra. 

18 Lara'u ndra sinenge andro ba labe'e 
bakha ba gurunga. 

19Ba hiza ba zi bongi da'õ, tohare 
mala'ika Zo'aya samokai mbawa ndruhõ 
gurunga. |'ohe baero ndra sinenge andro. 
Imane mala'ika andro khõ ndra sinenge, 

20"Mi'ae'e ba mizizio ba Nomo Zo'aya 
ba mi'ombakha'õ ba niha sanandrõsa ba 
wa'auri si bohou andre." 

21 La'o'ð wehede mala'ika andro ira 
sinenge. Sahulõ wongi sibai numalõ ira 
ba Nomo Zo'aya ba mamahaõ ira ba da'õ. 
Gasagasa da'õ tohare gõi ndra ere sebua 
awo ndra nifahaõnia, lalau rafe si fao ira 
salaWa niha Yahudi. Aefa da'õ lafatenge 
niha ba wanga'i ira sinenge andro moroi 
ba gurunga ena'o la'ohe fõnara. 

22 Ba me larugi gurunga nifatenge andro, 
la'ila wa lõ ya'ira bakha ba gurunga. 
Mangawuli ira ba wangombakha da'õ ba 
rafe. 

23 Lamane ba rafe zanguhuku andro, "me 
marugi gurunga, ba ma'iila no tehaogõ 
tekusi mbawa ndruhõ ba manaro ndra 
sanaro andro ba mbawa ndruhõ. Ba me 
mabokai mbawa ndruhõ andro, samõsa lõ 
nisõndrama niha bakha.” 

24 Me larongo da'õ ira hõgõ zanaro Omo 
Zo'aya awõ ndra ere sebua, abu dõdõra 
khõ ndra sinenge andrõ awõ wa'ata'u ira 
hadia zalua dania. 

25Samõsa ndra matua solohe turia 
imane, "Mifondrondrongo! Niha nibe'emi 
ba gurunga andrõ, mamahað niha sato ira 
iada'e ba Nomo Zo'aya!" 

26Hõgõ zanaro ba Nomo Zo'aya awo 
ndra sanaro tano bõ'ð, numalõ wangai 

mangawuli ira sinenge andrõ. Ba tenga ba 
wõnu lahalõ ira, bõrõ me ata'u ira ba niha 
sato; ma dania latebu ira kara. 

27La'ohe ndra sinenge andro fõna rafe 
zanguhuku. Ifareso ira ere sebua. 

28 (mane, "No matenaWa sibai ami 
ena'õ boi mamahaõ ami sanandrõsa ba 
niha andro. Ba hiza, hadia zi no milau! 
Mifazaewe wamahaõmi da'õ ba zi sagõrõ 
Yeruzalema, ba mibe'e ba huluma wa boro 
ndra'aga wa mate niha da'ê." 

23 Latema li ira Fetero awö ndra sinenge 
tano bõ'ð, lamane, "Lo tola 18'8 ma'o'õ khõ 
Lowalangi ba tenga ba niha. 

30 Yesu, niforõfami andro, no l'orifi la 
mangawuli Lowalangi ndra tuada. 

31 Ba no Ibe'e khõ-Nia wetaro awo kuaso 
salaWa Lowalangi tobali Sondrõnia'õ ba 
Sangorifi; ena'õ tola lafalalini gera'erara 
soi Gizera'eli fa tola manema fangefa ira. 

32 Samaduhu'ö ndra'aga ba da'õ fefu 
-- va'aga awo Geheha Lowalangi nibe'e 
Lowalangi ba niha solo'õ oroisa-Nia.” 

33Mofõnu sibai ndrotondroto Zanguhuku 
ba Agama me larongo da'õ, ba ha sara 
dõdõra wamunu ira sinenge andrõ. 

34Ba hiza ba gotalua ndrotondroto 
Zanguhuku ba Agama andro so zotõi 

Gamali'eli. Guru agama nifosumange niha 
sato ia. Muzizio ia ba ifaWa'õgõ ena'õ 
la'ohe baero ndra sinenge andro ua. 

35Imane ba rafe Zanguhuku ba Agama 
andro, "Ya'ami ira talifusõ niha Gizera'eli! 
Mihaogõ wo'angeragõ hadia nilaumi ba 
niha andre. 

36 No irai so mefõna Deoda, sanguma'õ 
sebua ia, irege so mato Ofa ngaotu niha 
zolo'õ ya'ia. Ba hiza labunu ia ba muzawili 
fefu zolo'õ ya'ia andro ba taya mano 
halõWõnia. 

37 Aefa da'ö ba maoso Yuda banua 
Galilea me inõtõ latanõ doi niha ba zura, 
ba idõnisi niha solo'õ khõnia. Ba hiza no 
labunu gõi ia, ba fefu zolo'õ khõnia ba 
ahori muzawili. 

38 Era'eragu ba zalua andre: boi milau 
hadia ia ba niha andre, akha aefa ira. Bõrõ 
na moroi ba niha wamahaõ awo halõWõra 
andrõ ba taya dania. 

39 Ba hiza na moroi khõ Lowalangi, 
ba tebai mikalaisi ira. Ma na'i oroma 
wa solawa Lowalangi ami." Itema rafe 
zanguhuku menemene Gamali'eli andrõ. 

40 Lakaoni ndra sinenge andro labõbözi 
ba lategu ira wamahao sanandrõsa khõ 
Yesu. Aefa da'õ awena la'efa'ð ira. 

41 Lardi rafe Zanguhuku ba Agama andro 
ira sinenge si fao fa'omuso dodo, bõrõ me 
Itehe Lowalangi te'o'aya ira boro Yesu. 

42 Ero ma'õkhõ mamahaõ ira ba Nomo 
Zo'aya ba ba nomo niha, ba wama'ema 
Turia Somuso Dodo sanandrõsa khõ 
Yesu wa Ya'ia andro Razo Sangorifi si no 
mufabu'u andro. 

Tltugu ara itugu ato niha solo'õ khõ 

Yesu. Me inõtõ da'õ alua wasõndrata 
dodo ba nifahaõ soi niha Yehuda samake 
li Yunani ba niha Yahudi, samake li 
Heberai'o. Lamane sangoguna'o li Yunani, 
"Lo lasõndra ira alawe khõma mbuala 
fanolo ba zoguna sero ma'õkhõ nibagibagi 
ba niha." 

2 Andrõ la'owuloi fefu nifahaõ ira 
sinenge andro si felendrua ba lamane 
khõra, "LO sõkhi na mibato wanuriaigõ 
Taroma Li Lowalangi, ba wangohalõWõgõi 
sanandrõsa ba go. 

3 Bõrð da'ð, mifili ba gotaluami dafitu zi 
sõkhi turia ba nifatõrõ Geheha Lowalangi 
ba satuatua, si tola mangohalõwõgõi da'õ; 

#bord me omasiga mangandro ba 
manuriaigõ Taroma Li Lowalangi mano." 

> Fao dodo zato fefu ba niWa'õ ndra 
sinenge andrõ. Lafili Zitefano, si faduhu 

sibai tõdõ khõ Yesu ba nifatõrõ Geheha 
Lowalangi. Lafili nasa: Filifo, Ferokhoro, 
Nikanoro, Timono, Faremenasa, Nikola'iti 
moroi ba Gandriokhia; heWa'ae tenga niha 
Yahudi ia ba hiza no tobali solo'õ agama 
niha Yahudi ia. 

6La'ohe khõ ndra sinenge zi dafitu 
andro. Mangandrõ ndra sinenge khõra ba 
la'andrõ howuhowu soroi Zo'aya soguna 
khõra. 

7Si manõ wa itugu teboloso duria 
Lowalangi ba itugu ato zolo'õ khõ Yesu ba 
Yeruzalema. Ba ato gõi ndra ere si faduhu 
todo khõ Yesu. 

8 Ifahowu'ð Zitefano Lowalangi, irege oya 
ifazokhi zagaholiholi dodo ba si lo ya'iya'ia 
ba gotalua niha sato. 

ə? Ba hiza so gõi niha si fatiu todo khõnia; 
ya'ia ndrotondroto gosali, ya'ia nifotõi 
Gosali Niha si no Mu'efa'õ. Ndrotondroto 
gosali andrõ ya'ia ndra niha Yahudi moroi 
ba mbanua Girene ba Alesandria. Fahuhuo 
ira awõ ndra niha Yahudi moroi ba Gilikia 
ba Asia khõ Zitefano. 

10 Ba tebai labu'a wehede Zitefano bõrõ 
me no lbe'e khõnia wa'atuatua Eheha 
Lowalangi ba wahuhuosa. 

11 Bõrõ da'ð lasêlê niha wanguma'õ, "No 
marongo i'o'aya Moze ba Lowalangi niha 
andre!" 

12 Şi manõ ira wamawe'e niha sato, ira 
salaWa niha Yahudi, awõ ndra guru agama. 
Ba mõi ira wondra'u Sitefano, la'ohe ia 
fõna ndra Sanguhuku ba Agama. 

13 Lahalð gõi sasisasi samaduhu'ð faya 
sanandrõsa khõ Zitefano. Lamane ira sasi 
andrõ, "Mango'aya niha da'e ba Nomo 
Zo'aya ni'amoni'õ awo wa'i'o'aya goroisa 
Lowalangi nifa'ema Moze. 

14 No marongo imane, Idudugö Nomo 
Lowalangi andre Yesu andrõ banua 
Nazareta, ba lwu'ai fefu hada nibe'e Moze 
khõda!" 

1> Lafaigi Zitefano fefu niha si so ba 
rafe Zanguhuku Agama andro. Ba ba 
ginõtõ da'õ hulõ mbawa mala'ika Zitefano 
wamaigira. 

l Isofu khõ Zitefano ere sebua imane, 
"Hadia, duhu fefu niWa'õ niha andro?" 

2? Itema li Sitefano imane, "He ya'ami ira 
talifusõ ba ira Ama! Mifondrondrongo 
niWa'õgu! No moi Lowalangi khõ duada 
Aberahamo fatua lõ si tewu'a ia moroi ba 
Harana, me ba Mezofotamia so ia nasa, 

3 imane, 'ROi danõmi ba talifusõu. Ae'e ba 
mbanua ni'oroma'õ-Gu khou dania.' 

4 irði danõ Kasedimi Aberahamo, awu'a ia 
ba Harana. Me no mate nama Gaberahamo, 
Ifawu'a Lowalangi Gaberahamo ba dané 
andre, si so ira talifusõ awo ndra ama 
iada'e. 

> Me inõtö da'õ ma'ifu lõ nibe'e Lowalangi 
khõ Gaberahamo dané da'e tobali 
okhõtania; lõ mube'e khõnia zi sambua 
lahe. Ba hiza no Ifabu'u Lowalangi 
wame'e khõ Gaberahamo tobali okhõtania 
awo nga'õtõnia. LO nasa iraono khõ 
Gaberahamo me inoto da'õ. 

6Ba hiza Imane khõnia Lowalangi, 'Tobali 
si fatewu nga'õtõu dania ba dané niha 
bõ'ð. La'osawuyu ira sowanua ba dané 
andro lafakao ira Ofa ngaotu fakhe wa'ara. 

7 Ba hiza, Uhuku niha sangosawuyu ya'ira, 
larõi danõ andro dania ba lafosumange 
Ndra'o ba nahia andre.' Si mano wehede 
Lowalangi. 

8 Me no aefa lWa'õ da'õ, I'a'aro'õ wawu'usa 
li andro Lowalangi faoma famoto iraono. 
Andrõ me no tumbu Giza'aki, ono 
Gaberahamo, laboto ia me no Walu ngaluo 
wa'ebuania. Iboto gõi nononia lza'aki, ya'ia 
Yakobo. Ba iboto gõi Yakobo ndraononia 

andrõ si felendrua, si tobali furugõ niha 
Yahudi. 

9 Afõkhõð dodo ndra tuada khõ Yosefo 
irege la'amawa ia tobali sawuyu ba dané 
Miserai. Ba hiza faofao khõnia Lowalangi. 

10 Lowalangi andro zangefa'ð ya'ia moroi 
ba ngawalõ gabula dodo. Ibe'e khõnia 
wa'ebua dodo ba fa'atuatua Lowalangi me 
mõi ia fõna Wara'o razo ba dané Miserai, 
irege ibali'õ ia gubernur ba danõ Miserai 
ba tobali satua ba nomo Wara'o. 

11 Aefa da'õ ba alua lofo sebua ba zi 
sagõrõ tano Miserai awo danõ Kana'ana, 
irege marase sibai niha. Ba lõ lasõndra 
zoguna ira furugõda. 

12 Ba me irongo Yakobo so gõ ba dané 
Miserai, ba ifatenge ndraononia, ya'ia ndra 
tuada, we'amõi ba da'õ si fõfõna sibai. 

13 Me mõi ba zi mendrua kali, 'ombakha'õ 
ia Yosefo khõ ndra talifusõnia. Ba awena 
aboto ba dodo razo danõ Miserai dalifusõ 
Yosefo andro. 

14 Aefa da'õ i'oroi'õ Yosefo khõ namania 
Yakobo, ena'õ na awu'a ia awo zi sambua 
omo ya'ira numalõ ba dané Miserai — fitu 
ngafulu a lima niha wa'ato fefu. 

15 Ba awu'a Yakobo numalõ ba dané 
Miserai ba mate ia ba da'o awo ndra tuada. 

16 La'ohe mangawuli mbotora ba Zikhema 
ba lako'o ba lewato si no i'õli Aberahamo 
moroi ba mado ndraono Hemori ba 
Zikhema. 

17 Me no arakha irugi inõtõ Ifalua 
wawu'usa li-Nia Lowalangi khõ 
Gaberahamo, no itugu ato soida ba danõ 
Miserai. 

18 Ba gafuriata so razo tanõ bõ'ð si lõ 
mangila Yosefo samatõrõ ba dano Miserai. 

19 l'o'aya soida razo andro ba ifakao ndra 
tuada. Ifaso ira ena'õ latibo'õ ndraono 
sawuyu khõra ena'õ tefakao ba mate. 

20 Me inõtõ da'õ tumbu Moze; iraono si 
sõkhi sibai ia. Tõlu wawa terorogõ ia ba 
nomo namania, 

21 ba me no tetibo'õ ia, maoso nono 
Wara'o alawe ihalõ ba irorogõ hulõ 
nononia samõsa. 

22 Tefahaõ ia ba ngawalõ wa'atuatua ba 
danõ Miserai ba tobali ia niha safõnu 
kuaso na fahuhuo ia ma hadia ia nilaunia. 

23Me no õfa wulu fakhe wa'ebua Moze 
tumbu ba dõdõnia wamaigi soinia niha 
Gizera'eli. 

24 i'ila samõsa moroi ba soinia andro 
nifakao niha Miserai; ilau mbalõ niha 
nifakao da'õ ba ibunu niha Miserai andro. 

25 |walinga aboto ba dõdõ soinia Moze wa 
Ibali'o fakake ia Lowalangi ba wangefa'õ 
va'ira. Ba hiza lõ aboto ba dõdõra. 

26 Mahemolu da'õ i'ila zui darua 
niha Gizera'eli si fasõndra, omasi ia 
wangatulõ'õ ya'ira. Imane, 'He ya'ami ira 
talifusõ, no si fatalifusõ ami andre. Hana 
wa fasõndra ami?" 

27 JItuli'õ Moze zamõzi awõnia andro ba 
imane khõ Moze, 'Haniha zamataro ya'ugõ 
tobali salaWa ba sanguhuku khõma? 

28 Hadia omasi'õ õbunu ndra'odo si mane 
famunumõ niha Miserai andrõ menewi?' 

29 Me irongo niWa'õ niha andro Moze, 
moloi ia moroi ba dané Miserai, torõi ia ba 
dané Midiano. Mo'ono ia ba da'õ dombua 
ono matua. 

30 Ofa wulu fakhe aefa da'õ mõi khõ Moze 
samõsa mala'ika ba dané si mate ahato ba 
Hili Sina'i. Tohare mala'ika andro bakha ba 
holahola galitõ ba ngafu ndru'u. 

31 Ahõli dodo Moze wamaigi da'õ, irege 
ihato'o ia wamaigi hadia ia da'õ. Irongo li 
Zo'aya sanguma, 

3?'Lowalangi ndra tuau Ndra'odo; 
Lowalangi Gaberahamo, Lowalangi 
Giza'aki ba Lowalangi Yakobo.' Manizinizi 

Moze bõrõ wa'ata'u irege lõ ifahatõ ia 
sa'ae ba gamaudu da'o. 

33 Aefa da'õ irongo zui li Zo'aya 
sanguma'õ, 'Heta mbadagahe si so ba 
gaheu andro. Bõrõ me tanõ ni'amoni'õ 
dané ba zi zizio ya'ugõ. 

34 No U'ila ba no Uhaogõ wangosisi'õ 
famakao mbanua-Gu ba danõ Miserai. No 
Urongo wangarõngarõra ba tohare sa'ae 
Ndra'o ba wangefa'õ ya'ira. Aine, iada'e! 
Ufatenge ndra'ugõ wangawuli ba dané 
Miserai.' 

35 Moze andrõ, si lõ latema'õ niha 
Gizera'eli ba nitimbagõ faoma fehede, 
'Haniha zamataro ya'ugõ tobali salaWa 
ba sanguhuku khõma?' ba sindruhunia 
no nifatenge Lowalangi tobali salaWa ba 
sangorifi, si fao fanolo moroi ba mala'ika 
si mõi khõnia ba ndru'u si holahola andrõ. 

36 Moze andro zolohe soi Gizera'eli 
we'amõi baero moroi ba danõ Miserai, me 
no ilau zagahõlihõli dodo ba danõ Miserai, 
ba Nasi Soyo awo ba dané si mate ofa 
wulu fakhe wa'ara. 

37 Ya'ia zanguma'ö ba soi Gizera'eli, 
'Ibe'e khõmi samõsa zama'ele'õ Lowalangi 
nifili-Nia moroi ba gotaluami, si mane 
fanuyu-Nia va'odo.' 

38 Moze andro gõi, ba gotalua soi 
Gizera'eli ba dané si mate, zi tobali 
sangiagõ otalua ndra mala'ika si fahuhuo 
khõnia ba Hili Sina'i ba ira tuada. Ya'ia 
zanema turia sauri moroi khõ Lowalangi 
ba wama'ema khõda. 

39 Ba heWa'ae si mané ba lõ sa'atõ la'o'õ 
linia ira tuada. Latimbagõ ia ba omasi ira 
mangawuli ba dano Miserai. 

40] amane khõ Ga'aroni, 'Fazõkhi khõma 
lowalangi, ena'õ idõnia'õ ndra'aga. Bõrõ 
me lõ ma'ila hadia zalua khõ Moze, 
sangeheta ya'aga moroi ba dané Miserai!' 

41 Me inõtõ da'õ lafazõkhi nono zaWi, 
ba labe'e zumange ba nono zawi balaki 
andro. Lalau gowasa wamosumange 
nifazõkhi dangara samõsa. 

42 Andrõ lrõi ira Lowalangi, aefa da'õ 
lafosumange ndrõfi ba mbanua. Faudu 
da'õ ba nisura ba mbuku ndra sama'ele'õ. 
Lamane, 'He ya'ami niha Gizera'eli! Tenga 
khõ-Gu wa mitaba ba mibe'e zumange ba 
zi õfa wulu fakhe ba dané si mate. 

43 No mi'osa'õ nose Molokho awõ 
lowalangimi dõfi andro ya'ia Refano; da'õ 
wamaedo nifazõkhimi ba nifosumange. 
Börõ da'õ Utibo'ð ami arõu yefo ba danõ 
Mbabeli.' 

44 Ose nahia we'amõi Lowalangi ba niha, 
so khõ ndra tuada ba danõ si mate. 
Tefazõkhi nose andro niWa'õ Lowalangi 
khõ Moze molo'õ dumaduma ni'oroma'õ 
Lowalangi khõnia. 

45 Aefa da'õ la'ohe nose andrõ ira tuada 
me lafadõni danõda andre si fao Yosua 
moroi ba wa'abõlõ soi nifofanõ Lowalangi 
fõnara. So nose andro irugi ginõtõ Dawido. 

46 l'omusoi'ð dõdõ Lowalangi Dawido. 
"andro khõ Zo'aya ena'õ ifazõkhi sambua 
nomo khõ Lowalangi nifosumange 
Yakobo. 

47 Ba hiza Salomo zamazökhi omo andro 
khõ Lowalangi. 

48 Ba hiza no fondrege zebua Lowalangi 
lõ torõi la ba nomo nifazõkhi niha; bõrõ 
me no tesura ba mbuku zama'ele'õ si 
mane, 

49'Dadaoma-Gu mbanua si yawa, ba 
danedane gahe-Gu danõ. Hadia nomo 
nifazõkhimi khõ-Gu? Hezo nahia khõ-Gu 
wolombase? 

>0 Hadia tenga Ya'o zamazökhi fefu hadia 
ia?" Imano Lowalangi. 

>! Tenga mai wa'abe'e hõgõmi ya'ami ira 
talifusõ ba afõkhõ sibai khõmi wolo'õ khõ 
Lowalangi! No afiso sibai dõgi dalingami 

wamondrongo Taroma Li Lowalangi! 
Fagõlõ ami khõ ndra tuami; wolaWa Eheha 
Lowalangi! 

>? Hadia so zama'ele'õ si lõ lafakao ira 
tuami? Labunu fefu nifatenge Lowalangi 
andrõ mbõrõta si no mangombakha wa 
tohare Genoni Lowalangi satulõ andro. 
Ba iada'e mi'a mbõli ba mibunu Zawuyu 
Lowalangi andro. 

33 No lafa'ema khõmi goroisa Lowalangi 
ira mala'ika, ba hiza lõ mi'o'õ!" 

>4 Me larongo ira ndrotondroto 
Zanguhuku ba Agama niWa'õ Zitefano 
andrõ fefu, afõkhõ dõdõra ba mofõnu 
sibai ira khõnia. 

>> Ba hiza, ifaigi mbanua si yawa Sitefano 
nifatõrõ Geheha Lowalangi andro. l'ila 
lakhõmi Lowalangi ba no muzizio Yesu ba 
nahia wamatõrõ ba gambõlõ Lowalangi. 

>6Imane Sitefano, "Mifaigi, u'ila 
teboka zorugo ba no muzizio ba 
gambõlõ Lowalangi Nono Niha nifatenge 
Lowalangi!" 

>” Laduhõ dõgi dalingara ndrotondroto 
rafe Zanguhuku ba Agama ba mu'ao ira, 
lahurufai Zitefano. 

>8 |adoni ia baero mbanua ba latebu 
ia kara. Niha sato sangila salua andro, 

lafagogohe'õ nukhara khõ nono matua 
sotõi Saulo. 

>9 Me latetebu Zitefano, mu'ao ia imane, 
"He Yesu So'aya, tema nosogu!" 

60]bhalõduhini dané ba mu'ao ia ebua 
linia imane, "He So'aya be'e aefa khõra 
horõra andre!" Me no aefa iWa'õ da'õ ba 
aetu nosonia. 

l Ba omuso dodo Zaulo wangi'ila 
8 famunu andro. Me luo da'õ gõi, 
ibõrõtaigõ lagohi zamati ba Yeruzalema, 
irege fefu ira muzawili ba zi sagõrõ tano 
Yudea ba Samaria baero ndra sinenge 
andro. 

2Lako'o Zitefano ya'ira sangata'ufi 
Lowalangi ba mege'ege sibai ira. 

3 Ba itohugõ wamakao banua Yesu 
Saulo andro. Idõdõrõdõrõi nomo ba idèni 
baero niha samati, ba ibe'e ira bakha ba 
gurunga. 

4 Laturiaigõ Duria Somuso Dõdð soroi 
Lowalangi gofu heza niha samati si zawili 
andro. 

> Numalo Wilifo ba mbanua Zamaria ba 
ituriaigõ ba niha si so ba da'õ zanandrosa 
kho Razo Sangorifi nifabu'u Lowalangi. 

6Me larongo fahuhuo Wilifo ba la'ila 
dandra sahõlihõli dodo nilaunia, ba ato 
zanõngõni hadia niWwa'õ Wilifo. 

7 Oya wa'abõlö zi lõ sõkhi so'ira'ira, 
me tefofanõ ira moroi ba niha si no 
ira'u fa'abõlõ zi lõ sõkhi andro. Oya gõi 
niha sombuyumbuyu ba niha sakelakela 
nifadõhõ. 

8Ba oi omuso dödõ niha si so ba Zamaria 
andro. 

2Ba mbanua da'õ so samõsa zotõi 
Simoni, no ara tehõngõ ia ba niha Zamaria 
bõrõ wa'ebua gelemunia. Imane ba niha 
sato. Niha si lõ harumani wa'ebua ndra'odo 
andre. 

100j ahõli dodo niha fefu wamaigi ya'ia. 
Lamane, "Fa'abõlõ Lowalangi niha andre, 
nifotõi 'Fa'abõlõ Sebua'." 

11 No ara sibai ibe'e ahõlihõli dodo niha 
irege lafaigifaigi sibai ia. 

12 Ba hiza ituriaigõ khõra Filifo Duria 
Somuso Dodo sanandrõsa ba wamasindro 
Lowalangi famatõrõ-Nia ba gulidanõ 
andre awo zanandrõsa khõ Yesu Keriso, 
Razo Sangorifi andro. Ba faduhu dõdõra 
ba duria nifa'ema Wilifo, ba tebayagõ 
idanõ ira — he ira matua ba si mano gõi 
ndra alawe. 

13 Faduhu gõi dodo Zimoni. Ba me no 
aefa labayagõ idanõ ia, maoso ia i'o'ð 
Wilifo. Ahõli dõdõ Zimoni ba zagahõlihõli 
dodo andro salua. 

14 Larongo ira sinenge ba Yeruzalema 
wa no latema Daroma Li Lowalangi niha 
Zamaria. Bõrõ da'ð lafatenge ndra Fetero 
ba Yohane ba da'o. 

15 Me tohare ndra Fetero ba Yohane, 
mangandrõ ira ena'õ latema Geheha 
Lowalangi niha Zamaria, 

16 bõrð me samõsa lõ ba gotaluara 
nifatõrõ Geheha Lowalangi, me ha ba dõi 
Yesu So'aya labayagõ idanõ ira. 

17 Latufa tanga ira Yohane ba Fetero 
hõgõ ndra niha Zamaria andro; ba latema 
Geheha Lowalangi. 

18 jila Simoni wa bõrõ me latufa hõgõ 
niha Zamaria andro ira sinenge wa 
manema Eheha Lowalangi ndra niha 
andro. Maoso Zimoni i'ohe gefe khõ ndra 
sinenge, khõ Wetero ba Yohane, 

19 imane, "Mibe'e khõgu kuaso andro gõi 
ena'õ na utufa hõgõ niha, latema Geheha 
Lowalangi." 

20 Imane Fetero, "Ya mõi ndra'ugõ si fao 
ana'au andrõ! Hadia õwalinga tola ni'õli 
faoma kefe mbuala Lowalangi andrõ? 

2116 moguna ndra'ugö wefao ba 
halõWõma, bõrõ me lõ atulo dõdõu khõ 
Lowalangi. 

22 Bõrð da'õ rõi gera'era dõdõu si lõ sõkhi 
andro, ba angalulu ba wangandrõ khõ 
Zo'aya ena'õ |'efa'õ khou gera'era si lõ 
sõkhi andrõ! 

23 Bõrð me afõnu fa'alege dodou ba 
i'osawuyu ndra'ugõ si lõ sõkhi.” 

24Ba imane Simoni khõ Wetero ba 
Yohane, "Mitolo, mi'andrõ khõ Zo'aya 
ena'õ ma'ifu boi alua khõgu niWwa'õmi 
andro." 

25 Me no aefa mamaduhu'ö ira ba 
laturiaigo Daroma Li Zo'aya, mangawuli 
Wetero ba Yohane ba Yeruzalema. Ba dalu 
lala laturiaigo Duria Somuso Dodo ba 
mbanubanua ba danõ Zamaria. 

26 Muhede samõsa mala'ika Zo'aya khõ 
Wilifo imane, "Ae'e ofanõ! Ae'e tanõ miyõu 
ba lala sanõrõ Yeruzalema numalõ ba 
Gaza." LO nihaniha ba lala andro. 

27 Mofanõ Wilifo. Ba ginõtõ da'õ so 
fagaWe sebua ba nomo Razo Etiofia 
mangawuli ia ba mbanuara. FagaWe sebua 
niha andro sololohe fefu okhõta Kandrake, 
ratu ba Getiofia. No mõi niha andro ba 
Yeruzalema wangandrõ khõ Lowalangi 

ba iada'e mangawuli ia ba guretania. 
Ba wedadaonia ba gureta ibaso Mbuku 
Yesaya Sama'ele'õ. 

28(8:27) 

23Imane Eheha Lowalangi khö Wilifo, 
"Ae'e hatö'õgõ ba gureta andro." 

30 Ihatõ'ð ia ba gureta Filifo ba irongo 
mombaso Buku Yesaya niha andro. Isofu 
khõnia Filifo imane, "Hadia aboto ba 
dõdõu nibasomõ andro?" 

31 Itema li niha andrõ imane, "Hewisa 
wa tola aboto ba dõdõgu, na lõ niha 
samobawa lala khõgu?" Ikaoni Wilifo 
we'amõi yaWa ba gureta awõnia. 

32 Da'e ayati andro nibasonia, "Hulö 
mbiribiri ni'ohe ba wanaba ia, hulõ 
nono mbiribiri si lõ hedehede na laguti 
mbu-Nia, si man la lõ hedehede. 

33 La'o'aya la ba lalau khö-Nia zi lõ atulõ. 
Teheta noso-Nia moroi ba gulidanõ irege 
samõsa lõ si tola manutunõ nga'õtõ-Nia." 

34 Imane fagawe sebua andro khõ Wilifo, 
"Tandraigõ ombakha'õ khõgu haniha 
niWa'õ zama'ele'õ andre? Hadia ya'ia 
samõsa ma zui niha b0'6?" 

35 Ibõrõtaigö fahuhuo Wilifo; i'oguna'ö 
ayati'ayati andro ba wamõbõrõ fanuriaigõ 

Turia Somuso Dodo sanandrõsa khõ Yesu 
khõ fagawe sebua andro. 

36 Ba dalu lala larugi nahia si so idanõ. 
Imane fagawe andro, "Faigi hiza nidanõ! 
Hadia nasa zambo fa tola tebayagõ idanõ 
ndra'0?" 

37 [Imane Filifo, "Na moroi ba dõdõu 
wa'afaduhu dõdõ, tola mubayagõ ndra'ugõ 
idanõ." Imane fagaWe sebua moroi ba 
Getiofia andrõ, "Faduhu dõdõgu wa Yesu 
Keriso no Ono Lowalangi."] 

š8[folombase guretania; fao ira Wilifo 
fagaWe andrõ, darua ira we'amõi ba 
nidanõ, ba ibayagõ ia idanõ Filifo. 

39 Ba me mõi ira yawa moroi ba nidanõ, 
ihalõ Wilifo Eheha Lowalangi moroi ba 
nahia andro. LO sa'ae i'ila ia fagaWe banua 
Getiofia andro. Itohugõ wofanõnia fagaWe 
sebua andro fao fa'omuso dodo. 

40 l'anema'ð ba Gasoto so Wilifo. Ba 
me itohugõ wofanõnia, ituriaigõ Duria 
Somuso Dodo sanandrõsa khõ Yesu ba 
mbanua misa irugi Kaizarea. 

TGasagasa da'õ, lõ mamalõ Zaulo 
wameta'u awo wamunu solo'õ khõ 
Yesu So'aya. Mõi ia khõ gere sebua, 
2wangandrö sura kuaso we'amõi ba 
nomo'omo wangandrõ niha Yahudi ba 

Ndramaseko, ena'õ tola ira'u na isõndra 
niha si faduhu todo khõ Yesu, ba i'ohe ba 
Yeruzalema. 

3 Me numalõ ia ba Ndramaseko, me ahatõ 
ia ba mbawa goli mbanua, i'anema'o so 
haga moroi ba mbanua si yaWa samasui 
Saulo. 

+ Alau tou ia ba danö ba irongo li si hede 
khõnia sanguma'õ, "He Saulo, he Saulo! 
Hana wa õgohi Ndra'o?" 

>Isofu Saulo imane, "He So'aya, haniha 
Ndra'ugõ?" Itema li si hede andro Imane, 
"Yesu Ndra'odo, nigohimõ. 

6 Hiza fazaWa'õ ba ae'e ba Ndramaseko. 
Ba da'õ te'ombakha'õ khou hadia ia 
nilaumõ." 

7 Oi tokea niha si fao khõ Zaulo irege 
tebai muhedehede ira; bõrõ me larongo li 
andrõ ba samõsa lõ ni'ilara niha. 

8Muzizio Zaulo ba ibokai hõrõnia, ba 
hiza tebai i'ila hadia ia sa'ae. Andro 
lagogohe dangania ba la'ohe ia numalõ ba 
Ndramaseko. 

9 Tõlu ngaluo tebai i'ila niha ba ma'ifu lõ 
manga ia ba lõ ibadu nidano. 

10So zolo'ð khõ Yesu So'aya ba 
Ndramaseko, Anania dõinia. Muhede 
khõnia Zo'aya ba gangilata. Imane So'aya, 

"He Anania!" Itema li Anania imane, "Ya'e 
ndra'odo, So'aya." 

11 Imane So'aya, "Ofanõ iada'e. Ae'e ba 
nomo Yuda ba lala sadõlõ andro. Sofu ba 
da'õ haniha zotõi Saulo moroi ba mbanua 
Daresu. Mangandrõ niha andro iada'e, 

12 ba gangilata no i'ila niha sotõi Anania, 
sangondrasi ya'ia ba sanufa ya'ia faoma 
tangania ena'õ tola i'ila niha mangawuli.” 

13 Itema li Anania imane, "He So'aya, 
no urongo ato niha samatumatunõ niha 
andre, mendrua manõ wamakaonia 
banua-U ba Yeruzalema. 

14 Ba no so ia iada'e si fao fanehegõ 
moroi khõ ndra ere sebua ba wondra'u 
niha samati khõ-U." 

15Ba hiza imane So'aya khõ Ganania, 
"Ae'e manõ! Bõrõ me no Ufili ia tobali 
enoni-Gu, ena'õ tobali sanuriaigõ ia 
khõ-Gu ba soi bõ'ð si tenga agama Yahudi 
awõ ba ndra razo, ba ba soi Gizera'eli gõi. 

16 Ba U'oroma'õ khõnia wamakao si lõ 
tola 15'8 itaõgõ boro Ndra'o." 

17 Numalõ Ganania ba nomo andrõ ba 
itufa tangania hõgõ Zaulo. Imane Anania, 
"Ya'ugõ talifusõgu Saulo, Yesu So'aya, 
ni'ilau ba lala me numalõ ndra'ugõ ba 
da'e, zamatenge ya'odo ena'õ tola õ'ila 

niha mangawuli ba Ifatõrõ ndra'ugõ Eheha 
Lowalangi." 

18 l'anema'ð atoru moroi ba hõrõ Zaulo 
zi hulõ hunahuna gi'a ba awena tola i'ila 
niha mangavuli. Maoso ia, ba tebayagõ ia 
idanõ. 

19 Abõlõ ia mangawuli me no aefa ilau 
manga. Torõi Zaulo ba Ndramaseko awo 
zolo'õ khõ Yesu ba zi ha'uga ngaluo fa'ara. 

201d616 ia ba nomo wangandrõ ba 
ituriaigõ wa Yesu andro no Ono Lowalangi. 

21 Ahõli dodo niha fefu wamondrongo 
khõ Zaulo. Lamane, "Hadia tenga ya'ia 
andre zamunu fefu si faduhu todo khõ 
Yesu ba Yeruzalema? Mõi ia ba da'e 
wondra'u ba wolohe ya'ira khõ ndra ere 
sebua!" 

2? Ba itugu abölõ Zaulo. Tandratandra 
ni'ombakha'õnia sanandrõsa khõ Yesu 
andro isõsõ dodo niha, wa Razo Sangorifi 
Yesu andro, irege tebai lafadaõ linia ira 
niha Yahudi si so ba Ndramaseko. 

23Me no ara ma'ifu, mamagõlõ ndra niha 
Yahudi ba wamunu Saulo. 

24Ba hiza i'ila ni'era'era dõdõra. Sara luo 
sara mbongi latarogo ia ba mbawa goli ba 
wamunu ya'ia. 

25 Samuza mbongi, lahalõ Zaulo ira 
nifahaõnia, ladada ia baero gõli mbanua 
faoma ragaraga. 

26 Numalõ Zaulo ba Yeruzalema ba 
itandraigõ wefao khõ ndra solo'õ khõ 
Yesu. Ba hiza atau ira khõnia, bõrõ me 
lõ faduhu dõdõra wa sindruhundruhu no 
tobali solo'õ Yesu ia. 

27 Mõi khõnia Mbaranaba, ba i'ohe ia khõ 
ndra sinenge. Itutunõ Baranaba hewisa 
me i'ila Zo'aya ba dalu lala Saulo, ba 
hewisa wehede Zo'aya khõnia. 'ombakha'õ 
gõi Baranaba hewisa wa'abarani Zaulo 
wamahaõ ba Ndramaseko ba dõi Yesu. 

28Torõi awõra Zaulo ba fahuhuo ia si fao 
fa'abarani ba zi sagõrõ Yeruzalema ba dõi 
Zo'aya. 

29 Fahuhuo ba ifadaõ li ndra niha Yahudi 
samake li Yunani, ba hiza omasi ira labunu 
ja. 

30 Me la'ila samati bõ'õ da'õ, la'ohe Zaulo 
ba Kaizarea, aefa da'õ lafatenge ia ba 
Daresu. 

31 Sahono tõdõ mbanua Yesu ba zi 
sagõrõ Yudea, Galilea ba Samaria. Faoma 
fatolosa Geheha Lowalangi, itugu abõlõ ba 
itugu ato mbanua Yesu andro, boro me 
la'ata'ufi Lowalangi ba wa'aurira. 

32 Idõrõdõrõi mbanua Yesu gofu heza 
Fetero. Samuza ma'õkhõ i'ondrasi mbanua 
Zo'aya ba Lida. 

33 Falukha ia ba da'õ samõsa zotõi Enea, 
si no ombuyumbuyu ba si tebai maoso 
moroi ba nahia wemõrõnia no Walu fakhe 
wa-ara. 

34 Muhede Wetero khõ Genea imane, "He 
Enea, Ifadõhõ ndra'ugõ Yesu Keriso. Faoso 
ba ehao naha wemõrõmõ." l'anema'õ 
maoso Genea. 

3> Lafaigi Genea fefu sowanua ba Lida 
awo Zarona, ba faduhu dõdõra khõ Zo'aya. 

36 Ba Yofe, so ndra alawe sotõi Tabita. 
No samati kho Yesu ia. (Tõinia ba li 
Yunani ya'ia Doreka eluahania bõhõ.) LO 
mamalõ ilau halowo si sõkhi ba itolo niha 
si numana. 

37 Me inõtõ da'õ mofõkhõ ia ba mate. Me 
no aefa mufemondri mbotonia, labe'e ia 
ba mbate'e tanõ si yawa. 

3816 arõu Yofe andrõ moroi ba Lida. Ba 
me larongo ira solo'õ khõ Yesu so Wetero 
ba Lida, ba lafatenge darua niha we'amõi 
khõ Wetero, lafaogõ goroisa lamane, 
"Alio'õ ae'e ba da'e." 

39 'anema'õ maoso Wetero i'o'6 ira. Me 
irugi da'õ, ba la'ohe ia ba mbate'e tano si 

yawa. Lahurufai Wetero ira lakha mbanua 
ba da'ð, lalau me'e ba la'oroma'õ nukha 
awo mbaru sebua nitagu Doreka khõra me 
auri nasa ia. 

40 Ifofand ira baero fefu, ba ibalõduhini 
zalo wangandrõ. Aefa da'ð i'otahõgõ 
mboto Doreka ba imane, "He Tabita, 
faoso!" Ibokai hõrõnia Doreka, ba me i'ila 
Wetero ilau mudadao. 

41 |lgogohe dangania Fetero ba itolo ia 
wezizio. Aefa da'õ ikaoni Fetero niha 
samati si so ba da'õ awo ndra lakha 
mbanua andro, ba ibe'e khõra Doreka si 
no ifuli auri andrõ. 

42 Ba tehõngõ duria andro ba zi sagõrõ 
Yofe, irege ato zi faduhu todo khõ Yesu si 
tobali Razo Sangorifi khõra. 

43 Torõi Wetero mato ha'uga ngaluo ba 
da'õ ba nomo tuka guli sotõi Simoni. 

] 0 l Ba Kaizarea so samõsa zotõi 

Koronelio. Ya'ia samõsa kafite 
zaradadu ba "Zaradadu Gitalia”". 
2Sangata'ufi Lowalangi ia ba 
samosumange Lowalangi ira si sambua 
omo. Ato nitolonia niha Yahudi si 
numana, ba lõ mamalõ wangandrõnia khõ 
Lowalangi. 

3 Samuza ma'õkhõ mato bözi têlu tand 
owi i'ila ba gangilata samõsa mala'ika 
Lowalangi si tohare ba sogaoni ya'ia, "He 
Koronelio!" 

4 Ifaigi mala'ika andro Koronelio si fao 
fa'ata'u ba imane, "Hana Tuha?" Ba itema 
li mala'ika, "No itema wangandrõu ba 
fa'ebua dõdõu Lowalangi ba Itõrõ todo 
Lowalangi ndra'ugõ. 

> Fatenge niha ba Yofe wogaoni Simoni 
sotõi Fetero. 

6 Torõi ia ba nomo duka guli sotõi Simoni, 
si torõi ba zinga nasi." 

7 Me no mofanõ mala'ika si fahuhuo 
khõnia andrõ, maoso Goronelio ikaoni 
darua ngoningoninia ba samõsa ba 
gotalua zaradadu sanaro sangata'ufi 
So'aya. 

8 Itutund khõra Koronelio hadia zi no 
alua, ba ifatenge ira we'amõi ba Yofe. 

9 Mahemolu da'õ, me so ira na ba dalu 
lala ahatõ ba Yofe, numalõ miyawa ba 
nomo Wetero ba wangandrõ. 

10 Olofo sibai ia ba omasi ia wemanga. 
Gasagasa wama'anõ g6, isõndra sambua 
gangilata. 

fila teboka mbanua ba so zi hulõ 
nukha sebolo nidada mitou ba dané, no 
mufotawitawi. 

12 No so yawa ngawalõ gurifo si Ofa ahe, 
ba ngawalo gurifo sanana ba fofo. 

13 Ba so li si hede khõnia sanguma'ö, "He 
Fetero, faoso, faoso! Taba, ba a!" 

14 Imane Fetero, "Tebai, So'aya! LO irai u'a 
ngawalõ zi lõ sõkhi ba si ra'ið." 

15 ifuli imane khõnia li si hede andro, 
"Hadia zi sõkhi khõ Lowalangi, boi bali'õ 
si lõ sõkhi." 

16 Medõlu mangandrauli gangilata andro, 
aefa da'õ tefazaWa nukha andro miyawa 
ba zZorugo. 

17 Abu dodo Wetero wangerangera 
hadia geluaha gangilata andro. Fatua 
mangerangera Wetero, lasõndra nomo 
Wetero niha nifatenge Goronelio, ba no so 
ira fõna mbawa ndruhõ. 

18[ akaoni niha ba lasofu lamane, "Hadia 
so dome ba da'e, sotõi Simoni Fetero?" 

19 fatoutou manö tödõnia Fetero 
gangilata andrõ, ba muhede khõnia 
Geheha Lowalangi sanguma'õ, "He Fetero, 
so datõlu niha sangalui ya'ugõ. 

20 Alio'ð ae'e mitou ba bõi manufa dõdõu 
wolo'õ ya'ira, bõrõ me Ya'odo zamatenge 
va'ira.” 

21 Numalõ mitou Wetero ba imane ba 
niha andro, "Ya'odo ni'aluimi andro. Hana 
wa so ami?" 

22[ atema li lamane, "Kafite Koronelio 
zamatenge ya'aga ba da'e. Niha si sõkhi 
ia ba sangata'ufi Lowalangi, nifosumange 
niha Yahudi. Samõsa mala'ika Lowalangi 
zango'ou ya'ia wangandrõ ena'õ mõi'õ 
ba nomonia, bõrõ me si tobali fanema 
li wangandrõnia, me no teWa'õ khõnia 
wamondrondrongo hadia ia niWa'õu 
khõnia.” 

23 l'ohe ira yomo Fetero ena'õ momõrõ 
ba da'õ. Mahemolu da'õ, me aefa maoso 
Wetero, mofanõ ia fao khõra; so õsa 
zamati ba Yofe si fao gõi. 

24 Sara wongi aefa da'õ larugi Kaizarea. 
No ibalobaloi ira Koronelio ba ira 
talifusõnia awo ndra si fahuwu khõnia si 
no ikaoni. 

25 Me tohare Wetero, ifaondragõ ia 
Koronelio ba mangalulu ia fõna Wetero. 

26 [tolo ia wemaoso Fetero ba imane, 
"Faoso! Niha gõi ndra'odo.” 

27 Fatua fahuhuo ira Goronelio, numalõ 
bakha ba nomo Wetero. Ba da'õ i'ila ato 
niha sowulo. 

28 ifaigi ira ba imane, "No mi'ila ya'ami 
ira talifusõ wa tebai molo'õ agama niha 
Yahudi we'amõi ba fariawõ ba niha 
soi bõ'ð. Ba hiza no |'oroma'õ khõgu 
Lowalangi ena'õ boi ubali'õ si lõ sõkhi ba 
si ra'iõ gofu haniha. 

23 Da'õ mbõrõ me õ'andrõö mõido ba da'e 
lõ fatimba khõgu. lada'e omasi ndra'o u'ila 
hana wa Okaoni ndra'odo." 

30 Itema li Koronelio imane, "Tõlu ngaluo 
ba zi lalõ, me si mane wa'alaWa luo, 
mangandrõ ndra'o ba nomo mato bõzi 
tolu tano owi. 'anema'õ so niha si zizio 
fõnagu. No takitakile nukhania. 

31 Imane, 'He Koronelio! No Itema 
Lowalangi wangandrõu ba Itõrõ tõdõ-Nia 
wa'ebua dõdõu andro. 

32 Fatenge niha ba Yofe wogaoni niha 
sotõi Simoni Fetero. Torõi ia ba nomo 
duka guli zaWi sotõi Simoni gõi; ba zinga 
nasi so nomo andrõ.' 

33 Da'õ wa ufatenge niha wogaoni ya'ugõ. 
Ba ha wa'asõkhi dõdõu we'amõi ba da'e. 
No owulo ndra'aga iada'e fõna Lowalangi 

ba wamondrongo fefu niWa'õ Lowalangi 
nifa'emau khõma." 

34 Imane Fetero, "Awena aboto ba dõdõgu 
wa lõ Ifaehusi niha Lowalangi. 

35 Sangata'ufi Lowalangi ba solau satulõ, 
da'õ nitema-Nia gofu hadia soi ira. 

36 Tatu no aboto ba dödõmi Duria soroi 
Lowalangi nifa'ema Lowalangi ba soi 
Gizera'eli. Turia andro no Turia Somuso 
Dodo sanandrõsa ba wa'ohahau dodo khõ 
Yesu Keriso, So'aya ba niha fefu. 

37 Aboto ba dõdõmi hadia zalua ba zi 
sagõrõ Yudea, soroi Galilea me no aefa 
'o'ou wamayagõ idanõ andro Yohane. 

38 Mi'ila ya'ami ira talifusõ wa no Ifili Yesu 
moroi ba Nazareta andro Lowalangi ba no 
Ibe'e khõ-Nia Geheha Lowalangi ba kuaso. 
Mi'ila gõi wa no Itõrõi misa Yesu andro 
wolau si sõkhi; Ifadõhõ nira'u mbekhu, 
boro me fao khõ-Nia Lowalangi. 

39 Ya'aga samõsa no ma'ila hadia 
nilau-Nia ba dané niha Yahudi awõ ba 
Yeruzalema. Ba heWa'ae si mano laforõfa 
sa'atõ la ba labunu. 

40 Ba hiza ba ngaluo si têlu ifuli l'orifi la 
Lowalangi moroi ba wa'amate ba Iforoma'õ 
la ba niha; 

41 tenga ba niha fefu, ha ba khõma si no 
Ifili Lowalangi mbõrõta tobali samaduhu'õ 
khõ-Nia; manga ba mabadu nidanõ 
awõ-Nia ndra'aga me no auri la mangavuli 
moroi ba wa'amate. 

42 Ifatenge ndra'aga wanuriaigö Turia 
Somuso Dodo ba niha ba mafaduhu'õ wa 
Ya'ia nifataro Lowalangi tobali Sanguhuku 
ba niha sauri awõ zi no mate. 

43 Fahuhuo ndra sama'ele'õ sanandrõsa 
khõ-Nia. Lamane fefu si faduhu todo khõ 
Yesu, te'efa'õ horõ bõrõ kuaso Yesu." 

44 Fatua fahuhuo Wetero, mõi tou 
Geheha Lowalangi ba Ifatõrõ fefu niha 
samondrongo turia andrõ. 

45 Ahõlihõli dodo niha Yahudi si no 
faduhu todo kho Yesu solo'õ Fetero moroi 
ba Yofe. Ahõli dõdõra wamaigi, me lbe'e 
gõi Geheha-Nia Lowalangi ba soi bõ'ð si 
tenga niha Yahudi. 

46 Bõrõ me larongo fahuhuo niha andro 
ba ngawalõ li bö'õ ba lasuno wa'ebua 
Lowalangi. Imane Fetero, 

47 "Faigi ato, latema Geheha Lowalangi si 
mane ya'ita. Hadia tola itenaWa ira niha ba 
wamayagõ ya'ira idanõ?" 

48 |fabayagõ'õ ira idanõ Fetero ba dõi 
Yesu Keriso. Aefa da'õ la'andrõ ena'õ torõi 
khõra Wetero nasa mato ha'uga ngaluo tõ. 

I Larongo ira sinenge awo zamati 

| | ba zi sagõrõ Yudea wa no latema 
Daroma Li Lowalangi niha si tenga agama 
niha Yahudi. 

“Ba me mõi Wetero ba Yeruzalema, 
latahigõ ia ira niha Yahudi samati andro. 

3Lamane, "Hana wa mõi ndra'ugö ba 
nomo niha si lõ muboto? Ba manga nasa 
ndra'ugõ awõra!" 

4 Bõrð da'õ itutunõ khõra Fetero hadia 
zalua andro fefu, i'otarai wamõbõrõ. 
Imane Fetero, 

>"Me mangandrö ndra'o ba mbanua Yofe, 
fanema'õ hulõ zi lõ noso ndra'odo. Oroma 
khõgu gangilata. U'ila zi hulõ nukha 
sebolo nidada moroi si yawa ba lawuo, 
no mufotaWitaWi ba watalinga, tebato ba 
zingagu. 

6 Me uhaogõ wamaigi bakha, u'ila gurifõ 
si ofa ahe, utu ndru'u, urifõ sanana ba 
fofo. 

7 Urongo li si hede khõgu sanguma'õ, 
'Faoso, Fetero! Taba, ba a!' 

8 Umane wanema li, 'Tebai So'aya! Lõ irai 
u'a goo si lo sõkhi ba si ra'iõ.' 

9 Ifuli imane si hede andrõ moroi ba 
mbanua, 'Bõi Wa'õ si lõ sõkhi zi no Ihaogo 
Lowalangi.' 

10 Medõlu kali u'ila da'õ ba gafuriata 
tefazaWa fefu numalõ ba zorugo. 

11 Faudu ba ginõtõ andro, tohare ba 
nomo nahiagu wemõrõ datõlu mbanua 
Kaizarea, nifatenge khõgu. 

12 l'o'ou ndra'o Eheha Lowalangi ena'õ 
bõi manufa dõdõgu we'amõi awõra. Ba 
fao awõgu ndra talifusõda si daõnõ andre 
we'amõi ba Kaizarea, ba mõi ndra'aga ba 
nomo Goronelio. 

13 /tutunõ khõma Koronelio hewisa 
me i'ila samõsa mala'ika ba nomonia 
sangumaõ, '"Fatenge niha ba Yofe ba 
wogaoni niha sotõi Simoni Fetero. 

14 1fa'ema khou duria sangorifi ya'ugõ 
awo nõsi nomou." 

13 I1tohugõ huhuonia Fetero, "Ba me 
ubõrõtaigõ wahuhuosa, ba mõi khõra 
Geheha Lowalangi hulõ zalua khõda 
mbõrõta. 

16 ]törö tõdõgu, no Imane So'aya, 'Ibayagõ 
idanõ niha Yohane, ba tebayagõ ami dania 
faoma Eheha Lowalangi.' 

17 Tobali oroma wa Ibe'e Lowalangi ba 
niha si tenga agama niha Yahudi mbuala si 

mane nibe'e-Nia khõda me faduhu dõdõda 
khõ Yesu Keriso, So'aya ya'ita. Boro da'õ 
heza wa tola utenaWa Lowalangi!" 

18 Me larongo da'õ, lõ lafadaõ sa'ae. 
Lasuno Lowalangi, lamane, "Na si manõ, 
Ibe'e gõi Lowalangi ginõtõ ba niha si 
tenga niha Yahudi wamalalini era'era 
moroi ba horõra fa tola lasõndra wa'auri 
sindruhundruhu.” 

19 Me no aefa labunu Zitefano, ibõrõtaigõ 
lagohi zamati khõ Yesu irege muzavwili 
ira gofu heza misa. So zoloi numalõ ba 
Wenisia, ba so gõi zi numalõ ba Zifirusi 
awõ ba Gandriokhia. Ha ba niha Yahudi 
laturiaigõ Duria soroi Lowalangi andrõ. 

20Ba hiza samati soroi Zifirusi awõ 
Girene, ba so zi mõi ba Gandriokhia 
ba wanuriaigõ Turia Somuso Dodo 
sanandrõsa khõ Yesu andro ba niha si 
tenga agama niha Yahudi gõi. 

21 So khõra wa'abõlõ soroi Zo'aya irege 
ato zi faduhu todo ba latou'õ ira khõ 
Zo'aya. 

22 Irugi mbanua Yesu awõ Yeruzalema 
duria awo ngawalõ zalua andro. Andro 
lafatenge Mbaranaba we'amõi ba 
Gandriokhia. 

23 Me irugi da'õ Baranaba, ba i'ila hewisa 
wamahowu'õ Lowalangi niha andro, 
omuso sibai dõdõnia. andro ena'õ 
sindruhundruhu lõ farõi ira, la'osambua'õ 
dõdõra khõ Zo'aya. 

24 Niha si sõkhi tõdõ Mbaranaba andre, 
nifatõrõ Geheha Lowalangi ba faduhu 
sibai dõdõnia khõ Zo'aya irege ato zolo'õ 
So'aya. 

25 Aefa da'õ numalõ ba Daresu Mbaranaba 
ba wangalui Saulo. 

26 Me no falukha ira Zaulo, i'ohe ia ba 
Gandriokhia, ba dõfi wa'ara torõi ira ba 
da'õ si fao banua Yesu, ba ato lafahaõ 
niha. Ba Gandriokhia andrõ zi fõfõna sibai 
labe'e tõi zamati khõ Yesu: Niha Keriso. 

27 Me inõtõ da'õ ato zi tohare ira 
sama'ele'õ moroi ba Yeruzalema numalõ 
ba Gandriokhia. 

28 So ba gotaluara zotõi Agabo. l'o'ou ia 
Eheha Ni'amoni'õ wamaf'ele'õ wa alua dania 
lofo sabõlõbõlõ ba zi sagõrõ ulidanõ. (Ba 
no alua da'õ ba ginõtõ wamatõrõ Kaizaro 
Kalaudio.) 

29 Ha sara dodo ndra solo'õ khõ Yesu 
wama'ohe'õ tolotolo khõ ndra talifuso si 
so ba Yudea; lafa'ohe'õ molo'õ si tola ira. 

30 Lafalua zui sa'atõ wa ha sara dodo 
andrõ. Lafatenge Mbaranaba ba Saulo 
wolohe tolotolo andro khõ ndra satua ba 
mbanua Niha Keriso. 

] 2 l Ba ginõtõ andro gõi ibõrõtaigõ 

Herode wamakao banua Niha 
Keriso. 

2Bõrõ waretania wa labunu Yakobo 
talifusõ Yohane fõda. 

3 Me i'ila Herode omuso dödö ndra niha 
Yahudi ba nilaunia andré, ifuli ilau nasa 
zi manð; ifatenge niha wondra'u Fetero 
gõi. Alua da'õ me luo Gowasa Roti Si LO 
Mu'aisõni. 

4 Me no aefa lara'u ba labe'e ba gurunga 
Wetero, õfa ngenoli zaradadu nibe'e 
sanaro Fetero ba da'õ — daõfa zaradadu 
ero sambua ngenoli. Me no aefa Wasa, 
awena i'etu'õ huku khõ Wetero Herode 
fõna niha sato. 

>Lataha manõ Wetero ba gurunga; ba 
hiza lõ mamalõ la'osindruhugõ wangandrõ 
salahi Wetero khõ Zo'aya ira ndrotondroto 
Mbanua Niha Keriso. 

6Mõrõ Wetero awo mbilagu ba dangania 
ba gotalua darua zaradadu sanaro bongi 
andro, ya'ia mahemolunia dania i'ohe 

Wetero fõna niha sato Herode. Ba mbawa 
ndruhõ gurunga, so zanaro tanõ bõ'ð. 

/ l'anema'ð muzizio ba da'ö mala'ika 
Zo'aya ba so zi haga bakha ba gurunga 
andro. Ifadõgõdõgõ Wetero mala'ika andro 
irege maoso ia. Imane mala'ika, "Alio'õ 
faoso!" 'anema'õ atoru rate si'õli ba danga 
Wetero. 

8Imane mala'ika, "Onukha ba bõbõ 
mbadagaheu.” Monukha Wetero ba ibõbõ 
mbadagahenia. Imane zui mala'ika andro, 
"Fake mbarumõ sebua ba 0°8 ndra'o." 

9l'o'ð Fetero mala'ika andrõ numalõ 
baero moroi ba gurunga. Ba hiza lõ aboto 
ba dodo Wetero wa hadia ia nilau mala'ika 
andro, sindruhundruhu alua. Iwalinga 
angilata da'õ Fetero. 

10 Me no aefa ira ba nahia zanaro si 
fõfõna ba si mendrua, larugi mbawa 
ndruhõ si'õli, si numalõ ba mbanua. 
Teboka mano mbawa ndruhõ andro, 
numalo ira baero latõrõ newali. Ba 
i'anema'ð irõi Wetero mala'ika andro. 

11 Aefa da'õ awena aboto ba dõdõ Wetero 
zalua khonia, ba imane, "Awena aboto ba 
dodogu iada'e wa sindruhu no ifatenge 
mala'ika-Nia So'aya ba wangefa'o ya'o 

moroi ba kuaso Herode ba moroi ba nilau 
ndra niha Yahudi khõgu dania." 

12 Me aboto ba dodo Wetero da'õ, numalõ 
ia ba nomo Maria, ina Yohane nifotõi 
gõi Mareko. Ato niha sowulo ba daõ 
mangandrõ. 

13 Itoko mbawa ndruhõ moroi baero, 
tohare Rode sawuyu ira alawe ba wamokai 
bawa ndruhõ. 

14 anema'õ irongo li Wetero. Ba börö 
wa'omuso dõdõnia, i'alio'õ ifuli ia si 
bakha, lõ nibokainia mbawa ndruhõ, ba 
"ombakha'õ ba niha si so ba da'õ wa so 
baero Wetero. 

15 Lamane, "Owõhõ'õ!" Ba aro dodo Rode 
wa sindruhu Fetero da'8. Ba lamane, 
"Mala'ikania da'õ!" 

16 Gasagasa da'õ lõ ibato wanoko bawa 
ndruhõ Fetero. Ba me labokai mbawa 
ndruhõ, ba ahõlihõli dõdõra me la'ila 
Wetero. 

17 Ibe'e kode Fetero faoma tangania 
ena'o lahonogjõ ira, ba itutunõ hewisa 
wolohe Zo'aya ya'ia numalõ baero moroi 
ba gurunga. Ba imane, "Mi'ombakha'õ da'e 
khõ Yakobo ba khõ ndra talifusõ tano 
bo'ê." Aefa da'õ irði nahia andro Fetero 
numalõ ba nahia tano bõ'ð. 

18 Alua wa'akaliru ba gotalua ndra 
saradadu sanaro mahemolunia. Abu sibai 
dõdõra ba zalua andro khõ Wetero. 

19 /fatenge niha Herode wangalui Fetero, 
ba hiza lõ lasõndra ia. Boro da'õ ibe'e 
wareta Herode ena'o la'etu'õ huku ndra 
saradadu sanaro andro ba labunu ira. Aefa 
da'õ numalõ ba Yudea Herode ba torõi ia 
ba da'o. 

20Mofõnu sibai Herode ba niha ba Diro 
awo ba Zidona. Boro da'ð fao ira fefu 
wangondrasi ya'ia. Si fõfõna lafawe'e 
Mbalasito, mandru ba nomo Herode ena'õ 
fao ia awõra. Aefa da'õ la'ondrasi Herode, 
la'andrõ ena'õ te'atulö'õ ira, me moroi ba 
danõ Herode mbalazora. 

21 Samuza ma'õkhõ ba ngaluo si no 
muhonogõi, ifake mbaru wa'asalaWa 
Herode dumadao ia ba dadaoma wa'arazo, 
ba ibõrõtaigõ fahuhuo fõna niha sato. 

22 Mu'ao niha sato samondrongo lamane, 
"Fehede lowalangi da'õ, tenga fehede 
niha!" 

23 Ba ginõtö da'ð gõi ihuku Herode andro 
mala'ika Zo'aya bõrõ me lõ ifosumange 
Lowalangi. l'a eleWazi Herode ba mate ia. 

24 tugu teboloso Daroma Li Lowalangi ba 
itugu mofa'abõlõ. 


KISAH PARA RASUL 12.25-13.5 63 


25 Me no la'asiwai halowora ira Baranaba 
ba Saulo, mangawuli ira moroi ba 
Yeruzalema ba la'ohe awõra Yohane ba 
Mareko. 
| 3 l Ba mbanua Niha Keriso ba 

Gandriokhia, so ndra sama'ele'ð ba 
ira guru, ya'ia Mbaranaba, Simeoni nifotõi 
Niha Saitõ, Lukio banua Girene, Menahe 
ni'ebua'õ si fao Razo Herode me iraono 
ira, ba Saulo. 

2Me lafosumange Lowalangi ba me lalau 
fuasõ, muhede khõra Geheha Lowalangi, 
imane, "Mifili khõgu Mbaranaba ba Saulo, 
ena'õ lahalõ halõWõ si no Uhonogõi 
khõra." 

3 Me no aefa lalau fuasõ ba mangandrõ, 
lafazaWa dangara yawa Mbaranaba ba 
Saulo ba lafatenge ira ma'adarua. 

4 Bõrð me nifatenge Geheha Lowalangi 
ira, numalõ ba Zeleukia Mbaranaba ba 
Saulo. Moloyo ira ba da'õ numalõ ba 
Zifirusi. 

>Me larugi Zalami, laturiaigõ Daroma 
Li Lowalangi ba nahia wangandrõ niha 
Yahudi. Itolo ira Yohane Mareko ba 
wofanõra. 

6Latõrõ hulo andro irugi Wafo. Falukha 
ira ba da'õ niha Yahudi sotõi Bari Yesu. 
Sebua elemu ia sangai tõi sama'ele'õ. 

7 Seregio Faulo, gubernur ba hulo 
da'õ no awo zebua elemu andro. No 
satuatua ba sonekhe gubernur andrõ. 
Ikaoni Mbaranaba ba Saulo me omasi ia 
ifondrondrongo Daroma Li Lowalangi. 

8Ba hiza ilaWa ndra Baranaba ba Saulo 
niha sebua elemu sotõi Elimasi andrõ, 
boro me Elimasi (da'õ dõinia ba li Yunani) 
andro zangalui lala ena'õ boi mamati 
gubernur khõ Yesu. 

3 Ba Saulo -- nifotõi gõi Faulo -- no 
Ifatõrõ ia Eheha Lowalangi, irege itõngõ 
niha sebua elemu andro, 

10 ba imane, "He si falimo, ono Gafõkha! 
Udu zi sõkhi fefu ndra'ugõ. Hana wa lõ 
õbato wamakiko ohitõ dodo Lowalangi ba 
wangorifi niha? 

11 Faigi iada'e, Ihuku ndra'ugõ So'aya! 
Tobali lõ õ'ila niha, irege tebai õ'ila haga 
luo ba zi sabata." 'anema'õ so lawuo saitõ 
nirasoi Gelimasi sondruhõ hõrõnia, irege 
ibayaisi wowaõwa8 wangalui niha sololohe 
tangania. 

12 Me i'ila gubernur zalua andro, faduhu 
dõdõnia khõ Yesu; boro me ahõlihõli 

dõdõnia wamahaõ sanandrõsa khõ Zo'aya 
andro. 

13 Moloyo Waulo ba ira awênia numalõ 
ba Warega ba ba Wametfilia. lrõi ira 
Yohane Mareko ba da'õ, mangavuli ia ba 
Yeruzalema. 

14 Latohugõ wofanõra moroi ba Warega 
numalõ ba Gandriokhia ba Wisidia. Me 
irugi luo Sabato dumadao ira bakha ba 
gosali. 

15 Me no aefa mubaso Mbuku Moze 
awo Mbuku ndra Sama'ele'õ, la'o'ou ira 
sondrõnia'õ gosali wanofu khõ ndra Faulo 
ba ira awõnia lamane, "He ira talifusõ, na 
so niWa'õmi famarou dodo ba niha sato 
andre, mifa'ema khõra." 

16 Muzizio Waulo, ibe'e dandra tangania, 
ba imane, "He ya'ami ira talifusõgu soi 
Gizera'eli ba ira talifusõ tano bõ'ð ba da'e 
sangata'ufi Lowalangi! Mifondrondrongo 
niWa'õgu: 

17 No [fili ndra tuada Lowalangi soi 
Gizera'eli, ba lbali'õ ira soi sebua me so na 
ira ba Miserai tobali si fatewu. Ba si fao 
kuaso sebua l'ohe ira Lowalangi mõi baero 
moroi ba danõ Miserai andro. 

18 No Ibologõ dõdõ-Nia ba gamuatara ba 
dané si mate Ofa wulu fakhe wa'ara. 

19/fufu fitu soi ba danõ Gana'ana 
ba wombagimbagi tanõ andro ba soi 
Gizera'eli ena'õ tobali khõra dané andro. 

20 Alua fefu da'õ ba zi Ofa ngaotu a 
lima wulu fakhe wa'ara. Me no aefa 
wombagimbagi tano Gana'ana andro, Ibe'e 
khõra zanguhuku Lowalangi. Samueli 
zanguhuku safuria. 

21 Ba aefa da'õ la'andrõ tebe'e khõra 
samõsa Razo. Ibe'e khõra Lowalangi Zaulo, 
ono Gisi moroi ba mado Mbeniami, tobali 
Razo khõra õfa wulu fakhe wa'ara. 

22Me no aefa lheta ia Lowalangi moroi ba 
dadaomania, lbali'õ Razo khõra Dawido. 
Ba da'e niWa'õ Lowalangi khõ Dawido, 'No 
Usõndra Dawido ono Giza'i sangomusoi'õ 
tõdõ-Gu. Ya'ia zamalua ni'era'era-Gu.' 

23Moroi ba nga'õtõ Dawido andrõ no 
Ihõnagõ Lowalangi zi tobali Razo Sangorifi 
ba soi Gizera'eli, si mane si no Ifabu'u. Ba 
Ya'ia Yesu andro Razo Sangorifi. 

24 Fatua lõ Ibõrõtaigõ halõWö-Nia Yesu, 
no ifarongogõ Yohane ba niha Gizera'eli 
ena'8 lafalalini gera'erara, larõi horõ ba 
lafabayagõ'õ ira idanõ. 

25 Ba gafuriata halõWõ, imane Yohane ba 
niha, 'Haniha molo'õ era'erami ndra'odo 
andre? Tenga nibalobaloimi andrõ 

ndra'odo. Mitõngõni, tohare dania furigu; 
fe'amõi wamokai bõbõ mbadagahenia na'i 
no tebai ndra'odo.' 

26 Nga'õtõ Gaberahamo ami ira talifusõ, 
ba fefu ndra talifusõ tano bd'o ba da'e 
sangata'ufi Lowalangi! No Ifa'ohe'õ khõda 
duria wangorifi andro Lowalangi; 

27 ba hiza lõ aboto ba dõdõ niha sowanua 
ba Yeruzalema awo ndra salaWara wa no 
Ya'ia Zangorifi andro. LO aboto ba dõdõra 
wamahaõ ndra sama'ele'õ nibaso ero luo 
Sabato, irege lahuku Yesu. Ba hiza ba 
wolaura si manõ alua zi no tefa'ele'õ khõ 
ndra sama'ele'õ. 

28 Hewa'ae lõ nisõndrara hadia ia khõ-Nia 
si tobali bõrõ wa tehuku la huku famunu, 
ba hiza la'andrõ khõ Wilato wamunu Ya'ia. 

29 Ba me no awai lafalua fefu zi no 
tesura ba Mbuku Ni'amoniõ, labe'e tou 
mboto-Nia moroi yawa ba rõfa, ba labe'e 
la bakha ba lewatõ. 

30 Ba hiza |'orifi la mangawuli Lowalangi 
moroi ba wa'amate. 

31 Mato ha'uga ngaluo wa'ara tohare la ba 
wangoroma'õ Ya'ia ba niha si mõi awõ-Nia 
moroi ba Galilea numalõ ba Yeruzalema. 
lada'e tobali ira samaduhu'õ khõ-Nia ba 
soi Gizera'eli. 

32 Tobali, mafa'ema khõmi iada'e Duria 
Somuso Dodo andro: Hadia zi no lfabu'u 
Lowalangi khõ ndra tuada, 

33 no Ifalua khõda, me l'orifi Yesu 
mangawuli moroi ba wa'amate. Ba zinunõ 
si dua no musura, 'Onogu Ndra'ugõ, 
ma'õkhõ andre tobali Ama-U Ndra'odo.' 

34 No |'orifi mangawuli la Lowalangi moroi 
ba wa'amate. LO irasoi sa'ae wa'amate 
ba lewatõ. Sanandrõsa ba da'õ no Imane 
Lowalangi, 'Ube'e khõmi wawu'usa li 
Ni'amoni'õ, si lõ tola 1õö'õ mufatõrõgõigõ, 
si no Ufabu'u khõ Dawido.' 

35 Si manõ gõi ba ayati bê'ê imane, 'LO 
Õtehe obou Genoni-Mõ si lõ farõi andro 
bakha ba lewatõ.' 

36 No mate Dawido ba no lako'o ia si fao 
ira tuada, me no ilau zi no lWa'õ khõnia 
Lowalangi wangohalõwõgõi. No ahori 
tekiko fefu mboto Dawido. 

37Ba Yesu andrõ, ni'orifi Lowalangi 
mangavuli lõ si tekiko. 

38Bõrõ da'õ ya'ami ira talifusõ, lõ tola 
lõ aboto ba dõdõmi wa teturiaigõ khõmi 
duria wangefa horõ khõ Yesu andre; lõ 
tola lõ aboto ba dõdõmi, wa si faduhu 
todo khõ-Nia, te'efa'õ ba ngawalõ horõ 

si tebai te'efa'õ ba goroisa Lowalangi 
nifa'ema khõ Moze. 

32 (13:38) 

40 Da'ð mboro wa lõ tola lõ mitõngõni, 
ena'o boi alua khõmi zi mane niWa'õ ndra 
sama'ele'õ andre, 

+1'Mihaogõ wanõngõni, ya'ami niha 
somasi mango'aya! AhõIli dõdõmi ba mate 
ami! Boro me ba ginõtõ andre Ulau hadia 
ia zi tebai mifaduhusi todo, heWwa'ae so 
zangombakha khõmi.”" 

42 Me larõi gosali andrö ira Faulo ba 
Baranaba, la'andrõ niha si so ba gosali 
andro ena lafuli ira ba luo Sabato ganete 
da'õ, ba wangombakha nasa ngawalõ 
hadia ia andrõ. 

43 Me mõi baero niha moroi ba gosali, 
la'o'õ Waulo ba Baranaba niha Yahudi sato 
awo soi bõ'ð si no mõi ba agama niha 
Yahudi. La'amenesi niha sato andro ira 
sinenge ena'õ lõ mamalõ ira ba wa'ebua 
dodo Lowalangi andro. 

44 Ba luo Sabato ganete da'õ, arakhago 
fefu niha ba mbanua la'ondrasi ba 
wamondrondrongo Taroma Li Lowalangi. 

45 Me la'ila niha Yahudi niha sato andro, 
afokho sibai dodora. La'o'aya Waulo ba 
lafadao fefu niwa'onia. 

46 Ba itugu barani Waulo ba Baranaba, lõ 
aiWõ ira wahuhuosa. Lamane, "LO tola lõ 
tefa'ema khõmi Daroma Li Lowalangi. Ba 
hiza boro me lõ omasi ami wanema, no 
mihonogõi samõsa wa tenga sinangea ami 
wanema fa'auri sindruhundruhu andro. Ba 
hiza marõi ami iada'e ba mõi ndra'aga ba 
soi bõ'ð. 

47 Bõrð da'e goroisa Zo'aya khõma; imane 
So'aya, 'No Uhonogõi ami tobali haga ba 
soi bõ'ð si tenga niha Yahudi, ena'õ mi'ohe 
wangorifi ba zi sagõrõ ulidané." 

48 Ba me larongo soi bõ'õ si tenga niha 
Yahudi da'õ, ba omuso sibai dõdõra, ba 
lasunosuno Daroma Li Lowalangi. Niha 
nihonogõi Lowalangi wanõndra fa'auri 
sindruhu, faduhu dõdõra. 

49 Teboloso Daroma Li Zo'aya gofu heza 
ba zi sagõrõ banua andro. 

>0 Ba lafawe'e ira niha Yahudi ndra salaWa 
ba mbanua andro awo ndra alawe nga'õtõ 
zalaWa sangata'ufi Lowalangi. Lafatumbu'õ 
wa'udusa khõ ndra Faulo ba Baranaba, ba 
lafofanõ zi darua andro moroi ba mbanua 
da'õ. 

>l | a'anotogo gawugawu ba gahera ira 
sinenge andro fõna niha sato si tobali 
famangelama, ba numalõ ira ba Nikoniu. 

>2 Omuso sibai dodo zolo'ð khõ Yesu 
ba Gandriokhia ba Ifatõrð ira Eheha 
Lowalangi. 

] 4 1 Alua gõi zi mane da'ð ba Nikoniu. 

Mõi Waulo ba Baranaba ba gosali 
niha Yahudi. Fahuhuo ira ba da'õ ba ato 
niha Yahudi ba soi tanõ bõ'ð si faduhu 
todo khõ Yesu. 

2Ba hiza lõ omasi faduhu dõdõ ndra niha 
Yehuda, lafawe'e niha sato soi b0'0 si 
tenga niha Yahudi irege afõkhõ dõdõra ba 
zamati khõ Yesu. 

3 Andrö lõ ara torõi Waulo ba Baranaba 
ba da'o. Ba si fao fa'abarani fahuhuo ira 
sanandrõsa khõ Zo'aya. Ba Iforoma'õ gõi 
So'aya wa sindruhu duria wa'omasi-Nia 
andrõ; Ibe'e khõra kuaso wamalua 
sagahõlihõli dodo ba ngawalõ zi lõ 
harumani. 

“Ba oi zara fasõndra dodo zowanua ba 
mbanua andro; so zi fao ba niha Yahudi 
ba so gõi zi fao khõ ndra sinenge andro. 

>Mamagõlõ ndra niha Yahudi, ira salaWwa 
khõra, awo niha soi bõ'ð si tenga niha 
Yahudi, wanebu kara ira sinenge andro. 

6Börö me la'ila zalua andro ira sinenge, 
lalau moloi numalõ ba Lisitera ba ba 

Derebe, ya'ia mbanua ba Likonia, awõ 
mbanua si fasui. 

7 Laturiaigõ zui duria si sõkhi ba da'ê. 

8 Ba Lisitera so niha sombuyumbuyu 
i'otarai wa'atumbu, irege lõ irai tola 
mowaõwaõ ia boro me tebai abolo 
gahenia. 

9No dumadao niha andro 
wamondrondrongo huhuo Waulo. 

"ila Faulo wa mamati niha andro, bõrõ 
da'õ tola nifadõhõ ia. Ifaigi ia Faulo. 

10 Ba ebua li Waulo imane, "Ozizio, faoma 
aheu!" Manaoka niha andro ba mowaðwað. 
11 Me la'ila nilau Waulo, mu'ao niha sato 
ba li Likonia wanguma'õ, "No mõi tou ba 

gulidanõ Lowalangi tobali niha." 

12 Labe'e tõi Mbaranaba Zeo, ba tõi Waulo 
labe'e Heremesi, bõrõ me si fahuhuo ia. 

13 Ere Zeo, soroi ba nahia wangandrõö si 
so fõna mbanua, i'ohe zaWi si matua ba 
bungabunga ba mbawa gõli mbanua. Fao 
ia gõi ba niha sato ba wame'e sumange 
khõ ndra sinenge andro. 

14 Melarongo ira Baranaba ba Faulo nilau 
niha sato andro, lasika nukhara ba fagohi 
ira ba gotalua niha sato, mu'ao ira lamane, 

15 "He, hana wa milau zi mane? Niha gõi 
ndra'aga si mane ya'ami! So ndra'aga ba 

da'e wangombakha Turia Somuso Dodo 
khõmi ena'õ mirõi zi lõ boto andre ba mõi 
ami khõ Lowalangi sauri, sombõi banua, 
tano ba asi awo nõsinia fefu. 

16Ba zi lalõ no Itehe manö Lowalangi auri 
dozi soi fefu molo'õ somasi dõdõra. 

17 Ba hiza lõ olifu la wame'e tandratandra 
sanandrõsa khõ-Nia, ya'ia wolau si sõkhi. 
Ibe'e khõmi deu moroi ba mbanua si yawa 
ba bua dané na inõtõnia. Ibe'e khõmi go 
ba l'omusoi'ð dõdõmi." 

18 Ba he no lawa'd zi manö ira sinenge 
andrõ, ba abua nasa khõra wanenaWa niha 
sato wame'e sumange khõra. 

19 Ato niha Yahudi si tohare ba Lisitera 
moroi ba Gandriokhia, ba Nikoniu ba danõ 
Wisidia wamawe'e niha sato ena'õ fao 
khõra. Latebu Waulo kara, ba lafondrõni 
hakhi ira moroi ba mbanua. Lawalinga no 
mate sa'ae ndra Faulo ba Baranaba andro. 

20Ba hiza, me muzizio zamati wamasui 
va'ira, maoso ndra sinenge andro ba 
numalõ ira ba mbanua mangavuli. 
Mahemolunia mofanõ Waulo numalõ ba 
Derebe awõ Baranaba. 

21[a'ombakha'õ Duria Somuso Dodo 
ba Derebe ira Faulo ba Baranaba ba ato 
niha si faduhu todo kho Yesu. Aefa da'õ 

mangawuli ira ba Lisitera. Aefa da'õ zui 
numalõ ba Nikoniu, ba ba Gandriokhia ba 
dané Wisidia. 

22 Ba mbanua andrõ la'abe'e'õ dodo 
zolo'õ khõ Yesu ba labe'e menemene 
ena'õ lõ mamalõ faduhu dõdõra khõ 
Yesu. Lamane ira sinenge ba niha samati 
khõ Yesu ba mbanua andro, "LO tola 
lõ tatõrõ wamakao ua, awena dania 
tasõndra wa'ohahau dodo ba gamatõrõwa 
Lowalangi." 

23Ba zi dozi banua Niha Keriso, lafataro 
zondrõnia'õ ba mbanua Niha Keriso andro 
ira Faulo ba Baranaba. Faoma fangandrõ 
ba fuasõ latou'õ ndra sondrõnia'õ 
nifaduhusira todo andro khõ Lowalangi. 

24 Aefa da'ð latohugõ wofanõra ira 
Faulo ba Baranaba numalõ ba Wisidia ba 
Wamefilia. 

25 Ba me no aefa laturiaigõ daroma li 
Lowalangi ba Warega, numalõ ira ba 
Gatalia. 

26 l'otarai da'õ moloyo ira mangavuli ba 
Gandriokhia. Ba mbanua andrõ mbõrõta 
nahia tetou'õ ira ba wa'omasi Lowalangi, 
va'ia ena'õ lahalõ halõWõ andro ni'asiwaira 
iada'e. 

27 Ba me larugi Gandriokhia, la'owuloi 
mbanua Niha Keriso ba da'õ, ba latutunõ 
khõra hadia zi no llau Lowalangi ba khõra. 
Latutunõ gõi hewisa wa no lbokai lala 
Lowalangi ena'õ tola faduhu dodo soi niha 
si tenga niha Yahudi khõ Yesu. 

28 Ara torõi Waulo ba Baranaba ba 
mbanua andro ba gotalua niha samati. 
| 1 So õsa niha Yudea si mõi ba 

5 Gandriokhia ba lafahao zamati ba 
Gandriokhia andro wanguma'o wa na lo 
laboto ira molo'õ oroisa Lowalangi nifahao 
Moze, batebai te'orifi ira. 

2LalaWa sibai wangerangera niha andro 
ira Faulo ba Baranaba. Ba gafuriata 
lahonogõi ndra Faulo ba Baranaba awõ 
danõ bd'o moroi ba Gandriokhia we'amõi 
ba Yeruzalema ba wamatunõ da'õ khõ 
ndra sinenge, ba sondrõnia'õ ba da'o. 

3Lafasao ira banua Niha Keriso ba 
Gandriokhia irugi baero mbanua. Mofanõ 
ndra Faulo ba Baranaba latõrõ danõ 
Wenisia ba Samaria. Laturiaigõ ba da'õ 
hewisa niha si tenga niha Yahudi wanou'õ 
va'ira ba danga Lowalangi. Omuso dodo 
zamati ba da'õ wamondrondrongo Turia 
andro. 

4Ba me no larugi Yeruzalema, ba 
latema'õ ira faoma fa'omuso dodo banua 
Niha Keriso, ba ira sinenge awõ ndra 
satua. Latutunõ ba niha sato zanandrõsa 
ba nifalua Lowalangi fefu khõra. 

> Ba so õsa zamati ba gotalua ndra 
Farizai'o, si zizio sanguma'õ, "Niha soi 
bõ'õ si no faduhu todo andro lo tola l0'6 
laboto ira ba la'o'õ goroisa Zo'aya nifa'ema 
Moze." 

6 Owulo ndra sinenge ba ira satua 
wamatunõ sanandrosa ba da'o. 

7 Ara ginõtõ gamatunõWara andro. 
Muzizio Wetero ba imane, "He ya'ami ira 
talifusõ! No aboto ba dõdõmi wa lõ ara ba 
zi no numalõ Ifili ndra'o Lowalangi moroi 
ba gotaluami ba wanuriaigõ Turia Somuso 
Dodo ba soi bõ'ð si tenga niha Yahudi, 
ena'õ lafondrondrongo ba faduhu dõdõra. 

8 Ba Lowalangi sangila tõdõ niha zi no 
manuturu wa Itema ira; oroma da'õ ba 
wame'e khõra Eheha Lowalangi si mane 
fame'e-Nia khõda gõi. 

?Lõ Ifabõ'õni ira khõda Lowalangi. 
I'amoni'õ dõdõra bõrõ me faduhu dõdõra. 
10 lada'e, hana wa milaWwa Lowalangi ba 
wame'e noro dodo sabua ba zamati andre, 

hewa'ae tebai talau ba he gõi ira tuada? 

11 Ba faduhu dõdõda wa te'orifi ita bõrõ 
wa'ahakhõ dodo Yesu So'aya; si mano gõi 
ira.” 

1216 hedehede niha fefu sowulo ba 
da'õ. Lafuli lafondrondrongo me latutunõ 
mangawuli ira Faulo ba Baranaba fefu 
zahõlihõli dodo ba si lõ harumani andro 
nilau Lowalangi ba khõra ba gotalua soi 
bo'o si tenga niha Yahudi. 

13 Me no aefa fahuhuo ira, imane 
Yakobo, "He ira talifusõ! Mifondrondrongo 
niWa'õgu. 

14 No i'ombakha'õ Simoni mege hewisa ba 
wamõbõrõ wa no oroma dodo Lowalangi 
ba soi bõ'ð si tenga niha Yahudi. Ohitõ 
dõdõ-Nia ya'ia wamili ya'ira tobali 
banua-Nia dania. 

15 Faudu da'õ ba zi no lafa'ele'ö ira 
sama'ele'õ. Boro me no tesura da'e, 

16 Imane So'aya, 'Aefa da'o ifuli tohare 
zui Ndra'o dania,' 'Ufuli U'otomosi 
mangawuli nomo Dawido si no adudu, ba 
Uhaogõ gadudulania, ba Ufuli Ufasindro 
mangawuli; 

17 ena'õ la'alui Zo'aya niha si torõi andro, 
si fao soi tanõ bõ'ð si tenga niha Yahudi si 
no Ukaoni tobali tana khõ-Gu.' Si mano 
niWa'õ Zo'aya, 

18 si no mangombakha da'ö i'otarai 
wamõbõrð." 

19 Imane Yakobo, "Molo'ð era'eragu, bodi 
tabusi dodo niha moroi ba soi bõ'ð si 
tenga niha Yahudi sanou'o ya'ira ba danga 
Lowalangi. 

20 Ba hiza tasura khõra zura ba ta'amenesi 
ira ena'õ boi la'a go si ra'iõ si no labe'e 
sumange ba nadu, ba urifõ si mane nitõgi 
bagi, ba femanga ndro. Ba ena'o la'arõu'õ 
ira ba gamuata wohorõhorõ. 

21Bõrõ me no ifa'ema Moze goroisa 
Lowalangi, i'otarai mbõrõta ba no tebaso 
ba nomo'omo wangandrõ ero luo Sabato, 
ba teturiaigõ ba mbanua misa." 

22 Lahalõ gangetula ira sinenge ba satua 
wamili õsa ba gotaluara nifatenge ba 
Gandriokhia awo ndra Faulo ba Yohane. 
Lafili Zila ba Yuda, nifotõi gõi Barasaba. 
No sondrõnia'õ zi darua andro ba gotalua 
zamati ba Yeruzalema. 

23[afa'ohe'õ sagõrõ zura si fao ba 
dengetenge andrõ, si mane nõsinia, "Ba 
dalifusõ fefu si otarai soi bö'õ si tenga 
niha Yahudi, si torõi ba Gandriokhia, ba 
Ziria ba ba Gilikia. Fangowai si otarai 
ndra'aga, ira sinenge ba satua, talifusõmi. 

24 No marongo wa so êsa moroi ba 
gotaluama zi mõi khõmi ba lafawukaisi 
awo wa la'afõkhõi hõgõmi faoma 
famahaðra. Ba hiza tenga nifatengema ira 
wolau da'o. 

25 Bõrð da'õ no mamagõlõ ndra'aga ba no 
fao dodoma ba wamili õsa ba mafatenge 
ira khõmi. Mõi ira si fao talifusõda Faulo 
ba Baranaba ni'omasi!'8. 

26Sj darua andre no latehegõ nosora 
boro Zo'aya ya'ita Yesu Keriso. 

27 Tobali, mafatenge Yuda ba Sila khõmi. 
Ya'ira samõsa zama'ema faoma fehede 
khõmi duria nisura ba zura andre gõi. 

28 No fao dõdõ Geheha Lowalangi -- ba 
fao dõdõma gõi -- ena'ð bõi mube'e noro 
dõdõmi zZabõlõ abua moroi ba zoguna 
andre: 

293 Bõi mi'a gê si no mube'e sumange ba 
nadu; bõi mi'a ndro, bõi mi'a gurifõ nitõgi 
bagi, ba mi'arõu'õ ami ba wohorõ. Na 
mi'arõu'õ ami ba da'e fefu, no mifalua zi 
sõkhi. Ha irugi da'õ, Ya'ahowu!" 

30Ba me no mangona ira, tebua 
dengetenge andrõ ba Gandriokhia. 
Lakaoni ena'õ owulo fefu mbanua Niha 
Keriso ba da'õ ba lafa'ema zura andro. 

31 Ba me labaso zura andrõ banua Niha 
Keriso, omuso sibai dõdõra ba zura andro 
ba ba nõsinia, ba terara dõdõra. 

32 Yuda awo Zila, si no sama'ele'õ gõi, ara 
fahuhuo ira khõ ndra talifusõ samati ba 
Gandriokhia ba wamarou tõdõra ena'õ so 
khõra wa'abarani. 

33 Me no ara ma'ifu torõi Yuda ba Sila, 
mangawuli ira ba Yeruzalema ba lafa'ema 
wangowaira banua zamati ba Gandriokhia 
andro khõ zamatenge Yuda ba Sila. 

34 [Ba hiza ihalõ gangetula Sila wa'atorõi 
ba Gandriokhia.] 

35 Torõi ndra Faulo ba Baranaba ba 
Gandriokhia. Mamahaõ ira ba laturiaigõ 
daroma li Zo'aya ba da'õ si fao niha bö'õ 
sato. 

3616 ara aefa da'õ muhede Waulo khõ 
Mbaranaba, "Tafuli ita wangondrasi ira 
talifusõ samati khõ Yesu ba mbanua fefu, 
si no irai mõi ita no ba wanuriaigõ Taroma 
Li Lowalangi; ena'õ ta'ila hewisa ira.” 

37 Omasi Mbaranaba wolohe awõra 
Yohane Mareko, 

38 ba hiza molo'õ Faulo lõ gõna wolohe 
Mareko si lõ omasi falulu halõWõ khõra 
me irõi ira ba Wamefilia. 

39 Fakara sibai ndra Faulo faoma Baranaba 
irege fabali ira. Maoso Mbaranaba ihalõ 
Mareko ba fohe ia woloyo numalõ ba 
Zifirusi. 

40 l'ohe Zila awõnia Faulo ba mofanõ ira 
me no latou'õ ira ba wa'omasi Lowalangi, 
va'ira, talifusõ ba Gandriokhia andro. 

41 [ afasui dané Ziria ba tanõ Gilikia; 
la'abe'e'õ mbanua Niha Keriso ba da'o. 
| 6 Tltohugõ wofanõnia Faulo ba 

Derebe, aefa da'õ numalõ ba 
Lisitera. Ba da'õ so zolo'õ Yesu sotõi 
Timoteo. Niha Yahudi ninania, si faduhu 
todo khõ Yesu; ba Amania niha Yunani. 

“No si sõkhi duria Dimoteo ba gotalua 
zamati ba Lisitera ba ba Ikoniu. 

3 Omasi Waulo na fao khõnia Dimoteo, 
andro wa ifalua wamoto. llau zi manõ, 
boro me la'ila ira niha Yahudi ba danõ 
andrõ, wa niha Yunani nama Dimoteo. 

4 Ba zi dozi banua ni'ondrasira, lafa'ema 
ba niha si faduhu todo ba da'õ gangetula 
si no lahonogõi ira sinenge ba ira satua ba 
Yeruzalema. La'amenesi ndra talifusõ si no 
faduhu todo andro ena'o la'o'ð gangetula 
andro. 

> Itugu abõlõ wamati mbanua Niha 
Keriso, ba itugu ato ero ma'okho. 

616 Itehe Eheha Lowalangi mõi Waulo 
ba Sila wanuriaigõ taroma li Lowalangi ba 
propinsi Asia. Tobali latohugõ wofanõra 
numalõ ba danõ Werigia ba Galatia. 

7 Me larugi nola dané ba Misia, 
latandraigõ we'amõi ba danõ Mbitinia, ba 
hiza ItenaWa ira Eheha Lowalangi we'amõi 
ba da'o. 

8 Andrõ latohugõ wofanõra ba Misia ba 
ladõlõ ira ba Deroa. 

9Ba Deroa ba zi bongi oroma gangilata 
khõ Waulo. Ba gangilata andro oroma 
khõnia samõsa niha Makedonia si zizio 
fõnania sangandrõ sibai ena'õ numalõ ia 
ba Makedonia ba wanolo ya'ira. 

10Me no aefa oroma khö Waulo gangilata 
andro, i'anema'õ mama'anõ ira we'amõi 
ba Makedonia. Si fao fa'aro dõdõ mahalõ 
gangetula wa Lowalangi zamatenge ya'aga 
wanuriaigõ Turia Somuso Dodo ba niha ba 
da'õ. 

11 Marõi Deroa ba moloyo ndra'aga adölõ 
ba Zamotarake, ba mahemolu da'õ numalõ 
ba Neafoli. 

12 Ma'otarai da'ö numalõ ba Wilifi, 
sambua mbanua ba banua sebua ba 
Makedonia. Filifi no barð gamatõrõwa 

Roma. Torõi ndra'aga mato ha'uga ngaluo 
ba da'õ. 

13Ba luo Sabato numalõ ndra'aga ba 
zinga nungo nidanõ baero mbawa goli 
mbanua, me ma'ila wa so nahia wangandrõ 
niha Yahudi ba da'õ. Dumadao ndra'aga 
ba malau fahuhuo ba khõ ndra ira alawe si 
no owulo ba da'õ. 

14 Samõsa ba gotaluara zaniaga nukha 
sobowo doru, sotõi Lidia soroi Diatira. 
Sangomasi'õ Lowalangi ia, ba |'o'ou ia 
So'aya ena'õ itema'õ hadia nifahaõ Waulo 
khõnia. 

15 Tebayagõ idanõ Lidia ba si sambua 
omo ya'ira. Me no aefa tebayagõ idanõ ia 
ikaoni ndra'aga. Imane, "Na miWa'õ tõdõmi 
sindruhundruhu no faduhu dõdõgu khõ 
Yesu, ba mitabu mifõrõ ba nomogu." Ba 
fandrõ sibai ena'õ ma'0'õ niWwa'õnia. 

16 Samuza ma'õkhõö me mbi ndra'aga 
ba nahia wangandrõ, falukha ndra'aga 
samõsa nono alawe, sawuyu. No ifatõrõ 
eheha si ra'iõ nono alawe andro, irege 
tola ifa'ele'õ ngawalõ zalua ba ginõtõ si 
so mifõna. Ba wama'ele'õ waõwaõ wa'auri 
niha, mohare sebua zokhõ ya'ia ibe'e. 

1716 aetu i'0'õ ndra'aga awo Waulo ira 
alawe andro ba mu'ao ia imane, "Enoni 

Lowalangi Fondrege Zebua ndra niha 
andro! Tohare ira wangombakha khõmi 
hewisa ena'õ te'orifi ami!" 

18 Mato ha'uga ngaluo lõ aetu mu'ao'ao 
ndra alawe andre. Mofõnu Waulo, andrõ 
ifakhõlõ ia ba imane ba geheha andro, 
"Ba dõi Yesu Keriso uWa'õ ofanõ moroi ba 
ndra alawe andro." Ba i'anema'o irõi eheha 
ndra alawe andro. 

19 Ba me la'ila sokhõ ira alawe andrõ no 
aheta gumbu wangaluira, ba lara'u Waulo 
ba Sila, lafondrõni hakhi ira la'ohe fõna 
zamatõrõ. 

20] a'ohe Waulo awõ Sila fõna ndra 
samatõrõ ba niha Roma, ba lamane, "Niha 
Yahudi ndra niha andre. Lafawukaisi 
mbanua khõda. 

21 La'o'ou niha wolo'õ amuata si fatimba 
ba huku khõda, ya'ita niha Roma. Tebai 
tatema ba tebai ta'o'õ gamuata andro!" 

22Fao gõi niha sato wo'angadugõ sinenge 
si darua andrõ; lasika nukha ndra Faulo ba 
Sila ira samatõrõ ba lafabõbõzi'õ ira. 

23 Me no aefa labõbõzi sabõlõbõlõ ira, 
labe'e ira bakha ba gurunga. Labe'e li khõ 
zatua sanaro ba gurunga ena'õ lahaogõ 
sibai wozago ya'ira. 

24 Bõrð wareta nitemania andrõ maoso 
zatua sanaro ibe'e ira ba gurunga tanõ si 
bakha sibai ba lakalo gahera. 

25 Mato tõlu wongi mangandrõ ndra 
Faulo ba Sila awõ wa manunõ ira wanuno 
Lowalangi. Lafondrondrongo niha nikuru 
tano bõ'õ wanunõra. 

26|'anema'õ so ndruru dané sabõlõbõlõ 
sibai, irege mudõgõ danedane gurunga 
andrõ. Teboka fefu mbawa ndruhõ 
gurunga ba aefa fefu rate samõbõ ahe 
niha gurunga. 

27 Tokea zatua sanaro andro ba maoso 
ia. Me i'ila no oi teboka mbawa ndruho 
gurunga, isõbi wõdania ba wamunu ya'ia 
samõsa boro me iwalinga no ahori moloi 
niha gurunga fefu. 

28Ba hiza mu'ao Waulo, ebua linia imane, 
"Boi bunu ndra'ugõ! No so ndra'aga ba 
da'e fefu!" 

29 l'andrõ wandru satua zanaro andro ba 
ilau fagohi numalõ si bakha, ba alau ia tou 
fõna ndra Faulo ba Sila si fao fanizinizi. 

30 Aefa da'õ i'ohe ira baero moroi ba 
gurunga ba imane, "He Tuha, hewisa ena'õ 
tola te'orifi ndra'o?" 

31 Latema linia Faulo ba Sila lamane, 
"Amati khõ Zo'aya Yesu! Ba te'orifi 
ndra'ugõ -- awo nõsi nomou fefu!" 

32 La'ombakha'õ daroma li Zo'aya ira 
Faulo ba Sila khõ zatua sanaro gurunga 
andro awo zi sambua omo ya'ira. 

33 Ba zi têlu wongi andro, i'ohe ira moroi 
ba gurunga ba ihaogõ wamõbõ sokhora. 
Ba fanema'õ tebayagõ idanõ fefu nõsi 
nomonia. 

34 Aefa da'õ i'ohe ndra Faulo ba Sila 
ba nomonia ba ibe'e gõra. Omuso sibai 
dõdõnia awo zi sambua omo ya'ira boro 
me no si faduhu todo khõ Lowalangi ira 
iada'e. 

35 Mahemolu da'õ lafatenge ndra folisi ira 
samatõrõ niha Roma ba wama'ema fareta 
ena'o la'efa'õ Waulo ba Sila. 

36 l'ombakha'ð satua zanaro ba gurunga 
da'õ khõ ndra Faulo. Imane, "He Tuha, 
no labe'e wareta samatõrõ niha Roma 
ena'õ te'efa'õ ami. Tola mofanõ ami iada'e. 
Ya'ahowu ami ba lala!” 

37 Ba hiza imane Faulo khõ ndra folisi 
andro, "Banua Roma ndra'aga. LO na 
mufatõrõ huku khõma, ba no labõbõzi 
ndra'aga fõna niha sato me labe'e ndra'aga 
bakha ba gurunga. Ba iada'e lafofanõ 

mano ndra'aga? LO matehe! Mikaoni 
zamatõrõ banua Roma andro akha mõi ira 
ba da'e ba wangefa'õ ya'aga." 

38 La'ombakha'ð ira folisi niWa'õ Waulo 
andro khõ ndra samatõrõ banua Roma. 
Me larongo ira samatõrõ andro wa ono 
mbanua Roma ndra Faulo ba Sila, tobali 
ata'u ira. 

39 Mõi ira mangandrõ fa'ebolo dodo khõ 
ndra Faulo ba Sila, ba lafasao ira numalõ 
baero moroi ba gurunga, ba la'andrõ ena'õ 
larõi mbanua andro. 

40 Lardi gurunga andro ira Faulo ba Sila 
numalõ ba nomo Lidia. Ba me falukha 
ira ndra niha samati ba da'õ, ba lafarou 
dõdõra ba aefa da'õ mofanõ ndra Faulo ba 
Sila. 

I Latohugõ wofanõ ira Faulo ba Sila 
| / latõrõ Gamefipoli awõ Gafolonia ba 
larugi Desalonika. Ba da'õ so gosali ba 
niha Yahudi. 

2Mõi Waulo ba gosali andro -- si mane 
si to'õlõ nilaunia na so gosali niha Yahudi 
-- fahuhuo ia ba niha si so ba da'õ 
sanandrõsa ba Mbuku Ni'amoni'8. Tõlu 
kali luo Sabato ilau zi mano. 

3Modanedane ba Mbuku Ni'amoni'õ 
"ombakha'õ ba i'oroma'õ wa Razo 

Sangorifi andro si no Ifabu'u Lowalangi 
lõ tola lõ tefakao ba ifuli auri mangawuli 
moroi ba wa'amate. Imane Faulo, "Yesu 
nituriaigõgu khõmi, no Ya'ia Razo 
Sangorifi andro nifabu'u." 

450 õsa zi faduhu tõdõ, ba maoso ira 
la'o'õ Waulo ba Sila; si mano gõi ato niha 
Yunani sangata'ufi Lowalangi, ba ato ndra 
alawe sotõi ni'ata'ufi ba mbanua andro. 

> Ba hiza afõkhõ dodo niha Yahudi. 
Lakaoni niha si lõ halõhalõWõ ba lala ba 
tobali ira ngawawa niha samawukaisi. 
Lafawukaisi zi sagõrõ banua andro ba 
lasuwõ nomo Yaso ba wangalui Faulo ba 
Sila, bõrõ me omasi ira la'ohe baero Waulo 
ba Sila fõna niha sato. 

6Ba hiza lõ lasõndra Waulo ba Sila, irege 
lasõbi Yaso ba samati bd'o la'ohe fõna 
ndra samatõrõ ba mbanua andro. Mu'ao 
ira lamane, "Samawukaisi niha andre gofu 
heza! Hiza, so ira iada'e ba mbanuada, 

” ba no itema ira Yaso ba nomonia. No 
sanawõ huku Kaisaro Roma ira, bõrõ me 
lamane so nasa razo tanõ bõ'ð sotõi Yesu.' 

8 Tobali dõdõ niha sato awõ ndra 
samatõrõ ba wehedera andro. 

9 La'andrd ira samatõrõ khõ Yaso awo 
zamati bõ'ð ena'o labe'e gefe si tobali 

lohelohe dodo. Aefa da'õ awena la'efa'õ 
ira. 

10 Ba zi bongi da'ð, lafatenge ndra Faulo 
ba Sila ira samati numalõ ba Mberea. Me 
larugi da'ð numalo Waulo ba Sila ba gosali 
niha Yahudi. 

11 Abõlð sõkhi dodo niha Mberea moroi 
ba niha Desalonika. Si fao fa'omasi 
lafondrondrongo duria sanandrõsa khõ 
Yesu, ba ero maõkhõ la'alui ba Mbuku 
Ni'amoni'õ hadia sindruhu wamahaõ 
Waulo andro. 

12 Ato ba gotaluara zi faduhu todo khõ 
Yesu, ba ato gõi ndra salawa ba niha 
Yunani, zi faduhu tõdõ; he ira alawe ba ira 
matua gõi. 

13 Me larongo niha Yahudi ba Desalonika 
wa no ituriaigõ daroma li Lowalangi Faulo 
ba Mberea, tohare ira ba Mberea ba 
lafawe'e niha irege lõ fa'ahono dõdõra. 

14 [| a'alio'õ lafasao Waulo ba zinga nasi 
ira talifusõ ba Mberea andro. Ba Sila awo 
Dimoteo torõi nasa ba mbanua andro. 

15 Me no lafasao Waulo irugi Atena ba 
mangawuli ndra talifusõ andro ba Mberea 
la'ohe goroisa Waulo ena'o la'alio'õ la'o'õ 
ia ira Sila ba Timoteo. 

16 Gasagasa wombaloi Waulo ira Sila ba 
Timoteo, abu dõdõnia wamaigi banua 
andro safõnu adu. 

17 Börö da'õ ba gosali, fahuhuo Waulo 
khõ ndra niha Yahudi awo niha tano bõ'ð 
samosumange Lowalangi ba da'ð. Si mano 
gõi ba fasa misa, ero ma'õkhõ fahuhuo ia 
ba niha si so ba da'o. 

18 Ba fada'aWa khõnia ndra guruguru 
Efikuro ba Sitoa. So ba gotaluara 
zanguma'õ, "Hadia ni'ila niha da'a? Ha 
ma'ifu wa'atuatuania, ba no ebua sibai 
mbawania!" So Osa gõi zangumaõ, 
"Ituriaigõ lowalangi soi bõ'ð." LaWaõ da'õ 
bõrõ, me fahuhuo Waulo sanandrõsa khõ 
Yesu ba sanandrõsa ba wemaoso moroi 
ba wa'amate. 

19 La'ohe Waulo ba nahia wa'owulora ba 
Hili Areofage. Ba da'õ lamane khõnia, 
"Omasi ndra'aga ma'ila wamahaõ si bohou 
ni'ombakha'õmõ andro. 

20Bõrõ me lõ irai marongo tõgi 
dalingama ni'ombakha'õmõ. Andrõ wa 
omasi ndra'aga ma'ila hadia geluahania." 

21 (Fefu niha ba Atena awo niha si fatewu 
ba da'õ omasi lahorigõ ginõtõra ba 
wamondrongo awo wamahuhuosi ngawalõ 
hadia ia zi bohou.) 

22 Muzizio Waulo fõna niha sowulo ba 
Areofage andrõ, imane, "He ya'ami niha 
Atena! Aboto ba dõdõgu wa no niha 
samosumange lowalangi ami. 

23 Me ufanõrönõrõö ndra'o ba zi fasui 
mbanua andre khõmi ba uhaogõ wamaigi 
nahinahia wangandrõ, ba u'ila sambua 
nahia wame'e sumange; ba nahia andro 
no musura, 'Khõ Lowalangi si lõ ta'ila.' 
Lowalangi nifosumangemi da'o, si lõ mf'ila 
andro, Ya'ia andro nituriaigõgu khõmi. 

2*Lowalangi sombõi ulidanõ andre 
awõ nõsinia, Ya'ia Zo'aya sokhõ banua 
ba ulidanõ. LO torõi la ba nomo'omo 
nifazõkhi danga niha. 

2516 gõi moguna khõ-Nia wanolo soroi 
niha, bõrõ me Va'ia zame'e fa'auri ba 
hanuhanu awo fefu ngawalõ hadia ia ba 
niha. 

26Moroi ba zi samõsa niha Ifazõkhi fefu 
soi ba lfatenge ira wangiagõ si sagõrõ 
ulidanõ. Ya'ia gõi zangahonogjõi i'otarai 
mbõrõta, hawa'ara ba heza auri ira. 

27 Ilau fefu da'ö Lowalangi ena'õ la'alui 
la. Ma'atõ falukha ira khõ-Nia ba 
wangalungaluira Ya'ia andro. Sindruhunia 
lõ arõu Lowalangi moroi khõda zamõsana. 

28 Si mane niWa'õ niha, 'Auri ita, maliWa 
ita ba so ita ba gulidanõ andre boro 
wa'abõlõ-Nia.' Si mane niWa'õ zanunõ 
andrõ khõmi gõi. Lamane, 'Ono-Nia fefu 
ita." 

23 Tobali, bõrõ me ono Lowalangi ita, ba 
boi tafaomagõ Lowalangi ba nadu ana'a 
ma adu firð ba ma adu kara nifazõkhi dali 
wa'atuatua niha. 

30 No I'olifuagõ Lowalangi ginõtõ 
wa'abododa andro, ba hiza iada'e |'o'ou 
niha fefu ba zi sagõrõ ulidanõ ena'õ 
lafalalini gera'erara, larõi horõra. 

31 No Ihongõi ginõtõ wanguhuku zi 
sagõrõ ulidanõ andro si fao fanguhuku 
satulõ. HalõWõ andro nihalõ niha si no Ifili 
Lowalangi. Ba ena'õ faduhu dodo niha ba 
da'õ, andro wa |'orifi mangawuli Lowalangi 
niha andro moroi ba wa'amate!" 

32 Ba me larongo wa tola auri mangawuli 
moroi ba wa'amate, so ba gotaluara 
zo'igi'õ Faulo. Ba so gõi zanguma'õ, 
"Omasi ndra'aga marongo moroi khou 
da'e nasa." 

33Ba irõi gowuloa andrö Faulo. 

34 Ba so ba gotaluara zi fao todo khõ 
Waulo ba si faduhu todo kho Yesu, ya'ia 
da'õ: Dionizio, ndrotondroto zohalõWõ 

ba Areofage, ba samõsa ndra alawe sotõi 
Damari, ba tano bõ'õnia. 

| 8 l Aefa da'ö irõi Atena Faulo numalõ 

ia ba Gorindro. 

2? Falukha ia ba da'ð samõsa niha Yahudi 
sotõi Akila, si otarai danõ Wondro. 
Awena so Akila moroi ba Gitalia, si fao 
fo'omonia Firisikila. Börõ me ifofanõ 
Kaizaro Kalaudio fefu niha Yahudi moroi 
ba Roma, wa tohare ira ba Gorindro. Mõi 
Waulo wamalukhaisi ya'ira, 

3torõi ia ba da'õ, falulu halõWõ ira, 
boro me fagolo lala wangaluira Waulo, 
wamazõkhi oloso soguna ba nose. 

#Ba ero luo Sabato, mõi Waulo fahuhuo 
ba gosali ena'õ faduhu dodo niha Yahudi 
awo niha Yunani kho Yesu. 

> Me larugi Makedonia ira Sila ba 
Timoteo, i'oguna'õ ginõtõnia fefu Faulo 
ba wangombakha Turia soroi Lowalangi 
ba niha Yahudi, wa Yesu andrõ no Razo 
Sangorifi nifabu'u Lowalangi. 

6Ba bõrõ me lõ aetu lalaWa ba la'o'aya 
ia, andro wa'l'anotogõ gawugawu 
ba nukhania Faulo si tobali tandra 
wamangelama ya'ira ba zala andro. Imane, 
"Na mosikho ami, salami samõsa! ['otarai 

da'e numalõ ndra'o ba soi bõ'ð si tenga 
niha Yahudi." 

7Ir6i ira Faulo ba torõi ia ba nomo 
ba zinga gosali andro. Niha soi bõ'ð si 
tenga niha Yahudi zokhõ omo andro, ba 
sangomasi'o Lowalangi ia. Tito Yuso doi 
niha andro. 

8 Kerifo, satua gosali awo nõsi nomonia 
fefu no si faduhu todo khõ Yesu So'aya. 
Ba ato nasa niha ba Gorindro tano bõ'ð 
samondrondrongo turia andrõ zi faduhu 
todo kho Yesu ba lafabayagõ'õ idanõ ira. 

°Samuza me bongi, Imane So'aya khõ 
Waulo ba gangilata, "Bõi ata'ufi! Hede 
manõ, bõi bato. 

10 Fao Ndra'odo khou. Tebai lalau khou 
hadia ia, boro me ato niha khõ-Gu ba 
mbanua andre." 

11Bõrõ da'õ torõi Waulo ba Gorindro 
dõfi a matonga, ba mamahaõ taroma li 
Lowalangi ia ba niha. 

12 Me tobali gubernur ba Nakhaya Galio 
andro, ha sara dodo niha Yahudi wolawa 
Faulo ba wolohe ya'ia ba godo wanguhuku. 

13 Lamane wangadu, "Ifawe'e zato niha 
andre ena'õ lafosumange Lowalangi, 
molo'õ oroisa si faehu moroi ba huku 
Moze!" 

14 Me itema li ena'õ Faulo, i'anema'õ 
imane Galio ba niha Yahudi, "He niha 
Yahudi! Na fangadu andre folaWa ba ma 
si lo atulõ, ebolo dõdõgu wamondrongo 
fangadumi. 

15 Ba hiza, da'e no fasosota sanandrõsa 
ba wehede, tõitõi ba ba hukuhukumi 
samõsa! Bõrõ da'õ mibato sa'ae. LO fao 
dõdõgu wamatunõ si mane da'e!" 

16 Ba ifofanõ ira baero Galio. 

17 Lara'u Zotene, satua gosali andro, 
labõzi ia fõna meza wanguhuku. Ba lõ ba 
dodo Galio fefu da'õ. 

18 Aefa da'õ ara nasa torõi Waulo ba 
Gorindro. Aefa da'õ i'angonaisi niha 
samati ba da'õ, moloyo ia si fao Firisikila 
ba Akila numalõ ba Ziria. Ba Kengekirea, 
itõwõ mbunia Faulo, nifotuwunia boro 
wawu'usa linia khõ Zo'aya. 

19Me larugi Nefeso, irõi Wirisikila ba 
Akila Faulo, mõi ia bakha ba gosali ba 
fahuhuo ia ba niha Yahudi si so ba da'8. 

20[a'andrõ khõnia ena'õ torõi ia khõra 
nasa, ba hiza lõ omasi ia. 

21 Ba heWa'ae si manõ, me mofanõ ia, 
imane, "Na Itehegõ Lowalangi, mangavuli 
ndra'o zui ba da'e." Me no aefa iWa'õ da'õ, 
moloyo ia numalõ ba Nefeso. 

22 Me mõi ia tou ba Kaizarea, numalõ ia 
ba Yeruzalema ba wangowai banua Niha 
ba Gandriokhia. 

23 Me notorõi ia ba zi hawa'ara ba da'o, 
mofanõ ia ba we'amõi ba mbanua Galatia 
ba Ferigia ba wanga'aro'õ todo niha samati 
ba da'o. 

24 Gasagasa da'õ, tohare ba Nefeso 
samõsa niha Yahudi si tumbu ba 
Alesandria, sotõi Afolo. Sonekhe 
wahuhuosa ia ba satuatua ba nõsi Mbuku 
Ni'amoni'õ, 

25 ba notefahaõ ba wa'aboto ba dodo 
ba wamahaõ sanandrõsa kho Yesu. l'oigõð 
dõdõnia ba ihaogõ wamahaõ sanandrõsa 
khõ Yesu, heWa'ae famayagõ idanõ khõ 
Yohane zaboto ba dõdõnia. 

26Fahuhuo Afolo ba gosali si fao 
fa'abarani. Ba me larongo wamahaõnia ira 
Firisikila ba Akila, la'ohe ia ba nomora. 
Lahaogõ wangombakha khõnia zabõlõ 
atulõ sanandrõsa ba nifakhoi Lowalangi 
ba wangorifi niha kho Yesu. 

27 Aefa da'õ omasi mõi Afolo ba Nakhaya. 
Ba labe'e zura samati khõ Yesu moroi 
ba Nefeso, lafa'ohe'õ khõ ndra talifusõ 
ba Nakhaya ena'õ latema'õ Afolo faoma 

fa'omuso dodo. Ba me irugi Nakhaya 
Afolo, oroma wa moguna watolosania ba 
niha sato si faduhu todo khõ Yesu bõrõ 
wa'ahakhõ dodo Lowalangi. 

28Ba wa'atuatuania, ikalaisi Afolo ndra 
niha Yahudi ba wahuhuosa. |'oroma'õ 
moroi ba Mbuku Ni'amoni'õ wa Yesu andrõ 
no Razo Sangorifi si no mufabu'u. 

] 9 TGasagasa we'aso Afolo ba 

Gorindro, idõrõdõrõi mbanua ba 
danõ misa Faulo, ba awena irugi Nefeso. 
Ba falukha ia ba da'ê õsa zi no faduhu 
todo khõ Yesu. 

2 Isofu khõra, imane, "Hadia, no mitema 
Geheha Lowalangi me faduhu dodomi kho 
Yesu?" Latema li lamane, "Lõ'ð. Balo na'i 
irai marongo wa so Geheha Lowalangi." 

3 Isofu Faulo imane, "Na si mand, hewisa 
wamayago idano ya'ami?" Latema li 
lamane, "Faoma famayago idanõ khõ 
Yohane." 

#Ba imane Faulo, "Ibayagõ idané niha 
Yohane ba wangoroma wa no lafalalini 
gera'erara ba larõi horõra niha. Ba hiza 
lõ mamalõ i'ombakha'õ Yohane ba niha 
Gizera'eli wa lõ tola lõ mamati ira ba niha 
si tohare moroi furinia, ya'ia Yesu." 

> Me larongo da'õ, lafabayagõ'õ ira idanõ 
ba dõi Yesu So'aya. 

6Ba me itufa ira tangania Faulo, Ifatörö 
ira Eheha Lowalangi, ba fahuhuo ira 
ba li bê'ê awo wa lafa'ema duria soroi 
Lowalangi. 

7 Fa'atora fefu so mato felendrua niha. 

8Tõlu wawa wa'ara lõ aiWõ fahuhuo manõ 
Waulo ba niha sato ba gosali ba ifaduhu'õ 
khõra wa lfasindro wamatõrõ-Nia 
Lowalangi ba gulidanõ andre. 

9 Ba so õsa zabe'e hõgõ ba lõ edõna 
faduhu dõdõra. Fõna niha sato la'o'aya 
wamahaõ sanandrõsa ba nifakhoi 
Lowalangi ba wangorifi niha khõ Yesu. 
Boro da'ð irði ira Faulo, ba numalõ ira ba 
nahia zekola Dirano si fao ira sinenge 
Yesu. Fa'ema'ema li ira niha sato ba da'õ 
ero ma'õkhõ. 

1016 aetu'aetu ilau zi mano dõfi wa'ara 
irege fefu niha si so ba dané Asia, he niha 
Yahudi ba niha soi bõ'ð, ahori larongo 
Daroma Li Zo'aya. 

11 ilau zahõlihõli dodo si lõ harumani 
Lowalangi ba khõ Waulo. 

12 Na saembutanga ma zui bõbõ lõwilõwi 
si no irai ifake Faulo la'ohe ba niha 

sofõkhõ, dõhõ wõkhõra, ba aheta khõra 
mbekhu si lo sõkhi. 

13 So õsa gõi ndruku niha Yahudi si mõi 
misa wamofanõ bekhu si lõ sõkhi moroi ba 
niha. Latandraigõ ira duku andrõ wamake 
tõi Yesu wamofanõ bekhu. Lamane ba 
mbekhu si lõ sõkhi andrõ, "Ba dõi Yesu 
nituriaigõ Waulo andrõ, ufofanõ ndra'ugõ!" 

14 Fitu ndraono matua ono zalaWa gere, 
sotõi SikeWa, zamalua da'õ. 

15 Ba imane bekhu si lõ sõkhi andro 
khõra, "Ufila Yesu ba u'ila gõi Waulo, ba 
haniha ami andre?" 

16 Ifanaoka ia niha nira'u mbekhu andro, 
ira'u ba ibago ira fefu irege lalau moloi 
moroi ba nomo andrõ, oi mesokho ba lõ 
nukhanukhara bõrõ me isika nukha andro 
moroi ba mbotora. 

17 Ba larongo ngawalõ zalua andro ira 
niha Yahudi fefu awo niha moroi ba soi 
bõ'õ si torõi ba Nefeso, tobali ata'u ira. 
Itugu lasunosuno doi Zo'aya Yesu. 

18 Ato zi no faduhu todo khõ Yesu zi 
moi mamaduhu'ö fõna niha sato fefu 
gamuatara. 

19Ba ya'ira si to'õlõ ba wakelemusa 
la'owuloi mbuku gelemura ba latunu fõna 
niha sato. Fa'ebua mbõli mbukubuku 

andrõ na la'owuloi fefu so mato lima wulu 
ribu rufia firõ. 

20 Ba zalua andro itugu tehõngõ daroma 
li Zo'aya ba itugu mofa'abõlð. 

21 Me no aefa zalua andro fefu, ba 
ifatenge niha Faulo we'amõi ba Makedonia 
awo ba Nakhaya. Imane Faulo, "Aefado ba 
da'õ numalõ ndra'o gõi ba Roma.” 

22 |fatenge darua dohutohu dangania 
Faulo, ya'ia Dimoteo ba Eraso, we'amõi ba 
Makedonia, gasagasa we'asonia nasa ba 
dano Asia. 

23Ba ginõtõ da'õ alua wawukasa 
sabõlõbõlõ ba Nefeso sanandrõsa ba 
wamahaõ Yesu. 

24 Ba mbanua andrõ so tuka wirõ sotõi 
Demeterio samazõkhi osali nahia Garitemi 
famaedo Lowalangi andro. Tobali fangalui 
sebua da'õ ba zohalõWõ khõnia. 

25 Bõrð da'õ i'owuloi zohalowo khõnia 
awo duka wiro tano bõ'ð, ba imane, "He ira 
talifusõ! No aboto ba dõdõmi wa tesõndra 
zoguna khõda ba halowo andre. 

26 No mi'ila ba mirongo samõsa nifalua 
Waulo andro. No imane wa lowalangi 
nifazõkhi niha, tenga lowalangi. Ba ato zi 
faduhu todo ba wamahaõnia, arakhagõ 
sagoro tano Asia. 


KISAH PARA RASUL 19.27-32 101 


27 Lualuania obou dõi halêwêda andre. 
Ba baero da'o, lahundrahundragõ, ba lõ ba 
dodo niha sa'ae gosali Garitemi famaedo 
lowalangi andro; ba hiza no lowalangi 
nifosumange niha fefu ba Asia ia awõ ba 
zi sagõrõ ulidanõ!" 

28Tobali aukhu dodo niha sato me 
larongo da'õ ba mu'ao ira lamane, "Sauri 
Garitemi, lowalangi mbanua Nefeso 
andro!" 

“9 tugu fawuka zi sambua banua andro. 
Lara'u Gayo ba Arisaro niha Makedonia 
awo'awo Waulo ba lala, ba lasobi ira 
numalo ba dané lafa sebua ba mbanua 
andro. 

30 Edõna Waulo fao khõra, ba hiza 
latenawa ia niha si faduhu todo kho Yesu 
si so ba da'o. 

31 So õsa ndra salawa ba dané Asia, 
si fahuwu kho Waulo, lafatenge niha 
wangombakha ena'o boi iforoma'o ia ba 
dané lafa andro. 

32 Gasagasa da'õ tobali fawuka niha 
sato sowulo ba dané lafa andro. So zi'ao 
sanguma'õ si mane, ba so zi'ao sanguma'õ 
si manõ, boro me ato ba gotaluara zi lõ 
aboto ba dodo hana wa owulo ira ba da'8. 

33 So õsa zanguma'õ tõdõra, Alesandro 
mboro, me ya'ia ni'ohe ndra niha Yahudi 
fõna. |'andrõ faoma kode Alesandro ena'õ 
labe'e ginõtõ khõnia wamu'a ba hulunia 
fõna niha sato. 

34 Ba me la'ila wa niha Yahudi ia, ha 
sara lira we'ao lamane, "Sauri Aritemi, 
lowalangi niha Nefeso!" 

35Ba gafuriata, tola lafahono niha sato 
andro ira salaWa zamatõrõ ba mbanua 
andro. Imane, "He ya'ami banua Nefeso! 
Dozi niha no oi aboto ba dõdõra wa ba 
Nefeso terorogõ gosali Garitemi awo gara 
ni'amoni'õ satoru moroi ba mbanua. 

36 Samõsa lõ si tola mowu'ai da'õ. Börö 
da'õ mihonogõ ami ba boi milau hadia ia 
zi lo gõna. 

37 Mi'ohe niha andre tenga bõrõ wa 
no larabu gosali ma zui no la'o'aya 
lowalangida. 

38 Na so wangadu Demeterio awo 
zohalõW8 khõnia, akha lafa'ema wangadu 
andro ba zanguhuku. So rafe zanguhuku 
ba so ndra sanguhuku ba samatõrõ ba 
da'õ. 

39 Ba na so dané bõö'õ somasi ami, ba 
te'asiwai da'õ ba walukhata satulõ fõna 
niha sato. 

40 Bord me hadia zalua ma'êkhé andre 
tola tobali famakikoda. Tola tobali 
folawada, me lõ danedane khõda wamalua 
famawukaisi andre." 

41 Me no aefa iŵa'ð da'ð, ifofand niha 
sato fefu salawa ba zamatõrõ andro ena'õ 
mangawuli ira ba nomora zamõsana. 

l Me no ifuli ahono Nefeso, i'owuloi 
2 0 mangawuli Faulo mbanua Niha 
Keriso ba ibe'e wamarou dodo khõra. Aefa 
da'õ f'angonasi ira ba itohugõ wofanõnia 
numalõ ba Makedonia. 

2I1tõrõi mbanubanua ba Makedonia ba 
oya ibe'e menemene ba zamati khõ Yesu 
si so ba da'õ ba wamarou tõdõra. Aefa 
da'õ numalõ ia ba Yunani. 

3 Tõlu wawa wa'ara torõi ia ba da'õ. Ba 
me moloyo ia numalõ ba Ziria ena'õ, ba 
so duria wa no mamagõlõ niha Yunani 
wamunu ya'ia. Bõrõ da'õ ihalõ gangetula 
wangawuli sanõrõ ba Makedonia. 

4 Fao awõnia Zofatero ono Wiro banua 
Mberea; si manõ gõi Arisaro ba Sekundro 
banua Desalonika, ba Gayo banua Derebe. 
Si mano gõi Dimoteo, Tikhiko ba Terofimo 
moroi ba dané Asia. 

> No la'ofõnai'ð ira ba labaloi ndra'aga ba 
Deroa. 

6 Me no aefa Gowasa Roti si LO Mu'aisõni, 
moloyo ndra'aga marõi Wilifi. Lima hari 
aefa da'õ falukha ndra'aga ba Deroa. Torõi 
ndra'aga samigu ba da'o. 

7 Owulo ndra'aga bongi migu ba manga 
ndra'aga ba wa'atalifusõta. Fahuhuo 
Waulo ba zato boro me omasi mofanõ ia 
mahemolu da'ê. Fahuhuo mano Waulo 
irugi talu mbongi. 

8 Ato dome ba mbate'e tanõ yawa andro 
ba nahia wa'owuloma. 

No mudadao samõsa nono matua 
sotõi Eutikho ba zandrela. Börõ me 
lõ aetu'aetu wahuhuosa Waulo, irege 
manukõu sibai nono matua andrõ, mõrõ 
ia ba zandrela, ba aekhu ia si tou moroi ba 
nahia wa'owuloma, ba nga'õtõ si tõlu. Me 
lafazaWa ia, ba no mate. 

19Numalõ mitou Waulo, ifaõndrõ ia ba 
italagui nono matua andro. Imane Faulo, 
"Boi mibusi todo, auri ia nasa!" 

11 fuli ia miyawa Faulo, ibagibagi roti, ba 
manga ira fefu. Me no ara fahuhuo Waulo 
irugi moluo, awena mofanõ ia. 

12 La'ohe nono matua andro ba nomora, 
no auri. Omuso baterara sibai dõdõra. 

13 Numalõga ba gofa ba moloyo ndra'aga 
numalõ ba Gaso ba wamaondragõ Faulo 

ba da'o. Imanõ wangahonogõi fofanõnia, 
bõrõ me itõrõ tano we'amõi ba da'õ. 

14 Me no falukha ba Gaso, mõi ba gõfa 
Waulo ba moloyoga numalõ ba Metilene. 

15Moroi ba da'õ mafuli moloyo, ba 
mahemolunia ofeta ndra'aga ba nahia 
gametahõ Khio. Sara wongi aefa da'õ 
marugi Zamo, ba sara ngaluo aefa da'õ 
marugi Miletusi. 

16 No ihonogõi Faulo wa lõ tebatoga ba 
Nefeso, ena'o boi mahori ginõtõ ba Asia. 
Afu'afunia irugi Yeruzalema ba luo gowasa 
Fendrakose. 

17 Moroi ba Miletusi ifa'ohe'õ Faulo duria 
ba Nefeso. l'andrõ ena'o falukha ia ba 
zatua mbanua Niha Keriso ba da'ð. 

18 Me larugi, imane Faulo khõra, "He 
ya'ami ira talifusõ. No mi'ila hewisa 
wa'aurigu ba gotaluami i'otarai luo tohare 
ndra'o ba Asia. 

19 Si fao fangidengide'ð ba tawa hõrõ 
mohalowo ndra'o khõ Zo'aya bakha ba 
wamakao nitaõgõgu boro wa'alõsõkhi niha 
Yahudi. 

20 No aboto ba dõdõmi wa lõ ulawosi 
wangombakha hadia zoguna khõmi. 
Ufahað ami ba nahia wamahað niha sato 
awõ ba nomo. 

21 Ube'e wamangelama ba niha Yahudi 
awo ba niha soi bd'o ena'ð larõi horõra, 
lafalalini gera'erara, ba mõi ira khõ 
Lowalangi, ba mamati khõ Yesu So'aya. 

22 Ba wolo'õ fareta Geheha Lowalangi 
wa mõi ndra'o ba Yeruzalema. Ba lõ u'ila 
hadia zi gõna ya'odo ba da'o. 

23 Awai ni'ilagu wa ba zi dozi banua, no 
i'ombakha'õ sibai khõgu Eheha Lowalangi 
wa mõi ndra'o ba gurunga ba tefakao 
dania. 

24Ba hiza lõ ba dõdõgu wa'aurigu andre, 
asala tola u'asiwai halõWõ nifaduhusi 
tõdõ Yesu So'aya khõgu ba asala lõ 
farõi ndra'o irugi gamozua wa'aurigu ba 
wanuriaigõ Turia Somuso Dodo fa'ebua 
dodo Lowalangi andro. 

25 No u'ondrasi fefu ami ba no uturiaigo 
Wamatoro Lowalangi andro. Ba u'ila iada'e 
wa lõ falukha ndra'o khomi sa'ae. 

26Bõrõ da'õ uWa'õ sibai khõmi ma'õkhõ 
andre wa na so zi tekiko ya'ami dania, ba 
tenga salagu sa'ae da'õ. 

2716 irai urõi halõWõgu ba wangombakha 
khõmi fefu era'era Lowalangi. 

28 Andrö mihaogõ ami ba mifaigifaigi 
gõi mbanua Niha Keriso nitou'õ Geheha 
Lowalangi khõmi ba wamaigimaigi; bõrõ 

me no tefataro ami samaigimaigi banua 
Niha Keriso andrõ. Akha mifaigifaigi 
mbanua Niha Keriso andro hulõ gubalo 
samaigimaigi biribirinia, bõrõ me no Toli 
Lowalangi mbanua Niha Keriso andro 
faoma fa'amate nono-Nia samõsa. 

29 Na no mofanõ ndra'o, lõ tola lõ'õ tohare 
nasu gatua safaito ba gotaluami. Ba tobali 
õ nasu gatua niha andro nikubaloimi. 

30Ba gotaluami na'i tesõndra niha 
sangombakha turia si lõ atulõ. Lalau zi 
mano ena'õ elungu zamati khõ Yesu 
andro, ba la'o'õ ira. 

31 Bõrð da'õ boi mifõrõ! Mitõrõtörõ 
tõdõmi wa tõlu fakhe wa'ara lõ tebato 
wamahaõgu ya'ami, bongi ma'õkhõ si fao 
tawa horo. 

32 Jada'e utou'ö ami ba danga Lowalangi 
ena'õ Irorogõ ami ba duria wa'ebua 
dõdõ-Nia andro. So kuaso khõ Lowalangi 
wangabõlõ'õ ya'ami ba lbe'e khõmi 
howuhowu si no Ihonago ba mbanua-Nia 
fefu. 

3316 irai u'alui gefe ba ma nukha moroi 
ba niha. 

34 Aboto ba dõdõmi, wa faoma fa'abõlõgu 
samõsa mohalõwWwõdo wangalui soguna 
khõgu awo nawõgu si faofao khõgu. 

35 Ba ngawalõ hadia ia no ube'e 
dumaduma khõmi wa ba wa'abõlõ 
wohalõwõda si mane da'e lõ tola l5'8 
tatolo niha si tebai. LO tola 10'0 tatõrõ 
tõtõda hadia zi no IWa'õ samõsa Yesu, 
'Abõlõ ohahau dodo niha ba wame'e moroi 
ba wanema!'"" 

36 Me no aefa fahuhuo Waulo, faoma 
labalõduhini danõ wangandrõ. 

37 Me'e ira fefu ba latalagui Waulo ba 
la'angonasi ia. 

38 Abõlõbõlõ wa'abu dõdõra me iWa'õ 
Faulo wa lõ la'ila ia sa'ae dania. Lafasao ia 
irugi gõfa. 

I Mangona ndra'aga ba zatua ba 
2 | mbanua Niha Keriso ba Nefeso. Aefa 
da'õ marõi ira. Moloyo ndra'aga madologa 
ba hulo Gose; ba mahemolu da'o marugi 
hulo Rodo. Moroi ba da'o madolo ndra'aga 
woloyo numalo ba Watara. 

? Ba Watara masõndra gõfa si numalo ba 
Wenisia. Mõiga yawa ba gofa andro ba 
tebua ndra'aga. 

3Ba no moloyoga irege ma'ila hulo 
Zifirusi tanõ ba gamberama; ba hiza 
madõlõ ndra'aga woloyo numalõ ba Ziria. 
Manao ndra'aga ba Diro, bõrõ me ba da'õ 
ibe'e tou nõsi gõfa nitõrõma andrõ. 

#Ba nahia andrõ mõi ndra'aga 
wamalukhaisi niha si faduhu todo khõ 
Yesu, ba torõi ndra'aga khõra samigu 
wa'ara. Moroi ba wanuturu Geheha 
Lowalangi, la'amenesi Waulo ena'õ boi mbi 
ia ba Yeruzalema. 

> Ba me ahori ginõtõ we'asoma ba da'õ, 
marõi ira ba wanohugõ fofanõma. Lafasao 
ndra'aga banua Niha Keriso ba da'õ, 
fao wo'omora ba iraonora, irugi baero 
mbanua. Ba zinga nasi matuhi danõ fefu 
wangandrõ. 

6 Aefa da'õ fara'ura'u tanga ndra'aga. Mõi 
ndra'aga yawa ba gõfa, ba mangavuli ira 
ba nomora. 

7 Moloyo manõ ndra'aga i'otarai Diro 
irugi Witolemai'o. Ba mafalukhaisi ba da'õ 
ndra talifusõ samati wangowai ya'ira, torõi 
ndra'aga ba da'õ sara ngaluo wa'ara. 

8Mahemolu da'õ, mofanõ zui ndra'aga 
marugi Kaizarea. Mõiga ba nomo 
zangombakha sotõi Filifo, ba torõiga ba 
nomonia. Samõsa ia andro ba gotalua nifili 
ba Yeruzalema. 

°Daöfa nononia alawe no lbe'e wa'abölõ 
Lowalangi wanuriaigõ turia soroi 
Lowalangi. 

10 Me no ara ma'ifu ndra'aga ba da'õ, 
tohare moroi ba Yudea samõsa zama'ele'õ 
sotõi Agabo. 

11 l'ondrasi ndra'aga ba ihalõ mbõbö 
lõwi Waulo. Ibõbõ gahenia awõ dangania 
faoma bõbõ lõwi andro ba imane, "Da'e 
niWa'õ Geheha Lowalangi: Labõbõ si mane 
da'e zokhõ bõbõ lõwi andre niha Yahudi 
ba Yeruzalema, ba labe'e ba danga soi 
bõ'ð si tenga niha Yahudi." 

12 Me marongo da'd, ma'andrõ sibai khõ 
Waulo, ya'aga ba ira talifusõ si torõi ba 
Kaizarea, ena'õ boi mõi ia ba Yeruzalema. 

13Ba hiza imane wanema li, "Hadia 
guna wa me'e ami si mane da'e irege abu 
dõdõgu? No aoha gõlõgu tenga ha mõi 
nira'u, ba wa'amate gõi boro Yesu So'aya.” 

1416 ifondrondrongo niWa'õma Faulo, 
andro mabato wanenawWa ya'ia. Mamane, 
"Ya alua zomasi Zo'aya." 

15Me no ara ma'ifu torõi ndra'aga ba 
da'õ, mafa'anõ gamagamama ba numalõga 
ba Yeruzalema. 

16 Fao khõma gõi õsa ndra talifusõ 
moroi ba Kaizarea ba wamasao ya'aga 
ba nomo Manaso, bõrõ me ba nomonia 
torõi ndra'aga. (Manaso no niha moroi ba 
Zifirusi si no ara tobali solo'õ khõ Yesu.) 

17 Ba me marugi Yeruzalema, latema'õ 
ndra'aga faoma fa'omuso dõdõ ira talifusõ 
ba da'õ. 

18 Mahemolu da'õ mõi awõma Waulo 
wamalukhaisi Yakobo; fefu zatua ba 
mbanua Niha Keriso so ba da'õ gõi. 

19 Me no aefa i'owai ira, itutunõ khõra 
Faulo fefu zi no llau Lowalangi khõnia ba 
gotalua niha soi bõ'ð si tenga niha Yahudi. 

20 Me no larongo nidunõdunö Waulo 
andro, fefu ira lasuno Lowalangi. Aefa da'õ 
lamane khõ Waulo, "He talifusõma Faulo! 
Lo tola l0'ê aboto ba dõdõu wa bariburibu 
niha Yahudi samati kho Yesu. No si lõ farði 
ira fefu wolo'õ Oroisa Lowalangi nifa'ema 
Moze. 

21Ba no larongo iada'e wa mamahaö 
ndra'ugõ ba niha Yahudi si torõi ba 
gotalua soi bõ'ð, ena'õ laheta ira ba huku 
Moze andro. No õ'amenesi ira ena'õ boi 
laboto nonora ma zui ena'õ boi la'o'ð hada 
niha Yahudi. 

22 No larongo iada'e niha Yahudi samati 
andro wa so ndra'ugõ ba da'e. Tobali, 
hewisa iada'e? 

23 Sõkhi na õ'o'ð niWa'õma. So daõfa niha 
ba da'e zi no fawu'u li khõ Zo'aya. 

24 Abõlõ sõkhi na mõi ndra'ugõ fao khõra 
wamalua halõWõ famoni boto, ba bu'a 
zoguna khõra ena'õ latõwõ mbura. Ba zi 
manõ oroma dania ba niha fefu wa faya 
nirongora sanandrõsa khõu, bõrõ me 
va'ugõ samõsa 0'0'0 goroisa Lowalangi 
nifa'ema Moze. 

25Ba sanandrõsa ba soi bõ'ð si faduhu 
todo khõ Yesu, no mafa'ohe'õ zura khõra 
sanandrõsa ba gangetulama wa tebai la'a 
go si no labe'e sumange ba nadu, tebai 
la'a ndro, ma zui urifõ si mane nitõgi bagi; 
ba tebai lalau wohorð." 

26Mõi Waulo awo zi daõfa andro lalau 
halõWõ fangamoni'õ boto mahemolu da'o. 
Aefa da'õ mõi ira ba Nomo Zo'aya ba 
wangombakha ha'uga ngaluo tõ awena 
ahori halowo fangamoni'õ boto ba ba 
wame'e sumange khõra dozi ira. 

27 Me no arakha awai ginõtö si fitu ngaluo 
andro, so Osa niha Yahudi moroi ba 
danõ Asia sangila Faulo ba Nomo Zo'aya. 
Lafawe'e niha sato ba wondra'u Faulo, 

28 mu'ao ira lamane, "Mitolo, ya'ami niha 
Gizera'eli! Ya'e nihania zanõrõnõrõi misa 
wamahaõ niha ba wamahaõ si lõ faudu 
ba soi Gizera'eli, solaWa oroisa Lowalangi 
nifa'ema Moze, ba solaWa gõi Omo Zo'aya 

andre. Ba iada'e i'ohe nasa niha soi bõ'ð 
si tenga niha Yahudi we'amõi ba Nomo 
Zo'aya ba ita'unõisi nahia ni'amoni'õ 
andre!" 

29 (Imanõ wanguma'õ bõrõ me no la'ila 
Derofimo niha Nefeso andro ba mbanua, 
faofao khõ Waulo; lawalinga no i'ohe ia 
Faulo we'amõi bakha ba Nomo Zo'aya.) 

30 Fawuka mbanua ma'afefu, oi zara 
fagohigohi niha, owulo ira. Lara'u Waulo 
ba lasõbi baero ia moroi ba Nomo Zo'aya. 
Ba la'ondruhõ'õ bawa ndruhõ ba Nomo 
Zo'aya. 

31 Gasagasa da'õ edõna labunu Waulo 
niha samawukaisi andrõ, ba so niha 
sangombakha khõ gomandra zaradadu 
Roma wa no fawuka zi sagõrõ Yeruzalema. 

32 |anema'ö ihalõ êsa hõgõ zaradadu 
awo fazuri, la'alio'õ we'amõi ba nahia zi 
fawuka andro. Me la'ila gomandra awo 
zaradadu andro, labato niha sato wamõzi 
Faulo. 

33 Numalõ gomandra khõ Waulo wondra'u 
va'ia, ba ifaWa'õgõ ena'o labe'e mbilagu 
ba dangania. Aefa da'õ isofu komandra 
haniha Waulo ba hadia zi no ilau. 

3450 êsa moroi ba niha sato zanema 
li wanguma'õ si mane da'e, ba so gõi 

zanguma'o si mane da'ê. Alua waguaguasa 
irege tebai i'ila komandra andrõ hadia 
zindruhu zalua. Boro da'õ ibe'e wareta 
ena'õ la'ohe ba godo sebua Waulo. 

35 Me la'ohe ia ba nora, alua wawukasa 
sabõlõbõlõ irege la'osa'õ Waulo ira fazuri. 

36 La'o'ð ira moroi furi ngawawa niha 
samawuka andro si'ao'ao sanguma'ð, 
"Mibunu ia!" 

37 Me edõna mõi sibai bakha ba gõdo 
sebua, imane Faulo khõ gomandra andro, 
"Hadia tola fahuhuo ndra'odo khõu sabata, 
Tuha?" Isofu komandra andrõ, "Hadia õ'ila 
li Yunani?" 

38 "Na si manõ, hadia tenga niha Miserai 
luo no andro ndra'ugõ, samalua folawa ba 
solohe õfa ribu niha samawukaisi, solohe 
fangõna we'amõi ba dané si mate?" 

39 Imane Faulo, "Niha Yahudi ndra'odo; 
banua Daresu, banua sebua ba Gilikia. 
Tolo, tehegõ khõgu fahuhuo ba niha sato 
andro." 

40 Ba me labe'e gindto khö Waulo, ba 
muzizio ia ba nora, ibe'e kode faoma 
tangania, tobali ahono fefu niha. Aefa 
da'õ fahuhuo Waulo khõra ba li Heberai!'o. 
Imane Faulo, 

I "Ya'ami ira ama ba ira talifusõ fefu! 
2 2 Ufa'ema wamu'a ba hulugu khomi. 
Mihaogo wamondrondrongo!" 

“Me larongo fahuhuo Waulo ba li 
Heberai'o, tobali ahono ira. Itohugõ 
huhuonia Faulo. 

3 Imane Faulo, "Niha Yahudi ndra'odo, si 
tumbu ba Daresu ba dané Gilikia, sebua 
ba da'e ba Yeruzalema. No ifahað ndra'odo 
guru sebua Gamali'eli ba goroisa nibe'e 
Moze khõ ndra tuada. Si mane ya'ami 
ma'õkhõ, no sowõl5'5lõ sibai ndra'odo gõi 
khõ Lowalangi. 

4Ugohi sibai wamahaõ sanandrõsa ba 
gera'era Lowalangi khõ Yesu andrõ, irege 
ura'u ba ube'e ba gurunga fefu niha solo'õ 
famahaõ andro. 

> Ere sebua samõsa ba rafe Zanguhuku 
ba Agama tola lafaduhu'õ wa lõ falimo 
ndra'odo. Bõrõ me ya'ira zi no mame'e 
khõgu sura nitandrõsaigõ ba niha Yahudi 
ba Ndramaseko. Faoma sura andro tola 
ura'u niha si faduhu todo ba wamahaõ 
andro ba wolohe ya'ira ba Yeruzalema 
ena'õ tehuku.” 

6"Me ba dalu lala so ndra'o me arakha 
urugi Ndramaseko, mato laluo i'anema'õ 
so zi haga soroi mbanua samasui ya'odo. 

7 Alau ndra'odo tou ba dané ba urongo 
li sanguma'õ khõgu, 'He Saulo, he Saulo! 
Hana wa õgohi Ndra'odo?' 

8 Umane wanofu, 'Haniha Ndra'ugõ, 
So'aya?' Itema li imane, "Ya'odo Yesu andro 
banua Nazareta nigohimõ.' 

ə? La'ila haga andro niha si fao khõgu, ba 
hiza lõ larongo li zi hede khõgu. 

10 Ba ufuli usofu umane, 'Hadia nilaugu, 
So'aya?' Itema li So'aya imane, '"Faoso 
ba ae'e ba Ndramaseko. Ba da'o dania 
te'ombakha'õ khou fefu hadia zomasi 
Lowalangi õfalua.' 

11 Tobali lõ u'ila niha ba haga si takile 
andro. Lagogohe dangagu awõgu we'amõi 
ba Ndramaseko. 

12 So ba da'õ zotõi Anania. Sangata'ufi 
Lowalangi ia ba solo'õ oroisa Lowalangi 
nifa'ema Moze khõda. Lafosumange ia 
fefu niha Yahudi si so ba Ndramaseko. 

13 Mõi ia mufaigi ndra'o, muzizio ia 
ba ngaigu ba imane, 'He talifusõ Saulo, 
va'õ'ila niha mangavuli!' Ufaõga ndra'o ba 
u'ila ia. 

14 Aefa da'õ imane khõgu, 'No |fili 
ndra'ugõ Lowalangi ndra tuada wangila 


| nd pani ] 


somasi la, ba ena'õ õ'ila Yesu samalua 

somasi Lowalangi andro awo wa õrongo 
li-Nia samosa. 

15 Tobali samaduhu'õ ndra'ugo 
wanuriaigo ba niha fefu hadia ia zi no õ'ila 
ba Orongo. 

16 lada'e bõi baloi sa'ae. Faoso ba 
tebayagõ ndra'ugõ idanõ. O'ao khõ Zo'aya 
ena'õ tehaogõ ndra'ugõ moroi ba horõu.”" 

17 "Me mangawuli ndra'o ba Yeruzalema, 
me mangandrõdo ba Nomo Zo'aya, Ifatõrõ 
ndra'o Eheha Lowalangi. 

18 U'ila Yesu So'aya si hede khõgu 
sanguma'õ, 'Alio'õ rõi Yeruzalema, bõrõ 
me latema wamaduhu'õu sanandrõsa 
khõ-Gu niha ba da'e.' 

19Ba umane, 'He So'aya, no la'ila sibai 
wa no mõido ba nomo'omo wangandrõ ba 
wondra'u ya'ira ba ubõbõzi niha samati 
khõ-Uu. 

20Sj manõ gõi me tebunu Zitefano 
samaduhu'õ andro khõ-U, so ndra'odo ba 
da'õ ba no fao dõdõgu wamalua famunu 
andro. Ya'odo samõsa zamaigimaigi 
nukha zamunu ya'ia.' 

21Ba ifuli Imane khõgu So'aya, 'Ae'e 
mano, bõrõ me Ufatenge ndra'ugõ ba 
nahia sarõu ba soi bõ'ð si tenga niha 
Yahudi." 

22 Lafondrondrongo manõ huhuo Waulo 
niha sato, ba ba wehedenia safuria andrõ 
mu'ao ira ebua li lamane, "Mibunu mano 
niha andro. Tebai auri ia sa'ae!" 

23Ba we'ao'aora, lafaligoligoi nukhara, ba 
lafazaumba gawugawu ba dalu mbanua. 

24 |fatenge komandra zaradadu ena'õ 
la'ohe Waulo ba gõdo sebua ena'ö lafareso 
ia ba da'õ, lasekhegõ ena'õ oroma hadia 
mboro wa mu'a0'ao niha Yahudi khõnia. 

25 Ba me labõbõ Waulo ba wamõbõzi 
va'ia, imane khõ hõgõ zaradadu si zizio ba 
da'õ, "Molo'õ amakhoita, hadia mibõbõzi 
nono mbanua gamatõrõWa Roma fatua lõ 
mu'etu'õ huku?" 

26Me irongo da'õ, mõi hõgõ zaradadu 
andro khõ gomandra ba imane, "Hadia 
nilaumõ andre? Ono mbanua amatõrõWa 
Roma niha andre!" 

27Mõi gomandra khõ Waulo isofu 
imane, "Ombakha'õ, hadia ono mbanua 
amatõrõWwa Roma ndra'ugõ?" Imane Faulo, 
"Va'ia, ono mbanua amatõrõWwa Roma 
ndra'odo." 

28 Ifuli imane komandra andro, "Tobali 
ndra'o ono mbanua amatõrõWa Roma 
me no ube'e gana'a sebua!" Itema li 

Faulo imane, “Tumbu ndra'o ba wa'a'ono 
mbanua Roma." 

29 Labato saradadu zamareso Faulo ba 
ata'u gomandra zaradadu andro me no 
ibe'e mbilagu khõ Waulo, heWwa'ae ono 
mbanua amatõrõWa Roma Waulo. 

30 Omasi sibai i'ila komandra zaradadu 
hadia mboro wa lasalaikõ Waulo ira niha 
Yahudi andro. Boro da'õ mahemolunia 
ikaoni ndra satua gere ba rafe Zanguhuku 
ba Agama ena owulo. La'efa'õ mbilagu 
Waulo, ba aefa da'8 la'ohe fõnara fefu. 

Tfaigi Faulo ndrotondroto rafe 
2 3 zanguhuku andro ba imane, "He 
ya'ami ira talifusõgu! Irugi da'e lõ fasala 
ndra'o khõ Lowalangi uwa'o tõdõgu ba 
wa'aurigu." 

“Me imané wanguma'ö Faulo, ibe'e linia 
Ere Sebua Anania ba niha si zizio ba zinga 
Waulo ena'õ ifalisi mbawa Waulo andro. 

3Ba imane Faulo khõ gere sebua andro, 
"Lo tola 15'õ Itafari ndra'ugõ Lowalangi, 
niha sangosatulõ! Dumadao ndra'ugõ ba 
da'õ ba wanguhuku ya'odo molo'õ oroisa 
Lowalangi nibe'e Moze, ba hiza, ya'ugõ 
samõsa zi lõ molo'õ oroisa Lowalangi 
wango'ou niha wamalisi ya'odo!" 

4Lamane khõ Waulo niha si so ba 
zingania, "Õ'o'aya gere sebua khõ 
Lowalangi!" 

> Itema li Faulo imane, "O, lõ u'ila talifusõ, 
wa ere sebua ia. Duhu, no tesura bakha 
ba Mbuku Ni'amoni'õ, 'Bõi õ'o'aya zalaWa 
mbanuami."" 

6l'ila Faulo wa ato õsa ba gotalua 
ndrotondroto rafe zanguhuku andrõ ndra 
Sadukai'o ba Farizai'o. Boro da'õ imane ba 
rafe zanguhuku andro, "He ira talifusõ! 
Farizai'o ndra'odo, nga'õtõ Warizai'o. 
Tehuku ndra'odo ba da'e bõrõ me faduhu 
dõdõgu wa ifuli auri mangawuli niha si no 
mate.” 

7Me imané wanguma'õ, ba fakara ndra 
Farizai'o ba ira Sadukai'o irege tebagi dua 
ngasi rafe zanguhuku andro. 

8 (Bõrð me lawa'õ ira Sadukai'o lõ ifuli 
auri zi no mate, lõ hadõi mala'ika ba lõ 
bekhu zi mate; ba hiza faduhu dodo ndra 
Farizai'o wa so da fefu.) 

9 Alua wawukasa sabõlõbõlõ. So êsa ndra 
Farizai'o si tobali guru agama si zizio 
so timbagõ sibai da'õ. Lamane, "Molo'õ 
va'aga ma'ifu lõ sala niha andre! Te so 
Geheha ba mala'ika si fahuhuo khõnia!" 

10 tugu abölõbõlõ wasosota irege 
ata'u gomandra andro na aekhu ira fefu 
wamõbõzi Faulo. Andrõ ifatenge ndra 
saradadu wanga'i Faulo moroi ba gotalua 
niha sato andro ba wolohe ya'ia ba godo 
sebua. 

11 Ba zi bongi aefa da'õ muzizio ba 
ngai Waulo andrõ Yesu ba imane, 
"Abe'e'õ dõdõu! No õfaduhu'õ Ndra'o ba 
Yeruzalema. Ba lõ tola l5'õ õfaduhu'õ gõi 
dania Ndra'o ba Roma.” 

12 Mahemolunia sahulõ wongi, owulo 
ndra niha Yahudi. Mõi ira ba hõlu lõ manga 
ba lõ labadu nidanõ fatua lõ labunu Waulo. 

13 So mato Ofa wulu niha sowulo andro. 

14 Mõi ira khõ ndra ere sebua awo ndra 
salaWa niha Yahudi, ba lamane, "No fao 
ndra'aga fefu wahõlusa, lõ manga ba lõ 
mabadu idanõ fatua lõ nibunuma Waulo. 

15 Sõkhi na mifa'ohe'õ zura, ya'ami awõ 
ndrotondroto zanguhuku, khõ gomandra 
zaradadu Roma wangandrõ ena la'ohe 
Waulo mangawuli fõnami, hulõ na 
mihaogõ mifareso warakaronia zui. Ba 
mabunu ia dania fatua lõ irugi da'e.” 

16 Ba hiza, so nono dalifusõ Waulo 
ira alawe zi no mamondrongo era'era 


KISAH PARA RASUL 23.17-21 122 


dõdõra. Mõi ia ba godo sebua zaradadu 
wangombakha da'õ khõ Waulo. 

17 Ikaoni Faulo samõsa zaradadu ba 
imane khõnia, "Ohe nono matua andrõ 
khõ gomandra; so zomasi i'ombakha'o 
khõnia." 

18l'ohe nono matua andro saradadu khö 
gomandra ba imane, "Faulo niha nitaha 
andro, zogaoni ya'o ba i'andrõ wolohe 
ono matua andre khõu; so zomasi ia 
i'ombakha'ð." 

19 Igogohe danga nono matua andro 
komandra ba i'ohe ia ba zinga wanofu 
imane, "Hadia zomasi ndra'ugõ 
ö'ombakha'õ khõgu?" 

20 Itema li ono matua andrõ, imane, "No 
mamagõlõ niha Yahudi wangandrõ khou 
ena'o la'ohe Waulo ba rafe Zanguhuku ba 
Agama mahemolu, hulõ na omasi lahaogõ 
wamareso farakaronia. 

21Ba hiza boi 0'õ niWa'õra andro, bõrõ 
me tõra Ofa wulu niha zamini'õ ya'ira 
wanarogõ. No fahõlu ira fefu lõ manga ba 
lõ labadu nidanõ fatua lõ labunu Waulo. 
lada'e no mama'anõ ira; ha tõ wombaloi 
fehedeu.” 

22 Imane komandra, "Böi ombakha'ö gofu 
ha'õkhõ wa no õ'ombakha'õ khõgu da'e." 
Aefa da'õ ifofanõ nono matua andro. 

23 Aefa da'õ ikaoni komandra darua 
zaradadu ba imane khõra, "Mifa'anõ dua 
ngaotu wazuri ba fitu ngafulu zaradadu 
si fakudo ba dua ngaotu zaradadu solohe 
toho wofanõ bongi andre bõzi siwa 
numalõ ba Kaizarea. 

24 Mihenago gõi kudo lala Waulo ba 
mi'ohe ia lõ hadia ia khõ Gubernur Feliki." 

25 Aefa da'õ isura zura komandra andrõ, 
si mane da'e, 

26"Nifosumange Gubernur Feliki. Tema 
wangowai moroi khõ Kalaudio Lisia. 

27No lara'u niha andre ira niha Yahudi 
ba arakhagõ labunu, na lõ tohare ndra'o 
awo zaradadu ba wangefa'õ ya'ia; bõrõ me 
urongo wa ono mbanua Roma ia. 

28 Bõrð me omasido u'ila hadia sibai zala 
nibõbõgõ khõnia, andro wa u'ohe ia fõna 
rafe Zanguhuku ba Agama khõra. 

29 Hiza, oroma lõ nilaunia sala si tobali 
bõrõ wa tehuku famunu ia ma zui labe'e 
ba gurunga. Sala nibõbõgõra khõnia si 
fakhai ba hukuhuku agama khõra. 

30 Aefa da'õ te'ombakha'ö khõgu wa so 
gera'era si lõ sõkhi moroi ba niha Yahudi 

Tuha Gubernur. Ba no uWa'õ ba zangadu 
andro ena'o la'ohe wangadura khou." 

31 Lafalua halõWõra ira saradadu andro. 
Lahalõ Waulo ba la'ohe ia ba zi bongi irugi 
Gandrifati. 

32 Mahemolunia lafofanõ Waulo awo 
zaradadu si fakudo, ba mangavuli ira ba 
godo sebua khõra. 

33 Me larugi Kaizarea saradadu si fakudo, 
lafa'ema zura andrõ khõ gubernur, ba 
latou'õ ba dangania Waulo. 

34 Me no aefa ibaso zura andro gubernur, 
isofu khõ Waulo heza moroi ia. Ba me i'ila 
wa moroi ba Gilikia Waulo, 

35 imane, "Lau! Ufareso dania warakaro 
andro khou, na no larugi da'e sangadugõ 
va'ugõ." Aefa da'õ ibe'e wareta ena'õ 
lataha Waulo ba gurunga khõ Herode. 

2 4 I Lima ngaluo aefa da'õ, numalõ ba 

Kaizarea Gere Sebua Anania awõ 
ndra salaWa niha Yahudi ba fao zi fahuhuo 
sotõi Teretulo. Mõi ira khõ Gubernur Feliki, 
ba la'ombakha'õ wangadura sanandrõsa 
khõ Waulo. 

2Me lakaoni fõna Deretulo, imane 
wangadugõ Faulo, "Tuha Gubernur 
nifosumange! Baro wamatõrõmõ sohahau 

tõdõ ndra'aga ba nõrima. No oya zi sõkhi 
nilau ba soima ba wa'asõkhi dõdõu. 

3Lõ mamalõ matema'o da'õ ba ma'andré 
saohagõlõ awo wa lõ maoolifuagõ da'õ 
gofu heza soga. 

+Ba hiza, ena'ö lõ ahori ginõtõu, Tuha, 
ma'andrõ fondrondrongo wangaduma si 
no adogodogo andre. 

>No masõndra wa samawukaisi niha 
andre. Gofu heza misa alua waguaguasa 
ba gotalua niha Yahudi ibe'e ba tobali ia 
sondrõnia'õ ba niha Nazareta. 

6No ita'unõi Nomo Zo'aya, ba hiza no 
mara'u ia. [Edõna ndra'aga wangetu'õ 
huku khõnia molo'õ agama khõma.] 

7 [Ba komandra Lisia zanga'i ya'ia ba 
dangama,] 

8[ba ibe'e wareta ena'õ mõi fõnau 
Tuha zangadugõ ya'ia.] Na õfareso niha 
andre Õrongo samõsa dania wa sindruhu 
wangadugõma khõnia." 

3 Fao gõi wangadugõ Faulo niha Yahudi si 
so ba da'õ ba lafaduhu'õ niWa'õ Deretulo 
andro. 

10 Ba ibe'e dandra faoma tangania 
gubernur andro kho Waulo ena'õ fahuhuo 
ia. Imane Faulo, "No aboto ba dõdõgu wa 
no ara tobali sanguhuku ndra'ugõ ba nõri 

andre. Da'õ mboro wa omuso dõdõgu 
ubelegõ ndra'o fõnau, Tuha. 

11 Tola õfareso samõsa, Tuha, wa 
felendrua ngaluo ba zi lalõ mõi ndra'o ba 
Yeruzalema wangandrõ. 

12 Ba lõ irai la'ila niha Yahudi fa'udu 
ndra'o ba niha ma zui u'owuloi niha ba 
wamalua famawukaisi, he ba Nomo Zo'aya, 
ba nomo wangandrõ ma zui gofu heza ba 
fasa. 

13 Tebai gõi la'a'aro'õ wangadugõra ya'o 
khõu. 

14 U'akui khou Tuha wa samosumange 
Lowalangi ndra tuama ndra'o molo'õ 
famahaõ Yesu nibali'õra sala andro. Ba 
hiza, faduhu dõdõgu nasa fefu ba zi no 
musura ba Mbuku Moze awo ba Mbuku 
ndra Samaele'õ. 

15 Si mane ya'ira, so gõi wanõtõnagu khõ 
Lowalangi wa ifuli auri mangawuli niha 
moroi ba wa'amate — niha satulõ todo, ba 
he gõi niha si lo sõkhi! 

16 Da'ð mbõrõ wa uforege, ena'õ atulö 
dõdõgu khõ Lowalangi ba sõkhi dõdõgu 
ba nawõgu niha. 

17 Me no ha'uga fakhe lõ torõi ndra'o ba 
Yeruzalema, mangawuli ndra'o ba da'õ 

wolohe kefe tolotolo ba soigu awõ wame'e 
sumange khõ Lowalangi. 

18 Me ufalua da'õ, lasõndra ndra'o ba 
Nomo Zo'aya, me no aefa halõWõ fangehao 
mboto. Lõ hadõi niha sato si fao khõgu, 
ba lõ hadõi gõi fawukasa me inoto da'ð. 

19Ba so êsa ndra niha Yahudi ba da'é 
moroi ba propinsi Asia. Ya'ira zindruhunia 
zi so ba da'e wo'angadugõ khou Tuha na 
so wangadugõra ya'odo. 

20 Akha lahonogõi niha andre 
wangombakha hadia nisõndrara 
olalêwa si no ufalua me la'ohe ndra'o fõna 
Zanguhuku ba Agama. 

21 Nisõndrara khõgu lõ baero wehede 
me uWa'õ fõnara: La'ohedo ba wanguhuku 
ma'õkhõ andre, bõrõ me faduhu dõdõgu 
wa ifuli te'orifi niha si no mate dania." 

22 |'asiwai wa'owulo andro Feliki, si no 
oya mangila sanandrõsa ba wamahaõ 
Yesu, imane, "U'etu'õ warakaro andre 
dania na no tohare komandra Lisia." 

23 Aefa da'ð ibe'e wareta khõ ndra 
saradadu ena'o lataha mano Waulo, ba 
lahaogo khõnia awo wa tetehegõ khõ ndra 
awõnia wame'e hadia ia zoguna khõnia. 

24 Mato ha'uga ngaluo aefa da'õ, tohare 
Weliki. Fao khõnia wo'omonia sotõi 

Derusila; niha Yahudi ia. Ifatenge niha 
Feliki wanga'i Faulo, ba ifondrondrongo 
huhuo Waulo sanandrõsa ba wamati khõ 
Keriso Yesu. 

25 Ba me itohugõ huhuonia Faulo 
sanandrõsa ba wa'atulõ dodo, fanaha 
todo awo wanguhuku ba Luo Safuria, 
ata'u Weliki ba imane, "Ofanõ iada'e. Ufuli 
ukaoni zui ndra'ugõ na so ginõtõ." 

26]tõtõna wa isõndra Feliki gefe moroi 
khõ Waulo. Da'õ mboro wa i'asese'õ 
wamatenge niha sogaoni Faulo ba 
wahuhuosa khõnia. 

27 Me no irugi dua fakhe, tobali gubernur 
Werokia Feso fogati Weliki. Ba bõrõ me 
ihalõ dodo ndra niha Yahudi Feliki, andro 
wa itaha mano Waulo bakha ba gurunga. 

ITêlu ngaluo me no aefa irugi 
2 5 danõ andro Feso, numalo ia ba 
Yeruzalema moroi ba Kaizarea. 

2Lasao'õ khõnia wangadura khõ Waulo 
andro ira ere sebua awo ndra salawa niha 
Yahudi. Lahalo dodo Weso 

3ena'õ ebua dõdõnia khõra, ena'õ 
ifatenge niha wolohe Faulo andro numalõ 
ba Yeruzalema, boro me no mamagolo ira 
ba wamunu va'ia ba dalu lala. 

4 Itema li Feso imane, "No mutaha Waulo 
ba Kaizarea; ba lõ ara tõ mangavuli ndra'o 
ba da'õ. 

> Tobali, akha fao khõgu numalõ ba 
Kaizarea zalaWa khõmi wangadugõ ya'ia 
ba da'õ, na duhu no mosala ia." 

6 Me no walu irugi fulu ngaluo torõi ia ba 
Yeruzalema, mangawuli Weso ba Kaizarea. 
Mahemolunia ilau rafe ba wanguhuku ba 
ifaretakõ ena'õ la'ohe Waulo fõnania. 

7 Me tohare Waulo, lafasui ia niha Yahudi 
si no tohare moroi ba Yeruzalema, ba 
labe'e wangadugõra sebua khõnia. Ba 
hiza, tebai lafaduhu'õ wangadura andro. 

8Ba wameta ba hulunia, imane Faulo, "L6 
hadõi nilaugu sala ba goroisa Lowalangi 
nifa'ema Moze ma ba Nomo Zo'aya ma zui 
khõ Kaizaria ba Roma." 

9Ba omasi ihalõ dodo niha Yahudi Feso 
andro. Imane wanofu khõ Waulo, "Hadia 
edõna ndra'ugõ we'amõi ba Yeruzalema 
ena'õ te'etu'õ hukumõ ba da'õ fõnagu 
sanandrõsa ba wangadugõra andro?" 

10 Itema li Faulo, "No muzizio ndra'o 
fõna rafe zanguhuku Kaizaria ba Roma; 
ba nahia andro omasido te'etu'õ hukugu. 
Aboto gõi ba dõdõu, Tuha, wa lõ hadõi 
salagu ba niha Yahudi. 

TT Na no ulawa huku ma ulau hadia ia zi 
tola te'etu'õ huku famunu, aoha gõlõgu 
wa'amate. Ba hiza, na lõ duhu wangadura, 
samõsa lõ si tola mame'e ya'odo ba 
dangara. Omasi ndra'o te'etu'õ hukugu 
fõna rafe wanguhuku Kaizaro!" 

12 Me no aefa mamagõlõ ira ndra 
samenesi, imane Feso, "Õ'andrõ ena'õ 
te'etu'ð hukumõ ba wanguhuku Kaizaro, 
tobali lõ tola 18'8 mõi ndra'ugõ fõna 
Kaizaro." 

1316 ara aefa da'õ, mõi Razo Agerifa ba 
Berenike ba Kaizarea ba wangowai Feso. 

14 Ba me no mato ha'uga ngaluo ira ba 
da'õ, itutunõ Feso warakaro Waulo khõ 
Razo Agerifa. Imane Feso, "So ba da'e niha 
nitaha nirõi Weliki. 

15 Me so ndra'o ba Yeruzalema, labe'e 
wangadura ere sebua ba ira salaWa niha 
Yahudi ena'õ tehuku niha andro. 

16 Ba umane wanema li, tebai tebe'e 
mano tehuku niha ba zi to'õlõ niha Roma, 
fatua lõ falukha bawa ira nihuku faoma 
sangadugõ ya'ia, ba tebe'e ginõtõ khõnia 
wobelegõ ya'ia. 

17 Tobali me mõi ira ba da'e, lõ u'arakõ 
sa'ae. Mahemolunia ulau rafe zanguhuku 

ba ube'e wareta wolohe niha andro 
fõnagu. 

18 Me labe'e wangadugõra sangadu 
andrõ, ma'ifu lõ hadõi si lõ sõkhi ba 
wangadugõra khõnia molo'õ era'eragu. 

19Ha bõrõ wa'afaehu zinõndrara 
sanandrõsa khõ Yesu. No mate niha 
andro, ba hiza imane Faulo, auri niha 
andro. 

20Ba me abu dõdõgu he moroi uhalõ 
kataranga ba warakaro andre, usofu 
khõ Waulo hadia omasi ia we'amõi ba 
Yeruzalema ba te'etu'õ huku warakaro 
andro dania ba da'o. 

21 Ba hiza i'andrõ wanguhuku tanõ yawa 
Faulo; i'andrõ torõi manõ ia ba tahana 
irege i'etu'õ warakaronia Kaizaro. BOro 
da'õ ube'e wareta ena'õ lataha manõ ia, 
irege usõndra ginõtõ wama'ohe'õ ya'ia khõ 
Kaizaro.” 

22 Imane Agerifa khõ Weso, "Omasi gõi 
ndra'o wamondrongo niha andro.” Imane 
Feso, "Mahemolu, Tuha, tola õrongo." 

23Mahemolunia tohare Razo Agerifa ba 
Berenike fo'omonia. Mõi ira ba nahia rafe 
si fao ira hõgõ zaradadu ba ira salawa ba 
mbanua andro. Ibe'e wareta Feso ba la'ohe 
bakha Waulo. 

24 imane Feso, "Razo Agerifa nifosumange 
ba sowulo fefu! No la'angadugõ niha da'e 
khõgu fefu niha Yahudi, he ba Yeruzalema 
ba si mano gõi ba da'e. Mu'ao'ao ira 
wangandrõ ena'õ boi mube'e auri niha 
andre. 

25 Ba hiza ma'ifu lõ nisõndragu nilaunia 
si tobali danedane wame'e huku famunu. 
Boro da'õ, ya'ia samõsa zi no mangandrõ 
ena'õ ta'etu'õ huku khõnia ba rafe 
zanguhuku khõ Kaizaro. 

26Ba hiza lõ hadõi kataranga khõgu 
sanandrõsa khõnia nisuragu dania ba 
zura khõ Kaizaro. Da'õ mboro wa u'ohe ia 
fõnami, mendrua manõ fõna Razo Agerifa 
nifosumange! Era'eragu, ena'õ na no awai 
wamareso andro, so zi tola ube'e ba zura. 

27 Börõ, molo'ö era'eragu, lõ sõkhi na 
mufa'ohe'õ niha nitaha na lõ muforoma'õ 
hadia zala ni'angadugõ khõnia.” 

l Imane Agerifa khõ Waulo, 

2 6 "Latehego khou fahuhuo ba wamu'a 
ba hulumo." IfazaWa dangania Faulo ba 
ifa'ema wobelegonia ya'ia si mane da'e, 

2"Razo Agerifa nifosumange! Omuso 
sibai dõdõgu me tola ufa'ema wamelegõ 
andre fõna Razo nifosumange sanandrõsa 
ba wangadu nibe'e niha Yahudi khõgu; 

3 mendrua manõ me aboto ba dodo 
Razo hada awo zõndra dodo niha Yahudi. 
Boro da'õ u'andrõ khõ Razo na tola ebolo 
dõdõnia wamondrondrongo kataranga 
soroi ndra'o. 

4No la'ila fefu niha Yahudi hewisa 
wa'aurigu i'otarai wa'awuyuwuyugu. No 
aboto ba dõdõra wa me i'otarai wa'a'ono 
matuagu, so ndra'o ba gotalua soigu ba 
Yeruzalema. 

> No ara la'ila ndra'odo. Ba na omasi ira 
ena'õ, tola labe'e wamaduhu'õ wa i'otarai 
mbõrõta no Farizai'o ndra'o wolo'õ fefu 
ngawalõ gamakhoita safõkhõ sibai bakha 
ba agama khõma. 

6 Ba iada'e muzizio ndra'odo ba da'e ba 
wanguhuku bõrõ me faduhu dõdõgu ba 
wawu'usa li Lowalangi khõ ndra tuama. 

7 Amabu'ula li andrõ gõi nidõnadõna 
zi felendrua mado niha Gizera'eli, irege 
lafosumange Lowalangi bongi ma'õkhõ. 
Ba bõrõ me faduhu dõdõgu ba wawu'usa 
li andrõ, Razo nifosumange, wa labe'e 
mosala ndra'o niha Yahudi. 

8 Hana wa lõ faduhu dodo ndra talifusõ 
niha Yahudi wa |'orifi niha si no mate 
Lowalangi? 

9 Ba mbõrõta no u'era'era wa lõ tola lõ'ð 
ulau fefu hadia ia ba wolawa Yesu moroi 
ba Nazareta andro. 

10 Ba da'õ gõi zi no ulau ba Yeruzalema. 
Faoma sura kuaso moroi khõ ndra ere 
sebua, no ato niha ube'e bakha ba 
gurunga si lõ farði khõ Lowalangi. Ba fao 
gõi dõdõgu wa tebe'e huku famunu khõra. 

11 Asese sibai ufakao ira ba nomo'omo 
wangandrõ, ufaso ira ena'õ larõi zi no 
lafaduhusi tõdõ andrõ. Aukhu sibai 
dõdõgu khõra, irege mõi ndra'o ba 
mbanubanua bõ'ð wolohi ya'ira ba da'õ." 

12"Da'õ gõi gohitö dõdõgu wa u'ohe zura 
kuaso moroi khõ ndra ere sebua we'amõi 
ba Ndramaseko. 

13Ba me ba dalu lala so ndra'o, mato 
laluo, Samatõrõ Nifosumange, ba u'ila 
haga moroi ba mbanua si yawa, si tõra 
hagania moroi ba haga luo. Ba takile haga 
andro ba zi fasuigu awo ba zi fasui niha si 
fao khõgu. 

14 Oi alau tou ba danõ ndra'aga fefu. Ba 
urongo li si hede sanguma'õ khõgu, ba li 
Heberai'o, 'He Saulo, he Saulo! Hana wa lõ 
mamalõ õgohigohi Ndra'o? Afõkhõ khou 
dania, na lõ aetu õlaWa wondrõnia'õ-Nia 
si no So'aya ya'ugõ!' 

15Ba umane, 'He So'aya, haniha 
Ndra'ugõ?' Ba Itema li So'aya, 'Yesu andro 
Ndra'odo nigohigohimõ. 

16Faoso ozizio! Uforoma'ö Ndra'odo 
khou ena'õ tobali ndra'ugõ enoni-Gu. 

Lo tola lõ õturiaigõ ba niha bõ'ð hadia 

zi no õ'ila sanandrõsa khõ-Gu ba hadia 
niforoma'õ-Gu khou dania ba ginõtö si so 
fõna. 

17 U'efa'õ ndra'ugõ moroi ba soi Gizera'eli 
ba moroi ba soi bõ'ð si tenga niha Yahudi. 
Ufatenge ndra'ugõ khõra, 

18 ba wamokai hõrõra, ena'õ laheta ira 
moroi ba zogõmigõmi ba mõi ira bakha 
ba haga, ena'ö aefa ira baro wa'abõlõ 
Gafõkha, ba ena'õ ifatõrõ ira Lowalangi. 
Ba wa'afaduhu dõdõra khõ-Gu te'efa'õ 
horõra ba tobali ira ndrotondroto mbanua 
Lowalangi si no mufili."" 

19"Börõ da'õ, Razo Agerifa, 
u'osindruhugõ wolo'ð fangombakha 
andro nitemagu moroi khõ Lowalangi. 

2016 ubini'õ wangombakha ba niha fefu 
ena'o lafalalini gera'erara ba larõi horõ 
awo wa latou'õ wa'aurira khõ Lowalangi 
ba la'oroma'õ ba wa'aurira sero ma'õkhõ 
wa no lafalalini gera'erara ba no larõi 
horõ. U'ofõnai'õ wangombakha'õ ba 

Ndramaseko aefa da'õ ba Yeruzalema awõ 
ba zi sagõrõ tano Yudea, ba ba soi bõ'ð si 
tenga niha Yahudi. 

21 Ba bõrõ da'õ wa lara'u ndra'o niha 
Yahudi ba Nomo Zo'aya ba laforege 
wangalui lala wamunu ya'odo. 

22Ba hiza irugi da'e no itolo ndra'odo 
Lowalangi, irege tola muzizio ndra'o ba 
da'e wamuduhu'õ ba niha fefu — satua 
ba iraono. Hadia niWa'õgu lõ baero zi no 
lafa'ele'õ ira sama'ele'õ ba Moze, 

23 ya'ia wa lõ tola 1õ'õ tefakao Razo 
Sangorifi nifabu'u Lowalangi andro, ba 
Ya'ia zi fõfõna auri mangawuli me no aefa 
mate; ena'õ ba zi mano tola i''ombakha'õ 
haga -- fangorifi — ba niha Yahudi awõ 
ba soi bõ'ð si tenga niha Yahudi gõi." 

24Fatua ifa'ema wamelegõnia andro 
Faulo, ba mu'ao Weso imane, "Owõhõ'õ 
Faulo! Fa'atuatuamõ andrõ zamowõhõ 
va'ugõ!" 

25 Ba hiza itema li Faulo imane, "Tenga 
sowõhõ ndra'odo, Razo nifosumange. 
Duhu niWa'õgu andro ba no si otarai 
wangerangeragu si sõkhi. 

26 Aboto ba dõdõ Razo Agerifa wa 
sindruhu da'õ. Da'õ mboro wa barani 
ndra'o ba lõ ubini'õ wahuhuosa fõnami. 

Faduhu dõdõgu wa ma'ifu lõ si lõ i'ila, 
bõrõ me tenga ba zi lõ oroma alua fefu 
da'õ. 

27He Razo nifosumange, hadia faduhu 
dõdõu ba niWa'õ ndra sama'ele'õ? Faduhu 
dõdõgu wa si faduhu todo Razo!" 

28Imane Agerifa khö Waulo, "Hadia 
õwalinga aoha manõ wombali'õ ya'odo 
Niha Keriso ba ginõtõö si lõ ara sibai 
andre?" 

29 Itema li Faulo, "Ba ginõtõ salio ma ba 
ginõtõ sara, mangandrõdo khõ Lowalangi 
ena'õ Razo awo zamondrongo fefu 
fehedegu ma'õkhõ andre tola tobali si 
mane ya'o, -- baero mbilagu andre si so 
ba dangagu!" 

30Ba gafuriata lalau muzizio ira razo, 
gubernur ba Berenike awo niha bõ'ð fefu. 

31 Me so ira baero faoma lamane khõ 
nawõra, "LO hadõi nilau niha andre si 
tobali bõrõ wa lahuku famunu ma zui 
labe'e ba gurunga ia." 

32 Aefa da'õ imane Agerifa khõ Weso, 
"Tola te'efa'õ niha andre, na lõ i'andrõ 
ena'õ tefareso warakaronia fõna rafe 
zanguhuku khõ Kaizaro." 

2 7 I Me no lahonogõi wa moloyo 
ndra'aga numalõ ba Gitalia, ba 

labe'e Waulo awo niha nitaha bõ'õ ba 
danga Yulio hõgõ zaradadu Roma nifotõi 
"Saradadu Kaizaro.” 

2Mõiga yawa ba göfa si oroi Gaderamitiu, 
ba mofanõga numalõ ba labua ba propinsi 
Asia. Samõsa mbanua Makedonia sotõi 
Arisaro soroi Desalonika fao khõma 
woloyo. 

3Mahemolunia marugi Zidona. Ba no 
ihaogõhaogõ Yulio khõ Waulo. Itehegõ 
khõnia wamalukhaisi awõ'awõnia ena'õ 
tola labe'e zoguna khõnia. 

4 Moroi ba da'õ matohugõ woloyoma. 
Börõ me fadudu nangi ba gõfa, andro 
moloyoga mat'osisi tano you hulo Zifirusi 
si tobini ma'ifu moroi ba nangi. 

> Aefa da'õ malau ndra'aga ba nasi 
gametahõ Gilikia ba Wametfilia, ba marugi 
Mira ba nõri Likia. 

6Ba da'õ isõndra komandra andro gofa 
si otarai Alesandria numalõ ba Gitalia. 
Ifawu'a ndra'aga ba gõfa andro. 

7 Mato ha'uga ngaluo wa'ara ahou sibai 
woloyoma, ba sidõrõngasa marugi Kanidu. 
Aefa da'õ bõrõ me lo sõkhi nangi, tebai 
matohugõ woloyo ba nitõrõma mege. 
Andrõ wa numalõ ndra'aga tano you hulo 

Gareta sanõrõ Ture Zalomone, ena'õ aefa 
ndra'aga moroi ba nangi. 

SSidõrõngasa moloyoga ma'osisi'ö zinga 
hulo andro irege marugi nahia nifotõi 
Labua si Sõkhi, lõ arõu i'otarai mbanua 
Lasea. 

9 Me inõtö da'õ no aefa ginõtö wamoni 
ba niha Yahudi. No oya ahori ginõtõma, 
irege tenga bawa woloyo si sõkhi sa'ae. 
Boro da'õ ibe'e menemene khõra Faulo, 

10"He ya'ami ira talifusõ, molo'õ 
era'eragu lõ sõkhi na moloyo manõ ita. 
Gõna ita fa'ate'ala sebua, tenga ha ba nõsi 
awo ba gõfada, ba hiza ba nosoda goli." 

11 Ba hiza, abõlõ faduhu dodo gomandra 
zaradadu andrõ ba durumudi awõ 
nakhoda gõfa moroi ba wehede Waulo. 

12 No lõ sõkhi labua andro ba göfa sanao 
bõrõ mbawa sokafukafu. Boro da'õ abõlõ 
ato ndraono gõfa somasi na tetohugõ 
woloyo ba wondrõi labua, boro me abõlõ 
omasi ira wondrugi Feniki ba torõi ba da'õ 
ba ginõtõ mbawa wa'okafu. Feniki ba no 
labua ba Gareta tano ba gaekhula. 

13 Ba ginõtõ da'õ alua nangi si lõ 
abõlõbõlõ moroi raya. Ba da'õ laWwa'õ 
tõdõra ono gõfa wa tola moloyo ira zui. 

Andrõ ladèni zao ba moloyo ira la'osisi 
hulo Gareta. 

14Ba lõ ara aefa da'õ tohare nangi 
sabõlõbõlõ -- ya'ia nangi nifotõi Timu 
laWi — angi moroi ba dané, 

1> ibõzi gêfama. Bõrõ me tebai itohugõ 
woloyo kõfa andro wolaWa angi, malulu 
mano sa'ae gofu heza i'oloi'ð gõfama angi. 

16 Tobini ndra'aga ma'ifu me matõörõ 
tano raya hulo Kauda side'ide andro. Ba 
da'õ dõrõngasa tola mahaogõ dundraha 
side'ide ba gõfama. 

17 Me no aefa musõbi dundraha yawa ba 
gõfa, mafake wangaro ba gõfa faoma bobo 
nibe'e ba zi fasui kõfa. Boro wa'ata'uma na 
tosake ba gawu sanifi ba nasi Libia gõfa, 
labunu loyo ba i'oloi'õ mano gõfa angi. 

1816 mamalõ nangi, irege mahemolunia 
labõrõtaigõ lafazaumba nõsi gõfa si tou 
ba nasi. 

19 Ba ngaluo aefa da'õ lahalõ tangara 
iraono gõfa wamazaumba si tou ba nasi 
wakake gõfa. 

20Mato ha'uga ngaluo lõ ma'ila haga 
luo ma zui dõfi, ba lõ mamalõ nangi 
sabõlõbõlõ. Ba gafuriata lõ manõtõna wa 
auri ndra'aga. 

21 Mato hawa'ara lõ manga niha. Muzizio 
Waulo ba gotaluara ba imane, "He ya'ami 
ira talifusõ! Na no mi'o'õ niWa'õgu wa lõ 
moloyo ita moroi ba Gareta, lõ falukha ita 
wa'atekiko awo wa'ate'ala andre. 

22Ba hiza iada'e gõi u'andrõ sibai ena'õ 
bõi mibusi dõdõmi. Samõsa lõ si mate ba 
gotaluami; ha kõfa andre zi tekiko. 

23Me owi no ifatenge mala'ika-Nia khõgu 
Lowalangi nifosumangegu, Lowalangi 
sokhõ ya'o. 

24 [mane mala'ika, 'He Faulo, boi ata'ufi! 
Mõi ndra'ugõ fõna Kaizaro. Ba boro 
wa'asõkhi dodo Lowalangi khou, auri fefu 
zoloyo si fao khou bõrõ ndra'ugõ.' 

25Bõrõ da'õ, ya'ami ira talifusõ, 
mi'omusoi'õ dõdõmi! Börõ me mamati 
ndra'o khõ Lowalangi wa lõ tola alua fefu 
si mane niWa'õ-Nia khõgu. 

26Ba hiza tosake dania ita ba zi sambua 
hulo." 

27 Ba me no fele'êfa bongi, te'oloi'ö 
manõ misa ndra'aga ba Nasi Aderia. Mato 
talu mbongi, lamane ono gõfa, no ahatõ 
ndra'aga ba dané. 

28 Latibo'ð ba nasi zinali nibõbõ kara ba 
mbalõ ba wanu'a fa'abakha nasi. Õfa wulu 
mete wa'abakha nasi andro. Ba lõ ara aefa 

da'õ lafuli lasu'a faoma sinali ba tesõndra 
arakha tõlu ngafulu mete wa'abakha. 

23 Ata'u ira na tosake gõfa ba goso kara, 
andro latibo'õ ngawua zao ba gi'o gõfa, ba 
latõtõna alio moluo. 

30 La'alui lala ono göfa woloi moroi ba 
gõfa andro. Labe'e tou dundraha ba lalau 
da'õ hulõ na sanibo sao ira ba hõgõ gõfa. 

31 Ba hiza imane Faulo khõ gomandra 
zaradadu awo zaradadu si so ba gõfa 
andro, "Na lõ torõi nono gõfa andre ba 
da'e, ba lõ auri ami." 

32 Börõ da'õ lataba zinali dundraha andro 
ira saradadu, irege arõu ahani. 

33 Gasagasa wombalombaloi fa'atumbu 
luo, iWa'õ khõra Faulo ena'õ lalau manga. 
Imane Faulo, "No fele'õfa ngaluo wa'ara 
sombalombaloi ami ba wa lõ ahono dõdõ 
ba lõ hadia ia ni'ami. 

34 Andrõ u'andrö khõmi, milau manga he 
ha ma'ifu. Abõlõ sõkhi da'õ, ena'õ abõlõ 
ami mangawuli. Bõrõ me te'orifi ami ba lõ 
ambõ ami hadia ia." 

35 Me no aefa iWa'õ da'ö Faulo ihalõ roti 
ba i'aohasi gõlõ Zo'aya fõnara fefu. Aefa 
da'õ ibagibagi roti andrõ, ba ilau manga. 

36 Terara dõdõra mangawuli ba lalau 
manga gõi. 

37 Si so ba gõfa andro dua ngaotu a fitu 
ngafulu a Õnõ niha. 

38 Me no aefa manga, ba latibo'õ 
mbalazora õsi gõfa andro ba nasi ena'õ 
aoha mangawuli gõfa. 

39 Me no moluo, la'ila dané ono gofa ba 
hiza lõ la'ila heza danõ andrõ. Oroma 
khõra zadõni telo awo gawunia. Boro da'õ 
omasi ira lasao gõfa andro ba da'õ na tola. 

40 | ataba dali zao ba alõmõ ba nasi zao 
andro. Laheta gõi zinali samõhõ amuri. 
Aefa da'õ lafasa loyo fõna gõfa ena'õ i'ohe 
gõfa angi numalõ ba gawu. 

41 Ba gõna ba gawu gõfa andro. Tosake 
hõgõ ba tebai maliwa sa'ae, ba i'o gõfa 
tekiko ibe'e bade sabõlõbõlõ. 

42 abunu ena'õ niha nitaha andro ira 
saradadu, bõrõ me ata'u ira na so zolangi 
ba danõ ba lalau moloi. 

43 Ba hiza itegu ira komandra bõrõ me 
omasi ia i'orifi Waulo. |'o'ou ena'o fefu 
niha sangila molangi akha lalau molangi 
numalõ ba gawu; 

44 pa la'o'ð tanõ bõ'ð la'orõmba wafa ma 
zui abotola gõfa. Ba zi mane daõ, auri ira 
fefu larugi danõ. 


KISAH PARA RASUL 28.1—7 144 


1 Me no auri ndra'aga ba me no 
2 8 marugi dané, awena ma'ila wa tõi 
hulo andro ya'ia Malata. 

2Sõkhi sibai dõdõ zowanua ba hulo 
andro khõma. Latema'õ ndra'aga fefu 
ba la'ewua'õ galitõ khõma, boro me 
ibõrõtaigõ moteu ba no okafukafu dané. 

3 |owuloi geu Faulo, ba ibe'e geu andro 
yawa ba galitõ. Me ihalõhalõ geu, idou 
dangania ulo si moi baero bõrõ wa'aukhu 
galitõ. 

4 Me la'ila niha mbanua andrõ no 
manaWanawWa gulo ba danga Waulo, faoma 
lamane khõ nawõra, "Tatu samunu niha ia 
andre, bõrõ hewa'ae aefa ia ba wa'amate 
ba nasi, lõ sa'atõ itehe auri ia lowalangi 
wa'atulõ." 

>Ifazaumba gulõ andro Faulo bakha ba 
galitõ ba ma'ifu lõ irasoi wa'afõkhõ. 

6Lamane dõdõra, tatu lõ aratõ abao 
dangania ba i'anema'o alau ia tou ba mate. 
Ba me no ara labaloi lõ hadõi sahõli dodo 
zalua khõnia, tebulõ gera'erara ba lamane 
lowalangi Waulo andro. 

7Lõ arõu moroi ba da'õ dané khé 
Wubelio, salaWa mado ba hulo andro. 
Itema'õ ndra'aga faoma fa'asõkhi dodo, 
tobali tomenia tõlu ngaluo wa'ara. 

8 Me inõtö da'õ mofõkhõ namania, 
fõkhõ fa'aukhu ba fendro dalu. Mõi 
Waulo wamaigi ama sofõkhõ andro ilau 
mangandrõ ba itufa tangania irege dõhõ. 

9 Bõrõ zalua andro fefu zofõkhõ ba hulo 
la'ondrasi Waulo, ba tefadõhõ ira. 

10 Oya labe'e mbuala khõma, ba me 
moloyo ndra'aga, la'ohe khõma ba gõfa 
fefu zoguna khõma ba lala. 

11 Me no têlu wawa ndra'aga ba 
da'õ, mofanõga matõrõ gõfa moroi ba 
Alesandria sanao ba labua andro me inõtõ 
wa'okafukafu. So dandra ba gõfa andrõ, 
"Lowalangi Si Faero Kosotori ba Foluki”. 

12 Ba manao ndra'aga ba Zirakusa, torõi 
ndra'aga tolu ngaluo ba da'o. 

13 Moroi ba da'õ moloyo ndra'aga 
ma'osisi zinga nasi irugi mbanua Regiu. 
Mahemolu da'õ so nangi moroi raya, boro 
da'õ marugi mbanua Wutioli ba zi dua 
ngaluo. 

14 Ba da'õ falukha ndra'aga õsa zamati 
khõ Yesu, bõrõ wogaonira wa torõi 
ndra'aga khõra samigu wa'ara. Aefa da'õ 
mofanõga numalõ ba Roma. 

15 Larongo duriama ira talifusõ si faduhu 
todo khõ Yesu ba Roma. Tohare ira irugi 
mbanua Afioso awõ Fasagaraha Tõlu, 

wamaondragõ ya'aga. Me falukha khõra 
Waulo, i'andrõ saohagõlõ khõ Lowalangi 
ba tobali terara dõdõnia. 

16 Ba me marugi Roma, latehegõ khõ 
Waulo sambua nahiania ba samõsa 
zaradadu sanaro ya'ia. 

17 Me no irugi têlu ngaluo, ikaoni Faulo 
ndra satua niha Yahudi ba nahia andrõ. 
Me no owulo ira imane khõra, "He ya'ami 
ira talifusõ! Ma'ifu lõ salagu ba soida, ma 
zui no ulawa hukuhuku nitemada moroi 
khõ ndra tuada. Ba heWa'ae si mano lara'u 
ndra'o ba Yeruzalema ba labe'e ndra'o ba 
danga niha Roma. 

18 Me no aefa lafareso warakarogu, omasi 
ira la'efa'õ ndra'o, bõrõ me oroma wa lõ 
nilaugu hadia ia zi tola mu'etu'õ huku 
famunu. 

19 Ba hiza bõrõ me lð fao dodo niha 
Yahudi, u'andrõ ena'o la'etu'õ hukumagu 
ba rafe zanguhuku Kaizaro ba Roma. 
Tenga da'õ wa ulau zi mano boro me so 
wangadugu ba soigu samõsa. 

20 Ba da'õ mbõrõ wa omasi ndra'o falukha 
khõmi wahuhuosa; boro me no labe'e 
mbilagu ba dangagu, ha bõrõ Zangorifi 
andro nidõnadõna niha Gizera'eli.” 

21 Ba lasofu khõnia lamane, "Ma'ifu 
lõ nitemama sura moroi ba Yudea 
sanandrõsa khõu. Ba samõsa lõ si tohare 
moroi sa ba da'õ wame'e turia sanandrõsa 
khou ma zui turia si lõ sõkhi khou. 

22Ba hiza omasi gõi ndra'aga 
wamondrongo si faduhu dõdõu, 
boro me no marongo no la'o'aya niha sato 
fefu wamahaõ nifatimõ andro." 

23 Bõrð da'õ lahonogõi samuza ma'õkhõ 
wa'owulo. Ba ngaluo da'õ ato niha 
sangondrasi nahia Waulo. |'otarai 
zahulõwongi irugi tanõ owi 'ombakha'õ 
ba ituriaigõ khõra duria sanandrõsa ba 
wamatõrõ Lowalangi. I'oigõ dõdõnia Faulo 
ena'õ faduhu dõdõra kho Yesu, ihalõ ayati 
moroi ba Mbuku Moze awõ Mbukubuku 
ndra Samaele'õ. 

24 So zi faduhu tõdõ ba niWwa'õ Waulo, ba 
so gõi zi lõ faduhu todo. 

25Larõi nahia andro lõ fahasara dodo, me 
no aefa ibotokhi khõra Faulo si mane da'e, 
"Atulõ sibai niWa'õ Geheha Lowalangi, 
nifa'ema Yesaya sama'ele'õ khõ ndra 
tuami! 

26 Imane Eheha Lowalangi andro, 'Ae'e 
Wa'õ ba soi andre: Lõ mamalõ mirongo, 


KISAH PARA RASUL 28.27-31 148 


ba hiza lõ aboto ba dõdõmi; lõ mamalõ 
mifaigi, ba hiza lõ oroma khõmi. 

27 Börö me no abe'e dodo soi andre, 
no laduhõ dõgi dalingara, ba no laduhõ 
hõrõra. Imane Lowalangi, na tenga si 
manõ, tatu la'ila hõrõra ba larongo tõgi 
dalingara aboto ba dõdõra ba mangavuli 
ira khõ-Gu, ba Ufadõhõ ira." 

28Ba gafuriata imane Faulo, "LO tola 
lö'õö aboto ba dõdõmi ira talifusõ wa 
no teturiaigõ ba soi tano bõ'ð si tenga 
niha Yahudi duria wangorifi andrõ soroi 
Lowalangi. Ba la'o'õ ya'ira andro dania." 

29 [Me no aefa iWa'õ da'õ Faulo, larõi 
nahia andrõ niha Yahudi faoma fasoso ira 
khõ nawõra.] 

30 Dua fakhe wa'ara torõi Waulo ba Roma, 
ba nomo nisewania. Omuso dõdõnia 
wanema fefu niha sangondrasi ya'ia. 

31 Faoma fa'abarani ituriaigõ khõra 
zanandrõsa ba wamatõrõ Lowalangi ba 
sanandrõsa khõ Yesu Keriso. LO aiWõ 
Waulo wamalua da'õ ba lõ sanenawa ya'ia. 


Roma 


] l Ya'ami ira talifusõ fefu ba Roma, 
ni'omasi'ð Lowalangi, ba si no 

Ikaoni Lowalangi tobali banua-Nia. No 
Ifili ba Ifataro ndra'odo Lowalangi ba 
wangombakha Turia Somuso Dodo. 

2 Turia Somuso Dõdõ andrõ, no lfabu'u 
Lowalangi ba mbõrõta kho ndra sama'ele'õ 
khõ-Nia, si mane si no tesura bakha ba 
Mbuku Ni'amoni'õ. 

3 Turia Somuso Dõdõ andrõ sanandrõsa 
khõ Nono Lowalangi, So'aya ya'ita Yesu 
Keriso si no nga'oto Dawido molo'õ 
fa'aniha. 

+Ba hiza, molo'ö Eheha Lowalangi, no 
Ono Lowalangi la safõnu kuaso. Oroma 
da'õ ba wemaoso-Nia moroi ba wa'amate. 

> Moroi khõ-Nia utema halõWwõ 
fa'asinenge andro khõ Lowalangi, ena'õ 
-- ba wamosumange Keriso -- u'ohe fefu 
niha dozi soi ba wamati ba ba wolo'ð. 

6Ba gotalua soi andro fefu fao ami, ira 
talifusõ si so ba Roma; no tekaoni gõi ami 
wa'atobali banua Yesu Keriso. 

7 Da'õ mboro wa ube'e khêmi zura. Ya 
Lowalangi Amada ba Yesu Keriso zame'e 
khõmi howuhovu ba fa'ohahau dodo. 

8Si ofõna sibai ba khõ Yesu Keriso, 
u'andrõ saohagõlõ khõ Lowalangi boro 
ami fefu; no larongo ba zi sagõrõ ulidanõ 
wa faduhu sibai dõdõmi khõ Keriso. 

916 aetu itõrõ tõdõgu ami ba 
wangandrõgu. Lowalangi zi tobali sasi 
wa sindruhu niWa'õgu. Moroi ba dõdõgu 
we'amõi enoni Lowalangi wangombakha 
Turia Somuso Dodo kho Nono-Nia. 

10 U'andrõ sibai khõ Lowalangi ena'õ 
itehegõ khõgu we'amõi khõmi. 

11 Bõrõ me omasi sibai falukha ndra'o 
khõmi ena'õ tola ube'e khõmi mbuala 
Geheha Lowalangi sangabõlõ'õ ya'ami. 

12 Ohitõ dõdõgu ya'ia da'õ, bõrõ me 
faoma ita si faduhu todo khõ Yesu Keriso, 
ba sinangea si faoma ita wangabõlõ'õ 
awõda. 

13 He ya'ami ira talifusõ! Omasido ena'õ 
mi'ila wa no auli omasido we'amõi khõmi, 
ba hiza so mano dahataha. Omasido na 
mowua halowogu ba gotaluami si mane 
bua halõWõgu ba gotalua zi tenga niha 
Yahudi ba nahia tano bõ'ð. 

14Mo'omd ndra'o ba soi fefu; he ba zi no 
so huku ma zui ba zi lõ huku nasa, he ba 
zi no atuatua, ma zui ba zi 16'8 nasa. 

15 Da'õ mbõrõ wa omasi sibai ndra'o 
wangombakha Turia Somuso Dodo khõ 
ndra talifusõ si so ba Roma gõi. 

16 Faduhu sibai dõdõgu wa Turia Somuso 
Dodo andro no fa'abõlõ Lowalangi, 
sohalõWõ ba wangorifi fefu niha si faduhu 
todo; si fõfõna niha Yahudi, ba soi bõ'ð 
gõi. 

17 Ba Duria Somuso Dõdõ andro I'oroma'õ 
Lowalangi hewisa lala ena'õ tobali sõkhi 
gamakhaita niha khõ Lowalangi; lala ya'ia 
da'o fa'afaduhu dodo khõ Lowalangi, 
i'otarai mbõrõta irugi gamozua. Hulõ 
si mane nisura ba Mbuku Ni'amoniõ, 
"Niha si faduhu todo khõ Lowalangi irege 
te'a'azõkhi mangawuli gamakhaitania khõ 
Lowalangi, ba sauri!” 

18 l'oroma'ð wõnu-Nia moroi ba zorugo 
Lowalangi ba ngawalõ horõ fefu awo ba 
wa'alõsõkhi niha, me boro wa'alõsõkhi 
niha wa lõ aboto ba dõdõra Lowalangi. 

19 Hadia zi tola aboto ba dõdõ niha 
sanandrõsa khõ Lowalangi, no oroma ba 
niha, bõrõ me ifa'ele'õ da'õ Lowalangi ba 
niha. 

20 l'otarai wombõi Lowalangi ulidané, no 
aboto ba dõdõ niha gamuata Lowalangi si 
lõ oroma ba ngawalõ nifazõkhi-Nia. Bõrõ 
da'õ tebai i'osatulõ ia niha. 

21 Aboto ba dödõ niha Lowalangi, ba 
hiza i lõ lafosumange la si no Lowalangi, 
ba lõ gõi la'andrõ saohagõlõ khõ-Nia. 
La'angeragõ niha zi lõ boto; no tobali 
ogõmigõmi dõdõra. 

2? | awa'o tõdõra satuatua ira, ba 
sindruhunia no si bodo. 

23 Tenga Lowalangi si lõ aetu 
nifosumangera, no la'ali faoma famaedo 
si no mate, ya'ia wamaedo niha, famaedo 
wofo, urifõ si ofa ahe, awo guõkuõ sanana. 

24 Bõrð da'õ Itehegõ khõra Lowalangi 
ifatõrõ ira omasiõ dõdõra andro wamalua 
si lo atulõ, irege lalau zira'ira'iõ ba nawõra 
niha. 

25La'ali Lowalangi sindruhu faoma 
Lowalangi fayafaya. Tenga samazõkhi 
andro nifosumangera ba si mõi ira 
enoni, no nifazõkhi andro. Ba hiza 
sindruhunia samazõkhi andro zi lõ tola lõ 
nifosumangera irugi zi lõ aetu! Yaduhu. 

26Bõrõ me lalau niha zi manõ, Itehegõ 
khõra Lowalangi la'o'õ wangisõra andro si 
lõ boto. LO adoni dodo ndra alawe ndra 

matua, si mane si to'olo ba niha, hiza 
adoni dodo ndra alawe khõ nawõnia ira 
alawe. 

27 Si manõ gõi ndra matua; no lõ adõni 
dõdõra wa'orudu ba ndra alawe si mane si 
to'õlõnia, la'isõ nawõra ira matua. Lalau 
gamuata saila ita ba nawõra ira matua, ba 
boro da'o latema zulõ nilaura si lõ sõkhi 
andro. 

28 B6r6 me lõ omasi aboto ba dodo 
niha Lowalangi, andro wa Itehego tekiko 
gera'erara, irege lalau gamuata si tebai 
lalau ena'o. 

29 Afõnu si lõ sõkhi gera'erara, si lõ atulõ; 
afõnu fa'olu'alu'a, fa'afaito ba fatiusa; 
afõnu fa'edõna ba wamunu niha, ba 
wasõndrata, ba walimosa ba fa'afõkhõ 
dodo. Omasi ira lafatoutou nawõra, 

30 La'obousi dõi nawõra; fayawa ira ba lõ 
la'ila wetahõgõ, lõ omasi ira Lowalangi ba 
sebua lawukho ira. Onekhe ira wangalui 
lala si bohou ba wamalua si lõ sõkhi. 
LalaWa zatuara; 

3116 ba dõdõra niha bõ'õ; salio farði ira 
ba si lõ fa'ahakhõ dodo. 

32 Aboto ba dõdõra, wa molo'õ huku 
Lowalangi, niha solau si manõ nihuku 
famunu. Ba hewa'ae si mano lalau sa'atõ; 

ba fao na'i dõdõra na lalau niha bõ'ð zi 
manð. 

I Bõrð da'ð ya'ami ira talifusõ, haniha 
2 ami wa mihuku niha bo'o? Ma'ifu tebai 
mibu'a ba hulumi! Bõrõ na mihuku niha 
bö'õ ba no mihuku ami samõsa, boro me 
no milau samõsa gõi zi mane da'o. 

“No ta'ila wa na lbe'e wanguhuku 
Lowalangi ba niha solau si manõ, 
fanguhuku satulõ wanguhuku-Nia. 

3Ba hiza, milau samõsa gõi gamuata si 
mane ni'angadugõmi ba niha tano bõ'ð 
andro! Ba hadia, miwalinga tola aefa ami 
moroi ba wanguhuku Lowalangi andro? 

+Ma zui mi'aohasi ba dodo wa'ebua 
dodo ba fa'asõkhi dodo awo wa'ebolo 
dodo Lowalangi sebua andrõ? No aboto 
ba dõdõmi wa no lforoma'õ wa'asõkhi 
dõdõ-Nia Lowalangi bõrõ me omasi la 
na mifalalini gera'erami ba mirõi horõmi 
andro. 

> Ba hiza sabe'e hõgö ami ba lõ edõna 
miwu'ai gamuatami. Boro da'õ ya'ami 
samõsa zangabua'õ hukumami ba Luo 
Safuria, na Ibe'e gangetula-Nia Lowalangi 
ba I'etu'õ wanguhuku. 

6 Isulõni Lowalangi ba niha molo'õ 
amuatania. 

7 |Ibe'e wa'auri sindruhundruhu ba 
niha sanau 010 wolau si sõkhi, sangalui 
solakhõmi, soadu ba si lõ aetu. 

8Ba ba niha sama'ua manõ khõnia 
faya'osa ba si lõ molo'õ khõ Lowalangi, 
solo'õ si lõ sõkhi, ba si gõna fõnu 
Lowalangi dania. 

?Dozi niha solau si lõ sõkhi ba si gõna 
famakao ba fa'abu dõdõ; si fõfõna niha 
Yahudi, ba si manõö gõi soi tanõ bõ'ð. 

10 Ba fefu niha samalua si sõkhi Ibe'e 
khõra lakhõmi Lowalangi, sumange ba 
fa'ohahau dodo; si fõfõna ba niha Yahudi, 
ba si mano gõi ba soi tando bõ'ð. 

11 Bõrð me no fagõlõgõlõ wolau 
Lowalangi ba niha fefu. 

12 Niha soi bõ'ð, lalau horõ ba zi lõ aboto 
ba dõdõra huku agama niha Yahudi. Bõrõ 
da'õ, tehuku ira, tenga molo'õ huku agama 
andro. Ba hiza niha Yahudi si no aboto ba 
dodo huku andro ba lafalua horõ; andro 
tebe'e huku khõra sodanedane ba huku 
da'o. 

13 Na te'atulõ'õ niha mangawuli khõ 
Lowalangi, tenga bõrõ me no aboto ba 
dodo niha huku agama Yahudi andrõ, hiza 
i bõrõ me ifalua hadia niWa'õ huku andro. 

1416 la'ila soi bõ'õ huku agama niha 
Yahudi. Ba hiza na nilau dõdõra samõsa 
lafalua niWa'õ ba goroisa andro, tõdõra 
samõsa zanguhuku ya'ira, hewa'ae lõ 
aboto ba dõdõra huku agama niha Yahudi. 

15 Amuatara zangoroma wa no tesura ba 
dõdõra goroisa andro. Tõdõra zamaduhu'õ 
da'õ; bõrõ me itaria isalaikõ ira era'era 
dõdõra ba itaria atulõ ira gõi ibe'e. 

16Si manõ gõi dania zalua ba ginõtõ 
si no muhonogõi andro. Ba ngaluo 
da'õ -- molo'õ Turia Somuso Dodo 
ni'ombakha'õgu — Ihuku dodo si tobini 
awo gera'era niha dania Lowalangi ba khõ 
Yesu Keriso. 

17 Ba iada'e hewisa ami ya'ami ira talifusõ? 
Niha Yahudi ami miWa'õ. Manõtõna ami ba 
huku agama Yahudi ba misuno ami bõörõ 
gamakhaitami khõ Lowalangi. 

18 Tetuturu lala khõmi moroi ba huku 
andrõ irege aboto ba dõdõmi zomasi 
Lowalangi ba tola mihonogõi heza zi 
sõkhi. 

19 Aro dõdõmi wa sondrõnia'õ sau'a 
ami ba same'e haga ba niha si so ba 
zogõmigõmi. 

20Samahaõ niha si lõ ngaroro ami ba 
samahaõ niha si bodo. Aro dõdõmi wa ba 

huku agama niha Yahudi misõndra fefu 
wa'atuatua awõ wa'aduhu. 

21 Mifahaõ niha bõ'õ; ba hana wa lõ 
mifahaõ ami samõsa? Mifahaõ niha ena'õ 
lõ managõ, ba hiza ya'ami samõsa zanagõ? 

22 Mifahaõ niha ena'õ boi mohorõ, ba 
hiza ya'ami samõsa zorohõ? LO omasi 
ami nadu, ba hiza ya'ami samõsa zanga'i 
gamagama moroi ba nomo'omo nadu? 

23Misunosuno ami wa so khõmi goroisa 
Lowalangi nifa'ema Moze, ba hiza mi'o'aya 
Lowalangi ba lõ mi'o'õ niWa'õ-Nia? 

24 No tesura bakha ba Mbuku Ni'amoni'õ, 
"Bõrõ ami, ya'ami niha Yahudi, wa te'o'aya 
doi Lowalangi ba gotalua soi bõ'ð." 

25 Na solo'õ huku agama niha Yahudi 
ami, ba moguna gõi wamoto andro khõmi. 
Ba hiza, na tebai mio'o'õ niWa'õ bakha 
ba huku andro, ba no lõ eluaha wamoto 
andrõ khõmi. 

26 Na so samõsa soi bõ'ð si lõ muboto, ba 
ifalua i huku agama Yahudi, hadia tenga 
hulõ zi no muboto ia khõ Lowalangi? 

27Ba labali'õ si so sala ami niha Yahudi 
va'ira si lõ muboto andrõ bõrõ me so 
khõmi huku agama Yahudi, ba no muboto 
ami, ba hiza misawõ huku andro. Ba lõ 

muboto ira, ba hiza ya'ira na'i zolo'õ 
hukuhuku agama niha Yahudi. 

28Bõrõ me niha Yahudi sindruhu tenga 
ha sangotõi mano niha Yahudi; ba niha si 
no muboto tenga ha famoto dali mboto 
manõ. 

29 Hiza'i niha Yahudi sindruhu ya'ia da'õ 
so tõdõ Yahudi; ba famoto sindruhu 
va'ia da'õ famoto ba dodo, ni'ohalõwõgõi 
Geheha Lowalangi, tenga nisura bakha 
ba mbuku. Niha si manõ, itema wanuno 
moroi khõ Lowalangi, ba tenga moroi ba 
niha. 

INa si manõ, hadia hare tobali 
3 niha Yahudi? Ba hadia guna wolo'õ 
amakhoita wamoto? 

2 Tatu manð oya gunania! Si fõfõna, bõrõ 
me ba niha Yahudi Ifaduhusi tõdõ daroma 
li-Nia Lowalangi. 

3 Ba hewisa na so õsa niha Yahudi salio 
farõi? Hadia farði gõi Lowalangi boro da'ð? 

+ Tatu lõ'õ! Bõrõ me satulõ mano 
Lowalangi, hewa'ae falimo dozi niha. No 
tesura bakha ba Mbuku Ni'amoni'õ, "Ena'õ 
satulõ ndra'ugõ ba wehedeu, ba si mõna 
ndra'ugõ ba ginõtõ wanguhuku." 

> Ba na itugu oroma wa'atulõ Lowalangi, 
bõrõ me talau zi lõ atulõ, hadia niWa'õda? 

Hadia tamane lõ atulõ Lowalangi bõrõ me 
ihuku ita? (Fanofu da'e ba no sinangea na 
molo'õ fa'aniha.) 

6 Ma'ifu 1õ'õ! Bõrõ na lõ atulõ Lowalangi, 
hewisa wa Ihuku dania gulidanõ andre? 

7Ba hiza na bõrõ gamuata si lõ atulõ, 
itugu oroma wa'atulõ Lowalangi, irege 
tefolakhõmi la, ba hana nasa wa labe'e 
mosala niha, si mane niha si so horõ? 

8Ba hana wa tebai tamane, "Lau, da 
tafazõkhi zi lo sõkhi ena'õ alua zi sõkhi?" 
Sindruhu so niha sango'aya ya'o me 
lamane no uWa'õ zi mano. Niha si mane 
da'õ, ba no sinangea Ihuku Lowalangi. 

9 Hadia tohude wa'asõkhi wetaroda ya'ita 
niha Yahudi moroi ba niha soi bõ'õ? Ma'ifu 
lo'o! No uWa'õ wa he niha Yahudi ma zui 
niha soi bê'ê, no nifatõrõ horð fefu ira. 

10 Si mane nisura bakha ba Mbuku 
Ni'amoni'õ, "Samõsa lõ satulõ, 

11 samõsa lõ saboto ba dõdõ ba samõsa 
lõ sanõmba Lowalangi. 

12 No la'arõu'õ ira niha khõ Lowalangi, 
no elungu fefu. Samõsa lõ solau satulõ; 
samõsa l6'6l 

13 Hulõ lewatõ si no teboka dõlõtõlõra. 
Mangele walimosa moroi ba lelara, ba alua 
wamõbõgõ ba mbewera, hulõ zõfu gulõ. 

14 Afõnu mbawara fangelifi ba fangotu'o. 

15 Alio mbekara ba wamunu niha. 

16 Gofu heza misa, lafazaewe wa'atekiko 
ba fa'atosasa. 

17 No balunõ ira ba wangila lala fa'ohahau 
dodo, 

18 ba ma'ifu lõ fangata'ufira Lowalangi." 

19 Aboto ba dõdõda iada'e wa fefu nisura 
ba huku agama Yahudi, tebe'e ba niha si 
so barð wamatõrõ huku andro. Boro da'õ 
samõsa lð si tola mangeheta ba hulunia, 
ba Ihuku zi sagõrõ ulidano fefu Lowalangi. 

20Samõsa lõ nibe'e Lowalangi aefa moroi 
ba zalania bõrõ me no ilau niha andro zi 
so bakha ba huku agama Yahudi. Ba zi 
tambai da'õ huku andro ha ba wangoroma 
wa si so horõ niha. 

21 Jada'e no I'oroma'ö lala Lowalangi 
hewisa ena'õ tola sõkhi mangawuli niha 
khõ Lowalangi; ba lala andro maf'ifu lõ 
amakhaitania ba huku agama Yahudi. No 
laä'ombakha'õ da'õ bukubuku Moze ba 
bukubuku ndra sama'ele'õ, 

22wa Itehegõ Lowalangi ena'õ ifuli sõkhi 
niha andro khõ Lowalangi, ha na mamati 
niha khõ Yesu Keriso. Ilau da'õ Lowalangi 
ba niha fefu samati khõ Keriso; bõrõ me 
lõ amaehutara: 

23Fefu niha no si so horõ ba no arõu 
moroi khõ Lowalangi sedõna mangorifi 
va'ira. 

24 Tobali, ha bõrõ wa'ahakhõ dõdõ 
Lowalangi manõ nibe'e-Nia lõ bõli, wa 
ifuli sõkhi mangawuli gamakhaita niha 
khõ Lowalangi; ya'ia wa l'efa'ð niha Yesu 
Keriso. 

25 Lowalangi zolulu Yesu Keriso andro 
tobali hõli ena'õ ba wa'amate-Nia te'efa'õ 
niha moroi ba zala na mamati ira khõ- 
Nia. llau da'õ Lowalangi ba wangoroma 
fa'atulõ-Nia. Bõrõ me no lbologõ dõdõ-Nia 
Lowalangi ba zi no numalõ ba horð niha, 
irege lõ nihuku-Nia ya'ira. 

26Ba jada'e Ihalõ halõWõ-Nia ba horé 
andrõ ba wangoroma fa'atulõ-Nia. Ba 
zi mano |'oroma'õ wa satulõ la; ba dozi 
niha samati khõ Yesu, tobali niha si no 
mu'atulö'õ khõ Lowalangi. 

27 Bõrõ da'ð lõ danedaneda sa'ae 
wanunonuno ya'ita. Hana wa si mano? 
Hadia, bõrõ me no ta'o'ð zi so ba huku 
agama Yahudi? Tenga! Ha bõrõ me mamati 
ita. 

28Rahurahunia: Te'atulõ'õ niha ba khõ 
Lowalangi. Isõndra wangefa andro, tenga 
boro me i'o'ð hadia zi so ba huku agama 

Yahudi, ha bõrõ me mamati ia kho Yesu 
Keriso. 

?9 Ma zui ha Lowalangi niha Yahudi 
Lowalangi andrõ? Hadia, tenga Lowalangi 
soi bö'õ gõi? Duhu, Lowalangi soi bö'õ gõi! 

30 Bõrð me ha samõsa Lowalangi. Ya'ia 
zanguma'õ wa te'efa'õ niha Yahudi moroi 
ba zala boro me mamati ira. Ba Va'ia gõi 
zanguma'õ te'efa'õ niha soi bõ'ð moroi ba 
zalara boro gõi me mamati ira. 

31 Hadia, da'e geluaha wa bõrõ wamatida 
khõ Keriso, taheta huku agama Yahudi? 
Ma'ifu tenga! Ma na'i bõrõ wamatida 
andro, tafosumange huku andro. 

l Na si manõ, hadia zi tola taWa'õ 
4 sanandrõsa khõ Gaberahamo, furugõ 
soida? Hewisa nitõrõnia ba lala wa'aurinia? 
2Na ba zi no ilau zi tobali bõrõ wa l'efa'õ 
ia Lowalangi moroi ba zala, tatu tola mano 
isuno ia samõsa. Ba hiza, lõ isuno ia fõna 
Lowalangi. 

3 No tesura ba Mbuku Ni'amoni'õ, 
"Mamati Gaberahamo khõ Lowalangi, 
ba boro wamatinia andro wa Itema ia 
Lowalangi tobali sangomusoi'õ todo 
Lowalangi." 

4Latema gazi niha sohalõWõ; ba tebai 
muWa'õ buala gazinia andrõ, bõrõ me tana 
khõnia da'õ. 

>Ba hiza so niha si lõ manõtõna ba 
halõWõnia samõsa; ifaduhusi todo 
wa'aurinia khõ Lowalangi sangetu'õ fa'aefa 
niha moroi ba zala. Boro wamatinia andro 
wa Itema ia Lowalangi tobali sangomusoi'õ 
todo Lowalangi. 

6Si manõ gõi molo'õ era'era Dawido; 
andro wa sohahau todo — iWa'õ 
Dawido, niha nitema Lowalangi tobali 
sangomusoi'õ tõdõ-Nia, irege lõ Itanõ ba 
dõdõ-Nia sa'ae gamuata niha andro, 

7 "Ya'ahowu ni'efa'õ olalõWa ba si no 
ibalugõ horõnia Lowalangi! 

8Ya'ahowu niha si lõ ihuku Lowalangi ba 
horõnia!" 

9Hadia, famahowu'õ andro ha ba 
niha solo'õ amakhoita wamoto? Hadia, 
si mano gõi ba niha si lõ molo'õ 
amakhoita wamoto? No mawa'o mege, 
wa Itema Lowalangi Gaberahamo tobali 
sangomusoi'õ tõdõ-Nia, boro me mamati 
Gaberahamo kho Lowalangi. 

10 Hamega iWa'ö Lowalangi da'õ? Hadia 
fatua lõ muboto ia ma me no aefa muboto? 

Fatua lõ muboto! Tenga me no aefa 
muboto. 

11 Me no aefa da'õ awena muboto ia, 
ba famotonia andro ha tandra wa no 
Itema ia Lowalangi tobali sangomusoi'õ 
todo Lowalangi, boro me mamati ia khõ 
Lowalangi. No Itema ia Lowalangi fatua 
lõ ni'o'õnia amakhoita famoto andro. 

Ba tobali ama ba wamati Gaberahamo 
ba niha fefu samati khõ Lowalangi, ba 
boro da'õ wa Itema'õ ira Lowalangi tobali 
niha sangomusoi'õ tõdõ-Nia, hewa'ae lõ 
ni'o'õra amakhoita wamoto andro. 

12 Ba no gõi ama ba wamati Gaberahamo 
ba niha solo'õ amakhoita wamoto. Tobali 
ama ba wamati ia tenga ha bõrõ me no 
la'o'õ gamakhoita wamoto, boro gõi ba 
wa'aurira no samati khõ Lowalangi ira, si 
mane Aberahamo fatua lõ nasa ni'o'õnia 
gamakhoita wamoto. 

13 Fawu'u li Lowalangi khõ Gaberahamo 
ba ba nga'õtõnia wa tobali okhõta 
Gaberahamo gulidanõ andre. Ifabu'u zi 
mano Lowalangi tenga boro me i'o'õ huku 
agama Yahudi Aberahamo, hiza boro me 
mamati ia khõ Lowalangi wa Itema ia 
Lowalangi tobali sangomusoi'õ tõdõ-Nia. 

14Bõrõ na ha solo'õ huku agama Yahudi 
manõ zanema nifabu'u Lowalangi dania, 
ba lõ guna wamati khõ Lowalangi, ba si lõ 
boto wawu'usa li Lowalangi gõi. 

13 Huku agama Yahudi zama'aso 
fanguhuku Lowalangi. Ba na lõ huku 
andro, ba lõ hadõi gõi fanawo. 

16 Tobali fawu'usa li Lowalangi andro 
modanedane ba wamati niha khõ-Nia. 
Tobali we'ewe'e dodo da'õ ba nga'õtõ 
Gaberahamo fefu wa no buala saohagõlõ 
wawu'usa li andro nibe'e Lowalangi 
khõra; tenga ha ba niha solo'õ huku 
agama Yahudi, hiza khõra gõi samati khõ 
Lowalangi, si mane Aberahamo samati 
khõ Lowalangi. Ama ba wamati khõda 
Gaberahamo. 

17 No Iwa'é Lowalangi khõ Gaberahamo, 
"No Ubali'õ ndra'ugõ furugõ ba soi fefu." Si 
manõ wame'e Lowalangi khõ Gaberahamo 
fawu'usa li andrõ. Ba mamati Gaberahamo 
khõ-Nia. Lowalangi sangorifi niha si no 
mate la; Ya'ia gõi Lowalangi samazõkhi si 
lõ hadõi tobali so ha faoma fehede. 

18 Ba hewa'ae lõ lala mena'õ, ba lõ 
mamalõ Gaberahamo ba wanõtõna ba ba 
wamati. Da'õ mboro wa'atobali ia furugõ 

soi soya. Si mane si no musura ba Mbuku 
Ni'amoni'o, "Ato sibai dania nga'õtõmõ." 

19 No i'ila Aberahamo me inõtö da'õ lõ 
lala wa isõndra nga'õtõ, bõrõ me atua 
mbotonia ba no arakha otu fakhe wa'anau 
ndrõfinia; inõnõ nasa me lõ tola tetabi 
wo'omonia Sara. Ba hiza lõ awuwu wamati 
Gaberahamo. 

2016 mamalõ mamati ia ba lõ fa'amuheu 
dõdõnia ba wawu'usa li Lowalangi. 
Famatinia zangabõlõ'õ ya'ia, irege 
isunosuno Lowalangi. 

21 Faduhu sibai dõdõnia wa tola llau 
Lowalangi zi no Ifabu'u andro. 

22 Da'ö mboro wa Itema Lowalangi 
Gaberahamo tobali sangomusoi'õ 
tõdõ-Nia. 

23Fehede, "tetema tobali sangomusoi'õ 
todo Lowalangi" tesura tenga ha soguna 
khõ Gaberahamo, 

24 no khõda gõi. Tetema ita gõi dania 
tobali niha si no mangomusoi'õ todo 
Lowalangi, boro me mamati ita khõ 
Lowalangi sangorifi Yesu, So'aya ya'ita, 
moroi ba wa'amate. 

25 No tebe'e nibunu Yesu andrõ bõrõ 
horõda; ba |'orifi la mangawuli Lowalangi, 
ena'õ ifuli sõkhi gamakhaitada Lowalangi. 

l Bõrð wa'afaduhu dõdõda wa sõkhi 

5 mangawuli gamakhaitada khõ 
Lowalangi iada'a. Boro da'õ wa auri ita ba 
wa'ohahau dodo kho Lowalangi, ba khõ 
Zo'aya ya'ita Yesu Keriso. 

2 Bõrð la awõ wa'afaduhu dõdõda wa 
tola tarasoi wa'omasi Lowalangi, ba boro 
wa'omasi da'õ wa auri ita iada'a. Boro da'o, 
omuso dõdõda me so wanõtõnada wa 
falukha ita lakhõmi Lowalangi! 

3 Ba si tõra moroi ba da'õ, omuso gõi 
dõdõda bakha ba wamakao, boro me 
aboto ba dõdõda wa famakao zolohe niha 
ba wa'aro dõdõ, 

4ba fa'aro dõdõ zangabõlõ'õ niha ba 
wanaha fanandraigõ; da'e zamatumbu'õ 
fanõtõna. 

>Lõ ifato dõdõda fanõtõna si mane, 
bõrõ me no |fo'õsi ita faoma fa'omasi-Nia 
Lowalangi. Ifalua da'õ Lowalangi ba 
Geheha-Nia, si no lbe'e khõda. 

6Ba ginõtö lõ fa'abölõda, ba no mate 
Keriso bõrõ ita, tefaudu ba ginõtõ si no 
Ihonogõi Lowalangi; heWwa'ae no arõu ita 
khõ-Nia. 

7 Abua sibai gold zi samõsa niha sa 
wa'amate salahi niha, he salahi zatulõ 

todo na'i. Awai i, ma gõi so niha sanehegõ 
mate salahi niha si sõkhi buabua. 

8Ba hiza, Iforoma'õ wa'omasi-Nia khõda 
Lowalangi, ya'ia me mate Keriso salahida, 
me niha si so horð ita nasa. 

9Ba iada'e no satulõ gamakhaitada khõ 
Lowalangi bõrõ wa'amate Keriso andrõ; 
boro da'õ ha ba ni'efa'õ ita gõi moroi ba 
wõnu Lowalangi andro boro Keriso. 

10 Na ba ginõtõö fa'udu ita khö Lowalangi 
te'atulõ'õ ita khõ-Nia ba wa'amate 
Nono-Nia, mendrua manõ iada'e me 
no sõkhi mangawuli gamakhaitada khõ 
Lowalangi, tatu te'orifi gõi ita boro Keriso. 

11 Ba si tõra moroi ba da'õ, omuso gõi 
dõdõda bõrõ wa'asõkhi dodo Lowalangi ba 
khõ Zo'aya ya'ita Yesu Keriso. Bõrõ Yesu 
Keriso, wa tasõndra gamakhaita si sõkhi 
khõ Lowalangi. 

12Börõ niha si samõsa wa so horõ ba 
gulidanõ, ba moroi ba horõ andrõ tumbu 
wa'amate. Lualua, ikhamõ niha fefu 
fa'amate, bõrõ me si so horõö fefu niha. 

13 No so horõ ba gulidanõ, fatua lõ 
mube'e huku agama Yahudi. Ba lõ mu'ila 
mu'etu'õ huku bõrð me lð goigoi nisawo. 

14 No ifatõrõ fefu niha fa'amate i'otarai 
ginõtõ Gadamo irugi ginõtõ Moze. Ifatoro 

gõi fa'amate niha si lõ mamalua horõ 
si mane nilau Gadamo. Adamo ba no 
khalakhala-Nia, si tohare dania. 

15 Ba hiza, lõ fagõlö zi darua andro; abõlõ 
ebua wa'ahakhõ dodo Lowalangi moroi 
ba horõ nifalua Gadamo andro. Bõrõ horõ 
zi samõsa wa mate zato. Ba hiza, abõlõ 
ebua nasa zinõndra bõrõ wa'ahakhõö dodo 
Lowalangi ba buala fa'auri nibe'e-Nia ba 
niha soya, boro wa'asõkhi dodo zi samõsa 
andro, Yesu Keriso. 

16 Abölõ ebua nasa mbuala Lowalangi 
andro moroi ba horõ zi samõsa andro. 
Börõ me no ilau horõ si samõsa niha, ba 
mu'etu'õ huku, "Fasala". Ba me no ato 
niha samazõkhi horõ, so wa'ahakhõö dodo 
Lowalangi wanguma'õ, "LO fasala". 

17 Börõ zala zi samõsa, ikhamõ fa'amate 
fefu niha bõrõ zi samõsa andro. Ba abõlõ 
ebua nasa nilau zi samõsa tano bõ'ð 
ba niha sato, ya'ia Yesu Keriso. lbe'e 
khõra irege fahõna wa'ahakhõ dõdõ-Nia 
Lowalangi ba |'efa'õ niha moroi ba zala 
lõ sulõ; mamatõrõ ira ba gulidanõ andre 
boro Keriso. 

18 Hiza, si mane bõrõ zala zi samõsa 
tehuku fefu niha, si mano gõi bõrõ 
gamuata zi samõsa solo'õ somasi 

Lowalangi wa te'efa'õ fefu niha moroi ba 
golalõWa ba tebe'e khõra wa'auri. 

19 Ba si mane börõ wa lð folo'ö ba zi 
samõsa mamalua horo fefu niha, si mano 
gõi boro wolo'õ zi samõsa khõ Lowalangi 
wa tola te'a'azõkhi mangawuli gamakhaita 
niha sato khõ Lowalangi. 

201 owalangi samõsa zame'e huku agama 
Yahudi. Ba hiza itugu la'o'õ huku andrõ 
niha, itugu lasawõ ba lafalua horõ khõ 
Lowalangi. HeWa'ae si manõ, itugu lafalua 
horõ niha, ba lõ mamalõ wangomasi'õ 
Lowalangi ya'ira. 

21 Ba itugu lafalua horö niha, itugu 
I'omasi'õ ita Lowalangi. Ba me no sõkhi 
mangawuli gamakhaitada Lowalangi, Ibe'e 
khõda wa'auri sindruhundruhu bõrõ Yesu 
Keriso, So'aya ya'ita. 

l Na si manõ, hadia zi tola taWa'õ? 
Hadia tatohugõ mano wolau horõö ena'õ 
itugu I'omasi'õ ita Lowalangi? 

2 Tatu tenga! LO sa'ae kuaso horö khõda, 
tobali hewisa wa lõ mamalõ auri ita ba 
wamazõkhi horõ? 

3 Hadia, aboto ba dõdõda wa me 
tebayagõ idanõ ita, te'osambua'õ ita khõ 
Keriso? Eluahania tobali ha sambua ita ba 
wa'amate-Nia. 

4 Ba wamayagõ idanõ andro teko'o ita 
awo Keriso ba si fao ita khõ-Nia ba 
wa'amate, ena'õ hulõ si mane wa'ate'orifi 
Keriso andrõ moroi ba wa'amate boro 
wa'abõlõ Nama solakhõmi, si mano gõi ita 
tasõndra wa'auri si bohou. 

>Na no ha sambua ita Keriso bõrõ me 
si fao ita ba wa'amate-Nia, ha sambua 
ita khõ-Nia gõi bõrõ me si fao ita te'orifi 
mangawuli si mane Ya'ia. 

6 Aboto ba dõdõda wa amuatada si 
tohõna fa'aniha no muforõfa awo Keriso, 
ena'õ mufakiko wa'abõlõ gamuatada si 
so horõ andro; ba zi mano lo'o sa'ae 
fosawuyu ita horõ. 

7 Na mate zi samõsa niha, te'efa'õ niha 
andro moroi ba wa'abõlõ horð. 

8Na no mate ita awo Keriso, faduhu 
dõdõda wa auri ita gõi awõ-Nia. 

9No aboto ba dõdõda wa no te'orifi 
Keriso moroi ba wa'amate ba lõ mate 
la sa'ae; lõ mofa'abõlõ sa'ae wa'amate 
khõ-Nia. 

10Fa'amate nitõrõ Keriso no fa'amate 
boro horõ. Alua da'õ samuza irugi zi lõ 
aetu. Ba fa'auri-Nia iada'e no fa'auri khõ 
Lowalangi. 

11 Si mano gõi ami, lõ tola lõ mimane 
tõdõmi; mate ami boro horõ, ba no auri 
ami ba gamakhaita saro khõ Lowalangi 
boro Yesu Keriso. 

12 Bõi sa'ae mitehegõ ifatõrõ wa'aurimi 
horõ ba gulidanõ andre irege mi'o'õ 
zomasi ia andro si lõ sõkhi. 

13 Bõi gõi milulu ndrotondroto mbotomi 
ba wa'abõlõ horõ, fate'oguna'õ ba gohitõ 
dodo si lõ sõkhi. Milulu sa wa'aurimi 
khõ Lowalangi si mane niha si no 
mufawu'a moroi ba wa'amate numalõ 
ba wa'auri. Milulu wa'aurimi ma'afefu 
khõ Lowalangi fate'oguna'õ ba wamalua 
somasi Lowalangi. 

14 Tebai ifatõrõ ami horõ, börõ me tenga 
sa'ae barõ huku agama Yahudi auri ami, 
no baro wa'ahakhõ dodo Lowalangi. 

15 lada'e, hadia gamarahutania? Hadia 
tola talau horõ, bõrõ me tenga baro huku 
agama Yahudi so ita, no baro wa'ahakho 
dodo Lowalangi? Ma'ifu tenga! 

16 Hadia aboto ba dõdõmi na milulu ami 
ba zi samõsa niha wamalua somasi ia, ba 
no tobali sawuyunia ami ni'o'omi li — he 
sawuyu horo solohe ya'ami ba wa'amate, 
ma zui sawuyu Lowalangi sangefa'õ ya'ami 
moroi ba horõ. 

17 Ba ta'andrõ saohagõlõö khé Lowalangi! 
Sawuyu horõ sa ami ba mbõrõta, ba iada'e 
tõdõmi ma'asambua zolo'ð famahaõ 
satulõ si no mube'e khõmi. 

18 No te'efa'õ ami moroi ba horõ, ba 
iada'e sawuyu ba zomasi Lowalangi ami. 

19 Ube'e dumaduma zawuyu andrõ, ena'õ 
alio mõi ba dõdõmi. No milulu ami fefu 
mbõrõta sawuyu ba zi ta'unõ ba ba zi 
lõ sõkhi. Si mano gõi iada'e, akha milulu 
sa'ae wa'aurimi fefu tobali sawuyu zomasi 
Lowalangi ba gohitõ dodo nihonogõi 
Lowalangi. 

20 Me i'osawuyu ami horõ, tenga nifatõrõ 
zomasi Lowalangi ami. 

21 Ba ginõtõ da'õ, hadia hare nitemami 
ba zoya ngawalõ andro saila ami wolau 
iada'e? Solohe ba wa'amate gamuata 
andro! 

22 Ba iada'e no te'efa'ê ami moroi ba 
horo, ba tobali enoni Lowalangi ami. Hadia 
zi tobali haremi, ya'ia da'o wa auri ami 
ha kho Lowalangi, ba da'õ zolohe fa'auri 
sindruhundruhu ba si lõ aetu. 

23 Bõrð, fa'amate sa ba no luo horõ: ba 
fa'auri sindruhu si lõ aetu si fao Keriso 
Yesu, So'aya ya'ita, ba no buala nibe'e 
Lowalangi lõ sulõ. 

l He ya'ami ira talifusõgu! No aboto 

ba dõdõmi fefu huku. Tobali, aboto 
gõi ba dõdõmi fa'amokuaso huku ba 
zisamõsamõsa niha, ha gasagasa auri niha 
andro. 

2Dumaduma, samõsa ndra alawe si so 
fo'omo, tefabõbõ molo'õ huku ia khõ 
wo'omonia gasagasa auri wo'omonia 
andrõ. Na mate wo'omonia, aefa ndra 
alawe andro moroi ba huku samõbõ ya'ia 
khõ wo'omonia. 

3 Na orudu ndra alawe andrõ ba ndra 
matua bõö'õ me auri na wo'omonia, ba 
lafotõi sohorõ ndra alawe andro. Ba na 
no mate wo'omonia, ba molo'õ huku, 
lõ tabitabi ndra alawe andro. Ba na 
mangowalu ia ba ndra matua bõ'ð, lõ 
laWa'õ sohorõ ia. 

+Si manõ gõi ami, ya'ami ira talifusõgu. 
No mate ami ba huku agama Yahudi, bõrõ 
me no ha sambua ami ba mboto Keriso si 
no muforõfa, ba tobali tana khõ-Nia ami, 
si no mu'orifi moroi ba wa'amate. Te'orifi 
la moroi ba wa'amate ena'õ moguna ita 
khõ Lowalangi ba wa'aurida. 

>Bõrõ me mbõrõta, auri ita molo'õ 
amuata wa'aniha. Me inõtõ da'õ, omasiõ 
dodo ba horõ, si tumbu bõrõ me so huku 

agama, zamatõrõö fa'aurida. Da'õ mboro 
wa talau hadia ia zolohe ba wa'amate. 

6Ba hiza, iada'e lõ tofesu ita ba huku 
agama Yahudi. No mate ita ba huku andro 
samatõrõ ya'ita mbõrõta. Tebai sa'ae 
mõi ita enoni ba lala si no ara, molo'õ 
huku nisura. Mõi ita enoni iada'e ba lala 
si bohou ni'oroma'õ Geheha Lowalangi 
khõda. 

/ Na si manõ, ba hadia zi tola taWa'õ? 
Hadia, lõ sõkhi huku agama Yahudi? Tatu 
tenga! Ba hiza, huku andrõ zamahaõ 
ya'o sanandrõsa ba horõ. LO u'ila hadia 
wa'olu'alu'a andrõ na lõ imane huku 
agama, "Bõi olu'alu'a ami.” 

8Bõrõ huku agama, wa so ginõtõ ba horõ 
wamatumbu'õö isõ'isõ dodo soya ngawalõ 
ba wa'olu'alu'a bakha ba dõdõgu; boro na 
lõ huku agama, no si mate horõ andro. 

?Lõ huku agama me auri ndra'o mbõrõta. 
Ba me tohare huku agama andrõ, ifuli auri 
zui horõ, 

10 ba mate ndra'odo. Ohitõ dodo ba 
mbõrõta, wa huku agama andrõ zame'e 
fa'auri, ba hiza no solohe fa'amate khõgu. 

11 Bõrõ huku agama andrõ, wa so ginõtõ 
ba horõ wolimo ya'odo; ba ibunu ndra'odo. 

12 Soroi Lowalangi huku agama andro, 
ba dozi fareta bakha ba huku andro soroi 
Lowalangi, tobali atulõ ba sõkhi. 

13 Tobali, hadia si sõkhi andrõ zolohe 
fa'amate khõgu? Tatu tenga! Horõ zolohe 
fa'amate andro. |'a'asogõ khõgu wa'amate 
horõ andro, i'odela zi sõkhi, ena'õ oroma 
sibai gamuata horõ. Ba goroisa Lowalangi 
te'oroma'õ wa'alõsõkhi horõ andro. 

14 No ta'ila wa moroi ba Geheha Lowalangi 
huku agama Yahudi andrõ; ba hiza, no 
niha si tebai ndra'odo. No te'amawa 
ndra'odo tobali sawuyu horð. 

1516 aboto ba dõdõgu nilaugu. Ngawalö 
zomasido ulau, lõ ufalua; ba hiza si lõ 
omasido andrõ nilaugu. 

16 Ba na ulau zi lõ faudu ba zomasido 
andro, eluahania ufaduhu'õ wa sõkhi huku 
agama Yahudi andrõ. 

17 Tobali, tenga ya'o sindruhunia zolau 
da'õ, no horõ andro samatõrõ ya'odo. 

18 Aboto ba dõdõgu wa ma'ifu lõ si sõkhi 
ba khõgu, ba gamuatagu fa'aniha. BOro 
omasido wamalua si sõkhi, ba hiza no 
tebai ndra'o wamalua ya'ia. 

1915 nilaugu si sõkhi somasi ndra'o 
ufalua; hiza, no ulau ngawalõ zi lõ sõkhi, 
si lõ omasido ulau. 

20 Na ulau ngawalõ zi lõ omasi ndra'o 
ufalua, eluahania tenga ya'o zamalua da'õ, 
no horõ andro samatõrõ ya'o. 

21 Tobali, uhalõ rahurahu wa huku andre 
mboro: ya'ia na omasido ulau zi sõkhi, ba 
ha si lõ sõkhi mano zi so khõgu. 

22 Omasi dõdõgu goroisa Lowalangi, 

23 ba hiza aboto ba dõdõgu wa so huku 
bö'õ zabõlõ mamatõrõ ya'o — ya'ia huku 
si lõ faudu ba huku nifaduhu'õ gera'eragu. 
Da'õ mboro wa tofesu ndra'o ba huku 
horõ samatõrõ fa'aurigu. 

24Sj mane zalua khõgu: u'o'ð huku 
Lowalangi faoma era'eragu, ba hiza, 
fi'i wa'anihagu zondrõnia'õ ya'o baro 
gamatõrõwa horõ. Niha si tekiko ndra'odo 
andre! Haniha zomasi mangorifi ya'o 
moroi ba mboto solohe ya'o ba wa'amate 
andre? U'andrõ saohagõlõ khõ Lowalangi! 
Omasi la ['orifi ndra'o ba khõ Yesu Keriso 
andrõ. 

25 (7:24) 

Tlada'e lõ'ö sa'ae fanguhuku khõra 
va'ira sauri ba khõ Yesu Keriso. 

2 Huku Geheha Lowalangi zangorifi 
va'ita ba khõ Yesu Keriso, da'õ zangefa'õ 
ya'o moroi ba huku samobõrõ horõ ba 
fa'amate. 

3 Hadia zi tebai ilau huku agama, bõrõ me 
niha sambo fa'abõlõ ita, no Ilau Lowalangi. 
Malani wa'abõlõ horõ Lowalangi bakha ba 
wa'auri niha, andro wa lfatenge Nono-Nia 
samõsa, si tohare si mane niha si so horõ, 
ba wangefa'õ horõ. 

+[lau da'ö Lowalangi ena'õ somasi la si so 
bakha ba huku agama Yahudi andrõ, tola 
alua ba wa'aurida ya'ita sauri molo'õ Eheha 
Lowalangi, ba tenga molo'õ amuata niha. 

>Sauri solo'õ amuata wa'aniha zi lõ 
aetu wo'era'era somasi dodo wa'aniha. Ba 
sauri solo'õ Eheha Lowalangi zi lõ aetu 
wo'era'era somasi Geheha Lowalangi. 

6 Na ifatord ndra'ugõ amuata wa'aniha, 
lualuania fa'amate. Ba na ifatõrõ gera'erau 
Eheha Lowalangi, lualuania fa'auri ba 
fa'ohahau dodo khõ Lowalangi. 

” Fangerangera niha nifatõrõ gamuata 
wa'aniha, ba si fa'udu niha andro khõ 
Lowalangi; boro me lð i'o'õ goroisa 
Lowalangi; ba tebai i'o'ð goroisa Lowalangi 
andro. 

8 Niha sauri molo'ö amuata wa'aniha, 
tebai I'omusoi'õ dodo Lowalangi. 

9 Ba ya'ami, tenga sauri molo'õ amuata 
wa'aniha. Auri ami molo'o Eheha 
Lowalangi -- na duhuduhu mohalõWõ 

Geheha Lowalangi andro ba wa'aurimi. 
Niha si lõ hadõi Eheha Keriso, no tenga 
tana khõ Keriso. 

10 Ba na auri Keriso khõmi, hewa'ae 
mate mbotomi bõrõ horð, Ibe'e wa'auri 
khõmi Eheha Lowalangi, bõrõ me sõkhi 
gamakhaitami khõ Lowalangi. 

11 Na Eheha Lowalangi andro, sangorifi 
Keriso moroi ba wa'amate, auri bakha ba 
dõdõmi, ba Ya'ia, sangorifi Keriso moroi 
ba wa'amate, zangorifi gõi botomi si mate 
andro. Ilau da'õ faoma Eheha-Nia sauri ba 
khõmi. 

12 Da'õ mboro ya'ami ira talifusõ, wa 
so noro dõdõda; ba tenga noro dõdõ ba 
gamuata wa'aniha; boi solo'õ somasi ia 
wa'aurida. 

13Bõrõ na auri ami molo'õ amuata 
wa'aniha, ba mate ami dania; ba hiza na 
ba kuaso Lowalangi, lõ mamalõ mibunu 
gamuatami folau horõ andro, ba auri ami 
dania. 

14 Niha nidõnia'õ Geheha Lowalangi no 
iraono Lowalangi. 

15 Börõ me Eheha nibe'e Lowalangi 
khõmi, tenga sombali'õ sawuyu ami, irege 
ba wa'ata'u auri ami. Eheha Lowalangi 
andro zombali'o iraono Lowalangi ami. Ba 

boro kuaso Geheha Lowalangi andro wa 
tola takaoni khõ Lowalangi tamane, "He 
Ama, he Amagu!" 

16Eheha Lowalangi si fao ehehada 
zangoroma'õ wa iraono Lowalangi ita. 

17 Ba na iraono-Nia ita, ba sanema 
ondrõita-Nia ita, sanema howuhowu 
nihenagõ Lowalangi ba ndraono-Nia; si 
fao ita ba khõ Keriso andro wanema hadia 
zi no Ihenago Lowalangi khõ-Nia; na fao 
ita ba wamakao Keriso, ba tefolakhõmi gõi 
ita dania awõ-Nia. 

18 Fefu wamakao nitaõgõda iada'e, 
molo'õ fangerangeragu, lõ famaedonia ba 
lakhõmi ni'oroma'õ khõda dania. 

19 Ibalobaloi si fao fanõtõna banua 
ma'asambua hawa'ara Ifaduhu'õ ndraono- 
Nia Lowalangi. 

20 No tetehegõ wa salio tekiko nifazõkhi 
Lowalangi, tenga bõrõ wa'edõnania 
samõsa, no bõrõ Lowalangi zanehegõ 
si mano. Ba heWa'ae si mano so gõi 
wanõtõna andre: 

21 wa ba zi sambua inõtõ dania te'efa'ö 
nifazõkhi Lowalangi andrõ moroi ba 
zamakiko ya'ia ba si fao gõi fefu dania 
ba wangefa'õ ba famolakhõmi ndraono 
Lowalangi. 

22 Aboto ba dõdöda wa irugi da'e 
mangarõngarõ fefu nifazõkhi Lowalangi 
boro wamakao, hulõ ndra alawe sanõrõ 
famakao na inõtõ tumbu ndraono. 

23Ba tenga ha nifazõkhi Lowalangi 
zangarõngarõ; mangarõngarõ gõi ita 
bakha ba dõdõda. No tatema Geheha 
Lowalangi si no amaedola mbuala 
Lowalangi si fõfõna, ba hiza tabaloi 
nasa wangefa'õ Lowalangi ya'ita awo 
wombali'õ-Nia ya'ita iraono-Nia. 

24 Börõ wanõtõna, wa te'orifi ita. Ba na 
no oroma khõda hadia nitõtõnada, tenga 
sa'ae fanõtõna da'8. Bõrõ, haniha nasa 
zanõtõna ba zi no Fila? 

25Ba na tatõtõna zi lõ nasa ni'ilada, ba 
tabaloi da'õ si fao fa'ebolo dodo. 

26Sj manõ gõi, tohare Geheha Lowalangi 
wanolo ya'ita na ambo fa'abõlõda. Bõrõ me 
lõ ta'ila hewisa zinangea na mangandrõ 
ita; ba Eheha andrõ samõsa zi mõi fõna 
Lowalangi ba wangandrõ khõda si fao 
fanõtõna si'oi dodo irege tebai alua baeha. 

27Lowalangi andro sangila tõdõ niha, 
zangila somasi Geheha andrõ; bõrõ me 
Eheha andro zangandrõ khõ Lowalangi 
soguna ba mbanua Lowalangi, si faudu ba 
zomasi Lowalangi. 

28 Aboto ba dõdõda wa Lowalangi 
zamofo'o fefu ngawalõ hadia ia, irege alua 
zi sõkhi ba niha sangomasi'õ Ya'ia ba 
nikaoni-Nia molo'õ si no |'era'era. 

29 Ya'ira si no Ifili Lowalangi, no Ihonogõi 
moroi ba mbõrõta ena'õ tobali hulõ si 
mane Ono-Nia, ya'ia Yesu Keriso. Ba zi 
manõ, tobali si fõfõna Nono-Nia andrõ ba 
gotalua dalifusõ sato. 

30 Dozi si no Ihonogõi ba mbõrõta, da'õ 
gõi nikaoni-Nia. Dozi si no lkaoni, da'õ 
ni'atulö'ö-Nia. Ba dozi si no Tatulo'o, da'õ 
gõi nifolakhõmi-Nia. 

31 Hadia zi tola muwa'õ iada'e ba da'õ 
fefu? Na fa'awõ khõda Lowalangi, haniha 
zi tola molaWa yva'ita? 

32 Ono-Nia samõsa lõ alimagõ khõ-Nia 
Ilulu soguna khõda; hewisa wa lõ Ibe'e 
khõda ngawalõ danõ bõ'õnia? 

33 Haniha zi tola manandrawaisi ya'ita si 
no Ifili Lowalangi, na Lowalangi samõsa 
zanguma'õ wa si lõ sala ita? 

34 Hadia, so niha sanguma'õ sala ita? 
Keriso Yesu dania zobelegõ ya'ita! Ya'ia 
zi no mate ba si no mu'orifi mangawuli 
moroi ba wa'amate, si so khõ Lowalangi 
ba nahia si so fa'abõlö. 

35 Haniha zi tola momba'agõ Keriso ba 
wangomasi'õ ya'ita? Hadia, tola iba'agõ 
la famakao ma fa'afõkhõ, ma folohi, ma 
fa'olofo, ma fa'anumana, ma ameta'uõ, ma 
zui fa'amate? 

36 No tesura ba Mbuku Ni'amoni'õ, 
"Sandrohu si ma'õkhõ auri ndra'aga bakha 
ba gameta'uõ solohe ba wa'amate boro 
Ndra'ugõ. Hulõ mbiribiri sedõna mutaba 
ndra'aga." 

37 Tenga! Bakha ba da'ö na'i fefu tasõndra 
wemõna so'ahonoa, bõrõ la sangomasi'õ 
va'ita! 

38Börö faduhu sibai dõdõgu wa ba zi 
sagõrõ ulidanõ, he fa'amate ba he fa'auri, 
he mala'ika ba he samatõrõ, he ameta'uõ 
iada'e ba ameta'uõ dania ba he fa'abõlõ 
tano bõ'ð; 

39 he ngawalõö zi so ba mbanua, ba he ba 
gulidanõ ma zui hadia ia dané bõ'ð, tebai 
iba'agõ Lowalangi ba wangomasi'õ ya'ita, 
si mane si no |'oroma'õ khõ Yesu Keriso 
So'aya ya'ita. 

I Sindruhu hadia niWa'õgu andre dania 
boro me okhõta Keriso ndra'odo. 
Lo falimodo. Tõdõgu nifatõrõ Geheha 
Lowalangi, zanga'aro'õ tõdõgu wa 
sindruhu niWa'õgu. 


ROMA 9.2-8 36 


2 Abu sibai dõdõgu ba tefakao gera'eragu, 

3 bõrõ ndra talifusõgu si sambua soi 
khõgu. Utehegõ I'elifi ndra'o Lowalangi 
boro ira ba utehegõ mufabali moroi khõ 
Keriso. 

4 Banua nifili ira ba no lbali'ö ira 
Lowalangi tobali iraono-Nia ba Iforoma'õ 
wa'abõlõ-Nia khõra. |'a'asogõ wawu'usa 
li khõra ba Ibe'e khõra huku agama. 
'ombakha'õ khõra Lowalangi hewisa 
wamosumange Ya'ia ba no gõi latema 
wawu'usa li-Nia. 

>Nga'õtõ wurugõda ira. Ba molo'õ 
fa'aniha, khõra i'otarai Keriso. Abõlõ ebua 
la moroi khõra fefu. Nisuno Lowalangi 
irugi zi lõ aetu. Yaduhu. 

6 Lõ omasi ndra'o uWa'õ wa no lõ moguna 
sa'ae wawu'usa li Lowalangi; ba hiza tenga 
fefu niha Gizera'eli tobali banua nifili 
Lowalangi. 

7 Tenga fefu nga'õtõ Gaberahamo tobali 
iraono Lowalangi. Börõ me no lWa'õ 
Lowalangi khõ Gaberahamo, "Ha nga'õtõ 
Giza'aki nifotõi nga'õtõu dania." 

SEluahania nga'õtö Gaberahamo nifotõi 
iraono Lowalangi ha nga'õtõnia si tumbu 
boro wawu'usa li Lowalangi; ba tenga fefu 
nga'õtõnia. 

9Si mane wawu'usa li Lowalangi, "Ba 
ginõtõ si no muhonogõi, mangawuli dania 
Ndra'odo, ba so kho Zara'i dania samõsa 
nono matua." 

10Ba si mane gõi da'e: Mo'ono Rebeka 
darua ono matua moroi ba zi samõsa ama, 
ya'ia Giza'aki furugõda. 

11 Fatua lõ tumbu ndraono andrõ, no 
Ihonogõi nifili-Nia dania Lowalangi. 
Fanuyu Lowalangi niha tenga bõrõ me 
tola ifalua hadia ia si samõsa niha, no 
bõrõ wanuyu Lowalangi. Bõrõ me fatua 
tebai lalau hadia ia zi sõkhi ma si lõ sõkhi 
iraono Rebeka si darua andrõ ono matua, 

12 Imane Lowalangi khõ Rebeka, "Mõi 
baro mbawa nakhinia nono sia'a." 

13 Ba Mbuku Ni'amoni'õ no musura wa 
Imane Lowalangi, "U'omasi'õ Yakobo, ba 
fa'udu ndra'o khõ Gezau." 

14 Hadia rahurahu iada'e? Hadia lõ 
atulõ Lowalangi andro? No tatu wa atulõ 
Lowalangi! 

15 Börõ me Imane Lowalangi khö Moze, 
"U'oroma'õ wa'asõkhi dõdõ-Gu ba niha 
somasi-Do U'oroma'õ wa'omasi dõdõ-Gu, 
ba omasi-Do U'oroma'õ wa'ahakhõ 
dõdõ-Gu ba niha somasi-Do Uhakhõsi 
todo." 

16 Tobali tenga bõrõ wa edõna niha, ba 
tenga boro wamorege niha, no nilau dodo 
Lowalangi da'õ ba nifili-Nia andro. 

17 Börõ me no tesura ba Mbuku 
Ni'amoni'õ, "Imane Lowalangi ba razo 
Miserai, 'Ubali'õ ndra'ugõ Razo bõrõ 
gohitõ dodo zi sambua andre, ya'ia ena'õ 
ba khou, U'oroma'õ kuaso-Gu ba Ubali'õ 
tehõngõ dõi-Gu ba gulidanõ ma'asagõrõ.”" 

18 Tobali, ahakhõ dodo Lowalangi ba zi 
samõsa niha, na omasi la zi mano. Ba 
tola Ibali'õ hulõ gara dodo niha, na omasi 
Lowalangi da'õ gõi. 

19 Lau, tatu mimane khõgu, "Na si mano 
hana nasa wa lsalaikõ niha Lowalangi? 
Hadia, tenga lõ niha si tola momba'agõ 
somasi Lowalangi?" 

20 Hiza, ya'ami ira talifusõ! No niha si 
to'õlõ ami. Ba lõ barani ami wanema 
li Lowalangi! Hadia tola manofu nahia 
mbunga ba zamazõkhi ya'ia wanguma'õ, 
"Hana wa õmane wamazõkhi ya'o?" 

21 Hadia tenga ba zomasi dodo 
zamazokhi nahia mbunga andro 
ifangamoi la'uri? Moroi ba zi sagokho 
la'uri, hadia tola ifazokhi dombua nahia 
mbunga: sambua zi sõkhi, ba sambua 
zambo sokhi. 

22 Si mané gõi nilau Lowalangi. Omasi la 
Itura'õ wõnu-Nia ba l'oroma'õ kuaso-Nia. 
Ba hiza, ebolo dõdõ-Nia ba khõra si lo 
tola l0'0 nihuku me la'andrõ wõnu-Nia. 

23Ba omasi gõi Lowalangi Iforoma'õ 
khõda wa'ohahau dodo sabõlõbõlõ, 
niduwagõ-Nia ba khõda ni'omasi'õ-Nia. 
No Ifa'anõ ita ba wanema fa'ohahau dodo 
da'õ. 

24va'ita zi no Ikaoni, tenga ha moroi ba 
niha Yahudi, no ba soi bõ'ð gõi. 

25 Börõ bakha ba Mbuku Hosea sama'ele'õ 
Imane Lowalangi, "Niha si tenga banua- 
Gu, Ufotõi dania 'Banua-Gu'. Soi si lõ 
U'omasi'õ, Ufotõi 'Omasiõ-Gu'. 

26Ba ba nahia heza laWa'õ ba niha, 'Tenga 
banua-Gu ami," ba da'õ lafotõi ira iraono 
Lowalangi sauri." 

27 No iWa'ö sibai Yesaya sama'ele'õ 
sanandrõsa ba soi Gizera'eli, "HeWa'ae 
hulõ gawu ba nasi wa'ato soi Gizera'eli, ha 
ma'ifu ni'orifi dania; 

28põrõ me lõ ara tõ l'etu'ð huku 
Lowalangi ba nõsi gulidanõ.” 

29 Imane nasa Yesaya sama'ele'õ, "Na lõ 
ena'õ Ibe'e khõda nga'õtõ Lowalangi, lõ zi 
lõ tobali ita hulõ Zodoma ba Gomora." 

30 Tobali si mane rahurahunia: Soi bõ'õ 
si tenga soi Yahudi ba lõ la'alui lala 
ena'õ sõkhi mangawuli gamakhaitara 
khõ Lowalangi. Ba hiza boro wa'afaduhu 
dõdõra, andro wa Ihaogõ mangawuli 
Lowalangi gamakhaitara khõ-Nia. 

31 Ba zi tambai da'õ laforege wolo'õ huku 
va'ira niha Yahudi ena'õ sõkhi mangavuli 
gamakhaitara khõ Lowalangi. Ba hiza lõ 
lasõndra. 

32 Hana wa lõ lasõndra? Bõrõ me lalau 
da'õ tenga boro wa'afaduhu dõdõra khõ 
Lowalangi, no ba wa'abõlõra samõsa 
mano. Andro wa manendre ira ba "Gara 
Anendrea" andro. 

33 Sanandrõsa ba gara andrõ no musura 
bakha ba Mbuku Ni'amoni'õ, "Mitõngõni 
da'e: No Utaru'õ gara ba Ziona nitendre 
niha dania; kara sebua solaugõ niha. Ba 
hiza niha si faduhu tõdõ khõ-Nia tenga 
saila dania." 

] 0 I He ya'ami ira talifusõgu! Omasi 

sibai ndra'o ena'õ te'orifi soigu. 
Sindruhundruhu mangandrõ ndra'o khõ 
Lowalangi salahira. 

216 aiWõ ndra'o uWa'õ wa la'oigõ sibai 

dõdõra wolo'õ khõ Lowalangi. Ba hiza 

fangoigõra tõdõra andro lõ modanedane 
ba wa'atuatua soroi Lowalangi. 

3 LO aboto ba dõdõra lala khõ Lowalangi 
ba wanga'azõkhi mangawuli amakhaitara 
khõ Lowalangi. Ba bõrõ me lalau ba 
zomasi dõdõra, andro lõ la'o'õ lala somasi 
Lowalangi. 

“No lfõnui Keriso huku agama andro. 
Boro da'õ, dozi niha si faduhu todo 
khõ Keriso, tobali sõkhi mangawuli 
gamakhaitara khõ Lowalangi. 

> No isura Moze wa niha si sõkhi 
amakhaita mangawuli khõ Lowalangi boro 
huku agama andro, itema wa'auri moroi 
ba huku andro. 

6So'amakhaita ba lala wangatulö'õ niha 
khõ Lowalangi sodanedane ba wa'afaduhu 
dodo khõ-Nia, imane Buku Ni'amoni'õ, 
"Boi misofu ba dõdõmi, 'Haniha dania zi 
mõi ba zorugo?' (eluahania solohe mitou 
Keriso), 

7'Ma zui haniha zi mõi ba nahia niha si 
mate?" (eluahania solohe miyawa Keriso 
moroi ba wa'amate).” 

8Si mane geluahania, "Ahatõö sibai duria 
Lowalangi andro khõmi, ba mbawami ba 
ba dõdõmi." Da'õ duria ni'ombakha'õma; 
turia wa lõ tola lõ mamati niha. 

9Bõrõ na õfaduhu'õ bawau wa "Yesu 
andro So'aya," ba faduhu dõdõu wa 
Lowalangi zangorifi Yesu moroi ba 
wa'amate, te'orifi dania ndra'ugõ. 

10 Bõrð me mamati niha faoma tõdõnia, 
ba Itema ia Lowalangi mane niha si no 
atulõ khõ Lowalangi. Ba faoma bawania 
mamaduhu'õ niha irege te'orifi ia. 

11 No tesura ba Mbuku Ni'amoni'õ, "LO 
aekhu golo zi faduhu todo." 

12 Tefatõrõ ba niha fefu da'õ, bõrõ me lõ 
amaehutara niha Yahudi moroi ba niha soi 
bo'o. Lowalangi si samõsa andro no So'aya 
niha fefu. Ibe'e howuhovu si lõ harumani 
ba zangandrõ tolo khõ-Nia. 

13 No tesura ba Mbuku Ni'amoni'õ, "Fefu 
niha so'angarõfili tõi Zo'aya, te'orifi dania." 

14Ba hewisa la'angarõfili dõi Zo'aya 
niha na lõ si faduhu dõdõra khõ-Nia? Ba 
hewisa tola faduhu dõdõra khõ Zo'aya 
na lõ nirongora turia-Nia? Ba hewisa gõi 
larongo duria Zo'aya, na lõ muturiaigõ 
khõra? 

15 Ba hewisa tola la'ohe duria andrõ na 
lõ tefatenge ira? No tesura ba Mbuku 
Ni'amoni'õ, "Ha wa'asõkhi wa'atohare 
niha solohe Turia Somuso Dodo soroi 
Lowalangi!" 

16Ba hiza lõ fefu niha latema Duria 
Somuso Dodo andro. Bõrõ me imane 
Yesaya, "He So'aya, haniha zi faduhu todo 
ba duria ni'ohema?”" 

17 Da'ö mbõrõ wa tobali faduhu dodo 
niha, bõrõ me no larongo duria andrõ, 
ba larongo niha duria bõrõ me so 
zangombakha Turia Keriso andrõ. 

18 Ba manofu ndra'o: Hadia lõ nirongora 
turia andro? Tatu noa! Bõrõ me no tesura 
ba Mbuku Ni'amoni'õ, "No tehõngõ ba zi 
sagõrõ ulidanõ lira, no irugi zi fõfõ danõ 
wehedenia." 

19 Ufuli usofu zui; Hadia lõ ni'ila soi 
Gizera'eli? Akha itema li wanofu andro 
ua Moze. Imane Moze, "Si mane niWa'õ 
Lowalangi, 'Ubali'õ afõkhõ dõdõmi ba soi 
si tenga banua-Gu, ba mofõnu ami ba soi 
si bodo." 

20 Abõlõ barani nasa Yesaya. Imane, 

"Si mane niWa'õ Lowalangi, 'No lasõndra 
Ndra'o niha si lõ mangalui Ya'o; ba no 
U'oroma'õ-Do ba niha si lõ manofu Ya'o." 

21 Imane Yesaya sanandrõsa ba soi 
Gizera'eli, "Si mane niWa'õ Lowalangi, 
'Ma'õma'õkhõ mano U'oro'õ danga-Gu ba 
soi sabe'e hõgõ ba si lõ molo'ê." 

] ] I Manofu ndra'o umane: Hadia no 

Itibo'õ mbanua-Nia Lowalangi? Tatu 
lo'o! Ya'odo samõsa no niha Gizera'eli 
nga'õtõ Gaberahamo, moroi ba nga'õtõ 
Mbeniami. 

2 Lõ'ð! LO nitibo'õ Lowalangi mbanua-Nia 
si no Ifili 'otarai mbõrõta. No aboto ba 
dõdõmi nisura bakha ba Mbuku Ni'amoni'õ 
sanandrõsa khõ Gelia, me i'ombakha'õ khõ 
Lowalangi zanandrõsa ba niha Gizera'eli 
andro. Imane Elia, 

3"He So'aya, no labunu ndra sama'ele'õ 
khõ-U niha ba no lafakiko nahia wame'e 
sumange khõ-U. Ha tõ ya'o, ba omasi ira 
labunu ndra'odo gõi." 

*Hadia wanema li nibe'e Lowalangi khõ 
Gelia? Itema li Lowalangi Imane, "No 
Usaigõ khõ-Gu fitu ribu niha. LO irai 
lafosumange Mbat'ali." 

> Si manõ gõi iada'e: So mato ma'ifu 
niha si no Ifili Lowalangi bõrõ me ahakhõ 
dõdõ-Nia ira. 

6 fili ira bõrõ wa'ebua dõdõ-Nia ba 
tenga bõrõö nilaura. Bõrõ na Ifili Lowalangi 
modanedane ba nilau niha, ba fa'ebua 
dodo Lowalangi andro tenga sa'ae fa'ebua 
dodo sindruhundruhu. 

7 Tobali, hewisa? LO lasõndra hadia 
ni'aluira banua Gizera'eli. LO ato zanõndra, 
ha mato ma'ifu niha si no Ifili Lowalangi. 
Oi abe'e hõgõ dané bõ'ð andro ba wogaoni 
Lowalangi ya'ira. 

8Bõrõ me no tesura bakha ba Mbuku 
Ni'amoni'õ, "Ibali'õ si lõ era'era ba si lõ 
todo ira Lowalangi; ba irugi da'e lõ la'ila 
hõrõra ba lõ larongo tõgi dalingara.” 

Imane gõi Dawido, "Akha tobali 
tandraWa khõra wemanga ba gowuloa 
andrõ, ba lõsulõsu nahia wa'ate'ala, ba 
fa'atekiko! 

10 Akha ogõmigõmi wamaigira ena'õ lõ 
tola la'ila; ba akha lõ mamalõ aõndrõ 
hulura.” 

11 Manofu zui ndra'o. Me alau niha 
Yahudi, hadia, ena'õ tekiko ira wa alua 
da'õ? Ma'ifu tenga! Hiza bõrð me si so 
horð ira, wa soi bõ'õ ni'orifi, irege afõkhõ 
dodo niha Yahudi ba soi bõ'ð andro. 

12 Börõ me mosala niha Yahudi ba lõ la'o'ð 
zomasi Lowalangi, andro wa lfahowu'õ 
soi bõ'ð Lowalangi. Mendrua manõ sa'ae 
na ifuli sõkhi mangawuli gamakhaita niha 
Yahudi khõ Lowalangi; tatu abolo ebua 
nasa howuhowu nibe'e Lowalangi khõra. 

13Ba hiza iada'e da fahuhuo ndra'o ba 
dalifusõ si tenga niha Yahudi! Ba zi lalõ, 
no u'odõdõgõ sibai halõWõgu, we'amõi 
sinenge ba soi bõ'õ si tenga niha Yahudi. 

14 Utõtõna wa so wa'afõkhõ dodo ba 
soigu samõsa, ena'õ boro da'õ tola u'orifi 
ira Osa. 

15 Börõ me no ltimba ira Lowalangi, andro 
wa ifuli sõkhi mangawuli gamakhaita niha 
gulidanõ khõ Lowalangi! Mendrua manõ 
sa'ae na Itema ira Lowalangi! Tatu hulõ 
niha si mate si fuli auri zi mano! 

16 Na no mube'e sambua fanaba roti 
khõ Lowalangi, tatu fefu roti andro no 
mube'e khõ Lowalangi gõi. Ba na okhõta 
Lowalangi Wa'a geu, tatu dahadaha geu 
andro no okhõta-Nia gõi. 

17 Ma'ifu moroi ba ndraha zaitu — ya'ia 
niha Yahudi -- no mutaba. Ba ba mbalo zi 
no mutaba andro mufalemba ndraha zaitu 
du'u, ya'ia ndra talifusõ soi bö'õ si tenga 
niha Yahudi. Mufalemba ami ba da'õ ena'õ 
misõndra zi sõkhi moroi ba hogu zaitu 
sindruhu andro, ya'ia ndra niha Yahudi. 

18 Bõi mifayaWa ba ndraha andro! Na 
fayaWa ami, mitõrõ tõdõmi wa tenga 
va'ami zanundreheni Wa'a, no Wa'a 
zanundreheni ya'ami. 

19 Ba õmane dania, "Va'ia, ba hiza tetaba 
ndrahandraha andro ena'õ tola mufalemba 
ndra'o ba dõla geu!" 

20 Sindruhu da'ð. Latibo'õ ira bõrõ me lõ 
faduhu dõdõra, ba hiza tetema ami bõrõ 
me faduhu dõdõmi. Tobali bõi fayaWa ami 
boro da'õ; si sõkhinia na ata'u na'i ami. 

21Börõ na lõ alimagõ khö Lowalangi 
wanibo'õ niha Yahudi hulõ ndraha 
sindruhu andro, ba boi miWa'õ dõdõmi 
alimagõ dania khõ-Nia wanibo'õ ya'ami! 

22 Tobali, ba da'e ta'ila ha wa'asõkhi dodo 
Lowalangi ba ha wa'abe'e-Nia gõi. Abe'e ia 
ba niha si so horõ, ba hiza sõkhi dõdõ-Nia 
khõmi na lõ mamalõ auri ami moroi ba 
wa'asõkhi dodo Lowalangi. Na 15'8, ba 
nitibo'õ gõi dania ami. 

23Ba sanandrõsa ba niha Yahudi, na 
labato wa lõ faduhu dodo andro, ba tetema 
ira mangawuli; bõrõ me so wa'abolo khõ 
Lowalangi wanema ya'ira. 

24Ya'ami si tenga soi niha Yahudi hulõ 
ndraha zaitu du'u. Na tola mufalemba 
ami ba dola zaitu sindruhu andro si tenga 
ngenolimi, mendrua manõ ndra niha 
Yahudi si no amaedola ndraha sindruhu 
andro. Abõlõ aoha khõ Lowalangi wamuli 
va'ira ba dola zaitu andro khõra. 

25 He ya'ami ira talifusõ! Utõtõna wa 
boi hulõ mi'ila fefu hadia ia. Bõrõ me so 
zomasi Lowalangi, si lõ aboto ba dõdõ 
niha. Ba omasi ndra'o na mtila; ya'ia: 
Abe'e hõgõ Osa niha Yahudi, ba hiza 
tenga si'ogõtõ'õ gamuatara andro, irugi 
mo'ahonoa wa'ato niha si tenga niha 
Yahudi sangondrasi Lowalangi. 

26 Aefa da'õ te'orifi dania fefu niha 
Yahudi. Boro me no tesura bakha ba 
Mbuku Ni'amoni'õ, "Tohare dania moroi 
ba Ziona Razo Sangorifi; Iheta fefu 
wa'alõsõkhi moroi ba nga'õtõ Yakobo. 

27 Ulau dania fawu'u li khõra na inõtõ 
U'efa'õ horêra." 

28 Bõrð me lõ omasi latema Duria 
Somuso Dodo soroi Lowalangi, tobali udu 
Lowalangi ira; ba tobali haremi da'õ ya'ami 
si tenga niha Yahudi. Ba hiza bõrõ wamili 
Lowalangi, wa lõ mamalõ ['omasi'õ niha 
Yahudi Lowalangi ndra tuara. 

23 Bõrð na [fili niha Lowalangi ba 
Ifahowu'õ niha andro, lõ irai mangandrauli 
dodo Lowalangi ba zi no Ifalua. 

30 Si lõ molo'õ khõ Lowalangi ami 
mbõrõta. Ba iada'e no lWa'õ Lowalangi wa 
aefa ami moroi ba zala, bõrõ me lõ molo'õ 
niha Yahudi. 

31 Si mand gõi ba niha Yahudi andro, lõ 
molo'õ ira khõ Lowalangi iada'e, ena'õ 
te'efa'õ ami moroi ba zala. Ba hiza te'efa'õ 
moroi ba zala ira dania. 

32 No Itehegõ Lowalangi ba niha fefu 
ifatõrõ ira fa lõ molo'õ, ena'õ tola I'oroma'õ 
wa'ahakhõ dõdõ-Nia khõra fefu. 

33 Fondrege wa'akayo Lowalangi! No 
fondrege wa'atuatua awo wangi'ila-Nia! 
Haniha zi tola mamareso angetula-Nia? 
Haniha zi tola aboto ba dodo lala 
halõWõ-Nia? 

34 Me no musura ba Mbuku Ni'amoni'õ, 
"Haniha zangila era'era dodo Zo'aya? 
Haniha zi tola mame'e menemene 
khõ-Nia? 

35 Haniha zi no irai mame'e hadia ia khõ 
Zo'aya irege tola i'andrõ zulõ?" 

36 Lowalangi zombõi fefu hadia ia. Moroi 
khõ-Nia hadia ia fefu ba no khõ-Nia fefu 
hadia ia. Nisuno Lowalangi irugi zi lõ aetu! 
Ya'aduhu. 
| 2 I He ya'ami ira talifusõ! No fondrege 

wa'asõkhi Lowalangi khõda. Da'õ 
mboro wa u'andrõ sibai khõmi ena'õ 
mibe'e sumange sauri ami ni'oniagõ khõ 
Lowalangi ba sangomusoi'õ tõdõ-Nia. 

Si mano zi lõ tola 15'õ wamosumangemi 
Lowalangi. 

2Bõi hulõ wa'auri niha gulidand andre 
wa'aurimi. Mitehegõ lbohouni wa'aurimi 
Lowalangi ena'õ tehaogõ ami. Ba zi mano 
tola mi'ila zomasi Lowalangi — hadia zi 
sõkhi, ba hadia zangomusoi'õ tõdõ-Nia 
ba hadia zo'ahonoa. 

3 No Ibe'e khõgu wa'ebua dodo Lowalangi. 
Da'õ mboro wa u'amenesi ami fefu: Ba 
miWa'õ tõdõmi abõlõ ebua ami moroi 
ba zindruhunia. Akha mifaigi ami si fao 
fangidengide'õ; ya dozi mifaigi ami molo'õ 
fa'ebua wamati nibe'e Lowalangi. 

4 No oya ndrotondroto ba mbotoda. Ero 
ndrotondroto ba mboto so halõWõnia. 

> Si mano gõi ita. Hewa'ae ato fefu ita, 
ba hiza ha sambua boto ita bõrõ me ha 
sambua ita khõ Keriso. Ba dozi ita faoma 
fariawõ zamõsana hulõ ndrotondroto ba 
zi sambua boto. 

6 Dozi ita so mbuala si faehufaehu. Ibe'e 
khõda mbuala andro Lowalangi molo'õ 
fa'asõkhi dõdõ-Nia khõda. Bõrõ da'õ 
lõ tola lõ ta'oguna'õ mbuala andro. Si 
so buala ba wangombakha turia soroi 
Lowalangi, lõ tola lõ 'ombakha'õ duria 

andro molo'õ fa'afaduhu dodo si so 
khõnia. 

7 Si so buala fanolo niha bõ'ð, akha 
sindruhundruhu itolo niha bõ'ð. Niha si so 
buala ba wamahaõ, akha fosindruhugõ 
wamahaõ. 

8 Niha si so buala ba wamarou todo niha 
bo'o, akha I'osindruhugõ wamarou todo 
niha bõ'ð. Niha si so buala ba wame'e ba 
niha bõ'ð hadia zi so khõnia, akha ilau 
si fao fa'ahakhõ dodo sindruhundruhu. 
Niha si so buala ba wondrõnia'õ, akha 
'osindruhugõ wondrõnia'õ. Niha si so 
buala wangahakhõsi todo niha bõ'ð akha 
'osindruhugõ wohakhõsi todo niha bõ'ð si 
fao fa'omuso dodo. 

9 Lau wa'omasi soroi dodo. Uduni zi lõ 
sokhi, ba olembai zi sokhi. 

10Ya faoma mi'omasi'õ nawõmi hulõ zi 
fatalifusõ bakha ba zi sambua omo, ba 
ya faoma fahulõ ami ba wamosumange 
awõmi. 

11Ya'owõlõ'õlõ ami wohalõwWõ. Bõi areu 
ami. Mi'ohalõWõ khõ Lowalangi boro 
wamarou Geheha Lowalangi. 

12 Mi'anõtõna khõ Lowalangi si fao 
fa'omuso dodo, mibologõ dõdõmi ba 
wamakao ba bõi atage ami wangandrõ. 

13 Mitolo ba wanga'asogõ soguna ba niha 
samati khõ Lowalangi ba mitema ira si fao 
fa'omuso dodo ba nomomi. 

14 Mi'andrõ khõ Lowalangi ena'õ 
Ifahowu'õ niha samakao ya'ami. Mi'andrõ 
ena'õ Ifahowu'õ ira Lowalangi, boi ya 
mu'elifi. 

15 Mifao wa'omuso dõdõ awo niha 
somuso todo, ba mi'ege'ege awo zege'ege. 

I6 Ya faoma ha sara dödõmi. Bõi 
mifayaWa, mifaogõ ami si mane niha 
side'ide. Bõi miWa'õ tõdõmi abõlõ atuatua 
ami moroi ba zindruhunia. 

17 Na lalau zi lõ sõkhi khõmi niha, boi 
misulõni faoma si lõ sõkhi. Milau zi sõkhi 
ba niha fefu. 

18 Moroi khõmi, mi'odõdõgõ ena'õ atulõ 
wa'aurimi ba niha fefu. 

19 He ya'ami ira talifusõgu! Ma'ifu boi 
misulõni hadia ia, akha Lowalangi zi tobali 
sanguhuku. Boro me no musura bakha ba 
Mbuku Ni'amoni'õ, "Ya'odo zanguhuku. 
Ya'odo dania zanulõni, Iwa'o Lowalangi." 

20 Ba na olofo nudumi, mibe'e gönia; na 
owõkhi dõdõnia, mifabadugõ nidanõ. Ba 
wolau si manõ, no mibe'e aila ia. 

21 Boi mitehe i'alani ami si lõ sõkhi, akha 
mi'alani zi lõ sõkhi faoma si sõkhi. 

| 3 zamatõrõ, bõrõ me lõ samatõrõ 
sanõndra kuaso si tenga moroi khõ 
Lowalangi. Ba samatõrõ iada'e, ifalua 
wamatõrõ boro wareta soroi Lowalangi. 

2 Da'ö mbõrõ wa solaWa samatõrõ, no 
ilaWa zi no Ihonogõi Lowalangi. Solau si 
manõ itema dania huku. 

3 Bõrõ me lõ moguna ata'u khõ zamatõrõ 
niha solau si sõkhi. Ha niha solau si 
lõ sõkhi zata'u. Na lõ omasi ndra'ugõ 
õ'ata'ufi zamatõrõ, ba lau zi sõkhi, ba 
tesuno ndra'ugõ. 

4 Bõrð me sawuyu Lowalangi zamatõrõ 
andrõ ba wamalua si sõkhi khõmi. Ba na 
milau zi lõ sõkhi, ba tatu manõ wa ata'u 
ami khõnia, boro me tenga zayazaya gõlõ 
wa so khõnia kuaso wanguhuku niha. 
Sawuyu Lowalangi ia sangetu'õ huku soroi 
Lowalangi ba niha si lõ sõkhi. 

> Da'õ mboro wa lõ tola lõ mi'o'õ li 
zamatõrõ — tenga ha boro enaõ boi 
tehuku ami, no bõrõ gõi wehede dõdõmi 
side'ide. 

6 Da'õ gõi zi tobali danedane wamu'a beo, 
boro me fagawWe khõ Lowalangi zamatõrõ, 
samalua halõWõ ni'oniagõ andre. 

7 Tobali bu'a khõ zamatõörõö hadia zi 
lõ tola lõ mibu'a khõnia. Bu'a mbeo, 
na samu'a beo ami; ba bu'a mbe'elõ na 
samu'a be'elõ ami. Ata'ufi ndra si lõ tola lõ 
mu'ata'ufi ba fosumange ndra si lõ tola lõ 
mufosumange. 

8 Bõi mo'õmõ ami hadia ia ma gofu 
ha'õkhõ; baero gõmõ fa'omasi ba nawo 
faoma fatambai. Bõrõ me sangomasi'õ 
awõnia niha, no ifõnui fefu goroisa 
Lowalangi nifa'ema Moze. 

9 Bõrð me huku agama niha Yahudi, 
va'ia: Bõi ohorõ, boi amunu niha, boi 
anagõ, boi iso hadia ia zi so khõ nawõu, 
no terahugõ tobali ha sambua huku 
manõ, ya'ia, "Omasi'õ nawõu niha si mane 
fangomasi'õu ya'ugõ." 

10Sangomasi'õ niha bõ'ð, lõ ilau zi lõ 
sõkhi ba niha andro. Tobali sangomasi'õ 
awõnia, no niha si no mamõnui fefu 
amakhoita ba huku agama. 

11 Baero da'ð fefu, mi'ila wa inõtõ 
iada'e no inõtõ khõmi wemaoso moroi 
ba wemõrõö. Bõrõ me no ahato ginõtõ 
wangorifi ya'ita iada'e moroi ba ginõtõ me 
awena ibõrõtaigõ faduhu dõdõda. 

12 No aefa zi bongi; ba lõ ara tõ moluo 
sa'ae. Tobali sõkhi na tabato wamazõkhi 

amuata zogõmigõmi. Tafa'anõ ita fangõna 
haga. 

1310 tola lõ talau hadia ia zolakhõmi si 
mane si to'olo lalau niha ba zi ma'õkhõ; 
tenga folau owuloa si tõra su'asu'a, ma 
femabu. Bõi mohorõ, ma zui molau si 
lõ enahõi. Boi fabago, ma zui fa'afõkhõ 
dodo. 

14 Akha So'aya Yesu Keriso zangahonogõi 
hadia zi tola lõ milau. Ba boi mi'o'o 
zomasi nõsi niha andro si so horo ba 
wangabusoi'o ya'ira fangiso. 

1 Lo tola lõ mihaogõ wanema ba 

| 4 gotaluami niha sambo famati. Bõi 
mifakaraisi ia ba lala gera'erania. 

? So zanguma'é tola i'a gofu hadia ia. Ba 
so niha bõ'õ sambo famati; iWa'õ tõdõnia 
wa gulegule bulu ndru'u zi tola i'a. 

3Bõi ya mu'aohasi zi tola manga gofu 
hadia ia niha si ha mato ha'uga ngawalõ 
go si tola i'a, ba niha si manga ha'uga 
ngawalõ go i'a boi mube'e sala niha si tola 
manga fefu hadia ia, bõrõ me no Itema ia 
Lowalangi. 

4 Haniha ndra'ugõ talifusõ wa tola õ'etu'õ 
huku zawuyu niha bõ'ð? Ha na alau ma zui 
maoso Zawuyu andro no noro dodo zokhõ 

ya'ia. Ba musindro zawuyu andro, bõrõ me 
Lowalangi zi tola mamesindro ya'ia. 

> So niha sanguma'ö tõdõnia, so ngaluo 
sebua moroi ba ngaluo tano bõ'ð, ba so 
niha bê'ê zui sanguma'õ tõdõnia fagõlõ 
mano ngaluo andro. Akha ihonogõi 
samõsa lala gera'erania zamõsana. 

6 Niha sanguma'õ tõdõnia abölõ ebua 
ngaluo õsa, ilau zi mano ba wamosumange 
Lowalangi. Niha si tola manga fefu hadia 
ia, ilau zi mano ba wamosumange So'aya, 
boro me i'andrõ saohagõlõ khõ Lowalangi 
ba go andro. Si mano gõi zi manga go 
õsa; ifosumange Zo'aya gõi niha andro ba 
fandrõ saohagõlõ khõ Lowalangi. 

7 Samõsa lõ ba gotaluada sauri khõnia 
samõsa; ba samõsa lõ si mate khõnia 
samõsa. 

8 Na auri ita, ba khõ Zo'aya wa'aurida. Ba 
na mate ita, mate ita gõi khõ Zo'aya. BOro 
da'õ, he sauri ba he si mate, no okhõta 
Lowalangi ita. 

?No mate Keriso ba no ifuli auri 
mangawuli. Da'õ mboro wa tobali So'aya la 
ba niha sauri awo ba niha si no mate gõi. 

10 Tobali, he ya'ami ira talifusõ! Hadia 
guna wa mibe'e sala dalifusõmi si faoma 
faduhu todo khõ Yesu So'aya? Ba hana wa 

mi'aohasi ia? Fefu ita mõi fõna Lowalangi 
ena'õ te'etu'õ huku. 

11 No tesura bakha ba Mbuku Ni'amoni'õ, 
Imane So'aya, "Sindruhundruhu wa 
dozi niha dania latuhi danõ wangalulu 
fõna-Gu; ba la'akui dozi niha dania wa 
Ya'o Lowalangi." 

12 Tobali dozi ita ta'ohulugõ ngawalõ 
gamuatada khõ Lowalangi. 

13Bõrõ da'õ bõi tabe'e sala nawõda. 
Ena'õ na'i mi'osindruhugõ ba bõi milau zi 
tobali bõrõ wa te'ala awo wa ifazõkhi horõ 
talifusõ si faoma faduhu todo khõ Yesu 
So'aya. 

14Bõrõ me ha sambua ndra'aga Yesu, wa 
faduhu sibai dõdõgu wa ma'ifu lõ hadõi 
si ra'iõ; ba hiza ra'iõ ia ba zi samõsa niha 
boro me imane tõdõnia ra'ið da'õ. 

15 Ba hiza, na tetutu dodo zi samõsa 
talifusõ si faduhu todo kho Yesu So'aya 
ba ni'ami, no tenga modanedane fa'omasi 
sa'ae nilaumi. Na no mate Keriso ba zi 
samõsa niha, bõi mitehegõ tekiko niha 
andro bõrõ ni'ami. 

16 Da'ð mboro wa bõi mitehegõ hadia zi 
sõkhi khõmi, tobali lo sõkhi ba niha bõ'ð. 
17 Börõ me ba gamatörõwa Lowalangi, 
hadia zi tola i'a niha, ma hadia zi tola ibadu 

niha, tenga sa'ae da'õ zabõlõ moguna. 
Hadia zabõlõ moguna ya'ia da'õ wa i'o'ð 
niha zomasi Lowalangi, isõndra wa'ohahau 
dodo niha ba isõndra wa'owuawua dodo 
nibe'e Geheha Lowalangi. 

18 Niha si mõi enoni Keriso zi manõ, 
sangomusoi'õ todo Lowalangi ba ni'ata'ufi 
niha bõ'ð. 

19 Bõrð da'ð ohitõ dõdõda ena'ð gofu 
hadia ia lõ tola lõ aekhu ba wame'e fa ha 
sara dodo ba fa'atedoudou. 

20 Bõi ha börõ go mifakiko hadia zi no 
I'ohalõWõgõi Lowalangi. Tola mu'a fefu 
ngawalõ go ba hiza na bõrð ni'ami ifalua 
horõ si samõsa niha, ba no ya'ami zi sala. 

21 Abõlõ sõkhi boi mi'a nagole gurifö ma 
zui mibadu nagu ma zui hadia ia nilaumi 
tano bõ'ð na boro da'õ samõsa ba gotalua 
ndra talifusõ si faoma faduhu todo khõ 
Yesu So'aya, tobali ilau horõ. 

22 Akha fõna Lowalangi samõsa milau, 
hadia nifaduhusimi todo andro ba khõmi. 
Owuawua dodo niha si lõ mosala ba 
dõdõnia ba ngawalõ hadia zatulõ iwa'o. 

23Ba niha sanufa tõdõ wemanga hadia ia, 
ba i'a sa'atõ go andro, niha da'õ nibali'õ 
Lowalangi mosala, boro me lõ ilau molo'õ 
fa'afaduhu dõdõnia khõ Lowalangi. Ba 

gofu hadia ia manõ nilau na tenga boro 
wa'aro dodo no horõ. 

| 5 l Ya'ita si no aro tõdõ ba wamati, 

tabologo dõdõda ba da'awada'awa 
niha si lõ abe'e famati nasa. Bõi ha 
ta'omusoi'õ dõdõda samõsa. 

2 Abõlõ sõkhi na dozi ita lõ tola lõ 
ta'omusoi'õ dodo dalifusõda, soguna 
khõnia, ena'õ itugu abe'e wamatinia khõ 
Lowalangi. 

3 Bõrõ me Keriso samõsa tenga ha 
soguna khõ-Nia |'era'era. No tesura 
bakha ba Mbuku Ni'amoni'õ si mane, 
"Fefu wango'aya nilau khõ-U no tehare'õ 
khõgu." 

+Fefu zi no musura bakha ba Mbuku 
Ni'amoni'õ no ba wamahaõ ya'ita. Boro 
me famahaõ bakha ba Mbuku Ni'amoni'õ 
zombali'õ sebolo todo ita ba abõlõ irege 
tola manõtõna ita khõ Lowalangi. 

>Lowalangi zame'e fa'ebolo dodo ba 
fondrara dodo ba niha, sanolo ena'õ auri 
ami ha sambua dodo, molo'õ dumaduma 
Keriso Yesu. 

6Ba wa ha sara dodo tola fao fefu ami 
ba wamolakhõmi Lowalangi, Ama Zo'aya 
va'ita Yesu Keriso. 

7Bõrõ da'õ mifaoma mitema 
nawõmi, hulõ Keriso sanema ya'ami 
ba wamolakhõmi Lowalangi. 

8Mitõrõ tõdõmi, wa no mõi enoni niha 
Yahudi Keriso ba wangoroma wa lõ farði 
Lowalangi ba wamõnui fawu'usa li-Nia 
khõ ndra tuada. 

Yesu andro gõi mboro wa lafolakhõmi 
Lowalangi soi bõ'õ bõrõ wa'asõkhi 
dõdõ-Nia khõra. No tesura ba Mbuku 
Ni'amoni'õ si mane, "Bõrõ da'õ dania 
usuno Ndra'ugõ ba gotalua soi si tenga 
niha Yehuda, u'anunõisi dania wanuno 
tõi-Mõ." 

10 No tesura gõi si mane, "Mi'omusoi'ö 
dõdõmi si fao banua Lowalangi nituyu, 
ya'ami soi si tenga niha Yehuda!" 

11 Ba da'e gõi, "Misuno Lowalangi, ya'ami 
si tenga niha Yehuda, misuno la, ya'ami 
fefu soi!" 

12 Da'e gõi niŵwa'ð Yesaya, "So dania 
moroi ba nga'oto Giza'i zamatoro fefu 
soi si tenga niha Yehuda; khõ-Nia dania 
manõtõna soi andro." 

13 Lowalangi ba no nahia wanêtêna 
khõmi. Akha Ya'ia zamo'õsi tõdõmi 
faoma fa'omuso dodo ba fa'ohahau dodo 
boro me faduhu dõdõmi khõ-Nia, ena'õ 

bõrõ kuaso Geheha Lowalangi wa itugu 
manõtõna ami khõ Lowalangi. 

14 He ya'ami ira talifusõgu! Faduhu 
dõdõgu wa oya sibai ngawalõ zi sõkhi 
khõmi. Mi'ila fefu hadia ia, ba tola faoma 
mifahaõ nawõmi. 

15Ba hiza so õsa nifangelamagu ya'ami, 
abe'e wehedegu ba zura andre, bõrõ 
Lowalangi zi no mamuala khõgu halõWõ 
andre. 

16 No lbali'õ enoni Keriso Yesu ndra'o 
ena'õ tefatenge ba soi si tenga niha 
Yahudi. Ba ulau halõWõgu si mane ere, 
sangombakha Turia Somuso Dõdõ soroi 
Lowalangi, ena'õ niha si tenga niha Yahudi 
tobali sumange khõ Lowalangi nitema 
Lowalangi. Ya Eheha Lowalangi zombali'õ 
sumange ni'oniagõ ira khõ Lowalangi. 

17 Tobali bõrõ me ha sambua ndra'aga 
Keriso Yesu, andrõ wa usuno ndra'o ba 
halõWõgu khõ Lowalangi. 

1816 ata'u ndra'o wanguma'ö si manõ 
sanandrõsa ba zi no Ifalua Keriso ba khõgu 
wombali'õ niha si tenga niha Yahudi tobali 
solo'õ li Lowalangi. Ufalua da'õ faoma 
fehede ba faoma amuata, 

19 si fao sahõlihõli dodo ba ngawalõ 
zi lõ harumani; fefu da'õ boro wa'abõlõ 

Geheha Lowalangi. Turia Somuso Dodo 
sanandrõsa khõ Keriso no uturiaigõ fefu 
ba niha, fotarai Yeruzalema numalõ ba 
Iliriku. 

20Ohitõ dõdõgu ya'ia wanuriaigõ 
Turia Somuso Dõdõ soroi Lowalangi ba 
nahinahia si lõ nasa samondrondrongo 
turia Keriso. Bõrõ me lõ omasi ndra'o 
u'otomosi halõWõ ba danedane nibe'e niha 
bõ'ð. 

21 No tesura ba Mbuku Ni'amoni'o, 
"La'ila dania niha si lõ irai mamondrongo 
turia-Nia; ba aboto ba dõdõra zi lð irai 
larongo." 

22 Da'ö mbõrõ wa asese so dahataha 
we'amõigu khõmi. 

23 Ba hiza iada'e no awai halõWõgu ba 
mbanua andrõ. No ha'uga fakhe sa'ae 
omasido u'ondrasi ami. 

24 Na utõrð dania mbanuami ba 
we'amõigu ba Spanyol, utõtõna wa tola 
falukha ita ba u'omusoi'õö dõdõgu awõmi 
ba zi lõ arara. Aefa da'õ utõtõna wa 
mitolodo ba wofanõgu andro numalõ ba 
Spanyol. 

25 Ba iada'e omasi ndra'o mõi ba 
Yeruzalema ba wolohe fanolo ba mbanua 
Lowalangi ba da'õ. 

26Bõrõ me no fao dodo mbanua Niha 
Keriso ba Makedonia ba ba Akhaya wame'e 
buala khõ ndra talifusõ si numana ba 
gotalua mbanua Lowalangi ba Yeruzalema. 

27 Si fao fa'omuso dõdõ lahalõ gangetula 
wolau si mano. Sindruhu wa faudu 
na latolo ndra talifusõ si numana ba 
Yeruzalema andro bõrõ me moroi ba niha 
Yehuda latema howuhovu soroi Lowalangi 
si tenga niha Yahudi andro. Tobali, faudu 
na si tenga niha Yahudi andro latolo ndra 
niha Yahudi faoma howuhovu okhõta. 

28Na no u'asiwai halõWõgu andre, ba 
ube'e ba niha Yeruzalema wanolo si 
no la'owuloi andrõ, ba mofanõ ndra'o 
numalõdo ba danõ Spanyol ba utõrõ 
mbanuami. 

29 Na mõi ndra'odo khõmi, lõ tola lõ 
tohare ndra'o si fao howuhowu soya moroi 
khõ Keriso soguna khõmi. 

30 Bõrð Zo'aya ya'ita Yesu Keriso, ba 
bõrõ wa'omasi nibe'e Geheha Lowalangi, 
u'andrõ sibai khõmi ya'ami ira talifusõ, 
ena'õ mi'osindruhugõ wangandrõ salahigu 
khõ Lowalangi ba khõgu. 

31 Mi'angandrõö ena'ö |'efa'õ ndra'o 
Lowalangi moroi ba danga niha si lõ 
faduhu todo ba Yudea, ba ena'õ latema 

si fao fa'omuso dodo halõWõgu wolohe 
buala andro ba Yeruzalema ya'ira banua 
Lowalangi ba da'õ. 

32 Ba zi manõ, na omasi Lowalangi, tola 
mõi ndra'o khõmi ba wa'omuso dodo. Ba 
usõndra wondrara dodo ba gotaluami. 

33 Ya Lowalangi, same'e fa'ohahau dodo 
ba niha, zi faofao khõmi fefu. Yaduhu. 
| 6 1 Omasi ndra'o u'ombakha'õ khõmi 

Wo'ibe andro talifusõda alawe. 
Illului halõWõ mbanua Niha Keriso ba 
Kengekirea. 

? Mitema ia si mane samõsa ba gotalua 
ndrotondroto mbanua Z0'aya. Bõrõ me si 
mano zi faduhu todo khõ Lowalangi faoma 
latema'õ nawõra. Mitolo ia, na moguna 
khõnia watolosami, bõrõ me no ato itolo 
niha ba fao ndra'o ba da'o. 

3Mifa'ema wangowaigu khö Wirisikila ba 
Akila, awõgu si fao wohalõWõ khõ Yesu 
Keriso. 

+ Arakhagõ mate ira ba wangefa'õ ya'odo. 
Mangandrõ saohagõlõ dõdõgu khõra -- 
ba tenga ha ya'odo, fefu mbanua Niha 
Keriso ba soi bõ'ð si tenga niha Yahudi gõi 
mangandro saohagõlõ khõra. 

> Mifa'ema wangowaigu gõi ba mbanua 
Niha Keriso sowulo ba nomora. U'owai 

Gafaineto andro ni'omasi'õgu. Ya'ia andro 
niha si fõfõna zi faduhu todo khõ Keriso 
ba danõ Asia. 

6 U'owai gõi Maria. No erege dõdõnia 
wohalõwWwõ khõmi. 

7 Mifa'ema gõi wangowaigu khõ 
Gandroniko ba khõ Yunio. Iwagu ira ba 
no irai fao ndra'aga ba gurunga. Fatua lõ 
si faduhu dõdõgu kho Keriso, no ofõna 
faduhu dõdõra. Si teturia ira ba gotalua 
ndra sinenge. 

8 U'owai Gambeliato, ni'omasi'õgu börõ 
me si fao ndra'aga ha sambua khõ Z0'aya. 

?Mifa'ema zumange fangowaigu khõ 
Guribano, awõda sohalowo khõ Keriso. 

Si mano gõi zumange fangowaigu khõ 
Sitakhi ni'omasi'õgu. 

10 U'owai Gafele. No oroma wa'alõöfarõinia 
khõ Keriso. U'owai gõi zi sambua omo 
Garisobulu, 

11 ba Herodiano, iwagu. U'owai gõi zi 
sambua omo Narikiso, si fao wa'afaduhu 
dodo khõ Zo'aya. 

12 Sumange fangowaigu khö Derifena 
ba Terifosa sangeregesi todo wohalõWõ 
we'amõi enoni Zo'aya. Awõ khõ Weresi 
ni'omasi'õgu, si no gõi erege tõdõ 
wohalowo khõ Zo'aya. 

13 U'owai Rufo ba inania, si hulõ ninagu 
gõi. Rufo no niha nifili Lowalangi si tesuno. 

14 Mifa'ema wangowaigu khõ Gasi-Kerito, 
Felego, Hereme, Fateroba ba Herema, awõ 
ndra talifusõ Niha Keriso bõ'ð si fao khõra. 

15 U'owai Wilologo ba Yulia; khõ Nereo 
ba talifusõnia alawe; khõ Golifa awo ba zi 
faduhu todo fefu awõra. 

16 Faoma mira'u danga nawõmi ba 
fa'agosa bawa dalifusõ. Lafa'ema 
wangowaira khõmi banua Niha Keriso 
fefu. 

17 He ya'ami ira talifusõ! U'andrõ sibai: 
mi'angelama ba niha samatumbu'õ 
fa'aboto dõdõ awõ zamawukaisi 
fa'afaduhu dodo niha khõ Zo'aya. LO faudu 
da'õ ba zi no lafahaõ ya'ami. Miheta ami 
moroi ba niha si mano. 

18 Bõrð me niha solau si mand tenga 
sohalowo khõ Keriso So'aya ya'ita, no 
ba zomasi dõdõra mano. Lalimo niha si 
lõ aboto ba dodo hadia ia ba wehede 
nihaogõhaogõ khõra awo wa'asõkhi li. 

19 No oi aboto ba dodo niha fefu wa si 
lõ farõi ami ba wamahaõ sanandrõsa ba 
Duria Somuso Dodo soroi Lowalangi. Ba 
omuso dõdõgu khõmi ba da'ð. Omasido 

na atuatua ami ba zi sõkhi, ba si bodo ami 
ba zi lõ sõkhi. 

20] owalangi zame'e fa'ohahau dodo 
ba niha, ya'ia dania zame'e Afõkha 
barõ wamatõrõmi ba samakiko ya'ia. Ya 
Ifahowu'õ ami Yesu Keriso So'aya yva'ita! 

21 Ifa'ema khõmi wangowainia awõgu 
Timoteo. Si mano gõi Lukio, Yaso ba 
Sosifatero, iwagu. 

22Ya'odo Toretio zanura sura andre. 
U'owai ami fangowai fa'atalifusõta. 

23[fa'ema wangowainia khõmi Gayo. Ba 
nomonia so ndra'odo ba ba da'õ gõi gosali 
nahia wamosumange Lowalangi khõma. 
l'owai ami Eraso, satua sololohe kefe ba 
mbanua. Si mano gõi Kurato. 

24 [Ya lõ mamalõ Ifahowu'õ ami fefu 
So'aya ya'ita Yesu Keriso. Yaduhu.] 

25 Nisuno Lowalangi! Khõnia wa'abõlõ ba 
wangabõlõ famatimi molo'õ Turia Somuso 
Dodo soroi Lowalangi nituriaigõgu 
sanandrõsa khõ Yesu Keriso. U'ombakha'õ 
duria andro molo'õ niforoma'õ Lowalangi 
khõgu; ya'ia ba ni'era'era dodo Lowalangi 
si no ngaotu fakhe lõ saboto ba dodo niha. 

26Ba hiza, iada'e, bõrõ goroisa Lowalangi 
si lõ aetu, no teforoma'õ ni'era'era dodo 
andro ba te'ombakha'õ ba soi fefu ba 

zinura ndra sama'ele'õ, ena'õ fefu oi 
faduhu dodo ba la'o'ð li Lowalangi. 

27 Ha va'ia Lowalangi fondrege zatuatua. 
Ya'ia ni'alaWa'õ irugi zi lõ aetu khõ Yesu 
Keriso! Yaduhu. 


1 Korintus 


l Ira talifusõ banua Lowalangi ba 
Gorindro! Ya'ami zi no tefili tobali 

banua Lowalangi ni'oniagõ, bõrõ me 
okhõta Yesu Keriso ami! Si mano gõi 
ndra talifusõ gofu heza so zamosumange 
So'aya ya'ita Yesu Keriso, So'aya ba khõra 
ba So'aya ba khõda gõi fefu. Ya'odo, Faulo 
ba talifusõda Sotene, manõtõna ndra'aga 
wa Amada Lowalangi ba So'aya ya'ita 
Yesu Keriso zamuala khõmi howuhowu 
ba fa'ohahau dodo khõ-Nia. Usura zura 
andre ba wa'asinenge Yesu Keriso, nifataro 
Lowalangi samõsa ba somasi dõdõ-Nia 
gõi. 

2 (1:1) 

3 (1:1) 

+156 mamalõ u'andrõ saohagõlõ khõ 
Lowalangi ba khõmi, bõrõ me no mitema 
wa'ebua dodo soroi Lowalangi ba khõ 
Yesu Keriso. 

> Me tana khõ Keriso ami, andro wa 
si fahõna wa'aurimi ba ngawalõ hadia 
ia. Abakha sibai wa'atuatuami ba zoya 

ngawalõ fefu ba onekhe ami wamahaõ 
fa'atuatua andrõ. 

6 Da'õ zangoroma wa no mangurakha ba 
dõdõmi duria Keriso andro. 

7 Irege lõ ambo ami howuhowu fatua 
mibaloi wa'atohare Zo'aya ya'ita Yesu 
Keriso, ba la'ila ami fefu niha. 

8 Keriso samõsa zanga'aro'õ ya'ami irugi 
gamozua; ena'õ na mangavuli la dania, lõ 
hadia ia sinegu nisõndra-Nia khõmi. 

?Tola mifaduhusi todo Lowalangi. No 
Ya'ia Lowalangi si no mogaoni ya'ami 
tobali ha sambua ba khõ Nono-Nia, Yesu 
Keriso, So'aya ya'ita. 

10 He ya'ami ira talifusõ! Ba dõi Zo'aya 
va'ita Yesu Keriso, u'andrõ khõmi ena'o si 
ha sara todo ami; ena'õ boi so wa'aboto 
dodo ba gotaluami. Akha ha sambua ami 
ba dodo ba ba wangerangera. 

11 La'ombakha'õ khõgu ira talifusõ moroi 
ba zoroiyomo Kheloe wa so wakarasa ba 
gotaluami. 

12 Sedõna uWa'õ ya'ia da'õ wa so ba 
gotaluami zanguma'õ, "Solo'õ Faulo 
ndra'odo," so gõi zanguma', "Solo'õ Afolo 
ndra'odo," ba lamane niha bd'o, “Kho 
Wetero u'o'ð," ba lamane nasa tano bõ'ð, 
"Solo'õ Keriso ndra'odo." 

13 Hewisa wa mubagibagi Keriso? Tenga 
Faulo zi mate ba rõfa salahimi! Ba tenga 
gõi ena'õ tobali solo'õ khõ Waulo ami wa 
tebayagõ idanõ ami, lo? 

14 U'andrõ saohagõlõ me samõsa lõ 
nibayagõgu idanõ ba gotaluami, baero 
Gerifo ba Gayo andro. 

15 Samõsa bõi so zanguma'õ wa no 
ubayagõ idanõ ia ena'õ tobali solo'õ ya'o. 

16 (Ee, ya'ia da'õ! Sitefana ba si sambua 
omo ya'ira no ya'o zombayagõ idanõ. 
Baero da'õ, na lõ olifudo lõ hadõi sa'ae 
nibayagõgu idanõ.) 

17 Ifatenge ndra'o Keriso tenga ba 
wombayagõ idanõ niha, no ba wame'e 
Turia Somuso Dõdõ soroi Lowalangi; 
ba hiza lõ tola lõ ulau da'õ tenga si fao 
fa'onekhe ba wahuhuo dali niha, ena'õ lõ 
tobali zayazaya gõlõ wa'abõlõ moroi ba 
wa'amate Keriso ba rõfa. 

18 No teatea mbewe duria wa'amate 
Keriso andrõ ba niha sedõna tekiko. Ba 
hiza, ba khõda ni'orifi Lowalangi, turia 
andro ba no lala Lowalangi wangoroma 
kuaso-Nia. 

19No IWa'õ Lowalangi ba Mbuku 
Ni'amoni'õ, "Ufawukaisi wa'atuatua niha 

satuatua, ba uheta wa'onekhe niha 
sonekhe." 

20 Lau, hadia guna niha satuatua 
andrõ? Hadia guna wa onekhe ira? Hadia 
guna zagatuatua ba ginõtõ andre? No 
l'oroma'ð Lowalangi wa no fa'abodo mano 
wa'atuatua gulidano andro! 

21 Gofu hewisa wa'atuatua niha, ba 
tebai aboto ba dodonia Lowalangi na ha 
fa'atuatuania mano. Ba me no satuatua 
Lowalangi, andro wa omasi la l'orifi niha si 
faduhu todo khõ-Nia ba duria andro si no 
teatea mbewe ba niha gulidano. 

22[a'andrö sibai dandra sahõlihõli dodo 
ira niha Yahudi si tobali fangoroma, ba 
la'alui niha Yunani wa'atuatua gulidanõö 
andre. 

23Ba ha Yesu Keriso si mate ba rõfa 
nituriaigõda andre. Tetutu dõdõ ndra 
niha Yahudi ba duria andro, ba labali'õ 
fa'abodo soi si tenga niha Yahudi. 

24Ba ba niha si no Ikaoni Lowalangi -- 
he niha Yahudi ba he si tenga niha Yahudi 
-- turia andro no lala khõ Lowalangi 
wangoroma'õ kuaso ba fa'atuatua-Nia. 

25 Bõrõ me si bodo ba khõ Lowalangi, 
abõlõ atuatua moroi ba wa'atuatua niha 


1 KORINTUS 1.26 -3] 5 


gulidanõ; ba si lõ abolo khõ Lowalangi, ba 
no abõlõ moroi ba wa'abõlõ niha. 

26 He ya'ami ira talifusõ! Mitõrõ tõdõmi 
hewisa ami me Ikaoni ami Lowalangi. Ha 
mato ma'ifu ba gotaluami zatuatua, ma si 
so fa'abõlõ, ma si so ba dadaoma zalaWa 
molo'õ fa'aniha. 

27Ba hiza, no |I'odõdõgõ Lowalangi 
wamili si bodo ba gulidanõ andre, ena'õ 
te'ailasi zatuatua. Si mano gõi wa Ifili zi 
lõ fa'abõlõ molo'õ ulidanõ andre, ena'õ 
te'ailasi zabõlõ andro. 

28 [fili Lowalangi zi lõ guna ba 
ni'ositengagõ niha gulidanõ, ena'õ Ifakiko 
Lowalangi zabõlõ moguna iWa'õ ulidanõö 
andre. 

29 Bõrð da'õ tebai ifayaWa'õ ia niha fõna 
Lowalangi. 

30 Lowalangi samõsa mboro wa tobali 
ha sambua ami ba khõ Keriso Yesu. Ba 
khõ Keriso lbali'õ atuatua ita Lowalangi. 
Ba ba khõ Keriso gõi Ihaogõ mangawuli 
gamakhaitada Lowalangi ba khõ-Nia, 
Ibali'o ita banua ni'oniagõ khõ-Nia ba 
'amualagõ khõda wangefa. 

31 Tobali, si mane si no musura ba 
Mbuku Ni'amoni'õ, "Na so zanuno ya'ia, ya 
musuno ia ba zi no Ifalua Lowalangi." 

l He ya'ami ira talifusõ! Me mõi 

2 ndra'o khõmi wangombakha nifakhoi 
Lowalangi andro si lõ ni'ila niha gulidanõ, 
lõ u'oguna'õ wa'atuatua gulidanõ andre ba 
ma huhuo ni'alõsõini. 

“No u'osambua'õ gera'eragu wa gõtõ 
so ndra'o khõmi, lõ u'ombakha'õ hadia 
ia baero zanandrõsa khõ Yesu Keriso; 
sabõlõnia sanandrõsa wa no mate la ba 
rõfa. 

3Me so ndra'o khõmi no sambõ fa'abõlõ 
ndra'o ba sanizinizi wa'ata'u. 

+ Turia nifa'emagu khõmi tenga 
fao fehede sadõnidõni dodo molo'õ 
fa'atuatua niha ufa'ema. Ufa'ema ia molo'õ 
fangoroma'õ wa'abõlõ Geheha Lowalangi, 
ba no mi'ila. 

> Ulau zi manõ, ena'õ fa'afaduhu dõdõmi 
khõ Lowalangi tenga modanedane ba 
wa'atuatua niha, no sodanedane ba kuaso 
Lowalangi. 

6Ba hewa'ae si manõ, ba gotalua niha si 
no mo'ahonoa fa'auri ba wa'alowalangi, 
fahuhuo ndra'o gõi sanandrõsa ba 
wa'atuatua. Ba hiza tenga fa'atuatua 
gulidanõ nifatunõgu andrõ, ba ma 
fa'atuatua zamatõrõ ba goto da'e si taya 
dania fa'abõlõnia. 

7 Fa'atuatua niWa'õgu ya'ia wa'atuatua 
soroi Lowalangi. LO aboto ba dodo 
gulidano wa'atuatua andro, ba hiza iada'e 
no Ihonago khõda Lowalangi, fatua lõ 
muwõwõi gulidanõ andre, soguna ba 
wa'ohahau dõdõda. 

8 Ma'ifu samõsa moroi ba gotalua 
zamatõrõ ba gõtõ da'e zangila fa'atuatua 
da'õ. Boro, na no aboto ba dõdõra mena'õ, 
ba tatu mano 18 laforõfa Zo'aya fondrege 
zolakhõmi andrõ. 

9 Ba hiza, salua andrõ si mane nisura ba 
Mbuku Ni'amoni'ð, "Hadia zi lõ irai i'ila 
ba ma irongo niha, ba si lõ irai tumbu 
ba wangerangera niha, da'õ nihõnagõ 
Lowalangi ba niha sangomasi'õ Ya'ia." 

10 Ba no Iforoma'õ khõda Lowalangi da'õ 
ba Geheha-Nia. Eheha Lowalangi andro 
zangalui fefu hadia ia, irugi ba nifakhoi 
dodo Lowalangi si tobini gõi. 

11 Hadia tenga eheha niha andro zangila 
osi dodo niha? Si mano gõi zanandrõsa 
khõ Lowalangi. Ha Eheha Lowalangi 
zangila õsi dodo Lowalangi! 

12 Tenga eheha gulidanõ andre nibe'e 
khõda, no Eheha soroi Lowalangi, ena'õ 
aboto ba dõdõda fefu zi no |'amualagõ 
Lowalangi khõda. 

13 Bõrð da'õ, na ma'ombakha'õ 
zanandrõsa khõ Lowalangi ba niha 
sangokhõgõ Eheha Lowalangi, lõ 
mafa'ema da'õ molo'ö fa'atuatua niha, 
hiza i molo'õ famahaõ Geheha Lowalangi. 

14 Niha si lõ Eheha Lowalangi, tebai 
itema'õ niforoma'õ Geheha andro, bõrõ 
me fa'abodo zi mano ba niha si mano. LO 
tola aboto ba dõdõ niha si lõ Eheha andrõ, 
me ha ba wamati tola mu'ila zanandrõsa 
ba khõ Lowalangi andro. 

15 Tola isu'a gofu hadia ia niha 
sangokhõgõ Eheha Lowalangi, ba hiza, 
samõsa lõ si tola manu'a ya'ia. 

16 No tesura bakha ba Mbuku Ni'amoni'õ, 
"Haniha zangila era'era Zo'aya? Ba haniha 
zi tola mo'amenesi Ya'ia?" Ba hiza no 
so khõda gera'era si fagõlõ ba gera'era 
Keriso! 

l Ya'ami ira talifusõ, sindruhunia, tebai 

fahuhuo ndra'o khõmi hulõ na ba 
niha si so Eheha Lowalangi. Awai tola 
fahuhuodo khõmi, si mane na fahuhuodo 
ba niha solo'õ somasi fa'a'ulidanõ; hulõ 
nono sawuyu ba wamati kho Keriso. 

2Ba mbõrõta ha ö ndraono sawuyu ube'e 
khõmi, tenga 0 zi no ebuabua; boro me 
ambo fa'abõlõmi ba da'õ nasa. Ba hiza 

iada'e nasa, ba no ambõ fa'abõlõmi ba 
da'õ, 

3 bord me fa'aurimi ba no solo'ö amuata 
wa'aniha. Na so nasa wa'afõkhõ dodo 
khõmi ba fabagosa khõ nawõmi, hadia 
tenga da'õ zangoroma wa fa'aurimi ba no 
solo'õ amuata wa'aniha nasa, si mane niha 
si lõ fa'aboto ba dodo Lowalangi? 

#Na imane si samõsa, "Si fao khõ Waulo 
ndra'odo," ba imane si samõsa, "Si fao khõ 
Afolo ndra'odo," hadia tenga fangoroma 
da'õ wa hulõ gamuata niha gulidanõ 
gamuatami? 

>Haniha Afolo andro? Ba haniha Waulo? 
Ha enoni Lowalangi ndra'aga, si no molohe 
va'ami ba wa'afaduhu dodo khõ Keriso. Ha 
sombambaya halõwWõ nibe'e Zo'aya khõma 
zamõsana ndra'aga. 

6Ya'odo zananõ ba Afolo zowuwui idanõ 
ba hiza, Lowalangi samõsa zamatumbu'õ 
sinanõ andro. 

7 Tobali, Lowalangi zabõlõ moguna, me 
Ya'ia zamatumbu'õ. LO moguna zananõ ba 
SOWuwul; 

8 no falaWalaWwa zi darua andrõ. Latema 
luora molo'õ halõWõra. 

9 No fagõlõ sohalõWõ ndra'aga khõ 
Lowalangi; ba hulõ nowi Lowalangi ami. 
Hulõ domosa kho Lowalangi ami gõi. 

10 Ba wa'onekhe nibe'e Lowalangi khõgu, 
no utou'õ danedane domosa andre hulõ 
duka domosa, ba niha bõ'ð zangotomosi 
yawa ba danedane da'o. Dozi niha moguna 
ihaogõ wanehesi hewisa wangehao 
tomosa yawa ba danedane andro. 

11 Börõ me no lhonogõi Lowalangi wa ha 
Yesu Keriso manõ danedane ba domosa 
andro, lõ danedane bõ'ð baero-Nia. 

12 So zangotomosi yawa ba danedane 
andro faoma ana'a, so zangoguna'õ firð, 
ba so zamake feremata, ba so gõi zamake 
eu, du'u sokõli ba ma tõla wakhe sokõli. 

13 Oroma dania halõWõ dozi niha na 
inõtõ mangawuli Keriso. Ba ngaluo da'õ 
iforoma'õ alitõ halõWõ zamõsana. Alitõ 
andrõ zanandraigõ ba sangahonogõi 
fa'asõkhi halõWõ andro. 

14 Na lõ akhozi ba galitõ domosa 
ni'otomosi yaWa ba danedane andrõ, ba 
itema dania luonia niha andrõ. 

15Ba na akhozi ba galitõ halõWönia, te'ala 
ia dania; te'orifi sa ia dania, ba hulõ niha 
nifatõrõ ba galitõ. 

16 Hadia aboto ba dõdõmi wa Omo 
Lowalangi ami? Ba wa no nahia Geheha 
Lowalangi ami? 

17 Na so niha samakiko Omo Lowalangi, 
ba Ifakiko gõi dania niha andro Lowalangi. 
Boro me ha khõ Lowalangi Nomo 
Lowalangi andro, ba ya'ami nomo andro. 

18 Bõi so zolimo ya'ia samõsa. Na so 
zanguma'õ tõdõnia atuatua ja molo'õ 
ulidanõ andre, lõ tola lõ tobali bodo 
niha andro, ena'õ sindruhundruhu tobali 
atuatua ia. 

19 Bõrð me satuatua molo'õ ulidanõ 
andre, no si bodo fõna Lowalangi. No 
tesura ba Mbuku Ni'amoni'õ, "Itandrawaisi 
Lowalangi niha satuatua faoma fa'onekhe 
niha andro ya'i." 

20 No tesura gõi si mane, "Aboto ba dodo 
Lowalangi wa era'era dõdõ niha satuatua 
no era'era dodo si lõ guna." 

21 Bõrð da'õ, bõi so zanunonuno niha, 
bõrõ me gofu hadia ia ba no mube'e 
okhõtami: 

22 He Faulo, Afolo, Fetero, ulidanõ andre, 
fa'auri ba fa'amate, iada'e ba inõtõ dania, 
no okhõtami fefu da'õ. 

23Ba okhõta Keriso ami, ba okhõta 
Lowalangi Keriso. 

!Mifaduhusi todo wa enoni Keriso 
4 ndra'aga, sangonorogõ todo 
wanuriaigõ ohitõ dõdõ Lowalangi si lõ 
aboto ba dodo niha gulidanõ nasa. 

2Si fõfõna sibai ni'andrõ ba genoni si 
mano ya'ia wa'alõfarõi khõ zokhõ ya'ia. 

3 Na ya'o, lõ faduligu gofu hadia miWwa'õ 
-- ba ma zui laWa'õ niha -- sanandrõsa 
khõgu. Si mano gõi, lõ faduligu hadia 
uWa'õ zanandrõsa khõgu samõsa. 

#Uwa'o tõdõgu lõ mosala ndra'o ba 
ngawalõ hadia ia, ba hiza tenga lohelohe 
da'õ wa sindruhundruhu lõ mosala ndra'o. 
So'aya samõsa zangahonogõi hadia fasala 
ndra'o ma zui 15'6. 

> Bõrõ da'õ, na tenga inõtõnia bõi alio 
sibai mihonogõi hadia fasala zi samõsa 
niha andro ba ma zui 15'8. Mibaloi irege 
tohare dania Zo'aya. Ya'ia dania zamokai 
ngawalõ zi tobini bakha ba zogõmigõmi. 
Ya'ia dania zangoroma'õ ohitõ dodo niha 
si tobini. Ba ginõtõ da'õ awena dozi niha 
latema moroi khõ Lowalangi wanuno 
sinangea latema. 

6 He ya'ami ira talifusõ! No utandrõsaigö 
fefu da'õ khõ Afolo ba ba khõgu samõsa 
boro ami. Eluahania, ena'õ moroi ba 
dumaduma andro khõma, tola aboto 

ba dõdõmi wamahaõ sanguma'õ, 
"Mi'odanedane goigoi si so." Ba zi mano 
samõsa lõ ba gotaluami zanunonuno si 
samõsa, ba sangeherai tanõ bõ'ð. 

7 Haniha zombali'õ tohude ami moroi 
ba danõ bõ'ð? Hadia tenga moroi khõ 
Lowalangi mitema gofu hadia ia? Hana wa 
fayaWa ami, hulõ na tenga nibualagõ fefu 
zi so khõmi andro? 

8 Duhu wa lõ moguna khõmi hadia ia 
sa'ae! No kayo ami! No tobali razo ami! Ba 
tenga si manõ ndra'aga. Ha wa'asõkhi na 
sindruhundruhu no tobali razo ami, enaõ 
tola fao ndra'aga khõmi wamatõrõ. 

°Molo'õ era'eragu, no ibali'õ ndra'aga, 
ira sinenge andre Lowalangi, maimai 
nifaigifaigi fõna niha ba he fõna mala'ika. 
Hulõ niha ni'o'aya ndra'aga, ni'etu'õ 
huku famunu fõna zato, ba niheraherai 
gulidanõ. 

10 Bõrõð Keriso wa no niha si bodo 
ndra'aga, ba ya'ami no Niha Keriso 
sonekhe! Si tebai ndra'aga, ba sabõlõ ami! 
Niherai ndra'aga ba nisunosuno ami! 

11 rugi da'e matõrõ wa'olofo ba fa'owõkhi 
dõdõ; nukhama ha tõ si so ba mboto; 
lafakao ndra'aga niha; lõ nahiama 
so'ahonoa; 

12 ma'eregesi tõdõ wangalui soguna 
khõma. Na la'elifi ndra'aga, masulõni 
howuhowu; na lagohi ndra'aga, ebolo 
dodoma; 

13 na la'obousi ndra'aga, masulõni fehede 
si sõkhi. LO tõra moroi ba zasao gulidano 
ndra'aga; irugi da'e no lafaigi ndra'aga 
hulõ ndra'i gulidano. 

14 Usura da'e khõmi tenga ba wangailasi 
va'ami, hiza no ba wo'amenesi ya'ami si 
mane iraonogu samõsa. 

15Ya'odo nama ba khõmi, hewa'ae ba 
wa'aniha Keriso, no so khõmi fulu ribu 
guru. Ba wa ha sambuami ba khõ Keriso, 
va'odo zi tobali ama khõmi, me ya'o 
zolohe Turia Somuso Dodo ba khõmi, 
sanandrõsa khõ Keriso andro. 

16 Bõrð da'õ, u'andrõ sibai ena'õ mi'o'õ 
dumaduma khõgu. 

17 Börõ da'ð no ufatenge Dimoteo 
khõmi. Ba wolo'õ Keriso, no ubali'õ onogu 
samõsa ia, ni'omasi'õgu. No ono si tola 
mufaduhusi tõdõ ia. Ifasugi ba dõdõmi 
dania gamuata wa'auri nifaluagu me no 
faduhu dõdõgu khõ Keriso, ya'ia da'õ 
amuata wa'auri nifahaõgu ba zi dozi banua 
Niha Keriso gofu heza. 

18So õsa ba gotaluami zi fayaWa, börö 
me lawalinga lõ mõi ndra'odo khõmi 
dania. 

19 Hiza, na Itehegõ Lowalangi, lõ ara tõ 
ba moi ndra'o khõmi. Ba ginõtõ da'o dania 
u'ila hadia zi tola lalau niha si fayaWa 
andro; boi ha li mano khõra. 

20Bõrõ na Lowalangi zamatõrõ fa'auri 
niha, oroma da'õ ba wa'abõlõ wa'auri niha 
andrõ, tenga ha ba wehedenia. 

21 Bõrð da'õ, mifili heza zabõlõ omasi 
ami! Hadia omasi ami mõi ndra'o khõmi 
dania ba wamahaõ ya'ami faoma fa'abe'e 
ma zui mõi ndra'o dania wamahaõ ya'ami 
faoma nihaogõhaogõ ba fao fa'omasi? 

I Sindruhunia no utema wamoturia, 
5 wa so ba gotaluami zolau horo 
sabõlõbõlõ: So ba gotaluami zangohorõni 
fo'omo namania tano bõ'ð. LO lalau na'i 
zi manõ niha si lõ fa'aboto ba dodo 
Lowalangi! 

2 Hewa'ae si mand, ba fayawa nasa ami. Si 
lõ tola lõ sabu todo ami mena'õ ba miheta 
ba gotaluami niha samalua si manõ. 

3 Na dali mboto, arõu ndra'o ba khõmi, ba 
hiza ba dõdõgu no so ndra'o ba gotaluami. 
Boro da'õ, omasido ufalua hadia ia, hulõ 
na ba gotaluami so ndra'o, "Ba dõi Zo'aya 

Yesu Keriso uwa'o khomi wa niha solau 
amuata si ra'iõ si manõ, lõ tola lõ lahuku!" 
Na owulo ami ba miWa'õ tõdõmi wa so 
ndra'odo tõdõgu ba gotaluami, ba fao 
fa'abõlõ Zo'aya ya'ita Yesu, 

4 (5:3) 

> mibe'e niha andro khõ Gafõkha ena'õ 
ifakiko mboto niha andro, irege te'orofi 
gehehania na inõtõ mangawuli Zo'aya. 

6 Tenga sinangea fayaWa ami! Te no mi'ila 
gamaedola andre, "Laru si ma'ifu ibe'e 
kamba fefu danõmõ roti!" 

7 Tibo'õ ua laru si no ara andro, ya'ia laru 
horõ, ena'õ tobali tanõmõ roti si bohou 
ami, si lo ta'unõ bõrð laru horõ si no ara 
andrõ, ba oroma gõi khõgu wa si manõ 
da'õ ami. No te fa'anõ Gowasa Fasa khõda, 
boro Keriso si tobali biribiri Wasa andrõ 
no mutaba. 

8 Andrõ, da talau gowasa andrö faoma 
roti si lõ laru, ya'ia roti sangoroma'õ 
fa'aduhu ba fefu zomasi dodo Lowalangi. 
Boi ta'owasaini Wasa andro faoma roti 
si so laru si no ara, ya'ia laru horõ ba 
fa'alõsõkhi. 

2Bakha ba zuragu ba zi lalõ, no 
u'ombakha'õ khõmi ena'õ boi fariawõ ami 
ba niha sohorõ. 

10Sedõna uWa'õ, tenga niha sohorõ 
ma solu'alu'a, ma zui si falimo, ma 
samosumange adu, si lõ mano aboto 
ba dodo Lowalangi. Tenga! Tenga ya'ira 
niWa'õgu; bõrõ na mi'arou'õ ami khõ ndra 
niha solau da'õ, tatu moguna miheta ami 
moroi ba gulidanõ andre. 

11 NiWa'õgu ya'ia da'õ, bõi fariawõ ami 
ba niha sanguma'õ Niha Keriso ia, ba 
hiza no sohorõhorõ ia, ma solu'alu'a, 
ma samosumange adu ma sangobousi 
awõnia, ma si mabumabu, ba ma zui 
sanagõnagõ. Boi mifao wedadao manga 
awo niha andro! 

1216 kuasogu wangetu'õ huku ba zi 
tenga Niha Keriso. Lowalangi samosa 
zangetu'õ huku khora. Ba sanandrõsa ba 
ndrotondroto mbanua Niha Keriso khõmi, 
hadia tenga ya'ami zinangea mangetu'õ 
huku ba khõra andro? No tesura bakha 
ba Mbuku Ni'amoni'õ, "Mifofanõ moroi ba 
gotaluami niha si lõ sõkhi andro." 

13 (5:12) 

I Hana wa so ba gotaluami zi barani 
6 we'amõi khõ zanguhuku si lõ faduhu 
todo khõ Zo'aya, ba wangadugõ talifusõnia 
si faoma faduhu todo khõ Zo'aya, na so 
gamadõniWania khõ dalifusõnia andro? 

Hana wa lõ iandro ba mbanua Lowalangi 
ba wangasiwai amadõniWa da'8? 

2Hadia lõ mi'ila wa banua Lowalangi 
zangetu'õ huku gulidanõ andre dania? 
Tobali, na sindruhu sangetu'õ huku 
gulidanõ ami dania, ba hadia tebai ami 
wangasiwaligõ amadõniwWa si lõ boto 
andrõ? 

3 Hadia lõ mi'ila wa ya'ita andre zamalua 
fanguhuku khõndra mala'ika? Mendrua 
manõ horõ gera'era ba wa'auri sero 
ma'õkhõ! 

4 Na so gamatunõwWa warakaro si manõ, 
hadia omasi mibe'e dania ba niha, si lõ 
taroma bakha ba gotalua niha samati? 

>Fondrege wangaila! Tatu so ba 
gotaluami zatuatua ba wangasiwai 
fatõtõisa andro ba gotalua ndra talifusõ si 
fagõlõ Niha Keriso! 

6 Ba hiza, salua i, mõi Niha Keriso khõ 
zi tenga Niha Keriso ba wangadugõ 
farakaronia khõ dalifusõnia Niha Keriso 
gõi. 

7 Böi mi'ae mifaduhusi gamatunõwa 
khõmi ba zi tenga Niha Keriso; no sambua 
fa'ate'ala khõmi na'i na so wa'udusa ba 
gotaluami. Abõlõ sõkhi lalau zi fahole 
khõmi, ba ma la'alaini ami. 

8Ba hiza, ya'ami samõsa ya'i zolau ba 
niha bõ'ð zi lõ atulõ. Ya'ami gõi zame'e 
te'ala niha bõ'ð. Ba milau da'o ba dalifusõ 
si faoma Niha Keriso! 

9 Hadia aboto ba dõdõmi wa niha si lõ 
molo'õ somasi Lowalangi, lõ tola tobali 
ndrotondroto mbanua Lowalangi? Bõi 
telimo ami. Tebai tobali banua Lowalangi 
fefu niha sohorõhorõ, samosumange adu, 
sohorõni si tenga dongania, sohorõni si 
fagõlõ nga'eu khõnia, 

10 sanagõnagõ, solu'alu'a ba si 
mabumabu, sangobousi niha bõ'ð, ba 
sorabu niha bõ'ð. Dozi niha solau si mano, 
tebai tobali ono wabanuasa Lowalangi. 

11 So õsa ba gotaluami zi manõ amuata 
mbõrõta. Ba hiza iada'e no tesasai ami 
moroi ba horõ. No tobali okhõta ni'oniagõ 
ami khõ Lowalangi. No sõkhi ba gotaluami 
Lowalangi iada'e, me faduhu dõdõmi 
khõ Zo'aya Yesu Keriso ba boro wa'abõlõ 
Geheha moroi khõ Lowalangida. 

12 So zanguma'õ wa tola manõ ifalua gofu 
hadia ia. Ba hiza molo'õ ya'o lõ fefu oi 
moguna. Hewa'ae tola ulau fefu hadia ia, 
ba hiza lõ utehegõ ifatõrõ ndra'o hadia ia. 

13 So gõi zanguma'õ wa Õõ no soguna 
ba dalu, ba wa so dalu bõrõ go. Ba 

hiza Iheta fefu da'o Lowalangi. Tebai 
la'oguna'õ mboto niha ba wohorõhorõ, 
hiza i ba wangai halõWõ Zo'aya. Ba So'aya 
zondrorogõ boto andrõ. 

14 No |'orifi Lowalangi Zo'aya Yesu moroi 
ba wa'amate, si mano gõi wa |'orifi ita 
dania faoma fa'abõlõ-Nia. 

15 Aboto ba dõdõmi wa ndrotondroto ba 
mboto Keriso mbotomi. Tobali, hadia tola 
uhalõ ndrotondroto mboto Keriso andrõ 
ba ubali'õ ia ndrotondroto zohorõhorõ? 
Ma'ifu lo'o. 

16 Ba te lõ saboto ba dõdõmi wa sorudu 
ba zohorõhorõ ba no tobali ha sambua ia 
ba zohorõhorõö andro! Si mane si no tesura 
ba Mbuku Ni'amoni'õ, "Tobali ha sambua 
zi darua andro." 

17 Ba hiza niha sangosambua'ö ya'ia khõ 
Zo'aya, tobali ha sambua geheha niha 
andrõ ba Geheha Lowalangi. 

T8Mi'arõu'õ ami ba wolau fohorõhorõ. 
Boro me fefu horõ bõ'ð nilau niha, baero 
mboto niha alua da'8. Ba hiza solau 
fohorõ, ba no ifalua horõ ba mbotania 
samõsa! 

1916 tola lõ aboto ba dõdõmi wa nahia 
Geheha Lowalangi mbotomi! Ba khõmi 
"ago Eheha andro. Ba Lowalangi zame'e 

Eheha andro khõmi. Tenga okhõtami 
mbotomi, no okhõta Lowalangi da'õ. 

20 No lbu'a fefu mbölimi Lowalangi. Bõrõ 
da'õ, mi'oguna'õ mbotomi andro irege 
molakhõmi Lowalangi. 

l lada'e omasido ufaehagö zanandrõsa 

ba zi no miWa'õ bakha ba zurami 
khõgu. Na so ndra matua si lõ mangowalu, 
ba sõkhi da'o. 

2Ba hiza, ena'õ bõi göna ia fanandraigõ 
ba wolau si lõ enahõi, abolo sõkhi dozi ira 
matua so ndrongania samõsa, ba dozi ira 
alawe so gõi wo'omonia samõsa. 

3Lõtola lõ ifõnui halõWö wa'afo'omo 
ira matua khõ ndrongania ira alawe, ba 
ira alawe ifõnui gõmõnia fa'afo'omo khõ 
wo'omonia ira matua; dozi ira faoma 
lafõnui gõmõra faoma fatambai. 

416 kuaso ndra alawe ba mbotonia 
samõsa; no fo'omonia zi so kuaso ba 
mbotonia. Si manõ gõi ndra matua, 
lõ kuasonia ba mbotonia samõsa; no 
fo'omonia zi so kuaso ba mbotonia. 

>Bõi ya lafandrõndrõu ira ya'ira si 
faronga. Tola sa ba zi lõ ara, asala si 
fatehe dõdõra darua ira. Ba zi mano dozi 
ira tola ahono ba wangandrõ. Ba aefa 
da'õ i, lõ tola lõ mifuli mifahatõ'õ ami 

khõ nawomi si mane si faronga. Na lõ si 
mano, tola adoni dania dõdõmi ba wehede 
gafõkha, bõrõ me no ambo fa'abõlõmi ba 
wanaha fangisõ. 

6 Tenga fareta wanguma'õgu da'e, ha 
menemene. 

7 Sindruhunia abõlõ omasido na hulõ si 
mane ya'o fefu niha. Ba hiza, dozi niha no 
manema howuhovu si faehufaehu moroi 
khõ Lowalangi. Fabö'õ mbuala khõ da'a, 
ba fabõ'õ gõi khõ da'o. 

8Si mane menemenegu ba niha si lõ 
sangowalu awõ ba ndra alawe si no lakha 
mbanua: Abõlõ sõkhi na lõ mangowalu 
sa'ae ami si mane ya'odo. 

9Ba hiza, na tebai mitaha wangisõ 
andro, abõlõ sõkhi na milau mangowalu. 
Abõlõ sõkhi na mangowalu ami, moroi na 
mo'alitõ wangisõ dõdõmi. 

10Si mane gõi waretagu khõ ndra si 
no mangowalu: (Sindruhunia tenga ya'o 
zame'e fareta andre no So'aya.) Ira alawe si 
no mangowalu, bõi ya murõi wo'omonia. 

11 Ba hiza na no irði ia fo'omonia ira 
matua andro, boi ya mõi nihalõ ia sa'ae, 
sõkhi na mangavuli ia khõ wo'omonia. Ba 
ira matua, tebai ifabali wo'omonia. 

12 Ba danõ bõ'õ si mane menemenegu: -- 
menemenegu samõsa da'e, tenga moroi 
khõ Zo'aya — na ira matua Niha Keriso 
i'owalu ndra alawe si lõ faduhu todo khõ 
Keriso, ba fao dodo ndra alawe andro 
orudu ira ba wa'auri, tebai ifabali ira matua 
wo'omonia andrõ. 

13Ba na so ndra alawe Niha Keriso 
sangowalu ba ndra matua si lõ faduhu 
todo khõ Keriso, ba fao dodo ndra matua 
andrõ orudu ira ba wa'auri, tebai ifabali 
wo'omonia andro ira alawe Niha Keriso 
da'o. 

14 Bõrð me tetehegõ tobali ndrotondroto 
mbanua Lowalangi wo'omo ira matua 
andro boro wangowalunia khõ ndra 
alawe si no tana khõ Lowalangi. Si mano 
gõi wo'omo ira alawe si lõ faduhu tõdõ 
andrõ, tetehegõ tobali ndrotondroto 
mbanua Lowalangi bõrõ wangowalunia 
khõ wo'omonia ira matua si no tana khõ 
Lowalangi. Na lõ si manõ, hulõ nono niha 
baero dania nonora, heWa'ae taWa'õ tana 
khõ Lowalangi ira. 

15 Ba na irõi wo'omonia ira matua si no 
Niha Keriso ma fo'omonia ira alawe si no 
Niha Keriso niha si lõ faduhu todo andro, 
ba bõi mutaha ia. Ba zi mane da'e ya'ami 

ira talifusõ ira matua batalifusõ ira alawe, 
lo tobobo ami, bõrð me sabõlõ omasi 
Lowalangi na ha sara dõdõmi. 

16 Börõ me ya'ugõ fo'omo ira alawe —- si 
no faduhu todo khõ Zo'aya -- hewisa wa 
õ'ila wa tebai õ'orifi wo'omou ira matua? 
Si mano gõi ndra'ugõ talifusõ fo'omo ira 
matua Niha Keriso, hewisa wa õ'ila wa 
tebai õ'orifi wo'omou ira alawe? 

17 Akha lafakhoi wa'aurira zamõsana 
molo'ð famatõrõ Lowalangi, si mane si 
no Ihonogõi Lowalangi khõnia me inõtõ 
Ikaoni ia Lowalangi ena'õ faduhu dodo 
khõ-Nia. Da'õ gamakhoita nifahaõgu ba zi 
dozi banua Niha Keriso. 

18 Dumaduma, na no muboto niha me 
itema wogaoni Lowalangi ya'ia, ba bõi ya 
muheta dandratandra wamoto andro. Si 
mano gõi niha si lõ muboto me itema 
wogaoni Lowalangi ya'ia, boi ya mu'andrõ 
ena'õ laboto ia. 

19Börõ he na mu'o'ö gamakhoita wamoto 
ba he na 18'8, fagõlõgõlõ lõ eluaha. Hadia 
zabõlõ moguna ya'ia da'8 folo'õ oroisa 
Lowalangi. 

20 Akha itema'õ manõ wa'aurinia niha si 
mane me awena itema wogaoni Lowalangi 
va'ia. 

21 Na sawuyu ami me tekaoni, boi mibusi 
dodomi wo'angerago da'ê. Ba hiza, na so 
ginõtõ dania õsõndra wangefa, oguna'o 
ginõtõ andro. 

22 Bõrð me sawuyu si faduhu todo khõ 
Zo'aya, no niha Zo'aya si no mu'efa'8. Ba 
niha ni'efa'õ si faduhu todo khõ Zo'aya, no 
sawuyu Keriso. 

23 No |'õli ami Lowalangi, ba no abu'a 
mbõlimi lbe'e. Boro da'õ, boi tehegõ tobali 
sawuyu niha ami. 

24 Tobali gofu hewisa ami me tekaoni ami 
khõ Lowalangi, akha lõ mamalõ: si mano 
ami ba khõ Lowalangi. 

25 Jada'e sanandrõsa ba niha si lõ 
sangowalu. Sanandrõsa ba da'õ, ma'ifu 
lõ nitemagu fareta moroi khõ Zo'aya. 

Ba hiza, me niha nifaduhusi todo bõrõ 
wa'ebua dodo Zo'aya, omasi ndra'o ube'e 
menemenegu. 

26 Ba wo'angeragö fefu ngawalõ wa'abu 
dodo sameta'u niha iada'e, molo'õ ya'o, 
abõlõ sõkhi na lõ tebulõ niha wanõrõ lala 
wa'aurinia si mane si so ya'ia iada'e. 

27 Na so wo'omomi ira alawe, boi 
mi'odõdõgõ wangefa'õ ya'ami khõnia. Ba 
na lõ sangowalu ami, akha boi mt'alui 
ena'õ so wo'omomi ira alawe. 

28Ba hiza na mangowalu sa ami, tenga 
horõ da'o. Si mano gõi na mangowalu 
nono alawe, tenga horo da'o. Awai i, 
oya latoro wamakao dania ya'ira si no 
mangowalu andro. Ba omasido na aefa 
ami moroi ba wamakao andro. 

29 Si mane gohitõ dõdõgu ira talifusõ: LO 
oya tõ ginõtõ khõda. l'otarai iada'e, niha 
si no so fo'omo ira alawe, akha hulõ zi lõ 
fo'omo ia; 

30 hiha sege'ege, akha hulõ zi tenga sabu 
todo ia; niha sa'iki'iki, akha hulõ zi lo 
omuso dodo, niha si no mowõli, akha hulo 
zi lõ mangokhõgjõ hadia ia; 

31 ba niha samaogõ ya'ia ba wa'a'ulidanõ 
andre, akha hulo zi lõ ifawukaisi dõdõnia 
da'õ fefu. Bõrõ me ba zi mane iada'e, lõ 
ara tõ taya gulidanõ andro! 

32 Omasi ndra'o na aefa ami fefu moroi 
ba wa'abu dodo. Ira matua si lõ fo'omo 
tola i'osambua'õ dõdõnia ba ngawalõ 
zanandrõsa khõ Zo'aya, me omasi ia 
i'omusoi'õ dodo Zo'aya. 

33 Ba hiza, ira matua si so fo'omo oi 
f"angeragõ gulidanõ andre, boro me omasi 
ia i'omusoi'ð dodo wo'omonia; 

34 [yaluania mangeraha dõdõnia. Ira 
alawe si lõ fo'omo ba ma ono alawe, tola 


1 KORINTUS 7.35-39 27 


abõlõ fangeragõ ngawalõ zanandrõsa 
khõ Zo'aya, me omasi ia na tobali okhõta 
Lowalangi mboto ba nosonia. Ba hiza, 
ira alawe si so fo'omo, abõlõ i'angeragõ 
ngawalõ hadia ia ba gulidanõ andre, me 
omasi ia i'omusoi'õ dodo wo'omonia. 

35 Usura fefu da'e soguna khõmi samõsa, 
tenga ba wanenawWa da'e ba ma zui da. 
Somasi ndra'o ena'õ milau zatulõ ba si 
faudu, ba ena'õ tola mi'osambua'õ dõdõmi 
khõ Zo'aya. 

36 Ba na iWa'õ tõdõnia niha lõ nilaunia 
si faudu khõ dunangania, na tebai itaha 
wangisõ dõdõnia, ba omasi ia mangowalu 
khõ nono alawe andrõ, akha ifalua zi sõkhi 
molo'õ ya'ia. Lõ mosala ia na mangowalu 
ira. 

37 Ba hiza na no ihalõ gangetula niha ba 
dõdõnia wa lõ mangowalu ia khõ nihania, 
ba tenga nifaso gangetula da'õ, no si 
sõkhi nilaunia, na so wa'abõlõnia wamalua 
si mano. 

38 Tobali, niha sangowalu no sõkhi 
nilaunia, ba niha si lõ mangowalu abõlõ 
sõkhi nasa nilaunia. 

39 Ira alawe si no mangowalu, tefaböbõ ia 
khõ wo'omonia gasagasa auri wo'omonia 
na. Na mate wo'omonia, tola mangowalu 

ia mangawuli ba niha somasi ia, asala 
fangowalu ba wa'aniha Keriso. 

40 Ba abõlõ moharazaki ia na lõ ilau 
mangowalu sa'ae. Era'era dõdõgu samõsa 
da'õ, ba umane tõdõgu Eheha Lowalangi 
gõi zamatõrõ ya'o ba wanguma'õ da'o. 

TSanandrõsa ba g6 si no tebe'e 
8 sumange ba nadu niWa'õgu iada'e. 
Duhu si mane niwa'o niha, "No onekhe ita 
fefu." Ba fa'onekhe andro ibali'õ fayaWa 
niha, ba hiza i'a'azõkhi niha fa'omasi. 

2 Niha sanguma'õ no oya ni'ilania, 
sindruhunia lõ abakha wa'aboto ba 
dõdõnia. 

3 Ba sangosindruhugõ wangomasi'õ 
Lowalangi, aboto ba dodo Lowalangi ia. 

*Sanandrõsa ba gõ si no tebe'e sumange 
ba nadu, ta'ila wa adu andrõ no dumaduma 
ba zi lõ boto. Ba ta'ila gõi wa ha samõsa 
Lowalangi; lõ hadõi tano bõ'ð. 

> Duhu oya nifotõi lowalangi ma so'aya; 
he si so ba mbanua si yawa ba he si so ba 
gulidanõ. 

6Ba ba khõda, ha sambua Lowalangi. 
Ama la sombõi fefu hadia ia. Khõ-Nia auri 
ita. Ba ha samõsa gõi Zo'aya, ya'ia Yesu 
Keriso. Khõ-Nia tewõwõi fefu hadia ia, ba 
bõrõ la wa auri ita. 

7 HeWa'ae si mané, lõ fefu niha aboto ba 
dõdõra da'8. So zi to'õlõ mamosumange 
adu mbõrõta. Tobali irugi iada'e lamane 
tõdõra wa 0 si notebe'e sumange ba nadu, 
no 0 nadu. Andro na la'a go da'o, mosala 
ira laWa'õ; me ambõ aro wa'afaduhu 
dõdõra. 

8 Sindruhunia lõ ihatö'ö ita khõ Lowalangi 
0 andro. Na ta'a go andro, lõ hareda 
khõnia. Si mano gõi na lð ta'a go andro, lõ 
te'ala ita hadia ia. 

? Hiza mi'angenanõ! Bõi irege alua wa 
tobali si so horõ niha bõ'ð — bõrõ me 
ambo abõlõ wa'aro dõdõnia -- me milau 
manõ hadia ia zomasi ami. 

10Sedõna uWa'ö si mane: Na ya'ami, si 
no aro fa'afaduhu dõdõ, milau mudadao 
wemanga ba nomo nadu. l'ila ami niha 
bõ'ð mudadao manga ba da'ð. Na lõ aro 
wa'afaduhu dõdõ niha sangila ya'ami 
andrõ, hadia tenga tobali barani niha 
andro wemanga si no labe'e ba nadu 
andro? 

11 Boro da'ð, fa'afaduhu dõdõmi andro 
zamaelungu niha si lõ aro todo andro. Ba 
hiza, ba khonia gõi no mate Keriso andro. 

12Ba na milau zala si mand khõ ndra 
talifusomi Niha Keriso tano bõ'ð — ya'ia 

wa mifakiko wamati zambõ aro todo andro 
-- ba faoma no mifalua horõ khõ Keriso. 

13 Bõrð da'õ, na ifatumbu'õ horõ khõ 
dalifusõgu 6 andro, ba lõ omasido sa'ae 
wemanga nagole da'ð. Ma ifatumbu'õ horõ 
khõ dalifusõgu bõrõ ndra'o. 

l Hadia, lõ tola ulau hadia ia? Hadia, 
tenga sinenge ndra'o? Hadia lõ irai 
u'ila Yesu So'aya ya'ita? Hadia tenga bua 

halõWõgu ami khõ Lowalangi? 

2 HeWa'ae lõ la'akui sinenge ndra'o niha 
bõ'ð, ba si 15'0lö'õnia mi'akui da'õ! Ya'ami 
ba wa'aniha Kerisomi, no sangoroma wa 
sinenge ndra'o. 

3 Na lakata'õ ndra'o niha, ba umane 
wanema li: 

4 Hadia tebai utema go awo nibadu börõ 
halõWõgu? 

> Hadia tebai u'ohe wo'omogu Niha Keriso 
awõgu ba wofanõgu, si mane nilau ndra 
talifusõ Zo'aya Yesu, awo ndra sinenge 
tano bõ'ð, ba he Fetero? 

6Ma zui ha ya'o ba Baranaba zi lõ tola lõ 
mangalui samõsa balazoma? 

7Lõ hadõi saradadu sangalui soguna 
khõnia samõsa ba gotalua ngawawa 
zi fasuwõ! LO hadõi sananõ agu ba 
mbenuania si lõ manga bua nagu moroi ba 

kabu andro! Lo hadõi kubalo sondrorogõ 
biribiri, si lõ mamadu susu mbiribiri 
andrõ. 

8 Tenga ha so'amakhaita ba zi falukha 
sero ma'õkhõ niWwa'õgu andre, hiza Buku 
Ni'amoni'õ zangombakha da'õ gõi. 

9 No tesura ba Mbuku Moze, "Bõi mubõbõ 
mbawa zaWi samõbõrõö fakhe." Hadia, sawi 
ni'osisi'õ Lowalangi? 

10 Ma zui khõda |Wa'õ da'õ? No khõda 
musura da'8. Niha sohalõWõ ba nowi awo 
niha sangehao fakhe, manõtõna ira wa 
tola latema õsa mbua wohalõWõra. 

11 No mafazaewe danõmõ fa'alowalangi 
bakha ba wa'aurimi. Ba na mabasi mbuala 
soguna ba mboto moroi khõmi, hadia no 
ma'andrõ zi tõra moroi khõmi? 

12 Na tola latõtõna niha bõ'õ zi mane 
moroi khõmi, hadia tenga ya'aga 
zabõlõ faudu manema ya'ia? Ba hiza lõ 
ni'oguna'õgu sinema andro. Abõlõ sõkhi 
utaõgõ fefu hadia ia moroi na alua zi tobali 
ba'aba'a ba wamazaewe Turia Somuso 
Dodo sanandrõsa khõ Keriso. 

13 Tatu no mi'ila wa sohalõWwõ ba Nomo 
Lowalangi lasõndra gõra moroi ba Nomo 
Lowalangi andro. Ba sangehao nahia 

wame'e sumange, latema Osa moroi ba 
zumange nibe'e ba da'5. 

14 Si manõ gõi wa no lhonogõi So'aya wa 
latema mbalazora sangombakha Turia 
Somuso Dodo moroi ba wangombakhara 
andro. 

15Ba hiza ma'ifu lõ irai u'oguna'd zinema 
andro. Ba usura gõi zura andre tenga 
ena'o labe'e khõgu da'ð iada'e. Abõlõ 
sõkhi mate ndra'o moroi na taya khõgu 
mboro gomusola dõdõgu. 

16 Na ha ba wangombakha Turia Somuso 
Dodo soroi Lowalangi, lõ enahõi na 
usunosuno ndra'o, bõrõ me no halõWõgu 
da'õ nifaretakõ Lowalangi. Alai ndra'o, 
na lõ u'ombakha'õ Duria Somuso Dodo 
andro! 

17 Na u'ohalõwõgõigõ haldwo andro ba 
nilau dodogu mano, ba tola manõtõna 
dõdõgu ba wanema luo. Ba hiza 
u'ombakha'õ Duria Somuso Dodo andro 
boro me si lõ tola lõ u'ohalõwõgõigõ ia. 
Ibe'e noro dõdõgu Lowalangi wamalua 
halõWõ da'õ. 

18 Na si manõ, hadia luogu? Da'e luo 
andro: Tola u'ombakha'õ Duria Somuso 
Dodo andro ba lõ ubusi dodo niha 
wangasogõ balazogu, boro me lõ u'andrõ 

sibai zinangea sinemagu ba wangombakha 
Turia Somuso Dodo andro. 

19 Tenga sawuyu niha ndra'odo, lõ 
bõbõgu. Ba heWa'ae si manõ, no ubali'õ 
sawuyu niha sato ndra'o. Ulau da'õ ena'õ 
tola ato udõnisi niha khõ Keriso. 

20Ba niha Yahudi, ubali'õ ndra'o hulõ niha 
Yahudi, ena'õ tola u'ohe niha Yahudi khõ 
Keriso. Ba niha solo'õ oroisa Lowalangi 
nifa'ema Moze, ubali'õ ndra'o hulõ zi 
no tofesu ba goroisa andro, heWa'ae 
sindruhunia lõ si tofesu ndra'o khõnia. 
Ulau da'õ ena'õ tola u'ohe ira khõ Keriso. 

21 Ba niha soi bê'ê si tenga niha Yahudi, 
ba hulõ soi bõ'ð si tenga niha Yahudi 
ndra'o, sauri baero goroisa Lowalangi 
nifa'ema Moze. Ulau da'õ ena'õ tola u'ohe 
niha soi bö'õ andro khõ Keriso. Ba hiza, 
tenga da'õ geluaha wa no lõ u'o'o goroisa 
Lowalangi; no na'i nifatõrõ goroisa Keriso 
ndra'o. 

22Ba gotalua niha si lõ aro fa'afaduhu 
dodo, hulõ zi lõ aro fa'afaduhu dodo gõi 
ndra'o ena'õ tola u'ohe ira khõ Keriso. 
Tobali, ubali'õdo gofu hadia ia ba niha 
fefu, ena'õ tola u'orifi ira õsa, gofu hadia 
ia lala nitõrõ. 

23 Ulau da'õ fefu bõrõ Duria Somuso 
Dodo soroi Lowalangi andro, ba ena'õ gõi 
tefahowu'õ ndra'o. 

24 Tatu no aboto ba dõdõmi, wa ba 
watandrisa fagohi, tola fagohi fefu niha, 
ba hiza ha samõsa zanema buala. Bõrõ 
da'õ mi'abõlõgõ wagohisa ena'õ mitema 
mbuala. 

25 Fefu niha si so barõ wamahaõ, moguna 
lataha dõdõra ba ngawalõ fefu hadia ia. 
Fefu da'õ moguna bõrð me omasi ia na 
mube'e ba mbaginia mbunga wemõna, 
va'ia mbunga salio aleu. Ba hiza, tataha 
dododa ba ngawalõ fefu hadia ia bõrõ me 
omasi ita na tebe'e ba mbagida mbunga si 
lõ aleu dania. 

26 Da'ö mboro wa fagohi ndra'o bõrõ me 
so gohitõ dõdõgu. Hulõ zi fatandri tezu, 
lõ ulau dezugu ba dalu mbanua. 

27 Utehegõ tefangamõi mbotogu irege 
tola ufatõrõ ia. Ulau zi mano boro me lõ 
omasi ndra'o na no aefa ukaoni niha fao 
ba watandrisa tõla andro, tobali si lõ guna 
ndra'o. 

l He ya'ami ira talifusõ! Mitörõ 

| 0 tõdõmi hadia zalua khõ ndra tuada 
me la'o'ð Moze. Ilumõ'õ ira lawuo, irege 
tola latõrõ Nasi Soyo, lõ hadia ia khõra. 

2 Tebayagõ ira bakha ba lawuo awõ ba 
nasi ena'õ tobali ira fefu solo'õ khõ Moze. 

3Fefu ira fagõlõgõlõö la'a go fa'alowalangi, 

“ba labadu nidanõ fa'alowalangi gõi. 
Fefu ira oi samadu idanõ moroi ba hili 
kara fa'alowalangi andro si fao khõra; hili 
kara andro ya'ia Keriso samõsa. 

> Hewa'ae si manõ, ato ira zi lõ omasi 
Lowalangi, da'õ mboro wa tefazaewe 
gamatelara ba dano si mate. 

6 Tobali dumaduma khõda da'ö fefu, ba 
wamangelama ya'ita ena'õ boi ta'isõ zi lõ 
sõkhi si mane nilaura. 

7 Ena'õ gõi bõi tafosumange nadu si 
mane nilaura Osa. No tesura ba Mbuku 
Ni'amoni'õ, "Manga ba mamadu soi andro, 
ba manari ira wamosumange adu." 

8Bõi talau wohorõ si mane nilaura õsa. 
Me lalau zi mano, dua wulu a tolu ribu 
niha ira zi mate ba zi ha ma'õma'õkhõ. 

9 Bõi tatandraigõ Zo'aya si mane nilaura 
õsa mbõrõta, irege mate ira nidou gulõ 
sosõfu. 

10 Bõi mukokokoko gõi ita; si mane 
nilaura õsa mbõrõta irege mate ira nibunu 
Mala'ika Wa'amate andrõ. 

11 Alua khõra da'ð fefu ena'õ tobali 
dumaduma ba niha bõ'ð. Ba tesura da'õ 

fefu ena'õ tobali ira fanõrõ todo khõda. 
Boro me ba ginõtõö safuria auri ita iada'e. 

12 Niha sanguma'õ tõdõnia no aro 
gahenia, akha mangelama; ena'õ boi alau 
ja. 

13 Fefu wanandraigõ si falukha ami no 
fanandraigõ si'ogõtö'õ niha da'õ. Ba hiza 
lõ farõi Lowalangi ba wawu'usa li-Nia. LO 
Ibe'e tetandraigõ ami, tõra moroi ba zi tola 
mitaha. Ba ginõtõ gõna ami fanandraigõ, 
Ibokai lala ena'õ tola abõlõ ami ba tola 
mitaha. 

14 Bõrð da'õ, ya'ami iratalifusõ 
ni'omasi'õgu, abõlõ sõkhi na fatuwu 
khõmi wamosumange adu. 

1> Huhuogu khõmi ba no huhuo ba 
zatuatua. Mitimba tõdõmi wehedegu 
andre. 

16 Ba ginõtõ tabadu nagu si fao fangandrõ 
saohagõlõ khõ Lowalangi, hadia tenga 
sangoroma da'õ wa ha sambua ita khõ 
Keriso ba wa'amate-Nia? Ba ba ginõtõ 
tabagibagi roti ba wemanga, hadia tenga 
sangoroma da'õ wa ha sambua ita ba 
mboto Keriso? 

17 Bõrõ me ha sambua roti, ba manga ita 
moroi ba roti si sambua andro gõi, andro 
wa yva'ita sato andre no ha sambua boto. 

18 Mitandraigõ mifaigi ndra niha Yahudi. 
Si manga go si no mube'e sumange yawa 
ba nahia wame'e sumange, no ha sambua 
ira ba nahia andrõ. 

19 Hadia gohitö dödõgu ba da'õ? Adu 
ba ma zui 5 fasõmbata ba nadu lõ mano 
eluahania. 

20 Hadia nibe'e ba naha zumange nadu, 
tenga mube'e khõ Lowalangi da'õ, no khõ 
geheha si lõ sõkhi. Ba lõ omasido na ha 
sambua ami khõ geheha si lõ sõkhi andro. 

21 Tebai mamadu ami moroi ba mako 
nagu khõ Zo'aya, ba moroi ba mako khõ 
geheha si lõ sõkhi gõi. Tebai manga ami 
ba meza Zo'aya, ba ba meza geheha si lõ 
sõkhi gõi. 

22Hadia edõna ita tabe'e afõkhõ dodo 
Zo'aya? Hadia tõra abõlõ ita moroi khõ 
Zo'aya? 

23[amane niha, "Tola talau nilau 
dododa." Duhu! Ba hiza lõ fefu moguna 
nilau dõdõda andro. "Tola talau nilau 
dõdõda" -- ba hiza lõ fefu nilau dõdõda 
andro tobali fanga'azõkhi wa'aurida. 

24Bõi ha soguna khõnia samõsa ifalua 
niha. Akha dozi niha ifa'ua zoguna ba niha 
bõ'ð. 

25 Tola mi'a hadia ia fefu ni'amawa ba ona 
samawa nagole. Lõ moguna wamareso ua, 
hewa'ae itegutegu ami tõdõmi. 

26No tesura ba Mbuku Ni'amoni'õ, "No 
okhõta Lowalangi gulidanõ andre awõ 
nõsinia.” 

27 Na ikaoni manga ami si tenga 
Niha Keriso, ba na mitema'õ wogaoni 
andro, mi'a hadia ia nibe'e fõnami. Bõi 
mizofuzofu he moroi go andro, ena'õ boi 
so wanegunegu soroi dõdõmi. 

28Ba hiza na so zanguma'ö khõmi, "No 
tebe'e sumange ba nadu go andre," boi 
mi'a go andro, me da'õ zoguna ba niha 
andro awo ba wehede dodo. 

23Sedõna uwa'é, tenga fehede dodomi, 
no fehede dodo niha andro. Ma so zanofu, 
"Ee, hana wa i'olaini nilau dodogu fehede 
dodo niha bõ'ð? 

30 Na u'a gõgu si fao fangandrõ saohagõlõ 
khõ Lowalangi, hana wa laherai ndra'o 
niha bõ'ð ba go andro, hiza no u'andrõ 
saohagõlõ Lowalangi khõnia?" 

31 Gofu hadia nilaumi -- he si manga ba 
he samadu -- milau ia ba wamolakhõmi 
Lowalangi. 

32 Fa'aurimi boi tobali bõrõ wa mosala 
niha bõ'ð; he niha Yahudi ba he gõi si 

tenga niha Yahudi, ma zui ndrotondroto 
mbanua Lowalangi. 

33Ya si mane fa'aurigu wa'aurimi. 
U'ositõlagõ wangomusoi'õ todo niha fefu 
ba ngawalõ hadia ia nilaugu, tenga boro 
wangalui soguna khõgu samõsa. Ohitõ 
dõdõgu ena'õ tola te'orifi ira fefu. 

TMi'odumadumagõ ndra'odo, si 

| | mane ya'odo sangodumadumago 
Keriso. 

2 Usuno ami me itord tõdõmi ndra'odo ba 
mi'o'õ wamahaõ nibe'egu khõmi. 

3Ba hiza omasi ndra'o mi'ila sambalõ tõ, 
va'ia wa hõgõ ndra matua ya'ia Keriso; 
hõgõ wo'omo ira alawe ya'ia ndra matua, 
ba hõgõ Keriso ya'ia Lowalangi. 

#Na ifake mbalubalu hõgõ ira matua na 
inõtõ mangandrõ ma na inõtõ wama'ema 
turia soroi Lowalangi fõna zato, no i'o'aya 
Keriso niha andro. 

> Ba na lõ ifake mbalubalu hõgõ ira alawe 
na inõtõ mangandrõ ma na inõtõ ifa'ema 
duria soroi Lowalangi fõna zato, no i'o'aya 
wo'omonia si no hõgõ khõnia. Eluahania 
hulõ nitõwõ mbu ndra alawe andrõ. 

6Na lõ ifake mbalubalu hõgõ ira alawe, 
abõlõ sõkhi na teguti mbunia. Ba na 
tetõwõ ma zui teguti mbu ndra alawe, no 

fango'aya da'o khonia. Andro abolo sokhi 
na ifake mbalubalu hogo. 

7Lõ moguna ifake mbalubalu hogo 
ira matua, boro me fangoroma nga'eu 
Lowalangi ia awo lakhõmi Lowalangi. Ba 
hiza no fangoroma lakhõmi ndra matua 
ndra alawe andrõ, 

Sbõrõ me tenga moroi ba ndra alawe 
tefazõkhi ndra matua, no ira alawe 
nifazõkhi moroi ba ndra matua. 

?Tefazokhi ndra matua tenga soguna 
khõ ndra alawe, ba hiza tefazõkhi ndra 
alawe soguna ba ndra matua. 

10Börõ da'õ, ena'ð lafaduhu'o gõi 
ira mala'ika andrõ wa lõ tola lõ ifake 
mbalubalu hõgõ ira alawe, si tobali tandra 
wa baro mbawa wo'omonia so ia. 

11 Ba hewa'ae si mané, ba wa'aurida ya'ita 
Niha Keriso, lõ tefa'aso ndra alawe ha 
ya'iya'ia, faefa moroi ba ndra matua, ba lõ 
gõi tefa'aso ndra matua ha ya'iya'ia, faefa 
moroi ba ndra alawe. 

12 Börõ hewa'ae tefazõkhi ndra alawe si 
fõfõna moroi ba ndra matua, ba hiza aefa 
da'õ tumbu ndra matua moroi ba ndra 
alawe; ba fefu ngawalõ hadia ia no moroi 
ba Lowalangi. 

13 Mitandraigõ mitimba tõdõmi da'e: 
Hadia sõkhi na mangandrõ ndra alawe khõ 
Lowalangi fõna zato, lõ balubalu hõgõ? 

14 Si to'õlõnia, no labe'e wamahaõ wa lõ 
faudu na anau mbu ndra matua. 

15 Ba ndra alawe tebe'e mbu ba 
wombalugõ hõgõnia, ba no fanuno khõnia 
mbu sanau andro. 

16 Lau, na so zomasi fasoso ba da'e, ba 
ha sambua wehedegu ya'i, ya'ia wa so 
khõda wa'ato'olo si manõ, he ba khõda ba 
he gõi ba mbanua Lowalangi tano bõ'ð; lõ 
hadõi fa'ato'õlõ bõ'ð. 

17 Ba niWa'õgu fanete da'e, lõ tola usuno 
ami. Angowuloami tenga ba wamatumbu'õ 
si sõkhi, no si lõ sõkhi. 

18 Si fõföna sibai urongo, wa ba gowuloa 
mbanua Niha Keriso khõmi tesõndra 
gorahua si lõ fa ha sara dodo faoma 
fatambai. Ba faduhu dõdõgu wa atulõ õsa 
duria andro. 

19 Si to'õlõ sa wa alua wabalisa gera'era 
khõmi, ena'õ oroma dania haniha nono 
mbanua Keriso sindruhu. 

20Ba hiza, na owulo ami, tenga falulusa 
manga kho Zo'aya nifaluami da'o. 

21Bõrõ, na manga ami, oi zara fahulõ ami 
wanga'i gõmi samõsa, irege so zi lõ irugi 
hadia ia, ba irege mabu sa dané bõ'ð. 

22 Hana wa si manõ? Hadia, tenga si so 
omo ami? Tola manga ami ba mibadu 
hadia ia ba da'8! Ba hadia omasi ami 
mi'o'aya mbanua Lowalangi ba mi'o'aya 
niha si numana? Hadia zi lõ tola lõ uWa'õ 
khõmi? Hadia, usuno ami? Lõ'õ! Ma'ifu lõ 
usuno ami. 

23 Nifahaõgu khõmi, no nitemagu moroi 
khõ Zo'aya: me bongi andrõ, me te'a 
mbõli, Yesu, So'aya ya'ita, lhalõ roti, 

24 ba me no aefa l'andrõ saohagõlõ khõ 
Lowalangi ba roti andro, Iboboto roti 
andro faoma tanga-Nia, aefa da'õ Imane, 
"Boto-Gu da'e, nibe'e salahimi. Milau da'e 
ba wanõrõö todo Ya'o." 

25 Si mand gõi me no aefa manga, Ihalõ 
mako nagu aefa da'õ Imane, "Amabu'ula 
li Lowalangi si bohou nagu andre, 
nifaduhu'õ ba ndro-Gu. Ero na mibadu 
da'e, milau ia ba wanõrõ todo Ya'o." 

26 Ero na mi'a roti ba mibadu nagu andre, 
no mituriaigõ wa'amate Zo'aya, irugi 
wa'atohare-Nia. 

27 Bõrð da'õ, si manga roti Zo'aya ba 
samadu agu Zo'aya ba zi tenga lala 

sinangea, no mosala ia ba mboto awo ba 
ndro Zo'aya. 

28 Tobali, dozi niha akha isekhegõ ia ua, 
awena tola i'a roti ba ibadu nagu andrõ. 

23 Na so zi manga roti ba samadu agu ba 
si lõ ba dodo sa wa falulusa manga andro 
mo'amakhaita ba mboto Zo'aya, no i'a 
ba ibadu huku khõnia samõsa soroi khõ 
Lowalangi. 

30 Da'õ mbõrõ wa ato ba gotaluami 
zofõkhõ ba si lõ dõladõla, ba so gõi zi no 
mate. 

31 Ba hiza, na tasekhegõ ita ua, lõ Ihuku 
ita Lowalangi. 

32 Na Ihuku ita Lowalangi, ba Ya'ia 
zamõbõzi ya'ita, ena'õ lõ tehuku ita awo 
gulidanõ andre. 

33 Bõrð da'õ, ya'ami ira talifusõgu, na 
owulo ami ba walulusa manga khõ Z0'aya, 
mifaoma mibaloi nawõmi. 

34 Na so zolofo, akha manga ua ia ba 
nomo. Na mi'angenanõi da'e, ba lõ tobali 
fanguhuku khõmi wa'owulowulomi ba 
wangandrõ andro. Sanandrõsa ba danõ 
bo'o, u'ombakha'õ khõmi, na tohare 
ndra'o dania. 

Tlada'e sanandrõsa ba mbuala 
| 2 nibe'e Geheha Lowalangi. 

Sanandrõsa ba da'õ, omasido na mi'ila 
zindruhunia. 

2 Mitõrõ tõdõmi wa me lõ saboto ba 
dõdõmi Zo'aya, no adoni ami ba wolo'õ 
adu si lõ hede andro. 

3Lõ tola lõ mibotokhi ba dõdõmi wa 
nifatõrõ Geheha Lowalangi, lõ tola iWa'õ, 
"Ni'elifi Yesu!" Si mano gõi lõ tola iWa'õ 
niha, "No So'aya Yesu!" na tenga nifarou 
Geheha Lowalangi. 

4 Oya ngawalõ mbuala moroi ba Geheha 
Lowalangi, ba ha sambua Geheha same'e 
da'õ fefu. 

> Oya ngawalõ halõWõ ba we'amõi enoni 
Zo'aya, ba Lowalangi si mõi ita enoni 
andrõ, no Lowalangi si ha samõsa! 

6 Oya ngawalõö lala wamalua halõWõ 
Zo'aya, ba same'e fa'abõlõ ba zi dozi niha 
ba wombambaya da'õ ya'ia Lowalangi si 
ha samõsa andrõ. 

7 Soguna ba wanga'azökhi ya'ita fefu wa 
mohalõWõ Geheha Lowalangi andro ba zi 
dozi niha si fabö'õbõ'8. 

8Ba zi samõsa, Ibe'e Eheha andro 
wa'abõlõ ba wahuhuosa solakhõmi. Eheha 
da'õ gõi zame'e ba dané bõ'ð fa'abõlõ ba 
wangombakha sanandrõsa khõ Lowalangi. 

9Eheha da'õ zui zame'e fa'abõlõ si lõ 
harumani ba niha ba wamati khõ Keriso; 
ba ba danõ bõ'ð lbe'e Eheha andro kuaso 
ba wamadõhõ fõkhõ niha. 

10 Ba zi samõsa Ibe'e kuaso ba wolau 
sahõlihõli dodo, ba ba danõ bõ'õ lbe'e 
mbuala ba wangombakha era'era dodo 
Lowalangi. Ba zi samõsa lbe'e wa'abõlõ ba 
wamaehusi buala soroi Geheha Lowalangi 
ba heza zi tenga. So nibe'e fa'abölõ 
wahuohuosa ba ngawalõ li sahõlihõli 
dodo, ba so gõi nibe'e fa'abõlõ ba 
wamo'eluaha li soya ngawalõ andro. 

1 Eheha si sambua da'õ manõ 
zangohalõwõgõi da'õ fefu; dozi niha 
tebe'e mbuala si fabö'õbõ'õ molo'õ somasi 
Geheha andro. 

12 Hulõ mboto Niha Keriso andro; ha 
sambua mboto, ba oya sa ndrotondroto. 
Fefu ndrotondroto andrõ, heWa'ae oya, no 
ha sambua boto. 

13Si mano gõi ita fefu, he niha Yahudi ba 
si tenga niha Yahudi, he sawuyu ba ma 
si tenga sawuyu; no ibayagõ ita Eheha si 
fagõlõ andro, ena'õ tobali ha sambua ita 
ba mboto Keriso andro. No falukha ita gõi 
Geheha si ha sambua andro fefu. 

14 Boto andré tenga ha sambua 
ndrotondroto, hiza no oya ndrotondroto. 

15 Na imane ahe, "Tenga tanga ndra'odo, 
boro da'õ tenga si fao ba mboto andro 
ndra'o," tenga da'õ geluaha wa tenga si 
fao ba mboto gahe andro. 

15 Na imane talinga, "Bõrõ me tenga horod 
ndra'o,” andro wa tenga ndrotondroto ba 
mboto ndra'o. 

17 Na ha hõrð manõ zi sageu boto, hewisa 
wa tola i'ago hadia ia boto andro? Ma zui 
na ha talinga mano fefu mboto andro, 
hewisa wa tola i'ila hadia ia boto andro? 

18 Ta'ila wa Lowalangi zamonaha 
ndrotondroto andro ba mboto. Ifonaha 
Lowalangi dozi ndrotondroto molo'o si 
sokhi ba dodo Lowalangi. 

19 Na ha sambua ndrotondroto manõ 
fefu, hezo nifotoi boto? 

20 Tobali, oya ndrotondroto, ba hiza ha 
sambua mboto andro. 

21Bõrõ da'õ, tebai imane hõrõ ba danga, 
"LO moguna ndra'ugõ khõgu!" Ba ma 
hõgõ iwao ba gahe, "LO moguna ndra'ugõ 
khõgu." 

22 Hiza ndrotondroto niWa'ö dödõda 
sambõ fa'abõlõ, no moguna sibai khõda. 

23 Ba ndrotondroto niWa'õda lõ 
tafosumange, no da'õ ndrotondroto 
sinangea abõlõ tafosumange. 
Ndrotondroto si lõ sõkhi wamaigi, 
no da'õ zinangea abolo tafaigi. 

24 Ndrotondroto si sõkhi famaigi, lõ 
moguna tafaduligõ sibai. No Ifa'anõ 
Lowalangi mbotoda irege ndrotondroto 
sambo mufosumange, da'õ zoguna abõlõ 
mufosumange. 

25 Ba zi manõ lõ tebagibagi mboto 
andro; dozi ndrotondroto oi zara larorogõ 
nawõra. 

26 Na so zafõkhõ ba zi sambua 
ndrotondroto, fefu ndrotondroto tanõ 
bõ'õ oi afõkhõ gõi; na tesuno zi sambua 
ndrotondroto, fefu ndrotondroto tanõ 
bõ'ð oi omuso dodo. 

27 Fefu ami no boto Keriso, ba dozi ami 
gõi no ndrotondroto ba mboto andrõ. 

28Sj manõö gõi bakha ba mbanua Niha 
Keriso, no Ihonogõi Lowalangi nahia dozi 
ngawalõ niha: Si fõfõna ira sinenge; aefa 
da'õ sama'ele'õ, ira guruguru, awena ya'ira 
samazõkhi tandra sahõlihõli dõdõ, aefa 
da'õ ya'ira nibe'e buala ba wamadõhõ 
fõkhõ niha, ma zui ba wanolo niha 

bo'o, ma zui ba wondrõnia'õ, ma zui ba 
wahuhuosa ba ngawalõ li sahõlihõli dodo. 

23 Tenga sinenge ira fefu, ma zui 
sama'ele'õ, ma zui guru. LO fefu lasõndra 
kuaso ba wolau tandra sahõlihõli dodo, 

30 ma zui wamadõhõ niha, ma zui 
fahuhuosa ba ngawalõ li sahõlihõli dõdõ, 
ma zui ba wamo'eluaha li andro. 

31 Bõrõ da'õ, akha mi'ododogo sibai ba 
wanõndra buala fondrege zebua andro. Ba 
hiza, ba ganete da'e ufaehagõ khõmi lala 
fondrege zi sõkhi. 

l HeWa'ae tola fahuhuo ndra'odo 

| 3 ba li soya ngawalo, ma zui bali 
mala'ika na'i, ba na lõ u'omasi'o niha bõ'ð, 
no hulo garamba so li wehedegu. 

? Hewa'ae so khõgu wa'abõlõ ba 
wama'ema turia soroi Lowalangi, ba aboto 
ba dodogu ngawalo zagabakha eluaha, ba 
u'ila hadia ia fefu, awo wa faduhu sibai 
dodogu kho Lowalangi irege tola ufawu'a 
hili, ba na lõ u'omasi'o niha bõ'ð, ba no si 
lo eluaha ndra'odo! 

3 Hewa'ae fefu zi so khõgu ube'e buala 
ba niha si numana, ba hewa'ae utehego 
nitunu ndra'odo, ba na lõ u'omasi'ð niha 
bo'o, ba ma'ifu lõ guna da'o fefu. 

#Niha sangomasi'õ niha bê'ê ba no 
sebolo todo ba si sõkhi todo. LO falawu 
khõnia wa'olohu, lõ molau faya, ba lõ 
asilõyaWa. 

>Lõ fangosebua, lõ fa'ara'iõ, lõ ifaso 
niha wolo'õ nilau dõdõnia, lõ alio abao 
dodo, ba lõ itanõ ba dõdõnia zala zi fasala 
khõnia. 

6 Niha sangomasi'õ niha bõ'ð, lõ omasi ia 
zi lõ atulõ, ha sindruhu zomasi ia. 

7 Sanaha tõdõ ia ba ngawalõ hadia ia, 
ba faduhu dõdõnia ba wondrege zi sõkhi 
ba zi dozi niha; si lõ aetu fanõtõna niha 
sangomasi'õ andro he gofu hewisa zalua, 
ba sebolo tõdõ ia wombaloi ngawalõ 
zalua. 

816 irai alua wa lõ moguna lafalua 
wangomasi'õ niha faoma fatambai. Ba 
ginõtõ andre so niha sonekhe wama'ema 
turia soroi Lowalangi, ba ibato manõ dania 
wama'ema turia andro. lada'a so zonekhe 
fahuhuo ba ngawalõ li sahõlihõli dodo, ba 
ibato mano dania fahuhuo ba li da'õ fefu. 
lada'a so niha sangila ma'afefu, ba hiza 
hadia dania zi no la'ila andro la'olifuagõ. 

9 Bõrð me fa'atuatuada ba fa'abõlõda 
wama'ema turia soroi Lowalangi, ambõ 
mo'ahonoa nasa. 

10 Ba ginõtõnia dania Ifo'ahonoa 
Lowalangi, ba si lõ mo'ahonoa taya. 

11 Me iraono ndra'o, fahuhuodo hulõ 
ndraono, tõdõ ndraono dõdõgu ba 
era'era ndraono gera'eragu. lada'e no 
satua ndra'odo; no utibo'õ gamuata 
wa'airaonogu. 

12 Hadia ni'ilada iada'e hulõ lumõlumõ 
si ndrundrumõ ba zõrõmi. Ba hiza ta'iila 
samõsa dania zindruhunia. lada'a lõ nasa 
u'ila hadia ia fefu, ba hiza u'ila ma'afefu 
dania si mane Lowalangi sangila ya'odo 
ma'afefu. 

13 Ba hiza, gasagasa da'õ têlu ngawalõ zi 
lõ tola lõ tafalua: mamati, manõtõna ba 
mangomasi'õ. Fondrege zebua moroi ba 
zi tõlu balo andro ya'ia wangomasi'õ niha 


bo'o 

I Mi'ododogo wamalua fangomasi'o 
| 4 niha bõ'ð andro. Ba mi'ododogo gõi 
wanondra buala nibe'e Geheha Lowalangi 
andro, mendrua mano wa'abolo ba 
wama'ema era'era dodo Lowalangi ba 
niha. 

2 Si fahuhuo ba ngawalõ li sahõlihõli 
dodo andro, tenga ba niha fahuhuo ia; 
no khõ Lowalangi fahuhuo ia. Lõ saboto 
ba dodo hadia niWa'õnia, bõrõ me Eheha 

Lowalangi zangabõlõ'8 ya'ia wanguma'õ si 
ha sinangea Lowalangi zangila. 

3Ba zi tambai da'õ, niha sama'ema turia 
soroi Lowalangi, ba niha ifa'ema da'õ; ba 
wangabõlõ'õ ya'ira, ba ba wamarou tõdõra 
awo wondrara tõdõra. 

+Si fahuhuo ba ngawalõ li sahõlihõli 
dodo andro, ha ya'ia samõsa i'abolo, ba 
hiza, sama'ema turia soroi Lowalangi, da'õ 
zanolo banua Niha Keriso ena'õ si tedou 
ira mifõna. 

> Ha wa'asõkhi na tola fahuhuo ami fefu 
ba ngawalõ li sahõlihõli dodo andro. Ba 
hiza, sabõlõ sõkhi na tola mituriaigõ 
gera'era dodo Lowalangi ba niha. Bõrõ 
me abõlõ ebua zama'ema turia soroi 
Lowalangi, moroi ba zi fahuhuo ba 
ngawalõ li sahõlihõli dodo andro; fabõö'õ 
na si fahuhuo ba ngawalõ li sahõlihõli 
dodo andro tola ifo'eluaha hadia niWa'õnia, 
ena'õ lasõndra gunania banua Niha Keriso. 

6Na mõi ena'õ ndra'odo khõmi ba 
fahuhuo ndra'o ba ngawalõ li sahõlihõli 
dodo, hadia guna khõmi da'õ? Ma'ifu lõ 
hadõi gunania! Fabõ'ð na u'ombakha'õ 
khõmi gera'era dõdõ Lowalangi, ma 
zui ufa'ema ni'ilagu sanandrõsa khõ 
Lowalangi, ma zui u'ombakha'õ hadia 

nilau Lowalangi ba niha, ma zui mamahaõ 
ndra'odo. 

7 Si mano gõi ba ngawalõ zo li si lõ 
noso, si mane surune, ba kezafi. Na lõ 
lahaogõ wamoli, hewisa wa la'ila niha 
hadia ni'anunõisi? 

8Sambua tõ dumaduma tanõ bõ'õ: Na 
telau dorofe si lõ atatua, haniha zama'anõ 
va'ia ba wanuwõ? 

ISi mano gõi ba wa'abölõmi wahuhuosa 
ba ngawalõ li sahõlihõli dodo andro. Na 
mitõtõi wehede si lõ eluaha ba wa'abõlõ 
da'õ, ma'ifu lõ sangila hadia niWa'õmi. 
Taya mano wehedemi da'õ muzavili. 

10 Oya ngawalõ li ba gulidanõ andre, ba 
lõ hadõi moroi ba gotalua li andro zi lõ 
hadõi eluaha. 

11 Ba hiza, na lõ aboto ba dõdõgu li 
niWa'õ zi samõsa niha, ba sangogunaõ li 
da'õ hulõ niha bõ'ð ia khõgu; si mano gõi 
ndra'odo khõnia. 

12 Aboto ba dödõgu wa omasi sibai 
ami misõndra mbuala moroi ba Geheha 
Lowalangi. Ba si fõfõna sibai, mi'odõdõgõ 
wangoguna'õ fa'abõlõ andro, soguna ba 
wanolo banua Niha Keriso ena'õ tedou 
mifõna. 

13 Da'õ mboro wa lõ tola lõ i'andrõ 
khõ Lowalangi si fahuhuo ba ngawalõ li 
sahõlihõli dodo andro ena'õ Ibe'e wa'abõlõ 
khõnia gõi ba wangombakha hadia ia 
niWa'õnia andrõ. 

14Börõ na mangandrõ ndra'o ba li 
sahõlihõli dodo, mangandrõ sa gehehagu, 
ba hiza lõ mohalõWõ i gera'eragu. 

15 Tobali, hadia nilaugu? Da'e nifaluagu 
dania: Mangandrõ ndra'o dania faoma 
ehehagu ba mangandrõ gõi ndra'o faoma 
era'eragu. Manunõ ndra'o faoma ehehagu, 
ba manunõ gõi ndra'o faoma era'eragu. 

16Börõ na mi'andrõ saohagõlõ khõ 
Lowalangi ha faoma ehehami manõ, ba 
na so niha bõ'8 si lõ aboto ba dodo li 
sahõlihõli dodo soroi Geheha Lowalangi 
andro, ba tebai imane niha andro, "Fao 
dõdõgu" ba wangandrõ saohagõlõ andro 
khõmi; bõrõ me lõ aboto ba dõdõnia hadia 
niWa'õmi. 

17 Hewa'ae sõkhi sibai wangandrö 
saohagõlõmi andro khõ Zo'aya, ba hiza 
ma'ifu lõ guna wangandrõmi andro ba 
niha bõ'ð. 

18 U'andrõ saohagõlð khõ Lowalangi 
boro me tola fahuhuo ndra'o ba ngawalõ 

li sahõlihõli dodo andro tõra moroi ba 
khõmi fefu. 

19Ba hiza, ba wa'owulowulo ba 
wamosumange So'aya, abõlõ omasi ndra'o 
u'ogunaõ lima ngawua wehede si tola 
aboto ba dõdõ niha, moroi na ufake 
ngahõngahõnõ wehede ba li sahõlihõli 
dodo. Abõlõ omasi ndra'o ena'ð tola 
ufahaõ niha. 

20 He ya'ami ira talifusõ! Bõi hulõ 
wangerangera ndraono wangerangerami. 
Ba wa'alõsõkhi, akha lõ mamalõ hulõ 
ndraono side'ide ami. Ba ba wangerangera, 
ena'õ tobali niha satua ami. 

21 No tesura ba Mbuku Ni'amoni'õ, 
"Imane So'aya, 'Fahuhuo Ndra'o dania ba 
mbanua-Gu andre, ba niha si fahuhuo 
ba li sahõlihõli dodo. Ba fahuhuo Ndra'o 
dania ba mbanua-Gu nifa'ema niha bõ'ð; 
heWa'ae si manõ, ba lõ omasi ira sa'atõ 
lafondrondrongo wehede-Gu.”" 

22Ba hiza, buala fahuhuosa ba ngawalõ 
li sahõlihõli dõdõ no sambua tandra ba 
niha si lõ faduhu todo, tenga ba niha si 
no faduhu todo. Ba buala wangombakha 
era'era Lowalangi ba niha, no tandra ba zi 
faduhu todo, tenga ba zi lõ faduhu todo. 

23 Bõrð da'õ, na ba wa'owulo mbanua 
Niha Keriso, fahuhuo fefu ndrotondroto 
mbanua Niha Keriso ba ngawalõ li 
sahõlihõli dõdõ, ba tohare niha moroi 
baero, ma zui si tenga Niha Keriso, tatu 
lawalinga no owõhõ ami fefu! 

24 Ba hiza na nifa'emami turia soroi 
Lowalangi, ba na tohare samõsa zi tenga 
Niha Keriso ma zui niha moroi baero, ba 
fanuriagõmi andrõ dania zangoroma'õ 
fefu horõ niha andro, irege aboto ba 
dõdõra horõra. 

25Lafaehagõ fefu zi tobini bakha ba 
dõdõra, ba la'ide'ide'õ ira wamosumange 
Lowalangi. Lafaduhu'õ wa sindruhundruhu 
so Lowalangi ba gotaluami. 

26Tobali, hadia geluaha da'õ fefu, 
va'ami ira talifusõ? Na owulo ami ba 
wamosumange Lowalangi: so zanunõ, so 
zangombakha hadia ia zoroi Lowalangi, 
so zi hede ba li sahõlihõli dodo, ba so 
zangombakha hadia ia geluaha niWa'õ 
andro. Ba hiza, lõ tola 15'õ mulau da'õ fefu 
ba wamahaõ saekhu ba zi sõkhi. 

27 Na so zi hede ba li sahõlihõli dodo, 
fondrege wa'ato darua ba ma datõlu ya'i 
zamalua da'ö lafalalilali. Ba lõ tola 18'ö 

so zamo'eluaha hadia niWa'õ zi fahuhuo 
andro. 

28Na lõ hadõi si tola mamo'eluaha 
akha lahonogõ ira ya'ira si fahuhuo ba li 
sahõlihõli dodo andro. Akha fahuhuo ira 
bakha ba dõdõra mano khõ Lowalangi. 

23 Darua ma datõlu zama'ema turia soroi 
Lowalangi ba latimba tõdõra tano bõ'ð 
nifa'ema andrõ. 

30Ba na tohare duria soroi Lowalangi 
andrõ ba zi samõsa niha ba gotalua zi 
dadao ba gangowuloa andrõ, akha ibato 
fahuhuo si fahuhuo andro. 

31 Ba zi manõ, tola mifa'ema duria soroi 
Lowalangi andro, dozi ami: ena'8 fefu oi 
manema famahaõ ba tobali itugu abõlõ 
wamati. 

32 Fa'abõlõ soroi Geheha ba wama'ema 
turia soroi Lowalangi tola lafatõrõ ya'ira 
sama'ema turia andro. 

33 | owalangi ba no Lowalangi somasi 
fa'atofõfõ; tenga Lowalangi somasi 
fawukasa la. Bakha ba gotalua mbanua 
Lowalangi, 

34 akha lahonogõ ira ira alawe ba gowuloa 
mbanua Niha Keriso. Lõ tetehegõ fahuhuo 
ira. Tebai tobali sondrõnia'õ ira; no tesura 
da'õ ba huku agama. 

35 Na omasi ira la'ila hadia ia, akha 
lasofu khõ wo'omora ba nomo. Fangaila 
sindruhundruhu na fahuhuo ndra alawe 
bakha ba gowuloa mbanua Niha Keriso. 

36 Hadia moroi khõmi daroma li 
Lowalangi? Ma zui ha khõmi tefa'ema 
daroma li andro? 

37 Na so zanguma'õ tõdõnia so mbuala 
khõnia wama'ema turia soroi Lowalangi, 
ma zui so mbuala tano bd'o moroi ba 
Geheha Lowalangi, akha aboto ba dodo 
niha andrõ wa no fareta soroi Zo'aya 
nisuragu andre. 

38 Ba hiza na so zi lõ manema da'e, bõi 
mi'onangegõ ia. 

39 Bõrð da'õ, mi'osindruhugõ wama'ema 
turia soroi Lowalangi, ya'ami ira talifusõgu, 
ba hiza, boi mitenaWa niha si fahuhuo ba 
ngawalõ li sahõlihõli dodo andro. 

40 Akha mulau fefu da'õ faoma fangenanõ 
ba famõfõ'6. 

Tlada'e ya'ami ira talifusõ, omasi 

| 5 ndra'o mitõrõ tõdõmi Duria Somuso 
Dodo soroi Lowalangi ni'ombakha'õgu 
khõmi luo no. No mitema Duria andro 
ba faduhu dõdõmi kho Keriso bõrõ Duria 
Somuso Dodo andro. 

“Na lõ mibõhõli faduhu dõdõmi ba 
nituriagõgu andro khõmi, ba i'orifi ami 
Turia Somuso Dodo andro; ha tõ na lõ 
khõmi fa'aboto ba dõdõ, he wa'ae faduhu 
dõdõmi. 

3 Hadia nifa'emagu khõmi no nitemagu 
gõi. Ba sabõlõ moguna, si mane nisura ba 
Mbuku Ni'amoni'õ, ufa'ema khõmi wa no 
mate Keriso bõrõ horõda; 

+no muko'o la, ba hiza no mu'orifi la 
mangawuli ba ngaluo si tõlu. No tesura 
gõi da'õ ba Mbuku Ni'amoni'õ. 

> No u'ombakhaõ gõi khõmi wa Keriso si 
no auri mangawuli andro, no |'oroma'õ la 
khõ Wetero, ba aefa dad khõ ndra sinenge 
si felendrua. 

6 Aefa da'õ Iforoma'ö la gõi ba zi tõra 
lima ngaotu nifahaõ-Nia. Ato ba gotaluara 
zauri irugi iada'e, ha ma'ifu zi no mate. 

7 Aefa dad |'oroma'õ la Keriso khõ Yakobo 
ba aefa da'o khõ ndra sinenge fefu. 

8 Afuriata sibai Iforoma'õ la khõgu gõi -- 
hulõ ndraono sawuyu si tumbu ba zi tenga 
baWania ndra'o! 

?Sinenge Zo'aya fondrege zide'ide 
ndra'o. Tenga sinangea latõtõi ndra'odo 
sinenge, bõrõ me no ufakao mbanua 
Lowalangi. 

10 Ba bõrõ wa'ahakhö dodo Lowalangi 
no tobali ndra'odo si mane ya'odo iada'e. 
Ba hiza, tenga zayazaya golo Lowalangi 
wangefa'õ ya'o. Ma na'i ya'o zabõlõ abua 
halõWõ ba gotalua ndra nifahaõ bõ'ð fefu. 
Ba tenga fa'abõlõgu da'õ; no fa'abõlõ 
Lowalangi sangomasi'õ ya'o si fao khõgu 
wohalõW6. 

11 Tobali, gofu heza moroi mitema 
Duria Somuso Dodo andro -- he moroi 
khõgu ma zui moroi ba zinenge bõ'ð 
-- lõ hanania. Sabõlõ moguna ya'ia wa 
mafa'ema duria andro ba faduhu dõdõmi 
wa no Turia Somuso Dodo da'õ soroi 
Lowalangi. 

12 Ba na nituriaigõma andrõ no 
sanandrõsa ba wa'auri Keriso sangawuli 
moroi ba wa'amate, ba hana wa so ba 
gotaluami zanguma'õ lõ te'orifi mangawuli 
niha si no mate? 

13 Na sindruhu lõ te'orifi mangawuli niha 
moroi ba wa'amate, eluahania lõ te'orifi 
mangawuli Keriso gõi moroi ba wa'amate. 

14Ba na lõ auri mangawuli Keriso moroi 
ba wa'amate, ba no lõ guna wanuriaigõma, 
ba no si lõ guna gõi wamatimi, bõrõ me lõ 
danedane wamatimi andrõ. 

15 Mendrua manõ falimo ndra'aga khõmi 
sanandrõsa khõ Lowalangi na si manõ, 
boro me maturiaigõ wa no |'orifi Lowalangi 
mangawuli Keriso moroi ba wa'amate, 
ba sindruhunia sa I0'ê —- na sindruhu lõ 
te'orifi mangawuli niha si no mate! 

16 Börõ, na lõ mu'orifi mangawuli niha 
si no mate, ba lõ gõi te'orifi Keriso 
mangawuli moroi ba wa'amate. 

17 Ba na lõte'orifi Keriso mangawuli ba no 
ha fangifi wamatimi; eluahania lõ mamalõ 
si so horõ ami ba si lõ fanõtõna sa'ae. 

18Da'õ geluaha gõi nasa wa niha si no 
mate si faduhu todo khõ Keriso no si lõ 
fanõtõna, tehuku gõi. 

19 Na ha ba wa'aurida ba gulidanõ andre 
manõtõna ita khõ Keriso, no fondrege si 
lõ harazaki ita moroi ba danõ bõ'ð! 

20Ba hiza, no te'orifi mangawuli Keriso 
moroi ba wa'amate. Da'e zi tobali lohelohe 
wa te'orifi mangawuli dania niha si no 
mate. 

21Bõrõ zi samõsa niha andro wa so 
wa'amate ba gulidanõ, si mano gõi wa 
boro zi samõsa niha wa tola auri ita moroi 
ba wa'amate. 


1 KORINTUS 15.22-28 61 


22 Fefu niha no mate bõrõ me farahu khõ 
Gadamo, ba si mano gõi te'orifi fefu, boro 
me farahu khõ Keriso. 

23Ba hiza, te'orifi mangawuli molo'ö 
ngenolinia: si fõfõna Keriso; aefa da'õ 
ngenoli niha si no okhõta Keriso, na inõtõ 
tohare Yesu mangawuli ba gulidanõ. 

24 Aefa da'ö alua luo safuria. Ba ginõtõ 
andro Ibe'e barõ mbawa-Nia Keriso fefu 
wamatõrõ, fefu kuaso ba fefu wa'abõlõ; ba 
aefa da'õ Itou'õ kuaso wa'arazo-Nia khõ 
Lowalangi, Amada. 

2516 mamalõ mamatõrõ Keriso irege mõi 
barð mbawa Keriso fefu nudu-Nia lbe'e 
Lowalangi. 

26 Udu afuriata, nifatõrõ-Nia ya'ia 
wa'amate. 

27 No tesura ba Mbuku Ni'amoni'õ zi 
mane da'e, "No lbe'e barð mbawa-Nia 
Lowalangi fefu hadia ia." Eluaha "fefu 
hadia ia" ba da'e, lõ farahu Lowalangi, 
sombali'õ fefu hadia ia andro mangalulu 
barõ mbawa Keriso. 

28 Ba hiza me aefa tebe'e fefu barõ 
wamatõrõ Keriso, ibe'e la samõsa Ono 
Lowalangi andro baro mbawa Lowalangi, si 
no mame'e fefu hadia ia barð wamatõrõ- 

Nia. Ba Lowalangi samõsa dania zamatõrõ 
fefu hadia ia. 

23 Na lõ te'orifi mangawuli niha si no 
mate, hana wa so nibayagõ idanõ ba khõ 
niha si no mate? Hadia nitõtõna moroi ba 
niha andro? Na duhu lõ te'orifi mangawvuli 
niha si no mate, hadia guna mulau zi 
mano? 

30Ba hadia guna gõi wa mafaondrago 
de'ala ero inõtõ? 

31 He va'ami ira talifusõ! Ero ma'õkhõ 
utaõgõ wamakao bõrõ me omuso dõdõgu 
ba wa'aurimi, me no faduhu dõdõmi khõ 
Keriso So'aya va'ita. 

32 Na ha ba wa'aniha mano da'õ 
fefu, hadia haregu ba woloWa zi hulõ 
gurifõ samu'i ba da'e, ba Nefeso? Na 
lõ mu'orifi mangawuli niha si no mate, 
abõlõ sõkhi da tago'õ niWa'õ andro: "Da 
talau mangamanga ba mamadumadu, 
ta'omusoi'õ dõdõda, bõrõ me mate sa'atõ 
ita mahemolu.” 

33 Bõi telimo ami! Na fa'awõ ami ba zi 
lõ sõkhi, ba tobali lõ sõkhi gamuatami si 
sõkhi. 

34 Ya'aboto ba dõdõmi iada'e, ba boi 
milau horõ sa'ae. Sinangea aila ami sa, me 
so ba gotaluami zi lõ mangila Lowalangi. 

35 Te so zanofunofu, "Hewisa wangorifi si 
no mate? Hewisa nga'eu nibe'e khõra, na 
no auri ira mangawuli?" 

36 Bodo sibai ami! Na mitanõ danõmõ 
bakha baro dané, lõ tumbu danõmõ andrõ 
dania, na lõ mate ua. 

37 Ba tanöõmõ nitanõ bakha ba dané 
andro -- he gandru ma zui tanõmõ bõ'ð 
-- ha hunõ danõmõ andro, tenga ma'afefu 
zinanõ si tumbu andro dania. 

38 | owalangi samõsa zame'e ba danõmõ 
andro nga'eu si sõkhi wa'atobali sinanõ 
andro molo'õ famaigi-Nia. Ero'ero sambua 
danõmõ, Ibe'e Lowalangi nga'eu ba 
danõmõ andro. 

3916 fagõlö fefu nga'eu zaliWaliWa si so 
noso. Fabõ'õ nga'eu niha, fabö'õ nga'eu 
gurifõ; fabõ'ð gõi nga'eu wofo, ba fabõ'õ 
nga'eu gi'a. 

40 Si manõ gõi ba ngawalõö zi so ba dalu 
mbanua awo ba gulidanõ. Dozi oi so 
wa'amoadu he ba zi so ba mbanua si yaWa, 
ba si mano gõi ba zi so ba gulidanõ. 

41 Fabõ'õ wa'asõkhi haga luo moroi 
ba haga mbawa. Dozi dõfi oi so 
wa'amoadunia. Oi fabõ'õbõ'õ na'i 
wa'asõkhi ndrõfi andrõ. 

42 Si mané gõi dania niha si mate ni'orifi 
mangawuli. Boto sobou mboto niko'o 
andrõ; ba boto ni'orifi mangawuli no boto 
si lõ obou. 

43 Me muko'o mboto andrõ, no si lõ sõkhi 
ba si lõ abõlõ; ba me mu'orifi mangavuli, 
boto si sõkhi ia ba sabõlõ. 

44 Me muko'o mboto andrõ, no boto 
gulidanõ ia; ba na no auri mangavuli 
dania, no boto nibe'e Geheha Lowalangi 
mboto andro. So mboto soroi gulidanõ ba 
so mboto soroi Lowalangi. 

45 No tesura ba Mbuku Ni'amoni'õ, "Niha 
si fõfõna andrõ, Adamo, no saliWaliWa si 
so noso," ba hiza Adamo safuria andro no 
Eheha same'e fa'auri. 

46 Si fõföna so ya'ia mboto, tenga noso. 
Afuriata so noso andro. 

47 Tewõwõi moroi ba danõ Gadamo si 
fõfõna, ba Adamo si mendrua no moroi ba 
Zorugo. 

48 Niha gulidanõ andre no hulõ Gadamo 
si fõfõna, niwõwõi moroi ba danõ, ba niha 
zorugo, no hulõ si mane Ya'ia si tohare 
soroi Zorugo. 

49 Si mane va'ita iada'e hulõ Gadamo 
niwõwõi moroi ba dané, ba tobali dania ita 
si mane Ya'ia soroi zorugo andro. 

>0 Ohitö dõdõgu, ya'ami ira talifusõ, ya'ia 
da'õ: tebai tobali ono mbanua amatõrõWwa 
Lowalangi mboto nifangamõi moroi ba 
nagole ba do; boto si mate tebai tobali 
boto si lõ mate. 

>l Mitõngõni zi tobini andre: lõ fefu ita 
mate dania, ba hiza fefu ita sa tefabõ'õini. 

52 Alua da'õ ba zi lõ mudõnadõna, ba zi 
ha mamõ'i hõrõ, na inõtõ mufoli dorofe 
safuria. Na terongo li dorofe andrõ, 
mu'orifi mangawuli niha si no mate faoma 
boto si lõ mate, ba tefabõ'õini fefu ita. 

53 Botoda si tola mate andre mu'ali faoma 
boto si tebai mate, ba boto soroi gulidanõ 
andre lõ tola lõ mu'ali faoma boto soroi 
Zorugo. 

>4 Na boto andro si tola mate no 
mu'angali'õ faoma boto si tebai mate, 
ba boto soroi gulidanõ te'angali'õ faoma 
boto soroi zorugo, ba ginõtõ da'õ awena 
alua nisura ba Mbuku Ni'amoni'õ, "No 
mu'alani wa'amate andrõ; ba no musõndra 
wemõna!" 

>> "Hezo wemõnamõ, fa'amate? Hezo 
zõfumõ, fa'amate?" 

s6Sõfu wa'amate horõ, ba ilau halõWõnia 
horõ andro ba goroisa. 

>” Ba ta'andrõ saohagõlõ khõ Lowalangi; 
no Ibe'e khõda wemõna ba khõ Yesu 
Keriso So'aya va'ita! 

>8Börö da'õ, ya'ami ira talifusõ ni'omasi'õ, 
mi'abolo'o ami ba mi'a'aro'o dõdõmi. 
Boi mifamalõ wohalõWõ khõ Lowalangi 
soroi ba dodo, bõrõ me aboto ba dõdõmi 
wa fefu nilaumi khõ Zo'aya, no tenga 
zayazaya gõlõ. 

Tlada'e, sanandrõsa ba gefe somasi 
| 6 ami mibe'e buala ba niha si faoma 
faduhu todo khõö Keriso, ufarou ami ena'õ 
milau si mane nifarougu banua Niha 
Keriso ba Galatia. 

2Mi'oniagõ ma'ifu gefe ero luo migu, 
molo'õ wa'abõlõ zamõsana. Mi'irð'ð gefe 
andro, irege tohare ndra'o, ena'õ lõ sa'ae 
mu'owuloi dania na inoto da'8. 

3Na no tohare ndra'o dania, ufatenge 
niha si no ha sara dõdõmi. Ube'e khõra 
zura famasao, ena'õ la'ohe gefe fanolo 
andrõ ba Yeruzalema. 

4Ba na sõkhi nasa na mõi ndra'o awõra, 
ba mõi ndra'odo awõra dania. 

>Mõi ndra'o ufalukhaisi ami na no aefa 
utoro Makedonia, bõrõ me omasido utoro 
da'õ. 

6 Ma tebato ndra'o khõmi sabata dania, 
gasagasa mbawa sokafukafu. Aefa da'õ 
mitolodo ena'õ utohugõ wofanõ ba nahia 
ganete da'o. 

716 omasido ufalukhaisi ami ha 
molombase mano. Na Itehegõ So'aya, 
omasido torõi khõmi, ara ma'ifu. 

8Gasagasa da'õ torõi ndra'o dania ba 
da'e, ba Nefeso, irugi ngaluo Wendrakose. 

? Oya ginõtö si sõkhi ba da'e ba wanga'i 
halõWõ soguna, hewa'ae ato niha si lõ fao 
todo. 

10 Na tohare Dimoteo, mihaogõ mitema'õ 
ia ena'o terou dodonia wa'atorõi khõmi, 
boro me sohalowo khõ Zo'aya ia si mane 
ya'odo. 

11 Boi so zangositengagõ ya'ia. Mitolo ia 
ena'o tola itohugo mangawuli wofanõnia 
irugi ba nahia si so ya'o lõ hadia ia, bõrõ 
me no ubaloi ia awo ndra talifuso bõ'ð. 

12 Sanandrêsa kho dalifusõda Afolo, 
no ha'uga kali ufarou ia ena'o mõi ia 
wangondrasi ya'ami awo ndra talifuso 
bo'o. Ba hiza lð fa'edõna khõnia we'amõi 
ba da'e. Tatu mõi ia dania, na so ginõtõ 
tano bõ'ð. 

13 Bõi arõrõ ami ba mi'abe'e'õ wamatimi. 
Akha barani ba abõlõ ami. 

14 Milau hadia ia fefu ba wa'omasi. 

15 Tatu mi'ila Zitefana awo nõsi nomonia; 
va'ira zi fõfõna tobali Niha Keriso ba 
Akhaya. La'oigõ sibai dõdõra wohalowo ba 
mbanua Lowalangi. 

16 Ufarou sibai dõdõmi ena'õ mi'o'õ 
wondrõnia'õ niha si manõ, awo dané bõ'ð 
si fa'awõ wohalõWõ awõra. 

17 Omuso dõdõgu ba wa'atohare Zitefana, 
Fotunato ba Akhaiko. No salahi dalifusõ 
ira khõgu. 

18 Sindruhundruhu no la'omusoi'õ 
dõdõgu, si mano gõi dõdõmi. Lo tola 15'8 
mufosumange niha si mano. 

19 Lafa'ema wangowaira khõmi banua 
Niha Keriso ba Asia. Lafa'ema wangowai 
fa'aniha Keriso soroi dodo ira Akila ba 
Firisikila awõ mbanua Niha Keriso sowulo 
ba nomora. 

20 Lafa'ema wangowaira khõmi ira 
talifusõ ba da'e. Mifa'ema wangowaimi 
faoma fa'agosa bawa fa'atalifusõta soroi 
dodo. 

21 Undnd ba da'e wangowaigu nisuragu 
samosa: Ya'odo Faulo, u'owai ami. 

22 Akha Ihuku Lowalangi niha si lõ 
mangomasi'õ So'aya Yesu! Maranatha -- 
So'aya ya'aga, aine khõma! 


1 KORINTUS 16.23 -24 69 


23Va'ifahowu'õ ami So'aya Yesu. 
24 Si fao fa'omasi ba khõmi fefu si ha 
sambua ba khõ Keriso. 


2 Korintus 


| Ya'ami ira talifusõ banua Lowalangi 
ba Gorindro awo fefu mbanua 
Lowalangi ba zi sagõrõ Akhaya. Ya'odo, 
Faulo, sinenge Yesu Keriso, molo'õ somasi 
Lowalangi, awo dalifusõda Timoteo. 
2Matõtõna ena'õ Lowalangi Amada 
awõ Zo'aya Yesu Keriso zame'e khõmi 
howuhowu awo wa'ohahau dodo. 

3 Nisuno Lowalangi, Ama Zo'aya ya'ita 
Yesu Keriso. Ama si sõkhi sibai todo la, ba 
Ya'ia zame'e fa'aro dodo ba niha. 

+/'a'aro'ö dodoma bakha ba galangua 
dodo nitõrõma, ena'õ boro wa'abõlõ 
nitemama moroi khõ Lowalangi andro, 
tola ma'a'aro'õ dodo niha fefu bakha ba 
galangua dodo. 

> No oya nitõrõma gõi famakao andro 
si no Itaogo Keriso. Da'õ mboro wa khõ 
Keriso te'a'aro'õ sibai dodoma. 

6 Na matõrõ galangua dodo, no ba 
wangaro'o todomi da'õ, soguna ba 
wangorifi khomi. Na te'a'aro'õ dodoma, 
ba si fao ami ni'abõlõ'ð irege anau 

golomi bakha ba galangua dodo si mane 
nitaogoma gõi. 

716 irai mangiwa dodoma sanandrõsa 
ba wanõtõnama khõmi, bõrð me ma'ila 
wa fao ami tefakao awõma. Ba boro da'ð, 
te'abõl5'õ gõi ami awõma. 

8 He ya'ami ira talifusõ! Omasiga mi'ila 
galangua dõdõ nitaõgõma ba danõ 
Asia. Itambuaisi sibai ndra'aga famakao 
nitaõgõma andro, irege lõ manõtõna wa 
auri ndra'aga nasa; 

?hulõ zi no mu'etu'õ huku famunu 
ndra'aga worasoima. Alua zi mano, 
ena'õ lõ matendro'õ wanõtõnama khõma 
samõsa, hiza ena'õ khõ Lowalangi, 
sangorifi niha si no mate. 

10 Ya'ia zangefa'õ ya'aga moroi ba lumõ 
wa'amate sebua andro. Ba Ya'ia gõi 
zangorifi ya'aga dania ba gin8tõ si so fõna, 
boro me no khõ-Nia manõtõna ndra'aga. 

11 Aro dodoma bõrõ wangandrõmi 
salahima wa i'orifi zui dania ndra'aga 
Lowalangi moroi ba lumõ wa'amate. Ba 
ato niha si no mangandrõ salahima, 
la'andrõ saohagõlõ dania khõ Lowalangi, 
bõrõ me Ifondrondrongo wangandrõra ba 
Ifahowu'õ ndra'aga Lowalangi. 

12 Tola masuno ndra'aga bõrð me aro 
wehede dõdõma sanga'aro'õ ya'aga 
wa fefu nilauma ba gulidanõ andre -- 
mendrua manõ gamakhaitama khõmi -- 
no mafalua si fao ohitõ dodo si sõkhi ba 
sindruhu soroi Lowalangi. Mafalua da'õ, 
tenga molo'õ fa'atuatuama wa'aniha, no 
ba wa'abõlõ nibe'e Lowalangi khõma. 

13 Nisurama khõmi sanandrõsa ba 
ngawalõ zi tola mibaso ba saboto ba 
dõdõmi. Lo aboto sibai ba dõdõmi 
ndra'aga iada'e, ba hiza manõtõna dõdõgu 
wa sindruhundruhu aboto ba dõdõmi 
dania. Ba zi manõ misuno ami boro 
ndra'aga dania na inõtõ wa'atohare Zo'aya 
Yesu si mane fanunoma ya'aga bõrð ami. 

14 (1:13) 

15 Börõ wa'aro dodo si manõ wa no 
u'era'era we'amõi khõmi ena'õ mitema dua 
winaeta howuhowu. 

16 Omasido ufalukhaisi ami ba we'amõigu 
ba Makedonia, ba ufuli utõrõ na 
mangawulido, ena'õ tola mitolo ndra'o 
wanohugõ fofanõgu numalõ ba Yudea. 

17 Ba hiza no uwu'ai gera'eragu andro; 
hadia, fangoroma da'õ wa lõ mo'arota 
wangerangeragu? Me inõtõ ufakhoi lalagu, 
hadia ufakhoi ia molo'õ somasi ndra'o 

samõsa, itaria umane "Ya'ia", ba itaria 
umane, "Tenga"? 

18 Ba dõi Lowalangi si lõ farõi, bu'u ligu 
khõmi si no uWa'õ, tenga ha "Ya'ia" ma zui 
"Tenga". 

19 Börõ me Yesu Keriso, Ono Lowalangi, 
nituriaigõ Zila, Timoteo ba ya'odo samõsa 
khõmi tenga niha si "Ya'ia" ma "Si tenga". 
Hiza i no fanema li soroi Lowalangi wa 
"Ya'ia". 

20 Bõrð me khõ-Nia no Iwa'o "Ya'ia" 
Lowalangi ba ngawalð fefu wawu'usa 
li-Nia. Modanedane ba da'õ tamane 
"Yaduhu” khõ Lowalangi bõrõ Yesu 
Keriso. Malau zi manõ ena'õ tefolakhõmi 
Lowalangi. 

21 Lowalangi samõsa zanga'aro'õ fa ha 
sambuada khõ Keriso; ba Ya'ia andro 
zamili ya'ita tana khõ-Nia. 

22 No Ibe'e khõda dandra wa okhõta-Nia 
ita ba no lbe'e ba dõdõda zi tobali lohelohe 
ba ngawalõ hadia la. 

23 Lowalangi sasigu -- bõrð me lila 
nõsi dõdõgu — wa lõ alua mõi ndra'o ba 
Gorindro, bõrõ me lõ omasi ndra'o na abu 
dõdõmi. 

2416 omasi ndra'o ufatõrõ ami ba zi 
faduhu dõdõmi, bõrõ me no mamati 

sibai ami khõ Keriso. Omasi ndra'o falulu 
halowo khõmi ena'ð itugu owuawua 
dõdõmi. 

I Bõrõ da'õ no uhalõ gangetula wa 

lõ mõi sa'ae ndra'o khõmi wolau 
falukhata sobusi tõdõmi. 

2Bõrõ na ubusi dõdõmi, haniha zondrara 
tõdõgu, na tenga niha andro nibusigu 
todo? 

3 Da'õ mbõrõ wa usura zura andre khõmi. 
Lõ omasi ndra'o ufalukhaisi ami, ba labusi 
dõdõgu ira niha sangomusoi'õ tõdõgu 
ena'8. Börõ me faduhu dõdõgu wa na 
omuso dõdõgu ba omuso dõdõmi fefu. 

+*Usura khõmi zura ba wa'abu dodo awo 
ba wa'abua gõlõ ba oya mowõi dawa hõrð. 
Tenga ena'õ abu dõdõmi, hiza ena'õ aboto 
ba dõdõmi wa fondrege wa'omasigu ami. 

> Na so fa samõsa zi tobali börõ wa'abu 
dodo andre, ba tenga khõgu ilau da'õ, hiza 
no ilau khõmi fefu ba ma si lõ'õlõ'õnia 
khõmi õsa. LO omasido abe'e sibai ba niha 
solau si mano. 

6Ba niha si manõ, no tobõnõ huku 
nibe'emi khõnia. 

7 lada'e lõ tola lõ mi'efa'õ zalania ba 
mifarou dõdõmi ena'õ boi abu sibai 
dõdõnia ba bõi aetu wanõtõnania. 

8Bõrõ da'õ u'andrõ, mi'oroma'õ 
mangawuli khõnia wa sindruhundruhu 
mi'omasi'õ ia. 

3 Usura zura andre ba wanandraigõ 
ya'ami, hadia lõ mamalõ mi'o'õ 
wanuturugu lala khõmi. 

10 Na mi'efa'õ horõ zi no mamazõkhi sala 
khõmi, ba u'efa'õ gõi horõ niha andro. 
Bõrð me hadia zi no u'efa'õ — na sindruhu 
so ni'efa'õ — u'efa'õ horõ andro fõna 
Keriso si sõkhi khõmi. 

11 Ulau da'ö ena'ö bõi i'oguna'õ ginõtõ 
andro Afõkha ba wamatõrõö ya'ita, bõrõ me 
ta'ila ni'era'era dõdõnia. 

12 Me urugi Deroa ba wanuriaigõ Turia 
Somuso Dodo sanandrõsa khõ Keriso, no 
Ibokai lala khõgu So'aya wohalõWõ ba 
nahia andro. 

13Ba hiza, lõ fa'ahono dödõgu, bõrõ 
me lõ falukhado dalifusõda Tito ba da'o. 
Andro wa u'andrõ ndra'o ba niha si so ba 
nahia andro numalõdo ba Makedonia. 

14 Ma'andrõ saohagõlõ khö Lowalangi, 
me lõ mamalõ l'ohe ndra'aga wefao 
bakha ba wa'omuso dodo ba wa'amõna 
Keriso. 'oguna'õ ndra'aga Lowalangi ena'õ 
teboloso duria sanandrõsa khõ Keriso 

hulõ zamohua sangoroma'õ huania gofu 
heza. 

15 Hulõ gumõyõ samohua ndra'aga, 
nitunu Keriso khõ Lowalangi. Ba niha 
saekhu ba wa'atekiko, hulõ hua wa'amate 
ndra'aga samunu niha; ba hiza ba niha 
ni'orifi, hulõ zamohua solohe fa'auri 
ndra'aga. Lau, haniha zi tola mamõnui 
halõWõ andre? 

16 (2:15) 

17 Tenga si mane sato bõ'õ ndra'aga 
sombali'o amawaõ duria soroi Lowalangi 
andro. Satulõ gohitõ dodoma, boro nibe'e 
Lowalangi halõWõma. Ba l'ila gõi Lowalangi 
wa mafa'ema duria andro si mane sawuyu 
Keriso. 

I Hadia ba zi mand hulõ masunosuno 
3 zui ndra'aga? Hadia moguna khõma 
zura wamaduhu'õ sanandrõsa khõmi, ma 
zui si otarai ami, si mane ni'oguna'õ niha 
bo'o gõi. 

2 Sura wamaduhu'õma ami, nisura bakha 
ba dodoma, ba si tola aboto ba dodo ba si 
tola ibaso dozi haniha. 

3 No la'ila wa ya'ami zi tobali sura Keriso 
nisurama, Sura andro tenga tawa wanura 
ya'ia, no Eheha Lowalangi sauri; tenga gõi 

yawa ba dete gara wanura musura, no 
bakha ba dodo niha. 

+MawWa'õ zi mane, bõrõ wanõtõnama khõ 
Lowalangi soroi Keriso. 

> Sambalõ lõ hadõi soroi ndra'aga zi tola 
mangabõlõ'õ ya'aga wangohalõwõgõigõ 
halõWõ da'e, no Lowalangi zame'e fa'abõlõ 
andro khõma. 

6 Ya'ia zombali'ö ya'aga tola tobali 
enoni ba gamabu'ula li si bohou andro; 
amabu'ula li si bohou andro si otarai 
Geheha Lowalangi, tenga ba huku si no 
musura. Bõrð me mamunu zi no musura 
andrõ, ba mangorifi zoroi ba Geheha 
Lowalangi andrõ. 

7 Me luo tefazõkhi gamabu'ula li samunu 
andro nisura ba gara, muhaga Lowalangi 
andro ba mbawa Moze. Fondrege 
wa'atakile haga-Nia andro irege tebai 
latõngõ mbawa Moze soi Gizera'eli, 
hewa'ae me luo da'õ ibõrõtaigõ ahoe haga 
mbawa Moze. Na famazõkhi amabu'ula 
li samunu andrõ mulau faoma lakhõmi 
sebua, 

8 tatu famazõkhi amabu'ula li nibe'e 
Geheha Lowalangi andro gõi no abõlõ 
ebua wa'amolakhõminia. 

2Na molakhõmi wame'e amabu'ula 
li sama'ala niha andro, tatu abõlõ 
molakhõmi nasa wame'e amabut'ula li si 
tola mangatulõ niha khõ Lowalangi. 

10 Tola taWa'õ, hadia zolakhõmi 
mbõrõta, no lõ molakhõmi sa'ae boro 
wa'amolakhõmi zi so iada'a. 

11 Na so hadia ia zaro si lõ arara ölõnia 
ba wa'amolakhõmi, tatu abõlõ molakhõmi 
zi lõ tebulõ andro. 

12 Bõörõ me so khõma wanõtõna si mane 
da'õ, andro wa barani ndra'aga mawa'o zi 
mano. 

13 Tenga si mane Moze ndra'aga 
sombalugo bawania faoma balubalu, ena'o 
boi la'ila soi Gizera'eli lakhomi Zo'aya 
sarakhago mate ba taya ba mbawania. 

14 No teduho gera'erara. Irugi 
ma'õkhõ andre gõi ba no teduhõ 
manõ wangerangerara faoma balubalu 
andro ba ginõtõ labaso mbuku sanandrõsa 
ba gamabu'ula li si fõfõna andro. Awai tola 
aheta mbalubalu andro ha na ha sambua 
boto niha khõ Keriso. 

15 He iada'e, na labaso mbuku 
Moze andre, ba no manõ ibalugõ 
wangerangerara balubalu andro. 

16 Ba na ifuli ia samõsa niha khõ Zo'aya, 
awena aheta mbalubalu andro moroi ba 
mbawania. 

17 So'aya niWa'õ bada'e ba ya'ia Geheha. 
Ba heza so Geheha Zo'aya andro, ba ba 
da'õ gõi so wangefa. 

18 Ba bawada fefu iada'e lõ tebalu 
balubalu andro, taforoma'õ wa'amohaga 
Zo'aya Yesu andro. Boro da'õ lõ aetu'aetu 
tebohouni ita si mane Ya'ia; itugu ara ita 
ba itugu molakhõmi ita. Fa'amolakhõmi 
andrõ no moroi ba Geheha, ba Eheha 
andro no So'aya. 

TMa'ohalõWõgõigõ halõWö da'e si 
4 fao fanolo Lowalangi. Ya'ia zame'e 
halõWõ da'e khõma. Da'õ mboro wa lõ 
aetu wanõtõnama. 

216 ma'oguna'õ lala zogõmigõmi 
sangailasi Lowalangi. LO omasi ndra'aga 
falimo ba wohalõWõma, ba ma mafaelungu 
niWa'õ Lowalangi. Mahalõ halõWõ andro si 
fao todo safusi molo'õ somasi Lowalangi. 
Boro da'õ madõnadõna wa lasu'a sõkhi 
ndra'aga fefu niha soroi ba dõdõra. 

3 Na Turia Somuso Dõdõ ni'ombakha'õma 
andro lõ nasa saboto ba dodo niha, ba ha 
niha sanawa fa'atekiko zi lõ nasa aboto ba 
dodo ya'ia. 

*Eheha si lõ sõkhi samatõrõ ulidanõ da'e 
zombalugõ fangerangera niha si lõ famati. 
Ya'ia zomba'aba'agõ ya'ira ena'8 lõ la'ila 
haga Duria Somuso Dodo sanandrõsa ba 
lakhõmi Keriso andrõ; si no khalakhala 
Lowalangi. 

> Turia nifa'emama andro tenga turiama 
samõsa, no turia Yesu Keriso; wa Ya'ia 
Zo'aya ba ya'aga genoni boro Yesu Keriso; 

6Lowalangi zanguma'ð, "Ya tumbu 
haga moroi bakha ba zogõmigõmi," 
Lowalangi andrõ gõi zamatumbu'õ haga 
andro bakha ba dõdõda, ena'õ mohaga 
wangerangerada, afu aboto ba dõdõda 
lakhõmi Lowalangi andrõ si haga ba 
mbawa Keriso. 

7 Ba harato noso si sõkhi andrõ ma'ohe ia 
ba mbotoma si lõ harago andre nifazõkhi 
moroi ba danõ. Boro da'õ oroma wa 
lakhõmi wa'abõlõ Lowalangi andro no so 
ba khõ-Nia, ba tenga moroi ba khõma. 

8 Fefu gofu heza ba lafakao ndra'aga, ba 
lõ tolazi ndra'aga, tosasa ndra'aga, ba lõ 
sa'atõ teduhõ dodoma. 

?La'uduni ndra'aga niha ba alukhõ sa'atõ 
ha samõsa ndra'aga. Ba heWa'ae asese 
labõzi ndra'aga irege alau tou ba danõ, ba 
lõ sa'atõ mate ndra'aga. 

10 Ba gofu heza so ndra'aga ba marasoi 
mano wa'amate Yesu ba mbotoma, enaõ 
oroma gõi wa auri Yesu ba mbotoma. 

11 Sagõtö fa'aurima, lõ aetu'aetu i'alani 
ndra'aga fa'amate bõrõ Yesu, ena'õ oroma 
gõi wa'auri Yesu ba mbotoma andre si 
mate. 

12 Eluahania wa ba mbotoma andre 
mohalõhalõWõ wa'amate, ba ba mbotomi 
mohalõhalõW8 wa'auri. 

13 Bakha ba Mbuku Ni'amoni'ö so 
wanguma'õ, "No faduhu dõdõgu, 
da'o mboro wa humede ndra'o.” Bõrõ 
wa'afaduhu dodoma si mano da'o gõi wa 
humede ndra'aga. 

14 Manõtõna ndra'aga wa Lowalangi, si 
no mangorifi So'aya Yesu, da'õ gõi dania 
zangorifi ya'aga awo Yesu, l'ohe ami ba 
va'aga gõi tano fõna-Nia. 

15Fefu da'õ ba soguna khõmi. Bõrõ 
me itugu ato niha si falukha fa'omasi 
Lowalangi, itugu ato gõi niha sangandrõ 
saohagõlõ nifa'ema khõ Lowalangi; bõrõ 
zi mano tefolakhõmi Lowalangi. 

16 Da'ð mbõrõ wa lõ maduhö dodoma. 
Hewa'ae itugu tekiko ndra'aga dali mboto 
andre, ba tõdõma bakha tebohouni ero 
ma'õkhõ. 

17 Ba fa'abu dédé si lõ abõlõbõlõ andre, 
si falukha ndra'aga si lõ arara, ba i'a'asogõ 
khõma lakhõmi sebua ba si lõ aetu. Abõlõ 
ebua lakhõmi andro na tafaedogõ ia faoma 
fa'abu dodo andro. 

18 Bõrð me nitongonima, ya'ia ngawalo zi 
lõ oroma, ba tenga soroma. Soroma andro 
sa ba lõ arara, ba si lõ oroma andro ba 
irugi zi lõ aetu. 

INoa sa ma'ila, na tedudugõ nomo 
5 -- ya'ia mboto — ni'iaigõda ba 
gulidanõ andre, |'a'asogõ khõda sambua 
nomo Lowalangi ba zorugo, ni'otomosi 
Lowalangi samõsa ba saro irugi zi lõ aetu. 

“Ba nomo si so iada'e, mangarõngarö ita, 
bõrõ me omasi sibai ita torõi ba nomoda 
andro si so ba zorugo. 

3 Omo andrê no botoda si bohou. 

+Sagõtõ fe'asoda ba nomo si otarai 
gulidanõ andre, mangarõngarõ ita, bõrõ 
me abua noroda. Tenga bõrõ me omasi ita 
aefa moroi ba mbotoda si otarai gulidanõ 
andre wa mangarõngarõ ita, no bõrõ me 
omasi ita ta'owaru mboto soroi Zorugo 
andro, ena'õ botoda si tola mate andre 
i'okhõgõ ia sauri. 


2 KORINTUS 5.5- 12 14 


>Sama'anõ ya'ita ba da'õ ya'ia Lowalangi 
samõsa, Ibe'e Geheha-Nia khõda tobali 
we'ewe'e dodo. 

6 Bõrð da'õ lõ mamalõmalõ terara 
dodoma. No ma'ila wa sagõtõ so ndra'aga 
ba mboto andre, no arõu ndra'aga ba 
nomo ni'onahiama dania si fao awo Zo'aya. 

7 Ba wamati auri ndra'aga, ba tenga dali 
ni'ila hõrõ. Da'õ mboro wa terara dodoma. 

8 Ba abõlö omasiga sa aefa ndra'aga 
ba mbotoma andre, ena'õ tola ahono 
ndra'aga khõ Zo'aya. 

9 Andrõ maforege wangomusoi'õ tõdõ- 
Nia, he fatua so ndra'aga ba nonoma ba 
da'e, he na zui ba da'8. 

1015'6 sa tola lõ te'ohe ita fefu fõna 
dadaoma ba wanguhuku andro khõ 
Keriso, ba itema zulõ nilaunia zamõsana 
ba gulidanõ, he si sõkhi, ba he si lõ sõkhi. 

11 No aboto ba dodoma hadia geluaha 
wangata'ufi Lowalangi; da'õ mboro wa 
ma'odõdõgõ ena'õ faduhu dodo niha ba 
khõma. Noa sa l'ila ndra'aga Lowalangi, ba 
madõnadõna gõi wa ba dõdõmi no mi'ila 
ndra'aga. 

1216 omasiga ma'andrõ ena'õ misuno 
ndra'aga. Ha da'õ zomasiga, mabe'e 
khõmi danedane si sõkhi wanunomi 

ya'aga, ena'õ mi'ila hewisa wanemami li 
niha sangofõna'iõ mamaigi rufo moroi ba 
gamuata. 

13 Na sindruhu hulõ zowõhõ ndra'aga, 
ba no ba zoguna khõ Lowalangi da'8. Ba 
na hulõ zi so era'era ndra'aga, ba no ba 
zoguna khõmi. 

14Fa'omasi Keriso zi no mangu'uni 
va'aga; ba no aboto ba dõdõma wa na 
no mate samõsa salahi zato fefu, da'õ 
geluahania no mate zato fefu. 

15 No mate Keriso salahi zato, ena'õ dozi 
sauri, tenga sa'ae khõra auri ira, no khõ 
Keriso si no mate ba si no ifuli auri, bõrõ 
ira. 

16 Andrõ bõrõ da'õ lõ sa'ae masu'a niha 
dali zu'asu'a ba niha. Ba mbõrõta no irai 
masu'a Keriso dali zu'asu'a wa'aniha, ba 
lo'o sa'ae malau da'8 iada'e. 

17 Niha si no ha sambua khõ Keriso, niha 
da'õ no tobali si bohou mufazõkhi ia. No 
aheta zi tohõna sa'ae, ba hiza no tobali 
bohou ma'afefu. 

18Fefu da'õ Lowalangi 
zangohalõWwõgõigõ. Lowalangi 
zangohalõwõgõigõ irege atulõ ita 
khõ-Nia, bõrð Keriso, Ifatenge gõi ita 

Lowalangi. 

19 Andrõ maturiagö wa ba khõ Keriso 
I'ohalõWõgõigõ wangatulõ Lowalangi, 
irege atulõ niha khõ Lowalangi. Lowalangi 
zamalua da'õ, lõ Isofu ngawalõ zala si 
no ifalua niha khõ-Nia. Ba no lfohalõWõ 
ndra'aga Lowalangi ba wanuriaigõ turia 
andro. 

20 Bõrð da'õ ya'aga andre ba no sinenge 
Keriso. Ba fahuhuo ndra'aga khomi hulo 
na Lowalangi samosa zi fahuhuo khomi. 
Andro boro da'o, ba doi Keriso ma'andrõ 
sibai, ena'O mitema wa'ahakho dodo 
Lowalangi si tola mangatulo'o ya'ami 
kho-Nia. 

2116 horð Keriso, ba no Ibali'o la 
Lowalangi solu'i horoda, ena'o boro 
wa ha sambua khõ Keriso, tobali sõkhi 
gamakhaitada khõ Lowalangi. 

1 Me no fao khõma Lowalangi ba 

wohalõWõ andro, ba ma'andrõ sibai 
ena'o boi mibe'e aekhu wa'ebua dodo 
Lowalangi andro. 

2Ba Mbuku Ni'amoni'õ, Iwa'o Lowalangi, 
"No Ufondrondrongo we'aomõ, me bawa 
si sõkhi, ba no Utolo'õ, me luo wangorifi.” 


2 KORINTUS 6.3-8 17 


Mihaogõ wanõngõni! lada'e mbawa si 
sõkhi andro, iada'e luo wangorifi andro. 

3 Lõ omasiga lasalaikõ wohalõWõma! 
Boro da'õ lõ moguna mafatunõ ba niha 
hadia mboro wa mahalõ halowo andro. 

+Ba ngawalõ nilauma i, ma'oroma'õ wa 
enoni Lowalangi ndra'aga. No oya ngawalõ 
wamakao si no mataogo si fao fanaha 
tõdõ: 

*lafakao ndra'aga, lafakuru'õ, ba 
labõbõzi; ma'oigõ dodoma ba halõWõma, 
asese lõ moro ba asese gõi lõ manga. 

6Ba ba wa'ohauhau, ba wa'aboto ba 
dodo, ba wa'ebolo dodo ba ba wa'asõkhi 
dodo, ma'oroma'õ wa enoni Lowalangi 
ndra'aga. Si fao fangodaligõ fanolo Geheha 
Lowalangi, ba fa'omasi si lõ famini tõdõ, 

7 fao fanuriaigõ turia soroi Lowalangi, 
ba si fao fa'abõlõ Lowalangi, ma'oroma'õ 
wa ya'aga andre enoni Lowalangi. LO 
mabulõ'õga ba gohitõ dodo Lowalangi si 
no tobali fakakema ba wolawa ba ma ba 
wanolo ya'aga. 

SLafosumange ndra'aga, ba la'o'aya 
gõi; lasuno ba la'o'aya gõi. Hewa'ae 
adõlõ dodoma, ba laWa'õ sa'atõ niha si 
falimolimo ndra'aga. 

?LaWa'õ si lõ la'ila niha ndra'aga, ba noa 
sa la'ila ndra'aga niha fefu. LaWa'õ no 
mate ndra'aga, ba sindruhunia auri nasa 
ndra'aga. Hewa'ae labõbõzi ndra'aga, ba 
lõ sa'atõ mate ndra'aga. 

10 Hewa'ae labusi dodoma, ba lõ 
mamalõmalõ wa'omuso dodoma. Hulo zi 
numana ndra'aga, ba no ato niha mabali'õ 
kayo. Hulõ niha si lõ hadia ia ndra'aga, ba 
sindruhunia no a'oi so khõma. 

11 He ya'ami ira talifusõ ni'omasi'õ ba 
Gorindro! Mawa'o fefu hadia ia khõmi. Fefu 
nõsi dodoma ba no a'oi ma'ombakha'õ 
khõmi. 

12 Tõdõma mabokai sindruhundruhu 
khõmi, ha ya'ami zondruhõ tõdõmi 
khõma. 

13 lada'e, akha fahuhuo ndra'o khõmi 
hulõ na ba ndraonogu samõsa. Andro 
mibokai dõdõmi khõma. 

14 Bõi omasi ami fao awé niha si lõ 
mamati khõ Yesu; lõ faudu zi mano. He 
wa tola niha samalua somasi Lowalangi 
orudu ba niha solaWa khõ Lowalangi! LO 
tola orudu haga ba zogõmigõmi. 

1516 tola fao Keriso khõ Gafõkha. Hadia 
zi fagõlõnia Niha Keriso ba si tenga Niha 
Keriso? 

16 Hadia faoma ira Nomo Zo'aya ba omo 
nadu? Ya'ita andre ba no Omo Zo'aya 
sauri. Lowalangi samõsa zanguma'õ, "Ba 
khõra torõi Ndra'o ba fao Ndra'o awõra ba 
wa'auri. Lowalangira Ndra'o, ba banua-Gu 
ira. 
17 Börõ da'õ, miheta ami ba niha si 
lõ aboto ba dodo Lowalangi andro, 
ba mifabali ami khõra. Boi mibabaya 
zira'ira'iõ, ba Utema ami dania. 

18 Amami Ndra'o, ba ono-Gu ami, lWa'õ 
So'aya andro si lõ ambo fa'abolo." 

I He ya'ami ira talifusõ ni'omasi'ö! 

Khõda ibe'e mbu'u li da'õ. Andro boro 
da'õ da tahaogõ ita moroi ba ngawalõ 
zana'unõi boto awo nosoda. Da ta'ata'ufi 
Lowalangi, ena'õ mo'ahonoa ita ba wa'auri 
khõ-Nia. 

2 Mitema'õ nasa ndra'aga bakha ba 
dõdõmi. LO salama ba niha, ba lõ gõi irai 
ma'alani niha. LO manõ omasi ndra'aga 
mangai hare ba niha. 

3 UWa'õ zi mane, tenga ba wanguhuku 
va'ami. Börõ si mane si no uWa'8 fõna, 
ma'omasi'õ sibai ami, ba no awo fao ba 
wa'auri ba ba wa'amate ita. 

4 Faduhu sibai dõdõgu khõmi. Ma na'i 
usuno ndra'o ba khõmi andro! Hewa'ae 

oya zagafõkhõ si falukha ya'aga, ba terara 
sa'ato dõdõgu boro ami. Oi so wa'omuso 
dõdõgu. 

>Me no marugi Makedonia, lõ mo'aetufa 
wa'erege dõdõma. Gofu heza ba fa'abasaki 
zi falukha ya'aga: fasosota moroi ba niha 
bõö'õ, ba fa'ata'u si otarai dodoma samõsa. 

6Ba ta'andrö saohagõlõ! Lowalangi 
zondrara todo niha saetu fanõtõna; 
'omusoi'o dodoma fa'atohare Dito. 

7 Terara dodoma, tenga si'ai bõrõ me 
no so Dito, no gõi bõrõ me f'ombakha'õ 
khõma hewisa wa'aterara dõdõnia boro 
ami. 'ombakha'õ khõma, wa no humulu 
sibai dõdõmi falukha khõgu; i'ombakha'õ 
wa maniasa sibai ami ba gamuatami fõna, 
ba iada'e moroi ba wa'ohauhau dõdõ 
omasi ami mitolodo. Da'o fefu no tobali 
fondrou'õ wa'omuso dõdõgu. 

8 Ba hewa'ae no ubusi dõdõmi ba zuragu, 
ba lõ maniasa ndra'o wanura sura andrõ. 
Sindruhunia, me inõtõ u'ila wa suragu 
andro tobali fombusi dõdõmi -- hewWa'ae 
lõ arara wa'abu dõdõmi andro — ba 
maniasa zui sa'atõ ndra'o. 

9 Ba omuso dõdõgu iada'e — tenga 
boro wa no abu dõdõmi, no bõrõ wa 
fa'abu dõdõmi andro no tobali famalalini 

gera'erami. Omasi gõi Lowalangi na 
mirasoi wa'abu dodo si mano. Boro da'o, 
lõ ma'alani ami. 

10 Börõ me fa'abu dõdõ na dali Lowalangi 
ba i'a'sogõ wamalalini era'era ba wangorifi. 
Ba lõ maniasa dodo niha ba da'ð. Ba zi 
tambai da'õ, fa'abu dodo dali gulidanõ 
andre ba fa'amate. 

11 Mitandraigo mifaigi hadia mbuania 
khõmi wa'abu dodo soroi Lowalangi! 
Buania ya'ia wa sindruhundruhu mi'oigõ 
dõdõmi ba wangohauhau'õ si no olotu! 
Anuzu sa'ae dõdõmi wamalua horõ, ata'u 
ami, humulu sibai dõdõmi, so wehi'a 
dodo, mitehegõ nihuku zi fasala! Bakha ba 
gamatunõwWa da'e fefu, no mi'oroma'õ wa 
lõ si fasala ami. 

12 Bõrð da'õ, heWa'ae no usura zura 
andro, ba sura da'õ musura ia tenga bõrõ 
wa so niha si no fasala. Tenga gõi bõrð 
wa so niha si no manaõgõ fa'afõkhõ, 
boro zala! Usura zura andro ena'ð tano 
fõna Lowalangi, oroma khõmi samõsa ha 
wa'ebua dõdõmi khõma. 

13 Da'õ mboro wa terara dodoma. 

Ba tenga ha terara mano dodoma, no 
abõlõbõlõ nasa omuso dodoma, ba 

wamaigi fa'omuso dõdõ Dito; me ya'ami 
fefu no mirara dõdõnia. 

14 Sindruhunia no usunosuno ndra'o 
khõnia ba khõmi andro. Ba ta'andrõ 
saohagõlõ, lõ ni'ailasimi ya'o. Fefu zi no 
irai maWa'õ khõmi ba no duhu. Si mano 
gõi hadia zi no masunosunoga ba khõmi 
andro kho Dito, no si duhu. 

15 lada'e ba itugu i'omasi'õ ami, börõ 
me fangeragõ tõdõnia hewisa wolo'õmi 
fondrõnia'õnia ba hewisa wanemami ya'ia 
si fao famosumange ba folo'õ. 

16 Omuso si'ai dõdõgu, me no abe'e 
dõdõgu ami fefu, gofu heza. 

TYa'ami ira talifusõ, omasi ndra'aga 
8 na ma'ila gõi hewisa wa'ebua dodo 
Lowalangi ba mbanua Niha Keriso ba 
Makedonia. 

“No oya wanandraigõ sagafõkhõ si 
gõna ya'ira! Ba gotalua wa'afõkhõ andro, 
la'omusoi'õ dõdõra ba labe'e game'ela, 
ebua ma'ifu, ba wanolo niha bõ'õ, heWa'ae 
numana sibai ira. 

3 No u'ila samõsa ira me labe'e zi khamõ 
fa'abõlõra, ma na'i tõra moroi ba da'ê. LO 
hadõi sango'ou ya'ira. 


2 KORINTUS 8.4- 10 23 


4 Ba la'andrõ sibai khõma na tola fao ira 
ba wame'e ame'ela fanolo ba mbanua 
Lowalangi si so ba Yudea. 

> Ya'ira labe'e manö da'õ, tenga bõrõ wa 
no matõtõna da'õ moroi khõra. Si ofõna 
latou'õ ira ba danga Zo'aya, aefa da'õ ba 
khõma gõi me no omasi Lowalangi zi 
manõ. 

6 Da'õ mboro wa mafarou sibai Dito -- 
samõrõtaigõ halõWõ da'e — ena'õ itohugõ 
halowo si sõkhi andre ba khõmi gõi. 

7 No fahõna khõmi fefu hadia ia. No 
fahõna khõmi wamati, he fa'onekhe 
ba wehedehede, he ba wa'atuatua, he 
ba ngawalõ halõWõ, ba he fa'omasimi 
ndra'aga. Bõrõ da'o, ena'õ gõi sia'a ami ba 
halowo si sõkhi andre. 

8 LO uWa'õ khõmi sambua oroisa da'õ. No 
ba wangoroma'õ ha wa'aterou dodo niha 
ba wame'e tolotolo ba niha, omasido gõi 
u'ila heza ndrege irugi fa'omasimi andro. 

9 Noa sa aboto ba dõdõmi wa no |'omasi'õ 
sibai ita Yesu Keriso, So'aya ya'ita: HeWwa'ae 
no fahõna khõ-Nia, ba no lfa'anumana 
la bõrõ ami, ena'õ ba wa'anumana-Nia 
andrõ, fahõna khõmi. 

10 Molo'õ era'eragu, enahõi na mi'asiwalisi 
hadia zi no mifobõrõ ba ndrõfi si no 

numalõ. No ya'ami zi ofõna sibai 
wamõrõtaigõ wo'angeragõ halõWõ si mane 
da'e. 

11 Me si manõ, ba mitohugõ wamalua 
iada'e, molo'õ si tola ami. Ya terou dõdõmi 
ba wangasiwalisi halõWõ da'õ, si mane 
fa'aterou dõdõmi me luo mifa'anõ lala 
gera'era ba mbõrõta. 

12 Na so khõmi wa'aohagõlõ ba wame'e, 
ba Itema dania Lowalangi mbe'elõmi dali 
zi so khõmi, tenga dali zi 15'8 khõmi. 

1316 manõ ohito dõdõgu ba wangefa'õ 
niha b5'õ moroi ba noro dodo, ba 
mutambuasi khõmi. Lê tola lð fagõlõgõlö. 

14Ba me ya'ami na iada'e bakha ba 
wa'afahõna, no sinangeania ya'ami 
zombõnõkhi so'ambõta ira. Na mo'ambõta 
gõi dania ami, ba ya'ira, ba wa'afahõnara, 
latolo gõi dania ami. Bõrõ da'o faoma falali 
fanolo. 

15Bakha ba Mbuku Ni'amoni'õ no tesura, 
"Niha soya manõndra, ba lõ fa'atõra, ba 
ba niha si lõ oya'oya manõndra, ba lõ 
fa'ambõ." 

16 Ba masuno Lowalangi, me no lbe'e ba 
dodo Dito wa'owold'olo si mane ya'aga ba 
wanolo ya'ami. 


2 KORINTUS 8.17 -23 25 


17 Me Tito andre tenga ha mamalua 
somasi ndra'aga mano, no ya'ia gõi 
zabõlõbõlõ terou todo ba wanolo ya'ami, 
irege ba wehulu dõdõnia samõsa ihalõ 
gangetula we'amõi khõmi. 

18Ba no mafatenge awõnia samõsa 
dalifusõ si sõkhi turia ba mbanua Niha 
Keriso misa fefu, sanuriaigõ Turia Somuso 
Dodo si otarai Lowalangi. 

19Ba zi tambai da'õ nasa, no latuyu 
gõi dalifusõ andro banua Niha Keriso 
awõma ba wofanõma. Mofanõ ndra'aga 
ba wama'ema tolotolo andrõ, ena'õ 
tefolakhõmi Zo'aya, ba ena'õ mfila wa 
omasi gõi ndra'aga manolo. 

20Mangenanõ sibai ndra'aga ena'õ boi 
so niha samõbõgjõ si lõ duhu khõma, ba 
wama'ema tolotolo sebua andrõ. 

21 Si sõkhi sa mafalua, tenga ha tanö fõna 
Zo'aya, no tano fõna niha gõi. 

22 Fao khõ Dito ba talifusõ andro, 
mafatenge zui samõsa dalifusõ tano 
bo'o. No asese matandraigõ ia, ba oroma 
khõma wa no somasi manõ manolo ia. Ba 
iada'e, owdoldo'olo sibai ia wanolo ya'ami, 
me manõtõna dõdõnia khõmi. 

23Sanandrõsa khõ Dito, ba awõgu ia, si 
fao khõgu wohalõWõ ba wanolo ya'ami. Ba 

sanandrõsa khõ ndra talifusõda si darua, 
si mõi awõnia fao, ba no niha nifatenge 
mbanua Niha Keriso -- lakhõmi khõ 
Keriso. 

24 Matõtõna khõmi wa mi'oroma'õ 
wa'omasimi khõra, ena'õ la'ila fefu banua 
Niha Keriso wa mi'omasi'õ ira ba wa si 
duhu hadia ia zi no masunosuno ba 
khõmi. 

 Sindruhunia, lõ moguna sa'ae usura 
9 zura khõmi sanandrõsa ba dolotolo 
nifa'ohe'õma ba mbanua Niha Keriso si so 
ba Yudea. 

2 Aboto ba dõdõgu wa no somasi 
manolo ami, ba no usunosuno ami ba 
mbanua Makedonia. No uWa'õ khõra, wa 
ira talifusõda si so ba Nakhaya i'otarai 
ndrõfi si lalõ no mama'anõ ira ba wame'e 
tolotolo. Ba fa'aterou dõdõmi andro no 
moi famarou dodo zato khõra. 

3 lada'e ufatenge Dito ba darua dalifusõ 
tano bõ'ð andro khõmi, ena'õ hadia zi no 
usunosuno ba khõmi bõi tobali fayafaya. 
Boro da'õ, ena'õ no mama'anõ ami, no 
uWa'õ khõra wa no mama'anõ ami ba 
halowo dolotolo andre. 

4Ba mangiwa sibai dödõgu, ma so niha 
Makedonia si fao khõgu dania ba ginõtõ 

wangondrasigu ya'ami. Ba na la'ila wa lõ 
nasa sama'anõ ami, alai wa'ailama dania, 
bõrõ me no maWa'õ wa faduhu sibai 
dõdõma khõmi! Ba ya'ami gõi Osa zaila 
dania. 

> Andrõ wa no uWa'õ tõdõgu moguna 
ufowaõwa dalifusõ andre khõmi, ba 
wo'urusi tolotolo si no mifabu'u andro. 
Ufalua da'õ, ena'õ na so ndra'odo dania, 
ba no awai mi'owuloi mbe'elõmi andro. 
Bõrõ zi manõ, oroma wa be'elõmi andro, 
mibe'e ia faoma fa'aohagõlõ, ba tenga 
bõrõ wa nifaso. 

6Mitõngõni! Niha si lõ oya'oya 
mamazaewe tanõmõ, ha ma'ifu ibasi gõi 
mbua. Ba niha soya mamazaewe tanõmõ, 
da'õ zoya mamasi mbua dania. 

”Balazi dõdõ zamõsana ba wame'e. Bõi 
ibe'e si fao fa'abu dodo, ba ma zui hulõ 
nifaso, bõrõ me l'omasi'ð Lowalangi niha 
same'e ba wa'aohagõlõ. 

8 Ba no abõölõ Lowalangi ba wame'e khõmi 
howuhowu irege fahõna, ena'õ oi so mano 
khõmi hadia ia ni'oguna'õ; ba ena'õ so 
zi tõra khõmi, ba wolau si sõkhi, ba ba 
wamuala. 

ISi mane si so ba Mbuku Ni'amoni'õ, 
"No Ifazaewe wame'e ba niha si numana; 

fa'asõkhi dõdõ-Nia lõ mamalõmalõ irugi 
zi lõ aetu." 

10] owalangi zame'e tanõmõ ba zanaru, 
ba õ ni'a soguna khõda. Lowalangi gõi 
zame'e ba sangoya'õ bua zinanõmi, ena'õ 
monõnõ mbua wa'obõwõnmi andro. 

11 Bõrð zi man, fahõna khõmi fefu 
hadia ia irege tola mano mibe'e wanolo 
si fao fa'obõwõ. Ba nibe'emi andro 
nifaosafaosama, no mõi bõrõ wa ato niha 
sangandrõ saohagõlõ khõ Lowalangi. 

12 Me amuata si sõkhi si no mifalua andre 
tenga ha famõnõkhi zo'ambõta mbanua 
Niha Keriso manõ, no tobali bõrõ wa ato 
niha sangandrõ saohagõlõ khõ Lowalangi. 

13 Ba moroi ba wanolo ni'oroma'õmi 
andrõ, ba ato Niha Keriso ba Yudea 
zanuno Lowalangi, bõrõ me la'ila wa lõ 
farõi ami ba Duria Somuso Dodo andro 
sanandrõsa khõ Keriso, ni'o'õmi andro. 
Lasuno gõi Lowalangi bõrõ me sõkhi 
mbõwõmi ba wamuala khõra ba ba niha 
bo'o fefu, hadia ia zi so khõmi. 

14Ba mangandrõ ira salahimi si fao tõdõ 
fangomasi'õ ya'ami, bõrõ Lowalangi si 
sõkhi sibai tõdõ andrõ khõmi. 

15 Ya tasuno Lowalangi ba mbuala-Nia 
andro, si tebai taWa'õ wa'ebua! 

I Ba ya'odo, Faulo, omasido 

| 0 uWa'õ zi sambua huhuo khõmi. 
Ya'odo andre, molo'õ fehede niha, ba 
no sohauhau na fatahõ khõmi, ba hiza, 
barani na ba zarõu. Bõrõ wa'ohauhau ba 
fa'asõkhi dodo Keriso, 

2utõtõna sibai bõi mi'andrõ ena'ö abe'e 
ndra'odo khõmi na luo sodo. Bõrõ no so ba 
dõdõgu wolau sabe'e ba niha sanguma'õ, 
wa fohalõWõma ba ba wangalui õsi 
gulidanõ. 

3 Duhu, wa ba gulidanõ nasa so ndra'aga 
andre, ba hiza fasõndratama tenga molo'õ 
fa'a'ulidanõ. 

+Fangõna ni'oguna'õma ba wasõndrata 
andre, tenga fangõna soroi gulidanõ, 
no fangõna si otarai Lowalangi sabõlõ. 
Faoma fangõna da'õ madudugõ ngawalõ 
watahana niha; mataha fefu ngawalõ 
huhuo fasosota, 

> ba madudugõ ngawalõ wa'aganuno 
ni'otomosi ba wolaWa sindruhu khõ 
Lowalangi. Mafa'u'u ngawal8 gera'era niha 
ba wombali'õ ya'ira solo'õ khõ Keriso. 

6Ba na no a'oi so wolo'õmi, no mafa'anõ 
ndra'aga ba wangotu'õ fefu niha si lõ 
molo'õ. 

7 Ya'aboto ba dodomi zindruhunia. Na 
aro dodo zi samõsa niha wa tana khõ 
Keriso ia, ba ya'ifareso ia mangawuli awo 
wa ibotokhi ba dõdõnia wa ya'aga gõi no 
tana khõ Keriso si mane ya'ia. 

816 ailado na usuno ndra'o ba wa'abõlõ 
andro si no lbe'e So'aya khõma, boro me 
ba wanga'azõkhi ya'ami Ibe'e wa'abõlõ 
andrõ, ba tenga ba wamakiko. 

2L6 omasi ndra'o na miwa'é tõdõmi hulõ 
ufeta'uta'u ami ba zuragu. 

10 | a%a'õ niha, "Surasura Waulo andro 
abe'e ba molakhõmi, ba na so ia ba 
gotaluada sa, ba no sambo fa'abõlõ ia, ba 
huohuonia ba lõ eluaha!" 

VI Ba ena'õö aboto ba dõdõ niha si mane 
da'õ wa na sondra'aga ba gotaluami dania, 
ba fenahõi si mane si so ba zurasurama 
andrõ nifaluama. 

12 Tatu gõi lõ barani ndra'aga mafaomagõ 
ba ma mafaedogõ ndra'aga ba niha 
sanguma'õ sebua ira. Ha wa'abodonia 
ira! La'ehao samõsa zu'asu'a ba la'anu'a'õ 
khõra ya'i zu'asu'a da'o. 

13 Tenga si manõ ndra'aga. Na 
masunosuno ndra'aga, ba lõ matalu'i nola. 
No so ndra'aga ba nola'ola halõWõ si no 

Ihonogõi Lowalangi khoma. Ba farahu ami 
bakha ba nola halowo andro. 

14 Bõrð da'õ, me ma'ondrasi ami awo wa 
ma'ohe Duria Somuso Dodo sanandrõsa 
khõ Keriso ba khõmi, sindruhunia lõ 
nitalu'ima nola'ola halõWõma andro. 

1516 masunosuno ndra'aga ba halowo 
niha bõ'õ si so baero nola'ola si 
no lIhonogõi Lowalangi khõma. Ba 
madõnadõna wa na tedoudou wamatimi, 
ba ebua halõWõ ni'ohalõWõgõima ba 
khõmi, molo'õ ola'ola si no Ifakhoi 
Lowalangi andrõ khõma. 

16 Börõ zi manö tola gõi mafa'ema Duria 
si sõkhi andro ba mbanua bõ'ð misa, 
hewa'ae lõ moguna mangosebua ndra'aga 
ba halõWõ nifalua ba nahia wohalõWõ niha 
bõ'ð. 

17 Bakha ba Mbuku Ni'amoni'õ no tesura, 
"Niha somasi manunonuno hadia ia, ba 
ya musunosuno hadia ia zi no Ifazokhi 
So'aya." 

18 Bõrð me niha nisuno ya'ia niha nisuno 
Zo'aya, ba tenga niha zanuno ya'ia. 

I Mibologo dodomi khõgu, akha 

| | hulo zambo todo ndra'o ma'ifu. 

“No akharikhari sibai dodogu khõmi, 
si mane fa'akharikhari dodo Lowalangi 

ndra'odo. Hulõ nono alawe si lõ sangowalu 
ami, si no ufabu'u wa ufangowalu ba khõ 
nono matua, ya'ia Keriso. 

3Ba mangiwa dõdõgu na elungu 
wangerangerami, ba wa'afarõi khõ Keriso, 
hulõ si mane Khawa mefõna gõi nifaelungu 
ba wa'onekhe gulõ. 

4 Bõrð me oroma wa omasi manö ami 
mitema niha si mõi khõmi, samahaõ 
Yesu bõ'ð — tenga Yesu ni'ombakha'õma 
khõmi. Ba omasi mano gõi ami mitema 
geheha ba "turia somuso dodo" si faehu 
sibai moroi ba Geheha Lowalangi ba ba 
Duria Somuso Dõdõ si no irai mitema 
moroi khõma. 

> Ba dödõgu sa, ba ma'ifu lõ ide'ide 
ndra'o moroi ba "zinenge" tano bõ'ð andro 
sebua! 

6Ba he no ambõ onekhenekhe ndra'o 
fahuhuo, ba hiza, sanandrõsa ba wa'aboto 
ba dodo Lowalangi, ba tenga niha sambo 
todo ndra'o. No ma'oroma'õ khõmi da'õ 
ba ngawalõ hadia ia. 

7 Me luo u'ombakha'õ Duria Somuso 
Dodo andro soroi Lowalangi khõmi, ma'ifu 
lõ ni'andrõgu khõmi wobalazoi ya'o; ba 
boro zi manõ no u'ide'ide'õ ndra'o khõmi. 

Ufalua zi mano ba wangalaWwa'õ ya'ami. 
Hadia tobali horõgu da'õ khõmi? 

8 Me luo mohalõWõ ndra'o khõmi, labe'e 
zoguna khõgu banua Niha Keriso bõ'ð. 
Tola taWa'õ no ubusi dõdõ mbanua Niha 
Keriso bö'õ andro, ba wanolo ya'ami. 

93Na mo'ambõta ndra'o me luo da'ö, 
samõsa lõ nibusigu todo ba khõmi. Fefu 
ngawalõ ni'oguna'õgu no labõnõkhi ira 
talifusõ soroi Makedonia. No u'angenanõi 
sibai, ena'õ lõ ubusi dõdõmi ba ngawalõ 
hadia ia, ba omasido utohugõ zi mano 
ena'õ lõ ubusi dõdõmi dania. 

10 Fanunogu ya'odo andre tebai 
mutayaigõ gofu heza ba mbanua Nakhaya 
misa, bõrõ me so khõgu wamahaõ Keriso 
sindruhu andro. 

11 Hana wa uWa'õ zi manõ? Hadia bõrð me 
lõ omasido ami? |'ila Lowalangi u'omasi'õ 
ami! 

12 Hadia nilaugu iada'e, ba utohugõ, 
ena'õ "sinenge" bõ'ð andre lõ danedanera 
ba wa nunonuno ya'iira, ba laWa'õ wa 
mohalõWõ ira si mane ya'aga. 

13 Niha si mane da'õ, ba no sinenge 
sofaya. SohalõWõ si falimo ira, sanagõ 
fa'atõi zinenge Keriso. 

14Ba lõ sa ahõlihõli dõdõda me lalau 
zi mano, boro me Afõkha samõsa gõi, 
ifaedogõ ia ba mala'ika haga! 

15 Andrõ lõ tobali sibai dõdõda, na 
ifaedogõ ia enoni Gafõkha khõ ndra 
enoni samalua somasi Lowalangi. Ba 
gamozuania latema zulõ si faudu ba 
ngawalõ nilaura. 

16Samuza tõ uWa'õ: Bõi so niha 
sanguma'õ sambo todo ndra'odo. Ba na 
miWa'õ nasa tõdõmi sambo todo ndra'odo, 
ba mitehegõ ato khõgu, ya'odo sambo 
todo andre, da usunodo gõi ma'ifu. 

17 Ba da uWa'õ zi tobali fanunogu ya'o, 
ba hiza tenga sa So'aya zango'ou ya'o 
ba wanguma'õ ya'ia. Ba zanandrõsa ba 
da'e, fahuhuo ndra'odo si mane sibai niha 
sambo todo. 

18 Duhu ato niha sanunonuno ngawalo 
wa'a'ulidané, ba omasido gõi usunodo 
ma'ifu. 

19 Ba mibologõ dödõmi ba niha sambo 
tõdõ andre, boro me ya'ami oi niha 
sagatuatua! 

20 No milulu manõ i'osawuyu ami niha, 
ma i'a golomi ba ihalõ harenia khõmi, 
ba fayawa ira khõmi, ba barani lafalisi 
mbawami! 

21 Aila ndra'odo wamaduhu'õ, wa ya'aga 
andre no ambo fa'abõlõ ba wamalua si 
mano. Ba hadia zi barani lasuno niha bõ'ð 
ba barani gõi ndra'o usuno! (Fahuhuo 
ndra'o hulõ niha sambo todo.) 

22 Niha Heberai'o ira? Ya'odo gõi niha 
Heberai'o. Niha Gizera'eli ira? Ya'odo gõi 
niha Gizera'eli. Nga'õtõ Gaberahamo ira? 
Ya'odo gõi si manol 

23 Enoni Keriso ira? Ba wamondrongomi 
hulõ zi no taya fangerangera ndra'odo, 
ba sindruhunia no enoni sabõlõ sõkhi 
ndra'o moroi ba dané bõ'ð fefu! No abõlõ 
wa'erege dõdõgu wohalõWõ, no asese 
lakurudo, no oya kali labõbõzi ndra'o ba 
asese arakhagõ mate. 

24 No melima kali labobozi ndra'o niha 
Yahudi faoma bõzibõzi ue tõlu ngafulu a 
siWa kali. 

25 Tõlu kali labõzi ndra'o niha Roma; 
no irai latebu kara ndra'odo. No medõlu 
falukhado wa'ahõndrõ nowo ba nasi, ba 
sara luo ba sara mbongi alõmõ ndra'o ba 
nasi. 

26 No oya kali falukha ndra'o gameta'uõ 
ba wofanõfanõgu: ameta'uõ molõ, 
ameta'uõ sorabu, ameta'uõ moroi ba 
niha Yahudi, ba he gõi moroi ba zi tenga 

niha Yahudi, ameta'uõ bakha ba mbanua, 
ameta'uõ baero mbanua, ameta'uõ ba 
nasi, ba ameta'uõ moroi ba dalifusõ 
sofaya, sangotõi ya'ia Niha Keriso, ba 
tenga sa. 

27 No u'õsiagõ wa'abõlõgu ba wohalõwõ 
ba ba wa'erege dodo: asese lõ mõrõ, lõ si 
manga, lõ samadu idanõ, asese falukha 
wa'olofo, fa'o'afu bõrõ wa lõ nukha, ba fa 
lõ nahia omo. 

28Baero da'õ fefu, ero ma'õkhõ u'abusi 
tõdõ mbanua Niha Keriso misa fefu. 

23Na so zi no amomo, ba urasoi gõi 
wa'amomo. Ba na so zaekhu ba horõ, ba 
arasa bakha dõdõgu. 

30 Ba hiza, na lõ tola lõ usuno hadia ia, ba 
nisunogu ya'ia ngawalõ zangoroma'õ wa 
ambõ fa'abõlõgu. 

3116 falimo ndra'odo; Lowalangi, Ama 
Zo'aya Yesu, Ya'ia zamaduhu'õ da'o! 
Nisunosuno dõi-Nia irugi zi lõ aetu. 

32 Me luo so ndra'o ba Ndramaseko, 
ba mbanua da'õ, gubernur samatõrõ si 
so baro mbawa gamatõrõWa Razo Areta, 
ifatenge zaradadu ba wanaro bawa ndruhõ 
mbanua, ba wondra'u ya'o. 

33 Ba ladada ndra'o niha mitou ba 
ragaraga baero gõli kara. Irege aefa ndra'o 
ba danga gubernur andro. 

I Sindruhunia lõ gunania na usuno 
| 2 ndra'o. Ba omasido goi usunodo ba 
ngawalõ ni'oroma'õ Lowalangi khõgu ba 
wama'ele'õ ma ba gangilata. 

2So ni'ilagu samõsa Niha Keriso me 
mewele'õfa fakhe si no numalõ, te yawa 
ba nahia wondrege zalaWa ba zorugo. 

(Lo u'ila hadia botonia sindruhundruhu 
tefazaWa, ba na ha angilata manõ, ha 
Lowalangi zangila.) 

3 Ba ufuli uWa'ö samuza tõ: No u'ila wa 
niha andrõ mufazaWa ba Waradaiso. (Ba 
lõ u'ila hadia botonia sindruhundruhu 
mufazaWa, ma ha angilata mano -- 
Lowalangi manõ zangila). Ba da'õ irongo 
niha andro ngawalõ hadia ia zi tebai laWa'õ 
niha, ba si lõ tola iWa'õ gõi, gofu haniha ia. 

4(12:3) 

> Niha da'õ zomasido usuno, tenga ya'o 
samõsa. Na sanandrõsa ba khõgu, ha ba 
ngawalõ zangoroma'ö wa lo fa'abõlõgu 
zomasido usuno. 

6 Na edõnado sa usunodo, ba lõ omasido 
tobali niha solau faya; ha sindruhu 
zomasido uWa'8. Ba hiza utaha dõdõgu, 

boro me lõ omasido na so niha sanguma'õ 
ebua ndra'o moroi ba zi no i'ila nilaugu, 
ba ma ba zi no irongo fehedegu. 

7Ba ena'ö bõi fayaWa ndra'o börõ 
wama'ele'õ sebua andro khõgu, ba no 
mube'e wõkhõ ba nõsigu, si no amaedola 
fakake Zatana. Fõkhõ da'õ tebe'e khõgu, 
ena'õ igukhugukhui ndra'o, fa bõi fayawa 
ndra'o. 

8 No medõlu kali mangandrö ndra'odo 
khõ Zo'aya ena'õ teheta khõgu wõkhõ 
andrõ. 

9Ba IWa'ö khõgu So'aya, "No U'ebua'ö 
dõdõ-Gu khou ba abõnõ khou da'õ; no 
fondrege wa'abõlõ-Gu andro na bakha 
ba wa'atebai so ndra'ugõ." Da'õ mboro 
wa abõlõ omasido usuno wa'atebaigu, 
boro me ba wa'atebaigu, ba ba ginõtõ 
da'õ urasoi wondrorogõ Keriso ya'o faoma 
fa'abõlõ-Nia. 

10 Andrõ omuso gõi dõdõgu ba 
wa'atebaigu andrõ. Omuso dõdõgu na 
lafakao ndra'o, na falukhado wa'afõkhõ, 
na lagohigohi ndra'o, na falukhado 
wa'atosasa bõrõ Keriso. BOro me ba ginõtõ 
ambo fa'abõlõgu, ba da'o abõlõdo. 

11 Noa sa tobali niha sambo era'era 
ndra'odo — ba ya'ami mboro wa si mano 

ndra'odo. Sindruhunia ya'ami ena'o zi lõ 
tõla lõ manuno ya'o. Hewa'ae lõ eluahania 
ndra'odo, ba lõ sa'atõ ide'ide ndra'o moroi 
ba "zinenge"” andro sebua! 

12 Tandra ba ngawalõ zahõlihõli dodo 
awo halõWõ segebua no mafalua ba 
khõmi, ba wangoroma'õ wa ya'odo gõi 
sinenge. 

13Ba hadia nasa ni'ambõsimi, na 
mufaedogõ ba mbanua Niha Keriso bõ'ð 
ami? Awai mao, ha ba da'e: lõ nibusigu 
tõdõmi ba wame'e soguna khõgu. 
Mibologõ dõdõmi khõgu ba zalagu andro. 

14 lada'e ba zi medõlu no ufa'anö 
ndra'o ba we'amõi khõmi. Ba lõ omasido 
ubusi dõdõmi, boro me tenga haratomi 
zomasido, ha ya'ami. Bõrõ me tenga 
iraono sa zangalui soguna khõ zatuara, no 
satua andro zangalui soguna ba ndraono. 

15 Bõrõ da'õ, ba wa'ohauhau dodo 
utehegõ te'ala fefu hadia ia ba khõmi, 
botogu samõsa na'i gõi utehegõ te'ala ba 
khõmi. Na si manõ wa'omasigu ami, hadia 
atulõ na mi'ambõsi wangomasi'õ ya'0? 

16 Ba hiza fao dõdõmi wa 16 irai ubusi 
dõdõmi. Ba heWa'ae si manõ, so niha 
sangumaõ wa ya'odo andre niha sonekhe; 

wa no abõlõ oya usõndra hare khõmi, 
bõrõ wa'onekhegu andrõ. 

1716 wa tola da'õ! Hadia, bõrõ niha 
nifatengegu khõmi andrõ wa usõndra hare 
khõmi? 

18 No ufatenge Dito we'amõi mangondrasi 
va'ami, ba no ufatenge awõnia dalifusõ 
Niha Keriso andro. Hadia ihalõ harenia 
Dito khõmi? Ya'ia ba ya'o faoma ha sara 
dodoma wohalõWõ5, ba faoma matara lahe 
nawõma! 

19 Tola manõ miwa'é tõdõmi ba zi 
lalõ irugi da'e, wa sango'awõgõ ya'aga 
ndra'aga? Sindruhunia lõ'ð, ya'ami 
ni'omasi'õ! Lowalangi zangila wa fefu zi no 
maWa'õ andro no molo'õ somasi Keriso. 
Ba fefu zi no mafalua no ba wanga'azõkhi 
fa'aurimi. 

20Mangiwa dödõgu alai na ba ginõtõ 
wangondrasigu ya'ami dania, tenga 
somasi ndra'o nisõndragu khõmi, ba 
va'ami gõi tenga somasi ami nisõndrami 
khõgu. Ma no awai so waguaguasa dania, 
ba ma fa'afõkhõ dodo ba ma fõnu, ba ma 
fasosota, ba ma famõbõgõ si lõ duhu, ba 
ma fangõngõngõngõsa, ma fayaWasa, ba 
fa'udusa. 

21 Ata'u ndra'o, ma lhõndrõgõ ndra'o 
Lowalangigu fõnami, ba ginõtõ 
wangondrasigu ya'ami, ba se'e ndra'o 
dania bõrõ me ato ba gotaluami zi no 
mamazõkhi horõö fõna, lõ famalalini era'era 
ba lõ tofalali ira ba lõ labatobato wamalua 
amuata fohorõ, si ta'unõ ba si lõ enahõi. 

TFe'amõigu si medõlu da'e ba 

| 3 khõmi. No musura ba Mbuku 
Ni'amoni'õ, "Na so hadia ia ni'angadugõ, 
ba lõ tola lõ so sasi samaduhu'õ darua 
irugi datõlu niha, awena aro dania fefu 
hadia ia.” 

2 Niha si no mamazõkhi hõrõ fõna, ba 
fefu gõi niha bõ'ð, no uhõnagõ ufangelama 
ira, me mõi ndra'o khõmi no si mendrua 
kali. lada'a, fatua ba zarõu so ndra'o, ufuli 
ufangelama ami, wa na so ndra'o samuza 
tõ, samõsa lõ ba gotaluara zi tola aefa ba 
wanguhuku. 

3 Mi'ila dania dandra, wa sindruhu Keriso 
zi hede ba wehedegu andrõ. Na Keriso 
zamalua hadia ia ba khõmi, lõ llau ba 
wa'ombuyumbuyu, hiza i Iforoma'õ gõi 
kuaso-Nia khõmi. 

4 Duhu, me luo teforõfa la, ba lõ 
fa'abõlõ-Nia, ba iada'a no auri la, bõrõ 
wa'abõlõ Lowalangi. No sambo fa'abõlõ 

gõi ndra'aga ba wa ha sambua ba khõ 
Keriso, ba ba watahõsa khõmi, ba abõlõ 
ndra'aga si fao Keriso, bõrõ wa'abõlõ 
Lowalangi andro. 

> Mitandraigõ misekhegõ dõdõmi ba 
mifareso, hadia sindruhu sauri ami molo'õ 
famatimi khõ Keriso! Lõ tola lõ aboto ba 
dõdõmi wa Keriso Yesu no so ba khõmi! 
-- fabõ'õ na lõ faduhu dõdõmi. 

6Ba manõtõna ndra'o wa aboto ba 
dõdõmi, wa ya'aga andre tenga niha si 
tebai manaha fanandraigõ. 

7 Ba mangandrö ndra'aga khõ Lowalangi, 
ena'õ Itolo ami ba wa lõ mamalua si lõ 
atulõ. Tenga sa ba wangoromaõ, wa 
va'aga andre niha sonekhe ba wamalua 
halõWõ, no ena'õ milau hadia zomasi 
Lowalangi mifalua -- akha hulõ zi kala 
ndra'aga, lõ salania! 

8Tebai malau zi lõ faudu ba zomasi 
Lowalangi; lõ tola lõ ma'o'õ zahulõ. 

9Ebua sa dodoma, na sambo fa'abõlõ 
ndra'aga, ba na abõlõ ami. Mangandrõ 
ndra'aga gõi, ena'õ mo'ahonoa ami. 

10 Da'ð mbõrõ wa usura zura andre, ba 
ginoto lõ ya'o ba gotaluami. Bõrõ da'ð, na 
so ndra'o dania, lõ moguna abe'e ndra'o 
khõmi wangoguna'õ fa'abõlõ si no lbe'e 

So'aya khõgu. No lbe'e wa'abõlõ andro 
soguna ba wanga'azõkhi ya'ami, tenga ba 
wanudugõ. 

11 Ba baero da'õ, ya'ami ira talifusõ, 
ba mi'omusoi'õ dõdõmi ba mi'alui 
wamo'ahonoa. Mitema fefu menemenegu 
andre. Ya ha sara dõdõmi ba atulõ ami 
khõ nawõmi. Lowalangi wa'omasi andrõ, 
ba Lowalangi sangatulõ andro zi faofao 
khõmi. 

12 Faoma mi'owai nawõni si fao fa'omasi. 
La'owai ami banua Niha Keriso sato fefu. 

13 Ya So'aya Yesu Keriso zi lõ mamalõ 
mamahowu'õ ya'ami, ba Lowalangi zi lõ 
mamalõ mangomasi'õ ya'ami, ba ya Eheha 
Lowalangi zi lõ tebulõ fao khõmi fefu! 

14(13:13) 


Galatia 


I Ya'ami ira talifusõ banua Niha Keriso 

ba Galatia. Ya'odo, Faulo, ba fefu 
dalifusõ Niha Keriso si fao khõgu ba da'e, 
manõtõna ndra'aga khõ Lowalangi Amada 
ba So'aya ya'ita, Yesu Keriso zamahowu'õ 
va'ami ba same'e khõmi fa'ohahau dodo. 
Tobali ndra'o sinenge, tenga bõrõ wa no 
latuyu ndra'o niha, ma nifa'ema niha, 
no moroi khõ Yesu Keriso ba Lowalangi 
Amada si no mangorifi Yesu moroi ba ngai 
zi Mate. 

2 (1:1) 

3 (1:1) 

+Ba wolo'õ somasi Lowalangi Amada, no 
Itehegõ mboto-Nia Keriso tobali sumange 
nitaba ba horõda, ena'õ |'efa'õ ita ba nõsi 
gulidanõ andre, si lõ sõkhi. 

> Nisuno Lowalangi irugi zi lõ aetu! 
Yaduhu. 

6 Ahõlihõli sibai dõdõgu wamaigi ya'ami 
ira talifusõ! No Ikaoni ami Lowalangi 
moroi ba wa'ebua dodo Keriso, ba hiza 
iada'e ba no alio sibai mi'erogõ Lowalangi 


ba mi'otahõgõ "duria somuso" dodo bõ'ð, 

moroi ba Duria Somuso Dodo si otarai 
Lowalangi. 

7 Sindruhunia lõ hadõi "duria somuso 
dodo bo'o". Ni'ombakha'õ niha andro si 
moi khõmi, ya'ia "turia somuso dodo" 
sanandrõsa kho Keriso si no lafabalia'õ, 
irege abu dõdõmi. 

8 Ba he na ya'aga, ba ma mala'ika moroi 
ba zorugo zangombakha khõmi "turia 
somuso dodo" bõ'ð andro, si tenga Turia 
Somuso Dodo ni'ombakha'õma khõmi, ba 
si gõna fangelifi Lowalangi zi mano. 

9Si mane si no uWa'õ fõna, si manõ 
gõi ufuli uWa'õ iada'e: Na so niha 
sangombakha khõmi "turia somuso dõdõ 
bö'õ" si lõ faudu ba Duria Somuso Dodo 
si no mitema andro moroi khõma, ba ya 
gõna ia fangelifi Lowalangi! 

10 Hadia, da'ö nitõtõnagu ena'õ 
lafaduhu'õ ndra'o niha? Ma'ifu tenga! Ha 
da'õ nitõtõnagu, ya'ia ena'õ Ifaduhusi todo 
ndra'o Lowalangi. Hadia, bawangai todo 
niha ena'õ la'omasi'õ ndra'o ni'aluigu? Na 
si manõ mbuabuagu, ba no tenga enoni 
Keriso ndra'o. 

11 Ya'aboto ba dõdõmi, ya'ami ira 
talifusõ, wa Turia Somuso Dodo andro 

ni'ombakha'õgu, ba tenga turia si otarai 
niha. 

12 Tenga moroi ba niha utema duria 
andro, ba tenga gõinifaha'ö niha ndra'odo. 
No Yesu Keriso samõsa, si otarai ZOrugo 
zangombakha Turia Somuso Dodo andro 
khõgu. 

13 Noa sa mirongo gamuatagu fõna, me 
solo'õ huku agama niha Yahudi ndra'odo. 
Aboto ba dõdõmi hewisa wa'afaitogu 
ba wolohi banua Lowalangi, ba hewisa 
wa'abe'egu ba wamakiko. 

14Ba wolo'õ huku agama niha Yahudi 
andrõ, no ato utalu'i niwama si faziazia'a 
khõgu. No uforege wolo'õ ngawalõ hada 
ndra tuama. 

15Ba hiza, bõrõ wa'omasi Lowalangi no 
'obini ndra'o me lõ na si tumbu ndra'o, ba 
Ikaonido enoni-Nia. 

16/fa'ele'õ Nono-Nia andro khõgu 
Lowalangi, ena'õ uturiaigõ Duria Somuso 
Dodo sanandrõsa khõ Nono-Nia andro 
ba niha baero. Me luo da'õ lõ omasido 
wangandrõ menemene ba niha. 

1716 gõi si mõido ba Yeruzalema khõra 
si no ofõna sinenge moroi khõgu. Mõido 
ba danõ ndrawa Arabi, I'otarai da'õ 
mangawulido zui ba Ndramaseko. 

18 Tõlu fakhe me no aefa Ikaoni ndra'o 
Lowalangi enoni-Nia, awena mõi ndra'odo 
ba Yeruzalema ba wamalukhaisi Fetero. 
Torõi ndra'o khõnia dua migu wa'ara. 

1916 si falukha ndra'o khö ndra sinenge 
bo'o, ha Yakobo, talifusõ Zo'aya. 

20 Sindruhu nisuragu andre. LO molau 
faya ndra'odo, anehe Lowalangi! 

21 Aefa da'õ awena mõido ba mbanua 
Ziria misa, ba ba mbanua Gilikia. 

22 Me inõtõ da'õ, ba lõ la'ilado nasa banua 
Niha Keriso moroi ba Yudea. 

23 Ha larongo ba niha sanguma'õ, "Niha 
solohi ya'ita fõna, ba ituriaigõ iada'e 
wamati andro, nifakikonia fõna." 

24Ba lasuno Lowalangi börö ndra'o. 

TFele'õfa fakhe furi 6, mangawuli 
2 ndra'o ba Yeruzalema, awo Mbaranaba, 
ba u'ohe gõi awõgu Dito andro. 

2Mõi ndra'o ba Yeruzalema, bõrõ me 
no Ifa'ele'õ khõgu Lowalangi, wa si lõ 
tola lõ mõi ndra'o. Ba walukhata khõ 
ndra sondrõnia'õ si so ba da'õ, ubotokhi 
khõra Duria Somuso Dodo andro si no 
u'ombakha'õ ba niha si tenga niha Yahudi. 
LO omasi ndra'o na halõWõgu fõna, he gõi 
halõWwõgu iada'e tobali zayazaya gõlõ. 

3 Tito andro awõgu, no niha Yunani, lõ 
mu'o'ou ia ba wolo'õ famoto, 

4 hewa'ae so niha zangõhöõndrõgõ sibai 
da'õ. Niha andro no samasoli ya'ira 
ba gorahuada, ba sanguma'õ talifusõ 
ira. Lafasoli ira ba gorahuada, ya'ia ba 
wamareso fangefa andro si no tasõndra, 
boro me ha sambua ita ba khõ Keriso 
Yesu. Omasi ira lafangawuli ita ba lagu 
fõna si mane sawuyu. 

> Ba ma'ifu lõ alulu dodoma khõra, bõrõ 
omasiga marorogõ Duria Somuso Dodo, 
ni'amoni'õ ba khõmi. 

6Hewa'ae si manõ, lõ hadõi ngawalõ zi 
bohou ni'andrõ khõgu moroi khõ ndra si 
so tõi na dali wa'aniha -- me molo'õ ya'o, 
lõ hadõi amaehuta zi so tõi faoma si lð tõi, 
bõrõ me lo Ifaigi mbawa niha Lowalangi. 

/Ba zi tambai da'õ, niha si so tõi andro 
lafaduhu'õ wa no IfohalõWõ ndra'o 
Lowalangi ba wangombakha Turia Somuso 
Dodo ba niha baero, si mane si no 
IfohalõWõ Fetero ba wangombakha Turia 
Somuso Dodo andro ba niha Yahudi. 

SLowalangi zi no mame'e fa'abõlõ khõ 
Wetero ba halowo tobali sinenge andro 
ba niha Yahudi, da'õ gõi zame'e khõgu 

fa'abõlõ ba halowo tobali sinenge ba niha 
baero. 

?Yakobo, Fetero ba Yohane, si no 
amaedola zondrõnia'õ mbanua Niha 
Keriso, aboto ba dõdõra wa Lowalangi 
zi no mame'e khõgu halowo da'e. Ba 
fara'u tanga ira khõ Mbaranaba ba ba 
khõgu, tandra wa'atalifusõta. Ya'ira ba 
va'aga faoma fatehe dõdõma, wa ya'aga 
zohalõWõ ba gotalua soi niha baero, ba 
va'ira ba gotalua niha Yahudi. 

10 So zabõlõ la'andrõ khõma, ya'ia ena'õ 
boi olifu ndra'aga zi numana. Ba omuso 
sibai dõdõgu, me somasido sibai wamalua 
halõWõ da'o. 

11 Me mõi ba Gandriokhia Wetero, ba no 
utegu ia, boro me lð atulõ wolaunia. 

12 Ba mbõrõta, orudu manga ia ba 
dalifusõ si no niha baero. Ba me no so niha 
andro nifatenge Yakobo, ba iheta ia ba 
dalifusõ niha baero andrõ; lõ sa'ae omasi 
ia orudu manga khõra, boro me atau ia 
niha sanguma'õ, wa niha baero lõ tola lõ 
laboto. 

13 Ba talifusõ niha Yahudi tanõ bõ'ð, fao 
gõi mamini tõdõ si mane Fetero, irege 
adõni gõi Mbaranaba ba wamini tõdõ si 
mane ya'ira. 

14 Ba me u'ila wa lõ sõkhi wolaura, lõ 
faudu ba Duria Somuso Dodo andro, ba 
muhededo khõ Wetero fõna niha si so ba 
da'õ fefu, "Na ya'ugõ niha Yahudi no ð'o'ð 
lala wa'auri si mane niha si tenga niha 
Yahudi, ba hana wa õfaso niha bõ'ð ba 
wolo'õ si mane niha Yahudi?" 

15 Duhu molo'ê ba wa'atumbu, no niha 
Yahudi ndra'aga, ba tenga gõi, "niha si 
tenga niha Yahudi si so horõ". 

16 HeWa'ae si manõ, ba aboto ba dodoma 
wa atulõ niha khõ Lowalangi, tenga bõrõ 
ba wolo'õ huku agama (oroisa), ha ba 
wamati khõ Yesu Keriso. Mamati ndra'aga 
khõ Yesu Keriso, ena'õ atulõ ndra'aga 
khõ Lowalangi, bõrõ me famatima andro, 
tenga boro wa ma'o'ð huku agama. 
Samõsa lõ satulõ niha khõ Lowalangi, boro 
wolo'õ huku agama. 

17 Ba wa ha sambua khõ Keriso, 
mohalowo ndra'aga, ena'õ atulõ ndra'aga 
khõ Lowalangi. Ba na no aefa mafalua zi 
manõ, ba oroma nasa ndra'aga wa “niha 
si so horõ" goi si mane niha baero, hadia 
Keriso mboro wa niha si so horõ ndra'aga 
me si mano? Tenga si mano! 

18 Na ufuli sa ufazõkhi huku agama si 
no ududugõ, ba tobali solalõ ndra'o, no 
ufalua zi lõ atulõ. 

19Ba no mate ndra'o, ba huku agama 
andro — ena'o khõ Lowalangi auri ndra'o. 
No muforõfa ndra'o awo Keriso. 

20 Ba sauri iada'e tenga sa'ae ya'o, no 
Keriso zauri ba khõgu. Ba fa'aurigu iada'e, 
ba fa'auri ba wamati khõ Nono Lowalangi, 
si no mangomasi'õ ya'o, ba si no mame'e 
Ya'ia salahigu. 

2116 u'aohasi wa'ebua dõdõ Lowalangi 
andro. Na bõrõ wolo'õ huku agama, wa 
tola atulõ niha khõ Lowalangi, ba no tobali 
zayvazaya gõlõ wa no mate Keriso! 

l He ya'ami talifusõ banua Galatia! Si 

lõ tõdõtõdõ ami! LO ta'ila haniha zi no 
mamaelungu ya'ami? No ubotokhi sibai ba 
dõdõmi geluaha wa'amate Keriso andro ba 
rõfa! 

2Mi'ombakha'õ we khõgu: Hadia moroi 
ba wolo'õ oroisa wa no mitema mege 
Geheha Lowalangi, ba ma boro wa no 
mirongo Duria Somuso Dodo andro si 
otarai Lowalangi ba mamati khõ Keriso? 

3 Hana ami wa lõ tõdõtõdõ! No ba 
Geheha Lowalangi mibõrõtaigõ wa'aurimi 
si bohou andro, ba hana iada'e wa mi'alui 

wamo'ahonoa moroi ba wa'abõlõmi 
samõsa? 

4 Hadia zayazaya gõlõ fefu zi no mitõrõ 
andro? Lo wa tola zayazaya gõlõ! 

>Ibe'e Geheha-Nia khõmi Lowalangi, ba 
wanga'asogõ fa'abõlõ sahõlihõli dodo ba 
khõmi. Hadia, Ifalua Lowalangi da'õ, boro 
wolo'õmi huku agama, ba ma bõrõ wa no 
mirongo Duria Somuso Dodo andro ba 
wamati kho Keriso? 

6 No si mane nisura bakha ba Mbuku 
Ni'amoni'õ sanandrõsa khõ Gaberahamo, 
"Mamati Gaberahamo khõ Lowalangi, ba 
bõrõ wamatinia andrõ, Itema ia Lowalangi 
si mane niha samalua somasi Lowalangi.” 

7Ba ya'aboto sa'ae ba dödõmi, wa niha 
sindruhu ma'uwu Gaberahamo, ya'ia niha 
samati khõ Lowalangi. 

8No ofõna i'ila Buku Ni'amoni'õ, wa 
Lowalangi zamali'õ niha si tenga niha 
Yahudi atulõ khõ Lowalangi na mamati 
ira khõ-Nia. No ofõna mu'ombakha'õ khõ 
Gaberahamo Duria Somuso Dodo andro 
ba wawu'usa li da'e, "Moroi ba khõu, 
Ifahowu'õ dania Lowalangi fefu soi niha ba 
gulidanõ." 

9 Mamati Gaberahamo, ba tefahowu'õ ia. 
Si mano gõi niha samati fefu, tefahowu'õ 
ira awõ Gaberahamo. 

10 Niha solo'õ huku agama, no so barõ 
wangelifi. Noa sa so ba Mbuku Ni'amoni'õ, 
"Dozi niha si lõ molo'õ fefu Huku Agama 
si no so bakha ba zura, niha da'õ ni'elifi 
Lowalangi!" 

1TSamõsa lõ gõi niha satulõ khõ 
Lowalangi, bõrõ wolo'õ huku agama. 
Da'õ no mu'oroma'õ bakha ba Mbuku 
Ni'amoni'õ, "Ha niha si faduhu todo 
khõ Lowalangi, irege sõkhi mangawuli 
gamakhaitania khõ Lowalangi, da'õ zauri!" 

12 Ba tenga moroi ba wamati modanedane 
huku agama andro. Bakha ba Mbuku 
Ni'amoni'õ no musura, wa haniha zolo'õ 
huku agama, da'õ zauri ba huku agama 
andrõ. 

13 No |'efa'õ ita Keriso moroi ba wangelifi 
huku agama andro. Ifalua da'õ ba 
wanehegõ Ya'ia ni'elifi salahida. Bõrõ no 
musura ba Mbuku Ni'amoni'õ, "Ni'elifi dozi 
niha si mate nitaWi ba dola geu." 

14 falua zi manõ, ena'õ howuhowu si no 
Ifabu'u Lowalangi khõ Gaberahamo, tebe'e 
gõi ba niha baero. Ba zi man, ya'ita gõi 

samati khõ Lowalangi, tatema Geheha 
andro si no Ifabu'u Lowalangi. 

15 He ya'ami ira talifusõ! Da ube'e 
dumaduma moroi ba lala wa'auri sero 
ma'õkhõ. Na lalau fawu'u li niha, ba 
fawu'usa li da'õ no mu'aro'õ, ba samõsa 
gõi lõ niha si tola mowu'ai fawu'usa li 
andro, ba ma sonõnõ hadia ia gõi khõnia. 

16 Fawu'usa li Lowalangi, ba no lWa'õ 
khõ Gaberahamo ba ba ma'uwunia. LO 
musura ba Mbuku Ni'amoniõ "ba khõ 
ndra ma'uwu Gaberahamo", eluahania 
niha sato. Nisura ba da'õ ya'ia "ba khõ 
ma'uwumõ", eluahania ha samõsa niha, 
va'ia Keriso andro. 

17 Sedõna uWa'õ, ya'ia da'e: No fawu'u 
li Lowalangi, ba no ofõna mu'a'aro'õ. 
Huku agama nibe'e ba zi õfa ngaotu a 
têlu ngafulu fakhe aefa da'õ, tebai iwu'ai 
zi no mu'a'aro'õ andro awo wa itayaigõ 
wawu'usa li Lowalangi andrõ. 

18 Na buala Lowalangi andrõ modanedane 
ba huku agama, ba tenga buala amabu'ula 
li da'õ. Ba hiza, bõrõ me no Lowalangi zi 
no fawu'u li khõ Gaberahamo, andro wa 
Iamualagõ Lowalangi da'õ khõnia. 

19 Na si manõ, hadia guna wa tebe'e 
huku agama andro? Fanema li ya'ia 

da'õ, wa tenõnõ wame'e huku andrõ ba 
wangoroma'õ olalõwa niha gulidanõ. 
Fa'amoguna huku agama andro ba ha irugi 
we'aso ma'uwu Gaberahamo andrõ, si no 
mutõtõi ba gamabu'ula li Lowalangi khõ 
Gaberahamo. Mala'ika zama'ema huku 
agama andrõ, nifa'ema zi samõsa niha. 

20 Na si manõ, lõ tola lõ dombua fetaro zi 
so, awena moguna samõsa zama'ema. Ba 
hiza, lõ moguna khõ Lowalangi zama'ema, 
boro me Ya'ia samõsa zangohalõWõgõigõ. 

21 Hadia, da'õ geluahania wa si fa'udu 
huku agama faoma amabut'ula li Lowalangi 
andro? Tenga si manol Na tebe'e huku 
agama ena'õ falukha niha wa'auri, ba no 
satulõ niha khõ Lowalangi, bõrõ huku 
agama andrõ. 

22Ba hiza, si mane niWa'õ ba Mbuku 
Ni'amoni'õ, no tefa'u'u manõ fefu niha 
baro mbawa horo. Da'õ mboro wa 
amabu'ula li andro sodanedane ba wamati 
khõ Yesu Keriso, tebe'e ba niha samati 
khõ-Nia. 

23Fatua lõ irugi inõtõ ba wa'afaduhu 
dodo kho Yesu Keriso, no itarogõ manõ 
ita huku agama; hulõ nikuru ita irege 
te'oroma'õ wamati andrõ. 

24 Andrõ bõrõ da'õ, tobali samamaha 
va'ita huku agama andro irugi we'aso 
Keriso, ena'õ moroi ba wamati kho Keriso 
atulõ ita khõ Lowalangi. 

25 Jada'e me no inõtõnia mamati niha khé 
Keriso, ba tenga sa'ae samamaha huku 
agama andrõ. 

26 Bõrð me mamati ami khõ Yesu Keriso, 
ba no sambua ami ba khõ-Nia; boro da'õ 
tobali ami ono Lowalangi. 

27 Ba no mubayagõ idanõ ami ba dõi 
Keriso, bõrõ da'õ no mitema mbuabua 
Keriso ba wa'aurimi. 

28Ba lõ sa'ae amaehuta ba gotaluara 
niha Yahudi faoma si tenga niha Yahudi, 
sawuyu ba si tenga sawuyu, ira matua ba 
ira alawe. Ya'ami fefu ha sambua ba khõ 
Keriso Yesu. 

29 Na khõ Keriso ami ba no ma'uwu 
Gaberahamo ami. Boro da'õ ya'ami zanema 
hadia ia gondrõita si no Ifabu'u Lowalangi. 

1 Ba moguna uhõndrõgõ wangombakha 

wa na ba wa'a'iraono nasa so zanema 
ondrõita, so niha samaigimaigi ba 
sondrorogõ yva'ia gasagasa wa irugi dõfi 
nihonogõi namania. Lafalua khõnia zi 
mane nifalua ba zawuyu, heWa'ae ya'ia 
zindruhunia zokhõ harato andro fefu. 

2 (4:1) 

3 Şi mané gõi ita: G6t6 wa iraono ita, no 
i'osawuyu ita fa'abõlõ geheha gulidanõ 
andro. 

4#Me no irugi inõtõnia andro, Ifatenge 
Nononia Lowalangi ba gulidanõ. Ono-Nia 
andrõ no ni'adonogõ ndra alawe ba no si 
so baro mbawa huku agama. 

> Boro da'õ ihõli niha si so barð mbawa 
huku agama; ba ena'õ tobali ono ita khõ 
Lowalangi. 

6Ba me no ono ami khõ Lowalangi, ba 
no Ifatenge Lowalangi Geheha Nono-Nia 
andro bakha ba dõdõda, ya'ia Geheha si'ao 
andro, "Ama, he Amagu." 

7 Tobali, tenga sa'ae sawuyu ami, no 
ono. Ba me ono ami khõ Lowalangi, Ibe'e 
khõmi Lowalangi ngawalõ zi no Ifa'ano ba 
ndraono-Nia. 

8 Me fõna ba lõ saboto ba dõdõmi 
Lowalangi, da'õ mboro wa no tobali 
ami sawuyu wa'abõlõ lowalangi bõ'õ, ba 
sindruhunia tenga Lowalangi. 

9lada'e, ba no aboto ba dõdõmi 
Lowalangi. Ba hana wa mifuli ami nasa ba 
geheha wa'a'ulidanõ andre, si lõ fa'abõölõ 
ba si numana? Hana wa omasi ami nasa 
ni'osawuyu geheha gulidanõ andro? 

100ji so ngaluo ni'owasainimi, si mané 
gõi mbawa awo ndrõfi. 

11 Aombõ dõdõgu, alai na tobali zayazaya 
gõlõ wa'erege dõdõgu wohalõWõ ba 
khõmi! 

12 He ya'ami ira talifusõ! U'andrõ sibai 
khõmi, ena'õ mi'o'õ zi mane ya'o, me no 
si mane ya'ami gõi ndra'odo. LO nilaumi 
khõgu hadia ia ngawalõ zi lõ sõkhi. 

1316 solifu nasa ami hadia ia mboro 
wa uturiagõ Duria Somuso Dodo andro 
khõmi, ba mbõrõta, ya'ia me no gõnado 
fõkhõ. 

14 Me luo da'õ lõ sanuzu dõdõmi ndra'o, 
hewa'ae fõkhõ ba mbotogu andro no 
tobali fanandraigõ sebua khõmi. No 
mitema ndra'o si mane wanema'õ mala'ika 
Lowalangi, ba ma si mane wanema'õmi 
Yesu Keriso. 

15 Odowadowa sibai dõdõmi me luo da'õ. 
lada'e, heza so wa'odõWadõwa dõdõmi 
andro? Aboto ba dõdõgu wa meluo da'õ 
mitehegõ manõ mikoe hõrõmi ba mibe'e 
khõgu, na tola mena mifalua da'o. 

16 Hadia, no mibali'ê udu ndra'o khõmi, 
boro me no uWa'õ khõmi zi duhu? 

17 Ya'aboto ba döõdõmi wa no terou sibai 
dodo niha bõ'ð andro ba wangalui ya'ami, 

ba hiza no si lo sõkhi gohito dõdõra. 
Edõna ira lafabali ami khõgu, ena'õ terou 
sibai dõdõmi ba wolo'õ khõra. 

18Sõkhi sa na si terou tõdõ ba wangalui 
ngawalõ zi sõkhi, na lõ mamalõmalõ, ba 
tenga ha na so ndra'odo khõmi. 

19 He ya'ami iraonogu ni'omasi'õgu! 
lada'e, no so ndra'o ba wangabu dodo ba 
wo'angeragõ ya'ami. Fa'afõkhõ zi falukha 
ya'odo andro, si mane fa'afõkhõ ba ndra 
alawe na luo tumbu nononia. Ba si lõ aetu 
wanaõgõgu fa'afõkhõ, na lõ mofa'auri 
mbuabua Keriso ba dõdõmi. 

20 Humulu sibai dõdõgu, ena'õ na sodo 
khõmi iada'e, fa tola fahuhuo ndra'odo 
khõmi faoma ngawua wehede bõ'õ si 
sõkhi ba soadu, me lõ u'ila sa'ae hadia 
nilaugu khõmi. 

21 Ya'ami ira talifusõ somasi nifatõrö 
huku agama (oroisa), mifondrondrongo 
hadia niwa'õgu! U'ombakha'õ khõmi hadia 
zindruhunia zi no musura ba zura Huku 
Moze. 

22 Ba da'õ no musura wa dombua nono 
Gaberahamo: Ina nono zi sambua ya'ia 
zawuyu andro, ba ina nono tanõ bdo'o va'ia 
zi tenga sawuyu. 

23 Ono moroi ba ndra alawe si tobali 
sawuyu, no si tumbu boro wa'omasi 
niha. Ba ono, moroi ba ndra alawe si 
tenga sawuyu, tumbu me no amabut'ula li 
Lowalangi. 

24 Tola ni'oguna'ö da'e tobali amaedola. 
Darua ndra alawe si no amaedola dua 
ngawalõ wawu'usa li: si sambalõ, moroi 
ba Hili Zina'i -- ya'ia Hagara; iraono 
ni'adonogõnia tobali sawuyu. 

25 Tobali, Hagara no amaedola Hili 
Zina'i andro, ba dané Arabi. No famaedo 
mbanua Yeruzalema awo nõsinia fefu 
iada'e ia, no tobali sawuyu. 

26Ba Yeruzalema si so ba zorugo, ya'ia 
Yeruzalema si tenga sawuyu, ba ya'ia 
ninada, ya'ita fefu. 

27 Noa sa musura ba Mbuku Ni'amoniõ, 
"Omusoi'o dõdõu ya'ugõ ira alawe si lõ 
ono, si lõ irai wadono! Owuawua'õ dõdõu 
ba lau a'iki, he ya'ugõ si lõ irai afõkhõ 
wodono! Me ira alawe si no irõi fo'omonia 
isõndra dania oya ndraono moroi ba ndra 
alawe si so ira matua." 

28He ya'ami ira talifusõ! No ono 
Lowalangi ami, ni'adonogõ bõrõ 
gamabu'ula li Lowalangi; hulõ si mane 
Giza'aki ami. 

29 Me luo da'õ ono si tumbu molo'é 
fa'omasi niha, ifa'ala nono si tumbu bõrõ 
wa'omasi Geheha Lowalangi, si mano gõi 
iada'a. 

30Ba hadia zi no musura bakha ba Mbuku 
Ni'amoni'õ? Ba da'õ no musura si mane: 
"Tibo'õ ndra alawe sawuyu andro awo 
nononia, bõrõ me ono zZawuyu andro 
tenga sanema ondrõita, si mane nono 
ndra alawe si tenga sawuyu andro." 

31 Andrõ ya'ami ira talifusõ. Ya'ita andre 
tenga ono Zawuyu, no ono zi tenga 
sawuyu, ma ono wangali mboro sisi. 

| Tenga sawuyu ita iada'e, börõ me 

5 no |'efa'õ ita Keriso! Andrõ boi mitehe 
ni'osawuyu ami, mi'a'aro'õ ami ba wangefa 
andro si no mi'okhõgõ. 

2 Mitõngõni, na mifaboto'õ ami, ba 
lõ eluahania Keriso ba khõmi. Ya'odo 
samõsa, Faulo, zanguma'õ da'e. 

3 Samuza tõ ufangelama niha somasi 
niboto, wa ya'ia andro lõ tola lõ i'o'ð huku 
agama ma'afefu! 

“Na ba wolo'õ huku agama mi'alui 
wa'atulõ khõ Lowalangi, ba no mifabali 
ami khõ Keriso. Bõrõ zi mano, tenga baro 
wa'ahakhõ dodo Lowalangi so ami. 

> Na ya'aga, ba madõnadõna wa börõ 
wa'awõsa Geheha Lowalangi ba famati 
khõ Keriso, wa tola atulõ ndra'aga khõ 
Lowalangi. 

6 Bõrð, na khõ Keriso Yesu so ita, ba 
tenga sa'ae amatunõwa sanandrõsa ba 
wamoto ba fa lõ muboto. Ha famati khõ 
Yesu Keriso zabõlõ moguna, ba oroma 
da'õ ba wa'omasida niha bõ'ð. 

7 No si sõkhi wolo'õmi fõna! lada'e, hana 
wa lõ mi'o'õ zomasi Lowalangi? Haniha zi 
no mondrõnisi ya'ami? 

8 Samalua da'õ tenga Lowalangi si no 
mogaoni ya'ami! 

9"Ha ma'ifu danõmõ roti (ragi) ba ahori 
i'aisõni gombõila roti ma'afefu," laWwa'õ 
niha. 

10 HeWwa'ae si manö ba faduhu dödõgu 
nasa khõmi wa lõ tõdõmi bõ'ð baero 
zi mane tõdõgu andre, bõrõ me no ha 
sambua ita khõ Keriso. Ba faduhu dõdõgu 
gõi gofu haniha zamakuyu era'erami, lõ 
tola lõ Ihuku ia Lowalangi dania. 

VI Ba ya'odo andre, ya'ami ira talifusõ, 
hana wa lõ mamalõ la'uduni ndra'o 
na u'ombakha'õ wa moguna wamoto 
andro? Na duhu u'ombakha'õ zi mano, 

ba fanuriaigõgu rõfa Keriso lõ tobali 
amatunõWa. 

12 Abõlõ sõkhi niha samawukaisi tõdõmi 
andro laheta ira ndrotondroto Niha Keriso! 

13 No tekaoni ami, ena'õ tobali ami niha si 
tenga sawuyu. Ba bõi mi'oguna'õ wangefa 
andrõ ba wolulu botomi nifatõrõ wa'omasi 
wangisõ. Ba zi tambai da'õ, ya faoma 
mitolo nawõmi si fao fa'omasi. 

14 Me huku agama ma'afefu no 
te'osambua'õ ba zi sambua li andre, 
"Omasi'õ nawõu si mane fa'omasiu 
ndra'ugõ." 

15 Ba na faoma fasawi ami khõ nawõmi, 
ba mitõngõni, wa si faoma tekiko ami 
dania. 

16Si so ba dõdõgu si mane: Mitehegö 
nifatõrõ Geheha Lowalangi ami, ba bõi 
mi'o'õ wa'omasimi wangisõ andro. 

17 Me fa'udu wangisõ andro ba wa'edõna 
Geheha Lowalangi, ba si mano gõi 
wa'edõna Geheha Lowalangi andro fa'udu 
ba wa'edõna niha. Faoma sa fa'udu zi 
dombua andro, irege tebai milau hadia 
zomasi ami andro. 

18 Ba na Eheha Lowalangi zondrõnia'õ 
va'ami, ba tenga baro mbawa huku agama 
so ami. 

19Ba oroma ba ngawalõ nifalua wa'edõna 
niha andro, ya'ia wohorõ, fa'ara'ira'iõ, 
fohokha, 

20famosumange adu ba fakelemusa; 
fatiusa, fasosota, fa'olohu, alio mofõnu, 
fa'udusa, ba faya'osa; lõ fa ha sara dodo 
ba mangoningonia, 

2 fa'afõkhõ dodo, femabumabu, 
femangamanga, ba hadia na ngawalõ 
dané bê'ê. Ba zanandrõsa ba da'o fefu, 
ba ufangelama ami iada'e si mane 
famangelamagu ami fõna gõi, wa niha 
solau si manõ, lõ tola tobali banua 
Lowalangi. 

22 Ba zi tambai da'õ, na Eheha Lowalangi 
zamatõrõ, ba buania ya'ia wa'omasi, ba 
fa'omuso dõdõ, ba fa'ohauhau, ba fa'ebolo 
dodo, ba fa'asõkhi dodo, ba fa'ebua dodo, 
ba fa lõ farõi, 

23 ba so wangidengide'õ ba famoni. LO 
hadõi huku agama sanenaWa si mano. 

24 Niha si no tobali tana khõ Keriso, ba no 
ibunu mbuambua nõsi andro awo ngawalõ 
wangisõ. 

25 No lbe'e khõda wa'auri si bohou Eheha 
Lowalangi; boro da'õ Ya'ia zi lõ tola lõ 
mamatõrõö fa'aurida. 

26 Boi fayawa ita, boi ta'arö'arõ nawêda, 
ba boi afokho dododa khõ nawõda. 

I He ya'ami, ira talifusõ! Na tesõndra 
6 so niha samalua horõ, ba ena'õ ya'ami 
si so Eheha Lowalangi, mifuli mi'ohe ba 
lala si sõkhi zi mano. Mifalua da'õ si fao 
fa'ohauhau, ba mifaigi fa bõi tetandraigõ 
ami. 

2 Ya faoma mi'onoro noro dodo nawõmi, 
ena'õ ba zi manõ no mi'o'o goroisa Keriso. 

3 Na so samõsa zanguma'õ tõdõnia sebua 
ia, heWa'ae lõ'ð, niha da'õ no ilimo ia 
samõsa. 

#Ya mufareso dozi zamõsana hadia sõkhi 
mbuambuania, ma l8'8. Na si sõkhi ato, 
ba ya mu'omusoi'õ dõdõnia zamõsana ba 
ngawalõ zi sõkhi si no ifalua. Lõ moguna 
ifaedofaedogõ ia ba ngawalõ zi no lalau 
niha bõ'ð. 

> Börõ me ilu'ilu'i noronia zamêsana. 

6 Niha si no manema famaha'ö Keriso, 
ya mululu khõ zamaha'o ya'ia ngawalõ zi 
sõkhi si so khõnia fefu. 

7 Bõi elungu ami. LO ibe'e ni'o'aya la 
Lowalangi! Hadia nitaru niha sa, da'õ gõi 
nibasinia dania. 

8 Na itaru molo'õ amuata niha, ba moroi 
ba gamuata niha ibasi dania wa'amate. Ba 

na itaru molo'õ Eheha Lowalangi, ba moroi 
ba Geheha ibasi dania wa'auri si lõ aetu. 

9 Bõrõ da'ö, bõi atage ita wolau si sõkhi 
andrõ; na lõ atage ita wolau ngawalõ zi 
sõkhi andro, samuza inõtõ dania ba tabasi 
mbuania. 

10 Bõrð da'õ, da talau sa'ae zi sõkhi ba 
niha fefu, fatua so ginõtõ khõda, si ofõna 
sibai ba dalifusõda si ha sara lala wamati 
khõ Yesu. 

11 Ba mihaogõ wanõngõni faosatö da'e, 
nisuragu samõsa ba da'e. 

12 Niha somasi mangofõnai'ö dali zoroma 
ba hõrõ, da'õ zango'ou ya'ami ba wolo'õ 
famoto andro. Ba lalau da'õ, ena'ö lõ 
la'uduni ira ya'ira niha Yahudi bõrõ rõfa 
khõ Keriso andro. 

13 Niha si no mamalua famoto manõ na'i 
ba lõ lago'õ huku agama. Ba omasi sa ira 
na mifaboto'õ ami, ena'õ lasuno ira me 
mi'o'õ wamoto andro. 

14 Ba ya'o lõ manõ ufa'amõi ba dõdõgu 
wanuno ya'o, baero Zo'aya ya'ita Yesu 
Keriso, si no mate ba rõfa. Bõrð me no 
mate la ba rõfa, wa lõ eluahania khõgu 
nõsi gulidanõ andre. Ba sanandrõsa ba 
nõsi gulidanõ andre, hulõ zi no mate 
ndra'o. 

15 Muboto ba ma lõ muboto, lõ moguna. 
Ha niha si bohou zoguna. 

16 Ba niha sanõrõ lala si mane, ba si manõ 
gõi ba mbanua Lowalangi fefu, manõtõna 
ndra'o khõ Lowalangi wa lbe'e wa'ohahau 
dodo ba fa'ahakhõ dõdõ-Nia. 

17 U'andrõ khõmi, boi ya mubusi sa'ae 
dõdõgu niha, haniha ia. Boro me ba nõsigu 
andre so dandratandra wa solo'õ Yesu 
ndra'o. 

18Ya mufahowu'ö ami fefu So'aya ya'ita 
Yesu Keriso. Yaduhu. 


Efesus 


I Banua Niha Keriso ba Nefeso, si lõ 
farõi ba khõ Yesu Keriso! 

2Ya'o, Faulo, sinenge Yesu Keriso, 
boro nilau dodo Lowalangi, utõtõna wa 
Lowalangi Amada ba So'aya ya'ita Yesu 
Keriso zangomasi'õ ya'ami ba same'e 
fa'ohahau dodo khõmi. 

3 Nisuno Lowalangi, Ama Zo'aya ya'ita 
Yesu Keriso! No I'amualagõ khõda ngawalõ 
howuhowu Geheha soroi zorugo, bõrõ me 
ha sambua ita khõ Keriso. 

4 No Ituyu ita Lowalangi ba khõ Keriso, 
fõna wanga'asogõ ulidanõ andre, ena'õ 
tobali ita tana khõ Lowalangi, sohauhau 
ba si lõ sinegu fõna-Nia. Bõrõ wa'omasi 
Lowalangi, 

> no lhõnogõi ita, ena'ö tobali ita ono 
khõ-Nia, ba khõ Yesu Keriso. No da'õ 
zomasi la Ifalua. 

6 Nisuno Lowalangi solakhõmi andro me 
'omasi'õ sibai ita ba khõ Nono-Nia. 

/Bõrõ wa'amate Keriso, no |'efa'õ ita 
Lowalangi; eluahania no |'efa'õ horõda 
fefu Lowalangi. 

8 l'falua khõda da'õ, bõrõ me no l'omasi'ð 
ita, ba fa'omasi da'õ Ihõna khõda safõnu 
fa'atuatua ba fa'aboto ba dodo. 

2Ba zomasi dõdõ-Nia samõsa, no 
Iombakha'õ khõda Lowalangi nilau 
dõdõ-Nia andro si tobini; ohitõ dodo 
si tobini andro si no Ihonogoi i'otarai 
mbõrõta, |'asiwalisi dania fefu ba khõ 
Keriso. 

10 Ohitõ dõdõ-Nia andro ya'ia ba 
wamarahugõ fefu hadia ia, he si so ba 
zorugo ba he si so ba gulidanõ, ha sambua 
ba khõ Keriso si no hõgõ ba khõra. Na 
no irugi inõtõnia dania ba |'asiwalisi 
Lowalangi gohitõ dõdõ-Nia andro. 

11 l'ohalõðŵõðgõigő hadia ia fefu Lowalangi 
dali zomasi la ba angetula-Nia samõsa. 
No Ituyu ita i'otarai mbõrõta, boro 
wa'omasi-Nia ita ba khõ Keriso, tobali 
banua-Nia; 

12 bõrð da'õ, ena'õ va'ita si ofõna 
manõtõna khõ Keriso, tasuno Lowalangi 
andrõ solakhõmi! 

13 Ya'ami gõi ba no tobali banua 
Lowalangi ami, me mirongo goroisa 
Lowalangi andro, ya'ia Duria Somuso Dodo 
andro same'e fangorifi khõmi. No faduhu 
dõdõmi khõ Yesu Keriso, andro wa lbe'e 

dandra wa tana khõ-Nia ami Lowalangi, 
va'ia Geheha-Nia si no ara Ifabu'u. 

14 Eheha andro we'ewe'e dõdõda, wa 
tatema hadia zi no Ifabu'u Lowalangi khõ 
dana khõ-Nia andro. Ba Eheha gõi andro 
zamofanõtõna ya'ita, wa no tobali ita tana 
khõ Lowalangi, nifo'ahonoa-Nia fangefa'õ 
dania. Nisuno Lowalangi bõrõ lakhõmi-Nia 
andro! 

15 Bõrð da'õ, i'otarai me no urongo 
wa mamati ami khõ Zo'aya Yesu, ba 
fa'omasimi mbanua Lowalangi fefu, 

16 ba lõ ubatobato wangandrõ saohagõlõ 
khõ Lowalangi ba khõmi andro. Ero na 
mangandrõ ndra'o ba itõrõ tõdõgu ami. 

17 U'andrõ ena'ö Lowalangi Ama 
Solakhõmi, ba So'aya ya'ita Yesu 
Keriso, zame'e Eheha-Nia khõmi. Eheha 
andrõ dania zangatuatua'õ ya'ami ba 
sangoroma'õ dania Lowalangi khõmi, 
irege aboto ba dõdõmi la. 

18 U'andrõ ena'ö Ibokai wangerangerami 
Lowalangi, muhaga; ena'õ aboto ba 
dõdõmi hadia nidõnadõnami khõ 
Lowalangi, si no mogaoni ya'ami. Ba ena'õ 
mi'ila gõi ha wa'afahõna howuhovu si 
sõkhi andro, si no Ifabu'u Lowalangi ba 
mbanua-Nia; 

ba ha wa'ahõlihõli dõdõda wohalõwõ 
Lowalangi si fao fa'abõlõ-Nia ba khõda, 
va'ita samati. Fa'abõlõ da'õ si mane 
fa'abõlõ 

20ni'oguna'õ-Nia me lsusugi Keriso 
moroi ba ngai zi mate, ba me lbe'e khõ 
Keriso andro dadaoma fondrege zalaWa si 
fagõlõgõlõ khõ Lowalangi ba zorugo. 

21 Fetaro Keriso andrõ no alaWa moroi ba 
wetaro zamatõrõö fefu, yawa zalaWa andro, 
yawa zabolo fefu, yawa duha, ba yawa zi 
so tõi fefu; he sauri ba ginõtö da'e ba he 
sauri ba ginõtõ si so fõna. 

22 No Ifa'u'u fefu hadia ia barõ wa'abõlõ 
Keriso, ba no lbe'e Keriso khõ ndra banua 
Niha Keriso, ena'õ tobali hõgõ ba ngawalõ 
hadia ia fefu. 

23Banua Niha Keriso andro ya'ia mboto 
Keriso, nifo'ahonoa-Nia bõrõ me ya'ia 
samõsa zamo'ahonoa hadia ia fefu. 

l No si mate ami fõna, börõ 
2 wanawõnawõ oroisa Lowalangi, ba no 
si so horõ ami. 

2 Me luo da'õ no mi'o'õ huku si to'õlõ 
ba gulidanõ andrõ; eluahania no mi'o'õ 
wamatõrõ zokhõ fa'abõlõ ba dalu mbanua, 
va'ia geheha si so iada'e sondrõnindrõnisi 

tõdõ niha si lõ omasi molo'ð khõ 
Lowalangi. 

3Me fõna, ya'ita fefu no si mane ya'ira 
gõi; no solo'ð fangisõ nõsida ita ba 
wamalua somasi nõsi awo gera'erada si 
lõ sõkhi. Me luo da'õ gõi no niha si gõna 
fõnu Lowalangi ita, si mane niha bõ'ð. 

4 Ba no fondrege wa'ebua wa'asõkhi dodo 
Lowalangi! 'omasi'õ sibai ita, 

>irege me luo no mate ita börõ 
golalõWada, ba no |'orifi ita awo Keriso. 
Tobali, ha bõrõ wa'ahakhõ dodo 
Lowalangi, wa no auri ami. 

6Börõ me ha sambua ita ba khõ Keriso 
Yesu, no |'orifi ita Lowalangi awõ-Nia, 
ena'õ samatõrõö gõi ita awõ-Nia ba zorugo. 

7 ifalua da'õ Lowalangi, ena'õ ba ginõtõ 
si so fõna, oroma ba niha ha wa'ebua 
wa'ahakhõ dodo Lowalangi andro 
nibe'e-Nia khõda ba khõ Yesu Keriso. 

SFa'ahakhõ dodo Lowalangi, wa no 
auri ami, boro wamati khõ Yesu Keriso. 
Ba tenga moroi khõmi da'õ, no buala 
Lowalangi. Tenga moroi ba mbuabua fa 
bõi isuno ia niha. 

9 (2:8) 

10 Nifazõkhi Lowalangi sa ita, nifazõkhi 
ba khõ Yesu Keriso, ba wamalua buabua 
si sõkhi si no Ihonogõi Lowalangi khõda. 

11 Ira talifusõ si tenga niha Yahudi! 
Mitõrõ tõdõmi ami ba ginõtõ fõna: Ya'ami 
no "niha si lõ muboto”, dali niha Yahudi, 
sanguma'õ si no muboto ira (eluahania, si 
no so tandra nifazõkhi niha ba nõsira). 

12 Me luo da'õ lõ si sambua ami Keriso, 
no niha bê'ê ami si lõ farahu ba mbanua 
Lowalangi andro si no mutuyu. LO si 
te'u'u ami ba gamabu'ula li andro, nilau 
Lowalangi ba mbanua-Nia. No si lõ 
tõtõnafõ ami ba gulidanõ andre ba si lõ 
Lowalangi. 

13 Ba jada'e, me no ha sambua ami 
Keriso, ya'ami si no arõu fõna, no tobali 
ahatõ bõrõ wa'amate Keriso andrõ. 

14Keriso samõsa wangatulõda. No 
I'orudugõ niha Yahudi awo zi tenga niha 
Yahudi tobali ha sambua soi. Fa'udusa si 
no amaedola goto'oto õli samabali ya'ira, 
no Idudugõ Keriso ba wa'amate-Nia. 

1> Huku agama Yahudi awo gamakhoita 
andro no lheta Keriso, ena'õ si dombua soi 
andro tobali ha sambua soi niha si bohou, 
tobali sambua ba khõ Keriso. Da'o lala 
Keriso ba wanga'asogõ fangatulõ. 

16 No i'osambua'd Keriso zi dua ngasi 
niha andro ba wa'amate-Nia ba rofa, ba 
l'atulõ'ð ira khõ Lowalangi, irege taya 
ngawalõ wa'udusa andrõ. 

17Da'o mboro wa so Keriso ba 
wangombakha Turia Somuso Dodo 
fangatulõ andro ba khõmi, he ba khõmi 
si tenga niha Yahudi si no arõu khõ 
Lowalangi fõna, ba he gõi ba niha Yahudi 
si no ahatõ khõ Lowalangi. 

18 Ba khõ Keriso, ya'ita fefu — he niha 
Yahudi ba he niha si tenga niha Yahudi -- 
tola tefahatõ ba khõ Nama bõrõ Geheha 
Lowalangi andro. 

19 Bõrð da'õ, tenga sa'ae niha bõ'ö 
ami, ma si fatewu. No fagõlõgõlõ ono 
Mbanua Lowalangi ami fefu iada'e. No 
ndrotondroto zoroiyomo Lowalangi ami. 

20 Ni'otomosi ba dete danedane si no 
latou'õ ira sinenge ba ira sama'ele'õ ami, 
ba zi no tobali danedane ba watalinga 
Keriso Yesu. 

21 Ya'ia zama'anõ ma'asambua domosa 
andro tobali omo (osali) Lowalangi 
ni'amoni'õ ba khõ Zo'aya. 

22 Bõrõ me ha sambua ami ba khö Keriso, 
ba te'otomosi ami gõi awo niha bõ'ð, 

tobali sambua omo khõ Lowalangi, ba da'õ 

torõi Lowalangi awõ Geheha-Nia. 

3 T Andrõ bõrö da'õ, ya'odo, Faulo, niha 
nikuru bõrõ Keriso, soguna khõmi 

ya'ami niha si tenga niha Yahudi. 

“Tatu no mirongo wa Lowalangi ba 
wa'ebua dõdõ-Nia andro, zame'e khõgu 
halowo soguna khõmi. 

3 No Ifa'ele'ð ba 'ombakha'ö khõgu nikhoi 
dõdõ-Nia andrõ si tobini. (Sanandrõsa 
ba da'e no musura moroi yaWa ba 
wa'adogodog0, 

4ba na mibaso, ba tola aboto ba dõdõmi 
zi tobini andro khõ Keriso, si mane 
fangi'ilagu.) 

> Ba gõtö fõna lõ irai la'ombakha'õ ba 
niha zi tobini andrõ, ba iada'e Eheha 
Lowalangi zi no mangoroma'õ khõ ndra 
sinenge ba ira sama'ele'õ khõ-Nia. 

6 Da'e zi tobini andro: Ba Duria Somuso 
Dodo andro fao niha si tenga niha Yahudi 
wanema howuhowu soroi Lowalangi 
nihõnagõ khõ ndra niha Yahudi; faoma 
ndrotondroto mboto andrõ ira si ha 
sambua, ba fao gõi ira wanema hadia zi 
no Ifabu'u Lowalangi ba khõ Keriso Yesu. 

7 No Ibe'e khõgu mbuala Lowalangi -- 
va'ia halõWõ — fanuriaigõ Turia Somuso 

Dodo andro. Utema mbuala andro ba 
wa'abolo Lowalangi si no mohalowo bakha 
ba mbotogu. 

8 Ba gotalua mbanua Lowalangi ma'afefu, 
ya'o wondrege zide'ide. Ba hewa'ae si 
mano no Ibe'e khogu Lowalangi mbuala 
da'e; ya'ia da'o halowo ena'õ u'ombakha'o 
ba zi tenga niha Yahudi Duria Somuso 
Dodo wa no a'oi so hadia ia khõ Keriso, ba 
lõ ahorihori; 

Iba ena'ð gõi bõrõ ndra'o tola aboto ba 
dodo niha fefu hewisa Lowalangi, sombõi 
fefu hadia ia andro, wamalua si no Ifakhoi, 
si no tobini i'otarai mborota ba niha 
gulidano. 

10 Somasi Lowalangi, ena'õ bõrõ mbanua 
Niha Keriso, aboto ba dodo zamatõrõ 
ba dalu mbanua ngawalõ wa'atuatua 
Lowalangi. 

11 falua da'ö fefu Lowalangi dali zi no 
Ihonogõi gõtõgõtõ wa'ara, nifalua-Nia ba 
khõ Yesu Keriso, So'aya ya'ita. 

12 Moroi ba wamati khõ Yesu Keriso, ba 
ba wa ha sambua khõ-Nia, lõ aiwo ita 
wangondrasi Lowalangi si fao famati. 

13Börö da'õ, angandrõWagu ya'ia da'ö: 
bõi abu dõdõmi ba wamakao si gõna 

ya'o, boro ami; bõrõ me da'o fefu, no ba 
wanga'azõkhi ya'ami. 

14 Andrõ bõrõ da'õ ubalõduhini tou dané 
fõna Nama. 

15 Moroi khõ-Nia latema gamuata si 
faehu, he ngambatõ ba zorugo ba he 
ngambatõ ba gulidanõ. 

16 Mangandrõdo, ena'õ Ibe'e khõmi 
wa'abõlõ dodo Lowalangi fondrege 
zolakhõmi, ba Geheha-Nia. 

17 Ena'õ bõrõ wamatimi khõ Yesu Keriso, 
'onahia dõdõmi Keriso, ba mufodanedane 
awõ wa mufatõrõ wa'aurimi ba wa'omasi. 

18 Mangandrõ ndra'odo, ena'õ tola aboto 
ba dodo mbanua Lowalangi fefu, ha 
wa'ebolo ba ha wa'anau awo wa'alaWa ba 
wa'abakha wa'omasi Keriso, 

19 si tebai ikhamõ era'era niha ba 
wangi'ila. Ena'õ aboto ba dõdõmi wa'omasi 
Keriso andro, irege fahõna khõmi wa'auri 
Lowalangi andrõ si no mo'ahonoa. 

20 Ba wa'abõlõ Lowalangi sohalõWõö bakha 
ba dõdõda, tola Ifalua Lowalangi zi tõra 
moroi ba ni'andrõda, ba ma ni'era'erada. 

21 Ya nifosumange Lowalangi ba mbanua 
Niha Keriso sagõtõö fa'ara, ba khõ Yesu 
Keriso. Nisuno Lowalangi irugi zi lõ aetu! 
Yaduhu. 

TAndrõ bõrõ da'õ -- ya'o nikuru 

4 andre, nikuru bõrõ halõWõ Zo'aya -- 
u'andrõ sibai khõmi: mitõrõ zinangea lala 
molo'õ fetaromi, si mane niha si no Ikaoni 
Lowalangi. 

2Ya'a'oi so khõmi wa lõ fayaWa, awo 
wa'asõkhi dodo ba fa'ebolo dodo. 
Miforoma'õ wa'omasimi ba wanolo awõmi. 

3Mi'oigõ dõdõmi, ena'õ lõ mamalõ ami 
ba wa'atulõ, ba ena'õ terorogõ wa ha sara 
dõdõmi si no Ifatumbu'õ Eheha Lowalangi. 

4Ha sambua mboto, ba ha sambua 
Geheha. Ba zi ha sambua fanõtõna gõi 
tekaoni ami. 

> Ha samõsa Zo'aya, ba ha sambua 
wamati, ha sambua wamayagõ idanõ, 

6ba ha sambua Lowalangi si tobali 
Ama ba niha fefu. Ya'ia Zo'aya gulidanõ, 
sohalõWõ ba ngawalõ hadia ia fefu, ba 
samatõrõ fefu hadia ia. 

7 Ba dozi ita, no mube'e wa'ebua dodo 
dali ndrohundrohu mbuala Keriso andrõ. 

8 Bakha ba Mbuku Ni'amoni'õ no musura, 
"Me numalõ la miyaWa ba nahia salaWa, 
ato l'ohe nikuru; ba no lbe'e mbuala ba 
niha." 

9 Na laWwa'õ numalõ "la miyawa" eluahania 
ba mbõrõta no numalõ la mitou irugi nahia 
wondrege tano si tou gulidanõ andre. 

10 Ba Ya'ia si no numalõ mitou andro, 
Ya'ia gõi zi numalõ miyaWa irugi nahia 
wondrege zalaWa moroi ba mbanua si 
vaWa, irege mo'õsi gõlia ma'afefu ba 
we'aso-Nia. 

11 Ba Ya'ia "zame'e buala ba niha"; so 
nibali'õ-Nia sinenge Osa, sama'ele'õ Osa; 
sangombakha Turia Somuso Dodo Osa, 
samahaõ Õsa, ba sondrorogõ banua Niha 
Keriso. 

12 falua da'e fefu ba wama'anõ banua 
Lowalangi fefu, ena'õ tobali sohalõWõ 
khõ Lowalangi, ba ba wangotomosi boto 
Keriso andro. 

13 Ba zi manõ, ha sambua ita fefu bõrõ 
wamati si fagõlõ andro, ba fa'aboto ba 
dõdõda Nono Lowalangi. Ba tobali ita niha 
so'ahonoa fa'ebua, i'tugu ara ba itugu 
mo'ahonoa si mane Keriso. 

14Ba tenga sa'ae iraono ita nifaheuheu 
ba nifangõrõngõrõ nangi wamahaõ andro 
soya ngawalõ moroi ba niha sobou tõdõ. 
Lafaelungu niha ba walimosara. 

15 Lõ'ð! LO tola lõ ta'oroma'õ zindruhu si 
fao fa'omasi, ena'õ ba ngawalõ hadia ia 

fefu itugu mo'ahonoa ita si mane Keriso, 
si no hõgõ khõda. 

16Barõ wamatõrõ-Nia, tefa'anõ sõkhi 
fefu ndrotondroto mboto andrõ, ba 
dozi oi tefakhaikhai zamõsana. Ba na 
dozi ndrotondroto oi mohalõWõ8 dali 
zinangeania, ba fefu ndrotondroto mboto 
andro manõi tobali mo'ahonoa, ba abõlõ 
ba wa'omasi. 

17 Börö da'õ ba dõi Zo'aya, da'e niWa'õgu 
ba nihõndrõgõgu fanguma'õ: boi sa'ae 
si mane amuata niha si lõ aboto ba 
dodo Lowalangi gamuatami, so'angeragõ 
fayafaya. 

18 Fangerangerara no ogõmigõmi. LO 
saboto ba dõdõra wa'auri andro si no lbe'e 
Lowalangi, boro me ma'ifu lõ fa'atuatuara 
ba wangila hadia ia khõ Lowalangi. No si 
manõ ira bõrõ wa'abe'e hõgõra. 

19 No lõ fa'ailara sa'ae, irege saila ita 
gamuatara, ba somasi dõdõra wamalua 
horõ. 

20Ba niha si no aboto ba dodo Keriso, 
tenga si manol 

21 No mirongo zanandrõsa khõ-Nia! Ba si 
mane ira nifahaõ-Nia, no mufahaõ gõi ami 
sanandrõsa ba mbuabua Lowalangi si so 
khõ Yesu! 


EFESUS 4.22 -29 14 


22 Bõrð da'ð miheta niha si tohõna andro 
khõmi, sanõrõö lala fõna, nifakiko wangisõ 
andrõ samaelungu. 

23 Ya tebohouni dõdõmi ba era'erami 
ma'afefu. 

24 Ena'õ amuata niha si bohou 
gamuatami, niwõwõi molo'õ khilikhili 
Lowalangi; ya'ia wa'atulõ dodo, fa lõ 
sinegu, ba fa'aduhu. 

25 Andrõ bõrõ da'õ, ya'ami fefu, faoma 
sindruhu miwa'õ khõ nawõmi. Bõi sa'ae 
milau waya khõ nawõmi, bõrõ me no 
faoma ndrotondroto mboto Keriso ita. 

26Na mofõnu ami, bõi tobali umbu 
wa mifazõkhi horõ. Boi mi'oma'õkhõi'õ 
wofõnu, 

27 ena'õ lõ monaha Gafõkha. 

28Niha sasese managõnagõ, lõ tola lõ 
ibato wanagõnagõ sa'ae. Abõlõ sõkhi na 
mohalõWõ ia si fao fa'atulõ, ena'õ isõndra 
gõnia, ba ena'õ tola ibe'e wanolo ba zi 
numana. 

23 Ba na fahuohuo ami, ba bodi mi'oguna'õ 
wehede sogoro ita. Mifake wehede 
si sõkhi, soguna ba wanga'azõkhi ba 
ba wanolo niha bõ'8. Fehede si mano 
da'õ i'a'asogõ zi sõkhi ba dodo niha 
samondrong0. 

30Bõi mibusi dodo Geheha Lowalangi. 
No mufotandra ami Eheha, tandra wa 
tana khõ Lowalangi ami. Eheha da'õ gõi 
we'ewe'e dodo khõmi wa i'ondrasi dania 
ami Luo Wangefa andrõ. 

31 Miheta ba dõdõmi wa'afõkhö dodo, 
fa'abao dodo ba fõnu. Bõi sa'ae fasosososo 
ami ba falelelele. Bõi so sa'ae wa'afatuwu 
khõmi nawõmi, awo danõ bõ'õnia. 

32Ba zi tambai da'õ, ya faoma sõkhi 
dõdõmi ba mihaogõhaogjõ li khõ nawõmi, 
ba faoma mi'efa'õ zala nawõmi, si mane 
fangefa'õ Lowalangi olalõWa khõmi ba khõ 
Keriso. 

| Ya'ami no ono omasi'õ khõ Lowalangi, 

5 boro da'o lõ tola lõ mi'oigo dodomi 
wolo'o tulada Lowalangi. 

2 Mitõrõ lala wa'omasi andrõ, si mane 
fangomasi'õ Keriso ya'ita. No Itehegõ la 
salahida, si tobali ame'ela ba sumange 
samohua khõ Lowalangi. 

3 Banua tana khõ Lowalangi ami. Börõ 
da'õ, ngawalõ wohorõ, ngawalõ gamuata si 
lõ sõkhi, ma zui fa'erõhõ, tenga sinangea 
so ba gotaluami. Bõi so niha sanguma'õ 
wa no mifalua zi mano. 

4 Tenga sinangeania khõmi wanõtöi 
fehede sogoro ita, ba ma fehede 

sanandrõsa ba wohorõhorõ, ba ma fehede 
si lõ enahõi. Si sõkhinia na mangandrõ 
saohagõlõ ami khõ Lowalangi. 

> Mihaogõ wanõngõni: niha sohorõhorõ, 
ma so'amuata si lõ sõkhi, ma fa'erõhõ 
(amuata si mano da'o faoma ira 
zamosumange adu), lõ tola tobali ia 
ono mbanua ba gamatõrõWa Keriso ba 
Lowalangi. 

6 Bõi ya mufaelungu ami huohuo si lõ 
boto. Da'e zamobõrõö fõnu Lowalangi ba 
niha si lõ molo'õ khõ-Nia. 

7 Bõrõ da'õ, bodi man fahuwu ami ba niha 
so'amuatagõ si mano. 

8 Noa sa ba zogõmigõmi so ami fõna. 
lada'e no tobali ami banua Zo'aya, boro 
da'õ no ba haga so ami. Andro boro da'õ 
mitõrõ lala haga andro. 

9 Moroi ba haga andro tumbu ngawalõ 
gamuata si sõkhi ba satulõ fõna Lowalangi. 

10Mi'oigõ dõdõmi wangalui somasi 
Zo'aya. 

11 Boi mifalua gamuata si lõ boto, 
nifalua niha sauri ba zogõmigõmi. Abõlõ 
sõkhi na mifaehagõ ba haga gamuata ba 
zogõmigõmi andrõ. 

12 (Börö me nilaura andro ba zi tobini, ba 
no saila ita wamatun.) 

13 Fefu hadia ia nifa'ele'õ ba haga, ba oi 
oroma dania. 

14Ba fefu hadia ia zoroma, ba no 
muhaga. Da'õ mboro wa laWa'8, "Faoso, 
he ya'ugõ si no moro, ba fazaWa'õ moroi 
ba wa'amate! No humaga Keriso yaWamõ." 

15Bõrõ da'õ, mi'angenanõi sibai 
gamuatami. Bõi hulõ niha si bodo ami; ya 
si mane niha satuatua ami. 

16 Mihaogõ wangoguna'õ inõtõ andro si 
so khõmi, bõrõ me no si lo sõkhisõkhi 
ginõtõ da'e. 

17 Bõi bodo ami, ba mifareso hadia 
zomasi Zo'aya. 

18 Bõi mabu ami agu, bõrõ me ifakiko 
dania ami da'õ. Ya Eheha Lowalangi 
zangolohuni ya'ami. 

19Mi'oguna'õ wehede moroi ba zinunõ, 
moroi ba zinunõ fanuno khõ Zo'aya, ba 
ngawalõ wahuhuosa nifaluami. Mi'anunõ 
si fao fa'omuso dodo ba wanunonuno 
So'aya. 

20Ba gofu hadia ia, bõi mifamalõmalõ 
wangandrõ saohagõlõ khõ Lowalangi 
Ama, ba dõi Yesu Keriso, So'aya ya'ita. 

21Ba wamosumange Keriso, ena'õ faoma 
mifosumange nawõmi. 

22Fo'omo ira alawe, ya'i'o'õ li ndra 
matuania, hulõ na li Zo'aya. 

23Bõrõ me no hogo ndra alawe ndra 
matua andrõ, si mane Keriso gõi, no hõgõ 
mbanua Niha Keriso, ba Ya'ia samõsa gõi 
Razo Sangorifi ba mbanua Niha Keriso, si 
no boto-Nia. 

24 Hulõ si mane folo'õ mbanua Niha 
Keriso li Keriso, si manõ gõi ndra alawe ba 
ngawalo hadia ia fefu, lõ tola lõ la'o'ö li 
ndra matua. 

25 Ya'ami ira matua, mi'omasi'õ ndra 
alawemi, si mane fangomasi'õ Keriso 
mbanua Niha Keriso, awo wa no ltehegõ 
mboto-Nia salahi mbanua Niha Keriso 
andro. 

26 |falua da'ê Keriso ba wangehaogo 
banua Niha Keriso faoma famahaõ-Nia 
ba famayagõ idanõ, ena'õ Ibe'e ira khõ 
Lowalangi, tobali banua-Nia ni'amoni'õ. 

27 Ba zi manõ, lbali'õ molakhõmi ba 
ohauhau mbanua Niha Keriso andro tano 
fõna-Nia, si lõ sinegu ba fango'aya hadia 
ja. 

28Sj manõ gõi ndra matua, lõ tola lõ 
"omasi'õ wo'omonia ira alawe, hulõ 
mbotonia samõsa. 


EFESUS 5.29-6.3 19 


29 (Lõ irai so niha si lõ mangomasi'õ 
botonia. Hiza i, irorogõ ba ihaogõhaogõ, 
si mane fondrorogõ Keriso gõi banua-Nia. 

30 Aboto ba dödõda da'õ, me no 
ndrotondroto mboto Keriso ita.) 

31 Ba Mbuku Ni'amoni'õ no musura, 
"Andrõ irði namania awo ninania ira matua, 
ba molemba dõdõnia khõ wo'omonia 
ira alawe, ba tobali ha sambua zi darua 
andro." 

32 Abakha sibai geluaha wehede da'o. 

Ba ufakhai da'o ba gamakhaita Keriso ba 
mbanua-Nia. 

33 Ba daroma li da'ö so gõi gamakhaitania 
ba khõmi: Ya mu'omasi'õ wo'omonia 
ira alawe dozi zamõsana, si mane 
fangomasi'õnia botonia samõsa, ba si 
mano gõi wo'omo ira alawe ya mu'oigõ 
dõdõnia wamosumange fo'omania ira 
matua. 

l He ya'ami iraono! Me no solo'õ Keriso 
6 ami, ba lõ tola lõ mi'o'õ li ndra satuami, 
me da'õ zinangea mifalua. 

2"Fosumange namau awo ninau" da'õ 
zi fõfõna goroisa nibe'e Lowalangi si fao 
amabu'ula li: 

3"Ena'õ ohauhau dõdõu ba anau nosou 
ba gulidanõ". 

4 Ba ya'ami, ira ama! Bõi mi'andrõ wõnu 
ndraonomi. Tobali, mi'ebua'õ ira ba goigoi 
si sõkhi ba ba wamahaõ [Zo'aya. 

> He ya'ami sawuyu! Mi'o'ö li zokhõ 
va'ami ba gulidanõ andre. Milau da'õ 
si fao famosumange ba folo'õ, awõ 
wangodõdõgõ, hulõ na khõ Keriso milau. 

6Bõi ha na lafaigifaigi ami milau zi manõ, 
ena'õ lasuno ami niha. Ena'õ na si mane 
enoni Keriso ami, solo'õ somasi Lowalangi 
moroi ba dodo. 

7 HalöWõ nifaluami ba wa'a'sawuyu andro, 
ba ya mi'ohalõwõgõigõ ia si fao fa'omuso 
dodo, hulõ na khõ So'aya, ba tenga ba 
niha. 

SMitõngõni wa dozi niha, he sawuyu, 
ba he si tenga sawuyu, itema zulõ dania 
moroi khõ Zo'aya, ba ngawalõö zi sõkhi si 
no ifalua. 

9Ba ya'ami sokhõ sawuyu! Ena'õ si 
mano gõi ami ba zawuyumi. Mibõhõli 
wametameta'u ya'ira. Mitõngõni, wa he 
va'ami ba he sawuyumi andro, faoma ha 
sambua zokhõ ya'ami, ya'ia Zo'aya ba 
zorugo. LO khõ-Nia famaigi bawa niha. 

10 Afuriatania, ba mi'abe'e'õ ami ba 
wa'abõlõ si no misõndra khõ Zo'aya, bõrõ 
me no ha sambua ami khõ-Nia. 

11 Mi'oguna'o fefu wangõna ba wasuwõta 
andro, si no Ibe'e Lowalangi khomi, ena'o 
abe'e ami ba wolawa fa'onekhe Gafokha. 

12 Börõ me fasõndratada tenga ba wolawa 
niha, no ba wolawa ngawalõ wa'abõlõ 
zatana sangokhõgjõ inoto si lõ sõkhisõkhi 
andre. TalaWa wa'abõlõ geheha si lõ 
sõkhisõkhi, samatõrõ talu mbanua si 
yawa. 

13 Börõ da'd, iada'e, mi'oguna'ö fefu 
wangõna ba wasuwõta andrõ si otarai 
Lowalangi, ena'õ ba ginõtõ si lõ sõkhisõkhi 
andro tola milaWa wa'abõlõ nudu. Ba ena'õ 
na no awai wasõndratami irugi gafuriata, 
sabõlõ nasa ami. 

14 Ba mifa'anõ ami. Mibali'õ bõbõlõwimi 
wa lõ farõi khõ Lowalangi, ba baru si'õli 
khõmi wa'atulo dodo. 

15 Badagahemi ya'ia wama'anõmi ya'ami 
ba wangombakha Turia Somuso Dodo, 
solohe fa'ohahau dodo. 

16 Ero inõtõ mi'oguna'õ wa'afaduhu 
dõdõmi andro khõ Zo'aya tobali fangõna 
ba watelesa; fao famati tola mibunu nono 
wana zatana andro so'alitõ. 

17 Takula si'õli khõmi wangorifi, ba fõda 
Eheha Lowalangi khõmi daroma li-Nia. 

18 Milau da'õ fefu si fao fangandré, ba 
wangandrõ fanolo soroi Lowalangi. Ero 
inõtõ mi'angandrõ molo'õ fondrõnia'õ 
Geheha Lowalangi ya'ami. Bõi mamalõ 
mi'amanõ, awo wa lõ mitehe mitou'õ 
ami ba danga nudu. Mi'angandrõ salahi 
mbanua Lowalangi fefu. 

19Ba mi'angandrõ gõi salahigu, ena'õ 
ba ginõtõ fahuhuo ndra'o, Ibe'e khõgu 
Lowalangi wehede si fenahõi. Ba ena'õ lõ 
aiWõ ndra'o ba wangombakha si tobini 
andro moroi ba Duria Somuso Dodo. 

20Bõrõ Duria Somuso Dödõ andro wa no 
tobali tengetenge ndra'o, ba iada'e no so 
bakha ba gurunga. Mi'angandrõ ena'õ lõ 
aiWõ ndra'o fahuhuo, ba wangombakha 
Turia Somuso Dodo andro, si mane si lo 
tola lõ uWa'0. 

21 Tikhiko andrõ, talifusõda ba enoni si lõ 
farõi ba halõWõ Zo'aya, i'ombakha'õ khõmi 
dania ngawalõ hadia ia zanandrõsa khõgu, 
ena'o aboto ba dõdõmi hewisa ndra'odo 
awo halõWõgu. 

22 Da'ö mboro wa ufatenge ia khõmi, ba 
wangombakha ya'aga khõmi fefu, ena'õ 
terara dõdõmi. 

23Ya Lowalangi Ama, ba So'aya ya'ita, 
Yesu Keriso zame'e fa'abõlõ khõmi ena'õ 

ha sambua ami ba faoma mi'omasi'õ 
nawõmi, awo wa lõ farði ami ba wamati ba 
khõ Keriso. 

24 Ya'lfahowu'ð Lowalangi ami fefu 
sangomasi'õ So'aya ya'ita Yesu Keriso, 
fa'omasi si lõ tola taya. 


Filipi 


| Ya'ami ira talifusõ banua Lowalangi 

ma'afefu si so ba Wilifi, si no ha 
sambua ba khõ Keriso Yesu. He gõi ira 
talifusõ sondrõnia'õ ba enoni mbanua 
Niha Keriso! Ya'o, Faulo, awo Dimoteo, 
enoni Keriso Yesu, 

2 matõtõna wa Lowalangi, Amada, ba 
So'aya Yesu Keriso zamahowu'õ ba same'e 
fa'ohahau dodo khõmi. 

3Ero na itõrõ tõdõgu ami, ba lõ 
mamalõmalõ u'andrõ saohagõlõ khõ 
Lowalangi. 

4 Ba ero na mangandrö ndra'odo salahimi 
fefu, ba omuso dõdõgu wangandrõ. 

>U'andrõ saohagõlõ khõ Lowalangi, bõrð 
me no mitolo ndra'o wangombakha Turia 
Somuso Dodo soroi Lowalangi i'otarai 
mbõrõta irugi iada'e. 

6Si no mamõrõgõ mege halowo si sõkhi 
andro khõmi ya'ia Lowalangi. Ba faduhu 
dõdõgu wa Ya'ia dania zanohugõ halowo 
si sõkhi andro irugi awai ba Luo Wangawuli 
Yesu Keriso. 

7 No so so ba dõdõgu ami fefu. Tobali no 
sinangeania na si mano dõdõgu khõmi, 
me no fao ami fefu awõgu ba wanema 
buala Lowalangi andro nibe'e-Nia khõgu, 
he iada'e, ba we'asogu bakha ba gurunga, 
ba he gõi ba ginõtõ na so ndra'odo baero 
ba wamaduhu'õ awo wanga'aro'õ Turia 
Somuso Dodo andro. 

8 No humulu sibai dõdõgu falukha khõmi, 
bõrõ wa'omasi andrõ soroi Yesu Keriso 
samõsa. Lowalangi zamaduhu'õ, wa 
sindruhu fefu niWa'õgu andrõ. 

9? Da'e wangandrõgu salahimi: ena'õ itugu 
tedou wa'omasimi Lowalangi andrõ ba 
fangomasi'õ awo ba fa'aboto ba dodo 
sindruhu, ba ba ngawalõ wa'atuatua fefu. 

10 Ba da'õ mi'ila mitimba tõdõmi hadia zi 
sõkhi, ba sõkhi gõi wa'aurimi, lõ ta'unõWa, 
ma fangadugõ hadia ia na Luo wangawvuli 
Keriso andro. 

11 Ba ena'ö fahõna khõmi mbuabua 
wa'atulõ dodo andro soroi Yesu Keriso; 
irege nifolakhõmi ba nisuno Lowalangi. 

12 Omasi ndra'o na aboto ba dõdõmi, wa 
ngawalõ zi no alua khõgu, no tobali bõrõ 
wa abõlõ teboloso Duria Somuso Dodo 
andro. 

13 Lualuania, fefu zaradadu sanaro omo 
razo ba ha wa'ato niha b5'õ si so ba da'e, 
aboto ba dõdõra, wa lakuru ndra'o, bõrõ 
me enoni Keriso ndra'odo. 

14Ba ba wa'asogu ba ba gurunga andrõ 
no tobali ato dalifusõ samati si tedou 
fa'afaduhu dodo khõ Zo'aya, irege lõ 
fa'ata'ura ba wangombakha taroma li 
Lowalangi andro. 

15 Duhu, so sa õsa ba gotaluara 
zangombakha Keriso bõrõ wa'afõkhõ 
dodo ba somasi fasoso, ba hiza tano 
bo'o Osa sa laombakha'õ Keriso moroi ba 
wa:asõkhi dodo. 

16 Lafalua da'õ bõrõ wa'omasira 
Lowalangi ba he ya'o, me aboto ba dõdõra 
wa no Lowalangi zi no mamatenge ya'o ba 
wamaduhu'õ wa atulõ Duria Somuso Dodo 
andro. 

17 Niha bõ'ð la'ombakha'ð Keriso bõrõ me 
so gohitõ dõdõra si lõ sõkhi; la'ombakha'õ 
Keriso ba wangalui harera samõsa. LaWa'õ 
tõdõra, na lalau da'õ, ba itugu monõnõ 
wa'abu dõdõgu bakha ba gurunga. 

18 Ba hiza lõ salania! Gofu helawisa 
sa'atõ, he lalau da'õ bõrõ gohitõ dodo si 
sõkhi, ba he gõi bõrõ gohitõ dodo si lõ 
sõkhi, ba te'ombakha'õ sa'atõ Keriso; boro 

da'o omuso mano dõdõgu. Ba lõ mamalõ 
si manõ wa'omuso dõdõgu, 

19 me aboto ba dödõgu, wa bõrð 
wangandrõngandrõmi ba fanolo Geheha 
Yesu Keriso andrõ, tola aefa ndra'o dania. 

20 Somasi dõdõgu ba nitõtõnagu 
va'ia ena'õ boi tobali zayazaya gõlõ 
wohalõWõgu. Hiza i, utõtõna enaõ ero 
inõtõ, lõ mendrua manõ iada'e, lõ mano 
fa'aiWõ khõgu, irege ba zi ma'afefu 
fa'aurigu -- he sauri ba he si mate ndra'o 
-- tefolakhõmi Keriso. 

21Ohitõ wa'aurigu, ya'ia Yesu Keriso! Ba 
hare khõgu wa'amate. 

22Ba na ba wa'auri ba gulidanõ andre, 
tola ufalua halõWõ sabõlõ moguna, ba lõ 
u'ila hadia nifiligu. 

23 Lafadõni ndra'o ba zi dombua balé 
andro. Omasido urõi gulidanõ andre ba 
sodo kho Keriso, me no da'õ zi sõkhi sibai; 

24 ba abõlõ sõkhi gõi na so ndra'o ba da'e 
soguna khõmi. 

25Faduhu sibai dõdõgu ba da'õ. Bõrõ 
da'õ, u'ila, wa sinangea torõi ndra'o ba 
khõmi, ba wanolo ya'ami, ena'8 abõlõ ami 
ba omuso dõdõmi ba wamati khõ Zo'aya. 

26Börö da'õ, na mangawulido zui khõmi 
dania, ya'ami si no ha sambua kho Keriso, 

ba fahõna khõmi gumbu wa'omuso 
dõdõmi ba khõgu. 

27 Soguna iada'e, ya'ia ena'õ mihaogõ 
mbuabuami si faudu ba Duria Somuso 
Dodo andro khõ Keriso. Ba zi manõ, he lõ 
u'ila na tola falukha ndra'o khõmi ba na 
lõ'õ, urongo wa no aro wa ha sara dõdõmi 
ba fagohisami ba gohitõ dodo andro si 
ha sambua, ya'ia ba wamati molo'õ Turia 
Somuso Dodo soroi Lowalangi. 

28 Ba ena'õ lõ manõ aiWõ ami; bõi 
mi'ata'ufi nudumi. Ba wolau si mano no 
mi'oroma'õ khõra wa ya'ira zi te'ala, ba 
ya'ami zi mona. Lowalangi samõsa zame'e 
fa'amõna andro khõmi. 

23No Ibe'e khõmi mbuala Lowalangi, 
tenga ha ena'õ mamati ami khõ Keriso, 
ena'õ gõi mitaõgõ wamakao andro boro 
Keriso. 

30 lada'e fao gõi ami awõgu ba 
wasõndrata; ya'ia wasõndrata si no 
irai mi'ila khõgu fõna, ba si lõ aetu 
u'ohalõWwõgõigõ irugi iada'e, si mane si no 
mirongo iada'e. 

l No sabõlõ ami, me no ha sambua 
2 ami Keriso. Terara dodomi ba ngawalo 
hadia ia, bõrõ me |'omasi'õ ami Keriso! 
No nifatoro Geheha Lowalangi ami, ba no 

goi faoma mi'omasi'o ba mihakhosi todo 
nawõmi. 

“Na si manõ, ba mi'osindruhugõ 
wangomusoi'õ tõdõgu gõi ba ngawalõ 
da'e: Ya ha sara dõdõmi, si fao fa'omasi ba 
fangerangera ba ohitõ dodo si ha sambua. 

3Bõi milau hadia ia bõrõ wangalui tana 
khõnia zamõsana, ma ba wanuno ya'ia. 
Ena'õ moroi ba wangidengide'õ ya'ebua 
dõdõ zamõsana khõ nawõnia moroi 
khõnia. 

*Bõi ha soguna khõnia i'angeragö 
zamõsana, soguna khõ nawõnia ya 
mu'angeragõ. 

> Ya simane todo Yesu Keriso, ya simanõ 
gõi dõdõmi: 

6 Sindruhunia no si fagõlõ la khö 
Lowalangi, ba hiza, lõ Irasoi wa 
fa'alowalangi-Nia andrõ sinangea 
murorogõ. 

7 Hiza i, Iheta khõ-Nia da'o fefu, ba tobali 
fagõlõ la si mane sawuyu, tobali si mane 
niha la, auri si mane niha gõi. 

8 l'ide'ide'ð la, ba molo'õ la khõ Lowalangi 
irugi wa'amate -- fa'amate ba rõfa. 

°Da'õ mboro wa no lbali'õ salaWa sebua 
la Lowalangi, awo wa no |'amualagõ 

khõ-Nia kuaso andro sebua moroi ba 
kuaso bõ'ð fefu. 

10 Ba ba wamosumange Yesu, fefu zi so 
ba zorugo, ba he si so ba gulidano awo zi 
so baro dané, latuhi dano ba wangalulu 
khõ-Nia. 

11 Ba fefu da'ö oi laWa'õ bewera wa 
no So'aya Yesu Keriso; ba zi mano no 
tefolakhõmi Lowalangi. 

12 Börõ da'õ, ya'ami ira talifusõ ni'omasi'õ, 
si mane folo'õmi ligu me luo so ndra'o 
khõmi, ena'õ si mano gõi abõlõ mi'o'õ 
ligu iada'e me no fandrõndrõu nahiada. 
Bõi farði ami wolo'õ khõgu. No l'orifi ami 
Lowalangi, andrõ mi'osindruhugõ ena'õ 
mo'ahonoa wa'ohahau dõdõmi. Ba milau 
da'õ si fao famosumange ba folo'õ khõ 
Lowalangi, 

13 bõrð me Lowalangi samõsa 
zanga'asogõ ba dõdõmi he fa'edõna 
ba he famalua somasi dodo Lowalangi. 

14 Ba mi'ohalõWwõgõigõ fefu hadia ia, ba 
boi mikokokoko ba ma fasoso. 

15Ba zi mand no mi'oroma'õ wa ono 
Lowalangi ami si lõ sinegu, sohauhau ba 
satulõ ba gotalua niha sabila todo andre 
si lõ sõkhi ba si so horõ. Ba ba ginõtõ 
mifa'ema khõra duria wangorifi andrõ, ya 

tobali ami haga khõra, sohagaini ulidanõ. 
Na auri ami si mane da'õ, ba so dania 
danedanegu ba wangomusoi'õ tõdõgu 
ba khõmi, na luo mangawuli Keriso. 
Da'õ dandrania, wa tenga zayazaya gõlõ 
wa'erege dõdõgu ba halõWõgu andro, so 
mbuania. 

16 (2:15) 

17 Hewa'ae labunu ndra'o, ba labe'e 
ndrogu tobali fasumangeta nifaduwa yaWa 
ba dete zumange nibe'emi khõ Lowalangi, 
tandra wa faduhu dõdõmi khõ-Nia. Na 
duhu lõ tola lõ zi mano, ba u'andrõ 
saohagõlõ ba da'õ ba omuso dõdõgu 
awõmi. 

18 Ba ya simanõö gõi ami, mi'andrõ 
saohagõlõ ba mi'omusoi'õ dõdõmi awõgu. 

19 Ba faduhu dõdõgu, wa börõ wanolo 
Zo'aya Yesu, ba wa'alio ufatenge khõmi 
Dimoteo andrõ, ena'õ terara dõdõgu na 
urongo duriami. 

20Ha Timoteo niha si so ba da'e 
si fagõlõgõlõ todo khõgu, ba 
sindruhundruhu mangonorogõ todo 
va'ami. 

21 Fefu niha bõ'ð, ba ha soguna khõra 
samõsa la'onorogõ todo, ba lõ la'onorogõ 
tõdõ zoguna khõ Keriso. 

22Ya'ami samõsa zi no mangila tandra, 
wa moguna Timoteo andro. No i'ododogo 
sibai wohalowo awogu ba wanuriaigo Turia 
Somuso Dodo andro soroi Lowalangi. 
Ya'aga si darua andro hulo mano nono ba 
ama. 

23 Andrõ bõrõ da'õ, me no aboto ba 
dõdõgu hewisa lualua farakarogu andre, 
i'anema'ð ufatenge ia dania khõmi. 

24 Faduhu dõdõgu, wa bõrõ wanolo 
Zo'aya, ba wa'alio gõi so ndra'o ba 
wangondrasi ya'ami. 

2> Ba sanandrõsa khõ dalifusõda 
Efaforodito, si no mifatenge ba wanolo 
ya'o, uWa'õ tõdõgu moguna ufatenge 
ia mangawuli khõmi. Talifusõda andro 
no awõgu ba halõWõ ba awõgu ba 
wasõndrata. 

26 No humulu sibai dödõnia khõmi fefu, 
ba abu dõdõnia me no mirongo duria wa 
mofõkhõ ia. 

27Ba duhu sa, wa no mofõkhõ ia, 
arakhagõ mate. Ba no lhakhõsi todo ia 
Lowalangi; ba tenga ha ya'ia, no ya'odo gõi 
õsa, ena'õ boi itugu abõlõ wa'abu dõdõgu. 

28Da'õ mbõrõ wa abõlõ sibai omasido 
gõi wamatenge ya'ia mangawuli khõmi, 

ena'õ ifuli omuso dõdõmi, na mi'ila ia, ba 
ahono gõi dõdõgu. 

29 Andrõ mitema'õ ia si fao fa'omasi dodo, 
me notalifusõ ba wamati. Mifosumange 
fefu niha si mane ya'ia. 

30Ba wangai halõWö Keriso, no irai 
arakhagõ mate ia; ibe'e nosonia salahimi 
ba wanolo ya'o. 

I Baero da'õ, ya'ami ira talifusõ, 
mi'omusoi'õ dõdõmi bõrõ me no ha 
sambua ami Z0'aya. LO sa abua gõlõgu ba 
wamuli manura khõmi hadia zi no usura 
khõmi; bõrõ me soguna ba wangorifi 

va'ami. 

2 Mi'angelama ba 'nasu' andro, ya'ia niha 
samalua si lõ atulõ, samorege ba niha 
wamoto andrõ. 

3 Ba sindruhunia ya'ita sa zi no manema 
famoto si lõ tebulõ andrõ, tenga ya'ira. 
Tafosumange Lowalangi si fao fondrõnia'õ 
Geheha Lowalangi samõsa, ba ta'andrõ 
saohagõlõ boro me no ha sambua ita Yesu 
Keriso. Ba lõ faduhu dõdõda ba ngawalõ 
wamalua halõWõ si ha soroma baero. 

*Sindruhunia tola mano faduhu dõdõgu 
ba wamalua halõWõhalõW8 da'8. Bõörõ na 
so zanguma'õ tõdõnia wa so danedanenia 
saro ba wamaduhusi todo halowo si ha 

soroma ba hõrõ andro, ba no mendrua 
manõ ndra'o. 

> No laboto ndra'o me irugi Walu bongi 
ndrõfigu. Niha Gizera'eli ndra'odo, mado 
Mbeniami; niha Heberai'o sindruhu 
ndra'odo. Ba ngawalõ wolo'õ huku agama 
Yahudi, ba Farizai'o ndra'odo. 

6 Abõlõ sibai na'i muhi'a dõdõgu ba 
wamakao banua Niha Keriso. Na lafaigi 
dali huku agama niha Yahudi, ba no ya'o 
zabolo atulo, lõ sinegu khõgu. 

7 Tobali bõrõ Keriso, wa fefu niWa'õ 
dõdõgu fõna haregu, no tobali te'alagu 
iada'e. 

8 Ba tenga sibai ha da'õ; fefu hadia ia, 
ba no tobali fa'ate'alagu, uWa'õ tõdõgu. 
Ba hadia ia zi so khõgu iada'e ba no 
sebua boli: ya'ia wa'aboto ba dõdõgu Yesu 
Keriso, So'aya ya'o. Boro Keriso, wa no 
utayaigõ fefu hadia ia. Ba uwa'o tõdõgu 
sasao da'õ fefu, ena'õ tola usõndra Keriso, 

Jawõ wa sindruhundruhu ha sambua 
ndra'o khõ-Nia. Amakhaita si sõkhi khõ 
Lowalangi lõ sa'ae u'alui si fao folo'õ huku 
agama. lada'e, no si sõkhi gamakhaitagu 
khõ Lowalangi, me faduhu dõdõgu khõ 
Keriso. Amakhaita si sõkhi andrõ moroi 

khõ Lowalangi so, sodanedane ba wamati 
khõ Keriso. 

10 Ha sambalõ wondrege zomasido sibai 
va'ia ena'o aboto ba dõdõgu Keriso, ba 
falukhado wa'abõlõ sanusugi Ya'ia moroi 
ba ngai zi mate. Omasido fao ba wamakao 
andro khõ-Nia, ba fagõlõgõlõ ndra'o 
khõ-Nia ba wa'amate-Nia. 

11 Ba udõnadõna wa tesusugi ndra'o 
dania moroi ba ngai zi mate, ba wa'auri 
andro. 

1216 uWa'õ wa no ukhamõ, ba ma no 
mo'ahonoa ndra'odo. Ba utohugõ i wolohi 
ba wanõndra buala andro si no lhõnagõ 
Yesu Keriso. Ba da'õ no Ira'u ndra'odo, 
ena'õ tobali ndra'odo tana khõ-Nia. 

13 Tatu manõ, he ya'ami ira talifusõ, lõ 
uWa'õ tõdõgu wa no usõndra mbuala 
andro. Ba ha sambalõ nilaugu, ya'ia da'õ 
u'olifuagõ zi no numalõ ba ugohi zi so 
fõnagu. 

14 Da'õ mboro wa fagohi manõ ndra'o 
ba wogamõ sawato afuriata andro, ba 
wanõndra femõna, ya'ia wa'auri ba zorugo; 
ba da'o Ikaoni ita Lowalangi ba khõ Yesu 
Keriso. 

15Ba fefu ita si no mo'ahonoa dali wa'auri 
ba wa'alowalangi, lõ tola lõ si manõ ita. 

Ba na so ba gotaluami zo'era'era bdo'o, ba 
Lowalangi dania zamotokhi ba dõdõmi. 

16 Hewa'ae si manõ, ba mitõngõni da'e: 
Lo tola lõ ta'o'õ dumaduma si no tatema 
irugi ginõtõ da'e. 

17 He ya'ami ira talifusõ fefu! Mi'ohia'õ 
wangodumadumagõ ya'odo. No mabe'e 
dumaduma sindruhu, boro da'õ mihaogõ 
wanõngõni niha sangodumadumagõ 
va'aga. 

18 No asese u'ombakha'õ khõmi, ba ufuli 
uWa'õ nasa si fao fe'e, wa ato niha si fatiu 
todo khõ Keriso, niforõfa andro. 

19 Amozua wa'auri niha si manõ ba 
fa'atekiko, bõrõ me somasi nõsira 
ni'olowalangigõra. Ba solohe ya'ira ba 
wa'aila da'õ ni'omusoi'õra todo; ha 
so'amakhaita ba ngawalõ hadia ia zi so ba 
gulidanõ ni'era'erara. 

20 Ba ya'ita, no ono mbanua Zorugo. 
Moroi ba da'õ dania gõi tohare Razo 
Sangorifi ya'ita, So'aya Yesu Keriso. Ya'ia 
nidõnadõnada si fao fehulu dodo. 

21 Botoda si lõ mofa'abõlõ andre ba si 
tola tekiko, da'õ nibali'õ Keriso dania 
tobali si mane boto-Nia andro solakhõmi. 
Tola Ifalua da'õ fefu, bõrõ me so khõ-Nia 

wa'abõlõ ba wame'e barð mbawa-Nia fefu 

hadia ia. 

4 T Andrõ bõrö da'õ, ya'ami ira talifusõgu 
ni'omasi'õ, ya simanõ wehulu dõdõmi 

ba wamati khõ Zo'aya. No humulu sibai 

dõdõgu khõmi! Ya'ami wuawua dõdõ 

khõgu, irege omuso dõdõgu. 

2 Talifusõ Gowedia ba Zitikhe! U'andrõ 
sibai khõmi ena'õ ha sambua dõdõmi si 
mane niha samati khõ Keriso. 

3 Ba u'andrõ gõi khõra awõgu si IO farõi, 
ena'õ mitolo ndra alawe si darua andre. 
No la'oigõ dõdõra wohalõWõ awõgu ba 
wangombakha Turia Somuso Dodo soroi 
Lowalangi; si mane Kelemeno awo dané 
bo'o fefu aWõgu wohalõWõ5. Tõitõira no so 
bakha ba Mbuku Niha Ni'orifi. 

#Ya lõ mamalõ wa'omuso dõdõmi börõ 
me no ha sambua ami Z0'aya, ufuli uWa'õ: 
mi'omusoi'õ dõdõmi! 

> Ya'aboto ba dõdõ niha fefu wa'asõkhi 
dõdõmi andro. No ahatõ we'aso Z0'aya. 

6Ba boi mibusi tõdõ hadia ia. Ba 
ngawalõ hadia ia, mi'angandrõ ba miWa'õ 
ba wangandrõ ni'andrõmi andro khõ 
Lowalangi. Hadia zoguna khõmi, ba 
mi'ombakha'õ mano kho Lowalangi, si fao 
fangandrõ saohagõlõ. 

7 Ba hiza, fa'ohahau dodo khõ Lowalangi 
si lõ ikhamõ fa'abõlõ gera'era niha, 
zondrorogõ tõdõmi ba era'erami si no ha 
sambua ba khõ Keriso andro. 

8 Aefa da'õ, ba mifo'õsi wangerangerami 
ngawalõ zi sõkhi ba sinangea nisuno: ya'ia 
ngawalõ zindruhu, soadu, satulõ, sadõlõ, 
sami ba dodo niha, ba buabua si sõkhi. 

2Ba mifalua gofu hadia zi no mitema 
ba wamahaõ moroi khõgu; he moroi ba 
wehedegu ba ma moroi ba mbuabuagu. Ya 
faofao khõmi Lowalangi, sokhõ fa'ohahau 
dodo. 

10 Ba lala wa'aurigu si no ha sambua ba 
khõ Zo'aya andro, urasoi sibai wa'omuso 
dodo, ba zi lalõ ba awena iada'e so ginõtõ 
khomi wo'angerago ya'odo. Tenga da'o 
zedõna uwa'o wa no mi'olifugõ ndra'o; noa 
sa mifatoutou tõdõmi ndra'odo, ba hiza 
lõ inõtõ khõmi wangoroma'õ fa'omasimi 
andro. 

11 Uwa'o da'e, tenga me mo'ambõ'ambõta 
ndra'o, noa sa to'õlõð ndra'o ba wamonokhi 
va'o ba ngawalõ zi so. 

12 No utõrõ wo'ambõ'ambõta, ba he 
gõi fa'afalawu. Ba no aboto ba dõdõgu 
lala ba wamaondragõ gofu hadia ia gõi; 


FILIPI 4.13 -16 16 


he fa'amokhõ, ba he fa'anumana, he 
fa'afahõna ba he fo'ambõta. 

13 Utoro da'õ fefu, si fao fa'abõlõ si no 
Ibe'e khõgu Keriso. 

14 Ba no mitolo ndra'odo bakha ba wa'abu 
dõdõgu; ba fefu nilaumi andro ba no si 
sõkhi. 

15 Ya'ami ira talifusõ si so ba Wilifi! Mi'ila 
samõsa, me urõi Makedonia mbõrõta, me 
awena sibai te'ombakha'õ Duria Somuso 
Dodo andro, ha ya'ami zi lõ aefa'aefa 
manolo ya'o; ha ya'ami zi fao awõgu ba 
wanaõgõ hare ba fa'ate'ala. 

16 Me so ndra'o ba Desalonika, ba 
udõnadõna sibai wanolo, no tõra samuza 
mifa'ohe'õ wanolo khõgu. 

17 Ba tenga da'õ geluaha wa ha somasi 
manema buala ndra'odo. Somasi ndra'o 
ena'õ u'ila mbua same'e hare khõmi. 

18 Noa sa ahori utema fefu -- ma tõra 
na'i moroi ba zabõnõ khõgu! Fefu mbuala 
si no mifa'ohe'õ khõgu andrõ, no utema 
moroi khõ Gefaforodito. lada'e no a'oi so 
zoguna khõgu. Buala si otarai ami andro 
no sumange samohua si sõkhi sibai, nibe'e 
khõ Lowalangi, ba nitema Lowalangi si fao 
fa'omuso dodo. 

19 Lowalangi nifosumangegu andro, si 
fahõna fokhõ ba khõ Yesu Keriso, zame'e 
fahõna dania zoguna khõmi. 

20 Nisuno Lowalangi Amada, götõgõtõ 
wa'ara! Yaduhu. 

21Mifa'ema wangowaigu ba mbanua 
Niha Keriso si ha sambua ba khõ Keriso. 
La'owai gõi ami fefu ira talifusõda si fao 
awõgu ba dae. 

22Ba la'owai ami fefu banua Niha Keriso 
si so ba da'e, ba si ofõna sibai moroi ba zi 
so yomo ba gõdo Kaisaro andrõ. 

23 Ba ya So'aya ya'ita, Yesu Keriso 
zamahowu'õ ya'ami fefu. 


Kolose 


I Ya'ami banua Lowalangi si so ba 

Kolose si lõ farõi ba si ha sambua ba 
khõ Keriso! Ya'odo, Faulo, sinenge Yesu 
Keriso, -- si no Ituyu Lowalangi -- awo 
dalifusõ andrõ Timoteo, madõnadõna wa 
falukha ami wa'ebua dodo ba fa'ohauhau 
dodo khõ Namada Lowalangi. 

2 (1:1) 

3 No marongo wamatimi khõ Yesu Keriso 
ba fa'omasimi mbanua Lowalangi fefu. 
Da'õ mboro na inõtõ mangandrõ ndra'aga 
salahimi, lõ mamalõmalõ ma'andrõ 
saohagõlõ khõ Lowalangi, Ama Zo'aya 
va'ita Yesu Keriso. 

4(1:3) 

> Mamati ami ba so khõmi wa'omasi, 
boro me mitõtõna hadia zi no Ihõnagõ 
Lowalangi ba zorugo khõmi. No mirongo 
zanandrõsa ba da'õ, me te'ombakha'õ 
khõmi Duria Somuso Dodo sindruhu andro 
soroi Lowalangi. 

6 Turia Somuso Dõdõ andro soroi 
Lowalangi teboloso ba gulidanõ 
ma'asagõrõ, ba no tefahowu'õ wa'auri 

niha boro Duria Somuso Dodo andro, si 
mane si no alua ba wa'aurimi. l'otarai 

ba mbõrõta me mirongo duria wa'omasi 
Lowalangi andro, ba no fatõfa ba dõdõmi, 
ba da'õ no tefahowu'õ wa'aurimi. 

7 Da'ö ni'ombakha'õ Gefafera khõmi, 
awõma ni'omasi'õ andro. Enoni Keriso ia 
si lõ farði ba halõWõ soguna khõda. 

8 Moroi khõnia marongo wa'omasimi 
andrõ soroi ba Geheha Lowalangi, irege 
mi"'omasi'õ mbanua Lowalangi. 

3 Da'ð mboro wa lõ mabato wangandrõ 
salahimi, i'otarai me marongo duriami. 
Ma'andrõ khõ Lowalangi ena'õ 'amualagõ 
khõmi wa'atuatua ba fa'aboto ba dõdõ 
Eheha Lowalangi, irege mi'ila hadia zomasi 
Lowalangi. 

10Börõ da'õ mifaudugõ ba zomasi 
Lowalangi gamuatami, ba bõi 
mifamalõmalõ wangomusoi'8 tõdõ- 

Nia, irege ba ngawalõ hadia ia fefu 
mi"owua mbuabua si sõkhi. Ba ena'õ 
monõnõ gõi wa'aboto ba dõdõmi 
Lowalangi. 

11 Ena'õ ba wa'abõlõ soroi Lowalangi 
andro solakhõmi te'abolo'o ami, ba 
wanaha ngawalõ wamakao, si fao fa'ebolo 
dodo ba fa'omuso dodo 

12 awõ wangandrõ saohagõlõ khõ Nama. 
BOro me Ama andro zama'anõ ya'ami 
wanema hadia ia zi no Ihõnagõ Lowalangi 
ba mbanua-Nia ba gamatõrõWa-Nia si no 
muhaga. 

13 No |'efa'õ ita Lowalangi ba wa'abõlõ 
zogõmigõmi, |'ohe ita ba wa'abõlõ 
wamatõrõ Nono ni'omasi-Nia andro. 

14Ba Ono-Nia andro zangefa'õ ya'ita; 
eluahania no te'efa'õ fefu horõda. 

15 Lowalangi ba lõ oroma, ba hiza Yesu 
Keriso zi no famaedo Lowalangi si tola 
oroma ba niha. Me lõ mu'a'asogõ fefu 
hadia ia, ba no so Keriso si no sia'a ba 
nifazõkhi fefu. 

16 Ba khõ-Nia sa Ifazõkhi fefu hadia ia 
Lowalangi, he si so ba zorugo awo zi so ba 
gulidanõ, soroma ba si lõ oroma, fao gõi 
geheha sabõlõ ba samatõrõö. Fefu hadia ia 
ba no boro Keriso wa tefazõkhi, ba oi ba 
khõ Keriso. 

17Me lõ si so fefu hadia ia, ba no ofõna 
so Keriso. Ba boro la gõi wa so ba nahiania 
fefu hadia ia. 

18 Ya'ia hõgõ mboto-Nia andro, ya'ia 
mbanua Niha Keriso, bõrõ me Ya'ia zame'e 
fa'auri ba mbanua Niha Keriso andro. Ya'ia 
nono sia'a, si ofõna ni'orifi moroi ba ngai 

zi mate, ena'ê ha Ya'ia manõ ni'ofõnai'õ 
moroi ba dané bõ'ð fefu. 

19 [owalangi samõsa zomasi, ena'õ fefu 
hadia ia zi so khõ Lowalangi, tesõndra gõi 
ba fahõna khõ Nono-Nia. 

20 Ba khõ Nono andro gõi, I'atulõ'õ 
Lowalangi fefu hadia ia mangawuli ba 
khõ-Nia -- he si so ba gulidanõ, ba he gõi 
si so ba zorugo. Lowalangi zamalua da'õ 
fefu ba wa'amate Nono-Nia ba rõfa. 

21Mefõna ba no arõu ami khõ Lowalangi. 
Mi'uduni la, bõrõ gamuatami ba era'erami 
si lõ sõkhi. 

22 Jada'e, ba wa'amate Nono-Nia, no 
l'atulõ'ð ami Lowalangi ba khõ-Nia, irege 
sõkhi mangawuli. Ba zi mano tola mu'ohe 
ami fõna Lowalangi, me no te'amoni'õ 
ami, safusi, ba si lõ sinegu. 

23 Bõrð da'õ ena'ö lõ farði ami ba wamati 
ba aro ba danedane wamati andro. Bõi 
tebulõ ami ba wanõtõna si no mube'e 
khõmi me luo mitema Duria Somuso Dodo 
andrõ soroi Lowalangi. Turia Somuso 
Dodo andro te'ombakha'õ ba niha fefu ba 
gulidanõ ma'asagõrõ. Ba da'õ gõi tobali 
enoni ndra'odo, ya'odo andre Faulo. 

24 lada'e omuso dõdõgu ba wanaha 
famakao andre soguna khõmi. Me 

famakao andre si no so ba mbotogu, 

no ba wobõnõkhi hadia nasa zambõ ba 
wamakao Keriso andro salahi mboto-Nia, 
va'ia mbanua Niha Keriso. 

25 No Ifatenge ndra'o Lowalangi tobali 
enoni ba mbanua-Nia ba soguna khõmi. 
Lo tola lõ u'ombakha'õ Duria andro si 
otarai Lowalangi, ma'afefu; 

26ya'ia duria si no tobini andro si lõ 
oroma ba niha fefu gõtõgõtõ wa'ara ba 
zi lalõ, iada'e ba no te'ombakha'õ ba 
mbanua-Nia. 

27 Ba mbanua-Nia |'ombakha'õ Lowalangi 
ha wa'asõkhi ba ha wa'amolakhõmi zi no 
tobini andrõ khõ-Nia ba soi niha ma'afefu. 
Si tobini andrõ ya'ia: Ba wa'aurimi so 
Keriso, ba da'õ tola fao ami wanandra 
lakhõmi Lowalangi. 

28Keriso da'õ ni'ombakha'õma misa 
dozi niha. Mafarou dõdõra ba mafahaõ 
ira fefu, faoma fa'atuatua si so khõma. 
Ohitõ dodoma ya'ia ena'8 dozi niha tola 
te'ohe fõna Lowalangi, si mane niha si no 
mo'ahonoa ba ngawalõ wa'alowalangi, me 
no ha sambua ba khõ Keriso. 

29 Ba wanõndra da'õ u'abõlõ'õ ndra'o 
wohalowo. Uforege wangohalõwõgjõi si fao 

ma'afefu wa'abõlõgu nibe'e Keriso khõgu, 
si no mohalõWõ ba wa'aurigu. 

l Omasido na aboto ba dõdõmi ha 
2 wa'abolo wasondrata dodogu ba 
khomi, ba ba khora ba La'odikia, ba ba 
khora si lõ irai fa'ila khõgu gõi. 

2Ufalua da'ö fefu, ena'õ aro dõdõra, 
ba faoma la'omasi'õ nawõra, irege ha 
sambua ira. Ba zi manõ aboto ba dõdõra 
sindruhundruhu ba aro dodo, awo wa 
aboto ba dõdõra zi tobini andrõ khõ 
Lowalangi, ya'ia Keriso. 

3 Ha Keriso manõ zamokai khõda 
ngawalõ wa'atuatua ba fangi'ila Lowalangi, 
si tobini khõda me fõna. 

+ Andrõ u'ombakha'õ khõmi da'e fa boi 
lafowõhõ ami niha sangehaogõ fehede 
khõmi. 

> HeWa'ae no arõu ndra'o khõmi, ba 
tõdõgu so so khõmi. Ba omuso dõdõgu 
ba wamaigi ya'ami, me aro wamatimi khõ 
Keriso. 

6Ba ya'ami no mitema Yesu Keriso, ya'ia 
Zo'aya. Boro da'õ ena'õ auri ha sambua ba 
khõ-Nia ami, ba mowa'a ba khõ-Nia. 

7 Ena'õ mi'otomosi wa'aurimi sodanedane 
Keriso. Ena'õ itugu abe'e wamatimi, molo'õ 

si no mufaha'o ya'ami. Ba ena'o falawu 
dodomi ba wangandro saohagõlð. 

8 Ba ya mangenanõ ami, bõi so zamêbé 
ya'ami faoma fa'atuatua niha gulidanõ si lo 
moguna, samaelungu ya'ami. Fa'atuatua si 
mano tenga soroi Keriso, no soroi gera'era 
niha ba soroi geheha zamatoro ulidano. 

2BOrd me fa'auri Lowalangi andro 
ma'afefu, so khõ Keriso, ya'ia ba 
wa'aniha-Nia. 

10 Ba bõrõ me ha sambua khõ Keriso, 
tebe'e gõi khõmi wa'auri so'ahonoa. Keriso 
ba no hõgõ geheha sabõl8 (salaWa) ba 
samatõrõ andro. 

11 Ba wa ha sambua khõ Keriso, no 
muboto ami. Tenga famoto nilau niha, 
no famoto nilau Keriso, ya'ia wangeheta 
ya'ami moroi ba wa'abõlõ nõsi niha umbu 
horõ. 

12 Me luo tebayagö idanõ ami, no muko'o 
ami awo Keriso, ba ba wamayagõ idanõ 
andro gõi no tesusugi ami awo Keriso, 
boro wamatimi ba fa'abõlõ Lowalangi 
andrõ si no manusugi Keriso moroi ba 
ngai zi Mate. 

13 Me fõna, no mate wa'aurimi ba horõmi, 
ba boro me lõ muboto ami dali zoroma 
ba hõrõ. lada'e Lowalangi zangorifi 

ya'ami awo Keriso. No Tefa'o horõda fefu 
Lowalangi, 

14 awõ wa no Itayaigõ zura wo'õmõda 
andrõ, sangalani ya'ita ba ngawalõ 
gamakhoita si tebai tafalua. Ba wamorõfa 
sura andro ba dola rõfa, no lbunu fefu 
ngawalõ wanandrawaisi ya'ita Lowalangi. 

15Ba rõfa andro Itayaigõ Keriso wa'abõlõ 
geheha zalaWa ba samatõrõ andro. No 
lbali'õ ira nifaigifaigi niha sato Keriso, 
tobali niha gurunga, me luo l'ohe ira 
Keriso ba wanuriaigõ femõna-Nia andro. 

16 Bõrð da'õ boi sa'ae mitehe ihuku ami 
niha ba gõ ba ma ba nibadu, ba ma ba 
ngawalõ luo ni'amoni'õ ba agama, ba ma 
ba wanõrõö todo bõrõta mbawa, ba ma ba 
zanandrõsa ba luo Sabato. 

17 Fefu da'õ ha lumõ moroi ba ngawalõ 
hadia ia zi so dania, ba boto soroma moroi 
ba da'o fefu ya'ia Keriso! 

18 Bõi mitehe ifa'ala ami niha sofaya, 
sangidengide'õ ya'ia ba samosumange 
mala'ika. FayaWa niha si manõ ba gera'era 
fa'a'ulidanõ khõnia, niha sanunonuno 
angilatania ia, 

19 ba tenga khö Keriso molemba ia, si 
no tobali hõgõ. Boro wamatõrõö Keriso, 
terorogõ ba te'osambua'õ ndrotondroto 

mboto andro ma'afefu, ba manõi molo'õ 
somasi Lowalangi. 

20 Ba no mate ami awo Keriso, ba no 
te'efa'õ ami moroi ba geheha samatõrõ 
õlia andre. Ba hana wa fa'aurimi hulõ niha 
nifatõrõ gulidanð nasa? Hana wa mibe'e 
ami nifatõrõ gamakhoita da'e, 

21 "Bõi babaya da'e", "Bõi a da'õ", "Bõi tufa 
da'e ba ma da'õ"? 

2? Ba fefu gamakhoita si manõ, no si 
lõ moguna na no lafake. Da'o fefu no 
amakhoita ba famahað nifazõkhi niha. 

23 Fa'atuatua sa laWwa'õ, ba wango'ou 
niha ba wamosumange mala'ika, ba 
wangidengide'õ, ba ba wamakao boto; ba 
fefu da'o lõ moguna ba wangalani fa'abõlõ 
nõsi niha. 

l Ba no mu'orifi ami awo Keriso, bõrõ 

3 da'õ lõ tola lõ miforege wanõndra 
ngawalõ hadia zi so ba zorugo, ba nahia 
heza mamatõrõö Keriso si fao Lowalangi. 

? Ba da'õ mifataula gera'erami, boi ba 
wa-a'ulidanõ. 

3 No sa mate ami, ba hiza no auri sa, 
heWa'ae no tobini wa'aurimi si fao Keriso 
ba khõ Lowalangi. 

4 Bõrð da'õ, Keriso gumbu wa'auri 
sindruhu khõmi, ba na to'ele la dania, ba 
fao ami khõ-Nia ba lakhõmi-Nia andro. 

>Bõrõ da'õ mibunu sa'ae gomasiö 
gulidanõ andro samakiko fa'aurimi, si 
mane fohorõ, fa'ara'ira'iõ, hokha, fangisõ 
si Ið sõkhi, ba fa'erõhõ (no faoma ira 
wa'erõhõ wamosumange adu). 

6 Da'ð fefu mboro zamaoso fõnu 
Lowalangi ba niha si lõ molo'õ oroisa-Nia. 

7 Me fõna ba no mi'o'ð gõi gomasiö dodo 
si mano, me da'õ zamatõrõ fa'aurimi. 

8 lada'e, ba mitibo'õ sa'ae fefu zi lõ sõkhi 
andrõ ba wa'aurimi: bõi mofõnu sa'ae, ba 
ma mamawukaisi, ba ma abao dodo ba 
niha bõ'ð. Bõi mano alua ba mbawami 
wehede falelesa, ba ma fehede sogoro 
niha. 

9 Bõi milimo nawõmi, me no miheta 
wa'aurimi si tohõna andro awo 
mbuabuania. 

10]a da'e no mube'e khõmi wa'auri 
si bohou. No niha si bohou ami, si lõ 
mamalõmalõ lbohouni Lowalangi sombõi 
andro, molo'õ famaedo-Nia samõsa. Ohitõ 
dõdõ-Nia ena'õ mo'ahonoa wa'aboto ba 
dõdõmi Lowalangi. 

11 Ba da'õ taya fefu gamaehutara niha 
Yahudi ba si tenga niha Yahudi, si no 
laboto ba si lõ muboto, lõ sa'ae famaehuni 
niha si fatewu ba niha si lõ sõkhi, lõ 
sawuyu ba lõ si tenga sawuyu, bõrõ me 
ha sambalõ Keriso manõ, ba awo wa no 
sambua la ba khõra fefu! 

12Ba no banua Lowalangi ami. No 
'omasi'õ ami Lowalangi awo wa no Ituyu 
ami tobali tana khõ-Nia ni'amoni'õ. 

Boro da'õ miforoma'õ wa'ahakhõ dodo, 
fa'asõkhi dodo, fangidengide'õ fa'ohauhau 
ba fanaha todo. 

13 Faoma mibologõ dõdõmi khõ nawõmi, 
ba mi'efa'õ zala nawõmi khõmi, na 
so zinegu zamõsana khõ nawõnia. Ba 
wa'omuso dodo l|'efa'õ horõmi Keriso, 
boro da'o gõi lõ tola lõ faoma mi'efa'õ zala 
nawõmi. 

14Ba sabõlõ moguna, yva'ia: Faoma 
mi'omasi'õ nawõmi, bõrõ me fa'omasi da'õ 
zamabõbõ ya'ami fefu, irege mo'ahonoa. 

15 Ba ena'õ fa'atulõ nibe'e Keriso bakha 
ba dõdõmi zangahonogõi angetulami. No 
Ikaoni ami Lowalangi tobali ndrotondroto 
mboto andro si ha sambua, ena'õ auri 
ami ba wa'ohahau dodo soroi Keriso. Ba 
mi'andrõ saohagõlõ. 

16Ya mowa'a bakha ba dõdõmi wamahaõ 
Keriso andro, safõnu howuhowu. Ya'a'oi 
so wa'atuatuami ba wamahaõ awõmi ba 
ba wo'amenesi awõmi. Mi'anunõisi zinunõ 
fanuno; mi'anunõ khõ Lowalangi fao 
fangandrõ saohagõlõ bakha ba dodo. 

17 Fefu hadia ia nilaumi ba ma niWwa'õmi, 
ba ena'õ ba dõi Zo'aya Yesu milau ba 
miWa'õ ia. Ba mi'andrõ saohagõlõ khõ 
Lowalangi Ama, ba ngawalõ zi no Ifalua 
Yesu khõmi. 

18 Ya'ami talifusõ fo'omo ira alawe! 
Mi'o'õ li ndra matuami, si manõ zinangea 
amuatami ba wa'aniha Keriso. 

19Ya'ami talifusõ fo'omo ira matua! 
Mi'omasi'õ ndra alawemi. Bõi milau zi lõ 
sõkhi khõra. 

20 Ya'ami iraono! Mi'o'õ li ndra amami 
inami da'õ sa zomasi Lowalangi. 

21 Ya'ami ira ama! Bõi mifõkhõi dodo 
ndraonomi, fa bõi aetu wanõtõnara. 

22Ya'ami enoni! Ba ngawalõ hadia ia, 
mi'o'õ li zokhõ ya'ami ba gulidanõ. 

Boi ha ba ginõtõö lafaigifaigi ami mi'o'õ 
lira, si mane niha somasi nisuno. Ena'õ 
moroi ba dõdõmi mi'o'ð lira, bõrõ me no 
samosumange So'aya ami. 

23 Gofu hadia halêwé nibe'e 
khõmi, ba enaõ moroi ba dõdõmi 
wangohalõWõgõigõ ya'ia, hulõ na khõ 
Zo'aya mi'ohalõWõgõigõ ia, ba tenga ba 
niha. 

24 Mitõngõni, wa khõ Zo'aya mitema 
dania luomi. Hadia zi no lhõnagõ So'aya 
ba mbanua-Nia, da'o nibe'e-Nia dania 
khõmi. Kho zindruhu sokhõ mohalõWõ 
ami sindruhunia, ya'ia Keriso. 

25Ba haniha sa zolau si sala, ba itema 
dania zulõ zalania andro; boro me lõ 
famaigi bawa khõ Lowalangi. 

4 I Ya'ami ira sokhõ sawuyu! Ena'õ si 
duhu ba satulõ milau khõ genonimi 
andro. Mitõngõni, wa so gõi zokhõ ya'ami 

ba zZorugo. 

Ba mi'angandrõ si fao fa'aro dodo ba 
mi'ama'anõ, si fao fangandrõ saohagõlõ 
khõ Lowalangi. 

3Mi'angandrõ gõi salahima ena'õ 
Ibe'e ginõtõ si sõkhi khõma Lowalangi 
ba wangombakha si no tobini andro, 
sanandrõsa khõ Yesu Keriso. Boro da'õ wa 
so ndra'o ba gurunga iada'e. 

*Miangandrõ salahigu, ena'õ u'ila 
ubotokhi geluaha zi no tobini andrõ, 
molo'õ satulõnia. 

>Sanandrõsa ba gamakhaitami ba niha si 
lõ mamati andro, ba ena'õ satuatua ami 
awo wa mi'oguna'õ ginõtõ andro. 

6Ba ena'ö sõkhi wamondrondrongo 
fehedemi, ba adõni dõdõra ba ngawalõ 
niWa'õmi andro. Ba ena'õ mi'ila 
zinangeania ba wanema li ba ganofula 
zamõsana. 

7 Tikhiko, talifusõda ni'omasi'õ andro, 
'ombakha'õ dania khõmi fefu zanandrõsa 
khõgu. LO si farõi ia ba we fao awõma ba 
halõWõ khõ Zo'aya. 

SUfatenge ia khõmi, ena'ö aboto ba 
dõdõmi hewisa ndra'aga, ba ena'õ terara 
dõdõmi. 

? Onesimo gõi mbi awo Dikhiko, talifusõ 
soroi mbanuami. Samõsa gõi ia zi lð 
farõi. Ba ma'omasi'õ ia. Ya'ia ba Tikhiko 
zangombakha dania khõmi fefu zalua ba 
nahagu andre. 

10 Arisaro si no so bakha ba gurunga 
awõgu, i'owai ami fefu. Si mano gõi 
Mareko, gasiWa Mbaranaba andrõ. (No 
mufa'ohe'õ duria khõmi ba wanema'õ 
va'ia, na no so ia ba khõmi.) 

11 owai gõi ami Yesu, sotõi Yuso. Ba 
gotalua niha Yahudi si no mamati khõ 
Zo'aya, Yesu, ha ya'ira si datõlu andrõ 

iada'e zohalõWõ awõgu ba wombambaya 
halõWõ andro soroi Lowalangi. No la'oigö 
sibai dõdõra wanolo ya'o. 

12 l'owai ami Efafera, soroi mbanuami. 
Enoni Yesu Keriso ia, si Ið mamalõmalõ 
mamorege fangandrõ salahimi. "andro 
sibai khõ Lowalangi, ena'õ abe'e ami ba 
mo'ahonoa; ba ena'õ gõi faduhu sibai 
dõdõmi ba zomasi Lowalangi. 

13 Ufaduhu'õ samõsa khõmi, wa no gõi 
erege dõdõnia wohalõWõ ba khõmi ba 
mbanua La'odikia ba ba mbanua Hierafoli. 

14 Doto Luka, ni'omasi'õda andro, ba 
Dema, la'owai ami fefu. 

15 Ma'owai dalifusõ Niha Keriso ba 
La'odikia; si mano gõi khõ Nimefa, ba 
banua Niha Keriso sangandrõngandrõ ba 
nomo khõnia. 

16 Na no aefa mubaso zura da'e ba 
khõmi, ba mi'alui lala ena'õ mubaso gõi ba 
mbanua Niha Keriso ba La'odikia. Si manõ 
zura nifa'ohe'õ ba La'odikia, ena'õ mubaso 
gõi ba khõmi. 

17 Ba mi'ombakha'õ khõ Arikhifo, ena'õ 
"asiwalisi halõWõ andro si lõ tola lõ 
ohalõWõgõi khõ Zo'aya. 

18 U'owai ami, ya'odo Faulo. Ya'o samõsa 
zanura faosatõ da'e. Ba boi olifu ami, 

wa ba gurunga nasa no so ndra'ol 
Ya'lfahowu'õ ami So'aya. 


1 Tesalonika 


I Ya'ami ira talifusõ banua Niha Keriso 

ba Desalonika, si no tobali banua 
Lowalangi Ama ba So'aya ya'ita Yesu 
Keriso: Ya'aga, ya'ia da'õ Faulo, Sila ba 
Timoteo manõtõna ndra'aga wa Lowalangi 
zangahakhõsi tõdõ ya'ami ba same'e 
khõmi fa'ohahau dodo. 

215 mamalõmalõ ma'andrõ saohagõlõ 
khõ Lowalangi bõrõ ami fefu. Itoro lima 
ami na mangandrõ ndra'aga. 

3 Ba ginõtõ na mangandrõö ndra'aga khõ 
Lowalangi Amada, lõ mamalõmalõ itõrõ 
tõdõma ami. Ba no mamati sibai ami 
khõ Keriso, irege famati andro oroma 
ba mbuabuami. Omasi sibai ami niha 
bõ'ð, irege moi ami enonira. Ba aro sibai 
wanõtõnami khõ Zo'aya ya'ita Yesu Keriso. 

4 Aboto ba dodoma, ya'ami ira talifusõ, 
wa no l'omasi'ð ami Lowalangi, ba no IFili 
ami tobali tana khõ-Nia ni'amoni'o. 

> Me inõtõ ma'ombakha'õ Duria Somuso 
Dodo andro ba khõmi, ba tenga ha ba 
wehede manõ, no fao gõi wa'abõlõ Geheha 
Lowalangi. Ba faduhu sibai dõdõma 

wa'aduhu Duria Somuso Dodo andro. 
Aboto ba dõdõmi hewisa ndra'aga ba 
khõmi, me luo so ndra'aga ba gotaluami. 

6No tobali si mane ya'aga ami, ba si 
mane So'aya Yesu gõi. HeWa'ae abõlõ 
wamakaomi, ba mitema sa'atõ Duria 
nifa'emama khõmi andro; mitema si fao 
fa'omuso dodo. Ba fa'omuso dodo andro 
no nibe'e Geheha Lowalangi. 

7 Andrõ no tobali famaedo ami ba 
Niha Keriso fefu si so ba Makedonia ba 
Makhaya. 

8 Moroi ba khõmi ibõrõgõ terongo 
Duria Zo'aya andro si no teboloso irugi 
Makedonia ba Nakhaya. Ba tenga ha 
da'õ; no gõi teturia wamatimi andro 
khõ Lowalangi ba mbanua bõ'ð, irege lõ 
moguna sa'ae itõrõ lima. 

3 Fefu ira ba ladunõdunõ hewisa 
wanemami ya'aga me luo mõi ndra'aga ba 
khõmi. Oi ladunõdunõ hewisa wondrõimi 
adu andro ba fangondrasimi Lowalangi 
sauri ba sindruhu, ba wanuno awõ 
wangandrõ khõ-Nia. 

l0Ladunêduné gõi hewisa ami ba 
wodõnadõna fa'atohare Nono Lowalangi 
andro moroi ba zorugo, ya'ia Yesu, si no 
Isusugi Lowalangi moroi ba ngai zi mate. 

Ba Yesu gõi zangefa'o ya'ita ba wõnu 
Lowalangi. 

l Ya'ami ira talifusõ! Mi'ila samõsa wa 
2 no tenga zayazaya gõlõ we'amõima ba 
khõmi. 

? Noa sa aboto ba dõdõmi, wa fatua lõ 
si mõi ndra'aga ba khõmi ba Desalonika, 
no lafakao ba la'osiwawõi ndra'aga ba 
Wilifi. Ba heWa'ae ato niha solaWa ya'aga, 
ba no lbe'e barani ndra'aga Lowalangi ba 
wangombakha Turia Somuso Dodo andro 
soroi khõ-Nia. 

3 Tenga ba wa'elungu mudõnisi ami; 
tenga gõi wa so gohitõ dodoma si lõ 
sõkhi, ma ba wolimo ya'ami. 

+1 5'ö! LO muhede ndra'aga ba 
wangomusoi'õ todo niha. Muhede 
ndra'aga ba wangomusoi'õ tõdõ 
Lowalangi, no Ibe'e sinangea ndra'aga 
Lowalangi ba wangombakha Turia Somuso 
Dodo andro. Lowalangi samõsa zi no 
manandraigõ tõdõma. 

> Mi'ila samõsa wa lõ irai malau li nihaogõ 
ba ma marõrõ ami ba wamini'õ ohitõ 
dodoma ba wangalui hare. Lowalangi 
zangila! 

616 gõi ma'alui zumangema ba niha, he 
ba khõmi ba he ba niha bõ'ð. Sindruhunia 

tola manõ sa ma'andrõ hadia ia moroi 
khõmi, me no sinenge Keriso ndra'aga. 

7Ba lõ omasiga malau da'õ. Me so 
ndra'aga ba khõmi, ba no mahaogõhaogõ 
manõ, hulõ nina sondrorogõ ononia. 

8Bõrõ wa'omasi si so khõma, aoha 
gõlõma ba wanehegõ khõmi tenga ha 
Turia Somuso Dodo andro soroi Lowalangi, 
no nosoma gõi. Bõrõ me no omasi sibai 
ndra'aga ami! 

°Tatu lõ olifu ami hewisa wa'erege 
dodoma wohalõWõ ba fanaõgõma 
fa'afõkhõ. Bongi ma'õkhõ mohalõhalõWwõ 
ndra'aga, ena'õ samõsa lõ sabu todo ba 
khõmi, sagõtõ fanuriaigõma Turia Somuso 
Dodo soroi Lowalangi ba khõmi. 

10 Ba ma'o'aurifagõ wa'auri ni'amoni'õ 
ba khõmi, si no mamati kho Keriso, 
satulõ ba si lõ sinegu, si no mamati khõ 
Keriso. Ya'ami zangila ya'aga, si mano gõi 
Lowalangi. 

11 Mfila wa no malau khõmi zi mane nilau 
nama ba ndraononia. 

12 Ma'amenesi ami, mafarou dõdõmi 
ba ma'andrõ sibai ena'õ mi'o'õ zomasi 
Lowalangi. No Ikaoni ami Lowalangi 
tobali ono mbanua wamatõrõ-Nia awõ 

ba wamatêfa ba dõdõmi howuhowu 
famatõrõ-Nia andro solakhõmi. 

13 So sambua tõ dané bõ'õ wa lõ 
mamalõmalõ ma'andrõ saohagõlõ khõ 
Lowalangi. Ya'ia wa me luo ma'ombakha'õ 
daroma li Lowalangi ba khõmi, no mitema 
daroma li andrõ, tenga si mane taroma 
li niha, no si mane taroma li Lowalangi. 
Lowalangi zohalõWõ bakha ba dõdõmi, 
ya'ami si no mamati khõ Keriso. 

14Ya'ami ira talifusõ! Si no mitõrõ andro, 
ba no gõi latõrõ ya'ira banua Lowalangi ba 
Yudea, si no okhõta Yesu Keriso. Falukha 
ami wamakao nilau mbanuami khõmi, 
hulõ zi falukha mbanua Lowalangi ba 
Yudea andro boro wolau niha Yahudi. 

15 Ya'ira andrõ zi no mamunu So'aya Yesu 
awo ndra sama'ele'õ, ba samakao ya'aga 
gõi. La'uduni fefu niha, ba ma'ifu lõ omasi 
Lowalangi khõra. 

16va'ira zanenaWa ya'aga ba 
wangombakha turia andrõ ba niha 
si tenga Yahudi, ba wangorifi ya'ira. Börõ 
da'õ itugu lanõnõ manõ horõra ya'ira niha 
Yahudi irege afõnu. lada'e ba no gõna ira 
fõnu Lowalangi! 

17 Ba ya'ami ira talifusõ, i'otarai me no 
fabali ndra'aga khõmi si lõ arara — arõu 

ba hõrõ ba ahatõ ba dodo -- no humulu 
sibai dõdõma wangondrasi ya'ami ba 
ma'odõdõgõ sibai ena'õ falukha nasa 
ndra'aga khõmi! 

18 No so ba dodoma we'amõi 
mangondrasi ya'ami; ba ya'o Faulo, 
no tõra samuza utandraigõ, ba no iba'agõ 
Afõkha. 

19 Ha ya'ami dõtõnafõma ba fa'omuso 
dodoma. Bõrõ na so Zo'aya Yesu dania, ba 
mõi ita fõna-Nia, ba ya'ami dania zi tobali 
fanunoma! 

20Ya'ami lakhõmima ba fa'omuso 
dõdõma! 

l Tebai mataha sa'ae wehulu dodoma. 
Andrõ mangerangera ndra'aga wa 
abõlõ sõkhi na ya'aga zi torõi ba Atena, 

“ba mafatenge khõmi dalifusõda 
Timoteo. No enoni Lowalangi ia sohalõWõ 
awõma ba wangombakha Turia Somuso 
Dodo andro sanandrõsa khõ Keriso. 
Mafatenge Dimoteo khõmi ba wangabe'e 
tõdõmi ba ba wamarou tõdõmi ba wamati 
khõ Keriso, 

3 ena'õ samõsa lõ ba gotaluami zawuwu 
furi, bõrõ ngawalõ wamakao andro. 
Ya'aboto ba dõdõmi wa famakao andrõ no 
gõi nilau dodo Lowalangi khõda da'o. 

4 Me so ndra'aga nasa khõmi, ba no 
mahonago ma'ombakha'o khomi wa gona 
dania ita famakao. Ba duhu no alua itoro; 
no mi'ila samosa. 

> Da'õ mboro wa ufatenge Dimoteo, ena'd 
aboto ba dodogu hewisa wamatimi andro, 
bõrõ me no humulu sibai dõdõgu ba 
khomi. Mangiwa dodogu ma no itandraigo 
ami Afokha, irege fefu wa'erege dodoma 
ba khõmi no tobali zayazaya golo. 

6Jada'e no mangawuli Dimoteo ba no 
ifa'ema khoma duria si sokhi sanandrosa 
ba wamatimi ba fa'omasimi andro. No 
gõi i'ombakha'ð khõma wa lõ mano olifu 
ami ndra'aga. Awõ wa omasi ami falukha 
khõma, si mane ya'aga gõi omasi falukha 
khõmi. 

7 Da'õ mbõrö, ira talifusõ, wa ba ngawalõö 
wa'abu dodo ba famakao andro khõma, 
terara dõdõma ba duriami. Omuso 
dõdõma ba wamatimi andrõ, 

Sirege marasoi no auri ndra'aga iada'e, 
asala lõ farõi ami ba wamati khõ Zo'aya. 

9 Ambõ lima ba wanguma'õ ha wa'abõlõ 
wangandrõma saohagõlõ khõ Lowalangi 
ba wa'omuso dodo andro fefu, nirasoima 
fõna Lowalangi, bõrõ ami. 

10 Bongi ma'õkhõ ma'oigõ dodoma ba 
wangandrõ khõ-Nia, ena'õ tola fa'ila 
bawa ita, ba wamõnõkhi hadia zambõ 
ba wamatimi andrõ khõ Keriso fatola 
mo'ahonoa ami. 

11 Ba ya mufolala ndra'aga Lowalangi 
Amada, ba So'aya ya'ita Yesu we'amõi 
falukha khõmi! 

12 Ba ya mudou'õ So'aya Yesu wa'omasimi 
nawõmi ba fa'omasimi niha fefu, ena'õ 
fahõna wa'omasimi andrõ, si mane 
fa'omasima khõmi gõi. 

13 Ba zi manõ i'a'aro'õ dõdõmi So'aya, 
irege te'amoni'õ ami ba lõ sinegu fõna 
Lowalangi Amada, ba ginõtõ we'aso Zo'aya 
va'ita Yesu, awo niha si no tana khõ-Nia 
fefu. 

I Ba gafuriatania, ya'ami ira talifusõ, 

no mabe'e khõmi dumaduma hewisa 
zinangea fa'aurimi ba zomasi Lowalangi. 
lada'e no si mane da'õ wa'aurimi. Ba 
wa'abõlõ Zo'aya Yesu, ma'andrõ sibai 
khõmi ba maforege, ena'õ tedou nasa ami 
wanõrõ somasi Lowalangi. 

2Noa sa mi'ila wanuturu lala andrõ si no 
mabe'e khõmi ba wa'abõlõ Zo'aya Yesu. 

3 Da'e zomasi Lowalangi khõmi: Ena'õ ha 
khõ-Nia wa'aurimi, te'amoni'õ ami, ba lõ 
amuata wohorõ. 

4 Dozi ndra matua ba gotaluami, ya'aboto 
ba dõdõnia hewisa wango'aurifagõnia 
fa'auri si sõkhi ba wefao khõ wo'omonia 
ira alawe, fa'auri sangomusoi'õ todo 
Lowalangi awo niha. 

> Bõi ha modanedane ba wangisõ nõsi 
niha wa'omasi ira wo'omora ira alawe, si 
mane nilau niha baero andro, si lõ mangila 
Lowalangi. 

6 Bakha ba zi man, boi manõ so zamalua 
si Ið atulõ khõ dalifusõnia, ba ma solimo 
talifusõnia. No mabe'e khõmi mbõrõta 
wanegu sabe'e, wa lhuku So'aya niha solau 
asalaõ si mane da'o. 

7 No Ikaoni ita Lowalangi tenga ba 
wamalua fohorõ, no ba wangohauhau'õ 
tõdõ-Nia. 

8Börö da'õ, niha sangositengagõ famahað 
da'e, tenga niha ni'ositengagõnia, no 
Lowalangi same'e Eheha ni'amoni'õ andro 
khõmi. 

9L6 sa'ae moguna masura khõmi 
zanandrõsa ba wangomasi'õ talifusõ 
samati andro khõ Zo'aya Yesu. No lfahaõ 

ami Lowalangi, ena'õ faoma mi'omasi'õ 
nawõmi. 

10 Ba no milau da'e ba dalifusõ Niha 
Keriso fefu ba Makedonia ma'asagõrõ. Ba 
ma'andrõ sibai khõmi ya'ami ira talifusõ, 
ena'õ tedou nasa wa'asõkhi gamuatami. 

11 Mi'alui wa'ahono dodo ba bõi mifaruka 
ami ba gamatunõwWa niha bõ'ð. Ba 
mi'ohalõWõ ba wangalui soguna khõmi, si 
mane si no maWa'õ khõmi fõna. 

12 Na milau zi manõ, ba lõ manõtõna ami 
ba niha bõ'ð; ba si lõ mamati khõ Keriso 
ba lafosumange dania ami. 

13 Ya'ami ira talifusõ, omasiga ena'õ 
aboto ba dõdõmi zindruhunia zanandrõsa 
ba niha si no mate; fa boi abu dõdõmi, si 
mane niha bõ'ð, si lõ fanõtõna. 

14 Mamati ita wa no mate Yesu ba no 
ifuli auri. Andrõ wa mamati gõi ita, wa 
Lowalangi dania zangorifi niha si no mate 
fefu samati khõ Yesu, ena'õ si fao khõ 
Lowalangi ira. 

15 Sanandrõsa ba da'õ, ya'e wamahaõ 
Yesu, somasi ndra'aga mafa'ema khõmi: 
Ba ginõtõ we'aso Zo'aya Yesu, ya'ita sauri 
andre nasa lõtalalõi dania niha si no ofõna 
mate andro. 

l6 Na mõi mitou dania Zo'aya Yesu 
moroi ba zorugo, ba mu'ao dania mala'ika 
sebua andrõ, ebua linia, ba tefoli dorofe 
Lowalangi si tobali tandratandra. Si no 
mate fefu, samati khõ Yesu, ba ofõna 
maoso dania. 

17 Aefa da'õ, awena dania tefazaWa ita, 
va'ita niha sauri ba ginõtõ da'o, fao ita 
awõra ba lawuo, ba wamaondragõ So'aya 
Yesu ba dalu mbanua. Ba tobali awo Zo'aya 
ita dania si lõ mamalõmalõ. 

18 Bõrð da'õ ya faoma mi'abe'e'õ wamati 
nawõmi faoma taroma li andre. 

I Ya'ami ira talifusõ, lõ moguna masura 
5 khõmi hawa'ara ginõtõ alua dania da'e 
fefu. 

“Me ya'ami sa'ae zangila sibai, wa luo 
we'aso Zo'aya andrõ dania hulõ we'aso 
zanagõ ba zi bongi. 

3 Na laWa'õ niha dania, "No atulõ fefu ba 
ahono," ba hiza ba ginõtõ da'õ I'anemai'õ 
gõna ira fa'atekiko! Ba tebai aefa ira. Alua 
da'õ fefu dania ba zi lõ mudõnadõna, hulõ 
si mane fa'afõkhõ ba zanabina na inõtõ 
tumbu nono. 

4 Ba ya'ami ira talifusõ, tenga si so ba 
zogõmigõmi ami, irege luo da'õ tokea ami 

wa'atohare ngaluo da'õ me hulõ we'aso 
zanagõ. 

>Ba ya'ami fefu ba no si so ba haga; no 
niha zi ma'õkhõ ami. Tenga niha zi bongi 
ita, ba ma niha zogõmigõmi. 

6 Bõrð da'ö bodi mõrõmõrö manõ ita si 
mane niha b6'ê andro. Ena'õ mangenanõ 
ita, ba ena'õ mohaga wangerangerada. 

7 Niha si mõrõ, ba ba zi bongi mõrõ ia. 
Niha si mabu, ba ba zi bongi mabu ia. 

8 Ba ya'ita andre no niha zi ma'õkhõ, 
andro boro da'o era'erada lõ tola lõ 
muhaga. Lõ tola lõ faduhu mano dõdõda 
khõ Zo'aya ba ta'omasi'õ niha bõ'ð, awo 
wa manõtõna ita wa |'orifi ita Lowalangi. 
Da'õ wangõna khõda sombalugõ ya'ita ba 
wasõndrata wolaWa sogõmigõmi. 

3 No Ituyu ita Lowalangi tenga ena'õ 
Ihuku, no ena'õ |'orifi ita ba khõ Zo'aya 
va'ita, Yesu Keriso. 

10 No mate Yesu salahida, ena'õ na sola 
dania -- he na sauri ita ba ginõtõ da'õ, ba 
ma no mate — auri ita fao awõ-Nia. 

11 Bõrð da'õ ya faoma mifarou dodo 
nawõmi ba faoma mfa'aro'õ wamati 
nawõmi, si mane folaumi sa'ae iada'e. 

12 Ya'ami ira talifusõ, ma'andrõ sibai 
khõmi, ena'õ mifosumange niha sohalõWõ 

ba khõmi; ya'ira si no Ituyu So'aya ba 
wondrõnia'õ, ba ba wo'amenesi ya'ami. 

13 Mifosumange ira, mi'omasi'õ ira, bõrõ 
halõWõra andro si no lafalua. Ena'õ atulõ 
zamõsana khõ nawõnia. 

14 Ba ma'andrõ gõi, ya'ami ira talifusõ, 
ena'õ mitegu niha si lõ molo'õ huku. 
Mifarou dõdõ niha sabu tõdõ, mitolo niha 
sambo fa'abõlõ, ba mibologõ dõdõmi ba 
niha fefu. 

15 Mifaigi, ena'õ boi so zanulõni si lõ 
sõkhi awõnia si lõ sõkhi. Bõi mifamalõmalõ 
wolau si sõkhi khõ nawõmi, ba he ba niha 
fefu. 

16 Ya lõ mamalõmalõ wa'omuso dõdõmi, 

17 ba bõi mibatobato wangandrõ. 

18 Ba fefu hadia ia, ba mi'andrõ 
saohagõlõ, me da'õ zomasi Lowalangi 
ba khõmi, si no ha sambua ba khõ Yesu 
Keriso. 

19 Bõi mibunu Geheha Lowalangi andro. 

20Bõi mi'aohasi duria ni'ombakha'õ 
Geheha Lowalangi andro. 

21 Fefu hadia ia ba mifareso, ba si sõkhi 
mihalõ khõmi. 

22 Ba mi'arõu'õ fefu ngawalõ zi lõ sõkhi. 

23Ya Lowalangi samõsa zame'e khõda 
fa'ohahau dodo andro, ba samaulugõ 

fangehao ya'ami, ena'õ ha khõ-Nia mano 
auri ami. Ba ena'õ Lowalangi zondrorogõ 
va'ami ma'afefu, he ehehami, nosomi 
awo mbotomi, irege lõ hadõi sinegu irugi 
we'aso Zo'aya va'ita Yesu Keriso. 

2416 farði Lowalangi si no mogaoni 
va'ami andro, ba Ya'ia gõi zamalua dania 
da'õ fefu. 

25 Mi'angandrö salahima, ya'ami ira 
talifusõ! 

26Mifa'ema wangowaima ba dalifusõ 
fefu, samati ba khõ Keriso. 

27 Ba dõi Zo'aya Yesu, u'andrõ sibai 
khõmi, ena'õ mibaso zura andre ba 
dalifusõ fefu, samati khõ Keriso. 

28 Ya falukha ami wa'ebua dõdõ Zo'aya 
va'ita Yesu Keriso. 


2 Tesalonika 


I Ya'ami ira talifusõ banua Niha Keriso 

ba Desalonika, si no tobali banua 
Lowalangi Ama ba So'aya ya'ita Yesu 
Keriso! Ya'aga si datolu ya'ia da'o Faulo, 
Sila ba Timoteo, 

2 matõtõna wa Lowalangi Amada ba 
So'aya ya'ita Yesu Keriso zangomasi'õ 
va'ami ba same'e khõmi fa'ohahau dodo. 

3 Ya'ami ira talifusõ, lõ mamalõmalõ 
ma'andrõ saohagõlõ khõ Lowalangi, boro 
ami. Ba no gõi sinangea malau zi manõ, 
boro me tedou wamatimi khõ Keriso, ba 
tedoudou gõi wa'omasimi nawõmi. 

+Da'õ mbõörõ wa masuno ami ba gotalua 
mbanua Lowalangi fefu. Fao fa'omuso 
dõdõ madunõdunõ misa, hewisa wa'anau 
golomi ba fa'aro dõdõmi ba wamati khõ 
Keriso ba gotalua wolohi ba famakao 
andro si no falukha ya'ami. 

> Ba da'e oroma ha wa'atulõ wanguhuku 
Lowalangi: No mitaha wamakao bõrõ 
wamatõrõ Lowalangi andro, da'õ wa 
tola dania mirasoi ngawalõ zi sõkhi ba 
wamatõrõ Lowalangi andro. 

6Lowalangi dania zamalua hadia zatulõ. 
Ya'ia dania zanulõni famakao ba niha 
samakao ya'ami. 

7Ba ba khõmi ira talifusõ nifakao iada'e 
-- si manõ gõi lbe'e khõma dania -- 
Lowalangi wangokafu dodo — ba ginõtõ 
mõi tou Yesu So'aya moroi ba zorugo, ba 
wangoroma'õ-Nia Ya'ia awõ mala'ika-Nia 
andro sagabõlõ, 

8 si fao holahola galitõ. Mõi la mitou 
ba wanguhuku fefu niha si lõ aboto ba 
dodo Lowalangi, ba si lõ molo'õ ba Duria 
Somuso Dodo andro sanandrõsa khõ 
Yesu, So'aya ya'ita. 

?Latema'õ hukuma fa'atekiko irugi 
gamozua niha solau da'õ, nitibo'õ moroi 
ba nahia ba moroi ba kuaso Lowalangi 
sebua andrõ, 

10 fefu da'ö oi alua dania ba ginõtö 
wangawuli-Nia mifolakhõmi mbanua-Nia, 
ba nifosumange la dozi niha samati fefu. 
So gõi ami dania ba gotalua mbanua 
Lowalangi andro, boro me no faduhu 
dõdõmi ba duria si no ma'ombakha'õ 
khõmi. 

11 Andrõ gõi lõ mafamalõ wangandrõ 
salahimi. Mangandrõ ndra'aga khõ 
Lowalangi, ena'õ sinangea auri ami ba 

zomasi Lowalangi; ba da'õ no Ikaoni 
ami. Ya Lowalangi, si fao fa'abõlõ-Nia 
andro, zamaulogõ fa'edõnami ba wamalua 
ngawalõ zi sõkhi, ba samo'ahonoa halõWwõ 
si no mifalua bõrõ me mamati ami khõ 
Keriso. 

12Bõrõ zi manõ tefolakhõmi Zo'aya ya'ita 
Yesu bõrõ ami, ba Ifolakhõmi gõi ami 
Yesu, boro wa'asõkhi dõdõ Lowalangida 
ba So'aya ya'ita Yesu Keriso. 

I Sanandrõsa ba we'aso Zo'aya ya'ita 
Yesu Keriso, awo zanandrõsa ba 

wangowuloi-Nia ya'ita dania ba wefao 
khõ-Nia, da'e zabõlõ si'ai u'andrõ khõmi: 

2 Bõi aõsõ mangiwa dodomi ba abu 
dõdõmi, bõrõ me so duria wa no irugi 
inõtõ wangawuli Zo'aya Yesu. LO tatu duria 
da'õ, hadia soroi ba wama'ele'õ, ba ma 
soroi ba wamahaõ bõ'ð; ba tola mano gõi 
so niha sanguma'õ, wa no irai masura zi 
mano bakha ba zurama. 

3Ba gofu hewisa ia, bõi ya mufaelungu 
ami niha. Bõrõ me fatua lõ tohare Luo 
da'õ, lõ tola lõ ofõna ua alua ngawalõ 
da'e: Ato dania niha sondrõi Keriso, ba 
maoso dania Niha Si Lo Sõkhi andro si no 
muhonogõi numalõ ba narako. 

4 Ba wayawasa i'uduni fefu hadia ia dania, 
ba i'ebua'õ dõinia yawa nifosumange niha 
fefu, ba ma yawa ni'olowalangigõ niha 
nifotõira Lowalangi. Dumadao dania ia na'i 
ba Nomo Lowalangi, i'ombakha'õ ba niha 
sato fefu wa Lowalangi ia. 

> Mitõrõ tõdõmi, wa no irai uWa'õ khõmi 
da'õ fefu, me luo so nasa ndra'o khõmi. 

6Ba no mi'ila hadia zomba'agõ irege 
lõ alua fefu da'õ iada'e. Ba ginõtõ si no 
Ihonogõi Lowalangi dania, maoso Niha Si 
Lõ Sõkhi andrõ. 

7 Fa'abõölõ sangohalõwõgõi si lõ sõkhi 
andro no mohalõhalõWõ ba zi lõ oroma, 
no teba'aba'agõ nasa. Na no muheta dania 
zomba'agõ andro, 

8 awena oroma Niha Si LO Sõkhi andro. 
Ba na tohare dania So'aya Yesu, Ya'ia 
zamunu Niha andro si fao hanuhanu soroi 
mbawa-Nia, ba Ifakiko Niha andro Zo'aya 
Yesu si fao lakhõmi we'aso-Nia. 

°Kuaso sebua moroi khõ Gafökha 
zama'aso Niha Si Lõ Sõkhi andro. |'a'asogõ 
dania fefu ngawalõ dandra ba ila'ila safõnu 
faya. 

10 l'oguna'ð dania fefu ngawalõ walimosa 
ba wamaelungu niha sedõna tekiko. 
Nihuku ira dania bõrõ me lõ latema awo 

wa lõ omasi ira duria sindruhu andrõ si 
otarai Lowalangi sangorifi ya'ira. 

11 Da'õ mboro wa Ifa'aso khõra Lowalangi 
wa'abõlõ samaelungu, irege faduhu 
dõdõra ba zi lõ duhu andro. 

12 Lualuania, fefu niha somasi horõ ba 
si lõ faduhu todo ba zindruhu andro, ba 
nihuku dania. 

13 Ya'ami ira talifusõ ni'omasi'õ Zo'aya! 
LO mamalõmalõ mangandrõ saohagõlõ 
ndra'aga khõ Lowalangi sanandrõsa ba 
khõmi, bõrõ me i'otarai mbõrõta no 
Itutuyu ami Lowalangi ba wangorifi. Alua 
zi mano boro Geheha Lowalangi sohalõWõ 
ba khõmi, ba wombali'õ ya'ami banua 
Lowalangi ni'amoni'õ, ba bõrõ me mamati 
ami ba duria sindruhu andrõ si otarai 
Lowalangi. 

14 Ba da'õ Ikaoni ami Lowalangi ba Duria 
Somuso Dodo andro nituriaigõma khõmi. 
Lowalangi zogaoni ya'ami, bõrõ me omasi 
la ena'o fao ami wanandra lakhõmi Zo'aya 
va'ita Yesu Keriso. 

15 Bõrð da'õ, ya'ami ira talifusõ, boi farõi 
ami ba mf'a'aro'õ ami ba wamahaõ andro 
si no mafaha'õ ya'ami, he niWa'õ faoma li, 
ba he nisura. 

lo Ya So'aya ya'ita Yesu Keriso samõsa, 
ba Lowalangi Amada zondrara tõdõmi 
ba sanga'aro'õ tõdõmi, ena'õ tola 
mi'ohalõWõgõigõ ba mituriaigõ zi sõkhi. 
Börõ me |'omasi'õ ita Lowalangi ba 
fa'asõkhi dõdõ-Nia zondrara tõdõda awõ 
wa Ifofanõtõna ita si sõkhi. 

17 (2:16) 

TAfuriata, ya'ami ira talifusõ, 

mi'angandrõ salahima. Ba mi'angandrõ 
ena'õ turia si otarai Zo'aya andrõ alio 
terongo misa ba mutema'õ sõkhi ia, si 
mane si no alua ba khõmi fõna. 

2Mi'angandrõ gõi ena'ö |'efa'õ ndra'aga 

Lowalangi moroi ba niha safaito awo niha 
si lo sõkhi. Bõrõ me lõ fefu mamati niha 
ba duria soroi Zo'aya andrõ. 

3Ba lõ sa farõi Zo'aya. Ya'ia dania 
zangabe'e ya'ami ba sondrorogõ ya'ami 
moroi ba Niha si Lo Sõkhi. 

#Ba afõnu manõtõnaga khõ Zo'aya ba 
khõmi andrõ, wa lõ mo'aetufa mifalua ba 
mi'o'õ hadia zi no ma'o'ou ya'ami. 

>Ba ya So'aya zondrõnia'õ ya'ami ba 
wa'aboto ba dodo wa |'omasi'õ sibai ami 
Lowalangi, awo wa Ibe'e khõmi wanaha 
todo Keriso. 

6 Ya'ami ira talifusõ, ba wa'abõlõ Zo'aya 
Yesu Keriso mafaretaiko ami ena'o 
mifabali ami ba niha sareu, ba si lõ molo'õ 
famahaõ andro si no mabe'e khõra. 

7Mi'ila samõsa wa lõ tola lõ mi'o'õ 
khõma. Lo sareu ndra'aga me luo so 
ndra'aga khõmi. 

8Lõ ni'ama 6 si lõ nibe'ema boli. Ba zi 
tambai da'õ bongi ma'õkhõ maforege 
wohalõWõ, ena'õ boi mabusi dodo gofu 
haniha ba khõmi. 

?Tenga börõ wa lõ tola ma'andrõ ena'õ 
mitolo ndra'aga wa malau da'õ, ba hiza 
i, me omasi ndra'aga tobali dumaduma 
khõmi. 

10 Me so nasa ndra'aga ba khõmi, no 
mabe'e gamakhoita da'e, "Niha si lõ omasi 
mohalowo, ba tebai manga.” 

11 MaWa'õ da'e bõrõ me marongo, wa 
so Osa ba gotaluami zareu. Larõrõ ira ba 
wamadunõdunõ halowo niha bõ'ð, ba lõ 
sa sambua halõWõ lababaya. 

12 Ba wa'abõlõ Zo'aya Yesu Keriso, 
mafaretaikõ niha andro ba mafangelama 
ira, ena'õ mohalõWõ ira ba la'alui samõsa 
mbalazora. 

13 Ba hewa'ae si manõ, ya'ami ira talifusõ, 
bõi atage ami wolau si sõkhi. 

14 Ma so dania niha si lõ omasi molo'õ 
hadia zi no mawa'o bakha ba zura andre. 
Na alua da'õ ba mi'angelama ba niha si 
mano ba boi mifariawõ khõnia, ena'ð aila 
ia. 

15 Ba boi hulõ zi fa'udu ami khõnia; 
mi'amenesi ia si mane talifusõ. 

16 Khõ Zo'aya i'otarai fangorifida. Ba ya 
lõ mamalõmalõ Ibe'e khõmi wa'ohahau 
dodo ba ngawalõ hadia ia fefu. Ya So'aya 
zango'awõgõ ya'ami fefu. 

17 Fangowaigu, Faulo. Ya'o samõsa 
zanura faosatõ da'e. Da'e dandra nibe'egu 
ba zuragu fefu. 

18 Ba ya So'aya ya'ita Yesu Keriso 
zamahowu'õ ya'ami fefu. 


1 Timotius 


| | Timoteo, onogu sindruhu ba khõ 

Zo'aya. Sura andre moroi khõgu, 
Faulo, sinenge Keriso Yesu, bõrõ wareta 
Lowalangi, Sangorifi ya'ita ba fareta Keriso 
Yesu, tõtõnafõda. Ya Lowalangi Ama ba 
Keriso Yesu, So'aya ya'ita, zame'e khou 
howuhowu ba sohakhõsi todo ya'ugõ ba 
same'e fa'ohahau dodo. 

2 (1:1) 

3Omasido na torõi ndra'ugõ ba Nefeso 
si mane si no uWa'õ sibai khou me luo 
mõido ba Makedonia. Ufatenge ndra'ugõ 
ba wangiagõ Nefeso, bõrõ me so ba da'õ 
niha samazawili famahaõ si lõ atulõ, ba lõ 
tola lõ õbatogõ ira. 

+ Amenesi ira ena'õ boi sa'ae latõngõni 
hikaya si lõ boto ba fanutunõ nga'oto si 
lõ aetu'aetu. Fefu da'õ no samatumbu'õ 
fa'udusa manõ, ba lõ i'ohe niha ba wamati 
khõ Lowalangi awo ba wanema hadia zi no 
Ifakhoi Lowalangi ba niha samati khõ-Nia. 

> Ohitõ dodo menemene andro ya'ia 
ena'õ so khõra dodo sohahau ba todo 

ni'amoni'o, ba famati si lõ tebulo ba khõ 
Zo'aya, irege tola la'omasi'õ nawõra. 

6So êsa niha si no tenga si manõ sa'ae, 
elungu ira ba huohuo si lõ boto. 

7 Omasi ira tobali samahaõ agama, 
ba sindruhunia sa, lõ aboto ba dõdõra 
wehede ni'oguna'õra ba ma ngawalõ 
niWa'õra si faduhu dõdõra. 

8 No ta'ila wa huku agama andro sõkhi, 
na atulõ wangoguna'õ. 

9 Moguna mutõngõni wa huku agama 
andro tefazõkhi, tenga ba niha solo'õ 
somasi Lowalangi, no ba niha sanawõ 
huku, ira niha si lõ sõkhi; ba niha si lõ 
aboto ba dodo So'aya, ba niha si lõ agama, 
niha sauri ba gulidanõ; ba niha samunu 
satuania; ba ba zamunu niha fefu, 

10 ba niha sohorõhorõ, ba ba zohorõni 
awõnia ira matua, ba zanagõ niha; ba ba 
zolau faya; ba zamaduhu'õ sofaya, ba 
gofu haniha zolau ngawalõ zi lõ faudu ba 
wamahaõ sindruhu andro. 

11 Famahaõ da'ð tesõndra bakha ba 
Duria Somuso Dodo si no tefaduhusi 
tõdõ khõgu ba wangombakha, ya'ia Duria 
Somuso Dodo soroi Lowalangi, ni'ebua'õ 
ba nisuno. 

12 U'andrõ saohagõlõ khõ Yesu Keriso 
So'aya ya'ita, si no mame'e khõgu 
fa'abõlõ ba we'amõi enoni-Nia, ba si no 
manguma'õ tõdõ-Nia ya'o niha sinangea 
ba halowo da'o. 

13 Ya'odo me fõna ba no samakao, solohi 
ba sangosiwawoi Ya'ia. Ba hewa'ae si 
manõ, no lhakhõsi todo ndra'o Lowalangi, 
boro me luo da'õ lõ mamati ndra'o khõ 
Yesu Keriso, tobali lõ aboto ba dõdõgu 
hadia nilaugu. 

14 Ihõna khõgu na'i wa'ahakhõö dodo 
So'aya ya'ita. Ibe'e khõgu wa'abõlõ ba 
wamati khõ-Nia ba ba wangomasi'õ Ya'ia 
sindruhundruhu. Fa'abõlõ da'õ no lbe'e 
khõda fefu, ya'ita si no sambua kho Yesu 
Keriso. 

15 No sindruhu wehede andre -- andrõ 
sinangea tatema ba tafati sindruhundruhu 
--: "No mõi ba gulidanõ Yesu Keriso ba 
wangorifi niha si so horõ." Ba ba gotalua 
niha si so horõ andro, ya'o zabõlõ lõ sõkhi. 

16 Ba hiza, bõrõö da'õ na'i wa lIhakhõsi 
todo ndra'o Lowalangi, ena'õ Iforoma'õ 
fefu wa'ebolo dõdõ-Nia Yesu Keriso 
khõgu, niha si no fondrege wa'ebua horõ 
andre. Tobali sambua dumaduma da'e 

ba niha fefu sedona mamati khõ-Nia, ba 
wanõndra fa'auri si lõ aetu. 

17 Lowalangi, Razo si no gõtõgõtõ wa'ara, 
sinangea nifolakhõmi ba nisuno, me no 
Ya'ia zi lõ tebulõ, si lõ oroma ba si ha 
samõsa! Yaduhu. 

18 Timoteo, onogu! HalöWõ da'e 
ufaduhusi todo khou, molo'õ si no laWa'õ 
ira sama'ele'õ me fõna nitandrõsaigõ 
khou. Ena'õ õ'oguna'õ daõ si tobali 
fangabe'eu ba wasõndrata si sõkhi. 

19 Odõdõðgõð si fao famati khõ Keriso 
ba todo sohauhau. So sa Osa niha si lõ 
mangonangegjõ li dõdõnia, irege adudu 
wamatira. 

20 Ba gotaluania ya'ia ndra Hemenai'o ba 
Alesandro. Niha si darua andro no utou'õ 
ira ba danga Gafõkha, ena'o tefahaõ ira 
ba wamõhõi fangositengagõ ba fango'aya 
Lowalangi. 

l Si fõfõna, u'andrõ sibai ena'õ 

2 angandrõWa, fangandrõ, ba fangandrõ 
salahi si fao fangandrõ saohagõlõ 
mufa'ema khõ Lowalangi salahi niha fefu; 

2fangandrõ salahi razo ba fefu lolohe 
famatõrõ. Mi'andrõ ena'õ tola falukha 
ita wa'ahono ba fa'ohahau dodo ba khõ 
Lowalangi si fao amuata si sõkhi. 

3 Da'õ zi sõkhi zomasi Lowalangi 
Sangorifi ya'ita. 

+Omasi la na te'orifi fefu niha, ba aboto 
ba dõdõra zindruhu. 

>Me ha samõsa Lowalangi, ba ha samõsa 
zangiaigõ otalua Lowalangi niha, ya'ia 
Yesu Keriso. 

6No Itehegõ mboto-Nia ba wangefa'õ 
fefu niha moroi ba horõra. Ba da'õ, ba 
ginõtõ si faudu sibai Iforoma'õ Lowalangi, 
wa omasi la te'orifi fefu niha. 

7 Ba da'õ mboro wa tefatenge ndra'o ba 
niha si tenga Yahudi ba wangombakha 
khõra turia wamati Niha Keriso sindruhu. 
No sindruhu niWa'õgu andre, lõ ulau waya. 

8Ba gofu heza, ena'õ mangandrö ndra 
matua khõ Lowalangi si fao todo si lõ 
sinegu, si lõ fõnu ba fa'udusa. 

?Omasido gõi ena'õö lahaogõ mbotora 
ira alawe ba lafaigi zinangeania na lafake 
nukha soadu. Bõi lahaogõ khõra mbu si 
fatuwu ba hõrõ, ba ma famake gamagama 
ana'a ba ma manimani, ba ma nukha 
sebua boli. 

10Ya muhaogõ mbotonia ira alawe faoma 
buabua si sõkhi molo'õ sinangeania ba 
ndra alawe sangata'ufi Lowalangi. 

1TYa sahono ndra alawe ba wamahaõ 
andro si fao folo'õ. 

1216 utehe ba ndra alawe mamahaõ awo 
wamatõrõ ira matua; lõ tola lõ sahono ba 
tebai muhede ira. 

13 No Adamo zi fõfõna tefazõkhi, ba 
awena Khawa. 

14 No ira alawe zi telimo, ba tenga 
Adamo, irege isawõ goroisa Lowalangi. 

15 Ba heWwa'ae si manõ, ni'orifi sa ndra 
alawe andrõ wadono, asala mamati ia khõ 
Keriso si fao fangidengide'õ, awo wa lõ 
mamalõ la'omasi'õ niha bõ'ð, ba la'oniagõ 
wa'aurira khõ Lowalangi. 

I Sindruhu wehede andre, "Dozi niha 
3 somasi halõWõ fa'a'enoni ba mbanua 
Niha Keriso, no somasi halowo si sõkhi 
da'ð." 

2 Satua Niha Keriso andrõ, ena'õ si lõ 
sinegu, si ha sambua donga, si tola 
manaha todo, otõdõ, ba si tofofo lala 
wa'auri; omasi ia wanema'õ tome ba 
nomonia, ba si tola mamahaõ niha sato, 

3 boi niha si mabumabu, ba ma somasi 
fasõndra. Hiza i, lõ tola lõ niha sohauhau 
ba somasi fa'atulõ. Tenga niha sangisõ 
kefe. 

416 tola lõ i'ila ihaogõ wamatoro 
soroiyomonia ba zi sõkhi, ifahao 
ndraononia ba wolo'õ awo ba 
wamosumange ya'ia. 

> Na lõ i'ila ihaogõ zoroiyomonia niha, 
ba hewisa tola ihaogõ wamatõrõ banua 
Lowalangi? 

6 Satua Niha Keriso, tebai niha si bohou 
tobali Niha Keriso, fayaWa dania ia, ba si 
gõna fanguhuku si mane Afõkha fõna ia 
dania. 

”Lõ tola lõ niha si sõkhi turia ia bakha 
ba mbanua; bõrõ na tenga si manõ, ba 
latandrawWaisi dania ia niha, irege aekhu ia 
bakha ba gu'õ Gafõkha. 

8 Ya'ira solului bakha ba mbanua Niha 
Keriso ba lõ tola lõ gõi si sõkhi ba satulõ; 
tenga sogoya mamadu agu ba ma sangisõ 
ba gefe. 

916 tola lõ lagogohe sindruhundruhu 
wamahaõ ba wamati Niha Keriso andro si 
no Iforoma'õ Lowalangi si fao todo sadõlõ. 

10 atandraigõ ira ua, ba na oroma lõ 
hadia sinegu khõra, awena tola tobali ira 
solului bakha ba mbanua Niha Keriso. 

11 Fo'omora ira alawe gõi lõ tola lõ niha si 
sõkhi, tenga niha somasi mamadunõdunõ 

si lo atulo. Lo tola lõ la'ila lataha dõdõra 
ba adolo dodo ba ngawalõ hadia ia. 

12 Solului ba mbanua Niha Keriso lõ tola 
lõ ha samõsa ndrongania. LO tola lõ i'ila 
ihaogõ ndraononia ba soroiyomonia ba zi 
sõkhi. 

13 SohalõWõ si sõkhi ba mbanua Niha 
Keriso, ba nifosumange ba tobali itugu 
lõ aiWõ fahuhuo ba niha, sanandrõsa ba 
wamatira khõ Keriso. 

14 ydõnadõna wa lõ aratõ u'ondrasi 
ndra'ugõ. Ba hewa'ae si manõ, usura mano 
zura andre khõu, 

15 ena'õ na ahou so ndra'odo, no aboto ba 
dõdõu hewisa ita wango'aurifagõ fa'auri si 
mane soroiyomo Lowalangi, ya'ia mbanua 
Lowalangi andrõ sauri. Banua Niha Keriso 
andre zi no amaedola ehomo sanuwu ba 
sanga'aro'õ famahaõ soroi Lowalangi. 

16 Samõsa lõ si tola mangosilõ'õgõ si 
tobini ba agamada andro: No Ifa'ele'õ la 
Keriso ba nga'eu niha, ba no mutandra 
wa'aduhu-Nia ba Geheha Lowalangi, awõ 
wa no lafaduhu'õ ira mala'ika. Fefu soi si 
lõ saboto ba dõdõ Lowalangi no larongo 
duria-Nia, ba õsi gulidanõ no faduhu dodo 
khõ-Nia, iada'e no tefazaWa la ba zorugo. 

INo Iŵa'ð sibai Eheha Lowalangi, wa 
4 ba gin8tõ si so fõna dania, so êsa niha 
si lõ molo'õ, sangosilõö'õgõ Keriso. La'o'õ 
dania geheha samaelungu awõ wamahaõ 
geheha si lõ sõkhi, 

2 nifa'ema niha samini tõdõ ba solau faya. 
No ogõmigõmi dodo ndra niha da'õ. 

3Lafahaõ niha ba wa lõ mangowalu ba 
ba wa lõ manga fefu ngawalõ go. Ba 
sindruhunia 6 da'õ ni'a'asogõ Lowalangi 
ena'8 la'a ba la'andrõ saohagõlõ khõ 
Lowalangi niha si no mamati khõ Keriso, 
ba si no mangila famahaõ soroi Lowalangi. 

+Fefu hadia ia niwõwõi Lowalangi ba no 
si sõkhi, ba ma'ifu lõ hadõi salakha, na 
mutema'õ si fao fangandrõ saohagõlõ 
khõ-Nia. 

> Howuhowu Lowalangi ba fangandrõ, 
da'õ zombali'õ ngawalõ go andro oi si 
sõkhi, lõ salakha. 

6 Na õfahað fefu da'õ ba dalifusõ samati, 
ba tobali ndra'ugõ dania enoni Yesu 
Keriso sohalõWõ8 si sõkhi. Ba õtohugõ 
wololo tõdõmõ ba Daroma li Lowalangi 
nifaduhusida todo, ba ba wamahaõ 
sindruhu si no 6'0'0 sagoto da'e. 

7 Arõu'õ nidunõdunõ si lõ boto ba si lõ 
sõkhi. Fahaõ ndra'ugõ ba lala wa'auri si 
faudu ba wasumangeta khõ Lowalangi. 

SFamamaha boto, ha ma'ifu gunania, ba 
famamaha ba wa'auri ba wamati moguna 
mano ba ngawalõ hadia ia fefu; me ibe'e 
wangaro dodo ba wa'aurida ba gulidanõ 
andre ba ba gamozua dania. 

9 Da'e zinangea tatema ba tefaduhusi 
tõdõ sindruhundruhu. 

10Da'õ mboro wa fasõndra ndra'aga ba 
maforege wohalõWõ, bõrõ me manõtõna 
ita sindruhundruhu khõ Lowalangi sauri; 
Ya'ia zangorifi fefu niha, si ofõna sibai 
niha samati. 

11 Õfahað da'õ ba õ'o'ou niha wolo'õ 
va'ia. 

12 Bõi tehegõ so zamõsa zanguma'õ 
tõdõnia ide'ide ndra'ugõ, me awuyu nasa 
ndra'ugõ. Hiza i, ba wahuohuosamõ, 
amuatamõ, fa'omasimõ, famatimõ 
ba fa'ohauhau wa'aurimõ, ya tobali 
dumaduma ndra'ugõ ba niha samati. 

13 Gasagasa da'õ ua, irege so ndra'odo 
dania, lõ tola lõ õ'odõdõgõ wombaso Buku 
Ni'amoni'õ ba niha, ba wamarou todo awo 
wamahaõ ya'ira. 

14Bõisilõ ba dodo ndra'ugõ wangoguna'õ 
buala soroi Geheha Lowalangi nitemau me 
luo latufa tangara hõgõu satua mbanua 
Niha Keriso andrõ, me lafa'ema goroisa 
Lowalangi andro ira sama'ele'õ sanandrõsa 
ba khõmõ. 

15 Ohalõwõgõigõ fefu da'õ moroi si'aikõ 
ba dodo, ena'o fa'atedoumõ la'ila niha 
fefu. 

16 Bõi mamalõ sekhegõ wa'aurimõ awo 
wamaha'õmõ. Boi farði ndra'ugõ wamalua 
da'õ fefu, me ba zi mano no õ'orifi 
ndra'ugõ ba he gõi niha samondrongo 
khõu. 

Boi ofõnu si fao li sabe'e ba niha 

sabõlõ atua moroi khou. Dõnisi ia 
wamondrondrongo fehedeu, hulõ na 
amau ia. Faigi ndra si bohou ebua hulõ na 
talifusõu, 

2 ira alawe satua hulõ na inau. Ira alawe si 
bohou ebua faigi ira hulõ dalifusõu alawe, 
si fao buabua satulõ. 

3Fosumange lakha mbanua si ha ya'iya'ia 
ba wa'aurinia. 

#Ba na so lakha mbanua si so iraono ba 
ma ma'uwu, khõra andro ofõnai'õ wame'e 
fa'aboto ba dodo, wa lõ tola lõ larorogõ 
zoroiyomora, ba wanulõni fa'asõkhi dõdõ 

zatua ba ma gawera, bõrõ me omasi 
Lowalangi zi mano. 

> Ira alawe lakha mbanua si ha ya'iya'ia, 
ba lõ si tola mondrorogõ ya'ia, ha khõ 
Lowalangi manõtõna ia. Bongi ma'õkhõ 
bõi ibõhõli wangandrõ khõ Lowalangi ba 
wangandrõ fatolosa-Nia. 

6Ba na so lakha mbanua somasi hufa 
awo gomasiõ dodo ba gulidanõ, no mate 
zi mano hewWa'ae auri nasa ia. 

7 Fa'ema wanuturu lala andre khõra, 
ena'õ si lõ sinegu ira. 

8 Na so niha si lõ mondrorogõ sahatõ 
khõnia, lõ mendrua manõ zoroiyomonia 
samõsa, no i'osilõ'õgõ wamatinia niha si 
mano; ba abõlõ wa lõ sõkhinia moroi ba 
niha si lõ mamati. 

?Lakha mbanua si tola lafaogõ bakha ba 
ngenoli dõitõi lakha mbanua ya'ia da'õ: 
lõ ambo moroi ba zi õnõ ngafulu fakhe 
ndrõfinia, me fõna ha samuza mangowalu 
ja, 
10 teturia ia wa no ira alawe samalua 
ngawalõ zi sõkhi, si mane: fangebua'õ 
iraononia ba zi sõkhi, sohahau tõdõ 
ba wanema tome si moro ba nomonia, 
sanema'õ fao sumange niha samati, 

sanolo niha sabu todo, ba samalua 
sindruhundruhu ngawalõ halõWõ si sõkhi. 

11 Boi be'e bakha ba ngenoli da'õ ndra 
lakha mbanua sawuyu dõfi nasa. Bõrõ na 
alua wangisõ nõsi sabõlõ khõra, lafuli 
lalau mangowalu ba larõi Keriso. 

12 Ba mosala ira bõrõ me no lasawõ 
wawu'usa lira si fõfõna khõ Keriso. 

1315 mendrua manõ wa latibo'õ ginõtõra 
ba wanõrõnõrõi omo niha. Ba sabõlõ 
lõ sõkhi nasa, ya'ia wa lafahaõ ira 
ba wangobongobousi tõi niha bõ'ð, ba 
la'urusai urusa niha bõ'õ awo wa lahuhuo'õ 
ngawalõ zi tebai mufatunõ. 

14Da'õ mbõrõ wa omasi ndra'o na 
mangowalu manõ lakha mbanua sawuyu 
dõfi andro, lasõndra nono ba la'ehao 
zoroiyomora, ena'õ lõ lasõndra ginoto si 
fa'udu khõda andro ba wangobongobousi 
tõida. 

15So ndra lakha mbanua si no elungu 
solo'õ Afõkha. 

16 Ba na so moroi ba zoroiyomo ndra 
alawa Niha Keriso lakha mbanua, lõ tola lõ 
itolo lakha mbanua andro; boi mitehegõ 
mbanua Niha Keriso zangonorogõ todo 
va'ira. Ba zi manõ tola latolo lakha mbanua 

si lõ mano hadõi sahatõ khõnia banua 
Niha Keriso andro. 

17 Sondrõnia'õ banua Niha Keriso 
sohalõWõ si sõkhi, sinangea tebe'e dua 
winaeta zumangera, si ofõna sibai ya'ira 
sowolo'olo fahuhuo ba mamaha. 

18Ba Mbuku Ni'amoni'õ no tesura, "Sawi 
samõbõrõ gandru ba wangefa'õ gandru 
moroi ba ngalainia, boi ko'u mbawania”, 
si mano gõi, "Niha sohalõWõ so luonia 
wanõndra gajinia". 

19 Na so samõsa zatua mbanua Niha 
Keriso ni'angadugõ, bõi tema wangadu 
da'õ na lõ samaduhu'õ mato darua ba ma 
tõra. 

20 Niha samazõkhi horõ, lõ tola lõ lategu 
fõna mbanua Niha Keriso sato, ena'õ ata'u 
gõi danõ bõ'ð. 

21 Fona Lowalangi, Yesu Keriso ba 
mala'ika nituyu andro, u'andrõ sibai ena'õ 
0'0'0 menemene da'e awo wa lõ fanahõ 
todo gofu ha'õkhõ, ba lõ fango'awõgõ 
zamõsa. 

22Bõi aliolio tufa tanga hõgõ ba 
wombali'õ ya'ia enoni Zo'aya. Na no lafalua 
horõ niha bõ'ð, ba boi farahu ndra'ugõ 
ba horõ da'õ. Rorogõ ndra'ugõ enaõ lõ 
faruka zogoro ita. 

23 Bõi sa'ae ha sambalõ idanõ manõ 
õbadu; badu gõi ma'ifu agu ba wanolo 
talumõ andro, bõrõ me asese mofõkhõ'6. 

24 So 6sa zoroma sibai olalõWania, fatua 
lõ muhuku na. Ba so Osa gõi zawena mu'ila 
olalõWa na no aefa wanguhuku. 

25 Si mand gõi gamuata si sõkhi i'anemai'ö 
oroma. Ba si lõ aoha mu'oroma'õ na'i, ba 
tebai sa'atõ i'osagõtö'õ mubini'õ. 

l Niha Keriso si no tobali sawuyu, lõ 
6 tola lõ lafosumange zokhõ ya'ira, ena'õ 
lõ tola laWa'õ si lõ sõkhi Lowalangi ba ma 
famahaõda niha. 

2 Sawuyu si so sokhõ Niha Keriso, tebai 
faohasi zokhõ ya'ia andro me faoma Niha 
Keriso ira. Abõlõ sõkhi na'i na ladou'õ 
wa'asõkhi wanga'ira halõWõra khõ zokhõ 
va'ira andrõ, me no faoma samati ba 
ni'omasi'õ ira, he sawuyu ba he sokhõ. 
Fefu da'õ lõ tola lõ õfahaõ ba õ'amenesi 
ba niha. 

3 Na so zamahaõ tanõ bõ'ð moroi ba da'õ, 
ba si lõ fao tõdõ ba wamahaõ sindruhu 
soroi Zo'aya ya'ita Yesu Keriso, ba si lõ fao 
todo gõi ba wamahaõ agamada, 

+noniha si fayaWa da'ê si lõ mangila balõ! 
Fõkhõ niha si mano, omasi fada'aWa ba 
fa'udu ba zanandrõsa ba ngawuangawua 

wehede nifo'eluaha, irege ifatumbu'õ 
wa'afõkhõ dodo, fa'aboto dodo, fasosota, 
ba fanahõ todo si lõ sõkhi, 

> ba fa'udusa si lõ aetu. No teduhö lala 
wangerangera niha si manõ, ba no lõ 
duhu sa'ae. LaWa'õ tõdõra tola lasõndra 
wa'akayo ba agama. 

6 Ba sindruhunia sa, ibe'e hare sebua 
agama andrõ, na ahono dodo niha ba zi 
no so khõnia. 

7 Börõ me sambua lõ hadia ia ni'oheda ba 
gulidanõ andre, ba sambua gõi lõ hadia ia 
si tola ta'ohe na tarõi gulidanõ andre! 

8 Tobali, na so mbalazo awõ nukha, no 
abono da'o. 

ə Niha somasi mokhé, si gõna 
fanandraigõ ba tandrawa soya ngawalõ 
ia, si lõ hadõi gunania ba samakiko. |'ohe 
niha ba wa'atekiko ba ba wa'ate'ala fangisõ 
andro. 

10 Bõrð moroi ba wa'omasi gefe andro, 
tumbu ngawalõ zi lo sõkhi. So Osa niha 
solohi kefe, irege lõ sa'ae la'o'o wamahaõ 
Keriso, ba hiza gõna ira ngawalõ wamakao 
si tobali fangabu dodo. 

11 Ba ya'ugõ, no okhõta Lowalangi, 
andro lõ tola lõ õ'arõu'õ ndra'ugõ ba da'õ 
ma'afefu. Odõdõgõ we'amõi niha satulõ 

ba hõrõ Lowalangi, ba solulu fa'auri khõ 
Lowalangi awo ba wamati khõ Keriso, 
ba sangomasi'õ awo, sebolo todo ba 
wanandraigõ, ba sohauhau. 

12 Lau fasõndra sindruhundruhu ba 
nifatiu andro, ena'õ õsõndra mbuala 
wa'auri sindruhu andrõ ba si lõ aetu. Ba 
da'õ Ikaoni ndra'ugõ Lowalangi, me luo 
õfaduhu'õ fõna niha sato, wa mamati 
ndra'ugõ khõ Keriso. 

13 Jada'e fõna Lowalangi same'e noso 
ba ngawalõ zauri fefu, ba fõna Yesu 
Keriso same'e famaduhu'õ sindruhu fõna 
Wondrio Filato, da'e ni'andrõgu khou: 

14 Rorogõ fefu wareta andro si fao 
fa'adõlõ ba fa lõ sinegu, irugi ba ginõtõ 
wangawuli Zo'aya ya'ita Yesu Keriso ba 
gulidanõ andre. 

15Fe'aso-Nia andré Ihonogõi dania 
Lowalangi ba ginõtõ si faudu sibai. Ha 
Ya'ia Zamatõrõ, Ya'ia zolakhõmi, Razo 
yawa razo ba So'aya fefu zokhõ. 

16 Ha Ya'ia zi tebai ifatõrö fa'amate;: ba 
haga so la, si lõ tola ifahatõ ia gofu haniha. 
Samõsa lõ sirai mangila Ya'ia, ba ma si 
tola mangila Ya'ia. Khõ-Nia zumange ba 
famatõrõ irugi zi lõ aetu! Yaduhu. 

17 Ba niha si kayo ba gulidanõ andre, 
ya õ'amenesi ira ena'ð boi fayawa ba 
boi manõtõna ba gana'a si lõ mo'arota 
-- si mane fa'akayo andro. LO tola lõ ya 
manõtõna ira khõ Lowalangi same'e fefu 
hadia ia khõda irege fahõna, ena'õ ohahau 
dõdõda. 

18 Amenesi ira ba wangoroma'õ si 
sõkhi, ba ba wamalua ngawalõ zi sõkhi, 
fa'ahakhõ dodo ba fa'omasi mamuala. 

19Da'õ lala khõra wangowuloi harato si 
tobali foko si sõkhi ba gin8tõ si so fõnara. 
Ba ba da'õ lasõndra dania wa'auri sindruhu 
andro. 

20 He Timoteo! Hadia zi no mufaduhusi 
todo khou, ba haogo wondrorogõ. Arõu'õ 
huhuo si lõ boto ba fabu'asa ba ngawalo 
nifotõira "Fa'atuatua". 

21 So sa niha sanguma'õ wa no la'okhogo 
wa'atuatua da'õ, irege fahole moroi ba 
wamahaõ Niha Keriso, si faduhu dõdõra 
fõna. Ya Ifahowu'õ ami So'aya. 


2 Timotius 


| Timoteo, onogu ni'omasi'õ! Ya'o 

Faulo, zanura sura andre khõu fao 
fanõtõna, ya Lowalangi Ama ba So'aya 
va'ita Yesu Keriso zangahakhõsi todo ba 
same'e khou fa'ebua dodo ba fa'ohahau 
dodo. No nilau dodo Lowalangi, tefataro 
ndra'o tobali sinenge Keriso Yesu ba 
wangombakha fa'auri nifabu'u Lowalangi. 
Tatema wa'auri andrõ boro me ha sambua 
ita Keriso Yesu. 

2 (1:1) 

3Ululu wa'aurigu khõ Lowalangi si fao 
todo si lõ sinegu si mane si no lafalua ira 
tuagu fõna. Ba lõ aetu u'andrõ saohagõlõ 
khõ Lowalangi ero na itõrõ tõdõgu 
ndra'ugõ ba ginõtõ wangandrõgu, he na 
ma'õkhõ ba he na ba zi bongi. 

+ Itõrö tõdõgu wa'abu dõdõmõ andro. 
Da'õ mboro wa omasi sibai ndra'o falukha 
khou, ena'õ tola sindruhundruhu omuso 
dõdõgu. 

> Itõrõ tõdõgu wamatimõ sindruhundruhu 
khõ Keriso, hulõ wamati gaweu Lo'ise 

ba inau Oinike. Ba manõtõna dõdõgu wa 
mamati gõi ndra'ugõ si mane da'o. 

6Börö da'õ, ufasugi ba dõdõu wehi'a 
dodo ba wamalua halõWõ si no õtema 
moroi khõ Lowalangi me luo utufa tangagu 
hõgõu. 

7 Eheha, nibe'e Lowalangi khõda, tenga 
Eheha sombali'õ ya'ita ata'u. Ba hiza i, 
Eheha Lowalangi andro zombali'õ ya'ita 
abõlõ, safõnu fa'omasi ba si tola manaha 
todo. 

8Bõrõ da'ö bõi aila ndra'ugo wame'e 
famaduhu'õ sanandrõsa khõ Zo'aya ya'ita, 
ba bõi gõi aila ba zanandrõsa khõgu, 
nikuru boro la. Ba zi tambai da'õ ena'õ ba 
wa'abõlõ soroi Lowalangi, fao ndra'ugõ ba 
wanaha famakao ba Duria Somuso Dodo 
andro. 

*Lowalangi zangorifi ya'ita ba sogaoni 
ya'ita, me omasi la Ibali'o ita banua sauri 
ni'oniagõ khõ-Nia. Ifalua da'o tenga dali 
hadia zi no ta'ohalõWõgõi. No dali nikhoi 
dodo-Nia samõsa ba fa'asõkhi dodo-Nia. 
Fõna wamõbõrõö ulidanõ, no si sõkhi todo 
la khõda ba khõ Yesu Keriso. 

10]ada'e Ifa'ele'õ wa'asõkhi dõdõ-Nia 
andro khõda ba we'aso Razo Sangorifi 
ya'ita Yesu Keriso. Yesu zangalani fa'abõlõ 

wa'amate ba same'e fa'auri si lõ aetu ba 
gulidanõ, ba Duria Somuso Dodo andro. 

11 Ba wangombakha Turia Somuso Dodo 
andro Ifataro ndra'o Lowalangi tobali 
sinenge ba samahaõ. 

12 Da'õ mbõrõ wa utaõgõ fefu da'e ba lõ 
urasoi wa'aila, bõrõ me sindruhundruhu 
u'ila ha'õkhõ mamati ndra'o. Ba faduhu 
dõdõgu wa hadia zi no ifaduhusi todo 
khõgu, tola gõi irorogõ irugi ba Luo 
Safuria. 

13 O'ð sindruhundruhu wamahaõ andré si 
no ufahaõ ya'ugõ. Ba ya ahono ndra'ugõ 
ba wamati ba fangomasi'õ, bõrõ me ya'ugõ 
no ha sambua ba khõ Yesu Keriso. 

14 Si fao fanolo soroi Geheha Lowalangi, 
sauri bakha ba dõdõda, ya õhaogõ 
wondrorogõ ngawalõ zi sõkhi si no 
mufaduhusi todo khou. 

15 No õ'ila wa fefu niha ba dané Asia no 
la'erogõ ndra'o, farahu gõi ndra Figelo ba 
Hemogene. 

16 Ba soroiyomo Gonesiforo no auli 
la'omusoi'õ dõdõgu. Ya muhakhõsi todo 
ira So'aya. Hewa'ae ya'o bakha ba gurunga 
so, ba lõ aila Gonesiforo ba khõgu andre. 

17 Me irugi Roma, i'odödõgõ sibai 
wangalui ya'o irege falukha ndra'aga. 

18 Ba Nefeso no oya itolo ndra'o. 
Sanandrõsa ba da'õ no õ'ila. Ya So'aya si 
sõkhi todo zangahakhõsi todo ya'ia ba 
ginõtõ Ihuku ma'afefu soi niha dania. 

| Timoteo, onogu! Ya'abõölõ ndra'ugõ 

boro wa'ebua dodo si no mube'e 
khõda, bõrõ me ya'ita ha sambua ba khõ 
Yesu Keriso. 

2 Famahað si fõfõna si no õrongo khõgu 
fõna niha sato, ya õfaduhusi todo ba 
niha si tola faduhu dõdõda ba sonekhe 
mamahaõ niha bõ'ð. 

3 Lõ tola lõ fao ndra'ugõ wanaha famakao 
si mane saradadu Yesu Keriso si lð farði. 
ba zoguna khõnia samõsa, boro me omasi 
ia i'omusoi'ð dodo zondrõnia'õ ya'ia. 

> Niha si fatandri, lõ tola mona na lð i'o'ð 
fefu goigoi. 

6 Sonowi si no mamorege fohalõWõ, ya'ia 
zi fõfõna manõndra bua zinanõnia. 

/ Erõnu zi no uWa'õ andre, bõrõ me 
So'aya dania zame'e khõu fa'atuatua ba 
wamoboto ba dodo niha ma'afefu. 

8 Tongoni da'e: Turia Somuso Dodo 
ni'ombakha'õgu andro ya'ia duria 
sanandrõsa khõ Yesu Keriso, ma'uwu 

Dawido; Ya'ia Keriso si no auri mangavuli 
moroi ba ngai zi mate. 

?Börõ wanuriaigö Turia Somuso Dodo 
andro, utaha wamakao; irege na'i larate 
ndra'o si mane niha samarukhu. Ba 
Taroma Li Lowalangi lõ tola nirate. 

10Da'õ mboro wa utaha mané fefu da'õ 
me soguna ba niha si no Ituyu Lowalangi. 
Utaha fefu da'õ ena'õ lasõndra gõi 
wangorifi si so ba khõ Yesu Keriso, ya'ia 
wangorifi same'e fa'ohahau dodo irugi zi 
lõ aetu. 

11 Sindruhu sibai daroma li andre, "Na 
no mate ita awõ-Nia, auri dania ita gõi 
awõ-Nia. 

12 Na lõ tebulõ tataha wamakao, ba 
mamatõrõö gõi ita dania awõ-Nia. Na 
tatimbagõ la, Itimbagõ gõi ita dania. 

13 Na farði ita, ba lõ farõi la, bõrõ me 
tebai |'osilõ'õgõ la samõsa." 

14Ya'õfasugi ba dõdõ niha zanandrõsa 
ba da'e fefu. Fõna Lowalangi, amenesi 
ira ena'õ boi fa'udu ira bõrõ ngawua 
wehede nifo'eluaha. Lõ hadõi gunania 
da'õ, ha sambalõ samakuyu era'era niha 
samondrong0. 

15 Odõdõgõ sibai fa Ifaduhu'õ ndra'ugõ 
Lowalangi tobali sohalõWõ khõ-Nia. Ya 

õforege ena'õ lõ aila ndra'ugõ ba halõWõu, 
ba faudugõ wamahaõ soroi Lowalangi. 

16 Arõu'õ wahuohuosa si lõ boto ba 
sango'aya Lowalangi. Fahuohuosa si manõ 
ibali'o monõnõ wa'alõsõkhi niha. 

17 Famahaõra andro hulõ mbou auri 
sanananana si tugu ara si tugu ebua. Ba 
gotaluara andro so Hemenai'o ba Fileto. 

18 No fahole ira moroi ba wamahaõ 
sindruhu, ba lafaheu wamati niha õsa khõ 
Lowalangi. LaWa'õ, wa no alua wemaoso 
moroi ba wa'amate. 

19Ba hiza, danedane saro nifazõkhi 
Lowalangi tebai nifaheu. YaWania no 
musura da'e, "No aboto ba dodo Zo'aya 
dana khõ-Nia andro", ba ba "Niha 
sanguma'õ wa tana khõ Zo'aya ia, lõ tola 
lõ ibõhõli wamazõkhi si lõ sõkhi". 

20 Bakha ba nomo sebua tesõndra 
ngawalõ gamagama. So ni'ehao moroi ba 
wirõ ba ma ana'a, so gõi moroi ba geu ba 
ma tando. So nifake ba halõWõ sebua, ba so 
gõi nifake ba halõWõ si to'õlö. 

21 Niha sangehao ya'ia moroi ba zi lõ 
sõkhi fefu, te'oguna'õ ia ba halowo sebua. 
Tobali ia okhõta ni'otambali'õ ba moguna 
sibai khõ zokhõ ya'ia. Lahõnagõ ia nifake 
ba ngawalõ halõWõ si sõkhi fefu. 

22 Arõu'õ ndra'ugõ moroi zomasimasi 
dodo niha si bohou ebua. Oigõ dõdõu 
ba wolo'õ somasi Lowalangi, lõ farõi ba 
wamahaõ-Nia, ba fangomasi'õ awo, ba ba 
fa'ahono dodo. Ofa'auri zi mano si fao 
tano bõ'ð si angarõfi li So'aya faoma todo 
sohauhau. 

23Bõi fao ba wada'aWasa niha si bodo si 
lõ mangila hadia ia. Aboto ba dõdõu wa 
fefu da'õ ha samatumbu'õ fa'udusa. 

24 Niha sohalõWõ khö Zo'aya lõ guna 
fa'udu; lõ tola lõ sõkhi linia ba niha fefu, 
ba ba wa'ebolo dodo ifahaõ niha ba zi 
sõkhi. 

2516 tola lõ ba wa'asõkhi li ifahaõ niha 
samadamadaõ; ma sa'atõ Ibe'e ginõtõ ba 
niha da'õ Lowalangi ba wamalalini era'era 
moroi ba horõra ba ba wamotokhi ba 
dõdõra wamahaõ sindruhu. 

26 Ba zi manõ, aboto ba dõdõra 
mangawuli, ba aefa ira moroi ba gu'õ 
Gafõkha si no mama'ala ya'ira ba samaso 
va'ira wolo'õ nilau dõdõnia andro. 

I Tongoni da'e: Ba ginõtö safuria oya 

3 alua wa'abu dodo. 

2 Ba gindto da'õ dania, ha soguna 
khõnia samõsa i'alui niha, mangiso ba 
gefe, fayawa ba molau faya. Omasi ira 

wango'aya niha wolaWa satua, ba lõ 
la'ila mangandrõ saohagõlõ, fatiu khõra 
ngawalõ zo'amakhaita ba wa'alowalangi. 

3 Lõ manõ khõra fa'omasi, lõ la'efa'õ 
zala zi so sala khõra, omasi ira 
wangobongobousi tõi niha bõ'ð, 
la'oguna'õ wa'afaito, amu'i ira, ba lõ omasi 
ira zi sõkhi. 

+Omasi ira waminisa tõdõ, fayaWasa, lõ 
khõra fa'anau wangerangera. Abõlõ omasi 
ira gisõ'isõ dodo gulidanõ moroi ba wolo'õ 
khõ Lowalangi. 

> Hewa'ae dali zoroma ba hõrõ la'o'õ 
wamalua ngawalõ halõWõ ba agama, ba 
latimbagõ sa duho wamahaõ agama da'ð. 
Arõu'õ ndra'ugõ moroi ba niha si mane 
da'õ. 

6So ba gotaluara zi no manõrõi omo, ba 
lahalõ dodo ndra alawe si lo fa'abõlõ ba 
si fahõna horõ bõrõ gisõ'isõ dodo soya 
ngawal. 

7 ira alawe da'ð lõ mamalõmalõ 
la'andro'andro ena'ð lafahað ira, ba lõ irai 
tola lasõndra wangi'ila famaha'õ soroi 
Lowalangi. 

8Hulõ si mane Yane ba Yambere solaWa 
Moze fõna, si mano gõi zolaWa famahaõ 
soroi Lowalangi. Fangerangerara no 

tekiko, ba lõ mamati ira sa'ae ba wamahao 
sindruhu andro. 

3 Ba no tatu wa lõ lakhamõ gohitõö dödõra, 
boro me fa'abodora oi la'ila niha fefu, hulõ 
Yane ba Yambere andro gõi. 

10 Ba no õ'o'ð wamahaõ andro khõgu, 
amuatagu ba ohitõ dodo wa'aurigu. No 
õ'ila samõsa wamatigu, fa'ebolo dõdõgu, 
fa'omasigu ba fanaha todo. 

11 No õ'ila wa no lafakao ndra'o ba utaha 
mano wa'afõkhõ. No õ'ila fefu zalua khõgu 
ba Gandriokhia, ba Nikoniu, ba ba Lisitera; 
ba no õ'ila fefu zi no utaõgõ! Ba no |'orifi 
ndra'o So'aya moroi ba da'o fefu. 

12 Dozi sedõna auri ba wamosumange 
Lowalangi ba somasi ha sambua khõ Yesu 
Keriso, ba si gõna folohi dania; 

13 niha si lõ sõkhi ba niha si falimo itugu 
lõ sõkhi dania. Lalimo niha bõ'ð, ba hiza, 
lalimolimo gõi ira niha. 

14 Ba sanandrõsa khou, Timoteo, bodi 
bõhõli a'aro'õ ndra'ugõ ba zindruhu 
andro si no ufahaõ khou, ba si no afõnu 
õfaduhusi tõdõ; bõrõ me õ'ila haniha ndra 
samahaõ ya'ugõ. 

153 Lõ tola lõ õtõrõ tõdõu wa i'otarai iraono 
ndra'ugõ no õ'ila Mbuku Ni'amoni'õ. Buku 
andro zi tola mame'e fa'aboto ba dodo ba 

wanõndra fangorifi ba wamati khõ Yesu 
Keriso. 

16 Fefu zi no musura bakha ba Mbuku 
Ni'amoni'õ, no ni'ehehaini Lowalangi 
ba moguna ba wamahaõ sindruhu, ba 
wanegu ba ba wangatulõ'õ si sala, ba ba 
wamahaõ niha ena'õ auri molo'õ somasi 
Lowalangi. 

17 Ba faoma Buku Ni'amoni'õ andro tola 
mo'ahonoa ba ngawalõ halowo si sõkhi 
niha somasi mõi enoni Lowalangi. 

1 Ifuli so dania Yesu Keriso ba gulidanõ 
4 andre ba wanguhuku niha sauri awo zi 
no mate; so la tobali Razo samatõrõö. Bõrõ 
da'õ u'andrõ sibai khou fõna Lowalangi ba 
Yesu Keriso. 

2Ya lõmamalõmalõ õturiaigõ Duria soroi 
Lowalangi andro, ena'õ tola larongo niha, 
he na omasi ira ba he na Id'o. A'aro'õ 
dodo niha, oroma'õ zi sala, ba be'e khõra 
wamarou dodo. Fahaõ niha si fao fa'ebolo 
dodo. 

3Bõrõ irugi inõtõnia dania lõ omasi 
niha sa'ae wanema famahaõ sindruhu 
andro. La'o'õ dania zomasi ira samõsa, 
irege la'owuloi khõra ndra samahaõ, ba 
wamahaõ ngawalõ zi sõkhi famondrongo 
ba dalingara. 

+  aduhõ dania dalingara ba zindruhu, 
ba labe'e mboro dalingara ba nidunõdunõ 
zofaya. 

> Ba hewa'ae si manõ, bõi teduhõ 
dõdõu gofu hewisa. Taha mano 
wamakao, ohalõWwõgõigõ halõWõu si mane 
fangombakha Turia Somuso Dodo andro, 
ba haogõ wangai halõWõu si mane enoni 
Lowalangi. 

6Ba sanandrõsa khõgu, no irugi inõtõnia 
mate ndra'o, nibe'e sumange khõ 
Lowalangi. LO ara tõ ba urõi gulidanõ 
andre. 

7 No fao ndra'o ba watandrisa si sõkhi 
andrõ, ba no mukhamõ ndrege nola 
safuria. LO si farõi ndra'o irugi awai. 

8 lada'e no ibasebase'õ ndra'o buala 
tandra wemõna. Ba Luo Safuria, So'aya, 
Sanguhuku satulõ andro, zame'e khõgu 
buala andrõ, bõrõ me auri ndra'o ba 
gamakhaita si sõkhi khõ Lowalangi. Ba 
tenga ha ya'o manõ zanema dania buala 
andrõ, no fefu niha gõi sombalombaloi 
fe'aso Zo'aya andro si fao fehulu dodo. 

9 Alui lala we'amõi khõgu ba wa'alio sibai, 

10 bõrð me no irði ndra'o Dema, no 
'omasi'õ gulidanõ andre. No moi ia ba 


2 TIMOTIUS 4. 11-18 12 


Desalonika. Kereke no mõi ba Galatia, ba 
Tito mõi ba Dalamatia. 

11 Ha Luka zi torõi awõgu. Faondragõ 
Mareko ba ohe ia ba da'e, bõrõ me ya'ia 
zanolo ya'o ba halõWõgu. 

12 No ufatenge Tikhiko we'amõi ba 
Nefeso. 

13 Na so ndra'ugõ, ba ohe mbaru sebua 
si no urõi ba Deroa khõ Garafo. Ohe gõi 
zurasuragu, si ofõna zurasura nifazõkhi 
moroi ba garate uli. 

14 Alesandro, tuka ziambu andro no ilau 
ngawalõ zi sõkhi khõgu. Ba So'aya dania 
zanulõni khõnia molo'õ folaunia andro. 

15Ba ya mangelama ndra'ugõ khõnia, 
boro me ya'ia zolaWa sibai turia andro 
khõda. 

16 Ba ginõtö tesekhegõ ndra'o ba zi ofõna 
sibai, samõsa lõ sango'awõgõ ya'o, fefu 
oi moloi, larõi ndra'o. Tadõnadõna wa lõ 
Ibe'e mosala ira Lowalangi ba zi mane! 

17 Ba So'aya zi no mango'awõgõ ya'o. 
Ibe'e wa'abõlõ irege tola u'ombakha'õ 
Duria andro ma'afefu, ba wamarongogõ 
ba niha si tenga Yahudi. Ba aefa ndra'o 
moroi ba de'ala fa'amate. 

18 Duhu wa So'aya Yesu zangefa'õ 
dania ya'o moroi ba ngawalõ nilau si lõ 

sõkhi khõgu. Ya'ia zolohe ya'o dania ba 
wangorifi ba wamatõrõ-Nia andro ba 
zorugo. Ya nifolakhõmi la irugi zi lõ aetu! 
Yaduhu. 

19 U'owai Wirisikila ba Akila, ba soroiyomo 
Gonesiforo. 

20 Fraso no tarõi ba Gorindro, ba 
Terofimo, no urõi bakha ba wõkhõ so ia 
ba Miletusi. 

21 Alui sibai lala we'asomõ fatua lõ bawa 
deu. Ebulo, Fudeo, Lino ba Klaudia la'owai 
ndra'ugõ, si mano gõi fefu ndra talifusõ 
tano bõ'ð samati. 

22Ya So'aya zango'awõgõ ya'ugõ. 
Ya'lfahowu'õ ami So'aya! 


Titus 


| l Onogu Tito! Ya'o, Faulo, zanura 
sura andre si no enoni Lowalangi ba 
sinenge Yesu Keriso. Nifatenge ndra'o 
ba wanolo niha si no Itutuyu Lowalangi 
tobali banua-Nia. Lõ tola lõ utolo ira 
ba wondrou'õ famati khõ Lowalangi. LO 
tola lõ udõnia'õ ira ba wangf'ila fa'aduhu 
wamahaõ ba agama khõda. 

2Famahaõ da'õ modanedane ba 
wanõtõna wa tatema wa'auri sindruhu 
ba si lõ aetu. Lowalangi zi no mamabu'u 
fa'auri andro fõna wa lõ mu'a'asogõ 
gulidanõ -- ba Lowalangi andro lõ falimo. 

3 Ba ginõtõ si faudu, no Ifa'ele'õ wa'auri 
andrõ Lowalangi ba huhuo-Nia ba 
gulidanõ. Oroisa-Nia andro no lfaduhusi 
todo khõgu, ba u'ombakha'õ ia dali wareta 
Lowalangi Sangorifi ya'ita. 

+ Tito, ya'ugõ zindruhundruhu nonogu, 
boro me ya'ugõ ba ya'o no faoma mamati 
khõ Yesu Keriso. Manõtõna ndra'o wa 
Lowalangi Ama ba Yesu Keriso, Razo 
Sangorifi ya'ita, zangomasi'õ ya'ugõ ba 
same'e fa'ohahau dodo khou. 

> No urõi ndra'ugõ ba Gareta fõna, 
ena'õ õ'asiwalisi nasa ngawalõ halõWõ 
sinangea mu'ohalõWõgõigõ. Fataro ndra 
sondrõnia'õ banua Niha Keriso ero banua 
misa. Ba tõngõni menemenegu andre: 

6 Sondrõnia'ð banua Niha Keriso, ena'õ 
niha si lõ sinegu; lõ tola lõ ha samõsa 
ndrongonia; iraononia no mamati khõ 
Keriso, ba tenga iraono si teturia lõ 
ngaroro, ba ma iraono si tebai mufatõrõö. 

7 Sondrõnia'õ banua Niha Keriso andro ba 
no sangonorogõ todo halowo Lowalangi, 
ba lõ tola mosinegu ia. LO tola fayaWa ia 
ba ma sofõnufõnu ba ma si mabumabu, 
ba ma si lõ sõkhi, ba ma sangisõ kefe. 

SLõtola lõ ohahau dõdõnia ba wanema 
niha ba nomonia, somasi ngawalõ zi 
sõkhi, i'ila itaha dõdõnia, atulõ, ohahau ba 
ahonohono. 

916 tola lõ aro ia wololohe turia soroi 
Lowalangi andro. Ya'ia duria si tola 
mufaduhusi tõdõ, si mane si no mufahaõ 
khõnia. Ba wolau si manõ tola i'amenesi 
niha dania sodanedane ba wamahaõ 
sindruhu, ba tola iforoma'õ zala niha 
samadaõ ya'ia. 

10 Ato niha si lõ molo'õ, si ofõna sibai 
niha soroi agama Yahudi mege; lafaelungu 
niha bõ'ð faoma huohuora si lõ boto. 

11 Niha si mane da'ö lõ tola lõ niduhõ 
mbawania, boro me no ato wongambatõ 
tobali fawuka ba wamahaõ si tenga 
sinangea andro. Lalau da'õ ha boro ba 
wangalui hare si lõ atulõ! 

12 No irai so samõsa zama'ele'ö khõra, si 
otarai Gareta gõi, sanguma'õ, "Niha Gareta 
ba no tuka wolau faya manõ, urifõ safaito, 
solu'alu'a ba sareu." 

13 Hadia niWa'õ zama'ele'ö da'ð ba 
no sindruhu. Da'õ mboro wa lõ tola 
lo õ'abe'e'õ wanegu ya'ira; ena'õ lõ 
tebulõ faduhu dõdõra khõ Lowalangi ba 
wa'aduhu. 

14 Ba lõ sa'ae mamati ba hikaya wayaWaya 
niha Yahudi ba ma amakhoita niha, 
nifazõkhi niha solaWa famahaõ soroi 
Lowalangi. 

15Fefu hadia ia ba ohahau ba niha 
sohauhau. Ba ba niha si ta'unõ 
fangerangera ba si lõ mamati khõ 
Lowalangi, sambalõ lõ sohauhau, bõrõ me 
fangerangerara ba tõdõra no ta'unõ! 

16 Laŵa'ð aboto ba dõdõra Lowalangi, ba 
ba nilaura, ba lalawa la. Tõdõra lõ sõkhi 

ba lõ omasi molo'õ; ya'ira ba no niha si 
tebai mamalua sambalõ zi sõkhi. 

l Ba ya'ugõ, Tito, fahaõ wamahaõ si 
2 faudu ba wamahaõ soroi Lowalangi. 

2 Amenesi ndra matua satua, ena'ö so 
khõra wanaha todo, biha wangerangera, 
ba la'o'aurifagõ wa'auri sinangea 
nifosumange. Lõ tola lõ aro ira wololohe 
famahaõ sindruhu andro soroi Lowalangi, 
mo'ahonoa ba wa'omasi ba ebolo dodo 
wanaõgõ fa'afõkhõ si fao fanaha todo. 

3Si manõ gõi ö'amenesi ndra alawe 
satua ena'õ sohauhau gamuatara si 
mane sinangeania ba niha sangalulu khõ 
Lowalangi. Tebai la'ob'o'obousi dõi niha 
bo'o, ba tebai samorege famadumadu 
agu. Lõ tola lõ lafahaõ ngawalõ zi sõkhi 

+ena'õ ba da'õ gõi lafahaõ ndra alawe 
sawuyu dõfi ba wangomasi'õ fo'omora ira 
matua awo ndraonora, 

> ba wangi'ila manaha tõdõ, ba zohauhau 
ba ba wa'atobali ina si sõkhi, si lõ molawa 
khõ wo'omora ira matua. Ba zi mano lõ 
hadõi niha si tola mango'aya Turia soroi 
Lowalangi andro. 

6Si manõ gõi, amenesi ndra si bohou 
ebua ena'o la'ila lataha dõdõra. 

7Ba ya'ugõ samõsa, ba ngawalõ fefu 
hadia ia, õforoma'õ gamuata si sõkhi si 
tobali dumaduma. Na mamahaõ ndra'ugõ, 
lõ tola lõ atulõ ndra'ugõ ba oigõ dõdõu. 

8 Oguna'ð wehede satuatua, si tebai 
lada'aWaini niha, ena'õ aila niha solaWa 
ya'ugõ, boro me lõ hadõi sambalõ gõi zi 
lõ sõkhi ba khõda si tola lafatunõ. 

9 Ira sawuyu lõ tola lõ la'o'õ li zokhö 
va'ira, ba somasi dõdõnia ba ngawalõ fefu 
hadia ia. Tebai mamadaõ ira, 

10 ba managõ. LO tola lõ la'oroma'õ wa 
lõ mamalõ sõkhi ira ba lõ farõi; ena'õ ba 
zi no lafalua andrõ, lasuno niha wamahaõ 
sanandrõsa khõ Lowalangi, Sangorifi 
va'ita. 

11 Bõrð me no Ifa'ele'õ wa'asõkhi 
dõdõ-Nia Lowalangi ba wangorifi niha 
ma'afefu. 

12Fa'asõkhi dodo Lowalangi andro Ifahað 
ira ba wa lõ sa'ae fabõrõ ba zomasi 
Lowalangi ba ba wolo'õ fangisõ gulidanõ 
andre; lafahaõ ita ba ba gulidanõ andre 
ba wanaha todo, ba wa'atulõ, ba ba 
wangomasi'õ Lowalangi. 

13 lada'e sombalombaloi luo si no 
tadõnadõna andro ita. Ba luo da'õ oroma 
ba niha gulidanõ dania lakhõmi Yesu 

Keriso, ya'ia Lowalangi Fondrege Zebua ba 
Razo Sangorifi ya'ita. 

14 No Itehegõ mboto-Nia salahida, 
ena'õ te'orifi ita moroi ba zi lõ sõkhi 
fefu, ba wombali'õ ya'ita sambua soi 
ni'amoni'õ, sauri ni'osambalõ'õ khõ-Nia, 
ba sow8lö'8lõ ba wamalua si sõkhi. 

15 Fahad fefu da'õ, ba amenesi fao 
fanegu dozi samondrondrongo khõu si 
fao lakhõmi soadu. Bõi tehe so zamõsa 
zanguma'õ tõdõnia side'ide ndra'ugõ. 

I Fasugi ba dõdõ ndra niha solo'ö khou, 
3 ena'õ lõ molawa ira khõ zondrõnia'õ 
ba samatõrõ soi, awo wolo'õ li ba fa'edõna 
ba wamalua ngawalõ zi sõkhi. 

2 8Wa'õ khõra ena'õ boi la'obo'obousi 
niha, ena'o lõ fa'udu'udu, hiza i so 
wariawõsa. Ena'8 lõ mamalõ lahaogõhaogõ 
ba niha fefu. 

3No si bodo gõi ita fõna, selungu ba si lõ 
molo'õ. No i'osawuyu ita somasimasi dodo 
ba fangisõ andro soya ngawalõ. Auri ita ba 
gohitõ dodo si lõ sõkhi ba fa'afõkhõ dodo, 
awo wa faoma fatiu dõdõda khõ nawõda. 

+Ba Lowalangi, Sangorifi ya'ita no Ifa'ele'õ 
wa'omasi ba fa'asõkhi dõdõ-Nia khõda. 

> No l'orifi ita, tenga me no talau zi 
sõkhi, ha me Va'ia samõsa zangomasi'õ 

ya'ita. Ya'ia zangorifi ya'ita ba ba khõ 
Geheha-Nia. Eheha andro, zamatumbu'o 
ya'ita mangawuli ba same'e khoda fa'auri 
si bohou me isasai ita. 

6Lowalangi zanuwagõ Eheha-Nia khõda 
nifa'ema Yesu Keriso, Razo Sangorifi 
va'ita, 

7 ena'õ bõrõ wa'ahakhõ dodo Yesu andro, 
tobali sokhi mangawuli gamakhaitada kho 
Lowalangi, ba tasõndra wa'auri si lõ aetu 
si no tadõnadõna. 

8 Hadia zi no uWa'õ andre ba no sindruhu. 
Omasi ndra'o na õhõndrõgõ ngawalõ da'e, 
ena'õ samati khõ Lowalangi la'oigõ dõdõra 
ba wamalua halowo si sõkhi ba soguna ba 
niha fefu. 

9 Arõu'õ huohuo amadõniwWa si lõ moguna 
ba amatunõwa sanandrõsa ba mbõrõta 
nga'õtõ. Timbagõ wasosota ba fa'udusa 
sanandrõsa ba hukuhuku agama. Fefu 
da'õ lõ hadõi gunania ba lõ hadõi hare 
khõnia. 

10 Niha samobõrö fa'aboto bakha ba 
mbanua Niha Keriso, õtegu ia sakali dua 
kali; aefa da'õ ba boi sa'ae fakhõyõ khõnia. 

11 Ya'aboto ba dõdõu wa niha si 
mano da'õ no ilau zahole, ba horõnia 
zangoroma'õ wa no fasala ia. 

12 Ba wa'alio na no aefa ufatenge 
Garitema ba Tikhiko khõu, alui lala ba 
wa'alio sibai we'amõi khõgu ba Nikofoli, 
boro no so ba dõdõgu torõi ba da'õ sagoto 
mbawa deu. 

13 Oigõ dõdõu sindruhundruhu ba wanolo 
Zena, sangila huku andrõ, ba Afolo; ena'õ 
tola mofanõ ira, ba lõ ambõ hadia ia. 

14 Dozi niha solo'ö khõda akha lafahaõ 
ira ba wamalua ngawalõ zi sõkhi, ena'õ 
tola lafõnui zoguna sibai; bõi si lõ guna 
wa'aurira. 

15 Fefu ndra talifusõ si so ba da'e, fao 
awõgu ba wangowai ya'ugõ. Fa'ema 
wangowaima khõ ndra awõ'awõda samati 
khõ Keriso. Ya So'aya zamahowu'õ ya'ami 
fefu. 


Filemon 


l Talifusõma Filemo, awõma ba si 
faofao khõma! Ya'o, Faulo, nikuru bõrõ 

Yesu Keriso, fao awo dalifusõda Timoteo, 
sanura sura andre khou 

2 ba mbanua Niha Keriso sowulo ba 
nomou; khõ dalifusõda alawe Afia gõi, 
ba awõda si faoma ohitõ dõdõ andrõ, 
Arikhifo. 

3Manõtõna ndra'aga wa Lowalangi Ama 
ba So'aya Yesu Keriso zame'e howuhowu 
ba fa'ohahau dodo khõmi fefu. 

4Ero na mangandrõ ndra'odo, ba 
utõtõi dõimõ ba u'andrõ saohagõlõ khõ 
Lowalangi. 

> B6rê me no urongo wa'omasiu mbanua 
Lowalangi fefu, ba fa'afaduhu dõdõu khõ 
Zo'aya Yesu. 

6Mangandrõ ndra'odo ena'ö fa'awõsada 
ba wa'afaduhu dodo khõ Yesu Keriso 
"owua wa'aboto ba dodo sabõlõ ebua 
moroi ba howuhovu si so khõda fefu, 
boro me ha sambua ita kho Keriso. 

7 Fa'omasiu, talifusõma Filemo, no omuso 
dõdõgu ba ibe'e wamarou dodo khõgu! 

Fefu mbanua Lowalangi no terara dõdõra 
bõrõ ndra'ugõ. 

8 Andrõ bõrõ da'õ, me talifusõu samati 
khõ Keriso ndra'o, tola mano sa ufaretakõ 
ndra'ugõ wamalua hadia zi lõ tola lõ 
õfalua. 

9 Ba no u'omasi'õ ndra'ugõ, andro bêré 
da'õ wa ha u'andrõ mano. HeWa'ae atua 
ndra'o, ba nitaha iada'e gõi bakha ba 
gurunga bõrõ Keriso Yesu. 

10Va'o, Faulo, ufa'ema gangandrõWa 
khõu sanandrõsa khõ Gonesimo, onogu 
boro Keriso. Bakha ba gurunga andre, no 
tobali si mane ama samaeri ndra'o khõnia. 

11 Fõna lõ moguna ia khõu, iada'e ba 
moguna sibai ia, tenga ha khõu manõ, no 
khõgu gõi. 

12 Bua dodo wa'omasigu andre, ufatenge 
mangawuli khõu iada'e. 

13 Sindruhunia omasi ndra'o utaha ia ba 
da'e mena'õ fangalimõ, ena'õ tola itolo 
ndra'o, sagõtõ wanaha ya'o bakha ba 
gurunga andre boro Duria Somuso Dodo 
andrõ soroi Lowalangi. 

14Ba lõ omasido na lõ nasa fatehe 
dõdõu. Abõlõ omasi ndra'o na õfalua ia si 
fao fa'aohagõlö dodo; lõ omasido ufaso 
ndra'ugõ. 

15Ma da'õ wa fabali Gonesimo moroi 
khou ba ginõtõ si lõ arara, ena'õ tola 
õsõndra ia mangawuli sagõtö fa'ara. 

16 lada'e tenga ha sawuyu ia khou, no 
tõra moroi andro. He ya'ia ba he gõi 
va'ugõ, no fagõlõgõlõ talifusõ ni'omasi'õ 
boro Keriso. Moguna sibai ia khõgu; lõ 
mendrua mano khou, tatu wa moguna 
sibai ia, he ba wa'asawuyu ba he gõi ba 
wa'atalifusõta boro Zo'aya. 

17 Andrõ bõrõ da'õ, me õWa'õ tõdõu awõu 
ndra'o ndrotondroto Niha Keriso, ba tema 
mangawuli Gonesimo andre si mane na 
õtema ndra'o. 

18 Na no mosala ba ma mo'õmõ ia khou, 
tehegõ ya'o zolu'i da'õ fefu. 

19Ya'o samõsa zanura ba da'e: Ya'o, 
Faulo, zamu'a fefu dania. (Tatu lõ moguna 
ufasugi ba dõdõu wa mo'õmõ gõi ndra'ugõ 
khõgu, ya'ia wa'aurimõ si bohou ba 
wa'aniha Keriso.) 

20Bõrõ da'õ, tandraigõ tolodo ba khö 
Zo'aya; omusoi'õ dõdõgu si mane talifusõ 
boro Zo'aya. 

21 Usura zura andre si fao fanötõna wa 
õfalua dania zi no u'andrõ khou. Ba no 
u'ila wa õfalua tõra na'i moroi ba da'8. 

22 Gasagasa da'õ, tandraigõ hõnagõ 
naha khõgu ba nomou, bõrõ udõnadõna 
wa Lowalangi zame'e ni'andrõmi fefu ba 
solohe ya'o mangawuli ba khõmi. 

23 l'owai ndra'ugõ Efafera, si no awõgu 
bakha ba gurunga bõrõ Yesu Keriso. 

24 Tema gõi wangowai ndra awõ'awõgu: 
Mareko, Arisaro, Dema ba Luka. 

25Ya So'aya Yesu Keriso zi lõ mamalõ 
mangomasi'õ ya'ami ma'afefu. 


Ibrani 


I Ba ginõtõ fõna no asese muhede 

| Lowalangi khõ ndra tuada nifa'ema 
ndra sama'ele'õ, ba oya ngawalõ lala 
'oguna'õ. 

2Ba ginõtõ safuria andre muhede 
la khõda nifa'ema Nono-Nia. Ba khõ 
Nono-Nia andre |wõwõi gõlia ulidanõ. Ba 
no lhonogõi Lowalangi wa Ono-Nia andre 
gõi zangokhõgõ hadia ia fefu. 

3Ya'ia zgamohaga lakhõmi Lowalangi 
andro si takile; Ya'ia wamaedo mboto 
Lowalangi. Ya'ia gõi zangaro õlia ulidanõ 
andre faoma taroma li-Nia sabõlõ sibai. 
Me no aefa lhaogõ ba l'efa'ð niha moroi 
ba horõra, ba mudadao la ba dadaoma 
wamatõrõ ba zorugo fao awo Lowalangi, 
Samatõrõ fondrege zalaWa. 

+/sõndra dadaomania Ono andro sabõlõ 
alaWa moroi ba mala'ika, bõrõ me tõi 
nibe'e Lowalangi khõ-Nia andro abõlõ 
tefosumange moroi ba dõi nibe'e ba 
mala'ika. 

> LO irai |Wa'õ Lowalangi zi mane ba zi 
samõsa mala'ika gõi, "Onogu Ndra'ugõ; 


IBRANI 1.6- 10 2 


ma'õkhõ andre Ama-U Ndra'o." LO irai gõi 
Iwa'o Lowalangi zi mane sanandrõsa ba 
mala'ika gofu heza, "Ama-Nia Ndra'o, ba 
Ono-Gu la." 

6Ba ginõtõ Ifatenge Nono-Nia sia'a 
Lowalangi ba gulidanõ andre, Iwa'o 
Lowalangi si mane, "Fefu mala'ika 
Lowalangi lõ tola lõ mangalulu khõ Nono 
andro." 

7 Sanandrõsa ba mala'ika, IWa'ê Lowalangi 
si mane, "Lowalangi zamali'o mala'ika-Nia 
tobali angi, ba enoni-Nia tobali holahola 
galitõ." 

8 Ba khõ Nono andro, IWa'é Lowalangi, 
"Ya'ugõ Lowalangi, ba fetaromõ si 
mane razo, lõ tebulõ irugi zi lõ aetu! 
Famatõrõ-Mõ andro ba no famatõrõ 
satulõ. 

?No somasi fa'atulõ Ndra'ugõ, ba 
fatuwu'Ö ba zamarukhu; Da'õ mbõrõ wa 
Lowalangi, ya'ia Lowalangi-U, no Ituyu 
Ndra'ugõ ba |'owuawua'õ dõdõ-U faoma 
sumange, si tohude moroi ba nawõ-U." 

10 %a'õ Lowalangi gõi, "Ya'ugõ, So'aya, 
ba mbêrêta no Öfazõkhi gulidanõ, ba 
faoma tanga-U samõsa zamazõkhi banua 
si yawa. 

11 Fefu da'õ ba si taya dania, ba tobali 
atua si mane nukha; ba Ya'ugõ lõ awu'a. 

12 Õlia ulidanõ andre dania ba Õfurui 
si mane famurui baru, Ö'angali'õ dania 
faoma tano bõ'ð. Ba Ya'ugõ lõ mamalõ 
wa Ya'ugõ manõ, ba dõfi-U lõ dania 
mo'aetufa." 

1316 irai IWa'ö Lowalangi khõ zi samõsa 
gõi moroi ba mala'ika-Nia, "Dadao ba 
da'e ba dadaoma wamatõrõ fao awõ-Gu, 
irugi Ubali'8 zi fa'udu khõ-U latuhi dané 
fõna-U." 

14 Na si manõ, hadia zindruhunia mala'ika 
Lowalangi andro? Ya'ira ba no eheha, 
enoni Lowalangi, ba nifatenge Lowalangi 
ba wanolo niha sanema fangorifi dania. 

1 Da'õ mboro wa lõ tola lõ ta'oigõ 
2 dododa ba wangolembai famahaõ si 
no tarongo, ena'õ boi tarõi wamatida. 

2 Taroma li nifa'ema mala'ika khõ ndra 
tuada, no sindruhu, ba niha si lõ molo'õ 
ma sangositengagõ ya'ia, lõ tola lõ nihuku. 

3Mendrua manõ ba wangorifi sabõlõ 
ebua moroi ba daroma li andro! Na lõ 
ibe'e dõdõda ba wangorifi andro, lõ tola 
aefa dania moroi ba wanguhuku. Bõrõ me 
So'aya samõsa zi ofõna mangombakha 
fangorifi andrõ, ba niha si ofõna 

mamondrongo turia wangorifi andro da'õ 
zamaduhu'õ fa'asindruhunia khõda. 

4 Baero da'õ, ba fao Lowalangi 
wangabõlõ'õ famaduhu'õ ndra niha 
da'õ ba wanga'asogõ fefu ngawalõ 
zahõlihõli dodo ba ngawalõ gila'ila, awo 
ba wamaosamaosa fa'atola ni'osambalõ'õ 
moroi ba Geheha Lowalangi molo'õ somasi 
Lowalangi samõsa. 

>Lõ lasõndra wa'abõlõ ira mala'ika soroi 
Lowalangi ba wamatõrõ ulidanõ si bohou 
si so fõna dania, ya'ia gulidanõ nifatunõda 
andre. 

6Ba zi tambai da'õ, so sambua faosatõ 
bakha ba Mbuku Ni'amoni'õ no musura si 
mane, "Hadia niha andro, he Lowalangi, 
irege omasi Ndra'ugõ Õtõrõ todo ia? Niha 
andrõ, ba ha niha manõ, ba Ofaigi sa'atõ 
ja! 

7 Ba ginõtõ si lõ arara no Õbali'ö ia ha 
ma'ifu ide'ide moroi ba mala'ika. Õbe'e 
khõnia dadaoma solakhõmi ba sumange, 

8 awo wa Õbali'õ ia samatõrõ hadia ia 
fefu." Na laWa'õwa'õ, wa Ifazõkhi niha 
Lowalangi "samatõrõ hadia ia fefu", 
eluahania, wa sambalõ gõi lõ hadõi si 
tenga barõ mbawa wamatõrõ niha. Ba 

heWa'ae si mano, lõ ni'ilada iada'e niha 
samatõrõ hadia ia fefu. 

9Ba no ta'ila wamatörõ Yesu! No 
la'ide'ide'õ la ma'ifu moroi ba mala'ika 
ba ginõtõ si lõ arara, ena'õ boro wa'ebua 
dodo Lowalangi mate la salahi soi niha 
ma'afefu. Ba ta'ila la iada'e no tebe'e 
khõ-Nia dadaoma solakhõmi ba sumange, 
me no Itaõgõ wamakao irugi wa'amate. 

10 Duhu no sinangeania, Lowalangi -- 
sanga'asogõ ba sondrorogõ fefu hadia 
ia ba gera'era dõdõ-Nia samõsa -- 
lIbali'õ sangefa'õ so'ahonoa Yesu, sanõrõ 
famakao andro. Börõ da'ð tola Idõnisi 
niha Lowalangi, wefao ba lakhõmi awõ 
Yesu. Bõrõ me ya'ia zamokai lala khõra ba 
wangorifi. 

1l Yesu zangefa'õ niha moroi ba 
horõra, ena'o tobali ira Banua Lowalangi 
ni'amoni'o. Ya'ia, sangefa'o, ba ya'ira 
ni'efa'ð andro, faoma la'okhõgõ samõsa 
Nama. Da'õ mboro wa lõ aila Yesu 
wamaduhu'õ ya'ira andrõ si mane 
talifusõ-Nia. 

12 Imane Yesu khõ Lowalangi, 
"U'ombakha'õ dania ba dalifusõ-Gu 
haniha Ndra'ugõ. Usuno dania Ndra'ugõ 
ba gotalua mbanua Niha Keriso." 

13 Iŵa'ð Yesu gõi, "Utou'õ dania 
wanõtõna-Gu kho Lowalangi.” Ba ifuli 
Iwa'o Yesu, "Ya'e Ndra'o, awo ndraono si 
no Ibe'e khõ-Gu Lowalangi.” 

14 Bõrð me niha nifotõi-Nia iraono andro, 
no niha si tola mate, ba faoma ira Yesu, 
auri molo'õ niha si mane ya'ira. llau zi 
mano, ba wangefa'õ niha ni'osawuyu, 
ena'õ ba wa'amate-Nia tola Ifakiko 
Gafõkha samatõrõö fa'amate. 

15 Ba zi mano da'õ l'efa'ð niha si sandrohu 
fa'aurira ni'osawuyu bõrõ me ata'u ira 
wa'amMmate. 

16 Oroma sa wa tenga mala'ika nitolo-Nia, 
no ma'uwu Gaberahamo. 

17 Da'e geluahania wa Ya'ia lõ tola lõ 
tobali fagõlõ ira dalifusõ-Nia ba ngawalõ 
hadia ia fefu. Ba zi mano tobali la Ere 
Sebua khõra si lõ farõi ba sahakhõ todo. 
Ba we'amõi-Nia enoni Lowalangi andro 
te'efa'õ horõra. 

18 Ba wolau si manõ tola Itolo niha si gõna 
fanandraigõ, bõrõ me Ya'ia samõsa zi no 
irai tetandraigõ ba manaõgõ famakao. 

l Ya'ami ira talifusõ Banua Niha Keriso 
3 si no Ikaoni Lowalangi! Mitandraigõ 
wo'angeragõ sanandrõsa khõ Yesu andre! 
Lowalangi zamatenge Ya'ia ni'osambalõ'õ 

tobali Ere Sebua bakha ba agama si no 
faduhu dododa. 

2Yesu lõ fardi khõ Lowalangi si no 
manuyu Va'ia ba halowo da'8. Si mane 
Moze gõi fõna si lõ farõi ba wombambaya 
halõWõnia ba gotalua Mbanua Lowalangi 
fefu, ba Nomo Lowalangi. 

3Ba Yesu zinangea manõndra sumange 
sabõlõ ebua moroi khõ Moze. Bõrõ 
me niha sangotomosi omo lõ tola lõ 
manõndra sumange abõlõ ebua moroi ba 
nomo andrõ. 

4 Duhu dozi omo so zangotomosi ya'ia. 
Ba sangotomosi fefu hadia ia, ba no 
Lowalangi samõsa. 

> Moze lð farõi tobali enoni bakha ba 
Nomo Lowalangi ba sangombakha fefu 
hadia ia ni'oroma'õ Lowalangi ba ginõtõ si 
so fõna. 

6Ba Keriso lõ farõi si mane Ono 
sangonorogõ todo Omo Lowalangi. Ba 
va'ita andre Nomo Lowalangi andro, na 
lõ mamalõ wehi'a dõdõda ba lõ mamalõ 
wanõtõna ba wanõndra hadia zi no 
tadõnadõna. 

/Bõrõ da'õ, si mane niWa'õ Geheha 
Lowalangi, "Na ma'õkhõ andre mirongo li 
Lowalangi, 

8põi mi'abe'e'ð dõdõmi, si mane ira tuami 
sabe'e todo andro me luo molawa ira khõ 
Lowalangi, ba latandraigõ Lowalangi ba 
dané si mate. 

9'Ba da'ö latandraigõ Ndra'o ira tuami 
ba lababaya Ndra'o,' IWa'õ Lowalangi, 'ba 
sindruhunia sa no la'ila hadia nilau-Gu ba 
zi õfa wulu fakhe fa'ara.' 

19Da'õ mboro wa mofõnu Ndra'o khõra, 
ba UWa'õ, 'Lõ mamalõ lõ sõkhi ira, ba 
la'aohasi wamalua oroisa-Gu.' 

11 Mofonu Ndra'o ba fahõlu, 'Wa lõ 
dania mõi ira bakha ba nahia andro, ba 
wanõndra folombase khõ-Gu!!'" 

12 Ya'ami ira talifusõ, mi'angenanõ bõi 
irege so ba gotaluami samõsa niha si so 
todo si lõ sõkhi ba si lõ omasi mamati 
khõ Yesu, irege ibali'õ ia ba i'arõu'õ ia khõ 
Lowalangi sauri! 

13 Tobali, ena'õ lõ hadõi samõsa gõi 
moroi ba gotaluami nilimo horõ irege 
mamadaõ ia khõ Lowalangi, ena'õ faoma 
mi'amenesi nawõmi ero ma'õkhõ sagõtõ 
va'ita nasa auri ba ginõtõ nifotõi "Ma'õkhõ 
andre" bakha ba Mbuku Ni'amoni'õ. 

14 Ba ya'ita fefu ba no awo si faoma 
ohitõ dodo khõ Keriso; asala aro ita 

wololohe fa'aro dõdõ sindruhundruhu si 
no ta'okhõgõ ba mbõrõta. 

15 Da'õ nisura bakha ba Mbuku 
Ni'amoni'õ, "Na ma'õkhõ andre mirongo li 
Lowalangi boi mi'abe'e'õ dõdõmi, si mane 
ira tuami sabe'e todo, me luo molaWa ira 
khõ Lowalangi." 

16 Haniha ira niha samondrongo li 
Lowalangi ba solaWa khõ-Nia? Da'õ fefu 
niha nidõnia'ö Moze si otarai danõ Miserai, 
lõ? 

17 Ba ha'õkhõ mofõnu Lowalangi si Ofa 
wulu fakhe fa'ara? Khõra niha si so horõ, 
si mate ba dané si mate, 18? 

18 Me luo fahõlu Lowalangi si mane, "LO 
mõi dania bakha ira ba nahia wolombase 
andro khõ-Gu" -- haniha gõi niWa'õ 
Lowalangi? NiWa'õ dõdõ-Nia ya'ia niha 
solaWa khõ Lowalangi, lõ? 

19 lada'e aboto ba dõdõda wa lõ labe'e 
khõra nahia wolombase andrõ, boro me lõ 
faduhu dõdõra khõ Lowalangi. 

TAmabu'ula li Lowalangi andro 
4 moguna nasa, ba tebe'e dania khõda 
nahia wolombase. Tobali, ya tarorogõ 
ena'o boi so samõsa moroi ba gotaluami 
zi tesõndra si lõ tebe'e nahia wolombase 
nifabu'u andro. 

2Bõrõ me Turia Somuso Dõdõ andro no 
la'ombakha'õ khõda si mane khõra. Ba ba 
khõra, turia andro lõ hadõi mo'olo. Boro 
me inõtõ larongo, ba lõ faduhu dõdõra. 

3 Ba sanandrõsa khõda si no faduhu todo 
khõ Lowalangi, duhu mube'e khõda nahia 
wolombase si no lfabu'u li Lowalangi 
andro. Ba faudu da'õ ba niWa'õ Lowalangi 
si mane da'e, "Mofõnu Ndra'o ba fahõlu, 
'Lõ dania mõi ira bakha wanõndra 
folombase andro khõ-Gu." Lowalangi 
zanguma'õ si manõ, heWa'ae halõWõ-Nia 
no awai i'otarai me lwõwõi gulidanõ andre. 

4 Bõrð me sanandrõsa ba ngaluo si fitu, 
so nisura bakha ba Mbuku Ni'amoni'õ 
si mane, "Ba ngaluo si fitu molombase 
Lowalangi moroi ba halõWõ-Nia fefu.” 

>Sanandrõsa ba da'õ so nisura nasa si 
mane, "LO dania mõi ira bakha wanõndra 
folombase andro khõ-Gu." 

6 Tobali ya'ira si ofõna mamondrongo 
turia sanandrõsa ba Duria Somuso Dodo 
andro, lõ tebe'e nahia wolombase, boro 
me lõ faduhu dõdõra. Na si manõ oroma 
wa so niha bõ'õ si tola manema nahia 
wolombase andro soroi Lowalangi. 

7 Bõrõ me Lowalangi zi no mangahonogõi 
sambua ngaluo bõ'ð nasa, niWa'õ-Nia 

"Ma'õkhõ andre". Ha'uga fakhe aefa 
da'õ fahuhuo Lowalangi sanandrõsa ba 
da'õ nifa'ema Dawido, bakha ba ayati si 
no muWa'õ mege, "Na ma'õkhõ andre 
mirongo li Lowalangi, bõi mi'abe'e'õ 
dõdõmi." 

8 Na no i'ohe mena'õ Yosua niha andro 
we'amõi bakha ba nahia wolombase 
nifabu'u Lowalangi, ba lõ sa'ae muhede 
Lowalangi sanandrõsa ba luo bõ'ð andro. 

°Tobali, ba Mbanua Lowalangi so nasa 
wawu'usa li ba wolombase, si mane 
folombase Lowalangi ba ngaluo si fitu 
andro. 

10 Me niha si no mõi bakha ba nahia 
wolombase nifabu'u Lowalangi khonia, 
ba molombase dania ia gõi moroi ba 
halowonia fefu, si mane Lowalangi. 

11 Boro da'õ, da taforege sindruhundruhu 
ba wanema nahia wolombase andro soroi 
Lowalangi. Bõi so samosa gõi moroi khoda 
zi te'ala si mane ya'ira fõna, me lõ faduhu 
dõdõra khõ Lowalangi. 

12 Taroma li Lowalangi andrõ ba no 
taroma li sauri, ba sabõlõ atarõ moroi 
ba gari si faoma bawa. Taroma li andro 
isõsõ irugi bakha noso ba eheha; irugi ba 

mbu'umbu'u ba uto dola, irege |'ila bakha 
gera'era ba sõndra dodo niha. 

13 Sambua lõ hadõi niwõwõi gõi si tobini 
ba duduma hõrõö Lowalangi. Fefu hadia ia 
lõ balubalu ba no mubokai fõna-Nia. Ba 
va'ita lõ tola lõ mame'e fanema li khõ-Nia. 

14Da'õ mboro wa ta'aro'õ wololohe 
nifaduhusida todo andro. Börõ me so 
khõda Gere SalaWa Sebua, si no moi bakha 
irugi fõna Lowalangi -- ya'ia Yesu Ono 
Lowalangi. 

15 Ere Sebua si so khõda andro tenga 
ere si tebai fao ba wamatõfa ba dõdõ-Nia 
wa'ambõ fa'abõlõda. No na'i mutandraigõ 
la ba ngawalõ hadia ia fefu, hulõ si mane 
va'ita, awai i Ya'ia lõ horõ! 

16 Bõrð da'õ, da ta'ondrasi Lowalangi 
samatõrõ sahakhõ todo andro, ba boi ata'u 
ita. Lowalangi zangomasi'õ dania ya'ita ba 
samahowu'õ va'ita, ena'õ tasõndra wanolo, 
faudu ba ginõtõ moguna khõda. 

l Ere sebua andro no nituyu moroi ba 

5 gotalua niha, ba nifataro ba wohalowo 
si tobali sanalahini niha fona Lowalangi. 
Halowonia ya'ia ba wame'e sumange khõ 
Lowalangi fefu game'ela ba sumange 
fangefa horõ. 

? Ere sebua andrõ no ambo fa'abõlõ ba 
zoya ngawalõ hadia ia, andro tola ihaogõ 
ba niha si lõ mangila wetahõgõ ba si no 
elungu lala. 

3Ba me ya'ia samõsa ambo fa'abõlõ, 
andro wa lõ tola lõ ibe'e zumange, tenga 
si'ai bõrõ horõ mbanua Niha Keriso, no 
gõi bõrõ horõnia samõsa. 

+Samõsa lõ hadõi gõi samatarõ ya'ia 
tobali ere sebua. Awena tobali ere sebua 
niha, na Lowalangi zogaoni ya'ia ba da'õ 
-- hulõ si mane A'aroni. 

> Si mano gõi Keriso. LO Ifataro la samõsa 
tobali Ere SalaWa Sebua, Lowalangi samõsa 
zamataro Ya'ia. Lowalangi zanguma'õ 
khõ-Nia, "Onogu Ndra'ugõ; ma'õkhõ 
andre Ya'odo tobali Ama-U." 

6Ba naha bõ'ð Iwa'o gõi Lowalangi, 
"Ya'ugõ tobali ere dania irugi zi lõ aetu, 
molo'õ ngasi gere Melekhisede andro." 

7Ba ginõtõ so Yesu ba gulidanö 
andre, mu'ao la si fao fe'e, me inõtõ 
mangandrõ la, awo wa Ifa'ema fefu 
gangandrõWa-Nia khõ Lowalangi, si 
tola mangorifi Ya'ia ba wa'amate. Ba 
me lõ molaWa la khõ Lowalangi fao 
wa Ifosumange, ba no Ifondrondrongo 
Lowalangi gangandrõWa-Nia. 

8 Yesu ba no Ono Lowalangi, ba hewa'ae 
si manõ, Ifahao la ba wolo'õ moroi ba 
ngawalõ wamakao si no Itaogo. 

Ba me no aefa mufo'ahonoa la ba no 
tobali la umbu wangorifi si lõ aetu ba niha 
solo'6 khõ-Nia fefu, 

10 ba Lowalangi gõi zama'ele'õ Ya'ia 
tobali Ere Sebua, si mane Ere Melekhisede! 
1TSanandrõsa ba wetaro Yesu tobali Ere 
Sebua andrõ, oya zoguna ni'ombakha'õma 
khõmi, ba afõkhõ wamotokhi ya'ia boro 
me ya'ami ahou sibai wa'aboto ba dodo. 

12 Sindruhunia no inõtõ khõmi tobali 
samahaõ, ba soromania ya'ami nasa 
moguna faguru ba niha bõ'ð sanandrõsa 
ba danedane wamahaõ khõ Lowalangi. 
Ya'ami nasa tebai manema õ sabe'e; ya'ami 
nasa ha samadu susu mano. 

13 Niha samadu susu nasa, eluahania 
iraono sawuyu nasa, lõ nasa i'okhõgõ 
wa'atuatua ba ngawalõ hadia zatulõ ba 
hadia zi sala. 

146 sabe'e andro ya'ia ba niha si no 
mo'ahonoa, bõrõ wa'atuatua, no tola 
mamaehusi hezo zi sõkhi ba hezo zi lo 
sõkhi. 

l Börõ da'õ, da tabõhõi wama'ema 
famahaõ Niha Keriso si ha danedane 

mano, ba sõkhi na tadou'o ita ba wamahaõ 
sabõlõ abakha sanandrõsa ba wo'ahonoa 
wa'auri Niha Keriso. Bõi tafuli zui ita ba 
wamahaõ si ha danedane manõ, wa niha 
lõ tola lo labõhõli wamalua ngawalõ zi lõ 
hadõi gunania, ba lõ tola lõ faduhu dodo 
khõ Lowalangi, 

2 ba ma famahaõ danedane sanandrõsa 
ba wamayagõ idanõ ba ma sanandrõsa ba 
wanufa tanga niha; ba ma sanandrõsa ba 
wa'auri mangawuli na no aefa mate ba 
fanguhuku si lõ aetu. 

3 Na si nehe Lowalangi, ba da tadou'õ ita 
ba wamahaõ sabõlõ moguna! 

4 Bõrð, me dozi niha si no mondrõi lala 
wamati, tebai sa'ae mu'ohe mangavuuli. 
Me ya'ira fõna no so bakha ba haga soroi 
Lowalangi, ba si no manema'õ fa'asõkhi 
howuhowu-Nia. No gõi fao ira nifatõrõ 
Geheha Lowalangi. 

> No aboto ba dõdõra moroi ba zi no 
falukhalukha ira, wa taroma li Lowalangi 
andro sõkhi, ba no larasoi howuhovu si 
fahõna fa'abõlõ ba ginõtõ andro si so 
dania. 

6Ba hiza, aefa da'õ ba larõi lala wamati! 
He wa tola mudõnia'õ ira mangavuli ba 
wamalalini era'era zui moroi ba horõra. 

Börõ me ya'ira no laforõfa zui Nono 
Lowalangi andro ba la'o'aya la fõna niha 
sato. 

7 Tanõ sanisiõ idanõ deu si lõ mamalõ 
aekhu yaWania, ba ifatumbu'õ zinanõ 
soguna ba niha sangehaogõ ya'ia, ba 
Ifahowu'õ Lowalangi dané andro. 

8 Ba na si tumbu ba dané andrö sinanõ 
sodoi ba o'o, ba lõ hadõi gunania, ba 
ni'elifi Lowalangi dania, ba amozuania 
sahori nitunu. 

9Ba ya'ami ira talifusõ ni'omasi'õ, heWa'ae 
no maWa'õ zi manõ ba zanandrõsa ba 
khõmi, ba faduhu dõdõma wa no 
mi'okhõgõ ngawalõ zabõlõ sõkhi si fakhai 
ba wangorifi ya'ami. 

10 Lowalangi ba tenga Lowalangi si lõ 
atulõ. Lo olifu la hadia zi no mi'ohalõWõgõi 
khõ-Nia. LO mamalõ Itõrõ tõdõ-Nia 
wa'omasi si no mifa'ele'õ khõ-Nia ba 
wanolo si no mibe'e ba dalifusõ bõö'õ 
andro si faoma ndrotondroto Niha Keriso. 
Irugi iada'e gõi lõ saetu mibe'ebe'e wanolo 
andro. 

11 Omasi sibai ndra'aga ena'ð zamõsana 
ami lõ mo'aetufa muhi'a dodo irugi tola 
mitema zi no midõnadõna andro. 

1216 omasi ndra'aga na tobali areu 
ami. Somasi ndra'aga ya'ia ena'õ auri 
ami si mane niha sanema hadia nifabu'u 
Lowalangi, bõrõ wa'afaduhu dõdõmi 
khõ-Nia ba fa'ebolo dodo wombaloi. 

13 Me luo fawu'u li Lowalangi khõ 
Gaberahamo, fahõlu la wa Ifalua dania 
hadia zi no lfabu'u li-Nia. Ba bõrõ me 
lõ hadõi niha sabõlõ ebua moroi khõ 
Lowalangi, wa fahõlu Lowalangi ba dõi-Nia 
samõsa. 

14 [Wa'õ Lowalangi, "Fawu'u li Ndra'o wa 
Ufahowu'õ dania ndra'ugõ ba Ubali'o ato 
nga'õtõu." 

15 Ba bêrê me ibaloi Aberahamo si fao 
fa'ebolo dõdõ, ba itema hadia zi no lfabu'u 
li Lowalangi khõnia. 

16 Na fahõlu niha, ba fahõlu ia ba dõi niha 
bõ'ð sabõlõ ebua moroi khõnia, ba boro 
hõlu andro wa ya'ia tebai muda'awaisi 
sa'ae. 

17 Omasi Lowalangi ena'õ niha sanema 
dania hadia zi no lfabu'u li-Nia andrõ, 
sindruhundruhu faduhu dodo, wa lõ lwu'ai 
dania nikhoi dõdõ-Nia andro. Da'o mboro 
wa Inõnõ hõlu ba wawu'usa li-Nia andro. 

18Si dombua ngawalõ andro lõ tola 
tewu'a: LO falimo Lowalangi ba wawu'usa 

li ba fahõlusa-Nia. Boro da'õ, ya'ita si no 
nilumõ'õ Lowalangi, so we'ewe'e dodo 
saro ba wa lõ mamalõ manõtõna hadia zi 
no Ihonago khõda ba ginõtõ si so fõna. 

19Fanõtõnada andro zi tobali lohelohe 
sabe'e ba saro ba wa'aurida, bõrõ me 
abakha sibai tetanõ. Bõrõnia so ba Naha 
Fondrege Ni'amoni'õ ba Nomo Zo'aya, 
va'ia Zorugo. 

20 Yesu zi no mamatõrõ lala ba nahia da'õ 
khõda, ba no mõi la bakha ba da'o tobali 
Ere Sebua khõda sagõtö fa'ara, si mane 
Ere Melekhisede. 

7 1 Melekhisede andre ya'ia razo si otarai 
Zalema ba ere Lowalangi Fondrege 
ZalaWa. Me mangawuli Gaberahamo moroi 
ba wasuwõta, me f'alani ndra razo, tohare 
Melekhisede ba wamaondragõ ya'ia awõ 

wa ifahowu'õ. 

2Bõrõ da'õ ibe'e Aberahamo khõ 
Melekhisede sambua ni'ofulu moroi ba zi 
no isõndra fefu moroi ba wasuwõta andro. 
(Tõi Melekhisede eluahania, si ofõna, 
"Razo Wa'atulõ", ba me ya'ia razo si otarai 
Zalema, andrõ wa tõinia mo'eluaha gõi 
"Razo Wa'ohahau Dodo".) 

3Sanandrõsa khõ Melekhisede andre 
lõ hadõi fangombakha, gofu heza gõi, 

wa ya'ia so nama ba ma ina, ba ma 
bõrõta nga'õtõnia lõ hadõi fangombakha, 
sanandrõsa ba wa'atumbunia, ba ma gõi 
fa'amatenia. No faoma ia si mane Ono 
Lowalangi; ya'ia gere si lõ tebulõbulõ. 

+ Tobali, ya'ita ta'ila ba da'e ha wa'ebuania 
Melekhisede andre; fondrege zebua, ia 
irege Aberahamo, ama wurugõ soida, 
ibe'e khõnia sambua ni'ofulu fa'oya moroi 
ba ngawalõ fefu zinõndrania moroi ba 
wasuwõta andrõ. 

> Bakha ba huku agama Yahudi no 
muhonogõi wa banua Gizera'eli lõ tola lõ 
labu'a sambua ni'ofulu fa'oya moroi ba 
haratora fefu khõ nga'õtõ Lewi si tobali ere 
-- eluahania khõ ndra talifusõra samõsa. 
Ba sindruhunia na'i soi Gizera'eli ba no 
nga'õtõ Gaberahamo gõi. 

6Melekhisede tenga nga'õtõ Lewi, ba 
heWa'ae si manõ itema gõi sambua ni'ofulu 
fa'oya moroi ba gokhõta Gaberahamo, 
awo wa ifahowu'õ gõi Gaberahamo si no 
mube'e fawu'usa li soroi Lowalangi. 

7 Duhu no tebai nifadaõ sa'ae wa niha 
nifahowu'õ ba no abõlõ ide'ide moroi ba 
niha samahowu'õ. 

ŠIra Ere sanema be'elõ si sambua 
ni'ofulu fa'oya andro ya'ia niha si to'õlõ 

si tola mate. Ba molo'õ Buku Ni'amoni'õ, 
Melekhisede sanema be'elõ si sambua 
ni'ofulu fa'oya andro ya'ia niha sauri. 

?Tobali tola gõi taWa'õ, wa Lewi -- 
samõsa gõi nga'õtõnia zanema be'elõ 
si sambua ni'ofulu fa'oya moroi ba soi 
Gizera'eli — mame'e gõi sambua ni'ofulu 
fa'oya andro khõ Melekhisede sanõrõ 
Aberahamo, me inoto ibe'e Aberahamo 
khõ Melekhisede. 

10 Me falukha Melekhisede khõ 
Gaberahamo, ba lõ si tumbu Lewi; ba 
tola taWa'õ, no so ia bakha ba mboto 
Gaberahamo, tuania andrõ. 

11 Barõ wondrõnia'õ ndra ere Lewi, huku 
agama Yahudi andrõ no tebe'e ba soi 
mbanua Gizera'eli. Bõrõ me ira ere Lewi 
fõna tebai lafo'ahonoa wolau hadia ia zi 
lõ tola lõ la'ohalõWõgõi, andro lõ tola lõ 
so gere tano bõ'ð, ya'ia moroi ba ngasi 
gere Melekhisede, ba tenga sa'ae moroi ba 
ngasi Gere Ga'aroni! 

12 Na fetaro ndra ere andrõ tewu'a, andro 
huku agama Yahudi gõi lõ tola lõ tewu'a. 

13 NiWa'õ ba da'e ya'ia Zo'aya ya'ita. Ba no 
soroi soi bõ'ð la, ba lõ irai so samõsa gõi 
zi otarai soi-Nia andro zamalua halõWõ 
fa'a'ere. 

14 Fefu niha la'ila wa So'aya ya'ita, soroi 
soi mado Yehuda; ba lõ irai itõtõi Moze 
soi da'õ na fahuhuo ia sanandrõsa ba gere 
andro. 

15 Ngawalo nifatund andre ba abölõ 
oroma sa'ae, na so samõsa gere bõ'ð si 
mane Melekhisede. 

16 Tefataro la tobali ere, tenga 
modanedane ba goigoi nga'õtõ, no 
modanedane ba wa'auri-Nia sabõlõ ba si 
lõ amozua. 

17 Börõ me ba Mbuku Ni'amoni'ö no 
muWa'õ, "Ya'ugõ ba no ere sirugi zi lõ 
aetu, si mane Melekhisede." 

18 Ba hiza, no murõi furi huku fõna andro, 
me lõ mofa'abõlõ ba lõ moguna. 

19 Huku agama Yahudi andro, lõ 
mofa'abõlõ wombali'õ gofu hadia ia tobali 
mo'ahonoa. Da'õ mboro wa mube'e khõda 
iada'e wanõtõna sabõlõ sõkhi; irege boro 
da'õ tola ta'ondrasi Lowalangi. 

20Mendrua manõ nasa, wa tefaogö 
wahõlusa soroi Lowalangi. Lõ hadõi 
fahõlusa si mane da'õ, ba ginõtõ tefataro 
ndra ere tano bõ'ð andro. 

21Ba hiza, me tefataro Yesu tobali ere 
te'oguna'õ wahõlusa andro me muhede 
Lowalangi khõ-Nia, "No fahõlu Zo'aya, 

ba lõ lwu'ai dania nihonogõi-Nia wa, 'Ere 
Ndra'ugõ irugi zi lõ aetu." 

22 Andrö wa no tobali we'ewe'e dodo 
Yesu ba gamabut'ula li sabõlõ sõkhi. 

23 So nasa sambalõ tõ: Ira ere tanõ bõ'ð 
andro no ato, bõrõ me ya'ira zamõsana 
mate irege lõ latohugõ halõWõra. 

24Ba Yesu, auri irugi zi lõ aetu, bõrõ da'õ 
halõWõ-Nia fa'a'ere lõ awu'a ba niha bõ'ð. 

25 Andrõ bõrõ da'õ irugi zi lõ aetu, Yesu 
tola mangorifi niha sangondrasi Lowalangi 
sanõrõ Ya'ia. Tola Ifalua da'õ Yesu boro 
me auri la irugi zi lõ aetu ba wanguma'õ 
khõ Lowalangi angandrõWa niha andro. 

26 Tobali, Yesu andrõ Gere Sebua 
ni'oguna'õda. No ohauhau la: No mufabali 
la moroi ba niha si so horõ, ba no 
mu'alaWa'õ irugi nahia sabõlõ alaWa moroi 
ba zorugo fefu. 

27 Ya'ia tenga si mane ira ere sebua 
tano bd'o, sero ma'õkhõ lõ tola lõ ofõna 
mame'e sumange boro horõnia samõsa, 
awena bõrõ horð niha. Yesu, ha samuza 
mano lbe'e zumange, ya'ia me luo lbe'e 
mboto-Nia samõsa tobali sumange. 

28Huku agama Yahudi ifataro niha si 
lõ mo'ahonoa tobali ere Sebua. Ba aefa 
da'õ moroi ba huku andro, llau fawu'u li 

Lowalangi si fao fahõlusa wa Ifataro tobali 
Ere Sebua Nono si no mo'ahonoa irugi zi 
lõ aetu. 

| Tuho moroi ba gamatundwa andre 

fefu, ya'ia: wa no so khõda Gere Sebua 
si mane da'o, si no dumadao ba gambõlõ 
dadaoma wa'asalawa Lowalangi Fondrege 
Zebua ba zorugo. 

2? Ihalð halêwé si mane Ere Sebua ba Naha 
Fondrege Ni'amoni'õ, ya'ia ba Nose Zo'aya 
si Ið tebulõ nifasindro Zo'aya, ba tenga 
niha. 

3 Ero samõsa gere sebua tefataro ba 
wame'e ame'ela ba ma sumange khõ 
Lowalangi. Si mano gõi Gere Sebua khõda; 
lõ tola lõ so khõ-Nia hadia ia nibe'e 
sumange. 

“Na ba gulidanõ andre so la, tebai 
tobali la ere, bõrõ me no so gere same'e 
sumange molo'õ ba huku agama Yahudi. 

>HalõWõ nifaluara ba wa'a'ere andro, 
sindruhunia ha famaedo ba lumõlumõ 
zi so ba zorugo. No |'ombakha'õ da'o 
Lowalangi khõ Moze fõna, me ifasindro 
Moze Nose Zo'aya andro. Si mane niWa'õ 
Lowalangi khõ Moze, "Tongoni! Fefu 
da'õ lõ tola lõ õfazõkhi molo'õ famaedo 
ni'oroma'õ khou ba hili." 

6 Jada'e no Isõndra Yesu halõWö wa'a'ere, 
sarõu abõlõ molakhõmi moroi ba halõWwõ 
ni'ohalõWõgõi ndra ere. Börõ me fawu'usa 
li si no mu'a'asogõ ba gotaluara Lowalangi 
niha nifa'ema Yesu, no fawu'usa li sabõlõ 
sõkhi, me modanedane fawu'usa li ba 
ngawalõ zabõlõ sõkhi. 

7 Na lõ hadõi so'ambõta ba gamabu'ula li 
si fõfõna andro, no lõ moguna te'a'asogõ 
gamabu'ula li si mendrua. 

8Ba no Isõndra Lowalangi golalõWa 
ba mbanua-Nia, irege IWa'õ Lowalangi, 
"Tongoni, so dania ginõtõnia, U'a'asogõ 
wawu'usa li si bohou ba soi Gizera'eli, awõ 
ba mado Yehuda. 

2 Fawu'usa li da'õ lõ faoma ira wawu'usa 
li si no Ufazõkhi khõ ndra amara ba 
ginõtõ Udõnia'õ ira wa'aheta moroi ba 
danõ Miserai. Farõi ira ba wawu'usa li si 
no Ufazõkhi khõra. Da'õ mboro wa lõ ba 
dõdõ-Gu ira. 

10 lada'e, ya'e wawu'usa li nifalua-Gu ba 
mbanua Gizera'eli ba ngaluo si so mifõna, 
Imane So'aya: Utanõgõ dania goroisa-Gu 
bakha ba gera'erara, ba usura bakha ba 
dõdõra, Lowalangira dania Ndra'o ba 
banua-Gu gõi ira. 

1116 moguna sa'ae lafahaõ nawora 
ono mbanua ma sangombakha kho 
dalifusõnia, 'Ya'aboto ba dodou.' Börõ me 
fefu ira, i'otarai wondrege zide'ide irugi 
ba wondrege zebua, no aboto ba dodora 
Ndra'o. 

12 U'efa'õ dania zalara, ba lõ Utand ba 
dõdõ-Gu horðra." 

13 Ba me no mufa'ema gamabu'ula li si 
bohou andro, no lbali'õ gamabu'ula li si 
fõfõna andro Lowalangi tobali atua ba lõ 
mufake sa'ae, ba gofu hadia zi no atua ba 
alio taya. 

l Ba gamabu'ula li si föfõna andro 
9 tefa'anõ goigoi ba wasumangeta, ba so 
gõi nahia wasumangeta nifazõkhi danga 
niha. 

2Sambua nose nifasindro, ba tanõ 
fõnania tefotõi Naha Ni'amoni'õ. Ba da'õ 
so naha wandru, ba so gõi meza awo roti 
nibe'e sumange khõ Lowalangi. 

3 Ba tanö bakhania ya'ia zi so furi 
mba'aba'a si dua andrõ so mbate'e nifotõi 
Naha Fondrege Ni'amoni'õ. 

*Bakha ba mbate'e da'ö so nahia 
nifazõkhi moroi ba gana'a, naha wanunu 
kumõyõ, ba so gõi Dawõla Gamabu'ula 
Li andro nifo'uli ana'a ma'afefu. Bakha ba 

Dawõla andrõ so mako ana'a so'õsi mana 
ba si'o Ga'aroni si no molewið, ba dua 
gõrõ gara wanura yawania no musura zi 
fulu goroisa soroi Lowalangi. 

> Ba yawa Dawõla andré so dombua 
Kerubi, saliwaliwa ba dané, urifõ so'afi 
samadumaisi fe'aso Lowalangi. Afi moroi 
ba zaliwaliwa ba danõ andro no mubologo 
vaWa lagõ wangatulõ, nahia wangefa'õ 
horõ. Ba fefu da'õ lõ tola muzarazara 
wamotokhi iada'e. 

6 Si manõ wamõfõ'ö fefu. Ero'ero ma'õkhõ 
moi bakha ndra ere tano fõna nose andro 
ba wamalua halõWõra. 

7 Si mõi bakha ba nahia wondrege tanö 
bakha nose andro, ha ere sebua. Ifalua 
da'õ ha sakali dõfi. Ba wamalua da'o lõ 
tola lõ i'ohe ndro, nibe'e sumange khõ 
Lowalangi, soguna khõnia samõsa, ba 
soguna ba horð nifalua mbanua-Nia bõrõ 
wa lõ la'ila wetahõgõ. 

8 Faoma amakhoita si manõ, Ifahað 
ita Eheha Lowalangi irege oroma, wa 
sagõtõ sumindro nose tano fõna andro, 
lala we'amõi bakha ba Naha Fondrege 
Ni'amoni'õ lõ na sa mubokai. 

9 Da'e zamadumaisi inõtõ iada'e: 
eluahania, wa fasõmbata ba sumange 

nitaba nibe'e sumange khõ Lowalangi, 
lõ tobali famo'ahonoa dõdõ niha same'e 
sumange. 

10B6r6 me amakhoita niha zi manõ, ba so 
amakhaita ba go, nibadu, ba oya ngawalõ 
gamakhoita niha ba wangamoni'õ. 
Ma'afefu da'õ ha amakhoita soroma ba 
hõrõ, ba ha irugi ginõtõ wamohouni 
ni'a'asogõ Lowalangi. 

1l Ba no so Keriso tobali Ere Sebua moroi 
ba ngawalõ zi sõkhi si no so. Ose Zo'aya 
naha-Nia ba wombambaya halõWõ-Nia si 
mane Ere Sebua, no ose sabõlõ molakhõmi 
ba so'ahonoa. Tenga nifazõkhi danga niha 
da'õ; eluahania, tenga si otarai gulidanõ 
andre. 

12 No mõi Keriso ba Naha Wondrege 
Ni'amoni'õ bakha ba nose andro ha 
samuza ba zi sagõtö fa'ara. Me inõtõ da'õ 
lõ i'ohe ndro nambi si matua ba ma do 
nono zaWi nibe'e sumange; no do-Nia 
samõsa ni'ohe-Nia ba wangefa'õ ya'ita 
sagõtõ fa'ara. 

13 Do nambi si matua ba do zaWi si matua 
awo nawu nono zaWi nibe'e sumange, 
te'oguna'õ ba wangefa'õ niha si no ra'iõ 
molo'õ amakhoita agama, ena'õ niha da'õ 
tobali sõkhi. 

14Ba mendrua manõ ndro Keriso andro! 
Eheha si lõ aetu andrõ zama'ema, no 
Ibe'e fasõmbata mboto-Nia samõsa khõ 
Lowalangi si tobali sumange so'ahonoa. 
Do-Nia zangehaogõ tõdõda ba gamuata 
si lõ boto, ena'õ tola mangandrõ ita khõ 
Lowalangi sauri. 

15 Da'õ mboro, wa ba khõ Keriso Ifazõkhi 
Lowalangi sambua wawu'usa li si bohou, 
ena'õ niha si no lkaoni Lowalangi tola 
manema howuhovu si lõ tebulõ si no 
Ifabu'u. Fefu da'õ tola alua bõrõ me no 
so zi mate, ya'ia Keriso; ba fa'amate-Nia 
andro i'efa'õ niha moroi ba ngawalõ zala 
si no lafalua, me ba ginõtõ gamabu'ula li 
si fõfõna andrõ moguna nasa. 

16 Na so zura harato ondrõita, lõ tola lõ 
gõi so dandra wa niha samazõkhi sura 
ondrõita andrõ no mate. 

17 Bõrõ me sura harato ondrõita andro lõ 
moguna fatua auri nasa niha samasõkhi 
ya'ia. Sura andro awena moguna ha na no 
mate niha andrõ. 

18Da'õ mboro wa fawu'usa li si fõfõna 
andro lõ tola lõ tefaduhu'õ faoma do. 

19 Ba si ofõna, ifa'ema Moze fefu ngawalõ 
gamakhoita soroi Lowalangi ba soi 
Gizera'eli. Aefa da'õ ihalõ Moze ndro 

nono zawi ba do nambi si matua, awena 
ifaruka faoma idanõ, aefa da'õ itefe ba 
Mbuku Huku soroi Lowalangi ba ba soi 
Gizera'eli ma'afefu, ifake ndru'u zinizini 
ba bu mbiribiri soyo. 

20 Fao ba wolau da'õ iWa'õ Moze: 

"Do andre zangaro'õ fawu'usa li soroi 
Lowalangi si lõ tola lõ mi'o'ð." 

21 Aefa da'õ itefe Moze ndro andro gõi ba 
Nose Zo'aya ba fefu gamagama nifake ba 
wame'e sumange khõ Lowalangi. 

22 Duhu molo'õ huku agama Yahudi, 
arakhagõ fefu hadia ia ba ni'amoni'õ faoma 
do. Tobali, horõ awena tola mu'efa'õ na so 
wanuwagõ do. 

23Ba wamalua si manõ, ba fefu 
gamagama famaedo ngawalõ zi so ba 
zorugo, moguna mu'amoni'8. Ba ngawalõ 
zi so ba zorugo andro moguna zumange 
sabõlõ sõkhi moroi ba wamaedo. 

24 Bõrõ me Naha Ni'amoni'õö si mõi 
bakha Keriso, tenga Naha Ni'amoni'õ 
nifazõkhi danga niha. Naha Ni'amoni'õ 
nifazõkhi danga niha andro ha famaedo 
Naha Ni'amoni'õ sindruhu. Si moi bakha 
Keriso ba no sorugo; ba da'õ so la iada'e 
gametahõ Lowalangi, soguna khõda. 

25 Ere Sebua ba niha Yahudi, ero rõfi 
mõi ba Naha Wondrege Ni'amoni'õ bakha 
ba Nomo Z0'aya fao wa i'ohe ndro sageu 
gurifõ. Ba Keriso, lõ auli kali mõi ba 
wame'e sumange Ya'ia. 

26 Na llau zi manõ, ba eluahania no 
i'otarai mbõrõta wombõi ulidanõ andre, no 
auli kali Itaõgõ wamakao. Ba soromania, 
iada'e ba ginõtõ safuria andre, no so la 
ha sakali ba wameta horõ ba ba wame'e 
sumange Ya'ia. 

27 No Ihonogõi Lowalangi wa ha sakali 
mate niha, ba na no aefa da'õ ba 
fanguhuku khõ Lowalangi. 

28Sj manõ gõi Keriso, ha sakali mube'e 
sumange ba wangefa'õ horõ. Ba so la 
dania si mendrua kali, tenga ba wolu'i 
horõ, no ba wangorifi niha sombalombaloi 
fa'atohare-Nia. 

I Huku agama Yahudi ha same'e 

| 0 khalakhala sambo tara sanandrosa 
ba ngawalõ zi sõkhi si so fõna, ba tenga 
khalakhala sindruhu moroi ba ngawalõ 
huku andro. Andrõ wa tebai ifo'ahonoa 
niha huku andrõ na mu'ohe zumange khõ 
Lowalangi, hewa'ae ero'ero rõfi mu'ohe 
wasõmbata si mane da'o. 

“Na duhuduhu no tehaogõ niha 
samosumange Lowalangi andrõ moroi 
ba horõ, ba lõ sa'ae khõra todo wa 
mo'olalõWa ira, ba tebato niha wame'e 
sumange. 

3Ba soromania, sumange nibe'e andré 
sero rõfi no ba wamasugi ba dõdõ niha 
horõra, 

4 bõrð me duhu wa do zaWi ba do nambi 
si matua tebai i'efa'õ horõ. 

> Da'õ mbõrõ wa ba ginõtõ mõi ba 
gulidanõ Keriso, IWa'õ khõ Lowalangi, "LO 
omasi Ndra'ugõ zumange ba fasõmbata; 
hiza i no Õhõnagõö sambua mboto khõ-Gu. 

616 omasi Ndra'ugõ zumange urifö 
nitunu si tobali fasõmbata ba ma sumange 
fasõmbata ba wangefa'õ horõ. 

7 Awena UWa'õ, 'Ya'e Ndra'o, he 
Lowalangi! No so Ndra'o ba wamalua 
somasi'Ö. Si mane si no musura 
sanandrõsa khõ-Gu bakha ba Mbuku 
Ni'amoni'ê." 

8Ba mbõrõta Iŵa'ð Keriso, "LO omasi 
Ndra'ugõ zumange ba fasõmbata; lõ omasi 
Ndra'ugõ zumange urifõ nitunu si tobali 
fasõmbata ba sumange fasõmbata fangefa 
horõ.” Keriso zanguma'õ si mano, heWa'ae 

fefu zumange andro nibe'e fasõmbata 
molo'õ huku agama niha Yahudi. 

9 Aefa da'õ IWa'õ Keriso, "Ya'e Ndra'o 
he Lowalangi! No so Ndra'o ba wamalua 
somasi Ndra'ugõ." Boro da'õ, Lowalangi 
zanayaigõ fefu sumange si no ara andrõ, 
ba i'angali'õ faoma Keriso si tobali 
sumange si bohou. 

10 No Ifalua Yesu Keriso hadia zomasi 
Lowalangi Ifalua. Da'õ mboro wa fefu ita 
nihaogõ moroi ba horõ ba zumange boto 
Yesu Keriso, nibe'e sumange ha samuza 
ba zi sagoto fa'ara. 

11 Ero samõsa gere ba niha Yahudi ihalö 
halõWõnia si mane ere ero'ero ma'õkhõ, 
ba auli'auli ibe'e wasõmbata sumange si 
ha da'õda'õ mano. Ba sumange si mano 
ma'ifu tebai i'efa'õ horõ. 

12 Ba hiza i, ha samuza zumange nibe'e 
Keriso fasõmbata bõrõ horõ; sumange 
da'õ moguna sagõtö fa'ara. Me no aefa 
Ibe'e zumange fasõmbata andro, ba 
dumadao Keriso ba gambõlõ Lowalangi, 
ba mamatõrõ la fao awo Lowalangi. 

13 lada'e Ibalobaloi Keriso nifalua 
Lowalangi wombali'o si fa'udu khõ-Nia 
mangalulu khõ-Nia. 


IBRANI 10.14 -22 33 


14 Tobali bõrõ zumange si samuza andro, 
no Ifazõkhi Keriso niha si no tehaogõ 
moroi ba horõ, ba mo'ahonoa sagõtõ 
fa'ara. 

15 Sanandrõsa ba da'õ no gõi Ifaduhu'õ 
Eheha Lowalangi khõda. lWa'õ Eheha 
Lowalangi, 

16 "Da'ð wawu'usa li nifazõkhi-Gu dania 
ba khõra ba ginõtõ si so fõna,' IWa'õ 
So'aya, 'Ube'e dania huku-Gu bakha ba 
dõdõra, ba Usura ia bakha ba gera'erara.”" 

17 IWa'õ zui Lowalangi, "Ba U'olifuagõ 
dania horõra ba fa'alõsõkhira.” 

18 Tobali, horõ ba fa'alõsõkhi sa'ae no 
te'efa'õ, lõ moguna sa'ae mube'e zumange 
fangefa horõ. 

19Jada'e, ya'ami ira talifusõ, bõrõ 
wa'amate Yesu andro, tola mõi ita ba Naha 
Fondrege Ni'amoni'õ. 

20 No lbokai Yesu sambua lala si bohou 
khõda, ya'ia lala same'e fa'auri, sanõrõ 
ba'aba'a, ya'ia mboto Yesu samõsa. 

21 lada'e ba no so khõda gõi samõsa gere 
sebua, sangonorogõ todo Omo Lowalangi. 

22Bõrõ da'õ da ta'ondrasi Lowalangi 
faoma todo satulõ ba famati saro; ba 
todo si no mu'amoni'õ moroi ba ngawalõ 

zala, ba boto si no muhaogõ faoma idanõ 
sohauhau. 

23 Ya aro ita wololohe hadia ia zi no 
tafaduhu'õ si tobali tõtõnafõda, bõrõ me 
Lowalangi tola nifaduhusi tõdõ, Ifalua zi 
no Ifabu'u. 

24 Ba da tafaoma tatundreheni nawõda, 
ena'õ faoma tafarou dodo nawõda ba 
wamalua fa'omasi awõ wamalua ngawalõ 
zi sõkhi. 

25 Da tatohugõ wa'orudu ba wangandrõ, 
boi so zawuwu si mane si no lalaulau niha 
bõ'ð õsa. Ena'õ lð farõi ita ba wo'amenesi 
awõda, boro me no ta'ila wa lõ ara tõ 
tohare Zo'aya. 

26 Bõrð na notefa'ema khõda duria soroi 
Lowalangi andro, ba lõ mamalo tafazõkhi 
horõ ni'odõdõgõ, ba lõ hadõi sumange 
sa'ae si tola mangefa'õ horõda. 

27 Ha sambua zi so dania khõda ya'ia da'õ 
mangondrasi fanguhuku ba alitõ wõnu 
Lowalangi, sahori ikhozi dania niha solaWa 
Ya'ia! 

28 Niha si lõ molo'ö oroisa Lowalangi si 
no ifa'ema Moze, nihuku mate lo fa'ahakho 
dodo, na so zamaduhu'o darua irugi 
datõlu niha, wa ya'ia no mosala. 

29 Ba no tõra moroi ba da'õ hukuma 
nihare'õ ba niha si no manguhundra Ono 
Lowalangi. Niha andro no i'aohasi ba 
i'o'aya ndro amabu'ula li Lowalangi, ya'ia 
wa'amate Keriso zangehao ya'ia moroi 
ba horð. No i'o'aya Geheha same'e buala 
fa'ebua dodo. 

30 Bõrð me no aboto ba dõdõda haniha 
zanguma'õ, "Ya'o dania zanulõni! Ba 
Ya'o dania zanguhuku!" ba sanguma'õ 
gõi, "So'aya dania zanguhuku banua-Nia 
andro." 

31 Ha wa'ata'uda na aekhu ita ba danga 
Lowalangi Sauri! 

32 Ba mitõrõ tõdõmi hewisa ami ba 
ginõtõ si lalõ. Me inõtõ da'õ me no aefa 
ihagaini ami haga Lowalangi, oya mitaõgõ 
wamakao; ba hewWa'ae si manõö no lõ 
mamalõ fasõndra ami si fao fa'abõlõ. 

33 So itaria la'o'aya ami ba lalau khõmi zi 
lõ sõkhi fõna niha sato. So itaria gõi fao 
ami ba wanaõgõ famakao fao awo niha 
nifakao si manõ, 

34 ba fao ami gõi wamatõöfa ba dödõmi 
fa'abu dodo niha si no mukuru. Ba me luo 
terabu fefu zi so khõmi, ba no mitema 
da'õ fao fa'ahono dodo, bõrõ me mtfila wa 

so nasa khõmi zabõlõ sõkhi, si lõ tebulõ 
irugi zi lõ aetu. 

35 Börõ da'õ, bõi aetu wanõtõnami, bõrõ 
na aro wamatimi, ba so gazi sebua dania 
ba da'õ! 

36 Andrö moguna mibologõ dõdõmi, 
ena'õ tola mifalua zomasi Lowalangi, ba 
ba zi manõ tola mitema hadia zi no lfabu'u 
li Lowalangi. 

37 Börõ me bakha ba Mbuku Ni'amoni'õ 
no tesura, "Ha tõ ma'ifu sibaikõ tõ, ba 
Ya'ia sedõna so andro, tohare ba wa'alio; 
ba lõ dania Ifa'ese'ese mbongi we'aso-Nia 
andro. 

38 Ba dozi banua-Gu satulo ba falukha 
wa'afaduhu dodo ba te'orifi; ba na so ba 
gotaluara zawuwu, ba lõ omasi Ndra'o 
khõnia." 

39 Ba ya'ita andre tenga banua sawuwu 
ba selungu. Hiza i, ya'ita banua si faduhu 
todo khõ Lowalangi ba si no mu'orifi. 

l Famati andro eluahania no fa'aro 
| | dodo sindruhundruhu ba ngawalõ 
nidonadona; ba fa'afaduhu dodo ba 
ngawalo zi lõ oroma. 

2 BOrd wamati, wa niha ba ginõtõ fõna 
I'omasi'õ Lowalangi. 

3 B6r6 wamati, aboto ba dõdõda wa õlia 
andre ni'a'asogõ daroma li Lowalangi; 
tobali, hadia ia zoroma, tumbu moroi ba 
zi lõ oroma. 

*Bõrõ wamati, wa ibe'e zumange Habeli 
khõ Lowalangi, sumange sabõlõ sõkhi 
moroi ba zumange nibe'e Ga'ino. Börõ 
wamatinia andro ba Itema Lowalangi 
Habeli si mane niha si sõkhi; boro da'o wa 
Itema zumangenia andro Lowalangi. No 
mate Habeli, ba boro ba wamatinia andro 
wa fahuhuo ia nasa irugi iada'e. 

>Bõrõ wamati, wa lõ mate Henokhi, no 
tefazaWa ba te'ohe khõ Lowalangi. Samõsa 
lõ gõi si tola mamalukhaisi ya'ia, bõrõ me 
no IfazaWa ia Lowalangi. Bakha ba Mbuku 
Ni'amoni'õ no tesura wa fatua lõ mufazaWa 
Henokhi, no somasi dodo Lowalangi ia. 

6Ba na lõ famati, samõsa lõ gõi si tola 
mangomusoi'õ todo Lowalangi. Me niha 
si mõi khõ Lowalangi lõ tola lõ faduhu 
dõdõnia wa so Lowalangi, ba wa Lowalangi 
zanulõni ba niha sangalui Ya'ia. 

/Bõrõ wamati, wa itema Noakhi 
wamangelama nibe'e Lowalangi khõnia 
sanandrõsa ba ngawalõ zalua aefa da'õ, 
si lõ nasa oroma khõnia. Ba boro da'õ 
gõi i'o'ð Li Lowalangi Noakhi irege 

ifazokhi sambua nowo, ba wangorifi 
ya'ia ba si sambua omo ya'ira, oroma 
da'õ ba gafuriata. Lualuania ya'ia wa 
nihuku gulidanõ andre, ba Noakhi samõsa 
Iforoma'õ Lowalangi hulõ si mane niha si 
sõkhi bõrõ wamatinia. 

8Börõ wamati, wa i'o'ð li Lowalangi 
Aberahamo me luo lkaoni ia Lowalangi 
wanawa tanõ nifabu'u Lowalangi khõnia. 
Awena mofanõ Gaberahamo ba zi lõ aboto 
ba dõdõnia heza isaWa. 

?Bõrõ wamati khõ Lowalangi, torõi 
Gaberahamo hulõ niha si fatewu ba 
dané nifabu'u Lowalangi khõnia andro. 
Ba torõi Gaberahamo ba da'o bakha ba 
nose'osenia. Si mano gõi Giza'aki ba 
Yakobo si no manema amabut'ula li andro 
soroi Lowalangi. 

10 Bõrð me idõnadõna Aberahamo 
mbanua si no ifakhoi ba |'otomosi 
Lowalangi faoma danedane saro. 

11 Börõ wamati, wa tola lasõndra nga'õtõ 
ira Aberahamo ba Sara, heWa'ae no numalõ 
wa'atua Gaberahamo, ba Sara samõsa lõ 
mo'ono. Ba aro dodo Gaberahamo wa 
Ifatõrö'õ Lowalangi zi no lfabu'u li. 

12 HeWa'ae Aberahamo ba ginõtõ da'õ 
no si mane niha si lõ hadõi tanõmõ niha 

sa'ae, ba moroi khõnia samõsa sa'atõ 
no tumbu nga'8tõ sato si tebai mu'erai 
wa'oya -- hulõ si mane fa'oya ndrõfi ba 
dalumbanua ba ene ba mbewe nasi. 

13 Fefu niha da'ö lõ si tebulõ wamati 
irugi wa'amate. Ba lõ nasa nitemara zi 
no Ifabu'u li Lowalangi. Ha la'ila manõ ia 
moroi ba zarõu faoma todo sanõtõna. Ba 
zi mano da'õ no la'oroma'õ ba gulidanõ 
wa ya'ira ha niha si fatewu ba sikoli ba 
gulidanõ andre. 

14 Niha sanguma'ö si manõ ba la'oroma'õ 
wa ya'ira sangalungalui banua si tobali 
tanõ okhõtara dania. 

15 Ba tenga sa'ae banua si no larõi andro 
ni'angeragõra. Bõrõ na si mano, no oya 
ginõtõ khõra wangawuli ba mbanua andro. 

16 Ba soromania, no humulu sibai dõdõra 
ba mbanua sabõlõ sõkhi, ya'ia mbanua 
si so ba zorugo. Da'õ mboro wa lõ aila 
Lowalangi na latõtõi la Lowalangira, boro 
me no lhõnagõ Lowalangi sambua mbanua 
khõra. 

17 Börõ wamati gõi, wa ibe'e Giza'aki 
Aberahamo, ono andrõ khõnia tobali 
sumange Lowalangi me lItandraigõ ia. No 
khõ Gaberahamo lbe'e wawu'usa li-Nia 

Lowalangi, ba aoha gõlõ Gaberahamo 
wame'e ononia si ha sambua andrõ. 

18 No Iwa'é Lowalangi khõ Gaberahamo, 
"Moroi khõ Giza'aki andre õsõndra dania 
nga'õtõ si no Ufabu'u li khou." 

19Bõrõ iWa'õ tõdõnia Aberahamo, wa 
Lowalangi tola ['orifi mangawuli Giza'aki 
moroi ba wa'amate — tobali, tola tamane, 
no itema Aberahamo mangavuli Giza'aki 
moroi ba wa'amate. 

20 Bõrð wamati, wa ifabu'u lza'aki 
howuhovu khõ ndra Yakobo ba Ezau ba 
ginõtõ si so fõna. 

21Bõrõ wamati, wa fatua lõ mate Yakobo 
-- fao wa itendro'õ ia ba mboro zi'onia 
ba mangalulu khõ Lowalangi — ifahowu'õ 
nono Yosefo. 

22 Börõ wamati wa Yosefo — me arakhagõ 
irõi gulidanõ -- ifahuhuosi zanandrõsa 
ba wangeheta niha Gizera'eli moroi ba 
Miserai. Awena i'oroi'ð Yosefo goroisania, 
hadia zi lõ tola lõ lafalua ba dõlania. 

23 Bõrð wamati, wa labini'õ Moze ira 
satuania tõlu waWa wa'ara me no aefa 
tumbu Moze. Me la'ila wa ya'ia samõsa 
iraono si sõkhi, ba lõ ata'u ira wolaWa 
fareta razo. 

24 Bõrð wamati, wa Moze me no ebua ia, 
lõ omasi latõtõi khõnia ono nono alawe 
razo Miserai. 

25 Abõlõ omasi ia itaõgõ wamakao 
awõ mbanua Lowalangi andrõ moroi na 
'omusoi'õ dõdõnia, fa'ohahau dodo ba 
horõ, si lõ arara. 

26 |%a'õ tõdõnia Moze wa no abõlõ ebua 
mbõli wanaõgõ fango'aya boro Razo 
Sangorifi si no amabu'ula li Lowalangi 
andro, moroi ba wanõndra fefu harato 
danõ Miserai; bõrõ me nidõnadõna Moze 
va'ia mbõli gõlõnia ba luo safuria. 

27 Börõ wamati, wa irõi Moze dané 
Miserai awo wa lõ f'ata'ufi razo si no 
mofõnu sibai. LO awuwu Moze wanawa 
saWatõ, hulõ na no i'ila Lowalangi si lõ 
oroma andrõ. 

28Bõrõ wamati, wa i'a'asogõ Moze Wasa 
andro ba ibe'e wareta, wa niha Gizera'eli 
lõ tola lõ latefe'õ ndro ba mbawa ndruhõ 
nomora, ena'õ Mala'ika wa'amate andro 
bõi ibunu ndraono sia'a khõra. 

29 Bõrð wamati wa niha Gizera'eli tola 
la'õtõ Nasi Soyo, hulõ zofanõ ba dané 
sabe'e ira, ba niha Miserai sa ba itõlõ ira 
asi andro, me latandraigõ wangõtö gõi. 

30 Bõrð wamati, me no aefa lafasui niha 
Gizera'eli gõli kara Yerikho fitu ngaluo 
wa'ara, ba adudu goli kara andro. 

31 Börõ wamati gõi, wa Rakhaba, ira alawe 
sohorõhorõ andro, lõ fao tebunu awo niha 
solaWa Lowalangi; bõrõ me itemaõ si fao 
fa'asõkhi li zamauze niha Gizera'eli. 

32 Tola lõ manõ mo'aetufa fahuhuo 
ndra'o, tobali ambo ginõtõ khõgu. 

Boro lõ nasa nitõtõigu Gideono, Baraki, 
Simesono, Yefita, Dawido, Samueli, awõ 
ndra sama'ele'õ andro. 

33 Börõ wamati, wa no la'alani 
gamatõrõwa andro. Me ya'ira lafalua hadia 
zindruhu, irege latema hadia zi no lfabu'u 
Lowalangi. No laduhõ mbawa zingo. 

34 No labunu wa'abõlõ galitõ. No aefa ira 
moroi ba mbawa wõda. Si lõ abõlõ ira, ba 
tobali abõlõ; ma na'i itugu abõlõ ira bakha 
ba wasuwõta irege la'alani zaradadu soi 
bõ'ð. 

35 Bõrð wamati, wa ira alawe lasõndra 
mangawuli niha khõra si no mate. So gõi 
zanehegõ ya'ia nifakao irugi mate, ba 
sanimba fangefa, bõrõ me omasi ni'orifi 
mangawuli ba wanema fa'auri sabõlõ 
sõkhi. 

36 So ni'o'aya'aya, nifakao, nibõbõ faoma 
rate ba labe'e bakha ba gurunga. 

37 Latebu kara ira irugi mate, so nitaba 
faoma garagazi, ba nibunu faoma bawa 
wõda. Latõrõi danõ ba ha uli mbiribiri ba 
uli nambi nukhara; numana ira, nifakao ba 
nibe'e ba wa'afõkhõ ira. 

38 Ulidanõ andre tenga sa'ae naha si 
sõkhi khõra. Latõrõi danõ si mate ba ba 
hilihili misa, awõ wa torõi ira bakha ba 
dõgi gara ba ba dõgi danõ. 

39 Ba ha wa'ebua wemõna nikhamõ ndra 
niha da'õ fefu boro wamatira. Ba heWa'ae 
si manõ lõ nitemara hadia ia zi no lfabu'u 
Lowalangi, 

40bhõrõ me so nikhoi dodo Lowalangi 
sabõlõ sõkhi khõda. Nikhoi dõdõ-Nia 
andro ya'ia wa ha na fao ita, tobali 
mo'ahonoa ira. 

] 2 l Ba sanandrõsa khõda samõsa, 

ba zi fasui ya'ita no oya sibai 
zamaduhu'o! Bõrõ da'ð, fefu zanambuaisi 
va'ita ba horõ si anemai'ð falemba khõda, 
ya taheta ma'afefu moroi ba mbotoda. 
Ba da ta'anau'õ gõlõda wagohisa ba 
watandrisa tõla andrõ si so fõnada. 

2Ya lõ tebulõ tatõngöni Yesu, bõrõ me 
Ya'ia zanolo ya'ita ba wamati khõ-Nia 

i'otarai mbõrõta irugi gamozua. No 

Itaha wamakao Yesu ba dola rõfa! No 
'ositengagõ ba wa'amate ba rõfa andro 
no sambua fa'aila. Ha fa'omuso dodo 
nitõrõ tõdõ-Nia si falukha la dania ba 
gafuriata. lada'e no dumadao la ba 
gambõlõ Lowalangi, mamatõrõ la fao awo 
Lowalangi. 

3 Tandraigõ angeragõ hewisa wanaõgö 
Yesu famakao ba wamaondragõ niha si 
so horõ, si no mamorege folaWa Ya'ia! 
Boro da'õ boi ide'ide dõdõmi ba aetu 
wanõtõnami. 

4 Bõrð me bakha ba wasõndratami 
wolaWa horõ, ba lõ nasa sirugi fa'aduwa 
ndromi ba da'8. 

> Ba boi olifu ami wa Lowalangi 
zo'amenesi ya'ami, hulõ Nama si fahuhuo 
ba ndraononia! Iwa'o Lowalangi, "He 
ono-Gu, haogõ wanõngõni famahaõ 
Zo'aya, ba bõi ide'ide dõdõu na mofõnu la 
khõu. 

6Bõrõ me |falisi So'aya dozi niha 
ni'omasi'õ-Nia, ba lbõzi dozi niha 
nifaduhu'õ-Nia si tobali ono-Nia." 

7Ya mitema mbõzibõzi soroi Lowalangi 
si hulõ wamahaõ moroi khõ nama. Bõrõ, 


IBRANI 12.8- 13 45 


hadia so samõsa ndraono si lõ irai ifotu 
amania? 

8 Na lõ fao ami nifotu si mane iraononia 
fefu nifahaõ, eluahania, ya'ami tenga ono 
sindruhu, no ono horõ. 

? Ba so namada ba gulidanö andre. Amada 
andro ifahaõ ita, ba ya'ita tafosumange ia. 
Ba mendrua manõ khõö Namada si so ba 
zorugo, tatu abõlõ ta'o'õ nasa khõ-Nia, 
ena'õ auri ita. 

10 Ira satuada ba gulidanõ andre lafahaõ 
ita ndrege ginõtõ si no mu'olani, molo'õ 
hadia ia niWa'õ dõdõra si sõkhi. Ba 
Lowalangi Ifahaõ ita ba wanga'azõkhi 
va'ita samõsa, ena'õ tola tobali ita 
ni'amoni'õ awõ-Nia. 

11 Duhu wa ba ginõtõ tefahaõ ita, fotu 
andro tenga sangomusoi'õ tõdõda, no 
samusi tõdõda mano. Tobali ba gafuriata 
va'ita, si no mufaha'õ, fotu andro no 
samobõrõ khõda wolo'õ somasi Lowalangi, 
irege i''owua wa'ohauhau dodo khõda. 

12 Bõrð da'õ, abölõ'õö dangau si no 
ombuyumbuyu ba balo duhiu sanizinizi ba 
wofanõ. 

13 Mitoro lala si fadaya, ena'õ lõ fahole 
gahemi si no ombayumbuyu, ba ma na'i 
tobali famadõhõ. 

14 Mfalui wa'auri satulõ awo niha fefu 
ba migohi wa'auri sohauhau ni'otambali'õ 
khõ Zo'aya, bõrõ me lõ hadõi gõi si tola 
mangila So'aya na lõ auri ia si mane da'o. 

15Ba mifaigi fa boi so samõsa gõi zi 
moi baero moroi ba goli wa'asõkhi dodo 
Lowalangi, ena'õ boi so zi tobali doi ba 
lato ba gotaluami, samatumbu'õ famakuyu 
ba samakiko niha sato. 

16Mifaigi ena'õ boi so zohorõ ba ma si 
lõ ba dodo ngawalõ ni'amoni'õ, si mane 
nifalua Gezau. amawa wa'asia'ania, ha ba 
zi sambua mako 6. 

17 No mi'ila wa ba gafuriatania omasi 
Gezau isõndra howuhowu andrõ moroi 
khõ namania, ba tetimbagõ ia. Hewa'ae 
i'andrõ si fao fege'ege ba wanga'azõkhi si 
no fasala ia, ba lõ hadõi inõtõ sa'ae. 

18 Ya'ami ira talifusõ, lõ si falukha ami 
zi mane si falukhata soi Gizera'eli fõna. 
Falukha ira zi tola nibabaya, ya'ia Hili 
Sina'i awõ galitõnia si holahola; falukha ira 
zogõmigõmi, salu ba angi sabe'e; 

19falukha ira li dorofe, ba li zi hede 
sabolo. Me larongo li zi hede andro niha 
Gizera'eli, ba la'andrõö sibai ena'õ boi sa'ae 
fahuhuo khõra zi hede andro. 

20Bõrõ me tebai lataha wamondrongo 
fareta nifa'ema zi hede andro. Me iWa'õ 
si hede andro, "Fefu zanguhundragõ hili 
andre, gofu hadia ia, he urifõ ma haniha 
mano, lõ tola lõ nitebu kara irugi mate." 

21 Hadia zi no la'ila niha Gizera'eli andro 
si no atau sibai ira, irege iWa'õ Moze, 
"Ata'u ndra'odo ba manizinizido!" 

22Ba zi tambai da'õ, si so fõnami ya'ami 
ira talifusõ ya'ia Hili Ziona ba banua 
Lowalangi sauri, ya'ia Yeruzalema si so ba 
zorugo awo ngahõnõ mala'ikania. 

23Ya'ami si mõi ba walukhata somuso 
dodo — falukhata nono sia'a khõ 
Lowalangi, si no tesura tõi ba zorugo. 
Ya'ami si mõi mangondrasi Lowalangi, 
Sanguhuku niha ma'afefu. Falukha ami 
geheha niha satulõ si no mo'ahonoa. 

24 Ya'ami falukha khõ Yesu, sama'ema 
fawu'usa li si bohou andrõ, falukha ami 
ndro fanefe andro si no fangaro dodo ba 
ngawalõ zabõlõ sõkhi moroi ba wangaro 
dodo ndro Habeli. 

25 Andrö bõrö da'õ, mifaigi sibai fabõi 
irege lõ omasi ami wamondrongo Ya'ia 
si fahuhuo andro. Ya'ira si lõ omasi 
mamondrongo Ya'ia sama'ema turia soroi 
Lowalangi ba gulidanõ, tebai moloi ira. 

Mendrua manõ ya'ita andre samondrongo 
Ya'ia si fahuhuo soroi zorugo. Na lõ omasi 
ita wamondrondrongo khõ-Nia, he wa tola 
aefa ita khõ-Nia! 

26Me inõtö da'ð ifaheu dané li-Nia. lada'e 
no fawu'u li la, "Ufaheu dania samuza tõ, 
tenga ha tanõ, banua si yawa gõi." 

27Fehede "samuza tõ" andro 
mangoroma'õ wa fefu zi no mufazõkhi ba 
tola humeu, nifa'ese ba zinga dania, ena'õ 
torõi ha si tebai humeu. 

28 Bõrð da'õ, ya ta'andrõö saohagõlö khõ 
Lowalangi, me no tatema sambua mbanua 
si tebai humeu si otarai Lowalangi. 

Ya ta'andrõ saohagõlõ ba wangandrõ 
khõ Lowalangi si fao famosumange ba 
fangata'ufi, molo'õ somasi Lowalangi. 

29 Bõrð me Lowalangida andrõ duhu no si 
mane alitõ sokhozi fefu hadia ia. 

| Ya faoma lõ mamalõ mi'omasi'õ 

| 3 nawomi si mane Niha Keriso si 
fatalifuso. 

2 Bõi alawo ami wanema ba nomomi 
niha si lõ mi'ila. Boro ba wamalua si 
manõ, irasoi niha, ba zi lo i'ila'ila no itema 
mala'ika ba nomonia. 

3 Mitõrõ tõdõmi niha si so ba gurunga, 
hulõ na ya'ami gõi zi so bakha ba gurunga 

awõra. Ba niha nifalua si lõ sõkhi, ya 
mitõrõ tõdõmi ira, hulõ na khõmi gõi 
mulau zi mano. 

+Fefu niha lõ tola lõ la'oroma'õ 
wamosumange farongasa andro, da'õ 
mboro wa fo'omo ira matua ba fo'omo ira 
alawe lõ farõi khõ nawõra. Niha sohorõ 
ba niha sohorõni donga zodonga lhuku 
Lowalangi dania. 

> Bõi ifatörõ wa'aurimi kefe, ba ya'ahono 
dõdõmi ba ngawalõ zi no so khõmi. Bõrõ 
me Lowalangi zi no manguma', "LO mano 
Ululu dania ndra'ugõ, lõ manõ farõi-Do 
khou." 

6Börö da'ð barani ita wanguma'õ, "So'aya 
Zanolo ya'o, lõ ata'u ndra'o. Hadia zi tola 
lalau niha khõgu?" 

/ Bõi mi'olifugõ zondrõnia'ð ya'ami si no 
mama'ema turia soroi Lowalangi khõmi. 
Ba minehegõ hewisa wa'aurira ba hewisa 
wa'amatera, ba mihalõ dumaduma khõmi 
waMatira. 

8 Yesu Keriso andro ba ya'iya'ia manõ, he 
mefõna, he iada'e, ba irugi gõtõ wa'ara. 

2Bõi mitehegõ ifaelungu ami famahaõ 
soya ngawalõ andro si no fabo'obd'o. 
Tõdõda lõ tola lõ i'abe'e'õ fa'asõkhi dodo 
Lowalangi, da'õ zi sõkhi; boi amakhoita 

sanandrõsa ba go. Bõrõ me niha me fõna 
la'o'õ sibai gamakhoita andro si lõ hadõi 
hare. 

10 No so khõda sambua naha ba wame'e 
sumange khõ Lowalangi. Ba ere sangai 
halõWõ bakha ba Nose Zo'aya andro, lõ 
tola i'a zumange si so yawa ba nahia 
zumange andro. 

11 Do gurifõ nibe'e fasõmbata si tobali 
sumange ba wangefa'õ horõ, ni'ohe gere 
sebua ba Naha Fondrege Ni'amoni'õ bakha 
ba Nose Wangandrõ andro, ba amatela 
gurifõ andro nitunu baero nose. 

12 Da'õ mboro wa Yesu gõi mate baero 
mbawa gõli mbanua ba wangehaogõ 
banua-Nia moroi ba horõ faoma do-Nia 
samõsa. 

13Bõrõ da'õ, da mõi ita khõ-Nia baero 
nose andro ba fao ita ni'o'aya awõ-Nia. 

14Ba gulidand andre lõ hadõi naha si 
lõ tebulõ khõda, ba naha si so fõnada 
ni'aluida. 

15Bõrõ da'õ, Yesu zama'ema, ya lõ 
mamalõmalõ tasunosuno Lowalangi; 
da'õ zi no amaedola zumange fangandrõ 
saohagõlõ soroi ita khõ-Nia, nibe'eda 
faoma fehede niWa'õ mbeweda, ba wanuno 
tõi-Nia. 

16 Bõi mi'olifugõ ami wolau si sõkhi 
ba faoma mitolo nawõmi, bõrõ me da'e 
zumange somasi dodo Lowalangi. 

17 Mi'o'õ wareta ndra sondrõnia'õ ya'ami, 
ba boi mi'olaWwa khõra. Börõ me ya'ira lõ 
mamalõ lafaigifaigi nosomi, ba ya'ira zi 
lõ tola lõ monoro dodo khõ Lowalangi. 
Na mi'o'õ khõra, ba ohahau dõdõra 
wohalõWõ; ba na 15'õ, ba mangarõngarõ 
ira wohalõWõ, ba tenga sohare ami ba 
da'õ. 

18 Bõi mifamalõ wangandrö salahima. 
Faduhu dodoma, wa tõdõma sõkhi, bõörõ 
me lõ mamalõ omasi ndra'aga malau hadia 
zi duhu. 

19U'andrõ sibai, ena'õ mi'angandrõ 
salahigu. Mi'angandrõ ena'o alio |'ohe 
ndra'o Lowalangi mangavuli khõmi. 

20] owalangi zi no mangorifi So'aya 
va'ita Yesu moroi ba wa'amate. Bõrõ 
wa'amate-Nia andro, wa Ya'ia iada'e 
no tobali Kubalo Sebua khõda si no 
biribiri-Nia. Fa'amate-Nia andrõ zi no 
amaedola we'ewe'e dodo ba wawu'usa li si 
lõ tebulõ soroi Lowalangi. 

21 Ya Lowalangi, umbu wa'ohahau dodo 
andro, zama'ano ya'ami ba ngawalo zi 
sõkhi ni'oguna'õmi ba wamalua somasi 

la. Ya Lowalangi zangohalõwõgõigõ ba 
dõdõda hadia zomasi la, nifa'ema Yesu 
Keriso. Ya nisuno Keriso irugi gõtõ wa'ara! 
Yaduhu. 

22 Ba u'andrõ khõmi ena'õ mitõngõni 
menemenegu andre si fao fa'ebolo dodo, 
bõrõ me suragu andre lõ anau sibai. 

23Ya'aboto ba dõdõmi wa talifusõda 
Timoteo no te'efa'õ moroi ba gurunga. Na 
no so ia ba nahiagu andre, ba u'ohe dania 
ia ba ginõtõ u'ondrasi ami. 

24 Mifa'ema wangowaima khõ ndra 
sondrõnia'õ ya'ami fefu ba ba Mbanua 
Lowalangi. Mitema gõi wangowai ndra 
talifusõ si so ba Italia. 

25 Ya lõ mamalõmalõ Ifahowu'ð ami fefu 
So'aya. 


Yakobus 


I Banua Lowalangi fefu, si no muzaewe 
| ba zi sagõrõ ulidanõ! Fangowai moroi 
khõgu, Yakobo, enoni Lowalangi ba enoni 
Yesu Keriso. 

2Ya'ami ira talifusõ! Na oya itõrõ ami 
fanandraigõ, ba mibali'õ fa'omuso dõdõmi 
da'õ. 

3Börõ me no aboto ba dõdõmi, na aro 
wamatimi na itõrõ ami fanandraigõ, ba so 
khõmi wanaha todo. 

#Ya si lõ aetu wa'atedou wanaha todo 
andro khomi, irege maulu ba mo'ahonoa 
awo wa lõ mo'ambõta ba ngawalo hadia ia. 

> Na so ba khõmi zambõ fa'atuatua, 
ba ya mu'andrõ khõ Lowalangi, ba Ibe'e 
khõnia, boro me lbe'e Lowalangi ba zi 
dozi niha sodanedane ba wa'ahakhõö dodo 
ba fa'omasi. 

6Ba hiza, dozi sangandrõ, lõ tola lõ 
ya faduhu dõdõnia; tebai mangiwa 
dodo. Börõ me sangiwa todo ba no hulõ 
ndrulu nasi, nifadauludaulu nangi, ni 
fangõrõngõrõ misa. 

/ Niha si mané, lõ mo'arota 
wangerangerania, tebai ihalõ gangetula ba 
ngawalõ nifaluania. 

8Bõrõ da'õ, bõi ya mutõtõna wa isõndra 
hadia ia moroi khõ Lowalangi. 

9 Niha Keriso si numana, ya'omuso 
dõdõnia na |'alaWa'õ ia Lowalangi. 

10 Ba Niha Keriso si kayo ya'omuso 
dõdõnia gõi na l'ide'ide'ð ia Lowalangi. 
Börõ me niha si kayo, taya si mane bowo 
ndru'u. 

Ba ginõtõ wa'atumbu luo ba ba 
wa'aukhu zino, aleu ndru'u andro irege 
atoru mbowonia ba ataya wa'asõkhinia. 
Si mano gõi niha si kayo; tekiko ia ba 
wamalua halõWõnia. 

12 Ya'ahowu niha sanaha tõdõnia na 
itõrõ ia fanandraigõ. Na no aefa itaõgõ 
wamakao andro, itema luonia, ya'ia 
wa'auri si no Ifabu'u Lowalangi ba niha 
sangomasi'õ Ya'ia. 

13 Na fakitõ dodo niha ba wanandraigõ 
andro, boi ya muwa'õ, "Moroi khõ 
Lowalangi wanandraigõ andro,” me tebai 
itandraigõ Lowalangi si lõ sõkhi, ba lö'õ 
gõi itandraigõ niha gofu haniha ia. 

14 Ba hiza, tola tetandraigõ niha, na adoni 
dõdõnia ba na tebõbõ ia ba wangisõ si lõ 
sõkhi. 

15Ba na note'o'ö wangisõ si lõ sõkhi 
andro ba i'adonogõ horõ; ba na no mufalua 
horõ andro, ba fadonogõ wa'amate. 

16 Bõi telimo ami, ya'ami ira talifusõgu 
somasi ndra'o! 

17 Fefu mbuala si sõkhi ba so'ahonoa, no 
si otarai zorugo, ni'amualagõ Lowalangi, 
sanga'asogõ haga fefu ba mbanua si 
yawa. Lowalangi zi lõ tebulõ ba si lõ 
manga'asogõ gofu hadia ia wa'ogõmigõmi. 

18 Nilau dõdõ-Nia samõsa wa no lbali'õ 
Ono-Nia ita, moroi ba daroma li sindruhu 
andro. Ifalua da'õ, ena'õ tasõndra naha si 
sõkhi moroi ba nifazõkhi tano bõ'ð fefu. 

19 Mi be'e ba dõdõmi da'e, ya'ami ira 
talifusõgu, somasi ndra'o! Dozi niha lõ 
tola lõ alio ba wamondrongo, boi fahulõ 
wehede ba alio wofõnu. 

20 Niha sofõnu ba tebai ilau zi sõkhi, si 
moi fangomuso dodo Lowalangi. 

21 Andrõ mitibo'õ fefu zi no to'õlõ 
si ra'ira'iõ ba si lõ sõkhi. Tema si 
fao fangide'ngide'õ daroma li nitanõ 
Lowalangi ba dõdõmi, si so fa'abõlõ ba 
wangorifi ya'ami. 

22 Mifalua hadia niWa'õ Lowalangi, boi ha 
mifondrondrongo manõ, boro me na ha si 
mano ba no milimo ami samõsa. 

23 Niha samondrongo taroma li 
Lowalangi, ba lõ sa ifalua, ba no hulõ niha 
samaigi sikhalania ba zõrõmi. 

24 Na no aefa ihaogd wamaigi ya'ia, 
mofanõ sa'ae ia, ba i'anema'õ olifu ia 
hewisa zikhalania. 

25 Oroisa Lowalangi andrõ ba no 
mo'ahonoa ba mofa'abõlõ ba wangefa'õ 
niha. Niha sangosisi'õ ba same'e ba 
dõdõnia ba samalua ya'ia, si tenga ha 
samondrongo, ma solifu, da'õ nifahowu'õ 
Lowalangi ba ngawalõ nilaunia fefu. 

26 Na so zanguma'õ tõdõnia, si lõ farõi ba 
agama ia, ba na lõ itaha lelania, ba noilimo 
ia samõsa; ba no faya wamosumangenia 
Lowalangi. 

27 Folo'ö ba agama dali wamaigi 
Lowalangi Ama, ya'ia wanolo si lõ ama, 
si lõ ina, lakha mbanua si tefakao, ba 
fondrorogõ fa'auri zamõsana, ena'õ boi 
gõna si ra'ira'iõ ba gulidanõ andre. 

I Ya'ami ira talifusõgu! Ba wamati khõ 
2 Zoaya Yesu Keriso, So'aya fondrege 
zolakhõmi, boi mifaehusi niha dali zoroma 
ba hõrõö. 

“Na so samêsa zi so okhõta, samake 
laeduru ana'a awo nukha si sõkhi, si moi 
ba gowuloami, ba tohare gõi samõsa zi 
numana, samake nukha si no arawirawi, 

3 ba abölõ mifosumange niha samake 
nukha si sõkhi andro. Mimane khõnia: "He 
Tuha, halo nahia ba naha si sõkhi andre." 
Ba ba niha si numana mimane: "Zizio si sa 
ba da'õ," ma "Dadao tou ba zalo da'e." 

4 Na milau da'õ, ba no mifaehusi dalifusõ, 
ba misu'a niha sodanedane ba gera'era si 
lõ sõkhi. 

> Mitõngõni ya'ami ira talifusõ, somasi 
ndra'o! Niha si numana ba gulidanõ andre, 
Ituyu Lowalangi tobali niha si so okhõta ba 
wamati. Ya'ira zangokhõgõ banua nifabu'u 
Lowalangi ba niha sangomasi'õ Ya'ia. 

6Ba hiza, ya'ami ba no mi'ositengagõ zi 
numana, ba sindruhunia sa, niha si so 
okhõta zamalangõgõ ya'ami ba solohe 
ya'ami ba nahia wanguhuku. 

7 Ya'ira zango'aya tõi nifosumange, 
nitemami moroi khõ Lowalangi 

8 No milau zatulõ, na mi'o'õ goroisa 
mbanua Lowalangi, si so ba Mbuku 
Ni'amoni'õ andre, "Omasi'õ nawõu si mane 
fa'omasiu ndra'ugõ." 

9Ba na mifaehusi niha dali zoroma ba 
hõrõ, ba no mifazõkhi horõ, ba oroisa 
Lowalangi zamaduhu'õ wa no misawõ 
goroisa. 

10 Na so niha sanawõ sambalõ goroisa 
Lowalangi andrõ, ba no isawõ goroisa 
andro fefu. 

11 Börõ me sanguma'ö: "Böi ohorõ", da'õ 
gõi zanguma'õ: "Boi ange'e". Tobali he na 
lõ mohorõ, ba na mange'e ndra'ugõ, ba no 
sanawo oroisa ndra'ugõ. 

12 MiWa'õ niWa'õmi ba milau hadia ia, si 
mane niha ni'etu'õ huku sodanedane ba 
goroisa Lowalangi sangetu'õ huku niha. 

13 Lõ'ð sa fa'ahakhõö dodo Lowalangi 
ba niha si lõ fa'ahakhõ dodo. Ba hiza, 
fa'ahakhõ dodo abõlõ ia moroi ba 
wanguhuku. 

14Ya'ami ira talifusõ! Hadia guna na iWa'õ 
niha, "So khõgu wamati," na tebai oroma 
ba mbuabua? Hadia tola i'orifi ia famati si 
mano? 

15Ba na so dalifusõ si sara lala wamati 
si lõ nukha ba sambo balazo ndrege zi 
ma'okho, 

16 hadia guna na êwa'é khonia: 
"Ya'ohahau dõdõu wonukha ba ya'ohahau 

dodou wemanga!" — na lo õbe'e khõnia 
zoguna ba wa'aurinia? 

17Si mano gõi wamati na lõ oroma ba 
mbuabua, lõ gunania. 

18Ba ma so zanguma'õ: "So niha 
sangodaligõ famatinia ba so gõi 
zangodaligõ buabuania", utema li: 
"Oroma'õ khõgu hewisa wa tola so wamati 
ba niha na lõ buabua, ba u'oroma'õ ba 
mbuabuagu wa so khõgu wamati." 

19 Mamati ami wa ha samõsa Lowalangi, 
lõ? Eheha si lõ sõkhi andro gõi faduhu 
dõdõra ba manizinizi ira wa'ata'u! 

20 Sambo todo ami! Hadia moguna 
muforoma'õ khõmi wa lõ guna wamati si 
lõ buabua? 

21 Hiza duada Aberahamo. Sõkhi 
wanema'õ Lowalangi ya'ia boro 
mbuabuania, me ibe'e sumange nononia 
Iza'aki khõ Lowalangi ba nahia wame 
sumange. 

22Ba da'e oroma, wa famati lõ tola 
lõ muforoma'õ faoma buabua, ena'õ 
tefo'ahonoa. 

23Faudu molo'õ si so ba Mbuku 
Ni'amoni'õ: "Mamati Gaberahamo khõ 
Lowalangi, ba bõrõ wamatinia andrõ, 
Itehe khõnia Lowalangi tobali solo'õ 

khõ Lowalangi ia." Andro wa labe'e tõi 
Gaberahamo: "Si fahuwu khõ Lowalangi". 

24 Oroma iada'e, Itehe satulõ niha 
Lowalangi bõrõ mbuabua, ba tenga ha 
boro wamati mano. 

25 Si manõ gõi Rakhaba, ira alawe 
sohorõhorõ andro. Itehe satulõ ia 
Lowalangi bõrõ mbuabuania, me ifa'amõi 
yomo khõnia soi Gizera'eli samauze andro, 
ba me ifatõrõ ira ba lala bõ'õ ba woloi. 

26 Hulõ mboto si lõ noso, ba si mate 
mboto andro. Si manõ gõi wamati andro 
na lõ buabua, no famati si mate. 

l Ya'ami ira talifusõ! Boi ato ba 

gotaluami zomasi tobali samahao. No 
aboto ba dododa wa ya'ita samahao abolo 
abe'e huku ni fatoro khoda moroi ba niha 
bõ'ð. 

2Fefu ita asese tafalua zi lõ atulð. 

Niha si lõ irai mamazõkhi si lõ atulõ ba 
wehedenia, no niha so'ahonoa ia, si tola 
mamatõrõ fa'aurinia. 

3 Na tabõbõ mbawa kudo, ena'õ i'o'õ 
zomasi ita, ba tola tafatõrõ kudo andrõ 
ma'asageu. 

4 Tahalõ dumaduma gõfa. Hewa'ae ebua 
sibai gõfa ba i'oloi'õ ia angi sabe'e, ba hiza 

ifatõrõ ia amuri fondrege zide'ide, molo'õ 
somasi zolohe ya'ia. 

> Si mano gõi lelada; heWa'ae no ide'ide 
ia, ba tola sa ifayaWa'õ ia ba ngawalõ 
zegebua. Gõlõigõ tõdõu, ha wa'ebolo 
gatua, ba tola akhozi ia bõrõ galitõ 
fondrege zide'ide. 

6 Amaedola galitõ lela andro. Tobali 
famobõrõ zi lõ sõkhi ia ba mbotoda, 
ba wamazaewe si lõ atulõ ba wa'aurida 
ma'asambua. Faoma ira galitõ narako, 
ikhozi wa'aurida ma'asambua. 

7 Fefu gurifõ safaito, fofo, urifõ sanana 
ba dané, i'a, tola mufauwu, ba no gõi 
lafauwu niha. 

8Ba hiza, lõ niha si tola mamauwu lela 
andro. Si lo sõkhi lela andro, ba tebai 
mufatõrõ; afõnu langu famunu. 

9 Ta'oguna'd ia ba wangandrõ saohagõlõ 
khõ Zo'aya, Amada, ba tola gõi ba 
wangelifi niha, si no mufazõkhi molo'õ 
famaedo Lowalangi, 

10 moroi ba mbawa tola alua wehede 
fangandrõ saohagõlõ ba fangelifi. Bõi si 
manõ, ya'ami ira talifusõ. 

11 Hadia so gumbu nidanõ si faoma tola 
molua'õ idanõ si tola nibadu ba idanõ 
safeto gõi? 

12 Ya'ami ira talifusõgu, lõ i'owua'õ mbua 
zaitu tõla ara, ba lõ 'owua'õ mbua ara tõla 
nagu. LO tola mangumbu nidanõ sasi'asi 
awo nidanõ nibadu ba zi ha sambua idanõ 
gumbu. 

13 Na so ba gotaluami zatuatua ba so 
todo, ya mu'oroma'8 da'ê ba wa'auri si 
sõkhi, ba ba wamalua ngawalõ mbuabua 
si sõkhi, si fao fangide'ide'õ ba fa'atuatua. 

14 Na so ba dõdõmi wa'olohu, ba 
fa'afõkhõ dodo ba fakhõgusa, ba boi 
mi'omusoi'õ dõdõmi ba wa'atuatua da'6, 
bõrõ me moroi ba da'õ tola mifuyu'õ duria 
satulõ andro khõ Lowalangi. 

15Fa'atuatua si manõ tenga moroi ba 
zorugo. No moroi ba gulidanõ, moroi ba 
wangisõ, ba moroi ba mbekhu. 

16 Ba zi so fa'olohu, fakhõgusa, ba da'õ 
gõi tesõndra wa'afawuka, ba fefu ngawalõ 
wolau si lõ sõkhi. 

17 Ba hiza, niha si so fa'atuatua soroi 
yawa, ba si ofõna sibai no sadõlõ todo ia, 
ba fanete da'õ omasi ia atulõ khõ naWõnia, 
fahuwu ba solo'õlo'õ li. Fahõna khõnia 
wa'ahakhõö dodo ba i'owua'õ mbuabua 
si sõkhi. Lo ebua dodo zambuana ba lõ 
mamini todo. 

18 Atulõ wa si sõkhi andro ba no bua 
moroi ba danõmõ wa'atulõ nitaru niha 
somasi fa'atulõ. 

l Heza i'otarai mbõrõta wa'udusa ba 
4 faguaguasa ba khõmi? Hadia tenga 
moroi ba wangisõ nõsi niha andro khõmi 
si lõ aetu fasõndra bakha ba wa'aurimi ba 
wanõndra fa'ohahau dodo ba gulidanõ? 

2Omasi ami ba lõ misõndra, andro 

mange'e ami! Muhi'a dõdõmi ba lõ 
mikhamõ ni'aluimi, andro faguagua ba 
fasõndra ami. Ba lõ misõndra hadia ia, me 
lõ mangandrõ ami khõ Lowalangi. 

3Ba he na'i na no mi'andrõ, ba lõ 
sa'atõ misõndra, me lõ sõkhi gohitõ 
wangandrõmi andrõ; hadia ni'andrõmi ha 
ena'õ ohahau dõdõmi samõsa. 

4 Niha si farõi ami! Hadia mi'ila wa si 
fahuwu ba gulidanõ ba no si fa'udu khõ 
Lowalangi? Dozi haniha zomasi tobali 
awõ gulidanõ andre, ba tobali ia udu 
Lowalangi. 

> Bõi miWa'õ tõdõmi si lõ danedane 
na imane Buku Ni'amoni'õ, "Bakha ba 
wa'aurida, no Ibe'e Lowalangi geheha 
sabõlõ fa'edõna." 

6 Hewa'ae si man, fa'ebua dõdõ 
Lowalangi andro nibe'e khõda, no tohude 

wa'abõlõnia moroi ba wa'edõna gehehada 
andrõ. Andrõ wa tesura zui ba Mbuku 
Ni'amoni'õ, "Itimba zi fayaWa Lowalangi, 
ba l'ebua'ð dõdõ-Nia ba zangidengide'õ 
va'ia.” 

7 Bõrõ da'õ, mi'angalulu khõ Lowalangi ba 
milaWa Gafõkha, ba moloi dania Gafõkha 
andrõ moroi khõmi. 

SMi'ondrasi Lowalangi ba I'ondrasi ami. 
Misasai dangami, ya'ami si so horõ! Ba 
mi'ohauhau'õ dõdõmi, ya'ami si dua todo! 

9Ya moroi ba dõdõmi, waniasa, fe'e 
ba fange'esi; ya tobali fe'e wa'igimi ba 
fa'omuso dõdõmi ya tobali fa'abu dodo. 

10 Mi'ide'ide'ð ami fõna Zo'aya, ba 
'alaWa'õ ami dania. 

11 Ya'ami ira talifusõ, boi faoma mibali'õ 
si lõ sõkhi ba ma mitahigõ nawõmi si 
fagõlõgõlõ Niha Keriso. Sombali'õ si lõ 
sõkhi ma sanahigõ talifusõnia si faoma 
Niha Keriso, ibali'õ si lõ sõkhi ba itahigõ 
goroisa Lowalangi. Ba na mitahigõ goroisa 
Lowalangi, ba no tenga solo'õ oroisa 
andrõ ami, no sanguhuku ami. 

12 Ha samõsa zi tola mame'e oroisa ba 
Sanguhuku niha, ya'ia Lowalangi sangila 
mangorifi ba sangila mamakiko. Bõrõ 

da'õ, haniha ami wa omasi ami mitahigõ 
nawõmi? 

13 Ya'ami ira talifusõ sanguma'õ, 
"Ma'õkhõ ba mahemolu, mõiga ba 
mbanua misa, ba torõiga dõfi wa'ara ba 
da'õ, maniaga ba mangalui hare", -- 
mifondrondrongo menemenegu andre. 

14 Hadia zalua ba wa'aurimi mahemolu, lõ 
mi'ila! Hulõ zimbo ami, si lõ arara oroma, 
ba taya sa'ae. 

15 Si sõkhinia mimane wanguma'õ: "Na 
Itehe Lowalangi, ba tola auri ndra'aga, ba 
malau da'a, ba ma da'õ." 

16 Hiza iada'e, fayawa ba molau faya ami. 
Fefu wolau faya si mano ba fasala. 

17 Börö da'õ, na so niha sangila hadia zi 
sõkhi si lõ tola lõ ifalua, ba lõ sa ifalua, no 
ifalua horõ niha andro. 

l Ya'ami ira talifusõgu si kayo! 
5 Mifondrondrongo menemenegu. Mi'e'e 
ba mi'ange'esi me itõrõ ami fa'afokho 
wamakao. 

“No obou gokhõtami, no i'a hama 
nukhami. 

3 Ana'a ba firêmi no i'a howu, howunia 
andrõ dania sasi solawa ya'ami ba si 
manga Õsimi si mane alitõ. No mihõna 
khõmi girõgirõ ba luo safuria andre. 


YAKOBUS 5.4-10 14 


416 nibe'emi luo zohalõWõ ba nowimi. 
Fondrondrongo wangarõngarõra iada'e. 
Fefu niha sangozaragõ bua nowimi, 
mu'ao ira ba wangandrõö fanolo. Ba 
fangarõngarõra no irugi dõgi dalinga 
Lowalangi, So'aya Fondrege Zabolo. 

>No mi'owuawua'õ dõdõmi ba no mirasoi 
wa'ohahau dodo ba gulidanõ andre. Hulõ 
no mibula ami ba wamaondragõ ngaluo 
wanaba ya'ami. 

6 Mihuku ba mibunu niha si lõ sala, ba lõ 
lalaWa ami. 

7 Börö da'õ, mibologo dõdõmi ya'ami ira 
talifusõ irugi we'aso Zo'aya. Mifaigi hewisa 
wa'ebolo dodo zonowi wombase'õ bua 
danõ sebua boli khõnia. Fao fa'ebolo dodo 
ibase'õ deu mbawa wangaruwu, ba teu 
mbawa wobene. 

8Mibologõ dõdõmi ba mi'ebua'õ dõdõmi 
me no ahatõ we'aso Zo'aya. 

9 Bõi mifawõtuwõtu ba boi faoma fatahi 
ami khõ nawõmi, ena'o boi Ihuku ami 
Lowalangi. Hiza! So Zanguhuku, no ahatõ. 

10 Ya'ami ira talifusõ, mitõrõ tõdõmi 
zama'ele'õ andro si no mama'ele'õ ba doi 
Zo'aya. Ebolo dõdõra ba lataõgõ wamakao. 
Mihalõ famaedo ira khõmi. 

11 Latõtõi ira sohahau tõdõ me no lataha 
dõdõra. No mirongo wa'ebolo dodo Yobi, 
ba no mi'ila hewisa wamahowu'õ Zo'aya 
va'ia ba gafuriata. Me no sahakhõ sibai 
todo ba si sõkhi todo Zo'aya andro. 

12 Si ofõna sibai ya'ami ira talifusõ, boi 
mi'ae'e ba hõlu, bõi mibe'e hõlu mbanua 
si yawa ba he gõi tanõ, ba ma hadia ia 
mbõ'õnia. MiWa'õ mano "Ya'ia" na ya'ia 
ba "Lõ'õ" na lð'ð, fa boi |'etu'õ hukumi 
Lowalangi. 

13 Na so ba gotaluami zi gõna fangabu 
dodo ba ya mangandrõ ia. Na so zomuso 
todo ba ya manunõ ba wanuno Lowalangi. 

14 Na so zofõkhõ ba ya mukaoni zatua 
ba mbanua Niha Keriso, ya mangandrõ 
zatua andro salahi zofõkhõ, ba mubayoini 
ia fanikha ba dõi Zo'aya. 

15 Fangandrö nifa'ema si fao fa'afaduhu 
dodo, Ifadõhõ zofõkhõ andro So'aya ba 
'efa'õ horõ nifazõkhinia. 

16Börõ da'õ faoma mi'ombakha'õ 
horõmi ba faoma mi'angandrõ salahi 
nawõmi, ena'õ tefadõhõ ami. Mofa'abõlõ 
wangandrõ niha solo'õ somasi Lowalangi. 

17 Elia andro ba no niha si mane ya'ita 
gõi. No mangandrõ ia moroi si'aikõ ba 

dodo ena'õ boi moteu, ba lõ teu ba dané 
me dõlu fakhe a matonga wa'ara. 

18 Aefa da'õ, ifuli mangandrö zui, ba so 
deu moroi yaWa ba mbanua irege mowua 
danõ. 

19 Ira talifusõgu! Na so ba gotaluami zi lõ 
molo'õ famahaõ si otarai Lowalangi, ba na 
so zolohe ya'ia mangawuli khõ Lowalangi, 

20 mitõrõ tõdõmi niWa'õ andre: Niha 
solohe mangawuli niha samazõkhi 
horõ moroi ba lala elungua, i'orifi niha 
samazõkhi horõ andro moroi ba wa'amate, 
ba fa'asogõ wangefa horõ. 


1 Petrus 


I Ya'ami ira talifusõ nituyu Lowalangi, 

si no muzaewe ba wekoli ba dané 
Wondro, Galatia, Kafadokia, Asia ba 
Bitinia. Ya'odo Fetero, sinenge Yesu 
Keriso, udõnadõna wa lfahowu'õ ami 
Lowalangi ba lhõna khõmi wa'ohauhau 
dodo. Tetuyu ami tobali banua Lowalangi 
faudu molo'õ nihonogõi Lowalangi Ama. 
Ba no lbali'õ banua ni'amoni'õ ami Eheha 
Lowalangi andro, ni'oniagõ khõ Lowalangi, 
ena'õ solo'õ khõ Yesu Keriso ami ba 
nisasai ba ndro-Nia. 

2 (1:1) 

3Ta'andrõ saohagõlõ khõ Lowalangi, 
Ama Zo'aya ya'ita Yesu Keriso! I'omasi'õ 
sibai ita, andro wa no lbe'e khõda wa'auri 
si bohou, ya'ia me Isusugi Yesu Keriso 
moroi ba wa'amate. Tobali tõtõnafõ saro 
khõda da'õ. 

*Tadõnadõna wa ta'okhõgõ howuhowu 
andro si no Ihonago Lowalangi ba 
mbanua-Nia, ya'ia howuhowu si no te'irõ'õ 
ba zorugo, irege tebai tekiko, ba ma obou 
ba ma ahoe. 

> Khõmi fefu da'õ, bõrõ me no mamati 
ami khõ Lowalangi. Andro wa Irorogõ 
ami fa'abõlõ Lowalangi, ena'õ mitema 
wangorifi andro, ni'oroma'ö dania ba luo 
safuria. 

6 Bõrð da'õ, mi'owuawua'õ dõdõmi, 
heWa'ae iada'e abu dõdõmi ba zi lõ 
arara sibai, me oya falukha ami ngawalõ 
wanandraigõ. 

7 Ohitõ dodo ba da'õ fefu, ya'ia ba 
wamaduhu'õ wa sindruhundruhu mamati 
ami khõ Lowalangi ba ma lõ'ð. Ana'a si 
tola tekiko na'i, ba mutandraigõ sa'atõ ba 
galitõ. Ba abõlõ ebua lakhõmi wamatimi 
andro moroi ba gana'a, andro wa si lõ tola 
lõ mutandraigõ, ena'8 aro. Ba boro da'õ 
nisuno ami ba nifosumange ba ni'alaWa'õ 
ba ngaluo wangawuli Yesu Keriso andro. 

8No mi'omasi'õ la, hewa'ae lõ irai mi'ila 
la fõna. Mamati ami khõ-Nia hewa'ae 
lõ mi'ila la iada'a. Da'õ wa'owuawua 
dõdõmi ba mirasoi wa'omuso dodo sebua 
sabõlõbõlõ si lõ tola alua baeha. 

9Bõrõ me misõndra wozu wamatimi 
andro, fangorifi noso. 

10 Fangorifi da'e ni'osisi'õ ba ni'alu'alui 
ndra sama'ele'õ, ba no lafa'ele'õ howuhowu 
andro ni'amualagõ Lowalangi khõmi. 

11 No la'alu'alui hewisa ba hawa'ara alua 
da'õ dania, ya'ia zi no IWa'õ Eheha Keriso 
andro, si so bakha ba dõdõra. Ba ginõtõ 
da'õ Ifa'ele'õ khõra Eheha andro ngawalõ 
wamakao si lõ tola lõ Itaõgõ Keriso awõ 
lakhõmi-Nia si so na no aefa da'o. 

12 Khõ ndra samaf'ele'õ andro I'ombakha'õ 
Lowalangi wa tenga soguna khõra 
ni'ohalõWõgõigõra andro, no soguna 
khõmi, ya'ia ngawalõ nirongomi iada'e 
moroi ba zanuriaigõ Turia Somuso Dodo 
sanandrõsa kho Yesu Keriso. Lafa'ema 
khõmi da'õ si fao fa'abõlõ Geheha 
Lowalangi nifatenge moroi ba zorugo. 
Mala'ika gõi na'i, omasi ira la'ila duria 
ni'ombakha'õra andro. 

13 Bõrð da'õ, mi'ama'anõ. Mi'angelama ba 
mifõnui wanõtõnami ba howuhowu andro 
nibe'e khõmi ba ginõtõ we'aso Yesu Keriso 
andrõ dania. 

14 Mi'o'õ khõ Lowalangi, ba boi sauri ba 
wolo'õ fangisõmi ami si mane fõna, me lõ 
saboto ba dõdõmi Lowalangi. 

15 Mi'amoni'õ ami ba ngawalõ nilaumi 
fefu, si mane Lowalangi si no mogaoni 
va'ami, no ni'amoni'õ. 

16 No tesura ba Mbuku Ni'amoni'õ, 
"Mi'amoni'õ ami me no ni'amoni'õ Ndra'o." 

17 Fa'ama ami khõ Lowalangi na 
mangandrõ ami. Ba hiza, Lowalangi da'õ 
zanguhuku niha molo'ö nifalua zamõsana, 
ba lõ famaigi bawa. Bõrõ da'ð, fatua so ami 
ba gulidanõ andre, mifolakhõmi Lowalangi 
ba wa'aurimi. 

I8No mi'ila ira talifusõ hadia zi no 
mube'e bõli ba wangefa'õ ya'ami moroi ba 
wa'auri si lõ boto andro, moroi khõ ndra 
tuami mege. Tenga si tola tekiko nibe'e 
famu'ania, firð ba ma ana'a, 

19no fondrege zebua boli, ya'ia da'õ, 
Yesu Keriso samõsa, si tobali ono mbiribiri 
si lõ sinegu, si lõ si ta'unõ, nibe'e sumange 
khõ Lowalangi. 

20 No Ituyu Keriso andrõ Lowalangi, 
fõna wombõi ulidanõ. Ba wa'ahatõ ginõtõ 
safuria andre, mõi la ba gulidanõ ba 
wangorifi ya'ami. 

21 Moroi khõ-Nia wa mamati ami khõ 
Lowalangi si no manusugi Ya'ia moroi 
ba ngai zi mate, ba samolakhõmi Ya'ia. 
Tobali, Lowalangi da'õ nifaduhusimi todo 
ba ba khõ-Nia gõi manõtõna ami. 

22 Bõrð me solo'õ famahaõ si otarai 
Lowalangi ami, andrõ wa mihaogõ ami, ba 
mi'omasi'õ niha si sara lala wamati khõmi 
moroi si'aikõ ba dodo. 

23Moroi ba daroma li Lowalangi sauri ba 
si lo tebulõ andro, no tobali niha si bohou 
ami, tenga si tumbu moroi ba niha, no 
moroi khõ Nama si lõ tebulõ. 

24Ba Mbuku Ni'amoni'õ, no tesura 
si mane, "Hulõ ndru'u niha fefu, ba 
lakhõminia ba hulõ mbowo ndru'u. Aleu 
ndru'u ba atoru mbowonia. 

25 Ba taroma li Zo'aya andro, lõ tebulõ 
irugi zi lõ aetu." Taroma li andro ba no 
Turia Somuso Dodo si no mu'ombakha'õ 
khõmi. 

1 Bõrõ da'õ, mitibo'õ fefu zi lõ sõkhi, 

boi sa'ae falimo, ba boi mamini todo. 
Boi afõkhõ dodo ba boi mi'obousi dõi niha 
bõ'ð. 

2 Ya si mane iraono si bohou tumbu ami, 
si Ið aefa omasi susu si sõkhi soroi ba 
geheha, irege moroi ba da'õ tedou ami ba 
te'orifi. 

3 Ba Mbuku Ni'amoni'õ no tesura, "No 
mitandra wa'asõkhi dodo Zo'aya." 

+Bõrõ da'õ, mi'ondrasi Zo'aya. Gowe 
sauri la, gowe nitibo'õ niha me lõ guna 
laWa'õ, ba nituyu Lowalangi tobali gowe 
sebua bõli. 

> Gowe sauri ami. Bõrõ da'õ, mitehegõ 
ni'oguna'õ ami ba wangotomosi Omo 

Lowalangi ba geheha, irege moroi ba da'õ 
tobali ere ami sauri ba khõ Lowalangi, 
ba wame'e sumange khõ Lowalangi 
wasõmbata ba geheha somasi Lowalangi. 

6 Ba Mbuku Ni'amoni'õ no tesura si mane, 
"No Utuyu sambua gowe sebua boli, nibe'e 
ba Ziona, tobali toyo ba watalinga; niha 
samati khõ-Nia, tebai aila." 

7 Sebua boli gowe andro khõmi ya'ami 
samati. Ba ba niha si lõ mamati, alua 
niWa'õ ba Mbuku Ni'amoni'õ andre, "Gowe 
si lõ la'oguna'õ sotomo andro, no tobali 
toyo ba watalinga," 

8 ba "Da'õ gowe nitendre, gowe kara bõrõ 
wa'ate'ala.” Manendre ira ba lõ mamati 
ira ba daroma li Lowalangi. Si mano zi no 
Ihonogõi Lowalangi khõra. 

?Ya'ami, ba no mado nituyu, ere 
sohalõW8 khõ razo, soi ni'amoni'õ khõ 
Lowalangi, banua tana khõ Lowalangi. No 
Ituyu ba no Ikaoni ami Lowalangi moroi ba 
zogõmigõmi ba we'amõi ba haga andro 
sahõlihõli dõdõ, ena'õ mufazaewe duria 
wolau-Nia andro si lõ irai alua. 

10 Tenga banua Lowalangi ami fõna, ba 
iada'e no banua Lowalangi, si lõ Ihakhõsi 
todo ami Lowalangi me fõna, ba sanema 
fa'ahakhõ dõdõ-Nia ami iada'e. 

11 Ya'ami ira talifusõ ni'omasi'õ! Ya'ami 
ba no niha si fatewu ba sikoli ba gulidano 
andre. Andro u'andro sibai khomi, ena'o 
boi mi'o'õ wangisõ, si lõ aetu fa'emali ba 
noso. 

12 Si lõ tola lõ mihaogõ mbuabuami ba 
gotalua niha si lõ mangila So'aya, irege 
na la'afõkhõi todo ami si mane niha si lo 
sõkhi, ba lõ zi lõ lafaduhu'õ mbuabuani si 
sõkhi, irege lasuno Lowalangi ba mbawa 
we'aso-Nia. 

13 Ba dõi Zo'aya, mi'o'õ fefu dozi 
samatõrõö niha: he khõ Kaisaro, samatõrõ 
fondrege zebua, 

14 ba he gubernur, nifataro Kaisaro ba 
wanguhuku niha samazõkhi si lõ sõkhi, ba 
ba wamosumange niha solau si sõkhi. 

15 Omasi Lowalangi ena'õ moroi ba 
gamuatami si sõkhi, mifa'afu mbawa niha 
solau huhuo fa'ambõ todo. 

16Ena'õ auri ami si mane niha si no 
manõndra fangefa, ba boi mi'oguna'õ 
wangefami andro tobali balubalu zi 
lõ sõkhi, ena'õ auri ami tobali enoni 
Lowalangi. 

17 Mifosumange dozi niha, mi'omasi'õ 
dalifusõmi Niha Keriso. Mi'ata'ufi 
Lowalangi ba mifosumange Kaisaro. 

I8ya'ami ira talifusõ enoni, mi'o'õ li 
zokhõ ya'ami, mifosumange sibai, tenga 
ha khõra ya'ira si sõkhi todo ba si fahuwu, 
ba ba niha safaito gõi. 

19"fahowu'õ ami Lowalangi, na börõö 
wa'aboto ba dõdõmi zomasi Lowalangi, 
ebolo dõdõmi wanaõgõ famakao nifalua 
ba wa lõ atulõ. 

20 Hadia zi tohude na mibologõ dõdõmi 
ba wanaõgõ huku si lõ tola lõ tefatõrõ 
khõmi boro zalami? Ba na'ebolo dõdõmi 
wanaõgõ famakao sanõrõ ya'ami me milau 
zi sõkhi, ba Ifahowu'õ ami Lowalangi. 

21 Ba da'õ Ikaoni ami Lowalangi, me no 
Itaõgõ wamakao Keriso boro ami, ba 
moroi ba da'õ Ibe'e dumaduma khõmi 
ena'õ mitara lahe-Nia. 

2216 irai Ifazõkhi horõ, ba lõ irai so 
samõsa zamondrongo wa falimo la. 

23Me lahedehede'ö la ba lõ llau mbalõ. 
Me lafakao la ba lõ Ifangaha wolau balõ. 
Itou'õ manõ hadia ia khõ-Nia ba danga 
Lowalangi sangatulö'õ fanguhuku. 

24 No llu'i horõda Keriso ba mboto-Nia 
yawa ba dola rõfa, ena'ð aefa ita baro 
wa'abõlõ horõ, ba auri ita ba wolo'õ somasi 
Lowalangi, sokho Keriso zamadõhõ ya'ami. 

25 Me fõna, no hulõ mbiribiri selungu 
ami, ba hiza iada'e no tefuli ami ba wolo'õ 
Kubalo ba Sondrorogõ tõdõmi. 

TSi manõ gõi ami, ya'ami fo'omo ira 
3 alawe, si lõ tola lõ mi'o'õ li ndra matua, 
ena'õ na so ba gotaluara zi lõ mamati ba 
duria andro khõ Lowalangi, tedõnisi ira ba 
wamati bõrõ mbuabuami. Ba lõ moguna 
miWa'õ hadia ia khõra, 

2 Janehegõ sa mbuabuami si lõ faruka si 
lõ sõkhi awõ wa no ohauhau. 

3Bõi ha fa'asõkhi soroma ba hõrõ 
wa'asõkhimi si mane ba wangehao 
bumi, ba famake gamagama ba ma ba 
wonukhami. 

*Soadunia, ena'õ fa'asõkhimi 
mo'atumbukha moroi bakha ba 
dodo, fa'asõkhi gamuata ba fa'ahonohono, 
da'õ wa'asõkhi so'ahonoa sebua boli ba 
wamaigi Lowalangi. 

> Şi mane wolau ndra alawe ni'amoni'õ 
sanõtõna kho Lowalangi ba goto fõna, 
lahaogõ la'a'azõkhi ira faoma folo'õ li ndra 
matuara. 

6Si mano gõi Zara, i'o'ö li Gaberahamo, 
fatuha ia khõnia. Ono Zara ami iada'e, na 
milau ngawalõ zi sõkhi ba na lõ ata'u ami 
hadia ia. 

7 Ba ya'ami fo'omo ira matua, ya sifahõna 
fa'omasi ami ba khõ wo'omomi ira alawe, 
si fao fa'aboto ba dodo wa no sambo 
fa'abõlõ ira. Mifosumange ira, me fao ira 
awõmi ba wanema buala fa'auri sindruhu 
si otarai Lowalangi. Mifalua da'e, ena'õ lõ 
sanahaini fangandrõmi. 

8 Amarahutania ya'ia da'e: ena'õ fefu ami 
ha sara dõdõmi. Ena'õ faoma mi'omasi'õ 
nawõmi si mane si fatalifusõ. Ya sahakhõ 
todo ami ba si lõ fayawWa. 

9 Bõi misulõni zi lõ sõkhi awõnia si 
lõ sõkhi, ba falelesa awõnia falelesa; 
si sõkhinia, misulõni faoma fangandrõ 
howuhowu moroi khõ Lowalangi. 

10 Ba Mbuku Ni'amoni'õ no tesura, imane, 
"Niha somasi auri, ba somasi mangila 
bawa si sõkhi, si lõ tola lõ itaha lelania ba 
zi lõ sõkhi, ba bewenia fabõi ilau waya. 

11 l'arðu'ð ia ba zi lõ sõkhi ba ilau zi 
sõkhi, ya sindruhundruhu iforege wangalui 
fa'atulõ. 

12 Bõrð me lõ aetu Ihõrõhõrõgõö So'aya 
niha solo'õ somasi la, ba Ifondrondrongo 
wangandrõra, ba llaWa So'aya zamazõkhi 
si lo sõkhi." 

13 Haniha zomasi molau si lõ sõkhi 
khõmi, na no somasi molau si sõkhi ami? 

14Ba heWa'ae mitaõgõ wamakao na bõrõ 
wolau si sõkhi, ba so luomi! Bõi ata'u ami 
gofu ha'õkhõ, ba boi mangiwa dõdõmi. 

1> Bakha ba dõdõmi, mibe'e zumange 
nifõfõgõ khõ Keriso, si faudu ba wetaro- 
Nia, tobali So'aya. Mifa'anõ ami ba wame'e 
fanema li ba zi dozi niha sanofu khõmi ba 
wanõtõna andro si so khõmi. 

16 Ba mifalua da'ö faoma fa'ohahau ba 
famosumange. Ba ya satulõ tõdõ ami, 
ena'õ na labõbõgõ khõmi zi lõ sõkhi boro 
me milau zi sõkhi ba wolo'õ khõ Keriso, 
ba aila zamõbõgõ si lo sõkhi andro. 

17 Abõlõ sõkhi na mitaõgõ wamakao ba 
wolau si sõkhi — na nilau dodo Lowalangi 
-- moroi na mitaõgõ wamakao ba wolau 
si lõ sõkhi. 

18Börõ me no mate Keriso samuza, 
soguna ba zi sagõtõ fa'ara boro horõ niha 
-- samõsa lõ si lõ horõ, mate salahi zi so 
horõ. Ifalua da'õ Keriso, ena'õ l'ohe ami 
khõ Lowalangi. Mibunu la dali mboto, ba 
ni'orifi dali geheha. 

19Ba geheha, mõi la mangombakha turia 
Lowalangi ba zi so ba gurunga: 

20ya'ia geheha niha si lõ molo'õ khõ 
Lowalangi ba gõtõ Noakhi. Ba ginõtõ da'õ 
no lbase'õ Lowalangi si fao fa'ebolo dodo 

sagõtõ famazõkhi Noakhi owonia. Ha niha 
si so ba nowo -- daWalu niha fefu -- 
ni'orifi ba molõ sebua andro. 

21 Salua andrõ ba no famaedo ba 
wamayagõ idanõ iada'e sangorifi ya'ami. 
Famayagõ idanõ andre ba tenga halõWõ 
ba wangeheta da'i nõsi, no amabu'ula 
limi khõ Lowalangi, moroi ba dodo si lõ 
sinegu. |'orifi ami famayagõ idanõ andro, 
boro wemaoso Yesu Keriso moroi ba ngai 
zi mate, 

22 ba si no manahae ba zorugo. Khõ-Nia 
so wa'abõlõ iada'e, dumadao ba gambõlõ 
Lowalangi ba wamatõrõ mala'ika fefu, 
sokhõ fa'abõlõ fefu awo ngawalõ wa'abõlõ 
andrõ fefu. 

l Ba me no Itaha wamakao dali mboto 
4 Keriso, ba si mano da'õ gõi mi'abe'e'õ 
ami. Bõrõ me niha sanaha famakao dali 
mboto, lõ sa'ae mamazõkhi horõ. 

2 Bõrð da'õ, ena'õ mi'o'õ zomasi 
Lowalangi ba zi tosai wa'aurimi ba 
gulidanõ andre, ba bõi ba wolo'õ fangisõ 
niha. 

3 Ba ginõtõ si no numalõ, no ara milau 
hadia zomasi lafalua niha si lõ mangila 
So'aya. LO sõkhi wa'aurimi, mitõrõ lala 
wangisõ, mabumabu, molau owasa sebua, 

mamadumadu, ba mamosumange adu, 
sira'ira'ið. 

+ Ahõlihõli dodo niha si lõ mangata'ufi 
So'aya andro iada'e, me lõ fao ami awõra, 
worasoi horõ ba si lõ amozua andro. Da'õ 
mboro wa la'o'aya ami. 

> Ba ya'ira andro dania, lõ tola lõ labe'e 
wanema li khõ Lowalangi si no mama'anõ 
wanguhuku sauri awo zi no mate. 

6 Da'õ gõi mboro wa te'ombakha'ö Duria 
Somuso Dodo ba niha si no mate. Ohitõ 
dodo ena'o ya'ira si no tehuku dali mboto 
-- si mane fanguhuku niha fefu dania -- 
sauri ba wa'alowalangi ira molo'õ somasi 
Lowalangi. 

7 No ahatõ gamozua hadia ia fefu, andro 
mi'a'aro'õ ami, ba mi'angelama, ena'õ 
mi'ila mangandrõ. 

8Si tõra moroi ba dané bõ'ö fefu, ba ya 
faoma moroi si'aikõ ba dõdõmi mi'omasi'õ 
nawõmi, me oya te'efa'õ horõ ba wamalua 
fa'omasi si mano. 

9Faoma mitema'õ nawõmi ba nomomi 
zamõsana, boi mikokokoko. 

10 Dozi ami no mitema mbuala si no 
fabdo'obd'o moroi kho Lowalangi. Bõrõ 
da'o, me no sondrorogõ si sõkhi ami 

ba mbuala Lowalangi andro, mi'oguna'õ 
mbuala andro tobali soguna khõmi fefu. 

IINa so zama'ema turia si otarai 
Lowalangi, si moi enoni niha bõ'ð, ya mõi 
enoni ba wa'abõlõ si otarai Lowalangi, 
ena'õ ba ngawalõ hadia ia nifalua, 
tefolakhõmi Lowalangi bõrõ Yesu Keriso. 
Ya'ia zamatõrõ, ba nifolakhõmi irugi zi lõ 
aetu. Yaduhu! 

12 Ya'ami ira talifusõ ni"'omasi'õ! lada'a no 
mitaha wamakao me ba wanandraigõ so 
ami. Boi ahõlihõli dõdõmi, hulõ na so zi 
fabõ'õ moroi ba zi to'õlõ zalua khõmi. 

13Ya omuso dõdõmi, bõrõ me no fao 
awõmi Keriso ba wanaha famakao andro. 
Ba dania, na no tefa'ele'õ lakhõmi Keriso 
andro ba niha fefu, ba sowuawua todo 
ami. 

14 Mohare ami na latandraigõ ami, börõ 
me no solo'õ Keriso ami. Da'õ dandra wa 
no ahono khõmi Geheha solakhõmi andro, 
Eheha Lowalangi. 

15 Bõi so samõsa moroi ba gotaluami 
zanaha famakao bõrõ me samunu niha ia, 
sanagõ, ba ma samazõkhi si lõ sõkhi, ba 
ma bõrõ me ihalõ khõnia zi tenga khõnia. 

16 Ba na mitaha wamakao bõrõ me 
Niha Keriso ami, ba boi aila ba da'8. 

Mi'andrõ saohagõlõ khõ Lowalangi, me no 
mituriaigõ dõi Yesu. 

17 No irugi inõtõ khõ Lowalangi ba 
wanguhuku ulidanõ andre. Ba banua 
Lowalangi zi ofõna nihuku dania. Na 
Iborotaigo dania Lowalangi ba khõda, ba 
hewisa dania wozunia ba niha si lõ faduhu 
todo ba Duria Somuso Dõdõ andro soroi 
Lowalangi? 

18 Ba Mbuku Ni'amoni'õ no tesura, imane, 
"Na ba wangorifi niha si sõkhi mano no 
afõkhõ, ba hadia zalua dania ba niha si so 
horõ, si lõ mangila So'aya!" 

19Bõrõ da'õ, na so niha sanaha famakao, 
me omasi Lowalangi zi mano, ya auri 
niha da'õ ba zi duhu, ba ya mutou'õ 
noso awo mboto khõ Zombõi. Ya'ia zi lõ 
mamalõmalõ mango'ozui fawu'usa li-Nia 
andro. 

TU'andrõ wa'aboto ba dodo khõ ndra 

5 sondrõnia'õ ba khõmi. Usura da'e, ya'o 
awõra satua, si no manehegõ famakao 
Keriso, ba sedõna fao ba lakhõmi, na 
teforoma'õ lakhõmi Keriso andrõ ba niha. 
U'andrõ sibai 

2ena'õ mikubaloi mbiribiri si no Itou'õ 
ba dangami Lowalangi. Mikubaloi ira si 
fao fa'omuso dõdõ si faudu ba zomasi 

Lowalangi, ba boi moroi ba wa'abua golo. 
Boi gõi milau da'õ ha ba wangalui luo, 
ena'õ me sindruhundruhu omasi ami mõi 
enoni. 

3Bõi si mane samatõrõ ami ba khõra si 
no mufaduhusi todo khõmi, ena'o tobali 
dumaduma ami khõra. 

#Ba ba ginõtõ we'aso Gubalo Sebua 
andro dania, ba mitema dakula solakhõmi 
andro si tebai ahoe. 

> Si manõ gõi ami, ya'ami sawuyuwuyu. 
Mi'o'õ li zatua moroi khõmi. Dozi ami, 
faoma mi'olembe wa lõ fayaWa, ba mi'ae 
enoni nawõmi si fao fangidengide'õ. Bõrõ 
me ba Mbuku Ni'amoni'õ no tesura imane, 
"Itimba Lowalangi zi fayaWa, ba l'ebua'õ 
dõdõ-Nia ba niha sangidengide'õ ya'ira.” 

6 Bõrð da'õ mi'ide'ide'õ ami barð danga 
Lowalangi sabõlõ, ena'ð |'alaWa'õ ami na 
no inõtõnia. 

7 Mitou'õ fefu noro dõdõmi khõ 
Lowalangi, so so sa dõdõ-Nia ami. 

8Ya mangenanõ ami ba mi'ama'anõ! 
Börõ me no udumi Gafõkha. Hulõ zingo 
sanõrõnõrõi, ba sindrõndrõndrõndrõ, 
"alu'alui ni'ania. 

9 Mitimba ia faoma famati saro, bõrõ me 
no mi'ila wa ira talifusõmi Niha Keriso tano 

bo'o ba gulidanõ ma'asagõrõ lataõgõ gõi 
wamakao si mane ya'ami. 

10 Ba na no aefa mitaha wamakao si 
lõ arara, ba Ya'ia zamo'ahonoa ya'ami. 
'abe'e'õ, ba T'abolo'o, ba |'a'aro'õ ami. 

Me Lowalangi si fahõna fa'asõkhi dodo 

la, si no mogaoni ya'ami ba wefao ba 
lakhõmi-Nia andro sebua si lõ aetu ba khõ 
Keriso Yesu. 

11 Khõ-Nia so wa'abõlõ irugi zi lõ aetu! 
Yaduhu! 

12 No usura khõmi zuragu sadogodogo 
andre, nitoloni ZiliWano si no u'otalifusõgõ 
si lõ farõi. Omasido ufarou dõdõmi ba 
u'a'aro'õ ami wa nisuragu andre ba no 
turia satulõ sanandrõsa ba wa'ebua dodo 
Lowalangi. Mi'a'aro'õ ami ba wa'ebua 
dõdõ-Nia andro. 

13 La'owai ami awõda nituyu andro, 
banua Niha Keriso ba Mbabilona, si manõ 
gõi nonogu Mareko ni'omasi'õ. 

14 Faoma mi'owai nawõmi moroi ba 
wa'omasi, si mane si fatalifusõ ba wa'aniha 
Keriso. Ya So'aya zame'e fa'ohahau dõdõ 
khõmi fefu si no tobali tana khõ Keriso. 


2 Petrus 


| I Ya'ami ira talifusõ si no manõndra 
famati si mane ya'aga. Yesu Keriso, 
Ya'ia Lowalangi ba Razo Sangorifi ya'ita, 
zi no mame'e khõda famati andrõ, me 
no Ifalua zatulõ. Sura andre moroi khõ 
Zimoni Fetero, samõsa enoni ba sinenge 
Yesu Keriso. 

2Ba ya Lowalangi zamahowu'ö ya'ami 
ba same'e khõmi fa'ohahau dodo irege 
fahõna, bõrõ me no aboto ba dõdõmi 
Lowalangi ba Yesu So'aya ya'ita. 

3No |'oguna'õ wa'abölõ-Nia Lowalangi 
ba wame'e khõda fefu ngawalõ hadia ia 
ni'oguna'õda ba wangalulu khõ-Nia. Ifalua 
da'e molo'õ fa'aboto ba dõdõda la si no 
mogaoni ya'ita wefao ba wanandra fa'ebua 
ba fa'asõkhi dõdõ-Nia. 

“Ba lala da'ö 'amualagö Lowalangi 
khõda howuhowvu fondrege zebua ba 
sebua boli si no Ifabu'u. Ba howuhowu 
andro te'efa'8 ami moroi ba wangisõ si 
lõ sõkhi, samakiko ulidanõ andre. Ba fao 
ami ba wanõndra urakha ba gamuata 
wa'alowalangi. 

> Andrõ bõrõ da'õ, miforege 
sindruhundruhu ena'õ ituhini wamatimi 
andro fa'auri si sõkhi. Baero wa'auri si 
sõkhi, moguna so khõmi wa'atuatua, 

6 ba baero wa'atuatua, si lõ tola lõ wa 
mifatõrõ gõi wa'aurimi. Ba baero wa 
tola mifatõrõ wa'aurimi, ya mifamamaha 
gõi wa'aurimi andro ba wanaha todo ba 
wamaondragõ ngawalõ hadia ia fefu. 
Baero wanaha todo ba wamaondragõ 
ngawalõ hadia ia fefu, lõ tola lõ auri gõi 
ami ba wolo'õ somasi Lowalangi. 

7Ba folo'ö somasi Lowalangi andro, lõ 
tola lõ tefõnui ia ba wangomasi'õ awõda 
Niha Keriso. Ba aefa da'õ, ena'õ si tedou 
ami ba wangomasi'õ talifusõmi Niha 
Keriso, ba ba wa ngomasi'õ niha fefu. 

8 Fefu da'ê no amuata soguna khõmi. 
Na no fahõna khõmi gamuata si mano, 
ba tobali muhi'a dõdõmi dania ba mowua 
ami, ba tedou gõi wa'aboto ba dõdõmi 
Yesu Keriso, So'aya ya'ita. 

ə? Ba niha si lõ mangokhõgõ amuata si 
mano, ba no sadogodogo fangerangera; 
lõ i'ila hadia ia ba olifu ia wa horõnia si no 
numalõ andro no muheta. 

10Börõ da'õ, ya'ami ira talifusõ, miforege 
wohalõWõ ena'õ fogaoni Lowalangi ba 

fanuyu-Nia ya'ami andro itugu aro. Na 
milau zi manõ, ba lõte'ala ami. 

11 Ba zi manõ, tetehegõ dania khõmi 
we'amõi ba Mbanua si lõ aetu andrõ moroi 
khõ Zo'aya ba Razo Sangorifi ya'ita Yesu 
Keriso. 

12 Andrõ wa lõ mamalõ ufasugi ba 
dõdõmi da'õ fefu, heWa'ae no mi'ila ia 
ba faduhu sibai dõdõmi ba duria soroi 
Lowalangi andrõ si no mitema. 

13 Fatua auri nasa ndra'o, u'angeragö 
tõdõgu wa si lõ tola lõ ufasugi ba dõdõmi 
ngawalõ da'õ. 

14 Bõrð me u'ila wa lõ ara tõ urõi dania 
gulidanõ andre, me So'aya ya'ita Yesu 
Keriso zi no mangombakha Ya'ia khõgu. 

15Ba uforege sindruhundruhu ena'õ na 
no urõi gulidanõ, ba lõ aetu itõrõ tõdõmi 
da'e fefu. 

16 Ba ginõtõ ma'ombakha'õ khõmi ha 
wa'amolakhõmi we'aso Zo'aya ya'ita Yesu 
Keriso, ba lõ ma'o'õ hikaya fayafaya 
nifakhai dodo niha. Fa'amolakhõmi Keriso 
andro no ma'ila faoma hõrõma samõsa. 

17 So ndra'aga ba da'õ me Ifosumange 
awo wa |Ifolakhõmi la Lowalangi Ama. 

Ba ginõtõ da'õ terongo li Fondrege 

Zolakhõmi, sanguma'o khõ-Nia, "Ono-Gu 
omasiõ da'e, wa'omasi-Gu la!" 

18 No marongo li andro si otarai zorugo 
me so ndra'aga awõ-Nia yawa ba hili 
ni'amoni'õ andro. 

19Da'õ mboro wa abõlõ faduhu 
sa'ae dodoma duria Lowalangi andro 
ni'ombakha'õ ndra sama'ele'õ. Ha 
wa'asõkhi na mitõngõni duria andro, bõrõ 
me turia andrõ, hulõ wandru sohagaini 
naha si no ogõmigõmi irugi tohare 
wa'amoluo, ba haga madala zi haga bakha 
ba dõdõmi. 

20 Ba si ofõna sibai, ya mitord tõdõmi 
da'e: Turia soroi Lowalangi sanandrõsa ba 
ngawalõ zalua dania, tebai mufo'eluaha 
molo'õ sõndra dõdõ zamõsana. 

21 Bõrð me lõ irai so niha soroi ba 
wa'omasinia samõsa, tola ifa'ema duria 
soroi Lowalangi sanandrõsa ba ngawalõ 
zalua dania. Sango'ou niha ba wama'ema 
turia soroi Lowalangi andrõ no Eheha 
Lowalangi samõsa. 

l Ba ginõtõö si lalõ ba gotalua mbanua 
2 Lowalangi no maoso zama'ele'õ 
sofaya. Si mano gõi ba gotaluami maoso 
dania ndra samahaõ sofaya. Lafa'amõi 
ba dodo niha dania wamahaõ si lõ duhu, 

samakiko niha. Ba la'osilõ'õgõ Zo'aya si no 
manehegõ Ya'ia ba wangefa'õ ya'ira. Ba zi 
mano la'a'asogõ khõra wa'atekiko si gõna 
va'ira dania ba wa'alio. 

2HeWa'ae si manõ ato niha solo'õ dania 
lala wa'auri zamahaõ sofaya andro nifatõrõ 
wangisõ si lõ sõkhi. Ba nilau ndra samahaõ 
sofaya andrõ ato niha dania sango'aya 
Lala Sindruhu andro nibe'e Lowalangi. 

3 Ba bord wa'omasira gana'a, ladunõdunõ 
ira samahaõ sofaya andro dania khõmi 
manõmanõ nifakhaikhai dõdõra samõsa 
ba wanõndra hare moroi khõmi. Ba 
fanguhuku si gõna ya'ira no ara tefa'anõ, 
ba fa'atekiko si no muhonogõi khõra no 
ibazebaze'õ ira. 

4 Mala'ika si no mamazõkhi horõ, lõ 
itehegõ Lowalangi aefa ira moroi ba huku, 
ba Itibo'õ bakha ba narako. Labe'e ira 
bakha ba naha sogõmigõmi ba nitaha ira 
ba da'õ irugi Luo Wanguhuku. 

> Si mano gõi gulidanõ ba ginõtö fõna; 
lõ Itehegõ manõ Lowalangi aefa moroi 
ba huku. Ifatõrõ molo sebua Lowalangi 
ba gulidanõ ni'iagõ niha si lõ aboto ba 
dodo khõ Lowalangi ba ginõtõ da'õ. Ha 
Noakhi fao awo zi dafitu niha tano bõ'õnia 
ni'orifi, bõrõ me no ituriaigõ Noakhi duria 

sanandrõsa ba wa'auri si faudu ba dõdõ 
Lowalangi. 

6 Fagõlõ ira mbanua Zodoma ba Gomora: 
Ifakiko mbanua andro Lowalangi faoma 
alitõ ba wombali'õ dumaduma ba 
zanandrõsa hadia ia zalua ba niha si lõ 
aboto ba dõdõ Lowalangi. 

”Ba no l'orifi Loti, bõrõ me i'o'ð zomasi 
Lowalangi, ba no tefakao sibai ia bõrõ 
gamuata si lõ sõkhi moroi ba niha si lõ 
mangata'ufi huku. 

8 Ba gotalua niha si manõ auri Loti si 
sõkhi amuata andrõ, ba tefakao sibai 
gera'era dõdõnia, me ero ma'õkhõ i'ila 
awo wa irongo nilaura si lõ sõkhi. 

2 Tobali, ila So'aya hewisa wangorifi 
niha solo'õ somasi la ba falukha ira 
wanandraigõ. Ba ['ila So'aya hewisa 
wangirõ'õ niha si lõ sõkhi nifakao dania ba 
Luo Wanguhuku, 

10 ba oföna ba niha sanõrö lala nõsi niha 
ba wangisõ sira'ira'iõ ba sangositengagõ 
fa'abõlõ Lowalangi. Fondrege wa lõ aiWõ 
ba fa'asilõyaWa zamahaõ sofaya andrõ 
irege lõ ada'uda'u ira wango'aya zo noso 
solakhõmi andrõ ba zorugo! 

11 Mala'ika na'i, sabõlõ tohude fa'abe'e ba 
fa'abõlõ moroi ba zamahaõ sofaya andro, 


2 PETRUS 2.12-15 7 


lo latandrawaisi zo noso solakhomi andro 
ba zorugo. 

12 Ba hiza zamahaõ sofaya andro ahõli 
dododa! Hulõ gurifõ si tumbu ena'o lara'u 
ba labunu. LO fangerangerara, lafalua 
nilaura molo'õ somasi dõdõra manõ irege 
ngawalõ zi lõ aboto ba dõdõra la'uduni 
faoma fehede fango'aya. Boro da'õ ba 
nilaura samõsa, tekiko dania ira si mane 
urifõ samu'i. 

13 Si tobali fanegura ba wamakao 
nifobõrõra, lataõgõ wamakao dania. 
Molo'õ ya'ira sangomusoi'õ todo ya'ia 
wamalua hadia ia mano ba zi maõkhõ 
soguna ba wamõnui somasi nõsira. Na 
dumadao ira awõmi ba gowuloa wemanga, 
ba hulõ zi ta'unõ ba si ra'iõ ira bõrõ me 
mabumabu ira, ba ngawalõ nifaluara si 
mõi fangaila. 

14Bõrõ me lõ awõliwõli ira wamazökhi 
horõ, ba somasi ira ya'ia wamaigimaigi 
ira alawe sohorõ. Ba ladõnisi niha sambo 
famati. Tõdõra ba no to'õlõ ba wangisõ si 
lõ sõkhi. Ya'ira ba no niha ni'elifi! 

15Me lõ omasi ira wanõrõ lala sadõlõ, 
andro elungu ira. No latõrõ lala Mbileamo 
ono Mbe'oro fõna. Omasi sibai Mbileamo 

andre wanõndra ana'a moroi ba wolaunia 
si lo sõkhi. 

16 Ba no isõndra wamangelama sabe'e ba 
wa lõ sõkhinia andro, me kalidenia si lõ 
mangila muhede andro, tola fahuhuo ba li 
niha. Ba tetenaWwa zama'ele'õ andro, ba wa 
lõ todo. 

17 Ira samahaõ sofaya andro no 
si mane umbu nidanõ sotufo ba si 
mane lawuo ni'oloi'õ nangi sabõlõ. No 
Ihõnagõ Lowalangi khõra sambua naha 
sogõmigõmi sibai. 

18Ba lalau gangombakhata si lõ õsi; 
hokha fangisõ la'oguna'õ ba wama'ala niha 
si bohou mu'efa'õ moroi ba lala elungu. 

19 |ra samahaõ sofaya andro lafabu'u 
wangefa'õ ba niha, ba ya'ira samõsa sa no 
ni'osawuyu mbuabua si to'õlõ samakiko 
niha. Boro me niha si no f'alani hadia ia, 
tobali sawuyu zangalani ya'ia andro. 

20 No aefa niha moroi ba wa'abõlõ 
gulidanõ samakiko niha bõrõ me aboto ba 
dõdõnia Zo'aya ba Razo Sangorifi ya'ita 
Yesu Keriso. Ba na aefa da'õ te'u'u ia zui 
irege i'alani ia fa'abõlõ gulidanõ andro, ba 
abõlõ lõ sõkhi niha andro ba gamozuania 
moroi ba zi fõfõna. 

21 Abõlð sõkhi niha si mane da'õ lõ irai 
aboto ba dõdõra lala sindruhu moroi khõ 
Lowalangi, moroi na no aboto ba dõdõra, 
ba aefa da'õ lõ omasi la'o'õ goroisa nibe'e 
Lowalangi khõra. 
22Hadia ia nilaura faudu sibai ba 
gamaedola andre, "Asu samuli manga 
hadia ia zi no i'uta'ð," ba "Bawi si no 
mufemondri, samuli mamagaõlõ ya'ia ba 
getuna." 
l Ya'ami ira talifusõgu ni'omasi'o! 
Suragu si mendrua da'e khõmi. Bakha 
ba zura si dombua andro, no u'alui lala ba 
wanusugi era'era sohahau ba khõmi. 
2Ba ufarou dõdõmi ena'õ mifuli mitõrõ 
tõdõmi daroma li si no laWa'õ ira 
sama'ele'õ khõ Lowalangi me fõna, ba 
oroisa soroi Zo'aya, Razo Sangorifi, si no 
mufa'ema khõmi, nifa'ema ndra sinenge. 
3Ba si ofõna, lõ tola lõ aboto ba dõdõmi 
wa ba luo safuria andrõ, maoso niha 
sanõrõ lala wangisõra. La'o'aya ami dania, 
4 muhede ira lamane, "IWa'õ no fawu'u 
li Zo'aya wa so la! lada'e hezo so la? Ira 
tuada no oi mate, ba lõ si tebulõ fefu hadia 
ia si mane me [fotarai mbõrõta wamazõkhi 
Õlia!" 

>La'odõdõgõ wa lõ lafaduhu'õ ba daroma 
li-Nia Iwõwõi mbanua si yawa awo 
gulidanõ Lowalangi; lIwõwõi gulidanõ 
andro moroi ba nidanõ, ba faoma idanõ; 

6 ba faoma idanõ gõi — ya'ia nidanö 
moroi ba molõ sebua — tefakiko gulidanõ 
si fõfõna. 

7 Ba banua si yawa awo gulidanõ si so 
iada'e, ya'ia nirorogõ boro daroma li 
Lowalangi andro gõi, ba nifakiko faoma 
alitõ dania. lada'e ba terorogõ nasa 
mbanua si yawa awo gulidanõ irugi luo 
wanguhuku ba famakiko niha si lõ aboto 
ba dodo Lowalangi. 

8 Ba ya'ami ira talifusõgu, boi mi'olifugõ 
ami zi sambalõ andre: ba wamaigi Zo'aya, 
si sara ngaluo ba lõ amaehutania zi hono 
fakhe — fagõlõ mano zi dombua balo 
andre khõ-Nia. 

9L6 ahou Zo'aya wame'e hadia ia zi no 
Ifabu'u, heWa'ae so niha sanguma'õ si 
mano. Ba zi tambai da'õ, sebolo todo la 
khõmi, boro me lõ omasi la tekiko samõsa. 
Omasi la ena'o fefu niha mamalini era'era 
moroi ba horõra. 

10Fa'atohare luo we'aso Zo'aya andro 
hulõ we'aso zanagõ. Ba Luo da'õ taya 
dania mbanua si yaWa si fao li si ugu'ugu, 

ba fefu zi so ba mbanua si yawa tekiko ba 
akhozi, ba ulidanõ awõ nõsinia fefu ba si 
taya dania. 

11 Ba me sadudu da'ð fefu, andro 
miforege wanõrõ lala satulõ andro khõ 
Lowalangi ba ba wangata'ufi Ya'ia, 

12 gõtõ wombase'õ ba fangalio'õmi 
fa'atohare Luo Zo'aya. Ba Luo da'õ dania 
ba akhozi mbanua si yawa, ba bõrõ 
wa'aukhunia, ba tobali idanõö zi so ba 
mbanua si yaWa. 

13 Ba tadõnadõna hadia ia zi no Ifabu'u 
Lowalangi, ya'ia mbanua si bohou ba tano 
si bohou, si fahõna fa'atulõ. 

14 Andrõ bõrö da'õ, ya'ami ira talifusõ, 
ba wombalombaloi Luo andro, mi'oigõ 
dõdõmi sindruhundruhu ba wangamoni'õ 
fa'aurimi fa lõ sinegu fõna Lowalangi. 

Ba mirorogõ gamakhaita si sõkhi khõ 
Lowalangi. 

15 Akha mifaduhu'õ ba dodomi, fa'ebolo 
dodo Zo'aya ya'ita zi no tobali inõtö 
nibe'e-Nia khõda ena'õ a'ozu te'orifi ita. 
Faulo, talifusõda ni'omasi'õ andro, no 
isura gõi zi mano khõmi, Isura da'õ ba 
wa'atuatua nibe'e Lowalangi khõnia. 

16 Bakha ba zurasurania fefu lõ aetu itõrõ 
li Waulo. Duhu so õsa zabua famo'eluaha 

õsi zurania andro. Ba niha si lõ aro famati 
ba si lõ aboto ba dodo, no lafuyu'õ hadia 
ia nisura Waulo andro. Faosatõfaosatõ 
bo'o moroi ba Mbuku Ni'amoni'õ andro, 
no gõi lalau zi mano. Folaura andro no ba 
wamakiko ya'ira samõsa. 

17 Ba ya'ami ira talifusõ ni'omasi'õ, 
no aboto ba dõdõmi da'e. Boro da'õ, 
mi'angelama, fa bõi tedõnisi ami ba 
wa'elungu niha si lõ aboto ba dõdõ huku 
Lowalangi andrõ, irege lõ tebulõ ami ba 
naha sahono dõdõmi andrõ. 

18 Ba ya tedou worasoimi fa'ebua dodo 
Zo'aya, Razo Sangorifi ya'ita, Yesu Keriso, 
ba ena'õ itugu aboto ba dõdõmi la. Ya'ia 
nifosumange, iada'e ba irugi zi lõ aetu! 
Yaduhu. 


1 Yohanes 


1 Osi zura andre ya'ia zanandrõsa ba 

| Daroma Li fangorifi, ya'ia Daroma Li si 
no so i'otarai mbõrõta. No marongo, ba no 
ma'ila ia hõrõma samõsa. No manehegjõ ia 
ba no gõi mababaya ia faoma tangama. 
“Me tefa'ele'ö wa'auri andro ba gulidanõ, 
ba no ma'ila ia. Da'õ mboro wa mafaduhu'õ 
ia ba maturiaigõ khõmi wa'auri satulõ 
si Ib aetu si no so khõ Nama, ba no gõi 
tefa'ele'õ khõma. 

3Hadia ia zi no ma'ila ba marongo, da'õ 
gõi ni'ombakha'õma khõmi, ena'o fao ami 
awõma ba wango'aurifagõ fa'auri fa ha 
sambua khõ Nama ba ba khõ Nono-Nia 
Yesu Keriso. 

4 Masura da'e ena'õ so wa'omuso dõdõda 
sindruhundruhu. 

> Da'e duria si no marongo moroi khõ 
Nono Lowalangi, ba ni'ombakha'o khõmi: 
Lowalangi andro ba no haga, ba khõ-Nia 
lõ hadõi sogõmigõmi. 

6 Na taWa'õö ha sambua ita khõ-Nia, ba 
va'ita sa auri bakha ba zogõmigõmi, ba 

no sofaya ita he ba wehede he gõi ba 
nifaluada. 

7Na ba haga so ita si mane fe'aso-Nia ba 
haga, ba no sauri ba wa'ohahau ba ba wa 
ha sara dodo ita khõ nawõda, ba lhaogõ 
ita do Nono-Nia Yesu, Iheta horõda fefu. 

8 Na taWa'õ wa lõ horõda, ba talimo ita; 
ba lõ Lowalangi bakha ba dõdõda. 

9Ba na ta'ombakha'ö horõda khõ 
Lowalangi, Ifalua gamabu'ula li-Nia, ba 
Ifalua hadia zatulo. |'efa'õ horõda awo wa 
Ihaogo ita moroi ba gamuatada si lõ sõkhi 
fefu. 

10Ba na taWa'õ wa lõ horõda, ba tabali'õ 
sofaya Lowalangi, ba taroma li-Nia lõ 
sonahia ba dõdõda. 

2 I He ya'ami iraonogu! Usura da'e khõmi 

ena'õ boi mifazõkhi horõ. Ba na so 
zamazõkhi horõ, ba so khõda zanolo, 
Ya'ia Yesu Keriso, si fahõna fa'atulõ andro, 
satulõ, Ilului wangandrõ soguna khõda 
fõna Nama. 

2 Ba khõ Yesu Keriso andro, tasõndra 
wangefa horõda. Ba tenga ha horõda 
mano, l'efa'ð gõi horð nõsi gulidanõ 
ma'afefu. 

3 Na ta'o'õ goroisa Lowalangi, da'ê dandra 
wa no aboto ba dõdõda Lowalangi. 

#Niha sanguma'o, "No aboto ba dõdõgu 
Lowalangi," ba na lõ i'o'õ goroisa 
Lowalangi, sofaya niha da'õ, lõ monahia 
Lowalangi ba dõdõnia. 

>Ba niha solo'õ taroma li Lowalangi, ba 
mo'ahonoa wangomasi'õnia Lowalangi. 
Da'õ dandra wa no ha sambua ita khõ 
Lowalangi. 

6Ba na so zanguma'õ, wa fa'aurinia no 
ha sambua khõ Lowalangi, lõ tola lõ itara 
gahe Keriso. 

”Ya'ami ira talifusõ ni'omasi'ö! Sinuragu 
andre ba tenga amakhoita si bohou. 
Amakhoita si no ara da'e si no mufa'ema 
khõmi me bõrõta mamati ami khõ Yesu, 
va'ia duria si no mitema moroi khõ 
Lowalangi. 

8 Ba hewa'ae si manõ, amakhoita 
nisuragu andre no si bohou gõi; no oroma 
wa'atulõnia ba khõ Yesu Keriso ba ba 
wa'aurimi. Bõrõ me si taya zogõmigõmi, 
ba haga sindruhu andrõ no muhaga sa'ae. 

3 Niha sanguma'ö wa bakha ba haga so 
ia, ba na fatiu dõdõnia khõ dalifusõnia, no 
ba zogõmigõmi so ia irugi iada'e. 

10 Niha sangomasi'õ talifusõnia, no 
sauri bakha ba haga, irege lõ manõ 

tesõndra khõnia wangekhugõ niha bõ'ð ba 
wamazõkhi horõ. 

11 Ba niha si fatuwu khõ dalifusõnia, no si 
so bakha ba zogõmigõmi. No sowaõwaõ 
ba zogõmigõmi, ba lõ i'ila heza mõi ia, 
bõrõ me sogõmigõmi andro zombali'õ 
va'ia lõ fila hadia ia. 

12 Ba usura khõmi, ya'ami iraono, bõrõ 
me no mu'efa'õ horõmi bõrõö Keriso. 

13 Ba usura khõmi, ya'ami ira ama, bõrõ 
me no aboto ba dõdõmi la si no so i'otarai 
mbõrõta. Ba usura khõmi, ya'ami si bohou 
ebua, bõrõ me no mt'alani Gafõkha. 

14Ba usura khõmi, ya'ami iraono, me 
no mi'ila Lowalangi, Ama. Usura khõmi, 
va'ami ira ama, bõrõ me no aboto ba 
dõdõmi Daroma Li si no so i'otarai 
mbõrõta. Ba usura khõmi, ya'ami si bohou 
ebua, boro me no sabõlõ ami. Ba me 
lõ mamalõ so ba dõdõmi Daroma Li 
Lowalangi, ba no mt'alani Gafõkha. 

15 Bõi mi'omasi'õ nõsi gulidanõ andre, 
ma hadia ia mano zi so ba gulidanõ 
andre. Na mi'omasi'õ nõsi gulidanõ, ba lõ 
fangomasi'õ Ama khõmi. 

16 Me fefu hadia ia zi so ba gulidanõ 
andre -- va'ia da'õ fefu hadia zomasi 
dodo niha si so horõ, ba fefu hadia ia ni'ila 

ba somasi ni'okhõgõ ba fefu hadia ia ba 
gulidanõ andre nibe'e we'ewe'e dodo -- 
fefu da'õ no si tenga si otarai Nama, no 
moroi ba gulidanõ. 

17 Ulidanõ ba fefu hadia ia zi so bakha 
khõnia somasi dodo niha, ba si taya. Ba 
niha solo'õ somasi Lowalangi, ba lõ tebulõ 
sauri sagõtõ fa'ara. 

18 Ya'ami iraonogu, amozua ginõtõ no 
ahatõ! Ba si mane si no mu'ombakha'õ 
khõmi wa so dania zi Fa'udu kho Keriso, 
ba iada'e no ato zi maoso zi fa'udu khõ 
Keriso. No famaduhu'õ da'e wa no ahatõ 
Luo Safuria. 

19Si fa'udu khõ Keriso andro no niha si 
no mondrõi ya'ita, me sindruhunia sa ira 
tenga niha khõda. Na niha khõda ira, ba 
lõ tebulõ ira awõda. Ba laheta ira moroi 
khõda, ena'õ oroma wa samõsa lõ gõi 
moroi ba khõra zi ndruhundruhu farahu 
ba ngasida. 

20Ba no mitema Geheha Lowalangi nibe'e 
Yesu Keriso. Da'õ mboro wa aboto ba 
dõdõmi wamahaõ sindruhu andrõ. 

21 Tobali, usura da'e khõmi tenga me lõ 
saboto ba dõdõmi wamahaõ sindruhu, no 
sindruhu aboto ba dõdõmi, ba no aboto 

ba dõdõmi gõi wa lõ falimosa ba wamahaõ 
sindruhu andro. 

22 Niha solau faya ba no niha sanguma'õ 
wa tenga Razo Sangorifi Yesu si no Ifabu'u 
Lowalangi. No si fa'udu khõ Keriso niha 
andro; Lo ifaduhu'õ Nama he gõi Ono 
andro. 

23 Niha si lõ mamaduhu'ð Ono andro, lõ 
ifaduhu'o Nama. Ba niha samaduhu'o Ono 
andro, eluahania itema gõi Nama andro. 

24 Bõrõ da'õ, turia si no mirongo moroi ba 
mbõrõta lõ tola lõ mihaogõ wondrorogõ 
bakha ba dõdõmi. Na mihaogõ wanõngõni 
turia andro, ba lõ mamalõ ha sambua ami 
khõ Nono andro ba ba kho Nama. 

25Ba da'e zi no Ifabu'u Keriso khõda: 
fa'auri sindruhu si lõ aetu. 

26Sinuragu andre, no sanandrõsa ba niha 
sangalui lala ba wolimo ya'ami, 

27 ba sanandrõsa khõmi samõsa, no 
Ifaduwa Geheha-Nia Keriso khõmi. Ba 
sagõtõ Geheha-Nia so bakha ba dõdõmi, 
lõ moguna so niha samahaõ ya'ami. Börõ 
me Eheha-Nia andrõ zamahaõ ya'ami 
sanandrõsa ba ngawalõ hadia ia fefu; ba 
hadia nifahaõ-Nia andrõ ba no sindruhu, 
tenga faya. Bõrõ da'õ, ya mi'o'ð hadia 


1 YOHANES 2.28-3.3 7 


nifahaõ Geheha andro, ba ya lõ mamalõ 
ha sambua ami khõ Keriso. 

28Bõrõ da'õ, ya'ami iraonogu, boi 
mibulo'o ami ha sambua khõ Keriso, ena'õ 
na ba ginõtõ we'aso-Nia dania, lõ ata'u ita 
wangondrasi Ya'ia, ba lõ tabini'õ ita bõrõ 
wa'aila. 

29 Ba no aboto ba dõdõmi wa Keriso 
andro no l'o'ð zomasi Lowalangi. Börõ 
da'õ lõ tola lõ aboto ba dõdõmi gõi wa 
haniha zolo'õ somasi Lowalangi ba no Ono 
Lowalangi. 

l Ya aboto ba dõdõda ha wa'ebua 

wa'omasi Lowalangi khõda, irege 
tefaduhu'õ ita tobali ono Lowalangi. 
Sindruhu da'õ wa no ono Lowalangi ita. 
Da'o mboro wa ulidanõ si lõ sõkhi andre 
lõ aboto ba dõdõra ita, bõrõ me ulidanõ 
andre lõ saboto ba dõdõra Lowalangi. 

2Ya'ami ira talifusõ ni'omasi'õ! Ono 

Lowalangi ita iada'e, ba lõ nasa mu'oroma'õ 
khõda, hewisa ita dania. Ba nota'ila wa na 
so Keriso, tobali ita dania si mane Ya'ia, 
boro me tanehegõ dania la, hewisa la 
zindruhunia. 

3 Dozi niha sanõtõna da'e khõ Keriso, 
i'amoni'ð mbotonia, ihaogõ ia moroi ba 
horõ si mane Keriso gõi si lõ horð. 

4 Niha samazõkhi horð, no lasawõ 
goroisa Lowalangi; boro me horõ andro 
no fanawõ8 oroisa Lowalangi. 

>Ba no mi'ila wa so Keriso ba wangeheta 
horõ niha, ba wa lõ hadõi horõ sa'ae ba 
mboto-Nia. 

6Ba fefu niha sauri ha sambua awo 
Keriso, ba lõ latohugõ wamazõkhi horõ. 
Niha si lõ mo'aetufa wamazõkhi horõ, lõ 
nasa falukha ira khõ Keriso ba ma lõ nasa 
saboto ba dõdõra. 

”Ya'ami iraonogu, boi mitehegõ 
ifaelungu ami niha, haniha ia gõi. Niha 
samalua somasi Lowalangi, no ono 
Lowalangi, si mane Keriso gõi si no Ono 
Lowalangi. 

8Ba niha si lõ mo'aetufa mamazõkhi 
horõ, no ono Gafõkha ia, bõrõ me i'otarai 
mbõrõta ifazõkhi horõ Afõkha. Da'õ wa 
tohare Nono Lowalangi ya'ia ba wanudugõ 
halõWõ Gafõkha. 

9 Niha si no tobali Ono Lowalangi, lõ 
iffatohutohu wamazõkhi horõ, bõrõ me no 
i'okhõgõ gamuata Lowalangi. Börõ me no 
Amania Lowalangi, andrõ ibõhõi wamalua 
horõ. 

10 Da'e gamaehutania Nono Lowalangi 
ba ono Gafõkha: Haniha zi lõ mamalua 

somasi Lowalangi, ba si lõ mangomasi'õ 
talifusõnia, ba tenga Ono Lowalangi ia. 

11 l'otarai mbõrõta no mu'ombakha'õ 
duria da'e khõmi: Wa lõ tola lõ faoma 
ta'omasi'õ nawõda. 

12 Bõi si mane Ka'ino ita, si no tobali ono 
Gafõkha irege ibunu dalifusõnia samõsa. 
Hadia mboro wa ibunu dalifusõnia Ka'ino? 
Börõ me ngawalõ nifaluania oi si sala, ba 
ngawalõ nilau dalifusõnia, no samalua 
somasi Lowalangi. 

13 Börõ da'õ ya'ami ira talifusõgu, boi 
ahõlihõli dõdõmi na fatuwu ba niha 
gulidanõ ami. 

14 No mi'ila wa no aheta ita moroi 
ba wa'amate, ba awu'a ita ba wa'auri 
sindruhu. No aboto ba dõdõda da'õ, bõrõ 
me ta'omasi'õ nawõda. Niha si lõ mamalua 
fa'omasi, no nifatõrõ wa'amate nasa ia. 

15 Ba niha si fatuwu ba dalifusõnia no 
samunu niha, ba no mfila wa samunu niha 
lõ f'okhõgõ wa'auri sindruhu, si lõ aetu. 

16 Ba no aboto ba dõdõda wa'omasi 
Lowalangi: No Itehegõ wa'auri-Nia Keriso 
salahida. Ba ya'ita gõi lõ tola lõ tatehegõ 
wa'aurida salahi dalifusõ! 

17 Na so samõsa niha sokhõ harato 
gulidanõ andre, ba na i'ila ambo khõ 

dalifusõnia, ba lõ omasi iforoma'õ 
wa'ahakhõ dõdõnia khõ dalifusõnia andro, 
hewisa niha si mane da'õ tola iWa'õ wa 
sangomasi'õ Lowalangi ia? 

18 He ya'ami iraonogu! Bõi ha ba mbawa 
ba ma ha ba wehede mano ta'omasi'õ 
nawõda. Ya ta'omasi'õ faoma fa'omasi 
sindruhu, soroma ba mbuabuada. 

19 Da'e zinangea tafalua ba wangi'ila wa 
farahu ita ba niha si otarai Lowalangi, 
irege tola sahono ita tanõ fõna Lowalangi. 

20No ta'ila wa na iWa'õ tõdõda fasala ita, 
aboto ba dõdõda wa abõlõ ebua Lowalangi 
moroi ba wangi'ilada andro, ba oi l'ila 
ma'afefu. 

21 Tobali, ya'ami ira talifusõgu ni'omasi'õ, 
na lõ iWa'õ tõdõda fasala ita, ba lõ ata'u ita 
wangondrasi Lowalangi. 

22Ba hadia ia ni'andrõda khõ-Nia, ba 
Ibe'e khõda, boro me ta'o'õ goroisa-Nia 
ba tafalua zomasi dõdõ-Nia. 

23 Da'e gamakhoita-Nia khõda: LO tola 
lõ faduhu dõdõda khõ Nono-Nia, ya'ia 
Yesu Keriso, ba lõ tola lõ faoma ta'omasi'õ 
nawõda si mane si no |'oroi'õ Keriso 
khõda. 

24 Ba fefu niha solo'õ amakhoita 
Lowalangi, tobali ha sambua ba khõ 

Lowalangi, ba Lowalangi ha sambua khõra. 
Ba no ta'ila wa Lowalangi ha sambua 
khõda bõrõ Geheha Lowalangi, nibe'e 
Lowalangi khõda, samaduhu'õ ba dõdõda 
da'õ. 

I Ya'ami ira talifusõ ni'omasi'õ! Bõi dozi 

faduhu dõdõmi ba niha sanguma'õ so 
Geheha Lowalangi khõnia, mitandraigõ ua 
ira ba wangi'ila hadia eheha si so khõra 
andro si otarai Lowalangi ba ma tenga. 
Börõ me ato zama'ele'õ sofaya si no 
muzawili gofu heza. 

“Si mane lala nitõrõ ba wangi'ila hadia 
eheha da'õ Eheha Lowalangi ba ma tenga: 
Niha samaduhu'õ wa Yesu Keriso moi ba 
gulidanõ si mane niha, ba niha andro so 
khõnia Geheha si otarai khõ Lowalangi. 

3Ba niha si lõ mamaduhu'ö da'e 
sanandrõsa khõ Yesu, lõ khõnia Eheha 
Lowalangi. Eheha si so ba niha si mand no 
moroi ba zi fa'udu khõ Keriso. Sanandrõsa 
ba geheha da'õ no te'ombakha'õ khõmi wa 
so ia dania. Ba no so ia ba gulidanõ iada'e. 

#Ba ya'ami iraonogu, no Ono Lowalangi 
ami. Ba no mi'alani ndra sama'ele'õ sofaya 
andro, bõrõ me abõlõ Geheha si so khõmi 
moroi ba geheha si so ba niha si otarai 
moroi ba gulidanõ si lõ sõkhi andre. 

>Ira sama'ele'õ sofaya andrö fahuhuo ira 
sanandrõsa ba ngawalõ gulidanõ andre, 
ba larongo wehedera ulidanõ andre, boro 
me ya'ira no si otarai ba gulidanõ. 

6Ba ya'ita no ono Lowalangi; ba 
niha saboto ba dodo Lowalangi, 
ba lafondrondrongo niWa'õda. Ba 
niha si tenga okhõta Lowalangi, lõ 
lafondrondrongo niWa'õda. Si manõ 
wolauda ba wangi'ila amaehuta Geheha 
sondrõnia'õ niha ba wa'aboto ba dodo 
Lowalangi ba eheha samaelungu niha. 

”Ya'ami ira talifusõ ni'omasi'õ! Da 
ta'omasi'õ nawõda, bõrõ me fa'omasi 
andro no moroi khõ Lowalangi. Niha 
samalua fa'omasi, no ono Lowalangi ba 
aboto ba dõdõnia Lowalangi. 

8Ba niha si lõ mamalua fa'omasi, lõ 
saboto ba dõdõnia Lowalangi; bõrõ me 
Lowalangi andrõ ba no fa'omasi. 

? Ba no i'oroma'õ wa'omasi-Nia Lowalangi 
bakha ba dõdõda, ba wamatenge Ono-Nia 
khõda, si ha sambua andro ba gulidanõ 
ena'õ tasõndra wa'auri ba khõ Nono-Nia 
andro. 

10Da'e wa'omasi andro: Tenga ya'ita zi 
no mangomasi'o Lowalangi, no Lowalangi 
zangomasi'o ya'ita ba si no mamatenge 

Ono-Nia ba gulidané, ena'o boro la 
tasõndra wangefa'õ horõda. 

11 Ya'ami ira talifusõ ni'omasi'õ, na no 
si mano wangomasi'õ Lowalangi ya'ita, 
andro gõi lõ tola lõ ta'omasi'õ nawõda. 

12 Samõsa lõ niha si no irai mangila 
Lowalangi, ba na faoma ta'omasi'õ 
nawõda, ha sambua ita khõ Lowalangi 
ba tobali mo'ahonoa wa'omasi-Nia ba 
dõdõda. 

13Ba bõrõ me no lbe'e khoda Geheha-Nia 
Lowalangi, andrõ aboto ba dõdõda wa 
no ha sambua ita khõ Lowalangi, ba ha 
sambua Lowalangi ba khõda. 

14 No ma'ila samõsa Nono Lowalangi ba 
ma'ombakha'õ ba niha bd'o iada'e, wa no 
Ifatenge la Ama ba gulidanõ tobali Razo 
Sangorifi ulidanõ andre. 

15 Haniha zamaduhu'õ wa Yesu andro 
Ono Lowalangi, ha sambua Lowalangi khõ 
niha da'õ, ba niha da'õ gõi auri ha sambua 
khõ Lowalangi. 

16 Ba no aboto ba dõdõda ba faduhu 
dõdõda wa'omasi Lowalangi khõda. 
Lowalangi andro ba no fa'omasi. Niha 
sango'aurifagõ fa'omasi, niha andro ha 
sambua khõ Lowalangi, ba ha sambua 
Lowalangi khõnia. 

17 Ba fa'omasi andro tefo'ahonoa bakha 
ba dõdõda, ena'ö lõ ata'u ita wangondrasi 
Lowalangi ba Luo Wanguhuku. Ba lõ ata'u 
ita, bõrõ me fa'aurida ba gulidanõ andre, 
no si mane fa'auri Keriso. 

18 Niha sangomasi'õ Lowalangi, lõ 
falukha wa'ata'u; bõrõ me fa'omasi si no 
mo'ahonoa itayaigõ fefu wa'ata'u. Niha 
si Ið so'ahonoa ba wanandra fa'omasi 
Lowalangi, oroma da'õ ya'ia na ata'u 
wamaondragõ Luo Wanguhuku. 

19 Ta'omasi'õ Lowalangi bõrõ me no 
ofõna |'omasi'õ ita. 

20 Na so samõsa zanguma'õ, "U'omasi'õ 
Lowalangi," ba na fatuwu khõnia 
dalifusõnia, ba no sofaya ia. Börõ me niha 
si lõ mangomasi'õ talifusõnia si tola i'ila 
hõrõnia, lõ wa tola gõi i'omasi'õ Lowalangi 
zi lõ irai i'ila hõrõnia. 

21Bõrõ da'õ, da'e goroisa nibe'e Keriso 
khõda: Dozi niha sangomasi'õ Lowalangi, 
lõ tola lõ gõi 'omasi'õ dalifusõnia. 

l Niha si faduhu tõdõ wa Yesu no 
5 Razo Sangorifi si no Ifabu'u Lowalangi, 
ya'ia andro no Ono Lowalangi. Ba niha 
sangomasi'õ Ama, ba la'omasi'õ nono 
soroi Nama andro gõi. 

2Ba da'e aboto ba dõdõda wa 
no ta'omasi'õ nono Lowalangi, na 
no ta'omasi'õ Lowalangi ba ta'o'õ 
gamakhoita-Nia. 

3 Bõrõ me fangomasi'õ Lowalangi andro 
no folo'õ amakhoita-Nia. Ba lõ abua khõda 
wolo'õ amakhoita-Nia andro, 

4 bord me dozi ono Lowalangi tola la'alani 
gulidanõ si lõ sõkhi andre. Ba ta'alani 
gulidanõ andre faoma famatida khõ Yesu 
Keriso. 

>Haniha zi tola mangalani fa'alõsõkhi 
gulidano? Ha niha si faduhu todo wa Yesu 
andrõ Ono Lowalangi. 

6Yesu Keriso andrõ si mõi ba gulidanõ 
si fao idanõ wamayagõ Va'ia ba faoma do 
wa'amate-Nia. Tohare la tenga ha faoma 
idanõ manõ, no faoma idanõ ba do. Ba 
Eheha Lowalangi zanguma'õ wa sindruhu 
da'e, bõrõ me Eheha andro lõ irai molau 
faya. 

7 Tobali, so têlu zamaduhu'õ: 

8 Eheha Lowalangi, idanõ ba do -- no 
fagõlõ wamaduhu'õ zi têlu andro. 

9 Faduhu dõdõda ba wamaduhu'ö niha, 
ba abõlõ nasa wamaduhu'õ Lowalangi. Ba 
da'e wamaduhu'õ si no lbe'e Lowalangi 
sanandrõsa khõ Nono-Nia. 

10 Bõrð da'õ, niha si faduhu todo kho 
Nono Lowalangi, no itema wamaduhu'õ 
da'e bakha ba dõdõnia; ba niha si lõ 
faduhu todo khõ Lowalangi, no ibali'õ 
sofaya Lowalangi, bõrõ me lõ faduhu 
dõdõnia ba zi no Iforoma'õ Lowalangi 
sanandrõsa khõ Nono-Nia. 

11 Da'e wamaduhu'ö andro: No lbe'e 
khõda Lowalangi wa'auri sindruhu si lõ 
aetu, ba Ono-Nia gumbu wa'auri sindruhu 
si lõ aetu andro. 

12 Niha sangokhõgõ Ono andrõ, so 
khõnia wa'auri si lõ aetu; ba niha si lõ 
mangokhõgõ Ono Lowalangi andro, ba lõ 
khõnia fa'auri. 

13 Ba khõmi si faduhu todo khõ Nono 
Lowalangi, usura da'e ena'õ aboto ba 
dõdõmi wa no so khõmi wa'auri si lõ aetu 
andro. 

14Ba lõ ata'u ita wangondrasi Lowalangi, 
bõrõ me Ifondrondrongo ero so 
gangandrowada, niwa'oda khõ-Nia molo'o 
somasi la. 

13 Me no aboto ba dõdõda wa 
Ifondrondrongo ita na ta'andro khõ-Nia, 
ba aboto ba dõdõda gõi wa no tebe'e 
khõda ni'andrõda moroi khõ-Nia. 

16 Na mi'ila so fa samõsa nawõmi Niha 
Keriso zamalua horõ si lõ molualua 
fa'amate, ba ya mangandrõ ami khõ 
Lowalangi; ba lbe'e dania wa'auri 
Lowalangi ba niha andro. Faudu da'e 
khõra si so horõ si lõ molualua fa'amate. 
Ba samalua horõ solualua fa'amate, ba lõ 
uWa'õ wa lõ tola lõ mangandrõ ami khõ 
Lowalangi sanandrõsa ba horõ andro. 

17 Fefu gamuata si lõ sõkhi ba no horõ, 
ba hiza so horõ si lõ molualua fa'amate. 

18 No aboto ba dõdõda wa niha si 
no tobali Ono Lowalangi lõ latohugõ 
wamazõkhi horõ, bõrõ me Ono Lowalangi 
zolumõ'õ ya'ia, ba salaWa zi lõ sõkhi andro 
tebai ifalua hadia ia khõnia. 

19 No aboto ba dõdõda wa no okhõta 
Lowalangi ita, heWa'ae baro wa'abõlõ 
zalaWa si lõ sõkhi so gulidanõ andre 
ma'afefu. 

20No aboto ba dõdõda wa no tohare ba 
gulidanõ Nono Lowalangi. No Ibe'e khõda 
wa'aboto ba dodo, ena'õ aboto ba dõdõda 
Lowalangi Sindruhu andro. Fa'aurida no 
ha sambua khõ Lowalangi Sindruhu andro 
ba khõ Nono-Nia Yesu Keriso. Ya'ia andre 
Lowalangi Sindruhu, ba Ya'ia gõi wa'auri 
Sindruhu si lõ aetu. 

21 He ya'ami iraonogu, mi'arõu'õ ami 
moroi ba ngawalõ nadu andro! 


2 Yohanes 


] | Sura andre moroi khõgu, sondrõnia'ð 

Banua Niha Keriso, khõ Nina si no ituyu 
Lowalangi, ba ba ndraono Nina andrõ 
ni'omasi'õgu sindruhundruhu. Tenga ha 
ya'o, no fefu niha si no aboto ba dodo 
turia sindruhu andro soroi Lowalangi, ba 
sangomasi'õ ya'ami gõi. 

2Bõrõ me Lowalangi sindruhu andrõ 
mo'arota bakha ba dõdõda, ba lõ tebulõ 
so la khõda sagõtö fa'ara. 

3 Ya Ibe'e khõda howuhowu, fa'ahakhõ 
dodo ba fa'ohahau dodo Lowalangi Ama, 
ba Yesu Keriso, Ono Nama andro. Ena'õ 
ma'afefu da'o ta'okhogo ba wa'atulo dodo 
ba fa'omasi. 

4No omuso sibai dõdõgu me u'ila wa 
iraono Nina so zauri molo'ð Turia sindruhu 
andrõ soroi Lowalangi si mane si no 
Ifakhoi Ama khõda. 

> Börõ da'ð, Ina, u'andrõ sibai ena'õ ya'ita 
fefu faoma ta'omasi'õ nawõda. NiWa'õgu 
andre tenga sambua amakhoita si bohou; 
amakhoita andre no tebe'e khõda [otarai 
mbõrõta. 

6Mangomasi'õ eluahania mamalua 
amakhoita Lowalangi. Ba amakhoita andro 
si no mirongo i'otarai mbõrõta ya'ia wa lõ 
tola lõ faoma mi'omasi'õ nawõmi. 

7 Ato zamaelungu si no muzawili misa ba 
gulidanõ ma'asagõrõ. Ya'ira andro oi niha 
si lõ mamaduhu'õ wa Yesu Keriso no mbi 
ba gulidanõ si mane niha. Niha si mane 
da'õ no samaelungu ba Udu Keriso. 

8Bõrõ da'õ, mifaigi lala fa bõi taya zi no 
ma'ohalõWõgõi khõmi. Mi'oigõ dõdõmi 
ena'õ afõnu mitema luomi moroi khõ 
Lowalangi. 

ə Niha si lõ mo'arota ba wamahaõ Keriso 
andrõ, si no fahole moroi ba nifahaõ 
Keriso, niha da'õ lõ khõnia Lowalangi. 
Niha si lõ tebulõ ba wamahaõ Keriso, 
eluahania so khõnia he Lowalangi Ama, he 
gõi Ono. 

10Bõrö da'õ, na so niha si mõi khõmi 
ba ituriaigõ khõmi wamahaõ si tenga 
nifahaõ Keriso, boi mitema niha si mano 
ba nomomi, ba boi gõi miwa'õ ya'ahowu 
khõnia. 

11 Bõrõ me niha sanguma'õ ya'ahowu ba 
niha si mane da'õ, ba no fao ia gõi awo 
niha da'õ ba wamalua folau si lõ sõkhi 
andro. 

12 Oya sibai zinangea u'ombakha'o 
khõmi mena'õ, ba abõlõ sõkhi boi faoma 
sura. Utõtõna wa tola u'ondrasi ami ba 
fahuhuo samõsa ndra'o khõmi, ena'õ 
sindruhundruhu omuso dõdõda. 

13 Iraono dalifusõu Ina si no gõi Ifili 
Lowalangi la'owai ndra'ugõ. 


3 Yohanes 


I Talifusõgu Gayo Ni'omasi'õ! Ya'o, 
sondrõnia'õ banua Niha Keriso, si no 
mangomasi'õ ya'ugõ sindruhundruhu, 

2 mangandrõdo salahiu ena'õ lõ 
fõkhõfõkhõu ba sõkhi ma'afefu hadia 
khou si mane nosou oi si sõkhi mano. 

3Omuso sibai dõdõgu me tohare 
ndra talifusõ andro ba la'ombakha'õ 
ha wa'alõfarõimõ ba duria sindruhu 
andro soroi Lowalangi, boro me duhu lõ 
mamalõ no solo'õ famahaõ khõ Lowalangi 
ndra'ugõ. 

+Sambalõ tõ lõ hadõi gõi si tola 
mangomusoi'õ tõdõgu wamondrongo 
wa iraono khõgu no solo'õ famahaõ 
Lowalangi. 

> He ya'ugõ talifusõgu! Fa'alõfarõimõ 
andro oroma ba ngawalõ nilaumõ ba 
dalifusõ ndrotondroto mbanua Niha 
Keriso; he gõi ba Niha Keriso si lo õ'ila 
na'i, mõi ndra'ugõ enonira. 

6 No la'ombakha'õ ba mbanua Niha 
Keriso ba da'e wa'omasimõ andro. Tohugõ 

wanolo ya'ira fatola latohugõ wofanõra, 
ena'õ omuso dodo Lowalangi wamaigi. 

7 Bõrð me ba wofanõ ndra talifusõ andro 
wohalõWõ khõ Keriso, ba lõ latema wanolo 
hadia ia gõi soroi niha si lõ mangila 
Lowalangi. 

8Börõ da'õ, ya'ita Niha Keriso lõ tola lõ 
tatolo nawõda ndrotondroto Niha Keriso si 
mane da'õ, ena'õ tola fao ita ba halõWõra 
wanuriaigõ turia sindruhu andro soroi 
Lowalangi. 

9 No usura sagõrõ zura sadogodogo 
ba mbanua Niha Keriso; ba Dioterefe 
andro somasi tobali sondrõnia'õ bakha ba 
mbanua Niha Keriso, lõ omasi i'o'o khõgu. 

10 Na so ndra'o dania, ba ufatunõ ngawalõ 
zi no ifalua, sanandrõsa ba ngawalõ zi lõ 
sõkhi ba faya si no iWa'õ! Ba fefu da'õ lõ 
nasa tobõnõ khõnia. Me inoto tohare ndra 
awõda ndrotondroto Niha Keriso andro, 
lõ omasi ia itema ira. ItenaWa na'i niha 
somasi manema ira talifusõ andro, awo wa 
i'efa'õ niha da'õ banua Niha Keriso. 

11 He ya'ugõ talifusõ ni'omasi'ð, boi halo 
khou zi lõ sõkhi. Halo khou zi sõkhi. Niha 
samalua si sõkhi, no moroi ba Lowalangi. 
Ba niha samalua si lõ sõkhi, lõ nasa si 
falukha ia khõ Lowalangi. 

12 Fefu niha oi lasuno Dimeterio. Isuno 
gõi ia Lowalangi. Ya'aga gõi masuno ia, 
ba ya'aboto ba dõdõu wa no sindruhu 
nifa'emama andrõ. 

13 Oya zinangea uWa'ö khou mena'õ, ba 
uWa'õ tõdõgu abolo sõkhi boi faoma sura. 

14 ydõnadõna wa lõ ara tõ falukha ndra'o 
khou, ba fahuhuo ita dania. (1-15) Ya 
Ifahowu'õ ndra'ugõ Lowalangi. La'owai 
ndra'ugõ ira talifusõ si so ba da'e. 
Fa'ema wangowaigu ba dalifusõda fefu, 
samõsamõsa. 


Yudas 


l Ya'ami ira talifusõ si no tekaoni, ba 
| fondrege ni'omasi'õ Lowalangi Ama, 
awo wa nirorogõ khõ Yesu Keriso. Enoni 
Yesu Keriso, ya'o -- Yuda — talifusõ 
Yakobo. 

2Udõnadõna wa Ibe'e khõmi Lowalangi 
howuhowu fa'ahakhõ dodo ba fa'ohahau 
dodo irege fahõna. 

3 Ya'ami ira talifusõ ni'omasi'õ! Moroi 
sibai ba dõdõgu usura zura khõmi 
sanandrõsa ba wangorifi andrõ si no 
faoma falukha ita. Ba iada'e, i'o'ou sibai 
ndra'o tõdõgu ba wo'amenesi ya'ami 
faoma sura andre, ena'õ lõ mamalõ 
fasõndra ami ba wamati si no lbe'e 
Lowalangi, si ha samuza ba zi sagõtõ 
fa'ara ba mbanua-Nia. 

+Ba zi lõ aboto ba dõdõda, so niha si 
fatewu ba gotaluada. Niha si lõ sõkhi ira 
si no mamuyu'õ turia wa'ebua dodo andro 
khõ Lowalangida, ena'õ lasõndra ginõtõ 
ba wamalua somasi nõsira. Ba sanimba 
Yesu Keriso, samatõrõ ba sokhõ ya'ita. 

'otarai mbõrõta, no ofõna te'ombakha'õ 
huku si gõna ya'ira ba Mbuku Ni'amoni'õ. 

> Ba fefu da'ö no oi aboto ba dõdõmi. Ba 
heWa'ae si mano, edõna ndra'o ufasugi 
ba dõdõmi hewisa wolau Zo'aya wangorifi 
niha Gizera'eli moroi ba danõ Miserai, ba 
aefa da'õ Ifakiko niha si lõ faduhu todo ba 
gotaluara. 

6 Mitõngõni gõi mala'ika andro sanalu'i 
ola ba wamatõrõ nihonogõi khõra, irege 
larõi nahiara. Ba no irate mala'ika andro 
Lowalangi faoma rate si tebai tekiko ba 
nahia sogõmigõmi si tou. Ba da'õ lataha 
ira si lõ mamalõmalõ irugi wanguhuku si 
gõna ya'ira ba Luo sebua andro dania. 

7 Mifaigi gõi mbanua Zodoma ba Gomora 
awo mbanua si fasui ya'ira, nihania no 
lafalua ngawalõ zi mane nifalua mala'ika 
andro. Lafalua ngawalõ wohorõ ba amuata 
si lõ sõkhi; fohorõ ba sogoro niha, irege 
tefakao ira faoma huku alitõ si lõ aetu, 
ena'õ tobali famangelama ba niha fefu. 

8Si manõ gõi niha andro sangifingifi 
irege lafazõkhi horõ ba mbotora samõsa. 
Lo ba dõdõra wa'abõlõ Lowalangi ba 
la'o'aya niwõwõi solakhõmi ba zorugo. 

9 Mikhaeli samõsa, satua mala'ika 
andro, lõ irai ilau zi mane da'õ. Me inõtõ 

fasoso ia khõ Gafõkha ba wamadõni 

ha niha zokhõö boto Moze andro, ata'u 
Mikhaeli wanguhuku Afõkha faoma fehede 
fango'aya. Awai niWa'õ Mikhaeli, "So'aya 
dania zangotu'õ ya'ugõ!" 

10 Fao fango'aya, la'uduni fefu hadia 
ia zi lõ aboto ba dõdõra. Si mane urifõ 
si lõ todo ira, fangi'ilara hadia ia, ha 
bõrõ wangtf'ila si fao khõra. Ba no da'õ 
zamobõrõö fa'atekikora. 

11 Tekiko ira! No la'o'ð lala nitörõ 
Ga'ino. Ba wanõndra ana'a, latõrõ lala 
elungua, si mane Bileamo. Tekiko ira boro 
wamadaäõra, si mane Kora. 

12 Ba ginõtõ wa'owulo ba wemanga 
nifaluami, ya'ira andro zi tobali da'i ba 
gotaluami. Manga ira si fao fa'olu'alu'a, ba 
lõ aila'aila, ba ha ya'ira ni'angeragõra. Si 
mane lawuo ni oloi'õ nangi ira ba si tebai 
manga'asogõ teu. Si mane eu ira, si tebai 
mowua, heWa'ae baWa wowua. Eu si no 
mudõni Wa'a ba si no mate. 

13Si mane dulu nasi sabõlõ ira, 
sanga'asogõ otu'otu, si mano gõi wolaura 
amuata si mõi fangaila. Dõfi selungu ira 
si no Ifonahia Lowalangi ba wondrege 
zogõmigõmi si lõ mamalõmalõ. 

14 Henokhi, nga'êt6 si fitu i'otarai 
Gadamo, no irai ifa'ele'õ fõna zanandrõsa 
ba niha andre. Iwa'o Henokhi, "Faigi, 
tohare dania Zo'aya awõ ngahõngahõnõ 
mala'ika-Nia ni'amoni'õ, 

15 pa wanguhuku niha fefu. Ihuku dania 
So'aya niha samazõkhi si lõ sõkhi ba si 
lo faduhu todo khõ-Nia. Ba Ya'ia dania 
zangetu'õ huku ba wehede fango'aya fefu 
si no laWa'õ niha si so horo si lõ sõkhi 
khõ-Nia!" 

16 Yąa'ira andrõ zi kõkõkõkõ manõ, ba si 
fatahitahi. Latõrõ lala wangisõra ba horo. 
Lasuno ira, ba lasuno niha, ena'o lasõndra 
harera. 

17 Ba ya'ami ira talifusõgu, mitõrõ tõdõmi 
zi no lafa'ele'õ fõna ira sinenge Zo'aya 
va'ita Yesu Keriso. 

18 No ofõna la'ombakha'õ khõmi wa ba 
ginõtõ Luo Safuria dania so niha sango'aya 
ya'ami; ya'ia niha solo'õ fangisõra si lõ 
sõkhi. 

19 Ya'ira andre niha samo'atumbukha 
fa'aboto bakha ba mbanua Niha Keriso ba 
nifatõrõ wangisõra samõsa. No niha si lõ 
Eheha Lowalangi ira. 

20 Ba ya'ami, ira talifusõgu boi mo'aetufa 
mi'a'azõkhi wa'aurimi khõ Zo'aya; 

mi'amoni'õ sibai wamatimi andro. Ba 
mi'angandrõ balazi Geheha Lowalangi, 

21 ba mi'a'aro'õ ami ba wa'omasi 
Lowalangi ba wombasebase'õ fa'ahakhõ 
dõdõ Zo'aya ya'ita Yesu Keriso, same'e 
khõmi fa'auri sindruhu, si lõ aetu. 

22Ba niha sangiwa tõdõ, mi'oroma'õ 
wa'ahakhõ dodo. 

23Misõbi baero niha moroi bakha ba 
galitõ ba wangorifi ya'ira. Sanandrõsa ba 
niha b5'õ ya miforoma'õ wa'omasimi si fao 
fangata'ufi, ba mi'ogorofi nukhara si no 
lata'unõi ba wangisõra andro si so horo. 

24 owalangi, zabõlõ wondrorogõ ya'ami 
ena'õ boi alau, ba si tola molohe ya'ami 
fõna dadaoma-Nia fondrege zalaWa, si fao 
fa'owuawua dodo ba si lõ sinegu hadia ia. 

25Ha Va'ia Lowalangi sangorifi ya'ita, 
balazi Yesu Keriso, So'aya ya'ita. Lowalangi 
solakhõmi la, sebua, sabe'e ba sabõlõ 
i'otarai gõtõ fõna, iada'e, ba irugi zi lõ 
aetu. Yaduhu! 


Wahyu 


TÕsi mbuku andre sanandrõsa ba 

| ngawalo hadia nifa'ele'õ Yesu Keriso 
so'amakhaita ba ngawalõ zalua dania. No 
Iombakha'õ Lowalangi khõ Keriso, ena'õ 
Iforoma'õ khõ genoni Lowalangi hadia 
ia zi lõ tola lõ alua ba zi lõ ara tõ. Ba 
Ifatenge mala'ika-Nia Keriso khõ Yohane, 
enoni-Nia, ba wangombakha ngawalõ 
zalua andro khõnia. 

“Ba Yohane gõi idunõdunõ fefu 
ni'ilania andro; ba da'e ni'ombakha'õnia 
sanandrõsa ba ni'oroi'õ Lowalangi nifa'ema 
Yesu Keriso. 

3Ya'ahowu zombaso ba samondrongo 
turia wama'ele'õ andre ba solo'õ nisura ba 
da'õ. Bõrõ me lõ ara tõ alua da'õ fefu. 

#Ya'ami ira talifusõ si so ba zi fitu nahia 
ba Asia! Ya'odo, Yohane, udõnadõna wa 
falukha ami wa'ebua dodo ba fa'ohahau 
dodo Lowalangi -- ya'ia da'õ, Ya'ia 
zi so, si no so, ba si so dania — ba 
moroi ba Geheha andrõ si fitu si so fõna 
dadaoma-Nia, 


WAHYU 1.5-11 2 


> ba moroi khõ Yesu Keriso, samaduhu'é 
si 16 farði. Ya'ia zi ofõna sibai mu'orifi 
moroi ba wa'amate ba samatõrõ fefu 
razo ba gulidano. l'omasi'ð ita Yesu, ba 
wa'amate-Nia l'efa'ð ita moroi ba horõda. 

6 Aefa da'õ lbali'õ ita soi fa'a'ere ni'oniagõ, 
si mõi enoni Nama-Nia, Lowalangi. Yesu 
Keriso andro zebua ba sabõlõ irugi zi lõ 
aetu. Yaduhu! 

7 Mifaigi, tohare la ba lawuo! Fefu niha oi 
la'ila la, fao ba da'õ zamahõ Ya'ia. Fefu soi 
ba gulidano ba oi mege'ege bõrõ la. Ya'ia, 
itõrð! Yaduhu! 

8"Si fõfõna Ndra'o, ba Safuria," Iwa'o 
So'aya Lowalangi, si so, ba si no so, ba si 
so andro dania, Fondrege Zabolo. 

9Ya'o, Yohane! Talifusõmi si fao awõmi 
ba wanaogo famakao si falukha dozi 
solo'ð Keriso. Tataha dõdõda ba wamakao 
andro, ya'ita banua tana khõ-Nia. Tetibo'õ 
ndra'o ba Hulo Fatemo, boro me uturiaigõ 
duria soroi Lowalangi, nifa'ema Yesu. 

10 Me luo Zo'aya, Ifatõrõ wa'aurigu Eheha 
Lowalangi, i'anema'õ urongo li sebua — si 
mane li dorofe -- fahuhuo furigu. 

11 Imane, "Sura hadia ni'ilau, ba fa'ohe'õ 
mbuku andro ba mbanua Niha Keriso 

si fitu, ya'ia; Nefeso, Simina, Feregamo, 
Tiatira, Zade, Filadefia, ba La'odikia." 

12 Ba ubali'õ ndra'o furi ba wamaigi 
haniha zi hede andro khõgu. l|'anema'õ 
u'ila fitu ngawua naha wandru — si so 
tumbo -- nifazõkhi moroi ba gana'a. 

13 Ba gotalua naha wandru andro 
musindro samõsa zi hulõ niha. No Ifake 
mbaru sanau si rugi ahe. No Ifake gana'a 
sombalugõ tõtõ'a-Nia. 

14 Afusi mbu-Nia hulõ mbu mbiribiri, si 
mane fa'afusi gafasi. Moholahola hõrõ-Nia 
si mane alitõ; 

1> ahe-Nia no oyo si mane tambaga 
nifahele ba galitõ. Li-Nia si mane 
fe'ugu'ugu nidanõ sebua salawa lulu. 

16 No Igogohe tanga-Nia kambõlõ fitu 
ndrõfi, ba moroi ba mbawa-Nia alua sara 
gari satarõ si faoma bawa. Sikhala-Nia 
mohaga si mane haga luo ba dalu zi 
ma'õkhõ. 

17 Me u'ila la, alau ndra'o fõna-Nia si 
mane si no mate. Ba hiza, Itufa ndra'o 
tanga-Nia kambõlõ, ba humede la, "Bõi 
ata'ufi! Ya'o zi Fõfõna ba Safuria. 

18 Ya'odo zi no auri andrõ! No mate-Do, 
ba faigi, auri Ndra'o irugi zi lõ aetu. Ya'o 

zamatõrõ fa'amate, ba fa'auri niha si no 
mate. 

19Börö da'õ, sura hadia ia ngawalõ 
ni'ilau, hadia ia zi so iada'a, ba hadia ia 
zalua dania. 

20 Da'e geluaha zi no tobini ni'ilau ba 
ndrõfi andro si fitu, si so ba danga-Gu 
kambõlõ, ba ba naha wandru ana'a si fitu 
andro. Dõfi si fitu andro ba ya'ia mala'ika 
mbanua Niha Keriso si fitu, ba naha 
wandru andro si fitu ba banua Niha Keriso 
si fitu andro." 

1"Ba mala'ika mbanua ba Nefeso, 
2 Omane wanura: Da'e goroisa zololohe 
dofi si fitu ba danga-Nia kambolo, ba 
sowaõwaõ ba gotalua naha wandru ana'a 
si fitu andrõ. 

2U'ila hadia nilaumi; abõlõ sibai ami 
wohalõWõ ba ebolo dõdõmi. U'ila wa lõ 
edõna mibe'e dõdõmi ba niha si lõ sõkhi. 
Ba ba niha sanguma'õ sinenge ira, ba 
sindruhunia tenga, no mitandraigõ, ba no 
misõndra wa solau faya ira. 

3 Mitaha dõdõmi ba mitaõgõ wamakao 
bõrõ Ndra'o, ba lõ aetu dõtõnafõmi. 

4 Ba hiza, da'e zi fatuwu Ndra'o ba khõmi: 
Lo sa'ae mi'omasi'õ Ndra'o si mane ba 
mbõrõta. 

> Bõrö da'õ, mitõngõni wa no abakha 
wa'alaumi! Mifalalini gera'erami ba 
horõmi, ba mifalua hadia zi no milau 
ba mbõrõta. Na lõ õ'o'ð da'õ, ba tohare 
Ndra'o, ba utuli'õ naha wandru andro 
khõmi ba nahania. 

6 HeWa'ae si manõ, ba so sambalõ zi sõkhi 
ba khõmi; ya'ia da'õ: No mi'ogorofi wolau 
zolo'õ Nikola'iti andro, ni'ogorofi-Gu gõi. 

7 Haniha zi tola mamondrongo, ba ya 
mube'e ba dõdõnia hadia niWa'õ Geheha 
Lowalangi ba mbanua Niha Keriso andrõ! 
Haniha zi mona, Utehegõ i'a mbua geu 
fangorifi, si tumbu ba Kabu andro khõ 
Lowalangi." 

8"Ba mala'ika mbanua ba Zimina, õmane 
wanura: Da'e goroisa si otarai khõ-Nia, si 
fõfõna ba safuria -- si no mate ba si no 
ifuli auri. 

2 No U'ila ngawalõ gabula dõdõmi; no 
U'ila numana ami -- ba sindruhunia 
no fahõna khõmi! U'ila wa'afõkhõ dodo 
nibõbõgõ khõmi moroi ba zanguma'õ niha 
Yahudi ira, ba sindruhunia sa tenga; ono 
mbanua Gafõkha ira! 

10Bõi mi'ata'ufi wamakao andro si 
gõna ami dania ba zi lõ ara tõ. Hiza, 
ibe'e ba gurunga Osa ami Afõkha ba 


WAHYU 2.11 -15 6 


wanandraigõ ya'ami. Tefakao ami dania 

fulu ngaluo wa'ara. Bõi farði ami khõ-Gu 
irugi wa'amate, ba Ube'e khõmi wa'auri 

sindruhu, takula wemõna. 

11 Haniha zi tola mamondrongo, ya 
mube'e ba dõdõnia hadia niWa'õ Geheha 
Lowalangi ba mbanua Niha Keriso andrõ! 
Haniha zi mõna, tebai manõ i'alani ia 
fa'amate si mendrua andro." 

12"Ba mala'ika mbanua ba Weregamo, 
õmane wanura: Da'e ni'oroi'8 zolohe gari 
satarõ si faoma bawa andro. 

13 U'ila heza so nahau. Ba zi so dadaoma 
Gafõkha andro. LO farõi ami khõ-Gu. Ba 
ginõtõ Atifasi na'i, samaduhu'õ andro 
khõ-Gu si lõ farõi, nibunu ba gotaluami, 
ba naha gangowuloa Gafõkha, ba ginõtõ 
da'õ lõ mi'osilõ'õgõ wa mamati ami 
khõ-Gu. 

14 HeWa'ae si manõ ba so ma'ifu zi lõ 
omasi-Do ba khõmi: Me so ba gotaluami 
zolo'õ famahaõ Mbileamo. Ifahað Bileamo 
Mbalaki ba wondrõnisi niha Gizera'eli ba 
horõ; lafarou wemanga fõfõ go nadu ba 
ba wohorõ. 

15 Si manõ gõi wa so ba gotaluami niha 
solohe famahaõ zolo'õ khõ Nikola'iti. 

16 Bõrð da'õ, mifalalini gera'erami! Ba na 
lõ õlau da'õ, ba ba zi lõ ara tõ so Ndra'o 
dania khõmi ba Usuwõ niha andro faoma 
gari si so ba mbawa-Gu. 

17 Haniha zi tola mamondrongo, ba ya 
itõngõni hadia ia niWa'õ Geheha Lowalangi 
ba mbanua Niha Keriso andro! Ya'ira si 
mona, ba Utehegõ dania la'a mana si 
tobini andrõ, ba latema moroi khõ-Gu 
zamõsana sambua gara safusi. Ba gara 
da'õ tesura sambua dõi si bohou, si lõ i'ila 
haniha ia gõi, baero niha sanema ya'ia.” 

18"Ba mala'ika mbanua ba Diatira, õmane 
wanura: Da'e niWa'õ Nono Lowalangi, si 
holahola hõrõ mane alitõ, ba si so ahe si 
mane tambaga nitunu. 

19 U'ila fefu hadia nilaumi — U'ila 
wa'omasimi -- lõ farõi ami, mohalõWõ 
ami, ba mitaõgõ wamakao. U'ila wa abõlõ 
terou dõdõmi wohalõWõ moroi ba zi 
fõfõna. 

20Ba hiza, da'e zi lõ omasi-Do khõmi: 
No mibe'e dõdõmi khõ Gizebela, ira alawe 
sangumaõ enoni Lowalangi ia. No ato 
genoni-Gu nilimonia ba ifahaõ ba wohorõ 
ba ba wemanga wofo go nibe'e ba nadu. 

21 No Ube'e khõnia ginõtõ ena'ö ifalalini 
gera'erania moroi ba horõnia, ba hiza lõ 
omasi ia ibõhõli wamalua fohorõ andro. 

22 Hiza! U'olobigõ ia tou ba zalo irege 
afõkhõ khõnia. Ba daõ itaõgõ wa'afõkhõ 
sabõlõbõlõ awo niha sohorõni ya'ia andro. 
Fefu da'õ Ufalua iada'e, atõ na labõhõli 
wamalua si lõ sõkhi andro. 

23 Solo'ð ya'ia ba Ubunu gõi, ena'õ oi 
aboto ba dõdõ mbanua Niha Keriso, 
wa Ya'o zangi'ila era'era ba todo niha. 
Fefu ami, Usulõni khõmi molo'õ nilau 
zamõsana. 

24Ba ya'ami tanõ bõ'ð ba Diatira, boi 
mi'o'õ wamahaõ si lo sõkhi andro, ba boi 
mifahaõ ami ba gelemu Zatana andro. 
UWa'õ khõmi wa lõ Unono khõmi noro 
sanambuasi. 

25Ba hiza, na irugi inõtõ we'aso-Gu 
dania, ba boi mifamalõmalõ wolo'õ hadia 
zi no mi'okhõgõ. 

26Haniha zi mõna, ba solo'õ somasi 
dõdõ-Gu irugi zi lõ aetu, Ube'e khõnia 
wa'abõlõ si mane nitema-Gu khõ Nama- 
Gu. Latema wa'abõlõ moroi khõ-Gu ba 
wamatõrõ fefu soi, faoma si'o si'õli, ba ba 
wamufu soi andro si mane bowoa tano. 

27 (2:26) 

28 Latema dania madala moroi khõ-Gu. 

23 Haniha zi tola mamondrongo, ya 
mube'e ba dõdõnia niWa'õ Geheha 
Lowalangi ba mbanua Niha Keriso andro!" 

1"Ba mala'ika mbanua ba Zade, õmane 
wanura: Da'e niWa'õ zokhõ eheha si 

fitu moroi khõ Lowalangi ba dõfi si fitu 
andro. U'ila hadia ia nilaumi. Sauri ami 
laWa'õ, ba hiza no si mate! 

2Bõrõ da'õ, faoso, ba mi'abe'e'õ hadia ia 
zi tosai nasa andro khõmi fatua lõ a'ozu 
wa'amate. Bõrõ me U'ila wa fefu nilaumi, 
sambalõ lõ so'ahonoa fõna Lowalangi. 

3 Bõrð zi manõ mitõrõ tõdõmi hadia 
zi no lafahaõ ami me fõna ba hadia zi 
no mirongo. Mifalua da'õ ba mifalalini 
gera'erami ba horõmi. Na lõ maoso ami, ba 
mõi-Do khõmi si mane na tohare zanagõ; 
ba lõ mi'ila ginõtõ hawa'ara tohare-Do. 

+Ba hiza ba gotaluami ba Zade so õsa 
niha sondrorogõ nukhania ena'õ lõ ta'unõ. 
Fao ira khõ-Gu wofanõ, nukha safusi 
nukhara, me sinangea ira ba da'o. 

> Haniha zi mona, labe'e khõra nukha 
safusi. Lõ Utunu dõira ba Mbuku Niha 
Sauri. Ufaduhu'õ fõna Nama-Gu ba fõna 
mala'ika ngahõnõ wa tana khõ-Gu ira. 

6Haniha zi tola mamondrongo, ba ya 
mube'e ba dõdõnia hadia niWa'õ Geheha 
Lowalangi ba mbanua Niha Keriso andro!" 

7"Ba mala'ika mbanua ba Wiladefia, 
õmane wanura: Da'e ni'oroi'õ Ni'amoni'õ 
ba si duhu andro. Ya'ia zololohe ono kusi 
ni'okhõgõ Dawido; na lbokai, ba samõsa lõ 
si tola mondruhõ, ba na Iduhõ, ba samõsa 
lõ sangila mamokai. 

SU'ila hadia nilaumi. U'ila wa lõ ha'ugagõ 
wa'abõlõmi; no mi'o'õ wamahaõ-Gu ba 
lõ si farõi ami. No Ubokai khõmi sambua 
mbawa ndruhõ, si lõ i'ila iduhõ haniha ia 
gõi. 

9Tõrõ tõdõu da'e: Niha si no tobali 
tana khõ Gafõkha andro, si falimolimo, 
sanguma'õ niha Yahudi ira, ba sindruhunia 
tenga, Ufatenge ira we'amõi mangalulu 
fõnami. Ba la'ila wa U'omasi'õ ami. 

10 Bõrð me no mi'o'õ goroisa-Gu ena'õ 
anau gõlõmi, ba Ulumõ'õ gõi ami moroi ba 
mbawa wamakao sanõrõ ulidanõ ma'afefu. 
Alua da'õ, ba wanandraigõ fefu niha ba 
gulidanõ. 

11 Alio so Ndra'o! Mihaogõ mirorogõ 
hadia ia zi no mi'okhõgõ, ena'õ boi so 
zamõsa zamadõni takula wemõna andro. 

12 Haniha zi mona, Ubali'õ si lalõ yawa ba 
Gosali Lowalangi-Gu, ba lõ sa'ae ahetaheta 
ia ba naha andro. Tõi Lowalangi-Gu, ba tõi 
mbanua Lowalangi-Gu -- Yeruzalema si 
bohou si mõi mitou dania "otarai zorugo, 
i'otarai Lowalangi-Gu -- Usura ba niha 
andro. Si mano gõi dõi-Gu si bohou Usura 
ba niha andro. 

13 Haniha zi tola mamondrongo, ya 
mube'e ba dõdõnia hadia ia niWa'õ Geheha 
Lowalangi ba mbanua Niha Keriso andro!" 

14 "Ba Mala'ika mbanua ba La'odikia, 
õmane wanura: Da'e ni'oroi'õ wondrege 
Zi Yaduhu, Samaduhu'õ si lõ farõi ba 
satulõ, samobõrõö fa'auri ngawalõ hadia ia 
nifazõkhi Lowalangi. 

1> U'ila hadia ia nilaumi; U'ila wa tenga 
sokafu ba tenga gõi saukhu ami. Si lõ tola 
lo fa sambalõtõ! 

16 Ba hiza! Ya'ami no sanakhõnakhõ; 
tenga saukhu, ba tenga gõi sokafu. 

Da'õ mboro wa Utura'o ami moroi ba 
mbawa-Gu. 

17 Muhede ami, 'Kayo ndra'aga ba oi 
tobõnõ; lõ hadia ia so'ambõta ndra'aga.' 
Ba hiza, lõ mi'ila hewisa wa no sebua 
akaola ba sahakhõ dõdõda ami! Si numana 
ami, si lõ nukha, ba sau'a. 


WAHYU 3.18 -4. | 12 
18Bõrõ da'õ U'amenesi ami ena'o mi'êli 
moroi khõ-Gu gana'a, ya'ia da'õ sindruhu 

gana'a, enaõ kayo ami. Mi'õli gõi moroi 
khõ-Gu nukha safusi ena'õ si so nukha 
ami ba tebalugõ mbotomi si lõ balubalu 
ba saila ita. Ba mI'Õli gõi daludalu nigule'õ 
ba hõrõmi ena'õ tola mi'ila niha. 

19 Niha somasi Ndra'o, ya'ira nitegu-Gu 
ami, ba mifalalini gera'erami ba horõmi. 

20 Hiza! No so Ndra'o fõna mbawa ndruhõ 
ba Ubokoboko. Na so niha samondrongo 
li-Gu, ba samokai mbawa ndruhõ, ba 
mõi-Do yomo wamalukhaisi ya'ia; ba 
orudu manga ndra'aga. 

21 Haniha zi mõna, ba Utehegö khõnia 
dumadao ia awõ-Gu ba dadaoma-Gu. Bõrõ 
me Ya'odo samõsa gõi ba no mõna-Do, 
ba iada'e dumadao Ndra'o awo Nama ba 
dadaoma-Nia. 

22 Haniha zi tola mamondrongo, ba 
ya mube'e ba dõdõnia niWwa'õ Geheha 
Lowalangi ba mbanua Niha Keriso andro!" 

l Aefa da'õ ba u'ila zui gangilata. U'ila 

sambua mbawa ndruhõ si no teboka 
ba zorugo. Fanete da'õ terongo nasa li si 
no irai fahuhuo khõgu ba mbõrõta si mane 
li dorofe. Imane li andrõ, "Aine, ae yaWa 

ba da'e. U'ombakha'õ khou hadia zedõna 
alua dania." 

2 l'anema'ð Ifatõrð ndra'o Eheha 
Lowalangi. Aefa da'õ u'ila ba zorugo so 
sambua dadaoma, ba so samõsa zi dadao 
ba da'o. 

3 Humaga zikhala niha andrõ si mane 
feremata yasibi ba feremata aki. No ifasui 
dadaoma andro dumi sola'ala'a si mane 
zamurudi. 

#Ba no te'oli fasui dadaoma andro 
dua wulu a Ofa dadaoma bõ'ð. Ba da'õ 
dumadao dua wulu a Ofa zatua sondrõnia'õ 
sonukha safusi, samake takula ana'a. 

> Moroi ba dadaoma andrõ alua haga 
takile ba alua li fe'ugu'ugu mbanua 
sabõlõbõlõ. Fõna dadaoma andro so fitu 
zulu si holahola; da'õ Geheha Lowalangi 
andrõ si fitu. 

6Tesõndra gõi fõna dadaoma andro zi 
hulõ nasi sõrõmi, ohahau si mane baluri. 
Ba zi fasui dadaoma andro, ero ngai fasui, 
so Ofa nga'eu zaliWaliWa ba dané, no oi 
afõnu hõrõ, he moroi fõna ba si mano gõi 
moroi furi. 

7 SaliWaliWa ba dané si fõfõna ba si mane 
singo. Numero dua hulõ zawi si matua. 

Numero tõlu, sikhalania hulõ zikhala niha. 
Numero õfa, hulõ moyo si hombo. 

8 Dozi saliWaliWa ba dané si õfa nga'eu 
andro, ba a'oi so Ono gafi, ba zi fasui tano 
bakha oi afõnu hõrõ. Bongi ma'okho lõ 
labatobato wanunõ saliWaliWa ba dané 
andro, "Ni'amoni'õ, ni'amoni'õ, ni'amoni'õ 
Zo'aya, Lowalangi Sabõlõ; si so, ba si no 
so, ba si so dania." 

9 Fefu zaliWaliWa ba dané andrõ si 
õfa nga'eu la'anunõisi zinunõ fanuno, 
sumange ba fangandrõö saohagõlö khõ-Nia 
si dadao ba dadaoma andro, sauri si 
lõ mamalõmalö. Ba ba ginõtõ wanunõ 
zaliWaliWa ba dané andro, 

10 salaWwa sondrõnia'õ si dua wulu a Ofa 
andrõ mangalulu ira fõna zi dadao ba 
dadaoma andro, khõ zauri irugi zi lõ aetu. 
Aefa da'o ba latou'õ tou dakulara fõna 
dadaoma andro ba lamane, 

11 "He So'aya, he Lowalangima! Ha Ya'ugo 
manõ zinangea manema fanuno, sumange 
ba fa'abõlõ. Me Ya'ugõ zombõi fefu hadia 
ia, ba bõrõ zomasi dõdõ-U gõi wa tola 
alua, ba auri fefu hadia ia." 

T Aefa da'õ ba u'ila ba danga kambõlõ zi 
dadao ba dadaoma andro, so sambua 
mbuku si mane gõlugõlu garate. Buku 

andro no afõnu sinura fatambatambai. 
Gõlugõlu mbuku andro no mufotandro, 
fitu dandronia. 

2Ba u'ila samõsa mala'ika sabõlõ, si'ao'ao 
si fao fa'ebua li, "Haniha zi nangea 
mamokai tandro andre ba samokai buku 
andre?" 

3 Ba hiza, he ba zorugo, ba he gõi ba 
gulidanõ, ba ma baro dané, samõsa lõ 
tesõndra gõi zi tola mamokai buku andre, 
ba wamaigi Osinia bakha. 

4 Ba mege'ege adõ'udõ'u ndra'odo 
boro me lð hadõi samõsa gõi zinangea 
mamokai buku andro, ba wamaigi Õsinia 
bakha. 

> Ba so samõsa moroi ba zondrõnia'õ 
andro zanguma'õ khõgu, "Boi e'e! Hiza! No 
mona zingo moroi ba soi Yehuda, ma'uwu 
Dawido. Tola la ba wamokai tandro si fitu 
andro ba ba wamokai buku andro." 

6 Aefa da'ö ba u'ila sageu Nono Mbiribiri 
si zizio ba gotalua dadaoma andro, nifasui 
zi ofa nga'eu saliWaliWa ba dané ba fefu 
zalaWa sondrõnia'õ andro. Ono mbiribiri 
andro fa'oroma-Nia hulõ zi no mutaba. 
So fitu dandru ba fitu hõrõ: ya'ia Geheha, 
Lowalangi andro si fitu si no mufatenge ba 
gulidanõ ma'asagõrõ. 

7 Aefa da'õ mõi fõna Nono Mbiribiri 
andrõ, Ihalõ nga'õlu mbuku andrõ moroi 
ba danga kambolo niha si dadao yawa ba 
dadaoma andrõ. 

8 Fatua Ilau zi mand Ono Mbiribiri andro, 
ba latuhi dané si Ofa nga'eu saliwaliwa ba 
dané andro ba si dua wulu a Ofa zalawa 
sondrõnia'õ andro fõna-Nia. Ero samosa 
zalawa sondrõnia'õ andro no lagogohe 
kezafi ba mako ana'a so'õsi kumoyo, ya'ia 
da'o fangandrongandro Mbanua Lowalangi 
andro. 

?La'anunõisi sambua zinuné si bohou: 
"Sinangea Ndra'ugo ba wangai buku andro 
ba ba wamokai tandronia. BOro me no 
mutaba Ndra'ugõ, ba ba wa'amate-Mõ 
andrõ, no Õhõli niha khõ Lowalangi, 
moroi ba ngawalõ mado fefu, ba moroi ba 
ngawalõ li, ba moroi ba ngawalõ soi, ba 
moroi ba ngawalõ niwa fefu. 

10 No Õbali'õ ira sambua soi ere niföfõgõ, 
ena'õ mõi ira enoni Lowalangida, ba 
mamatõrõ ba gulidanð." 

11 Aefa da'õ ba u'ila nasa. Urongo li 
mala'ika sato, ba ngahõngahõnõ ba 
ba zutazuta wa'atora! No musindro ira 
wamasui dadaoma andro ba si Ofa nga'eu 

saliWaliWa ba danõ awõ ndra salawa 
sondrõnia'õ andro. 

12Ba manunõ ira si fao fa'ebua li, "Ono 
Mbiribiri si no mutaba andrõ, no sinangea 
ba wanema famatõrõ, fa'akayo, fa'atuatua 
ba fa'abõlõ; no sinangea nifosumange la, 
nifolakhõmi ba nisunosuno!" 

13 Aefa da'õ ba urongo fefu zaliWaliWa 
ba mbanua si yaWa ba ba gulidanõ, ba 
baro danõ ba ba nasi — amarahutania 
fefu zaliWaliWa ba gõlia ulidanõ andre -- 
manunõŠ, "Ya'ia si dadao yawa ba dadaoma 
andrõ, ba Ono Mbiribiri andrõ, no nisuno 
ba nifosumange awo wa nifolakhõmi ba 
sabõlõ sagoto fa'ara!" 

14 Ba latema li saliwaliWa ba dané andro 
si ofa nga'eu, lamane, "Yaduhu!" Ba 
sondrõinia'õ andro si dua wulu a Ofa latuhi 
danõ ba mangalulu. 

l Me no aefa da'õ ba u'ila Ibokai dandro 
6 si fõfõna Ono Mbiribiri andrõ ba 
gotalua dandro andrõ si fitu. Ba urongo 
sageu ba gotalua zaliWaliWa ba danõ 
andro si Ofa nga'eu sanguma, "Aine!" 
Hulõ we'ugu'ugu mbanua linia. 

2Ba u'ila, oroma sageu kudo safusi. Si 
fakudo yawa khõnia no igogohe sambua 
wana sinali, ba tebe'e khõnia sambua 

dakula. Ba mofanõ ia si mane si mõna si 
mõi mamadõni fa'amõna. 

3 Aefa da'õ Ibokai dandro si dua Ono 
Mbiribiri andro, ba urongo zaliWaliWa ba 
dané andrõ, numero dua, imane, "Aine!" 

+Ba so sageu kudo bõ'ð si mõi baero, 
kudo da'õ no oyo sibai mbunia. Si fakudo 
yawa khõnia ba tebe'e wa'abõlõ ba 
wanayaigõ fa'atulõ ba gulidanõ, ena'õ 
faoma labunu nawõra niha. Ba tebe'e 
khõnia sara wõda sebua. 

> Aefa da'õ Ibokai dandro si têlu Ono 
Mbiribiri andrõ. Ba urongo zaliWaliWa ba 
danõ, numero tõlu, imane, "Aine!" Ba u'ila, 
oroma sageu kudo saitõ, si fakudo yawa 
khõnia no so ba dangania wali'era. 

6Ba urongo zi hulõ li si'ao moroi ba 
gotalua zaliWaliWa ba danõ andro, si 
õfa nga'eu. Imane, "Sadumba fakhe gazi 
ma'õkhõ, ba tõlu dumba rigi gazi ma'õkhõ. 
Ba bõi mifakiko dõla zaitu ba kabu nagu!" 

7 Aefa da'ö Ibokai dandro si õfa Ono 
Mbiribiri andro. Ba urongo zaliWaliWa ba 
dané, nomero Ofa andro, imane, "Aine!" 

8 Ba ufaigi, ba oroma sageu kudo si no 
afusitõ. Ba tõi zi fakudo yawa khõnia 
ba fa'amate. Moroi furi, 1'0'6 ia ba 
wa'ahatõ banua wa'amate. Ba tebe'e khõra 

wamatõrõ zi sambua ni'o'õfa tanõ andre, 
ena'õ tola labubunu ba wasuwõta, ba lofo, 
ba wokho Waba ba ba gurifõ safaito. 

9 Aefa da'õ Ibokai dandro si lima Ono 
Mbiribiri andro. Ba u'ila barð naha wame'e 
sumange andro so noso niha si no mate 
nibunu, bêra me lð farõi ira ba wanuriaigõ 
turia soroi Lowalangi. 

10 Ba mu'ao ira ebua li, "He So'aya Sabõlõ, 
ni'amoni'õ ba sindruhu! Hawa'ara tõ nasa 
awena ÕÖfatõrõ huku ba zowanua ba 
gulidanõ, ba Õhuku ira me no labunuga?" 

11 Aefa da'õ ba tedozigõ ira wame'e baru 
safusi. Ba laWa'õ khõra akha molombase 
ira ma'ifu tõ, irege no mo'ahonoa wa'ato 
nawõra si faoma ohitõ dodo khõ-U ba 
talifusõra nibunu dania si mane ya'ira. 

12 Aefa da'õ ba u'ila Ibokai dandro si õnõ 
andro Ono Mbiribiri. Ba alua ndruru danõ 
sabõlõbõl8. Tobali aitõ luo si mane nukha 
saitõ si lõ sõkhi, tobali oyo mbawa si mane 
do. 

13 Ba adorudoru ba dané ndrõöfi moroi 
ba mbanua si yaWa si mane bua ara 
sataha sadudu moroi ba dõlania ba ginõtõ 
ifadõgõ angi sabolobolo. 

14Ba ataya mbanua si yaWa si mane 
karate nifagaõlõ ba fefu hili ba awu'a 
moroi ba nahiara. 

15Ba razo ba gulidanõ, ira sagalawa 
fetaro, bohalima zaradadu, so'ana'a, ba 
niha sabõlõ, ba niha bõ'ð fefu, he sawuyu 
ba he niha si no mu'efa'õ, labini'õ ira fefu 
ba dõgi, ba baro gara. 

16 Ba mu'ao ira, ba hili awõ ba gara andro, 
lamane, "Milangõgõ ndra'aga! Balugõ 
ndra'aga moroi ba duduma hõrõö zi dadao 
yawa ba dadaoma andro, ba moroi ba 
wõnu Nono Mbiribiri andro! 

17 Luo sebua andrõ no so, iada'e 
laduwagõ wõnura, ba samõsa lõ niha si 
tola fataha fõnara!" 

l Aefa da'õ, ba u'ila daõfa mala'ika si 
/ zizio ba zi Ofa fatalinga dané. Ya'ira 
zanaha angi andro si ofa ba gulidanõ, 
ena'õ boi so nangi sanõrõ tanõ, ba ma ba 
nasi ba ma ba dõla geu fefu. 

2 Aefa da'ð ba u'ila samõsa mala'ika bö'õ 
moroi ba gatumbukha luo. No i'ohe dandro 
soroi Lowalangi sauri. Ba mu'ao mala'ika 
andrõ ebua linia ba wogaoni mala'ika 
si daõfa andro si no manõndra fa'abõlõ 
moroi khõ Lowalangi ba wamakiko tanõ 
ba asi. 

3 Imane mala'ika andro, "Bõi ua mifakiko 
dané, ba ma asi, ba he gõi eu fefu na 
lõ nasa mufotandro gangango genoni 
Lowalangi andro." 

#Ba la'ombakha'õ khõgu wa fa'ato 
nifotandro angangora andrõ soroi 
Lowalangi, ba otu a Ofa wulu a Ofa 
ngahõnõ niha. Tehalõ niha andrõ moroi 
ba zi felendrua mado soi Gizera'eli; 

> ero sambua mado ba felendrua 
ngahõnõ. Ya'ira moroi ba mado Yehuda, 
Rubeno, Gado, 

6 Aseri, Nafetali, Manase, 

7 Simeoni, Lewi, Isasari, 

8Sebuloni, Yosefo, ba Beniami. 

2Ba aefa da'õ ba u'ila nasa, hiza oroma 
niha sato sibai si tebai mu'erai -- samõsa 
lõ hadõi gõi si tola mangerai fa'atora! 
Ya'ira no niha moroi ba ngawalõ soi, mado, 
iwa, ba ngawalõ li. No la'onukha mbaru 
sanau safusi ba no la'ohe tanga mbulu 
nohi, ba niha sato andrõ no sumindro fõna 
dadaoma andro ba fõna Nono Mbiribiri 
andro. 

10 Ba mu'ao ira, ebua lira, lamane, 
"Fangorifida moroi khõ Lowalangi, si 
dadao ba dadaoma andro, ba moroi khõ 
Nono Mbiribiri andro!" 

11 Ba fefu mala'ika no sumindro ba 
no lafasui dadaoma andrõ, ba salaWa 
sondrõnia'õ andro awo zaliWaliWa ba 
dané andro si Ofa nga'eu. Ba latuhi 
dané lafalõgu tou ira mala'ika andro ba 
wangalulu khõ Lowalangi. 

12 Mu'ao ira, "Yaduhu! Lowalangida ba 
no Lowalangi nisuno, nifolakhõmi ba 
satuatua. Ya'ia Lowalangi sinangea nifõnui 
fangandrõ saohagõlõ ba famosumange. 
Ya'ia Lowalangi samatõrõ ba sabõlõ 
sagõtõ fa'ara! Yaduhu." 

13 Ba samõsa moroi ba zondrönia'õ andro 
zanofu khõgu, "Niha sobaru sanau safusi 
andre, haniha ira ba heza la'otarai?" 

14 Ba utema li, "LO u'ila Tuha. Tuha 
samõsa zangila." Ba Iwa'o khõgu, "Da'e 
niha si no te'orifi sanõrõ famakao 
sabõlõbõlõ. Ya'ira zi no manasai barura ba 
sangafusi'õ ba ndro Nono Mbiribiri andro. 

15 Da'õ mbõrõ wa sumindro ira fõna 
dadaoma Lowalangi, ba mangandrõ khõ- 
Nia bongi ma'õkhõ ba nomo Lowalangi 
ni'amoni'õ. Ba Ya'ia si dadao yawa ba 
dadaoma andro so la dania khõra ba 
wolumõ'õ ya'ira. 

1616 sa'ae dania olofo ba lõ owökhi 
dõdõra; sino ba fa'aukhu hadia ia lõ sa'ae 
dania ikhozi ira, 

17 bõrõ me Ono Mbiribiri si dadao 
ba gotalua dadaoma andro zokubaloi 
va'ia. Ifasao dania ira ba gumbu nidanõ 
fangorifi. Ba Lowalangi dania zolosi fefu 
tawa hõrõ ba hõrõra."” 

TMe Ibokai dandro si fitu Ono Mbiribiri 
8 andro, tobali ahono zorugo so 
matonga za wa'ara. 

? Ba u'ila mala'ika andro si dafitu si zizio 
fõna Lowalangi, ba tebe'e khõra fitu rozi 
dorofe. 

3 Ba tohare samõsa mala'ika bõ'ð solohe 
sambua mako, ba wanunu kumõyõ, ana'a, 
ba muzizio ia fõna meza wame'e sumange. 
Ba no tebe'e khõnia gumõyõ soya sibai 
ba wonõnõ fangandrõ Mbanua Lowalangi 
fefu ba nibe'e sumange ba naha wame'e 
sumange ana'a si so fõna dadaoma andro. 

“Fao awõ wangandrõ Mbanua Lowalangi 
fefu, simbo gumõyõ si holahola andro 
numalõ miyaWa moroi ba danga mala'ika 
si zizio fõna Lowalangi andro. 

> Aefa da'õ ihalõ mako wanunu kumõyõ 
mala'ika andro, ifo'õsi alitõ moroi ba naha 
wame'e sumange, aefa da'õ itibo'õ ba 

gulidano. Ba so we'ugu'ugu mbanua ba 
gari mbanua ba so ndruru dané. 

6 Me no aefa da'õ, ba dafitu mala'ika si 
no mololohe fitu dorofe, si no mama'anõ 
ba wamoli. 

”Ifoli dorofenia mala'ika si fõfõna, ba 
ilabu teu kara ba alitõ si faruka do, aekhu 
ba gulidanõ. Ba sambua ni'otõlu akhozi 
gulidanõ; si mano gõi sambua ni'otõlu 
moroi ba dõla geu fefu akhozi, ba du'u 
sauri fefu ba akhožzi. 

8 Aefa da'õ ifoli dorofenia mala'ika si dua, 
ba tetibo'õ ba nasi zi hulõ hili sebua si 
holahola. Ba sambua ni'otõlu nasi tobali 
do, 

2ba mate zi sambua ni'otõlu moroi ba 
zaliWaliWa fefu si so noso ba nasi; si manõ 
gõi wa tekiko zi sambua ni'otõlu kõfa. 

10 Aefa da'õ ifoli dorofenia mala'ika si 
tolu, ba aekhu moroi ba mbanua si yawa 
sambua ndrõfi sebua, si holahola si mane 
sulu, ba gõna zi sambua ni'otõlu nungo 
nidanõ ba umbu nidanõ. 

11 (Tõi ndrõfi andro ba "Safeto".) Ba tobali 
afeto zi sambua ni'otõlu nidanõ, ba ato 
niha si mate bõrõ wamadu idanõ safeto 
andro. 

12 Aefa da'õ ifoli dorofenia mala'ika si 
õfa. Ba tebõzi si sambua ni'otõlu luo, ba 
si sambua ni'otõlu mbaWa, ba si sambua 
ni'otõlu ndrõfi irege taya zi sambua 
ni'otõlu hagara. Sambua ni'otõlu gõi zi 
ma'õkhõ lõ haga ba si mano gõi zi sambua 
ni'otõlu si bongi. 

13 Aefa da'õ, u'ila ba urongo sambua 
moyo si hombo ba dalu mbanua, imane, 
"Alai! Alai! Alai niha fefu sowanua ba 
gulidanõ na terongo lafoli dorofera dania 
mala'ika si datõlu andro tano bõ'ð!" 

T[foli dorofenia mala'ika si lima, ba 
9 u'ila sambua ndrofi satoru moroi ba 
mbanua si yawa ba gulidano. Ba tebe'e 
ba ndrofi andro nono kusi mbawa dano 
wa'amate. 

2 Ba ibokai dõfi mbawa dané wa'amate 
andro, ba mdi baero zimbo moroi bakha 
hulo zimbo mbaho geu sebua. Ba tobali 
ogõmi luo ba talu mbanua ba zimbo soroi 
mbawa danõ wa'amate andrõ. 

3Ba moroi bakha ba zimbo andrõ mõi 
baero damo ba gulidanõ. Ba tebe'e 
wa'abõlõ ba damo andro si mane fa'abõlõ 
nibe'e ba dongo. 

4 Ba latenaWa ira wamakiko du'u, ba ma 
tõla geu, ba ma ngawalõ zinanõ bõ'ð. Awai 

zi tola lasuwo ha niha si lõ hadõi tandro 
soroi Lowalangi ba gangangora. 

>Ba lõ tetehegõ ba damo wamunu niha 
andrõ, ha lafakao manõ ira lima waWa 
wa'ara. Fa'afõkhõ ni'a'asogõ damo andro 
no timba wa'afõkhõ ni'a'asogõ duo dongo. 

6Sagõtõ zi lima wawa wa'ara andro, 
la'alui lala ena'õ mate ira, ba lõ i'ila mate 
ira. Omasi mate ira ba itugu arõu khõra 
wa'amate. 

7 Ba fa'oromania damo andro hulõ kudo 
si no mama'anõ ba wanuwo. Ba hõgõra so 
zi hulõ dakula ana'a. Bawara hulõ mbawa 
niha. 

8 Bura hulõ mbu ndra alawe, ifõra hulo 
nifõ zingo. 

°Tõtõ'ara ba no ibalugé si hulõ mbaru 
si'õli. Li gafira ba hulõ li ruru gureta kudo 
soya si mandruo ba wanuwo. 

10 Ba mo'i'o ira motuo hulõ gi'o ba tuo 
dongo. Ba ba gi'ora andro so wa'abõlõra 
ba wamakao niha si lima wawa wa'ara. 

11 Ba so razora samatõrõ ya'ira, ba 
razo andro ya'ia mala'ika mbawa danõ 
wa'amate andro. Tõinia ba li Heberai'o 
va'ia Abadono; ba li Yunani ya'ia Afolio 
(eluahania "Samakiko"). 

12 Fa'afõkhõ zi fõfõna andro no numalõ. 
Ba aefa da'õ so dombua tõ nasa wa'afõkhõ 
si lõ tola lõ alua. 

13 Ba aefa da'õ ifoli dorofenia mala'ika si 
ono. Ba urongo li si otarai zi Ofa fatalinga 
naha wame'e sumange ana'a andro, si so 
fõna Lowalangi. 

14 Imane li andro ba mala'ika numero 
ono, "Efa'õ mala'ika si daõfa andro nibõbõ 
ba Nungo Nidanõ Eferata!" 

15 Ba te'efa'õ mala'ika si daõfa andro. Ba 
no tefa'anõ ira ba gamaudu za, ngaluo, 
bawa ba dõfi andrõ ba wamunu si sambua 
ni'otõlu niha fefu. 

16 Ba te'ombakha'õ khõgu wa fa'ato 
zanuwõ si fakudo andro ba dua ngaotu 
juta. 

17 Ba bakha ba gangilata, u'ila kudo andro 
awo zi fakudo yawa khõnia. Si fakudo 
yawa khõnia no mamake baru si'õli soyo 
si hulõ holahola galitõ, ba sobalau si hulõ 
gara nila, ba sa'usõ hulõ mbalera. Ba hõgõ 
kudo andro hulõ hõgõ zingo, ba moroi 
ba mbawania mõi baero galitõ, simbo ba 
balera. 

18 Ba tebunu zi sambua ni'otõlu niha ba 
wamakao si tõlu balõ andrõ; ya'ia galitõ, 


WAHYU 9.19 - 10.3 26 


simbo, ba balera si otarai mbawa kudo 
andro. 

19Fa'abölõ kudo andro so ba mbawara ba 
so gõi ba gi'ora. l'ora hulõ gulo, mohogo. 
Ba faoma i'ora andro, lafakao niha. 

20 Ba si tosai niha si lõ mubunu ba 
ngawalo wamakao andro, ba lõ lafalalini 
gera'erara moroi ba ngawalõ zi no 
lafazõkhi samõsa. Lo, labõhõli wangalulu 
ba mbekhu, ba ba nadu ana'a, firõ, 
tambaga, kara ba eu si lõ mangila niha, 
ba si lõ mamondrongo li niha, ba ma si lõ 
mangila mowaõwaõ. 

21Ba lõ gõi lafalalini gera'erara moroi 
ba wamunu niha, moroi ba wakelemusa, 
moroi ba wohorõhorõ ba moroi ba 
wanagõnagõ. 

I Ba u'ila samõsa mala'ika bõ'ð 

| 0 sabõlõ si mõi mitou moroi ba 
zorugo. No i'olohuni ia lawuo, ba no ifali 
hõgõnia dumi. Bawania humaga hulõ luo, 
ba ahenia no hulõ gehomo alitõ. 

2Ba so ba dangania nga'õlu zura side'ide 
si no teboka. Ahenia kambõlõ ihundragõ 
nasi, ba ahenia kabera ihundragõ danõ. 

3Ba mu'ao ia si fao fa'ebua li hulõ zingo 
si'ao. Me no aefa mu'ao mala'ika andro, ba 
latema li fe'ugu'ugu mbanua andro si fitu. 

4Fa muhede sibai we'ugu'ugu mbanua 
andrõ si fitu, ba omasido usura, ba urongo 
li moroi ba mbanua si yawa sanguma'õ, 
"Bini'õ hadia ia niWa'õ we'ugu'ugu mbanua 
andro si fitu; boi sura ia!" 

> Ba mala'ika ni'ilagu andrõ sohundragõ 
asi ba tanõ, ifazaWa dangania kambõlõ 
ituturu mbanua si yawa. 

6Ba fahõlu ia ba dõi Lowalangi sauri 
si rugi zi lõ aetu, sombõi banua si 
yawa awo dané ba asi awo nõsinia fefu. 
Imane mala'ika andro, "LO sa'ae madou'õ 
ginõtõnia! 

7 Na ifoli dorofenia mala'ika numero 
fitu andrõ, ba Ifalua nikhoi dõdõ-Nia si 
tobini andrõ Lowalangi, si mane si no 
'ombakha'õ khõra sawuyu-Nia, ya'ia ndra 
sama'ele'õ.” 

8 Aefa da'd ba li si no muhede khõgu 
moroi ba zorugo andro, ifuli zui humede 
khõgu, imane, "Ae halõ nga'õlu zura si no 
teboka ba danga mala'ika sohundragõ asi 
ba tanõ andro." 

9 Ba mõido khõ mala'ika andro ba u'andrõ 
ena'õ ibe'e khõgu nga'õlu zura side'ide 
andro. Imane, "Halo, ba a da'e. Tobali 
afeto dania ia bakha ba dalumõ, ba ami ia 
ba mbawau si mane We Wani." 

10 Ba uhalõ nga'êlu zura side'ide andro 
moroi ba dangania ba u'a. Ba mbawagu 
hulõ We Wani, ba me no aefa utõlõ ia, ba 
tobali afeto ia bakha ba dalugu. 

11 Aefa da'õ ba lawa'õ khõgu, "Ombakha'õ 
samuza tõ zui duria Lowalangi sanandrõsa 
ba ngawalõ soi, negara, li, ba khõ ndra 
razo." 

1 Me no aefa da'õ ba labe'e khõgu 

| | sandroto geu si hulo zi'o ni'oguna'o 
fanu'a, ba lamane khogu, "Ae su'a Nomo 
Lowalangi andro awo naha wame'e 
sumange. Ba erai ha'wa'ato niha sangalulu. 

2Ba bõi su'a golayama tand baero Nomo 
Lowalangi andrõ, bõrõ me no mube'e 
da'õ ba niha si lõ saboto ba dodo So'aya. 
Lahundrahundra dania mbanua ni'amoni'õ 
andro ofa wulu a rua wawa wa'ara. 

3 Ba Ufatenge dania darua zamaduhu'õ 
andro khõ-Gu samake nukha ba wa'abu 
dodo, ba la'ombakha'õ dania duria 
Lowalangi andrõ saribu a dua ngaotu a 
ono ngafulu ngaluo wa'ara." 

*Dombua zamaduhu'ö andro no si dua 
nga'eu dõla zaitu ba si dua rozi ahe 
wandru si so fõna Zo'aya Õlia ulidanõ. 

> Na so niha sanandraigõ wamalua si lõ 
sõkhi khõra, ba moroi ba mbawara mõi 


WAHYU 11.6-10 31 


baero galitõ samakiko si fa'udu khõra. Ba 
wolau si mané, dozi niha somasi mamakao 
ya'ira tebunu dania. 

6So khõra wa'abõlõ ba wondruhõ banua 
si yawa ena'õ boi aekhu ba danõ deu 
sagõtõ fangombakha'õra turia soroi 
Lowalangi andro. So gõi khõra wa'abõlõ 
ba nungo nidanõ fefu, ba wombali'õ do 
nidanõ. Ba so gõi khõra wa'abõlõ ba 
wamõzi ulidanõ ba ngawalõ wamakao 
fefu, gofu hawa'ara zomasi ira lafalua. 

7Ba me awai la'ombakha'õ duria andro 
khõra, ba urifõ si mõi baero moroi ba 
mbawa dané fa'amate andro zolaWa ya'ira. 
Ba mona dania ia awo wa ibunu ira. 

8Ba amatelara dania ba tosake ba lala 
sebua ba mbanua sebua, ba niforõfa 
So'aya ya'ita. Tõi mbanua andro ya'ia 
Zodoma ba ma Miserai. 

9Ba la'ila dania mbotora andro niha 
moroi ba soi fefu, iwa, li, ba mado fefu, 
tolu ngaluo a matonga wa'ara, ba lõ 
latehegõ niko'o mbotora andro. 

10 Ba omuso dõdõ dania zowanua ba 
gulidanõ ba wa'amate zamaduhu'õ andrõ 
si darua. La'owuawua'õ dõdõra ba faoma 
lafa'ohe'õ khõ nawõra, bõrõ me sama'ele'õ 

andro si darua no oya la'a'asogõ wamakao 
ba niha gulidanõ fefu. 

11 Me no aefa zi têlu ngaluo a matonga, 
ba tohare hanuhanu sauri soroi Lowalangi 
ba mõi bakha ba zama'ele'õ andro si 
darua. Ba maoso ira muzizio, irege fefu 
niha sangi'ila ya'ira ata'u sibai. 

12 Aefa da'õ ba larongo li ira sama'ele'õ 
andrõ si darua sogaoni ya'ira moroi ba 
zorugo, "M'aine yawa ba da'e!" Ba fõna 
hõrõ zi fa'udu khõra andro, mõi ira yawa 
ba zorugo, ibalugõ ira lawuo. 

13 Ba ginõtö da'õ alua ndruru dané 
sabõlõbõlõ. Sambua ni'ofulu moroi ba 
mbanua andro adudu, ba fitu ngahõnõ 
niha si mate boro ndruru danõ andro. Ba 
niha tano bõ'õnia ba ata'u sibai, ba awena 
lasuno wa'ebua Lowalangi ba zorugo. 

14 Ba fa'afõkhõ si dua andro no numalõ. 
Ba hiza! Fa'afõkhõ si têlu andro lõ ara tõ 
tohare. 

15 Aefa da'õ ifoli dorofenia mala'ika si 
fitu, ba terongo li sabõlõbõlõ sibai ba 
zorugo, imane, "Fa'abõlõ ba wamatõrõ 
ulidanõ iada'e no so ba danga Zo'aya ya'ita 
ba Razo Sangorifi si no Ifabu'u. Mamatõrõ 
dania la sagõtö fa'ara!" 

16 Ba sondrõnia'õ andro si dua wulu 
a Ofa si dadao ba dadaomara fõna 
Lowalangi, latuhi dané ba lafalõgu tou ira 
ba wangalulu khõ Lowalangi. 

17 Lamane, "So'aya, Lowalangi Sabõlõ, 
si so, ba si no so! Ma'andrõ saohagõlõ 
khõ-U me no Ö'oguna'õ wa'abölõ-Mõ 
andrõ sebua, ba no Õbõrõtaigö wamatörö! 

18 Aukhu dodo zi lõ mangila So'aya, börö 
me no irugi inõtõönia Õfalua wõnu-Mõ, 
ba no inõtönia gõi Õfalua wanguhuku ba 
niha si no mate. Da'e ginõtõnia ba wame'e 
boli golo khõndra sawuyu-Mõ andro, ira 
sama'ele'õ, awo ba mbanua-U andro, 
va'ia niha sangalulu khõ-U fefu, sebua ba 
he side'ide. Da'e ginõtõnia ba wamakiko 
va'ira samakiko ulidanõ!" 

19Ba tebokai Nomo Lowalangi ba zorugo, 
ba oroma Dawõla Gamabu'ula Li andro. 
Ba alua gari mbanua si fafalifali ba li 
we'ugu'ugu mbanua, so'agau'agau awo 
ndruru danõ ba teu kara sabõlõbõlõ. 

I Ba oroma ba mbanua si yawa 

| 2 dandra saholiholi dodo ba sebua. 
Samosa ndra alawe sangonukha luo, no 
muzizio yawa ba mbawa. Ba hõgõnia so 
sambua mbala hogo ya'ia dofi si felendrua 
andro. 

2Ba no manabina ndra alawe andrõ, 
ba me no irugi inõtõnia wadono, ba 
mangarõngarõ ia wa'afõkhõ. 

3Ba oroma gõi ba mbanua si yawa 
sambua dandra bõ'ð sahõlihõli dodo. So 
sageu naga soyo sebua sibai, fitu hõgõ 
ba fulu rozi dandru. Ba dozi hõgõ ba oi 
motakula. 

4Ba faoma i'onia ibõzini zi sambua 
ni'otõlu ndrõfi ba mbanua si yawa, itibo'õ 
tou ba gulidanõ. Ba no sumindro naga 
andro fõna ndra alawe sadono andro, 
ohitõ dõdõnia ba wanSlõ ono andro, na 
i'anemai'ð tumbu. 

> Ba madono ndra alawe andrõ ono 
matua, samatoro fefu soi faoma si'o si'õli. 
Ba tefadõni nono moroi ba ndra alawe 
andrõ, ba te'ohe khõ Lowalangi fõna 
dadaoma-Nia. 

6 Ba moloi ndra alawe andro isaWa dané 
si mate, ba naha si no Ihonago Lowalangi 
khõnia. Ba naha da'õ terorogõ dania ia 
saribu a dua ngaotu a õnõ ngafulu ngaluo 
wa-ara. 

7Ba alua wanuwõ ba zorugo. Mikhaeli 
fao awo mala'ikania fasuwõ ba wolaWa 
naga andro. Ba naga andro gõi latolo ia ira 
mala'ikania, ba wolawa Mikhaeli. 

8Ba te'alani naga andro. Ya'ia awo 
mala'ikania lõ tetehegõ sa'ae torõi ba 
Zorugo. 

9 Ba tetibo'õ baero naga sebua andro! 
Ya'ia gulõ satua andrõ sotõi Afõkha 
ba Satana, solimo niha ba gulidanõ 
ma'asagõrõ. Ba tetibo'õ ia ba gulidanõ fao 
awo mala'ikania fefu. 

10Ba urongo li sebua ba zorugo 
sangumaõ, "lada'e ginõtõnia l'orifi 
mbanua-Nia Lowalangi! lada'e no 
Iforoma'õ wa'abõlõ-Nia Lowalangi si mane 
Razo! lada'e Razo Sangorifi, si no tefabu'u 
andro no Iforoma'õ wa'abõlõ-Nia! Boro 
me so'angadugõ ira talifusõda andro fõna 
Lowalangi bongi ma'8khõ, no tetibo'õ 
baero moroi ba zorugo. 

11 Ba no la'alani ia ira talifusõda ba 
ndro Nono Mbiribiri andrõ, ba taroma 
li sindruhu si otarai Lowalangi andro 
ni'ombakha'õra. Ba aoha gõlõra wanehegõ 
nosora irugi wa'amate. 

12Börö da'õ, ya owuawua dodo zorugo 
awo zi so khõnia fefu! Ba si tekiko 
gulidanõ awo nasi, bõrõ me no mõi tou 
Gafõkha khõmi ba wa'ebua wõnunia, me 
no i'ila wa ha tõ ma'ifu sa'ae ginõtõnia." 

13 Ba me i'ila naga andro wa no tetibo'õ 
ia ba gulidanõ, ibõrõgõ wolohi ira alawe si 
no mangadonogõ ono matua andro. 

14 Ba tebe'e ba ndra alawe andrõ dombua 
gafi moyo sebua, ena'õ muhombo ia ba 
nahania ba dané si mate, ba da'õ terorogõ 
dania ia têlu fakhe a matonga, aefa ia 
moroi ba wolohi naga andro. 

15Ba iduwagõ naga andro moroi ba 
mbawania nidanõ sabõlõbõlõ sibai 
ba gamaudu ndra alawe andrõ, ba 
wangahanigõ ya'ia. 

16 Ba itolo ndra alawe andro tanõ; ibokai 
mbawania ba wanŠlõ idanõ si mõi baero 
moroi ba mbawa naga andrõ. 

17 Ba mofõnu sibai naga ba ndra alawe 
andro, irege mofanõ ia ba wanuwõ nga'õtõ 
bö'õ ndra alawe andro, ya'ia fefu niha 
solo'õ amakhoita Lowalangi, ba si lõ farõi 
ba duria sindruhu andrõ soroi Lowalangi, 
nifaduhu'õ Yesu. 

1 (12-18) Ba muzizio naga andro 

| 3 ba zinga nasi. (13-1) Aefa da'õ u'ila 
sageu gurifõ si moi yawa moroi ba nasi. 
Fulu rozi dandru ba fitu hõgõ. Ba ero 
sara dandrunia andro so sambua dakula, 
ba ero sambua hõgõnia andro no tesura 
sambua dõi fango'aya Lowalangi. 

2Ba urifõ ni'ilagu andro ba no hulõ 
harimo, ba ahenia hulõ gahe mberua, ba 
bawania hulõ mbawa zingo. Ba aefa da'õ 
ibe'e khõnia wa'abe'enia naga andro, ba 
dadaomania, ba fa'abõlõnia. 

3 Ba sambua moroi ba gotalua zi fitu hõgõ 
andro hulõ no mesokho sabšõlõbõlõ, ba 
no dõhõ zokho da'o. Ba oi ahõlihõli dodo 
niha gulidanõ fefu solo'õ urifõ andro. 

“Ba mangalulu ira ba naga andro bõrõ 
me no ibe'e wa'abõlõnia ba gurifõ andro. 
Ba mangalulu gõi ira ba gurifõ andro. 
Lamane, "LO hadõi si fagõlõ ba gurifõ 
andre! LO hadõi si tola fasuwõ wolaWa 
va'ia!" 

> Ba tetehegõ ba gurifõ andrõ wanguma'õ 
ngawalõ wayaWasa ba fango'aya 
Lowalangi. Batetehegõ khõnia wamatõrõ 
õfa wulu a rua waWa wa'ara. 

6Ibõrõgõ wango'aya Lowalangi, ba tõi 
Lowalangi. Si mano gõi naha Lowalangi, 
ba fefu zi so ba zorugo gõi oi i'o'aya. 

7 Ba tetehegõ gõi khõnia wolaWa banua 
Lowalangi awõ wangalani ya'ira. Ba tebe'e 
khõnia wamatõrõö fefu ngawalõ niwa, 
mado, li, ba soi. 

8 Ba mangalulu dania ba gurifö andro 
niha sauri fefu ba gulidanõ, baero niha si 

no musura tõi fõna wombõi ulidané, ba 
mbuku niha sauri khõ Nono Mbiribiri si no 
mutaba. 

9Bõrõ da'õ, na tola mifondrondrongo, ba 
mifondrondrongo duria andre: 

10"Niha sedõna lakuru, lõ tola lõ lakuru 
dania. Ba niha sedõna labunu faoma fõda, 
lõ tola lõ labunu faoma fõda dania. Da'õ 
mboro wa sõkhi na so wanaha todo ba fa 
lõ farõi ba mbanua Lowalangi andro." 

11 Ba u'ila sageu gurifõ tanõ bõ'ð si mõi 
yawa moroi ba danõ. Dua rozi dandrunia 
si mane tandru nono mbiribiri. Linia si 
mane li naga. 

12 l'oguna'ð wa'abõlõ gurifõ si fõfõna 
andro ba zanehe urifõ andro. Ba ifatõrõ 
gulidanõ awo zi so khõnia fefu ba 
wangalulu khõ gurifõ si fõfõna andro, si 
no dõhõ sokho. 

13 Urifõ numero dua andre i'a'asogõ 
dandra sebua. Ba zanehe niha fefu ibe'e 
aekhu tou galitõ ba danõ moroi ba 
mbanua si yaWa. 

14 Oi ilimo niha sauri fefu ba gulidanõ 
faoma ngawalõ dandra nifazõkhinia 
fõna gurifõ si fõfõna andro. Ba i'o'ou 
ira fefu ba wamazõkhi sambua nadu ba 

wamosumange urifõ sesokho andro ba 
mbawa wõda, ba si no auri. 

15Ba tetehegõ ba gurifõ numero dua 
andre wamonoso nadu andro, irege tola 
muhede awo wa ibunu fefu niha si lõ 
omasi mangalulu khõnia. 

16 Niha fefu, sebua awo zide'ide, so ana'a 
ba si numana, sawuyu ba ma niha si no 
mu'efa'õ sawuyu, ifaso urifõ andro ba 
wanema tandra ba dangara kambõlõ ba 
ma ba gangangora. 

17 Samõsa lõ hadõi si tola mowõli ma 
mamawa hadia ia, na lõ khõnia tandra 
andro, ya'ia dõi gurifõ andro, ba ma 
numero samaduhu'õ tõi andro. 

18Ba da'e moguna so wa'atuatua. Niha 
satuatua ba tola i'erai geluaha numero 
gurifõ andro, bõrõ me numero andro no 
tõi zi samõsa niha. Numeronia ya'ia da'õ 
666. 

l Aefa da'õ ba u'ila! Hiza Nono 

| 4 Mbiribiri andro no zumizio ba Hili 
Ziona. Ba otu a Ofa wulu a Ofa ngahono 
nawonia. Si no musura ba gangango 
tõi-Nia ba toi Namania. 

? Ba urongo li moroi ba mbanua si 
yawa sigosogoso hulo li nidano sebua 
salawa lulu ba hulo we'ugu'ugu mbanua 

sabõlõbõlõ. Fa'aterongo li andro hulõ 
li ngawalõ zoli moroi ba zolau biola na 
idekha kezafi si so ba dangania. 

3 Ba fõna dadaoma andrõ, ba saliWaliWwa 
ba dané si ofa nga'eu awo ndra sondrõnia'õ 
si fasui dadaoma andrõ, ba niha si otu a 
ofa wulu a Ofa ngahõnõ wa'ato, la'anunõisi 
sambua zinunõ si bohou. Ba samõsa gõi lõ 
si tola mangila sinunõ andro baero niha si 
otu a Ofa wulu a Ofa ngahõnõ fa'ato. Ya'ira 
niha si no mu'efa'õ moroi ba gulidanõ. 

#Ya'ira no niha si lõ si fabaya hadia ia, 
boro me lõ sorudu ira ba ndra alawe; no 
ohauhau ira hulõ nono alawe. Ba ya'ira 
zolo'õ Ono Mbiribiri andro gofu heza 
manõ mõi la. Ba gotalua soi niha fefu, 
va'ira niha si no mu'efa'õ nibe'e sumange 
si fõfõna khõ Lowalangi ba khõ Nono 
Mbiribiri andro. 

>Lõ irai molau faya ira ba ma'ifu gõi lõ 
hadõi sinegu khõra. 

6Ba u'ila mala'ika tana bö'õ si hombo 
ba dalu mbanua si yawa. l'ohe duria 
sanandrõsa ba duria Somuso Dodo si lõ 
tebulõ nifa'ema ba niha ba gulidanõ; ba 
ngawalõ soi fefu, banua, li, ba negara. 

7Ba muhede mala'ika andro ebua linia, 
"Mi'ata'ufi Lowalangi, ba misuno wa'ebua- 

Nia! Bord me no irugi inõtõ khõ Lowalangi 
ba wanguhuku niha. Mi'angalulu khõ-Nia 
khõ zombõi banua si yawa, ulidanõ, asi ba 
umbu nidanõ ma'afefu!" 

8Ba mala'ika numero dua andro i'o'ö 
mala'ika si fõfõna fao wa iWa'õ, "No adudu! 
No adudu mbanua Mbabilonia andro! Si 
no mombali'õ mabu agu fefu soi — ya'ia 
nagu wohorõnia andro!" 

?Samõsa mala'ika numero têlu solo'õ 
mala'ika si darua andrõ, fao wa iWa'õ ebua 
linia, "Niha sangalulu ba gurifõ andro awo 
ba nadunia, ba si so tandra gurifõ andro 
ba gangangonia ba ma ba dangania, 

10 ibadu dania nagu Lowalangi niha da'õ, 
ya'ia nagu wõnu-Nia si no Ifazokhi bakha 
ba mako wõnu-Nia andro, ba ma'ifu gõi lõ 
mu'alõsi! Ba tefakao dania fefu niha bakha 
ba galitõ ba talõ balera fõna mala'ika 
ni'amoni'õ ba fõna Nono Mbiribiri andro. 

11 Simbo galitõ samakao niha andro mbi 

miyawa dania lõ mamalo sagoto fa'ara. 
Ba bongi ma'õkhõ lõ tebatobato tefakao 
ira, ya'ira sangalulu khõ gurifõ andro ba 
famaedonia, ba fefu niha si so tandra dõi 
gurifõ andro." 

12 Ba da'e, Banua Lowalangi solo'ö 
amakhoita Lowalangi ba si lõ farõi khõ 
Yesu, moguna so wanaha todo. 

13 Aefa da'ê ba urongo li moroi ba 
zorugo sanguma', "Sura da'e: Ya'ahowu 
niha si no mate i'otarai da'e fatua enoni 
Zo'aya nasa ira!" "Sindruhu!" iWa'õ Eheha 
Lowalangi. "Molombase sa'ae dania ira, 
moroi ba halõWõ sabe'e, bõrð me bua 
halõWõra andro lõ aetu faofao khõra.” 

14 Aefa da'õ ba u'ila, oroma lawuo safusi. 
Ba ba dete lawuo andrõ ba so zi dadao 
samõsa hulõ niha. So ba hõgõ-Nia sambua 
dakula ana'a, ba so ba danga-Nia sara 
zabi satarõ. 

15 Aefa da'õ so samõsa mala'ika tanõ 
bo'o si otarai Nomo Lowalangi. Ebua linia, 
mu'ao la khõ zi dadao andro ba dete 
lawuo, "Fatõrõ zabi-Mõ andrõ ba amasi 
iada'e, bõrõ me no irugi inõtõ ba wamasi; 
no basitõ gulidanõ!" 

16 Ba Ifatõrõ zabi-Nia ba gulidanõö si 
dadao andro yawa ba dete lawuo, ba 
tebasi gulidanõ. 

17 Aefa da'õ ba u'ila samõsa mala'ika tanõ 
bõ'õ nasa si otarai Nomo Lowalangi ba 
zorugo. No gõi so ba dangania sara zabi 
satarõ. 

18 Ba me no aefa da'õ, ba so samõsa 
mala'ika tano bõ'ð, samatõrõ alitõ, si 
otarai naha wame'e sumange. Ba ebua 
linia, mu'ao ia khõ mala'ika si so ba 
danga sabi satarõ andro, "Fatõrõ zabimõ 
andro ba taba mbua dola nagu andro ba 
gulidanõ, me no a'oi asoso mbuania!" 

19Ba ifatõrõ zabinia mala'ika andrõ ba 
gulidanõ, itaba mbua nagu andrõ moroi 
ba dola, itibo'õ bakha ba wolazi wõnu 
sebua andro khõ Lowalangi. 

20 Ba fefu mbua nagu andro telazi 
baero mbanua, ba moroi ba wolazi andro 
mangele ndro hulõ molõ, tõlu ngaotu 
kilomete wa'arõu, ba arakhagõ dua mete 
wa'abakha. 

l Aefa da'õ u'ila ba mbanua si yawa 
| 5 zaholiholi dodo ba sebua. So dafitu 
mala'ika ba fitu ngawalo wamakao safuria. 
Da'e gafuriata wolau Lowalangi fõnu-Nia. 

2 Aefa da'õ ba u'ila zi hulõ nasi sõrõmi si 
faruka alitõ. Ba u'ila gõi niha si no mõna 
ba wolaWa urifõ andro awo wamaedonia, 
ba mona gõi ba wolaWa niha nitandra tõi 
faoma numero. Niha si no mona andro no 
muzizio ba zinga nasi sõrõmi andrõ ba no 
lagogohe kezafi nibe'e Lowalangi khõra. 

3Ba la'anunõisi zinunõ Moze, enoni 
Lowalangi andro, ba sinunõ Nono Mbiribiri 
andro. Si mane dõinia, "So'aya, Lowalangi 
Sabõlõ, no ebua ba sahõlihõli dodo 
nifazõkhi-Mõ andro! Razo yawa razo, no 
satulõ ba sindruhu wolau-Mõ andro! 

4 Haniha zi lõ ata'u khõ-U, So'aya? Haniha 
zi lõ omasi manuriaigõ fa'ebua-Mõ andro? 
Ha Ya'ugõ ni'amoni'õ. Tohare dania soi 
fefu ba wangalulu khõ-U bõrõ wolau-Mõ 
andro satulõ si no la'ila niha fefu." 

> Me no aefa da'õ ba u'ila no tebokai 
Nomo Zo'aya ba zorugo, ba Ose Zo'aya so 
bakha khõnia. 

6Ba mõi baero mala'ika andro si dafitu 
ba famakao andrõ si fitu ngawalõ moroi 
ba Nomo Lowalangi. Nukhara ba moroi ba 
muko safusi si takile. Ba no lafake mbobo 
dõtõ'a nifazõkhi moroi ba gana'a. 

7 Aefa da'õ ba sageu moroi ba zaliWaliWa 
ba dané andro si Ofa nga'eu, ibe'e ba 
mala'ika andro si dafitu, fitu ngawua 
mako ana'a si falawu fõnu Lowalangi, -- 
Lowalangi sauri irugi zi lõ aetu. 

8 Ba tobali afõnu simbo Nomo Lowalangi 
andrõ moroi ba lakhõmi ba fa'abõlõ 
Lowalangi. Ba sagõtõ lõ ahori mufalua 
wamakao andro si fitu ngawalõ ni'ohe 

mala'ika andro si dafitu, ba samõsa 
lõ hadõi si tola mõi bakha ba Nomo 
Lowalangi andro. 

I Ba urongo li sebua moroi ba Nomo 
| 6 Lowalangi sanguma'o ba mala'ika 
andro si dafitu, "Mi'ae ba mifaduwa nõsi 
mako wonu Lowalangi andro si fitu ba 
gulidanõ!" 

2Ba mõi mala'ika si fõfõna andro, ifaduwa 
nõsi mako khõnia ba dané. Ba tumbu 
waosa sabõlõbõlõ ba fondrege wa'afõkhõ 
ba niha fefu si so tandra gurifõ andro, ba 
ba niha si no mangalulu ba nadunia andro. 

3 Me no aefa da'õ ifaduwa gõi nõsi mako 
andrõ khõnia mala'ika si dua ba nasi. Ba 
tobali hulõ ndro niha si no mate nidanõ 
nasi, irege mate fefu zaliWaliWa si so noso 
ba nasi. 

4 Aefa da'ö ifaduwa nõsi mako andro 
khõnia mala'ika andro si tolu ba nungo 
nidanõ ba ba gumbu nidanõ, irege tobali 
do nidanõ fefu. 

> Ba urongo me iWwa'õ mala'ika samatõrõ 
idanõ andro, "Fanguhuku nitarumõ andro 
no satulõ, Ya'ugõ Fondrege Ni'amoni'õ, 
Lowalangi si so, ba si no sol 

6Me no laduwagõ ndro mbanua 
Lowalangi ba do zama'ele'õ andro; iada'e 

ba Ofabadugo khöra ndro. Duhu no 
sinangea khõra zi mano!" 

7 Ba urongo li si otarai naha wame'e 
sumange andro sanguma'õ, "So'aya, 
Lowalangi Sabõlõ, sindruhu ba satulõ 
wanguhuku andro khõ-U!" 

8Ba aefa da'õ ifaduwa gõi nõsi mako 
andro khõnia ba luo mala'ika si Ofa, 
ba tetehegõ ba luo wokhozi niha ba 
wa'aukhunia sabõlõbõlõ andrõ. 

9 Ba akhozi niha bõrõ wa'aukhunia andro, 
irege la'elifi dõi Lowalangi, samatõrõ 
ngawalõ wamakao andro. Ba hewa'ae si 
mano, ba lõ sa'atõ omasi ira lafalalini 
gera'erara moroi ba horõra, ba lõ omasi 
ira lasuno wa'ebua Lowalangi. 

10 Aefa da'õ ifaduwa gõi nõsi mako andro 
khõnia mala'ika si lima, ba dadaoma gurifõ 
andro. Ba tobali ogõmigõmi gamatõrõWa 
gurifõ ma'afefu, irege la'usu lelara niha ba 
wa'afõkhõ. 

11 Ba la'elifi Lowalangi ba zorugo börõ 
wa'afõkhõ andro khõra ba boro waosara 
andro. Ba lõ gõi lafalalini gera'erara moroi 
ba ngawalõ nifazõkhira si lõ sõkhi. 

12 Me no aefa da'ö ifaduwa nõsi mako 
andro khõnia ba Nungo Nidanõ Eferata 
sebua mala'ika si Ono. Ba tobali ogõ'õ 

nungo nidanõ andro irege tola latõrõ ira 
razo moroi ba gatumbukha. 

13 Ba u'ila têlu geheha si lõ sõkhi si hulõ 
dalaho, si otarai mbawa naga andrõ, ba 
si otarai mbawa gurifõ andro, ba si otarai 
mbawa zama'ele'õ sofaya andro. 

14Eheha gafõkha sa ira, samazõkhi 
tandra sahõlihõli dõdõ. Ba mõi geheha si 
tõlu andro khõ ndra razo fefu ba gulidanõ 
ma'asagõrõ, ba wangowuloi ya'ira ba 
wanuwõ ba Luo sebua andro, ya'ia Luo 
khõ Lowalangi Sabõlõ. 

15"Mifondrondrongo! Hulõ we'aso 
zanagõ we'aso-Gu! Ya'ahowu niha si 
lõ mamalõ mama'anõ ba sondrorogõ 
nukhania, fa bõi si lõ nukha ia ba 
wowaõwaõ ba fa boi aila ia fõna zato!" 

16 Aefa da'õ i'owuloi ndra razo eheha 
andrõ ba naha sotõi Hamagedo, ba li 
Heberai'o. 

17 Me no aefa da'õ ifaduwa gõi nõsi mako 
andrõ khõnia ba dalu mbanua mala'ika si 
fitu andro. Ba terongo li sebua si otarai 
dadaoma andrõ ba Nomo Lowalangi, 
sanguma'õ, "No awai!" 

18 Ba alua gari mbanua si lõ aetu'aetu 
ba fe'ugu'ugu mbanua sabõlõbõlõ, awo 
ndruru dané. Ba lõ irai alua ndruru dané 

si mano i'otarai wamazõkhi niha. Da'e 
ndruru dané fondrege zZabõlõbõlõ! 

19Ba aboto mbanua sebua andro 
tobali tõlu faosatõ, ba adudu mbanua 
ba soi fefu ba gulidanõ. Ba Itõrõ todo 
Lowalangi Mbabilonia sebua andrõ. Awõ 
wa Ifabadugõ khõnia nagu moroi ba mako 
nagu Lowalangi -- ya'ia nagu wõnu-Nia 
andro sabõlõbõl8. 

20Ba lõ oroma hulo fefu, ba taya gõi hili 
fefu. 

21 Ba atoru deu kara segebua moroi ba 
mbanua si yawa gõna niha, so lima wulu 
kilo fa'abua zambua. Ba la'elifi Lowalangi 
boro wamakao deu kara sabõlõbõlõ sibai. 

| Me no aefa da'õ ba so samõsa 

| / moroi ba mala'ika si dafitu andro si 
no mololohe mako si fitu, i'ondrasi ndra'o 
imane khõgu, "Tabu, da uforoma'õ khou 
hewisa wanguhuku sabõlõ wohoro andro, 
va'ia mbanua sebua andro ni'otomosi ba 
zinga nungo nidanõ misa. 

? Ira razo ba gulidanõ lalau mohorõ 
khõnia, ba tobali mabu zowanua ba 
gulidanõ boro wamadu agu wohorõnia 
andro." 

3 Aefa da'ö Ifatõrõ ndra'o Eheha 
Lowalangi, ba i'ohe ndra'o ba dano si mate 

mala'ika andro. Ba da'õ u'ila samõsa ndra 
alawe si dadao yawa ba hulu gurifõ soyo si 
holahola, ba afõnu sinura tõitõi fango'aya 
Lowalangi. Fitu hõgõ ba fulu rozi dandru 
gurifõ andrõ. 

+No ifake ira alawe andro nukha 
sobowo doru ba soroyoroyo awõ wa no 
mufogamagama ngawalõ gamagama 
ana'a, ba kara sebua boli, ba manimani. 
No so ba dangania sambua mako ana'a 
safõnu ngawalõ zi lõ sõkhi ba si ta'unõ, 
bua wohorõnia andro. 

> Ba gangangonia no musura dõi si lõ 
aboto ba dodo niha eluaha. Tõi andro 
va'ia da'õ, "Babilonia Sebua andro, ina 
zohoro fefu awo niha si lõ sõkhi amuata 
ba gulidanõ."” 

6Ba u'ila wa mabu ndra alawe andrõ ba 
ndro mbanua Lowalangi, awo ndro niha 
nibunu andro bõrõ me lð farði ira khõ 
Yesu. Ba me u'ila ndra alawe andro, ba 
ahõlihõli sibai dõdõgu. 

7Ba muhede khõgu mala'ika andrõ, 
"Hadia mboro wa ahõlihõli dõdõu? Da 
u'ombakha'õ khou zi tobini ba ndra alawe 
andro awo zi tobini ba gurifõ andro si 
fakudo ya'ia, urifõ andro si fitu hõgõ ba si 
fulu rozi tandru. 

8No irai auri fõna gurifõ andré, ba lõ 
sa'ae va'ia iada'e. Ba lõ ara tõ ba so ia dania 
"otarai mbawa danõ wa'amate ba isaWa 
wa'atekiko. Ba niha sauri ba gulidanõ, si 
lõ musura tõi (fõna wombõi ulidanõ) ba 
Mbuku Niha Sauri andro, ba ahõlihõli sibai 
dõdõra dania na la'ila gurifõ andro. Bõrõ 
me no irai auri fõna gurifõ andro. Ba lõ 
sa'ae va'ia iada'e, ba ifuli zui so ia dania. 

9Ba da'e moguna so wa'atuatua ba 
fa'aboto ba dodo. Hõgõ andro si fitu ya'ia 
hili andro si fitu; ya'ia hili naha ba zi dadao 
ira alawe andro. Ba hõgõ andro si fitu ba 
no gõi dafitu razo: 

10 lima moroi ba gotaluara no adudu, ba 
samõsa tõ nasa zi lõ tebulõ mamatõörõ, ba 
si samõsa ba lõ nasa si so. Na so ia dania, 
ba lõ tola lõ mamatõrõ ia ba lõ arara. 

1l Ba urifõ si no irai auri andro fõna, ba 
si lõ iada'e, no razo numero walu. No 
samõsa ia gõi moroi ba zi dafitu razo 
andrõ, sanaWa fa'atekiko iada'e. 

12 Ba tandru andro si fulu rozi ni'ilau 
ba no razo si dafulu andrõ si lõ nasa 
mamõrõgõ famatõrõ. Ba tebe'e dania 
khõra wa'abõlõ ba wamatõrõ si mane 
razo, awo fao ba gurifõ andro, sambua za 
wa-ara. 

13 Razo si dafulu andre ha sambua gohitõ 
dõdõra fefu; ba labe'e wa'abe'era ba 
fa'abõlõra fefu ba gurifõ andro. 

14 Ya'ira dania zi fasuwõ ba wolawa Ono 
Mbiribiri andro. Ba Ono Mbiribiri andro 
awo zi fao khõ-Nia si lõ farõi, si no Ikaoni 
ba si no Ituyu andrõ zangalani razo andrõ 
fefu dania, bõrõ me Ya'ia Zo'aya sokhõ 
fefu, ba Razo yawa razo." 

15 [Wa'õ gõi mala'ika andro, "Idanõ andro 
ni'ilau, naha ba zi dadao sohorõ andro, 
va'ia ngawalõ soi fefu, niha mbanua, 
ngawalõ mado fefu awo ngawalõ li. 

16 Tandru andrõ si fulu rozi ni'ilau awo 
gurifõ andro ba fatiu dõdõra dania ba 
zohorõ andro. Larabu dania fefu hadia ia 
zi so khõnia, ba labali'õ ia si lõ nukha. Ba 
la'a dania nagolenia awo wa lafakiko ia ba 
galitõ. 

17 Börõ me Lowalangi zi no mango'ou 
tõdõra ba wamalua nikhoi dodo Lowalangi. 
Lowalangi zangosara'õ tõdõra ba wame'e 
amatõrõWa ba gurifõ andrõ, ena'õ 
mamatõrõ gurifõ andro irugi alua dania 
niWa'õ Lowalangi andro. 

18 Ira alawe andro ni'ilau ba ya'ia mbanua 
sebua andro, samatõrõ razo ba gulidanõ." 


WAHYU 18.1-6 52 


l Ba me no aefa da'õ ba u'ila samõsa 
| 8 mala'ika tano bõ'ð si mõi mitou 
moroi ba zorugo. So khõnia wa'abõlõ 
sebua, ba tobali mohaga gulidanõ 
ma'asagõrõ ba lakhõminia. 

2Ba mu'ao ia, wa'ebua linia, "No adudu 
ndra alawe andro! No adudu Mbabilonia 
sebua andro! lada'e no tobali ia naha 
gafõkha ba eheha si lõ sõkhi. Auri khõnia 
bakha ngawalõ wofo sanuzu dodo niha ba 
sogoro niha. 

3Fefu soi no oi labadu nagu wohorõnia 
andro. Ba no lalau mohorõ ira razo ba 
gulidanõ khõnia, ba fefu zaniaga ba 
gulidanõ no oi tobali mo'okhõta bõrõ 
hokhania andro si lõ mu'ila mufatõrö." 

#Ba urongo li bê'ê moroi ba zorugo 
sanguma'õ, "Mi'ae baero, ya'ami banua- 
Gu! Mi'ae baero mirõi ia! Bõi mi'o'õ 
horõnia, ba folu'i hukunia! 

>Bõrõ me no falawu horõnia irugi 
mbanua si yawa, awo wa no Itõrõ todo 
Lowalangi wa'alõsõkhinia. 

6 Milau khõnia zi mane si no ilau khõmi; 
misulõni khõnia dua winaeta ba zi no ilau 
fefu. Fo'õsi makonia mendrua fa'abe'e 
moroi ba nibadu si no ihõna khõmi. 

7 Be'e khõnia wamakao ba fa'abu dodo 
ndrohundrohu lakhomi ba fa'akayo 
nibe'enia khõnia samosa. Bõrõ me lõ 
mamalõ iWa'õ tõdõnia, 'Ya'odo andre ratu, 
samatõrõ! Tenga lakha mbanua ndra'odo; 
lõ dania falukha ndra'odo wa'abu dõdõ!' 

8Bõrõ da'õ, bakha ba zi ma'õma'õkhõ 
mano gõna dania ia famakao -- fõkhõ, 
fa'abu dodo, ba fa'olofo. Ba tekhozi dania 
ia ba galitõ, bõrõ me So'aya Lowalangi 
sabõlõ zanguhuku ya'ia andro." 

? Ba la'e'esi awo wa la'angenusi mbanua 
andro ira razo ba gulidanõ si fao ba 
wamalua horõ awo hokha ndra alawe 
andro, na la'ila zimbo galitõ ba wamunu 
va'ia. 

10Ba muzizio dania ira moroi ba 
zarõu bõrõ me atau ira na gõna khõra 
wamakaonia andrõ. Lamane, "Alai, 
abõlõbõlõ sibai wanguhuku mbanua 
si tehõngõ andre — banua Mbabilonia 
sabõlõ andro! Ha ba zi sambua za, no 
ifakiko ndra'ugõ fanguhukumõ andro!" 

11 Ba mege'ege ba abu dõdõ zaniaga ba 
gulidanõ gõi bõrõ ndra alawe andro, boro 
me samõsa lõ hadõi sa'ae sowõli faniagara 
andro. 

1216 hadõi sowõli ana'a, firõ, kara 
sebua bõli, ba manimani khõra; he gõi 
nukha lena, nukha sobowo doru, nukha 
soragi soyo si faruka saitõ, suto ba nukha 
soyo; fefu ngawalõ geu sabua fanõndra, 
gamagama moroi ba gaza, ba eu segebua 
boli, bego, si'õli, ba kara sabe'e si takile; 

13 uli geu sami, fangami gõ, ba hadia 
ia nitunu samohua, emuri, ba kumõyõ; 
agu ba fanikha, hamo ba gandru; saWi ba 
biribiri, kudo ba kureta, sawuyu, ba noso 
niha gõi. 

14Ba lamane saniaga ba ndra alawe 
andro, "Fefu zomasi ndra'ugõ ö'okhõgõ, 
no lõ hadõi sa'ae, ba fefu wa'akayo ba 
fa'asõkhi no taya sa'ae. Ba lõ mano sa'ae 
õsõndra ia!" 

15 Ba fefu zaniaga si no tobali kayo börõ 
waniaga ba mbanua andro, ba musindro 
dania ira moroi ba zarõu, boro me ata'u 
ira na gõna khõra wamakaonia andro. 
Mege'ege dania ira ba abu dõdõra, 

16 ba lamane, "Alai, abõlõbõlõ sibai 
wanguhuku mbanua si tehõngõ andre! Si 
to'õlõnia ifake nukha lena, nukha sobowo 
doru, ba nukha soyo; ba si to'õlõnia ba 
afõnu ia gamagama ana'a, kara sebua boli, 
ba manimani! 

17 Ba hiza, ha ba zi sambua za manõ, 
no oi taya wa'akayonia andro fefu!" Ba 
durumudi fefu, awo nõsi gõfa, ba ono 
gõfa, awo niha sangalui ba nasi fefu, 
musindro ira moroi ba zZarõu. 

18Ba mu'ao'ao me la'ila zimbo galito 
sanunu banua andro. Ba lamane, "LO irai 
so Mmbanua bõ'ð si mane banua sebua 
andre!" 

19 Ba lahawui gawugawu hõgõra si 
tobali tandra wa'abu dõdõra, ba lalau 
mege'ege ba mu'ao, "Alai, abõlõbõlõ 
sibai wanguhuku banua sebua andre! 
Fa'akayonia no tobali fangakayo niha 
sokhõ kõfa ba nasi fefu! Ha ba zi sambua 
za, no oi taya fefu hadia ia khõnia!" 

20 He sorugo, omusoi'õ dõdõu ba 
wa'adudu mbanua andro! He banua 
Lowalangi, ira sinenge, awõ ndra 
sama'ele'õ, mi'omusoi'õ dõdõmi! Boro me 
no ihuku ia Lowalangi si tobali fanulõni 
ngawalõ zi no ilau khõmi! 

21Me no aefa da'õ, so samõsa mala'ika 
sabõlõ samazaWa sambua gowe — si 
mane gowe zalaWa sebua sibai — itibo'õ 
ba nasi awõ wa imane, "Si mane wa'atekiko 
dania Mbabilonia sebua andro irege lõ 
mu'ila ia sa'ae. 

22 Ba lõ sa'ae terongo dania ba khõmö 
li ngawalõ wakake so li moroi ba zolau 
kezafi, niha sogonekhe manunõ, solau 
surune, ba samoli torofe. Ba samõsa gõi lõ 
sa'ae tesõndra duka hadia ia fefu ba da'õ, 
ba lõ sa'ae terongo li goko gara fogili gõi. 
23Ba lõ sa'ae la'ila niha haga wandru ba 
khõmõ andrõ; ba lõ gõi sa'ae terongo 
wa'omuso dodo ba da'õ. Ira saniaga khou 
ba no niha fondrege zalaWa ba gulidanõ, 
ba ba wa'atuatua wakelemusa õfelungu 
fefu soi ba gulidanõö!" 
24Ba tehuku Mbabilonia andro bord me 
bakha ba mbanua da'õ tesõndra ndro 
zama'ele'õ, awo ndro mbanua Lowalangi 
-- do niha si no mubunu ba gulidanõ fefu. 
l Ba me no aefa da'õ ba urongo 

| 9 zi hulo li niha sato ba zorugo 
sanguma'õ, "Misuno Lowalangi! 
Lowalangida ba no Lowalangi sangorifi; 
Ya'ia Lowalangi solakhomi ba sabolo! 
2Satulõ ba satuatua wanguhuku-Nia 
andro! No Ihuku zohorõ sebua andro, 
samakiko ulidanõ ba wohorõnia. No Ihuku 
zohorõ andro Lowalangi, bõrõ me no 
ibunu genoni Lowalangi.” 

3Ba laŵa'ð zui li niha sato andro, 
"Nisuno Lowalangi! Simbo galitõ sokhozi 

banua sebua andrõ numalõ miyawa lõ 
tebatobato!" 

#Ba sondrõnia'õ andro si dua wulu a 
õfa ba saliWaliWa ba danõ andrõ si õfa 
nga'eu latuhi dané ba lafalõgu tou ira ba 
wangalulu khõ Lowalangi si dadao yawa 
ba dadaoma andro. Ba lamane, "Yaduhu! 
Nisuno Lowalangi!" 

>Ba terongo moroi ba dadaoma andré 
li sebua sanguma'õ, "Misuno Lowalangi! 
Ya'ami enoni Lowalangi fefu, ba niha fefu 
-- sebua awõ zigide'ide -- sangalulu khõ 
Lowalangi, misuno Lowalangi!" 

6 Me no aefa da'ê ba urongo zi hulõ li 
niha sato sibai; linia ba hulõ we'ugu'ugu 
ndrulu ba fe'ugu'ugu mbanua sabõlõbõlõ. 
Ba urongo lamane, "Misuno Lowalangi! 
Börõ me So'aya, Lowalangida Sabolo andro 
zamatõrõ iada'e! 

7 Da ta'omusoi'ö dõdõda ba ta'owuawua'õ 
dõdõda; ba da tasuno wa'ebua-Nia 
andro! Boro me no irugi luo walõWa Nono 
Mbiribiri andro, ba no ifa'anõ ia ni'owalu 
ba walõwa-Nia. 

8Ba notebe'e khõnia muko si takile ena'õ 
ifake.” (Nukha muko andro ya'ia ngawalõ 
wolau si sõkhi nifalua mbanua Lowalangi.) 

9 Ba imane khõgu mala'ika andro, "Sura 
da'e: "Ya'ahowu niha si no mukaoni 
ba walõWa Nono Mbiribiri andrõ.' 

"Aefa da'õ inõnõ nasa mala'ika andro 
wanguma'õ, "Da'e Duria sindruhu moroi 
khõ Lowalangi." 

10 Ba utuhi dané ufalõgu tou ndra'o fõna 
mala'ika andrõ ba wangalulu khõnia, ba 
imane khõgu, "Boi! Boi angalulu khõgu, 
khõ Lowalangi angalulu! Boro me ya'odo 
gõi enoni si mane ya'ugõ ba si mane 
ira talifusõu fefu si no mololohe turia 
sindruhu andro nifa'ema Yesu!" Börõ me 
same'e fama'ele'õ khõ ndra sama'ele'õ no 
turia sindruhu andrõ nifa'ema Yesu. 

11 Aefa da'õ ba u'ila teboka zorugo, ba 
oroma sageu kudo safusi. Si fakudo yaWa 
khõnia ba Si lõ Farõi ba Sindruhu. Ba atulõ 
la ba wangetu'õ huku ba ba wasuwõta 
nifalua-Nia. 

12 Hõrõ-Nia hulõ holahola galitõ ba ba 
hõgõ-Nia oya Ifake dakula. Ba no musura 
ba mboto-Nia sambua doi; ba ha Ya'ia 
samõsa zangila tõi da'0. 

13 Ba baru nifake-Nia no mu'ungugõ ba 
ndro. Ba latõtõi la "Taroma Li Lowalangi". 

14 Ba la'o'ð la saradadu wanuwo ba 
zorugo, fakudo ira ba hulu kudo safusi, ba 
muko safusi si sõkhi nukhara. 

IS Ba moroi ba mbawa-Nia i'otarai sara 
wõda satarõ, ba faoma fõda da'ð l'alani 
dania soi fefu, Ifatõrõ dania ira faoma si'o 
si'õli. Ifera'õ dania nagu bakha ba wolazi 
nagu, fõnu Lowalangi Sabõlõ. 

16 Ba no musura ba mbaru-Nia ba ba 
waha-Nia dõi andre, "Razo yaWa razo, ba 
So'aya sokhõ." 

17 Ba u'ila samõsa mala'ika si zizio yawa 
ba dete luo. Ba mu'ao ia si fao fa'ebua li 
ba wofo fefu si hombo ba dalu mbanua, 
"Mi'aine mi'owuloi ami ba wangondrasi 
owuloa sebua khõ Lowalangi! 

18 Mi'aine ba wemanga nõsi ndra razo, 
awo nõsi ndra bohalima, ba õsi ndra 
sagabõlõ; mi'aine ba wemanga Õsi ndra si 
fakudo awo nõsi kudonia, ba õsi soi niha 
ma'afefu, sebua awo zide'ide, sawuyu ba 
niha si no mu'efa'õ!" 

19 Aefa da'õ ba u'ila gurifõ andrõ, ba razo 
ba gulidanõ, awo ndra saradadu wanuwõ 
khõra, la'owuloi ira ba wanuwõ, ba wolaWa 
si fakudo ba kudo safusi andro awo ndra 
saradadu wanuwo khõ-Nia. 

20 Ba tera'u gurif6 andrõ awo ndra 
sama'ele'õ sofaya si no mamazõkhi tandra 
sahõlihõli dodo fõna gurifõ andro. (Faoma 
tandra sahõlihõli dodo andro ifaelungu 
urifõ andro niha si so tandra gurifõ 
andrõ, awõ niha si no mangalulu ba nadu 
gurifõ andro.) Ba tetibo'õ auri gurifõ awo 
zama'ele'õ sofaya andrõ ba mbawa galitõ 
si holahola ba talo balera. 

21 Ba nibunu zaradadu wanuwõ khõra 
faoma fõda si otarai mbawa zi fakudo ba 
kudo safusi andro. Ba tohare wofo fefu ba 
la'a nõsi nibunu andrõ. 

l Me no aefa da'õ ba u'ila samõsa 
2 0 mala'ika si mõi mitou moroi ba 
zorugo. Ba dangania no igogohe nono kusi 
mbawa dané fa'amate awo rate sebua. 
2Ira'u naga andro, ulõ satua, ya'ia 
Gafõkha ba ma satana — ba irate, hõnõ 
fakhe wa'ara. 

3 Aefa da'ö itibo'ö naga andro mala'ika ba 
mbawa dané fa'amate, ba iduhõ mbawa 
dané fa'amate andro ifotandro, ena'õ boi 
sa'ae ifaelungu fefu soi naga andro, fatua 
lõ sahori zi hõnõ fakhe andro. Ba na no 
aefa da'õ lõ tola lõ te'efa'õ ia ba lõ arara. 

#Ba u'ila dadaoma, niha si dadao yawa 
ba dadaoma andro, tebe'e khõra wa'abõlõ 

ba wangetu'õ huku. U'ila gõi noso niha si 
no mutaba hõgõ ba wamaduhu'õ Yesu, ba 
ba wanuriaigõ turia soroi Lowalangi. Ba 
lõ sangalulu niha da'õ ba gurifõ, he gõi 
ba nadunia. LO irai latema dandra gurifõ 
andro ba gangangora ba ma ba dangara. 
Ba auri ira wangawuli ba mamatõrõ ira si 
mane razo awo Keriso hõnõ fakhe wa'ara. 

> Da'e wemaoso niha si mate si fõfõna 
andro. (Niha si mate tano bõ'ð ba lõ 
mu'orifi mangawuli sagoto zi hono fakhe 
fa'ara andro.) 

6Ya'ahowu niha ni'amoni'õ si fao ba 
wemaoso si fõfõna andro. Ba lõ ifatOrõ ira 
fa'amate si mendrua andro. Tobali dania 
ira ere khõ Lowalangi, ba ere khõ Keriso; 
ba mamatõrõö dania ira awõ-Nia hono 
fakhe wa'ara. 

7Na no awai zi hõnõ fakhe fa'ara, 
ba te'efa'õ dania Gafõkha moroi ba 
gurungania, 

8 ba mõi ia dania ba wamaelungu soi fefu 
si no muzawili ba gulidanõ ma'asagõrõ, 
va'ia Gogi ba Magogi. |'owuloi ira Afõkha 
ba wanuwWõ, sato sibai, mane fa'oya nene 
ba mbewe nasi. 

9Ba muzawili ira misa ba daludanõ, ba 
lafa'u'u golombaseWwa mbanua Lowalangi 

andro ba banua ni'omasi'õ Lowalangi. Ba 
aekhu galitõ moroi ba mbanua si yaWa ba 
wamakiko ya'ira. 

10 Afõkha samaelungu ya'ira andro, 
ba tetibo'õ bakha ba mbawa galitõ ba 
balera. Ba da'õ naha tetibo'õ gurifõ 
awo zamaele'õ sofaya andro. Ba bongi 
ma'õkhõ tefakao dania ira lõ mamalõmalõ 
irugi zi lõ aetu. 

11 Me no aefa da'õ ba u'ila sambua 
dadaoma safusi sebua ba si dadao yaWa 
khõnia. Ba taya mbanua si yawa awo 
gulidanõ fõna-Nia, irege lõ oroma sa'ae. 

12 Ba u'ila niha si no mate, sebua awo 
zide'ide, no muzizio ira fõna dadaoma 
andro. Ba tebokai gõi mbuku. Aefa da'õ ba 
tebokai sambua mbuku bõ'5, ya'ia Mbuku 
Niha Sauri andro. Ba ba ginõtö da'õ tehuku 
zi mate andro molo'õ si no lafazõkhi, 
balazi nisura bakha ba mbuku andrõ. 

13Ba itura'õ baero asi niha si mate si 
so bakha khõnia. Fa'amate ba ulidanõ 
wa'amate gõi ibe'e baero niha si mate si 
so khõnia. Ba tehuku ira fefu molo'õ si no 
lafalua. 

14 Aefa da'õ Fa'amate ba Ulidanõ 
Wa'amate andro tetibo'õ bakha ba mbawa 

alitõ. (Bawa galitõ andre no fa'amate si 
mendrua.) 

15 Niha si lõ musura tõi bakha ba Mbuku 
Niha Sauri andro, ba tetibo'õ bakha ba 
mbawa alitõ. 

l Ba u'ila mbanua si yawa si bohou 
2 | ba tano si bohou. Banua si yawa si 
fõfõna andro awo dané si fõfõna andro no 
taya ba lõ asi sa'ae. 

? Ba u'ila mbanua ni'amoni'ö andro, yva'ia 
Yeruzalema si bohou, si lalõ mitou moroi 
ba zorugo si otara Lowalangi. No muhaogõ 
mbanua andro hulõ nono nihalõ si no 
mangehao ba wangondrasi fo'omonia. 

3Ba urongo li si'ao sebua moroi ba 
dadaoma andrõ, "Nahia Lowalangi andrõ 
iada'a no so ba gotalua niha! Mowanua 
la ba khõra, ba tobali banua-Nia ira. 

Ba Lowalangi samõsa nawõra ba tobali 
Lowalangira. 

*]'osi dania dawa hõrõ ba hõrõra fefu. 
Ba lõ fa'amate sa'ae; lõ fa'abu dodo, lo 
fege'ege, ba lõ gõi fa'afõkhõ. Fefu ngawalõ 
zi tohõna andro no numalõ sa'ae." 

>IWa'õ si dadao yawa ba dadaoma andro, 
"lada'e Ubohouni fefu hadia ia!" Imane gõi 
khõgu, "Sura da'e, bõrõ me no sindruhu 
daroma li andre ba tola nifaduhusi todo." 

6 Aefa da'õ Imane, "No awai! Si fõfõna 
Ndra'o ba safuria; So'aya i'otarai Mbõrõta 
Ndra'o irugi ba Gamozua. Ba dozi niha 
sowõkhi todo, ba Ufabadugõ khõnia 
nidanõ moroi ba gumbu nidanõ fangorifi; 
lõ ibu'a mbõli. 

7 Haniha zi mõna ba latema dania fefu 
da'e moroi khõ-Gu. Ba tobali Lowalanginia 
dania Ndra'o, ba tobali ono-Gu dania ia. 

8Ba ba niha sada'uda'u, ba si fatiu tõdõ, 
ba niha si lõ sõkhi amuata, ba samunu 
niha, ba niha sohorõhorõ, ba niha si 
fakelemu, ba niha sangalulu ba nadu, ba 
fefu niha solau faya, nahara mbawa alitõ 
ba balera si holahola, ya'ia wa'amate si 
mendrua andro." 

9 Samõsa moroi ba gotalua mala'ika 
andrõ si dafitu si no mololohe mako 
safõnu famakao si fitu ngawalõ safuria 
andrõ zi mõi khõgu, imane, "Aine! Ba 
uforoma'õ dania khõu nono nihalõ andrõ, 
va'ia wo'omo Nono Mbiribiri andro." 

10 Ba Ifatõrõ ndra'o Eheha Lowalangi, ba 
"ohe ndra'o mala'ika andro ba zuzu hili 
salaWa sibai. Iforoma'õ khõgu Yeruzalema, 
banua ni'amoni'õ andro. Banua andro 
numalõ mitou moroi ba zorugo, moroi 
khõ Lowalangi, 

1l ba no humaga si fao lakhõmi 
Lowalangi. Ba takile mbanua andro hulõ 
gara feremata, hulõ gara baduri sinasa 
sohahau si mane baluri. 

12 No fasui õli kara sebua ba salaWa, 
ba felendrua mbawa goli, nitarogõ zi 
felendrua mala'ika. Ba ba mbawa gõli 
andro no tesura dõitõi zi felendrua mado 
niha Gizera'eli. 

13Ba so tõlu mbawa göli sangotahõgõ 
miyõu, ba tõlu mbawa gõli sangotahagõ 
miraya, ba tolu mbawa goli tano ba 
gatumbukha, ba têlu mbawa goli tano ba 
gaekhula. 

14Ba te'otomosi goli mbanua andro ba 
dete zi felendrua gowe danedane. Ba dete 
gowe danedane andro no musura dõitõi 
ndra sinenge Nono Mbiribiri andro si 
felendrua. 

15Ba mala'ika si fahuhuo khõgu andro 
so khõnia zi'o fanu'a moroi ba gana'a, ba 
wanu'a banua andrõ, awõ mbawa gõlinia 
ba õlinia. 

16 Ba Ofa sagi naha mbanua andro -- 
fagõlõgõlõ ira wa'anaunia wa'ebolonia. 
Ba isu'a mbanua andro mala'ika faoma 
si'o fanu'a khõnia, ba fa'anaunia ba dua 

ngahõnõ a ofa ngaotu kilomete; fa'ebolo 
ba fa'alaWania faoma ira wa'anaunia. 

17 Ba me isu'a gölinia mala'ika andro, 
ba fa'alawa goli andro õnõ ngafulu mete. 
Fanu'a nifake mala'ika andrõ no fanu'a 
nifake niha. 

18 Ba õli mbanua andro tefazõkhi moroi 
ba gara baduri sinasa, ba banua andro ba 
moroi ba mbalaki, ohahau si mane sõrõmi. 

19 Gowe danedane mbanua andrõ ba 
no muhaogõ faoma kara sebua boli, 
oya ngawalõ. Kara danedane si fõfõna 
nifazõkhi moroi ba gara baduri sinasa, 
si dua, moroi ba gara nila, si tõlu, moroi 
ba gara yakuti, si õfa, moroi ba gara 
zamurudi, 

20 si lima, moroi ba gara sefa, si önõ, 
moroi ba gara delima, si fitu, moroi ba 
gara firusi, si Walu, moroi ba gara rana 
sefaka, si siWa, moroi ba gara tofa, si fulu, 
moroi ba gara khirisofarasi, si felezara, 
moroi ba gara lazuadi, ba si felendrua ba 
moroi ba gara kazubu. 

21 Ba bawa gõli andro si felendrua ba so 
felendrua manimani; ero sambua mbawa 
gõli ba tefazõkhi moroi ba zi sambua 
manimani. Ba ewali mbanua andro ba 

tefazõkhi moroi ba mbalaki, ohahau si 
mane sõrõmi si takile. 

22Ba lõ ni'ilagu Omo Lowalangi bakha ba 
mbanua andro, boro me Omo Lowalangi 
andro ba ya'ia Zo'aya samõsa, Lowalangi 
Sabõlõ, ba Ono Mbiribiri andrõ. 

23Ba ba mbanua andrõ ba lõ moguna 
haga luo ba ma haga mbawa, boro me 
ihagaini ia lakhõmi Lowalangi andrõ, ba 
fandrunia Nono Mbiribiri andro. 

24 Ba mowaõwaõ dania soi fefu ba 
hagania, ba la'ohe dania wa'akayora ira 
razo gõi bakha ba mbanua andrõ. 

25 Ba no tebokai manõ mbawa 
goli mbanua andro ero ma'õkhõ; lõ 
laduhõduhõ, bõrõ me lõ si bongi ba da'õ 
sa'ae. 

26Ba la'ohe dania lakhõmi awõ wa'akayo 
soi fefu bakha ba mbanua andro. 

27 Niha solau ngawalõ zi lõ sõkhi, si 
falimolimo, ba lõ tetehegõ mõi bakha 
khõnia -- ba wa'adogodogo, fefu hadia 
zogoro niha, ba tebai manõ te'ohe bakha 
khõnia. Nitehegõ si mõi bakha khõnia, 
ha niha si no musura tõi ba mbuku Nono 
Mbiribiri andrõ, ya'ia Mbuku Niha Sauri. 
2 2 I Ba i'oroma'õ khõgu gõi mala'ika 

andrõ nungo nidanõ si no ohauhau 

hulõ mbaluri; idanõnia ba fangorifi. 
Idanõ andro mangele i'otarai dadaoma 
Lowalangi ba Ono Mbiribiri andro, 

2adõlõ ba dalu newali mbanua andro. 
Ba zinga nungo nidanõ andro, faoma 
fatambai ba no so dõla geu umbu 
wangorifi, sowua felendrua kali bakha 
ba zi dõfi, ya'ia samuza ero sara waWa. 
Bulunia ba te'oguna'õ ba wamadõhõ fõkhõ 
soi fefu. 

3 Ba bakha ba mbanua andro ba lõ sa'ae 
tesõndra zi gõna fangelifi Lowalangi. Ba 
dadaoma Lowalangi ba Ono Mbiribiri 
andro so dania bakha ba mbanua andro. 
Lafosumange dania Lowalangi ira enoni 
Lowalangi. 

+[ a'ila dania mbaWa-Nia. Ba musura 
dania ba gangangora dõi Lowalangi andro. 

>Ba lõ moguna khõra haga wandru ba 
ma haga luo, bõrõ me lõ si bongi sa'ae, 
ba boro me So'aya Lowalangi samõsa 
zohagaini dania ya'ira. Ba mamatõrõö dania 
ira si mane razo sagõtõ fa'ara. 

6Ba imane khõgu mala'ika andrõ, 
"Sindruhu daroma li andre ba nifaduhusi 
todo. Ba So'aya Lowalangi, same'e 
Eheha-Nia khõ ndra sama'ele'õ, zi no 
mamatenge mala'ika-Nia ba wangoroma'õ 

ba genoni-Nia hadia zi lõ ara tõ lõ tola lõ 
alua." 

7 "Mitõngõni da'e!" Iwa'ê Yesu, "LO ara tõ 
ba so Ndra'o. Ya'ahowu niha sanõngõni 
taroma li fama'ele'õ bakha ba mbuku 
andre!" 

8Ya'o, Yohane, zi no mamondrongo ba si 
no mangila ma'afefu da'e. Ba me no aefa 
urongo ba u'ila ia, ba alau ndra'o fõna 
mala'ika si no mangoroma'õ ma'afefu da'o 
khõgu, ba mangalulu ndra'odo khõnia, 

Iba imane khõgu, "Bõi! Bõi angalulu 
khõgu! Angalulu kho Lowalangi! Bõrõ me 
enoni gõi ndra'odo si mane ya'ugõ, ba si 
mane ira talifusõu sama'ele'õ andrõ ba 
fefu niha sanõngõni menemene bakha ba 
mbuku andre!" 

10 Ba imane zui khõgu, "Böi mibini'õ 
daroma li fama'ele'õ andro bakha ba 
mbuku andre, bõrõ me no ahato ginõtõnia 
alua dania ma'afefu da'e. 

11 Niha si lõ sõkhi, ba ya mutohugé 
zi lo sõkhi; ba niha si ra'ira'iõ, ba ya 
mutohugõ wa'ara'ira'iõnia; ba niha solo'õ 
somasi Lowalangi, ba ya mutohugõ 
wolo'õ somasi Lowalangi, ba niha sauri 
sangosambalõ'õ wolo'õ khõ Lowalangi, ba 

ya mutohugõ wangosambalõ'õ fa'aurinia 
ba khõ Lowalangi." 

12 "Mitõngõni da'e!" IWa'õ Yesu, "LO ara tõ 
ba so Ndra'o ba U'ohe luo ba wanulõni ba 
zamõsana molo'õ nifazõkhinia. 

13 Si fõfõna Ndra'o ba safuria; Ya'odo 
Zo'aya i'otarai Mbõrõta irugi Gamozua." 

14 Ya'ahowu niha samabago nukhania 
irege lõ si ta'und. Me ya'ira dania nitehe 
ba wemanga bua geu fangorifi andrõ ba 
sowaðwað we'amõi bakha ba mbanua 
andro sanõrõ bawa goli. 

15 Ba niha samalua ngawalo zi lõ sõkhi, 
si fakelemu, samalua ngawalo wohoro, 
sange'e, samosumange adu, solau faya, 
he ba wehede ba ma ba nifalua, ba baero 
mbanua andro so nahara fefu. 

le"Ya'o, Yesu, si no mamatenge mala'ika 
andro khou ba khomi, ena'ð i'ombakha'o 
fefu da'e soguna ba mbanua Niha Keriso 
andro. Ma'uwu Dawido Ndra'odo; Ya'odo 
madala si haga andro." 

17 Eheha Lowalangi ba Ono Nihalõ andro, 
lamane, "Aine!" Ba haniha zamondrongo 
da'e ba lõ tola lõ imane, "Aine!" Haniha 
zowõkhi todo, ba ya mõi ia! Ba haniha 
zomasi, ba ya muhalõ nidanõ fangorifi 
andrõ, ba saohagõlõ! 

18 Ba dozi niha samondrongo Taroma Li 
fama'ele'õ bakha ba mbuku andre, ya'o, 
Yohane, ube'e wamangelama da'e: Niha 
sonõnõ hadia ia ba Daroma Li fama'ele'õ 
andre, ba lInõnõ dania huku niha da'õ 
Lowalangi faoma ngawalõ wamakao si no 
musura bakha ba mbuku andre. 

19Ba niha sangalõsi hadia ia moroi ba 
Daroma Li fama'ele'õ andre, ba l'alõsi gõi 
dania Lowalangi gurakhania si no musura 
bakha ba mbuku andre — urakhania 
moroi ba geu fangorifi andrõ ba moroi ba 
mbanua ni'amoni'õ andro. 

20 Imane sama'ele'õ turia andre fefu, 
"Sindruhu, lõ tola lõ alio so ndra'o!" 
Yaduhu! Sindruhu! Aine, he So'aya Yesu! 

21 Ba ya lbe'e So'aya Yesu howuhowu-Nia 
ba Mbanua Lowalangi fefu! 

